\NormalFont\ShortTitle{यहेजकेल}

{\MT भविष्यवक्ता यहेजकेल

\par }{\IMT परिचय

\par }{\IP यहेजकेल इन किताब इस्राएल इन पतन अदिक अदुर दुबारा स्थापना अन बारा दा भविष्यवाणी इन ऊंद किताब हुन. भविष्यवक्ता यहेजकेल उन बारा दा जो येनारा भी जान्सकु आगतद अद किताब टु अच बरतद. आऊन भविष्यवाणी इन सेवकाई कुल 22 साल ताका नळुत, 7 ईसा पूर्व 586 दा यरूशलेम इन पतन से पयले अदिक 15 साल इन बाद्दा तान दर्शन इन जवाब दा, यहेजकेल उक हापाळ वस्तुगोळी माळोद जरवत ईरोद जो इस्त्राएल इन सांगुळ घटसीत. ऊंद उदाहरण
5 दा सिकतद यल आऊक तान दाढ़ी कडुली अदिक चुट्टीगोळी मुर भागगोळ
5:1 दा अलग माळोर साटी अंदकु आगीत, यदुर दा तोर्सकु आगीत कि यरूशलेम इन येन आदीत.

\par }{\IP यहेजकेल इन किताब मुर मुख्य भागगोळ दा विभाजित आद; इस्त्राएल इन न्याय, आस-पास इन राज्यगोळ्द न्याय, अदिक इस्त्राएल इन पुर्नस्थापना. ई सप्पा खंडगोळ दा ऊंद प्रमुख विषय ईद आद कि याता वस्तुगोळ नामी परमेश्वर उक जानसोर साटी प्रेरित माळ्याव. यहेजकेल 60 से भी यक्कुल घन ई वाक्यांश इक लिखस्यान, “आग आंदुर समस्यार कि ना यहोवा हुईन.” चाहे परमेश्वर न्याय माळतीदान या दुबारा स्थापित माळतीदान, नाव आऊन बारा दा अदिक आव नाम से येन चाहासतान, कलु सकतेव.

\par }{\IOT रूपरेखा:

\par }{\IO 1. इस्राएल मा परमेश्वर उन न्याय इन वर्णन आद.
{\IOR{1–24}}

\par }{\IO 2. परमेश्वर आस-पास इन राज्यगोळ्द न्याय माळतान.
{\IOR{25–32}}

\par }{\IO 3. यहेजकेल इस्राएल इन पुर्नस्थापना अन बारा दा भविष्यवाणी माळतान.
{\IOR{33–48}}



\par }\ChapOne{1}{\SH परमेश्वर उन बारा दा यहेजकेल उन पयला दर्शन
\par }
{\R (1:1; 7:27)

\par }{\PP \VerseOne{1}तीसवा वर्ष इन चौथा तिंगुळ इन पाचवा दिशी, ना बन्दीगोळ बीच दा कबार गांगा अन किनारा मा ईरीन, आग स्वर्ग खुलसेत, अदिक ना परमेश्वर उन दर्शन नोळदीन.

\VS{2}यहोयाकीन राजा अन गुलामी इन पाचवा वर्ष इन चौथा तिंगुळ इन पाचवा दिशी,\FTNT{*}{{\FR 1:2 }{\FR{1:2
}}{\FT{२ राजा 24:10-16 २ इतिहास 36:9,10}}}

\VS{3}कसदी अन द्याश दा कबार गांगा अन किनारा मा, यहोवा अन वचन बूजी इन पार यहेजकेल याजक उन हाती पोहचुस्त; अदिक यहोवा अन सामर्थ आऊन मा प्रगट आत.


\par }{\PP \VS{4}याग ना नोळली कुरतीन, रा येन नोळतीन कि उत्तर दिशा टु धोळ्द बादल, अदिक लहरूसतेला बेक्की सांगुळ धोळ्द आंधी बरेत्याद, अदिक बादल इन नाकु दी ऊजुळ अदिक बेक्की इन बीचो-बीच टु चमकुस्द पीतल घाई येनारा कांळ्सतद.

\VS{5}अदिक अदुर बीच दा टु नाक जीवधारीगोळ घाई येनारा होट्टव. आंदुर रूप मंळसागोळ घाई ईरोद,

\VS{6}लेकीन आंदुर दा टु हर ऊंद उन नाक नाक बाय अदिक नाक नाक पंख ईरव.

\VS{7}आंदुर काल सीधा ईरव, अदिक आंदुर काल इन तलवा पाड्डा अन खुरगोळ घाई ईरव, अदिक अव चमकुसदव पीतल इन घाई ईरव.

\VS{8}अऊर नाकु दी पंख इन ल्यालमा, मंळसागोळ घाई इच कय ईरव, नाकु प्राणी गोळोव चेहरा अदिक पंख ई प्रकार ईरव:

\VS{9}आंदुरव पंख आबुर दाबुर से परस्पर जुळ्सकु ईरव, आंदुर नळाहोती तान कण्णगोळ दा सीधा नळोर, अदिक तिर्गोव ईला.


\par }{\PP \VS{10}नाकु उन चेहरा अन रूप ई प्रकार ईरोद: सप्पा प्राणी इन चेहरा मुंदु टु मंळसा अन घाई ईरोद, ऊजवा दी हुल्ल इन घाई ईरोद, अदिक डाक्या दि वस्ता अन अदिक हिंदळोद दी गिधाळ घाई ईरव.

\VS{11}आंदुर चेहरा हींग अच ईरव. आंदुर बाय अदिक पंख म्याकुच इन दी अलग अलग ईरव, हर ऊंद जीवधारी इन येढ्ढ येढ्ढ पंख ईरव, जो आबुर दाबुर इन पंखगोळ से मीलुसकु ईरोर, अदिक येढ्ढ येढ्ढ पंखगोळ से आंदुर शरीर ढाप्सकु ईरोद.

\VS{12}अव सीधा तान तान मुंद अच नळुतोगोर; येल आत्मा होगोद चाहसोद, अव आतल्या होगोव, अदिक नळुतेला तिर्गव ईला.


\par }{\PP \VS{13}जीवधारीगोळ रूप अंगारगोळ अदिक होततेला मशालगोळ घाई कांळ्सव, अदिक अद बेक्की जीवधारीगोळ बीच ईत्त आत्त नळुत वयाळ्त हापाळ ऊजोळ कोळतेला ईत्त; अदिक आ बेक्की देल बिजली होळतोगोद.

\VS{14}जीवधारीगोळ्द नळोद-वयाळोद बिजली घाई ईरोद.


\par }{\PP \VS{15}याग ना जीवधारीगोळ इक नोळीन, रा येन नोळदीन कि जागा मा आंदुर हाती नाकु बायगोळ गिनती इन अनुसार, ऊंद ऊंद चक्का ईरोद.\FTNT{†}{{\FR 1:15 }{\FR{1:15
}}{\FT{यहेजकेल 10:9-13}}}

\VS{16}चक्कागोळ रूप अदिक बनावट स्वर्णमणी इन घाई ईरोद, अदिक नाकु उन ऊंदा रूप ईरोद; अऊर रूप अदिक बनावट हिंग ईरोद ह्यांग ऊंद चक्का अन बीच दुसरा चक्का आगुल.

\VS{17}नळाहोती अव तान नाकु दी नळु सकोव, अदिक नळदुर दा तिर्गोव ईला.

\VS{18}आ नाकु चक्का अन घेरा हापाळ धोड्डेव अदिक अंज्क बरापरी ईरव, अदिक अऊर घेरा दा नाकु दी कण्ण अच कण्णगोळ तुमकु ईरव.

\VS{19}याग जीवधारी नळु तोगोव, आग चक्कागोळ भी अऊर सांगुळ नळुतोगोव; अदिक याग जीवधारी जमीन मा टु येळ तोगोव, आग चक्का भी येळ तोगोव.

\VS{20}यात आत्मा होगोद चाहसोद, आत्त अच अव होगोव, अदिक चक्का जीवधारीगोळ सांगुळ यळतोगोव; यतिकी अऊर आत्मा चक्का दा ईरोद.

\VS{21}याग अव नळुतोगोव आग ईव भी नळुतोगोव; अदिक याग याग अव नीदरव आग ईव भी निदरव; अदिक याग अव जमीन मा टु येळतोगोव आग चक्का भी अऊर सांगुळ येळतोगोव; यतिकी जीवधारीगोळ आत्मा चक्का दा ईरोद.


\par }{\PP \VS{22}जीवधारीगोळ्द ताल्ला अन म्याकुच आकाश- मण्डल घाई- येनारा ईरोद जो बर्फ इन घाई भयानक रीती देल चमकुसोद, अदिक अद आंदुर ताल्लागोळ म्याकुच फैलुसकु ईरोद.

\VS{23}आकाश मण्डल इन ल्यालमा, अऊर पंख आबुर दाबुर दी सीधा फैलुसकु ईरव; अदिक हर ऊंद जीवधारी इन येढ्‌ढ येढ्ढ अदिक भी पंखगोळ ईरव यदुर देल अऊर शरीर मुचकु ईरव.

\VS{24}अऊर नळाहोती अऊर पंखगोळ्द फळफळाहट इन भास नानी हापाळ नीर, या सर्वशक्तिमान इन वाणी, या सेना अन हलचल इन घाई केळ बरोद; अदिक याग अव नीदुर तोगोव, आग तान पंख लटकुस बुळोव\FTNT{‡}{{\FR 1:24 }{\FR{1:24
}}{\FT{प्रकाशित 1:4-15 19:6}}}.

\VS{25}बाक अऊर ताल्ला अन म्याकुच जो आकाश मण्डल ईरोद, अदुर म्याकुच टु ऊंद शब्द केळ बरोद; अदिक याग अव नीदरव, आग तान पंखगोळ लटकुस बुळव.


\par }{\PP \VS{26}जो आकाश मण्डल अऊर ताल्ला अन म्याकुच ईरोद, अदुर म्याकुच मान्सी येनारा नीलमणि इन घाई बन्सकु सिंहासन ईरोद; ई सिंहासन इन म्याकुच मंळसा अन घाई यावारा कांळ्सोन.

\VS{27}अऊर नेळु टु हुडुकु म्याकुच इन दी नानी मान्सी झलकुस्द पीतल इन घाई कांळ्सत, अदिक अदुर बुळ्क अदिक नाकु दी बेक्की घाई कांळ्सोद; बाक आ मंळसा अन नेळु टु हुडुकु ल्यालमा भी नानी बेक्की इन घाई कांळ्सोद; अदिक अदुर नाकु दी ऊजुळ ईरोद\FTNT{§}{{\FR 1:27 }{\FR{1:27
}}{\FT{यहेजकेल 8:2}}}.


\par }{\PP \VS{28}ह्यांग माळ बरा दिशी बादल दा धनुष कांळ्सकु बीळतद, हांग अच नाकु दीकळोद ऊजुळ कांळ्स तोगोद. यहोवा अन रूप इन तेज हिंगा ईरोद. अदरी नोळकु, ना बाय इन भार देल बिद्दीन, आग ना ऊंद शब्द केळदीन ह्यांग कि यावारा मातगोळ माळतान.




\par }\Chap{2}{\SH भविष्यवक्ता अन रूप दा यहेजकेल उक परमेश्वर उन कारोद
\par }
{\PP \VerseOne{1}आव नान से अंदुन, “हे मंळसा अन पार, तान काल इन भार नीदुर, अदिक ना नीन से मात माळाईन.”

\VS{2}ह्यांग आव नान से ईद अंदुन, आग आत्मा नान दा समुस्कु नानी कालगोळ बल नीदरुस्त; अदिक जो नान से मातगोळ माळतोगोन ना आऊन केळदीन.

\VS{3}आव नान से अंदुन, “हे मंळसा अन सन्तान, ना नीनी इस्त्राएलगोळ हाती मतलब बलवा माळावाळा राज्य अन हाती कळुतीन, यार नान विरूद्‍ध बलवा माळ्यार; आंदुर पुरखा अदिक आंदुर भी ईंद इन दिन ताका ना विरूद्‍ध अपराध माळतेला बंदार.

\VS{4}ई पीढ़ी इन लॉकुर यार हाती ना नीनी कळुतीन, आंदुर निर्लज अदिक जीद्दी आर;

\VS{5}अदिक नी आंदुर से अनेत, ‘प्रभु यहोवा ईद अनतान,’ ईदुर देल आंदुर, जो बलवा माळावाळेर घरानादोर आर, बाक आंदुर केळुल या केळ बाळुल, तरी भी आंदुर ईट जान्स कोंडार कि नाम न्याड्या दा ऊंद भविष्यवक्ता प्रगट आग्यान.”


\par }{\PP \VS{6}हे मंळसा अन सन्तान, नी आंदुर से अंजबाळेत; बाक नीनी मुळ्लगोळ, ऊँट कटारगोळ अदिक चेळगोळ बीच दा भी ईरोद बीद्दीत, तरी भी आंदुर वचनगोळ से अंज बाळेत, अदिक न आंदुर बाय नोळकु नीन मन कच्चा आगुल.

\VS{7}ईदुरसाटी बाक आंदुर केळुल या केळबाळुल; तरी भी नी नान वचन आंदुर से अनेत, आंदुर रा हापाळ झगळेलु आर.


\par }{\PP \VS{8}“लेकीन हे मंळसागोळ सन्तान, जो ना नीन से अनतीन, अदरी नी केळकोम, आ विद्रोही घराना अन घाई नी भी विद्रोही आगबाळेत, जो ना नीनी कोळतीन, अदरी बाय खोल्सकु तीनकोम\FTNT{*}{{\FR 2:8 }{\FR{2:8
}}{\FT{प्रकाशित 5:1}}}.”

\VS{9}आग ना दृष्टी माळदीन अदिक येन नोळदीन, कि नान दी ऊंद कय वाळुसकु आद अदिक अदुर दा ऊंद किताब आद.

\VS{10}अदरी आव नान मुंद खोल्सकु फैलुसदुन, अदिक अद येढ्ढु दी लिख्सकु ईरोद; अदिक जो अदुर दा लिख्सकु ईरोद, अव विलाप अदिक शोक अदिक दुख इन वचन ईरव.




\par }\Chap{3}{\PP \VerseOne{1}आग आव आन से अंदुन, “हे मंळसा अन सन्तान, जो नीनी सिक्याद अदरी तीनकोम; मतलब ई किताब इक तीन, आग होगकु इस्त्राएल उन घराना से मात माळ.”


\par }{\PP \VS{2}इदुरसाटी ना बाय खोल्सदीन अदिक आव अद किताब नानी तिन्सदुन.

\VS{3}आग आव नान से अंदुन, “हे मंळसा अन सन्तान, ईद किताब जो ना नीनी कोळतीन अदरी पचुसकोम, अदिक व्हाट्टा ईदुर देल तुम कोम.” अत: ना अदरी तीन कोंडीन; अदिक नान बाय दा अद शयद इन घाई सय हत.


\par }{\PP \VS{4}बाक आव नान से अंदुन, “हे मंळसा अन सन्तान, नी इस्त्राएल उन घराना अन हाती होगकु नानव वचन केळ्स.

\VS{5}यतिकी नी यातोदारा अनोखा बोली या कठिन भाषावाळा राज्य अन हाती कळुकु आगाल, लेकीन इस्त्राएल अच उन घराना अन हाती कळुकु आगत्या.

\VS{6}नीनी ईत्ता लॉकुर इन हाती कळालीन जो अनोखा बोली माताळतार या कठिन भाषा माताळावाळेर लॉकुर आर, यार्द भाषा नी समसाल. अगर ना नीनी ईत्ता लॉकुर हाती इच कळाईदीन, रा बिना सन्देह आंदुर नान मात केळायदुर.

\VS{7}लेकीन इस्त्राएल उन घरानावाळेर नीन केळोर से इनकार माळ्यार; आंदुर नान भी केळोर से इनकार माळतार; यतिकी इस्त्राएल उन सारा घराना हेकळ अदिक कठोर मन इन आद.

\VS{8}नोळ, ना नीन बाय इक आंदुर बाय इन मुंद, अदिक नीन मस्तक इक आंदुर मस्तक इन मुंद, मजबुत माळ कोमतीन.

\VS{9}ना नीन मन इक चकमक कल्ल से येक्कुल कठोर माळ कोंडीन. आंदुर विद्रोही कुल इन सन्तान उर. नी आंदुर तीखा नजर देल अंजबाळेत अदिक न हतास आगेत,”


\par }{\PP \VS{10}बाक आव नान से अंदुन, “हे मंळसा अन सन्तान, यास वचन ना नीन से अनाईन, अव सप्पा दिल दा ईट अदिक किवगोळ देल केळ.

\VS{11}अदिक आ बन्दीगोळ हाती होगकु, जो नीन राज्य अन वार्टुर हुर, आंदुर से मातगोळ माळेत अदिक अनेत, ‘प्रभु यहोवा हींग अनतान,’ बाक आंदुर केळुल या केळबाळुल.”


\par }{\PP \VS{12}आग परमेश्वर उन आत्मा नानी म्याकुच नेगुत, अदिक ना तान हींद धोळ्द घळघळाहट इन सांगुळ ऊंद शब्द केळदीन: आव अंदुन, “परमेश्वर उन महिमा आशीष इन आद.”

\VS{13}अदिक अदुर सांगुळ अच आ जीवधारीगोळ पंखगोळ्द शब्द जो आबुर दाबुर से हत तोगोव, अदिक आंदुर सांगुळ इन चक्कागोळ्द शब्द अदिक ऊंद धोळ्द अच घळघळाहट केळ बत्त.

\VS{14}आग आत्मा नानी नेगुकु वोईत, अदिक ना कठिन दुख देल तुमकु, अदिक मन दा होततेला होटोदीन; अदिक यहोवा अन शक्ती नान दा प्रबल ईरोद;

\VS{15}अदिक आ बन्दीगोळ हाती बंदीन जो कबार गांगा अन तट मा तेलाबीब दा ईरतोगोर. अदिक अल येळ दिन ताका आंदुर बीच व्याकुल आगकु कुर्तकु ईत्तीन.


\par }{\SH पहरेदार उन रूप दा यहेजकेल उन नियुक्ती
\par }
{\R (यहेजकेल 33:1-9)

\par }{\PP \VS{16}येळ दिन इन आगदुर बाद्दा यहोवा अन ईद वचन नान हाती पोहचुस्त,

\VS{17}“हे मंळसागोळ सन्तान, ना नीनी इस्त्राएल उन घराना अन साटी पहरेदार नियुक्त माळीन; नी नान बाय इन मात केळकु, आंदरी नान दी टु चेतावनी कोळेत.

\VS{18}याग ना दुष्ट से अनाईन, ‘नी सही दा सोत्या,’ अदिक अगर नी आऊक समझुसतीदील, अदिक न दुष्ट से हिंग मातगोळ अनेत कि आव समसुल अदिक तान दुष्ट हादी बिटकु जीत्ता ईरूल, रा आव दुष्ट तान अधर्म दा फसुसकु सोत्तान, लेकीन आऊन खुन इन लेखा ना नीन से अच ताकोमाईन.

\VS{19}लेकीन अगर नी दुष्ट उक चितुसत्या, अदिक आव दुष्टता अदिक दुष्ट हादी देल तीर्गालुन, रा आव रा तान अधर्म दा फसुसकु सोतोदान; लेकीन नी तान तान इक ऊळस्या.”


\par }{\PP \VS{20}“बाक याग धर्मी मंळसा तान धर्म देल तिर्गकु कुटिल क्याल्सा माळली कुरतान, अदिक ना आऊन मुंद ठोकर ईटाईन, रा आव सोतोदान, यतिकी नी आऊक समझुसीदील, इदुरसाटी आव तान पाप दा फसुसकु सोत्तान; अदिक धर्म इन कर्म आव माळ्यान, अऊर्द सुधी ताकोमकु आगतीदील, लेकीन आऊन खुन इन लेखा ना नीन अच ताकोमाईन.

\VS{21}लेकीन धर्मी इक हिंग अनकु समझुस्या, कि आव पाप माळबाळुल, अदिक आव से ऊळदान, रा आव आ चितौनी इक ग्रहण माळा कारण सही दा जीत्ता ईत्तान, अदिक नी तान तान इक ऊळस्या.”


\par }{\SH यहेजकेल माताळदुर दा असमर्थ
\par }
{\PP \VS{22}बाक यहोवा अन सामर्थ अल्या नान मा प्रगट आत, अदिक आव नान से अंदुन, “येदकु मैदान दा होग; अदिक अल नीन से मातगोळ हेळाईन.”


\par }{\PP \VS{23}आग ना येदकु मैदान दा होदीन, अदिक अल येन नोळदीन, कि यहोवा अन तेज घाई नानी कबार गांगा अन तट मा, हांग अच ईल भी कांळ्सकु बिळतद, अदिक ना बाय इन भार देल बिदोदीन.

\VS{24}आग आत्मा नान दा समुस्कु नानी काल इन भार देल निदरूस्त; बाक आव नान से अनली कुरतुन, “होग तान मान्ना अन बुळ्क दरवाजा बंद माळकु कुर्तकु ईर.

\VS{25}हे मंळसा अन सन्तान, नोळ, आ लॉकुर नीनी जाळी देल जकळुसकु कटकु ईट्यार, अदिक नी होटकु आंदुर बीच होग सकतीदील.

\VS{26}ना नीन ल्यालग्या नीन ताळु देल हचाईन; यदुर देल नी मौन ईतकु आंदुर दनकुसावाळा ईला, यतिकी आंदुर विद्रोही घरानानोर उर.

\VS{27}लेकीन याग याग ना नीन से मातगोळ माळाईन, आग आग नीन बाय इक खोलसाईन, अदिक नी आंदुर से हिंग अनेत, ‘प्रभु यहोवा हींग अनतान,’ जो केळतान आव केळ कोमुल अदिक जो केळालुन आव केळबाळुल, आंदुर रा विद्रोही घरानानोर अच उर.”




\par }\Chap{4}{\SH यरूशलेम इन घेराबन्दी इक तोर्सकु आगोद
\par }
{\PP \VerseOne{1}“हे मंळसा अन सन्तान, नी ऊंद ईटा हुडु अदिक अदरी तान मुंद ईटकु अदुर मा ऊंद नगर, मतलब यरूशलेम इन ऊंद चित्र तेगु;

\VS{2}आग अदरी घेर्स मतलब अदुर विरूद्‍ध किला माळ अदिक अदुर मुंद नालीगोळ कट; अदिक छावनी हाक, अदिक अदुर नाकु दी युध्द अन यंत्र हच.

\VS{3}आग नी लोहा अन तावा हुडुकु अदरी लोहा अन शहरपनाह मान्सकु तान अदिक आ नगर इन बीच नीदरूस, आग तान बाय आऊन मुंद माळकु अदुर घेराबंदी माळ, ई रीती देल; नी अदरी घेर्सकु ईटेत. ईद इस्त्राएल उन घराना अन साटी चिन्ह ठहरूसीत.”


\par }{\PP \VS{4}“बाक नी ऊजवा कळ ताकोमकु इस्त्राएल उन घराना अन अधर्म तान म्याकुच ईट, यतिकी यास दिन नी ऊजवा कळ ताकोमकु मिंगतेला ईत्या, आस दिन ताका आ लॉकुर इन अधर्म इन भार सहुसतेला ईत्या.

\VS{5}ना आंदुर साटी अधर्म इन वर्षगोळ तुल्य नीन साटी दिनगोळ ठहरूसीन, मतलब मुर सौ नब्बे दिन; आस दिन ताका नी इस्त्राएल इन घराना अन अधर्म इन भार सहुसतेला ईर.

\VS{6}याग ईस दिन पुरा आगेदव, आग नी डाक्या कळ मींगकु यहूदा अन घराना अन अधर्म इन भार सहुस कोमेत; ना आंदुर साटी भी अदिक नीन साटी ऊंद वर्ष इन बदला ऊंद दिन मतलब चालीस दीन ठहरूसीन.”


\par }{\PP \VS{7}नी यरूशलेम इक घेर्सोर साटी बाह तेगुकु तान बाय आत्त माळकु अदुर विरूद्‍ध भविष्यवाणी माळेत.

\VS{8}नोळ, ना नीनी जाळीगोळ देल जकळुसाईन, अदिक यागासताका अदुर घेर्सोद इन दिन पुरा आगाल, आगासताका नी कळ ताकोम सकतीदील.


\par }{\PP \VS{9}“नी गोदी, जौ, सेम, मसूर, बाजरा, अदिक कठिया गोदी, हुडुकु ऊंद बरतन दा ईटकु अऊर देल रोट्टी माळ तोगेत. यास दिन नी कळ मा मींगकु ईत्या, आस मतलब मुर सौ नब्बे दिन ताका अदरी तीन तोगेत.

\VS{10}जो भोजन नी तिंद्या, अदरी आळु आळुकु तिनेत, मतलब रोज येढ्ढ सौ तीस ग्राम\FTNT{*}{{\FR 4:10 }{\FR{4:10
}}{\FT{ईप्पत शेकेल}}} तीम तिन तोगेत, अदिक अदरी समय समय मा तिनेत.

\VS{11}नीर भी आळुकु कुडु तोगेत, मतलब हर दिशी येढ्ढ गिलास\FTNT{†}{{\FR 4:11 }{\FR{4:11
}}{\FT{लगभग 600 मि. ली.}}} कुडेत; अदिक नी नीर निश्चित समय मा कुडेत.

\VS{12}तान भोजन जौ इन रोट्टीगोळ घाई माळकु तीन तोगेत, अदिक अदरी मंळसा अन ल्यांडा अन कुळ्लगोळ मा आंदुर नोळतेला बनुस तोगेत.”


\par }{\PP \VS{13}बाक यहोवा अंदुन, “ईदा प्रकार देल इस्त्राएल आ राज्यगोळ बीच तान तान रोट्टी अशुध्दता देल तिंदार, यल ना आंदरी जबरदस्ती पोहचुसाईन.”


\par }{\PP \VS{14}आग ना अंदीन, “हाय, यहोवा परमेश्वर नोळ, नान मन कभी अशुध्द आगीदील, अदिक ना बचपन टु हुडुकु ईगासताका खुद देल सोतकु या बीचकु आग्याद जनावर इन मास तिंदीदील, अदिक न यातोदु प्रकार इन बेकार मास नान बाय दा कभी होग्याद.”


\par }{\PP \VS{15}आग आव नान से अंदुन, “नोळ, ना नीन साटी मंळसा अन ल्यांडा अन बदला सेंगळी ठहरूसीन, अदिक अदुर देला नी तान रोट्टी माळेत.”


\par }{\PP \VS{16}बाक आव नान से अंदुन, “हे मंळसा अन सन्तान, नोळ, ना यरूशलेम दा अन्नरूपी आधार इक दुर माळाईन; ईदुरसाटी अलेर लॉकुर आळु आळुकु अदिक चिन्ता माळ माळकु रोट्टी तिनतोदार; अदिक आळु आळुकु अदिक दुखी आग आगकु नीर कुडुतोदार.

\VS{17}अदिक ईदुर देल आंदरी नीर अदिक रोट्टी इन कमी आदीत; अदिक आंदुर सप्पा च्या सप्पा घबरूस्यार, अदिक तान अधर्म दा फसुसकु वंळ्गेदार.”




\par }\Chap{5}{\SH मुंडन माळदुर द्वारा यरूशलेम इन विनाश तोरसोद
\par }
{\PP \VerseOne{1}“हे मंळसा अन सन्तान, ऊंद पन्यार तलवार हुडु, अदिक अदरी भाली इन उस्तरा अन घाई क्याल्सा दा तनकु तान ताल्ला अदिक दाळी इन चुट्टी तेगुकोम, आग तौलुसोद काटा हुडुकु चुट्टीगोळ्द भाग माळ.

\VS{2}याग नगर इन घेर्सव दिन पुरा आदव, आग नगर इन बुळ्क ऊंद तिहाई बेक्की दा हाक्कु होताकेत, अदिक ऊंद तिहाई हुडुकु नाकु दी तलवार देल बडेत; अदिक ऊंद तिहाई इक हवा दा ऊळुसेत, अदिक ना तलवार जेडुकु अदुर हिंद नळसाईन.

\VS{3}आग ईऊर दा टु थ्वाळासा चुट्टी हुडुकु कपळा अन क्वाना दा कटेत.

\VS{4}बाक ईऊर दा टु भी थ्वाळासा हुडुकु बेक्की इन बीच हाकेत कि अव बेक्की दा होत्तेगुल, आग अदुर दा टु ऊंद चिंगारी भळकुसकु इस्त्राएल इन सप्पा घराना दा फैलुसेदीत.”


\par }{\PP \VS{5}“प्रभु यहोवा ईद अनतान: यरूशलेम हींग अच आद; ना अदरी अन्य राज्यगोळ बीच दा ठहरूसीन, अदिक अद नाकु दी द्याशगोळ से घेर्सकु आद.

\VS{6}आव नान नियमगोळ खिलाप क्याल्सा माळकु अन्य राज्यगोळ से येक्कुल दुष्टता माळ्यान, अदिक नान विधीगोळ खिलाप नाकु दिकळोर द्याश इन लॉकुर से येक्कुल बुराई माळ्यार; यतिकी आंदुर नान नियमगोळी बेकार जान्सदुर, अदिक आंदुर नान विधीगोळ मा नळदिदील.

\VS{7}ई कारण प्रभु यहोवा ईद अनतान: नीव लॉकुर जो तान नाकु दिकळोर राज्यगोळ से येक्कुल हुल्लळ माळतेला, अदिक न नान विधीगोळ मा नळुतार, न नान नियमगोळी मान्सतार अदिक तान नाकु दिकळोर राज्यगोळ नियमगोळ अनुसार भी माळीदिल,

\VS{8}ई कारण प्रभु यहोवा ईद अनतान: नोळ, ना खुद नीन खिलाप आईन; अदिक अन्य राज्यगोळ नोळतेला ना नीन बीच न्याय इन क्याल्सा माळाईन.

\VS{9}नीनव सप्पा घिनोना क्याल्सा अन कारण ना नीन बीच हींग माळाईन, ह्यांग ईगासताका माळीदिल, अदिक न भविष्य दा बाक माळतीदील.

\VS{10}ईदुरसाटी नीन न्याड्या चिकोर तान तान आप्प उन, अदिक आप्प तान तान चिकोर्द मास तिंदार; अदिक नीनी इक दण्ड कोळाईन, अदिक जो लॉकुर ऊळ्दोदार, आंदरी ना नाकु क्वानागोळ दा बगरूस बुळाईन.”


\par }{\PP \VS{11}ईदुरसाटी प्रभु यहोवा अन ईद वाणी आद, कि नान जीवन इन किर्या, ईदुरसाटी कि नी नान पवित्र जागा अक तान सप्पा घिनोना मुर्तीगोळ अदिक सप्पा घिनोना क्याल्सा देल अशुध्द माळ्या, ना नीनी घटुसाईन, अदिक नीन मा दया अन नजर माळतीदील, अदिक नीन मा येनु भी तरस तिनतीदील.

\VS{12}नींद आबादी इन ऊंद तिहाई रा महामारी देल सोत्तीत, अदिक नीन बीच हसु देल सोतकु मिटुसेदीत; ऊंद तिहाई नीन आस पास तलवार देल कोंदकु आदीत; अदिक ऊंद तिहाई इक ना नाकु दी तितर बितर माळाईन अदिक तलवार जेडुकु आंदुर हींद नळसाईन.


\par }{\PP \VS{13}ई प्रकार देल नान क्रोध शांत आदीत, अदिक तान जलजलाहट आंदुर मा पुरा रीती देल भळकुसकु ना शांती पाऊसाईन; अदिक याग ना तान जलजलाहट आंदुर पुरा रीती देल भळकुस बुळाईन, आग आंदुर जान्स कोंडार कि ना यहोवा अच जलन दा बंदकु ईद अंदीन.

\VS{14}ना नीनी नीन नाकु दीकळोर राज्यगोळ बीच, सप्पा होगा-बरावाळेर नोळतेला नाश माळाईन, अदिक नीन बदनामी माळसुसाईन.


\par }{\PP \VS{15}“ईदुरसाटी याग ना नीन इक कोप अदिक जलजलाहट अदिक हापाळ डाट फटकार सांगुळ दण्ड कोळाईन, आग नीन नाकु दीकळोर राज्यगोळ मुंद नामधराई, मज्याक, सजा अदिक विस्मय आदीत, यतिकी ना यहोवा ईद अंदीन.

\VS{16}ईद आ समय आदीत, याग ना आ लॉकुर्द नाश माळोर साटी नीम मा अकाल इनव घातक तीर नळ्सकु, नीम बीच अकाल वाळुसाईन, अदिक नीम अन्नरूपी आधार इक दुर माळाईन.

\VS{17}ना नीम बीच अकाल अदिक दुष्ट जन्तु कळाईन जो नीमी बे:औलाद माळेव; अदिक महामारी अदिक खुन नीम बीच नळुतेला ईत्तव; अदिक ना नीम मा तलवार नळसाईन, नानी यहोवा खुद अंदुन.”




\par }\Chap{6}{\SH परमेश्वर द्वारा मूर्तिपूजा अन निंदा
\par }
{\PP \VerseOne{1}बाक यहोवा अन ईद वचन नान हाती पोहचुस्त:

\VS{2}“हे मंळसा अन सन्तान, तान बाय इस्त्राएल इन पहाळीगोळ दी माळकु आंदुर खिलाप भविष्यवाणी माळ,

\VS{3}अदिक अन, हे इस्त्राएल इन पहाळीगोळा, प्रभु यहोवा अन वचन केळी! प्रभु यहोवा सप्पा पहाळीगोळ से, अदिक नालागोळ अदिक घाटीगोळ से ईद अनतान: नोळी ना नीम मा तलवार नळसुसाईन, अदिक नीम पुजा अन धोळ जागागोळ्द नाश माळाईन.

\VS{4}नीमव वेदीगोळ नाश आदव अदिक नीम सुर्य अन प्रतिमागोळ मुरकु आदव; अदिक ना नीम मृत लॉकुरी नीम ई मूर्तीगोळ मुंद भिट बुळाईन.

\VS{5}ना इस्त्राएलीगोळोव लाशगोळी आंदुर मूर्तीगोळ मुंद ईटाईन, अदिक आंदुर येलुगोळी नीम वेदीगोळ आसपास बगरूसाईन.

\VS{6}नीम यास भी बसुसकु नगर आव, अव सप्पा हिंग नाश आदव, कि नीमव पहाळी माकळव पुजा अन जागा खण्डर आगेदव, नीमव वेदीगोळ नाश आदव अदिक ध्वस्त आगेदव, नीमव मूर्तीगोळ मुरुकु आदव, नीमव सुर्य अन प्रतिमागोळ तुकळा तुकळा आगेदव, अदिक नीम सप्पा कारीगरी मिटुसकु आदव.

\VS{7}नीम बीच दा लाशगोळ ढेर हतकु ईत्तव. आग नीव अर्त कोंडीर कि ना यहोवा हुईन.”


\par }{\PP \VS{8}“तरी भी इस्त्राएलगोळा, ना नीम दा टु येनारा लॉकुरी जीत्ता बीट्ट बुळाईन. येनारा लॉकुर तलवार इन मार देल उळदोदार, अदिक आंदुर दुसरा राज्य दा तितर-बितर आगेदार. दुसरा द्याशगोळ दा बिखरूसकु आर ईंदुर अच ऊळदार.

\VS{9}नीमोर ऊळ्दकु लॉकुर आ राष्ट्रगोळ दा नानी याद माळ्यार, येल आंदुर बन्दी माळकु निष्कासित आगीदुर. आंदुर याद माळ्यार कि ना आंदरी दण्ड कोटीदीन, यतिकी आ दिनगोळ दा आंदुर दिल इन निष्ठा नान प्रती ईला ईरोद, अदिक आंदुर दुसरा द्यावगोळ्द मूर्तीगोळ मा कामनापूर्ण ध्यान कोट्टुर, आंदुर ईद अनुभव माळकु तान बेकार क्याल्सागोळ साटी खुद तान नजर दा बेकार ठहरूस्यार, अदिक अंदार कि आंदुर यास दुष्‍कर्म माळ्यार.

\VS{10}आग आंदुर जान्स कोंडार कि ना यहोवा हुईन, अदिक ना जो ईद अंदीन कि ना आंदुर्द नाश माळाईन, अद बेकार अंदिदील.”


\par }{\PP \VS{11}प्रभु यहोवा ईद अनतान: “तान कय बडुकु अदिक काल आपळुसकु अन, इस्त्राएल इन घराना अन सप्पा घिनोना क्याल्सागोळ मा हाय, हाय, यतिकी आंदुर तलवार, हसु, अदिक मरी देल नष्ट आगेदार.

\VS{12}जो दुर आन आव मरी देल सोत्तान, अदिक जो हात्ती आन आव तलवार देल कोंदकु आदान; अदिक जो उळ्दकु नगर दा ईरतेला घेर्सकु आदान, आव हसु देल सोत्तान. ई प्रकार ना तान जलजलाहट आंदुर मा पुरा रीती देल ईळसाईन.

\VS{13}याग हर ऊंद धोळ्द पहाळी अदिक पहाळी इन हर ऊंद चोटी मा, अदिक हर ऊंद हिवरा मार्र इन ल्यालमा, अदिक हर ऊंद घना बांज मार्र इन सावली दा, येल येल आंदुर तान सप्पा मुरतीगोळी सुखदायक सुगन्ध द्रव्य येर्सतार, अल आंदुरोर कोंदकु आग्यार आ लॉकुर तान वेदीगोळ आसपास तान मुरतीगोळ बीच दा बिदकु ईत्तार; आग नीव लॉकुर जान्स कोंडीर कि ना यहोवा हुईन.

\VS{14}ना तान कय आंदुर खिलाप वाळुसकु आ द्याश इक सप्पा मान्नागोळ सांगुळ आळी टु हुडुकु रिबला ताका उजाळ उजाळ अच माळ कोमाईन. आग आंदुर जान्स कोंडार कि ना यहोवा हुईन.”




\par }\Chap{7}{\SH इस्त्राएल इन अन्त हात्ती आद
\par }
{\PP \VerseOne{1}बाक यहोवा अन ईद वचन नान हाती पोहचुस्त,

\VS{2}“हे मंळसा अन सन्तान, प्रभु यहोवा इस्त्राएल इन जागा अन बारा दा ईद अनतान: कि अन्त आत; नाकु क्वाना सांगुळ द्याश इन अन्त होट बंदाद.”


\par }{\PP \VS{3}नीन अन्त भी होट्ट बंदाद, अदिक ना तान कोप नीन मा भळकुसकु नीन चाल चलन इन अनुसार नीनी दण्ड कोळाईन; अदिक नीन सप्पा घिनोना क्याल्सा अन काय नीनी कोळाईन.

\VS{4}नान दया दृष्टी नीन मा ईरतीदील, अदिक ना तरस तिनालीन, अदिक यागासताका नीन घिनोना पाप नीन दा बन्सकु ईत्तव आगासताका ना नीन चालचलन इन फल नीनी कोळाईन. आग नी जान्स कोंड्या कि ना यहोवा हुईन.


\par }{\PP \VS{5}“प्रभु यहोवा ईद अनतान: विपत्ती आद, ऊंद धोळ्द विपत्ती आद! नोळी, अद बरतद.

\VS{6}अन्त होट्ट बंदाद, सप्पा मुंदुर्द अन्त बंदाद; आव नीन खिलाप जागस्यान. नोळी, आव बरतान.

\VS{7}हे इस्त्राएल द्याश इन ईरावाळेरा, नीम विनाश इन समय होट बंदाद! नीम साटी विनाश चक्र तिर्गेग्याद.” दिन हाती आव; पहाळीगोळ मा आनंद इन शब्द अन दिन ईला, हुल्लळ इन दिन ईत्तीत.


\par }{\PP \VS{8}ईग थ्वाळासा दिनगोळ दा ना तान जलजलाहट नीन मा भळकुसाईन, अदिक नीन मा पुरा कोप रिचुसाईन अदिक नीन चालचलन इन अनुसार नीनी दण्ड कोळाईन. नीन सप्पा घिनोना क्याल्सा अन फल नीनी भुगतुसाईन.

\VS{9}नान दया दृष्टी नीन मा आगतीदील अदिक न ना नीन मा तरस तिनाईन. ना नीन चालचलन इन फल नीनी भुगतुसाईन, अदिक नीन घिनोना पाप नीन दा बन्सकु ईत्तव. आग नीव जान्स कोंडीर कि ना यहोवा दण्ड कोळावाळा हुईन.


\par }{\PP \VS{10}नोळी, आ दिशी इक नोळी, आव बरतान, चक्र तिर्गेग्याद, अन्याय इन छळी फुलुसेग्याद, नीन घमण्ड वाळुसेग्याद.

\VS{11}उपद्रव वाळुस्त वाळुस्त दुष्टता अन दण्ड बनसेग्याद; आंदुर दा टु याऊ ऊळुतीदील, अदिक आंदुर भीळ भाळ, न आंदुर धन दा टु येनारा ईत्तीत; अदिक न आंदुर दा टु यारदारा साटी विलाप केळ बंदीत.


\par }{\PP \VS{12}समय होट बंदाद, दिन हाती होट बंदाद; न रा कोमावाळा आनंद माळुल अदिक न मारावाळा दुख माळुल, यतिकी आंदुर सप्पा भीळ मा कोप भळकुस्याद.

\VS{13}चाहे आंदुर जीत्ता ईरूल, तरी भी मारावाळा मार्द वस्तु उन हात्ती कभी वापस बर सकतीदील; यतिकी सिट्ट इन ईद मात द्याश इन सप्पा भीळ मा घटुसीत, याऊ वापस होगतीदील; यावारा भी मंळसा जो अधर्म दा जीत्ता ईरतान, बल हुडु सकतीदील.

\VS{14}आंदुर नरसींगा ऊरदुर अदिक सप्पा येनारा तैयार माळदुर; लेकीन युध्द दा याऊ होगालुन यतिकी द्याश इन सप्पा भीळ मा नान कोप भळकुसकु आद.


\par }{\SH इस्त्राएल इन पापगोळ्द दण्ड
\par }
{\PP \VS{15}“व्हार्या तलवार अदिक बुळ्क महंगा अदिक मरी आद; जो मैदान दा आन आव तलवार देल सोत्तान, अदिक जो नगर दा आन आव हसु अदिक मरी देल कोंदकु आदान.

\VS{16}आंदुर दा टु जो ऊळ्दकु होट्टार आंदुर ऊळदार रा सही लेकीन तान तान अधर्म दा फसुसकु ईतकु तराई दा ईरावाळेर कबूतरगोळ घाई पहाळी इन म्याकुच विलाप माळतेला ईत्तार.

\VS{17}सप्पा मुंदुरव कय ढीला अदिक सप्पा मुंदुरव ट्वांगरा हापाळ कमजोर आगेदव.

\VS{18}आंदुर नेळु मा टाट कट्यार, अदिक आंदुरव मय इनव मुळ्लगोळ नीदरेव, सप्पा अन बाय वंळ्गेव अदिक सप्पा अन ताल्ला मुंडुसकु आदव.

\VS{19}आंदुर ताम चांदी सळकगोळ मा भीट्टार, अदिक आंदुर व्हान्ना अशुद्ध वस्तु ठहरूसीत; यहोवा अन जलन इन दिन आंदुर व्हान्ना बेळ्ली आंदरी ऊळ्स सकतीदील, न अदुर देल आंदुर जीव संतुष्ट आदीत, न आंदुर्द व्हाट्टा तुम्मीत. यतिकी अद आंदुर्द अधर्म इन ठोकर इन कारण आग्याद.”

\VS{20}आंदुर्द द्याश जो शोभायमान अदिक शिरोमणि ईरोद, अदुर बारा दा आंदुर गर्व अच गर्व माळकु अदुर दा तान घृणित वस्तुगोळ मूर्तीगोळ, अदिक घृणित वस्तुगोळ माळकु ईटदुर, ई कारण ना अदरी आंदुर साटी अशुद्ध वस्तु ठहरूसीन.


\par }{\PP \VS{21}ना अदरी लुटसोर साटी परदेशीगोळ कय, अदिक धन कसोर साटी धरती इन दुष्ट लॉकुर कय दा माळ कोमाईन, अदिक आंदुर अदरी अपवित्र माळ कोंडार.

\VS{22}ना आंदुर से मार्रा तिर्गुस बुळाईन, आग आंदुर नान रक्षीत जागा अक अपवित्र माळ्यार; डाकु अल होगकु अदरी अपवित्र माळ्यार.


\par }{\PP \VS{23}“ऊंद संकली माळ कोम, यतिकी द्याश अन्याय इन हत्या देल, अदिक नगर उपद्रव देल तुमकु आद.

\VS{24}ना राज्य राज्य अन बुरा से बुरा लॉकुरी तराईन, जो आंदुर मान्नागोळ स्वामी आगेदार; अदिक ना ताकतवरगोळ्द गर्व मुर्द बुळाईन अदिक आंदुर पवित्र जागा अपवित्र माळकु आदव.

\VS{25}सत्यानाश आगदुर मा आद, आग ढुंढ्सदुर मा भी आंदरी शांती सीकतिदील.

\VS{26}विपत्ती मा विपत्ती बंदीत अदिक ऊळुसतेला चर्चा मा चर्चा केळ बंदीत; अदिक लॉकुर भविष्यवक्ता से दर्शन इन मात केळ्यार, लेकीन याजक उन हाती टु व्यवस्था, अदिक स्याणागोळ हाती टु सम्मति कोळोद शक्ती होगतेला ईत्तीत.

\VS{27}राजा रा शोक माळ्यान, अदिक रीस उदासीरूपी कपळा हाक्यार, अदिक द्याश इन लॉकुर इन कय ढीला बीद्दव. ना आंदुर चलन इन अनुसार आंदुर से बर्ताव माळाईन, अदिक आंदुर कमाई घाई आंदरी दण्ड कोळाईन; आग आंदुर जान्स कोंडार कि ना यहोवा हुईन.”




\par }\Chap{8}{\SH परमेश्वर उन बारा दा यहेजकेल उन दुसरा दर्शन
\par }
{\SH यरूशलेम दा मूर्तिपूजा
\par }
{\PP \VerseOne{1}बाक सहाव्वा वर्ष इन सहाव्वा तींगुळ इन पाचवा दिन इक याग ना तान मान्या कुर्तकु ईरीन, अदिक यहूदीगोळोर स्याणागोळ नान मुंद कुर्तकु ईरोर, आग प्रभु यहोवा अन शक्ती अल्या नान मा प्रगट आत.

\VS{2}आग ना नोळदीन कि बेक्की इन घाई ऊंद रूप कांळ्सतद; आऊन नेळु उन ल्यालमा बेक्की आद, अदिक आऊन नेळु उन म्याकुच इन दी चमकुस्द पीतल इन झलक घाई येनारा आद.

\VS{3}आव कय घाई येनारा वाळुसकु नान ताल्ला अन चुट्टीगोळ हुळदुन; आग आत्मा नानी धरती अदिक आकाश इन बीच दा नेगुकु परमेश्वर उन तोर्सद दर्शनगोळ दा यरूशलेम इन मंदिर इन बुळ्क, आंगुळ इन आ फाटक इन हाती पोहचुस बुट्टुन यदुर बाय उत्तर दी आद; अदिक यदुर दा आ जलन पैदा माळवाळा प्रतिमा अन जागा ईरोद यदुर कारण द्वेश उपजुसतद.


\par }{\PP \VS{4}बाल अल इस्त्राएल इन परमेश्वर उन तेज हांग अच ईरोद ह्यांग ना मैदान दा नोळीदीन.

\VS{5}आव नान से अंदुन, “हे मंळसा अन सन्तान, तान कण्ण उत्तर दी नेगुकु नोळ.” ना तान कण्ण उत्तर दी नेगुकु नोळदीन कि वेदी इन फाटक इन उत्तर दी अदुर प्रवेश जागा दा अच आव डाह पैदा माळावाळा प्रतिमा आद.


\par }{\PP \VS{6}आग आव नान से अंदुन, “हे मंळसा अन सन्तान, येन नी नोळत्या कि ई लॉकुर येन माळीत्यार? इस्त्राएल इन घराना येन अच धोड्डेव बेकार क्याल्सा ईल माळतान, ताकी ना तान पवित्र जागा टु दुर आगेगाईन; लेकीन नी ईऊर से भी यक्कुल बेकार क्याल्सा नोळ्या.”


\par }{\PP \VS{7}आग आव नानी आंगुळ इन दरवाजा मा वोतुन, अदिक ना नोळदीन, कि दीवार दा ऊंद खॉद्रा आद.

\VS{8}आग आव नान से अंदुन, “हे मंळसा अन सन्तान, दिवाल इक वोडु;” ईदुरसाटी ना दिवाल इक वोडुकु नोळदीन कि ऊंद दरवाजा आद.

\VS{9}आव नान से अंदुन, “बुळ्क होगकु नोळ कि ई लॉकुर ईल ह्यांग ह्यांग अदिक हापाळ बेकार क्याल्सा माळेत्यार.”

\VS{10}अत: ना बुळ्क होगकु नोळदीन कि नाकु दिकळोद दिवाल मा अलग अलग प्रकार इन रेंगसावाळा जन्तु अदिक बेकार जनावरगोळ अदिक इस्त्राएल इन सप्पा घराना अन मुर्तीगोळ चित्र तेगुकु आव.

\VS{11}इस्त्राएल उन घराना अन बाट्टुर दा टु सत्तर मंळसा यार बीच दा शापान उन पार याजन्याह भी आन, आंदुर आ चित्र अन मुंद नीदुरकु आर, अदिक हर ऊंद मंळसा तान कय दा धूपदान हुडुकु आन, अदिक धूप इन धुंगा अन बादल इन सुगन्ध म्याकुच येळेत्याद.

\VS{12}आग आव नान से अंदुन, “हे मंळसा अन सन्तान, येन नी नोळ्या कि इस्त्राएल उन घराना अन बाट्टुर तान तान नकाशीवाळा कोठरीगोळ बुळ्क मतलब अंधकार दा येन माळीत्यार? आंदुर अनतार कि यहोवा नाम इक नोळालुन; यहोवा द्याश इक त्याग्स बुटान.”


\par }{\PP \VS{13}बाक आव नान से अंदुन, “नी ईंदुर से अदिक भी हापाळ बेकार क्याल्सा नोळ्या जो आंदुर माळतार.”

\VS{14}आग आव नानी यहोवा अन भवन इन आ फाटक इन हाती वोतुन जो उत्तर इन दी ईरोन अदिक अल आर्तेर कुर्तकु तम्मूज इन साटी वर्लोर.


\par }{\PP \VS{15}आग आव नान से अंदुन, “हे मंळसा अन सन्तान, येन नी ईद नोळ्या? बाक ईऊर से भी धोड्डेव बेकार क्याल्सा नी नोळ्या.”

\VS{16}आग आव नानी यहोवा अन भवन इन बुळ्कळोद आंगुळ दा वोतुन; अदिक अल यहोवा अन भवन इन द्वार इन हाती हांद्रा अदिक वेदी इन बीच येनारा पच्चीस मंळसा तान बेन यहोवा अन भवन इन दी अदिक तान बाय पूर्व इन दी माळकु ईरोर; अदिक आंदुर पूर्व दिशा अन दी सूर्य अक नमस्कार माळोर.


\par }{\PP \VS{17}आग आव नान से अंदुन, “हे मंळसा अन सन्तान, येन नी ईद नोळ्या? येन यहूदा अन घराना अन साटी बेकार क्याल्सा अन माळोद जो आंदुर ईल माळतार श्याण मात आद? आंदुर तान द्याश इक उपद्रव देल तुम कोंडुर, बाक ईल बंदकु नानी रिस दिलुस तोगोर. बल्की आंदुर आ डगाल इक तान मुग्ग इन मुंद हुडुकु ईरतार.

\VS{18}ईदुरसाटी ना भी जलजलाहट इन सांगुळ क्याल्सा माळाईन, न ना दया माळाईन अदिक न ना कोमलता माळाईन, अदिक चाहे आंदुर नान किवगोळ दा धोळ शब्द देल कारदार, तरी भी ना आंदुर मात केळतीदील.”




\par }\Chap{9}{\SH यरूशलेम इक दण्ड
\par }
{\PP \VerseOne{1}बाक आव नान किवगोळ दा ऊँचा शब्द देल कारकु अंदुन, “नगर इन अधिकारीगोळी तान तान कय दा नाश माळोद हतियार हुडुकु हाती तरी.”

\VS{2}ईदुर मा आर मंळसा, उत्तर दी ऊपरी फाटक इन हादी देल तान तान कय दा घात माळोद हतियार हुडुकु बंदुर; अदिक आंदुर बीच दा सन इन कपळा हाक्कु, नेळु मा लिखसोद दवात कटकु ऊंद अदिक मंळसा ईरोन; अदिक आंदुर सप्पा भवन इन बुळ्क होगकु पीतल इन वेदी इन हाती नीदुरदुर.


\par }{\PP \VS{3}आग इस्त्राएल इन परमेश्वर उन तेज करूबगोळ मा टु, यार मा म्याकुच ईर तोगोन, भवन इन हांद्रा मा येदकु बंदीदुन; अदिक आव आ सन इन कपळा हाक्कु मंळसा अक जो नेळु मा दवात कटकु ईरोन, कारदुन.

\VS{4}अदिक यहोवा आऊन से अंदुन, “ई यरूशलेम नगर इन बुळ्क ईत्त आत्त होगकु यास मंळसा आ सप्पा बेकार क्याल्सा अन कारण जो अदुर दा माळकु आगताव, शोक माळतेला अदिक दुखगोळ मारा चिळ्लाळसतार, आंदुर ह्याणा मा चिन्ह हचबुळ.”


\par }{\PP \VS{5}आग नान केळतेला दुसरा अंदुर, “नगर दा आंदुर हिंद हिंद नळुकु कोनतेला होगी; यारदु मा दया माळबाळेतीर अदिक न यारदारा मा तरस तिनेतीर.

\VS{6}बाट्टुर, हारोदोर, कुवारा पोरगोळ, चिकोर-चिण्गेर, आर्तेर, सप्पा अक कोंदकु नष्ट माळी, लेकीन यातोवारा मंळसा अन ह्याणा मा चिन्ह ईतीदाद, आऊन हाती होगबाळेतीर. नान पवित्र जागा मा टु सुरवात माळी.” अत: आंदुर आ पुराना मंळसा गोळ से सुरवात माळदुर जो भवन इन मुंद ईरोर.


\par }{\PP \VS{7}बाक आव आंदुर से अंदुन, “भवन इक अशुध्द माळी, अदिक आंगुळगोळी लाशगोळ देल तुमकोमी. नळी व्हार्या होळी.” आग आंदुर नगर दा कोनली कुरतुर.


\par }{\PP \VS{8}याग आंदुर कोन्नोर, अदिक ना आबना ईतोदीन, आग ना बाय इन भार देल बीद्दीन अदिक चिल्ळासकु अंदीन, “हाय प्रभु यहोवा! येन नी तान जलजलाहट यरूशलेम मा भळकुसकु इस्त्राएल इन सप्पा मीगदोर इक भी नष्ट माळ्या?”


\par }{\PP \VS{9}आग आव नान से अंदुन, “इस्त्राएल अदिक यहूदा अन घरानागोळ्द अधर्म हापाळ अच यक्कुल आद, ईल ताका कि द्याश हत्या देल अदिक नगर अन्याय देल तुम्मेग्याद; यतिकी आंदुर अनतार, ‘यहोवा पृथ्वी इक त्याग्स बुटान अदिक यहोवा येनु नोळालुन.’

\VS{10}ईदुरसाटी आंदुर मा दया आगतीदील, न ना तरस तिनाईन, उलटा आंदुर चाल आंदुर्दा ताल्ला वापस माळाईन.”


\par }{\PP \VS{11}आग ना येन नोळदीन, कि जो मंळसा सन इन कपळा हाक्कु अदिक नेळु मा दवात कटकु ईरोन, आव ईद अनकु समाचार कोट्टुन, “ह्यांग नी आग्या कोट्ट, ना हांग अच माळदीन.”




\par }\Chap{10}{\SH परमेश्वर उन सामर्थ्य अन यरूशलेम इन मंदिर टु होळोद
\par }
{\PP \VerseOne{1}ईदुर बाद्दा ना नोळदीन कि करूबगोळ ताल्लागोळ म्याकुच जो आकाश मण्डल आद, अदुर दा नीलमणि इन सिंहासन घाई येनारा कांळ्सकु बिळतद.


\par }{\PP \VS{2}आग यहोवा आ सन इन कपळा हाक्द मंळसा से अंदुन, “तिर्गावाळा चक्का अन बीच करूबगोळ ल्यालमा होग अदिक तान येढ्ढु मुठ्ठीगोळी करूबगोळ बीच इन अंगारगोळ देल तुमकु नगर मा बगरूसबुळ.” अत: आव नान नोळतेला अच बीच दा होदुन.

\VS{3}याग आव मंळसा बुळ्क होदुन, आग अव करूब भवन इन दक्षिण दी निदुरकु ईरव; अदिक बादल बुळ्कळोद आंगुळ दा तुमकु ईरोद.

\VS{4}आग यहोवा अन सामर्थ करूबगोळ म्याकुच टु यदकु भवन इन हांद्रा मा होट्ट बत्त; अदिक बादल भवन दा तुम्मेत; अदिक अद आंगुळ यहोवा अन सामर्थ इन ऊजुळ देल तुम्मेत.

\VS{5}करूबगोळ्द पंखगोळ्द शब्द व्हार्या अन आंगुळ ताका केळ बरतोगोद, अद सर्व सर्वशक्तिमान परमेश्वर उन माताळोद शब्द घाई ईरोद.


\par }{\PP \VS{6}याग आव सन इन कपळा हाक्द मंळसा अन तिर्गावाळा चक्कागोळ बुळ्क करूबगोळ बीच दा टु बेक्की तरोद आग्या कोट्टुन, आग आव आंदुर बीच दा होगकु ऊंद चक्का अन हाती निदुरदुन.

\VS{7}आग करूबगोळ दा टु ऊंद करूब तान कय वाळुसकु, आ बेक्की दा टु जो करूबगोळ बीच दा ईरोद, येनारा नेगुकु सन इन कपळा हाक्द मंळसा अन मुठ्ठी दा कोळ्त; अदिक आव अदरी हुडुकु व्हार्या होटोदुन.


\par }{\PP \VS{8}करूबगोळ पंख अन ल्यालमा रा मंळसा अन कय घाई येनारा कांळ्सोद.

\VS{9}आग ना नोळदीन, कि करूबगोळ हाती नाक चक्का आव; मतलब ऊंद ऊंद करूब इन हाती ऊंद ऊंद चक्का आद, अदिक चक्कागोळ्द रूप किमती चमकिला कल्ल घाई आद.

\VS{10}अऊर्द हिंग रूप आद कि नाकु ऊंद घाई कांळ्सताव, ह्यांग कि ऊंद चक्का अन बीच दुसरा चक्का ईरूल.

\VS{11}नळाहोती अव तान नाकु अलंगगोळ ताकत देल नळुताव; अदिक नळाहोती तिर्गालव, बल्की यात अऊर ताल्ला ईरतद अव आतल्या अदुर हिंद नळुताव अदिक नळाहोती अव तिर्गालव.

\VS{12}बेन कय अदिक पंखगोळ सांगुळ करूबगोळ पुरा शरीर अदिक जो चक्का अऊरव आव, अव भी सप्पा च्या सप्पा नाकु दी कण्णगोळ देल तुमकु आव.

\VS{13}नान केळतेला आ चक्कागोळी चक्कर अनकु आत, मतलब तिर्गावाळा चक्का.


\par }{\PP \VS{14}ऊंद ऊंद इन नाक नाक चेहरा ईरव: ऊंद चेहरा रा करूबगोळ घाई, दुसरा मंळसा अन घाई, तिसरा हुल्ल इन घाई, अदिक नाकवा गिधाळ पक्षी इन घाई.

\VS{15}करूब जमीन मा टु येदोदव. ईव अव अच जीवधारी हुव, जो ना कबार गांगा अन हाती नोळीदिन.

\VS{16}याग याग आव करूब नळुतोगोव आग आग अव चक्कागोळ अऊर हाती नळुतोगोव; अदिक याग याग करूब पृथ्वी मा टु येळोर साटी तान पंख नेगोव आग आग चक्कागोळ अऊर हाती टु तिर्गोव ईला.

\VS{17}याग अव निदरव आग ईव भी अऊर सांगुळ निदरव; अदिक याग अव येळव आग ईव भी अऊर सांगुळ येळव; यतिकी जीवधारीगोळ्द आत्मा ईऊर दा ईरतोगोद.


\par }{\PP \VS{18}यहोवा अन सामर्थ भवन इन डेवळी मा टु येदकु करूबगोळ म्याकुच ठहरूसेत.

\VS{19}आग करूब तान पंख नेगुकु नान नोळतेला अच पृथ्वी मा टु येदकु होट्ट बुट्टव; अदिक चक्कागोळ भी अऊर सांगुळ सांगुळ होदव, अदिक अव सप्पा यहोवा अन भवन इन पूर्वी फाटक दा नीदरेदव; अदिक इस्त्राएल उन परमेश्वर उन सामर्थ अऊर म्याकुच ठहरूस्कु ईत्त.

\VS{20}ईव अवा जीवधारी हुव जो ना कबार गांगा अन हाती इस्त्राएल इन परमेश्वर उन ल्यालमा नोळीदीन, अदिक ना जान्स कोंडीन कि अव भी करूब हुव.


\par }{\PP \VS{21}हर ऊंद इन नाक चेहरा अदिक नाक पंख अदिक पंखगोळ ल्यालमा मंळसा अन घाई कयगोळ भी ईरव.

\VS{22}अऊर बायगोळ रूप अदा आद जो ना कबार गांगा अन तट मा नोळीदीन. अऊर बाय अच येन बल्की अऊर सप्पा शरीर भी हांग अच ईरोद. अव सीधा तान तान मुंद अच नळोव.




\par }\Chap{11}{\SH यरूशलेम इन निन्दा
\par }
{\PP \VerseOne{1}आग आत्मा नानी नेगुकु यहोवा अन भवन इन पूर्वी फाटक इन हाती यदुर्द बाय पूर्वी दिशा अन दी आद, पोहचुस बुळ्त; अदिक अल ना येन नोळदिन, कि फाटक अच दा पच्चीस मंळसा आर. ना आंदुर बीच अज्जुर उन पार याजन्याह अक अदिक बनायाह अन पार पलत्याह अक नोळदीन, जो प्रजा अन प्रधान ईरोर.


\par }{\PP \VS{2}आग आव नान से अंदुन, “हे मंळसा अन सन्तान, जो मंळसा ई नगर दा अनर्थ कल्पना अदिक बुरा युक्ती माळतार आंदुर ईंदुर अच हुळ.

\VS{3}ईंदुर अनतार, ‘मान्ना माळोद समय हाती हैलेच, ईद नगर स्वार्रा अदिक नाव अदुर दाकळोद मास हुयेव.’

\VS{4}ईदुरसाटी हे मंळसा अन सन्तान, ईंदुर खिलाप भविष्यवाणी माळ, भविष्यवाणी.”


\par }{\PP \VS{5}आग यहोवा अन आत्मा नान मा ईळुत, अदिक नान से अन्त, “हिंग अन, यहोवा हिंग अनतान: हे इस्त्राएल उन घराना, नीव हिंग अच अंदीर; जो येनारा नीम मन दा बरतद, अदरी ना जान्सतीन.

\VS{6}नीव रा ई नगर दा हापाळ मुंदरी कोंद बुटीर बल्की आऊन सळकगोळी लाशगोळ देल तुम कोंडीर.”


\par }{\PP \VS{7}ई कारण प्रभु यहोवा ईद अनतान: जो मंळसा नीव कोंद बुट्टीर, आंदुर लाश अच ई नगर रूपी स्वार्रा दाकळोद मास हुव; अदिक नीव ईदुर बीच दा टु तेगुकु आदीर.

\VS{8}नीव तलवार देल अंजतीर, अदिक ना नीम मा तलवार नळसाईन, प्रभु यहोवा अन ईद वाणी आद.

\VS{9}ना नीमी ईदुर दा टु तेगुकु परदेशीगोळ कय दा माळ कोमाईन, अदिक नीमी दण्ड कोळसुसाईन.

\VS{10}नीव तलवार देल सोतकु बिद्दीर, अदिक ना नीम्द मुकदमा इस्त्राएल इन द्याश इन सीमा मा चुकुसाईन; आग नीव जान्स कोंडीर कि ना यहोवा हुईन.

\VS{11}ईद नगर नीम साटी स्वार्रा आगतीदील, अदिक न नीव ईदुर दाकळोद मास हुईर; ना नीम्द मुकदमा इस्त्राएल इन द्याश इन सीमा मा चुकुसाईन.

\VS{12}आग नीव जान्स कोंडीर ना यहोवा हुईन; “नीव रा नान विधीगोळ मा नळदीदील, अदिक नान नियमगोळी नीव मान्सीदील; लेकीन तान नाकु दिकळव राज्यगोळ रीतिगोळ मा नळदीर.”


\par }{\PP \VS{13}ना ई प्रकार इन भविष्यवाणी माळीन कि बनयाह अन पार पलत्याह सोतोदुन. आग ना बाय इन भार देल बिदकु धोळ आवाज देल चिळ्लास कुरतीन, अदिक अंदीन, “हाय प्रभु यहोवा, येन नी इस्त्राएल उन मिकदोर आंदुर सत्यानाश माळ कोंड्या?”


\par }{\SH बंधुआई दा होग्द लॉकुर से परमेश्वर उन प्रतिग्या
\par }
{\PP \VS{14}आग यहोवा अन वचन नान हाती पोहचुस्त,

\VS{15}हे मंळसा अन सन्तान, यरूशलेम इन निवासीगोळ नीन हात्तीगोळ वार्टुर से बल्की इस्त्राएल इन सप्पा घराना से अंदार कि नीव यहोवा अन हाती टु दुर आगेगी, ईद द्याश नाम्द अच अधिकार दा कोटकु आग्याद.


\par }{\PP \VS{16}लेकीन नी आंदुर से अन, “प्रभु यहोवा ईद अनतान: ना नीमी दुर दुर इन राज्यगोळ दा कुर्सदीन अदिक द्याश द्याश दा तितर बितर माळ कोंडीन, तरी भी या द्याश दा नीव बंदकु आईर, अऊर ना खुद नीम साटी थ्वाळासा दीन ताका पवित्र जागा ठहरुसाईन.”


\par }{\PP \VS{17}“ईदुरसाटी आंदुर अन, प्रभु यहोवा हिंग अनतान: ना नीमी राज्य राज्य अन लॉकुर बीच दा टु वाटसाईन, अदिक या द्याशगोळ दा नीव तितर बितर माळकु आगीर, अऊर दा टु नीमी जमा माळाईन, अदिक नीनी इस्त्राएल इन जागा कोळाईन.

\VS{18}आंदुर अल पोहचुसक आ द्याश इन सप्पा बेकार मूर्तीगोळ अदिक बेकार क्याल्सा भी आंदुर से दुर माळ्यार.

\VS{19}ना आंदुर दिल ऊंद माळ कोमाईन, अदिक आंदुर बुळ्क व्हासा आत्मा पैदा माळाईन, अदिक आंदुर शरीर दा टु कल्ल इन घाई दिल तेगुकु आंदरी मास इन दिल कोळाईन,

\VS{20}यदुर देल आंदुर नान विधीगोळ मा नित नळुल अदिक नान नियमगोळी मान्सुल; अदिक आंदुर नान प्रजा ठहरूस्यार, अदिक ना आंदुरव परमेश्वर ठहरूसाईन.

\VS{21}लेकीन आ लॉकुर जो तान बेकार मूर्तीगोळ अदिक बेकार क्याल्सा दा मन हचकु नळुतेला ईरतार, आंदरी ना हींग माळाईन कि आंदुर चाल आंदुर्दा ताल्ला मा बिद्दीत, प्रभु यहोवा अन ईदा वाणी आद.”


\par }{\SH परमेश्वर उन सामर्थ इन यरूशलेम टु होळोद
\par }
{\PP \VS{22}ईदुर मा करूबगोळ पंख नेगदव, अदिक चक्का अऊर सांगुळ सांगुळ नळदव; अदिक इस्त्राएल उन परमेश्वर उन सामर्थ अऊर म्याकुच ईरोद.

\VS{23}आग यहोवा अन सामर्थ नगर इन बीच दा टु यदकु आ पहाळी मा ठहरूसेत जो नगर इन पूर्व दी आद.

\VS{24}बाक आत्मा नानी नेगुत, अदिक परमेश्वर उन आत्मा अन शक्ती देल दर्शन दा नानी कसदी अन द्याश दा बन्दीगोळ हाती पोहचुस बुट्टुन. जो दर्शन दा ना हासिल माळीदीन अद काळदोत.

\VS{25}बाक यास मातगोळ यहोवा नानी तोर्सीदुन, अव ना बंदीगोळी हेळ बुट्टीन.




\par }\Chap{12}{\SH भविष्यवक्तागोळ्द गुलामी दा होगोद प्रतीक
\par }
{\PP \VerseOne{1}बाक यहोवा अन ईद वचन नान हाती पोहचुस्त,

\VS{2}“हे मंळसा अन सन्तान, नी विद्रोह माळसुसावाळा घराना अन बीच दा ईरत्या, यारव नोळोर साटी कण्ण रा आव, लेकीन नोळालुर; अदिक केळोर साटी कीव रा आव लेकीन केळालुर; यतिकी आंदुर विद्रोह माळसुसावाळेर घराना नोर उर.”


\par }{\PP \VS{3}ईदुरसाटी हे मंळसा अन सन्तान, हागुल बंधुआई इन सामान तैयार माळकु आंदुर नोळतेला यदोगेत, आंदुर नोळतेला अच तान जागा बिटकु दुसरा जागा अक होगेत. अगर आंदुर विद्रोह माळावाळेर घराना नोर उर, तरी भी संभव आद कि आंदुर ध्यान कोळुल.

\VS{4}“इदुरसाटी नी हागुल इक बंधुआई इन सामान घाई तान सामान तेगेत, अदिक आग नी द्यावगा अक बंधुआई दा होगावाळा अन घाई आंदुर नोळतेला यदोगेत.

\VS{5}आंदुर्द नोळतेला अच दिवार इक वोडुकु अल टु अच तान सामान तेगेत.

\VS{6}आंदुर नोळतेला अच तान खांदा मा नेगुकु अंधार दा होळेत, अदिक तान बाय कटकु ईटेत कि जमीन नीनी कोळ सकबाळुल; यतिकी ना नीनी इस्त्राएल उन घराना अन साटी ऊंद चिन्ह ठहरूसीन.”


\par }{\PP \VS{7}आ आग्या अन अनुसार ना हांग अच माळदीन. हागुल ना तान सामान बंधुआई इन सामान इन घाई तेगदीन, अदिक द्यावगा अक तान कय देल दिवार वोळदीन; बाक अंधार दा सामान इक तेगुकु, आंदुर्द नोळतेला अच तान खांदा मा नेगुकु होटोदुन.


\par }{\PP \VS{8}व्हातर्या यहोवा अन ईद वचन नान हाती पोहचुस्त,

\VS{9}“हे मंळसा अन सन्तान, येन इस्त्राएल उन घराना अन मतलब आ विद्रोह माळसुसावाळा घराना नीन से ईद केळीदील, ‘ईद नी येन माळत्या?’

\VS{10}नी आंदुर से अन, प्रभु यहोवा हींग अनतान: ईद प्रभावशाली वचन यरूशलेम उन प्रधान मंळसा अदिक इस्त्राएल उन सप्पा घराना अन बारा दा आद यदुर बीच दा आंदुर ईरतार.

\VS{11}नी आंदरी अन, ना नीम साटी चिन्ह हुईन; ह्यांग ना माळीन, हांग अच इस्त्राएली लॉकुर से भी माळकु आदीत; आंदरी यदकु गुलामी दा होगोद बिद्दीत.

\VS{12}आंदुर बीच दा जो प्रधान आन, आव अंधार दा तान खांदा मा बोझ नेगुकु होट्टान; आव तान सामान तेगोर साटी दिवार इक वोळदान, अदिक तान बाय कटकु ईत्तान कि आऊक जागा नोळ सकबाळुल.

\VS{13}ना आऊन मा तान जाल फैलुसाईन, अदिक आव नान फासा दा फसुस्यान; अदिक ना आऊक कसदी अन द्याश दा बेबीलोन दा पोहचुस बुळाईन; अगर आव आ नगर दा सोतोदान, तरी भी आऊक नोळतिदील.”

\VS{14}यास आऊन सहायक आऊन आस पास ईत्तार, आंदरी अदिक आंदुर टोलीगोळी सप्पा दिशागोळ दा तितर बितर माळ कोमाईन; अदिक तलवार जेडुकु आंदुर हींद नळसाईन.


\par }{\PP \VS{15}“याग ना आंदरी राज्य राज्य दा तितर बितर माळ कोमाईन, अदिक द्याश द्याश दा छिन्न भिन्न माळ कोमाईन, आग आंदुर जान्स कोंडार कि ना यहोवा हुईन.

\VS{16}लेकीन आंदुर दा टु थ्वाळासा लॉकुरी तलवार, हसु अदिक मरी देल उळ्सकु ईटाईन; अदिक आंदुर तान बेकार क्याल्सागोळ आ राज्यगोळ दा वर्णन माळ्यार यार बीच दा आंदुर पोहचुस्यार; आग आंदुर जान्स कोंडार कि ना यहोवा हुईन,”


\par }{\SH नळ्गतेला भविष्यवक्ता अन चिन्ह
\par }
{\PP \VS{17}आग यहोवा अन वचन नान हाती पोहचुस्त,

\VS{18}“हे मंळसा अन पारा, नळ्गतेला तान रोट्टी तिनेत अदिक नळ्गतेला अदिक चिन्ता माळतेला तान नीर कुडेत;

\VS{19}अदिक ई द्याश इन लॉकुर से ईद अनेत, कि प्रभु यहोवा यरूशलेम अदिक इस्त्राएल इन द्याश इन निवासीगोळ बारा दा ईद अनतान: आंदुर तान रोट्टी चिन्ता अन सांगुळ तिंदार; यतिकी द्याश तान सप्पा ईरावाळेर उपद्रव इन कारण तान सप्पा भरपुरी देल रहित आगेदीत.

\VS{20}बसुस्क नगर नाश आगेदव, अदिक द्याश भी ऊजळुसेदव, आग नीव लॉकुर जान्स कोंडीर कि ना यहोवा हुईन.”


\par }{\SH विनाश हात्ती आद
\par }
{\PP \VS{21}बाक यहोवा अन ईद वचन नान हाती पोहचुस्त,

\VS{22}“हे मंळसा अन पारा, ईद येन कहावत हुन जो नीव लॉकुर इस्त्राएल इन द्याश दा अन तोगतीर, ‘दिन हापाळ आगेग्याव, अदिक दर्शन इन यातोदु मात पुरा आगली आद?’ ”

\VS{23}ईदुरसाटी आंदुर अन, प्रभु यहोवा हींग अनतान: ना ई कहावत इक बंद माळाईन; अदिक ईद कहावत इस्त्राएल मा बाक मात नळुतीदील. नी आंदुर से अन कि अद दिन हात्ती होट्ट बंदाद, अदिक दर्शन इन सप्पा मातगोळ पुरा आगदुर मा आव.


\par }{\PP \VS{24}“यतिकी इस्त्राएल इन घराना दा न रा अदिक यक्कुल ख्वाटा दर्शन इन यातोदारा मात अदिक न यातोदु चीकना चुपळा मात मात्त अंदकु आदीत.

\VS{25}यतिकी ना यहोवा हुईन, याग ना अनाईन, आग जो वचन ना अनाईन, अद पुरा आगेदीत. अदुर दा समय आगतीदील, लेकीन हे विद्रोह माळावाळा घराना, नीम्दा दिनगोळ दा ना वचन अनाईन, अदिक अद पुरा आगेदीत, प्रभु यहोवा अन ईद वाणी आद.”


\par }{\PP \VS{26}बाक यहोवा अन ईद वचन नान हाती पोहचुस्त,

\VS{27}“हे मंळसा अन पारा, नोळ, इस्त्राएल उन घराना अन लॉकुर ईद अनेत्यार, जो दर्शन आव नोळतान, अद हापाळ दिन बाद्दा पुरा आगोद आद; अदिक अद दुर इन समय इन बारा दा भविष्यवाणी माळतान.

\VS{28}ईदुरसाटी नी आंदुर से अन, प्रभु यहोवा ईद अनतान: नान यातोदारा वचन इक पुरा आगदुर दा मात्त समय आगतीदील, बल्की जो वचन ना अनाईन अद सही दा पुरा आदीत, प्रभु यहोवा अन ईदा वाणी हुन.”




\par }\Chap{13}{\SH ख्वाटा भविष्यवक्तागोळ खिलाप भविष्यवाणी
\par }
{\PP \VerseOne{1}यहोवा अन ईद वचन नान हाती पोहचुस्त,

\VS{2}“हे मंळसा अन पारा, इस्त्राएल इन जो भविष्यवक्ता तांद अच मन इन भविष्यवाणी माळतार, आंदुर विरूद्‍ध भविष्यवाणी माळकु नी अन, ‘यहोवा अन वचन केळी.’ ”


\par }{\PP \VS{3}प्रभु यहोवा ईद अनतान: हाय, आ मूर्ख भविष्यवक्तागोळ मा जो तान अच आत्मा अन हींद भटकुसेगतार, अदिक येनु दर्शन नोळीदील!

\VS{4}“हे इस्त्राएल, नीन भविष्यवक्ता खण्डर दाकळव लांडग्यागोळ घाई बन्सकु आव.

\VS{5}नीव दरारगोळ दा येरकु इस्त्राएल इन घराना अन साटी दीवार सुधरूसीदील, यदुर देल आंदुर यहोवा अन दिन युध्द दा स्थिर ईर सकायदुर.

\VS{6}आ लॉकुर जो अनतार, यहोवा अन ईद वाणी हुन, आंदुर भावी इन बेकार अदिक ख्वाटा दावा माळदुर; अदिक आग भी ईद आशा कोट्टुर कि यहोवा ईद वचन पुरा माळ्यान; तरी भी यहोवा आंदरी कळीदील.

\VS{7}येन नीम्द दर्शन ख्वाटा हैलेच, अदिक नीव झुठमुठ भावी अनालीर? नीव अनतीर, यहोवा अन ईद वाणी आद; लेकीन ना येनु अंदिदील.”


\par }{\PP \VS{8}ई कारण प्रभु यहोवा नीम से ईद अनतान: “नीव जो बेकार मात अंदीर अदिक ख्वाटा दर्शन नोळीर, ईदुरसाटी ना नीम खिलाप आईन, प्रभु यहोवा अन ईदा वाणी आद.

\VS{9}जो भविष्यवक्ता ख्वाटा दर्शन नोळतार अदिक खॉटाखुटा भावी अनतार, नान कय आंदुर खिलाप आदीत, अदिक आंदुर नान प्रजा अन मंडली दा भागी आगतीदील, न आंदुर हेसुर इस्त्राएल इन नामावली दा लिख्सकु आदव, अदिक न आंदुर इस्त्राएल इन द्याश दा प्रवेश माळ सक्यार; ईदुर देल नीव जान्स कोंडीर कि ना प्रभु यहोवा हुईन.”


\par }{\PP \VS{10}“यतिकी, हव, यतिकी आंदुर शांती आद, हिंग अंदकु नान प्रजा अक बयकुस्यार जब कि शांती हैलेच; ईदुरसाटी कि याग यातोदारा दिवार माळतान आग आंदुर अदुर कच्चा पोताई माळतार.

\VS{11}आ कच्चा पोताई माळावाळेर से अन कि अद बिदोदीत. यतिकी हापाळ जोर से माळ बंदीत, अदिक धोड्डेव धोड्डेव गारपीट भी बीद्दव, अदिक धोळ्द आँधी अदरी केळदीत.

\VS{12}ईदुरसाटी याग दिवार बिदोदीत, आग येन लॉकुर नीम से ईद अनतीदील, ‘जो पोताई नीव माळीर अद येल होत?’ ”


\par }{\PP \VS{13}ई कारण प्रभु यहोवा नीम से ईद अनतान: ना होतकु अदरी धोळ्द आंधी इन द्वारा केडाईन; अदिक नान देल हापाळ माळ आदीत, अदिक नान जलजहाट देल धोड्डेव धोड्डेव गारपीट बीद्दव कि दिवाल इक नष्ट माळुल.

\VS{14}ई रीती या दिवार मा नीव कच्चा पोताई माळीर, अदरी ना माळ कोमाईन, बल्की मुण्ण दा मिलुसाईन, अदिक अदुर नीव खुलसेदीत; अदिक याग अद बीद्दीत, आग नीव भी अदुर ल्यालमा दब्सकु नष्ट आगेदीर; अदिक नीव जान्स कोंडीर कि ना यहोवा हुईन.


\par }{\PP \VS{15}ई प्रकार ना दीवार अदिक अदुर्द कच्चा पोताई माळावाळेर येढ्ढु मा तान जलजलहाट पुरा रीती देल भळकुसाईन; बाक नीम से अनाईन, न रा दिवार ईत्त, अदिक अदरी पोताई माळावाळेर ईत्तुर,

\VS{16}मतलब इस्त्राएल उन आ भविष्यवक्ता जो यरूशलेम इन बारा दा भविष्यवाणी माळोर अदिक शांती इन दर्शन हेळोर, लेकीन प्रभु यहोवा अन ईद वाणी आद, कि शांती हैलेच.


\par }{\SH ख्वाटा आर्तेर भविष्यवक्तागोळ्द खिलाप भविष्यवाणी
\par }
{\PP \VS{17}बाक हे मंळसा अन पारा, नी तान लॉकुर आर्तेर से विमुख आगकु, जो तांद अच मन देल भविष्यवाणी माळतार; आंदुर खिलाप भविष्यवाणी माळकु अन,


\par }{\PP \VS{18}प्रभु यहोवा ईद अनतान: जो आर्तेर कय देल सप्पा ज्वाळागोळ साटी ऊसी होलुतार अदिक जनावरगोळ्द अहेर माळली सप्पा प्रकार इन मंळसागोळ कण्ण ढाकसोर साटी कपळागोळ माळतार, आंदुर मा हाय! येन नीव नान प्रजा अन प्राणगोळ्द अहेर माळकु तान खुद इन प्राण ऊळ्स सक्कीर?

\VS{19}नीव रा मुठ्ठी मुठ्ठी तीम जौ अदिक रोट्टी इन तुकळा अन बदला नानी नान प्रजा अन नजर दा अपवित्र ठहरूसकु, अदिक तान आ ख्वाटा मातगोळ द्वारा, जो नान प्रजा अन लॉकुर नीम से केळतार, जो नाश इन लायक ईला ईरोर, आंदरी कोंद बुट्टीर, अदिक जो ऊळा लायक ईला ईरोर आ जीवगोळी ऊळ्सकु ईटीर.


\par }{\PP \VS{20}“ई कारण प्रभु यहोवा नीम से ईद अनतान: नोळी, ना नीम आ ऊसागोळ खिलाप आईन, यऊर द्वारा नीव प्राणगोळ्द अहेर माळतीर, ईदुरसाटी यारी नीव अहेर माळ माळकु हार्सतीर आंदरी ना नीम खांदा मा टु कसुकु आंदरी बीळ्स बुळाईन.

\VS{21}ना नीम ताल्ला अन बुर्खागोळी हरकु तान प्रजा अन लॉकुरी इक नीम कय टु बीळसाईन, अदिक मुंद आंदुर नीम वश दा ईरतीदील कि नीव आंदुर्द अहेर माळ सक्कीर; आग नीव जान्स कोंडीर कि ना यहोवा हुईन.”


\par }{\PP \VS{22}नीव जो ख्वाटा माताळकु धर्मी इन मन इक उदास माळीर, अगर ना अदरी उदास माळोद चाहसालीन, अदिक नीव दुष्ट जन उक हियाव कटसुसीर, ताकी आव तान बुरा हादी टु तिर्गबाळुल अदिक जीत्ता ईरूल.

\VS{23}ई कारण नीव बाक न रा ख्वाटा दर्शन नोळीर, अदिक न भावी अंदीर; यतिकी ना तान प्रजा अक नीम कय देल बीळसाईन. आग नीव जान्स कोंडीर कि ना यहोवा हुईन,




\par }\Chap{14}{\SH परमेश्वर द्वारा मूर्ति पुजा अन चेतावनी
\par }
{\PP \VerseOne{1}बाक इस्त्राएल इन येनारा बाट्टुर नान हाती बंदकु नान मुंद कुर्तोदुर.

\VS{2}आग यहोवा अन ईद वचन नान हाती पोहचुस्त.

\VS{3}“हे मंळसा अन पारा, ई मंळसागोळ रा तान मुर्तीगोळ तान मन दा स्थापित माळदुर, अदिक तान अधर्म इन ठोकर तान मुंद ईटदुर; बाक येन आंदुर नान से येनारा भी केळ सक्यार?”

\VS{4}ईदुरसाटी नी आंदुर से अन, प्रभु यहोवा ईद अनतान: इस्त्राएल इन घराना दा टु जो यावारा तान मुर्तीगोळ तान मन दा स्थापित माळकु, अदिक तान अधर्म इन ठोकर तान मुंद ईटकु भविष्यवक्ता अन हाती बंदुर, आऊक ना यहोवा, आऊन हापाळ सा मुर्तीगोळ अनुसार अच उत्तर कोळाईन,

\VS{5}यदुर देल इस्त्राएल उन घराना, जो तान मुर्तीगोळ द्वारा नानी त्याग्सकु दुर आगेग्याद, आंदरी ना आंदुर्द अच मन इन द्वारा फसुसाईन.

\VS{6}“ईदुरसाटी इस्त्राएल इन घराना से अन, प्रभु यहोवा ईद अनतान: तिर्गी अदिक तान मुर्तीगोळ इक बेन इन हींद माळी; अदिक तान सप्पा बेकार क्याल्सागोळ से बाय तिर्गुसी.

\VS{7}यतिकी इस्त्राएल इन घराना दा टु अदुर बीच ईरावाळेर परदेशीगोळ दा टु भी यावारा यती ईला आगुल, जो नान हींद आगोद बिटकु तान मुर्तीगोळ तान मन दा स्थापित माळुल, अदिक तान अधर्म इन ठोकर तान मुंद ईट, अदिक आग नान से तान यातोदु मात केळोर साटी भविष्यवक्ता अन हाती बंदार, रा आऊक ना यहोवा खुद अच उत्तर कोळाईन.

\VS{8}ना आ मंळसा अन विरूद्ध आगकु आऊक चकित माळाईन, अदिक चिन्ह ठहरूसाईन; अदिक आऊन कहावत बनसेदीत अदिक आऊन तान प्रजा दा टु नष्ट माळाईन; आग नीव लॉकुर जान्स कोंडीर कि ना यहोवा हुईन.

\VS{9}अगर भविष्यवक्ता ध्वाका तिनकु यातोदारा वचन अंदीदान, रा जान्सी कि ना यहोवा आ भविष्यवक्ता अक ध्वाका कोटान; अदिक ना तान कय आऊन विरूद्ध वाळुसकु आऊक तान प्रजा इस्त्राएल दा टु नष्ट माळाईन.

\VS{10}आंदुर सप्पा मुंदुर तन तान अर्धम इन बोझ नेगदार, मतलब ह्यांग भविष्यवक्ता से केळावाळा अन अधर्म ठहरूसीत, हांग अच भविष्यवक्ता अन भी अधर्म ठहरूसीत.

\VS{11}ताकी इस्त्राएल इन घराना मुंद नान हींद आगोद बीळबाळुल अदिक न तान भांती भांती इन अपराधगोळ द्वारा मुंद होगकु अशुध्द आगुल; बल्की नान प्रजा आगुल अदिक ना आंदुरव परमेश्वर ठहरूसाईन, प्रभु यहोवा अन ईदा वाणी हुन.”


\par }{\SH नूह, दानिय्येल, अदिक अय्यूब
\par }
{\PP \VS{12}आग यहोवा अन ईद वचन नान हाती पोहचुस्त,

\VS{13}“हे मंळसा अन पारा, याग यातोदारा द्याश इन लॉकुर नान से विश्वासघात माळकु पापी आगेगुल, अदिक ना तान कय आ द्याश इन विरूद्ध वाळुस्कु अदुर अन्नरूपी आधार दुर माळाईन, अदिक अदुर दा अकाल हाक्कु अदुर दा टु मंळसा अदिक जनावर येढ्ढु उन नाश माळाईन,

\VS{14}आग बाक अदुर दा नूह, दानिय्येल, अदिक अय्यूब ईंदुर मुरू मंळसा ईरूल, तरी भी आंदुर तान अधर्म इन द्वारा सिर्फ तांद अच जीवगोळी ऊळ्स सक्यार; प्रभु यहोवा अन ईदा वाणी हुन.

\VS{15}अगर ना यातोदारा द्याश दा दुष्ट कीळा कळाईन जो आऊक निर्जन माळकु ऊजाळ्स बुळुल, अदिक कीळागोळ कारण याऊ अदुर दा आगकु होगबाळुल,

\VS{16}रा चाहसुल अल आंदुर आ मुर मंळसा ईरूल, तरी भी प्रभु यहोवा अन ईदा वाणी आद, नान जीवन इन किर्या, न आंदुर पारगोळी अदिक न पोरगोळी ऊळ्स सक्यार, आंदुर अच आबना मिक्यार; लेकीन द्याश ऊजळुसेदीत आगेदीत.

\VS{17}अगर ना आ द्याश मा तलवार जेडुकु अनाईन, हे तलवार आ द्याश दा नळ; अदिक ई रिती ना अदुर दा टु मंळसा अदिक जनावर नष्ट माळाईन,

\VS{18}आग बाक अल आंदुर आ मुर मंळसा भी ईरूल, तरी भी यहोवा अन ईद वाणी आद, नान जीवन इन किर्या, न रा आंदुर पारगोळी अदिक न पोरगोळी ऊळ्स सक्यार, आंदुर आबना मिक्यार.”

\VS{19}अगर ना आ द्याश दा मरी फैलुसतीन अदिक अदुर मा तान जलजलाहट भळकुसकु अदुर रक्ता वाहुसेन कि अलेर मंळसा अदिक जनावर येढ्ढु नष्ट आगुल,

\VS{20}रा बाक चाहे नूह, दानिय्येल अदिक अय्यूब भी अल ईत्तार, तरी भी, प्रभु यहोवा अन ईद वाणी आद, नान जीवन इन किर्या, आंदुर न पारगोळी अदिक न पोरगोळी ऊळ्स सक्यार, तान धर्म इन द्वारा आंदुर तान अच जीवगोळी ऊळ्स सक्यार.

\VS{21}“यतिकी प्रभु यहोवा ईद अनतान: ना यरूशलेम मा तान नाकु दण्ड पोहचुसाईन, मतलब तलवार, अकाल, दुष्ट कीळा अदिक मरी, यदुर देल मंळसा अदिक जनावर सप्पा अल नष्ट आगुल.

\VS{22}तरी भी अल येनारा पार-पोरगोळ उळदार जो अल टु होटकु नीम हाती पोहचुस्कु आदार, अदिक नीव आंदुर चाल चलन अदिक क्याल्सागोळी नोळकु आ विपत्ती इन बारा दा जो ना यरूशलेम मा हाकाईन, बल्की यास विपत्ती ना अदुर मा हाकाईन, आ सप्पा अन बारा दा शांती पाऊसीर.

\VS{23}याग नीव आंदुर चाल चलन अदिक क्याल्सा नोळीर, आग आंदुर नीम शांती इन कारण आदार; अदिक नीव जान्स कोंडीर कि ना यरूशलेम दा जो येनारा माळीन, अद बीना कारण माळीदील, प्रभु यहोवा अन ईदा वाणी आद.”




\par }\Chap{15}{\SH अंगुर इन बेली इन उदाहरण
\par }
{\PP \VerseOne{1}बाक यहोवा अन ईद वचन नान हाती पोहचुस्त,

\VS{2}“हे मंळसा अन सन्तान, सप्पा अंगुर इन लता अन येन श्रेष्टता आद? अंगुर इन डगाल जो आळी इन मार्रगोळ बीच पैदा आगतद, अदुर दा येन गुण आद?

\VS{3}येन यातोदारा वस्तु माळोरसाटी अदुर दा टु हुळ्ली हुडुकु आगतद, या यातोदारा बर्तन टांगसोर साटी दुर दा टु खुटा आग सकतद?

\VS{4}अद रा अंगुर इन हुळ्ली बेक्की दा होताकोद क्याल्सा दा बरतद; अदुर येढ्ढु सीरागोळ बेक्की देल होतेगताव, अदिक अदुर बीच इन भाग भस्म आगेतद, येन अद यातोदु क्याल्सा अन आद?

\VS{5}नोळ, याग अद बनसीत, आग भी अद येनु क्याल्सा अन ईला ईरोद, याग अद बेक्की दा होताक्कु भस्म आगेत, आग यातोद क्याल्सा अन आग सकतद.”


\par }{\PP \VS{6}ईदुरसाटी प्रभु यहोवा ईद अनतान, “ह्यांग आळी इन मार्रगोळ दा टु ना अंगुर इन लता अक बेक्की दा होताक, हांग अच ना यरूशलेम इन निवासीगोळ्द नाश माळ कोमाईन.

\VS{7}ना आंदुर खिलाप आगाईन, अदिक आंदुर ऊंद बेक्की दा टु होटकु बाक दुसरा बेक्की दा होताक्कु आदार; अदिक ना याग आंदुर विमुख आगाईन, आग नीव लॉकुर जान्स कोंडीर कि ना यहोवा हुईन.

\VS{8}ना आंदुर द्याश नाश माळ बुळाईन, यतिकी आंदुर नान से विश्वासघात माळ्यार, प्रभु यहोवा अन ईदा वाणी आद.”




\par }\Chap{16}{\SH व्यभिचारिणी यरूशलेम
\par }
{\PP \VerseOne{1}बाक यहोवा अन ईद वचन नान हाती पोहचुस्त,

\VS{2}“हे मंळसा अन पारा, यरूशलेम इक अदुरव सप्पा बेकार क्याल्सा हेळ बुळ,

\VS{3}अदिक अदुर से अन, हे यरूशलेम, प्रभु यहोवा नीन से ईद अनतान: नींद जनम अदिक नींद पैदाईस कनानीगोळ द्याश देल आग्याद; नीन आप्प रा एमोरी नीन मोय हित्तीन ईरोर.

\VS{4}नीन जनम हिंग आग्याद कि याता दिशी नी पैदा आद, अदा दिशी नीन नाल कळकु आत, न नी शुद्ध आगोर साटी तोळकु आद, न नीन येनारा ऊप्प मलुसकु आत अदिक न नी येनारा कपळागोळ दा गुंळ्सकु आद.”

\VS{5}यार्दु दया दृष्टी नीन मा आगीदील कि ई क्याल्सागोळ दा टु नीन साटी ऊंद भी क्याल्सा माळकु आगाईत; बल्की तान जनम इन दिशी नी बेकार आगा कारण खुला मैदान दा भीळसुसकु आगीद.

\VS{6}“याग ना नीन हाती टु आगकु होट्टीन, अदिक नीनी रक्ता दा लोट्सतेला नोळदीन, आग ना नीन से अंदीन, हे रक्ता दा लोट्सतेला जीत्ता ईर; हव, नीन से अच ना अंदीन, हे रक्ता दा लोट्सतेला, जीत्ता ईर.”

\VS{7}बाक ना नीनी केई इन पौधा घाई वाळुसदीन, अदिक नी वाळुस्त वाळुस्त धोड्डेर आगेद अदिक हापाळ सुंदर आगेद; नीन याद्दागोळ सुडौल आदव, अदिक नीनव चुट्टी वाळुसदव, तरी भी नी ऊगळा ईर्या.


\par }{\PP \VS{8}“ना मात्त नीन हाती टु आगकु होगतेला नीनी नोळदीन, अदिक ईग नी पुरा आर्त आगेगीद; ईदुरसाटी ना नीनी तान कपळा होचकु नीन शरीर होच कोंडीन; अदिक किर्या तीनकु नीन से वादा माळदीन, अदिक नी नानोर आगेद, प्रभु यहोवा अन ईदा वाणी आद.

\VS{9}आग ना नीनी नीर देल तोळ्सकु नीन मा टु रक्ता तोळ्द बुट्टीन, अदिक नीन शरीर मा याण्णा हचदीन.

\VS{10}बाक ना नीनी बूटेदार कपळा अदिक सूइस इन तोगुल इन जुतागोळ हाकसुसदीन; अदिक नीन नेळु दा सूक्ष्म सन कटदीन, अदिक रेशमी कपळा होचदीन.

\VS{11}आग ना नींद श्रृंगार माळदीन, अदिक कय दा बांगळागोळ अदिक कुतक्या दा गरसोली हाकसुसदीन.

\VS{12}बाक ना नीन मुग्‍ग दा नत्थ अदिक नीन कीवगोळ दा डोरला हाकसुसदीन, अदिक नीन ताल्ला मा शोभायमान मुकुट ईटदीन.

\VS{13}नीन आभूषण व्हान्ना बेळ्ली नव अदिक नीनव कपळा सूक्ष्म सन, रेशम अदिक बूटेदार कपळा अन बन्सदव; बाक नीन भोजन मैदा, शयद अदिक याण्णा आत; अदिक नी हापाळ सुंदर, बल्की रानी आगा लायक आगेद.”

\VS{14}नीन सुंदरता अन किर्ती अन्यजातीगोळ दा फैलुसेत, यतिकी आ प्रताप इन कारण, जो ना तान दी टु नीनी कोटीदीन, नी हापाळ सुन्दर ईर्‍या, प्रभु यहोवा अन ईदा वाणी आद.

\VS{15}“लेकीन नी तान सुंदरता मा भरोसा माळकु तान किर्ती इन कारण व्यभिचार माळली कुर्त, अदिक सप्पा यात्रीगोळ सांगुळ हापाळ कुकर्म माळ्द, अदिक जो यावारा नीनी चाहासोन नी आऊन से अच सिकतोग्या.

\VS{16}नी तान कपळा हुडुकु रंग बिरंग धोळ जागा माळ कोंड. अदिक आंदुर मा व्यभिचार माळ्द, हींग कुकर्म माळ्द जो न कभी आग्याव न अदिक आदव.

\VS{17}नी तान सुशोभित गहना हुडुकु जो नान कोळ्द व्हान्ना बेळ्ली इनव ईरव, अऊर से मंळसागोळव मूर्ती माळ कोंड, अदिक अऊर से व्यभिचार माळली कुर्त;

\VS{18}अदिक तान बूटेदार कपळा हुडुकु आंदरी हाकसुस्द, अदिक नान याण्णा अदिक नान धूप आंदुर मुंद येर्स्द.

\VS{19}जो भोजन ना नीनी कोटीदीन, मतलब जो मैदा, याण्णा अदिक शयद ना नीनी तिनसीन, अद सप्पा नी आंदुर मुंद सुखदायक सुगन्ध माळकु ईट्द; प्रभु यहोवा अन ईदा वाणी हुन कि हिंग अच आत.

\VS{20}बाक नी तान पोर पारगोळी हुडुकु यारी नी नान साटी जनम कोट्ट, आ मुर्तीगोळी बली माळकु येर्स्द. येन नीन व्यभिचार हिंग श्याण मात ईरोद;

\VS{21}कि नी नान चिग्द चिंळ्गेर आ मुर्तीगोळ मुंद बेक्की दा येर्सकु घात माळ्या?

\VS{22}नी तान सप्पा बेकार क्याल्सा दा अदिक व्यभिचार माळतेला, तान बचपन इन दीनगोळ्द यागलु सुधी ताकोंडीदील, याग कि नी ऊगळा तान रक्ता दा लथपथ बिदकु ईर्‍या.


\par }{\SH यरूशलेम इन जीवन ऊंद रांड्या अन घाई
\par }
{\PP \VS{23}“नीन आ सप्पा बुराई इन हींद येन आत? प्रभु यहोवा अन ईद वाणी आद, हाय, नीन मा हाय!

\VS{24}नी ऊंद गुम्मट माळसुस कोंड, अदिक हर ऊंद चौक दा ऊंद ऊँचा जागा माळसुस कोंड;

\VS{25}अदिक ऊंद ऊंद सळक इन सिरे मा भी नी तान ऊंचा जागा माळसुसकु तान सुंदरता बेकार माळ कोंड, अदिक हर ऊंद यात्री इक कुकर्म इन साटी कारकु महाव्यभिचारिणी आगेद.

\VS{26}नी तान बाजुवाळेर मिस्त्री लॉकुर से भी, जो मोदा ताजा आर, व्यभिचार माळ्द अदिक नानी सिट्ट कोळोर साटी तान व्यभिचार वाळुसतोद.

\VS{27}ई कारण ना तान कय नीन विरूद्ध वाळुस्कु, नींद हर रिज इन भोजन कम माळदीन, अदिक नीन दुश्मन पलिश्ती आर्तेर जो नीन महापाप इन चाल देल शरमुसतार, आंदुर इच्छा मा ना नीनी बिट्ट बुट्टीन.

\VS{28}तरी भी नीन तृष्णा बुझुसीदील, ईदुरसाटी नी अश्शूरी लॉकुर से भी व्यभिचार माळ्द; अदिक आंदुर से व्यभिचार माळदुर मा भी नीन तृष्णा बुझुसीदील.

\VS{29}बाक नी लेन देन इन द्याश दा व्यभिचार माळ्त माळ्त कसदीगोळ द्याश ताका पोहचुस्द, अदिक अल भी नींद तृष्णा बुझुसीदील.


\par }{\PP \VS{30}“प्रभु यहोवा अन ईद वाणी आद, कि नीन दिल ह्यांग चंचल आद कि नी ईव सप्पा क्याल्सा माळत्या, जो बेसरम वेश्या नव अच क्याल्सा हुव!

\VS{31}नी हर ऊंद सळक इन सीरा मा जो तान गुम्मट, अदिक हर चौक दा तान जागा माळसुस्या, येन नी ईदुर दा अच रांड्या घाई ठहरूसीदील? यतिकी नी ईत्ता कमाई मा नेगत्या.

\VS{32}नी व्यभिचारिणी हिंग्स आय. नी पराया मंळसागोळी तान गांड उन बदला दा ग्रहण माळत्या.

\VS{33}सप्पा रांड्यागोळी रा पैस्या सिकताव, लेकीन नी तान सप्पा संगीगोळी खुद पैस्या कोटकु, अदिक आंदरी लालच तोर्सकु कारस्या कि आंदुर नाकु दी टु बंदकु नीन से व्यभिचार माळुल.

\VS{34}ई प्रकार इन व्यभिचार अन्य व्यभिचारीगोळ से उलटा आद. नीन हींद याऊ व्यभिचारी नळालुन, अदिक नी यारदु से दाम ताकोमाल, बल्की नीना कोळत्या; ईदा कारण नी उलटा ठहरूस्द.


\par }{\SH यरूशलेम इक परमेश्वर उन दण्ड
\par }
{\PP \VS{35}“ई कारण, हे रांड्या, यहोवा अन वचन केळ,

\VS{36}प्रभु यहोवा हींग अनतान: नी व्यभिचार दा अति बेशरम आगकु, तान शरीर तान संगीगोळी तोर्स्द, अदिक तान मुर्तीगोळ से बेकार क्याल्सा माळ्द, अदिक तान चिकोर्द रक्ता वाहुसकु आंदरी बली येर्सद,

\VS{37}ई कारण नोळ, ना नीन सप्पा संगीगोळी जो नीन प्रेमी आर अदिक यास से नी प्‍यार हच्या, अदिक यास मुंदुर नीन से दुश्मनी ईट्यार, आ सप्पा अक नाकु दी टु नीन विरूद्ध जमा माळकु आंदरी नीन शरीर ऊगळा माळकु तोर्साईन, अदिक आंदुर नीन तन नोळ्यार.

\VS{38}आग ना नीनी हींग दण्ड कोळाईन, ह्यांग व्यभिचारिणीगोळी अदिक रक्ता वाहुसाळेर आर्तेरी कोटकु आगतद; अदिक सिट्ट अदिक जलन इन सांगुळ नींद रक्ता वाहुसाईन.

\VS{39}ई रिती देल ना नीनी आंदुर वश दा माळ कोमाईन; अदिक आंदुर नीनव गुम्मटगोळी ढाऊस कोंडार, अदिक नीन ऊँचा जागागोळी मुरू बुट्टार, आंदुर नीनव कपळा जबरदस्ती ईळस्यार, अदिक नीनव सुन्दर इसरा कसु कोंडार, अदिक नीनी ऊगळा माळकु बीट्ट बुट्टार.

\VS{40}आग नीन विरूद्ध ऊंद सभा जमा माळकु आंदुर नीन मा पथराव माळ्यार, अदिक तान तलवागोळ देल आरपार छेद माळ्यार.

\VS{41}आग आंदुर बेक्की हचकु नीन घेरागोळी होताक बुट्टार, अदिक नीनी हापाळ सा आर्तेर नोळतेला दण्ड कोट्टार; अदिक ना नीन व्यभिचार बन्द माळाईन, अदिक नी बाक रांड्यापण इन साटी दाम कोळतीदील.

\VS{42}याग ना नीन मा पुरा जलजलाहट प्रगट माळ कोमाईन, नीन मा अदिक होततीदील बल्की शांत आगेगाईन, अदिक बाक न सीट्टी बरतीदील.

\VS{43}नी जो तान बचपन इन दीनगोळ इक याद ईटीदील, बल्की ई सप्पा मातगोळ द्वारा नानी चिळुस्द, ई कारण ना नीन चाल चलन नीन ताल्ला मा हाकाईन अदिक नी तान सप्पा पयला अन बेकार क्याल्सागोळ से अदिक येक्कुल महापाप माळतीदील, प्रभु यहोवा अन ईदा वाणी हुन.


\par }{\SH ह्यांग मोय हांग पोर
\par }
{\PP \VS{44}“नोळ, सप्पा कहावत अनावाळेर नीन बारा दा ईद कहावत अंदार, ‘ह्यांग मोय हांग पोर.’

\VS{45}नीन मोय जो तान गांड अदिक चिकोर से नफरत माळ तोगोर, नी ठीक आकिन पोर ठहरूस्द; अदिक नीन आकतींगेर जो तान तान गांड अदिक चिकोर से नफरत माळतोगोर, नी भी ठीक आंदुर आकतींग होट्ट. नीन मोय हित्तीन अदिक आप्प एमोरी ईरोन.

\VS{46}नीनोर धोड्डेर आकतींग शोमरोन हुळ, जो तान पोरगोळ सांगुळ नीन ऊजवा दी ईरतार, अदिक नीन श्याण आकतींग, जो नीन डाक्या दी ईरतार आक पोरगोळ सांगुळ सदोम दा आर.

\VS{47}नी आंदुर घाई चाल नळदीदील, अदिक न आंदुर घाई बेकार क्याल्सा देल संतुष्ट आद; ईद रा हापाळ श्याण मात ठहरूसेत, लेकीन सप्पा चाल चलन आंदुर से भी येक्कुल बीगळुसेत.

\VS{48}प्रभु यहोवा अन ईद वाणी आद, नान जीवन इन किर्या, नीन आकतींग सदोम तान पोरगोळ सांगुळ नीन अदिक नीनोर पोरगोळ घाई क्याल्सा माळीदील.

\VS{49}नोळ, नीन आकतींग सदोम इन अधर्म ईद ईरोद, कि आक तान पोरगोळ सांगुळ घमण्ड माळोर, व्हाट्टा तुम तुमकु तीनोर अदिक सुख चैन देल ईरतोगोर; अदिक कठिन समय इक ईल अंजोर.

\VS{50}अत: आक गर्व माळकु नान मुंद बेकार क्याल्सा माळ कुरतुर, अदिक ईद नोळकु ना आंदुर दुर माळ कोंडीन.

\VS{51}बाक शोमरोन नीन पापगोळ मुंद आरधा पाप भी माळीदील, नी आकिन से येक्कुल वाळुस्कु बेकार क्याल्सा माळ्द, अदिक तान घोर बेकार क्याल्सागोळ द्वारा तान आकतींगेर से जीकसेद.

\VS{52}ईदुरसाटी नी जो तान आकतिंगेर्द न्याय माळ्द, ई कारण शरम माळ, यतिकी नी आंदुर से वाळुस्कु बेकार पाप माळ्या; ई कारण आंदुर नीन से कम दोषी ठहरूस्यार. ईदुरसाटी नी ई मात देल शरम माळ अदिक शरम माळतेला ईर, यतिकी नी तान आकतींगेरी कम दोषी ठहरूस्या.


\par }{\SH सदोम अदिक शोमरोन इन पुर्नस्थापना
\par }
{\PP \VS{53}“याग ना आंदुर मतलब पोरगोळ सांगुळ सदोम अदिक शोमरोन इक बंधुआई टु वापस तराईन, आग आंदुर बीच दा अच नीन बंन्दीगोळ इक भी वापस तराईन,

\VS{54}यदुर देल नी शरम माळतेला ईर, अदिक तान सप्पा क्याल्सागोळी नोळकु शरम माळ, यतिकी नी आंदुर शांती इन कारण आग्या.

\VS{55}नीनोर आकतींगेर सदोम अदिक शोमरोन तान तान पोरगोळ सांगुळ तान पयला दशा दा मात्त होदार, अदिक नी भी तान पोरगोळ सांगुळ तान पयला अन दशा दा मात्त होद्या.

\VS{56}यागासताका नीन बुराई प्रगट ईला आगीत, मतलब याता समय ताका नी आसपास इन लॉकुर सांगुळ अरामी अदिक पलिश्ती आर्तेर इन जो ईग नाकु दी टु नीनी बेकार जान्सतार, हेसुर हुड्या,

\VS{57}आ तान घमण्ड इन दीनगोळ दा रा नी तान आकतींग सदोम इन हेसुर भी ईला ताकोम्या.

\VS{58}लेकीन ईग नीन इक तान महापाप अदिक बेकार क्याल्सागोळ्द भार खुद अच नेगोद बीदाद, यहोवा अन ईदा वाणी आद.


\par }{\SH ऊंद वादा जो सदा ताका ठहरूसीत
\par }
{\PP \VS{59}“प्रभु यहोवा ईद अनतान: ना नीन सांगुळ हींग अच बरताव माळाईन, ह्यांग नी माळ्या, यतिकी नी रा वादा मुरूकु किर्‍या अक तुच्छ जानस्या,

\VS{60}तरी भी ना नीन बचपन इन दिनगोळ्द वादा याद ईटाईन, अदिक नीन सांगुळ हमेशा अन वादा कटाईन.

\VS{61}याग नी तान आकतींगेरी मतलब तान धोळ अदिक श्याण आकतींगेरी ग्रहण माळ्या, आग नी तान चाल चलन याद माळकु लज्जित आद्या; अदिक ना आंदरी नीन पोरगोळ ठहरूस बुळाईन; लेकीन ईद नीन वादा अन अनुसार माळतीदील.

\VS{62}ना नीन सांगुळ तान वाचा स्थिर माळाईन, अदिक आग नी जान्स कोंड्या कि ना यहोवा हुईन,

\VS{63}यदुर देल नी याद माळकु लज्जित आद्या, अदिक शरम इन मारा बाक यागलु बाय खोल्सतीदील, ईद आ समय आदीत, याग ना नीन सप्पा क्याल्सागोळी होचाईन, प्रभु यहोवा अन ईद वाणी हुन.”




\par }\Chap{17}{\SH गिधाळगोळ अदिक अंगुर इन डाली इन दृष्टान्त
\par }
{\PP \VerseOne{1}यहोवा अन ईद वचन नान हाती पोहचुस्त:

\VS{2}“हे मंळसा अन सन्तान, इस्त्राएल इन घराना से ईद पहली अदिक दृष्टान्त अन; प्रभु यहोवा ईद अनतान,

\VS{3}ऊंद लंबा पंखवाळा, अदिक रंग बिरंगा धोड्डेव गिधाळ पक्षी लबानोन होगकु ऊंद देवदार इन फुगनी तिंद कोंड्डव.

\VS{4}आग अद आ फुगनी इन सबसे म्याकुच इन पतला डगाल मुरू कोम्त, अदिक अदरी लेन देन माळावाळा द्याश दा वोतकु व्यापारीगोळ ऊंद नगर दा हचबुळ्त.

\VS{5}आग आव द्याश इन येनारा बिंजा हुडुकु ऊंद उपजाऊ केई दा हचदुन, अदिक अदरी हापाळ नीर इन जागा दा मजनू हेसुर इन मार्र इन घाई हचदुन.

\VS{6}अद बेळ्दकु श्यांण्द बगरूसोदवाला अंगुर इन बेली आगेत यदुर डगालगोळ आऊन दी बांगदव, अदिक अदुर जळी आऊन ल्यालमा फैलुस्त, ई प्रकार अद अंगुर इन बेली आगकु कनखा वडा अदिक पत्तागोळ से तुमली कुर्त.


\par }{\PP \VS{7}“बाक अदिक ऊंद लम्बा पंखवाळा अदिक परगोळ से तुमकु धोळ्द गिधाळ पक्षी ईरोद; अदिक अद अंगुर इन बेली आ जागा टु येल अद हचकु आगीत, आ दुसरा गिधाळ इन दी तान जळी फैलुसली अदिक तान डगालगोळ बांग्सली कुर्त कि अद अदरी वाळुसुल.

\VS{8}लेकीन अद रा ईदुरसाटी वळ्लीद जागा मा हापाळ नीर इन हाती हचकु आगीत, कि कनखागोळ वडुल, अदिक फलसुल, अदिक वळ्लीद अंगुर इन बेली बनसुल.

\VS{9}ईदुरसाटी नी ईद अन, प्रभु यहोवा ईद केळतान: येन अद फुलसीत? येन आव अदरी जळ देल कितदीदील, अदिक अदुर कायगोळी झाळ्सतीदील कि अद तान सप्पा हिवरा व्हासा पत्तागोळ सांगुळ वंळ्गेगुल? अदरी जळ देल कितली येक्कुल ताकत अदिक हापाळ सा मंळसागोळ्द जरवत ईरतीदील.

\VS{10}बाक अद हतकु भी ईरूल, तरी भी अद फलसीत? याग पुरवाई अदरी हत्तीत, आग येन बिलकुल वंळ्गतीदील? अद येन हतकु आद अदा जागा मा वंळ्गेदीत.”


\par }{\SH दृष्टान इन मतलब
\par }
{\PP \VS{11}बाक यहोवा अन ईद वचन नान हाती पोहचुस्त: “आ विद्रोह माळावाळा घराना से अन,

\VS{12}येन नीव ई मातगोळ्द मतलब जान्सालीर? बाक आव अंदुन, बेबीलोन उन राजा यरूशलेम इक होगकु आऊन राजा अदिक अन्य प्रधानगोळ इक हुडुकु तान मान्या बेबीलोन दा पोहचुसदुन.

\VS{13}आग राजवंश दा टु ऊंद मंळसा अक हुडुकु आऊन से वादा कटदुन, अदिक आऊक वश दा ईरोद किर्‍या तीन्सदुन, अदिक द्याश इन सामर्थी मंळसागोळी वोतुन.

\VS{14}कि आ राज्य निर्बल ईरूल अदिक ताल्ला नेगु सकबाळुल, बल्की वादा अन पालन माळदुर दा स्थिर ईरूल.

\VS{15}तरी भी ईव घ्वाळा अदिक धोळ सेना बेळोर साटी तान दूत मिस्त्र दा कळुकु आऊन से विद्रोह माळदुन. ये आव फलस्यान? येन ईत्ता क्याल्सागोळ माळावाळा ऊळदान? येन आव तान वादा मुरदुर मा भी ऊळदोदान?

\VS{16}प्रभु यहोवा ईद अनतान, नान जीवन इन किर्या, या राजा अन तिन्सद किर्‍या आव बेकार सम्सदुन, अदिक यार्द वादा आव मुरदुन, आऊन मान्या याव आऊक राजा माळीदुन, मतलब बेबीलोन दा अच आऊन हाती अच सोत्तान.

\VS{17}याग आंदुर हापाळ सा प्राणीगोळी नाश माळोर साटी दमदमा कटदुर, अदिक गढ़ माळदुर, आग फिरौन तान धोळ सेना अदिक हापाळ मंडली ईरतेला भी युध्द दा आऊन मदत माळतीदील.

\VS{18}यतिकी आव किर्‍या अक बेकार जान्सदुन, अदिक वादा अक मुरदुन; नोळी, आव वचन कोळदुर मा भी ईत्ता ईत्ता क्याल्सा माळ्यान, ईदुरसाटी आव ऊळु सकतीदील.

\VS{19}प्रभु यहोवा ईद अनतान: नान जीवन इन किर्‍या, आव नान किर्या बेकार जान्सदुन, अदिक नांद वादा मुरदान; ईद पाप ना आऊन दा ताल्ला मा हाकाईन.

\VS{20}ना तान जाल आऊन मा फैलुसाईन अदिक आव नान फंदा दा फसुस्यान; अदिक आऊक बेबीलोन दा पोहचुस्कु आ विश्वासघात इन मुकदमा आऊन से आळाईन, जो आव नान से माळ्यान.

\VS{21}आऊन दलगोळ दा टु यास वोळ्यार आंदुर सप्पा तलवार देल कोंदकु आदार, अदिक जो ईतोदार आंदुर नाकु दिशागोळ दा तितर बितर आगेदार, आग नीव लॉकुर जान्स कोंडीर कि ना यहोवा अच हींग अंदीन.”


\par }{\SH परमेश्वर उन प्रतिग्या
\par }
{\PP \VS{22}बाक प्रभु यहोवा ईद अनतान:

\par }{\Q “ना भी देवदार इन ऊचा फुगनी दा टु हुडुकु येनारा हचाईन,

\par }{\Q अदिक अदुर सबसे म्याकोळोद कनखागोळ दा टु

\par }{\QB ऊंद कोमल कनखा मुरकु

\par }{\Q ऊंद हापाळ ऊचा पहाळी मा हचाईन,


\par }{\QB \VS{23}मतलब इस्त्राएल इन ऊचा पहाळी मा हचाईन;

\par }{\Q आग अव डगालगोळ वोडुकु ताकतवर अदिक वळ्लीद देवदार बन्सेदव,

\par }{\QB अदिक अदुर ल्यालमा मतलब अदुर डगालगोळ्द सावली दा

\par }{\Q अलग अलग इन पक्षीगोळ बसेरा माळेव.


\par }{\QB \VS{24}आग मैदान इन सप्पा मार्र जान्स कोंडोव

\par }{\Q कि ना यहोवा अच ऊचा मार्र इक नीचा अदिक नीचा मर्र इक ऊचा माळीन,

\par }{\QB हिवरा मार्र इक वंळगास बु़ट्टीन, अदिक वंळगींद मार्र इक फलुसदीन.

\par }{\Q ना यहोवा अच ईद अंदीन अदिक हांग अच माळ भी कोडींन.”




\par }\Chap{18}{\SH व्यक्तिगत जिम्मेदारी
\par }
{\PP \VerseOne{1}बक यहोवा अन ईद वचन नान हाती पोहचुस्त:

\VS{2}नीव लॉकुर जो इस्त्राएल द्याश इन बारा दा ईद कहावत अनतीर,

\par }{\Q हुळ्लग अंगुर रा तिंदुर पुराना हाळाबाट्टुर,

\par }{\QB लेकीन हल्ल हुळ्लग आदव चिकोरव.

\par }{\Q ईदुर येन मतलब आद?


\par }{\PP \VS{3}प्रभु यहोवा ईद अनतान कि नान जीवन इन किर्या, नीम इक इस्त्राएल दा ईद कहावत अनोद मात्त मौका सिकतीदील.

\VS{4}नोळी, सप्पा मुंदुरव प्राण रा नानव हुव, ह्यांग आप्प उन प्राण, हांग अच पार उन भी प्राण आद; येढ्ढु नानव अच हुव. ईदुरसाटी जो प्राणी पाप माळ्यान आव सोत्तान.


\par }{\PP \VS{5}“जो यावारा धर्मी आन, अदिक न्याय अदिक धर्म इन क्याल्सा माळ्यान,

\VS{6}अदिक ना रा पहाळीगोळ पुजा अन जागा मा भोजन माळीदान, ना इस्त्राएल इन घराना अन मुर्तीगोळ दी कण्ण नेगुकु नोळीदान; ना पराया आर्त इक बीगळुसीदान, अदिक ऋतुमती इन हाती होग्यान,

\VS{7}अदिक ना यारदु मा अंधार माळ्यान बल्की ऋणी इक आऊन बन्धक वापस माळीदान, ना यारीकु लुटसीदान, बल्की हस्तकु उन तान रोट्टी कोटीदान अदिक ऊगळा अक कपळा होचीदान,

\VS{8}ना ब्याम मा पैस्या कोटीदान, ना पैस्या अन ब्याज ताकोंडीदान, अदिक ना तान कय कुटिल क्याल्सा देल रोकसीदान, मंळसागोळ बीच दा सच्चाई देल न्याय माळीदान,

\VS{9}अदिक नान विधीगोळ मा नळुतीदान अदिक नान नियमगोळी मान्सतेला सच्चाई देल क्याल्सा माळीदान, हींग मंळसा धर्मी आन, आव निश्चय जीत्ता ईत्तान, प्रभु यहोवा अन ईदा वाणी हुन.”


\par }{\PP \VS{10}“लेकीन आऊन पार डाकु, हत्यारा, या म्याकुच कोटकु आग्याव आ पापगोळ दा टु यातोदु माळावाळा ईतीदान,

\VS{11}अदिक म्याकुच कोटकु आग्याव आ उचित क्याल्सा माळावाळा ईला ईतीदान, अदिक पहाळी इन पुजा अन जागा मा भोजन माळीदान, पराई आर्त इक बीगळुसीदान,

\VS{12}दीन दरिद्र मा अंधेर माळीदान, दुसरा अक लुटसीदान, बन्धक ईला वापस माळीदान, मुर्तीगोळ दी कण्ण नेगदीदान, बेकार क्याल्सा माळीदान,

\VS{13}ब्याज मा पैस्या कोटीदान, अदिक वाळुसकु ताकोंडीदान, रा येन आव जीत्ता ईत्तान? आव जीत्ता ईरतीदील; ईदुरसाटी कि आव ईव सप्पा बेकार क्याल्सागोळ माळ्यान आव सहीदा सोत्तान अदिक आऊन रक्ता आऊंद अच ताल्ला मा बीद्दीत.”


\par }{\PP \VS{14}“बाक अगर ईत्ता मंळसा अन पार आगुल अदिक आव तान आप्प उन ईव सप्पा पाप नोळकु अंज्क इन मारा आंदुर घाई ईला माळतीदान.

\VS{15}मतलब ना रा पहाळी इन पुजा अन जागा मा भोजन माळ्यान, ना रा इस्त्राएल इन घराना अन मुरतीगोळ दी कण्ण नेगदीदान, ना पराया आर्त इक बीगळुस्यान,

\VS{16}ना यारदु मा अंधेर माळ्यान, न येनारा बन्धक ताकोंडान, ना यारीकु लुटस्यान, बल्की तान रोट्टी हस्तकु उक कोटान, ऊगळा अक कपळा होच्यान,

\VS{17}दीन जन इन हानि माळोर से रोकस्यान, ब्याज अदिक वाळुस्कु ईला तांकोडीदान, नान नियमगोळी मानसीदान, अदिक नान विधीगोळ मा नळदीदान, रा तान आप्प उन अधर्म इन कारण सायतीदील, बल्की जीत्ता अच ईत्तान.

\VS{18}आऊन आप्प, याव अंधेर माळ्यान अदिक लुटस्यान, अदिक तान वार्टुर बीच अनुचित क्याल्सा माळ्यान, आवा तान अधर्म इन कारण सोतोदान.

\VS{19}तरी भी नीव लॉकुर अनतीर, यती? येन पार आप्प अन अधर्म इन भार नेगालुन? याग पार उन न्याय अदिक धर्म इन क्याल्सा माळीदान, अदिक नान विधीगोळ पालन माळकु अऊर मा नळदीदान, रा आव जीत्ता अच ईत्तान.

\VS{20}जो प्राणी पाप माळ्यान आवा सोत्तान, न रा पार आप्प उन भार नेगदान अदिक ना आप्पा पार उन; धर्मी इक तांद अच धर्म इन काय सीक्कीत, अदिक दुष्ट उक तांद अच दुष्टता अन काय सीक्कीत.

\VS{21}लेकीन अगर दुष्ट मंळसा तान सप्पा पापगोळ से तिर्गकु, नान सप्पा विधीगोळ पालन माळुल अदिक न्याय अदिक धर्म इन क्याल्सा माळुल, रा आव सायतीदील; ब्लकी जीत्ता अच ईत्तान.

\VS{22}आव यास अपराध माळ्यान, अऊर दा टु यारदु याद आऊन विरूद्ध माळकु आगतीदील; जो धर्म इन क्याल्सा आव माळीदान, आऊन कारण आव जीत्ता ईत्तान.”

\VS{23}प्रभु यहोवा अन ईद वाणी आद, येन ना दुष्ट उन सोत्तुर देल येनारा खुश आगतीन? येन ना ईदुर देल खुश आगालीन कि आव तान हादी टु तिर्गकु जीत्ता ईरूल?

\VS{24}लेकीन याग धर्मी तान धर्म देल तिर्गकु तेळा क्याल्सा, बल्की दुष्ट इन सप्पा बेकार क्याल्सागोळ अनुसार माळली कुरतुर, रा येन आव जीत्ता ईत्तान? यास धर्म इन क्याल्सा आव माळ्यान, अदुर दा टु यातोदु याद माळकु आगतीदील. जो विश्वासघात अदिक पाप आव माळ्यान, अदुर कारण आव सोतोदान.


\par }{\PP \VS{25}“तरी भी नीव लॉकुर अनतीर, ‘प्रभु उन गती ऊंद घाई हैलेच.’ हे इस्त्राएल उन घराना, नोळ, येन नान गती ऊंद घाई हैलेच? येन नीम्द अच गती अनुचित हैलेच?

\VS{26}याग धर्मी तान धर्म देल तिर्गकु, तेळा क्याल्सा माळली कुरूल, रा आव आंदुर कारण सोत्तान, मतलब आव तान तेळा क्याल्सा अन कारण अच सोतोदान.

\VS{27}बाक याग दुष्ट तान दुष्ट क्याल्सागोळ देल तिर्गकु, न्याय अदिक धर्म इन क्याल्सा माळली कुरतान, रा आव तान जीव ऊळस्यान.

\VS{28}आव जो सोच विचार माळकु तान सप्पा अपराधगोळ से तिर्गदुन, ई कारण आव सायतीदील, जीत्ता अच ईत्तान.

\VS{29}तरी भी इस्राएल उन घराना अनतद कि प्रभु उन गति ऊंद घाई हैलेच. हे इस्त्राएल इन घराना, येन नान गती ऊंद घाई हैलेच? येन नीम्द अच गति अनुचित हैलेच?”


\par }{\PP \VS{30}“प्रभु यहोवा अन ईद वाणी आद, हे इस्त्राएल इन घराना, ना नीम दा हर ऊंद मंळसा अन न्याय आऊन चाल चलन इन अनुसार अच माळाईन. पश्चाताप माळी अदिक तान सप्पा अपराधगोळी बिळी, आग अच नीम्द अधर्म नीम्द ठोकर तीना कारण ईरतीदील.

\VS{31}तान सप्पा अपराधगोळी जो नीव माळीर, दुर माळी; तान मन अदिक तान आत्मा बदलुसकोमी! हे इस्त्राएल इन घराना, नीव यती सोत्तीर?”

\VS{32}यतिकी प्रभु यहोवा अन ईद वाणी आद, जो सोत्तुर, आऊन सोत्तुर देल ना खुश आगालीन, ईदुरसाटी पश्चाताप माळी, आग अच नीव जीत्ता ईत्तीर.




\par }\Chap{19}{\SH दुख इन ऊंद गाना
\par }
{\PP \VerseOne{1}इस्त्राएल इन प्रधानगोळ बारा दा नी ईद दुख इन गाना केळ्स;


\par }{\Q \VS{2}नीन मोय ऊंद ह्यांग हुल्लगीत ईरोर!

\par }{\QB आक हुलगोळ बीच दा कुरतोगोर अदिक तान चिकोर इक हारोद हुल्लगोळ बीच पाल्सतोगोर.


\par }{\Q \VS{3}तान चिकोर दा टु आक ऊंद उक पाल्सदुर अदिक आव हारोद हुल्ल आगेदुन,

\par }{\QB अदिक अहेर हुडोद कलतोदुन; आव मंळसागोळी भी हरूकु तिंदुन.


\par }{\Q \VS{4}राज्य राज्य अन लॉकुर आऊन चर्चा केळदुर,

\par }{\QB अदिक आऊक तान अगुळ्द गड्डा दा फसुसदुर,

\par }{\Q अदिक आऊन नकेल हाक्कु आऊक मिस्त्र द्याश दा ओतुर.


\par }{\QB \VS{5}याग आऊन मोय नोळदुर

\par }{\Q अदिक आक धीरज ताकोमकु ईत्तुर तरी भी आकिन आशा मुरदोत,

\par }{\QB आग आक तान ऊंद चिग्द उक हुडुकु आऊक हारोद हुल्ल माळ बुट्टुर.


\par }{\Q \VS{6}आग आव हारोद हुल्ल आगकु हुल्लगोळ बीच नळुली वयाळली कुरतुन,

\par }{\QB अदिक आव अहेर हुडोद कलतोदुन;

\par }{\Q अदिक मंळसागोळी भी हरूकु तिंदुन.


\par }{\QB \VS{7}आव आंदुरव भवनगोळी बिगळुसदुन,

\par }{\Q अदिक आंदुर नगरगोळी ऊजाळ्सदुन बल्की आऊन गरजुसोद अंज्क इन कारण द्याश

\par }{\QB अदिक अल जो येनारा भी ईरोद सप्पा ऊजुळुसेत.


\par }{\Q \VS{8}आग नाकु दीकळव राज्य राज्य अन लॉकुर तान तान प्रान्त टु आऊन विरूद्ध होटकु बंदुर,

\par }{\QB अदिक आऊन साटी जाल हचदुर;

\par }{\Q अदिक आव आंदुर अगुळकु गड्डागोळ दा फसुसेदुन.


\par }{\QB \VS{9}आग आंदुर आऊन नकेल हाक्कु अदिक कठघरा दा बन्द माळकु बेबीलोन इन राजा अन हाती ओतुर,

\par }{\Q अदिक गढ़ दा बन्द माळदुर,

\par }{\QB कि आऊन बोल इस्त्राएल इन पहाळी द्याश मा बाक केळ बर बाळुल.


\par }{\Q \VS{10}नीन मोय यार से नी पैदा आद,

\par }{\QB आक किनारा मा हच्द अंगुर इन बेली घाई ईरोर,

\par }{\Q अदिक गहरा नीर इन कारण कायगोळ अदिक खांदागोळ से तुमकु ईरोर.


\par }{\QB \VS{11}प्रभुता माळावाळा अन राजदण्डगोळ साटी अदुर दा मोटा मोटा डगालगोळ ईरव;

\par }{\Q अदिक अदुर ऊचाई ईट आत कि अद बादलगोळ बीच ताका पोहचुस्त;

\par }{\QB अदिक तान हापाळ सा डगालगोळ सांगुळ हापाळ अच लम्बा कांळ्सली कुर्त.


\par }{\Q \VS{12}तरी जलजलाहट इन सांगुळ ऊखळुसकु जमीन मा भिटकु आत,

\par }{\QB अदिक अदुर फुल पुरवाई हवा अन हत्तुर देल वंळ्गेत;

\par }{\Q अदिक अदुर मोटा डगालगोळ वंळ्गेदव;

\par }{\QB अदिक अव बेक्की देल भस्म आगेदव.


\par }{\Q \VS{13}ईग आव आळी दा,

\par }{\QB बल्की निर्जल द्याश दा हचकु आग्याद.


\par }{\Q \VS{14}अदुर खांदागोळ्द डगालगोळ दा टु बेक्की होळ्त,

\par }{\QB यदुर अदुर काय भस्म आगेदव,

\par }{\Q अदिक प्रभुता माळा लायक राजदण्ड इन साटी अदुर दा ईग यातोदारा मोदा डगाल ईतीदील.

\par }{\QB ईदा दुख इन गाना हुन, अदिक दुख इन गाना बन्सकु ईत्तीत.




\par }\Chap{20}{\SH परमेश्‍वर उन इच्छा अदिक मंळसा अन चुनौती
\par }
{\PP \VerseOne{1}येळवा वर्ष इन पाचवा तींगुळ इन हतवा दिशी इक इस्त्राएल इन यास हाळाबाट्टुर यहोवा से प्रश्न माळोरसाटी बंदुर, अदिक नान मुंद कुरतोदुर.

\VS{2}आग यहोवा अन ईद वचन नान हाती पोहचुस्त :

\VS{3}“हे मंळसा अन सन्तान, इस्त्राएली हाळाबाट्टुर से ईद अन, प्रभु यहोवा ईद अनतान, येन नीव नान से प्रश्न माळोरसाटी बंदीर? प्रभु यहोवा अन ईदा वाणी आद कि नान जीवन इन किर्या, नीव नान से प्रश्न माळ सकतीदील.”

\VS{4}हे मंळसा अन सन्तान, येन आंदुर्द न्याय माळ्या? आंदुर पुराना लॉकुर्द घिनोना क्याल्सा आंदरी हेळ कोम,

\VS{5}अदिक आंदुर से अन, प्रभु यहोवा ईद अनतान: या दिशी ना इस्त्राएलगोळ इक नीवळुस कोंडीन, अदिक याकूब उन घराना अन वंश से किर्या तिंदीन, अदिक मिस्त्र द्याश दा तान इक आंदुर मा प्रगट माळदीन, अदिक आंदुर से किर्‍या तिनकु अंदीन, ना नीवम परमेश्वर यहोवा हुईन,

\VS{6}अदा दिशी ना आंदुर से ईद भी किर्‍या तिंदीन, कि ना नीमी इक मिस्त्र द्याश टु तेगुकु ऊंद द्याश दा पोहुचासाईन, यदरी ना नीम साटी निवळुसीन; अद सप्पा द्याश इन शिरोमणी आद, अदिक अदुर दा हाल अदिक शयद इन धारागोळ वाहुसताव.

\VS{7}बाक ना आंदुर से अंदीन, या घिनोना वस्तुगोळ मा नीम दा टु हर ऊंद मंळसा अन कण्णगोळ हतकु आव, अवरी भीटबुळी; अदिक मिस्त्र अन मुरतीगोळ से तान इक अशुध्द माळबाळी; ना अच नीमव परमेश्वर यहोवा हुईन.

\VS{8}लेकीन आंदुर नान से बीगळुसेदुर अदिक नांद केळोद चाहासीदील; या घिनोना क्याल्सागोळ मा आंदुरव कण्ण हतकु ईरव, अवरी यारू भीटीदील, अदिक मिस्त्र अन मुरतीगोळी बीट्टुर. “आग ना अंदीन, ना ईल्या, मिस्त्र द्याश इन न्याड्या नीम मा तान जलजलाहट भळकुसाईन अदिक पुरा कोप तोर्साईन.

\VS{9}तरी भी ना तान हेसुर इन निम्मित हींग माळदीन कि यार न्याड्या आंदुर ईरोर, अदिक यार्द नोळतेला अच ना आंदरी मिस्त्र द्याश टु तेगोर साटी तान इक आंदुर मा प्रगट माळीदीन आ राज्यगोळ मुंद आंदुर अपवित्र ठहरूस बाळुल.”


\par }{\PP \VS{10}ना आंदरी मिस्त्र द्याश टु तेगुकु आळी दा तंदीन.

\VS{11}अल आंदरी ना तान विधिगोळ हेळदीन अदिक तान नियम भी हेळदीन कि जो भी मंळसा अवरी मानस्यान, आव अऊर कारण जीत्ता ईत्तान.

\VS{12}बाक ना आंदुर साटी तान आराम दीनगोळ ठहरूसीदीन जो नान अदिक आंदुर न्याड्या चिन्ह ठहरूसुल; कि आंदुर जान्सुल कि ना यहोवा आंदुरव पवित्र माळावाळा हुईन.

\VS{13}तरी भी इस्त्राएल उन घराना आळी दा नान से झगळा माळदुर; आंदुर नान विधीगोळ मा नळदीदील, अदिक नान नियमगोळी बेकार जान्सदुर, यवरी अगर मंळसा मान्सुल रा आव अऊर कारण जीत्ता ईत्तान; अदिक आंदुर नान आराम दीनगोळी हापाळ अपवित्र माळदुर

\par }{\PP “आग ना अंदीन, ना आळी दा ईंदुर मा तान जलजलाहट भळकुसकु ईंदुर्द अन्त माळ कोमाईन.

\VS{14}लेकीन ना तान हेसुर इन निम्मित हींग माळदीन कि आंदुर आ राज्यगोळ मुंद, यार्द नोळतेला ना आंदरी तेगुकु तंदीदीन, अपवित्र ठहरूस बाळुल.

\VS{15}बाक ना आळी दा आंदुर से किर्‍या तिंदीन कि जो द्याश ना आंदरी कोट्ट बुट्टीन, अदिक सप्पा द्याशगोळ्द शिरोमणी आद, यूर दा हाल अदिक शयद इन धारागोळ वाहुसताव, अल आंदरी पोहचुसतीदील,

\VS{16}यतिकी आंदुर नान नियम बेकार जान्सदुर अदिक नान विधिगोळ मा नळदीदील, अदिक नान आराम दीन इक अपवित्र माळीदुर; ईदुरसाटी कि आंदुर मन आंदुर मुर्तीगोळ दी हतकु ईरूल.”


\par }{\PP \VS{17}तरी भी ना आंदुर मा कृपा दृष्टी माळदीन, अदिक आंदरी नष्ट माळीदील, अदिक न आळी दा पुरा रिती देल आंदुर्द अन्त माळ कोंडीन.

\VS{18}“बाक ना आळी दा आंदुर औलादगोळ से अंदीन, तान हाळाबाट्टुर्द विधीगोळ मा नळुबाळी, न आंदुर रितीगोळ मान्सी अदिक न आंदुर मुर्तीगोळ पुजा माळकु तान इक अशुध्द माळी.

\VS{19}ना नीमव परमेश्वर यहोवा हुईन, नान विधीगोळ मा नळी, अदिक नान नियमगोळी मान्सदुर दा चौकसी माळी,

\VS{20}अदिक नान आराम दीनगोळी पवित्र मान्सी कि आंदुर नान अदिक नीम न्याड्या चिन्ह ठहरूसुल, अदिक यदुर देल नीव जान्सी कि ना नीमव परमेश्वर यहोवा हुईन.”


\par }{\PP \VS{21}लेकीन आंदुर सन्तान भी नान से झगळा माळदुर; आंदुर नान विधीगोळ मा नळदीदील, न नान नियमगोळी मान्सदुर दा चौकसी माळदुर; यवरी अगर मंळसा मानसुल रा आव अऊर कारण जीत्ता ईत्तान; नान आराम दीनगोळी आंदुर अपवित्र माळदुर.

\par }{\PP “आग ना अंदीन, ना आळी दा आंदुर मा तान जलजलाहट भळकुसकु तान कोप तोर्साईन.

\VS{22}तरी भी ना कय जेडु कोंडीन, अदिक तान हेसुर इन निम्मित हिंग माळदीन, कि आ राज्यगोळ मुंद, यार्द नोळतेला ना आंदरी तेगुकु तंदिदीन, आंदुर अपवित्र ठहरूसबाळुल.

\VS{23}बाक ना आळी दा आंदुर से किर्‍या तिंदीन, कि ना नीमी राज्य राज्य दा तितर-बितर माळाईन, अदिक द्याश द्याश दा छितुस बुळाईन,

\VS{24}यतिकी आंदुर नान नियम मान्सीदील, नान विधीगोळी बेकार जान्सदुर, नान आराम दीनगोळी अपवित्र माळदुर, अदिक तान हाळाबाट्टुरगोळ्द मुर्तीगोळ दी आंदुरव कण्ण हतकु ईत्तव.”


\par }{\PP \VS{25}बाक ना आंदुर साटी ईत्ता ईत्ता विधीगोळ ठहरूसदीन जो वळ्लेव ईला ईरव अदिक ईत्ता ईत्ता रितीगोळ यूर कारण आंदुर जीत्ता ईर सकालुर;

\VS{26}मतलब आंदुर तान पयला पार उक बेक्की दा होम माळली कुरतुर; ई रिती ना आंदरी आंदुर्द अच भेंट इन द्वारा अशुध्द माळदीन यदुर देल आंदरी निर्वंश माळ कोमाईन; अदिक आग आंदुर जान्स कोंडार कि ना यहोवा हुईन.

\VS{27}“हे मंळसा अन सन्तान, नी इस्त्राएल उन घराना से अन, प्रभु यहोवा ईद अनतान: नीम हाळाबाट्टुर ईदुर देल भी नांद निन्दा माळदुर कि आंदुर नान से विश्वासघात माळदुर.

\VS{28}यतिकी याग ना आंदरी आ द्याश दा पहुचुसदीन, यदरी आंदरी कोळोद किर्‍या ना आंदुर से तिंदीदीन, आग आंदुर हर ऊंद टीला अदिक हर ऊंद डाट मार्र मा नजर माळकु अल्या तान मेलबली येर्सली कुरतुर; अदिक अल्या रिस कोळावाळा तान भेंट येर्सली कुरतुर अदिक अल्या तान सुखदायक सुगन्ध द्रव्य होताकली कुरतुर, अदिक अल्या तान पेयबली कोळली कुरतुर.

\VS{29}आग ना आंदुर से केळदीन, या ऊचा जागा अक नीव लॉकुर होगतीर, अदुर देल येन प्रयोजन आद? ईदुर देल अच अदुर हेसुर ईंद ताका बामा कहलुसकु आगतद.

\VS{30}ईदुरसाटी इस्त्राएल उन घराना से अन, प्रभु यहोवा नीम से ईद केळतान: येन नीव भी तान पुर्वजगोळ रिती मा नळुकु अशुध्द आगकु, अदिक आंदुर घिनोना क्याल्सागोळ अनुसार व्यभिचारिणी इन घाई क्याल्सा माळतीर?”

\VS{31}ईंद ताका याग याग नीव तान भेटगोळ येर्सतीर अदिक तान चिकोर चिण्गेर इक होम माळकु बेक्की दा येर्सतीर, आग आग नीव तान मुर्तीगोळ कारण अशुध्द ठहरूसतीर. हे इस्त्राएल उन घराना, येन नीव नान इच्छा जान्स सकतीदील? प्रभु यहोवा अन ईदा वाणी आद, नान जीवन इन किर्या नीव नान इच्छा जान्स सकतीदील.


\par }{\PP \VS{32}जो मात नीम मन दा बरतद, नाव काठ अदिक कल्ल इन उपासक आगकु जाती जाती अदिक द्याश द्याश इन कुलगोळ घाई आगेदेव, अद यातोदु प्रकार देल पुरा आगतीदील.


\par }{\SH परमेश्वर दण्ड कोळतान अदिक क्षमा भी माळतान
\par }
{\PP \VS{33}“प्रभु यहोवा ईद अनतान, नान जीवन इन किर्या ना सही दा ताकतवर कय अदिक वाळुस्द कय देल, अदिक भळकुस्द जलजलाहट इन सांगुळ नीम म्याकुच राज्य माळाईन.

\VS{34}ना बली कय अदिक वाळुस्द भुजा देल अदिक भळकुस्द जलजलाहट इन सांगुळ नीमी द्याश द्याश इन लॉकुर दा टु अलग माळाईन, अदिक आ द्याशगोळ दा यदुर दा नीव तीतर-बितर आगेगीदीर, जमा माळाईन;

\VS{35}अदिक ना नीमी द्याश द्याश इन लॉकुर्द आळी दा वोतकु, अल आमने सामने नीम से मुकदमा आळाईन.”

\VS{36}या प्रकार ना नीम पूर्वजगोळ से मिस्त्र द्याशरूपी आळी दा मुकदमा आळ तोगीन, अदा प्रकार नीम से मुकदमा आळाईन, प्रभु यहोवा अन ईदा वाणी आद.


\par }{\PP \VS{37}ना नीमी लाठी इन ल्यालमा नळसाईन, अदिक नीमी वादा अन बंधन दा हाकाईन;

\VS{38}ना नीम दा टु सप्पा झगळा माळावाळेर इक तेगुकु, जो नान अपराध माळतार, नीमी शुद्ध माळाईन, अदिक याता द्याश दा आंदुर टिक्सतार अदुर दा टु ना आंदरी तेगु कोमाईन; लेकीन इस्त्राएल इन द्याश दा होग गोळालीन; आग नीव जान्स कोंडीर कि ना यहोवा हुईन.


\par }{\PP \VS{39}“हे इस्त्राएल उन घराना नीम से रा प्रभु यहोवा ईद अनतान: होगकु तान तान मुरतीगोळ्द उपासना माळी; अदिक अगर नीव नांद केळतीदील, रा मुंद भी ईदा माळतोगी; लेकीन नान पवित्र हेसुर इन तान भेटगोळ अदिक मुर्तीगोळ द्वारा बाक अपवित्र माळबाळेतीर.


\par }{\PP \VS{40}“यतिकी प्रभु यहोवा अन ईदा वाणी आद कि इस्त्राएल उन सप्पा घराना तान द्याश दा नान पवित्र पहाळी मा, इस्त्राएल इन ऊँचा पहाळी मा, सप्पा च्या सप्पा नान उपासना माळीर; अल्या ना आंदुर से खुश आगाईन, अदिक अल्या ना नीम्द नेग्द भेंटगोळ अदिक येर्सदव वळ्लीद वळ्लीद वस्तुगोळ, अदिक नीम्द सप्पा पवित्र माळ्द वस्तुगोळ नीम से ताकोम तोगाईन.

\VS{41}याग ना नीमी द्याश द्याश इन लॉकुर से अलग माळाईन अदिक आ द्याशगोळ से यदुर दा नीव तीतर-बितर आगीर, जमा माळाईन, आग नीमी सुखदायक सुगन्ध जान्सकु ग्रहण माळाईन, अदिक अन्य राज्यगोळ मुंद नीम द्वारा पवित्र ठहरूसकु आगाईन.

\VS{42}याग ना नीमी इस्त्राएल इन द्याश दा पोहचुसाईन, यदुर कोळोद किर्‍या ना नीम पूर्वजगोळ से तिंदीदीन, आग नीव जान्स कोंडीर कि ना यहोवा हुईन.

\VS{43}अल नीव तान चाल चलन अदिक तान सप्पा क्याल्सागोळी यदुर माळदुर देल नीव अशुध्द आगीर याद माळीर, अदिक तान सप्पा बुरा क्याल्सागोळ कारण तान नजर दा घिनौना ठहरूसीर.

\VS{44}हे इस्त्राएल उन घराना, याग ना नीम सांगुळ बुरा चालचलन अदिक बिगळुसदव क्याल्सागोळ अनुसार ईला, लेकीन तान अच हेसुर निम्मित बर्ताव माळाईन, आग नीव जान्स कोंडीर कि ना यहोवा हुईन, प्रभु यहोवा अन ईदा वाणी आद.”


\par }{\SH दक्षिण दा बेक्की
\par }
{\PP \VS{45}यहोवा अन ईद वचन नान हाती पोहचुस्त:

\VS{46}“हे मंळसा अन सन्तान, तान बाय दक्षिण इन दी माळ, दक्षिण इन दी वचन केळ्स, अदिक दक्षिण द्याश इन आळी इन बारा दा भविष्यवाणी माळ;

\VS{47}अदिक दक्षिण द्याश इन आळी से अन; यहोवा अन ईद वचन केळ: प्रभु यहोवा ईद अनतान, ना नीन दा बेक्की हचाईन, अदिक नीन दा येन हिवरा, येन वंळ्गेव, यास मार्रगोळ आव, सप्पा अक अद भस्म माळीत; अदुर धधकुसतेला ज्वाला नुनुतीदील, अदिक अदुर कारण दक्षिण टु उत्तर ताका सप्पा अन बाय झुलसेदव.

\VS{48}आग सप्पा प्राणी जान्स कोंडव कि ईद बेक्की यहोवा अन हच्द हुन; अदिक अद यागलु नुनुतीदील.”

\VS{49}आग ना अंदीन, “हाय परमेश्वर यहोवा! लॉकुर रा नान बारा अन तोगतार कि येन अद दृष्टान्त अच इन अनावाळा आलच?”




\par }\Chap{21}{\SH न्याय इन तलवार
\par }
{\PP \VerseOne{1}बाक यहोवा अन ईद वचन नान हाती पोहचुस्त:

\VS{2}“हे मंळसा अन सन्तान, तान बाय यरूशलेम इन दी माळ अदिक पवित्र जागागोळ दी वचन केळ्स; इस्त्राएल इन द्याश इन बारा दा भविष्यवाणी माळ अदिक आऊन से अन,

\VS{3}प्रभु यहोवा ईद अनतान: नोळ, ना नीन विरूद्ध आईन, अदिक तान तलवार म्यान दा टु जेडुकु नीन दा टु धर्मी अदिक अधर्मी येढ्ढु मुंदुर नाश माळाईन.”

\VS{4}ईदुरसाटी कि ना नीन दा टु धर्मी अदिक अधर्मी सप्पा अन नाश माळावाळा आईन, ई कारण नान तलवार म्यान टु होटकु दक्षिण टु उत्तर ताका सप्पा प्राणीगोळ विरूद्ध नळदीत;


\par }{\PP \VS{5}आग सप्पा प्राणी जान्स कोंडव कि यहोवा म्यान दा टु तान तलवार जेळदान; अदिक अद अदुर मात ईटकु आगतीदील.


\par }{\PP \VS{6}“ईदुरसाटी हे मंळसा अन सन्तान, नी आह तुम, भारी दुख माळ, अदिक मुर्दकु नेळु हुडुकु लॉकुर मुंद आह तुम.

\VS{7}याग आंदुर नीन से केळुल, नी यती आह तुमत्या? आग अनेत, समाचार इन कारण. यतिकी हींग मात बरावाळा आद कि सप्पा अन मन मुरदोदव अदिक सप्पा अन कय ढीला बीद्दव, सप्पा अन आत्मा बेबस अदिक सप्पा अन ट्वांगरा निर्बल आगेदव. नोळी, हींग अच मात बरोद आद, अदिक अद सहीदा पुरा आदीत,” परमेश्वर यहोवा अन ईदा वाणी आद.


\par }{\PP \VS{8}बाक यहोवा अन ईद वचन नान हाती पोहचुस्त,

\VS{9}हे मंळसा अन सन्तान, भविष्यवाणी माळकु अन, परमेश्वर यहोवा ईद अनतान:

\par }{\Q नोळ, तेज धार माळ्द तलवार, अदिक चमकुसोर साटी झलकुस्द तलवार!


\par }{\Q \VS{10}अद ईदुरसाटी तेज धार येर्सकु आत तलवार माळकु आत कि अदुर देल घात माळकु आगुल,

\par }{\QB अदिक ईदुरसाटी झलकुसकु आत कि बिजली इन घाई चमकुसुल!

\par }{\QB रा येन नाव खुश आदेव? आव रा यहोवा अन पार उन राजदण्ड आद

\par }{\Q अदिक सप्पा मार्रगोळ इक बेकार जानसावाळा आन.


\par }{\QB \VS{11}अद तलवार झलकुसली ईदुरसाटी कोटकु आत कि कय दा हुडुकु आगुल,

\par }{\Q अद ईदुरसाटी सान येर्सकु अदिक झलकुसकु आत

\par }{\QB कि घात माळावाळेर कय दा कोटकु आगुल.


\par }{\Q \VS{12}हे मंळसा अन सन्तान चिळ्लास, अदिक हाय, हाय, माळ!

\par }{\QB यतिकी अद नान प्रजा मा नळोद चाहसतद,

\par }{\Q अद इस्त्राएल इन सप्पा प्रधानगोळ नळोद चाहसतद;

\par }{\QB नान प्रजा अन सांगुळ आंदुर भी तलवार इन वश दा होट्ट बंदुर.

\par }{\Q ई कारण नी तान याद्दा बडु.


\par }{\QB \VS{13}यतिकी सहीदा अदुर्द जाच आग्याद,

\par }{\Q अदिक अगर अदरी बेकार जानसावाळा राजदण्ड भी ईला ईरूल,

\par }{\QB रा येन?

\par }{\Q परमेश्वर यहोवा अन ईदा वाणी हुन.


\par }{\PP \VS{14}“ईदुरसाटी हे मंळसा अन सन्तान, भविष्यवाणी माळ, अदिक कय मा कय होडु, अदिक मुर घन तलवार इन बल दुगना माळकु आगुल; अद घात माळोद तलवार बल्की धोळ से धोळ घात माळोद तलवार हुन, यदुर देल कोठरीगोळ दा भी होचकोमकु याऊ ऊळु सकालुन.

\VS{15}ना घात माळावाळा तलवार इक आंदुर सप्पा फाटकगोळ विरूद्ध ईदुरसाटी ईदुरसाटी नळस्यान कि लॉकुरव मन मुरदोगुल, अदिक आंदुर हापाळ ठोकर तिंदुर. हाय, हाय! अद बीजली इन घाई माळकु आत, अदिक घात माळली तेज धार येर्सकु आग्याद.

\VS{16}सीकुळसकु ऊमा कय दी होग, बाक तैयार आगकु डाक्या दी तीर्ग, यात्त भी नीन बाय ईरूल.

\VS{17}ना भी ताळी मुरसाईन अदिक तान जलजलाहट इक ठंडा माळाईन, ना यहोवा हींग अंदीन.”


\par }{\SH बेबीलोन उन राजा अन तलवार
\par }
{\PP \VS{18}बाक यहोवा अन ईद वचन नान हाती पोहचुस्त:

\VS{19}“हे मंळसा अन सन्तान, येढ्ढ हादी ठहरूसकोम कि बेबीलोन उन राजा अन तलवार बरूल; येढ्ढु हादी ऊंद अच द्याश टु होळुल. बाक ऊंद चिन्ह आत, मतलब नगर इन हादी इन ताल्ला मा ऊंद चिन्ह आत;

\VS{20}ऊंद हादी माळ कि तलवार अम्मोनिया अन रब्बा नगर मा, अदिक यहूदा द्याश इन गढ़वाळा नगर यरूशलेम मा भी नळुल.

\VS{21}यतिकी बेबीलोन उन राजा तिर्मुहाने मतलब येढ्ढु हादीगोळ होळा जागा मा सुकुन जानसोर साटी निदुरदुन, आव तीरगोळी हालुस बुट्टुन, अदिक मान्यागोळ द्यावगोळ प्रश्न माळदुन, अदिक आव बली येर्सद जनावरगोळ ईरग्या अन जाच माळतान.”

\VS{22}आऊन ऊजवा कय दी यरूशलेम इन हेसुर आद कि आव अदुर दी युध्द अन यत्न हचुल, अदिक कुतक्या हरूकु घात माळोद आग्या कोळुल अदिक ऊचा आवाज देल चिळ्लाळसुल, फाटक दी युध्द अन यत्न हचुल अदिक घेराबन्दी माळुल अदिक कोट माळुल.

\VS{23}लेकीन लॉकुर रा आ भविष्य हेळावाळा अक ख्वाटा समस्यार; आंदुर जो आंदुर्द किर्या तिंदार; ई कारण आव आंदुर अधर्म इक याद माळसुसकु आंदरी हुडु कोंडान.

\VS{24}ई कारण प्रभु यहोवा ईद अनतान: ईदुरसाटी कि नीम्द अधर्म जो याद माळकु आग्याद, अदिक नीम अपराध जो खुलसेग्याव, यतिकी नीमव सप्पा क्याल्सागोळ दा पाप अच पाप कांळ्सकु बीदाद, अदिक नीव याद दा बंदीर, ईदुरसाटी नीव आंदुर से हुडुकु आदीर.


\par }{\PP \VS{25}“हे इस्त्राएल दुष्ट प्रधान, नीन दीन होट बंदाद; अधर्म इन अन्त इन समय होट्ट बंदाद.

\VS{26}नीन बारा दा परमेश्वर यहोवा ईद अनतान: पगळी ईळ्स,अदिक मुकुट भी ईळ्स कोम; आव हांग च्या हांगा माळतीदील; जो नीचा आन आऊक ऊँचा माळ अदिक जो ऊँचा आन आऊक नीच माळ.

\VS{27}ना आऊक ऊलटुस बुळाईन अदिक उलट पुलट माळ कोमाईन; अदिक यागासताका आऊन अधिकार बराल आगासताका आव उलटा आगकु ईत्तान; आग ना आऊक कोळाईन.”


\par }{\SH अम्मोनिया अन विरूद्ध तलवार
\par }
{\PP \VS{28}हे मंळसा अन सन्तान, भविष्यवाणी माळकु अन कि प्रभु यहोवा अम्मोनिया अदिक आंदुर्द माळ्द नींदा अन बारा दा ईद अनतान;

\par }{\Q नी ईद अन, जेळ्द तलवार आद,

\par }{\QB अद तलवार घात इन साटी झलकुसकु आग्याद कि नाश माळुल अदिक बीजली इन घाई ईरूल.


\par }{\PP \VS{29}यागासताका कि आंदुर नीन बारा दा ख्वाटा दर्शन नोळतार, अदिक ख्वाटा दिलासा नीनी कोळतार कि नी आ दुष्ट असाध्य घायलगोळ गर्दनगोळ मा बीद्दव यार्द दीन होट्ट बंदाद, अदिक यार अधर्म अन अन्त इन समय होट्ट बंदाद.


\par }{\PP \VS{30}“अदरी म्यान दा मात ईट. या जागा दा नी माळकु आग्या अदिक या द्याश दा नीन उत्पत्ति आग्याद, अल्या नीन न्याय माळाईन.

\VS{31}ना नीन मा तान सिट्ट भळकुसाईन अदिक नीन मा तान जलजलाहट इन बेक्की ऊराईन; अदिक नीनी जनावर घाई मंळसा अन कय दा माळ कोमाईन जो नष्ट माळदुर दा निपुण आर.

\VS{32}नी बेक्की इन कौर आद्या; नीन रक्ता द्याश दा बन्सकु ईत्तीत; नी याद दा ईरतीदील यतिकी ना यहोवा अच हींग अंदीन.”




\par }\Chap{22}{\SH यरूशलेम नगर इन अपराध इन न्याय
\par }
{\PP \VerseOne{1}यहोवा अन ईद वचन नान हाती पोहचुस्त:

\VS{2}“हे मंळसा अन सन्तान, ये नी आ हत्यारा नगर इन न्याय माळतीदील? येन नी अदुर्द न्याय माळतीदील? अदरी अदुर सप्पा घिनोना क्याल्सागोळ हेळ कोम,

\VS{3}अदिक अन, परमेश्वर यहोवा ईद अनतान: हे नगर नी तान न्याड्या दा हत्या माळत्या यदुर देल नीन समय बरूल, अदिक तान अच हानि माळदुर अदिक अशुध्द आगोर साटी मुर्तीगोळ माळत्या.

\VS{4}जो हत्या नी माळ्या, अदुर देल नी दोषी ठहरूस्द, अदिक जो मुर्तीगोळ नी माळ्या, अऊर कारण नी अशुध्द आगेग्या; नी तान आखरी इन दिनगोळी हाती तनकोंड्या, अदिक तान हिंदळोव वर्षगोळ ताका पोहचुसीग्या. ई कारण ना नीनी राज्य राज्य अन लॉकुर इन दी टु नामधराई इन, अदिक सप्पा द्याशगोळ मज्‍याक इन कारण माळ कोंड्या.

\VS{5}हे बदनाम, हे हुल्लड देल तुमकु नगर, जो हाती अदिक जो दुर आर, आंदुर सप्पा नीनी मज्‍याक दा हारस्यार.”

\VS{6}“नोळ, इस्त्राएल उन प्रधान लॉक तान तान ताकत इन अनुसार नीन दा हत्या माळावाळेर आग्यार.

\VS{7}नगर दा नीम दा टु याऊ भी तान मोय आप्प उन आदर माळालुन; नीव परदेशी इक ध्वाका कोळतीर अदिक विधवा अदिक अनाथ लॉकुर से लाभ नेगुतीर.

\VS{8}नी नान पवित्र वस्तु उक बेकार जान्सद, अदिक नान आराम इन दीनगोळी अपवित्र माळ्द.

\VS{9}नीन दा लुच्चा लॉकुर हत्या माळोर साटी तत्पर आग्यार, अदिक नीन लॉकुर पहाळीगोळ मा भोजन माळ्यार; नीन न्याड्या महापाप माळकु आग्याद.

\VS{10}नीन दा आप्प उन शरीर ईळ्सकु आग्याद; नीन दा महावारी आर्त से भोग माळकु आग्याद.”

\VS{11}यावारा नीन से मान्ना हात्तीळोर आर्त इन सांगुळ बेकार क्याल्सा माळ्यार; अदिक यावारा तान सास्स इक बिगळुसकु महापाप माळ्यार; अदिक यावारा तान सौतेला आकतींग मतलब तान पोर इक भ्रष्ट माळ्यान.

\VS{12}नीन दा हत्या माळोर साटी आंदुर घुस तिंदार; नी ब्याज अदिक मुद्दल ताकोंड अदिक तान मान्ना हात्तीगोळोर इक पीसुस पिसुसकु अन्याय देल लाभ नेग्द; अदिक नान इक नी मारतोद, प्रभु यहोवा अन ईदा वाणी हुन.

\VS{13}“ईदुरसाटी नोळ, जो लाभ नी अन्याय देल नेगद्या अदिक तान न्याड्या हत्या माळ्या, अदुर देल ना कय मा कय कोट्टीन.

\VS{14}अत: या दिनगोळ दा ना नीन न्याय माळाईन, येन नी अदुर दा नान दिल मजबुत अदिक नीन कय स्थिर ईर सक्केव? ना यहोवा अच ईद अंदीन, अदिक हींग अच माळाईन.

\VS{15}ना नीन लॉकुरी राज्य राज्य दा तीतर-बितर माळाईन, अदिक द्याश द्याश दा हास बुळाईन, अदिक नीन अशुध्दता अक नीन से नष्ट माळाईन.

\VS{16}नी राज्य राज्य अक नोळतेला तान अच नजर दा अपवित्र ठहरुसीत; आग नी जान्स कोंड्या कि ना यहोवा हुईन.”


\par }{\SH परमेश्वर उन सिट्ट इन बेक्की
\par }
{\PP \VS{17}बाक यहोवा अन ईद वचन नान हाती पोहचुस्त:

\VS{18}“हे मंळसा अन सन्तान, इस्त्राएल उन घराना नान नजर दा धातु उन मैल आगेदुर; आंदुर सप्पा च्या सप्पा भट्टी इन ल्यालमा अन पीतल अदिक टीन अदिक लोहा अदिक काच इन घाई आगेग्यार; आंदुर बेळ्ली इन मैल आगेग्यार.

\VS{19}ई कारण प्रभु यहोवा आंदुर से ईद अनतान: ईदुरसाटी कि नीव सप्पा च्या सप्पा धातु उन मैल इन घाई आगेगीर, अत: नोळी, ना नीम इक यरूशलेम इन बुळ्क जमा माळदुर मा आईन.

\VS{20}ह्यांग लॉकुर बेळ्ली, पीतल, लोहा, काच, अदिक टीन ईदुरसाटी भट्टी इन बुळ्क जमा ईटतार कि आंदरी बेक्की दा हचकु पीघलुसुल, हांग अच ना नीमी इक तान कोप अदिक जलजलाहट देल जमा माळकु अल्या ईटकु पीघलुस बुळाईन.

\VS{21}ना नीमी अल जमा माळकु तान सिट्ट इन बेक्की देल उराईन, अदिक नीव अदुर न्याड्या पीघलुसकु आदीर.

\VS{22}ह्यांग बेळ्ली भट्टी इन न्याड्या पीघलुसकु आगतद, हांग अच नीव अदुर न्याड्या पीघलुसकु आदीर; आग नीव जान्स कोंडीर कि याव नाम मा तान जलजलाहट भळकुस्यान, आव यहोवा हुन.”


\par }{\SH इस्त्राएल इन अगुआ गोळोव पाप
\par }
{\PP \VS{23}बाक यहोवा अन ईद वचन नान हाती पोहचुस्त:

\VS{24}“हे मंळसा अन सन्तान, आ द्याश से अन, नी हींग द्याश आय जो शुद्ध आगीदील, अदिक जलजलाहट इन दीन दा नीन मा माळ आगतीदील.

\VS{25}नीन भविष्यवक्तागोळ नीन दा राजद्रोह अन गोष्ठी माळ्यार, आंदुर गरजुसावाळा हुल्ल इन घाई सिकार हुळदुर अदिक प्राणीगोळी तीन कोंडुर; आंदुर ईट्द अनमोल धन इक कसु कोमतार, अदिक नीन दा हापाळ आर्तेर इक रांड्या माळ कोंडार.

\VS{26}आऊन याजकगोळ नान व्यवस्था अन मतलब जेडु-जाडुकु हचीन, अदिक नान पवित्र वस्तुगोळी अपवित्र माळ्यार; आंदुर पवित्र-अपवित्र अन येनु भेद मानसीदील, अदिक न दुसरा अक शुद्ध अशुद्ध अनभेद कलस्यार, अदिक आंदुर नान आराम दिन इन बारा दा निश्चिन्त ईरतार, यदुर देल ना आंदुर न्याड्या दा अपवित्र ठहरूसतीन.”

\VS{27}आऊन प्रधान लांडग्या घाई सिकार हुडुतार, अदिक अन्याय देल लाभ नेगोर साटी हत्या माळतार अदिक प्राण घात माळोर साटी तत्पर ईरतार.

\VS{28}आऊन भविष्यवक्ता आंदुर साटी कच्चा पोताई माळतार, आदुर्द दर्शन नोळोद मिथ्या आद; यहोवा अन बिना येनारा अंदेव भी आंदुर ईद अनकु ख्वाटा भावी हेळतार कि प्रभु यहोवा ईद अनतान.

\VS{29}द्याश इन साधारण लॉकुर भी अत्याचार माळतार अदिक पराया धन कसुतार, आंदुर रोज गरीबी इक पीसुसतार अदिक न्याय इन चिन्ता बिटकु परदेशी मा अत्याचार माळतार.

\VS{30}ना आंदुर दा हींग मंळसा ढुढसोद चाहसदीन जो बाळा अक सुधरूसुल अदिक द्याश इन निम्मित नाका दा नान मुंद हींग नीदुरूसुल कि नानी आऊन नाश माळोद बीळ बाळुल, लेकीन हींग याऊ सीकीदील.

\VS{31}ई कारण ना आंदुर मा तान सिट्ट भळकुसदीन अदिक तान जलजलाहट इन बेक्की देल आंदरी भस्म माळ कोंडीन; ना आंदुर चाल आंदुर्द अच ताला मा वापस माळ कोंडीन; परमेश्वर यहोवा अन ईदा वाणी हुन.




\par }\Chap{23}{\SH येढ्ढ व्यभिचारिणी आकतींगेर
\par }
{\PP \VerseOne{1}बाक यहोवा अन ईद वचन नान हाती पोहचुस्त:

\VS{2}“हे मंळसा अन सन्तान, येढ्ढ आर्तेर ईरोर, जो ऊंद अच मोय इन पोरगोळ ईरोर.

\VS{3}आंदुर तान बचपन दा का वेश्या अन क्याल्सा मिस्त्र दा माळली कुरतुर; आंदुर तान कुवारापन बचपन दा खोऊस बुट्टुर अदिक आंदुर वेश्या आगेदुर.

\VS{4}आ पोरगोळ दा टु धोळ पोर इन हेसुर ओहोला अदिक आकिन आकतींग इन हेसुर ओहोलीबा ईरोद.” आक नानोर आगेदुर, अदिक आकिन पोर पारगोळ पैदा आदुर. आंदुर हेसुर इन अनुसार ओहोला रा शोमरोन, अदिक ओहोलीबा यरूशलेम उर.


\par }{\PP \VS{5}“ओहोला याग नानोर ईरोर, आग अच व्यभिचारिणी आगकु तान संगीगोळ मा मोहीत आगली कुरतुर जो आकिन मान्‍ना हातळोर अश्शूरी योध्दा ईरोर.

\VS{6}आंदुर रा सप्पा च्या सप्पा नीळा कपळा हाकावाळेर मनभावना हारोदर अधिपति अदिक प्रधान ईरोर, अदिक घ्वाळा मा सवार ईरोर.

\VS{7}ईदुरसाटी आंदुर आंदुर्दा सांगुळ व्यभिचार माळदुर जो सप्पा च्या सप्पा सर्वोत्तम अश्शूरी ईरोर; अदिक जो यारदारा मा आक मोहीत आदुर अदा मुर्तीगोळ से आक अशुध्द आदुर.

\VS{8}जो व्यभिचार आक मिस्त्र दा कलतीदुर, अदरी भी आक बिटीदील; यतिकी बचपन दा मंळसागोळ आकिन सांगुळ कुकर्म माळदुर, अदिक आकिन याद्दागोळ वत्तदुर, अदिक तन-मन देल आकिन सांगुळ व्यभिचार माळकु आत.

\VS{9}ई कारण ना आकी अश्शूरी संगीगोळ कय दा कोट्टीन यार मा आक मोहीत आगीदुर.

\VS{10}आंदुर आकी ऊगळा माळदुर; आकिन पोर पारगोळ कसुकु आकी तलवार देल घात माळदुर; ई प्रकार आंदुर कय देल दण्ड पाऊसकु आक आर्तेर दा प्रशिद्ध आगेदुर.”


\par }{\PP \VS{11}“आकिन आकतींग ओहोलीबा ईद नोळदुर, तरी भी आक मोहीत आगकु व्यभिचार माळदुर दा तान आकतींग से भी येक्कुल वाळुसेदुर.

\VS{12}आक अश्शूरी मान्‍ना हातळोर मा मोहीत आग तोगोर, जो सप्पा च्या सप्पा अति सुन्दर कपळा हाकावाळेर अदिक घ्वाळा अन सवार मनभावना, हारोदोर अधिपति अदिक सप्पा प्रकार इन प्रधान ईरोर.

\VS{13}आग ना नोळदीन कि आक भी अशुध्द आगेदुर; आ येढ्ढु आकतिंगेर्द ऊंद अच चाल ईरोद.”


\par }{\PP \VS{14}लेकीन ओहोलीबा येक्कुल व्यभिचार माळतेला होदुर; अत: याग आक दिवाल मा सेंदुर देल जेळ्द हिंग कसदी मंळसागोळ चित्र नोळदुर

\VS{15}जो कटी दा फ्याटा कटकु ईरोर, ताल्ला मा छोर लटकुसतेला रंगीला पगडीगोळ हाक्कु, अदिक सप्पा चा सप्पा तान कसदी जनमभुमी मतलब बेबीलोन इन लॉकुर रिती मा प्रधानगोळ रूप हुडुकु ईरोर,

\VS{16}आग आंदरी नोळतेला अच आक आंदुर मा मोहीत आदुर अदिक आंदुर हाती कसदीगोळ द्याश दा दूत कळुदुर.

\VS{17}“ईदुरसाटी बेबीलोन उन लॉक आकिन हाती पंलग मा बंदुर, अदिक आकिन सांगुळ व्यभिचार माळकु अशुध्द माळदुर; अदिक याग आक आंदुर से अशुध्द आगेदुर, आग आकिन मन आंदुर से तिर्गेत.

\VS{18}तरी भी आक तन तेरूकु अदिक व्यभिचार माळतेला होदुर, आग नान मन ह्यांग आकिन आकतींग से तिर्गीत, हांग अच आकिन से भी तिर्गेत.

\VS{19}ईदुर मा भी आक मिस्त्र द्याश इन तान बचपन इन दिन याद माळकु याग वेश्या अन क्याल्सा माळतोगोर, अदिक येक्कुल व्यभिचार माळतेला होदुर;

\VS{20}अदिक ईत्ता संगीगोळ मा मोहीत आदुर, यार्द मय गदहागोळ घाई, अदिक विर्य घ्वाळा घाई ईरोद.

\VS{21}नी ई प्रकार देल तान बचपन इन आ समय इन महापाप इन याद माळसुसत्या याग मिस्त्री लॉक नीन याद्दा वत्त तोगोर.”


\par }{\SH श्याण आकतींग इक परमेश्वर उन दण्ड
\par }
{\PP \VS{22}ई कारण हे ओहोलीबा, परमेश्वर यहोवा नीन से ईद अनतान: “नोळ, ना नी संगीगोळी उभार्सकु यार से नीन मन तिरग्याद नाकु दी टु नीन विरूद्ध तराईन.

\VS{23}मतलब बेबीलोन वासीगोळ अदिक सप्पा कसदीगोळ इक, अदिक पकोद, शो अदिक कोआ अन लॉकुरी; अदिक आंदुर सांगुळ सप्पा अश्शूरीगोळी तराईन जो सप्पा चा सप्पा घ्वाळा अन सवार मनभावना हारोदोर अधिपति, अदिक हापाळ प्रकार इन प्रतिनिधी, प्रधान अदिक नामी मंळसा आर.

\VS{24}आ लॉकुर हथियार, रथ, छकडा अदिक द्याश द्याश इन लॉकुर दल हुडुकु नीन मा चळाई माळ्यार; अदिक ढाल अदिक फरी अदिक टोप धारण माळकु नीन विरूद्ध नाकु दी पाती कट्यार; अदिक ना आंदुर अच कय न्याय इन क्याल्सा सोपसाईन, अदिक आंदुर तान तान नियम इन अनुसार नीन न्याय माळ्यार.”

\VS{25}ना नीन मा होताईन, यदुर देल आंदुर नीन सांगुळ जलजलाहट देल बर्ताव माळ्यार. आंदुर नी मुग्ग अदिक कीव कडु कोंडार, अदिक नीन जोभी मिक्कु ईत्तीत आव तलवार देल कोंदकु आदान. आंदुर नीन पोर पारगोळी कसुकु वोतार, अदिक नीन जो भी मिक्कु ईत्तीत, अद बेक्की देल भस्म आगेदीत.

\VS{26}आंदुर नीन कपळा भी तेगुकु नीन सुन्दर सुन्दर ईसरा कसु कोंडार.

\VS{27}“ई रीती देल ना नीन महापाप अदिक जो वेश्या अन क्याल्सा नी मिस्त्र द्याश दा माळ्या, अदरी भी नीन से बिळसाईन, ईल ताका कि नी तान कण्ण आंदुर दी हच्या अदिक न मिस्त्र द्याश इक बाक याद माळ्या.”


\par }{\PP \VS{28}यतिकी प्रभु यहोवा नीन से ईद अनतान: नोळ, ना नीनी आंदुर कय सोपसाईन यारी नी दुश्मन सम्सत्या अदिक यार से नीन मन तिर्गेग्याद;

\VS{29}अदिक आंदुर नीन से दुश्‍मनी इन सांगुळ बर्ताव माळ्यार, अदिक नीन सप्पा कमाई इक नेगु कोंडार, अदिक नीनी उगळा माळकु बीट्ट बुट्टार, अदिक नीन तन तेरकु होगोर से नीन व्यभिचार अदिक महापाप प्रगट आगेदीत.

\VS{30}“ईव क्याल्सा नीन से ई कारण माळकु आदव यतिकी नी अन्य राज्यगोळ हिंद व्यभिचारीनी घाई आगेद, अदिक आंदुर मुर्तिगोळ पुजा माळकु अशुध्द आगेद.

\VS{31}नी तान आकतींग इन हादी मा नळद्या; ई कारण ना नीन कय दा आकिन घाई कटोरा कोळाईन.

\VS{32}प्रभु यहोवा ईद अनतान: तान आकतींग इन कटोरा देल नीनी कुडोद बिद्दीत जो गयरा अदिक चौळा आद; नी नेग्द अदिक मज्‍याक दा हार्सकु आद, यतिकी आ कटोरा दा हापाळ येनारा समुसतद.

\VS{33}नी मतवाला पन अदिक दुख देल दुखी आगेद्या. नी तान आकतींग शोमरोन इन कटोरा अक, मतलब विस्मय अदिक उजाळ इक कुडुकु दुखी आगेद्या.

\VS{34}अदुर दा टु नी गार्स गार्सकु कुळद्या, अदिक अदुर तुकळगोळी भी मेद्य अदिक तान याद्दागोळी घायल माळ्या; यतिकी ना अच हींग अंदीन, प्रभु यहोवा अन ईदा वाणी आद.

\VS{35}नी जो नानी मारतोग्या अदिक तान बाय नान से तिर्गुस कोंड्या, ईदुरसाटी नी खुद अच तान महापाप अदिक व्यभिचार इन भार नेगु, परमेश्वर यहोवा अन ईदा वाणी हुन.”


\par }{\SH येढ्ढ आकतींगेरी परमेश्वर उन दण्ड
\par }
{\PP \VS{36}यहोवा नान से अंदुन: “हे मंळसा अन सन्तान, येन नी ओहोला अदिक ओहोलीबा अन न्याय माळ्या? रा बाक आऊन बेकार क्याल्सा आंदरी हेळ कोम.

\VS{37}यतिकी आंदुर व्यभिचार माळदुर, अदिक आंदुर कयगोळ दा रक्ता हतकु आद; आंदुर तान मुर्तीगोळ सांगुळ व्यभिचार माळदुर, अदिक तान बाल बच्चा अक जो नान से पैदा आगीदुर, आ मुर्तीगोळ मुंद भस्म आगोर साटी येर्सकु आग्याव.

\VS{38}बाक आंदुर नान से हींग बर्ताव भी माळदुर कि आकिन सांगुळ नान पवित्र जागा अक भी अशुध्द माळदुर अदिक नान आराम दिनगोळी अपवित्र माळ्यार.

\VS{39}आंदुर तान चिकोरी तान मुर्तिगोळ मुंद बली येर्सकु अदा दिशी नान पवित्र जागा अपवित्र माळोर साटी अदुर दा होकदुर. नोळ, आंदुर ई प्रकार इन क्याल्सा नान भवन इन बुळ्क माळ्यार.

\VS{40}आंदुर दुर टु मंळसागोळी कारसुसदुर, अदिक आदुर होट्ट भी बंदुर. आंदुर साटी नी मय तोळु, कण्णगोळ दा काजर हच्च, ईसरा हाक्कु;

\VS{41}सुन्दर व्हर्स मा कुर्तकु ईत्त; अदिक नीन मुंद ऊंद मेज हासकु ईरोद, यदुर मा नी नान लुबान अदिक नान याण्णा ईट्द.

\VS{42}आग आऊन सांगुळ निश्चिन्त लॉकुर्द भीळ इन कोलाहल केळ बत्त, अदिक आ साधारण लॉकुर हाती आळी टु कारदुर कुडावाळेर लॉकुर भी ईरोर; आंदुर आ येढ्ढु आकतींगेर कयगोळ दा बाळागोळ हाकसुसदुर, अदिक आंदुर ताल्ला मा शोभायमान मुकुट ईटदुर.


\par }{\PP \VS{43}“आग जो व्यभिचार माळ्त माळ्त हाळामुंड आगेगीदुर, आकिन बारा दा माताळली कुरतीन, ईग रा आंदुर आकिन अच सांगुळ व्यभिचार माळ्यार.

\VS{44}यतिकी आंदुर आकिन हाती हींग होदुर ह्यांग कि लॉक वेश्या अन हाती होगतार. हांग अच आंदुर ओहोला अदिक ओहोलीबा हेसुर इन महापापी आर्तेर हाती होदुर.

\VS{45}अत: धर्मी लॉक व्यभिचारिणीगोळ अदिक हत्यारागोळ लायक आकिन न्याय माळुल; यतिकी आंदुर व्यभिचारिणी आर, अदिक आंदुर कयगोळ दा रक्ता हतकु आद.”

\VS{46}ई कारण परमेश्वर यहोवा ईद अनतान: “ना ऊंद भीळ से आंदुर मा चळाई माळसुसकु आंदरी हींग माळाईन कि आंदुर ईत्त आत्त वयाळ्यार अदिक लुट्सकु आदार.

\VS{47}आ भीळ इन लॉकुर आंदुर मा पथराव माळकु आंदरी तान तलवारगोळ देल कळ्द बुट्टार; आग आंदुर पोर-पारगोळ इक घात माळकु आंदुर मान्या भी बेक्की हचकु ऊरु कोंडार.

\VS{48}ई प्रकार ना महापाप इक द्याश दा टु दुर माळाईन, अदिक सप्पा आर्तेर शिक्षा ताकोमकु नीम घाई महापाप माळदुर देल ऊळ्दकु ईत्तार.

\VS{49}नीम्द महापाप नीम्द अच ताल्ला मा बीद्दीत; अदिक नीव सहीदा तान मुर्तीगोळ्द पुजा अन पापगोळ्द भार नेगदीर; अदिक आग नीव जान्स कोंडीर कि ना परमेश्वर यहोवा हुईन.”




\par }\Chap{24}{\SH हण्डा अन दृष्टान्त
\par }
{\PP \VerseOne{1}व्हासा वर्ष इन हतवा तींगुळ इन हतवा दिशी इक, यहोवा अन ईद वचन नान हाती पोहचुस्त:

\VS{2}“हे मंळसा अन सन्तान, ईंद इन दीन लिख्सकु ईट, यतिकी ईंद इन अच दीन बेबीलोन उन राजा यरूशलेम बंदकु घेरस्यान.

\VS{3}ई बलवई घराना दा ईद दृष्टान्त अन; प्रभु यहोवा अनतान: हण्डा अक बेक्की मा ईट बुळी; अदरी ईटकु अदुर दा नीर हाक कोमी;

\VS{4}आग अदुर दा जांघ, खांदा अदिक सप्पा वळ्लेव वळ्लेव तुकळा जमा माळकु ईटी; अदिक अदरी वळ्लीद वळ्लीद येलुगोळ देल तुमकोमी.”

\VS{5}झुंड दा सबसे वळ्लेव जनावर हुडुकु आ येलुगोळी हण्डा अन ल्यालमा ढेर माळी; अदिक अवरी भली भाती बेईसी ताकी बुळ्क इनव येलुगोळ भी बेयुल.

\VS{6}“ईदुरसाटी प्रभु यहोवा अनतान: हाय, आ हत्यारी नगर मा! हाय आ हण्डा मा! यदुर मोर्चा अदुर दा बन्सकु आद अदिक बिटकु हैलेच; अदुर दा टु तुकळा तुकळा माळकु तेगु कोमी, अदुर मा चिट्टी हाक्कु आग बाळुल.

\VS{7}यतिकी आ नगर दा माळ्द रक्ता अदुर दा आद; आव अदरी जमीन मा हाक्कु धुळा देल होचीदील लेकीन ऊगळा कल्ल मा ईट कोंडुन.

\VS{8}ईदुरसाटी ना भी अदुर रक्ता ऊगळा कल्ल मा ईटीन कि अद होचकोम सकबाळुल अदिक कि बदला ताकोमोर साटी जलजलाहट भळकुसुल.

\VS{9}प्रभु यहोवा ईद अनतान: हाय आ खुनी नगर मा! ना भी ढेर इक धोळ्द माळाईन.

\VS{10}अदिक येक्कुल हुळ्ली हाक्कु, बेक्की दा हापाळ तेज माळकु, मास इक भला-भाती बेईस्द अदिक मसाला सीक्त, अदिक येलुगोळी भी होताक कोमी.

\VS{11}आग हण्डा अक छूछा माळकु कोयलगोळ मा ईटकु आगुल यदुर देल अद गरम ईरूल अदिक अदुर पीतल होतुल अदिक अदुर दाकळोद मैल गलुसुल, अदिक अदुर मोर्चा नष्ट आगेगुल.

\VS{12}ना आऊन कारण मयनत माळ्त माळ्त थकसेगीन, लेकीन आऊन भारी मोरचा अदुर से बीळाल, आऊन मोरचा बेक्की इन द्वारा भी बीळाल.

\VS{13}हे नगरी नीन अशुध्दता महापाप इन आद. ना रा नीनी शुद्ध माळोद चाहसीन, लेकीन नी शुद्ध आगीदील, ई कारण यागासताका ना तान जलजलाहट नीन मा शांत माळ कोमालीन, आगासताका नी बाक शुद्ध माळकु आगतीदील.

\VS{14}ना यहोवा अच ईद अंदीन; अदिक अद आगेदीत; ना हींग अच माळाईन, ना नीनी बीळतीदील, न नीन मा तरस तीनाईन, न पछतासाईन; नीन चाल चलन अदिक क्याल्सागोळ अच अनुसार नीन न्याय माळकु आदीत, प्रभु यहोवा अन ईदा वाणी आद.”


\par }{\SH यहेजकेल उन हिंग्स उन मृत्यु
\par }
{\PP \VS{15}यहोवा अन ईद भी वचन नान हाती पोहचुसदुन:

\VS{16}“हे मंळसा अन सन्तान, नोळ, ना नीन कण्ण इन प्रिय अक कोंदकु नीन हाती टु ताकोंडुर मा आईन; लेकीन न नी वर्लेत अदिक न कण्ण इन नीर वाहुसेत.

\VS{17}लंबा सास ताकोम रा कोम, लेकीन अव केळ बरबाळुल; सोत्तुरगोळ साटी भी दुख माळ बाळते. ताल्ला मा पगळी कटकु अदिक कालगोळ दा जुता हाक्कु ईरेत; अदिक न रा तान टुट्टीगोळी होचेत न दुख इन लायक रोट्टी तिनेत.”

\VS{18}आग ना व्हातर्‍या लॉकुर से अंदीन, अदिक द्यावगा अक नान आर्त सोतोदुर. आग व्हातर्या ना आग्या अन अनुसार माळदीन.


\par }{\PP \VS{19}आग लॉकुर नान से अनली कुरतुर, “येन नी नामी हेळतीदील कि ईद जो नी माळत्या, ईदुर्द नाम लॉकुर साटी येन मतलब आद?”

\VS{20}ना आंदरी उत्तर कोट्टीन, “यहोवा अन ईद वचन नान हाती पोहचुस्त:

\VS{21}‘नी इस्त्राएल उन घराना से अन: प्रभु यहोवा ईद अनतान: नोळी, ना तान पवित्र जागा अक यदुर्द गढ़ आगदुर मा नीव फुलुसतीर; अदिक जो नीम कण्णगोळ चाहसावाळा हुन, अदिक यारी नीम मन चाहसतद, अदरी ना अपवित्र माळदुर मा आईन; अदिक तान या पोर पारगोळ इक नीव अल बिटकु बंदीर, आंदुर तलवार देल कोंदकु आदार.

\VS{22}ह्यांग ना माळीन हांग अच नीव भी माळीर; नीव भी तान टुट्टी होचकोम तिदील, न दुख इन लायक रोट्टी तिंदीर.

\VS{23}नीव ताल्ला मा पगळी कटकु अदिक कालगोळ दा जुता हाक्कु ईत्तीर, न नीव वर्लीर, न याद्दा पिटसीर, बल्की तान अधर्म इन क्याल्सागोळ दा फसुसकु गलुसतेला होदीर अदिक आबुर दाबुर दी कन्नास्तेला ईत्तीर.

\VS{24}ई रिती यहेजकेल नीम साटी चिन्ह ठहरूस्यान; ह्यांग आव माळ्यान, ठीक हांग अच नीव भी माळीर. याग ईद आगेदीत, आग नीव जान्स कोंडीर कि ना परमेश्वर यहोवा हुईन.’


\par }{\PP \VS{25}“हे मंळसा अन सन्तान, येन ईद सही आलच, कि या दिशी ना आंदुरव मजबुत गढ़, आंदुर शोभा, अदिक हर्ष इन कारण अदिक आंदुर पोर पारगोळ जो आंदुर शोभा, आंदुर्द कण्ण इन आनंद, अदिक मन इन चाह आद, अवरी ना आंदुर से ताकोम कोमाईन,

\VS{26}अदा दिशी जो वोळकु ऊळदान, आव नीन हाती बंदकु नीनी समाचार केळस्यान.

\VS{27}अदा दिशी नीन बाय खुलसीत, अदिक नी बाक सुंगा ईरतीदील लेकीन आ ऊळ्द लॉकुर सांगुळ मातगोळ हेळ्या. ई कारण नी ई लॉकुर साटी चिन्ह ठहरूस्या; अदिक ईद जान्स कोंडार कि ना यहोवा हुईन.”




\par }\Chap{25}{\SH अम्मोन उन विरूद्ध भविष्यवाणी
\par }
{\PP \VerseOne{1}यहोवा अन ईद वचन नान हाती पोहचुस्त:

\VS{2}“हे मंळसा अन सन्तान, अम्मोनिया अन दी बाय माळकु आंदुर बारा दा भविष्यवाणी माळ.

\VS{3}आंदुर से अन, हे अम्मोनिया, परमेश्वर यहोवा अन वचन केळी, परमेश्वर यहोवा ईद अनतान कि नीव जो नान पवित्र जागा अन बारा दा याग अद अपवित्र माळकु आत, अदिक इस्त्राएल इन द्याश इन बारा दा याग अद नाश आगेत, अदिक यहूदा अन घराना अन बारा दा याग आंदुर गुलामी दा होदुर, आह, आह! अंदुन.

\VS{4}ई कारण नोळी, ना नीनी पूर्व द्याश इन लॉकुर्द अधिकार दा माळदुर मा आईन; अदिक आंदुर नीन न्याड्या तान छावनीगोळ हाक्यार अदिक तान मान्ना माळ्यार; आंदुर नीन काय तिंदार अदिक नींद हाल कुळदार.”

\VS{5}ना रब्बा नगर इक ऊँटगोळ ईरा अदिक अम्मोनिया अन द्याश इक मर्र-म्याढ्ढागोळ्द कुरोद जागा माळा कोमाईन; आग नीव जान्स कोंडीर कि ना यहोवा हुईन.


\par }{\PP \VS{6}यतिकी परमेश्वर यहोवा ईद अनतान: नीव जो इस्त्राएल इन द्याश इन कारण ताळी मुरसीर अदिक ल्यालमा, अदिक तान सप्पा मन इन अभिमान देल आनंद माळदीर,

\VS{7}ई कारण नोळ, ना तान कय नीन म्याकुच वाळुसीन; अदिक नीनी राज्य राज्य अन लुट माळ कोमाईन, अदिक द्याश द्याश इन लॉकुर दा टु नीनी मिटुसाईन; अदिक द्याश द्याश दा टु नीनी नष्ट माळाईन. ना नींद सत्यानाश माळ कोमाईन; आग नी जान्स कोंड्या कि ना यहोवा हुईन.


\par }{\SH मोआब उन विरूद्ध भविष्यवाणी
\par }
{\PP \VS{8}“परमेश्वर यहोवा ईद अनतान: मोआब अदिक सेईर जो अनतार, नोळी, यहूदा अन घराना दुसरा द्याशगोळ घाई आगेग्याद.

\VS{9}ई कारण नोळ, मोआब उन द्याश उन किनारा अन नगरगोळी बेत्यशीमोत, बालमोन, अदिक किर्यातैम, जो द्याश आ द्याश इन शिरोमणी आन, ना आंदुर हादी खोल्सकु

\VS{10}आंदरी पूर्व दिशा अन लॉकुर वश दा हींग माळ कोमाईन कि आंदुर अम्मोनिया मा चळाई माळुल; अदिक ना अम्मोनिया अक ईल ताका आंदुर अधिकार दा माळ कोमाईन कि राज्य राज्य अन न्याड्या आंदुर्द याद बाक ईरतीदील.

\VS{11}ना मोआब उक भी दण्ड कोळाईन. आग आंदुर जान्स कोंडार कि ना यहोवा हुईन.


\par }{\SH एदोम उन विरूद्ध भविष्यवाणी
\par }
{\PP \VS{12}“परमेश्वर यहोवा ईद भी अनतान: एदोम जो यहूदा अन घराना से बदला तांकोडुन, अदिक आंदुर से बदला ताकोमकु हापाळ दोषी आगेदुन,

\VS{13}ई कारण परमेश्वर यहोवा ईद अनतान, ना एदोम द्याश इन विरूद्ध तान कय वाळुसकु अदुर दा टु मंळसा अदिक जनावर येढ्ढु उक मिटुसाईन; अदिक तेमान टु हुडुकु ददान नगर ताका अदरी नाश माळ कोमाईन; अदिक आंदुर तलवार देल कोंदकु आदार.

\VS{14}ना तान प्रजा इस्त्राएल इन द्वारा एदोम से तान बदला ताकोमाईन; अदिक आंदुर आ द्याश दा नान कोप अदिक जलजलाहट इन अनुसार क्याल्सा माळ्यार. आग आंदुर नान बदला ताकोमोद जान्स कोंडार, परमेश्वर यहोवा अन ईदा वाणी आद.


\par }{\SH पलिश्ति अन विरूद्ध भविष्यवाणी
\par }
{\PP \VS{15}“परमेश्वर यहोवा ईद अनतान: यतिकी पलिश्ती लॉकुर बदला तांकोडुर, बल्की तान युग युग इन दुश्मनी इन कारण तान मन इन अभिमान देल बदला तांकोडुन कि नाश माळुल,

\VS{16}ई कारण परमेश्वर यहोवा ईद अनतान, नोळ, ना पलिश्तीगोळ विरूद्ध तान कय वाळुसदुर मा आईन, अदिक करेती लॉकुरी मिटुस बुळाईन; अदिक समुद्र अन किनारा अन सप्पा मिक्कु ईरावाळेर्द नाश माळाईन.

\VS{17}ना जलजलाहट इन सांगुळ मुकदमा आळकु, आंदुर से कळाई इन सांगुळ बदला ताकोमाईन. अदिक याग ना आंदुर से बदला ताकोम कोमाईन, आग आंदुर जान्स कोंडार कि ना यहोवा हुईन.”




\par }\Chap{26}{\SH सोर नगर इन विरूद्ध भविष्यवाणी
\par }
{\PP \VerseOne{1}हनुनवा वर्ष इन पयला तींगुळ इन पयला दिन इक यहोवा अन ईद वचन नान हाती पोहचुस्त:

\VS{2}“हे मंळसा अन सन्तान, सोर जो यरूशलेम इन बारा दा अंदान, ‘आह, आह! जो द्याश द्याश इन लॉकुर इन फाटक इन घाई ईरोद, अद नष्ट आगेत! अदुर नाश आगदुर देल ना हापाळ आगेगाईन.’ ”


\par }{\PP \VS{3}ई कारण परमेश्वर यहोवा अनतान: हे सोर, नोळ, ना नीन विरूद्ध आईन; अदिक हींग माळाईन कि हापाळ सा राज्य नीन विरूद्ध हींग येद्दव ह्यांग समुद्र अन लयरगोळ येळताव.

\VS{4}अद सोर इन शहरपनाह अक केळदीत, अदिक आदुर गुम्मटगोळ इक मुर्द बुट्टीत; अदिक ना अदुर मा टु अदुर मुण्ण काबुरकु अदरी ऊगळा कल्ल माळ कोमाईन.

\VS{5}अद समुद्र अन न्याड्या अन जाल फैलुसोद अच जागा आगेदीत; यतिकी परमेश्वर यहोवा अन ईदा वाणी आद, अदिक अद राज्य राज्य देल लुटसेदान;

\VS{6}अदिक आकिन जो पोरगोळ मैदान दा आर, आंदुर तलवार देल कोंदकु आदार. आग आंदुर जान्स कोंडार कि ना यहोवा हुईन.


\par }{\PP \VS{7}“यतिकी परमेश्वर यहोवा ईद अनतान: नोळ, ना सोर उन विरूद्ध राजाधिराज बेबीलोन इन राजा नबूकदनेस्सर उन घ्वाळागोळ, रथगोळ, सवारगोळ, धोळ भीळ, अदिक दल सांगुळ उत्तर दिशा टु तराईन.

\VS{8}नीन जो पोरगोळ मैदान दा आर, आंदरी आव तलवार देल कोंदान, अदिक नीन विरूद्ध कोट माळ्यान अदिक दमदमा कट्यान; अदिक ढाल नेगदान.

\VS{9}आव नीन शहरपनाह अन विरूद्ध युध्द इन यंत्र नळस्यान अदिक नीन गुम्मटगोळ इक फरसागोळ से ढाऊस कोंडान.

\VS{10}आऊन घ्वाळागोळ ईस ईत्ताव, कि नी आंदुर धुळा देल होचेद्या, अदिक याग आव नीन फाटकगोळ दा हींग होक्यान ह्यांग नाकावाळा नगर दा होकतार, आग नीन शहरपनाह सवारगोळ, छकळागोळ, अदिक रथगोळ शब्द देल नळ्गीत.

\VS{11}आव तान घ्वाळा अन टापगोळ देल नीन सप्पा सळकगोळी इक मेट्यान, अदिक नीन निवासीगोळ तलवार देल कोंद बुट्टान, अदिक नीन ताकत इन खंबा जमीन मा केळसुसकु आदव.

\VS{12}लॉकुर नीन धन लुटस्यार अदिक नीन व्यापार इन वस्तुगोळ कसु कोंडार: आंदुर नीन शहरपनाह ढाऊस कोंडेव अदिक नीन मन पसंदीदा मान्ना मुरु कोंडार; नीन कल्ल अदिक ना नीन हाळगोळ्द सुरताल बंद माळाईन, अदिक नीन वीणागोळ आवाज मात्त केळ बंदीत.

\VS{13}ना नीन हाळगोळ्द सुरताल बंद माळाईन, अदिक नीन वीणागोळ्द आवाज बाक केळ बरतीदील.

\VS{14}ना नीनी ऊगळा कल्ल माळ कोमाईन; नी जाल फैलुसोद अच जागा आगेद्या, अदिक बाक बसुसकु आगतीदील; यतिकी ना यहोवा अच ईद अंदीन, परमेश्वर यहोवा अन ईदा वाणी आद.”


\par }{\PP \VS{15}“परमेश्वर यहोवा सोर से ईद अनतान: नीन बीळोर शब्द देल याग घायल लॉकुर कन्नास्यार अदिक नीन दा घात अच घात आदीत, आग येन टापू नळ्गकु येतळतीदील?

\VS{16}आग समुद्र तट इन द्याश इन सप्पा प्रधान लॉकुर तान तान सिंहासन मा टु ईळदार, अदिक तानबागा अदिक बूटेदार कपळा ईळ्सकु थरथराहट इन कपळा हाक्यार अदिक जमीन मा कुर्तकु घळी घळी नळग्यार; अदिक नीन कारण विस्मित ईत्तार.

\VS{17}आंदुर नीन बारा दा दुख इन हाळ माळकु नीन से अंदार, हाय! मल्लाहगोळ बसुसावाळेर हाय! सराही नगरी जो समुद्र अन न्याड्या दा निवासीगोळ सामर्थी ईत्तुर अदिक सप्पा ईरावाळेर अंजुसावाळा नगरी नी ह्यांग नाश आग्या?

\VS{18}नीन बीळा दिन टापू नळ्गकु येद्दव, अदिक नीन होगतेला ईरा कारण समुद्र अन सप्पा टापू घबरूसेदव.”

\VS{19}“यतिकी परमेश्वर यहोवा ईद अनतान: याग ना नीनी निर्जन नगरगोळ घाई उजाळ माळाईन अदिक नीन म्याकुच महासागर येरसाईन, अदिक नी गयरा नीर दा मुळकेद्या,

\VS{20}आग गड्डा दा अदिक बिळावाळा अन सांगुळ ना नीनी भी प्राचिन लॉकुर दा ईळ्स बुळाईन; अदिक गड्डा दा बिळावाळेर सांगुळ नीनी भी ल्यालमा अन लोक दा ईटकु प्राचीनकाल इन नाश आग्द जागा अन घाई माळ कोमाईन; ईल ताका कि नी बाक बसुस सकतीदील अदिक न जीवनलोक दा यातोदारा जागा नोळ्या.

\VS{21}ना नीनी घबरूसोद कारण माळाईन, अदिक नी भविष्य दा मात्त ईरतीदील, बल्की ढुंढ्सदुर मा भी नींद पता नळुतीदील, परमेश्वर यहोवा अन ईदा वाणी हुन.”




\par }\Chap{27}{\SH सोर नगर इन साटी दुख इन हाळ
\par }
{\PP \VerseOne{1}बाक यहोवा अन ईद वचन नान हाती पोहचुस्त,

\VS{2}“हे मंळसा अन पारा, सोर उन बारा दा ऊंद दुख इन हाळ माळकु आऊन से ईद अन,

\VS{3}हे समुद्र अन प्रवेश द्वार मा ईरावळ्त, हे हापाळ सा द्वीपगोळ साटी द्याश द्याश इन लॉकुर सांगुळ व्यापार माळावळ्त, परमेश्वर यहोवा ईद अनतान: हे सोर, नी अंद्या कि ना सर्वांग सुन्दर आईन.

\VS{4}नीन सीमा समुद्र अन न्याड्या आद; नीन माळावाळा नीनी सर्वांग सुन्दर माळदुन.

\VS{5}नीन सप्पा पटरीगोळ सनीर पहाळी इन सनौवर इन हुळ्ली इन माळकु आद; नीन मस्तूल इन साटी लबानोन उन देवदार साटी होग्यार.

\VS{6}नीन डाड बाशान प्रदेश इन बांज मार्रगोळ आग्याव; नीन ड्वांगागोळ पटाव कित्तिगोळ द्वीपगोळ से तनकु सीधा सनौवर इन हत्ती अन हल्ल हतकु हुळ्ली देल आत.

\VS{7}नीन ड्वांगागोळ्द पाल मिस्त्र टु तनकु बूटेदार सन इन कपळा बन्सदव कि नीन साटी झण्डा अन क्याल्सा कोळुल; नीन चांदनी एलीशा अन द्वीप देल लादुसकु नीळा अदिक जांभळा रंग इन रंग इन कपळा अन माळकु आत.

\VS{8}नीन खेऊसावाळा सीदोन अदिक अर्वद इन ईरावाळेर ईरोर; हे सोर, नींद अन न्याड्या अन बुद्धिमान लॉकुर नीनोर माँझी ईरोर.

\VS{9}नीनोर कारीगर गबल नगर इन हाळाबाट्टुर अदिक बुद्धिमान लॉकुर ईरोर; नीन दा व्यापार माळोर साटी मल्लाहगोळ सांगुळ समुद्र माकळव सप्पा ड्वांगा नीन दा होट्ट बंदीदव.”

\VS{10}नीन सेना फारसी, लूद, अदिक पूत जात इन लॉकुर भरती आगीदुर; आंदुर नीन दा ढाल, अदिक टोपी टांग्सदुर; अदिक आंदुर्द अच कारण नीन प्रताप वाळुस्त.

\VS{11}नीन शहरपनाह मा नीन सेना अन सांगुळ अर्वद इन नाकु दी ईरोर; अदिक नीन गुम्मटगोळ दा शूरवीर निदुरकु ईरोर; आंदुर तान ढालगोळ नीन नाकु दीकळोद शहरपनाह मा टांग्सदुर; नीन सुंदरता आंदुर द्वारा पुरा आगीत.


\par }{\PP \VS{12}“तान सप्पा प्रकार इन सम्पत्ति इन बहुतायत इन कारण तर्शीशी लॉकुर नीन व्यापारी ईरोर; आंदुर बेळ्ली, लोहा, टीन अदिक सीसा कोटकु नीन माल कोंड कोंडुर.

\VS{13}यावान, तूबल, अदिक मेशेक इन लॉकुर नीन माल इन बदला दास दासी अदिक पीतल इन बरतन नीन से व्यापार माळतार.

\VS{14}तोगर्मा अन घराना अन लॉकुर इन सम्पत्ती ताकोमकु घ्वाळा, सवारी इन घ्वाळा अदिक खच्चर कोट्टुर.

\VS{15}ददान नगर इन व्यापारी ईरोर; हापाळ सा द्वीप नीन हाट बन्सकु ईरव; आंदुर नीन हाती हाथीहल्ल इन सींग अदिक आबनूस इन हुळ्ली व्यापार दा तर तोगोर.

\VS{16}नीन हापाळ कारीगर इन कारण अराम नीन व्यापारी ईरोन; मरकत, जांभळा रंग इन रंग इन अदिक बूटेदार कपळा, सन, मूंगा, अदिक लालडी कोटकु आंदुर नीन माल कोमतोगोर.

\VS{17}यहूदा अदिक इस्त्राएली भी नीनोर व्यापारी ईरोर; आंदुर मिन्नीत इन गोदी, पन्नग, अदिक शयद, याण्णा, अदिक बलसान कोटकु नींद माल कोंडुन.

\VS{18}नीन दा हापाळ कारीगर आत अदिक सप्पा प्रकार इन धन जमा आत, ईदुर देल दमिश्क नीन व्यापारी आदुन; अदिक नीन हाती हेलबोन उन अंगुर इन रास्सा अदिक बिळीद ऊन पोहचुस्कु आत.

\VS{19}यावान अदिक वदान इन लॉकुर नीन माल इन बदला दा सूत कोट्टुर; अदिक आंदुर कारण फौलाद, तज अदिक अगर दा भी नीन व्यापारी आदुन.

\VS{20}सवारी इन नाक जामे अन साटी ददान नीन व्यापारी आत.

\VS{21}अरब अदिक केदार इन सप्पा प्रधान नीन व्यापारी ठहरूसदुर; आंदुर पाड्डा, म्यांडा अदिक व्हातगोळ हुडुकु नीन सांगुळ लेन देन माळदुर.

\VS{22}शबा अदिक रामा अन व्यापारी नीनोर व्यापारी ठहरूसदुर; आंदुर उत्तम उत्तम राज्य अन सप्पा प्रकार इन मसाला, सप्पा प्रकार इन मणी, अदिक व्हान्ना कोटकु नींद माल कोंडुर.

\VS{23}हारान, कन्ने, एदेन, शबा अन व्यापारी, अदिक अश्शूर अदिक कलमद, ईंदुर सप्पा नीन व्यापारी ठहरूसदुर.

\VS{24}ईंदुर वळ्लेव वळ्लेव वस्तुगोळ मतलब होदोर साटी नीळा अदिक बूटेदार कपळा अदिक डोरीगोळ देल कटकु अदिक देवदार इन माळ्द चित्र विचित्र कपळा अन पेटीगोळ तनकु नीन सांगुळ लेन देन माळतोगोर.”


\par }{\PP \VS{25}तर्शीश इन ड्वांगा नीन व्यापार इन माल इन ढाऊसावाळेर आदुर. “आंदुर द्वारा नी समुद्र अन न्याड्या ईतकु हापाळ धनवान अदिक प्रतापी आगेगीदुर.

\VS{26}नीन खिवैया नीनी गहरा नीर दा पोहचुसदुर, अदिक हवा नीनी समुद्र अन न्याड्या मुरू कोम्त.

\VS{27}या दिशी नी मुळक्या, अदा दिशी नीन धन सम्पत्ती, व्यापार इन माल, मल्लाह, माँझी, जुळाई इन क्याल्सा माळावाळेर, व्यापारी लॉकुर, अदिक नीन दा यास सिपाही आर, अदिक नीन सप्पा भीळ-भाळ समुद्र अन न्याड्या बीदोदीत.

\VS{28}नीन माँझीगोळ चिल्ळासोद शब्द इन मारा नीन आसपास इन जागा नळ्गकु बीद्दव.

\VS{29}सप्पा खेऊसावाळेर मल्लाह, अदिक समुद्र दा यास माँझी ईरतार, आंदुर तान तान ड्वांगा मा टु ईळदार.

\VS{30}अदिक आंदुर जमीन मा नीदुरकु नीन बारा दा ऊँचा शब्द देल बिलखुस बिलखुसकु वर्ल्यार. आंदुर तान तान ताल्ला मा धुळा हार्सकु राख दा लोटुस्यार;

\VS{31}अदिक नीन दुख दा तान ताल्ला टकला माळ्यार, अदिक नेळु दा टाट कटकु तान मन इन हापाळ दुख इन सांगुळ नीन बारा दा वर्ल्यार अदिक याद्दा पीटस्यार.

\VS{32}आंदुर विलाप माळतेला नीन बारा दा ईद हाळ माळकु हाळ्यार: सोर जो ईग समुद्र अन न्याड्या चुपचाप बीदकु आद, अदुर तुल्य याता नगरी आद?

\VS{33}याग नीन माल समुद्र मा टु होळ तोगोद, आग हापाळ सा राज्य अन लॉकुर तृप्त आगतोगोर; नीन धन अदिक व्यापार इन माल इन बहुतायत देल पृथ्वी इन राजा धनी आगतोगोर.

\VS{34}या समय नी अथाह नीर दा लयरगोळ देल मुर्द, आ समय नीन व्यापार इन माल, अदिक नीन सप्पा निवासी भी नीन बुळ्क ईतकु नष्ट आगेदुर.

\VS{35}समुद्र तटीय द्याश इन सप्पा ईरावाळेर नीन कारण विस्मित आदुर; अदिक आऊन सप्पा राजागोळ रोंगटागोळ नीदरेदव, अदिक आंदुर बाय मा उदासी छासेत.

\VS{36}द्याश द्याश इन व्यापारी नीन विरूद्ध ताना होडेत्यार; नी अंज्क इन कारण आगेग्या अदिक बाक स्थिर ईर सकतीदील.”




\par }\Chap{28}{\SH सोर उन राजा अन विरूद्ध भविष्यवाणी
\par }
{\PP \VerseOne{1}बाक यहोवा अन ईद वचन नान हाती पोहचुस्त,

\VS{2}“हे मंळसा अन पारा, सोर उन प्रधान से अन, परमेश्वर यहोवा ईद अनतान: नी मन दा फुलुस्कु ईद अंद्या, ‘ना ईश्वर हुईन, ना समुद्र अन न्याड्या परमेश्वर उन आसन मा कुर्तकु आईन,’ लेकीन अगर नी तान तानीक परमेश्वर घाई तोर्सत्या, तरी भी नी ईश्वर आलच, मंळसा अच हुय.

\VS{3}नी दानिय्येल से येक्कुल बुद्धिमान रा आय; यातोदु भेद नीन से होच कोमकु ईरतीदील;

\VS{4}नी तान बुद्धि अदिक समझ इन द्वारा धन हासील माळ्या, अदिक तान भण्डारगोळ दा व्हान्ना अदिक चाँदी ईट्या;

\VS{5}नी धोळ बुद्धि देल लेन देन माळ्या यदुर देल नीन धन वाळुस्याद, अदिक धन इन कारण नीन मन फुलुस्याद.

\VS{6}ई कारण परमेश्वर यहोवा ईद अनतान: नी जो तान मन परमेश्वर घाई तोर्सत्या,

\VS{7}ईदुरसाटी नोळ, ना नीन मा हींग परदेशीगोळ से चळाई माळसुसाईन, जो सप्पा राज्यगोळ से येक्कुल हुंसात्मक आद, आंदुर नीन सुंदरता अदिक बुद्धि विरूद्ध तलवारगोळ तेगदार अदिक नीन चमकुसतेला वैभव इक छेदुस कोंडार. अदिक नीन चमक-दमक इक बिगळुसतार.

\VS{8}आंदुर नीनी कब्र दा ईळस्यार, अदिक नी समुद्र अन न्याड्या अन कोंदुर रिती मा सोतोद्या.

\VS{9}आग, येन नी तान घात माळावाळेर मुंद अनतेला ईत्या, ना परमेश्वर हुईन? नी तान घायल माळावाळेर कय दा ईश्वर ईला, मंळसा अच ठहरूस्या.

\VS{10}नी परदेशीगोळ कय टु खतनाहीन लॉकुरगोळ घाई कोंदकु आद्या; यतिकी ना अच हींग अंदीन, परमेश्वर यहोवा अन ईदा वाणी हुन.”


\par }{\SH सोर राजा अन पतन
\par }
{\PP \VS{11}बाक यहोवा अन ईद वचन नान हाती पोहचुस्त:

\VS{12}“हे मंळसा अन सन्तान, सोर उन राजा अन बारा दा दुख इन हाळ माळकु आऊन से अन; परमेश्वर यहोवा ईद अनतान: नी रा उत्तम से भी उत्तम आय; नी बुद्धि देल भरपुर अदिक सर्वांग सुन्दर आय.

\VS{13}नी परमेश्वर उन अदन हेसुर इन बगीचा दा ईर्या; नीन हाती आभूषण, माणिक, पद्यराग, हीरा, फीरोजा, सुलैमानी मणी, यशब, नीलमणि, मरकद, अदिक क्याच्यान सप्पा प्रकार इन मणी अदिक व्हान्ना अन पहिनावा ईरव; नीन टापटी अदिक कोळ्लगोळ नीन दा माळकु आगीदव; या दिशी नी माळकु आगीद, अदा दिशी आंदुर भी तैयार माळकु आगीदुर.

\VS{14}नी छाऊसावाळा अभिषिक्त गिधाळ ईर्‍या, ना नीनी हींग ठहरूसीन कि नी परमेश्वर उन पवित्र पहाळी मा ईरतोग्या; नी बेक्की घाई चमकुसावाळा मणीगोळ न्याड्या नळा वयाळ्या.

\VS{15}या दिशी नी माळकु आद, अदिक या दिशी ताका नीन दा कुटीलता नोळकु आगीदील, आ समय ताका नी तान सप्पा चालचलन दा निर्दोष ईत्त.

\VS{16}लेकीन लेन देन इन हापाळ इक कारण उपद्रव देल तुमकु पापी आगेद; ईदुर देल ना नीनी अपवित्र जान्सकु परमेश्वर उन पहाळी मा ईळ्सदीन, अदिक छाऊसावाळा गिधाळ ना नीनी बेक्की घाई चमकुसावाळा मणीगोळ न्याड्या टु नष्ट माळीन.

\VS{17}सुंदरता अन कारण नीन मन फुल्सकु बंदाद; अदिक वैभव इन कारण नीन बुद्धि बीगळुसीगीत. ना नीनी जमीन मा आपळुस बुटीदीन; अदिक राजागोळ मुंद नीनी ईटदीन कि आंदुर नीनी नोळुल.

\VS{18}नीन धर्म इन क्याल्सा अन हापाळ अदिक नीन लेन देन इन कुटीलता देल नीन पवित्र जागा अपवित्र आगेदव; ईदुरसाटी ना नीनी नीन से हींग बेक्की पैदा माळदीन यदुर देल नी भस्म आद, अदिक ना नीनी सप्पा नोळावाळेर मुंद जमीन मा भस्म माळ कोंडीन.

\VS{19}द्याश द्याश इन लॉकुर दा टु यास नीनी जान्सतार सप्पा नीन कारण विस्मित आदुर; नी अंज्क इन कारण आग्या अदिक बाक यागलु नोळकु आगतीदील.”


\par }{\SH सीदोन उन विरूद्ध भविष्यवाणी
\par }
{\PP \VS{20}यहोवा अन ईद वचन नान हाती पोहचुस्त:

\VS{21}“हे मंळसा अन सन्तान, तान बाय सीदोन इन दी माळकु आऊन विरूद्ध भविष्यवाणी माळ,

\VS{22}अदिक अन, प्रभु यहोवा ईद अनतान: हे सीदोन, ना नीन विरूद्ध आईन; ना नीन न्याड्या तान महिमा माळसुसाईन. याग ना आऊन न्याड्या दण्ड कोळाईन अदिक आऊन दा तान इक पवित्र ठहरूसाईन, आग लॉकुर जान्स कोंडार कि ना यहोवा हुईन.

\VS{23}ना अदुर दा मरी फैलुसाईन, अदिक आऊन सकळगोळ दा रक्ता वाहुसाईन; अदिक आऊन नाकु दी तलवार नळदव; आग आऊन न्याड्या तलवार नळदव; आग आऊन न्याड्या घायल लॉकुर बीद्दार, अदिक आंदुर जान्स कोंडार कि ना यहोवा हुईन.


\par }{\SH इस्त्राएल उक आशीष सीक्कीत
\par }
{\PP \VS{24}“इस्त्राएल उन घराना अन नाकु दीकळव यास राज्य आंदुर सांगुळ अभिमान इन बर्ताव माळताव, अऊर दा टु यातोदु नळावाळा मुळ्ल या कटावाळा शूल मात ठहरूसीतीदील; आग आंदुर जान्स कोंडार कि ना परमेश्वर यहोवा हुईन.


\par }{\PP \VS{25}“परमेश्वर यहोवा ईद अनतान: याग ना इस्त्राएल उन घराना अक आ सप्पा लॉकुर दा टु जमा माळाईन, यार न्याड्या आंदुर तीतर-बितर आग्यार, अदिक द्याश द्याश इन लॉकुर मुंद आंदुर द्वारा पवित्र ठहरूसाईन, आग आंदुर आ द्याश दा वास माळ्यार जो ना तान दास याकूब उक कोटीदीन.

\VS{26}आंदुर अदुर दा निडर बसुसकु ईत्तार; आंदुर मान्ना माळकु अदिक अंगुर इन बगीचा हचकु निडर ईत्तार; आग ना आंदुर नाकु दीकळोर सप्पा लॉकुरी दण्ड कोळाईन जो आंदुर से अभिमान इन बर्ताव माळतार, आग आंदुर जान्स कोंडार कि आंदुर परमेश्वर यहोवा अच हुन.”




\par }\Chap{29}{\SH मिस्त्र अन विरूद्ध भविष्यवाणी
\par }
{\PP \VerseOne{1}हतवा वर्ष इन हतवा तींगुळ इन हन्नेळवा दिशी यहोवा अन ईद वचन नान हाती पोहचुस्त:

\VS{2}“हे मंळसा अन सन्तान, तान बाय मिस्त्र अन राजा फिरौन उन दी माळकु आऊन दी अदिक सप्पा मिस्त्र अन विरूद्ध भविष्यवाणी माळ;

\VS{3}ईद अन परमेश्वर यहोवा ईद अनतान: हे मिस्त्र अन राजा फिरौन, ना नीन विरूद्ध आईन, हे धोड्डेव मगर, नी जो तान गांगागोळ न्याड्या बिदकु ईरत्या, याव अंदान, नील गांगा नान खुद इन हुन, अदिक ना अदरी तान साटी माळीन.”

\VS{4}नान नीन जबळागोळ दा आकळागोळ हाकाईन, अदिक नीन गांगा अन मेनगोळी नीन तोगुल दा चिपकुसाईन, अदिक नीन तोगुल दा चिपकुस्द नीन गांगा अन सप्पा मेनगोळ सांगुळ नीनी इक नीन गांगागोळ दा टु तेगाईन.

\VS{5}आग ना नीनी नीन गांगागोळ सप्पा मेनगोळ सांगुळ आळी दा तेगु कोमाईन, अदिक नी मैदान दा बीदकु ईत्या; यातोदु प्रकार देल नीन सुधी ताकोमकु आगतीदील. ना नीनी आळी दाकळव जनावर अदिक आकाश इन पक्षीगोळ्द आहार माळ कोंडीन.

\VS{6}आग मिस्त्र अन सप्पा निवासी जान्स कोंडार कि ना यहोवा हुईन. आंदुर रा इस्त्राएल उन घराना अन साटी नरकट इन टेक ठहरुसदुर.

\VS{7}याग आंदुर नीन मा कय इन बल कोट्टुर आग नी मुरदोद अदिक आंदुर खांदा कित्तेदव, अदिक याग आंदुर नीन मा टेक हचदुर, आग नी मुरदोद, अदिक आंदुर नेळु उन सप्पा नसगोळ येरेदव.

\VS{8}ई कारण प्रभु यहोवा ईद अनतान: नोळ, ना नीन मा तलवार नळ्सकु, नीन मंळसा अदिक जनावर, सप्पा अन नाश माळाईन.

\VS{9}आग मिस्त्र द्याश ऊजाळ अच ऊजाळ आदीत; अदिक आंदुर जान्स कोंडार कि ना यहोवा हुईन. “नी अंद्या, ‘नील गांगा नांद हुन, अदिक ना अच अदरी माळीन.’

\VS{10}ई कारण नोळ, ना नीन अदिक नीन गांगागोळ विरूद्ध आईन अदिक मिस्त्र द्याश इक मिग्दोल टु हुडुकु सवेने ताका बल्की कूश द्याश इन सीमा ताका उजाळ अच उजाळ माळ कोमाईन.”

\VS{11}चालीस वर्ष ताका अदुर दा मंळसा या जनावर इन काल ताका ईला बीदीत; अदिक न अदुर दा याऊ कुरतान.

\VS{12}चालीस वर्ष ताका ना मिस्त्र द्याश इक नाश आग्द द्याशगोळ न्याड्या उजाळ माळकु ईटाईन; अदिक अदुर नगर नाश आग्द नगरगोळ न्याड्या खण्डर अच ईत्तव. ना मिस्त्रीगोळी राज्य राज्य दा छिन्न भिन्न माळ कोमाईन, अदिक द्याश द्याश दा तितर-बितर माळ कोमाईन.

\VS{13}“परमेश्वर यहोवा ईद अनतान: चालीस वर्ष इन बित्सदुर मा ना मिस्त्रीगोळी आ राज्यगोळ न्याड्या टु जमा माळाईन, यदुर दा आंदुर तीतर बीतर आदुर;

\VS{14}अदिक ना मिस्त्रीगोळी गुलामी टु बीळ्सकु पत्रोस द्याश दा जो आंदुर्द खुद इन जनम भूमी आद, मात पोहचुसाईन; अदिक अल आंदुर्द श्याणतुसा राज्य आगेदीत.

\VS{15}अद सप्पा राज्य दा श्याण ईत्तीत, अदिक बाक तान ताल्ला अदिक राज्यगोळ म्याकुच नेगुतीदील; यतिकी ना मिस्त्रीगोळ इक हींग घटुसाईन कि आंदुर राज्य राज्य मा मात प्रभुता माळ सक्यार.

\VS{16}आव बाक इस्त्राएल उन घराना अन भरोसा अन कारण आगतीदील, यतिकी याग आंदुर मात आंदुर दी नोळली कुरूल, आग आंदुर जान्स कोंडार कि ना परमेश्वर यहोवा हुईन.”


\par }{\SH राजा नबूकदनेस्सर मिस्त्र अक हारूस्यान
\par }
{\PP \VS{17}बाक सत्ताइसवा वर्ष इन पयला तींगुळ इन पयला दिशी इक यहोवा अन ईद वचन नान हाती पोहचुस्त:

\VS{18}“हे मंळसा अन सन्तान, बेबीलोन उन राजा नबूकदनेस्सर सोर उन घराना दा तान सेना देल धोळ मयनत माळसुसदुन; हर ऊंद उन ताल्ला टकल आगेत, अदिक ऊंद उन खांदा अन तोगुल छिलसेत; तरी भी आऊक सोर देल न रा ई धोळ मयनत इन मजदुरी येनारा सीक्त अदिक न आऊन सेना अक.

\VS{19}ई कारण परमेश्वर यहोवा ईद अनतान: नोळ, ना बेबीलोन उन राजा नबूकदनेस्सर उक मिस्त्र द्याश कोळाईन, अदिक आव आऊन भीळ इक वोतान, अदिक आऊन धन सम्पती इक लुट्सकु तान माळ कोंडान; अत: ईदा मजदुरी आऊन सेना अक सीक्कीत.

\VS{20}ना आऊन मयनत इन बदला दा आऊक मिस्त्र द्याश इ कारण कोट्टीन कि आ लॉकुर नान साटी क्याल्सा माळीदुर, परमेश्वर यहोवा अन ईदा वाणी आद.


\par }{\PP \VS{21}“अदा समय ना इस्त्राएल उन घराना अन ऊंद सींग उगुसाईन, अदिक आंदुर न्याड्या नीन बाय खोलसाईन. आग आंदुर जान्स कोंडार कि ना यहोवा हुईन.”




\par }\Chap{30}{\SH मिस्त्र द्याश मा संकट इन बादल
\par }
{\PP \VerseOne{1}बाक यहोवा अन ईद वचन नान हाती पोहचुस्त:

\VS{2}“हे मंळसा आन पारा, भविष्यवाणी माळकु अन, परमेश्वर यहोवा ईद अनतान: हाय, हाय माळी, हाय आ दिन मा!

\VS{3}यतिकी अद दिन मतलब यहोवा अन दिन हाती आद; अद बादलगोळ दिन, अदिक जातीगोळ्द दण्ड इन समय आदीत.

\VS{4}मिस्त्र दा तलवार नळदव, अदिक याग मिस्त्र दा लॉकुर कोंदकु बिद्दार, आग कूश दा भी संकट बिद्दीत, लॉकुर मिस्त्र इक लुट्सकु वोतार, अदिक अदुर नीवगोळ उलटुसकु आदव.

\VS{5}कूश, पूत, लूद अदिक सप्पा दोगला, अदिक सप्पा कूब लॉकुर, अदिक वाचा कटकु आर द्याश इन लॉकुर, मिस्त्रीगोळ सांगुळ तलवार देल कोंदकु आदार.”


\par }{\PP \VS{6}यहोवा ईद अनतान: मिस्त्र अन संभाळसा वाळेर भी बिद्दार, अदिक तान याता सामर्थ मा मिस्त्री फुलुसतार, अद मुरदीत; मिग्दोल टु हुडुकु सवेने ताका आंदुर निवासी तलवार देल कोंदकु आदार, परमेश्वर यहोवा अन ईदा वाणी आद.

\VS{7}आंदुर ऊजळा द्याशगोळ बीच ऊजळा ठहरूस्यार, अदिक आंदुर नगर खण्डर माळकु आग्याव आ नगरगोळ दा गिन्सकु आदव.

\VS{8}याग ना मिस्त्र दा बेक्की हचाईन अदिक अलेर सप्पा सहायक नष्ट आदार, आग आंदुर जान्स कोंडार कि ना यहोवा हुईन.

\VS{9}“आ समय नान मुंदु टु दूत जहाजगोळ मा येरकु निडर होट्टार अदिक कूश लॉकुरी अंजुस्यार; अदिक आंदुर मा ईत्ता संकट बिद्दीत ह्यांग कि मिस्त्र अन दण्ड इन समय; यतिकी नोळ, अद दिन बरेत्याद!

\VS{10}परमेश्वर यहोवा ईद अनतान: ना बेबीलोन उन राजा नबूकदनेस्सर उन कय देल मिस्त्र अन भीळ-भाळ इन नाश माळसुस बुळाईन.

\VS{11}आव तान प्रजा अन सांगुळ, जो सप्पा जातीगोळ दा भयानक आद, आ द्याश इन नाश माळोर साटी पोहचुस्कु आदान; अदिक आंदुर मिस्त्र अन विरूद्‍ध तलवार जेडुकु द्याश इक सोत्त मंळसागोळ देल तुम कोंडार.

\VS{12}ना गांगागोळी वंळगास बुळाईन, अदिक द्याश इक बुरा लॉकुरगोळ कय दा माळ बुळाईन; अदिक ना परदेशीगोळ द्वारा द्याश इक, अदिक जो येनारा अदुर दा आद, ऊजाळ्स बुळाईन; ना यहोवा अच ईद अंदीन.”


\par }{\PP \VS{13}“परमेश्वर यहोवा ईद अनतान: ना नोप देल मुरतगोळ नाश माळाईन अदिक अदुर दाकळव मुरतीगोळी ईर गोळतीदिल; बाक याऊ प्रधान मिस्त्र द्याश दा येळतीदिल; अदिक ना मिस्त्र द्याश दा अंज्क पैदा माळाईन.

\VS{14}ना पत्रोस नगर इक ऊजाळ्स बुळाईन, अदिक सोअन दा बेक्की हचाईन, अदिक नो नगर इक दण्ड.

\VS{15}सीन जो मिस्त्र द्याश इन गढ़ जागा आद, अदुर मा ना तान जलजलाहट भळकुसाईन, अदिक नो नगर इन भीळ-भाळ इन अन्त माळ कोमाईन.

\VS{16}ना मिस्त्र दा बेक्की हचाईन; सीन हापाळ थरथरूसेदीत; अदिक नो नगर हरकु आदीत अदिक नोप नगर इन विरोधी हागुल इन होती येद्दार.

\VS{17}ओन अदिक पीवेसेत इन जवान तलवार देल बिद्दार, अदिक ई नगर गुलामी दा होटोदव.

\VS{18}याग ना मिस्त्र अन राज्य अन अन्त माळाईन, अदिक याग अदुर घमण्ड चुर-चुर आगेदीत, आग तहपन्हेस नगर दा हागुल इन ऊजोळ अंदार दा बदलुसेदीत, सप्पा मिस्त्र द्याश बादल देल मुचेदीत; अदिक अदुर सप्पा पोरगोळ गुलाम आगकु विदेश होटोदार.

\VS{19}ई प्रकार ना मिस्त्र द्याश इक दण्ड कोळाईन. आग मिस्त्र-निवासीगोळी मालुम आदीत कि ना अच यहोवा हुईन.”


\par }{\SH मिस्त्र अन राजा अन्द मुर्दकु शक्ती
\par }
{\PP \VS{20}बाक हनुंद वा वर्ष इन पयला तिंगुळ अन येळवा दिन इक यहोवा अन ईद वचन नान हाती पोहचुस्त:

\VS{21}“हे मंळसा अन सन्तान, ना मिस्त्र अन राजा फिरौन इन भुजा मुर्द बुट्टुन; अदिक नोळ, न रा अद जोळ्सकु आत, न रा अदुर लेप हचकु पट्टी येर्सकु आत कि अद कटदुर देल तलवार हुडा योग्य आग सकुल.

\VS{22}ईदुरसाटी प्रभु यहोवा ईद अनतान: नोळ; ना मिस्त्र अन राजा फिरौन इन विरूद्‍ध आईन, अदिक आऊंद वळ्लीद अदिक मुर्दकु येढ्ढु भुजागोळी मुराईन; अदिक तलवार इक आऊन कय देल केडाईन.

\VS{23}ना मिस्त्रीगोळी जाती-जाती दा तितर-बितर माळाईन, अदिक द्याश-द्याश दा छितरूसाईन.

\VS{24}ना बेबीलोन उन राजा अन भुजागोळी बली माळकु तान तलवार आऊन कय दा कोळाईन; लेकीन फिरौन इन भुजागोळी मुराईन, अदिक आव आऊन मुंद हिंग कन्नास्यान जसा कि सायावाळा घायल कन्नास्तान.

\VS{25}ना बेबीलोन उन राजा अन भुजागोळी संभाळसाईन, अदिक फिरौन उन भुजागोळ ढीला बिद्दव, आग आंदुर जानस्यार कि ना यहोवा हुईन. याग ना बेबीलोन उन राजा अन कय दा तान तलवार कोळाईन, आग आव अदरी मिस्त्र द्याश मा नळस्यान;

\VS{26}अदिक ना मिस्त्रीगोळ इक जाती जाती दा तितर-बितर माळाईन अदिक द्याश द्याश दा छिळकुस बुळाईन. आग आंदुर जान्स कोंडार ना यहोवा हुईन.”




\par }\Chap{31}{\SH मिस्त्र अन तुलना देवदार उन मार्र देल
\par }
{\PP \VerseOne{1}हनुंद वा वर्ष इन तीसरा तींगुळ इन पयला दिन इक यहोवा अन ईद वचन नान हाती पोहचुस्त:

\VS{2}“हे मंळसा अन सन्तान, मिस्त्र अन राजा फिरौन अदिक आऊन भीळ से अन, तान बळाई दा नी यार घाई आय.

\VS{3}नोळ, अश्शूर रा लबानोन उन ऊंद देवदार ईरोन यारव सुन्दर सुन्दर शाखागोळ, घना सावली कोळोद अदिक हापाळ ऊँचा ईरोद; अदिक अदुर फुगनी बादलगोळ ताका पोहचुसोद.

\VS{4}नीर अदरी वाळुस्त, अदिक गहरा नीर इन कारण अद ऊँचा आत, यदुर देल गांगागोळ अदुर जागा अन नाकु दी वाहुसोद; अदिक अदुर नालीगोळ होटकु मैदान इन सप्पा मार्रगोळ हाती पोहचुसोद.

\VS{5}ई कारण अदुर ऊचाई मैदान इन सप्पा मार्रगोळ से येक्कुल आत; अदुर डगालगोळ हापाळ आदव, अदिक अदुर शाखागोळ लम्बा आगेदव, यतिकी याग अव होट्टव, आग अवरी हापाळ नीर सीक्त.

\VS{6}अदुर डगालगोळ दा आकाश इन सप्पा पक्षीगोळ बसेरा माळतोगोव, अदिक अदुर खांदी इन ल्यालमा मैदान इन सप्पा प्रकार इन जीवजन्तु पैदा आगव; अदिक अदुर सावली दा सप्पा धोड्डेव जातीगोळ ईरतोगोव.

\VS{7}अद तान वाळ अदिक तान डगालगोळ्द लम्बाई इन कारण सुन्दर आत; यतिकी अदुर जळ हापाळ नीर इन हाती ईरोद.”

\VS{8}परमेश्वर उन बाळी इन देवदार भी अदरी ईला होचकोम सकोर, सनौबर अदुर डगालगोळ घाई भी ईला ईरव, अदिक न अर्मोन मार्र अदुर खांदीगोळ तुल्य ईरव; परमेश्वर उन बाळी इन भी यातोदु मार्र सुंदरता दा अदुर बराबर ईला ईरोद.

\VS{9}ना अदरी डगालगोळ्द बहुतायत देल सुन्दर माळीदीन, ईल ताका कि अदन इन सप्पा मार्र जो परमेश्वर उन बाळी दा ईरव, अदुर से डाह माळ तोगोव.


\par }{\PP \VS{10}“ई कारण परमेश्वर यहोवा ईद अंदान: अदुर ऊचाई जो वाळुसीग्याद, अदिक अदुर वाळ जो बादलगोळ ताका पोहचुस्याद, अदिक तान ऊचाई इन कारण अदुर मन जो फुलुसीग्याद,

\VS{11}इदुरसाटी जातीगोळ दा जो सामर्थी आन, ना आऊंद अच कय अदरी माळ कोमाईन, अदिक आव सही दा अदुर से बुरा व्यवहार माळ्यान. आऊन दुष्टता अन कारण ना आऊक तेगु बुटीन.

\VS{12}परदेशी, जो जातीगोळ दा भयानक लॉकुर आर, आंदुर अदरी कडुकु भीट्ट बुट्टार, अदुर डगालगोळ पहाळी मा, अदिक सप्पा तराईगोळ दा केळकु आदव, अदिक अदुर सप्पा खांदागोळ द्याश इन सप्पा नाला दा मुर्दकु बीदकु ईत्तव, अदिक जाती जाती इन सप्पा लॉकुर अदुर सावली इक बिटकु वोळेदार.

\VS{13}अदुर बीदकु मार्र मा आकाश इन सप्पा पक्षी बसेरा माळेव; नीन खांदागोळ मा आळी दाकळव जनावर ईरली कुरतव.

\VS{14}ईद इदुरसाटी आग्याद कि नीर इन हाती इन सप्पा मार्रगोळ दा टु याऊ तान ऊचाई वाळुस बाळुल, न तान फुगनी इक बादलगोळ ताका पोहचुस्यान, अदिक अऊर दा टु यास नीर पाऊसकु मजबुत आगेग्याव अव ऊँचा आगदुर कारण ताल्ला नेगुबाळुल; यतिकी अव भी सप्पा अन सप्पा कब्र दा नळ्सकु मंळसागोळ घाई मृत्यु इन वश माळकु अधोलोक दा हाक्कु आदव.”


\par }{\PP \VS{15}“परमेश्वर यहोवा ईद अनतान: याता दिशी आव अधोलोक दा ईळदान, आ दिशी ना विलाप माळाईन अदिक गहरा समुद्र अक ढाप्स कोंडीन, अदिक गांगा अन हापाळ नीर रूकसेत; अदिक अदुर कारण ना लबानोन मा उदासी छाऊसदीन, अदिक मैदान इन सप्पा मार्र मूर्छित आदव.”

\VS{16}याग ना अदरी कब्र दा नळ्सकु आर आंदुर हाती अधोलोक दा भीट्ट बुट्टीन, आग अदुर बीळोद आवाज देल जाती जाती थरथरूसेत, अदिक अदन इन सप्पा मार्र मतलब लबानोन इन वळ्लेव वळ्लेव मार्रगोळ, यास अदुर से नीर पाऊसोर, आ सप्पा अधोलोक दा शांती पाऊसदुर.

\VS{17}अव भी अदुर सांगुळ तलवार देल कोंदकु आर आंदुर हाती अधोलोक दा ईळदोदव; मतलब अव जो अदुर भुजा ईरव, अदिक जाती जाती इन बीच अदुर सावली दा ईर तोगोव.

\VS{18}“इदुरसाटी महिमा अदिक बळाई इन बीच बारा दा अदन इन मार्रगोळ दा टु नी यार घाई आय? नी रा अदन इन अदिक मार्रगोळ सांगुळ अधोलोक दा ईळ्सकु आद्या, अदिक खतनाहीन लॉकुर बीच तलवार देल कोंदकु आर आंदुर सांगुळ बिदकु ईत्या. फिरौन तान सप्पा भीळ-बाळ सांगुळ हिंगा ईत्तान, परमेश्वर यहोवा अन ईदा वाणी आद.”




\par }\Chap{32}{\SH मिस्त्र अन राजा अन तुलना मगरमच्छ देल
\par }
{\PP \VerseOne{1}हन्नेळवा वर्ष इन हन्नेळवा तिंगुळ इन पयला दिशी यहोवा अन ईद वचन नान हाती पोहचुस्त:

\VS{2}“हे मंळसा अन सन्तान, मिस्त्र अन राजा फिरौन उन बारा दा दुख इन हाळ माळकु आऊक केळ्स: जाती जाती दा नीन उपमा हारोद हुल्ल देल कोटकु आगीत, लेकीन नी समुद्र अन मगर इन घाई आय; नी तान गांगागोळ दा बीदोद, अदिक आंदुर नीर इक कालगोळ देल मथलुसकु डवा माळ कोंड.

\VS{3}परमेश्वर यहोवा ईद अनतान: ना हापाळ सा जातीगोळ सभा अन द्वारा नीन मा तान जाल फैलुसाईन अदिक आंदुर नीनी नान महाजाल दा जेडु कोंडार.

\VS{4}आग ना नीनी जमीन मा बिळाईन, अदिक मैदान दा भिटकु आकाश इन सप्पा पक्षीगोळ इक नीन मा कुरसाईन; अदिक नीन मास देल सप्पा पृथ्वी इन जीवजन्तुगोळ इक तृप्त माळाईन.

\VS{5}ना नीन मास इक पहाळी मा ईटाईन, अदिक तराईगोळी नीन ऊचाई देल तुम कोमाईन.

\VS{6}या द्याश दा नी तैरूसत्या, अदरी पहाळी ताका ना नीन रक्ता देल सीचिसाईन; अदिक अदुर नाला नीन देल तुम्मेदव.

\VS{7}या समय ना नीनी मिटुसली हताईन, आ समय ना आकाश इक ढापसाईन अदिक तारागोळी धुंधला माळ कोमाईन; ना सुर्य अक बादल देल होचकोमाईन, अदिक चंद्रमा तान ऊजोळ कोळतीदील.

\VS{8}आकाश दा यास प्रकाशमान ज्योतिगोळ आव, आ सप्पा अक ना नीन कारण धुंधला माळ कोमाईन, अदिक आकाश नीन द्याश दा अंधकार माळ कोमाईन, परमेश्वर यहोवा ईदा वाणी आद.”


\par }{\PP \VS{9}“याग ना नीन विनाश इन समाचार जाती जाती दा अदिक नीन अनजाना द्याशगोळ दा फैलुसाईन, आग धोड्डेव धोड्डेव द्याश इन लॉकुर इन मन दा सिट्ट पैदा माळाईन.”

\VS{10}ना हापाळ सा जातीगोळी नीन कारण विस्मीत माळ कोमाईन, अदिक याग ना आंदुर राजागोळ मुंद तान तलवार कळाईन, आग नीन कारण आंदुर रोंगटा नीदरेदव, अदिक नीन बीळा दिशी आंदुर तान तान जीव इन साटी नळ्गतेला ईत्तार.

\VS{11}यतिकी परमेश्वर यहोवा ईद अनतान: बेबीलोन उन राजा अन तलवार नीन मा नळदीत.

\VS{12}ना नीन भीळ इक ईत्ता शूरवीरगोळ तलवार इक द्वारा केळसुसाईन जो सप्पा जातीगोळ दा भयानक आर. “आंदुर मिस्त्र अन घमण्ड इक मुरदार, अदिक अदुर सप्पा भीळ इन सत्यानाश आदीत.

\VS{13}ना आउन सप्पा जनावरगोळ इक आऊन हापाळ सा जलाशयगोळ तट मा टु नष्ट माळाईन; अदिक भविष्य दा न रा मंळसा अन काल देल अदिक न जनावर उन खुरगोळ देल डवला माळकु आदव.

\VS{14}आग ना आंदुर नीर निर्मल माळ कोमाईन, अदिक आंदुर गांगागोळ याण्णा अन घाई वाहुसीत, परमेश्वर यहोवा अन ईदा वाणी आद.

\VS{15}याग ना मिस्त्र द्याश उन उजाळ माळ कोमाईन अदिक यदुर देल अद हापाळ आद, अदुर देल छुछा माळ कोमाईन, अदिक याग ना आऊन सप्पा ईरावाळेर इक कोन्नाईन, आग आंदुर जान्स कोंडार कि ना यहोवा हुईन.”


\par }{\PP \VS{16}“लॉकुर दुख माळोर साटी दुख इन हाळ ईदा हुन; जाती जाती इन आर्तेर ईदरी हाळ्यार; मिस्त्र अदिक अदुर सप्पा भीळ इन बारा दा अव ईवा विलाप हाळ हाळ्यार, परमेश्वर यहोवा अन ईदा वाणी आद.”


\par }{\SH मृतकगोळ्द संसार
\par }
{\PP \VS{17}बाक हन्नेळवा वर्ष इन पयला तींगुळ इन पंद्रवा दिशी इक यहोवा अन ईद वचन नान हाती पोहचुस्त:

\VS{18}“हे मंळसा अन सन्तान, मिस्त्र अन भीळ इन साटी हाय हाय माळ, अदिक आऊक प्रतापी जातीगोळोर पोरगोळ सांगुळ कबर दा नळ्सकु आर आंदुर हाती अधोलोक दा ईळ्स.

\VS{19}नी यार से मनोहर आय? नी ईळकु खतनाहीनगोळ सांगुळ बिदकु ईर.


\par }{\PP \VS{20}“आंदुर तलवार देल सोत्तुर इन न्याड्या बीद्दार, आंदुर साटी तलवार अच ठहरूसकु आग्याद, ईदुरसाटी मिस्त्र अक अदुर सप्पा भीळ इन सांगुळ जेडुकु तरी.

\VS{21}सामर्थी शूरवीर आऊन से अदिक सहायकगोळ से अधोलोक दा मातगोळ माळ्यार; आंदुर खतनाहीन लॉकुर अल तलवार देल बीदकु ईत्तार.”


\par }{\PP \VS{22}तान सप्पा सभा सांगुळ अश्शूर भी अल आर, आऊन कब्रगोळ आऊन नाकु दी आव; सप्पा च्या सप्पा तलवार देल कोंदकु आग्यार.

\VS{23}आउन कब्रगोळ गड्डा अन क्वाना दा बन्सकु आव, अदिक आऊन तलवार कबर इन नाकु दी आंदुरव सभा आव; आंदुर सप्पा च्या सप्पा जो जीवनलोक दा अंज्क उपजुसतार, ईग तलवार देल सोतकु बीदकु आर.


\par }{\PP \VS{24}“अल एलाम आन, अदिक आऊन कबर इन नाकु दी आऊन सप्पा भीळ आद; आंदुर सप्पा अन तलवार देल सोतकु आग्यार, आंदुर खतनाहीन अधोलोक दा ईळदार; आंदुर जीवनलोक दा अंज्क उपजुसोर, लेकीन ईग कबर दा अदिक नळ्सकु आग्यार आंदुर बाय मा भी सियाही छाऊसकु आद.

\VS{25}आऊन सप्पा भीळ सांगुळ आऊक कोंदकु आर आंदुर न्याड्या सेज सिक्त, आऊन कब्रगोळ आऊन अच नाकु दी आव, आंदुर सप्पा मुंदुर खतनाहीन तलवार देल कोंदकु आग्यार; आंदुर जीवनलोक दा अंज्क पैदा माळीदुर, लेकीन ईग कबर दा अदिक गड्डागोळ सांगुळ आंदुर बाय मा सियाही छाऊसकु आद; अदिक आंदुर सोत्तुर इन न्याड्या ईटकु आग्यार.”


\par }{\PP \VS{26}अल सप्पा भीळ सांगुळ मेशेक अदिक तूबल आन, आंदुर नाकु दी कब्रगोळ आव; आंदुर सप्पा च्या सप्पा खतनाहीन तलवार देल कोंदकु आग्यार, यतिकी जीवनलोक दा आंदुर अंज्क पैदा माळोर.

\VS{27}आ आळ्दकु खतनाहीन शूरवीरगोळ सांगुळ आंदुर बीदकु ईरतीदील जो तान तान युध्द इन हथियार हुडुकु अधोलोक दा ईळदोग्यार, अल आंदुर तलवारगोळ आंदुर ताल्ला अन ल्यालमा ईटकु आव; अदिक आंदुर अधर्म इन क्याल्सा आंदुर येलुगोळ दा व्याप्त आव; यतिकी जीवनलोक दा आंदुर से शूरवीरगोळ भी अंज्क पैदा माळोन.

\VS{28}ईदुरसाटी नी भी खतनाहीन उन सांगुळ अंग-भंग आगकु तलवार देल सोत्तुर सांगुळ बीदकु ईत्या.


\par }{\PP \VS{29}“अल एदोम अदिक आऊन राजा अदिक आऊन सप्पा प्रधान आर, जो पराक्रमी आगदुर मा भी तलवार देल सोत्तुरगोळ सांगुळ ईटकु आर; गड्डा दा गड्डा आदव खतनाहीन लॉकुर सांगुळ आंदुर भी बीदकु ईत्तार.”


\par }{\PP \VS{30}“अल उत्तर दिशा अन सप्पा प्रधान अदिक सप्पा सीदोनी भी आर जो सोत्तुर सांगुळ ईळदोग्यार; आंदुर तान पराक्रम देल अंज्क पैदा माळीदुर, लेकीन ईग आंदुर लज्जित आदुर अदिक तलवार देल अदिक सोत्तुरगोळ सांगुळ आंदुर भी खतनाहीन बीदकु आर, अदिक कबर दा अन्य नळ्सकु आर आंदुर सांगुळ बाय भी सियाही छाऊसकु आद.

\VS{31}ईंदरी नोळकु फिरौन भी तान सप्पा भीळ इन बारा दा शांती पाऊस्यान, हव फिरौन अदिक आऊन सप्पा सेन जो तलवार देल कोंदकु आगीत, परमेश्वर यहोवा अन ईदा वाणी आद.

\VS{32}यतिकी ना आऊन कारण जीवनलोक दा अंज्क पैदा माळीदीन; ईदुरसाटी अद सप्पा भीळ सांगुळ तलवार देल अदिक सोत्तुर सांगुळ खतनाहीनगोळ न्याड्या मिंग्सकु आदीत, परमेश्वर यहोवा अन ईदा वाणी आद.”




\par }\Chap{33}{\SH यहेजकेल इस्त्राएल इन पहरेदार
\par }
{\PP \VerseOne{1}यहोवा अन ईद वचन नान हाती पोहचुस्त:

\VS{2}हे मंळसा अन सन्तान, तान लॉकुर से अन, याग ना यातोदारा द्याश मा तलवार नळ्सली हताईन अदिक आ द्याश इन लॉकुर यारीकारा तान पहरेदार माळकु ठहरूसतार,

\VS{3}आग अगर आव ईद नोळकु कि ई द्याश मा तलवार नळोद आद, नरसींगा ऊरूकु लॉकुर इन जाग्सकोम,

\VS{4}रा जो यावारा नरसींगा अन शब्द केळदुर मा जागसालुन अदिक तलवार इन नळदुर देल सोतोगतान, आऊन रक्ता आऊन अच ताल्ला मा बीद्दीत.

\VS{5}आव नरसींगा अन शब्द केळदुन, लेकीन जागसीदील; ईदुरसाटी आऊन रक्ता आऊक अच हत्तीत. लेकीन अगर आव जागसेगतान, रा तान जीव ऊळ्स कोंडान.

\VS{6}लेकीन अगर पहरेदार ईद नोळदुर मा कि तलवार नळोद आद नरसींगा ऊरकु लॉकुर इक जाग्सबाळ, अदिक तलवार इन नळदुर देल आंदुर दा टु यावारा सोतोदान, रा आव रा तान अधर्म दा फसुसकु सोतोदान, लेकीन आऊन रक्ता अन लेखा ना पहरेदार उन सांगुळ अच ताकोमाईन.


\par }{\PP \VS{7}“ईदुरसाटी हे मंळसा अन सन्तान, ना नीनी इस्त्राएल उन घराना अन पहरेदार ठहरूस बुटीन; नी नान बाय देल वचन केळ केळकु आंदरी नान दी जाग्सकोम.

\VS{8}अगर ना दुष्ट से अनाईन, ‘हे दुष्ट, नी निश्चय सोतोद्या,’ आग अगर नी दुष्ट उक आऊन हादी इन बारा दा समझुसतीदील, रा आव दुष्ट तान अधर्म दा फसुसकु सोत्तान, लेकीन आऊन रक्ता अन लेखा ना नीन से ताकोमाईन.

\VS{9}लेकीन अगर नी दुष्ट उक आऊन हादी इन बारा दा समझुस्या कि आव तान हादी देल तिर्गबाळुल अदिक आव तान हादी देल तिर्गबाळुल, रा आव रा तान अधर्म दा फसुसकु सोत्तान, लेकीन नी तान जीव ऊळ्स कोंड्या.


\par }{\SH व्यक्तिगत जिम्मेदारी
\par }
{\PP \VS{10}“बाक मंळसा अन सन्तान, इस्त्राएल उन घराना से ईद अन, नीव लॉकुर अनतीर: ‘नाम अपराध अदिक पापगोळ्द भार नाम म्याकुच ईटकु आद अदिक नाव अदुर कारण गलुसतेला होगीतेव; नाव ह्यांग जीत्ता ईत्तेव?’

\VS{11}ईदुरसाटी नी आंदुर से ईद अन, परमेश्वर यहोवा अन ईदा वाणी आद: नान जीवन इन किर्या, ना दुष्ट इन सायोर से येनारा भी खुश आगालीन, लेकीन ईदुर देल कि दुष्ट तान हादी देल तिर्गकु जीत्ता ईत्तान; हे इस्त्राएल उन घराना, नीव तान तान बुरा हादी टु तिर्गेगी; नीव यती सोत्तीर?

\VS{12}हे मंळसा अन सन्तान, तान लॉकुर से ईद अन, याग धर्मी जन अपराध माळुल आग आऊन धर्म आऊक ऊळ्स सकतीदील, अदिक दुष्ट उन दुष्टता भी जो आगुल, याग आव अदुर से तिर्गेगुल, रा आऊन कारण आव बीळतीदील; अदिक धर्मी जन, अगर आव पाप माळुल, आग तान धर्म इन कारण जीत्ता ईत्तान.

\VS{13}अगर ना धर्मी से अनाईन कि नि सहीदा जीत्ता ईत्या, अदिक आव तान अधर्म मा भरोसा माळकु कुटिल क्याल्सा माळली कुरूल, आग आऊन धर्म अन क्याल्सा दा टु यारदु याद माळकु आगतीदील; जो कुटिल क्याल्सा आव माळ्यान आव अऊर दा फसुसकु सोत्तान.

\VS{14}याग ना दुष्ट से अनाईन, नी सहीदा सोत्या, अदिक आव तान पाप देल तिर्गकु न्याय अदिक धर्म इन क्याल्सा माळली कुरूल,

\VS{15}मतलब दुष्ट मंळसा बंधक वापस माळ कोमुल, तान लुट्सदव वस्तुगोळ तुमकु कोळुल, अदिक बिना कुटिल क्याल्सा माळकु जीवनदायक विधीगोळ मा नळुली कुरूल, रा आव सायतीदील; आव सहीदा जीत्ता ईत्तान.

\VS{16}यास पाप आव माळ्यान, अऊर दा टु यारदु याद माळकु आगतीदील; आव न्याय अदिक धर्म इन क्याल्सा माळ्यान अदिक आव सहीदा जीत्ता ईत्तान.


\par }{\PP \VS{17}“तरी भी नीम लॉकुर अनतार, प्रभु उन चाल वळ्लीद हैलेच; लेकीन आंदुर्द अच चाल वळ्लीद हैलेच.

\VS{18}याग धर्मी तान धर्म टु तिर्गकु कुटिल क्याल्सा माळली कुरूल, आग सहीदा आंदुर फसुसकु सोतोदान.

\VS{19}याग दुष्ट तान दुष्टता देल तिर्गकु न्याय अदिक अधर्म इन क्याल्सा माळली कुरूल, आग आव आंदुर कारण जीत्ता ईत्तान.

\VS{20}तरी भी नीव अनतीर, ‘प्रभु उन चाल वळ्लीद हैलेच?’ हे इस्त्राएल उन घराना, ना हर ऊंद मंळसा अक न्याय आऊन चाल इन अनुसार अच माळाईन.”


\par }{\SH यरूशलेम उन पतन इन समाचार
\par }
{\PP \VS{21}बाक नाम्द बंधुआई इन हनुनवा वर्ष इन हतवा तींगुळ इन अईद वा दिशी इक, ऊंद मंळसा जो यरूशलेम टु वोळकु उळ्दोगीदुन, आव नान हाती बंदकु अनली कुरतुन, “नगर ताकोमकु आत.”

\VS{22}आ वोळकु उन बरा से पयले द्यावगा यहोवा अन ताकत नान मा आगीत; अदिक व्हातुर ताका मतलब आ मंळसा अन बरास ताका आव नान बाय खोल्स बुट्टुन; नांद बाय खुल्सकु अच ईत्त, अदिक ना बाक मुक्‍का ईतीदील.


\par }{\SH लॉकुरव पाप
\par }
{\PP \VS{23}आग यहोवा अन वचन नान हाती पोहचुस्त:

\VS{24}“हे मंळसा अन सन्तान, इस्त्राएल उन जमीन इन आ खण्डरगोळ दा ईरावाळेर ईद अनतार, अब्राहम ऊंद अच मंळसा ईरोन, तरी भी द्याश इन अधिकारी आदुन; लेकीन नाव लॉकुर हापाळ आयेव, ईदुरसाटी सहीदा नाम अच अधिकार दा कोटकु आग्याद.

\VS{25}ई कारण नी आंदुर से अन, परमेश्वर यहोवा ईद अनतान: नीव लॉकुर रा मास रक्ता सांगुळ अदिक तान मुर्तीगोळ दी नजर माळकु, अदिक हत्या माळतीर; बाक येन नीव आ द्याश इन अधिकारी ईर सकतीदील?

\VS{26}नीव तान तान तलवार मा भरोसा माळतीर अदिक घिनोना क्याल्सा माळतीर, अदिक तान तान मान्ना हात्तीळोर आर्तेरी अशुध्द माळतीर: बाक नीव आ द्याश इन अधिकारी ईर सक्कीर?”

\VS{27}नी आंदुर से अन, परमेश्वर यहोवा ईद अनतान: नान जीवन इन किर्या, नि:सन्देह जो लॉकुर खण्डरगोळ दा ईरतार, आंदुर तलवार देल बीद्दार, अदिक जो खुला मैदान दा ईरतान, आऊक ना जीवजन्तुगोळ आहार माळ कोमाईन, अदिक जो गढ़गोळ अदिक गुफागोळ दा ईरतार, आंदुर मरी देल सोत्तार.

\VS{28}ना आ द्याश इक उजाळ अच माळ कोमाईन; अदिक अदुर ताकत इन घमण्ड होगतेला ईत्तीत; अदिक इस्त्राएली इन पहाळी हींग नाश आदव कि अऊर मा आगकु याऊ नळुतीदील.

\VS{29}ईदुरसाटी याग ना आ लॉकुर्द माळ्द सप्पा घिनोना क्याल्सागोळ कारण आ द्याश इक उजाळ अच उजाळ माळ कोमाईन, आग आंदुर जान्स कोंडार कि ना यहोवा हुईन.


\par }{\SH भविष्यवक्ता अन सन्‍देश उन परिणाम
\par }
{\PP \VS{30}“हे मंळसा अन सन्तान, नीन लॉकुर दिवालगोळ हाती अदिक मान्नागोळ दरवाजा दा नीन बारा दा मातगोळ माळतार अदिक आबुर दाबुर से अनतार, ‘बरी, केळी, कि यहोवा अन दी टु यातोद वचन होळतद.’

\VS{31}आंदुर प्रजा अन घाई नीन हाती बरतार अदिक नान प्रजा आगकु नीन मुंद कुर्तकु वचन केळतार, लेकीन आंदुर अऊर मा नळालुर; बाय देल रा आंदुर हापाळ प्रेम तोर्सतार, लेकीन आंदुर मन लालच दा अच हतकु ईरतद.

\VS{32}नी आंदुर नजर दा प्रेम इन मधुर हाळ हाळावाळा अदिक वळ्लेव मुरसावाळा ठहरूस्द, यतिकी आंदुर नीन वचन केळतार, लेकीन अऊर मा नळालुर.

\VS{33}ईदुरसाटी याग ईद मात घटसीत, अदिक अद सहीदा घटसीत! आग आंदुर जान्स कोंडार कि नाम न्याड्या ऊंद भविष्यवक्ता बंदीदुन.”




\par }\Chap{34}{\SH इस्त्राएल इन चरवाहागोळ
\par }
{\PP \VerseOne{1}यहोवा अन ईद वचन नान हाती पोहचुस्त:

\VS{2}“हे मंळसा अन सन्तान, इस्त्राएल इन चरहावा अन विरूद्ध भविष्यवाणी माळकु आ चरवाहागोळ से अन, परमेश्वर यहोवा ईद अनतान: हाय इस्त्राएल इन चरवाहा मा जो तान तान व्हाट्टा तुमतार! येन चरवाहागोळ मर्र-म्यांढ्ढागोळ्द व्हाट्टा ईला तुम पायजे?

\VS{3}नीव लॉकुर ण्याण तिनतीर, ऊन हाकतीर अदिक मोटा मोटा जनावरगोळ इक कडुतीर; लेकीन मर्र-म्यांढ्‌ढागोळ इक नीव आळसालीर.

\VS{4}नीव बिमारगोळी बलवान माळीदील, ना रोगीगोळी चंगा माळीर, न घायलगोळ्द घावगोळी कटीर, न तेग्द इक वापस माळीर, ना काळ्द इक ढुंढसीर, लेकीन नीव ताकत अदिक जबरदस्ती देल अधिकार नळसीर.

\VS{5}अव चरवाहा अन ईला ईत्तुर कारण तितर-बितर आदव; अदिक सप्पा आळी दाकळव जनावरगोळद आहार आगेदव.

\VS{6}नान मर्र-म्यांढ्ढा तितर-बितर आगेग्याव; अव सप्पा पहाळीगोळ अदिक ऊँचा ऊँचा टीलागोळ मा भटकुसव; नान मर्र-म्यांढ्ढा सप्पा पृथ्वी इन म्याकुच तितर-बितर आदव; अदिक ना याऊ अऊरव सुधी ताकोमोन, ना यावारा अवरी ढुंढसोन.


\par }{\PP \VS{7}“ई कारण, हे चरवाहागोळा, यहोवा अन वचन केळी:

\VS{8}परमेश्वर यहोवा अन ईदा वाणी आद, नान जीवन इन किर्या, नानव मर्र-म्यांढ्ढा जो लुटुसीग्याव, अदिक नानव मर्र-म्यांढ्ढा जो चरवाहा अन ईला ईत्तुर कारण सप्पा आळी दाकळव जनावरगोळ्द आहार आगेदव; अदिक ईदुरसाटी कि नान चरवाहागोळ नान मर्र-म्यांढ्ढागोळ्द सुधी ताकोंडीदील, अदिक नान मर्र-म्यांढ्ढा अन ईला, तांद अच व्हाट्टा तुमदुर;

\VS{9}ई कारण हे चरवाहागोळा, यहोवा अन वचन केळी,

\VS{10}परमेश्वर यहोवा ईद अनतान: नोळी, ना चरवाहागोळ विरूद्ध आईन; अदिक ना आंदुर से तान मर्र-म्यांढ्ढागोळ्द लेखा ताकोमाईन, अदिक आंदरी बाक अवरी आळ्स गोळतीदील; आंदुर बाक तान तान व्हाट्टा तुम सकतीदील. ना तान मर्र-म्यांढ्ढा आंदुर बाय टु बीळसाईन कि मुंद इक अव अऊरव आहार आगबाळुल.


\par }{\SH वळ्लेव चरवाहा
\par }
{\PP \VS{11}“यतिकी परमेश्वर यहोवा ईद अनतान: नोळी, ना खुद अच तान मर्र-म्यांढ्‌ढागोळ्द सुधी ताकोमाईन, अदिक अवरी ढुंढसाईन.

\VS{12}ह्यांग चरवाहा तान मर्र-म्यांढ्ढागोळ दा टु भटकुस्द इक मात तान झुंड दा जमा माळतान, हांग अच ना भी तान मर्र-म्यांढ्ढागोळ इक जमा माळाईन; ना अवरी आ सप्पा जागागोळ टु तेगुकु तराईन, येल येल अव बादल अदिक घोर अंधकार इन दिशी तितर-बितर आगेग्याव.

\VS{13}ना अवरी द्याश द्याश इन लॉकुर दा टु तेगाईन, अदिक द्याश द्याश टु जमा माळाईन, अदिक अऊर दा खुद इन जमीन दा तराईन; अदिक इस्त्राएल इन पहाळीगोळ मा अदिक नालागोळ दा अदिक द्याश इन सप्पा बसुस्द जागागोळ मा आळसाईन.

\VS{14}ना अवरी वळ्लीद चराई दा आळसाईन, अदिक इस्त्राएल इन ऊँचा ऊँचा पहाळी मा अवरी चराई सीक्कीत; अल अव वळ्लीद हरीयाली दा कुरतोदव, अदिक इस्त्राएल इन पहाळी मा वळ्लीद से वळ्लीद चराई चरूसेव.

\VS{15}ना खुद अच तान मर्र-म्यांढ्ढागोळोव आळसावाळा आगाईन, अदिक ना खुद अच अवरी कुरसाईन, परमेश्वर यहोवा अन ईदा वाणी हुन.

\VS{16}ना काळ्द इक ढुंढसाईन, अदिक तेग्द इक वापस तराईन, अदिक घायल इन घाव इक कटाईन, अदिक बीमार इक बलवान माळाईन अदिक जो मोटा अदिक ताकवर आद अवरी ना नष्ट माळाईन; ना अऊर्द चरवाही न्याय देल माळाईन.


\par }{\PP \VS{17}“हे नान झुण्ड, नीम से परमेश्वर यहोवा ईद अनतान: नोळी, ना मर्र-म्यांडा अदिक व्हात इन न्याड्या न्याय माळतीन.

\VS{18}येन नीमी ईद श्याण मात जान्सकु बीळतद कि नीव वळ्लीद चराई चरूसी अदिक मिग्द चराई इक तान काल देल मेटी; अदिक येन नीमी ईद श्याण मात जान्सकु बीळतद कि नीव निर्मल नीर कुडुकोमी अदिक मिग्द नीर इक तान कालगोळ देल डवला माळी?

\VS{19}येन नान मर्र-म्यांढ्ढागोळी इक नीम कालगोळ से मेटकु आग्याव इक रचोद, अदिक नीम कालगोळ देल डवला माळ्द इक कुडोद बीद्दीत?


\par }{\PP \VS{20}“ई कारण परमेश्वर यहोवा आंदुर से ईद अनतान: नोळी, ना खुद मोटा अदिक पतला मर्र-म्यांढ्ढागोळ न्याड्या न्याय माळाईन.

\VS{21}नीव जो सप्पा बिमारगोळी पंजागोळ अदिक खांदा देल ईल ताका ढकलुसतीर अदिक सींग देल ईल ताका बडुतीर कि अव तीतर-बितर आगेगताव,

\VS{22}ई कारण ना तान मर्र-म्यांढ्‌ढागोळी बीळसाईन, अदिक अव बाक ईला लुटसेव, अदिक मर्र-मर्र इन म्यांढ्ढा म्यांढ्ढा अन न्याड्या न्याय माळाईन.

\VS{23}ना आंदुर मा हींग चरवाहा ठहरुसाईन जो अऊर चरवाही माळ्यान, आव नान दास दाऊद आदान, आवा अवरी आळस्यान, अदिक आवा अऊरव आळसावाळा आदान.

\VS{24}ना, यहोवा, अऊरव परमेश्वर ठहरूसाईन, अदिक नान दास दाऊद आऊन न्याड्या प्रधान आदान; ना यहोवा अच ईद अंदीन.


\par }{\PP \VS{25}“ना अऊर सांगुळ शांती इ वादा माळाईन, अदिक दुष्ट किळागोळी द्याश दा ईर गोळतीदील; अत: अव आळी दा निडर ईत्ताव, अदिक आळी दा मींगेव.

\VS{26}ना अवरी अदिक तान पहाळी इन आस पास इन जागागोळी आशीष इन कारण माळ कोमाईन; अदिक मेंह अक ना ठीक समय दा बरसुसाईन; अदिक अद आशीष इन माळ आदीत.

\VS{27}मैदान इन मार्र फलुसेव अदिक जमीन तान उपज पैदा माळीत, अदिक अव द्याश द्याश दा निडर ईत्तव; याग ना अऊर गुलामी अन जुवा अक मुरूकु आ लॉकुर कय देल बीळसाईन, जो अऊर से स्यावा माळसुसतार, आग आंदुर जान्स कोंडार कि ना यहोवा हुईन.

\VS{28}अव बाक जाती जाती देल लुट्सकु आगतीदील, अदिक ना आळी दाकळव जनावर अवरी हरूकु तींदव; अव निडर ईत्तव, अदिक अवरी याऊ अंजुसतीदील.

\VS{29}ना आंदुर साटी उपजाऊ बारी उपजुसाईन, अदिक अव द्याश दा बाक हस्तकु सायतीदील, अदिक न जाती-जाती इन लॉकुर बाक अऊर्द निंदा माळ्यार.

\VS{30}आंदुर जानस्यार कि ना परमेश्वर यहोवा, अऊर सांगुळ आईन, अदिक आंदुर जो इस्त्राएल उन घराना आर, आंदुर नान प्रजा उर, ना परमेश्वर यहोवा अन ईदा वाणी आद.

\VS{31}नीव रा नान मर्र-म्यांढ्‌ढागोळ, नान चराई इन मर्र-म्यांढ्‌ढागोळ हुईर, नीव रा मंळसा हुईर, अदिक ना नीमव परमेश्वर हुईन, परमेश्वर यहोवा अन ईदा वाणी हुन.”




\par }\Chap{35}{\SH एदोम इक परमेश्वर उन दंड
\par }
{\PP \VerseOne{1}यहोवा अन ईद वचन नान हाती पोहचुस्त:

\VS{2}“हे मंळसा अन सन्तान, तान बाय सेईर पहाळी इन दी माळकु अदुर विरूद्ध भविष्यवाणी माळ,

\VS{3}अदिक आऊन से अन, परमेश्वर यहोवा ईद अनतान: हे सेईर पहाळी, ना नीन विरूद्ध आईन; अदिक तान कय नीन विरूद्ध वाळुस्कु नीनी ऊजाळ अच ऊजाळ माळ कोमाईन.

\VS{4}ना नीन नगरगोळी खंडर माळ कोमाईन, अदिक नी उजाळ आगेद्या; आग नी जान्स कोंड्या कि ना यहोवा हुईन.”

\VS{5}यतिकी नी इस्त्राएलीगोळ से युग-युग इन शत्रुता ईटतोग्या, अदिक आंदुरव परेशानी इन समय याग आंदुर्द अधर्म इन दंड इन समय पोहचुस्त, आग आंदरी तलवार देल सायोर साटी कोटबुट.

\VS{6}ईदुरसाटी परमेश्वर यहोवा अन ईद वाणी आद: नान जीवन इन किर्या, ना नीनी हत्या अन साटी होगोर साटी तैयार माळाईन अदिक रक्ता नीन पीछा माळीत; नी रा रक्ता देल न रीस्स ईला माळ्या, ई कारण रक्ता नीन पीछा माळीत.

\VS{7}ईदा रीती ना सेईर पहाळी इक ऊजाळ अच ऊजाळ माळ कोमाईन, अदिक जो अदुर दा होग्त-बर्त ईतीदान, ना आऊन नाश माळाईन.

\VS{8}ना आऊन पहाळी इक सोत्तुर से तुम कोमाईन; नीन टीलागोळ, तराईगोळ अदिक सप्पा नालागोळ दा तलवार देल सोतकु बीद्दार.

\VS{9}ना नीनी युग युग इन साटी ऊजाळ माळ कोमाईन, अदिक नीन नगर बाक बसुसतीदील. आग नीव जान्स कोंडीर कि ना यहोवा हुईन.


\par }{\PP \VS{10}“यतिकी नी अंद्या, ‘ईव येढ्ढु जातीगोळ अदिक येढ्ढु द्याश नानव आदव; अदिक नाव अच अऊरव स्वामी आगेदेव,’ अगर यहोवा अल ईरोन.

\VS{11}ई कारण, परमेश्वर यहोवा अन ईद वाणी आद, नान जीवन इन किर्या, नीन कोप इन अनुसार, अदिक जलजलाहट नी आंदुर मा तान सिट्ट इन कारण माळ्या, अदुर अच अनुसार ना नीन से बर्ताव माळाईन, अदिक याग ना नींद न्याय माळाईन, आग नीम दा तान इक प्रगट माळाईन.

\VS{12}नी जानस्या कि ना यहोवा नीनव सप्पा तिरस्कार इन मातगोळ केळीन, जो नी इस्त्राएल इन पहाळीगोळ बारा दा अंद्या, अव रा ऊजळुसीग्याव, अव नामी का कोटकु आग्याव कि नाव अवरी तीन कोमुल.

\VS{13}नीव तान बाय देल नान विरूद्ध बळाई होळ्द, अदिक नान विरूद्ध हापाळ मातगोळ अंद; ईदरी ना केळीन.

\VS{14}परमेश्वर यहोवा ईद अनतान: याग पृथ्वी तीम दा आनंद आदीत, आग ना नींद उजाळ माळाईन.

\VS{15}नी इस्त्राएल उन घराना अन खुद इन भाग इन ऊजळुसा कारण खुश आद, ईदुरसाटी ना भी नीन से हांग अच माळाईन; हे सेईर पहाळी, हे एदोम इन सप्पा द्याश, नी ऊजळुसेद्या. आग आंदुर जान्स कोंडार कि ना यहोवा हुईन.”




\par }\Chap{36}{\SH इस्त्राएल मा परमेश्वर उन आशीष
\par }
{\PP \VerseOne{1}“बाक हे मंळसा अन सन्तान, नी इस्त्राएल इन पहाळीगोळ से भविष्यवाणी माळकु अन, हे इस्त्राएल इन पहाळीगोळा, यहोवा अन वचन केळी.

\VS{2}परमेश्वर यहोवा ईद अनतान: दुश्मन रा नीम बारा दा अंदान, ‘आहा! प्रचीनकाल इन ऊँचा जागा ईग नाम अधिकार दा होट बंदाव.’

\VS{3}ई कारण भविष्यवाणी माळकु अन, परमेश्वर यहोवा ईद अनतान: लॉकुर जो नीमी उजाळस्यार अदिक नाकु दी नीम से हींग नुंग कोंडुन कि नीव ऊळ्दकु राज्यगोळ्द अधिकार आगेगी, अदिक लुतरा नीम्द चर्चा माळतेला अदिक साधारण लॉकुर नीम निन्दा माळतार;

\VS{4}ई कारण, हे इस्त्राएल इन पहाळीगोळा, परमेश्वर यहोवा अन वचन केळी, परमेश्वर यहोवा नीम से ईद अनतान: मतलब पहाळी अदिक पहाळीगोळ से अदिक नाला अदिक तराईगोळ से जो नाकु दीकळोद मिग्द राज्यगोळ से लुट्सदव अदिक आंदुर नेगा कारण आगेग्यार;

\VS{5}परमेश्वर यहोवा ईद अनतान: सहीदा ना तान जलन इन बेक्की दा मिग्द राज्यगोळ अदिक सोर एदोम इन विरूद्ध दा अंदान कि यार नान द्याश इक तान मन इन पुरा आनंद अदिक अभिमान देल तान अधिकार दा आग्याद कि अद पराया आगकु लुट्सकु आगुल.

\VS{6}ई कारण इस्त्राएल इन द्याश इन बारा दा भविष्यवाणी माळकु पहाळी, पहाळीगोळ, नालागोळ, अदिक तराईगोळ से अन, परमेश्वर यहोवा ईद अनतान: नोळी नीव राज्य अन निन्दा सहन माळीर, ई कारण ना तान धोळ्द जलजलाहट देल अंदीन.”


\par }{\PP \VS{7}परमेश्वर यहोवा ईद अनतान: ना ईद किर्‍या तिंदीन कि नि:सन्देह नीम नाकु दी जो राज्य आव, अवरी तान निन्दा खुद अच सहन माळोद बिद्दीत.


\par }{\PP \VS{8}“लेकीन हे इस्त्राएल इन पहाळीगोळा, नीम मा डगालगोळ पलसेव अदिक अऊर काय नान प्रजा इस्त्राएल इन साटी हत्तेव; यतिकी आऊन बरोद हात्ती आद.

\VS{9}नोळी, ना नीम पक्ष दा आईन, अदिक नीम्द दी कृपादृष्टी माळाईन, अदिक नीव जोत्सकु-बोऊस्कु आदीर;

\VS{10}अदिक ना नीम मा हापाळ मंळसा मतलब इस्त्राएल इन सप्पा घराना अक बसुसाईन; अदिक नगर मात बसुसकु अदिक खण्डर मात माळकु आदव.

\VS{11}ना नीम मा मंळसा अदिक जनावर येढ्ढु उक हापाळ वाळुसाईन; अदिक आंदुर वाळुस्यार अदिक फलस्यार; अदिक ना नीम इक पुराना समय इन घाई बसुसाईन, अदिक पयले से येक्कुल नीम्द भलाई माळाईन. आग नीव जान्स कोंडीर कि ना यहोवा हुईन.

\VS{12}ना हींग माळाईन कि मंळसा मतलब नान प्रजा इस्त्राएल नीम मा नळदीत-वयाळीत; अदिक आंदुर नीमोर स्वामी आदार, अदिक नीव आंदुर खुद इन हिस्सा आदीर, अदिक आंदुर मात नीम कारण निर्वंश आगतीदील.

\VS{13}परमेश्वर यहोवा ईद अनतान: जो लॉकुर नीम से अनतार, ‘नी मंळसागोळ्द तिनावाळा हुय, अदिक तान मा बसुस्द राज्य अक निर्वंश माळ कोमत्या,’

\VS{14}ईदुरसाटी ईग नी मंळसागोळी तिनतीदील, अदिक न तान मा बसुस्द राज्य अक निर्वंश माळ्या, परमेश्वर यहोवा अन ईदा वाणी हुन.

\VS{15}ना बाक राज्य राज्य अन लॉकुर से नीन निन्दा केळसुसतीदील, अदिक नीनी राज्य राज्य अन दी टु बाक नामधराई सहन माळोद बिळतीदील, अदिक नीन मा बसुस्द राज्य अक नी मात ठोकर तिनस्या, परमेश्वर यहोवा अन ईदा वाणी हुन.”


\par }{\SH इस्त्राएल उन व्हासा जीवन
\par }
{\PP \VS{16}बाक यहोवा अन वचन नान हाती पोहचुस्त:

\VS{17}“हे मंळसा अन सन्तान, याग इस्त्राएल उन घराना तान द्याश दा ईरतोगोन, आग तान चलन अदिक क्याल्सागोळ द्वारा आंदुर आऊक अशुद्ध माळतोगोर; आंदुर्द चालचलन नानी महावारी इन अशुध्दता घाई जान्सकु बिळतोगोद.

\VS{18}ईदुरसाटी जो हत्या आंदुर द्याश दा माळ्यार, अदिक द्याश इक तान मुरतीगोळ द्वारा अशुध्द माळदुर, ईदुर कारण ना आंदुर मा तान जलजलाहट भळकुसदीन.

\VS{19}ना आंदरी राज्य राज्य दा तितर-बितर माळदीन, अदिक आंदुर द्याश द्याश दा बिखरूसेदुर; आंदुर चालचलन अदिक क्याल्सागोळ अनुसार ना आंदरी दंड कोळाईन.”

\VS{20}लेकीन याग आंदुर आ राज्य दा पोहचुसदुर येल आंदुर पोहचुस्कु आदुर, आग आंदुर नान पवित्र हेसुर इक अपवित्र ठहरूसदुर, यतिकी लॉकुर आंदुर बारा दा ईद अनली कुरतुर, ईद यहोवा अन प्रजा हुन, लेकीन आऊन द्याश दा टु तेगुकु आग्यार.

\VS{21}लेकीन ना तान पवित्र हेसुर इन सुधी तांकोडीन, यदरी इस्त्राएल उन घराना अन आ राज्य अन न्याड्या अपवित्र ठहरूसीद, येल आंदुर होगीदुर.

\VS{22}“ई कारण नी इस्त्राएल उन घराना से अन, परमेश्वर यहोवा ईद अनतान: हे इस्त्राएल उन घराना, ना ईऊक नीम निमित्त ईला, लेकीन तान पवित्र हेसुर इन निमित्त माळतीन यदरी नीव आ राज्य दा अपवित्र ठहरूसदीर येल नीव होगीदीर.

\VS{23}ना तान धोळ हेसुर इक पवित्र ठहरूसाईन, जो राज्यगोळ दा अपवित्र ठहरूसकु आग्याद, यदरी नीव आंदुर न्याड्या अपवित्र माळ्द; अदिक याग ना आंदुर नजर दा नीम न्याड्या पवित्र ठहरूसाईन, आग आंदुर राज्य जान्स कोंडव कि ना यहोवा हुईन, परमेश्वर यहोवा अन ईदा वाणी हुन.”

\VS{24}ना नीम इक राज्यगोळ दा टु ताकोम कोमाईन, अदिक द्याशगोळ दा टु जमा माळाईन; अदिक नीम इक नीम खुद इन द्याश दा पोहचुस बुळाईन.

\VS{25}ना नीम मा शुद्ध नीर छिळकुसाईन, अदिक नीव शुद्ध आगेदीर; अदिक ना नीम इक नीम्द सप्पा अशुध्दता अदिक मुरतीगोळ से शुद्ध माळाईन.

\VS{26}ना नीम इन व्हाशोद मन कोळाईन, अदिक नीम बुळ्क व्हासा आत्मा पैदा माळाईन, अदिक नीम्द शरीर दा टु कल्ल इन दिल तेगुकु नीम इक मास इन दिल कोळाईन.

\VS{27}ना तान आत्मा नीम बुळ्क कोटकु हींग माळाईन कि नीव ना विधीगोळ मा नळदीर अदिक नान नियमगोळी मान्सकु अदुर अनुसार माळीर.

\VS{28}नीव आ द्याश दा बसुसीर जो ना नीम आप्पगोळी कोटीदीन; अदिक नीव नान प्रजा ठहरूसीर, अदिक ना नीमव परमेश्वर ठहरूसाईन. ना नीम इक नीम्द सप्पा अशुध्दता देल बीळसाईन, अदिक अन्न पैदा माळोद आग्या कोटकु, अदरी वाळुसाईन अदिक नीम न्याड्या अकाल केडुतीदील.

\VS{29}नीव आ द्याश दा बसुसीर जो ना नीम आप्पगोळी कोटीदीन; अदिक नीव नान प्रजा ठहरूसीर, अदिक ना नीमव परमेश्वर ठहरूसाईन. ना नीमी नीम सप्पा अशुध्दता देल बीळसाईन, अदिक अनाज पैदा माळोद आग्या कोटकु, अदरी वाळुसाईन अदिक नीम न्याड्या अकाल हाकतीदील.

\VS{30}ना मार्रगोळ काय अदिक केई इन उपज वाळुसाईन, कि राज्यगोळ दा अकाल इन कारण बाक नीम्द नामधराई आगतीदील.

\VS{31}आग नीव तान बुरा चालचलन अदिक तान क्याल्सागोळ जो वळ्लेव ईला ईरव, याद माळकु तान अधर्म अदिक घिनोना क्याल्सागोळ कारण तान से सिट्ट माळीर.

\VS{32}परमेश्वर यहोवा अन ईदा वाणी आद, नीव जान्स कोंडीर कि ना ईदरी नीम साटी माळालीन. हे इस्त्राएल उन घराना तान चालचलन इन बारा दा लज्जित आग अदिक नीम बाय करीद आगुल.

\VS{33}“परमेश्वर यहोवा ईद अनतान: याग ना नीम इक नीम्द सप्पा अधर्म इन क्याल्सागोळ से शुद्ध माळाईन, आग नीम नगरगोळी बसुसाईन; अदिक नीमव खंडर मात माळकु आदव.

\VS{34}नीम द्याश जो सप्पा होगा बरावाळेर घाई ऊजाळ आद, अद ऊजाळ आगा बदला जोतुस अदिक बोऊस्कु आदीत.

\VS{35}लॉकुर अन तोदार, ईद द्याश जो उजाळ ईरोद, अद अदन इन बगीचा घाई आगेत, अदिक जो नगर खंडर अदिक उजाळ आगेग्याव अदिक ढाऊसकु आगीदव, आंदुर गढवाळेर आदुर, अदिक बसुसकु आदुर.

\VS{36}आग जो राज्य नीम आस पास मिक्कु ईत्तीत, अव जान्स कोंडव कि ना यहोवा अच बिद्दुर इक मात माळदीन, अदिक उजाळ दा मार्र हचीन, ना यहोवा ईद अंदीन, अदिक हींग अच माळाईन.”

\VS{37}“परमेश्वर यहोवा ईद अनतान: इस्त्राएल उन घराना दा बाक नान से विनती माळकु आदीत कि ना आंदुर साटी ईद माळाईन; मतलब ना आ मंळसागोळ गिनती मर्र-म्यांढ्‌ढागोळ घाई वाळुसाईन.

\VS{38}ह्यांग पवित्र समयगोळ मर्र-म्यांढ्‌ढागोळ, मतलब नियत हाब्ब इन समय यरूशलेम दाकळोव मर्र-म्यांढ्ढा अनगिनत आगताव हांग अच जो नगर ईग खंडर आव अव अनगिनत मंळसागोळ्द झुंडगोळ देल तुमकु आदव. आग आंदुर जान्स कोंडार कि ना यहोवा हुईन.”




\par }\Chap{37}{\SH वळ्गींद येलुगोळ्द घाटी
\par }
{\PP \VerseOne{1}यहोवा अन ताकत नान मा आत, अदिक आव नान दा तान आत्मा हाक्कु व्हार्या वोतुन अदिक नानी घाटी इन न्याड्या नीदरूसदुन; अद घाटी येलुगोळ देल तुमकु ईरोद.

\VS{2}आग आव नानी आंदुर नाकु दी वयाळसदुन, अदिक घाटी इन तह मा हापाळ सा येलुगोळ ईरव; अदिक अव हापाळ वंळ्गेव ईरव.

\VS{3}आग आव नान से केळदुन, “हे मंळसा अन सन्तान, येन ईव येलुगोळ जीऊस सकताव?” ना अंदीन, “हे परमेश्वर यहोवा, नी अच जान्सत्या.”

\VS{4}आग आव नान से अंदुन, “ई येलुगोळ से भविष्यवाणी माळकु अन, हे वळ्गींद येलुगोळा, यहोवा अन वचन केळी.

\VS{5}परमेश्वर यहोवा नीम येलुगोळ से ईद अनतान: नोळी, ना खुद अच नीम दा श्वास हाकाईन, अदिक नीव जीत्ता आदीर.

\VS{6}ना नीमव नसगोळ पैदा माळकु मास येरसाईन, अदिक नीमी तोगुल देल ढापसाईन; अदिक नीम दा श्वास समुसाईन अदिक नीव जीऊसीर; अदिक नीव जान्स कोंडीर कि ना यहोवा हुईन.”

\VS{7}ई आग्या अन अनुसार ना भविष्यवाणी माळली कुरतीन; अदिक ना भविष्यवाणी माळीन अच, कि ऊंद आहट बत्त, अदिक भुईंडोल आत, अदिक अव येलुगोळ जमा आगकु येलु से येलु जुळसेत.

\VS{8}ना नोळतेला ईत्तीन, कि अऊर दा नसगोळ पैदा आदव अदिक मास बत, अदिक अद म्याकुच इन तोगुल देल ढपसेत; लेकीन अऊर दा श्वास येनु ईला ईरोद.

\VS{9}आग आव नान से अंदुन, “हे मंळसा अन सन्तान, श्वास देल भविष्यवाणी माळ, अदिक श्वास देल भविष्यवाणी माळकु अन, हे श्वास परमेश्वर यहोवा ईद अनतान: नाकु दिशागोळ से बंदकु ई घात माळदुर दा समुसेग कि ईंदुर जीत्ता आगुल.”

\VS{10}आऊन ई आग्या अन अनुसार ना भविष्यवाणी माळदीन, आग श्वास आंदुर दा होट्ट बत्त, अदिक आंदुर जीऊसकु तान तान कालगोळ बल मा नीदरेदुर; अदिक हापाळ सा धोळ्द सेना आगेत.

\VS{11}बाक आव नान से अंदुन, “हे मंळसा अन सन्तान, ईव येलुगोळ इस्त्राएल इन सप्पा घराना अन उपमा हुन. आंदुर अनतार, नामव येलुगोळ वंळ्गेग्याव, अदिक नाम्द आशा होगतेला ईत्त; नाव पुरा रीति देल कळदोगेव

\VS{12}ई कारण भविष्यवाणी माळकु आंदुर से अन, परमेश्वर यहोवा ईद अनतान: हे नान प्रजा अन लॉकुरा, नोळी, ना नीमव कब्रगोळी खोल्सकु नीमी आंदुर से तेगाईन, अदिक इस्त्राएल इन द्याश दा पोहचुस बुळाईन.

\VS{13}ईदुरसाटी याग ना नीम कब्रगोळी खोलसाईन, अदिक नीमी आऊर दा टु तेगु कोमाईन, आग हे नान प्रजा अन लॉकुरा, नीव जान्स कोंडीर कि ना यहोवा हुईन.

\VS{14}ना नीम दा तान आत्मा समुसाईन, अदिक नीव जीऊसीर; अदिक नीमी नीम खुद इन द्याश दा बसुसाईन; आग नीव जान्स कोंडीर कि ना यहोवा अच ईद अंदीन, अदिक माळीन भी, यहोवा अन ईदा वाणी हुन.”


\par }{\SH यहूदा अदिक इस्त्राएल ऊंद अच राज्य
\par }
{\PP \VS{15}बाक यहोवा अन वचन नान हाती पोहचुस्त:

\VS{16}“हे मंळसा अन सन्तान, ऊंद हुळ्ली हुडुकु अदुर मा लिख्स, यहूदा अन अदिक आऊन संगी इस्त्राएलगोळ्द; आग दुसरा हुळ्ली हुडुकु अदुर मा लिख्स, ‘यूसुफ उन मतलब एप्रैम उन, अदिक आऊन संगी इस्त्राएलगोळ्द हुळ्ली.

\VS{17}बाक आ हुळ्लीगोळी आबुर दाबुर से जोळ्सकु ऊंद अच माळकोम कि अव नीन कय दा ऊंद अच हुळ्ली आगेगुल.

\VS{18}याग नीन लॉकुर नीन से केळुल, येन नी नामी हेळ्या कि ईंदुर से नीन येन अभीप्राय आद?’

\VS{19}आग आंदुर से अनेत, परमेश्वर यहोवा ईद अनतान: नोळी, ना यूसुफ उन हुळ्ली इक जो एप्रैम उन कय दा आद, अदिक इस्त्राएल उन जो गोत्र आऊन संगी आर, आंदरी हुडुकु यहूदा अन हुळ्ली देल जोळ्सकु आंदुर सांगुळ ऊंद अच हुळ्ली माळ कोमाईन;

\VS{20}या हुळ्लीगोळ मा नी हींग लिखस्या, अव आंदुर मुंद नीन हाती ईरूल.

\VS{21}आग नी आ लॉकुर से अन, परमेश्वर यहोवा ईद अनतान: नोळी, ना इस्त्राएलीगोळी आ राज्यगोळ दा टु हुडुकु येल आंदुर होटोग्यार, नाकु दी जमा माळाईन; अदिक आंदुर खुद इन द्याश दा पोहचुसाईन.

\VS{22}ना आंदुर आ द्याश मतलब इस्त्राएल इन पहाळीगोळ मा ऊंद अच राज्य माळ कोमाईन; अदिक आ सप्पा अन ऊंद अच राज्य ईत्तीत; अदिक आंदुर बाक येढ्ढ ईरतीदील अदिक ना येढ्ढ राज्य दा कभी वाटस्यार.

\VS{23}आंदुर बाक तान मुरतीगोळ, अदिक घिनोना क्याल्सागोळ या तान यातोदारा पाप इन द्वारा तान इक अशुध्द माळतीदील; लेकीन ना आंदरी आ सप्पा मोहल्लागोळ से, येल आंदुर पाप माळतोगोर, तेगुकु शुद्ध माळाईन, अदिक आंदुर नान प्रजा आदार, अदिक ना आंदुरव परमेश्वर आगाईन.

\VS{24}नान दास दाऊद आंदुरव राजा आदान; अदिक आ सप्पा अन ऊंद अच चरवाहा आदान. आंदुर नान नियमगोळ मा नळदार अदिक नान विधीगोळ इक मान्सकु अऊर अनुसार नळदार.

\VS{25}आंदुर आ द्याश दा ईत्तार यदरी ना तान दास याकूब उक कोटीदीन; अदिक येल नीमोर आप्प दादागोळ ईरतोगोर, अदुर दा आंदुर अदिक आंदुर पारगोळ-नातुगोळ सदा बसुसकु ईत्तार; अदिक नान दास दाऊद सदा आंदुरव प्रधान ईत्तान.

\VS{26}ना आंदुर सांगुळ शांती इन वादा माळाईन; अद सदा अन वादा ठहरूसीत; अदिक ना आंदरी जागा कोटकु गिनती दा वाळुसाईन, अदिक आंदुर न्याड्या तान पवित्र जागा सदा माळकु ईटाईन.

\VS{27}नान निवास इन ड्यारा आंदुर म्याकुच ईत्तीत; अदिक ना आंदुरव परमेश्वर आगाईन, अदिक आंदुर नानोर प्रजा आदार.

\VS{28}याग नान पवित्र जागा आंदुर न्याड्या सदा अन साटी ईत्तीत, आग सप्पा राज्य जान्स कोंडीत कि ना यहोवा इस्त्राएल उन पवित्र माळावाळा हुईन.”




\par }\Chap{38}{\SH गोग राज्य परमेश्वर उन साधन रूप दा
\par }
{\PP \VerseOne{1}बाक यहोवा अन ईद वचन नान हाती पोहचुस्त:

\VS{2}“हे मंळसा अन सन्तान, तान बाय मागोग द्याश इन गोग इन दी माळकु जो रोश, मेशेक अदिक तूबल उन प्रधान आन, आऊन विरूद्ध भविष्यवाणी माळ,

\VS{3}अदिक ईद अन, हे रोश, मेशेक अदिक तूबल उन प्रधान, परमेश्वर यहोवा ईद अनतान: नोळ, ना नीन विरूद्ध आईन.

\VS{4}ना नीनी तीर्गुसकु तराईन, अदिक नीन जबळागोळ दा आकळागोळ हाक्कु नीनी तेगाईन; अदिक नीन सप्पा सेना अक भी मतलब घ्वाळा अदिक सवारगोळी जो सप्पा च्या सप्पा कवच हाक्कु ऊंद धोळ भीळ आद, जो फरी अदिक ढाल हुडुकु सप्पा च्या सप्पा तलवार नळसावाळेर ईत्तार;

\VS{5}अदिक अऊर सांगुळ फारस, कूश अदिक पूत उक, जो सप्पा च्या सप्पा ढाल हुडुकु अदिक टोप हचकु ईत्तार;

\VS{6}अदिक गोमेर अदिक आऊन सप्पा सैनिक दलगोळ इक, अदिक उत्तर दिशा अन दुर दुर द्याशगोळ तोगर्मा अन घराना, अदिक आऊन सप्पा दलगोळी तेगाईन; नीन सांगुळ हापाळ सा द्याश इन लॉकुर ईत्तार.

\VS{7}ईदुरसाटी नी तैयार आगेग; नी अदिक याट भीळ नीन हाती जमा ईत्तीत, तैयार ईरेत, अदिक नी आंदुरव अगुवा आगेत.

\VS{8}हापाळ दीनगोळ बीतुसदुर मा नीन सुधी ताकोमकु आदीत; अदिक आखरी इन वर्षगोळ दा नी आ द्याश दा बंद्या, जो तलवार इन वश दा टु बिटकु ईत्तीत, अदिक यदुर निवासी हापाळ सा राज्यगोळ दा टु जमा आदार; मतलब नी इस्त्राएल इन पहाळीगोळ मा बंद्या जो निरन्तर उजाळ ईताव; लेकीन आंदुर द्याश द्याश इन लॉकुर वश टु बुळ्सकु आगकु सप्पा च्या सप्पा निडर ईत्तार.

\VS{9}नी चळाई माळ्या, अदिक आंधी इन घाई बंद्या, अदिक तान सप्पा दलगोळ अदिक हापाळ द्याशगोळ लॉकुर सांगुळ बरफ इन घाई द्याश मा छाउसेद्या.”

\VS{10}“परमेश्वर यहोवा ईद अनतान: आ दिशी नीन दा ईत्ता ईत्ता मातगोळ बंदव कि नी ऊंद बुरा युक्ती भी तेगद्या;

\VS{11}अदिक अंद्या, ना बिन शहरपनाह अन ऊरगोळ द्याश मा चळाई माळाईन; ना आ लॉकुर हाती होगाईन जो चैन देल निडर ईरतार; जो सप्पा च्या सप्पा बिना शहरपनाह अदिक बिना बेळीगोळ अदिक पल्लागोळ बसुसकु आर,

\VS{12}ताकी कसुकु नी आंदरी लुट्‍स अदिक तान कय आ खण्डहरगोळ मा वाळुस जो मात बसुसकु आग्याव, अदिक आ लॉकुर विरूद्ध होगुल जो राज्यगोळ दा टु जमा आगीदुर अदिक पृथ्वी इन बोमली मा बसुसकु जनावर अदिक अन्य सम्पत्ति ईटतार.

\VS{13}शबा अदिक ददान इन लॉकुर अदिक तर्शीश इन व्यापारी तान द्याश इन सप्पा हारोद हुल्ल इन सांगुळ नीन से अंदार, येन नी लुटसोर साटी बरत्या? येन नी धन कसोर, व्हान्ना-बेळ्ली नेगोर, जनावर अदिक अन्य सम्पत्ती वोयोर साटी, अदिक धोळ्द लुट अपनुसोर साटी तान भीळ जमा माळ्या?”

\VS{14}“ई कारण, हे मंळसा अन सन्तान, भविष्यवाणी माळकु गोग से अन, परमेश्वर यहोवा ईद अनतान: या समय नीन प्रजा इस्त्राएल निडर बसुसकु ईत्तीत, येन नीनी ईदुर्द समाचार सिकतीदील?

\VS{15}नी उत्तर दिशा अन दुर दुर जागा टु बंद्या; नी अदिक नीन सांगुळ हापाळ सा राज्य अन लॉकुर, जो सप्पा च्या सप्पा घ्वाळागोळ मा नीदुरकु ईत्तार, मतलब ऊंद धोळ्द भीळ अदिक बलवन्त सेना.

\VS{16}ह्यांग बादल जमीन मा छाऊसेगतद, हांग अच नी नान प्रजा इस्त्राएल उन द्याश मा हींग चळाई माळ्या.” ईदुरसाटी हे गोग, अन्त इन दिनगोळ दा अच हिंग आदीत, कि ना नीन से आन द्याश मा ईदुरसाटी चळाई माळसुसाईन, कि याग ना राज्यगोळ इक नोळतेला नीन द्वारा तान इक पवित्र ठहरूसाईन, आग आंदुर नानी अरू कोंडार.


\par }{\SH गोग राजा अक परमेश्वर उन दण्ड
\par }
{\PP \VS{17}“परमेश्वर यहोवा ईद अनतान: येन नी आवा आलच यार्द चर्चा ना पुराना समय दा तान दासगोळ, मतलब इस्त्राएल उन आ भविष्यवक्तागोळ द्वारा माळीदीन, जो आ दिनगोळ दा वर्षगोळ ताका भविष्यवाणी माळतेला होदुर, कि यहोवा गोग से इस्त्राएलीगोळ मा चळाई माळसुस्यान?

\VS{18}या दिशी इस्त्राएल इन द्याश मा गोग राजा चळाई माळ्यान, अदा दिशी नान जलजलाहट नान बाय टु प्रगट आदीत, परमेश्वर यहोवा अन ईदा वाणी आद.

\VS{19}ना जलजलाहट अदिक सिट्ट इन बेक्की दा अंदीन कि नि:सन्देह आ दिशी इस्त्राएल इन द्याश दा धोळ भूकम्प आदीत.

\VS{20}नान दर्शन देल समुद्र अन मेनगोळ अदिक आकाश इन पक्षी, मैदान इन जनावर अदिक जमीन मा यास जीव जन्तु रांग्सताव, अदिक जमीन इन म्याकुच यास मंळसागोळ ईरतार, सप्पा नळ्गकु येद्दार अदिक पहाळीगोळ केळसुसकु आदव; अदिक चळाईगोळ नष्ट आदव, अदिक सप्पा दिवालगोळ बीदकु मुण्ण दा मिलुसेदव.

\VS{21}परमेश्वर यहोवा अन ईदा वाणी आद कि ना अदुर विरूद्ध तलवार नळ्सली तान सप्पा पहाळीगोळी कारसुसाईन अदिक हर ऊंद उन तलवार आऊन वार्टुन विरूद्ध येद्दीत.

\VS{22}ना मरी अदिक रक्ता अन द्वारा आऊन से मुकदमा आळाईन; अदिक आऊन मा अदिक आऊन दलगोळ मा, अदिक आ हापाळ सा राज्यगोळ मा जो आऊन हाती ईत्तीत, ना धोळ्द झळी हचाईन अदिक ओला अदिक बेक्की अदिक गन्धक बरूसाईन.

\VS{23}ई प्रकार ना तान इक महान अदिक पवित्र ठहरूसाईन अदिक हापाळ सा राज्यगोळ मुंद तान इक प्रगट माळाईन. आग आंदुर जान्स कोंडार कि ना यहोवा हुईन.”




\par }\Chap{39}{\SH गोग राज्य अन पराजय
\par }
{\PP \VerseOne{1}“बाक हे मंळसा अन सन्तान, गोग इन विरूद्ध भविष्यवाणी माळकु अन, हे गोग, हे रोश, मेशेक अदिक तूबल उन प्रधान, परमेश्वर यहोवा ईद अनतान: ना नीन विरूद्ध आईन.

\VS{2}ना नीनी तिर्गुसकु तराईन, अदिक उत्तर दिशा अन दुर दुर द्याशगोळ से येर्सकु तराईन, अदिक इस्त्राएल इन पहाळीगोळ मा पोहचुसाईन.

\VS{3}अल ना नीन धनुष नीन डाक्या कय देल केडाईन, अदिक नीन तीरगोळी नीन ऊजवा कय देल केळसुस बुळाईन.”

\VS{4}नी तान सप्पा दलगोळ अदिक तान सांगुळ इन सप्पा जातीगोळ सांगुळ इस्त्राएल इन पहाळीगोळ मा कोंदकु आदान; ना नीनी अलग अलग मासाहारी पक्षीगोळ अदिक आळी दाकळव जनावरगोळ्द भोजन माळ कोमाईन.

\VS{5}नी केई दा बीद्या, यतिकी ना अच हींग अंदीन, परमेश्वर यहोवा अन ईदा वाणी हुन.

\VS{6}ना मागोग नगर दा अदिक द्वीपगोळ निडर ईरावाळेर न्याड्या बेक्की हचाईन; अदिक आंदुर जान्स कोंडार कि ना यहोवा हुईन.


\par }{\PP \VS{7}“ना तान प्रजा इस्त्राएलगोळ न्याड्या तान क्याल्सा प्रगट माळाईन; अदिक तान पवित्र हेसुर मात अपवित्र आग गोळतीदील; आग राज्य राज्य अन लॉकुर भी जान्स कोंडार कि ना यहोवा, इस्त्राएल उन पवित्र हुईन.

\VS{8}ईद घटना आगावाळा आद अदिक अद आगेदीत, परमेश्वर यहोवा अन ईदा वाणी आद. ईद अदा दीन हुन यदुर्द चर्चा ना माळीन.”


\par }{\PP \VS{9}“आग इस्त्राएल नगर दाकळोर ईरावाळेर होट्टार अदिक हथियारगोळी बेक्की हचकु होताक कोंडार, ढाल, अदिक फरी, धनुष, अदिक तीर, कोल, बर्छा, सप्पा अक आंदुर येळ वर्ष ताका होताकतेला ईत्तार.

\VS{10}ईदुर कारण आंदुर मैदान दा हुळ्ली बीनुसतीदील, न आळी दा कळदार, यतिकी आंदुर हथियार इक अच होताक तोदार, आंदुर तान लुट्सावाळेर इक अच लुटस्यार, अदिक कसावाळेर से कसतार, परमेश्वर यहोवा अन ईदा वाणी हुन.”


\par }{\SH गोग राजा अक नळ्सकु आगोद
\par }
{\PP \VS{11}“आ समय ना गोग राज्य अक इस्त्राएल इन द्याश दा कब्रस्तान कोळाईन, अद ताल इन पूर्व दी ईत्तीत; अद होगा बरावाळेर्द तराई अनकु आदीत. अदिक होगा बरावाळेर इक अल रूकसोद बिद्दीत; अल सप्पा बीळ सांगुळ गोग इक मुण्ण कोटकु आदीत अदिक आ जागा अन हेसुर गोग इन भीळ इन तराई बिद्दीत.

\VS{12}इस्त्राएल उन घराना आंदरी येळ तींगुळ ताका मुण्ण कोळतेला ईत्तीत ताकी तान द्याश उक शुद्ध माळुल.

\VS{13}द्याश इन सप्पा लॉकुर मिलुस्कु आंदरी मुण्ण कोट्टार; अदिक या समय नान महिमा आदीत, आ समय आंदुर्द भी हेसुर धोळ्द आदीत, परमेश्वर यहोवा अन ईदा वाणी हुन.

\VS{14}आग आंदुर मंळसागोळी नीवळुस्यार, जो हमेशा ईदा क्याल्सा दा हतकु ईत्तार, मतलब द्याश दा वयाळ वयाळकु होगा बरावाळेर सांगुळ द्याश इक शुद्ध माळोर साटी आंदरी जो जमीन इन म्याकुच बिदकु आर, मुण्ण कोट्टार; अदिक येळ दीन तिंगुळ इन बितुसदुर ताका आंदुर ढुंढ्स ढुंढ्सकु ईद क्याल्सा माळतेला ईत्तार.

\VS{15}द्याश दा होगा बरावाळेर दा टु याग यावारा मंळसा अन येलु नोळुल, आग आऊन हाती ऊंद चिन्ह नीदरूस्यान, ईद आ समय ताका बन्सकु ईत्तीत यागासताका मुण्ण कोळावाळेर अदरी गोग इन भीळ इन तराई दा नळ्स कोमालुर.

\VS{16}अल नगर इन हेसुर भी ‘हमोना’ आद. ईद द्याश शुद्ध माळकु आदीत.”


\par }{\PP \VS{17}“बाक हे मंळसा अन सन्तान, परमेश्वर यहोवा ईद अनतान: अलग अलग सप्पा पक्षीगोळ अदिक सप्पा आळी दाकळव जनावरगोळी आग्या कोळ, जमा आगकु बरी, ना ई धोळ्द यग्य दा जो ना नीम साटी इस्त्राएल इन पहाळीगोळ मा माळतीन, हर ऊंद दिशा टु जमा आगी कि नीव मास तिनी अदिक रक्ता कुडी.

\VS{18}नीव शुरवीरगोळ्द मास तिंदीर, अदिक पृथ्वी इन प्रधानगोळ्द रक्ता कुळदीर अदिक म्यांडा, पाड्डा, व्हातगोळ, अदिक वस्तागोळ्द भी जो सप्पा चा सप्पा बाशान इन तैयार माळकु ईत्तव.

\VS{19}ना आ भोज इन ण्याण टु जो ना नीम साटी तैयार माळतीन, नीव तिंत तिंत मटसेदीर, अदिक अदुर रक्ता कुडुत कुडुत छकसेदीर.

\VS{20}नीव नान मेज मा घ्वाळा, सवारगोळ, शूरवीरगोळ, अदिक सप्पा प्रकार इन योध्दागोळ से तृप्त आदीर, परमेश्वर यहोवा अन ईदा वाणी हुन.”


\par }{\SH इस्त्राएल इन दुबारा स्थापना
\par }
{\PP \VS{21}“ना राज्य राज्य अन न्याड्या तान महिमा प्रगट माळाईन, अदिक राज्य राज्य सप्पा लॉकुर नान न्याय इन क्याल्सा जो ना माळाईन, अदिक नान कय जो आंदुर मा बीद्दीत, नोळ कोंडेव.

\VS{22}आ दीन टु मुंद इस्त्राएल उन घराना जान्स कोंडीत कि यहोवा नामव परमेश्वर हुन.

\VS{23}राज्य राज्य अन लॉकुर भी जान्स कोंडार कि इस्त्राएल उन घराना तान अधर्म इन कारण गुलामी दा होगीत; यतिकी आंदुर नान से हींग विश्वासघात माळदुर कि ना आंदुर से तान बाय फेर्स कोंडीन अदिक आंदरी आंदुर दुश्मनगोळ वश दा माळ कोंडीन, अदिक आंदुर सप्पा तलवार देल कोंदकु आदुर.

\VS{24}ना आंदुर्द अशुध्दता अदिक अपराधगोळ्द अच अनुसार आंदुर से बर्ताव माळकु आंदुर से तान बाय फेर्स कोंडीदीन.”

\VS{25}“ईदुरसाटी परमेश्वर यहोवा ईद अनतान: ईग ना याकूब उक गुलामी देल वापस तराईन, अदिक इस्त्राएल इन सप्पा घराना मा दया माळाईन; अदिक तान पवित्र हेसुर इन साटी नानी जलन आदीत.

\VS{26}आग आ सप्पा विश्वासघात इन कारण जो आंदुर नान विरूद्ध माळदुर आंदुर लज्जित आदार; अदिक तान द्याश दा निडर ईत्तार; अदिक याऊ आंदरी अंजुसतीदील.

\VS{27}याग ना आंदरी राज्य राज्य अन न्याड्या टु वापस तराईन, अदिक आ दुश्मनगोळ द्याशगोळ टु जमा माळाईन, आग हापाळ जातीगोळ्द नजर दा आंदुर द्वारा पवित्र ठहरूसाईन.

\VS{28}आग आंदुर जान्स कोंडार कि यहोवा नामव परमेश्वर हुन, यतिकी ना आंदरी राज्य राज्य दा गुलाम माळकु आंदुर खुद इन द्याश दा जमा माळदीन. ना आंदुर दा टु यारीकु मात परदेश दा बिळतीदील,

\VS{29}अदिक आंदुर से तान बाय मात यागलु तिर्गुसतीदील, यतिकी ना इस्त्राएल उन घराना मा तान आत्मा हाक्कीन, परमेश्वर यहोवा अन ईदा वाणी हुन.”




\par }{\MS भावी मंदिर इन दर्शन

\par }\Chap{40}{\SH यहेजकेल उन यरूशलेम पोहचुस्कु आगोद
\par }
{\PP \VerseOne{1}नामव गुलामी इन पच्चीसवा वर्ष मतलब यरूशलेम नगर इन होगदुर बाद्दा चौदावा वर्ष इन पयला तींगुळ इन हतवा दिशी इक, यहोवा अन शक्ती नान मा आत, अदिक आव नानी अल पोहचुसदुन.

\VS{2}तान दर्शनगोळ दा परमेश्वर नानी इस्त्राएल उन द्याश दा पोहचुसदुन अदिक अल ताका ऊंद हापाळ ऊंचा पहाळी मा नीदरूसदुन, यदुर मा दक्षिण इन दी मान्सी यातोदारा नगर इन आकार ईरूल.

\VS{3}याग आव नानी अल वोतुन, रा ना येन नोळदीन कि पीतल इन घाई अदिक कय दा सन इन फिता अदिक नापसोद बास हुडुकु ऊंद मंळसा फाटक मा नीदुरकु आन.

\VS{4}आ मंळसा नान से अंदुन, “हे मंळसा अन सन्तान, तान कण्णगोळ देल नोळ, अदिक तान कीवगोळ से केळ; अदिक जो येनारा ना नीनी तोर्साईन अदुर मा ध्यान कोळ, यतिकी नी ईदुरसाटी अल पोहचुस्कु आग्या कि ना नीनी ईव मातगोळी तोर्साईन; अदिक जो येनारा नी नोळ्या अद इस्त्राएल उन घराना अक हेळेत.”


\par }{\SH पूर्वी फाटक
\par }
{\PP \VS{5}अदिक नोळी, भवन इन व्हार्या नाकु दी ऊंद दिवाल ईरोद, अदिक आ मंळसा अन कय दा नापसोद बास ईरोद, यदुर्द लंबाई हींग आर कय इन ईरोद जो साधारण कयगोळ देल चौवा तीम येक्कुल आद; अत: आव आ दिवाल इन मोटाई नाप्सकु बिदुर तिमुर्द नोळदुन, बाक अदुर्द ऊचाई भी नाप्सकु बिदुर तिमुर्द नोळदुन.

\VS{6}आग आव आ फाटक इन हाती बंदुन यदुर्द बाय पूर्व इन दी ईरोद, अदिक अदुर सीळी मा येरकु फाटक इन येढ्ढु डेवढीगोळ्द चौळाई नाप्सकु ऊंद ऊंद बास तिमुर्द नोळदीन.

\VS{7}पहरावाळा कोठरीगोळ बास तीम लंबा अदिक बास तीम चौळा ईरोद; अदिक येढ्ढ येढ्ढ कोठरीगोळ्द अन्तर अईद कय इन ईरोद; अदिक फाटक इन डेवढी जो फाटक इन ओसारा अन हाती भवन इन दी ईरोद, अद भी बास तीम इन ईरोद.

\VS{8}आग आव फाटक इन अद ओसारा जो भवन इन मुंद ईरोद, नाप्सकु बास तिमुर्द नोळदुन.

\VS{9}आव फाटक इन ओसारा नाप्सकु येठ्ठ कय इन नोळदुन, अदिक अदुर खंबागोळ येढ्ढ येढ्ढ कय इन नोळदुन, अदिक फाटक इन ओसारा भवन इन मुंद ईरोद.

\VS{10}पूर्वी फाटक इन येढ्ढु दी मुर मुर पहरेवाला कोठरीगोळ ईरव जो सप्पा ऊंद अच नाप इन ईरव, अदिक येढ्ढु दीकळव खंबा भी ऊंद नाप इन ईरव.

\VS{11}बाक आव फाटक इन द्वार इन चौळाई नाप्सकु हत्त कय इन नोळदुन; अदिक फाटक इन लंबाई नाप्सकु तेरहा कय इन नोळदुन.

\VS{12}येढ्ढु दीकळव पहरावाळा कोठरीगोळ मुंद कय तिमुर्द जागा ईरोद अदिक येढ्ढु दी कोठरीगोळ आर आर कय ईनव ईरव.

\VS{13}बाक आव फाटक इक ऊंद दी पहरेवाला कोठरी इन छत टु हुडुकु दुसरा दीकळोद पहरेवाला कोठरी इन छत नाप्सकु पच्चीस कय इन दुरी नोळदुन, अदिक दरवाजा आमने सामने ईरव.

\VS{14}बाक आव साठ कय इन खंबा नाप्सदुन, अदिक आंगुळ, फाटक इन आस पास, खंबा ताका ईरोद.

\VS{15}फाटक इन व्हार्या दरवाजा अन मुंद टु हुडुकु अदुर बुळ्कळोद ओसारा अन मुंद ताका पचास कय इन अन्तर ईरोद.

\VS{16}पहरावाला कोठरी दा, अदिक फाटक इन बुळ्क नाकु दीकळव कोठरीगोळ न्याड्या अन खंबागोळ न्याड्या न्याड्या दा झिलमिलीदार खिळकीगोळ ईरव, अदिक खंबागोळ ओसारागोळ दा भी हांग अच ईरव; अदिक फाटक इन बुळ्कळोद नाकु दी खिळकीगोळ ईरव, अदिक हर ऊंद खंबा मा खजुर इन मार्रगोळ अगुळकु ईरव.


\par }{\SH व्हार्यागोळ आंगुळ
\par }
{\PP \VS{17}आग आव नानी व्हार्या अन आंगुळ दा वोतुन, अदिक आ आंगुळ इन नाकु दी कोठरीगोळ ईरव; अदिक ऊंद फर्श माळकु ईरोद, यदुर मा तीस कोठरीगोळ माळकु ईरव.

\VS{18}ईद फर्श मतलब ल्यालमागोळ्द फर्श टु हतकु ईरोद अदिक अदुरव लंबाई इन अनुसार ईरोद.

\VS{19}बाक आव ल्यालमागोळोद फाटक इन मुंद टु हुडुकु बुळ्कळोद आंगुळ ताका नाप्सकु सौ कय इन नोळदुन; अद पूर्व अदिक उत्तर येढ्ढु दी हींग अच ईरोद.


\par }{\SH उत्तरी फाटक
\par }
{\PP \VS{20}आग व्हार्या अन आंगुळ उत्तरमुखी फाटक इन लंबाई अदिक चौळाई आव नाप्सदुन.

\VS{21}अदुर येढ्ढु दी मुर मुर पहरावाला कोठरीगोळ ईरव, अदिक ईदुर भी खंबागोळ ओसारा अन नाप पयले फाटक इन अनुसार ईरोद; ईदुर लंबाई पचास अदिक चौळाई पच्चीस कय इन ईरोद.

\VS{22}ईदुर भी खिळकीगोळ अदिक खंबागोळ ओसारा अदिक खजुरगोळ्द नाप पूर्वमुखी फाटक घाई ईरोद; अदिक ईदुर मा येरोर साटी येळ सीळीगोळ ईरव; अदिक अऊर मुंद ईदुर्द ओसारा ईरोद.

\VS{23}बुळ्कळोद आंगुळ इन उत्तर अदिक पूर्व इन दी दुसरा फाटक इन मुंद फाटक ईरव अदिक आव फाटक इन दुरी नाप्सकु सौ कय इन नोळदुन.


\par }{\SH दक्षिणी फाटक
\par }
{\PP \VS{24}बाक आव नानी दक्षिण इन दी वोतुन, अदिक दक्षिण दी ऊंद फाटक ईरोद; अदिक आव ईदुरव खंबागोळ अदिक खंबागोळ्द ओसारा नाप्सकु ईऊरव हांग अच नाप नोळदुन.

\VS{25}आ खिळकीगोळ घाई ईदुरव अदिक ईदुरव खंबागोळ ओसारा अन नाकु दी भी खिळकीगोळ ईरव; ईदुर्द भी लंबाई पचास अदिक चौळाई पच्चीस कय इन ईरोद.

\VS{26}ईदुर दा भी येरोर साटी येळ सीळीगोळ ईरव अदिक अदुर मुंद खंबागोळ्द ओसारा ईरोद; अदिक अदुर येढ्ढु दी खंबागोळ मा खजुर इन मार्र अगुळकु ईरव.

\VS{27}दक्षिण इन दी भी बुळ्कळोद आंगुळ इन ऊंद फाटक ईरोद, अदिक आव दक्षिणी इन दी येढ्ढु फाटकगोळ दुरी नाप्सकु सौ कय इन नोळदुन.


\par }{\SH बुळ्कळोद आंगुळ : दक्षिणी फाटक
\par }
{\PP \VS{28}आग आव दक्षिणी फाटक टु आगकु नानी बुळ्कळोद आंगुळ दा वोतुन, अदिक आव दक्षिणी फाटक इक नाप्सकु हांग अच नोळदुन.

\VS{29}मतलब ईदुरव भी पहरवाला कोठरीगोळ ईरव, अदिक खंबागोळ, अदिक खंबागोळ्द ओसारा, सप्पा हांग अच ईरव; अदिक ईदुर अदिक ईदुरव खंबागोळ ओसारा अन नाकु दी खिळकीगोळ ईरव; अदिक ईदुर्द लंबाई पचास अदिक चौळाई पच्चीस कय इन ईरोद.

\VS{30}ईदुर नाकु दीकळोद ओसारा भी पच्चीस कय लंबा, अदिक पचास कय चौळा ईरोद.

\VS{31}ईदुर खंबागोळ्द ओसारा व्हार्या आंगुळ दी ईरोद, अदिक ईदुर खंबागोळ मा भी खजुर इन मार्र अगुळकु ईरव, अदिक ईदुर मा येरली येठ्ठ सीळीगोळ ईरव.


\par }{\SH बुळ्कोद आंगुळ : पूर्वी फाटक
\par }
{\PP \VS{32}बाक आव मंळसा नानी पूर्व इन दी बुळ्कोद आंगुळ दा वोतुन, अदिक आप्पाटी इन फाटक इक नाप्सकु हांग अच नोळदुन.

\VS{33}ईदुर्द भी पहरावाला कोठरीगोळ अदिक खंबागोळ अदिक खंबागोळ्द ओसारा, सप्पा हांग अच ईरव; अदिक ईदुर अदिक ईदुरव खंबागोळ ओसारा अन नाकु दी भी खिळकीगोळ ईरव; ईदुर लंबाई पचास अदिक चौळाई पच्चीस कय इन ईरोद.

\VS{34}ईदुर्द ओसारा भी व्हार्या अन आंगुळ इन दी ईरोद, अदिक अदुर येढ्ढु दी खंबागोळ मा खजूर इन मार्र अगुळकु ईरव; अदिक ईदुर मा भी येरली येठ्ठ सीळीगोळ ईरव.


\par }{\SH बुळ्कोद आंगुळ : उत्तरी फाटक
\par }
{\PP \VS{35}बाक आ मंळसा नानी उत्तरी फाटक इन हाती वोतकु अदरी नाप्सदुन, अदिक अदुर्द भी नाप हांग अच नोळदुन.

\VS{36}अदुरव भी पहरावाला कोठरीगोळ अदिक खंबागोळ अदिक ओसारा ईरोद, अदिक अदुर नाकु दी भी खिळकीगोळ ईरव; ईदुर लंबाई पचास अदिक चौळाई पच्चीस कय इन ईरोद.

\VS{37}अदुर खंबागोळ व्हार्या अन आंगुळ इन दी ईरव, अदिक अऊर मा भी येढ्ढु दी खजुर इन मार्र अगुळकु ईरव; अदिक अदुर मा येरली येठ्ठ सीळीगोळ ईरव.


\par }{\SH उत्तरी फाटक इन हात्ती उपस्थित कोठरीगोळ
\par }
{\PP \VS{38}बाक फाटकगोळ हात्ती इन खंबागोळ हात्ती दरवाजा सांगुळ कोठरी ईरव, येल होमबली तोळकु आग तोगोद.

\VS{39}होमबली, पापबली, अदिक दोषबली इन जनावरगोळ्द वध माळोरसाटी फाटक इन ओसारा अन हात्ती अदुर येढ्ढु दी येढ्ढ येढ्‌ढ मेजगोळ ईरव.

\VS{40}फाटक इन ऊंद व्हार्या अन अलंग मा मतलब उत्तरी फाटक इन दरवाजा अन चळाई मा येढ्ढ मेजगोळ ईरव;

\VS{41}फाटक इन येढ्ढु दी नाक नाक मेज ईरव, सप्पा मीलुस्कु येठ्ठ मेज ईरव, जो बलीपशु वध माळोर साटी ईरव.

\VS{42}बाक होमबली इन साटी तराशकु कल्ल इन नाक मेजगोळ ईरव, जो देळ कय लंबा, देळ कय चौळा, अदिक कयतीम ऊंचा ईरोद; अऊर मा होमबली अदिक मेलबली इन जनावरगोळ्द वध माळोरसाटी हथियार ईटकु आगतोगोव.

\VS{43}बुळ्क नाकु दी चौवातीम इन हुकगोळ हतकु ईरव, अदिक मेजगोळ मा चळावा अन मास ईटकु ईरोद.

\VS{44}बुळ्कोद आंगुळ इन उत्तरी फाटक इन व्हार्या हाळ हाळावाळेर्द कोठरीगोळ ईरव यार द्वारा दक्षिण इन दी; अदिक पूर्वी फाटक इन दी ऊंद कोठरी ईरोद, यदुर्द दरवाजा उत्तर इन दी ईरोद.

\VS{45}आव नान से अंदुन, “ईद कोठरी, यदुर्द दरवाजा दक्षिण इन दी आद, आ याजकगोळ साटी हुन जो भवन इन चौकसी माळतार,

\VS{46}अदिक या कोठरी इन दरवाजा उत्तर इन दी आद, अद आ याजकगोळ साटी आद जो वेदी इन चौकसी माळतार; ईंदुर सदोक उन सन्तान उर; अदिक लेवीगोळ दा टु यहोवा अन स्यावा टहल माळोरसाटी सिर्फ ईंदुर अच हात्ती होगतार.”


\par }{\SH बुळ्कोद आंगुळ अदिक मंदिर इन भवन
\par }
{\PP \VS{47}बाक आव आंगुळ इक नाप्सकु अदरी चौकोर मतलब सौ कय लंबा अदिक सौ कय चौळा नोळदुन; अदिक भवन इन मुंद वेदी ईरोद.


\par }{\PP \VS{48}बाक आव नानी भवन इन ओसारा दा वोतुन, अदिक ओसारा अन येढ्ढु दी खंबागोळी नाप्सकु अईद अईद कय इन नोळदुन; अदिक येढ्ढु दी फाटक इन चौळाई मुर मुर कय इन ईरोद.

\VS{49}ओसारा अन लंबाई ईप्पत कय अदिक चौळाई हन्नेळ कय इन ईरोद; अदिक अदुर मा येरली सीळीगोळ ईरव; अदिक येढ्ढु दी खंबा अन हात्ती लाटगोळ ईरव.




\par }\Chap{41}{\PP \VerseOne{1}बाक आव नानी मंदिर इन हाती वोतुन, अदिक अदुर येढ्ढु दी खंबागोळी नाप्सकु आर आर कय चौळा नोळदीन, ईद रा ड्यारा अन चौळाई ईरोद.

\VS{2}दरवाजा अन चौळाई हत्त कय इन ईरोद, अदिक दरवाजा अन येढ्ढु दिकळव दिवाल अईद अईद कय ईनव ईरोव; अदिक आव मंदिर इन लंबाई नाप्सकु चालीस कय इन, अदिक अदुर्द चौळाई ईप्पत कय आत.

\VS{3}आग आव बुळ्क होगकु दरवाजा अन खंबागोळी नाप्सदुन, अदिक येढ्ढ येढ्ढ कय इन पाऊसदुन; अदिक दरवाजा आर कय इन ईरोद; अदिक दरवाजा अन चौळाई येळ कय इन ईरोद.

\VS{4}आग अव बुळ्क इन भवन अदिक चौळाई मंदिर इन मुंद नाप्सकु ईप्पत ईप्पत कय इन पाऊसदुन; अदिक आव नान से अंदुन, “ईद रा परमपवित्र जागा हुन.”


\par }{\SH मंदिर इन कोठरीगोळ
\par }
{\PP \VS{5}बाक आव भवन इन दिवाल इक नाप्सकु आर कय पाऊसदुन, अदिक भवन इन आसपास नाक नाक कय चौळा व्हार्या अन कोठरीगोळ ईरव.

\VS{6}इव व्हार्या अन कोठरीगोळ मुर मंजली ईरव; अदिक ऊंद ऊंद दा तीस तीस कोठरीगोळ ईरव. भवन इन आसपास इन दिवाल ईदुरसाटी ईरव कि व्हार्या अन कोठरीगोळ अऊर सहारा दा इरूल; अदिक अदुर दा अच कोठरीगोळ कळीगोळ फसुसकु ईरव अदिक भवन इन दिवाल इन सहारा दा ईला ईरव.

\VS{7}भवन इन हाती जो कोठरीगोळ व्हार्या ईरव, अऊर दा टु जो म्याकुच ईरव, अव येक्कुल चौळा ईरव; मतलब भवन इन हाती जो येनारा बन्सकु ईरोद, अद ह्यांग ह्यांग म्याकुच दी येर तोगोद, हांग हांग चौळा आगतेला होत; ई रिती, ई मान्ना अन चौळाई म्याकुच इन दी वाळुसेगीत, अदिक लॉकुर ल्यालमा अन मंजील इन न्याड्या टु म्याकळोद मंजील इक येर सकोर.

\VS{8}बाक ना भवन इन आसपास ऊचा जमीन नोळदीन, अदिक व्हार्यागोळ कोठरीगोळ ऊचाई जोळ ताका आर कय इन बास इन ईरोद.

\VS{9}व्हार्या अन कोठरीगोळ साटी जो दिवाल ईरव, अव अईद कय मोटा ईरव, अदिक जो जागा खाली ईतोगीत, अद भवन इन व्हार्या अन कोठरीगोळ्द जागा ईरोद.

\VS{10}व्हार्या कोठरीगोळ न्याड्या न्याड्या भवन इन आसपास ईप्पत कय इन अन्तर ईरोद.

\VS{11}व्हार्या अन कोठरीगोळ दरवाजा आ जागा अन दी ईरोद, जो खाली ईरोद, मतलब ऊंद दरवाजा उत्तर इन दी अदिक दुसरा दक्षिण इन दी ईरोद; अदिक जो जागा ईतोत, अदुर चौळाई नाकु दी अईद अईद कय इन ईरोद.


\par }{\SH पश्चिम इन दीकळोद भवन
\par }
{\PP \VS{12}बाक जो भवन मंदिर इन पश्चिमी इन दी मुंद ईरोद, अद सत्तर कय चौळा ईरोद; अदिक भवन इन आसपास इन दिवाल अईद कय मोटा ईरोद, अदिक अदुर लंबाई नब्बे कय इन ईरोद.


\par }{\SH मंदिर इन पुरा नाप
\par }
{\PP \VS{13}आग आव मंदिर इन लंबाई नाप्सकु सौ कय इन नोळदुन; अदिक दिवालगोळ सांगुळ आंगुळ इन भी लंबाई नाप्सकु सौ कय इन नोळदुन.

\VS{14}भवन इन पुर्वी सामना अदिक अदुर्द आंगुळ सौ कय चौळा इरोद.

\VS{15}बाक आव हींदळोद आंगुळ इन मुंदळोद दिवाल इन लंबाई यदुर येढ्ढु दी सज्जा ईरव, नाप्सकु सौ कय इन नोळदुन, अदिक बुळ्कळोद भवन अदिक आंगुळ इन ओसारा अक भी नाप्सदुन.


\par }{\SH मंदिर इन सजावट
\par }
{\PP \VS{16}आग आव डेवढीगोळ अदिक झिलमिलीदार खिळकीगोळी, अदिक आसपास इन मुरू मंजीलगोळ सज्जा अक नाप्सदुन जो डेवढी इन मुंद ईरव, अदिक नाकु दी अऊर्द पट्टीगोळ कटकु ईरव; अदिक जमीन टु खिळकीगोळ ताका अदिक खिळकीगोळ आसपास सप्पा येल्यारा पट्टीगोळ कटकु ईरव.

\VS{17}बाक आव दरवाजा अन म्याकुच इन जागा बुळ्कोळोद भवन ताका अदिक अदुर व्हार्या भी अदिक आसपास इन सप्पा दिवाल इन बुळ्क अदिक व्हार्या भी नाप्सदुन.

\VS{18}अदुर दा गिधाळ अदिक खजुर इन मार्र हींग अगुळकु ईरव कि येढ्ढ येढ्ढ गिधाळगोळ न्याड्या ऊंद ऊंद खजुर इन मार्र ईरोद; अदिक गिधाळ इन येढ्ढ येढ्ढ मार्रा ईरव.

\VS{19}ई प्रकार देल ऊंद ऊंद खजुर इन ऊंद दी मंळसा अन मार्रा माळकु ईरोद, अदिक दुसरा दी हारोद हुल्ल इन मार्रा माळकु ईरोद. ईदा रीती सप्पा भवन इन नाकु दी माळकु ईरोद.

\VS{20}जमीन टु हुडुकु दरवाजा अन म्याकुच ताका गिधाळ अदिक खजुर इन मार्र अगुळकु ईरव, मंदिर इन दिवाल ईदा प्रकार देल माळकु ईरोद.


\par }{\SH हुळ्ली इन वेदी
\par }
{\PP \VS{21}भवन इन दरवाजा अन खंबागोळ चौकोर ईरव, अदिक पवित्र जागा अन मुंदळोद रूप मंदिर इन घाई ईरोद.

\VS{22}वेदी काट इन माळकु ईरोद, अदिक अदुर ऊचाई नाक कय, अदिक लंबाई येढ्ढ कय इन ईरोद; अदिक अदुर क्वाना अदिक अदुर सप्पा पाट अदिक व्हर्सगोळ भी काठ इन ईरोद. आव नान से अंदुन, “ईद रा यहोवा अन हात्ती इन मेज हुन.”


\par }{\SH पवित्र जागा अन दरवाजा
\par }
{\PP \VS{23}मंदिर अदिक पवित्र जागा अन दरवाजागोळ्द येढ्ढ येढ्ढ कवाळ ईरव.

\VS{24}अदिक हर ऊंद कवाळ दा येढ्ढ येढ्ढ मुळुसावाळा पल्ला ईरव, हर ऊंद कवाळ साटी येढ्ढ येढ्ढ पल्ला.

\VS{25}ह्यांग मंदिर इन दिवालगोळ दा गिधाळ अदिक खजुर इन मार्र अगुळकु ईरव, हांग अच अदुर कवाळगोळ मा भी ईरव, अदिक ओसारा अन व्हार्या इन दी हुळ्ली इन मोटा मोटा धरना ईरव.

\VS{26}ओसारा अन येढ्ढु दी झिलमिलीदार खिळकीगोळ ईरव अदिक खजुर इन मार्रगोळ अगुळकु ईरव; अदिक भवन इन व्हार्यागोळ कोठरीगोळ अदिक मोटा मोटा धरना भी ईरव.




\par }\Chap{42}{\SH मंदिर इन हाती उपस्थित येढ्ढ कोठरीगोळ
\par }
{\PP \VerseOne{1}बाक आव नानी व्हार्या आंगुळ दा उत्तर इन दी वोतुन, अदिक नानी आ येढ्ढ कोठरीगोळ हाती तंदुन जो भवन इन आंगुळ इन मुंद अदिक अदुर उत्तर इन दी ईरोद.

\VS{2}सौ कय इन दुरी मा उत्तरी दरवाजा ईरोद, अदिक चौळाई पचास इक इन ईरोद.

\VS{3}बुळ्कळोद आंगुळ इन ईप्पत कय मुंद अदिक व्हार्या आंगुळ इन फर्ची इन मुंद मुरु मंजील दा सज्जा ईरोव.

\VS{4}कोठरीगोळ मुंद बुळ्क इन दी होगोद हत्त कय चौळा ऊंद हादी ईरोद; अदिक कय तीम इन ऊंद अदिक हादी ईरोद; अदिक कोठरीगोळ्द दरवाजा उत्तर इन दी ईरोव.

\VS{5}म्याकुच कोठरीगोळ श्याण्णेव ईरव, मतलब सज्जागोळ कारण अव ल्यालमा अदिक न्याड्या अन कोठरीगोळ से श्यांण्द ईरोद.

\VS{6}यतिकी अव मुर मंजील ईरोद, अदिक आंगुळगोळ घाई अऊरव खंबा ईला ईरव; ई कारण म्याकुच इन कोठरीगोळ ल्यालमा अदिक न्याड्या अन कोठरीगोळ से श्याण्णेव ईरव.

\VS{7}जो दिवाल कोठरीगोळ मुंद व्हार्या आस पास ईरव मतलब कोठरीगोळ मुंद व्हार्या आंगुळ इन दी ईरव, अदुर लंबाई पचास कय इन ईरोद.

\VS{8}यतिकी व्हार्या अन आंगुळ कोठरीगोळ पचास कर लंबा ईरोद, अदिक मंदिर इन मुंद इन अलंग सौ कय इन ईरोद.

\VS{9}ई कोठरीगोळ ल्यालमा पूर्व इन दी हादी ईरोद, येल लॉकुर व्हार्या अन आंगुळ टु इऊर दा होगतोगोर.

\VS{10}आंगुळ इन दिवाल इन चौळाई दा पूर्व इन दी अलग अलग जागा अदिक भवन येढ्ढु उन मुंद कोठरीगोळ ईरव.

\VS{11}अऊर मुंदळोद हादी उत्तरी कोठरीगोळ हादी घाई ईरोद; अऊर लंबाई-चौळाई बराबर ईरोद अदिक निकास अदिक ढंग अऊर दरवाजा अन घाई ईरव.

\VS{12}दक्षिणी कोठरीगोळ दरवाजा अन अनुसार हादी इन ताल्ला मा दरवाजा ईरोद, मतलब पूर्व इन दी दिवाल इन मुंद, येल टु लॉक अऊर दा प्रवेश माळ तोगोर.

\VS{13}बाक आव नान से अंदुन, “ईव उत्तरी अदिक दक्षिणी कोठरीगोळ जो आंगुळ इन मुंद आव, अव अच पवित्र कोठरीगोळ हुव, यदुर दा यहोवा अन हाती होगावाळेर याजक परमपवित्र वस्तुगोळ तीन तोदार, अव परमपवित्र वस्तुगोळ, अदिक अन्नबली, अदिक पापबली, अदिक दोषबली, अल्या ईट्यार; यतिकी अद जागा पवित्र आद.

\VS{14}याग याग याजक लॉकुर बुळ्क होदार, आग आग होळा समय आंदुर पवित्र जागा टु व्हार्या आंगुळ दा हींग अच होळतीदील, मतलब आंदुर पयले तान स्यावा टहल इन कपळा पवित्र जागा दा ईट कोंडार; यतिकी ईव कोठरीगोळ पवित्र आव. आग आंदुर दुसरा कपळा हाक्कु साधारण लॉकुर जागा दा होदार.”


\par }{\SH मंदिर क्षेत्र अन नाप
\par }
{\PP \VS{15}याग आव बुळ्कळोद भवन इन नाप्स कोंडुन, आग नानी पूर्व दिशा अन फाटक इन हादी टु व्हार्या वोतकु व्हार्या अन जागा नाकु दी नाप्सली कुरतुन.

\VS{16}आव पूर्वी इक नाप्सोद बास देल नाप्सकु अईद सौ बास इन पाऊसदुन.

\VS{17}आग आव उत्तरी इक नाप्सोर बास देल नाप्सकु अईद सौ बास इन पाऊसदुन.

\VS{18}आग आव दक्षणी इक नाप्सोर बास देल नाप्सकु अईद सौ बास इन पाऊसदुन;

\VS{19}अदिक पश्चिम इन दी तिर्गकु आव नाप्सोर बास देल नाप्सकु अदरी अईद सौ बास इन नोळदुन.

\VS{20}आव आ जागा अन नाकु सीमागोळ नाप्सदुन, अदिक अदुर नाकु दी ऊंद दिवाल ईरोद, अद अईद सौ बास लंबा अदिक अईद सौ बास चौळा ईरोद, अदिक ईदुरसाटी बन्सकु ईरोद कि पवित्र अदिक सर्वसाधारण इक अलग अलग माळुल.




\par }\Chap{43}{\SH भवन दा परमेश्वर उन तेज
\par }
{\PP \VerseOne{1}बाक आव नान इक आ फाटक इन हाती वोतुन जो पूर्वमुखी ईरोद.

\VS{2}आग इस्त्राएल उन परमेश्वर उन तेज पूर्व दिशा टु बत्त; अदिक आऊन वाणी हापाळ सा नीर इन घरघराहट घाई आत; अदिक आऊन तेज देल पृथ्वी प्रकाशीत आत.

\VS{3}ईद दर्शन आ दर्शन इन बराबर ईरोद, जो ना आऊक नगर इन नाश माळोर साटी बर्त नोळीदीन; अदिक आ दर्शन इन घाई, जो ना कबार गांगा अन तट मा नोळीदीन; अदिक ना बाय इन भार बीदोदीन.

\VS{4}आग यहोवा अन तेज आ फाटक टु आगकु जो पूर्वमुखी ईरोद, भवन दा होट्ट बत्त.

\VS{5}आग आत्मा नानी नेगुकु बुळ्कळोद आंगुळ दा पोहचुस्त; अदिक यहोवा अन तेज भवन दा तुम्मेत.

\VS{6}आग ना ऊंद जन उन शब्द केळदीन, जो भवन दा टु नानी अनोन, अदिक आव मंळसा नान हाती नीदुरकु ईरोन.

\VS{7}आव नान से अंदुन, “हे मंळसा अन सन्तान, यहोवा अन ईद वाणी आद: ईद रा नान सिंहासन इन जागा अदिक नान काल ईटोद जागा हुन, येल ना इस्त्राएल इन न्याड्या सदा वास माळतेला ईराईन. न रा इस्त्राएल उन घराना, अदिक अदुर राजा तान व्यभिचार देल, या तान ऊचा जागा दा तान राजागोळ लाशगोळ द्वारा नान पवित्र हेसुर बाक अशुध्द ठहरूसेव.

\VS{8}आंदुर तान देवढी नान डेवढी इन हाती, अदिक तान दरवाजा अन खंबागोळ हाती माळतोगोर, अदिक नान अदिक आंदुर न्याड्या सिर्फ दिवाल अव ईरोद, अदिक आंदुर तान घिनोना क्याल्सागोळ से नान हेसुर अशुध्द ठहरूसीदुर; इदुरसाटी ना कोप माळकु आंदरी नष्ट माळदीन.

\VS{9}ईग आंदुर तान व्यभिचार अदिक राजागोळ लाश नान हाती टु दुर माळुल, आग ना आंदुर बीच सदा वास माळतेला ईराईन.


\par }{\PP \VS{10}“हे मंळसा अन सन्तान, नी इस्त्राएल उन घराना अक ई भवन इन नमुना तोर्स कि आंदुर तान अधर्म इन क्याल्सागोळ से लज्जित आगकु आ नमुना अक नाप्सुल.

\VS{11}अगर आंदुर तान सप्पा क्याल्सागोळ से लज्जित आगुल, रा आंदरी ई भवन इन आकार अदिक स्वरूप, अदिक ईदुर व्हार्या होगा बरोद हादी, अदिक ईदुर सप्पा आकार अदिक विधीगोळ, अदिक नियम हेळेत, अदिक आंदुर मुंद लिख्सकु ईटेत; यदुर देल आंदुर इदुर सप्पा आकार अदिक इदुर सप्पा विधीगोळ याद माळकु अदुर अनुसार माळुल.

\VS{12}भवन इन नियम ईद आद कि पहाळी इन चोटी इन नाकु दीकळोद सप्पा हिस्सा परमपवित्र आद. नोळ, भवन इन नियम ईदा हुन.


\par }{\SH वेदी इन बनावट
\par }
{\PP \VS{13}“ईत्ता कय इन नाप देल जो साधारण कय देल चौवा तीम येक्कुल ईरूल, वेदी इन नाप ईद हुन, मतलब अदुर आधार ऊंद कय इन, अदिक अदुर चौळाई ऊंद कय इन, अदिक अदुर नाकु दीकळोद छोर मा पटरी ऊंद चौवे अन. वेदी इन ऊचाई ईदा हुन:

\VS{14}जमीन मा हुडुकु आधार टु हुडुकु ल्यालमा अन कुर्ची ताका येढ्ढ कय इन ऊचाई ईरूल, अदिक अदुर चौळाई कय तिमुर्द ईरूल; अदिक श्याण कुर्ची टु हुडुकु धोळ कुर्ची ताका नाक कय ईरूल अदिक अदुर चौळाई कय तिमुर्द ईरूल;

\VS{15}अदिक म्याकुच इन हिस्सा नाक कय ऊचा ईरूल; अदिक वेदी मा होताकोद जागा अन नाक सींग म्याकुच इन दी होटकु ईरूल.

\VS{16}वेदी मा होततोगोद जागा चौकोर मतलब हन्नेळ कय लंबा अदिक हनुंद कय चौळा ईरूल.

\VS{17}ल्यालमा अन कुर्ची चौदा कय लंबा अदिक चौदा कय चौळा ईरूल, अदिक अदुर नाकु दिकळोद पटरी आरधा कय इन ईरूल, अदिक अदुर आधार नाकु दी कय तिमुर्द ईरूल. अदुर सीळी अदुर पूर्व दी ईरूल.”


\par }{\SH वेदी इन अर्पण
\par }
{\PP \VS{18}बाक आव नान से अंदुन, हे मंळसा अन सन्तान, परमेश्वर यहोवा ईद अनतान, या दिशी होमबली येर्सली अदिक रक्ता छिळकुसोर साटी वेदी माळकु आगुल, आ दिन इन विधीगोळ ईव ठहरूसुल:


\par }{\PP \VS{19}“मतलब लेवीय याजक लॉकुर, जो सदोक उन सन्तान उर, अदिक नान स्यावा टहल माळली नान हाती ईरतार, आंदरी नी पापबली इन साटी ऊंद पाड्डा कोळेत, परमेश्वर यहोवा अन ईदा वाणी हुन.

\VS{20}आग नी अदुर रक्ता दा टु येनारा हुडुकु वेदी इन नाकु सींगगोळ अदिक कुर्चीगोळ क्वाना अदिक नाकु दी पट्टी मा हचेत; ई प्रकार देल आऊन साटी प्रायश्चित माळा द्वारा अदरी पवित्र माळेत.

\VS{21}आग पापबली इन पाड्डा अक हुडुकु, भवन इन पवित्र जागा अन व्हार्या ठहरूस्द जागा दा होताक कोमेत.

\VS{22}दुसरा दिशी ऊंद निर्दोष व्हात पापबली माळकु येर्सेत; अदिक ह्यांग पाड्डा अन द्वारा वेदी पवित्र माळकु आगुल, हांग अच अद ई व्हात इन द्वारा भी पवित्र माळकु आदीत.

\VS{23}याग नी अदरी पवित्र माळ कोंड्या, आग ऊंद निर्दोष पाड्डा अदिक ऊंद निर्दोष म्यांडा येर्सेत.

\VS{24}नी अवरी याजक उन मुंद तरेत, अदिक याजक लॉकुर अऊर मा ऊप्प हाक्कु अवरी यहोवा अक होमबली माळकु येरस्यार.

\VS{25}येळ दिन ताका नी रोज पापबली इन साटी ऊंद व्हात तैयार माळेत, अदिक निर्दोष पाड्डा अदिक मर्रगोळ दा टु निर्दोष म्यांडा भी तैयार माळकु आगुल.

\VS{26}येळ दीन याजक लॉकुर वेदी इन साटी प्रायश्चित माळकु अदरी शुद्ध माळतेला ईरूल; ईदा भाती आऊन संस्कार आगुल.

\VS{27}याग अव दीनगोळ खतम आगुल, आग आठवा दिन इन बाद्दा टु याजक लॉकुर नीम साटी होमबली अदिक मेलबली वेदी मा येर्स तोगुल; आग ना नीम से खुश आगाईन, परमेश्वर यहोवा अन ईदा वाणी हुन.”




\par }\Chap{44}{\SH पुर्वी फाटक इन उपयोग
\par }
{\PP \VerseOne{1}बाक आव नानी पवित्र जागा अन आ व्हार्या फाटक इन हाती वापस वोतुन, जो पूर्वमुखी आद: अदिक अद बंद ईरोद.

\VS{2}आग यहोवा नान से अंदुन, “ईद फाटक बंद ईरूल अदिक खोल्सकु ईला आगुल; याऊ ईल टु आगकु बुळ्क होग सकबाळुल; यतिकी इस्त्राएल उन परमेश्वर यहोवा ईल टु आगकु बुळ्क बंदान; ई कारण ईद बंद ईरूल.

\VS{3}सिर्फ प्रधान अच, प्रधान आगा कारण, नान मुंद भोजन माळोर साटी अल कुरतान; आव फाटक इन ओसारा टु आगकु बुळ्क होगुल, अदिक ईल टु आगकु होळुल.”


\par }{\SH मंदिर दा प्रवेश इन नियम
\par }
{\PP \VS{4}बाक आव उत्तरी फाटक इन हाती टु आगकु नान भवन इन मुंद वोतुन; आग ना नोळदीन कि यहोवा अन भवन यहोवा अन तेज देल तुम्मेत; अदिक ना बाय इन भार देल बीदोदीन.

\VS{5}आग यहोवा नान से अंदुन, “हे मंळसा अन सन्तान, ध्यान कोटकु तान कण्णगोळ देल नोळ, अदिक जो येनारा ना नीन से तान भवन इन सप्पा विधीगोळ अदिक नियमगोळ बारा दा अनाईन, अव सप्पा तान कण्णगोळ देल केळ; अदिक भवन इन प्रवेश अदिक पवित्र जागा अन सप्पा निकासगोळ मा ध्यान कोळुल.

\VS{6}अदिक आ बलवाईगोळ मतलब इस्त्राएल उन घराना से अनेत, परमेश्वर यहोवा ईद अनतान: हे इस्त्राएल उन घराना, तान सप्पा बेकार क्याल्सागोळ से ईग कय नेगु.

\VS{7}याग नीव नान भोजन मतलब ण्याण अदिक रक्ता येर्सतोगीर, आग नीव बिराना लॉकुर इक जो मन अदिक तन येढ्ढु उन खतनाहीन ईरीर, नान पवित्र जागा दा बरगोळीर कि आंदुर नान भवन अपवित्र माळुल; अदिक आंदुर नान वादा अक मुरू बुट्टुर यदुर देल नीम सप्पा बेकार क्याल्सा वाळुसेदव.”

\VS{8}नीव नान पवित्र वस्तुगोळ्द रक्षा माळीदील, लेकीन नीव तान अच मन देल अन्य लॉकुरी नान पवित्र जागा दा नान वस्तुगोळ्द रक्षा माळावाळेर ठहरूसदीन.


\par }{\PP \VS{9}“ईदुरसाटी परमेश्वर यहोवा ईद अनतान: इस्त्राएलगोळ बीच यास अन्य लॉकुर आर, जो मन अदिक तन येढ्ढु उन खतनाहीन आर, आंदुर दा टु याऊ नान पवित्र जागा दा बर बाळुल.”


\par }{\SH लेवीय याजकपद टु अलग माळकु आदुर
\par }
{\PP \VS{10}“लेकीन लेवीय लॉकुर जो आ समय नान से दुर आगेगीदुर, याग इस्त्राएली लॉकुर नानी बिटकु तान मुरतीगोळ हींद भटकुसीगीदुर, आंदुर तान अधर्म इन भार नेगदार.

\VS{11}लेकीन आंदुर नान पवित्र जागा दा टहलुए आगकु भवन इन फाटकगोळ पहरा कोळावाळेर अदिक भवन इन टहलुए ईत्तुर; आंदुर होमबली अदिक मेलबली इन जनावर लॉकुर साटी वध माळुल, अदिक आंदुर्द स्यावा टहल माळली आंदुर मुंद नीदुरकु ईरूल.

\VS{12}यतिकी इस्त्राएल उन घराना अन स्यावा टहल आंदुर आंदुरव मुरतीगोळ मुंद माळतोगोर, अदिक आंदुर ठोकर तिनोद अदिक अधर्म दा फसुसोद कारण आगेगीदुर; ई कारण ना आंदुर बारा दा किर्‍या तिंदीन कि आंदुर तान अधर्म इन भार नेगुल, परमेश्वर यहोवा अन ईदा वाणी हुन.

\VS{13}नान हाती बरबाळुल, अदिक न नान साटी याजक इन क्याल्सा माळुल; अदिक न नान यातोदु पवित्र वस्तु, या यातोदु परमपवित्र वस्तु उक मुट्ट सक बाळुल; आंदुर तान शरम इन अदिक जो बेकार क्याल्सा आंदुर माळ्यार, अऊर्द भी भार नेगुल.

\VS{14}तरी भी ना आंदरी भवन दाकळोद सौप्सद वस्तुगोळ रक्षक ठहरूसाईन; अदुर दा स्यावा अन याट क्याल्सा आगुल, अदिक जो येनारा अदुर दा माळोद आद, अदुर माळावाळेर आंदुर अच आगुल.”


\par }{\SH याजक
\par }
{\PP \VS{15}“बाक लेवीय याजक जो सदोक उन सन्तान हुन, अदिक यार आ समय नान पवित्र जागा अन रक्षा माळदुर याग इस्त्राएली नान हाती टु भटकुसीगीदुर, आंदुर नान स्यावा टहल माळोर साटी नान हाती बरतोगुल, अदिक नानी ण्याण अदिक रक्ता येर्सली नान हाती नीदरूल, परमेश्वर यहोवा अन ईदा वाणी हुन.

\VS{16}आंदुर नान पवित्र जागा दा बरतोगुल, अदिक नान मेज इन हाती नान स्यावा टहल माळली इक बरूल अदिक नान वस्तुगोळ्द रक्षा माळुल.

\VS{17}याग आंदुर बुळ्कळोद फाटक टु आगतेला होगतोगुल, आग सन इन कपळा हाक्कु होगुल, अदिक याग आंदुर बुळ्कोद आंगुळ इन फाटकगोळ दा या अदुर बुळ्क स्यावा टहल माळतीर, आग आंदुर्द यातोदु ऊन इन कपळा हाकबाळुल.

\VS{18}आंदुर ताल्ला मा सन इन सुन्दर टोपीगोळ हाकुल अदिक नेळु दा सन इ जंग्यागोळ कटकु ईरूल; यातोदारा ईत्ता कपळागोळ से आंदुर नेळु कटबाळुल यदुर देल पसीना आगतद.

\VS{19}याग आंदुर व्हार्या आंगुळ दा लॉकुर हाती होळुल, आग जो कपळा हाक्कु आंदुर स्यावा टहल माळतोगोर, अवरी ईळ्सकु अदिक पवित्र कोठरीगोळ दा ईटकु दुसरा कपळा हाकुल, यदुर लॉकुर आंदुर कपळा अन कारण पवित्र ठहरूस बाळुल.

\VS{20}न रा आंदुर ताल्ला मुंडुसुल, अदिक न चुट्टी लंबा आग गोळुल; आंदुर सिर्फ तान चुटटी कळसुसुल.

\VS{21}बुळ्कळोद आंगुळ दा होगावती याऊ याजक अंगुर इन रास्सा कुडुबाळुल.

\VS{22}आंदुर रांड्या या बीळ्द आर्त इन से मदा माळ बाळुल; सिर्फ इस्त्राएल उन घराना अन वंश दा टु कुवारा या हींग रांड्या से मदा माळुल जो यातारा याजक उन आर्त आगीदार.

\VS{23}आंदुर नान प्रजा अक पवित्र अपवित्र अन भेद कल्सतोगुल, अदिक शुद्ध अशुद्ध अन अन्तर हेळ तोगुल.

\VS{24}याग यातोदारा मुकदमा आगुल आग न्याय माळोरसाटी इक भी आंदुर अच कुरूल, अदिक नान नियमगोळ अनुसार न्याय माळुल. नान सप्पा नियत हाब्बगोळ बारा दा भी आंदुर नान व्यवस्था अदिक विधिगोळ पालन माळुल, अदिक नान आराम दिनगोळी पवित्र मानसुल.

\VS{25}आंदुर यातारा मंळसा अन लाश इन हाती होगबाळुल कि अशुध्द आगेगुल; सिर्फ मोय-आप्प, पोर-पार; वार्ट, अदिक ईत्ता आकतींग इन लाश इन कारण यार्द मदा ईला आगीदाद आंदुर तान इक शुद्ध माळ सकतार.

\VS{26}याग आंदुर अशुध्द आगेदार, आग आंदुर साटी येळ दीन गिन्सकु आगुल अदिक आग आंदुर शुद्ध ठहरूसुल,

\VS{27}अदिक याता दिशी आंदुर पवित्र जागा मतलब बुळ्कळोद आंगुळ दा स्यावा टहल माळली बाक प्रवेश माळुल, आ दीन तान साटी पापबली येर्सुल, परमेश्वर यहोवा अन ईदा वाणी हुन.”


\par }{\PP \VS{28}“आंदुर्द ऊंद अच खुद इन भाग आदीत, मतलब आंदुरव भाग ना अच हुईन; नीव आंदरी इस्त्राएल इन न्याड्या येनारा हींग जमीन कोळबाळेत जो आंदुर्द खुद इन आगुल; आंदुरव खुद इन जमीन ना अच हुईन.

\VS{29}आंदुर अन्नबली, पापबली अदिक दोषबली तिनतोगुल; अदिक इस्त्राएल दा जो वस्तु अर्पण माळकु आगुल, अद आंदरी सीकतोगुल.

\VS{30}सप्पा प्रकार इन सबसे पयला उपज अदिक सप्पा प्रकार इन नेग्द वस्तु जो नीव नेगुकु येर्सी, याजकगोळी सीकुल; अदिक व्हाशोद अन्न अन पयला काल्सद हीट्ट भी याजक उक कोळ तोगेत, यदुर देल नीम लॉकुर मान्या दा आशीष ईरूल.

\VS{31}जो येनारा तान ताना सायुल या हरकु आग्यान, बाक पक्षी आगुल या जनावर अदुर मास याजक तिनबाळुल.”




\par }\Chap{45}{\SH द्याश इन जमीन दा परमेश्वर उन हिस्सा
\par }
{\PP \VerseOne{1}याग नीव चिट्टी हाक्कु द्याश इन वाटसीर, आग द्याश दा टु ऊंद हिस्सा पवित्र जान्सकु यहोवा अक अर्पण माळेतीर; अदुर लंबाई पच्चीस हजार बास इन अदिक चौळाई हत्त हजार बास इन आगुल, अद भाग तान नाकु दीकळोद सीमा ताका पवित्र ठहरूसुल.

\VS{2}अदुर दा टु पवित्र जागा अन साटी अईद सौ बास लंबा अदिक अईद सौ बास चौळा चौकोन जमीन आगुल, अदिक अदुर नाकु दी पचास पचास कय चौळा जमीन बिटकु बीदकु ईरूल.

\VS{3}आ पवित्र भाग दा नीव पच्चीस हजार बास लंबा अदिक हत्त हजार बास चौळा जमीन इक नाप्सेत, अदिक अदुर दा पवित्र जागा माळेत, जो परमपवित्र ठहरूसुल.

\VS{4}जो याजक पवित्र जागा अन स्यावा टहल माळुल अदिक यहोवा अन स्यावा टहल माळली हात्ती बरूल, अद आंदुर अच साटी आगुल; अल आंदुर मान्नागोळ साटी जागा आगुल अदिक पवित्र जागा अन साटी पवित्र ठहरूसुल.

\VS{5}बाक पच्चीस हजार बास लंबा, अदिक हत्त हजार बास चौळा ऊंद भाग, भवन इन स्यावा टहल माळावाळेर लेवीगोळी ईप्पत कोठरीगोळ साटी आगुल.

\VS{6}“बाक नगर इन साटी, अर्पण माळदव पवित्र हिस्सा अन हाती नीव अईद हजार बास चौळा अदिक पच्चीस हजार बास लंबा, खास जमीन ठहरूसेत; अद इस्त्राएल उन सप्पा घराना साटी आगुल.”


\par }{\SH प्रधान उन साटी जमीन
\par }
{\PP \VS{7}प्रधान उन खुद इन हिस्सा अर्पण माळदव हिस्सा अदिक नगर इन खास जमीन इन येढ्ढु दी मतलब येढ्ढु उन पश्चिम अदिक पूर्व दिशागोळ दा येढ्ढु हिस्सागोळ मुंद ईरूल; अदिक अदुर लंबाई पश्चिम टु हुडुकु पूर्व ताका आ येढ्ढ हिस्सागोळ दा टु यातारा ऊंद इन तुल्य ईरूल.

\VS{8}इस्त्राएल उन द्याश दा प्रधान उन ईदा खुद इन जमीन आगुल. नान ठहरूसदोर प्रधान नान प्रजा मा मात्त अंधेर माळबाळुल; लेकीन इस्त्राएल उन घराना अक आऊन गोत्रगोळ अनुसार द्याश सीकुल.


\par }{\SH प्रधान उन साटी नियम
\par }
{\PP \VS{9}“परमेश्वर यहोवा ईद अनतान: हे इस्त्राएल उन प्रधानगोळा! बस माळी, झगळा अदिक उत्पाद इक दुर माळी, अदिक न्याय अदिक धर्म इन क्याल्सा माळतोगी; नान प्रजा अन लॉकुर इक तेगोद बीट्टबुळी, परमेश्वर यहोवा अन ईदा वाणी हुन.”


\par }{\PP \VS{10}“नीम हाती सच्चा तराजु, सच्चा एपा, अदिक सच्चा बट ईरूल.

\VS{11}एपा अदिक बट येढ्ढु ऊंद अच नाप इन ईरूल, मतलब येढ्ढु दा होमेर उन हतवा अंश समुसुल; येढ्ढु अन नाप होमेर इन हिसाब घाई ईरूल.

\VS{12}शेकेल ईप्पत गेरा अन ईरूल; अदिक नीम्द माना ईप्पत, पच्चीस, या पन्द्रह शेकेल इन ईरूल.”


\par }{\PP \VS{13}“नीम्द नेग्द भेंट ईद ईरूल, मतलब गोदी अन होमेर टु एपा अन आरवा अंश, अदिक जौ इन होमेर दा एपा अन आरवा अंश कोळेत.

\VS{14}याण्णा अन नियत अंश कोर दा टु हतवा अंश आगुल; कोर रा हत्त बट मतलब ऊंद होमेर इन तुल्य आद, यतिकी होमेर हत्त बत इन ईरतद.

\VS{15}इस्त्राएल इन वळ्लीद वळ्लीद चराईगोळ से येढ्ढ येढ्ढ सौ मर्र-म्यांढ्ढा दा टु ऊंद मर्र या म्यांढ्ढा कोटकु आगुल. ईव सप्पा वस्तुगोळ अन्नबली अदिक मेलबली इन साटी कोटकु आगुल यदुर देल आंदुर साटी प्रायश्चित माळकु आगुल, परमेश्वर यहोवा अन ईदा वाणी आद.

\VS{16}इस्त्राएल उन प्रधान इन साटी द्याश इन सप्पा लॉकुर ईद भेंट कोळुल.

\VS{17}हाब्बगोळ, व्हासा चाँद इन दिनगोळ, आराम दिनगोळी अदिक इस्त्राएल इन घराना अन सप्पा नियत हाब्बगोळ दा होमबली, अन्नबली, अदिक अर्घ कोळेत प्रधान उन अच क्याल्सा ईरूल. इस्त्राएल उन घराना साटी प्रायश्चित माळली अद पापबली, अन्नबली, होमबली, अदिक मेलबली तैयार माळुल.”


\par }{\SH हाब्ब
\par }
{\PP \VS{18}परमेश्वर यहोवा ईद अनतान: पयला तींगुळ इन पयला दिशी इन नी ऊंद निर्दोष पाड्डा हुडुकु पवित्र जागा अक पवित्र माळेत.

\VS{19}ई पापबली इन रक्ता दा टु याजक येनारा हुडुकु भवन इन चौखट इन खंबागोळ, अदिक वेदी इन कुर्चीगोळ नाकु क्वाना, अदिक बुळ्कळोद आंगुळ इन फाटक इन खंबागोळ मा हचुल.

\VS{20}बाक भुल देल आग्यानतावश यार पाप माळीदार आंदुर साटी तींगुळ इन येळवा दिन इन भी ईद अच माळेत; ईदा प्रकार देल भवन इन साटी प्रायश्चित माळेत.

\VS{21}“पयला तींगुळ इन चौदावा दिशी नीम्द फसह आगतेला ईरूल, अद येळ दिन इन हाब्बा इरूल अदिक अदुर दा अखमीरी रोट्टी तीनकु आगुल.

\VS{22}आ दिशी प्रधान तान अदिक प्रजा अन सप्पा लॉकुर निम्मित ऊंद पाड्डा पापबली इन साटी तैयार माळुल.

\VS{23}हाब्ब इन येळु दिशी आव यहोवा अन साटी होमबली तैयार माळुल, मतलब हर ऊंद दिशी येळ येळ निर्दोष पाड्डागोळ अदिक येळ येळ निर्दोष म्यांडागोळ अदिक रोज ऊंद ऊंद व्हात पापबली इन साटी तैयार माळुल.

\VS{24}हर ऊंद पाड्डा अदिक म्यांडा अन सांगुळ आव एपा तीम अन्नबली, अदिक एपा हींद हीन तीन याण्णा तैयार माळुल.

\VS{25}येळवा तींगुळ इन पंदरा दिन टु हुडुकु येळ दिन ताका मतलब पूर्व इन दीनगोळ दा अद पापबली, होमबली, अन्नबली, अदिक याण्णा ईदा विधी अनुसार माळ तोगुल.”




\par }\Chap{46}{\SH प्रधान
\par }
{\PP \VerseOne{1}“परमेश्वर यहोवा ईद अनतान: बुळ्क इन आंगुळ इन पूर्वमुखी फाटक क्याल्सा कळी इन आर दीन बंद ईरूल, लेकीन आराम इन दिशी खुला ईरूल. व्हासा चाँद इन दिनगोळ दा भी खुला ईरूल.

\VS{2}प्रधान व्हार्या टु फाटक इन ओसारा अन हादी टु बंदकु फाटक इन खंबा अन हाती नीदरेगुल, अदिक याजक आऊन होमबली अदिक मेलबली तैयार माळुल; अदिक आव फाटक इन देवळी मा नमस्कार माळुल; आग व्हार्या होगुल, अदिक फाटक द्यावगा अन पयले बंद माळकु आगबाळुल.

\VS{3}लॉकुर आराम अदिक व्हासा चाँद इन दिनगोळ दा आ फाटक इन दरवाजा दा यहोवा अन मुंद नमस्कार माळुल.

\VS{4}आराम दीन दा जो होमबली प्रधान यहोवा अन साटी येर्सुल, अद मर्री अन आर निर्दोष पाड्डा अदिक ऊंद निर्दोष म्यांडा अन आगुल.

\VS{5}अन्नबली ईद ईरूल: मतलब म्यांडा अन सांगुळ एपा तीम अन्न अदिक मर्र इन पाड्डागोळ सांगुळ यथाशक्ती अन्न अदिक एपा हींद हीन तीम याण्णा.

\VS{6}व्हासा चाँद इन दिनगोळ दा अद ऊंद निर्दोष पाड्डा अदिक मर्र इन आर पाड्डा अदिक ऊंद म्यांडा येर्सुल; ईव सप्पा निर्दोष ईरूल.”

\VS{7}पाड्डा अदिक म्यांडा येढ्ढु अन सांगुळ आव ऊंद ऊंद एपा अन्नबली तैयार माळुल, अदिक मर्र इन पाड्डा अन सांगुळ यथाशक्ती अन्न, अदिक एपा हींद तीम याण्णा.

\VS{8}याग प्रधान बुळ्क होगुल आग आव फाटक इन ओसारा टु आगकु होगुल, अदिक अदा हादी टु आगकु होट्ट बुळुल.

\VS{9}“याग साधारण लॉकुर नियत हाब्बगोळ दा यहोवा अन मुंद नमस्कार माळली बरूल, आग जो उत्तरी फाटक टु आगकु नमस्कार माळोर साटी बुळ्क बरूल, आव दक्षीणी फाटक टु आगकु होळुल, अदिक जो दक्षीणी फाटक टु आगकु बुळ्क बरूल, आव उत्तरी फाटक टु आगकु होळुल, मतलब जो याता फाटक टु आगकु बुळ्क बंदीदान, आव अदा फाटक टु वापस होगबाळुल, तान मुंद अच होट्ट बुळुल.”

\VS{10}याव आंदुर बुळ्क बरूल आग प्रधान आंदुर न्याड्या आगकु बरूल, अदिक याग आंदुर होळुल, आग आंदुर ऊंद सांगुळ होळुल.

\VS{11}“हाब्बगोळ्द अदिक अन्य नियत हाब्बगोळ्द अन्न बली पाड्डा हींद एपा तीम, अदिक म्यांडा हींद एपा तीम इन ईरूल; अदिक मर्र इन पाड्डा अन सांगुळ यथाशक्ती अन्न अदिक एपा हीन तीम याण्णा.

\VS{12}बाक याग प्रधान होमबली या मेलबलि इक खुद इन इच्छा भेंट माळकु यहोवा अन साटी तैयार माळुल, आग पूर्वमुखी फाटक आंदुर साटी तेरकु आगुल, अदिक आंदुर तान होमबली अदिक मेलबली हांग अच तैयार माळुल ह्यांग आव आराम इन दिशी माळतान; आग आव होळुल, अदिक आऊन होळोर हींद फाटक बंद माळकु आगुल.


\par }{\SH रोज इन भेंट
\par }
{\PP \VS{13}“रोज नी वर्ष तिमोद ऊंद निर्दोष मर्र इन पाड्डा यहोवा अन होमबली इन साटी तैयार माळेत, ईद प्रती व्हातर्या माळकु आगुल.

\VS{14}रोज व्हातर्या अदुर सांगुळ ऊंद अन्नबली तैयार माळेत, मतलब एपा अन आरवा अंश अदिक मैदा दा मिलुसोर साटी हीन तीम याण्णा अन तिहाई यहोवा अन साटी सदा अन अन्नबली नित्य विधि इन अनुसार येर्सकु आगुल.

\VS{15}मर्र इन पाड्डा, अन्नबली अदिक याण्णा, रोज व्हातर्या अक नित्य होमबली माळकु येर्सकु आगुल.


\par }{\SH प्रधान अदिक जमीन इन हिस्सा
\par }
{\PP \VS{16}“परमेश्वर यहोवा ईद अनतान: अगर प्रधान तान यातोवारा पार उक येनारा कोळुल, रा अद आऊन भाग आगकु आऊन नातुगोळी भी सीकुल; हिस्सा अन नियम इन अनुसार अद आऊन भी धन ठहरूसुल.

\VS{17}लेकीन अगर आव तान हिस्सा दा टु यातोवारा क्याल्सा माळावाळा अक येनारा कोळतान, रा छुट्टी इन वर्ष ताका रा आव आऊन आगकु ईरूल, लेकीन अदुर बाद्दा प्रधान उक वापस माळकु आगुल; अदिक आऊन खुद इन हिस्सा अच आऊन पारगोळी सीकुल.

\VS{18}प्रजा अन ईत्ता हिस्सा प्रधान ईला ताकोमुल, जो अंधेर देल आंदुर्द खुद इन जमीन टु कसुकु आग्याद; तान चिकोरी आव तांद अच खुद इन जमीन दा टु हिस्सा कोळुल; हींग आग बाळुल नान प्रजा अन लॉकुर तान तान खुद इन जमीन टु तितर-बितर आगेगुल.”


\par }{\SH मंदिर इन कासोद मान्ना
\par }
{\PP \VS{19}बाक आव नानी फाटक इन ऊंद दीकळोद दरवाजा टु आगकु याजकगोळ उत्तरमुखी पवित्र कोठरीगोळ दा वोतुन; अल पश्चिमी इन दी क्वाना दा ऊंद जागा ईरोद.

\VS{20}आग आव नान से अंदुन, “ईद अद जागा हुन यदुर दा याजक लॉकुर दोषबली अदिक पापबली इन मास इक कासुल अदिक अन्नबली इक भी कासुल, हींग आगबाळुल कि आंदरी व्हार्या अन आंगुळ दा वोयोर से साधारण लॉकुर पवित्र ठहरूसुल.”

\VS{21}आग आव नानी व्हार्या अन आंगुळ दा वोतकु आ आंगुळ इन नाकु दी वयाळ्सदुन, अदिक आंगुळ इन हर ऊंद क्वाना दा ऊंद ऊंद वोटा माळकु ईरोद,

\VS{22}मतलब आंगुळ इन नाकु क्वाना दा चालीस कय लंबा अदिक तीस कय चौळा वोटागोळ ईरव; नाकु क्वाना अन वोटागोळ्द ऊंद अच नाप ईरोद.

\VS{23}बुळ्क नाकु दी दिवाल ईरोद, अदिक दिवालगोळ ल्यालमा कासोर साटी चुलीगोळ माळकु ईरोव.

\VS{24}आग आव नान से अंदुन, “कासोद मान्ना, येल भवन इन रखवाला लॉकुरव बलिदानगोळी कासोर, आंदुर ईंदुर अच उर.”




\par }\Chap{47}{\SH मंदिर टु वाहुसतेला सोता
\par }
{\PP \VerseOne{1}बाक आव नानी भवन इन दरवाजा मा वापस वोतुन; अदिक भवन इन देवढी इन ल्यालमा टु ऊंद सोता होटकु पूर्व दी वाहुसोद. भवन दरवाजा रा पूर्वमुखी ईरोद, अदिक सोता भवन इन ऊजवा दी अदिक वेदी इन दक्षीणी दी ल्यालमा टु होळ तोगोद.

\VS{2}आग आव नानी उत्तर इन फाटक टु आगकु व्हार्या वोतुन, अदिक व्हार्या व्हार्या टु तिर्गुसकु व्हार्या मतलब पूर्वमुखी फाटक इन हाती पोहचुसदुन, अदिक दक्षीणी इन दी टु नीर वाहुसोद.

\VS{3}याग आव मंळसा कय दा नापसोद डोरी हुडुकु पूर्व दी होट्टुन, आग आऊन भवन टु हडुकु, हजार कय ताका आ सोता अक नाप्सदुन, अदिक नानी नीर दा टु नळ्सदुन, अदिक नीर ट्वांगरा ताका ईरोद.

\VS{4}बाक आव हजार कय माप्सकु नानी नीर दा टु नळ्सदुन, अदिक नीर ट्वांगरा ताका ईरोद, बाक अदिक हजार कय माप्सकु नानी नीर दा टु नळ्सदुन, अदिक नीर नेळु ताका ईरोद.

\VS{5}आग आव ऊंद हजार कय नाप्सदुन, अदिक हींग गांगा आगेत यदुर आप्पाटी ना होग सकीदील, यतिकी नीर वाळुसकु तैरूसा लायक ईरोद; मतलब हींग गांगा ईरोद यदुर आप्पाटी याऊ होग ईला सकोन.

\VS{6}आग आव नान से केळदुन , “हे मंळसा अन सन्तान, येन नी नोळ्या?” आग आव नानी गांगा अन किनारा किनारा वापस माळकु पोहचुस बुट्टुन.

\VS{7}वापस बंदकु ना येन नोळदीन, कि गांगा अन किनारा मा हापाळ सा मार्र आव.

\VS{8}आग आव नान से अंदुन, “ ईद सोता पूर्वी द्याश इन दी वाहुसीत्याद, अदिक अराबा दा ईळकु ताल दी वाहुसीत; अदिक भवन टु होटकु सीधा ताल दा मीलुसेदीत; अदिक अदुर नीर सय आगेदीत.

\VS{9}येल येल गांगा वाहुसीत, अल अल सप्पा प्रकार इन हापाळ तत्ती कोळावाळा जीवजन्तु जीऊसेव अदिक मेनगोळ भी हापाळ आगेदव; यतिकी ई सोता अन नीर अल पोहचुस्याद, अदिक ताल इन नीर सय आगेदीत; अदिक येल्यारा भी ईद गांगा पोहचुसीत अल सप्पा कीळा जीऊसेव.

\VS{10}ताल इन तट मा मेन हुडावाळेर नीदुरकु ईत्तार, अदिक एनगदी टु हुडुकु ऐनेग्लैम ताका अल जाल फैलुसकु आदव, अदिक आंदरी महासागर इन घाई अलग अलग इन अनगीनत मेनगोळ सिक्‍केव.

\VS{11}लेकीन तल इन हाती जो दलदल अदिक गड्डागोळ आव, अऊर नीर सय ईरतीदील; अव खर्ट अच ईत्तव.

\VS{12}गांगा अन येढ्ढु किनारा मा अलग अलग प्रकार ईनव तीना लायक फलदायी मार्र आदव, यदुरव याल्ला चीम्सतीदील अदिक अऊरव फलसोद भी यागलु बंद आगतीदील, यतिकी गांगा अन नीर पवित्र जागा टु होटाद. अऊर दा तींगुळ तींगुळ व्हासा व्हासा काय हत्तेव. अऊरव काय तीनोर, अदिक याल्ला औषध इन क्याल्सा दा बंदव.”


\par }{\SH द्याश इन सीमागोळ
\par }
{\PP \VS{13}परमेश्वर यहोवा ईद अनतान: “या सीमा अन बुळ्क नीमी इक ई द्याश तान हन्नेळ गोत्रगोळ अनुसार वाटसोद बीद्दीत, अद ईद हुन: यूसुफ उक येढ्ढ भाग सीकुल.”

\VS{14}अदरी नीव आबुर दाबुर घाई खुद इन हिस्सा दा नोळीर, यतिकी ना किर्‍या तिंदीन कि अदरी नीम आप्पगोळी कोळाईन, ईदुरसाटी ईद द्याश नीम्द खुद इन हिस्सा ठहरूसीत.

\VS{15}“द्याश इन सीमा ईद आगुल: मतलब उत्तरी दीकळोद सीमा महासागर टु हडुकु हेतलोन इन हाती टु सदाद इन घाटी ताका पोहचुसुल,

\VS{16}अदिक आ सीमा अन हाती हमात बेरोता, अदिक सिब्रैम जो दमिश्क अदिक हमात इन सीमागोळ न्याड्या दा आव, अदिक हसर्हत्तीकोन ताका, जो हौरान इन सीमा मा आद.

\VS{17}ईद सीमा समुद्र टु हुडुकु दमिश्क इन सीमा अन हाती इन हसरेनोन ताका पोहचुसुल, अदिक अदुर उत्तर दी हमात ईरूल. उत्तर इन सीमा ईदा आगुल.

\VS{18}पुर्वी सीमा यदुर ऊंद दी हौरान दमिश्क; अदिक यरदन इन दी गिलाद अदिक इस्त्राएल इन द्याश ईरूल; उत्तरी सीमा टु हुडुकु पुर्वी ताल ताका अदरी नापसेत. पुर्वी सीमा रा ईदा आगुल.”

\VS{19}दक्षीणी सीमा तामार टु हुडुकु कादेश इन मरीबोत हेसुर इन सोता ताका मतलब मिस्त्र अन नाला ताका, अदिक महासागर ताका पोहचुसुल. दक्षीणी सीमा ईला आगुल.

\VS{20}पश्चिमी सीमा दक्षीणी सीमा टु हुडुकु हमात इन घाटी इन मुंद ताका अन महासागर ईरूल. पश्चिमी सीमा ईवा आगुल.

\VS{21}“ई प्रकार द्याश इक इस्त्राएल इन गोत्रगोळ अनुसार आपस दा वाट्स कोमेतीर.

\VS{22}ईदरी आपस दा अदिक आ परदेशीगोळ सांगुळ वाट्स कोमेतीर, जो नीम न्याड्या ईरतेला चिकोरगोळी पैदा माळुल. आंदुर नीम नजर दा देशी इस्त्राएलगोळ घाई ठहरूसुल, अदिक नीम गोत्रगोळ न्याड्या तान तान भाग पाऊसुल.

\VS{23}जो परदेशी याता गोत्र अन द्याश दा ईरतीदान, आऊक अदा भाग कोळेतीर, परमेश्वर यहोवा अन ईदा वाणी आद.”




\par }\Chap{48}{\SH गोत्रगोळ दा जागा अन वाटप
\par }
{\PP \VerseOne{1}गोत्रगोळ दा जमीन-वितरण “गोत्रगोळ भाग आगुल: उत्तरी सीमा देल हद्द हेतलोन इन हादी इन हाती टु हमात इन घाटी ताका, अदिक दमिश्क इन सीमा अन हाती इन हसरेनान टु उत्तर इन दी हमात इन हाती ताका ऊंद भाग दान इन ईरूल; अदिक अदुर्द पूर्वी अदिक पश्चिमी सीमा भी ईरूल.

\VS{2}दान इन सीमा टु हतकु पूर्व टु पश्चिम ताका आशेर उन ऊंद भाग ईरूल.

\VS{3}आशेर इन सीमा टु हद्द, पूर्व टु पश्चिम ताका नप्ताली इन ऊंद भाग आगुल.

\VS{4}नप्ताली इन सीमा टु हद्द पूर्व टु पश्चिम ताका मनश्शे अन ऊंद भाग.

\VS{5}मनश्शे अन सीमा टु हद्द पूर्व टु पश्चिम ताका एप्रैम उन ऊंद भाग ईरूल.

\VS{6}एप्रैम उन सीमा टु हद्द पूर्व टु पश्चिम ताका रूबेन उन ऊंद भाग आगुल.

\VS{7}रूबेन इन सीमा टु हद्द, पूर्व टु पश्चिम ताका यहूदा अन ऊंद भाग आगुल.”


\par }{\SH द्याश इन न्याड्या दा जमीन इन खास भाग
\par }
{\PP \VS{8}यहूदा अन सीमा टु हद्द पूर्व टु पश्चिम ताका अद अर्पण माळ्द भाग आगुल, यदरी नीमी अर्पण माळोद बीद्दीत, अद पच्चीस हजार बास चौळा अदिक पूर्व टु पश्चिम ताका यातोदारा ऊंद गोत्र अन भाग इन तुल्य लंबा ईरूल, अदिक अदुर न्याड्या दा पवित्र जागा ईरूल.

\VS{9}जो भाग नीमी यहोवा अक अर्पण माळोद ईत्तीत, अदुर लंबाई पच्चीस हजार बास अदिक चौळाई हत्त हजार बास इन ईरूल.

\VS{10}ईद अर्पण माळ्द पवित्र भाग याजकगोळी सीकुल; अद उत्तर दी पच्चीस हजार बास लंबा, पश्चिम इन दी हत्त हजार बास चौळा, पूर्व दी हत्त हजार बास लंबा अदिक दक्षीण इन दी पच्चीस हजार बास लंबा आगुल; अदिक अदुर न्याड्या यहोवा अन पवित्र जागा ईरूल.

\VS{11}ईद खास पवित्र भाग सदोक उन सन्तान इन आ याजकगोळ्द आगुल जो नान आग्यागोळ्द पालन माळतार, अदिक इस्त्राएलगोळ्द भटकुसदुर समय लेवीगोळ घाई ईला भटकुसीदुर.

\VS{12}ईदुरसाटी द्याश इन अर्पण माळ्द भाग दा टु ईद आंदुर साटी अर्पण माळ्द भाग मतलब परमपवित्र द्याश ठहरूसुल; अदिक लेवीगोळ सीमा से हतकु ईरूल.

\VS{13}याजकगोळ सीमा देल हद्द लेवीगोळ्द भाग ईरूल, अद पच्चीस हजार बास लंबा अदिक हत्त हजार बास चौळा ईरूल. सप्पा लंबाई पच्चीस हजार बास इन अदिक चौळाई हत्त हजार बास इन आगुल.

\VS{14}आंदुर अदुर दा टु न रा येनारा मारूल, न दुसरा जमीन देल बदलुसुल; अदिक न जमीन इन पयला उपज अदिक यारीकारा भी कोटकु आगुल. यतिकी अद यहोवा अन साटी पवित्र आद.

\VS{15}“चौळाई इन पच्चीस हजार बास इन मुंद जो अईद हजार मिक्कु ईत्तीत, अद नगर अदिक मोहल्ला अदिक चराई इन साटी साधारण भाग आगुल; अदिक नगर अदुर न्याड्या दा ईरूल.

\VS{16}नगर इन ईद माप आगुल, मतलब उत्तर, दक्षिण, पूर्व अदिक पश्चिम इन दी साळे नाक नाक हजार कय.

\VS{17}नगर इन हात्ती उत्तर, दक्षिण, पूर्व पश्चिम दा चराईगोळ ईरूल. जो येढ्ढवार येढ्ढवार सौ बास चौळा ईरूल.

\VS{18}अर्पण माळ्द पवित्र भाग इन हाती लंबाई दा टु जो येनारा उळुल, मतलब पूर्व अदिक पश्चिम येढ्ढु दी हत्त हत्त हजार बास को अर्पण माळ्द भाग इन हाती ईरूल, अदुर ऊपज नगर दा मयनत माळावाळेर्द तीनोर साटी आगुल.

\VS{19}इस्त्राएल इन सप्पा गोत्र दा टु जो नगर दा मयनत माळतार, आंदुर अदुर्द खेती माळुल.

\VS{20}सप्पा अर्पण माळ्द भाग पच्चीस हजार बास लंबा अदिक पच्चीस हजार बास चौळा ईरूल; नीमी चौकोर पवित्र भाग अर्पण माळोद बिद्दीत यदुर दा नगर इन खास जमीन ईरूल.”


\par }{\PP \VS{21}“जो भाग ईतोगुल, अद प्रधान उक सीकुल. पवित्र अर्पण माळ्द भाग इन. अदिक नगर इन खास जमीन इन येढ्ढु दी मतलब आंदुर पूर्व अदिक पश्चिम इन दी पच्चीस पच्चीस हजार बास इन चौळाई इन हात्ती, जो अदिक गोत्रगोळ भाग इन हाती ईरूल, अद प्रधान उक सीकुल. अर्पण माळ्द पवित्र भाग अदिक भवन इन पवित्र जागा आंदुर बीच दा ईरूल.

\VS{22}जो प्रधान उन भाग ईत्तीत, अद लेवीगोळ न्याड्या अदिक नगरगोळ खास जमीन आगुल, प्रधान उन हिस्सा यहूदा अदिक बिन्यामीन इन सीमा अन न्याड्या दा आगुल.”


\par }{\SH अन्य गोत्रगोळ भाग
\par }
{\PP \VS{23}“अन्य गोत्रगोळ भाग ई प्रकार आगुल: पूर्व टु पश्चिम ताका बिन्यामीन उन ऊंद भाग ईरूल.

\VS{24}बिन्यामीन उन सीमा से हदद पूर्व टु पश्चिम ताका शिमोन उन ऊंद भाग.

\VS{25}शिमोन उन सीमा से हदद पूर्व टु पश्चिम ताका इस्साकार उन ऊंद भाग.

\VS{26}इस्साकार इन सीमा टु हद्द पूर्व टु पश्चिम ताका जबूलून उन ऊंद भाग.

\VS{27}जबूलून उन सीमा से हद्द पूर्व टु पश्चिम ताका गाद उन ऊंद भाग.

\VS{28}अदिक गाद इन सीमा अन हात्ती दक्षीण इन दी सीमा तामार टु हुडुकु कादेश इन मरीबोत हेसुर इन सोता ताका, अदिक मिस्त्र अन नाला अदिक महासागार ताका पोहचुसुल.

\VS{29}जो द्याश नीमी इस्त्राएल उन गोत्रगोळ इक वाटसोद आदीत अद ईदा हुन, अदिक आंदुर भाग भी ईवा हु, परमेश्वर यहोवा अन ईदा वाणी हुन.”


\par }{\SH नगर इन दरवाजा
\par }
{\PP \VS{30}“नगर इन निकास ईद आगुल, मतलब उत्तर इन दी यदुर्द लंबाई साळे नाक हजार बास इन आगुल.

\VS{31}अदुर दा मुर फाटक ईरूल; मतलब ऊंद रूबेन उन फाटक, ऊंद यहूदा अन फाटक, अदिक ऊंद लेवी इन फाटक आगुल; यतिकी नगर इन फाटक इन हेसुर इस्त्राएल इन गोत्रगोळ हेसुर मा ईटोद बीद्दीत.

\VS{32}पूर्व इन दीकळोद सीमा साळे नाक हजार बास लंबा आगुल, अदिक अदुर दा नाक फाटक ईरूल; मतलब ऊंद यूसुफ उन फाटक, ऊंद बिन्यामीन उन फाटक, अदिक ऊंद दान इन फाटक.

\VS{33}दक्षीण इन दी सीमा साळे नाक हजार बास लंबा ईरूल, अदिक अदुर दा मुर फाटक ईरूल; मतलब ऊंद शिमोन उन फाटक, ऊंद इस्साकार उन फाटक, अदिक जबूलून उन फाटक;

\VS{34}अदिक पश्चिम इन दीकळोद सीमा साळे नाक हजार बास लंबा ईरूल, अदिक अदुर दा मुर फाटक ईरूल; मतलब ऊंद गाद उन फाटक, ऊंद आशेर उन फाटक, अदिक ऊंद नप्ताली इन फाटक ईरूल.

\VS{35}नगर इन नाकु दी घेरा अठरा हजार बास इन ईरूल, अदिक अदिक आ दिशी टु नगर इन हेसुर ‘यहोवा शाम्मा’ ईत्तीत.”

\par }