\NormalFont\ShortTitle{योना}

{\MTB योना

\par }{\MT योना

\par }{\IMT परिचय

\par }{\IP योना अन किताब भविष्यवक्ता योना अन नीनवे शहर दा उद्देश इन बारा दा आद. दुसरा भविष्यवाणीगोळ्द किताबगोळ तुलना दा, ईद किताब परमेश्वर उन बातणी इन तुलना दा भविष्यवक्ता अदिक आऊन क्याल्सागोळ मा यक्कुल ध्यान केंद्रित माळतद. योना अन सेवकाई लगभग अदा समय आत याग यारोबाम द्वितीय इस्त्राएल इन राजा ईरोन, लगभग 800-750 ईसा पूर्व, लेकीन विधवानगोळी ईद पता हैलेच कि किताब खुद याग लिख्सकु आगीत.

\par }{\IP परमेश्वर योना अक नीनवे अन खिलाप प्रचार माळोर साटी कळुदुन, लेकीन योना आग्या मान्सीदिल अदिक नीनवे टु विपरीत दिशा दी होटोदुन.
1:1-3 आव ऊंद जहाज मा सवार आदुन जो तर्शीश शहर होगोद. याग जहाज तर्शीश दी होगोद, रा परमेश्वर ऊंद धोळ्द तुफान कळुदुन जहाज नळसावाळेर हापाळ अंजेदुर, अदिक आंदुर परमेश्वर उन सिट्ट इक शांत माळोर साटी योना अक समुद्र दा भिट बुट्टुर. बाक परमेश्वर योना अक नुंगोर साटी ऊंद धोळ्द मेन कळुदुन. योना पश्चाताप माळदुन अदिक परमेश्वर आऊक जीत्ता ईर गोट्टुन. आखरी दा, योना अदुर खिलाप प्रचार माळोर साटी नीनवे होदुन, अदिक शहर इन लॉकुर पश्चाताप माळदुर. योना अन किताब ई मात मा जोर कोळतद कि परमेश्वर याट दयालु आन, लेकीन योना ईला चाहासोन कि परमेश्वर दयालु ईरूल.
4:2

\par }{\IOT रूपरेखा

\par }{\IO 1. हेळकु आग्याद कि योना याता प्रकार परमेश्वर से दूर ओळेदुन अदिक मेन इन व्हाट्टा दा समुसेदुन.
{\IOR{1}}

\par }{\IO 2. योना द्वारा मेन इन व्हाट्या ईरतेला परमेश्वर से माळ्द प्रार्थना अन वर्णन आद.
{\IOR{2}}

\par }{\IO 3. योना नीनवे दा प्रचार माळतान अदिक शहर इन लॉकुर पश्चाताप माळतार. परमेश्वर आंदरी ऊळसोद फैसला माळतान.
{\IOR{3}}

\par }{\IO 4. योना ई मात देल सिट्ट दा आन कि परमेश्वर नीनवे अन लॉकुर मा दया तोर्सदुन, अदिक परमेश्वर योना से अनतान कि आव सप्पा लॉकुर से प्यार माळतान.
{\IOR{4}}



\par }\ChapOne{1}{\SH योना अन परमेश्वर उन आग्या ईला मानसोद
\par }
{\PP \VerseOne{1}परमेश्वर उन वचन अमितै अन पार योना अक सिक्त:

\VS{2}“तैयार आग, अदिक महानगर नीनवे अक होग. आऊन खिलाप बातणी केळ्स; यतिकी आऊन नागरिकगोळ दुष्कर्मगोळ्द मातकात नान ताका पोहचुस्याद.”

\VS{3}योना येद्दुन. आव प्रभु उन मुंद टु ओळदुन. आव समुद्र अन आप्पाटी तर्शीश नगर होगली याफा बन्दरगाह होदुन. अल आऊक ऊंद जहाज सिक्त जो तर्शीश नगर इक होगोद. इदुरसाटी आव जहाज इन भाळा कोट्टुन, अदिक अदुर मा येरेदुन. आव ड्वांगा नळसावाळेर सांगुळ तर्शीश नगर होगोद चाहासोन ताकी आव यहोवा अन नजर टु दुर आगेगुल.


\par }{\PP \VS{4}लेकीन प्रभु समुद्र मा ऊंद धोळ्द हवा धुंधाळ कळुदुन. आग समुद्र मा भयंकर तुफान येळ्त अदिक जहाज इन मुरोद अंज्क पैदा आगेत.

\VS{5}जहाज नळसावाळेर अंजेदुर, अदिक तान-तान द्यावगोळ्द दुहाई कोळली कुरतुर. आंदुर जहाज इन भार कम माळोर साटी जहाज इन माल समुद्र दा भिट्ट बुट्टुर. लेकीन योना जहाज इन बुळकोद भाग दा होगकु अल्या मिंगेदुन, अदिक आव भर जप दा ईरोन.


\par }{\PP \VS{6}जहाज इन मुखिया आऊन हात्ती बंदकु कारदुन, “ये मिंगावाळा, ईद येन? येळ, तान द्याव उक कारू, कदाचित परमेश्वर नाम दी ध्यान कोळुल अदिक नाव ऊळदोदेव.”


\par }{\PP \VS{7}जहाज नळसावाळेर आपस दा अंदुर, “बरी, नाव चिट्टीगोळ हाकाता, अदिक ईद पता हचाता कि ईद विपत्ती याता मंळसा अन्द कारण नाम मा बिदाद. इदुरसाटी आंदुर चिट्टीगोळ हाकदुर, अदिक चिट्टी योना अन्द हेसुर मा होळ्त.

\VS{8}आंदुर योना से केळदुर, ‘नामी हेळी, ईद विपत्ति नाम मा येती बत्त?’ नी येन क्याल्सा धंदा माळत्या? नी येल टु बंद्या? नी याता द्याश इन ईरावाळा हुय? नी याता समुदाय इनव हुय?”


\par }{\PP \VS{9}आग योना आंदरी ईद हेळदुन, “ना इब्री हुईन; ना समुद्र अदिक जमीन इक माळावाळा स्वर्गीक प्रभु परमेश्वर उन आराधक हुईन.”

\VS{10}ईद केळकु जहाज नळसावाळेर हापाळ अंजेदुर. आंदुर योना से अंदुर, “ईद नी येन माळ्द?”

\par }{\PP योना प्रभु उन मुंद टु ओळेत्यान, ईद मात आंदुर जानसोर; यतिकी खुद योना आंदरी हेळीदुन.

\VS{11}आंदुर योना से केळदुर, “समुद्र शांत आगेगुल, इदुर साटी नाव नीन सांगुळ येन माळेव?” आ समय समुद्र अन लयरगोळ हापाळ उफान होडोव.


\par }{\PP \VS{12}योना आंदुर से अंदुन, “नानी नेगुकु समुद्र दा भिटबुळी, आग समुद्र शांत आगेदीत; यतिकी ना जान्सतीन, ईद भयंकर तुफान नान कारण नीम मा बंदाद.”


\par }{\PP \VS{13}ड्वांगा नळसावाळेर जहाज इक किनारा मा तरोद पुरा कोशिश माळदुर, लेकीन आंदुर अदरी किनारा मा ओय सकिदील. समुद्र अन्द लयरगोळ आंदुर खिलाप भयंकर आगतेला होत्त.

\VS{14}आखरी दा जहाज नळसावाळेर प्रभु से प्रार्थना माळदुर, “हे यहोवा, नाव नीन से विनती माळतेव. ई मंळसा अन्द जीव इन बदला दा नामी नष्ट माळबाळ, निर्दोष मंळसा अन्द हत्या अन्द दोष नाम मा हचबाळ; यतिकी हे यहोवा, नी तान इच्छा अनुसार ईद क्याल्सा माळ्या.”

\VS{15}आग आंदुर योना अक येब्सदुर अदिक समुद्र दा आऊक भिट्ट बुट्टुर. अदिक समुद्र अन्द भयंकर लयरगोळ शांत आगेदव.

\VS{16}ईद नोळकु आंदुर यहोवा अन हापाळ अच अंज्क मान्सदुर, अदिक आऊक बलि येर्सदुर अदिक मन्नतगोळ मान्सदुर.


\par }{\PP \VS{17}यहोवा ऊंद धोळधुसा मेन ठहरूसीदुन. कि योना अक नुंग बुळुल; अदिक योना आ मेन इन व्हाट्टा दा मुर दिन अदिक मुर ईळ्लक बिदकु ईत्तुन.




\par }\Chap{2}{\SH योना अन्द प्रार्थना
\par }
{\PP \VerseOne{1}योना मेन इन व्हाट्टा दा तान परमेश्वर यहोवा से प्रार्थना माळदुर.


\par }{\Q \VS{2}आव अंदुन: “हे यहोवा, ना तान संकट दा नीन इक कारदीन,

\par }{\QB अदिक नी नान इक उत्तर कोट्ट. ना अधोलोक इन खाई दा

\par }{\Q नीन दुहाई कोट्टीन,

\par }{\QB अदिक नी बिना संकोच नान पुकार केळ्द.


\par }{\Q \VS{3}नी नानी ल्यालमा

\par }{\QB समुद्र अन गहराई दा हाक्क कोंडीद;

\par }{\Q ना धारागोळ बीच दा बिदकु ईरीन.

\par }{\QB नीन भळकुस्द लयरगोळ अदिक तरंगगोळ

\par }{\QB नान म्याकुच टु वाहुसेदव.


\par }{\Q \VS{4}आग ना ईद सोचदीन:

\par }{\QB ना नीन मुंदु टु तेगुकु आगेगीन.

\par }{\Q ईग ना ह्यांग नीन पवित्र मंदिर इन

\par }{\QB दर्शन माळ सकाईन?


\par }{\Q \VS{5}ना नीर देल ईल ताका घेर्सकु ईरीन

\par }{\QB कि नान जीव होळतोगोद;

\par }{\Q गयरा सागर नान नाकु दी ईरोद,

\par }{\QB अदिक नान ताल्ला दा काई गुंळ्सकु ईरोद.


\par }{\Q \VS{6}ना पहाळगोळ्द जळी ताका पोहचुसेगीदीन.

\par }{\QB ना हमेशा साटी जमीन दा बन्द आगेगीदीन;

\par }{\Q तरी भी हे नान परमेश्वर यहोवा,

\par }{\QB नी नान जीव इक गड्डा दा टु नेगद्या.


\par }{\Q \VS{7}याग ना बेहोस आगावाळा अच ईरीन,

\par }{\QB आग ना यहोवा अक याद माळदीन;

\par }{\Q अदिक नान प्रार्थना नीन हात्ती उलटा

\par }{\QB नीन पवित्र मंदिर दा पोहचुसेत.


\par }{\Q \VS{8}जो लॉकुर ध्वाका अन बेकार वस्तुगोळ मा मन हचतार,

\par }{\QB आंदुर तान अनुग्रह माळावाळा परमेश्वर उक बिट बुळतार.


\par }{\Q \VS{9}लेकीन ना धन्यवाद इन हाळ हाळकु

\par }{\QB नीनी बलिदान येर्साईन;

\par }{\Q जो मन्नत ना मानसीन,

\par }{\QB अदरी पुरा माळाईन.

\par }{\QB उद्धार यहोवा देल अच आगतद!”


\par }{\PP \VS{10}आग यहोवा मेन इक आग्या कोट्टुन, अदिक मेन योना अक समुद्र किनारा मा व्हार्या तेग्त बुळ्त.




\par }\Chap{3}{\SH योना अन आग्या मानसोद
\par }
{\PP \VerseOne{1}प्रभु उन वचन योना अक दुसरा घन सिक्त:

\VS{2}“ ‘यदकु आ नीनवे नगर इक होग. अदिक जो बातणी ना नीन इक कोळाईन, नी आऊक केळसेत.’

\VS{3}योना येद्दुन. आव यहोवा अन आदेश इन अनुसार नीनवे नगर इक होदुन. नीनवे ऊंद महानगर ईरोद. नगर इन ऊंद क्वाना टु दुसरा क्वाना ताका होगली मुर दिन हत्तोगोव.

\VS{4}योना नगर इन यात्रा माळोद शुरू माळदुन. आव ऊंद दिन इन दुरी तय माळदुन. आव ईद प्रचार माळदुन, ‘सिर्फ चालीस दिन मिक्कु आव, अदिक आग नीनवे नगर इन विनाश आगेदीत.’ ”


\par }{\PP \VS{5}नीनवे अन्द ईरावाळेर परमेश्वर मा विश्वास माळदुर. आंदुर दुख माळोर साटी उपवास इन घोषणा माळदुर. स्यांण-धोड्डेर सप्पा ईरावाळेर दुख इन फळक्या हाकुल\FTNT{*}{{\FR 3:5 }{\FR{3:5
}}{\FT{मत्ती 12:41, लूका 11:32}}}.


\par }{\PP \VS{6}ईद खबर नीनवे अन्द राजा अक सिक्त. आव आटोटीका तान सिंहासन टु येद्दुन. आव तान राजसी फळक्या ईळ्सदुन, अदिक दुख इन फळक्या हाकदुन. आग आव राख इन ढेर मा कुरतोदुन.

\VS{7}आव पुरा नीनवे नगर दा ईद राज आग्या अन घोषणा माळदुन: “राजा अदिक मंत्री-मंडल इन दी टु ईद आदेश आद: मंळसा अदिक जनावर, म्यांडा अदिक मर्री अदिक गोसी अदिक वस्ता तान बाय दा अनाज इन दाना भी ईटबाळुल. यारू भोजन माळबाळुल अदिक नीर कुडुबाळुल.

\VS{8}हर ऊंद मंळसा अदिक पशु तान मय मा शोक इन कपळा हाकुल. मंळसा याद्दा बडु बडुकु परमेश्वर उन दोहाई कोट्टार. हर ऊंद मंळसा तान दुराचरण इक त्याग्स बुळुल, अदिक दुष्ट हादी इक बिट्ट बुळुल.

\VS{9}आग सकतद, कि शायद परमेश्वर तान निर्णय इक बदलुस बुळुल अदिक तान भळकुस्द सिट्ट शांत माळुल अदिक नाव नष्ट आगदुर देल ऊळदेव?”


\par }{\PP \VS{10}याग परमेश्वर ईद नोळदुन कि नीनवे अन्द निवासीगोळ दुख माळदुर, अदिक आंदुर तान दुष्‍कर्म बिट्ट बुट्टुर, आग आव आंदुर मा विपत्ति हाक्कोद विचार त्याग्स बुट्टुन. परमेश्वर अंदीदुन कि आव आंदुर मा विपत्ति हाक्यान. लेकीन आव हिंग माळीदिल.




\par }\Chap{4}{\SH योना अन सिट्ट अदिक परमेश्वर उन दया
\par }
{\PP \VerseOne{1}ईद मात योना अक हापाळ अच बेकार हत, अदिक आऊक सिट्ट बत्त.

\VS{2}आव प्रभु से प्रार्थना माळदुन. आव अंदुन, “ ‘हे यहोवा, नान नीन से ईद प्रार्थना आद: याग ना तान द्याश दा ईरीन, आग ना नीन से ईदा रा अंदीदिन? ईग रा अदा मात आत. ईदा कारण ना तुरंत तर्शीश नगर इक ओळीदिन. ना जानसीन कि नी कृपालु अदिक दयालु परमेश्वर आय. नी देरी देल गुस्सा माळावाळा अदिक करूणा अन्द सागर आय. नी दुख हाक्कोद तान निर्णय इक भी बदलुसत्या.

\VS{3}इदुरसाटी ईग ना नीन से ईद विनती माळतीन: हे यहोवा, नी नान जीव नान से ताकोम कोम. नान साटी जीत्ता ईरोर से वळ्लीद सायोद आद.’

\VS{4}यहोवा अंदुन, ‘येन नीन ईद सिट्ट माळोद उचित आद?’ ”


\par }{\PP \VS{5}आग योना नगर टु व्हार्या होट्टुन. आव नगर इन पूर्व दा ईरली कुरतुन. आव तान ताल्ला मा ऊंद छपर्या हाकदुन. आव छपर्या अन सावली दा कुर्तोदुन अदिक नोळली कुरतुन कि नगर इन ईग येन आदीत?

\VS{6}प्रभु परमेश्वर योना अन्द ताल्ला अन्द म्याकुच येरंडी इन ऊंद मार्र बेळ्सदुन कि अद योना अन्द ताल्ला मा सावली माळुल अदिक आऊक आराम कोळ सकुल. योना ई मार्र इक नोळकु हापाळ खुश आदुन.

\VS{7}दुसरा दिशी याग व्हातुर आत, आग परमेश्वर ऊंद किळा अक कळुदुन. कीळा येरंडी इन मार्र इक कच्त अदिक येरंडी इन मार्र वंळ्गेत.

\VS{8}याग सूर्य होळ्त आग परमेश्वर पूर्व दिशा टु गरम हवा वाहुसदुन. योना अन्द ताल्ला मा सूरज इन किरणगोळ बिद्दव अदिक आव मुर्छित आगली हतदुन; योना मृत्यु इन इच्छा माळली कुरतुन. आव अंदुन, “नान साटी जीत्ता ईरोर से सायोद वळ्लीद आद.”


\par }{\PP \VS{9}आग परमेश्वर योना से केळदुन, “येन ईद उचित आद कि नी येरंडी इन मार्र इन कारण नाराज आय?”

\par }{\PP योना उत्तर कोट्टुन, “हव वळ्लीद आद, ईदुर देल नान जीव भी होदीत तरी भी नळदीत.”


\par }{\PP \VS{10}प्रभु आऊक उत्तर कोट्टुन, “नी आ येरंडी इन मार्र इन साटी येती दुखी आय, यार साटी नी यातोदु मयनत माळीदिल. नी अदरी हचीदिल अदिक वाळुसीदिल; अद ऊंद ईळ्लकी बेळुत अदिक दुसरा ईळ्लक दा नष्ट आगेत.

\VS{11}ई महानगर नीनवे दा ऊंद लाख ईप्पत हजार से येक्कुल मंळसा आर, जो तान ऊजवा डाक्या कय इन भी अंतर अरालुर. इदुर अलावा निर्दोष पशु भी आव. आग येन नानी ई महानगर इन साटी दया ईला माळ पायजे?”

\par }