\NormalFont\ShortTitle{निर्गमन}

{\MTB निर्गमन

\par }{\MT निर्गमन

\par }{\IMT परिचय

\par }{\IP निर्गमन इन किताब अब्राहम उन पारिवारिक वंशावली इन पंक्ति इन इतिहास इन जारी ईटतद, जो उत्पत्ति इन किताब दा सुरूवात आगीत. निर्गमन शब्द इन मतलब “व्हार्या होळोद” हुन, इस्त्राएल राष्ट्र इन मिस्त्र द्याश टु व्हार्या होळोद अदिक आ द्याश दा वापस होगोद जिकर माळतद यारी परमेश्वर अब्राहम से वादा माळीदुन. परंपरागत रूप देल, विद्वानगोळ मानसोद आद कि निर्गमन इन अधिकांश किताब भविष्यवक्ता मूसा अन द्वारा लिख्सकु आगीत, अदिक हिंग हततद कि ई पाठ देल अच इदुर संकेत सिकतद.
निर्गमन 24:4

\par }{\IP ईद हेळतद कि मूसा किताब इन येनारा हिस्सागोळी ह्यांग लिख्सदुन.
यहोशू 8:31 दा ईद
निर्गमन 20:25 दा ऊंद आग्या अक संदर्भित माळतद अदिक अनतद कि ईद मूसा अन व्यवस्था अन किताब दा लिख्सकु आगीत. व्हाशोद नियम हापाळ घन मूसा अन द्वारा लिख्सद किताबगोळी संदर्भित माळतद, उदाहरण इन साटी याग होततेला आळी दा जो आत अदुर बारा दा माताळतेला अंदकु आत कि ईद “मूसा अन किताब” दा लिख्सकु आगीत.
मरकुस 12:26

\par }{\IP मिस्त्र टु इस्त्राएलीगोळ्द व्हार्या होळोद लगभग 1300 या 1400 वर्ष ई. स. पयले आगीत.
१ राजा 6:1 दा अंदकु आग्याद कि भारी संख्या दा पलायन इस्त्राएल मा राजा अन रूप दा सुलैमान उन शासन इन चौथा वर्ष टु 480 वर्ष पयले आगीत. निर्गमन इन किताब ई मात मा जोर कोळतद कि परमेश्वर अब्राहम, इसहाक अदिक याकूब से वादा ह्यांग निभुसोन. ईद अब्राहम उन वंशजगोळ, इस्त्राएल राष्ट्र इक मिस्त्र इन भूमि टु परमेश्वर उन शक्तिशाली उद्धार इन बारा दा हेळतद.
निर्गमन 1–12

\par }{\IP अल टु परमेश्वर तान लॉकुरी सिनै पहाळी इन तलहटी दा ओतुन येल आंदुर मूसा अक इस्त्राएलीगोळ्द पालन इन साटी हापाळ व्यवस्था कोट्टुन.
निर्गमन 12–19 ईद रूपरेखा व्यवस्था हेळताव कि आंदरी ह्यांग क्याल्सा माळ पायजे, आंदरी ह्यांग बलिदान कोळ पायजे, अदिक तम्बू अन निर्माण इन साटी विस्तृत निर्देश (जो आंदुर बीच दा परमेश्वर उन निवास स्थान ईर पायजे), तम्बू दा आराधना अन साटी सन्दूक अदिक दुसरा उपकरण, अदिक याजकगोळ विशेष कपळा.
निर्गमन 20–31

\par }{\IP बाक ऊंद भयानक विद्रोह अन बाद्दा येल इस्त्राएलगोळ पाड्डा अन रूप दा ऊंद व्हान्ना अन्द मूर्ति माळीदुर, मूसा मात्त परमेश्वर से सिकदुन. (निर्गमन 32-33) किताब इन आखरी भाग दा, नाव वाचुसदेव कि पयले उल्लिखित वस्तुगोळ्द निर्माण ह्यांग माळकु आगीत.
निर्गमन 33–40

\par }{\IOT रूपरेखा

\par }{\IO 1. मिस्त्र द्याश दा इस्त्राएलीगोळी याता प्रकार देल गुलाम माळकु आगीत.
{\IOR{1}}

\par }{\IO 2. मूसा अन परिचय कोळतद अदिक आऊन आ समय ताका जीवन इन बारा दा हेळतद याग आऊक परमेश्वर उन लॉकुरी बिळसुसोर साटी कार्सकु आगीत.
{\IOR{2–4}}

\par }{\IO 3. बाक लेखक हेळतान कि ह्यांग परमेश्वर तान लॉकुरी आ द्याश टु अदिक फिरौन उन सेना देल उळसोर साटी मिस्त्र दा शक्तिशाली चमत्कार अदिक परेशानीगोळ पैदा माळदुन.
{\IOR{5; 15:21}}

\par }{\IO 4. ईल टु इस्त्राएल राष्ट्र अन लॉकुर सिनै पहाळी इन यात्रा माळदुर.
{\IOR{15:22; 19}}

\par }{\IO 5. परमेश्वर मूसा अक व्यवस्था कोट्टुन, यदुर दा परमेश्वर उन लॉकुरी, इस्त्राएलीगोळी ह्यांग ईरोद अदिक आराधना माळोद ईरोद, इदुर बारा दा निर्देश ईरव.
{\IOR{20–31}}

\par }{\IO 6. इस्त्राएलीगोळ मूसा अन वार्ट हारून उक व्हान्ना अन पाड्डा अन रूप दा ऊंद मूर्ति माळोर साटी मान्सकु परमेश्वर उन खिलाप विद्रोह माळदुर.
{\IOR{32}}

\par }{\IO 7. मूसा परमेश्वर उन महिमा अन नोळदुन अदिक बाक इस्त्राएलीगोळी परमेश्वर उन व्यवस्था अन बारा दा निर्देश कोट्टुन, अदिक सन्दूक अदिक तम्बू दा आराधना अन साटी हापाळ उपकरण, अदिक याजकगोळ विशेष कपळागोळ ह्यांग माळदुन.
{\IOR{33–40}}



\par }\ChapOne{1}{\SH मिस्त्र दा इस्‍त्राएलीगोळ्‍द दुर्दशा
\par }
{\PP \VerseOne{1}\XREF{✡}{{\XO 1:1 }{\XO{1:1
}}{\XT{उत्पत्ति 46:8-27}}}इस्त्राएल मतलब याकूब उन पारगोळ हेसुर, जो तान तान घराना अक हुडुकु याकूब उन सांगुळ मिस्त्र द्‍याश दा बंदुर, ईंदुर उर:

\VS{2}रूबेन, शिमोन, लेवी, यहूदा,

\VS{3}इस्साकार, जबूलून, बिन्यामीन,

\VS{4}दान, नप्ताली, गाद अदिक आशेर.

\VS{5}अदिक यूसुफ रा मिस्त्र दा पयला अच होट बंदीदुन. याकूब उन निज वंश दा जो पैदा आदुर आंदुर सप्‍पा सत्‍तर\FTNT{*}{{\FR 1:5 }{\FR{1:5
}}{\FT{येनारा शास्त्र लेखगोळ दा पच्यात्तर जन लिख्सकु आग्याद
}}} लॉकुर ईरोर.

\VS{6}यूसुफ अदिक आऊन सप्‍पा वार्टुर अदिक आऊन पीढ़ी इन सप्‍पा लॉकुर सोतोदुर.

\VS{7}\XREF{✡}{{\XO 1:7 }{\XO{1:7
}}{\XT{प्रेरितगोळ 7:17}}}लेकीन इस्त्राएल इन सन्‍तान वाळुसली हतदुर; अदिक आ लॉकुर हापाळ सामर्थी माळतेला होदुर, अदिक ईट वाळुसेदुर कि पुरा द्‍याश आंदुर से तुम्‍मेत.


\par }{\PP \VS{8}मिस्त्र दा ऊंद व्हाशोव राजा गद्‍दी मा कुरतुन जो यूसुफ इक ईला जानसोन.

\VS{9}आव तान प्रजा से अंदुन, “नोळी, इस्त्राएलीगोळ नाम से गिनती दा अदिक सामर्थ्य दा यक्‍कुल वाळुसेग्‍यार.

\VS{10}\XREF{✡}{{\XO 1:10 }{\XO{1:10
}}{\XT{प्रेरितगोळ 7:19}}}इदुरसाटी बरी, नाव आंदुर सांगुळ चतुराई देल बर्ताव माळाता, ईलारा हींग आगबाळुल कि याग आंदुर हापाळ वाळुसेदार अदिक अगर संग्राम इन समय होट बंदीत, रा नाम दुश्‍मनगोळ से मिलुसकु नाम से लळाई माळुल अदिक ई द्‍याश टु होटबुळुल.”

\VS{11}इदुरसाटी आंदुर आंदुर मा बेगारी माळसुसावाळेरी नियुक्‍त माळदुर कि आंदुर आंदुर मा भार हाक्‍क-हाक्‍कु आंदरी दुख कोळुल; अदिक आंदुर फिरौन उन साटी पितोम अदिक रामसेस हेसुर इन नगरगोळ दा भंडार माळदुर.

\VS{12}लेकीन ह्‍यांग ह्‍यांग आंदुर आंदरी दुख कोळ्‍त ईत्‍तुर, हांग हांग आंदुर वाळुस्‍त अदिक फैलुसतेला होदुर; इदुरसाटी मिस्त्री लॉकुर इस्त्राएलीगोळ से हापाळ अंजेदुर.

\VS{13}तरी भी मिस्त्रीगोळ इस्त्राएलीगोळ से कठोरता अन सांगुळ स्यावा माळसुसदुर,

\VS{14}अदिक आंदुर जीवन इक गारा, ईटा अदिक केई इन ब्‍यार्र-ब्‍यार्र क्‍याल्‍सा अन कठिन स्यावा देल जीना मुश्किल माळ बुट्‍टुर; जो याता क्‍याल्‍सा दा आंदुर आंदुर से स्‍यावा माळसुसतोगोर अदुर दा आंदुर कठोरता देल व्‍यवहार माळतोगोर.


\par }{\PP \VS{15}शिप्रा अदिक पूआ हेसुर इनोर येढ्‍ढ इब्री सुईनगितेर इक मिस्त्र अन राजा आग्‍या कोट्‍टुन,

\VS{16}“याग नीव इब्री आर्तेर्द बारतपन माळा समय नीम इक पता नळुल कि आग अगर पार आगुल रा आऊक कोंद बुळेतीर, अदिक पोर आगुल रा जीत्‍ता ईर गोळेतीर.”

\VS{17}लेकीन आ सुईनगितेर परमेश्वर उन अंज्‍क मान्‍सतोगोर, इदुरसाटी मिस्त्र अन राजा अन आग्‍या ईला मान्‍सकु पारगोळी भी जीत्‍ता बिटबुळ तोगोर.

\VS{18}आग मिस्त्र अन राजा आंदरी कारसुसकु केळदुन, “नीव जो पारगोळी जीत्‍ता बिट बुळतीर, रा हींग येती माळतीर?”

\VS{19}सुईनगितेर फिरौन उक उत्‍तर कोट्‍टुर, “इब्री आर्तेर मिस्त्री आर्तेर घाई हैलेच; आंदुर हींग फुर्तीला आर कि सुईनगितेर्द बरा से पयला अच आंदरी चिग्‍द पैदा आगेगतद.”

\VS{20}इदुरसाटी परमेश्वर सुईनगितेर सांगुळ भलाई माळदुन; अदिक आ लॉकुर वाळुसकु हापाळ सामर्थी आगेदुर.

\VS{21}परमेश्वर आंदुर मान्‍ना बसुसदुन, यतिकी सुईनगितेर परमेश्वर उन अंज्‍क मान्‍सतोगोर.

\VS{22}आग फिरौन राजा तान सप्‍पा प्रजा अक आग्‍या कोट्‍टुन, “इब्रीगोळोर यासारा भी पारगोळ पैदा आदार आ सप्‍पा मुंदुरी नीव नील गांगा दा हाक्‍क बुळेतीर, अदिक सप्‍पा पोरगोळी जीत्‍ता ईरगोळेतीर.”




\par }\Chap{2}{\SH मूसा अन जनम
\par }
{\PP \VerseOne{1}लेवी इन घराना अन ऊंद मंळसा ऊंद लेवी वंश इन आर्त इन से मदा माळ कोंडुन.

\VS{2}\XREF{✡}{{\XO 2:2 }{\XO{2:2
}}{\XT{प्रेरितगोळ 7:20; इब्रानिगोळ 11:23}}}आक आर्त व्‍हाट्‍टा दी ईत्‍तुर अदिक आक इक ऊंद पार पैदा आदुन; अदिक ईद नोळकु कि ई चिग्‍द सुंदर आन, आऊक आव मुर तिंगुळ ताका होचकोमकु ईटदुर.

\VS{3}याग आक आऊक मात्‍त होचकोमकु ईट सकीदील आग आऊन साटी सरकंडागोळ्‍द ऊंद फुट्टी तनकु, अदुर मा चिक्‍कन मुण्‍ण अदिक डांबर हचदुर, अदिक अदुर दा पार उक ईटकु नील गांगा अन किनारा मा काड्डागोळ्‍द न्‍याड्या बिटकु बंदुर.

\VS{4}आ पार उन आकतींग दुर निदुरकु ईत्‍तुर अदिक नोळोर कि आऊन सांगुळ येन आगतद.


\par }{\PP \VS{5}आग फिरौन उन पोर मय तोळोर साटी नील हेसुर इन गांगा अन किनारा मा बंदुर. आकिन दासीगितेर गांगा अन किनारा-किनारा टेटाळली हतदुर. आग आक काड्डागोळ बीच दा फुट्टी इक नोळकु तान दासगीत इक अदरी तरोर साटी कळुदुर.

\VS{6}याग आक अदरी तेरूकु नोळदुर कि ऊंद वर्लतेला चिग्‍द आद, आग आक इक दया बत्‍त अदिक आक अंदुर, “ईव रा यातारा इब्री आर्त इन चिग्‍द आगीदान.”

\VS{7}आग चिग्‍द उन आकतींग फिरौन उन पोर इन से अंदुर, “येन ना होगकु इब्री आर्तेर दा टु यातारा आर्त इक नीन हात्‍ती कारूकु तराईन, जो नीन साटी चिग्‍द उक हाल कुळ्‍सतोगुल?”

\VS{8}फिरौन उन पोर अंदुर, “होग.” आग पोर होगकु चिग्‍द उन मोय इक कारूकु तंदुर.

\VS{9}फिरौन उन पोर आकिन से अंदुर, “नी ई चिग्‍द उक ओतकु नान साटी हाल कुळ्‍सतोग, अदिक ना नीनी मजदूरी कोळाईन.” आग आ आर्त चिग्‍द उक ओतकु हाल कुळ्‍सली हतदुर.

\VS{10}याग चिग्‍द थ्‍वाळासा धोड्‍डेव आदुन आग आक आऊक फिरौन उन पोर इन हात्‍ती ओतुर, अदिक आव आकिन पार ठहरूसदुन; अदिक आक ईद अंदकु आऊन हेसुर मूसा ईटदुर, “ना ईऊक नीर दा टु तेगदिदीन.”


\par }{\SH मूसा अन मिद्दान द्‍याश इक ओळोद
\par }
{\PP \VS{11}\XREF{✡}{{\XO 2:11 }{\XO{2:11
}}{\XT{इब्रानिगोळ 11:24; प्रेरितगोळ 7:23-28}}}हींग आत कि याग मूसा हारोदव आदुन, आ दिनगोळ दा आव व्‍हार्या तान वार्ट-बन्‍धुगोळ हात्‍ती होगकु आंदुर दुखगोळ मा नजर हाक्कदुन; आग आव नोळदुन कि ऊंद मिस्त्री मंळसा आऊन ऊंद इब्री वार्ट उक बडेत्‍यान.

\VS{12}आव ईत आत नोळदुन कि याऊ हैलेच, रा आ मिस्त्री मंळसा अक कोंद बुट्‍टुन अदिक धुळा दा मुच्‍च बुट्‍टुन.


\par }{\PP \VS{13}बाक दुसरा दिशी व्‍हार्या होगकु आव नोळदुन कि येढ्‍ढ इब्री मंळसा आपस दा बडाबडी माळेत्‍यार. आव अपराधी से अंदुन, “नी तान वार्ट उक येती बडुत्‍या?”

\VS{14}आव अंदुन, “याव नीनी नाम लॉकुर मा हाकिम अदिक न्‍यायी ठहरूसदुन? याता प्रकार देल नी मिस्त्री मंळसा अक कोंद बुट्‍ट, येन हांगा नी नानी भी कोन्‍नोद चाहासत्‍या?” आग मूसा ईद विचार माळकु अंजेदुन, “निश्‍चय ई मात खुल्‍सेग्‍याद.”

\VS{15}\XREF{✡}{{\XO 2:15 }{\XO{2:15
}}{\XT{प्रेरितगोळ 7:29; इब्रानिगोळ 11:27}}}याग फिरौन ई मात केळदुन आग मूसा अक कोन्‍नोद युक्‍ति माळदुन.

\par }{\PP लेकीन मूसा फिरौन उन मुंदु टु ओळदुन, अदिक मिद्यान द्‍याश दा होगकु ईरली कुरतुन; अदिक आव अल ऊंद भाय इन हात्‍ती कुर्तोदुन.

\VS{16}मिद्यान इन याजक उन येळ पोरगोळ ईरोर; अदिक आंदुर अल बंदकु नीर तुमली हतदुर कि डोनी दा तुमकु तान आप्‍प उन म्यांडा अदिक मर्रगोळी कुळसुल.

\VS{17}आग चरवाहागोळ बंदकु आंदरी हटुसली हतदुर; इदुर मा मूसा निदुरकु आंदुर सहायता माळदुन, अदिक म्यांडा अदिक मर्रगोळी नीर कुळ्‍सदुन.

\VS{18}याग आंदुर तान आप्‍प रूएल उन हात्‍ती वापस बंदुर, आग आव आंदुर से केळदुन, “येन कारण आद कि ईंद नीव राटनेरी वापस होट बंदीर.”

\VS{19}आंदुर अंदुर, “ऊंद मिस्त्री मंळसा नामी चरवाहगोळ कय दा टु बिळ्सदुन, अदिक नाम साटी हापाळ नीर तुमकु म्यांडा अदिक मर्रगोळी कुळ्‍सदुन.”

\VS{20}आग आव तान पोरगोळ से अंदुन, “आव मंळसा येल आन? नीव आऊक येती बिटकु बंदीर? आऊक कारूकु तरी कि आव भोजन माळ्‍यान.”

\VS{21}अदिक मूसा आ मंळसा अन सांगुळ ईरली तयार आदुन. आव आऊन से तान पोर सिप्पोरा अन मदा माळ बुट्‍टुन.

\VS{22}आक इक ऊंद पार पैदा आदुन, आग मूसा ईद अंदकु, “ना दुसरा द्‍याश दा परदेशी आईन,” आऊन हेसुर गेर्शोम ईटदुन.


\par }{\PP \VS{23}हापाळ दिन बितुसदुर बाद्‍दा मिस्त्र अन राजा सोतोदुन. इस्त्राएली कठिन स्यावा अन कारण राहत इन श्वास ताकोमली कुरतुर, अदिक कारूली कुरतुर, अदिक आंदुर दुहाई जो कठिन स्‍यावा अन कारण आत अद परमेश्वर ताका पोहचुस्त.

\VS{24}\XREF{✡}{{\XO 2:24 }{\XO{2:24
}}{\XT{उत्पत्ति 15:13,14}}}परमेश्वर आंदुर तकलीफ केळकु तान वाचा अक, जो आव अब्राहम, इसहाक, अदिक याकूब उन सांगुळ कटीदुन, याद माळदुन.

\VS{25}अदिक परमेश्वर इस्त्राएलीगोळ मा नजर माळकु आंदुर मा चित्त हचदुन.




\par }\Chap{3}{\SH परमेश्वर द्वारा मूसा अन आव्‍हान
\par }
{\PP \VerseOne{1}मूसा तान मॉव यित्रो हेसुर इनव मिद्यान उन याजक उन म्यांडा अदिक मर्रगोळी आळ्‍सतोगोन; अदिक आव अवरी आळी इन पश्चिम दी होरेब हेसुर इन परमेश्वर उन पर्वत इन हात्‍ती ओतुन.

\VS{2}अदिक परमेश्वर उन दूत ऊंद मुळ्‍ल इन झाळी इन न्‍याड्या बेक्‍की इन ज्‍वाला दा आऊक दर्शन कोट्‍टुन; अदिक आव कण्‍ण म्‍याकुच माळकु नोळदुन कि झाळी होतेत्‍याद, लेकीन भस्‍म आगाल.

\VS{3}आग मूसा बिचार माळदुन, “ना आत होगकु ई धोळ्‍द आश्चर्य अक नोळाईन कि अद झाळी येती होत कोमाल.”

\VS{4}याग यहोवा नोळदुन कि मूसा नोळोर साटी तिर्गकु बरेत्‍यान, आग परमेश्वर आऊक झाळी इन बीच दा टु कारदुन, “हे मूसा, हे मूसा!” मूसा अंदुन, “येन आग्‍या.”

\VS{5}आव अंदुन, “ईत हात्ती बरबाळ; अदिक तान कालगोळ दा टु जुतागोळ ईळ्‍सबुळ, यतिकी याता जागा मा नी निदुरकु आय अद पवित्र जागा हुन.”

\VS{6}बाक आव अंदुन, “ना नीन आप्‍प उन परमेश्वर, अदिक अब्राहम उन परमेश्वर, इसहाक उन परमेश्वर, अदिक याकूब उन परमेश्वर हुईन.” आग मूसा अन्द जो परमेश्वर उन दी नोळोद हिम्मत ईला ईरोद, तान मार्रा होच बुट्‍टुन.


\par }{\PP \VS{7}बाक यहोवा अंदुन, “ना तान प्रजा अन लॉकुर जो मिस्त्र दा आर, आंदुर दुखगोळी निश्‍चय नोळीन; अदिक आंदुर जो किटरोद मयनत माळसुसावाळेर कारण आगतद अदरी भी ना केळीन, अदिक आंदुर तकलीफ मा ना चित्त हचीन;

\VS{8}इदुरसाटी ईग ना ईळुकु बंदीन कि आंदरी मिस्त्रीगोळ कय दा टु बिळसुसाईन, अदिक आ द्‍याश दा टु तेगुकु मात्‍त ऊंद वळ्‍लीद धोळ्‍द द्‍याश दा, यदुर दा हाल अदिक शयद इन धारागोळ वाहुसताव मतलब कनानी, हित्ती, एमोरी, परिज्जी, हिब्बी, अदिक यबूसी लॉकुर जागा दा पोहचुसाईन.

\VS{9}इदुरसाटी ईग केळ, इस्त्राएलीगोळ्‍द किटरोद नानी केळ सिक्‍याद, अदिक मिस्त्रीगोळ्द आंदुर मा अत्याचार माळोद भी नानी कांळस्‍याद.

\VS{10}इदुरसाटी बर, ना नीनी फिरौन उन हात्‍ती कळुतीन कि नी नान इस्त्राएली प्रजा अक मिस्त्र दा टु तेगुकु तंद्या.”

\VS{11}लेकीन मूसा परमेश्वर से अंदुन, “ना याव हुईन जो फिरौन उन हात्‍ती होगाईन, अदिक इस्त्राएलीगोळी मिस्त्र दा टु तेगुकु तराईन?”

\VS{12}परमेश्वर अंदुन, “निश्‍चय ना नीन सांगुळ ईराईन; अदिक ई मात इन कि नीन कळावाळा ना हुईन, नीन साटी ईद चिन्ह ईत्‍तीत कि याग नी आ लॉकुरी मिस्त्र दा टु तेगु कोंड्‍या, आग नी ईदा पहाळी मा नान उपासना माळ्‍या.”


\par }{\PP \VS{13}\XREF{✡}{{\XO 3:13 }{\XO{3:13
}}{\XT{निर्गमन 6:2,3}}}मूसा परमेश्वर से अंदुन, “याग ना इस्त्राएलीगोळ हात्‍ती होगकु आंदुर से अनाईन, ‘नीम पुर्वजगोळ परमेश्वर नानी नीम हात्‍ती कळ्‍यान,’ आग अगर आंदुर नान से केळुल, ‘आऊन येन हेसुर आद?’ आग ना आंदरी येन हेळाईन?”

\VS{14}\XREF{✡}{{\XO 3:14 }{\XO{3:14
}}{\XT{प्रकाशितवाक्य 1:4,8}}}परमेश्वर मूसा से अंदुन, “ना जो आईन अद आईन.” बाक आव अंदुन, “नी इस्त्राएलीगोळ से अनेत, ‘यार्द हेसुर ना\FTNT{*}{{\FR 3:14 }{\FR{3:14
}}{\FT{ना यहोवा हुईन}}} हुईन अदिक आवा नानी नीम हात्‍ती कळ्‍यान.’ ”

\VS{15}अदिक परमेश्वर मूसा से ईद भी अंदुन, “नी इस्त्राएलीगोळ से ईद भी अनेत, ‘नीम पुर्वजगोळ परमेश्वर, अदिक अब्राहम उन परमेश्वर, इसहाक उन परमेश्वर, अदिक याकूब उन परमेश्वर, यहोवा, आवा नानी नीम हात्‍ती कळ्‍यान. नोळ, हमेशा ताका नान हेसुर ईदा ईत्‍तीत, अदिक पीढ़ोन पीढ़ी दा नान याद ईदुर देल अच आगतेला ईत्‍तीत.’

\VS{16}इदुरसाटी ईग होगकु इस्त्राएली हाळाबाट्टुर इक जमा माळ, अदिक आंदुर से अन, ‘नीम आप्‍प अब्राहम, इसहाक, अदिक याकूब उन परमेश्वर, यहोवा नानी दर्शन कोटकु ईद अंदान कि ना नीम मा अदिक नीम से जो बर्ताव मिस्त्र दा माळकु आगतद अदुर मा भी चित्त हचीन;

\VS{17}अदिक ना ठान्‍स कोंडीन कि नीमी मिस्त्र अन दुखगोळ दा टु तेगुकु कनानी, हित्ती, एमोरी, परिज्जी, हिब्बी, अदिक यबूसी लॉकुर द्‍याश दा ओयाईन, जो हींग द्‍याश आद कि यदुर दा हाल अदिक शयद इन धारागोळ वाहुसताव.’ ”


\par }{\PP \VS{18}आग आंदुर नीन मानस्‍यार; अदिक नी इस्त्राएली हाळाबाट्टगोळ सांगुळ हुडुकु मिस्त्र अन राजा अन हात्‍ती होगकु आऊन से ईद अनेत, “इब्रीगोळ्‍द परमेश्वर, यहोवा से नाम मुलाकात आग्‍याद; ‘इदुरसाटी ईग नामी मुर दिन इन हादी मा आळी दा होगगोळ कि तान परमेश्वर उक बलिदान येर्सेव.’

\VS{19}ना जान्‍सतीन कि मिस्त्र अन राजा नीमी आगासताका होग गोळतीदील, यागासताका कि ऊंद ताकतवर कय आऊक मजबुर माळाल्द.

\VS{20}इदुरसाटी ना कय वाळुसकु आ सप्‍पा आश्‍चर्य कर्मगोळ से, जो मिस्त्र अन बीच दा माळाईन, आ द्‍याश इक बडाईन; अदिक अदुर बाद्‍दा आव नीमी होग गोट्‍टान.”


\par }{\PP \VS{21}\XREF{✡}{{\XO 3:21 }{\XO{3:21
}}{\XT{निर्गमन 12:35,36}}}“आग ना मिस्त्रीगोळ से तान ई प्रजा अन अनुग्रह माळसुसाईन; अदिक याग नीव होट्‍टीर आग खाली कय देल होळतीदील.

\VS{22}उलटा नीम ऊंद ऊंद आर्त तान तान मान्‍ना हातळोर, अदिक आंदुर्द मान्‍या ईरावाळेर से व्‍हान्‍ना- बेळ्ली इन ईसरावाळी, अदिक कपळा बेळ कोंडार, अदिक नीव अवरी तान पार अदिक पोरगोळी हाकसुसेतीर; ई प्रकार देल नीम मिस्त्रीगोळी लुट्‍सीर.”




\par }\Chap{4}{\SH मूसा अन अदभुत सामर्थ्‍य हासिल माळोद
\par }
{\PP \VerseOne{1}आग मूसा उत्‍तर कोट्‍टुन, “आंदुर नान विश्वास माळतीदील अदिक नांद केळतीदील, बल्‍की अंदार, ‘यहोवा नीनी दर्शन कोटीदील.’ ”

\VS{2}यहोवा आऊन से अंदुन, “नीन कय दा अद येन हुन?” आव अंदुन, “कोल.”

\VS{3}आव अंदुन, “अदरी भुमी मा हाक्‍कबुळ.” याग आव अदरी भुमी मा हाकदुन आग अद हाव बनसेत, अदिक मूसा अदुर मुंदु टु ओळदुन.

\VS{4}आग यहोवा मूसा से अंदुन, “कय वाळुसकु अदुर पुछी हुडु कोम, याग आव कय वाळुसकु अदरी हुळदुन आग अद आऊन कय दा मात्‍त कोल बनसेत. कि आ लॉकुर विश्‍वास माळुल कि नीम पुर्वजगोळ परमेश्वर मतलब अब्राहम उन परमेश्वर, इसहाक उन परमेश्वर, अदिक याकूब उन परमेश्वर, यहोवा नीनी दर्शन कोटान.”

\VS{5}ताकी आ लॉकुर विश्वास माळुल कि “नीम पुर्वजगोळ परमेश्वर मतलब अब्राहम उन परमेश्वर, इसहाक उन परमेश्वर, अदिक याकूब उन परमेश्वर, यहोवा नीनी दर्शन कोटान.”


\par }{\PP \VS{6}बाक यहोवा आऊन से ईद भी अंदुन, “तान कय याद्‍दा मा ईटकु झाक्‍स.” इदुरसाटी आव तान कय याद्‍दा मा ईटकु झाक्‍स बुट्‍टुन; बाक याग अदरी तेगदुन आग येन नोळदुन कि आऊन कय कोढ़ इन कारण बरफ इन घाई बिळीद आगेग्‍याद.

\VS{7}आग आव अंदुन, “तान कय याद्‍दा मा मात्‍त ईटकु झाक्‍स.” आव तान कय याद्‍दा मा ईटकु मात्‍त झाक्‍सदुन; अदिक याग आव अदरी याद्‍दा मा टु तेगदुन रा येन नोळतान कि आऊन पुरा मय पयला अन्द घाई आगेत.

\VS{8}आग यहोवा अंदुन, “अगर आंदुर नीन मात इन विश्वास माळतीदील, अदिक पयला चिन्‍ह अक मान्‍सतीदील, रा दुसरा चिन्ह अन विश्‍वास माळ्‍यार.

\VS{9}अदिक अगर आंदुर ई येढ्‍ढु चिन्हगोळ्द विश्वास माळतीदील अदिक नीन मातगोळी केळालुर, आग नी नील गांगा टु थ्‍वाळासा नीर हुडुकु वंळगींद जमीन मा हाक्‍क बुळेत; अदिक जो नीर नी गांगा दा टु तेगद्‍या अद वंळगींद जमीन मा रक्‍ता बनसेदीत.”


\par }{\PP \VS{10}मूसा यहोवा से अंदुन, “हे नान प्रभु, ना माताळदुर दा निपुण हैलेच, न पयला ईरीन, अदिक न यागी टु नी तान दास उन से मात हेळली हद; ना रा मार्रा अदिक ल्‍यालग्‍या अन तोतळा मंळसा आईन.”

\VS{11}यहोवा आऊन से अंदुन, “मंळसा अन बाय याव माळ्‍यान? अदिक मंळसा अक मुक्‍का, या बयरा, या नोळावाळा, या कुढ्‍ढ, ना यहोवा अक बिटकु मात्‍त याव माळतान?

\VS{12}ईग होग, ना नीन दण्ण इन सांगुळ ईतकु जो नानी अनोद ईत्‍तीत अद नीनी कल्‍सतोगाईन.”

\VS{13}आव अंदुन, “हे नान प्रभु, कृपया यावारा दुसरा अक कळु कोम.”

\VS{14}आग यहोवा अन गुस्सा मूसा मा भळकुस्‍त अदिक आव अंदुन, “येन नीन वार्ट लेवीय वंश इन हारून आल्‍लच? नानी निश्‍चय आद कि आव माताळदुर दा निपुण आन, अदिक आव नीन से मुलाकात इक होटकु बरतान; अदिक नीनी नोळकु मन दा खुश आदान.

\VS{15}नी आऊन से मात्त माळेत, अदिक आऊक हेळेत, कि येन माळोद आद, ना आऊक अदिक नीन इक माताळली मदत माळाईन अदिक नीम इक येन माळोद आद, ‘कलसाईन.’

\VS{16}हारून नीन दी टु लॉकुर से मातगोळ माळतेला ईत्‍तान; आव नीन साटी बाय इन दण्ण अदिक नी आऊन साटी परमेश्वर उन घाई ठहरूस्‍या.

\VS{17}अदिक नी ई कोल इक कय दा हुडुकु ओय, अदिक ईदुर देल अच चिन्हगोळी तोर्सेत.”


\par }{\SH मूसा अन मिस्त्र द्‍याश वापस बरोद
\par }
{\PP \VS{18}आग मूसा तान मॉव यित्रो अन हात्‍ती वापस बंदुन अदिक आऊन से अंदुन, “नानी सार माळ कि ना मिस्त्र दा ईरावाळेर तान वार्टुर हात्‍ती होगकु नोळाईन कि आंदुर ईगासताका जीत्‍ता आर या ईला.” यित्रो अंदुन, “कुशल देल होग.”

\VS{19}\XREF{✡}{{\XO 4:19 }{\XO{4:19
}}{\XT{प्रेरितगोळ 7:34; मत्ती 2:20}}}अदिक यहोवा मिद्यान द्‍याश दा मूसा से अंदुन, “मिस्त्र अक वापस होटोग; यतिकी जो मंळसागोळ नीन जीव इन प्यासा ईरोर आंदुर सप्‍पा सोतोग्यार.”

\VS{20}आग मूसा तान हिंग्‍स अदिक चिकोरी गदा मा येर्सकु मिस्त्र द्‍याश दी परमेश्वर उन आ कोल इक कय दा हुडुकु वापस होदुन.


\par }{\PP \VS{21}आग यहोवा मूसा से अंदुन, “याग नी मिस्त्र दा पोहचुस्‍या रा ध्‍यान ईटेत कि जो चमत्कार ना नीन वश दा माळीन आ सप्‍पा अक फिरौन उक तोर्सेत; लेकीन ना आऊन मन इक कठोर माळाईन, अदिक आव नान प्रजा अक होगगोळतीदील.

\VS{22}\XREF{✡}{{\XO 4:22 }{\XO{4:22
}}{\XT{व्यवस्थाविवरण 1:31; यिर्मयाह 31:9}}}अदिक नी फिरौन से अनेत, ‘यहोवा ईद अनतान, कि इस्त्राएल नान धोळ पार हुन,

\VS{23}\XREF{✡}{{\XO 4:23 }{\XO{4:23
}}{\XT{निर्गमन 12:29}}}अदिक ना जो नीन से अंद कोंडीन नान पार उक होगगोळ कि आव नान स्यावा माळ्‍यान; अदिक नी ईगासताका आऊक होग गोटीदील, ई कारण ना ईग नीन धोळ पार उक घात माळाईन.’ ”


\par }{\PP \VS{24}\XREF{✡}{{\XO 4:24 }{\XO{4:24
}}{\XT{उत्पत्ति 17:14; 32:25}}}आग हींग आत कि हादी मा ईरोद जागा दा यहोवा मूसा से मुलाकात माळकु आऊक कोंद बुळोद चाहासदुन.

\VS{25}आग सिप्पोरा ऊंद तेज चकमक कल्‍ल हुडुकु तान पार उन खतना माळ बुट्टुर, अदिक मूसा अन कालगोळ मा ईद अंदकु भीट बुट्‍टुर, “निश्‍चय नी नान साटी रक्‍ता वाहुसावाळा नान गांड्‍ड हुय.”

\VS{26}आग यहोवा आऊक बिट बुट्‍टुन. आ समय खतना अन कारण आक माताळदुर, “नी रक्‍ता वाहुसावाळा गांड्‍ड हुय.”


\par }{\PP \VS{27}आग यहोवा हारून से अंदुन, “मूसा से मुलाकात माळली आळी दा होग.” आव होदुन अदिक परमेश्वर उन पर्वत मा आऊन से सिकदुन अदिक आऊन पवित्र चुम्‍बन ताकोंडुन.

\VS{28}आग मूसा हारून उक ईद हेळसुसदुन कि यहोवा येन येन मातगोळ हेळकु आऊक कळ्‍यान, अदिक याता याता चिन्ह तोरसोद आग्‍या आऊक कोटान.

\VS{29}आग मूसा अदिक हारून होगकु इस्त्राएलीगोळ्‍द सप्‍पा पुर्वजगोळी जमा माळदुर.

\VS{30}अदिक यास मातगोळ यहोवा मूसा से अंदीदुन अद सप्‍पा हारून आंदरी केळ्‍सदुन, अदिक लॉकुर कण्णगोळ मुंद अव चिन्ह भी तोर्सदुर.

\VS{31}\XREF{✡}{{\XO 4:31 }{\XO{4:31
}}{\XT{निर्गमन 14:31; यूहन्ना 2:11}}}अदिक लॉकुर आंदुर विश्वास माळदुर; अदिक ईद केळकु कि यहोवा इस्त्राएलीगोळ्‍द सुधी ताकोंडान अदिक आंदुर दुखगोळ मा दृष्‍टी माळ्‍यान, आंदुर म्यांडा बांग्‍सकु दण्‍डवत माळदुर.




\par }\Chap{5}{\SH फिरौन उन मुंद मूसा अदिक हारून
\par }
{\PP \VerseOne{1}आग मूसा अदिक हारून होगकु फिरौन से अंदुर, “इस्त्राएल इन परमेश्वर यहोवा ईद अनतान: ‘नान प्रजा अन लॉकुरी होगगोळ कि आंदुर आळी दा नान साटी हाब्‍ब मनुस्‍यार.’ ”

\VS{2}फिरौन अंदुन, “यहोवा याव हुन कि ना आऊन वचन मान्‍सकु इस्त्राएलीगोळी होगगोळाईन? ना यहोवा अक अरालीन, अदिक ना इस्त्राएलीगोळी होगगोळतीदील.”

\VS{3}आंदुर अंदुर, “इब्रीगोळ परमेश्वर नाम से मुलाकात माळ्यान; इदुरसाटी नामी आळी दा मुर दिन इन हादी मा होगगोळ, कि तान परमेश्वर यहोवा अन साटी बलिदान माळेव, हींग आगबाळुल कि आव नाम दा मरी फैलुस्‍यान या तलवार नळसुस्यान.”


\par }{\PP \VS{4}मिस्त्र अन राजा आंदुर से अंदुन, “हे मूसा, हे हारून, नीव येती लॉकुर से क्‍याल्‍सा बिळसुसोद चाहासतीर? नीव होगकु तान तान ओझा नेगी.”

\VS{5}अदिक फिरौन अंदुन, “केळी, ई द्‍याश दा आ लॉकुर हापाळ आगेग्‍यार, बाक नीव आंदरी मयनत देल आराम कोळोद चाहासतीर!”

\VS{6}फिरौन अदा दिशी आ मयनत माळसुसावाळेर इक जो आ लॉकुर म्‍याकुच ईरोर, अदिक आंदुर स्याणा अक ईद आग्‍या कोट्‍टुन,

\VS{7}“नीव जो ईगासताका ईटागोळ माळोर साटी लॉकुरी भुसा कोळतोगीर, अद मुंदु टु कोळ बाळेतीर; आंदुर खुद अच होगकु तान साटी भुसा जमा माळुल.

\VS{8}तरी भी यास ईटागोळ ईगासताका आंदरी माळव बिळव आसा मुंद भी आंदुर से माळसुसेतीर, ईटागोळ्‍द गिनती येनु गोर्त माळबाळेतीर; यतिकी आंदुर आलसी आर, ई कारण ईद अंदकु चिळ्लासतार, ‘नाव होगकु तान परमेश्वर उन साटी बलिदान माळेव.’

\VS{9}आ मंळसागोळ से मात्‍त यक्‍कुल क्‍याल्‍सा माळसुसकु आगुल कि आंदुर अदुर दा मयनत माळतेला ईरूल अदिक ख्‍वाटा मातगोळ मा ध्‍यान कोळबाळुल.”


\par }{\PP \VS{10}आग लॉकुर मयनत माळसुसावाळेर अदिक मुखियागोळ व्‍हार्या होगकु आंदुर से अंदुर, “फिरौन हींग अनतान, ‘ना नीमी भुसा कोळालीन.

\VS{11}नीवा खुद होगकु भुसा ढुंढ्सकु तरी; लेकीन नीम क्‍याल्‍सा येनु अच गोर्त माळकु आगतीदील.’ ”

\VS{12}इदुरसाटी आ लॉकुर पुरा मिस्त्र द्‍याश दा तितर बितर आदुर कि भुसा अन बदला लेल्‍ल इन छळी तंदुर.

\VS{13}मयनत माळसुसावाळेर ईद अंद अंदकु आंदुर से जल्‍दी माळसुस्‍त ईत्‍तुर, कि याता प्रकार देल नीव काड्‍डा ताकोमकु माळतोगीर अदा प्रकार देल तान हर दिन इन क्‍याल्‍सा ईग भी पुरा माळी.

\VS{14}अदिक इस्त्राएलीगोळ दा टु याता मुखियागोळी फिरौन उन मयनत माळसुसावाळेर आंदुर अधिकारी ठहरूसीदुर, आंदुर बळ्‍सकोंडुर अदिक आंदुर से केळकु आत, “येन कारण आद कि नीव तान ठहरूस्‍द ईटागोळ गिनती इन अनुसार पयला अन घाई नाळ अदिक ईंद पुरा माळसुसीदील?”


\par }{\PP \VS{15}आग इस्त्राएलीगोळ्‍द मुखियागोळ होगकु फिरौन उन दुहाई ईद अंदकु कोट्‍टुर, “नी तान दासगोळ से हींग बर्ताव येती माळत्‍या?

\VS{16}नीन दासगोळी भुसा रा कोटकु अच आगाल अदिक आंदुर नाम से अनतोगतार, ‘ईटागोळ माळी, ईटागोळ माळी, ’ अदिक नीन दासगोळ भी बळ्‍सकोंडार; लेकीन दोष नींदा लॉकुर्द आद.”

\VS{17}फिरौन अंदुन, “नीव आलसी अदिक कोळी आईर; ईदा कारण अनतीर कि नामी यहोवा अन साटी बलिदान माळली होगगोळ.

\VS{18}ईग होगकु तान क्‍याल्‍सा माळी; अदिक भुसा नीमी सिकतीदील, लेकीन ईटागोळ्‍द गिनती आट अच पुरा माळोद बिद्‍दीत.”

\VS{19}याग इस्त्राएलीगोळ्‍द सरदारगोळ ई मात केळदुर कि आंदुर ईटागोळ्‍द गिनती गोर्त आगतीदील, अदिक हर दिशी आटा क्‍याल्‍सा पुरा माळोद बिद्‍दीत, आग आंदुर अर्त कोंडुर कि आंदुर संकट इन दिन होट बंदाव.

\VS{20}याग आंदुर फिरौन उन हात्‍ती टु व्‍हार्या होट बुट्‍टुर आग मूसा अदिक हारून, जो आंदुर से मुलाकात माळली निदुरकु ईरोर, आंदरी सिकदुर;

\VS{21}अदिक आंदुर मूसा अदिक हारून से अंदुर, “यहोवा नीम मा दृष्‍टी माळकु न्‍याय माळुल, यतिकी नीव नामी फिरौन अदिक आऊन कर्मचारीगोळ नजर दा घृणित ठहरूसकु नामी घात माळोर साटी आंदुर कय दा तलवार कोट बुटीर,”


\par }{\SH मूसा अन्द परमेश्वर से शिकायत
\par }
{\PP \VS{22}आग मूसा यहोवा अन हात्‍ती होगकु अंदुन, “हे प्रभु, नी ई प्रजा अक तकलीफ येती कोट्ट? अदिक नी नानी ईल येती कळुद?

\VS{23}यागी टु ना नीन हेसुर देल फिरौन उन हात्‍ती मात हेळोर साटी होदीन आगी टु आव ई प्रजा अन सांगुळ बुरा अच दुरव्‍यवहार माळ्‍यान, अदिक नी तान प्रजा अन येनु अच छुटकारा माळीदील.”




\par }\Chap{6}{\PP \VerseOne{1}बाक यहोवा मूसा से अंदुन, “ ना फिरौन उन सांगुळ माळाईन, ईग नी अदरी नोळ्‍या, आव नान महान शक्ती इन कारण तान द्याश टु आंदरी कळाईन बिना संकोच देल नान महान शक्ती इन कारण आव आंदरी तेग्द बुट्टान.”


\par }{\SH परमेश्वर उन द्वारा मूसा अन कारूकु आगोद
\par }
{\PP \VS{2}\XREF{✡}{{\XO 6:2 }{\XO{6:2
}}{\XT{उत्पत्ति 17:1; 28:3; 35:11; निर्गमन 3:13-15}}}परमेश्वर मूसा से अंदुन, “ना यहोवा हुईन.

\VS{3}\XREF{✡}{{\XO 6:3 }{\XO{6:3
}}{\XT{निर्गमन 3:14}}}ना सर्वशक्तिमान ईश्‍वर उन हेसुर देल अब्राहम, इसहाक, अदिक याकूब उक दर्शन कोळीन, लेकीन यहोवा अन हेसुर देल ना आंदुर मा प्रगट आगीदील.

\VS{4}\XREF{✡}{{\XO 6:4 }{\XO{6:4
}}{\XT{उत्पत्ति 15:18; 17:7}}}अदिक ना आंदुर सांगुळ तान वाचा मजबुत माळीन, मतलब कनान द्‍याश यदुर दा आंदुर परदेशी आगकु ईरतोगोर, आऊक आंदरी कोट बुळाईन.

\VS{5}इस्त्राएली यारी मिस्त्री लॉकुर दासत्‍व दा ईटतार, आंदुर कन्नासोद भी केळकु ना तान वाचा अक याद माळीन.

\VS{6}ई कारण नी इस्त्राएलीगोळ से अन, ‘ना यहोवा हुईन, अदिक नीमी मिस्त्रीगोळ बोझ इन ल्‍यालमा टु तेगाईन, अदिक आंदुर स्‍यावा दा टु नीमी बिळसाईन, अदिक तान भुजागोळ वाळुसकु अदिक भारी दण्‍ड कोटकु नीमी बिळ्‍स बुळाईन,

\VS{7}अदिक ना नीमी तान प्रजा माळोर साटी अपनुस कोमाईन, अदिक ना नीम परमेश्वर ठहरुसाईन; अदिक नीव जान्‍स कोंडीर कि ना नीम परमेश्वर यहोवा हुईन जो नीमी मिस्त्रीगोळ्द बोझ इन ल्‍यालमा टु तेगुकु तंदीन,

\VS{8}अदिक याता द्‍याश इन कोळोद किर्‍या ना अब्राहम, इसहाक, अदिक याकूब से तिंदीदीन अदुर दा नीमी पोहचुस्कु अदरी नीम्‍द अधिकार माळ बुळाईन. ना रा यहोवा हुईन.’ ”


\par }{\PP \VS{9}ई मातगोळ मूसा इस्त्राएलीगोळी केळ्‍सदुन, लेकीन आंदुर मन इन बेचैनी अदिक स्यावा अन क्रुरता अन कारण आऊन केळीदील.


\par }{\PP \VS{10}आग यहोवा मूसा से अंदुन,

\VS{11}“नी होगकु मिस्त्र अन राजा फिरौन से अन कि इस्त्राएलीगोळी तान द्‍याश दा टु होगगोळ.”

\VS{12}लेकीन मूसा यहोवा से अंदुन, “नोळ, इस्त्राएलीगोळ नान केळीदील; बाक फिरौन नान तोतळा माताळावाळा अन ह्‍यांग केळ्‍यान?”

\VS{13}आग यहोवा मूसा अदिक हारून उक इस्त्राएलीगोळ अदिक मिस्त्र अन राजा फिरौन उन साटी ई अभिप्राय देल आग्‍या कोट्‍टुन कि आंदुर इस्त्राएलीगोळी मिस्त्र द्‍याश टु तेगुकु ओयुल.


\par }{\SH मूसा अदिक हारून उन वंशावली
\par }
{\PP \VS{14}आंदुर पुर्वजगोळ्‍द घराना नोर मुख्‍य मंळसा ईंदुर उर: इस्त्राएल उन धोळ पार, रूबेन उन पारगोळ: हनोक, पल्लू, हेस्त्रोन अदिक कर्मी; ईंदुर देल अच रूबेन उन वंश होट्‍टव.

\VS{15}\XREF{✡}{{\XO 6:15 }{\XO{6:15
}}{\XT{उत्पत्ति 46:10}}}शिमोन उन पारगोळ: यमूएल, यामीन, ओहद, याकीन अदिक सोहर, अदिक ऊंद कनानी आर्त इन पार शाऊल; ईंदुर देल अच शिमोन उन कुल होट्‍टव.

\VS{16}\XREF{✡}{{\XO 6:16 }{\XO{6:16
}}{\XT{गिनती 3:17; उत्पत्ति 46:8-11}}}लेवी इन पारगोळ यार देल आंदुर्द वंशावली नळदाव, आंदुर हेसुर ईव हुव: मतलब गेर्शोन, कहात अदिक मरारी; अदिक लेवी इन पुरा अवस्‍था ऊंद सौ सदतीस साल इन आत.

\VS{17}गेर्शोन उन पार यार देल आंदुर कुल नळदाद: लिबनी अदिक शिमी.

\VS{18}\XREF{✡}{{\XO 6:18 }{\XO{6:18
}}{\XT{गिनती 26:57; १ इतिहास 6:18}}}कहात उन पारगोळ: अम्राम, यिसहार, हेब्रोन अदिक उज्जीएल; अदिक कहात उन पुरा अवस्‍था ऊंद सौ सदतीस साल उन आत.

\VS{19}मरारी इन पारगोळ: महली अदिक मूशी. लेवीगोळ्‍द कुल यार देल आंदुर वंशावली नळदाद ईंदुरा हुर.

\VS{20}अम्राम तान फुय योकेबेद से मदा माळदुन अदिक आकिन से हारून अदिक मूसा पैदा आदुर; अदिक अम्राम उन पुरा अवस्‍था ऊंद सौ सदतीस साल इन आत.

\VS{21}यिसहार उन पारगोळ: कोरह, नेपेग अदिक जिक्री ईरोर.

\VS{22}उज्जीएल उन पारगोळ: मीशाएल, एलसाफान अदिक सित्री.

\VS{23}हारून अम्‍मीनादाब उन पोर, अदिक नहशोन उन आकतींग एलीशेबा से मदा माळदुन; अदिक आकिन से नादाब, अबीहू, एलीआजर अदिक ईतामार पैदा आदुर.

\VS{24}कोरह अन पारगोळ: अस्‍सीर, एलकाना अदिक अबीआसाप; अदिक ईंदुर देल अच कोरह वंश इन कुल टु होट्‍टुर.

\VS{25}हारून उन पार एलीआजर पूतीएल उन पोर इन से मदा माळदुन; अदिक आकिन से पीनहास पैदा आदुन. ईंदुर देल अच आंदुर कुल नळुत. लेवीगोळ्‍द पुर्वजगोळ घराना नोर मुख्‍य मंळसागोळ ईंदुरा उर.


\par }{\PP \VS{26}हारून अदिक मूसा ईंदुरा हुर यारी यहोवा ईद आग्‍या कोट्टान: “इस्त्राएलीगोळी दल दल माळकु आंदरी जमा माळकु मिस्त्र द्‍याश टु तेगुकु तरी.”

\VS{27}ईंदुर आंदुरा मूसा अदिक हारून हुर यार मिस्त्र द्‍याश इन राजा फिरौन से अंदुर कि नाव इस्त्राएलीगोळी मिस्त्र द्‍याश टु तेगुकु वोतेव.


\par }{\SH मूसा अदिक हारून उक परमेश्वर उन आदेश
\par }
{\PP \VS{28}याग यहोवा मिस्त्र द्‍याश दा मूसा से ईद मात अंदुन,

\VS{29}“ आव मूसा से अंदुन, ना यहोवा हुईन; इदुरसाटी जो येनारा ना नीन से अनाईन अद सप्‍पा मिस्त्र अन राजा फिरौन से अनेत.”

\VS{30}लेकीन मूसा यहोवा अक उत्‍तर कोट्‍टुन, “ना रा माताळदुर दा तोतळा आईन; अदिक फिरौन ह्‍यांग नांद केळ्‍यान?”




\par }\Chap{7}{\PP \VerseOne{1}आग यहोवा मूसा से अंदुन, “केळ, ना नीनी फिरौन उन साटी परमेश्वर उन घाई ठहरूसतीन; अदिक नीन वार्ट हारून नीन नबी ठहरूस्‍यान.

\VS{2}जो जो आग्‍या ना नीनी कोळाईन अदा नी अनेत, अदिक हारून अदरी फिरौन से अंदान, यदुर देल आव इस्त्राएलीगोळी तान द्‍याश दा टु होळगोट्‍टान.

\VS{3}\XREF{✡}{{\XO 7:3 }{\XO{7:3
}}{\XT{प्रेरितगोळ 7:36}}}लेकीन ना फिरौन उन मन इक कठोर माळाईन, अदिक तान हापाळ सा चिन्‍ह अदिक चमत्कार मिस्त्र द्‍याश दा तोरसुसाईन.

\VS{4}तरी भी फिरौन नीम्‍द केळतीदील; अदिक ना मिस्त्र द्‍याश मा तान कय नेगुकु मिस्त्रीगोळी भारी दण्‍ड कोटकु तान सेना मतलब तान इस्त्राएली प्रजा अक मिस्त्र द्‍याश टु तेग्‍द बुळाईन.

\VS{5}अदिक याग ना मिस्त्र मा कय वाळुसकु इस्त्राएलीगोळी आंदुर बीच दा टु तेगाईन, आग मिस्त्री अर्त कोंडार कि ना यहोवा हुईन.”

\VS{6}आग मूसा अदिक हारून यहोवा अन आग्‍या अन अनुसार अच माळदुन.

\VS{7}याग आंदुर फिरौन से मात माळली कुरतुर आग मूसा अस्‍सी साल इन, अदिक हारून तिर्‍यास्सी साल इन ईरोन.


\par }{\SH हारून उन कोल
\par }
{\PP \VS{8}बाक यहोवा मूसा अदिक हारून से ईत्‍ता प्रकार अंदुन,

\VS{9}“याग फिरौन नीम से अनुल, ‘तान प्रमाण इन यातोदारा चमत्कार तोर्सी,’ आग नी हारून से अनेत, ‘तान कोल हुडुकु फिरौन उन मुंद हाक्‍क बुळ कि अद हाव बनसेगुल.’ ”

\VS{10}आग मूसा अदिक हारून फिरौन उन हात्‍ती होगकु यहोवा अन आग्‍या अन अनुसार माळदुर; अदिक याग हारून तान कोल फिरौन अदिक आऊन कर्मचारीगोळ्‍द मुंद हाकदुन, आग अद हाव बनसेत.

\VS{11}\XREF{✡}{{\XO 7:11 }{\XO{7:11
}}{\XT{२ तीमुथियुस 3:8}}}आग फिरौन पण्‍डीतगोळ अदिक जादु टोना माळावाळेरी कारसुसदुन; अदिक मिस्त्र अन जादूगरगोळ बंदकु तान तान तंत्र-मंत्र देल हांगा माळदुर.

\VS{12}आंदुर भी तान तान कोलगोळी हाक्‍क बुट्‍टुर, अदिक अव भी हाव बनसेदव. लेकीन हारून उन कोल आंदुर कोलगोळी नुंगबुळ्‍त.

\VS{13}लेकीन फिरौन उन मन मात्‍त यक्‍कुल कठिन आगेत, अदिक यहोवा अन वचन इन अनुसार आव मूसा अदिक हारून उन मातगोळी मान्‍सीदील.


\par }{\SH पयला विपत्ती-नीर इन रक्ता बनसोद
\par }
{\PP \VS{14}आग यहोवा मूसा से अंदुन, “फिरौन उन मन कठोर आगेग्‍याद अदिक आव ई प्रजा अक होग गोळालुन.

\VS{15}याग फिरौन व्‍हातुर इन होती गांगा अन्द किनारा मा बंदान आ समय नी आऊन हात्ती होगेत; अदिक जो कोल हाव बनसेगीत, अदरी कय दा हुडुकु नील गांगा अन किनारा मा आऊन से मुलाकात माळोर साटी निदुरकु ईरेत.

\VS{16}अदिक आऊन से ईत्‍ता प्रकार अनेत, ‘इब्रीगोळ परमेश्वर यहोवा नानी ईद अनोर साटी नीन हात्‍ती कळ्‍यान कि नान प्रजा अन लॉकुरी होगगोळ, यदुर देल आंदुर आळी दा नान उपासना माळ्‍यार; अदिक ईगास ताका नी नान मात मान्सीदील.

\VS{17}\XREF{✡}{{\XO 7:17 }{\XO{7:17
}}{\XT{प्रकाशितवाक्य 16:4}}}यहोवा ईद अनतान, ईदुर देल नी जान्‍स कोंड्‍या कि ना अच परमेश्वर हुईन; नोळ, ना तान कय इन कोल इक नील गांगा अन किनारा मा बडाईन, अदिक नीर रक्‍ता बन्‍सेदीत,

\VS{18}अदिक जो मेनगोळ नील गांगा दा आव अव सोतोदाव, अदिक गांगा वास बरली हत्तीत, अदिक गांगा अन नीर कुडोर साटी मिस्त्रीगोळ्द योग्य ईरतीदील.’ ”

\VS{19}बाक यहोवा मूसा से अंदुन, “हारून से अन कि तान कोल हुडुकु मिस्त्र द्‍याश दा याट नीर आद, मतलब अदुर्द गांगागोळ, नयरगोळ, झीलगोळ, अदिक डोबनगोळ, सप्‍पा अन म्‍याकुच तान कय वाळुस कि अऊर्द नीर रक्‍ता बनसेगुल; अदिक पुरा मिस्त्र द्‍याश दा काठ अदिक कल्‍ल येढ्‍ढु भाति इन नीर इन पात्रगोळ दा रक्‍ता अच रक्‍ता आगेदीत.”


\par }{\PP \VS{20}\XREF{✡}{{\XO 7:20 }{\XO{7:20
}}{\XT{भजन संहिता 78:44; 105:29}}}आग मूसा अदिक हारून यहोवा अन आग्‍या अन अनुसार माळदुर, मतलब आव कोल इक नेगुकु फिरौन अदिक आऊन कर्मचारीगोळ्‍द नोळतेला नील गांगा अन नीर मा बळदुन, अदिक गांगा अन सप्‍पा नीर रक्‍ता बनसेत.

\VS{21}अदिक नील गांगा दा जो मेनगोळ ईरव अव सोतोदव; अदिक गांगा दा टु वास बरली कुर्त, अदिक मिस्त्री लॉकुर गांगा अन नीर कुडु सकीदील; अदिक पुरा मिस्त्र द्‍याश दा रक्‍ता अच रक्‍ता आगेत.

\VS{22}आग मिस्त्र अन जादूगरगोळ भी तान तंत्र-मंत्र देल हांगा माळदुर; तरी भी फिरौन उन मन कठोर आगेत, अदिक यहोवा अन अना अनुसार आव मूसा अदिक हारून उन मान्‍सीदील.

\VS{23}फिरौन ईदुर मा भी ध्‍यान कोटीदील, अदिक मार्रा तिर्गुसकु तान मान्‍नी होटोदुन.

\VS{24}अदिक सप्‍पा मिस्त्री लॉकुर कुडा नीर इन साटी नील गांगा अन आसपास अगुळली हतदुर, यतिकी आंदुर गांगा अन नीर ईला कुडु सकोर.


\par }{\PP \VS{25}याग यहोवा नील गांगा अक बळदीदुन आगी टु येळ दिन आगेगीदव.




\par }\Chap{8}{\SH दुसरा विपत्ती-भ्यापकागोळ्‍द आक्रमण
\par }
{\PP \VerseOne{1}आग यहोवा मात्‍त मूसा से अंदुन, “फिरौन उन हात्ती होगकु अन, ‘यहोवा नीन से ईत्‍ता प्रकार देल अनतान: नान प्रजा अन लॉकुरी होगगोळ यदुर देल आंदुर नान आराधना माळ्‍यार.

\VS{2}लेकीन अगर आंदरी होगगोळतीदील रा केळ, ना भ्यापकागोळी कळुकु नीन सप्‍पा द्‍याश इक हानि पोहुचुसावाळा आईन.

\VS{3}अदिक नील गांगा भ्यापकागोळ देल तुम्‍मेदित, अदिक अव नीन भवन दा, अदिक नीन हासक्‍या मा, अदिक नीन कर्मचारीगोळ मान्‍नगोळ दा, अदिक नीन प्रजा मा उलटा नीन भट्‍टागोळ अदिक हीठ कालसोद पात्रगोळ दा भी येरेदाव;

\VS{4}अदिक नीन मा, अदिक नीन प्रजा अदिक नीन कर्मचारीगोळ, सप्‍पा मुंदुर मा भ्यापकागोळ येरेदाव.’ ”


\par }{\PP \VS{5}बाक यहोवा मूसा अक आग्‍या कोट्‍टुन, “हारून से अंदकोम कि गांगागोळ, नयरगोळ, अदिक झीलगोळ म्‍याकुच कय वाळुसकु कोल इन सांगुळ भ्यापकागोळी मिस्त्र द्‍याश मा येर्सकु तरूल.”

\VS{6}\XREF{✡}{{\XO 8:6 }{\XO{8:6
}}{\XT{भजन संहिता 78:45; 105:30}}}इदुरसाटी हारून मिस्त्र द्‍याश इन जलाशयगोळ म्‍याकुच तान कय वाळुसदुन; अदिक भ्यापकागोळ मिस्त्र द्‍याश मा येरकु अदरी होच बुट्‍टव.

\VS{7}अदिक जादूगरगोळ भी हांगा तंत्र-मंत्र देल मिस्त्र द्‍याश मा भ्यापकागोळ येर्सकु तंदुर.


\par }{\PP \VS{8}आग फिरौन मूसा अदिक हारून उक कारसुसकु अंदुन, “यहोवा से विनती माळी कि आव भ्यापकागोळी नान से अदिक नान प्रजा से दुर माळुल; अदिक ना इस्त्राएली लॉकुरी होगगोळाईन. यदुर देल आंदुर यहोवा साटी बलिदान माळुल.”

\VS{9}आग मूसा फिरौन से अंदुन, “ईट मात साटी नी नानी आदेश कोळ कि ईग ना नीन अदिक नीन कर्मचारीगोळ, अदिक प्रजा अन निमित्त याग विनती माळाईन, कि यहोवा नीन हात्‍ती टु अदिक नीन मान्‍नगोळ दा टु भ्यापकागोळी दुर माळुल, अदिक अव सिर्फ नील गांगा दा सिकुल?”

\VS{10}आव अंदुन, “नाळ.” आव अंदुन, “नीन वचन इन अनुसार आदीत, यदुर नीनी ईद भास आगेगुल कि नाम परमेश्वर यहोवा अन तुल्‍य दुसरा याऊ हैलेच.

\VS{11}अदिक भ्यापकागोळ नीन हात्‍ती टु अदिक नीन मान्‍नगोळ दा टु अदिक नीन कर्मचारीगोळ अदिक प्रजा अन हात्‍ती टु दुर आगकु सिर्फ नील गांगा दा अच ईत्‍ताव.”

\VS{12}आग मूसा अदिक हारून फिरौन उन हात्‍ती टु होटोदुर; अदिक मूसा आ भ्यापकागोळ बारा दा, यहोवा अन दुहाई कोट्‍टुन जो आव फिरौन मा कळीदुन.

\VS{13}अदिक यहोवा मूसा अन अना हिसाब देल माळदुन; अदिक भ्यापकागोळ मान्‍नगोळ, आंगुळगोळ, ऊरगोळ अदिक केईगोळ दा सोतोदव.

\VS{14}अदिक मिस्त्री लॉकुर जमा माळकु अऊर्द ढेर हच बुट्‍टुर, अदिक पुरा द्‍याश वास देल तुम्‍मेत.

\VS{15}लेकीन याग फिरौन नोळदुन कि ईग आराम सिक्‍याद आग यहोवा अन कहना अन अनुसार आव मात्‍त तान मन कठोर माळदुन, अदिक आंदुर केळीदील.


\par }{\SH तिसरा विपत्ती पिसोर्‍या अन्द झुण्‍ड
\par }
{\PP \VS{16}बाक यहोवा मूसा से अंदुन, “हारून उक आग्‍या कोळ, ‘नी तान कोल वाळुसकु जमीन इन गागरा मा बडु, यदुर देल अद मिस्त्र द्‍याश तीम दा पिसोर्‍यागोळ बनसेगुल.’ ”

\VS{17}मुंद आंदुर हांगा माळदुर; मतलब हारून कोल इक हुडुकु कय वाळुसकु जमीन इन गागरा मा बळदुन, आग मंळसा अदिक जनावरगोळ येढ्‍ढु मा पिसोर्‍यागोळ आगेदव, अदिक सप्‍पा मिस्त्र द्‍याश दा भुमी इन गागरा पिसोर्‍यागोळ बन्‍सेदव.

\VS{18}आग जादूगरगोळ चाहासदुर कि तान तंत्र-मंत्रगोळ्द शक्‍ति देल नाव भी पिसोर्‍यागोळ तंदेव, लेकीन आंदुर सफल आग सकीदील. ई प्रकार मंळसागोळ अदिक जनावरगोळ येढ्‍ढु मा पिसोर्‍यागोळ बन्सकु ईत्‍तव.

\VS{19}\XREF{✡}{{\XO 8:19 }{\XO{8:19
}}{\XT{लूका 11:20}}}आग जादूगरगोळ फिरौन से अंदुर, “ईद रा परमेश्वर उन
\FTNT{*}{{\FR 8:19 }{\FR{8:19
}}{\FT{बेळ्ल}}}कय इन क्‍याल्‍सा हुन.” तरी भी यहोवा अन कहना अन अनुसार फिरौन उन मन कठोर आगतेला ईत्‍त, अदिक आव मूसा अदिक हारून उन मात मान्‍सीदील.


\par }{\SH चौथा विपत्ती नॉणगोळ्द झुण्‍ड
\par }
{\PP \VS{20}बाक यहोवा मूसा से अंदुन, “व्हातऱ्या का येदकु फिरौन उन मुंद निदरेत, आव रा नील गांगा अन्द किनारा मा बंदान, अदिक आऊन से अनेत, ‘यहोवा नीन से ईद अनतान: नान प्रजा अन लॉकुरी होगगोळ कि आंदुर नान आराधना माळुल.

\VS{21}अगर नी नान प्रजा अक होगगोळतीदील रा केळ, ना नीन मा अदिक नीन कर्मचारीगोळ अदिक नीन प्रजा मा, अदिक नीन मान्‍नगोळ दा झुण्‍ड इन झुण्‍ड नॉणगोळी कळाईन; अदिक मिस्त्रीगोळ मान्‍ना अदिक आंदुर ईरा जागा भी नॉणगोळ देल तुम्‍मेदीत.

\VS{22}लेकीन आ दिशी ना गोशेन द्‍याश इक यदुर दा नान प्रजा ईरतद ब्‍यार्र माळाईन, अदिक अदुर दा नॉणगोळ्‍द झुण्‍ड ईरतीदील; यदुर देल नी जान्‍स कोम कि
\FTNT{†}{{\FR 8:22 }{\FR{8:22
}}{\FT{द्याश इन न्याड्या}}}पृथ्‍वी इन न्याड्या दा ना अच यहोवा हुईन.

\VS{23}अदिक ना तान प्रजा अदिक नीन प्रजा दा अंतर पैदा माळाईन. ईद चिन्‍ह चमत्कार नाळ आदीत.’ ”

\VS{24}\XREF{✡}{{\XO 8:24 }{\XO{8:24
}}{\XT{भजन संहिता 78:45}}}अदिक यहोवा हांगा माळदुन, अदिक फिरौन उन भवन अदिक आऊन कर्मचारीगोळ्‍द मान्‍नगोळ दा, अदिक सप्‍पा मिस्त्र द्‍याश दा नॉणगोळ्‍द झुण्‍ड इन झुण्‍ड तुम्‍मेदव, अदिक नॉणगोळ मारा देल आ द्‍याश नष्‍ट आत.


\par }{\PP \VS{25}आग फिरौन मूसा अदिक हारून उक कारसुसकु अंदुन, “नीव होगकु तान परमेश्वर उन साटी ईदा द्‍याश दा बलिदान येरसी.”

\VS{26}मूसा अंदुन, “हींग माळोद उचित हैलेच; यतिकी नाव तान परमेश्वर यहोवा अन साटी मिस्त्रीगोळ्द हिंग घृणित वस्‍तु बलिदान येरसेव; अदिक अगर नाव मिस्त्रीगोळ नोळ्‍त आंदुर्द घृणित वस्‍तु बलिदान येरसेव रा येन आंदुर नाम मा पथराव माळतीदील?

\VS{27}नाव सुनसान आळी दा मुर दिन इन हादी मा होगकु तान परमेश्वर यहोवा अन साटी ह्यांग आव नाम से अंदान हांग अच अल नाव बलिदान येरसेव.”

\VS{28}फिरौन अंदुन, “ना नीमी आळी दा होगगोळाईन कि नीव तान परमेश्वर यहोवा अन साटी बलिदान येरसी; सिर्फ यक्कुल दुर होगबाळेतीर, अदिक नान साटी प्रार्थना माळी.”

\VS{29}आग मूसा उत्तर कोट्टुन, “केळ, ना नीन हात्‍ती टु व्‍हार्या होगकु यहोवा से प्रार्थना माळाईन कि नॉणगोळ्द झुण्‍ड नीन, अदिक नीन कर्मचारीगोळ, अदिक प्रजा अन हात्‍ती टु नाळ अच दुर माळाईन; लेकीन फिरौन मुंद कपट माळकु नामी यहोवा अन्द साटी बलिदान माळली होगोर साटी मना माळबाळुल.”

\VS{30}आग मूसा फिरौन उक बिट्ट बुट्टुन अदिक आऊन हात्‍ती टु व्‍हार्या होगकु यहोवा से प्रार्थना माळदुन.

\VS{31}अदिक यहोवा मूसा अन अना हिसाब देल नॉणगोळ्‍द झुण्‍डगोळी फिरौन, अदिक आऊन कर्मचारीगोळ, अदिक आऊन प्रजा से दुर माळदुन; ईल ताका कि ऊंद भी नॉण मिक्‍कु ईतीदील.

\VS{32}आग फिरौन ई घन भी तान मन इक कठोर माळदुन, अदिक आ लॉकुरी होग गोटीदील.




\par }\Chap{9}{\SH पाचवा विपत्ती-जनावरगोळ्‍द मौत
\par }
{\PP \VerseOne{1}बाक यहोवा मूसा से अंदुन, “फिरौन उन हात्ती होगकु अन, ‘इब्रीगोळ परमेश्वर यहोवा नीन से ईत्‍ता प्रकार देल अनतान: नान प्रजा अन लॉकुरी होगगोळ कि आंदुर नान आराधना माळुल.

\VS{2}अदिक अगर नी आंदरी होगगोळाल अदिक ईग भी हुडुकु ईत्‍या,

\VS{3}रा केळ, नीन जो घ्वाळागोळ, गदागोळ, ऊँटगोळ, गोसी-वस्ता, म्यांडा-मर्री ईव सप्‍पा मैदान दा आव, अऊर मा यहोवा अन कय हिंग कुरतीत कि हापाळ धोळ्‍द मरी बंदीत.

\VS{4}लेकीन यहोवा इस्त्राएलीगोळ जनावरगोळ दा अदिक मिस्त्रीगोळ जनावरगोळ दा हींग अंतर पैदा माळ्‍यान कि जो पशु इस्‍त्राएलीगोळव हुव अऊर दा टु यातव भी सायतीदील.’ ”

\VS{5}बाक यहोवा ईद अंदकु ऊंद समय निश्‍चित माळदुन, “ना ईद क्‍याल्‍सा ई द्‍याश दा नाळ माळाईन.”

\VS{6}\XREF{✡}{{\XO 9:6 }{\XO{9:6
}}{\XT{भजन संहिता 78:50}}}दुसरा दिशी यहोवा हींग अच माळदुन; अदिक मिस्त्रीगोळव रा सप्‍पा जनावरगोळ सोतोदव, लेकीन इस्त्राएलीगोळ्‍द ऊंद भी जनावर सोतीदील.

\VS{7}अदिक फिरौन लॉकुरी कळुदुन, लेकीन इस्त्राएलीगोळ्‍द जनावरगोळ दा टु ऊंद भी ईला सोतीत. तरी भी फिरौन उन मन कठोर आगेत, अदिक आव आ लॉकुरी होग गोटीदील.


\par }{\SH छठवा विपत्ती फफोलागोळ अदिक फॉळागोळ्‍द होळोद
\par }
{\PP \VS{8}बाक यहोवा मूसा अदिक हारून से अंदुन, “नीव येढ्‍ढु मुंदुर भट्‍टी दा टु ऊंद ऊंद मुट्‍ठी राखळ हुडु कोमी, अदिक मूसा अदरी फिरौन उन मुंद आकाश दी हार्सबुळ.

\VS{9}\XREF{✡}{{\XO 9:9 }{\XO{9:9
}}{\XT{प्रकाशितवाक्य 16:2}}}आग अद श्‍याण्‍द गागरा आगकु सप्‍पा मिस्त्र द्‍याश दा मंळसागोळ अदिक जनावर येढ्‍ढु मा फफोलागोळ अदिक फॉळा बनसेदीत.”

\VS{10}\XREF{✡}{{\XO 9:10 }{\XO{9:10
}}{\XT{प्रकाशितवाक्य 16:10}}}इदुरसाटी आंदुर भट्‍टी इन ठॉमा तीम राखळ हुडुकु फिरौन उन मुंद निदुरदुर, अदिक मूसा अदरी आकाश दी हार्स बुट्‍टुन, अदिक अद मंळसागोळ अदिक जनावरगोळ येढ्‍ढु मा फफोला अदिक फॉळा बनसेत.

\VS{11}आ फॉळागोळ कारण जादूगरगोळ मूसा अन मुंद निदुरकु ईर सकीदील, यतिकी आ फॉळा ह्‍यांग मिस्त्रीगोळ्द ईरव हांग अच जादूगरगोळ्‍द भी होटीदव.

\VS{12}लेकीन यहोवा फिरौन उन मन इक कठोर माळ बुट्‍टुन, अदिक ह्‍यांग यहोवा मूसा से अंदीदुन, आव आऊन केळीदील.


\par }{\SH सातवा विपत्ती-गारपीठ इन माळ
\par }
{\PP \VS{13}बाक यहोवा मूसा से अंदुन, “व्‍हातर्‍या का येदकु फिरौन उन मुंद निदुर, अदिक आऊन से अन, ‘इब्रीगोळ परमेश्वर यहोवा ईत्‍ता प्रकार देल अनतान: नान प्रजा अन लॉकुरी होगगोळ कि आंदुर नान आराधना माळुल.

\VS{14}ईलारा ई घन
\FTNT{*}{{\FR 9:14 }{\FR{9:14
}}{\FT{नीन ह्दय मा}}}ना नीन मा, अदिक नीन कर्मचारीगोळ अदिक नीन प्रजा मा हर प्रकार इन विपत्‍तीगोळ हाकाईन, यदुर देल नी जान्‍स कोम कि पुरा पृथ्‍वी मा नान तुल्‍य दुसरा याऊ हैलेच.

\VS{15}ना रा ईग कय वाळुसकु नीनी अदिक नीन प्रजा अक माहामारी देल कोन्‍नायदीन, अदिक पृथ्‍वी मा टु नीन सत्‍यानाश आगेगाईत;

\VS{16}\XREF{✡}{{\XO 9:16 }{\XO{9:16
}}{\XT{रोमियों 9:17}}}लेकीन खराखुरा ना नीनी ईदा उद्देश देल जीत्ता ईटीन कि नीनी तान सामर्थ्य तोरसाईन, अदिक तान हेसुर पुरा पृथ्‍वी मा प्रसिद्ध माळाईन.

\VS{17}येन नीव ईग भी अहंकारी आईर अदिक नान लॉकुर इक होगगोळालीर?

\VS{18}केळ, ना नाळ ईदा समय हींग भंयकर गारपीठ इन माळ बरसुसाईन, यऊर हिसाब देल मिस्त्र अन नीव बिळा दिशी टु रा ईगासताका यागलु बिदीदील.

\VS{19}इदुरसाटी ईग लॉकुर इक कळुकु तान सप्पा जनावरगोळी अदिक नीन हात्ती खुला मैदान क्षेत्र दा आव सप्‍पा अक सुरक्षित जागा मा ओतकु ईटकु आगुल; ईला रा यास मंळसा या जनावर मैदान दा असुरक्षित ईत्‍ताव, अवरी मान्‍या जमा माळकु आगतीदील रा, अऊर मा गारपीठ बिद्‍दीत, अदिक अव सोतोदाव.’ ”

\VS{20}इदुरसाटी फिरौन उन कर्मचारीगोळ दा टु जो लॉकुर यहोवा अन वचन इन अंज्‍क मान्‍सतोगोर आंदुर तान तान सेवकगोळ अदिक जनावरगोळी मान्‍या ओत कोंडुर.

\VS{21}लेकीन यार यहोवा अन वचन मा मन हचीदील आंदुर तान सेवकगोळ अदिक जनावरगोळी मैदान दा ईर गोट्टुर.


\par }{\PP \VS{22}आग यहोवा मूसा से अंदुन, “तान कय आकाश दी वाळुस कि सप्पा मिस्त्र द्‍याश इन मंळसागोळ, जनावरगोळ, अदिक केई इन मार्रमठगोळ अदिक सप्‍पा उपज मा गारपीठ बिळुल.”

\VS{23}\XREF{✡}{{\XO 9:23 }{\XO{9:23
}}{\XT{भजन संहिता 78:47; प्रकाशितवाक्य 8:7; 16:21}}}आग मूसा तान कोल इक आकाश दी नेगदुन, अदिक यहोवा अन सामर्थ्‍य देल बिजली कळकुळसोद अदिक गारपीठ बिळली हतदव अदिक बेक्‍की पृथ्‍वी ताका बर कुर्त. ईत्‍ता प्रकार देल यहोवा मिस्त्र द्‍याश मा गारपीठ बरसुसदुन.

\VS{24}\XREF{✡}{{\XO 9:24 }{\XO{9:24
}}{\XT{प्रकाशितवाक्य 8:7; 16:21}}}जो गारपीठ बिळतोगोद अऊर सांगुळ बेक्‍की भी मिसळुसकु ईरोद, अदिक अव गारपीठगोळ ईट भारी ईरव कि यागी टु मिस्त्र द्याश बसुस्कु ईरोद आगी टु मिस्त्र द्‍याश तिमुर दा हिंग गारपीठ यागलु बिळली ईरव.

\VS{25}\XREF{✡}{{\XO 9:25 }{\XO{9:25
}}{\XT{भजन संहिता 105:33}}}इदुरसाटी मिस्त्र द्‍याश तिमुर्द केईगोळ दा येन मंळसा, येन जनावर, यास ईरोर सप्‍पा गारपीठ देल सोतोदव, अदिक गारपीठ देल केई इन पुरा उपज बरबाद आगेत, अदिक मैदान इन सप्‍पा मार्रमठ भी मुर्दोदव.

\VS{26}सिर्फ गोशेन प्रदेश दा यल इस्त्राएलीगोळ ईरतोगोर गारपीठ बिदीदील.


\par }{\PP \VS{27}आग फिरौन मूसा अदिक हारून उक बुलावा कळुदुन अदिक आंदुर से अंदुन, “ई घन ना पाप माळीन; यहोवा न्‍यायी आन, अदिक ना अदिक नान प्रजा अन्यायी आद.

\VS{28}बिजली कळकुळसोद अदिक गारपीठ बिळोद रा हापाळ आगेत; ईग यहोवा से विनती माळी; आग ना नीम लॉकुरी होगगोळाईन, अदिक नीमी रोक्‍सकु आगतीदील.”

\VS{29}मूसा आऊन से अंदुन, “नगर दा टु होळ्‍त अच ना यहोवा दी कय फैलुसाईन, आग बादल इन गरजुसोद बंद आगेदीत अदिक गारपीठ भी यागलु बिळतीदील, इदुर देल नी जान्‍स कोंड्‍या कि पृथ्‍वी यहोवा अंद अच हुन.

\VS{30}तरी भी ना जान्‍सतीन कि ना रा नी अदिक ना नीन कर्मचारीगोळ यहोवा परमेश्वर उन अंज्‍क मानसालुर.”

\VS{31}सन अदिक जौ रा गारपीठ देल बरबाद आदव, यतिकी जौ इन लॉम्बागोळ होटबुटीदव अदिक सन दा कली अदिक फुल हतकु ईरव.

\VS{32}लेकीन यातोदु गोदी बरबाद आगीदील, यतिकी अव बाद्दा हण्ण आगताव.

\VS{33}याग मूसा फिरौन उन हात्ती टु नगर इन व्‍हार्या होटकु यहोवा दी कय फैलुस्कु प्रार्थना माळदुन, आग बादल इन गरजुसोद अदिक गारपीठ इन बिळोद बंद आत, अदिक बाक बाद्‍दा माळ धरती मा बिदीदील.

\VS{34}लेकीन ईद नोळकु कि माळ अदिक गारपीठ अदिक बादलगोळ्‍द गरजुसोद बंद आगेत, फिरौन तान कर्मचारीगोळ सांगुळ मात्‍त तान मन इक कठोर माळकु पाप माळदुन.

\VS{35}ईत्‍ता प्रकार देल फिरौन उन मन जिद्दी आगतेला ईत्‍त, अदिक आव इस्त्राएलीगोळी होग गोटीदील ह्‍यांग कि यहोवा मूसा अन द्वारा अनसुसीदुन.




\par }\Chap{10}{\SH आठवा विपत्ती-फाफागोळ्‍द आक्रमण
\par }
{\PP \VerseOne{1}बाक यहोवा मूसा से अंदुन, “फिरौन उन हात्‍ती होग; यतिकी ना अच आऊन अदिक आऊन कर्मचारीगोळ्‍द मन इक इदुरसाटी कठोर माळ बुटीन कि तान चिन्ह चमत्कार आंदुर बीच दा तोरसाईन;

\VS{2}अदिक नीव लॉकुर तान पारगोळ अदिक नातुगोळ से इदुर्द वर्णन माळी कि यहोवा मिस्त्रीगोळ्द ह्‍यांग मज्‍याक दा हार्सदीन अदिक आंदुर न्याड्या दा यास चमत्कार चिन्‍ह आंदुर बीच दा प्रगट माळदीन; यदुर देल नीव ईद जान्‍स कोंडीर कि ना अच यहोवा हुईन.”


\par }{\PP \VS{3}आग मूसा अदिक हारून फिरौन उन हात्‍ती होगकु अंदुर, “इब्रीगोळव परमेश्वर नीन से ईत्‍ता प्रकार देल अनतान: नी यागासताका नान मुंद गरीब आगदुर देल संकोच माळतेला ईत्‍या? नान प्रजा अन लॉकुरी होगगोळ कि आंदुर नान उपासना माळ्‍यार.

\VS{4}अगर नी नान प्रजा अक होगगोळाल रा केळ, नाळ ना नीन द्‍याश दा फाफागोळ तराईन,

\VS{5}अदिक अव धरती इक हिंग मुच्‍च बुट्‍टाव कि कांळ्‍सकु बिळतीदील; अदिक नीम जो येनारा ओद देल मिक्केत्याद अदरी अव साफ माळ बुट्‍टाव, अदिक नीम यास मार्रगोळ मैदान दा हतकु आव अवरी भी अव साफ माळ बुट्‍टाव,

\VS{6}अदिक अव नींद अदिक नीन सप्‍पा कर्मचारीगोळ्‍द, ईलताका कि सप्‍पा मिस्त्रीगोळ मान्‍या तुम्‍मेदाव; ईस फाफागोळ नीन आप्‍प दादागोळ या आंदुरोर पुर्वजगोळ यागी टु धरती मा पैदा आग्‍यार आगी टु ईंद ताका यागलु नोळीदील.” आग आव तिर्गकु फिरौन उन हात्‍ती टु व्‍हार्या होटोदुन.


\par }{\PP \VS{7}आग फिरौन उन कर्मचारीगोळ आऊन से अनली हतदुर, “आव यागासताका नाम साटी फंदा बन्सकु ईत्‍तान? आ मंळसागोळी होगगोळ कि आंदुर तान परमेश्वर यहोवा अन उपासना माळुल. येन नी ईगासताका जान्साल कि पुरा मिस्त्र नष्‍ट आगेग्‍याद?”

\VS{8}आग मूसा अदिक हारून फिरौन उन हात्‍ती मात्‍त कार्सुसकु आदुर, अदिक आव आंदुर से अंदुन, “होटोगी, तान परमेश्वर यहोवा अन उपासना माळी; लेकीन आंदुर जो होगावाळेर आर यार-यार उर?”

\VS{9}मूसा अंदुन, “नाव रा पार-पोरगोळ, म्यांडा-मर्रगोळ, वस्‍ता-गोसीगोळ समेत उलटा चिकोर टु रा हाळाबाट्‍टुर ताका सप्‍पा अन सप्‍पा होदेव, यतिकी नामी यहोवा अन साटी हाब्‍बा माळोद आद.”

\VS{10}आव ईत्‍ता प्रकार देल आंदुर से अंदुन, “यहोवा नीम सांगुळ ईरूल अगर ना नीमी चिकोर समेत होगगोळतीन; नोळी, नीम मन दा बुराई आद.

\VS{11}ईला, हिंग आग सकतीदील; नीव मंळसा अच होगकु यहोवा अन उपासना माळी, नीव ईदा रा चाहासीर.” अदिक आंदुर फिरौन उन मुंदु टु तेग्‍सुसकु आदुर.


\par }{\PP \VS{12}आग यहोवा मूसा से अंदुन, “मिस्त्र द्‍याश इन म्‍याकुच तान कय वाळुस कि फाफागोळ मिस्त्र द्‍याश मा येरकु जमीन इन याटारा भी अनाज अदिक बाकी ओद देल मिक्‍कु आद सप्‍पा अक साफ माळ बुळुल.”

\VS{13}इदुरसाटी: मूसा तान कोल मिस्त्र द्‍याश इन म्‍याकुच वाळुसदुन, आग यहोवा हागुल तीम अदिक ईळ्‍ल्‍क तीम द्‍याश तीम दा पूर्व अन हवा वाहुसदुन; अदिक याग व्‍हातुर आत आग आ हवा दा फाफागोळ बंदव.

\VS{14}\XREF{✡}{{\XO 10:14 }{\XO{10:14
}}{\XT{भजन संहिता 78:40; 105:34; प्रकाशितवाक्य 9:2}}}अदिक फाफागोळ येरकु मिस्त्र द्‍याश इन सप्‍पा जागागोळ दा बसेरा माळदव, अऊर्द झुण्‍ड हापाळ भारी ईरोद, उलटा न रा अऊर से पयले हींग फाफागोळ बंदीदव, अदिक न अऊर बाद्‍दा हींग फाफागोळ यागलु बंदाव.

\VS{15}अव रा सप्‍पा धरती मा होच्‍चेदव, ईलताका कि द्‍याश दा अंधार आगेत; अदिक अदुर सप्‍पा अनाज अदिक बाकी अदिक मार्रगोळ्द सप्‍पा कायगोळ, मतलब, जो येनारा ओद देल मिक्‍कु ईरोद, सप्‍पा अक अव साफ माळ बुट्‍टव; ईलताका कि मिस्त्र द्‍याश तीम दा न रा यातारा मार्र मा येनारा हरयाली मिक्‍कु ईत्‍त अदिक न केईगोळ दा अनाज ईत्‍त.

\VS{16}आग फिरौन तुरन्‍त मूसा अदिक हारून उक कार्सुसकु अंदुन, “ना रा नीम परमेश्वर यहोवा अन अदिक नीम भी अपराध माळीन.

\VS{17}इदुरसाटी सिर्फ ई घन नान अपराध क्षमा माळी, अदिक तान परमेश्वर यहोवा से विनती माळी कि आव नान म्‍याकुच टु ई मृत्‍यु उक दुर माळुल.”

\VS{18}आग मूसा फिरौन उन हात्‍ती टु होटकु यहोवा से विनती माळदुन.

\VS{19}आग यहोवा हापाळ प्रचंड पश्‍चिमी हवा वाहुसकु फाफागोळी ऊळुसकु क्याचाँद समुद्र दा हाक्‍क बुट्‍टुन, अदिक मिस्त्र अन यातोदु जागा दा ऊंद भी फाफा मिक्‍कु ईतीदील.

\VS{20}तरी भी यहोवा फिरौन उन मन इक कठोर माळ बुट्‍टुन, यदुर देल आव इस्त्राएलीगोळी होग गोटीदील.


\par }{\SH अंधार
\par }
{\PP \VS{21}बाक यहोवा मूसा से अंदुन, “तान कय आकाश दी वाळुस कि मिस्त्र द्‍याश इन म्‍याकुच अंधार आगेगुल, ईत्‍ता अंधार कि अद कय इक हतुल.”

\VS{22}\XREF{✡}{{\XO 10:22 }{\XO{10:22
}}{\XT{भजन संहिता 105:28; प्रकाशितवाक्य 16:10}}}आग मूसा तान कय आकाश दी वाळुसदुन, अदिक पुरा मिस्त्र द्‍याश दा मुर दिन ताका कारकीट अंधार ईत्‍त.

\VS{23}मुर दिन ताका न रा यारारा यारीकारा नोळदुर, अदिक न यावारा तान जागा मा टु येद्‍दुन; लेकीन सप्‍पा इस्त्राएलीगोळ मान्‍या ऊजुळ ईत्‍त.

\VS{24}आग फिरौन मूसा अक कार्सुसकु अंदुन, “नीव लॉकुर होगी, यहोवा अन उपासना माळी; तान चिकोरी भी तान सांगुळ ओयी; सिर्फ तान म्यांडा-मर्रगोळ अदिक वस्त-वाळीगोळी बिटकु होगी.”

\VS{25}मूसा अंदुन, “नीनी नाम कय दा मेलबलि अदिक होमबली इन जनावरगोळ भी कोळव बिद्दाव, यवरी नाव तान परमेश्वर यहोवा अन साटी येर्सेव.

\VS{26}इदुरसाटी नाम जनावरगोळ भी नाम सांगुळ होदाव, अऊर ऊंद खुर भी ईरतीदील, यतिकी अऊर दा टु ना नामी तान परमेश्वर यहोवा अन उपासना अन सामान ताकोमव बिद्दाव, अदिक नाव यागासताका अल पोचुसालेव आगासताका जान्‍सालेव कि येन येन हुडुकु यहोवा अन उपासना माळोद बिद्‍दीत.”

\VS{27}लेकीन यहोवा फिरौन उन मन जिद्दी माळ बुट्‍टुन, यदुर देल आव आंदरी होग गोटीदील.

\VS{28}आग फिरौन आऊन से अंदुन, “नान मुंदु टु होटोग; अदिक सचेत ईर; नानी तान मार्रा बाक तोर्सबाळेत; यतिकी याता दिशी नी नानी मार्रा तोरस्‍या अदा दिशी नी कोन्‍सुसकु आद्‍या.”

\VS{29}मूसा अंदुन, “नी बराबर अंद्‍या; ना नीन मार्रा बाक यागलु नोळतीदील.”




\par }\Chap{11}{\SH हतवा विपत्ती-धोळ पार उन सायोद चेतावनी
\par }
{\PP \VerseOne{1}बाक यहोवा मूसा से अंदुन, “मात्‍त ऊंद मुसीबत ना फिरौन अदिक मिस्त्र द्‍याश मा हाकतीन, अदुर बाद्‍दा आव नीम लॉकुरी अल टु होग गोट्‍टान; अदिक याग होग गोट्‍टान आग नीम सप्‍पा मुंदरी निश्‍चय तेग्‍द बुट्‍टान.

\VS{2}ईग नान प्रजा अक नान ईद आग्‍या केळ्स कि ऊंद ऊंद मंळसा अदिक ऊंद ऊंद आर्त तान तान मान्‍ना हातळोरवाळेर से, व्‍हान्‍ना-बेळ्ली इन ईसरावाळी बेळ कोमुल.”

\VS{3}\XREF{✡}{{\XO 11:3 }{\XO{11:3
}}{\XT{निर्गमन 3:21}}}आग यहोवा मिस्त्रीगोळी तान प्रजा मा दयालु माळदुन. अदुर बाद्‍दा आव मंळसा मूसा, मिस्त्र द्‍याश दा फिरौन उन कर्मचारीगोळ अदिक साधारण लॉकुर नजर दा हापाळ महान ईरोन.


\par }{\PP \VS{4}बाक मूसा फिरौन से अंदुन, “यहोवा ईत्‍ता प्रकार देल अनतान: आर्धा ईळ्‍ल्‍क इन हात्‍तीपास ना मिस्त्र द्‍याश इन बीच दा आगतेला नळाईन.

\VS{5}आग मिस्त्र दा सिंहासन मा कुरावाळा फिरौन टु हुडुकु चक्‍की पिसुसावळ्त दासगीती ताका अन पयला धोळ पारगोळ; उलटा जनावरगोळ ताका अन पयला पाड्डा सोतोदाव.

\VS{6}अदिक सप्‍पा मिस्त्र द्‍याश दा धोळ्‍द हाहाकार मचुसेदीत, ईल ताका कि अदुर घाई न रा यागल्‍यारा आगीदील अदिक न यागलु आदीत.

\VS{7}लेकीन इस्त्राएलीगोळ्‍द खिलाप, येन मंळसागोळ येन जनावरगोळ, यावारा मा यातोदु नाय भी बेगुळतीदील; यदुर देल नीव जान्‍स कोमी कि मिस्त्रीगोळ अदिक इस्‍त्राएलीगोळ दा ना यहोवा भेद माळतीन.

\VS{8}आग नीनोर ई सप्‍पा कर्मचारीगोळ नान हात्‍ती बंदकु म्यांडा बांग्सकु नानी दण्डवत माळकु ईद अंदार, ‘तान सप्‍पा परिवार इन समेत होटबुळ.’ अदिक अदुर बाद्‍दा ना होटबुळाईन.” ईद अंदकु मूसा हापाळ सिट्‍ट दा फिरौन उन हात्‍ती टु होट बुट्‍टुन.


\par }{\PP \VS{9}यहोवा मूसा से अंद बुटीदुन, “फिरौन नीम मातगोळ केळतीदील; यतिकी नान इच्‍छा आद कि मिस्त्र द्‍याश दा हापाळ चमत्कार माळाईन.”

\VS{10}मूसा अदिक हारून फिरौन उन मुंद ई सप्‍पा चमत्कार माळदुर; लेकीन यहोवा फिरौन उन मन मात्‍त कठोर माळ बुट्‍टुन, इदुरसाटी आव इस्त्राएलीगोळी तान द्‍याश दा टु होग गोटीदील.




\par }\Chap{12}{\SH फसह अन हाब्‍ब
\par }
{\PP \VerseOne{1}बाक यहोवा मिस्त्र द्‍याश दा मूसा अदिक हारून से अंदुन,

\VS{2}“ईद तिंगुळ नीम लॉकुर साटी सुरवात इन ठहरूसुल; मतलब साल इन पयला तिंगुळ ईदा ठहरूसुल.

\VS{3}इस्त्राएली इन सप्‍पा मंडली से ईत्‍ता प्रकार देल अनी; ईदा तिंगुळ इन दसवा दिशी इक नीव तान तान पुर्वजगोळ्‍द घरानागोळ्द अनुसार, घराना अन हींद ऊंद ऊंद पाड्डा कोंडकु ईटी;

\VS{4}अदिक अगर यारदारा घराना दा ऊंद पाड्डा अन तिनोर साटी मंळसागोळ गोर्त ईतीदार, रा आव तान सब से हात्‍ती ईरावाळा मंळसा अन सांगुळ जनावरगोळ्‍द गिनती इन अनुसार ऊंद पाड्‍डा कोंडकु ईटुल; अदिक नीव हर ऊंद उन तिना हिसाब देल पाड्‍डगोळ्‍द हिसाब माळेतीर.

\VS{5}\XREF{✡}{{\XO 12:5 }{\XO{12:5
}}{\XT{लैव्यव्यवस्था 22:19; १ पतरस 1:19}}}नीम पाड्डा निर्दोष अदिक ऊंद साल इन नर ईरूल, अदिक अदरी चाहे म्यांडागोळ दा टु कोमेत या चाहे मर्रगोळ दा टु.

\VS{6}अदिक ई तिंगुळ इन चौदावा दिन ताका अदरी ईटकु ईरेत, अदिक आ दिशी द्‍यावमुळका अन होती इस्त्राएल इन सप्‍पा मंडली इन लॉकुर अदरी बलि येरसुल.

\VS{7}आग आंदुर अदुर रक्‍ता दा टु येनारा हुडुकु याता मान्‍या पाड्‍डा तिंदार अऊर्द दरवाजा अन येढ्‍ढु बाजु दा अदिक चौखट इन म्‍याकुच हचुल.

\VS{8}\XREF{✡}{{\XO 12:8 }{\XO{12:8
}}{\XT{१ कुरिन्थि 5:7}}}अदिक आंदुर आ मास इक अदा ईळ्‍ल्‍की बेक्‍की दा सुटकु अखमीरी रोट्‍टी अदिक केय सागपात इन सांगुळ तिनुल.

\VS{9}अदरी ताल्‍ला, काल, अदिक अतळीगोळ समेत बेक्‍की दा सुटकु तिनेतीर, कच्‍चा या नीर दा येनारा भी बेईसकु तिनबाळेतीर.”

\VS{10}अदुर दा टु येनारा भी व्‍हातुर ताका ईटबाळेतीर, अदिक अगर येनारा व्‍हातुर ताका ईतोदीत भी, रा अदरी बेक्‍की दा होताक बुळेतीर.

\VS{11}\XREF{✡}{{\XO 12:11 }{\XO{12:11
}}{\XT{लैव्यव्यवस्था 23:5; गिनती 9:1-5; 28:16}}}अदिक अदुर तिनोद ईद विधी आद: नेळु कटकु, काल दा जुता हाक्‍कु, अदिक कय दा कोल हुडुकु अदरी फुरताई देल तिनेतीर; अद रा यहोवा अन हाब्ब ईत्‍तीत.

\VS{12}\XREF{✡}{{\XO 12:12 }{\XO{12:12
}}{\XT{गिनती 33:4}}}यतिकी आ ईळ्‍ल्‍की ना मिस्त्र द्‍याश इन बीच दा टु आगतेला होगाईन, अदिक मिस्त्र द्‍याश इन येन मंळसागोळ येन जनावरगोळ, सप्‍पा अन पहिलौठागोळी कोन्‍नाईन; अदिक मिस्त्र अन सप्‍पा देवतागोळी भी ना दण्‍ड कोळाईन; ना यहोवा हुईन.

\VS{13}\XREF{✡}{{\XO 12:13 }{\XO{12:13
}}{\XT{इब्रानिगोळ 11:28}}}अदिक याता मान्‍नगोळ दा नीव ईत्‍तीर अऊर मा आ रक्‍ता नीम साटी चिन्ह ठहरूसीत; मतलब ना आ रक्‍ता अक नोळकु नीमी बिटकु होगाईन, अदिक याग ना मिस्त्र द्‍याश इन लॉकुरी कोन्‍नाईन, आग अद विपत्‍ती नीम मा बिळतीदील अदिक नीम नाश आगतीदील

\VS{14}अदिक अद दिन नीमी याद तोरसावाळा ठहरूसीत, अदिक नीव अदरी यहोवा अन साटी हाब्‍ब माळकु मान्‍सेतीर; अद दिन नीम पीढ़ीगोळ दा हमेशा अन विधी जान्‍सकु हाब्‍ब मान्‍सकु आगुल.


\par }{\SH अखमीरी रोट्‍टी
\par }
{\PP \VS{15}अदिक परमेश्वर अंदुन, “येळ दिन ताका अखमीरी रोट्‍टी तिनतोगेतीर, अऊर दा टु पयला अच दिशी तान तान मान्‍या दा टु खमीर हटुस बुळेतीर, उलटा जो यावारा पयला दिशी टु रा सातवा दिन ताका यातोदारा खमीर वस्तु तिनुल, आव जीव इस्त्राएलीगोळ दा टु नाश माळकु आगुल.

\VS{16}पयला दिशी ऊंद पवित्र सभा, अदिक सातवा दिशी भी ऊंद पवित्र सभा माळेतीर; आ येढ्ढु दिनगोळ दा यातोदारा क्याल्सा माळकु आगबाळुल; सिर्फ याता जीव इन जो तिनोद आद आऊन क्याल्सा माळोद आग्या आद.

\VS{17}\XREF{✡}{{\XO 12:17 }{\XO{12:17
}}{\XT{लैव्यव्यवस्था 23:6-8; गिनती 28:17-25; मत्ती 26:17}}}इदुरसाटी नीव बिना खमीर इन रोट्टी इन हाब्‍ब मान्सेतीर, यतिकी अदा दिशी मान्सी ना नीमी दल दल माळकु मिस्त्र द्याश टु तेगदीन; ई कारण देल अद दिन नीम पीढ़ीगोळ दा हमेशा विधी मान्सकु आगुल.

\VS{18}पयला तिंगुळ इन चौदावा दिन इन द्यावमुळका टु रा एक्कीसवा दिन इन द्यावमुळका ताका नीव अखमीरी रोट्टी तिनतोगेतीर.

\VS{19}येळ दिन ताका नीम मान्नगोळ दा थ्वाळासा भी खमीर मिक्‍कु ईरबाळुल, उलटा जो यावारा यातोदारा खमीर वस्तु उक तिनुल, चाहे आव देशी ईरूल या चाहे परदेशी, आव जीव इस्त्राएलीगोळ मंडली दा टु नाश माळकु आगुल.

\VS{20}यातोदारा खमीर इन वस्तु तिनबाळेतीर; तान सप्पा मान्नगोळ दा बिना खमीर इन रोट्टी तिनतोगेतीर.”


\par }{\SH पयला फसह अन हाब्‍ब
\par }
{\PP \VS{21}आग मूसा इस्त्राएल इन सप्पा पुरनिगोळी कारूकु अंदुन, “नीव तान तान कुल इन अनुसार ऊंद ऊंद पाड्डा ब्यार्र माळकु ईटी, अदिक फसह हाब्ब इन पाड्डा बलि माळेतीर.

\VS{22}अदिक एजोब मार्र इन ऊंद जळी हुडुकु अद पात्र दाकळोद रक्ता दा मुळकुळसेतीर अदिक अदुर देल अदुर दाकळोद रक्ता दरवाजा अन पट्टी इक अदिक येढ्ढु बाजु दा हचेतीर; अदिक व्हातुर ताका नीम दा टु याऊ मान्या टु व्हार्या होळबाळुल.

\VS{23}\XREF{✡}{{\XO 12:23 }{\XO{12:23
}}{\XT{यहेजकेल 9:6; इब्रानिगोळ 11:28}}}यतिकी यहोवा द्याश इन बीच दा आगकु मिस्त्रीगोळी कोनतेला होदान; इदुरसाटी यल यल अव चौखट इन क्वानागोळ, अदिक येढ्ढु बाजु मा आ रक्ता अक नोळ्यान, अल अल आव आ दरवाजा अक बिळतेला होदान, अदिक नाश माळावाळेरी नीम मान्नगोळ दा कोन्नोर साटी होगगोळतीदील.

\VS{24}बाक नीव ई नियम इक तान अदिक तान वंश इन साटी हमेशा अन नियम जान्सकु मान्सतोगी.

\VS{25}याग नीव आ द्याश दा यदरी यहोवा तान अना हिसाब देल नीमी प्रदान माळ्यान, आग ईद क्याल्सा माळतोगेतीर.

\VS{26}\XREF{✡}{{\XO 12:26 }{\XO{12:26
}}{\XT{व्यवस्थाविवरण 32:7; यहोशू 4:6}}}अदिक याग नीम चिकोर नीमी केळ्यार, ‘ई नियम देल नीम्द येन मतलब आद?’

\VS{27}आग नीव आंदरी ईद उत्तर कोळेतीर, ‘यहोवा जो मिस्त्रीगोळी कोन्ना समय मिस्त्र दा ईरावाळेर नाव इस्त्राएलगोळ मान्नगोळी बिटकु नाम मान्नगोळी ऊळ्सदुन, ईदा कारण आऊन फसह हाब्ब इन ईद बलिदान माळकु आगतद.’ आग लॉकुर म्यांडा बांग्सकु दण्डवत माळकु आराधना माळदुर.”


\par }{\PP \VS{28}आग आ इस्त्राएलीगोळ होगकु, जो आग्या यहोवा मूसा अदिक हारून उक कोटीदुन, अदुर दा अनुसार माळदुर.


\par }{\SH आखरी हतवा विपत्ती पयला पार उन सायोद
\par }
{\PP \VS{29}\XREF{✡}{{\XO 12:29 }{\XO{12:29
}}{\XT{भजन संहिता 78:51; 105:36; 135:8; 136:10}}}हींग आत कि आर्धा ईळ्लकी यहोवा मिस्त्र द्याश दा सिंहासन मा कुरावाळा फिरौन उन हात्ती टु रा जेल दा बिदकु कैदी ताका, सप्पा मुंदुर्द पहिलौठा अक, उलटा जनावरगोळ्द पहिलौठा अक कोंद बुट्टुन.

\VS{30}अदिक फिरौन ईळ्लकी का येदकु कुरतुन, अदिक आऊन सप्पा कर्मचारी, उलटा सप्पा मिस्त्रीगोळ यद्दुर; अदिक मिस्त्र द्याश दा हापाळ धोळ्द हाहाकार मचुसेत, यतिकी ऊंद भी हींग मान्ना ईला ईरोद यल याऊ सोतीदान ईला.

\VS{31}आग फिरौन ईळ्लक इक मूसा अदिक हारून उक कारसुसकु अंदुन, “नीव इस्त्राएलीगोळ समेत नान प्रजा अन बीच दा टु होटबुळी; अदिक तान अना हिसाब देल होगकु यहोवा अन आराधना माळी. ह्यांग नीव अंदिदीर.

\VS{32}तान अना हिसाब देल तान म्यांडा-मर्रगोळ अदिक वस्ता-गोसीगोळी सांगुळ ओयी; अदिक नानी आशीर्वाद कोटकु होगी.”


\par }{\PP \VS{33}मिस्त्री जो अनतोगोर, नाव रा सप्पा सोतोगेव, आंदुर इस्त्राएली लॉकुर मा दबाव हाकतेला अंदुर, “द्याश दा टु राटनेरी होटबुळी.”

\VS{34}आग आंदुर तान काल्सद हीट्ट इक बिना खमीर कोळ्द अच कठौती समेत कपड़ागोळ दा कटकु तान तान खांदागोळ मा हाक्‍क बुट्टुर.

\VS{35}\XREF{✡}{{\XO 12:35 }{\XO{12:35
}}{\XT{निर्गमन 3:22}}}इस्त्राएलीगोळ मूसा अन कहना अन अनुसार मिस्त्रीगोळ से व्हान्ना-बेळ्ली इन ईसरागोळ अदिक कपड़ागोळ बेळ कोंडुर;

\VS{36}\XREF{✡}{{\XO 12:36 }{\XO{12:36
}}{\XT{निर्गमन 3:21-22}}}अदिक यहोवा मिस्त्री लॉकुरी तान प्रजा अन लॉकुर मा हींग दया माळदुन कि आंदुर जो जो बेळदुर अद सप्पा आंदरी सिक्त. ईत्ता प्रकार देल इस्त्राएली लॉकुर मिस्त्रीगोळी लुटुस कोंडुर.


\par }{\SH इस्त्राएलीगोळ्द मिस्त्र द्याश बिळोद
\par }
{\PP \VS{37}\XREF{✡}{{\XO 12:37 }{\XO{12:37
}}{\XT{गिनती 33:5; 1:46}}}आग इस्त्राएली लॉकुर रामसेस टु कूच माळकु सुक्कोत नगर इक होदुर, अदिक चिकोर चिंणगेरी अदिक आर्तेर इक बिटकु आंदुर लगभग आर लाख पैदल नळावाळेर मंळसागोळ ईरोर.

\VS{38}आंदुर सांगुळ हापाळ गैर-इस्राएली लॉकुर्द भीळ भी होत, अदिक म्यांडा, मर्रगोळ, वस्ता गोसीगोळ, हापाळ सा जनावर भी सांगुळ होदव.

\VS{39}अदिक जो काल्सद हीट्ट आंदुर मिस्त्र टु सांगुळ ओतीदुर अदुर्द आंदुर बिना खमीर कोळ्द रोट्टीगोळ माळदुर; यतिकी आंदुर मिस्त्र दा टु हींग बरबस तेगुकु आदुर कि आंदरी मौका भी सिकीदील कि हादी मा तिनोर साटी येनारा हुडु कोंडेव, ईदा कारण अद काल्सद हीट्ट बिना खमीर इन ईरोद.


\par }{\PP \VS{40}\XREF{✡}{{\XO 12:40 }{\XO{12:40
}}{\XT{उत्पत्ति 15:13; प्रेरितगोळ 7:6; गलातिगोळ 3:7}}}मिस्त्र दा ईरावाळेर इस्त्राएली लॉकुरी अल परदेशी ईतकु नाक सौ तीस साल आगेगीदव.

\VS{41}अदिक आ नाक सौ तीस साल आगदुर मा, बराबर अदा दिशी, यहोवा अन पुरा सेना मिस्त्र द्याश दा टु होटबुळ्त.

\VS{42}यहोवा इस्त्राएलीगोळी मिस्त्र द्याश दा टु तेगुकु तंदुन, ई कारण आ ईळ्लक आऊन निमित्त मानसोर साटी योग्य आद; ईद यहोवा अन अदा ईळ्लक हुन यदुर्द पीढ़ोन पीढ़ी दा मानसोद इस्त्राएली लॉकुर्द साटी जरूरी आद.


\par }{\SH फसह अन बारा दा नियम
\par }
{\PP \VS{43}बाक यहोवा मूसा अदिक हारून से अंदुन, “हाब्ब अन नियम ईद हुन: यावारा परदेशी अदुर दा टु तिनबाळुल;

\VS{44}लेकीन जो यारदारा कोम्द दास आगीदान, अदिक नीव लॉकुर आऊन खतना माळीदीर, आव रा अदुर दा टु तिन सक्यान.

\VS{45}लेकीन परदेशी अदिक क्याल्सा माळावाळेर अदुर दा टु तिनबाळुल.

\VS{46}\XREF{✡}{{\XO 12:46 }{\XO{12:46
}}{\XT{गिनती 9:12; यूहन्ना 19:36}}}आऊन तिनोद ऊंदा मान्या दा ईरूल; मतलब नीव आऊन मास दा टु येनु मान्या अन व्हार्या ओयबाळेतीर; अदिक पशुबलि उन यातोदारा भी येलु मुरूबाळेतीर.

\VS{47}हाब्‍ब अक मानसोद इस्त्राएल इन पुरा मंडली इन कर्तव्य आद.

\VS{48}अदिक अगर यावारा परदेशी नीम लॉकुर सांगुळ ईतकु यहोवा अन साटी हाब्ब मानसोद चाहास्यान, रा आव तान अल इन सप्पा मंळसागोळ्द खतना माळसुसुल, आग आव हात्ती बंदकु अदरी मानसुल; अदिक आव देशी मंळसा अन घाई ठहरूस्यान. लेकीन यावारा खतना रहित मंळसा अदुर दा टु तीन ईला पायजे.

\VS{49}\XREF{✡}{{\XO 12:49 }{\XO{12:49
}}{\XT{गिनती 9:14; 15:15; 16:29; लैव्यव्यवस्था 24:22}}}आऊन व्यवस्था देशी अदिक नीम बीच दा ईरावाळेर परदेशी येढ्ढु मुंदुर साटी ऊंदा ईरूल.”

\VS{50}ईद आग्या जो यहोवा मूसा अदिक हारून उक कोट्टुन अदुर्द अनुसार सप्पा इस्त्राएली लॉकुर माळदुर.

\VS{51}अदिक बराबर अदा दिशी यहोवा इस्त्राएलीगोळी मिस्त्र द्याश दा टु दल बल माळकु तेगुकु ओतुन.




\par }\Chap{13}{\SH पहिलौठागोळ्द अर्पण
\par }
{\PP \VerseOne{1}बाक यहोवा मूसा से अंदुन,

\VS{2}\XREF{✡}{{\XO 13:2 }{\XO{13:2
}}{\XT{गिनती 3:13; लूका 2:23}}}“येन मंळसा नव येन जनावरगोळव, इस्त्राएलीगोळ दा यास तान तान मोय इन पहिलौठा आर, आंदरी नान साटी पवित्र मानसेत; अद नांदा हुन.”


\par }{\SH अखमीरी रोट्टी इन हाब्‍ब
\par }
{\PP \VS{3}बाक मूसा लॉकुर से अंदुन, “ई दिन इक याद ईटी, यदुर दा नीव लॉकुर दासत्व अन मान्या, मतलब मिस्त्र द्याश टु होटकु बंदीर; यहोवा नीमी अल टु तान कय इन ताकद देल तेगुकु तंदान; इदुर दा खमीरी रोट्टी तिनकु आगबाळुल.

\VS{4}आबीब इन तिंगुळ दा ईंद इन दिशी नीव होटीर.

\VS{5}इदुरसाटी याग यहोवा नीमी कनानी, हित्ती, एमोरी, हिब्बी, अदिक यबूसी लॉकुर द्याश दा पोहचुस्यान, यदरी कोळोद किर्‍या आव नीम आप्प दादागोळ से तिंदीदुन, अदिक यदुर दा हाल अदिक शयद इन धारागोळ वाहुसताव, आग नीव ईदा तिंगुळ दा हाब्‍ब मानसेतीर.

\VS{6}येळ दिन ताका अखमीरी रोट्टी तिनतोगेतीर, अदिक सातवा दिशी यहोवा अन साटी हाब्‍ब मानसेतीर.

\VS{7}ई येळु दिनगोळ दा अखमीरी रोट्टी तिनकु आगुल, उलटा नीम द्याश भर दा न खमीरी रोट्टी, न खमीर नीम हात्ती कांळ्सकु बिळुल.

\VS{8}अदिक आ दिशी नीव तान तान पारगोळी ईद अंदकु समझुस बुळेतीर कि ईद नाव अदा क्याल्सा अन कारण माळतेव, जो यहोवा नाम मिस्त्र द्याश टु होटकु बरा होती नाम साटी माळीदुन.

\VS{9}\XREF{✡}{{\XO 13:9 }{\XO{13:9
}}{\XT{गिनती 15:39; मत्ती 23:5}}}बाक ईद नीम साटी नीम कय दा ऊंद चिन्ह आदीत, अदिक नीम कण्णगोळ मुंद याद माळसुसावाळा वस्तु ठहरूसुल; यदुर दा यहोवा अन व्यवस्था नीम बाय मा ईरूल: यतिकी यहोवा नीमी तान ताकदवर कयगोळ देल मिस्त्र दा टु तेगदान.

\VS{10}ई कारण नीव ई विधी इक हर साल सही समय मा मान्सतोगेतीर.


\par }{\SH पहिलौठागोळ
\par }
{\PP \VS{11}“बाक याग यहोवा आ किर्‍या अन अनुसार, जो आव नीम आप्प दादागोळ से अदिक नीम से भी तिंदान, नीमी कनानीगोळ द्याश दा पोहचुस्कु अदरी नीमी कोट बुट्टान,

\VS{12}\XREF{✡}{{\XO 13:12 }{\XO{13:12
}}{\XT{निर्गमन 34:19; गिनती 18:15; यहेजकेल 44:30}}}आग नीम दा टु यास तान तान मोय इन पहिलौठा आईर आंदरी, अदिक नीम जनावरगोळ दा जो हींग ईतीदार अवरी भी यहोवा अन साटी अर्पण माळेतीर; सप्पा नर नारी रा यहोवा नोर अच हुव.

\VS{13}अदिक गधा अन हर ऊंद पहिलौठा अन बदला पाड्डा कोटकु अदरी बिळसुस बुळेतीर, अदिक अगर नीव अदरी बिळसोद चाहासालीर रा अदुर्द कुतक्या मुरकुळ्स बुळेतीर. लेकीन तान सप्पा पहिलौठा पारगोळी बदला कोटकु बिळ्स कोमेतीर.

\VS{14}अदिक मुंदळव दिनगोळ दा याग नीम पारगोळ नीम से केळुल, ‘ईद येन हुन?’ रा आंदुर से अनेतीर, ‘यहोवा नाम लॉकुरी दासत्व अन मान्या दा टु, मतलब मिस्त्र द्याश टु तान कयगोळ ताकद देल तेगुकु तंदान.

\VS{15}आ समय याग फिरौन कठ्ठर आगकु नामी होगगोळोद चाहासीदील, आग यहोवा मिस्त्र द्याश दा मंळसागोळ हात्ती टु हुडुकु रा जनावरगोळ ताका सप्पा अन पहिलौठागोळी कोंद बुट्टुन. ईदा कारण जनावरगोळ दा टु यास तान-तान मोय इन पहिलौठा नर आव, अवरी नाव यहोवा अन साटी अर्पण माळतेव; लेकीन तान सप्पा पहिलौठा पारगोळी बदला कोटकु बिळ्स बुळतेव.’

\VS{16}\XREF{✡}{{\XO 13:16 }{\XO{13:16
}}{\XT{व्यवस्थाविवरण 6:8}}}ईद नीम कयगोळ मा ऊंद चिन्ह घाई अदिक नीम भऊगोळ्द बीच टिका अन घाई ठहरूसुल; यतिकी यहोवा नाम लॉकुरी मिस्त्र दा टु तान कय इन ताकद देल तेगुकु तंदान.”


\par }{\SH बादल इन खम्भा अदिक बेक्‍की इन खम्भा
\par }
{\PP \VS{17}\XREF{✡}{{\XO 13:17 }{\XO{13:17
}}{\XT{गिनती 14:1}}}याग फिरौन लॉकुरी होगोद आग्या कोट बुट्टुन, आग यतिकी पलिश्तीगोळ्द द्याश दा टु आगतेला जो हादी होगतद अद श्‍याण्‍द ईरोद; तरी भी परमेश्वर ईद विचार माळकु आंदरी आ हादी देल वोतीदील कि ईलारा हिंग आगबाळुल कि याग ई लॉकुर लळाई नोळुल आग पछतासकु मिस्त्र अक वापस बरूल.

\VS{18}इदुरसाटी परमेश्वर आंदरी चक्कर तिन्सकु क्याचाँद समुद्र अन आळी इन हादी टु ओतुन. अदिक इस्त्राएलीगोळ पात कटकु मिस्त्र दा टु होट बुट्टुर.

\VS{19}\XREF{✡}{{\XO 13:19 }{\XO{13:19
}}{\XT{उत्पत्ति 50:25; यहोशू 24:32}}}अदिक मूसा यूसुफ उन येलुगोळी सांगुळ हुडुतेला होदुन; यतिकी यूसुफ इस्त्राएलीगोळ से ईद अंदकु, “परमेश्वर जरूर नीम्द सुधी ताकोंडान, आंदरी ई बारा अन धोळ्द किर्‍या तिन्सीदुन कि आंदुर आऊन येलुगोळी तान सांगुळ ईल टु ओतार.”

\VS{20}बाक आंदुर सुक्कोत टु कूच माळकु आळी दी आप्पाटी एताम दा ड्यारा हाकदुर.

\VS{21}अदिक यहोवा आंदरी हागुल इन होती हादी तोरसोर साटी बादल इन खम्भा दा, अदिक ईळ्लकी ऊजुळ कोळोर साटी बेक्‍की इन खम्भा दा आगकु आंदुर मुंद मुंद नळुतोगोन, यदुर देल आंदुर ईळ्लक अदिक हागुल नळु सकुल.

\VS{22}आव ना रा बादल इन खम्भा अक हागुल इन होती अदिक ना बेक्‍की इन खम्भा अक ईळ्लकी लॉकुर मुंदु टु हटुसदुन.




\par }\Chap{14}{\SH क्याचांद समुद्र पार माळोद
\par }
{\PP \VerseOne{1}आग यहोवा मूसा से अंदुन,

\VS{2}“इस्त्राएलीगोळी आग्या कोळ कि आंदुर वापस होगकु मिग्दोल अदिक समुद्र अन न्याड्या, पीहाहीरोत इन हात्ती, बालसपोन इन मुंद तान ड्यारा निदरूसुल, अदुर्दा मुंद समुद्र अन किनारा मा ड्यारागोळ निदरूसुल.

\VS{3}आग फिरौन इस्त्राएलीगोळ बारा दा विचार माळ्यान, आंदुर द्याश इन उलझनगोळ दा फसुसकु आर अदिक आळी दा घिरूसेग्यार.

\VS{4}आग ना फिरौन उन मन इक कट्टर माळ बुळाईन, अदिक आव आंदुर्द पीछा माळ्यान. आग फिरौन अदिक आऊन सप्पा सेना अन द्वारा नांद महिमा आदीत; अदिक मिस्त्री लॉकुर अर्त कोंडार कि ना यहोवा हुईन.” अदिक आंदुर हांगा माळदुर.


\par }{\PP \VS{5}याग मिस्त्र अन राजा अक ईद खबर सिक्त कि आ लॉकुर ओळेग्यार, आग फिरौन अदिक आऊन कर्मचारीगोळ्द मन आंदुर खिलाप पलटुसेत, अदिक आंदुर अनली हतदुर, “नाव ईद येन माळदेव कि इस्त्राएलीगोळी तान दासत्व दा टु छुटकारा कोटकु होग गोट्टेव?”

\VS{6}आग आव तान रथ तयार माळदुन अदिक तान सेना अक सांगुळ हुळदुन.

\VS{7}आव आर सौ वळ्लेव से वळ्लेव रथ उलटा मिस्त्र अन सप्पा रथ हुळदुन अदिक आ सप्पा रथगोळ मा सरदारगोळी कुर्सदुन.

\VS{8}अदिक यहोवा मिस्त्र अन राजा फिरौन उन मन इक कट्टर माळ बुट्टुन. इदुरसाटी आव इस्त्राएली लॉकुर्द पीछा माळदुन; लेकीन इस्त्राएली बिना रूक्सद होटकु होगतोगोर.

\VS{9}लेकीन फिरौन उन सप्पा घ्वाळागोळ, अदिक रथगोळ, अदिक अऊर मा सवारगोळ समेत मिस्त्री सेना आंदुर पीछा माळकु आंदुर हात्ती, जो पीहाहीरोत इन हात्ती, बालसपोन इन मुंद, समुद्र अन किनारा मा ड्यारा हाक्‍कु ईरोर, पोहचुसदुर.


\par }{\PP \VS{10}याग फिरौन हात्ती बंदुन, आग इस्त्राएली लॉकुर कण्ण नेगुकु येन नोळदुर कि मिस्त्री नाम पीछा माळतेला बरेत्यार; अदिक इस्त्राएलीगोळ हापाळ अंजेदुर, अदिक किटुरकु यहोवा अन दोहाई कोळ कुरतुर;

\VS{11}अदिक आंदुर मूसा से अनली हतदुर, “येन मिस्त्र दा कब्रगोळ ईला ईरव जो नी नामी अल टु सायोर साटी आळी दा तंदकु भिट्ट? नी नाम से ईद येन माळ्द कि नामी मिस्त्र टु तेगुकु तंद?

\VS{12}\XREF{✡}{{\XO 14:12 }{\XO{14:12
}}{\XT{निर्गमन 16:3; 17:3}}}येन नाव नीन से मिस्त्र दा का ईदा मात अनतेला ईतीदील कि नामी ईरगोळ कि नाव मिस्त्रीगोळ्द स्यावा माळेव? नाम साटी आळी दा सायदुर अलावा मिस्त्रीगोळ्द स्यावा माळोद वळ्लीद ईरोद.”

\VS{13}मूसा लॉकुर से अंदुन, “अंजबाळी, निदुर निदुरकु अद उद्धार इन क्याल्सा नोळी, जो यहोवा ईंद नीम साटी माळ्यान; यतिकी याता मिस्त्रीगोळी नीव ईंद नोळतीर, आंदरी बाक यागलु नोळतीदील.

\VS{14}\XREF{✡}{{\XO 14:14 }{\XO{14:14
}}{\XT{व्यवस्थाविवरण 20:4; यहोशू 10:14; यशायाह 30:15}}}यहोवा खुद अच नीम साटी लळाई माळ्यान, इदुरसाटी नीव सुंगामुंगा ईरी.”

\VS{15}आग यहोवा मूसा से अंदुन, “नी येती नान दोहाई कोळेत्या? इस्त्राएलीगोळी आग्या कोळ कि आंदुर ईल टु कूच माळुल.

\VS{16}अदिक नी तान कोल नेगुकु तान कय समुद्र अन म्याकुच वाळुस, अद येढ्ढ भाग आगेदीत; आग इस्त्राएली समुद्र अन न्याड्या दा टु आगतेला वळ्गींद जागा मा होटोदार.

\VS{17}अदिक केळ, ना खुद मिस्त्रीगोळ्द मनगोळी कट्टर माळतीन, अदिक आंदुर अल भी आंदुर्द पीछा माळ्यार. आग फिरौन अदिक आऊन सप्पा सेना, अदिक रथगोळ अदिक सवारगोळ्द विनाश इन द्वारा नांद महिमा आदीत.

\VS{18}अदिक याग फिरौन, अदिक आऊन रथगोळ, अदिक घुळसवारगोळ मा विजय द्वारा नांद महिमा आदीत, आग मिस्त्री लॉकुर अर्त कोंडार कि ना यहोवा हुईन.”


\par }{\PP \VS{19}आग परमेश्वर उन दूत जो इस्त्राएली सेना अन मुंद मुंद नळुतोगोन होगकु आंदुर हींद आगेदुन; अदिक बादल इन खम्भा आंदुर मुंदु टु हटुसकु आंदुर हींद निदुरकु ईत्त.

\VS{20}ईत्ता प्रकार देल आव मिस्त्रीगोळ्द सेना अदिक इस्त्राएलीगोळ्द सेना अन न्याड्या दा होटबंदुन; बादल अदिक अंधार रा ईरोद, तरी भी ईळ्लक इन होती आंदरी ऊजुळ सिकतेला ईत्त; अदिक आंदुर ईळ्लक तीम आबुर दाबुर हात्ती बंदिदील.


\par }{\PP \VS{21}\XREF{✡}{{\XO 14:21 }{\XO{14:21
}}{\XT{भजन संहिता 106:9; 114:3}}}आग मूसा तान कय समुद्र अन म्याकुच वाळुसदुन; अदिक यहोवा ईळ्लक तीम प्रचड पूरवी हवा नळ्सदुन, अदिक समुद्र अक येढ्ढ भाग माळकु नीर हिंग हटुस बुट्टुन, यदुर देल अदुर न्याड्या समुद्र अन्द नीर येढ्ढ भाग आगेत अदिक वळ्गींद जागा आगेत.

\VS{22}आग इस्त्राएली लॉकुर समुद्र अन न्याड्या वळ्गींद जागा मा टु आगतेला नळदुर, अदिक नीर आंदुर्द डाक्या अदिक ऊजवा कय दी दीवार इन क्याल्सा माळतोगोद.

\VS{23}\XREF{✡}{{\XO 14:23 }{\XO{14:23
}}{\XT{१ कुरिन्थि 10:1,2; इब्रानिगोळ 11:24}}}आग मिस्त्री, मतलब फिरौन उन सप्पा घ्वाळागोळ, रथ अदिक सवारगोळ आंदुर पीछा माळतेला समुद्र अन न्याड्या दा टु होटोदुर.

\VS{24}अदिक ईळ्लक इन आखरी पहर दा यहोवा बादल अदिक बेक्‍की इन खम्भा दा टु मिस्त्रीगोळ सेना मा दृष्टी माळकु आंदरी घबरूस बुट्टुन.

\VS{25}अदिक आव आंदुर्द रथगोळ्द चक्कागोळी तेग्द बुट्टुन, यदुर देल आंदुर रथ नळसोद कठिन आगेत. आग मिस्त्री आपस दा अनली हतदुर, “बरी, नाव इस्त्राएलीगोळ मुंदु टु ओळाता; यतिकी यहोवा आंदुर दी टु मिस्त्रीगोळ खिलाप लळाई माळेत्यान.”

\VS{26}बाक यहोवा मूसा से अंदुन, “तान कय समुद्र अन म्याकुच वाळुस कि नीर मिस्त्रीगोळ, अदिक आंदुर रथगोळ, अदिक सवारगोळ मा मात्त वाहुसुल.”

\VS{27}आग मूसा तान कय समुद्र अन म्याकुच वाळुसदुन, अदिक व्हातुर आग्त आग्त येन आत कि समुद्र मात्त ह्यांग इन हांगा आगेत; अदिक मिस्त्री उलटा ओळली हतदुर, लेकीन यहोवा आंदरी समुद्र अन न्याड्या दा अच वाहुस बुट्टुन.

\VS{28}अदिक नीर इन पलटुसदुर देल, यास रथ अदिक घुळसवारगोळ इस्त्राएलीगोळ हींद समुद्र दा बंदीदुर, आंदुर सप्पा उलटा फिरौन उन सप्पा सेना अदुर दा मुळकेत, अदिक आंदुर दा टु ऊंद भी ऊळदीदील.

\VS{29}लेकीन इस्त्राएलीगोळ समुद्र अन न्याड्या वळ्गींद जागा मा टु आगतेला होटोदुर, अदिक नीर आंदुर्द डाक्या अदिक ऊजवा येढ्ढु दी दीवार बनस्कु नीदुरकु ईरोद.

\VS{30}ईत्ता प्रकार देल यहोवा आ दिशी इस्त्राएलीगोळी मिस्त्रीगोळ्द वश दा टु बिळ्सदुन; अदिक इस्त्राएलीगोळ मिस्त्रीगोळी समुद्र अन किनारा मा सोतकु नोळदुर

\VS{31}अदिक यहोवा मिस्त्रीगोळ मा जो तान पराक्रम तोर्सुसीदुन, अदरी नोळकु इस्त्राएलीगोळ यहोवा अन अंज्क मान्सदुर अदिक यहोवा मा अदिक आऊन दास मूसा मा विश्वास माळदुर.




\par }\Chap{15}{\SH मूसा अन हाळ
\par }
{\PP \VerseOne{1}\XREF{✡}{{\XO 15:1 }{\XO{15:1
}}{\XT{प्रकाशितवाक्य 15:3}}}आग मूसा अदिक इस्त्राएलीगोळ यहोवा अन साटी ईद हाळ हाळदुर. आंदुर अंदुर, ना यहोवा अन हाळ हाळाईन, यतिकी आव महाप्रतापी ठहरूस्यान;

\par }{\Q आव घ्वाळागोळ सांगुळ घुळसवारगोळी समुद्र दा वाहुस बुट्टुन.


\par }{\Q \VS{2}\XREF{✡}{{\XO 15:2 }{\XO{15:2
}}{\XT{यशायाह 12:2; भजन संहिता 118:14}}}यहोवा नान बल अदिक भजन इन विषय हुन,

\par }{\QB अदिक आवा नान उद्धार भी ठहरूस्यान;

\par }{\Q नान परमेश्वर आवा हुन, ना आऊंदा स्तुति माळाईन, ना आऊन साटी निवासस्थान माळाईन,

\par }{\QB नान पुर्वजगोळ्द परमेश्वर आवा हुन, ना आऊन सराहना माळाईन.


\par }{\Q \VS{3}यहोवा योद्धा आन;

\par }{\QB आऊन हेसुर प्रभु आद.


\par }{\Q \VS{4}आव फिरौन उन रथगोळ अदिक सेनागोळी आव समुद्र दा भिट बुट्टुन;

\par }{\QB अदिक आऊन वळ्लेव से वळ्लेव रथगोळ क्याचाँद समुद्र दा मुळकेदव.


\par }{\Q \VS{5}गयरा नीर आंदरी मुचबुळ्त; आंदुर कल्ल घाई गयरा जागागोळ दा मुळकेदुर.


\par }{\Q \VS{6}हे यहोवा, नीन ऊजवा कय शक्ति दा महाप्रतापी आत;

\par }{\QB हे यहोवा, नीन ऊजवा कय दुश्मन उक केचकांदा माळ बुळतद.


\par }{\Q \VS{7}नी तान विरोधीगोळी तान महाप्रताप से केळ्द बुळत्या;

\par }{\QB नी तान क्रोध भळकुसत्या, अदिक आंदुर भूसा अन घाई भस्म आगेगतार;


\par }{\Q \VS{8}नीन मुग्ग इन श्वास देल नीर ऊंदाओजी आगेत,

\par }{\QB धारागोळ ढेर इन घाई रूक्सदव;

\par }{\Q समुद्र अन बीच दा गयरा नीर जम्सेत.


\par }{\Q \VS{9}दुश्मन अंदिदुन,

\par }{\QB “ना पीछा माळाईन, ना होगकु हुडाईन,

\par }{\Q ना लुट इन माल इक वाट्स कोमाईन,

\par }{\QB अऊर देल नान जीव तुम्मेदीत.

\par }{\Q ना तान तलवार जेडुतेला अच तान कय देल आंदरी नष्ट माळ बुळाईन.”


\par }{\Q \VS{10}नी तान श्वास इन पवन नळ्सद,

\par }{\QB आग समुद्र आंदरी मुचबुळ्त;

\par }{\Q आंदुर भयानक नीर दा काच इन घाई मुळकेदुर.


\par }{\Q \VS{11}हे यहोवा, देवतागोळ दा नीन तुल्य यार आर?

\par }{\QB नी रा पवित्रता अन कारण महाप्रतापी,

\par }{\Q अदिक तान स्तुति माळावाळेर्द अंज्क इन योग्य,

\par }{\QB अदिक आश्चर्यकर्म इन कर्ता हुय.


\par }{\Q \VS{12}नी तान ऊजवा कय वाळुस्द,

\par }{\QB अदिक धरती दुश्मनगोळ इक नुंगबुटाद.


\par }{\Q \VS{13}तान करूणा देल नी तान बिळ्सद प्रजा अन अगुवाई माळ्या,

\par }{\QB तान ताकद देल नी अदरी तान पवित्र निवासस्थान इक ओयेत्या.


\par }{\Q \VS{14}द्याश द्याश इन लॉकुर केळकु नळग्यार;

\par }{\QB पलिश्तीगोळ्द जीवा अन हाल बेहाल आगेदव.


\par }{\Q \VS{15}एदोम उन अधिपति व्याकुल आदार;

\par }{\QB मोआब उन पयलवान नळ्गतेला यद्दार;

\par }{\Q सप्पा कनान दा ईरावाळेर्द मन पिघलुसेदाव.


\par }{\Q \VS{16}आंदुर दा अंज्क अदिक घबराहट तुम्मेदीत;

\par }{\QB नीन खांदागोळ प्रताप देल आंदुर कल्ल इन घाई निर्जीव आगेदार.

\par }{\Q यागासताका, हे यहोवा, नीन प्रजा अन लॉकुर होटबुळालुर,

\par }{\QB यागासताका नीन प्रजा अन लॉकुर यारी नी कोंड्या आप्पाटी होटबुळालुर.


\par }{\Q \VS{17}नी आंदरी पोहचुस्कु तान खुद इन भागवाळा पहाळी मा बसुस्या, ईद अदा जागा हुन, हे यहोवा,

\par }{\QB यदरी नी तान निवास इन साटी बनुस्या,

\par }{\Q अदिक अदा पवित्रस्थान हुन यदरी, हे प्रभु,

\par }{\QB नी खुद अच स्थिर माळ्या.


\par }{\Q \VS{18}यहोवा हमेशा हमेशा राज्य माळ्त ईत्‍तान.


\par }{\SH मरियम इन हाळ
\par }
{\PP \VS{19}ईद हाळ हाळोद कारण ईद आद, कि फिरौन उन घ्वाळागोळ, रथगोळ अदिक सवारगोळ समेत समुद्र अन न्याड्या दा होटोदुर, अदिक यहोवा आंदुर म्याकुच समुद्र अन नीर वाहुसदुन; लेकीन इस्त्राएलीगोळ समुद्र अन न्याड्या वळ्गींद जागा मा टु आगतेला होटोदुर.

\VS{20}\XREF{✡}{{\XO 15:20 }{\XO{15:20
}}{\XT{१ शमूएल 18:6}}}आग हारून उन आकतींग मरियम हेसुर नबिया कय दा टापटी हुळदुर; अदिक सप्पा आर्तेर टापटी हुडुकु कुणुतेला आकिन हींद आगेदुर.

\VS{21}अदिक मरियम आंदुर सांगुळ ईद हाळ हाळ्त होदुर:

\par }{\Q “यहोवा अन हाळ हाळी, यतिकी आव महाप्रतापी ठहरूस्यान;

\par }{\QB घ्वाळागोळ समेत सवारगोळी आव समुद्र दा भिट बुटान.”


\par }{\SH केय नीर
\par }
{\PP \VS{22}आग मूसा इस्त्राएली लॉकुरी क्याचाँद समुद्र अन मुंद ओतुन, अदिक आंदुर शूर हेसुर इन आळी दा बंदुर; अदिक आळी दा होगतेला मुर दिन ताका नीर इन सोता सिकीदिल.

\VS{23}बाक मारा हेसुर इन ऊंद जागा मा पोहचुसदुर, अलेव नीर खर्ट ईरोव, अदरी आंदुर कुडु सकीदील; ई कारण आ जागा अन हेसुर
\FTNT{*}{{\FR 15:23 }{\FR{15:23
}}{\FT{खर्ट नीर}}}मारा बित्त.

\VS{24}आग आंदुर ईद अंदकु मूसा अन विरोध दा बकबक माळली हतदुर, “नाव येन कुळदेव?”

\VS{25}आग मूसा यहोवा अन दोहाई कोट्टुन, अदिक यहोवा आऊक ऊंद मार्र हेळ बुट्टुन, यदरी याग आव नीर दा हाकदुन, आग अद नीर सय आगेत.

\par }{\PP अल्या यहोवा आंदुर साटी ऊंद विधि अदिक नियम माळदुन, अदिक अल्या आव ईद अंदकु आंदुर्द परीक्षा माळदुन,

\VS{26}“अगर नी तान परमेश्वर यहोवा अन वचन तन मन देल केळ्या, अदिक आऊन आग्यागोळ मा कीव हच्या, अदिक आऊन सप्पा विधिगोळी मानस्या, रा यास रोग ना मिस्त्रीगोळ मा कळीन अऊर दा टु ऊंद भी नीन मा कळुतीदील; यतिकी ना नीमव चंगा माळावाळा यहोवा हुईन.”


\par }{\PP \VS{27}आग आंदुर एलीम इक बंदुर, यल नीर इनव हन्नेळ सोतागोळ अदिक सत्तर खजूर इन मार्रगोळ ईरव; अदिक अल आंदुर नीर इन हात्ती ड्यारागोळ नीदरूसदुर.




\par }\Chap{16}{\SH मन्ना अदिक लावा
\par }
{\PP \VerseOne{1}बाक एलीम टु कूच माळकु इस्त्राएलीगोळ्द सप्पा मंडली, मिस्त्र द्याश दा टु होळदुर बाद्दा दुसरा तिंगुळ इन पंद्रावा दिशी, सीन हेसुर इन आळी दा, जो एलीम अदिक सीनै पहाळी इन बीच दा आद, पोहचुस्त.

\VS{2}आळी दा इस्त्राएलीगोळ्द सप्पा मंडली मूसा अदिक हारून उन विरोध दा बळबळ माळली कुरतुर.

\VS{3}\XREF{✡}{{\XO 16:3 }{\XO{16:3
}}{\XT{गिनती 11:4; निर्गमन 14:12}}}अदिक इस्त्राएली आंदुर से अनली हतदुर, “याग नाव मिस्त्र द्याश दा मास इन गळग्यागोळ हात्ती कुर्तकु मनमानी ऊमतोगेव, आग अगर नाव यहोवा अन कय देल कोन्सुसकु भी आगायदेव रा वळ्लीद अदा ईरोद; लेकीन नीव नामी ई आळी दा इदुरसाटी तेगुकु तंदीर कि ई सप्पा समाज इक उपासा कोंद बुळी.”


\par }{\PP \VS{4}\XREF{✡}{{\XO 16:4 }{\XO{16:4
}}{\XT{भजन संहिता 78:24; 105:40; व्यवस्थाविवरण 8:2}}}आग यहोवा मूसा से अंदुन, “नोळी, ना नीम लॉकुर साटी आकाश टु तिनोद वस्तु बरसुसाईन; अदिक ई लॉकुर हर दिशी व्हार्या होगकु हर दिन इन तिनोद जमा माळ्यार, इदुर देल ना आंदुर्द परीक्षा माळाईन कि ईंदुर नान व्यवस्था मा नळदार या ईला.

\VS{5}अदिक हिंग आदीत कि सहावा दिशी अद तिनोद दुगना आदीत, इदुरसाटी जो येनारा आंदुर आ दिशी जमा माळ्यार अदरी तयार माळकु ईटुल.”


\par }{\PP \VS{6}इदुरसाटी मूसा अदिक हारून सप्पा इस्त्राएलीगोळ से अंदुर, “द्यावमुळका अक नीव जान्स कोंडीर कि जो नीमी मिस्त्र द्याश दा टु तेगुकु तंदान आव यहोवा हुन,

\VS{7}अदिक हुंजकुका नीमी यहोवा अन तेज कांळ्सकु बिद्दीत, यतिकी नीव जो यहोवा अन बारा दा कुळकुळ माळतीर अदरी आव केळतान. अदिक नाव येन हुयेव जो नीव नाम मा कुळकुळ माळतीर?”

\VS{8}\XREF{✡}{{\XO 16:8 }{\XO{16:8
}}{\XT{लूका 10:16}}}बाक मूसा अंदुन, “ईद आग आदीत याग यहोवा द्यावमुळका अक नीमी तिनोर साटी मास अदिक हुंजकुका व्हाट्टतीम रोट्टी कोट्टान; यतिकी नीव जो आऊन मा कुळकुळ माळतीर अदरी आव केळतान. अदिक नाव येन हुयेव? नीम कुळकुळ माळोद नाम मा ईला यहोवा मा अच आगतद.”


\par }{\PP \VS{9}बाक मूसा हारून से अंदुन, “इस्त्राएलीगोळ्द सप्पा मंडली इक आग्या कोळ कि यहोवा अन मुंद उलटा आऊन हात्ती बरूल, यतिकी आव आंदुर्द कुळकुळ माळोद केळ्यान.”

\VS{10}अदिक हिंग आत कि याग हारून इस्त्राएलीगोळ्द सप्पा मंडली से हिंग मातगोळ माताळोन कि अचानक आंदुर आळी दी कण्णगोळ नेगुकु नोळदुर, अदिक आंदरी यहोवा अन तेज बादल दा कांळ्सली कुर्त.

\VS{11}आग यहोवा मूसा से अंदुन,

\VS{12}“इस्त्राएलीगोळ्द कुळकुळ माळोद ना केळीन; आंदुर से अंदकोम कि येढ्ढ द्यावमुळका अन होती नीव मास तिंदीर अदिक हुंजकुका नीव रोट्टी देल तृप्त आगेदीर; अदिक नीव ईद जान्स कोंडीर कि ना नीम परमेश्वर यहोवा हुईन.”

\VS{13}\XREF{✡}{{\XO 16:13 }{\XO{16:13
}}{\XT{गिनती 11:31}}}आग हिंग आत कि द्यावमुळका लावागोळ बंदकु सप्पा छावनी मा कुर्तोदव; अदिक हुंजकुका छावनी इन नाकु दी ओद बित्त.

\VS{14}अदिक याग ओद वंळ्गेत रा येन नोळतार कि आळी इन जागा मा श्याण श्याण कचरा पाला अन तुकळा अन घाई कांळ्सदव.

\VS{15}\XREF{✡}{{\XO 16:15 }{\XO{16:15
}}{\XT{१ कुरिन्थि 10:3}}}ईद नोळकु इस्त्राएलीगोळ, जो ईला जानसोर कि ईद येन वस्तु हुन, आंदुर आपस दा अनली हतदुर ईद रा मन्ना हुन. आग मूसा आंदुर से अंदुन, “ईद अदा तिनोद वस्तु हुन यदरी यहोवा नीमी तिनली कोळतान.

\VS{16}जो आग्या यहोवा कोटान अद ईद हुन: नीव अदुर दा टु तान जरवत इन हिसाब देल तिनोर साटी जमा माळतोगेतीर, मतलब तान तान जीवागोळ्द गिनती इन अनुसार, हर मंळसा अन हींद ऊंद ऊंद
\FTNT{*}{{\FR 16:16 }{\FR{16:16
}}{\FT{ऊंद ओमेर ऊंद किलो अन लगभग}}}ओमेर जमा माळेतीर; यार ड्यारा दा यास आर आव आंदुर्दा साटी जमा माळुल.”

\VS{17}अदिक इस्त्राएलीगोळ हांगा माळदुर; अदिक यारारा यक्कुल अदिक यारारा थ्वाळासा जमा माळ कोंडुर.

\VS{18}\XREF{✡}{{\XO 16:18 }{\XO{16:18
}}{\XT{२ कुरिन्थि 8:15}}}याग आंदुर अदरी ओमेर देल आळदुर, आग यार हात्ती यक्कुल ईरोद आऊन येनु मिक्‍कु ईतीदील, अदिक यार हात्ती थ्वाळासा ईरोद आऊक येनु गोर्त होगीदील; यतिकी ऊंद ऊंद मंळसा तान तिना लायक अच जमा माळीदुन.

\VS{19}बाक मूसा आंदुर से अंदुन, “यावारा ईदुर दा टु येनारा व्हातुर ताका मिक्सकु ईटबाळुल.”

\VS{20}लेकीन भी आंदुर मूसा अन मात मान्सीदील; इदुरसाटी याग यारारा यारारा अदुर दा टु येनारा व्हातुर ताका मिक्सकु ईटदुर, रा अदुर दा किळा हत्तेदव अदिक अद नारली कुर्त; आग मूसा आंदुर मा सिट्टी बंदुन.

\VS{21}आंदुर हुंजकुका हर दिशी तान जरवत इन हिसाब देल तिनोर साटी जमा माळबुळतोगोर, अदिक याग बिसुल कळक आगतोगोद, आग अद गलुसेगोद.


\par }{\PP \VS{22}बाक हिंग आत कि सहावा दिशी आंदुर दुगना, मतलब हर मंळसा अन हींद येढ्ढ येढ्ढ ओमेर जमा माळ बुट्टुर, अदिक मंडली इन सप्पा प्रधानगोळ बंदकु मूसा अक हेळ बुट्टुर.

\VS{23}\XREF{✡}{{\XO 16:23 }{\XO{16:23
}}{\XT{निर्गमन 20:8}}}आव आंदुर से अंदुन, “ईद अदा मात हुन जो यहोवा माताळ्यान, यतिकी नाळ परविश्राम, मतलब यहोवा अन साटी पवित्र विश्राम आदीत, इदुरसाटी नीमी जो तन्दुर दा कासोद आद अदरी कासी, अदिक जो बेईसोद आद अदरी बेईसी, अदिक ईदुर दा टु यास मिक्क्याव अदरी व्हातुर साटी ईटकु बिटबुळी.”

\VS{24}याग आंदुर अदरी मूसा अन ई आग्या अन अनुसार व्हातुर ताका ईटकु बिटबुट्टुर, आग अद ना रा नार्त, अदिक ना अदुर दा किळा हतदव.

\VS{25}आग मूसा अंदुन, “ईंद अदरी का तिनी, यतिकी ईंद यहोवा अन विश्राम दिन आद; इदुरसाटी ईंद अद नीमी मैदान दा सिकतीदील.

\VS{26}आर दिन रा नीव अदरी जमा माळीर; लेकीन सातवा दिन विश्राम इन दिन हुन, आ दिशी अद सिकतीदील.”

\VS{27}तरी भी लॉकुर दा टु यारारा यारारा सातवा दिशी भी जमा माळोर साटी व्हार्या होदुर, लेकीन आंदरी येनु सिकीदील.

\VS{28}आग यहोवा मूसा से अंदुन, “नीव लॉकुर नान आग्यागोळ अदिक व्यवस्था अक यागासताका मान्सतीदील?

\VS{29}नोळी, यहोवा जो नीमी विश्राम इन दिन कोटान, ईदा कारण आव सहावा दिशी नीमी येढ्ढ दिन इन तिनोद कोळतान; इदुरसाटी नीव तान तान अल कुर्तकु ईरेतीर, सातवा दिशी याऊ तान जागा मा टु व्हार्या होगबाळेतीर.”

\VS{30}इदुरसाटी लॉकुर सातवा दिशी विश्राम माळदुर.


\par }{\PP \VS{31}\XREF{✡}{{\XO 16:31 }{\XO{16:31
}}{\XT{गिनती 11:7}}}इस्त्राएल इन घराना आ वस्तु उन हेसुर मन्ना ईटदुर; अदिक अद धनिया अन घाई बिळीद ईरोद, अदिक अदुर स्वाद सयद इन माळ्द बट्टी इन घाई का ईरोद.

\VS{32}बाक मूसा अंदुन, “यहोवा जो आग्या कोटान अद ईद हुन कि मन्ना दा टु ओमेर तुमकु तान वंश इन पिढ़ी पिढ़ी इन साटी ईटबुळी, यदुर देल आंदुर जान्सुल कि यहोवा नामी मिस्त्र द्याश टु तेगकु आळी दा ह्यांग रोट्टी तिन्सतोगोन.”

\VS{33}आग मूसा हारून से अंदुन, “ऊंद घागरी हुडुकु अदुर दा ओमेर तुमकु अदरी यहोवा अन मुंद ईटबुळ कि अद नीम पिढ़ी इन साटी ईटकु आगुल.”

\VS{34}ह्यांग आग्या यहोवा मूसा अक कोटीदुन, अदुर्दा हिसाब देल हारून अदरी साक्षी इन सन्दुक इन मुंद ईट बुट्टुन कि अद अल्या ईटकु आगुल.

\VS{35}\XREF{✡}{{\XO 16:35 }{\XO{16:35
}}{\XT{यहोशू 5:12}}}इस्त्राएली लॉकुर यागासताका बसुस्द द्याश दा पोहचुसिदील आगासताका, मतलब चालीस साल ताका मन्ना तिनतेला ईत्तुर; आंदुर यागासताका कनान द्याश इन सीमा मा पोहचुसीदील आगासताका मन्ना तिनतेला ईत्तुर.

\VS{36}ऊंद ओमेर रा एपा अन दसवा हिस्सा हुन.




\par }\Chap{17}{\SH चट्टान दा टु नीर
\par }
{\PP \VerseOne{1}\XREF{✡}{{\XO 17:1 }{\XO{17:1
}}{\XT{गिनती 12:14}}}बाक इस्त्राएलीगोळ्द सप्पा मंडली सीन हेसुर इन आळी दा टु होळ्त, अदिक यहोवा अन आग्या अन अनुसार कूच माळकु रपीदीम दा तान ड्यारागोळ हाकदुर; अदिक अल आ लॉकुरी कुडव नीर सिकीदील.

\VS{2}\XREF{✡}{{\XO 17:2 }{\XO{17:2
}}{\XT{गिनती 20:3; व्यवस्थाविवरण 6:16}}}इदुरसाटी आंदुर मूसा से वाद विवाद माळकु अनली हतदुर, “नामी कुडव नीर कोळ.” मूसा आंदुर से अंदुन, “नीव येती नान से वाद विवाद माळतीर? अदिक यहोवा अन परीक्षा येती माळतीर?”

\VS{3}\XREF{✡}{{\XO 17:3 }{\XO{17:3
}}{\XT{निर्गमन 14:12}}}बाक अल लॉकुरी निरळ्क हत्त, आग आंदुर ईद अंदकु मूसा मा कुळकुळ माळली हतदुर, “नी नामी चिकोर-चिणगेर अदिक जनावरगोळ समेत निरळ्क देल कोन्नोर साटी मिस्त्र दा टु येती तनकोंड्या?”

\VS{4}आग मूसा यहोवा अन दोहाई कोट्टुन, अदिक अंदुन, “ई लॉकुर सांगुळ ना येन माळाईन? ई सब मुंदुर नान मा पथराव माळली तयार आर.”

\VS{5}यहोवा मूसा से अंदुन, “इस्त्राएल इन स्याणा लॉकुर दा टु थ्वाळासा लॉकुरी तान सांगुळ हुडु कोम; अदिक याता कोल देल नी नील गांगा दा बळदीद, अदरी तान कय दा हुडुकु लॉकुर मुंद नळु.

\VS{6}नोळ, ना नीन मुंद नळुत होरेब पहाळ इन ऊंद चट्टान मा निदुरकु ईराईन; अदिक नी आ चट्टान मा बडेत, आग अदुर दा टु नीर होट्टीत, यदुर देल ई लॉकुर कुडुल.” आग मूसा इस्त्राएल इन स्याणा लॉकुर्द नोळ्त हांगा माळदुन.

\VS{7}अदिक मूसा आ जागा अन हेसुर
\FTNT{*}{{\FR 17:7 }{\FR{17:7
}}{\FT{परखुसोद}}}मस्सा अदिक
\FTNT{†}{{\FR 17:7 }{\FR{17:7
}}{\FT{झगळा}}}मरीबा ईटदुन, यतिकी इस्त्राएलीगोळ अल वाद विवाद माळीदुर, अदिक यहोवा अन परीक्षा ईद अंदकु माळदुर, “येन यहोवा नाम बीच दा आन या ईला?”


\par }{\SH अमालेकिगोळ सांगुळ युद्ध
\par }
{\PP \VS{8}\XREF{✡}{{\XO 17:8 }{\XO{17:8
}}{\XT{१ शमूएल 15:2}}}आग अमालेकिगोळ जाती बंदकु रपीदीम दा इस्त्राएलीगोळ से लळाई माळली हतदुर.

\VS{9}आग मूसा यहोशू से अंदुन, “नाम साटी हापाळ गणसुर इक निवळुसकु छाट्स कोम, अदिक नाळ व्हार्या होगकु अमालेकिगोळ से लळाई माळ; अदिक ना नाळ परमेश्वर उन कोल कय दा हुडुकु पहाळी इन चोटी मा निदुरकु ईराईन.”

\VS{10}जसा मूसा अन ई आग्या अन अनुसार यहोशू अमालेकिगोळ से लळाई माळली हतदुन; अदिक मूसा, हारून, अदिक हूर पहाळ इन चोटी मा येरेदुर.

\VS{11}\XREF{✡}{{\XO 17:11 }{\XO{17:11
}}{\XT{भजन संहिता 44:6; याकूब 5:16}}}याग याग मूसा तान कय नेगुकु ईटतोगोन आग आग इस्त्राएल जीत हासिल माळतोगोद; लेकीन याग याग आव अदरी ल्यालमा माळतोगोन आग आग अमालेक प्रबल आगतोगोद.

\VS{12}लेकीन याग मूसा नव कयगोळ तुम्मेदव, आग आंदुर ऊंद कल्ल हुडुकु मूसा अन ल्यालमा ईट बुट्टुर, अदिक आव अदुर मा कुर्तोदुन, अदिक हारून अदिक हूर ऊंद ऊंद कय हुडुकु संभाळ्सकु ईटदुर; अदिक आऊन कयगोळ द्यावमुळका ताका स्थिर ईत्तव.

\VS{13}अदिक यहोशू तान लॉकुर समेत अमालेकिगोळी तलवार इन बल देल हारूस बुट्टुन.


\par }{\PP \VS{14}\XREF{✡}{{\XO 17:14 }{\XO{17:14
}}{\XT{व्यवस्थाविवरण 25:19; १ शमूएल 15:2}}}आग यहोवा मूसा से अंदुन, “ईद मात याद इक साटी किताब दा लिख्स कोम अदिक यहोशू उक केळ्सबुळ कि ना आकाश इन ल्यालमा टु अमालेक इन याद चिन्ह भी पुरा रीति देल मिटुस बुळाईन.”

\VS{15}आग मूसा ऊंद वेदी तयार माळकु अदुर्द हेसुर यहोवा निस्सी\FTNT{‡}{{\FR 17:15 }{\FR{17:15
}}{\FT{यहोवा नान झंडा हुन}}} ईटदुन;

\VS{16}अदिक आव अंदुन, “यहोवा प्रभु उन झंडा हुळकु ईरी. कि यहोवा अमालेकिगोळ से पिढ़ी टु पिढ़ी ताका लळाई माळतेला ईत्‍तान.”




\par }\Chap{18}{\SH मूसा अन तान मॉव उन से मुलाकात माळोद
\par }
{\PP \VerseOne{1}याग मूसा अन मॉव मिद्यान इन याजक यित्रो ईद केळदुन कि परमेश्वर मूसा अदिक तान प्रजा इस्त्राएल इन साटी येन येन माळ्यान, मतलब ईद कि याता प्रकार देल यहोवा इस्त्राएलीगोळी मिस्त्र दा टु तेगुकु तंदान,

\VS{2}आग मूसा अन मॉव यित्रो मूसा अन हिंग्स सिप्पोरा अक, जो पयले टु ना आप्प उन मान्या कळुकु आगीदुर,

\VS{3}\XREF{✡}{{\XO 18:3 }{\XO{18:3
}}{\XT{निर्गमन 21:22; प्रेरितगोळ 7:29}}}अदिक आऊन येढ्ढु चिकोरी भी तंदुन; ईंदुर दा टु ऊंद उन हेसुर मूसा ईद अंदकु गेर्शोम ईटीदुन: “ना दुसरा द्याश दा परदेशी आगीन.”

\VS{4}अदिक दुसरा अन हेसुर आव ईद अंदकु एलीएजेर ईटदुन: “नान आप्प उन परमेश्वर नान सहायक आगकु नानी फिरौन उन तलवार देल ऊळ्सदुन.”

\VS{5}मूसा अन हिंग्स अदिक पारगोळी, आऊन मॉव यित्रो सांगुळ हुडुकु मूसा अन हात्ती आळी दा आ जागा मा बंदुन, यल परमेश्वर उन पहाळ इन हात्ती आऊन ड्यारा ईरोद.

\VS{6}अदिक बंदकु आव मूसा अन हात्ती ईद बातणी कळुदुन, “ना नीन मॉव यित्रो हुईन, अदिक येढ्ढु पारगोळ समेत नीन हिंग्स उक नीन हात्ती तनकोटीन.”

\VS{7}आग मूसा तान मॉव उन से मुलाकात माळोर साटी होट्टुन, अदिक आऊक दण्डवत माळकु मुत ताकोंडुन; अदिक आंदुर आबुर दाबुर हालचाल केळकु ड्यारा अन्द बुळ्क होदुर.

\VS{8}अल मूसा तान मॉव उन से सप्पा क्याल्सागोळ्द वर्णन माळदुन कि यहोवा इस्त्राएलीगोळ निमित्त फिरौन अदिक मिस्त्रीगोळ से येन येन माळदुन, अदिक इस्त्राएलीगोळ यात्रा दा याता याता कष्ट नेगदुर, बाक यहोवा आंदरी ह्यांग ह्यांग बिळ्त बंदान.

\VS{9}आग यित्रो आ सप्पा भलाई इन कारण जो यहोवा इस्त्राएलीगोळ सांगुळ माळीदुन, कि आंदरी मिस्त्रीगोळ्द वश दा टु बिळ्सीदुन, खुश आगकु अंदुन,

\VS{10}यित्रोगोळ अंदुर “धन्य आन यहोवा, याव नीमी फिरौन अदिक मिस्त्रीगोळ्द वश दा टु बिळ्सदुन, याव नीम लॉकुरी मिस्त्रीगोळ्द मुठ्ठी दा टु बिळस्यान.

\VS{11}ईग ना अर्त कोंडीन कि यहोवा सप्पा देवतागोळ से धोड्डेव आन; उलटा आ बारा दा भी यदुर देल आंदुर इस्त्राएलीगोळ सांगुळ अहंकारपुर्ण व्यवहार माळीदुर.”

\VS{12}आग मूसा अन मॉव यित्रो परमेश्वर उन साटी होमबली अदिक मेलबलि येर्सदुन, अदिक हारून इस्त्राएलीगोळ्द सप्पा पुरनियागोळ समेत मूसा अन मॉव यित्रो अन सांगुळ परमेश्वर उन मुंद प्रार्थना माळदुर अदिक ऊमली कुरतुर.


\par }{\SH प्रधानगोळ्द नियुक्ति
\par }
{\PP \VS{13}दुसरा दिशी मूसा लॉकुर न्याय माळोर साटी कुरतुन, अदिक द्यावमुळका टु व्हातुर ताका लॉकुर मूसा अन आस पास निदुरकु ईत्तुर.

\VS{14}ईद नोळकु कि मूसा लॉकुर साटी येन येन माळतान, आऊन मॉव अंदुन, “ईद येन क्याल्सा हुन जो नी लॉकुर साटी येन क्याल्सा माळत्या? येन कारण आद कि नी आबना कुर्तकु ईरत्या, अदिक लॉकुर द्यावमुळका टु व्हातुर ताका नीन आस पास निदुरकु ईरतार?”

\VS{15}मूसा तान मॉव उन से अंदुन, “ईदुर कारण ईद आद कि लॉकुर नान हात्ती परमेश्वर से केळली बरतार.

\VS{16}याग याग आंदुर यातोदारा मुकदमा आगतद आग आग आंदुर नान हात्ती बरतार, अदिक ना आंदुर न्याड्या दा न्‍याय माळतेला, अदिक परमेश्वर उन विधि अदिक व्यवस्था आंदरी समझुसतीन.”

\VS{17}मूसा अन मॉव आऊन से अंदुन, “जो क्याल्सा नी माळत्या, अद वळ्लीद हैलेच.

\VS{18}\XREF{✡}{{\XO 18:18 }{\XO{18:18
}}{\XT{गिनती 11:14; व्यवस्थाविवरण 1:9}}}ईदुर देल नी येन, उलटा ई लॉकुर भी जो नीन सांगुळ आर जरूर थक्सेदार, यतिकी ईद क्याल्सा नीन साटी हापाळ भारी आद; नी ईदरी आबना माळ सकाल.

\VS{19}इदुरसाटी ईग नान केळकोम, ना नीनी सम्मति कोळतीन, अदिक परमेश्वर नीन सांगुळ ईरूल! नी ई लॉकुर साटी परमेश्वर उन हात्ती होगतोग, अदिक ईंदुर्द मुकदमागोळी परमेश्वर उन हात्ती नी पोहचुसतोग.

\VS{20}ईंदरी परमेश्वर उन आग्या अदिक नियम कल्सेत, अदिक याता हादी मा ईंदरी नळोद, अदिक जो जो क्याल्सा ईंदरी माळोद आद, अद हेळबुळतोग.

\VS{21}बाक नी ई सप्पा लॉकुर दा टु ईत्ता मंळसागोळी छाट्सबुळ, जो गुणी, अदिक परमेश्वर उन अंज्क मान्सावाळेर, सच्चा, अदिक अन्याय इन लाभ देल घृणा माळावाळेर ईरूल; अदिक आंदरी हजार-हजार, सौ-सौ, पचास-पचास, अदिक हत्त-हत्त मंळसागोळ मा प्रधान नियुक्त माळबुळ.

\VS{22}अदिक आंदुर हर सप्पा समय लॉकुर्द न्याय माळतोगुल; अदिक श्याण-श्याणेव मुकदमागोळ्द न्याय खुद अच माळतोगुल; आग नीन भार हल्का आदीत, यतिकी ई भार इक आंदुर भी नीन सांगुळ नेगदार

\VS{23}अगर नी ईद उपाय माळ्या, अदिक परमेश्वर नीनी हिंग आग्या कोळुल, रा नी ठहरूस सक्या, अदिक ई सप्पा लॉकुर तान जागा अक कुशल देल पोहचुस सक्यार.”


\par }{\PP \VS{24}तान मॉव उन ईद मात मान्सकु मूसा आऊन सप्पा वचनगोळ्द अनुसार माळदुन.

\VS{25}इदुरसाटी मूसा सप्पा इस्त्राएलीगोळ दा टु गुणी मंळसागोळी निवळुसकु आंदरी हजार-हजार, सौ-सौ, पचास-पचास, हत्त-हत्त लॉकुरगोळ मा अधिकारी ठहरूसदुन.

\VS{26}अदिक आंदुर सप्पा लॉकुरगोळ्द न्याय माळली हतदुर; जो मुकदमा कठिन ईरतोगोद अदरी आंदुर मूसा अन हात्ती तरतोगोर, अदिक सप्पा श्याण मुकदमागोळ्द न्याय आंदुर खुद अच माळतोगोर.

\VS{27}आग मूसा तान मॉव उक सार माळदुन, अदिक आव तान द्याश इन हादी हुळदुन.




\par }\Chap{19}{\SH इस्त्राएली लॉकुर्द सीनै पहाळ मा पहुचुसोद
\par }
{\PP \VerseOne{1}\XREF{✡}{{\XO 19:1 }{\XO{19:1
}}{\XT{गिनती 33:15}}}इस्त्राएलीगोळी मिस्त्र द्याश दा टु होटकु याता दिशी मुर तिंगुळ आदव, आ दिशी आंदुर सीनै अन आळी दा बंदुर.

\VS{2}अदिक याग आंदुर रपीदीम टु कूच माळकु सीनै अन आळी दा बंदुर, आग आंदुर आळी दा ड्यारागोळ मंळ्सदुर; अदिक अल्या पहाळ इन मुंद इस्त्राएलीगोळ छावनी हाकदुर.

\VS{3}आग मूसा पहाळी मा परमेश्वर उन हात्ती येरेदुन, अदिक यहोवा पहाळी मा आऊक कारूकु अंदुन, “याकूब उन घराना से हिंग अन, अदिक इस्त्राएलीगोळी नान ईद वचन केळ्स:

\VS{4}‘नीव नोळीर कि ना मिस्त्रीगोळ से येन येन माळीन; नीमी मान्सी गिधाळ\XREF{✡}{{\XO 19:4 }{\XO{19:4
}}{\XT{यशायाह 63:9}}} पक्षी इन पंखगोळ मा येर्सकु तान हात्ती तंदीन.

\VS{5}\XREF{✡}{{\XO 19:5 }{\XO{19:5
}}{\XT{व्यवस्थाविवरण 10:14; 26:18; तीतुस 2:14}}}इदुरसाटी ईग अगर नीव निश्चय नान नियम इक मान्सीर, अदिक नान वाचा अन पालन माळीर, रा सप्पा लॉकुर दा टु नीवा नान निज धन ठहरुसीर; समस्त पृथ्वी रा नांद अच हुन.

\VS{6}\XREF{✡}{{\XO 19:6 }{\XO{19:6
}}{\XT{१ पतरस 2:9; प्रकाशितवाक्य 1:6; 5:10}}}अदिक नीव नान नजर दा याजकगोळ्द राज्य अदिक पवित्र राष्ट्र ठहरूसीर.’ जो मातगोळ नीनी इस्त्राएलीगोळ से अनव आव अव ईवा हुव.”


\par }{\PP \VS{7}आग मूसा बंदकु पुरनिए लॉकुर्द स्‍याणागोळी कार्सुसदुन, अदिक ई सप्पा मातगोळ, यऊर्द माताळोद आग्या यहोवा आऊक कोटीदुन, आंदरी समझुस बुट्टुन.

\VS{8}\XREF{✡}{{\XO 19:8 }{\XO{19:8
}}{\XT{यहोशू 19:14}}}अदिक सप्पा लॉकुर मिलुसकु माताळ कुरतुर, “जो येनारा यहोवा अंदान अद सप्पा नाव जरूर माळेव.” लॉकुर ई मातगोळ मूसा यहोवा अक केळ्सदुन.

\VS{9}आग यहोवा मूसा से अंदुन, “केळ, ना बादल इन अंधार दा आगकु नीन हात्ती बरतीन, इदुरसाटी कि याग ना नीन से मातगोळ हेळाईन आग आ लॉकुर केळुल, अदिक हमेशा नीन मा विश्वास माळुल.” अदिक मूसा यहोवा से लॉकुर्द मातगोळ्द वर्णन माळदुन.

\VS{10}आग यहोवा मूसा से अंदुन, “लॉकुर हात्ती होग अदिक आंदरी ईंद अदिक नाळ पवित्र माळेत, अदिक आंदुर तान फळक्या वग्द कोमुल,

\VS{11}अदिक आंदुर तिसरा दिन ताका तयार आगेगुल; यतिकी तिसरा दिशी यहोवा सप्पा लॉकुर्द नोळ्त सीनै पहाळ मा ईळुकु बंदान.

\VS{12}\XREF{✡}{{\XO 19:12 }{\XO{19:12
}}{\XT{इब्रानिगोळ 12:20}}}अदिक नी लॉकुर साटी नाकु दी वाळा कटकु कोळेत, अदिक आंदुर से अनेत: ‘नीव सचेत ईरेतीर कि पहाळी मा येरतीदील अदिक अदुर सीमा अक भी मुटतीदील; अदिक जो यावारा पहाळी इक मुट्यान आव जरूर कोंदकु आदान.

\VS{13}अदरी याऊ कय देल मुटबाळुल; जो मुट्यान आऊन मा कल्लगोळ भिटकु आगुल, या आऊक तीर देल कोंदकु आगुल; चाहे जनावर चाहे मंळसा, आव ऊळ्दकु ईरबाळुल.’ याग म्याळा अन्द मार्र इन नरसिंगा वाळा शब्द देर ताका केळ बरूल, आग लॉकुर पहाळ मा येर्‍यार.”


\par }{\PP \VS{14}आग मूसा पहाळ मा टु ईळुकु लॉकुर हात्ती बंदकु आंदरी पवित्र माळसुसदुन; अदिक आंदुर तान फळक्या वग्द बुट्टुर.

\VS{15}अदिक मूसा लॉकुर से अंदुन, “तिसरा दिशी ताका तयार आगेगी; आर्तेर हात्ती होगबाळेतीर.”


\par }{\PP \VS{16}याग तिसरा दिन बत्त आग व्हातुर आगतेला अच बादल गरजुसली अदिक बिजली चमकुसली हत्त, अदिक पहाळी मा करीद बादल छाऊसेत, बाक नरसिंगा अन धोळ्द भारी शब्द आत, अदिक छावनी दा यास लॉकुर ईरोर सप्पा नळ्गली हतदुर.

\VS{17}\XREF{✡}{{\XO 19:17 }{\XO{19:17
}}{\XT{व्यवस्थाविवरण 4:10}}}आग मूसा लॉकुरी परमेश्वर उन से भेंट माळोर साटी छावनी दा टु तेगुकु तंदुन; अदिक आंदुर पहाळ इन ल्यालमा निदुरदुर.

\VS{18}\XREF{✡}{{\XO 19:18 }{\XO{19:18
}}{\XT{भजन संहिता 68:8}}}अदिक यहोवा जो बेक्‍की दा टु आगकु सीनै पहाळ मा ईळदीदुन, ई कारण देल पुरा पहाळ धूंगा देल तुम्मेत, अदिक अदुर्द धुंगा भट्टी इन घाई होळोद, अदिक पुरा पहाळ हापाळ नळगोद.

\VS{19}बाक याग नरसिंगा अन शब्द तीव्रता देल वाळुस्त अदिक हापाळ भारी आगतेला होत, आग मूसा माताळदुन, अदिक परमेश्वर वाणी केळ्सकु आऊक उत्तर कोट्टुन.

\VS{20}अदिक यहोवा सीनै पहाळ इन चोटी टु ल्‍यालमा ईळदुन; अदिक मूसा अक पहाळ इन चोटी मा कारदुन, अदिक मूसा म्याकुच येरेदुन.

\VS{21}आग यहोवा मूसा से अंदुन, “ल्यालमा ईळुकु लॉकुरी चेतावनी कोळ, ईलारा हिंग आगबाळुल कि आंदुर वाळा मुर्दकु यहोवा अन हात्ती नोळली होकुल, अदिक आंदुर दा टु हापाळ सा नष्ट आगेगुल.

\VS{22}अदिक याजक जो यहोवा अन हात्ती बरतोगतार आंदुर भी तान इक पवित्र माळुल, ईलारा हिंग आगबाळुल कि यहोवा आंदरी दंड कोळुल.”

\VS{23}मूसा यहोवा से अंदुन, “आ लॉकुर सीनै पहाळ मा येर सकालुर; नी रा खुद नामी ईद अंदकु चेतावनी कोट कि पहाळ इन नाकु दी वाळा कटकु अदरी पवित्र ईटी.”

\VS{24}यहोवा आऊक उत्तर कोट्टुन, “ईळ्द रा होग, अदिक हारून समेत नी म्याकुच बर; लेकीन याजक अदिक साधारण लॉकुर यहोवा अन हात्ती वाळा मुर्दकु येर्त बरबाळुल, हिंग आगबाळुल कि यहोवा आंदरी दंड कोळुल.”

\VS{25}इदुरसाटी ई मातगोळ मूसा लॉकुर हात्ती ईळ्दकु आंदरी केळ्सदुन.




\par }\Chap{20}{\SH हत्त आग्यागोळ
\par }
{\R (व्यवस्थाविवरण 5:1-21)

\par }{\PP \VerseOne{1}आग परमेश्वर ई सप्पा वचन माताळदुन:


\par }{\Q \VS{2}“ना नीन परमेश्वर यहोवा हुईन, जो नीनी दासत्व अन मान्ना मतलब मिस्त्र द्याश दा टु तेगुकु तंदान.”


\par }{\QB \VS{3}“नी नानी बिटकु दुसरा अक परमेश्वर मान्सबाळेत.”


\par }{\Q \VS{4}\XREF{✡}{{\XO 20:4 }{\XO{20:4
}}{\XT{निर्गमन 34:17; व्यवस्थाविवरण 19:4; 26:1; लैव्यव्यवस्था 4:16}}}“नी तान साटी यातोदु मुर्ति अगुळकु माळ बाळेत, ना यारदारा प्रतिमा बनुसेत, जो आकाश दा, या पृथ्वी मा, या पृथ्वी इन नीर दा आद.”


\par }{\PP \VS{5}\XREF{✡}{{\XO 20:5 }{\XO{20:5
}}{\XT{व्यवस्थाविवरण 5:9}}}नी आंदरी दण्डवत माळबाळेत, अदिक ना आंदुर्द उपासना माळेत; यतिकी ना नीन परमेश्वर यहोवा जलन (ईर्ष्या) ईटावाळा परमेश्वर हुईन, अदिक जो नान से दुश्‍मनी ईटतार, आंदुर पारगोळ, नातु नतरागोळ, अदिक पळनातुगोळी भी पित्तरगोळ्द दण्ड कोळतोगतीन,

\VS{6}\XREF{✡}{{\XO 20:6 }{\XO{20:6
}}{\XT{व्यवस्थाविवरण 7:9}}}लेकीन जो नान से प्रेम ईटतार अदिक नान आग्यागोळी मान्सतार, आ हजारों पीढ़ीगोळ मा करूणा माळतोगतीन.


\par }{\PP \VS{7}\XREF{✡}{{\XO 20:7 }{\XO{20:7
}}{\XT{लैव्यव्यवस्था 19:12}}}“नी तान परमेश्वर उन हेसुर व्यर्थ ताकोमबाळेत; यतिकी जो यहोवा अन हेसुर व्यर्थ ताकोंडान आव आऊक निर्दोष ठहरूसतीदील.”


\par }{\PP \VS{8}\XREF{✡}{{\XO 20:8 }{\XO{20:8
}}{\XT{निर्गमन 31:13}}}“नी विश्राम दिन इक पवित्र मानसोर साटी याद ईटेत.

\VS{9}\XREF{✡}{{\XO 20:9 }{\XO{20:9
}}{\XT{निर्गमन 23:12; 34:12; 35:2; 31:15; लैव्यव्यवस्था 23:3; व्यवस्थाविवरण 5:13}}}आर दिन रा नी मयनत माळकु तान सप्पा क्याल्सा-धंधा माळेत;

\VS{10}\XREF{✡}{{\XO 20:10 }{\XO{20:10
}}{\XT{निर्गमन 23:12; लैव्यव्यवस्था 23:3}}}लेकीन सातवा दिशी नीन परमेश्वर यहोवा अन साटी विश्राम दिन आद. अदुर दा नी ना रा यातोदु प्रकार इन क्याल्सा-धंधा माळेत, अदिक ना नीन पार, ना नीन पोर, ना नीन दास, ना नीन दासगीत, ना नीन जनावर, ना यातोवारा परदेशी जो नीन फाटकगोळ्द अंदर ईरूल.

\VS{11}\XREF{✡}{{\XO 20:11 }{\XO{20:11
}}{\XT{उत्पत्ति 2:1-3; निर्गमन 31:17}}}यतिकी आर दिन दा यहोवा आकाश, अदिक पृथ्वी, अदिक समुद्र, अदिक जो येनारा अऊर दा आद, सप्पा अक बनुसदुन, अदिक सातवा दिशी विश्राम माळदुन; ई कारण देल यहोवा विश्राम दिन इक आशीष कोट्टुन अदिक अदरी पवित्र ठहरूसदुन.”


\par }{\Q \VS{12}“नी तान आप्प अदिक तान मोय इन आदर माळेत, यदुर देल जो द्याश नीन परमेश्वर यहोवा नीनी कोळतान अदुर दा नी हापाळ दिन ताका ईत्या.”


\par }{\QB \VS{13}नी खुन माळबाळेत.


\par }{\Q \VS{14}नी व्यभिचार माळबाळेत.


\par }{\QB \VS{15}नी काळ्लपनी माळबाळेत.


\par }{\Q \VS{16}नी यारदारा खिलाप ख्वाटा गवाही कोळबाळेत.


\par }{\QB \VS{17}“नी यारदारा मान्नोद लालच माळबाळेत; ना रा यारदारा आर्त इन लालच माळेत, अदिक ना यारदारा दास-दासगीत या वस्त-वाळींद, ना यारदारा यातोदु वस्तु उन लालच माळेत.”


\par }{\SH लॉकुर्द अंज्क
\par }
{\R (व्यवस्थाविवरण 5:22-33)

\par }{\PP \VS{18}\XREF{✡}{{\XO 20:18 }{\XO{20:18
}}{\XT{इब्रानिगोळ 12:18}}}सप्पा लॉकुर गर्जन अदिक बिजली अदिक नरसिंगा अन शब्द केळ्त, अदिक धुंगा येळ्त पहाळ इक नोळतेला ईत्तुर, अदिक नोळकु, नळ्गतेला दुर निद्रेदुर;

\VS{19}\XREF{✡}{{\XO 20:19 }{\XO{20:19
}}{\XT{इब्रानिगोळ 12:18-19}}}अदिक आंदुर मूसा से अनली हतदुर, “नी ना नाम से मातगोळ हेळ, आग रा नाव केळ सक्केव; लेकीन परमेश्वर नाम से मात हेळबाळुल, हिंग आगबाळुल कि नाव सोतोदेव.”

\VS{20}मूसा लॉकुर से अंदुन, “अंजबाळी; यतिकी परमेश्वर इदुरसाटी बंदान कि नीम परीक्षा माळुल, अदिक आऊन अंज्क नीम मन दा बन्सकु ईरूल कि नीव पाप माळतीदील.”

\VS{21}अदिक आ लॉकुर दुर अच निदुरकु ईत्तुर लेकीन मूसा आ घोर अंधार इन हात्ती होदुन यल परमेश्वर ईरोन.


\par }{\SH वेदी इन साटी कानुन
\par }
{\PP \VS{22}आग यहोवा मूसा से अंदुन, “नी इस्त्राएलीगोळी नान ई वचन केळ्स: नीव लॉकुर खुद अच नोळीर कि ना नीम सांगुळ आकाश से मातगोळ हेळीन.

\VS{23}नीव नान सांगुळ यारीकारा सम्मिलित माळबाळेतीर, मतलब तान साटी बेळ्ली या व्हान्ना देल देवतागोळी घळुसबाळेतीर.

\VS{24}नान साटी मुण्ण इन ऊंद वेदी बनुसेतीर, अदिक तान भेड़-मर्रगोळ अदिक वस्ता-गोसीगोळ्द होमबली अदिक मेलबली इक अदुर मा येर्सेतीर; अदिक हर ऊंद जागा दा यल यल ना तान हेसुर इन याद माळसुसाईन अल अल ना बंदकु नीमी आशीष कोळाईन.

\VS{25}\XREF{✡}{{\XO 20:25 }{\XO{20:25
}}{\XT{व्यवस्थाविवरण 25:5-7; यहोशू 8:31}}}अदिक अगर नीव नान साटी कल्लगोळ्द वेदी माळीर, रा तराशकु कल्लगोळ देल माळबाळेतीर; यतिकी यल नीव अदुर मा तान औजार हचदीर अल नीव अदरी अशुद्ध माळ बुट्टीर.

\VS{26}अदिक नान वेदी मा सीळी देल यागलु येरबाळेतीर, ईलारा हिंग आगबाळुल कि नीन मय अदुर मा ऊगळा कांळ्सकु बिळुल.”




\par }\Chap{21}{\PP \VerseOne{1}बाक जो नियम नीनी आंदरी समझुसोद आद अव ईव हुव:

\VS{2}याग नीव यातोवारा इब्री दास उक कोंडीर, आग आव आर साल ताका स्यावा माळतेला ईरूल.

\VS{3}अगर आव आबना बंदान, रा आबना अच होटोगुल; अगर हिंग्स उन सांगुळ बंदान, रा आऊन सांगुळ आऊन हिंग्स भी होटोगुल.

\VS{4}\XREF{✡}{{\XO 21:4 }{\XO{21:4
}}{\XT{लैव्यव्यवस्था 25:44}}}अगर आऊन स्वामी आऊक हिंग्स उक कोटान अदिक आकिन से आऊन पारगोळ अदिक पोरगोळ पैदा आग्यार, रा आऊन हिंग्स अदिक चिकोर आ स्वामी नोर अच ईरूल, अदिक आव आबना होटोगुल.

\VS{5}लेकीन अगर आव दास हिम्मत देल अनुल, ना तान स्वामी, अदिक तान हिंग्स, अदिक चिकोर से प्यार ईटतीन; इदुरसाटी ना स्वतंत्र आगकु होगतीदील;

\VS{6}रा आऊन स्वामी आऊक परमेश्वर उन हात्ती ओयुल; बाक आऊक द्वार इन कवाळ या बाजु उन हात्ती ओतकु आऊन किव दा चुजी देल गड्डा माळुल; आग आव हमेशा आऊन स्यावा माळ्त ईरूल.


\par }{\PP \VS{7}“अगर यावारा तान पोर इक दासगीत आगोर साटी मार बुळुल, रा आक दासगीत इन घाई व्हार्या होगबाळुल.

\VS{8}अगर आकिन स्वामी आक इक तान हिंग्स माळुल, अदिक बाक आकिन से खुश ईला ईरूल, रा आव आक इक दाम बेळकु होगगोळुल; आकिन विश्वासघात माळदुर बाद्दा आक इक परदेशी लॉकुर कय दा मारोद अधिकार आऊक ईरतीदील.

\VS{9}अगर आव आकिन मदा तान पार उन से माळ्यान, रा आकिन से पोर इन घाई व्यवहार माळुल.

\VS{10}चाहे आव दुसरा हिंग्स येती माळबाळुल, तरी भी आव आकिन ऊम्मोद, कपळा, अदिक वैवाहिक व्यवहार गोर्त माळबाळुल.”

\VS{11}अदिक अगर आव ई मुरू मातगोळ दा घटी माळुल, रा आ आर्त बिना दाम कोळ्द अच होटोगुल.


\par }{\SH हिंसक कार्यगोळ देल संबंधित नियम
\par }
{\PP \VS{12}\XREF{✡}{{\XO 21:12 }{\XO{21:12
}}{\XT{लैव्यव्यवस्था 24:17}}}“जो यातारा मंळसा अक हिंग बडुल कि आव सोतोगुल, रा आव भी जरूर कोन्सुसकु आगुल.

\VS{13}\XREF{✡}{{\XO 21:13 }{\XO{21:13
}}{\XT{व्यवस्थाविवरण 19:4-5}}}अगर आव आऊन घात दा कुर्तकु हैलेच, अदिक परमेश्वर उन इच्छा देल अच आव आऊन कय दा बिदोग्यान, रा हिंग कोनावाळा अन ओळावाळा अन साटी ना ऊंद जागा ठहरूसाईन यल आव ओळेगुल.

\VS{14}\XREF{✡}{{\XO 21:14 }{\XO{21:14
}}{\XT{१ राजा 2:28}}}लेकीन अगर यावारा ज्यान बुजुसकु यारदारा मा चढ़ाई माळकु आऊक छल देल घात माळुल, रा आऊक कोन्द बुळोर साटी नान वेदी इन हात्ती टु भी अलग ओयेतीर.”


\par }{\PP \VS{15}“जो तान मोय या आप्प उक मार-पीट माळ्यान आव जरूर कोंदकु आगुल.”


\par }{\PP \VS{16}\XREF{✡}{{\XO 21:16 }{\XO{21:16
}}{\XT{व्यवस्थाविवरण 24:7}}}“जो यावारा यातारा मंळसा अक कदुल, चाहे आऊक ओतकु मारबुळुल, चाहे आव आऊन अल कांळ्सकु बिळुल, रा आव भी जरूर कोंदकु आगुल.”


\par }{\PP \VS{17}\XREF{✡}{{\XO 21:17 }{\XO{21:17
}}{\XT{लैव्यव्यवस्था 20:9; मत्ती 15:4}}}“जो तान मोय या आप्प उक शराप कोट्टान आव भी जरूर कोंदकु आगुल.”


\par }{\PP \VS{18}“अगर मंळसागोळ बाय मुरसुल, अदिक आबुर दाबुरी कल्ल या बुक्‍की देल हिंग बडुल कि आव सायबाळुल लेकीन हासक्या मा बिदकु ईरूल,

\VS{19}रा याग आव यदकु कोल इन सहारा देल व्हार्या कुरली येळली हतुल, आग आव बडावाळा निर्दोष ठहरूसुल; आ दशा दा आव आऊन बिदकु ईरोद समय इन भरपाई तुमुल, अदिक आऊक भला चंगा भी माळकोळुल.”


\par }{\PP \VS{20}“अगर यावारा तान दास या दासगीत इक सोंटा देल हिंग बडुल कि आव आऊन बळदुर देल सोतोगुल, आग आऊक जरूर दण्ड कोटकु आगुल.

\VS{21}लेकीन अगर आव ऊंद येढ्ढ दिन जित्ता ईरूल, रा आऊन स्वामी इक दण्ड कोटकु आगबाळुल; यतिकी आ दास आऊन धन हुन.”


\par }{\PP \VS{22}“अगर मंळसा आपस दा बडाबडी माळकु यातारा ईत्ता आर्त जो व्‍हाट्‍यादी आर आक इक हिंग चोट पोहचुसुल कि आकिन गर्भ बिदोगुल, लेकीन मात्त येनु नुकसान आगबाळुल, रा बडावाळा से आट दण्ड ताकोमकु आगुल याट आ आर्त इन गण्स पंच लॉकुर्द सम्मति देल ठहरूस्यान.

\VS{23}लेकीन अगर आ आर्त मार पीट देल सोतोदार, रा जीव इन बदला जीव इन,

\VS{24}अदिक कण्ण इन बदला कण्ण इन, अदिक हल्ल इन बदला हल्ल इन, अदिक कय इन बदला कय इन, अदिक काल इन बदला काल इन,

\VS{25}अदिक दाग इन बदला दाग इन, अदिक घाव इन बदला घाव इन, अदिक मार इन बदला मार इन दण्ड आगुल.”


\par }{\PP \VS{26}“याग यावारा तान दास या दासगीत इन कण्ण मा हिंग बडुल कि अद वळ्दोगुल, रा आव आऊन कण्ण इन बदला आऊक आजाद माळकु होगगोळुल.

\VS{27}अदिक अगर आव तान दास या दासगीत इक बडुकु आऊन हल्ल मुर्द बुळुल, रा आव आऊन हल्ल इन बदला आऊक आजाद माळकु होगगोळुल.”


\par }{\SH जनावर इन स्वामी इन उत्तरदायित्व
\par }
{\PP \VS{28}“अगर वस्ता यावारा मंळसा या आर्त इक हिंग सींग बडुल कि आव सोतोगुल, रा अद वस्ता जरूर पथराव माळकु कोंदकु आगुल, अदिक अदुर्द मास तिनकु आगबाळुल; लेकीन वस्ता अन स्वामी निर्दोष ठहरूसुल.

\VS{29}लेकीन अगर आ वस्ता अन सींग होडोद आदत पयले टु ना आद, अदिक अदुर्द स्वामी इक ई मात मालुम ईरदुर बाद्दा भी अदरी कटकु ईटीदील, अदिक अद यातारा मंळसा या आर्त इक कोंद बुळुल, आग रा आ वस्ता मा पथराव माळकु आगुल, अदिक अदुर्द स्वामी इक भी कोंदकु आगुल.

\VS{30}अगर आऊन मा फिरोती ईटकु आग्याद रा आव तान जीव ऊळसोर साटी तान मा कुर्द फिरोती इक कोट बुळुल.

\VS{31}चाहे वस्ता यातारा पार उक, चाहे पोर इक कोंदाद, तरी भी ईदा नियम इन अनुसार अदुर्द स्वामी इन सांगुळ व्यवहार माळकु आगुल.

\VS{32}अगर वस्ता यातारा दास या दासगीत इक सींग होळदीदाद, रा वस्ता अन स्वामी आ दास इन स्वामी इक तीस शेकेल बेळ्ली कोळुल, अदिक आ वस्ता मा पथराव माळकु आगुल.”


\par }{\PP \VS{33}“अगर यावारा मंळसा गड्डा तेरूकु या अगुळकु अदरी मुचालुन, अदिक अदुर दा यारदारा वस्ता या गदा बिदोगुल,

\VS{34}रा आ गड्डा यार्द हुन आव आ नुकसान इक तुम कोळुल; आव जनावर इन स्वामी इक अदुर्द मोल कोळुल, अदिक सोतकु जनावर इन लाश गड्डावाळा अन ठहरूसुल.”


\par }{\PP \VS{35}“अगर यारदारा वस्ता यातारा दुसरा मंळसा अन वस्ता अक हिंग चोट पोहचुसुल कि अद सोतोगुल, रा आ येढ्ढु मंळसागोळ जित्ता वस्ता अक मारकु अदुर्द मोल आपस दा आर्धा आर्धा वाट्स बुळुल; अदिक सोतकु जनावर इन लाश इक भी हांगा वाट्सुल.

\VS{36}अगर ईद प्रगट आगुल कि आ वस्ता अन पयले टु ना सींग होडोद आदत ईरोद, लेकीन अदुर्द स्वामी अदरी कटकु ईटीदील, रा जरूर आव वस्ता अन बदला वस्ता तुम कोळुल, लेकीन सोतकु वस्ता अन लाश आऊंदा ठहरूसुल.”




\par }\Chap{22}{\SH नियम इन दंड
\par }
{\PP \VerseOne{1}“अगर यावारा मंळसा वस्ता, या भेड़, या मर्री कदुकु अदुर्द घात माळुल या मार बुळुल, रा आव वस्ता अन बदला अईद वस्ता, अदिक भेड़-मर्रगोळ बदला नाक भेड़-मर्रगोळ तुमकु कोळुल.

\VS{2}अगर काळ्ल काळ्लपनी माळतेला हुडुकु आगुल, अदिक आऊन मा हिंग मार बिळुल कि आव सोतोगुल, रा आऊन खुन इन दोष हतबाळुल;

\VS{3}अगर सुर्य होटबुटाद, रा आऊन खुन इन दोष हतुल; जरूरी आद कि आव नुकसान तुमकु कोळुल, अदिक अगर आऊन हात्ती येनु हैलेच, रा आव काळ्लपनी इन कारण मारकु आगेगुल.”

\VS{4}अगर काळ्लपनी माळ्द वस्ता, या गदा, या भेड़, या मर्री आऊन कय दा जित्ता कांळसुल, रा आव अऊर्द येढ्ढ गुणा तुमकु कोळुल.


\par }{\PP \VS{5}“अगर यावारा तान जनावर से यारदारा केई या अंगुर इन बेली चरूसुल, मतलब तान जनावर इक हिंग बिटबुळुल कि अद दुसरा अन केई दा चरूसुल, रा आव तान केई इन अदिक तान अंगुर इन बेली इन वळ्लीद से वळ्लीद उपज दा टु आ नुकसान इक तुम कोळुल.”


\par }{\PP \VS{6}“अगर यावारा बेक्‍की होताकुल, अदिक अद मुळ्लगोळ दा हत्तेगुल अदिक फुलगोळ ढग या अनाज या ऊब्बा केई होत्तेगुल, रा याव बेक्‍की होताक्यान आव आ नुकसान इक जरूर तुम कोळुल.”


\par }{\PP \VS{7}“अगर यावारा दुसरा अन हात्ती रूपये या सामग्री ईटली कोळुल, अदिक अद आऊन मान्या दा टु काळ्लपनी आगुल, रा अगर काळ्ल हुडुकु आगुल रा येढ्ढ गुणा आऊका तुम कोळोद बिद्दीत.

\VS{8}अगर काळ्ल हुडुकु ईला आगुल, रा मान्यागोळ स्वामी परमेश्वर उन हात्ती तनकु आगुल कि पक्‍का आगेगुल कि आव तान वार्ट-बन्धुगोळ्द सम्पत्ति मा कय हच्यान या ईला.

\VS{9}चाहे वस्ता, चाहे गदा, चाहे भेड़ या मर्री, चाहे कपळा, चाहे यातोदारा प्रकार इन ईत्ता काळ्द वस्तु उन बारा दा अपराध येती हचकु आगबाळुल, यदरी येढ्ढ मुंदुर तान तान अनतीर, रा येढ्ढु मुंदुर्द मुकदमा परमेश्वर उन हात्ती बरूल; अदिक यारी परमेश्वर दोषी ठहरूसुल आव दुसरा अक येढ्ढ गुणा तुम कोळुल.”


\par }{\PP \VS{10}“अगर यावारा दुसरा अक गदा या वस्ता या भेड़-मर्रगोळ या यातोदारा दुसरा जनावर ईटोर साटी सोप्सुल, अदिक यारदारा बिना नोळ्द आव सोतोगुल, या घाव तिनुल, या हकाल्सकु आगुल,

\VS{11}रा आ येढ्ढु मुंदुर बीच दा यहोवा अन किर्‍या तिन्सकु आगुल, ना ईऊन सम्पत्ति इक कय हचीदील; आग सम्पत्ति इन स्वामी ईदरी खरा मानसुल, अदिक दुसरा अक आऊक येनारा भी तुम कोळोद बिळतीदील.

\VS{12}\XREF{✡}{{\XO 22:12 }{\XO{22:12
}}{\XT{उत्पत्ति 31:39}}}अगर अद खराखुरा आऊन अल टु काळ्लपनी माळकु आग्याद, रा आव स्वामी इक नुकसान तुम कोळुल.

\VS{13}अदिक अगर अद हर्दकु आग्याद, रा अद हर्दकु उक प्रमाण इन साटी तरूल, आग आऊक अदरी भी तुम कोळोद बिळतीदील.”


\par }{\PP \VS{14}“बाक अगर यावारा दुसरा से जनावर बेळकु तरूल, अदिक अदुर्द स्वामी इन ईला ईत्तुर कारण देल अदरी चोट हतुल या अद सोतोगुल, रा जरूर अदुर्द नुकसान तुम कोळुल.

\VS{15}अगर अदुर्द स्वामी सांगुळ ईरूल, रा दुसरा अक अदुर्द नुकसान तुमोद बिळबाळुल; अदिक अगर अद किराया अन ईरूल रा अदुर्द नुकसान अदुर्द किराया दा होट बत्त.”


\par }{\SH नैतिक अदिक धार्मिक नियम
\par }
{\PP \VS{16}“अगर यावारा मंळसा यातारा कुवारा पोर इक, यार्द मदा अन मात ईला नळदीदाद, आकी फुसलुस्कु आकिन सांगुळ कुकर्म माळुल, रा आव जरूर आकिन मोल कोटकु आकिन से मदा माळ कोमुल.

\VS{17}लेकीन अगर आकिन आप्प आक इक कोळोर साटी बिलकुल इनकार तुमुल, रा कुकर्म माळावाळा पोरगोळ्द मोल इन रिति इन अनुसार पैस्या आळ्दकु कोळुल.”


\par }{\PP \VS{18}\XREF{✡}{{\XO 22:18 }{\XO{22:18
}}{\XT{व्यवस्थाविवरण 18:10,11}}}“नी जादू-टोना माळावळ्त इक जित्ता ईरगोळबाळेत.


\par }{\PP \VS{19}\XREF{✡}{{\XO 22:19 }{\XO{22:19
}}{\XT{लैव्यव्यवस्था 18:23; 20:15-16; व्यवस्थाविवरण 27:21}}}“जो यावारा यातोदारा जनावर से कुकर्म माळुल रा आव जरूर कोंदकु आगुल.


\par }{\PP \VS{20}“जो यावारा यहोवा अक बिटकु यातारा दुसरा देवता अन साटी बलि येर्सुल आऊन सत्यानाश माळकु आगुल.


\par }{\PP \VS{21}\XREF{✡}{{\XO 22:21 }{\XO{22:21
}}{\XT{निर्गमन 23:9; लैव्यव्यवस्था 19:33,34; व्यवस्थाविवरण 24:17,18; 27:19}}}“नीव परदेशीगोळी ना सतुसेतीर अदिक ना आंदुर मा अंधार माळेतीर, यतिकी मिस्त्र द्याश दा नीव भी परदेशी ईरीर.

\VS{22}यातारा रांड्यागीत या अनाथ चिग्द उक दुख कोळ बाळेतीर.

\VS{23}अगर नीव ईत्ता लॉकुरी यातारा प्रकार इन दुख कोट्टीर अदिक आंदुर नांद दोहाई कोट्टार, रा ना जरूर आंदुर दोहाई केळाईन;

\VS{24}आग नान सिट्ट भळकुसीत, अदिक ना नीमी तलवार देल कोंसुसाईन, अदिक नीम हिंग्सुर रांड्यागीतेर अदिक नीम चिगदुर अनाथ आगेदार.


\par }{\PP \VS{25}\XREF{✡}{{\XO 22:25 }{\XO{22:25
}}{\XT{लैव्यव्यवस्था 25:35-38; व्यवस्थाविवरण 15:7-11; 23:19,20}}}“अगर नी नान प्रजा दा टु यावारा गरीब मंळसा अक जो नीन हात्ती ईरतीदान पैस्या अन कर्ज कोट्या रा आऊन से शाहुकार उन घाई ब्याज ताकोम बाळेत.

\VS{26}\XREF{✡}{{\XO 22:26 }{\XO{22:26
}}{\XT{व्यवस्थाविवरण 24:10-13}}}अगर नी यागल्यारा तान वार्ट बन्धु उन कपळागोळी बन्धक माळकु ईट भी कोंड्या, रा द्यावमुळका से पयले आऊक वापस माळबुळेत;

\VS{27}यतिकी अद आऊन ऊंदा होदोद हुन, आऊन मय इन अदा आबना कपळा ईत्तीत; बाक आव यदरी होदुकु मिंग्यान? अदिक याग आव नान दोहाई कोट्टान आग ना आऊन केळाईन, यतिकी ना करूणामय आईन.


\par }{\PP \VS{28}“परमेश्वर उक श्राप कोळबाळेत, अदिक ना तान लॉकुर्द प्रधान उक श्राप कोळेत.


\par }{\PP \VS{29}“तान केईगोळ्द उपज अदिक कायगोळ्द रास्सा दा टु थ्वाळासा नानी कोळदुर दा समय माळबाळेत. तान पारगोळ दा टु पयला पार नानी कोळेत.

\VS{30}हांगा तान गोसीगोळ अदिक भेड़-मर्रीगोळ्द पयला भी कोळेत; येळ दिन ताका रा चिग्द तान मोय इन सांगुळ ईरूल, अदिक आठवा दिशी नी अदरी नानी कोट बुळेत.


\par }{\PP \VS{31}\XREF{✡}{{\XO 22:31 }{\XO{22:31
}}{\XT{लैव्यव्यवस्था 17:15}}}“नीव नान साटी पवित्र मंळसा हुईर; ई कारण जो जनावर मैदान दा सोतकु सिक्‍कीत अदुर्द मास तिनबाळेतीर, अदरी नाय इन मुंद बिट्ट बुळेतीर.




\par }\Chap{23}{\SH न्याय अदिक निष्पक्षता
\par }
{\PP \VerseOne{1}\XREF{✡}{{\XO 23:1 }{\XO{23:1
}}{\XT{निर्गमन 30:16; लैव्यव्यवस्था 19:11-12}}}“ख्वाटा मातगोळ फैलुसबाळेतीर. अन्यायी गवाह ईतकु दुष्ट मंळसा अन साथ कोळ बाळेतीर.

\VS{2}बुराई माळोर साटी ना रा हापाळ मुंदुर हींद आगेगीतीर; अदिक ना आंदुर हींद ओयाळतेला मुकदमा दा न्‍याय बिगळुसली गवाही कोळेतीर;

\VS{3}\XREF{✡}{{\XO 23:3 }{\XO{23:3
}}{\XT{लैव्यव्यवस्था 19:15}}}अदिक कंगाल उन मुकदमा दा आऊन भी पक्ष माळ बाळेत.


\par }{\PP \VS{4}“अगर नीन दुश्मन उन वस्ता या गदा भटकुसतेला नीनी सिकुल, रा अदरी आऊन हात्ती जरूर वापस तनकोळेत.

\VS{5}\XREF{✡}{{\XO 23:5 }{\XO{23:5
}}{\XT{व्यवस्थाविवरण 22:1-4}}}बाक अगर नी तान दुश्मन उन गदा अक बोझ इन मारा देल वोतकु नोळ्या, रा चाहे अदरी अदुर्द स्वामी इन साटी बिळ्सली नीन मन आगतीदील, तरी भी जरूर स्वामी इन साथ कोटकु अदरी बिळ्स बुळेत.


\par }{\PP \VS{6}\XREF{✡}{{\XO 23:6 }{\XO{23:6
}}{\XT{व्यवस्थाविवरण 16:19}}}“नीन लॉकुर दा टु जो गरीब ईरूल आऊन मुकदमा दा न्याय बिगळुस बाळेत.

\VS{7}ख्वाटा मुकदमा देल दुर ईरेत, अदिक निर्दोष अदिक न्यायी इक घात माळबाळेत, यतिकी ना दुष्ट मंळसा अक निर्दोष ठहरूसतीदील,

\VS{8}रिश्वत ताकोम बाळेत, यतिकी रिश्वत नोळावाळेर इक भी कुढ्ढ माळ बुळतद अदिक न्‍यायी मंळसागोळ्द मातगोळी ऊलटुस बुळतद.


\par }{\PP \VS{9}\XREF{✡}{{\XO 23:9 }{\XO{23:9
}}{\XT{22:21; लैव्यव्यवस्था 19:33,34}}}“परदेशी मा अंधार माळ बाळेत; नीव रा परदेशी इन मन इन मातगोळी अरूतीर, यतिकी नीव भी मिस्त्र द्याश दा परदेशी ईरीर.


\par }{\SH सातवा साल अदिक सातवा दिन
\par }
{\PP \VS{10}\XREF{✡}{{\XO 23:10 }{\XO{23:10
}}{\XT{लैव्यव्यवस्था 25:3}}}“आर साल रा तान जमीन दा बोऊसेतीर अदिक अदुर्द उपज जमा माळेतीर;

\VS{11}\XREF{✡}{{\XO 23:11 }{\XO{23:11
}}{\XT{लैव्यव्यवस्था 25:1-7}}}लेकीन सातवा साल दा अदरी पळ्याव ईरगोळेतीर अदिक हांगा बिट्ट बुळेतीर, मतलब नीन वार्ट बन्धुगोळ दा टु जो कंगाल ईतीदार आंदुर अदुर दा ऊगुस्द तिंदार, अदिक आंदुर तिनकु आगदुर बाद्दा जो मिक्कीत अव जनावरगोळ तिंदाव. तान अंगुर अदिक जैतून इन बेली दा टु भी हिंगा माळेत.

\VS{12}\XREF{✡}{{\XO 23:12 }{\XO{23:12
}}{\XT{लैव्यव्यवस्था 23:3; व्यवस्थाविवरण 5:13-14}}}आर दिन ताका तान क्याल्सा कळी माळेतीर, अदिक सातवा दिशी आराम माळेतीर ताकी नान वस्ता अदिक गदागोळ भी विश्राम माळुल, अदिक नीन दासगीतेर्द पारगोळ अदिक परदेशी भी तान जीव ठंडा माळ सकुल.

\VS{13}जो येनारा ना नीम से अंदीन अदुर दा सावधान ईरेतीर; अदिक दुसरा देवतागोळ्द हेसुर इन चर्चा माळबाळेतीर, उलटा अव नीम बाय दा टु केळकु भी आगबाळुल.


\par }{\SH मुर प्रमुख हाब्बगोळ
\par }
{\R (निर्गमन 34:18-26; व्यवस्थाविवरण 16:1-17)

\par }{\PP \VS{14}“हर साल मुर घन नान साटी हाब्बा मनुसेतीर.

\VS{15}\XREF{✡}{{\XO 23:15 }{\XO{23:15
}}{\XT{लैव्यव्यवस्था 23:6-8; गिनती 28:17-25}}}अखमीरी रोट्टी इन हाब्बा मनुसेतीर; अदुर दा नान आग्या अन अनुसार अबीब तिंगुळ इन नियत समय मा येळ दिन ताका अखमीरी रोट्टी तिनतोगेतीर, यतिकी अदा तिंगुळ दा नीव मिस्त्र दा टु होटकु बंदीदीर. याऊ निरा कय देल नान मुंद बरबाळुल.

\VS{16}याग नीन बोऊस्द केई इन पयला उपज तयार आगुल, आग कटाई इन हाब्बा मान्सेत. साल इन आखरी दा याग नी मयनत इन काय जमा माळकु ढेर हच्या, आग जमावळा अन हाब्बा मान्सेत.

\VS{17}हर साल मुरू घन नीन सप्पा मंळसागोळ प्रभु यहोवा अक तान मार्रा तोर्सुल.


\par }{\PP \VS{18}“नान बलि इन जनावर इन रक्ता खमीरी रोट्टी इन सांगुळ येर्स बाळेतीर, अदिक ना नान हाब्बा अन वळ्लीद बलिदान दा टु येनारा व्हातुर ताका ईरगोळेतीर.

\VS{19}\XREF{✡}{{\XO 23:19 }{\XO{23:19
}}{\XT{व्यवस्थाविवरण 26:2; 14:21; निर्गमन 34:26}}}तान जमीन इन पयला उपज इन पयला हिस्सा तान परमेश्वर यहोवा अन भवन दा तरेतीर. मर्री इन पाड्डा अदुर्द मोय इन हाल दा बेईस बाळेतीर.


\par }{\SH प्रतिग्यागोळ अदिक निर्देश
\par }
{\PP \VS{20}“केळ, ना ऊंद दूत नीन मुंद मुंद कळुतीन जो हादी मा नीन रक्षा माळीत, अदिक याता जागा अक ना तयार माळीन अल नीनी पोहचुसीत.

\VS{21}अदुर मुंद सावधान ईरेत, अदिक अदुर्द मान्सेत, अदुर विरोध माळबाळेत, यतिकी अद नीम अपराध क्षमा माळतीदील; इदुरसाटी कि अदुर दा नान हेसुर ईरतद.

\VS{22}अगर नी खराखुरा अदुर्द केळ्या अदिक जो येनारा ना अनाईन अद माळ्या, रा ना नीन दुश्मन इन दुश्मन अदिक नीन द्रोहीगोळ्द द्रोही आगाईन.

\VS{23}ईत्ता रिति देल नान दूत नींद मुंद मुंद नळुतेला नीनी एमोरी, हित्ती, परिज्जी, कनानी, हिब्बी, अदिक यबूसी लॉकुर अल पोहचुसीत, अदिक ना आंदुर्द सत्यानाश माळ बुळाईन.

\VS{24}आंदुर देवतागोळी दण्डवत माळबाळेतीर, अदिक ना आंदुर उपासना माळेतीर, अदिक ना आंदुर घाई क्याल्सा माळेतीर, उलटा आ मुर्तिगोळ्द पुरा रिति देल सत्यानाश माळ बुळेतीर, अदिक आ लॉकुर्द स्तंभगोळ्द तुकळा तुकळा माळ बुळेतीर.

\VS{25}नी तान परमेश्वर यहोवा अन उपासना माळेत, आग आव नीन अनाज नीर मा आशीष कोट्टान, अदिक नीन बीच दा टु रोग दुर माळ्यान.

\VS{26}नीन द्याश दा ना रा यारदारा गर्भ बिद्दीत अदिक ना यारारा वांजला ईत्तार; अदिक नीन उमर ना पुरा माळाईन.

\VS{27}यास लॉकुर बीच दा नी होद्या आ सप्पा लॉकुर मन दा ना तान अंज्क पयले टु हिंग समुस बुळाईन कि आंदरी व्याकुल माळ बुळाईन, अदिक ना नीनी सप्पा दुश्मनगोळ्द बेन तोर्साईन.

\VS{28}अदिक ना नीन से पयले गंदवल कळाईन जो हिब्बी, कनानी, अदिक हित्ती लॉकुरी नीन मुंदु टु तुरकाळ्सकु दुर माळ बुट्टव.

\VS{29}ना आंदरी नीन मुंदु टु ऊंदा साल दा तेग्द बुळालीन, हिंग आगबाळुल कि द्याश ऊजळुसेगुल, अदिक पालतु जनावर वाळुसकु नीनी दुख कोळली हतुल.

\VS{30}यागासताका नीन संख्या वाळुसकु द्याश इक तान अधिकार दा माळ कोमाल आगासताका ना आंदरी नीन मुंदु टु थ्वाळा थ्वाळा माळकु तेगुतेला ईराईन.

\VS{31}ना क्याचाँद समुद्र टु हुडुकु पलिश्तीगोळ्द समुद्र ताका अदिक आळी टु हुडुकु फरात महानद ताका द्याश इक नीन वश दा माळ बुळाईन; ना आ द्याश इन ईरावाळेर इक भी नीन वश दा माळ बुळाईन, अदिक नी आंदरी तान मुंदु टु बरबस तेगद्या.

\VS{32}नी ना रा आंदुर से वाचा कटेत अदिक ना आंदुर देवतागोळ से.

\VS{33}आंदुर नीन द्याश दा ईरली ईला पायजे, हिंग आगबाळुल कि आंदुर नीन से नान विरूद्‍ध पाप माळसुसुल; यतिकी अगर नी आंदुर देवतागोळ्द आराधना माळ्या, रा ईद नीन साटी फंदा बन्सीत.”




\par }\Chap{24}{\SH यहोवा अदिक इस्त्राएलीगोळ्द बीच दा वाचा
\par }
{\PP \VerseOne{1}बाक यहोवा मूसा से अंदुन, “नी हारून, नादाब, अबीहू, अदिक इस्त्राएलीगोळ्द सत्तर स्याणागोळ समेत यहोवा अन हात्ती म्याकुच बंदकु दुर टु दण्डवत माळेत.

\VS{2}सिर्फ मूसा यहोवा अन हात्ती बरूल; लेकीन आंदुर हात्ती बरबाळुल, अदिक दुसरा लॉकुर आऊन सांगुळ म्याकुच बरबाळुल.”


\par }{\PP \VS{3}मूसा लॉकुर हात्ती होगकु यहोवा अन सप्पा मातगोळ अदिक सप्पा नियम केळ्स बुट्टुन. आग सप्पा लॉकुर ऊंद स्वर दा माताळ कुरतुर, “यास मातगोळ यहोवा अंदान आ सप्पा मातगोळी नाव मान्सेव.”

\VS{4}\XREF{✡}{{\XO 24:4 }{\XO{24:4
}}{\XT{यहोशू 4:3}}}आग मूसा यहोवा अन सप्पा वचन लिख्स बुट्टुन; अदिक हुंजकुका येदकु पहाळ इन ल्यालमा ऊंद वेदी अदिक इस्त्राएल इन हन्नेळ गोत्रगोळ अनुसार हन्नेळ खम्भागोळ भी माळसुसदुन.

\VS{5}आग आव हापाळ इस्त्राएली जवान मंळसागोळी कळुदुन, यार यहोवा अन साटी होमबली अदिक वस्तागोळ्द मेलबली येर्सदुर.

\VS{6}अदिक मूसा आर्धा रक्ता हुडुकु वाटी दा ईटदुन, अदिक आर्धा वेदी मा सिप्स बुट्टुन.

\VS{7}आग वाचा अन किताब हुडुकु लॉकुरी वाचुसकु केळ्सदुन; अदरी केळकु आंदुर अंदुर, “जो येनारा यहोवा अंदान आ सप्पा मातगोळी नाव माळेव, अदिक आऊन आग्या मान्सेव.”

\VS{8}\XREF{✡}{{\XO 24:8 }{\XO{24:8
}}{\XT{मत्ती 26:28; १ कुरिन्थि 11:25}}}आग मूसा रक्ता हुडुकु लॉकुर मा सिप्स बुट्टुन, अदिक आंदुर से अंदुन, “नोळी, ईद आ वाचा अन रक्ता हुन, यदरी यहोवा ई सप्पा वचनगोळ मा नीम सांगुळ कट्यान.”


\par }{\PP \VS{9}आग मूसा, हारून, नादाब, अबीहू अदिक इस्त्राएलीगोळ्द सत्तर स्याणा लॉकुर म्याकुच होदुर,

\VS{10}अदिक इस्त्राएल इन परमेश्वर उन दर्शन माळदुर; अदिक आऊन काल दिशी नीलमणि इन चौरंग घाई येनतरी ईरोद, जो आकाश इन घाई का स्वच्छ ईरोद.

\VS{11}अदिक आव इस्त्राएलीगोळ्द प्रधानगोळ मा कय वाळुसीदील; आग आंदुर परमेश्वर उन दर्शन माळदुर, अदिक तिंदुर कुळदुर.


\par }{\SH मूसा सीनै पहाळ मा
\par }
{\PP \VS{12}आग यहोवा मूसा से अंदुन, “पहाळी मा नान हात्ती येरकु बा, अदिक अल्या ईर; अदिक ना नीनी कल्लगोळ्द पाटीगोळ, अदिक तान लिख्सद व्यवस्था अदिक आग्या कोळाईन कि नी आंदरी कलस्या.”

\VS{13}आग मूसा यहोशू हेसुर इनव तान सेवक समेत परमेश्वर उन पहाळ मा येरेदुन.

\VS{14}अदिक स्याणागोळ से आव ईद अंदकु होदुन, “यागासताका नाव नीम हात्ती वापस बरालेव आगासताका नीव ईल्या नाम हादी कायतेला ईरी; अदिक केळी, हारून अदिक हूर नीम सांगुळ आर; अगर यारदारा मुकदमा आदीत रा आंदुर दा हात्ती होगुल.”


\par }{\PP \VS{15}आग मूसा पहाळ मा येरेदुन, अदिक बादल पहाळ इक मुचबुळ्त.

\VS{16}आग यहोवा अन्द तेज सीनै पहाळ मा निवास माळ्त, अदिक अद बादल आऊन मा आर दिन ताका मुचकु ईत्त; अदिक सातवा दिशी आव मूसा अक बादल इन बीच दा टु कारदुन.

\VS{17}इस्त्राएलीगोळ्द नजर दा यहोवा अन्द महिमा पहाळ इन चोटी मा प्रचंड बेक्‍की इन घाई कांळ्सकु बिळतोगोद.

\VS{18}आग मूसा बादल इन बीच दा प्रवेश माळकु पहाळ मा येरेदुन. अदिक आव पहाळ मा चालीस दिन अदिक चालीस ईळ्लक ईत्तुन.




\par }\Chap{25}{\SH पवित्रस्थान इन साटी भेंट
\par }
{\R (निर्गमन 35:4-9)

\par }{\PP \VerseOne{1}यहोवा मूसा से अंदुन,

\VS{2}“इस्त्राएलीगोळ से ईद अनेत कि नान साटी भेंट तरूल यास तान इच्छा देल कोळोद चाहास्यार आ सप्पा मुंदुर से नान भेंट ताकोमेत.

\VS{3}अदिक याता वस्तुगोळ्द भेंट आंदुर से ताकोमोद आद अव ईव हुव; मतलब व्हान्ना, बेळ्ली, पीतळ,

\VS{4}नीळा, जांभळा अदिक क्याचांद रंग इन कपळा, महीन मलमल कपळा, मर्री इन चुट्टी,

\VS{5}क्याचांद रंग देल रंग्सकु म्यांडागोळ्द तोगुल, सूइसगोळ्द तोगुल, बबूल इन हुळ्ली,

\VS{6}ऊजुळ इन साटी याण्‍णा, अभिषेक इन याण्णा साटी अदिक सुगन्धित लुबान साटी सुगन्धद्रव्य,

\VS{7}एपोद\FTNT{*}{{\FR 25:7 }{\FR{25:7
}}{\FT{विशेष प्रकार का कपळा}}} अदिक चपरास\FTNT{†}{{\FR 25:7 }{\FR{25:7
}}{\FT{कवच}}} इन साटी सुलैमानी कल्ल, अदिक जळुसोर साटी मणि.

\VS{8}अदिक आंदुर नान साटी ऊंद पवित्रस्थान माळुल कि ना आंदुर बीच दा निवास माळाईन.

\VS{9}जो येनारा ना नीनी तोर्सतीन, मतलब निवासस्थान अदिक अदुर सप्पा सामान इन नमुना, अदुर्दा हिसाब देल नीव लॉकुर अदरी माळेतीर.”


\par }{\SH वाचा अन सन्दुक
\par }
{\R (निर्गमन 37:1-9)

\par }{\PP \VS{10}“बबूल इन हुळ्ली इन ऊंद सन्दुक माळकु आगुल; अदुर लंबाई ढाई कय, अदिक चौळाई अदिक ऊचाई दिळ दिळ कय ईरूल.

\VS{11}अदिक अदरी शुद्ध व्हान्ना देल बुळ्क अदिक व्हार्या मळुसेतीर, अदिक सन्दुक इन म्याकुच नाकु दी व्हान्ना अन पट्टी बनुसेतीर.

\VS{12}अदिक व्हान्ना अन नाक कळागोळ घळुसकु अदुर नाकु कालगोळ मा, ऊंद दी येढ्ढ कळा अदिक दुसरा दी भी येढ्ढ कळा हचुसेतीर.

\VS{13}बाक बबूल इन हुळ्ली इन कोलगोळ माळसुसेतीर, अदिक अवरी भी व्हान्ना देल मळुसेतीर.

\VS{14}अदिक कोलगोळी सन्दुक इन येढ्ढु दीकळव कळागोळ दा हाकेतीर, यदुर देल अऊर शक्ति देल सन्दुक नेगुकु आगुल.

\VS{15}अव कोलगोळ सन्दुक इन कळागोळ दा हतकु ईरूल; अदिक अदुर देल अलग माळकु आगबाळुल.

\VS{16}अदिक जो गवाही इन चिट्टी ना नीनी कोळाईन अदरी अदा सन्दुक दा ईटेत.”


\par }{\PP \VS{17}\XREF{✡}{{\XO 25:17 }{\XO{25:17
}}{\XT{इब्रानिगोळ 9:5}}}“बाक शुद्ध व्हान्ना अन ऊंद प्रायश्चित इन झाकनी माळसुसेतीर, अदुर्द लंबाई ढाई कय, अदिक चौळाई दिळ कय ईरूल.

\VS{18}अदिक व्हान्ना मळुसकु येढ्ढ करूब माळसुसकु प्रायश्चित इन झाकनी इन येढ्ढु क्वाना मा हचुसेत.

\VS{19}ऊंद करूब ऊंद क्वाना मा अदिक दुसरा करूब\FTNT{‡}{{\FR 25:19 }{\FR{25:19
}}{\FT{पंखधारी पशु}}} दुसरा क्वाना मा हचुसेत; अदिक करूबगोळी अदिक प्रायश्चित इन झाकनी इक ऊंदा तुकळा देल माळकु अदुर्द येढ्ढु क्वाना मा हचुसेत.

\VS{20}आ करूबगोळ्द पंख म्याकुच टु हिंग फैलुस्कु बनसुल कि प्रायश्चित इन झाकनी अऊर देल मुचकु ईरूल, अदिक अऊर मार्रगोळ आमने-सामने अदिक प्रायश्चित इन झाकनी दी ईरूल.

\VS{21}अदिक प्रायश्चित इन झाकनी इक सन्दुक इन म्याकुच हचुसेत; अदिक जो गवाही इन चिट्टी ना नीनी कोळाईन अदरी सन्दुक इन बुळ्क ईटेत.”

\VS{22}ना अदुर म्याकुच ईतकु नीन से मुलाकात माळतोगाईन; अदिक इस्त्राएलीगोळ्द साटी यास आग्यागोळ नानी नीनी कोळोद बिद्दीत, आ सप्पा अन बारा दा प्रायश्चित इन झाकनी इन म्याकुच टु अदिक आ करूबगोळ्द न्याड्या दा टु, जो गवाही इन चिट्टी इन सन्दुक मा ईत्ताव, नीन से मातकात हेळतोगाईन.


\par }{\SH पवित्र मेज
\par }
{\R (निर्गमन 37:10-16)

\par }{\PP \VS{23}“बाक बबूल इन हुळ्ली इन ऊंद मेज माळसुसेत; अदुर लंबाई येढ्ढ कय, चौळाई ऊंद कय, अदिक ऊचाई दिळ कय ईरूल.

\VS{24}अदरी शुद्ध व्हान्ना देल मळसुसेत, अदिक अदुर नाकु दी व्हान्ना अन ऊंद पट्टी माळसुसेत.

\VS{25}अदिक अदुर नाकु दी नाक बेळ्ल चौळा ऊंद पटरी माळसुसेत, अदिक ई पटरी इन नाकु दी व्हान्ना अन ऊंद पट्टी माळसुसेत.

\VS{26}अदिक व्हान्ना नव नाक कळा माळसुसकु मेज इन आ नाकु क्वाना दा हचुसेत जो अदुर्द नाकु कालगोळ दा ईत्ताव.

\VS{27}अव कळागोळ पटरी इन हात्ती का ईरूल, अदिक मेज नेगोर साटी कोलगोळ ईटेत.

\VS{28}कोलगोळी बबूल इन हुळ्ली देल माळसुसकु व्हान्ना देल मळसुसेत, अदिक मेज अऊर देला नेगुकु आगुल.

\VS{29}अदिक अऊर परात अदिक धूपदान, अदिक मग्गागोळ अदिक रीचुसव कटोरीगोळ, सप्पा शुद्ध व्हान्ना अन माळसुसेत.

\VS{30}\XREF{✡}{{\XO 25:30 }{\XO{25:30
}}{\XT{लैव्यव्यवस्था 24:5-8}}}अदिक मेज मा नान मुंद भेंट इन रोट्टीगोळ हमेशा ईटतोगेत.”


\par }{\SH व्हान्ना नव दिवट
\par }
{\R (निर्गमन 37:17-24)

\par }{\PP \VS{31}“बाक शुद्ध व्हान्ना अन ऊंद दिवट माळसुसेत. ईद दिवट घळुस्द व्हान्ना देल बन्सकु ईरूल; अदुर्द पुष्पकोष, गाठ अदिक फूल, सप्पा ऊंदा तुकळा अन बन्सकु ईरूल;

\VS{32}अदिक अदुर किनारागोळ देल आर डगाली होळुल, मुर डगालीगोळ रा दिवट इन ऊंद दी टु अदिक मुर डगालीगोळ अदुर दुसरा दी टु होटकु ईरूल;

\VS{33}ऊंद ऊंद डगाली दा बादाम इन फूल इन घाई मुर मुर पुष्पकोष, ऊंद ऊंद गाठ, अदिक ऊंद ऊंद फूल ईरूल; दिवट दा टु होळ्द आरू डगालीगोळ्द ईदा आकार या रूप ईरूल;

\VS{34}अदिक दिवट इन डण्डी दा बादाम इन फूल इन घाई नाक पुष्पकोष तान तान गाठ अदिक फूल समेत ईरूल;

\VS{35}अदिक दिवट दा टु होळ्द आरू डगालीगोळ दा टु येढ्ढ येढ्ढ डगालीगोळ्द ल्यालमा ऊंद ऊंद गाठ ईरूल, अव दिवट समेत ऊंदा तुकळा अन बन्सकु ईरूल.

\VS{36}अऊर्द गाठगोळ अदिक डगालीगोळ, सप्पा दिवट समेत ऊंदा तुकळा अन ईरूल, शुद्ध व्हान्ना मळुसकु पुरा दिवट ऊंदा तुकळा अन माळसुसेत.

\VS{37}अदिक येळ दिंग्या माळसुसेत; अदिक दिंग्या होताक्कु आगुल कि अव दिवट इन मुंद ऊजुळ कोळुल.

\VS{38}अदुर्द चिमटा अदिक ताटी सप्पा शुद्ध व्हान्ना अन ईरूल.

\VS{39}अद सप्पा ई पुरा सामान समेत चौतीस किलो तीम शुद्ध व्हान्ना अन बनसुल.

\VS{40}\XREF{✡}{{\XO 25:40 }{\XO{25:40
}}{\XT{प्रेरितगोळ 7:41; इब्रानिगोळ 8:5}}}अदिक सावधान ईतकु ई सप्पा वस्तुगोळी आ नमुना अन घाई माळसुसेत, जो नीनी ई पहाळी मा तोर्सकु आग्याद.”




\par }\Chap{26}{\SH परमेश्वर उन उपस्थिती इन तम्बु
\par }
{\R (निर्गमन 36:8-38)

\par }{\PP \VerseOne{1}“बाक निवासस्थान इन साटी हत्त पळदागोळ माळसुसेत; ईव निवळुस्द महीन मलमल देल माळ्द नीळा, जांभळा, अदिक क्याचांद रंग इन कपळा अन ईरूल, अदिक ईऊर दा यावारा कुशल कारीगर से करूबगोळ्द कढ़ाई माळसुसेत.

\VS{2}ऊंद ऊंद पळदागोळ्द लंबाई आट्ठावीस कय अदिक चौळाई नाक कय इन ईरूल: सप्पा पळदागोळ ऊंदा नाप इनव ईरूल.

\VS{3}अईद पळदागोळ आबुर दाबुर देल जुळ्सकु ईरूल; अदिक बाक जो अईद पळदागोळ ईत्ताव अव भी आबुर दाबुर देल जुळ्सकु ईरूल.

\VS{4}अदिक यल ईव येढ्ढु पळदागोळ जोळ्सकु आगुल अल इन येढ्ढु किनारा मा नीळा नीळा फन्दागोळ हचुसेत.

\VS{5}येढ्ढु किनारा दा पचास पचास फन्दागोळ हिंग हचुसेत कि अव आमने-सामने ईरूल.”

\VS{6}अदिक व्हान्ना नव पचास आकळागोळ माळसुसेत; अदिक पळदागोळी ईवा आकळागोळ देल हिंग जोळसुसेत कि निवासस्थान मिलुसकु ऊंद आगेगुल.


\par }{\PP \VS{7}“बाक निवास इन म्याकुच तम्बु उन क्याल्सा कोळोर साटी मर्री इन चुट्टी इन हनुन पळदागोळ माळसुसेत.

\VS{8}ऊंद ऊंद पळदा अन लंबाई तीस कय अदिक चौळाई नाक कय इन ईरूल; हनुन इन हनुन पळदागोळ ऊंदा नाप इनव ईरूल.

\VS{9}अदिक अईद पळदा अलग अदिक बाक आर पळदागोळ अलग जोळसुसेत, अदिक छटवा पळदा अक तम्बु उन मुंद मुरूकु येढ्ढ माळ बुळेत.

\VS{10}अदिक नी पचास आकळागोळ आ पळदागोळ किनारा दा जो व्हार्या टु मिसळुसकु आदीत अदिक पचास अच आकळागोळ दुसरा दिकळोद पळदा अन किनारा दा जो व्हार्या टु मिसळुसकु आदीत माळसुसेत.

\VS{11}अदिक पीतळा अन पचास आकळागोळ माळेत, अदिक आकळागोळी फन्दागोळ दा हचकु तम्बु उक हिंग जोळसुसेत कि अव मिलुसकु ऊंद आगेगुल.

\VS{12}अदिक तम्बु उन पळदागोळ्द हिलगुसतेला भाग, मतलब जो आर्धा पट ईत्तीत, अद निवास इन हिंदळा भाग दी लटकुस्त ईरूल.

\VS{13}अदिक तम्बु उन पळदागोळ्द लंबाई दा टु कय तीम ईत्त, अदिक कय तीम आत्त निवास इन मुच्चोर साटी अदुर्द येढ्ढु दी लटकुस्त ईरूल.”

\VS{14}बाक तम्बु उन साटी क्याचांद रंग देल रंगुस्द म्यांडागोळ्द तोगुल इन ऊंद होदोद अदिक अदुर म्याकुच सूइसगोळ तोगुल इन भी ऊंद होदोद माळसुसेत.


\par }{\PP \VS{15}“बाक निवास इक निदरूसोर साटी बबूल इन हुळ्लीगोळ्द तख्तागोळ माळसुसेत.

\VS{16}ऊंद ऊंद तख्ता अन लंबाई हत्त कय अदिक चौळाई दिळ कय इन ईरूल.

\VS{17}ऊंद ऊंद तख्ता दा आबुर दाबुर से जोळ्सद येढ्ढ येढ्ढ चूली ईरूल; निवास इन सप्पा तख्तागोळी ईदा प्रकार देल माळसुसेत.

\VS{18}निवास इन साटी जो तख्तागोळ नी माळसुस्या अऊर दा टु ईप्पत तख्तागोळ रा दक्षिण दिकळोद साटी ईरूल;

\VS{19}अदिक ईप्पत तख्तागोळ ल्यालमा बेळ्ली इन च्यालीस कुर्चीगोळ माळसुसेत, मतलब ऊंद ऊंद तख्तागोळ ल्यालमा अदुर चूलीगोळ साटी येढ्ढ येढ्ढ कुर्चीगोळ.

\VS{20}निवास इन दुसरा दी, मतलब उत्तर दिकळोद साटी ईप्पत तख्तागोळ माळसुसेत;

\VS{21}अदिक अऊर साटी बेळ्ली इन च्यालीस कुर्चीगोळ माळसुसेत, मतलब ऊंद ऊंद तख्तागोळ ल्यालमा येढ्ढ येढ्ढ कुर्चीगोळ ईरूल.

\VS{22}निवास इन हिंदळा भाग दी, मतलब पश्चिम दिकळोद साटी आर तख्तागोळ माळसुसेत.

\VS{23}अदिक हिंदळा भाग दा निवास इन क्वानागोळ साटी येढ्ढ तख्तागोळ माळसुसेत;

\VS{24}अदिक ईव ल्यालमा टु येढ्ढ येढ्ढ भाग इनव ईरूल, अदिक येढ्ढु भाग म्याकुच इन क्वाना ताका ऊंद ऊंद कळा दा मिलुसकु आगुल; येढ्ढु तख्तागोळ्द ईदा रूप ईरूल; ईद येढ्ढु क्वाना अन साटी ईरूल.”

\VS{25}अदिक येठ्ठ तख्तागोळ ईरूल, अदिक अऊर्द बेळ्ली इन सॉळा कुर्चीगोळ ईरूल; मतलब ऊंद ऊंद तख्ता अन ल्यालमा येढ्ढ येढ्ढ कुर्चीगोळ ईरूल.


\par }{\PP \VS{26}“बाक बबूल इन हुळ्ली इन बेंडागोळ माळसुसेत, मतलब निवास इन ऊंद दिकळोद तख्तागोळ साटी अईद,

\VS{27}अदिक निवास इन दुसरा दिकळोद तख्तागोळ साटी अईद बेंडागोळ, अदिक निवास इन जो भाग पश्चिम दी हिंदळा भाग दा ईत्तीत, अदुर साटी अईद बेंडागोळ माळसुसेत.

\VS{28}न्याड्यागोळ्द बेंडा जो तख्तागोळ्द न्याड्या दा ईत्तीत अद तम्बु उन ऊंद क्वाना टु दुसरा क्वाना ताका पोहचुसुल.

\VS{29}बाक तख्तागोळी व्हान्ना देल मळसुसेत, अदिक अऊर्द कळागोळ जो बेंडागोळ्द मान्नोद क्याल्सा कोट्टाव अवरी भी व्हान्ना देल माळसुसेत; अदिक बेंडागोळी भी व्हान्ना देल मळसुसेत.

\VS{30}अदिक निवास इक ईदा रिति देल निदरूसेत ह्यांग ई पहाळ मा नीनी तोर्सकु आग्याद.”


\par }{\PP \VS{31}“बाक नीळा, जांभळा अदिक क्याचांद रंग इन अदिक महीन मलमल इन ऊंद न्याड्यागोळ्द पळदा माळसुसेत; यदुर मा कुशल कारीगर उन द्वारा करूब कढ़ाई माळकु आगुल.

\VS{32}अदिक अदरी व्हान्ना देल मळुस्द बबूल इन नाक खम्भागोळ मा हिलगुसेत, ईऊर्द आकळागोळ व्हान्ना नव ईरूल, अदिक ईव बेळ्ली इन नाक कुर्चीगोळ मा निदुरकु ईरूल.

\VS{33}अदिक न्याड्यागोळ्द पळदा अक आकळागोळ्द ल्यालमा हिलगुसकु, अदुर आळ दा गवाही इन चिट्टी इन सन्दुक अंदर तरेत, ई प्रकार अद न्याड्यागोळ्द पळदा नीम साटी पवित्रस्थान इक परम पवित्रस्थान दा ब्यार्र माळकु ईरूल.

\VS{34}बाक परम पवित्रस्थान दा गवाही इन चिट्टी इन सन्दुक उन म्याकुच प्रायश्चित इन झाकनी इक ईटेत.

\VS{35}अदिक आ पळदा अन व्हार्या निवास इन उत्तर दी मेज ईटेत; अदिक दक्षिण दी मेज इन मुंद दीवट ईटेत.

\VS{36}बाक तम्बु उन दरवाजा अन साटी नीळा, जांभळा अदिक क्याचांद रंग इन अदिक महीन मलमल सुक्ष्म सनी इन कपळा अन कढ़ाई इन क्याल्सा माळ्द ऊंद पळदा माळसुसेत.

\VS{37}अदिक ई पळदा अन साटी बबूल इन अईद खम्भागोळ माळसुसेत, अदिक अवरी व्हान्ना देल मळसुसेत; अऊर कळागोळ व्हान्ना नव ईरूल, अदिक अऊर साटी पीतळा अन अईद कुर्चीगोळ ढाल्सकु माळसुसेत.”




\par }\Chap{27}{\SH होमबलि इन वेदी
\par }
{\R (निर्गमन 38:1-7)

\par }{\PP \VerseOne{1}“बाक वेदी इक बबूल इन हुळ्ली इन, अईद कय ऊद्द अदिक अईद कय चौळा माळसुसेत; वेदी चौकोन ईरूल, अदिक अदुर्द ऊचाई मुर कय इन ईरूल.

\VS{2}अदिक अदुर्द नाकु क्वाना मा नाक सींग माळसुसेत; अव अदुर समेत ऊंदा तुकळा नव ईरूल, अदिक अदरी पीतळा देल मळसुसेत.

\VS{3}अदिक अदुर राखळ नेगोद पात्र, अदिक पावळागोळ, अदिक कटोरागोळ, अदिक काटागोळ, अदिक अंगीठीगोळ माळसुसेत; अदुर सप्पा सामान पीतळा अन माळसुसेत.

\VS{4}अदुर साटी पीतळा अन जाली इन ऊंद पेटी माळसुसेत; अदिक अदुर नाकु क्वाना दा पीतळा अन नाक कळागोळ हचुसेत.

\VS{5}अदिक आ पेटी इक वेदी इन नाकु दिकळोद कंगनी इन ल्यालमा हिंग हचुसेत कि अद वेदी इन ऊचाई इन मध्य ताका पोहचुसुल.

\VS{6}अदिक वेदी इन साटी बबूल इन हुळ्ली इन कोलगोळ माळसुसेत, अदिक अवरी पीतळ देल मळसुसेत.

\VS{7}अदिक कोलगोळ कळागोळ दा हाक्‍कु आगुल कि याग याग वेदी नेगुकु आगुल आग अव अदुर येढ्ढु किनारा मा ईरूल.

\VS{8}वेदी इक तखतगोळ से पोकर माळसुसेत; ह्यांग अव ई पहाळ मा नीनी तोर्सकु आग्याद हांगा माळकु आगुल.”


\par }{\SH निवासस्थान इन आंगुळ
\par }
{\R (निर्गमन 38:9-20)

\par }{\PP \VS{9}“बाक निवास इन आंगुळ इक माळसुसेत. अदुर दक्षिण इन दिकळोद साटी महीन मलमल सूक्ष्म सनी इन कपळा अन पळदागोळ ईरूल, अदुर लंबाई सौ कय इन ईरूल; ऊंद किनारा मा ईटा ईरूल.

\VS{10}अदिक अऊर साटी ईप्पत खम्भागोळ बनसुल, अदिक ईऊर साटी पीतळा अन ईप्पत कुर्चीगोळ बनसुल, अदिक खम्बागोळ्द कुन्डागोळ अदिक अऊर्द पट्टीगोळ बेळ्ली नव ईरूल.

\VS{11}अदिक अदा प्रकार देल आंगुळ इन उत्तर दिकळोद लंबाई दा भी सौ कय ऊद्द पळदागोळ ईरूल, अदिक अऊर साटी भी ईप्पत खम्भागोळ अदिक ईऊर साटी भी पीतळा अन ईप्पत खानागोळ ईरूल; अदिक आ खम्बागोळ्द कुन्डागोळ अदिक पट्टीगोळ बेळ्ली नव ईरूल.

\VS{12}बाक आंगुळ इन चौळाई दा पश्चिम दी पचास कय इन पळदागोळ ईरूल, अऊर साटी खम्भागोळ हत्त अदिक खानागोळ भी हत्त ईरूल.

\VS{13}पूर्व दी आंगुळ इन चौळाई पचास कय इन ईरूल.

\VS{14}आंगुळ इन दरवाजा अन ऊंद दी पंदरा कय इन पळदागोळ ईरूल, अदिक अऊर साटी खम्भागोळ मुर अदिक खानागोळ मुर ईरूल;

\VS{15}अदिक दुसरा दी भी पंदरा कय इन पळदागोळ ईरूल, अऊर साटी भी खम्भागोळ मुर अदिक खानागोळ मुर ईरूल.

\VS{16}आंगुळ इन दरवाजा अन साटी ऊंद पळदा माळसुसेत, जो नीळा, जांभळा अदिक क्याचांद रंग इन कपळा अदिक महीन मलमल सूक्ष्म सनी इन कपळा अन कामदार बन्सकु ईप्पत कय इन ईरूल, अदुर साटी खम्भागोळ नाक अदिक खानागोळ भी नाक ईरूल.

\VS{17}आंगुळ इन नाकु दिकळव सप्पा खम्भागोळ बेळ्ली इन पट्टीगोळ देल जुळ्सकु ईरूल, अऊर कुन्डागोळ बेळ्ली नव अदिक खानागोळ पीतळा नव ईरूल.

\VS{18}आंगुळ इन लंबाई सौ कय इन, अदिक अदुर चौळाई पचास कय इन, अदिक अदुर पळदा अन ऊचाई अईद कय इन ईरूल, अदिक अद महीन मलमल सूक्ष्म सनी इन कपळा अन बनसुल, अदिक खम्बागोळ्द खानागोळ पीतळा नव ईरूल.

\VS{19}निवासस्थान इन अलग अलग प्रकार इन बर्तन अदिक सप्पा सामान अदिक अदुर सप्पा खुटागोळ अदिक आंगुळ इनव भी सप्पा खुटागोळ पीतळा नव अच ईरूल.”


\par }{\SH दिंग्या अन देख-रेख
\par }
{\R (लैव्यव्यवस्था 24:1-4)

\par }{\PP \VS{20}बाक नी इस्त्राएलीगोळी आग्या कोळेत, कि नान हात्ती दीवट इन साटी कुट्सकु तेग्द जैतून इन निर्मल याण्णा तरेतीर, यदुर देल दिंग्या हमेशा होततेला ईरूल.

\VS{21}मिलाप इन तम्बु दा, आ न्याड्यावाळा पळदा देल व्हार्या जो गवाही इन चिट्टी इन मुंद आदीत, हारून अदिक आऊन पारगोळ दीवट द्यावमुळका टु व्हातुर ताका यहोवा अन मुंद सजुसकु ईटुल. ईद विधि इस्त्राएलीगोळ्द पीढ़ीगोळ साटी हमेशा बन्सकु ईत्तीत.




\par }\Chap{28}{\SH याजकगोळव पवित्र कपळा
\par }
{\R (निर्गमन 39:1-7)

\par }{\PP \VerseOne{1}“बाक नी इस्त्राएलीगोळ दा टु तान वार्ट हारून, अदिक नादाब, अबीहू, एलीआजर अदिक ईतामार हेसुर इनोर आऊन पारगोळी तान हात्ती तरेत कि आंदुर नान साटी याजक उन क्याल्सा माळुल.

\VS{2}अदिक नी तान वार्ट हारून उन साटी वैभव अदिक शोभा अन निमित्त पवित्र कपळा माळसुसेत.

\VS{3}अदिक यास मुंदुर्द मन दा बुद्धि आद, यारी ना बुद्धि कोळावाळा आत्मा देल परिपुर्ण माळीन, आंदरी नी हारून उन कपळा माळोद आग्या कोळ कि आंदुर नान निमित्त याजक उन क्याल्सा माळोर साटी पवित्र बनसुल.

\VS{4}जो कपळा आंदरी माळव बिद्दाव अव ईव हुव, मतलब छातीबन्द, अदिक एपोद, अदिक बागा, नाक खाना अन अंगरखा, पगळी अदिक कमरबन्द; ईवा पवित्र कपळा नीन वार्ट हारून अदिक आऊन पारगोळ साटी माळकु आगुल कि आंदुर नान साटी याजक उन क्याल्सा माळुल.

\VS{5}अदिक आंदुर व्हान्ना अदिक नीळा अदिक जांभळा अदिक क्याचांद रंग इन अदिक सूक्ष्म सन इन कपळा हुडुल.”


\par }{\PP \VS{6}“आंदुर एपोद उक व्हान्ना अदिक नीळा, जांभळा अदिक क्याचांद रंग इन कपळा अन अदिक महीन मलमल सूक्ष्म सनी इन कपळा तयार माळुल, जो निपुण कढ़ाई इन क्याल्सा माळावाळा अन कय इन क्याल्सा ईरूल.

\VS{7}अद ईत्ता प्रकार देल जोळ्सकु आगुल कि अऊर येढ्ढु बाक्का अन क्वानागोळ आपस दा मिलुसकु ईरूल.

\VS{8}अदिक एपोद मा जो कढ़ुक्द पट्टी ईत्तीत अदुर बनावट अदुर्दा घाई ईरूल, अदिक अव येढ्ढु बिना जोळ इन ईरूल, अदिक व्हान्ना अदिक नीळा, जांभळा अदिक क्याचांद रंग इन अदिक महीन मलमल सूक्ष्म सनी इन कपळा अन ईरूल.

\VS{9}बाक येढ्ढ सुलैमानी मणि हुडुकु अऊर मा इस्त्राएल इन पारगोळ हेसुर अग्ळुसेत,

\VS{10}आंदुर हेसुरगोळ दा टु आर ऊंद मणि मा अदिक मिग्द आर हेसुर दुसरा मणि मा, इस्त्राएल इन पारगोळ्द उत्पत्ति इन अनुसार अग्ळुसेत.

\VS{11}ह्यांग जौहरी मुद्रा मा नक्काशी माळतान हांग अच नी भी येढ्ढ मणिगोळी इस्त्राएल इन पारगोळ्द हेसुर इन अनुसार अग्ळुसेत अदिक अवरी व्हान्ना अन खानगोळ दा जळुस बुळेत.

\VS{12}अदिक येढ्ढु मणिगोळी एपोद इन बाक्कागोळ मा हचुसेत,अव इस्त्राएलीगोळ्द याद तोरसुसावाळा मणि ठहरूस्याव; मतलब हारून आंदुर हेसुर यहोवा अन मुंद तान येढ्ढु बाक्कागोळ मा याद साटी हचकु ईरूल.


\par }{\PP \VS{13}“बाक व्हान्ना नव खानागोळ माळसुसेत,

\VS{14}अदिक डोरीगोळ घाई गुथुस्द येढ्ढ जंजीर शुद्ध व्हान्ना अन माळसुसेत; अदिक गुथुस्द जंजीरगोळी आ खानागोळ दा जळुसेत.”


\par }{\SH छातीबन्द या चपरास
\par }
{\R (निर्गमन 39:8-21)

\par }{\PP \VS{15}बाक न्याय इन चपरास इक भी कढ़ाई इन क्याल्सा अन माळसुसेत, एपोद इन घाई व्हान्ना, अदिक नीळा, जांभळा अदिक क्याचांद रंग इन अदिक महीन मलमल सूक्ष्म सनी इन कपळा अन अदरी माळसुसेत.

\VS{16}अद चौकोन अदिक दोहरी ईरूल, अदिक अदुर लंबाई अदिक चौळाई ऊंद ऊंद बित्ता अन ईरूल.

\VS{17}अदिक अदुर दा नाक पंग्ति मणि जळुसेत. पयला पंग्ति दा रा माणिक्य, पुखराज अदिक पन्ना ईरूल;

\VS{18}दुसरा पंग्ति दा मरकत, नीलमणि अदिक हीरा:

\VS{19}तिसरा पंग्ति दा लशम, सुर्यकांत अदिक नीलम;

\VS{20}अदिक चौथा पंग्ति दा फिरोजा, सुलैमानी मणी अदिक यशब ईरूल; ईव सप्पा व्हान्ना अन खान दा जळुसकु आगुल.

\VS{21}अदिक इस्त्राएल इन पारगोळ्द यास हेसुर आव आस मणि ईरूल, मतलब मतलब अदुर्द हेसुरगोळ्द गिनती इन अनुसार ह्न्नेळ हेसुर अगळुल, हन्नेळ गोत्र दा टु ऊंद ऊंद उन हेसुर ऊंद ऊंद मणि मा हिंग अगळुल ह्यांग मोहर इन नक्काशी अगुळकु आगतद.

\VS{22}बाक चपरास मा डोरीगोळ घाई गुथुस्द शुद्ध व्हान्ना अन जंजीर हचुसेत;

\VS{23}अदिक चपरास दा व्हान्ना अन येढ्ढ कळीगोळ हचुसेत, अदिक येढ्ढु कळीगोळी चपरास इन येढ्ढु क्वाना मा हचुसेत.

\VS{24}अदिक व्हान्ना नव येढ्ढु जंजीरगोळी आ येढ्ढु कळीगोळ दा जो चपरास इन क्वानागोळ मा ईत्ताव हचुसेत;

\VS{25}अदिक गुथुस्द येढ्ढु जंजीरगोळ्द येढ्ढु मिग्द क्वानागोळी येढ्ढु खानागोळ दा जळुसकु एपोद इन येढ्ढु बाक्कागोळ्द बंधनगोळ मा अदुर मुंद हचुसेत.

\VS{26}बाक व्हान्ना नव मात्त येढ्ढ कळीगोळ माळसुसकु चपरास इन येढ्ढु क्वाना मा, अदुर आ कोर मा जो एपोद इन बुळ्क दी ईत्तीत हचुसेत.

\VS{27}बाक अऊर अलावा व्हान्ना नव मात्त येढ्ढ कळीगोळ माळसुसकु एपोद इन येढ्ढु बाक्कागोळ्द बंधनगोळ मा, ल्यालमा टु अदुर मुंद अदिक अदुर जोळ इन हात्ती एपोद इन कढ़ाई माळ्द पट्टा अन म्याकुच हचुसेत.

\VS{28}अदिक चपरास तान कळीगोळ द्वारा एपोद इन कळीगोळ दा नीळा जाळी देल कटसुसकु आगुल, ई रिति देल अद एपोद इन कढ़ाई माळ्द पट्टा मा बन्सकु ईरूल, अदिक चपरास एपोद मा टु अलग आगबाळुल.

\VS{29}याग याग हारून पवित्रस्थान दा प्रवेश माळुल, आग आग आव न्याय इन चपरास मा तान दिल इन म्याकुच इस्त्राएलीगोळ्द हेसुरगोळी हचकु ईरूल, यदुर देल यहोवा अन मुंद आंदुर याद हमेशा ईरूल.

\VS{30}अदिक नी न्याय इन चपरास दा ऊरीम अदिक तुम्मीम इक ईटेत, अदिक याग याग हारून यहोवा अन मुंद बरूल, आग आग अव आऊन दिल इन म्याकुच ईरूल, ई प्रकार देल हारून इस्त्राएलीगोळ साटी यहोवा अन न्याय इक तान दिल इन म्याकुच हमेशा हचकु ईरूल.


\par }{\SH दुसरा याजकीय कपळा
\par }
{\R (निर्गमन 39:22-31)

\par }{\PP \VS{31}“बाक एपोद उन बागा अक पुरा नीळा रंग इन माळसुसेत.

\VS{32}अदुर बनावट हिंग ईरूल कि अदुर न्याड्या दा ताल्ला हाक्‍कोर साटी ख्वादरा ईरूल, अदिक आ ख्वादरा अन नाकु दी बख्तर इन ख्वादरा अन घाई ऊंद बुनुस्द कोर ईरूल कि अद हरूतीदील.

\VS{33}अदुर्द ल्यालमागोळ्द घ्यारा दा नाकु दी नीळा, जांभळा अदिक क्याचांद रंग इन कपळा अन अनार माळसुसेत, अदिक अदुर न्याड्या न्याड्या नाकु दी व्हान्ना अन घंटीगोळ हचुसेत,

\VS{34}मतलब ऊंद व्हान्ना अन घंटी अदिक ऊंद अनार, बाक मात्‍त ऊंद व्हान्ना अन घंटी अदिक ऊंद अनार, ईदा प्रकार देल बागा अन ल्यालमागोळ्द घ्यारा दा नाकु दी हिंग अच ईरूल.

\VS{35}अदिक हारून आ बागा अक स्यावा टहल माळाहोती हाकुल, कि याग याग आव पवित्रस्थान इन बुळ्क यहोवा अन मुंद होगुल या व्हार्या होळुल, आग आग अदुर्द आवाज केळ बरूल, ईलारा आव सोतोदान.”


\par }{\PP \VS{36}“बाक शुद्ध व्हान्ना अन ऊंद पट्टी माळसुसेत, अदिक ह्यांग छापा दा हांगा अदुर दा अक्षर अगुळकु आगुल, मतलब ‘यहोवा अन साटी पवित्र.’

\VS{37}अदिक अदरी नीळा फिता देल कटेत; अदिक अद पगळी इन मुंदळोद हिस्सा मा ईरूल.

\VS{38}अद हारून उन माथा मा ईरूल, इदुरसाटी कि इस्त्राएली जो येनारा पवित्र ठहरूसुल, मतलब यास पवित्र वस्तुगोळ भेंट दा येर्सुल आ पवित्र वस्तुगोळ्द दोष हारून नेगुतेला ईरूल, अदिक अद हमेशा आऊन माथा मा ईरूल, यदुर देल यहोवा आंदुर से खुश ईरूल.”


\par }{\PP \VS{39}अंगरखा अक सूक्ष्म सनी इन कपळा अन नाक खानावाळा माळसुसेत, अदिक ऊंद पगळी भी सूक्ष्म सन इन कपळा अन माळसुसेत, अदिक बेलबुटा अन कढ़ाई इन क्याल्सा माळ्द ऊंद कमरबन्द भी माळसुसेत.


\par }{\PP \VS{40}“बाक हारून उन पारगोळ साटी भी अंगरखागोळ अदिक कमरबन्द अदिक टोपीगोळ माळसुसेत; ई कपळागोळ भी वैभव अदिक शोभा अन साटी माळकु आगुल.

\VS{41}तान वार्ट हारून अदिक आऊन पारगोळी ईवा कपळागोळ हाकसुसकु आंदुर अभिषेक अदिक संस्कार माळेत, अदिक आंदरी पवित्र माळेत कि आंदुर नान साटी याजक उन क्याल्सा माळुल.

\VS{42}अदिक आंदुर साटी सन इन कपळा अन जंग्यागोळ माळसुसेत यदुर देल आंदुर मय झाक्सकु ईरूल, अव नेळु टु रा जांग ताका अच ईरूल;

\VS{43}अदिक याग याग हारून या आऊन पारगोळ मिलाप इन तम्बु दा प्रवेश माळुल, या पवित्र स्थान दा स्यावा टहल माळली वेदी इन हात्‍ती होगुल, आग आग आंदुर आ जंग्यागोळी हाक्‍कु ईरूल, ईलारा हिंग आगबाळुल कि आंदुर पापी ठहरूसुल अदिक सोतोगुल. ईद हारून उन साटी अदिक आऊन बाद्दा आऊन वंश इन साटी भी हमेशा अन विधी ठहरूसुल.”




\par }\Chap{29}{\SH हारून अदिक आऊन पारगोळ्द याजक पद इन साटी निवळुसोद
\par }
{\R (लैव्यव्यवस्था 8:1-36)

\par }{\PP \VerseOne{1}“आंदरी पवित्र माळली जो क्याल्सा नानी आंदुर सांगुळ माळोद आद कि आंदुर नान साटी याजक इन क्याल्सा माळुल, अद ईद हुन: ऊंद निर्दोष पाड्डा अदिक येढ्ढ निर्दोष म्यांडागोळ हुडेत,

\VS{2}अदिक अखमीरी रोट्टी, अदिक याण्णा देल मुळकुळ्सद मैदा नव अखमीरी फुलकागोळ, अदिक याण्णा देल चुपळुस्द अखमीरी पापळगोळ भी हुडेत. ईव सप्पा गोदी नव मैदा नव माळसुसेत.

\VS{3}ईवरी ऊंद फुट्टी दा ईटकु आ फुट्टी इक आ पाड्डा अदिक आ येढ्ढु म्यांडागोळ समेत हात्ती तरेत.

\VS{4}बाक हारून अदिक आऊन पारगोळी मिलाप इन तम्बु उन दरवाजा अन हात्ती तंदकु नीर देल मय तोळसुसेत.

\VS{5}आग आ फळक्यागोळी हुडुकु हारून उक अंगरखा अदिक एपोद इन बागा हाकसुसेत,अदिक एपोद अदिक चपरास कटेत, अदिक एपोद इन घळुस्द पट्टा भी कटेत;

\VS{6}अदिक आऊन ताल्ला मा पगळी इक ईटेत, अदिक पगळी मा पवित्र मुकुट इक ईटेत.

\VS{7}आग शुद्ध याण्णा हुडुकु आऊन ताल्ला मा हाक्कु आऊक निवळुसेतीर.

\VS{8}बाक आऊन पारगोळी हात्ती तनकु आंदरी अंगरखा हाकसुसेत,

\VS{9}अदिक आंदुर मतलब हारून अदिक आऊन पारगोळ्द नेळु कटेत अदिक आंदुर ताल्ला मा टोपीगोळ ईटेत; यदुर देल याजक इन पद मा हमेशा आंदुर हक्क ईरूल. ई प्रकार हारून अदिक आऊन पारगोळ्द संस्कार माळेत.”


\par }{\PP \VS{10}“आग पाड्डा अक मिलाप इन तम्बु उन मुंद तरेत. हारून अदिक आऊन पारगोळ पाड्डा अन ताल्ला मा तान तान कय ईटुल,

\VS{11}आग आ पाड्डा अक यहोवा अन हात्ती मिलाप इन तम्बु उन दरवाजा मा बलि येर्सेत,

\VS{12}अदिक पाड्डा अन रक्ता दा टु थ्वाळासा ताकोमकु तान बेळ्ल देल वेदी इन सींगगोळ मा हचेत, अदिक मिग्द सप्पा रक्ता अक वेदी इन पाया मा रीचुस बुळेत,

\VS{13}अदिक याता चरबी देल अतळीगोळ होचकु ईरताव, अदिक जो झिल्ली ईरग्या अन म्याकुच ईरतद, अवरी अदिक येढ्ढु गुर्दागोळी अऊर म्याकळोद चरबी समेत हुडुकु सप्पा अक वेदी मा होताकेत.

\VS{14}लेकीन पाड्डा अन मास, अदिक तोगुल, अदिक शेंगणी, छपर्या दा टु व्हार्या बेक्‍की दा होताक बुळेत; यतिकी ईद पापबली ईत्तीत.”


\par }{\PP \VS{15}“बाक ऊंद म्यांडा हुडेत, अदिक हारून अदिक आऊन पारगोळ अदुर्द ताल्ला मा तान तान कय ईटुल,

\VS{16}आग आ म्यांडा अक बलि येर्सेत, अदिक अदुर्द रक्ता हुडुकु वेदी मा नाकु दी सिप्सेत.

\VS{17}आग आ म्यांडा अक तुकळा तुकळा दा कडेत, अदिक अदुर्द पासळीगोळ अदिक कालगोळी तोळुकु अदुर्द तुकळा अदिक ताल्ला अन म्याकुच ईटेत,

\VS{18}अदिक आ पुरा म्यांडा अक वेदी मा होताकेत; अद रा यहोवा अन साटी होमबली आदीत; अद सुखदायक सुगन्ध अदिक यहोवा अन साटी हवन आदीत.”


\par }{\PP \VS{19}बाक दुसरा म्यांडा अक हुडेत; अदिक हारून अदिक आऊन पारगोळ अदुर्द ताल्ला मा तान तान कय ईटुल,

\VS{20}आग आ म्यांडा अक बलि येर्सेत, अदिक अदुर्द रक्ता दा टु थ्वाळासा हुडुकु हारून अदिक आऊन पारगोळ्द ऊजवा कीव इन म्याकुच, अदिक आंदुर्द ऊजवा कय अदिक ऊजवा काल इन धोळ्द बेळ्ल मा हचेत, अदिक रक्ता अक वेदी मा नाकु दी सिप्स बुळेत.

\VS{21}बाक वेदी माकळोद रक्ता अदिक अभिषेक इन याण्णा, ई येढ्ढु दा टु थ्वाळा थ्वाळा हुडुकु हारून अदिक आऊन पारगोळ, अदिक आंदुर्द कपळागोळ मा भी सिप्स बुळेत; आग आव अदिक आऊन पारगोळ भी, तान तान कपळागोळ समेत पवित्र आगेदार.

\VS{22}आग म्यांडा अक संस्कार इन जान्सकु अदुर दा टु चरबी अदिक मोटा पुछी इक, अदिक याता चरबी देल पासळीगोळ होचकु ईरताव अदरी, अदिक कलेजा माकळोद झिल्ली इक, अदिक चरबी समेत येढ्ढु गुर्दागोळी, अदिक ऊजवा जांघ इक हुडेत,

\VS{23}अदिक अखमीरी रोट्टी इन फुट्टी जो यहोवा अन मुंद ईटकु ईत्तीत अदुर दा टु भी ऊंद रोट्टी, अदिक याण्णा देल मुच्द मैदा अन ऊंद फुलका, अदिक ऊंद पापळ हुडुकु,

\VS{24}ई सप्पा अक हारून अदिक आऊन पारगोळ्द कयगोळ दा ईटकु आलगाळ्सकु आगोद भेंट ठहरूसकु यहोवा अन मुंद आलगाळ्सकु आगुल.

\VS{25}आग आ वस्तुगोळी आंदुर कयगोळ दा टु हुडुकु होमबली इन वेदी मा होताक बुळेत, यदुर देल अद यहोवा अन मुंद सुखदायक सुगन्ध ठहरूसुल; अद यहोवा अन साटी हवन आदीत.


\par }{\PP \VS{26}बाक हारून इन संस्कार इन जो म्यांडा ईत्तीत अदुर्द याद्दा अक हुडुकु आलगाळ्सकु आगोद भेंट इन साटी यहोवा अन मुंद आलगाळ्सेत; अदिक अद नीन भाग ठहरूसीत.

\VS{27}अदिक हारून अदिक आऊन पारगोळ्द संस्कार इन जो म्यांडा ईत्तीत, अदुर दा टु आलगाळ्सकु आगोद भेंट इन याद्दा जो आलगाळ्सकु आदीत, अदिक नेगुकु आगोद भेंट इन जांघ जो नेगुकु आदीत, ई येढ्ढु उक पवित्र ठहरूसेत.

\VS{28}अदिक ईद हमेशा अन विधि इन रिति मा इस्त्राएलीगोळ्द दी टु आऊन अदिक आऊन पारगोळ्द भाग ठहरूसुल यतिकी ईव नेगुकु आगोद भेटगोळ ठहरूस्याव; अदिक ईद इस्त्राएलीगोळ्द दी टु आंदुर्द मेलबलीगोळ दा टु यहोवा अन साटी नेगुकु आगोद भेंट ईत्तीत.


\par }{\PP \VS{29}“हारून नव जो पवित्र कपळा ईत्ताव अव आऊन बाद्दा आऊन पारगोळ नातुगोळी सिकतेला ईरूल, यदुर देल अवरी का हाकतेला आंदुर अभिषेक अदिक संस्कार माळकु आगुल.

\VS{30}आऊन पारगोळ दा टु जो आऊन जागा मा याजक आदान, आव याग पवित्रस्थान दा स्यावा टहल माळली मिलाप इन तम्बु दा पयले बरूल, आग आ कपळागोळी येळ दिन ताका हाक्कु ईरूल.”


\par }{\PP \VS{31}“बाक याजक इन संस्कार इन जो म्यांडा ईत्तीत अदरी हुडुकु अदुर मास यातारा पवित्रस्थान दा बेईसेतीर;

\VS{32}आग हारून तान पारगोळ समेत आ म्यांडा अन मास अदिक फुट्टी इन रोट्टी, येढ्ढु उक मिलाप इन तम्बु उन दरवाजा मा तिनुल.

\VS{33}याता पदार्थ देल आंदुर संस्कार अदिक आंदरी पवित्र माळोर‍ साटी प्रायश्चित माळकु आदीत अवरी रा आंदुर तिनुल, लेकीन पराया कुल इन यावारा अवरी तिनबाळुल, यतिकी अव पवित्र ईत्ताव.

\VS{34}अगर संस्कार इन मास या रोट्टी दा टु थ्‍वाळासा व्हातुर ताका मिक्‍कु ईरूल, रा आ मिग्द मास या रोट्टी इक बेक्‍की दा होताकेतीर, अद तिनकु आगबाळुल; यतिकी अद पवित्र ईत्तीत.”


\par }{\PP \VS{35}“ना नीनी जो जो आग्या कोटीन; आ सप्पा अन अनुसार नी हारून अदिक आऊन पारगोळ से माळेत; अदिक येळ दिन ताका आंदुर संस्कार माळतेला ईरेत,

\VS{36}मतलब पापबली इन ऊंद पाड्डा प्रायश्चित इन साटी हर रोज येर्सेत. वेदी इक भी प्रायश्चित माळा घनी शुद्ध माळेत, अदिक अदरी पवित्र माळोर साटी आंदुर अभिषेक माळेत.

\VS{37}येळ दिन ताका वेदी इन साटी प्रायश्चित माळकु अदरी पवित्र माळेत, अदिक वेदी परमपवित्र ठहरूसीत; अदिक जो येनारा अदुर से मुटकु आदीत अद भी पवित्र आगेदीत.”


\par }{\SH दैनिक भेंट
\par }
{\R (गिनती 28:1-8)

\par }{\PP \VS{38}“जो वेदी मा हमेशा येर्सव बिद्दाव अव ईव हुव: हर रोज ऊंद ऊंद साल इनव येढ्ढ भेड़ इन पाड्डागोळ.

\VS{39}ऊंद भेड़ इन पाड्डा अक रा हुंजकुका, अदिक दुसरा भेड़ इन पाड्डा अक द्यावमुळका होती येर्सेत;

\VS{40}अदिक पयला भेड़ इन पाड्डा अन सांगुळ हीन इन चौथाई कुटकागोळ होळ्द याण्णा देल मुच्द एपा अन दसवा भाग मैदा, अदिक अर्घ इन साटी हीन इन चौथाई अंगुर इन रास्सा कोळेत.

\VS{41}अदिक दुसरा भेड़ इन पाड्डा अक द्यावमुळका अन होती येर्सेत, अदिक अदुर सांगुळ हुंजकुका अन रिति इन अनुसार अन्नबलि अदिक अर्घ येढ्ढु कोळेत, यदुर देल अद सुखदायक सुगन्ध अदिक यहोवा अन साटी हवन ठहरूसुल.

\VS{42}नीम पीढ़ो अन पीढ़ी दा यहोवा अन मुंद मिलाप इन तम्बु उन दरवाजा मा नित्य हिंगा होमबली आग्त ईरूल; ईद अद जागा हुन यदुर दा ना नीम लॉकुर से इदुरसाटी सिकतोगाईन कि नीन से मातगोळ माळाईन.

\VS{43}ना इस्त्राएलीगोळ से अल्या सिकतोगाईन अदिक अद तम्बु नान तेज देल पवित्र माळकु आदीत;

\VS{44}अदिक ना मिलाप इन तम्बु अदिक वेदी इक पवित्र माळाईन, अदिक हारून अदिक आऊन पारगोळी भी पवित्र माळाईन कि आंदुर नान साटी याजक उन क्याल्सा माळुल.

\VS{45}अदिक ना इस्त्राएलीगोळ न्याड्या निवास माळाईन, अदिक आंदुर परमेश्वर ठहरूसाईन.”

\VS{46}आग आंदुर अर्त कोंडार कि ना यहोवा आंदुर परमेश्वर हुईन, जो आंदरी मिस्त्र द्याश दा टु तेगुकु तंदीन कि आंदुर न्याड्या निवास माळाईन; ना अच आंदुर परमेश्वर यहोवा हुईन.




\par }\Chap{30}{\SH धूप-वेदी
\par }
{\R (निर्गमन 37:25-28)

\par }{\PP \VerseOne{1}“बाक धूप होताकोर साटी बबूल इन हुळ्ली इन वेदी बनुसेत.

\VS{2}अदुर लम्बाई ऊंद कय अदिक चौळाई ऊंद कय इन ईरूल, अद चौकोन ईरूल, अदिक अदुर ऊचाई येढ्ढ कय इन ईरूल, अदिक अदुर सींग अदुर्दा तुकळागोळ देल बन्सकु आगुल.

\VS{3}अदिक वेदी इन म्याकळव पल्लागोळ अदिक नाकु दीकळव बाजुगोळ अदिक सींगगोळी शुद्ध व्हान्ना देल मळुसेत, अदिक इदुर नाकु दी व्हान्ना अन ऊंद बाळ बनुसेत.

\VS{4}अदिक इदुर बाळ इन ल्यालमा इदुर आमने सामने अन येढ्ढु पल्लागोळ मा व्हान्ना अन येढ्ढ येढ्ढ कळागोळ बन्सकु इदुर येढ्ढु दी हचेत, अव इदुर्द नेगव डंडागोळ खानागोळ्द क्याल्सा कोट्टाव.

\VS{5}डंडागोळी बबूल इन हुळ्ली इन बन्सकु अवरी व्हान्ना देल मळुसेत.

\VS{6}अदिक नी अदरी आ पळदा अन मुंद ईटेत जो गवाही इन चिट्टी इन सन्दुक इन मुंद आद, मतलब प्रायश्चित इन झाकनी इन मुंद जो गवाही इन चिट्टी इन म्याकुच आद, अल्या ना नीन से मुलाकात माळतोगाईन.

\VS{7}अदिक अदा वेदी मा हारून सुगन्धित धूप होताकुल; हर रोज हुंजकुका याग आव दिंग्या अक ठीक माळुल आग आव धूप होताकुल,

\VS{8}अदिक द्यावमुळका अन होती याग हारून दिंग्यागोळी होताकुल आग धूप होताकतेला ईरूल, ईद धूप यहोवा अन मुंद नीम पीढ़ोन पीढ़ी दा नित्य होताक्कु आगुल.

\VS{9}आ वेदी मा नीव यातोदारा दुसरा प्रकार इन धूप होताक बाळेतीर, अदिक ना अदुर मा होमबली अदिक ना अन्नबलि येर्सेतीर; अदिक ना अदुर मा अर्घ कोळेतीर.

\VS{10}हारून साल दा ऊंद घन इदुर सींगगोळ मा प्रायश्चित माळुल; अदिक नीम पीढ़ोन पीढ़ी दा साल दा ऊंद घन प्रायश्चित इन पापबली इन रक्ता देल इदुर मा प्रायश्चित माळकु आगुल; ईद यहोवा अन साटी परमपवित्र आद.”


\par }{\SH प्राणगोळ्द प्रायश्चित इन रूपये
\par }
{\PP \VS{11}आग यहोवा मूसा से अंदुन,

\VS{12}“याग नी इस्त्राएलीगोळ्द गिनती ताकोमली हत्या, आग आळा होती यार्द गिनती आगीदाद आंदुर तान तान जीवा अन साटी यहोवा अक प्रायश्चित इन शुल्क कोळुल, यदुर देल याग नी आंदुर गिनती माळतेला ईत्या आ समय यातोदारा विपत्ति आंदुर मा बंदकु बिळबाळुल.

\VS{13}यास लॉकुर आळ्दकु आदार आंदुर पवित्रस्थान इन शेकेल इन अनुसार आर्धा शेकेल कोळुल ईद शेकेल ईप्पत गेरा अन ईरतद, यहोवा अन भेंट आर्धा शेकेल ईरूल.

\VS{14}ईप्पत साल या अदुर से यक्कुल अवस्था नोर यास आळ्दकु आगुल आंदुर दा टु ऊंद ऊंद मंळसा यहोवा अक शुल्क कोळुल.

\VS{15}याग नीम जीवा अन प्रायश्चित इन निमित्त यहोवा अन भेंट अर्पित माळकु आगुल, आग ना रा अमिर लॉकुर आर्धा शेकेल से यक्कुल कोळुल; अदिक ना गरीब लॉकुर अदुर से गोर्त कोळुल.

\VS{16}अदिक नी इस्त्राएलीगोळ से प्रायश्चित इन रूपये ताकोमकु मिलाप इन तम्बु उन क्याल्सा दा हचेत; यदुर देल अद यहोवा अन मुंद इस्त्राएलीगोळ्द स्मरणार्थ चिन्ह ठहरूसुल, अदिक आंदुर जीवगोळ्द प्रायश्चित भी आगुल.”


\par }{\SH पीतळा अन गंगार
\par }
{\PP \VS{17}यहोवा मूसा से अंदुन,

\VS{18}“तोळोर साटी पीतळा अन ऊंद हौदी, अदिक अदुर पाया भी पीतळा अन बनुसेत. अदरी मिलाप इन तम्बु अदिक वेदी इन न्याड्या दा ईटकु अदुर दा नीर तुम बुळेत;

\VS{19}अदिक अदुर दा हारून अदिक आऊन पारगोळ तान तान कय काल तोळु तोगुल.

\VS{20}याग याग आंदुर मिलाप इन तम्बु दा प्रवेश माळुल आग आग आंदुर कय काल नीर देल तोळुल, ईलारा सोतोदार; अदिक याग याग आंदुर वेदी इन हात्ती स्यावा टहल माळली, मतलब यहोवा अन साटी हवन होताकली बरूल आग आग आंदुर कय काल तोळुल, हिंग आगबाळुल कि आंदुर सोतोगुल.

\VS{21}ईद हारून अदिक आऊन पीढ़ोन पीढ़ी इन वंश इन साटी हमेशा अन विधि ठहरूसुल.”


\par }{\SH अभिषेक इन याण्णा
\par }
{\PP \VS{22}बाक यहोवा मूसा से अंदुन,

\VS{23}“नी वळ्लीद से वळ्लीद सुगन्धद्रव्य कोम, मतलब पवित्रस्थान इन शेकेल इन अनुसार अईद सौ लुबान तान ताना होळ्द गन्धरस, अदिक अदुर आर्धा, मतलब ढाई सौ शेकेल सुगन्धित कलमी, अदिक ढाई सौ शेकेल सुगन्धित अगर,

\VS{24}अदिक अईद सौ शेकेल तेजपान, अदिक ऊंद हीन जैतून इन याण्णा कोंडकु

\VS{25}अऊर से अभिषेक इन पवित्र याण्णा, मतलब गन्धरस इन रिति देल तयार माळ्द सुगन्धित याण्णा माळसुसेत; ईद अभिषेक इन पवित्र याण्णा ठहरूसुल.

\VS{26}अदिक अदुर देल मिलाप इन तम्बु उन, अदिक गवाही इन चिट्टी इन सन्दुक इन,

\VS{27}अदिक सप्पा सामान समेत मेज इन, अदिक सामान समेत दीवट इन, अदिक धूपवेदी इन,

\VS{28}अदिक सप्पा सामान समेत होमबली वेदी इन, अदिक पाया समेत गंगार इन अभिषेक माळेत,

\VS{29}अदिक अवरी पवित्र माळेत, यदुर देल अव परमपवित्र ठहरूसुल; अदिक जो येनारा अऊर से मुटकु आदीत अद पवित्र आगेदीत.

\VS{30}बाक हारून उन आऊन पारगोळ सांगुळ अभिषेक माळेत, अदिक ई प्रकार देल आंदरी नान साटी याजक इन क्याल्सा माळोर साटी पवित्र माळेत.

\VS{31}अदिक इस्त्राएलीगोळी नान ईद आग्या केळसेत, ‘ईद याण्णा नीम पीढ़ोन पीढ़ी दा नान साटी पवित्र अभिषेक इन याण्णा आदीत.

\VS{32}ईद यातारा मंळसा अन मय मा हाक्कु आगबाळुल, अदिक मिलावट दा अदुर घाई मात्त येनु माळ बाळेतीर; ईद पवित्र आद, ईद नीम साटी भी पवित्र आदीत.

\VS{33}जो यावारा ईदुर घाई येनारा बनुसुल, या जो यावारा ईदुर दा टु येनारा पराया कुलवाळेर मा हचुल, आव तान लॉकुर दा टु नष्ट माळकु आगुल.’ ”


\par }{\SH पवित्र सुगन्धद्रव्य
\par }
{\PP \VS{34}बाक यहोवा मूसा से अंदुन, “बोल, नखी अदिक कुन्दरू, ईव सुगन्धद्रव्य शुद्ध लुबान समेत कोमेत, ईव सप्पा ऊंद तवल इनव ईरूल,

\VS{35}अदिक ईऊर धूप मतलब ऊप्प मिसळुसकु गन्धी इन रिति इन अनुसार शुद्ध अदिक पवित्र सुगन्धद्रव्य माळसुसेत.

\VS{36}बाक अदुर दा टु थ्वाळासा पिसुसकु बारीक माळकु हाकेत, आग अदुर दा टु थ्वाळासा मिलाप इन तम्बु दा गवाही इन चिट्टी इन मुंद, यल ना नीन से मुलाकात माळतोगाईन, ईटेत; अद नीम साटी परमपवित्र आदीत.

\VS{37}जो धूप नी माळसुस्या, मिलावट दा अदुर घाई नीव लॉकुर तान साटी मात्त येनारा माळ बाळेतीर; अद नीम मुंद यहोवा अन साटी पवित्र आदीत.

\VS{38}जो यावारा वास ताकोमोर साटी अदुर घाई येनारा बनुसुल आव तान लॉकुर दा नष्ट माळकु आगुल.”




\par }\Chap{31}{\SH यहोवा अन निवास-स्थान इन साटी कारीगर
\par }
{\R (निर्गमन 35:30; 36:1)

\par }{\PP \VerseOne{1}बाक यहोवा मूसा से अंदुन,

\VS{2}“केळ, ना ऊरी इन पार बसलेल उक, जो हूर उन नातु अदिक यहूदा अन गोत्र नव हुन, हेसुर ताकोमकु कारूतीन.

\VS{3}अदिक ना आऊक परमेश्वर उन आत्मा देल जो बुद्धि, हुनर, ग्यान, अदिक हर प्रकार इन क्याल्सागोळ्द समझ कोळावाळा आत्मा हुन, परिपुर्ण माळतीन,

\VS{4}यदुर देल आव कारीगरी इन क्याल्सा बुद्धि देल तेगु तेगुकु हर प्रकार इन बनावट दा, मतलब व्हान्ना, बेळ्ली, अदिक पीतळा दा,

\VS{5}अदिक जळुसोर साटी मणि कळदुर दा, अदिक हुळ्ली मा नकाशा अन क्याल्सा माळुल.

\VS{6}अदिक केळ, ना दान इन गोत्रवाळेर अहीसामाक उन पार ओहोलीआब उक आऊन सांगुळ माळ बुळतीन; उलटा यास दिमागदार आर आ सप्पा मुंदुर दिल दा ना बुद्धि कोळतीन, यदुर देल यास वस्तुगोळ्द आग्या ना नीनी कोटीन आ सप्पा अक आंदुर बनुसुल;

\VS{7}मतलब मिलाप इन तम्बु, अदिक गवाही इन चिट्टी इन सन्दुक अदिक अदुर माकळोद प्रायश्चित इन झाकनी अदिक तम्बु उन सप्पा सामान,

\VS{8}अदिक सामान समेत मेज, अदिक सप्पा समान समेत शुद्ध व्हान्ना अन दीवट, अदिक धूपवेदी,

\VS{9}अदिक सप्पा सामान समेत होमबली वेदी, अदिक पाया समेत गंगार,

\VS{10}अदिक होलदव कपळा, अदिक हारून याजक उन याजकवाळा क्याल्सा नव पवित्र कपळा, अदिक आऊन पारगोळ्द कपळा,

\VS{11}अदिक अभिषेक इन याण्णा, अदिक पवित्रस्थान इन साटी सुगन्धित धूप, अदिक ई सप्पा अक आंदुर आ सप्पा आग्यागोळ्द अनुसार बनुसुल जो ना नीनी कोटीन.”


\par }{\SH सब्त मतलब विश्राम दिन
\par }
{\PP \VS{12}बाक यहोवा मूसा से अंदुन,

\VS{13}“नी इस्त्राएलीगोळ से ईद भी अनेत, ‘निश्चय नीव नान विश्राम दिनगोळी मान्सेतीर, यतिकी नीम पीढ़ोन पीढ़ी दा नान अदिक नीम लॉकुर न्याड्या ईद ऊंद चिन्ह ठहरूस्याद, यदुर देल नीव ईद मात याद ईटी कि यहोवा नाम पवित्र माळावाळा हुन.

\VS{14}ई कारण नीव विश्राम दिन इक मान्सेतीर, यतिकी आव नीम साटी पवित्र ठहरूस्यान; जो आऊक अपवित्र माळुल आव जरूर कोन्सुसकु आगुल: जो यावारा आ दिनगोळ दा येनारा क्याल्सा-कळी माळुल आ मंळसा तान लॉकुर न्याड्या दा टु नष्ट माळकु आगुल.

\VS{15}आर दिन रा क्याल्सा-कळी माळकु आगुल, लेकीन सातवा दिन परम विश्राम इन दिन अदिक यहोवा अन साटी पवित्र आद; इदुरसाटी जो यावारा विश्राम इन दिन दा येनारा क्याल्सा-कळी माळुल आव जरूर कोन्सुसकु आगुल.

\VS{16}इदुरसाटी इस्त्राएली विश्राम दिन इन मान्सतोगुल, उलटा पीढ़ोन पीढ़ी दा अदरी हमेशा अन वाचा अन विषय जान्सकु मानसुल.

\VS{17}अद नान अदिक इस्त्राएलीगोळ न्याड्या दा हमेशा ऊंद चिन्ह ईत्तीत, यतिकी आर दिन दा यहोवा आकाश अदिक धरती इक बनुसदुन, अदिक सातवा दिशी विश्राम माळकु तान जीव ठंडा माळदुन.’ ”


\par }{\PP \VS{18}याग परमेश्वर मूसा से सीनै पहाळी मा हिंग मात माळ कोंडुन, आग आव आऊक तान बेळ्ल देल लिख्सद गवाही कोळावाळा कल्ल इन येढ्ढु तखतगोळ कोट्टुन.




\par }\Chap{32}{\SH व्हान्ना अन पाड्डा
\par }
{\R (व्यवस्थाविवरण 9:6-29)

\par }{\PP \VerseOne{1}याग लॉकुर नोळदुर कि मूसा अक पहाळी मा टु ईळुली समय हतेत्याद, आग आंदुर हारून उन हात्ती जमा आगकु अनली हतदुर, “ईग नाम साटी देवता माळ, जो नाम मुंद मुंद नळुल; यतिकी आ मंळसा मूसा अक जो नामी मिस्त्र द्याश दा टु तेगुकु तंदान, नाव जान्सालेव कि येन आग्याद?”

\VS{2}हारून आंदुर से अंदुन, “नीम हिंग्सुर अदिक पार पोरगोळ्द किवगोळ दा व्हान्ना अन जो बालीगोळ आव अवरी ईळसी, अदिक नान हात्ती तरी.”

\VS{3}आग सप्पा लॉकुर आंदुर किवगोळ दा टु व्हान्ना अन झुक्कागोळ ईळ्सदुर, अदिक हारून उन हात्ती तंदुर.

\VS{4}हारून झुमकागोळ आंदुर कय देल ताकोंडुन, अदिक अवरी पिघलुसकु ऊंद साचा दा व्हान्ना हाकदुन, अदिक व्हान्ना अन ऊंद पाड्डा बनुसदुन. आग लॉकुर अनली हतदुर, “हे इस्त्राएल, नीन ईश्वर जो नीनी मिस्त्र द्याश दा टु बिळ्सकु तंदान, आव ईवा हुन.”

\VS{5}ईद नोळकु कि हारून अदुर मुंद ऊंद वेदी माळसुसदुन; अदिक ईद प्रचार माळदुन, “नाळ यहोवा अन साटी हाब्बा ईत्तीत.”

\VS{6}अदिक दुसरा दिशी लॉकुर हुंजकुका येदकु होमबली येर्सुल, अदिक मेलबली तरूल; बाक कुर्तकु तिंदुर कुळदुर, अदिक येदकु गलत क्याल्सा माळली कुरतुर.


\par }{\PP \VS{7}आग यहोवा मूसा से अंदुन, “ल्यालमा ईळदोग, यतिकी नीन प्रजा अन लॉकुर, यारी नी मिस्त्र द्याश दा टु तेगुकु तंद्या, आंदुर बिगळुसेग्यार;

\VS{8}अदिक याता हादी मा नळोद आग्या ना आंदरी कोटीदीन अदरी राटनेरी बिटकु आंदुर ऊंद पाड्डा घळुसकु माळ बुट्टुर, बाक अदरी दण्डवत माळदुर, अदिक अदुर साटी बलि भी येर्सदुर, अदिक ईद अंदार, ‘हे इस्त्राएलीगोळा, नीम ईश्वर जो नीमी मिस्त्र द्याश दा टु बिळ्सकु तंदान आव ईवा हुन.’ ”

\VS{9}बाक यहोवा मूसा से अंदुन, “ना ई लॉकुरी नोळदीन, अदिक केळ, आंदुर जिद्दी आर.

\VS{10}ईग नानी रोक्सबाळ, नान कोप आंदुर मा भळकुसकु येदाद यदुर देल ना आंदरी भस्म माळाईन; लेकीन नीन देल ऊंद धोळ्द वंश पैदा माळाईन.”


\par }{\PP \VS{11}आग मूसा तान परमेश्वर यहोवा अक ईद अंदकु मनुसली हतदुन, “हे यहोवा, नीन कोप तान प्रजा मा येती भळकुसकु येदाद यदुर देल नी धोळ्द सामर्थ्य अदिक बलवन्त कय इन द्वारा मिस्त्र द्याश दा टु तेगुकु तंद्या?

\VS{12}मिस्त्री लॉकुर ईद ईला अन पायजे, ‘आव आंदरी बेकार अभिप्राय देल मतलब पहाळगोळ दा घात माळकु धरती मा टु मिटुस बुळोद मनसा देल तेगुकु ओतुन?’ नी तान भळकुस्द कोप इक शांत माळ, अदिक तान प्रजा अक ईत्ता हानि माळबाळ.

\VS{13}तान दास अब्राहम, इसहाक, अदिक इस्त्राएल इक याद माळ यार देल नी तांदा किर्‍या तिनकु ईद अंदीद, ‘ना नीम वंश इक आकाश इन तारागोळ्द तुल्य हापाळ बनुसाईन, अदिक ईद पुरा द्याश यार्द ना चर्चा माळीन नीम वंश इक कोळाईन कि आंदुर अदुर अधिकारी हमेशा बन्सकु ईरूल.’ ”

\VS{14}आग यहोवा तान प्रजा अन हानि माळदुर देल जो आव अंदीदुन पछतासदुन.


\par }{\PP \VS{15}आग मूसा तिर्गकु गवाही इन येढ्ढु पाटीगोळी कय दा हुडुकु पहाळी मा टु ईळ्दोदुन. आ पाटीगोळ्द येढ्ढु बाजु दी लिख्सकु ईरोद,

\VS{16}अदिक आ पाटीगोळ परमेश्वर उन बनुस्द ईरव, अदिक अऊर मा जो नळ्सकु लिख्सकु ईरोद अद परमेश्वर उन लिख्सद ईरोद.


\par }{\PP \VS{17}याग यहोशू अक लॉकुर्द कलकल इन शब्द केळ बत्त, आग आव मूसा से अंदुन, “छावनी दा टु लळाई इन घाई शब्द केळ बरेत्याद.”

\VS{18}आव अंदुन, “ईद जो शब्द आद अद ना रा जीतुसावाळेर्द हुन, अदिक ना हारूसावाळेर्द हुन; नानी रा हाळ इन शब्द केळ बरेत्याद.”

\VS{19}छावनी इन हात्ती बरतेला अच मूसा अक आ पाड्डा अदिक कुणोद कांळ्सकु बिळ्त, आग मूसा अन कोप भळकुसकु येळ्त, अदिक आव पाटीगोळी तान कय देल पहाळी इन ल्‍यालमा आपटुसकु मुर्द बुट्टुन.

\VS{20}आग आव आंदुर्द माळ्द पाड्डा अक हुडुकु बेक्‍की दा हाक्कु होताक बुट्टुन. अदिक आरूकु चकनाचुर माळदुन, अदिक नीर इन म्याकुच भिट्ट बुट्टुन, अदिक इस्त्राएलीगोळी अदरी कुळसुस बुट्टुन.


\par }{\PP \VS{21}आग मूसा हारून से अनली हतदुन, “ई लॉकुर नीन सांगुळ येन माळदुर कि नी ईंदरी ईसतोळीद धोळ्द पाप दा फसुस्द?”

\VS{22}हारून उत्तर कोट्टुन, “नान स्वामी इन कोप भळकुस बाळुल; नी रा ई लॉकुरी जान्सत्या अच कि ईंदुर बुराई दा मन हचकु ईरतार.

\VS{23}अदिक आंदुर नान से अंदुर, ‘नाम साटी देवता माळ जो नाम मुंद मुंद नळुल; यतिकी आ मंळसा मूसा अक, जो नामी मिस्त्र द्याश दा टु बिळ्सकु तंदान, नाव अरालेव कि येन आत?’

\VS{24}आग ना आंदुर से अंदीन, यार यार हात्ती व्हान्ना बेळ्ली आव, आंदुर अवरी ईळ्सकु तरूल; अदिक याग आंदुर नानी अवरी कोट्टुर, ना अवरी बेक्‍की दा हाक्क बुट्टीन, आग ईद पाड्डा होटकु बत्त.”


\par }{\PP \VS{25}हारून आ लॉकुरी हिंग खुला माळ बुटीदुन कि आंदुर तान विरोधीगोळ्द बीच दा उपास इन योग्य आगेदुर.

\VS{26}आंदरी खुला नोळकु मूसा छावनी इन निकास मा निदुरकु अंदुन, “जो यावारा यहोवा अन दीकळव आन आव नान हात्ती बरूल;” आग सप्पा लेवीगोळ आऊन हात्ती जमा आदुर.

\VS{27}आव आंदुर से अंदुन, “इस्त्राएल इन परमेश्वर यहोवा ईद अनतान कि तान तान नेळु मा तलवार हीलगुसकु छावनी इन ऊंद निकास टु दुसरा निकास ताका तिर्ग तिर्गकु तान तान वार्टुर, संगीगोळ, अदिक मान्ना अन हात्तीवाळेर्द घात माळी.”

\VS{28}मूसा अन ई वचन इन अनुसार लेवीगोळ माळदुर; अदिक आ दिशी मुर हजार इन हात्ती पास लॉकुर कोन्सुसकु आदुर.

\VS{29}बाक मूसा अंदुन, “ईंद इन दिशी यहोवा अन साटी तान याजक पद इन संस्कार माळी, उलटा तान तान पारगोळ अदिक वार्टुर्द भी विरूद्‍ध आगकु हिंग माळी यदुर देल आव ईंद नीमी आशीष कोळुल.”


\par }{\PP \VS{30}दुसरा दिशी मूसा लॉकुर से अंदुन, “नीव हापाळ अच पाप माळीर. ईग ना यहोवा अन हात्ती येरेगाईन; सम्भव आद कि ना नीम पाप इन प्रायश्चित माळ सकाईन.”

\VS{31}आग मूसा यहोवा अन हात्ती होगकु अनली हतदुन, “हाय हाय, आ लॉकुर व्हान्ना अन देवता माळसुसकु हापाळ अच पाप माळ्यार.

\VS{32}तरी भी ईग नी आंदुर पाप क्षमा माळ ईलारा तान लिख्सद किताब दा टु नान हेसुर कळ्द बुळ.”

\VS{33}यहोवा मूसा से अंदुन, “याव नान खिलाप पाप माळ्यान आऊंदा हेसुर ना तान किताब दा टु कळ्द बुळाईन.

\VS{34}ईग नी होगकु आ लॉकुरी आ जागा दा ओय यदुर्द चर्चा ना नीन से माळीदिन; नोळ, नान स्वर्गदूत नीन मुंद मुंद नळदान. लेकीन याता दिशी ना दण्ड कोळली हताईन आ दिशी आंदरी ई पाप इन भी दण्ड कोळाईन.”


\par }{\PP \VS{35}इदुरसाटी यहोवा आ लॉकुर मा विपत्ति हाकदुन, यतिकी हारून उन बनुस्द पाड्डा अक आंदुरा माळसुसीदुर.




\par }\Chap{33}{\SH सीनै पहाळी टु होगोद इन आग्या
\par }
{\PP \VerseOne{1}बाक यहोवा मूसा से अंदुन, “नी आ लॉकुरी यारी मिस्त्र द्याश दा टु बिळ्सकु तंद्या सांगुळ हुडुकु आ द्याश इक होग, यदुर बारा दा ना अब्राहम, इसहाक, अदिक याकूब से किर्‍या तिनकु अंदीदीन कि ना अदरी नीम वंश इक कोळाईन.

\VS{2}अदिक ना नीन मुंद मुंद ऊंद दूत उक कळाईन, अदिक कनानी, एमोरी, हित्ती, परिज्जी, हिब्बी अदिक यबूसी लॉकुरी बरबस तेग्द बुळाईन.

\VS{3}नीव लॉकुर आ द्याश इक होगी यदुर दा हाल अदिक शयद इन धारा वाहुसताव; लेकीन नीव जिद्दी आईर, ई कारण ना नीम बीच दा आगकु नळुतीदील, हिंग आगबाळुल कि ना हादी मा नीम अन्त माळ बुळाईन.”


\par }{\PP \VS{4}ईद बेकार बातणी केळकु आ लॉकुर विलाप माळली हतदुर; अदिक याऊ तान ईसरावाळी हाक्कु ईतीदील.

\VS{5}यतिकी यहोवा मूसा से अंद बुटीदुन, “इस्त्राएलीगोळी नान ईद वचन केळ्स, ‘नीव लॉकुर रा जिद्दी आईर; अगर ना घळी तिमुर साटी नीम बीच दा आगकु नळाईन, रा नीम अन्त माळ बुळाईन. इदुरसाटी ईग तान तान ईसरा तान मय दा टु ईळ्सबुळी कि ना जान्साईन कि नीम सांगुळ येन माळ पायजे.’ ”

\VS{6}इदुरसाटी इस्त्राएली होरेब पहाळी टु हुडुकु मुंद ताका तान ईसरा ईळ्सकु ईरूल.


\par }{\SH मिलाप इन तम्बु
\par }
{\PP \VS{7}मूसा तम्बु उक छावनी टु व्हार्या उलटा दुर निदरूसकु ईटतोगोन, अदिक अदरी मिलाप इन तम्बु अनतोगोन. अदिक जो यावारा यहोवा अक ढुंढ्सतोगोन आव अद मिलाप इन तम्बु उन हात्ती जो छावनी इन व्हार्या ईरोद, होट बुळतोगोद.

\VS{8}याग याग मूसा तम्बु उन हात्ती होगोन, आग आग सप्पा लॉकुर येदकु तान तान ड्यारा अन दरवाजा मा निद्रेगोर, अदिक यागास ताका मूसा आ तम्बु दा प्रवेश ईला माळतोगोन आगासताका ताका आऊन दी तार हचकु नोळतोगोर.

\VS{9}याग मूसा आ तम्बु दा प्रवेश माळतोगोन, आग बादल इन खम्बा ईळुकु तम्बु उन दरवाजा मा रुक्सेगोद, अदिक यहोवा मूसा से मातगोळी हेळली हत्तेगतोगोन.

\VS{10}अदिक सप्पा लॉकुर याग बादल इन खम्बा अक तम्बु उन दरवाजा मा रूक्सकु नोळतोगोर, आग येदकु तान तान ड्यारा अन दरवाजा मा टु ट्वांगरा टेक्सकु दण्डवत माळतोगोर.

\VS{11}अदिक यहोवा मूसा से ईत्ता प्रकार देल आमने सामने मातगोळ हेळतोगोन, याता प्रकार देल यावारा तान वार्ट उन से मात हेळतान. अदिक मूसा रा छावनी दा वापस बरतोगोन, लेकीन यहोशू हेसुर इन ऊंद हारोदव मंळसा, जो नून उन पार अदिक मूसा अन सेवक ईरोन, आव तम्बु दा टु ईला होळतोगोन.


\par }{\SH परमेश्वर उन सांगुळ ईरोद वचन
\par }
{\PP \VS{12}मूसा यहोवा से अंदुन, “केळ नी नान से अनत्या, ई लॉकुरी हुडुकु ओय; लेकीन ईद हेळीदील कि नी नान सांगुळ यारी कळ्या. तरी भी नी अंद्या, ना नीनी हेसुर देल जान्सतीन, अदिक नीन मा नान अनुग्रह अन दृष्टी आद.

\VS{13}अदिक ईग अगर नान मा नीन अनुग्रह अन दृष्टी आगुल, रा नानी तान गति समजुस बुळ, यदुर देल याग ना नीन ग्यान हासिल माळाईन आग नीन अनुग्रह अन दृष्टी नान मा बन्सकु ईरूल. बाक ईद भी ध्यान ईट कि ईद जाति नीन प्रजा हुन.”

\VS{14}यहोवा अंदुन, “ना खुद नीन सांगुळ नळाईन अदिक नीनी विश्राम कोळाईन.”

\VS{15}आव आऊन से अंदुन, “अगर नी खुद नळुतिदील, रा नामी ईल टु मुंद ओयबाळ.

\VS{16}ईद ह्यांग अर्तकु आगुल कि नीन अनुग्रह अन दृष्टी नान मा अदिक तान प्रजा मा आद? येन ईदुर देल ईला कि नी नाम सांगुळ सांगुळ नळद्या, यदुर देल ना अदिक नीन प्रजा अन लॉकुर पृथ्वी तिमुर्द सप्पा लॉकुर से अलग ठहरूसुल?”


\par }{\PP \VS{17}यहोवा मूसा से अंदुन, “ना ईद क्याल्सा भी, यदुर्द चर्चा नी माळ्या, माळाईन; यतिकी नान अनुग्रह अन दृष्टी नीन मा आद, ना नीनी नीन हेसुर देल जान्सतीन.”

\VS{18}मूसा अंदुन, “नानी तान तेज तोर्स बुळ.”

\VS{19}आव अंदुन, “ना नीन हात्ती आगकु नळुतेला नीनी तान पुरा भलाई तोर्साईन, अदिक नीन हात्ती यहोवा हेसुर इन प्रचार माळाईन; अदिक यदुर मा ना अनुग्रह माळोद चाहासाईन आऊन मा अच अनुग्रह माळाईन, अदिक यार मा दया माळोद चाहासाईन आऊन मा का दया माळाईन.”

\VS{20}बाक आव अंदुन, “नी नान बाय इन दर्शन माळ सकाल; यतिकी मंळसा नान बाय इन दर्शन माळकु जित्ता ईर सकालुन.”

\VS{21}बाक यहोवा अंदुन, “केळ, नान हात्ती ऊंद जागा आद, ईल नी आ चट्टान मा निदुर;

\VS{22}अदिक याग ताका नान तेज नीन मुंद आगकु नळुतेला ईत्तीत, आग ताका ना नीनी धोळ्द कल्ल इन दरार दा ईटाईन अदिक यागासताका ना नीन मुंदु टु आगतेला होगालीन आगासताका तान कय देल नीनी मुचकु ईटाईन;

\VS{23}बाक ना तान कय नेग्द बुळाईन, आग नी नान बेन इन रा दर्शन माळ्या; लेकीन नान बाय इन दर्शन आगतीदील.”




\par }\Chap{34}{\SH कल्ल इन व्हाशोद पाटीगोळ
\par }
{\R (व्यवस्थाविवरण 10:1-5)

\par }{\PP \VerseOne{1}बाक यहोवा मूसा से अंदुन, “पयला तखतगोळ घाई कल्ल इन येढ्ढ मात्त तखतगोळ केदुर कोम; आग जो वचन आ पयला तखतगोळ मा लिख्सकु ईरव, यवरी नी मुर्द बुट्ट, अवा वचन ना आ तखतगोळ मा भी लिख्साईन.

\VS{2}व्हातर्या तयार ईरेत, अदिक व्हातर्या सीनै पहाळी मा येरकु अदुर स्यांडा मा नांद मुंद नीदरेत.

\VS{3}नीन सांगुळ याऊ येर ईला पायजे, उलटा पहाळी तीमुर मा याऊ मंळसा येल्यारा कांळ्सबाळुल; अदिक ना मर्री-म्यांडा अदिक ना वस्त-वाळी भी पहाळी इन मुंद चरूस ईला पायजे.”

\VS{4}आग मूसा पयला तखतगोळ घाई येढ्ढ मात्त तखतगोळ गळुसदुन; अदिक हुंजकुका येदकु तान कय दा कल्ल इन अव येढ्ढु तखतगोळ हुडुकु यहोवा अन आग्या अन अनुसार सीनै पहाळी मा येरेदुन.

\VS{5}आग यहोवा बादल दा ईळुकु आऊन सांगुळ अल निदुरकु यहोवा अन हेसुर प्रचार माळदुन.

\VS{6}यहोवा आऊन मुंद आगकु ईद प्रचार माळतेला नळदुन, “यहोवा, यहोवा, ईश्वर दयालु अदिक अनुग्रहकारी, कोप माळदुर दा धीरजवन्त, अदिक हापाळ करूणामय अदिक सत्य,

\VS{7}हजारों पीढ़ी ताका लगातार करूणा माळावाळा, अधर्म अदिक अपराध अदिक पाप इन क्षमा माळावाळा हुन, लेकीन दोषी इक आव यातोदु प्रकार देल निर्दोष ठहरूसतीदील; आव आप्पुर्द अधर्म इन दण्ड आऊन चिकोर उलटा नातु अदिक पळनातुगोळी भी कोळावाळा हुन.”

\VS{8}आग मूसा तुरन्त धरती दी ट्वांगरा टेक्सकु बांगकु दण्डवत माळदुन.

\VS{9}अदिक आव अंदुन, “हे प्रभु, अगर नीन अनुग्रह अन दृष्टी नान मा आगुल, रा प्रभु नाव लॉकुर न्याड्या दा टु आगतेला होदेव; ई लॉकुर जिद्दी रा आर, तरी भी नाम अधर्म अदिक पाप इक क्षमा माळ अदिक नामी तान निज भाग मान्सकु ग्रहण माळ.”


\par }{\SH वाचा अन्द दोहरूस्कु आगोद
\par }
{\R (निर्गमन 23:14-19; व्यवस्थाविवरण 7:1-5; 16:1-17)

\par }{\PP \VS{10}आव अंदुन, “केळ, ना ऊंद वाचा कटतीन. नीन सप्पा लॉकुर मुंद ना हिंग आश्चर्यकर्म माळाईन ह्यांग धरती मा अदिक सप्पा द्याशगोळ दा यागलु आगीदील; अदिक आ सप्पा लॉकुर यार न्याड्या नी ईरत्या यहोवा अन कार्य अक नोळ्यार; यतिकी जो ना नीम लॉकुर साटी माळदुर मा आईन अद भयंकर क्याल्सा आद.

\VS{11}जो आग्या ना ईंद नीमी कोळतीन अदरी नीव लॉकुर मान्सेतीर. नोळी, ना नीम मुंदु टु एमोरी, कनानी, हित्ती, परिज्जी, हिब्बी अदिक यबूसी लॉकुरी तेगुतीन.

\VS{12}इदुरसाटी सावधान ईरेत कि याता द्याश दा नी होगावाळा आय अलेर ईरावाळेर से वाचा कट बाळेत; ईलारा हींग आगबाळुल कि अद नीन साटी फंदा ठहरूसुल.

\VS{13}इदुरसाटी आंदुर वेदीगोळी केळ्द बुळेत, आंदुर मुंडागोळी मुर्द बुळेत, अदिक आंदुर अशेरा हेसुर इन मुर्तीगोळी कळ्द बुळेत;

\VS{14}यतिकी नीनी यावारा दुसरा अक ईश्वर माळकु दण्डवत माळोद आग्या हैलेच, यतिकी यहोवा यार हेसुर जलनशील आद, आव होतकु येळावाळा परमेश्वर हुन,

\VS{15}हींग आगबाळुल कि नी आ द्याश इन ईरावाळेर से वाचा कट्या, अदिक आंदुर तान देवतागोळ्द हींद आगोद व्यभिचार माळुल, अदिक आंदुर साटी बलिदान भी माळुल, अदिक यावारा नीनी बावस्या कोळुल अदिक नी भी आऊन बलिपशु उन मास तीन,

\VS{16}अदिक नी आंदुर पोरगोळी तान पारगोळ मदा साटी तरेत, अदिक आंदुर पोरगोळ जो खुद तान देवतागोळ्द हींद आगोद व्यभिचार माळतार नीन पारगोळ से भी तान देवतागोळ्द हींद आगोद व्यभिचार माळसुसुल.


\par }{\PP \VS{17}“नीव देवतागोळ्द मूर्तीगोळ ढाल्सकु माळ बाळेतीर.


\par }{\PP \VS{18}“अखमीरी रोट्टी इन हाब्ब मान्सेत. अदुर दा नान आग्या अन अनुसार आबीब तिंगुळ अन नियत समय मा येळ दिन ताका अखमीरी रोट्टी तिनतोगेत; यतिकी नी मिस्त्र टु आबीब तिंगुळ दा होटकु बंद.

\VS{19}हर ऊंद पहिलौठा नानव हुन; अदिक येन पाड्डा, येन मेम्ना, नीन जनावरगोळ दा टु जो नर पहिलौठा आव अव सप्पा नानव अच हुव.

\VS{20}गदा अन पहिलौठा अन बदला मेम्ना कोटकु अदरी बीळसेत, अगर नी अदरी बीळसोद चाहासाल रा अदुर म्यांडा मुर्द बुळेत. लेकीन तान सप्पा पहिलौठा पारगोळी बदला कोटकु बीळसेत. नानी याऊ नीरा कय तान मार्रा तोर्स बाळुल.


\par }{\PP \VS{21}“आर दिन रा मयनत माळेत, लेकीन सातवा दिशी विश्राम माळेत; उलटा नागर जोत्सा होती अदिक परा हचा समय दा भी विश्राम माळेत.

\VS{22}अदिक नी हप्तागोळ्द हाब्‍ब मनुसेत यदरी पयले परा हच्द गोदी इन हाब्‍ब अंदकु आगतद, अदिक साल इन आखरी दा बटोरन इन भी हाब्‍ब मनुसेत.

\VS{23}साल दा मुर घन नीन सप्पा मंळसागोळ इस्त्राएल इन परमेश्वर प्रभु यहोवा अक तान मार्रा तोर्सुल.

\VS{24}यतिकी ना गैरयहूदीगोळी नीन मुंदु टु तेगुकु नीन सीमागोळी वाळुसाईन; अदिक याग नी तान परमेश्वर यहोवा अक तान मार्रा तोरसोर साटी साल दा मुर अनली बर्तोद्या, आग याऊ नीन जमीन इन लालच माळतीदील.


\par }{\PP \VS{25}“नान बलिदान इन रक्ता अक खमीर सांगुळ येर्स बाळेत, अदिक ना फसह अन हाब्ब अन बलिदान दा टु येनारा व्हातुर ताका मिक्सकु ईटेत.

\VS{26}तान जमीन इन पयला उपज इन पयला भाग तान परमेश्वर यहोवा अन भवन दा तरेत. मर्री इन पाड्डा अक अदुर्द मोय इन हाल दा बेईस बाळेत.”


\par }{\PP \VS{27}आग यहोवा मूसा से अंदुन, “ई वचन लिख्स कोम; यतिकी ईवा वचनगोळ अनुसार ना नीन अदिक इस्त्राएल इन सांगुळ वाचा कटीन.”

\VS{28}मूसा अल यहोवा अन सांगुळ चालीस दिन अदिक चालीस ईळ्लक ईत्तुन; अदिक आगासताका ना रा आव रोट्टी तिंदुन अदिक ना नीर कुळदुन. अदिक आव आ पाटीगोळ मा वाचा अन वचन मतलब हत्त आग्यागोळ लिख्स बुट्टुन.


\par }{\SH मूसा अन सीनै पहाळ मा टु ईळोद
\par }
{\PP \VS{29}याग मूसा गवाही इन येढ्ढु तखतगोळ कय दा हुडुकु सीनै पहाळ टु ईळोन आग यहोवा अन सांगुळ मात हेळदुर कारण आऊन मार्रा दा टु किरण होळोव, लेकीन आव ईद ईला जानसोन कि आऊन मार्रा दा टु किरण होळेत्याव.

\VS{30}याग हारून अदिक सप्पा इस्त्राएलीगोळ मूसा अक नोळदुर कि आऊन मार्रा दा टु किरण होळेत्याव, आग आंदुर आऊन हात्ती होगोर से अंजेदुर.

\VS{31}आग मूसा आंदरी कारदुन; अदिक हारून मंडली इन सप्पा प्रधानगोळ समेत आऊन हात्ती बंदुन, अदिक मूसा आंदुर से मात हेळली हतदुन.

\VS{32}इदुर बाद्दा सप्पा इस्त्राएलीगोळ हात्ती बंदुर, अदिक यास आग्यागोळ यहोवा सीनै पहाळ मा आऊन सांगुळ मात हेळा होती कोटीदुन, अव सप्पा आव आंदरी हेळदुन.

\VS{33}यागासताका मूसा आंदुर से मात हेळ कोंडीदील आगासताका तान मार्रा मा ओढ़ना हाक्कु ईत्तुन;

\VS{34}लेकीन याग याग मूसा बुळ्क यहोवा से मात हेळली आऊन मुंद होगोन, आग आग आव आ ओढ़नी इक होळा समय ताका तेगकु ईटतोगोन; बाक व्हार्या बंदकु जो जो आग्या आऊक सिकतोगोद अवरी इस्त्राएलीगोळ से हेळबुळतोगोन.

\VS{35}इस्त्राएली मूसा अन मार्रा नोळतोगोर कि आऊन मार्रा दा टु किरण होळताव; अदिक यागासताका आव यहोवा से मात हेळली बुळ्क ईला होगतोगोन आगासताका आव आ ओढ़नी इक हाक्कु ईरतोगोन.




\par }\Chap{35}{\SH आराम दिन इक मानसोद
\par }
{\PP \VerseOne{1}मूसा इस्त्राएलीगोळ्द सप्पा मंडली इक जमा माळकु आंदुर से अंदुन, “याता क्याल्सागोळ्द माळोद आग्या यहोवा कोटान अव ईव हुव.

\VS{2}आर दिन रा क्याल्सा-कळी माळकु आगुल, लेकीन सातवा दिशी नीम साटी पवित्र अदिक यहोवा अन साटी परम विश्राम इन दिन ठहरूसुल; अदुर दा जो यावारा क्याल्सा-कळी माळ्यान आव कोन्सुसकु आगुल;

\VS{3}उलटा विश्राम इन दिशी नीव तान तान मान्नगोळ दा बेक्‍की ताका होताक बाळेतीर.”


\par }{\SH पवित्र तम्बु उन साटी भेंट
\par }
{\R (निर्गमन 25:1-9)

\par }{\PP \VS{4}बाक मूसा इस्त्राएलीगोळ्द सप्पा मंडली से अंदुन, याता मात इन आग्या यहोवा कोटान अद ईद हुन.

\VS{5}नीम हात्ती टु यहोवा अन साटी भेंट ताकोमकु आगुल, मतलब यास तान इच्छा देल कोळोद चाहसुल आंदुर यहोवा अन भेंट माळकु ईव वस्तुगोळ तरूल; मतलब व्हान्ना, बेळ्ली, पीतल;

\VS{6}नीळा, जांभळा रंग इन अदिक क्याचांद रंग इन कपळा, सुक्ष्म सन इन कपळा; मर्री इन चुट्टी,

\VS{7}क्याचांद रंग देल रंगकु म्यांडागोळ्द तोगुल, सूइसगोळ्द तोगुल; बबूल इन हुळ्ली,

\VS{8}ऊजुळ कोळोर साटी याण्णा, अभिषेक इन याण्णा अदिक धूप इन साटी सुगन्धद्रव्य,

\VS{9}बाक एपोद अदिक चपरास इन साटी सुलैमानी मणि अदिक जळुसोर साटी मणि.


\par }{\SH निवासस्थान इन अलग अलग वस्तुगोळ
\par }
{\R (निर्गमन 39:32-43)

\par }{\PP \VS{10}“नीम दा टु यास मुंदुरव दिल दा बुद्धि इन ऊजुळ आद आंदुर सप्पा बंदकु याता याता वस्तु उन आग्या यहोवा कोटान अव सप्पा बनुसुल.

\VS{11}मतलब तम्बु, अदिक आवरण समेत निवास, अदिक अदुर घुंडी, पट्टीगोळ, बेंडगोळ, खम्बागोळ अदिक कुर्चीगोळ;

\VS{12}बाक डण्डागोळ समेत सन्दुक, अदिक प्रायश्चित इन झाकनी, अदिक बीच इन पळदा;

\VS{13}डण्डागोळ अदिक सप्पा सामान समेत मेज, अदिक भेंट इन रोट्टीगोळ;

\VS{14}सामान अदिक दिंग्यागोळ समेत ऊजुळ कोळावाळा दीवट, अदिक ऊजुळ कोळोर साटी याण्णा;

\VS{15}डण्डागोळ समेत धूपवेदी, अभिषेक इन याण्णा, सुगन्धित धूप, अदिक निवास इन दरवाजा मा पळदा;

\VS{16}पीतल इन झंझरी, डण्डागोळ समेत होमबली वेदी, पाया समेत गंगार;

\VS{17}खम्बागोळ अदिक अऊर्द कुर्चीगोळ समेत आंगुळ इन पळदागोळ, अदिक आंगुळ इन दरवाजा मा पळदागोळ;

\VS{18}निवास अदिक आंगुळ येढ्ढु उन खुटागोळ, अदिक डोरीगोळ;

\VS{19}पवित्रस्थान दा स्यावा टहल माळोर साटी कळुस्द कपळा, अदिक याजक इन क्याल्सा माळोर साटी हारून याजक उन पवित्र कपळा, अदिक आऊन पारगोळव कपळा.”


\par }{\SH लॉकुर द्वारा भेंट तरोद
\par }
{\PP \VS{20}आग इस्त्राएलीगोळ्द सप्पा मंडली मूसा अन मुंदु टु वापस होत्त.

\VS{21}अदिक यास मुंदुरी उत्साह आत अदिक यास मुंदुर मन दा हींग इच्छा उत्पन्न आगित, आंदुर मिलाप इन तम्बु उन क्याल्सा माळली अदिक अदुर सप्पा स्यावा अदिक पवित्र कपळागोळ्द माळोर साटी यहोवा अन भेंट तरली हतदुर.

\VS{22}येन आर्तेर, येन मंळसागोळ, यास मुंदुर मन दा हींग इच्छा उत्पन्न आगित आंदुर सप्पा कुत्या दाकळोद हार, कीव दाकळव नथनी, ऊंगरा, अदिक बांगळा व्हान्ना अन ईसरा तरली हतदुर, ईत्ता प्रकार देल यास मंळसा यहोवा अन साटी व्हान्ना अन भेंट इन कोळावाळेर ईरोर आंदुर सप्पा मुंदुर अवरी तंदुर.

\VS{23}अदिक याता याता मंळसा अन हात्ती नीळा, जांभळा या क्याचांद रंग इन कपळा, या सुक्ष्म सन इन कपळा, या मर्री इन चुट्टी, या क्याचांद रंग देल रंगकु म्यांडागोळ्द तोगुल, या सूइसगोळ्द तोगुल ईरव आंदुर अवरी तंदुर.

\VS{24}बाक याट बेळ्ली, या पीतळा अन भेंट इन कोळावाळेर ईरोर आंदुर यहोवा अन साटी ईत्ता भेंट तंदुर; अदिक यार यार हात्ती स्यावा अन यातोदारा क्याल्सा अन साटी बबूल इन हुळ्ली ईरोद आंदुर अदरी तंदुर.

\VS{25}अदिक यास आर्तेर मन दा बुद्धि इन ऊजुळ ईरोद आंदुर तान कय देल लूला कातुस कातुसकु नीळा, जांभळा अदिक क्याचांद रंग इन, अदिक सुक्ष्म सन इन कातुस्द लूला अक तंदुर.

\VS{26}यास आर्तेर मन दा हींग बुद्धि इन ऊजुळ ईरोद आंदुर मर्री इन चुट्टी भी कातुसदुर.

\VS{27}अदिक प्रधान लॉकुर एपोद अदिक चपरास इन साटी सुलैमानी मणि, अदिक जळुसोर साटी मणि,

\VS{28}अदिक ऊजुळ कोळली अदिक अभिषेक अदिक धूप इन सुगन्धद्रव्य अदिक याण्णा तंदुर.

\VS{29}याता याता वस्तु उन माळोद आग्या यहोवा मूसा अन द्वारा कोटीदुन अदुर साटी जो येनारा जरूरी ईरोद, अदरी आ सप्पा मंळसागोळ अदिक आर्तेर तंदुर, यार मन दा हींग इच्छा उत्पन्न आगित. ईत्ता प्रकार देल इस्त्राएली यहोवा अन साटी तांद अच इच्छा देल भेंट तंदुर.


\par }{\SH मिलाप इन तम्बु उन साटी कारीगर
\par }
{\R (निर्गमन 31:1-11)

\par }{\PP \VS{30}आग मूसा इस्त्राएलीगोळ से अंदुन, “केळी, यहोवा यहूदा अन गोत्रवाळेर बसलेल उक, जो ऊरी इनव पार अदिक हूर इन नातु हुन, हेसुर ताकोमकु कारस्यान;

\VS{31}अदिक आव आऊक परमेश्वर उन आत्मा देल हींग परिपुर्ण माळ्यान कि सप्पा प्रकार इन बनावट इन साटी आऊक ईत्ता बुद्धि, समझ, अदिक ग्यान सिक्याद

\VS{32}कि आव कारीगरी इन युक्तिगोळ तेगुकु व्हान्ना, बेळ्ली अदिक पीतळा दा,

\VS{33}अदिक जळुसोर साटी मणि कळदुर दा अदिक हुळ्ली मा नकाशा माळदुर दा, उलटा बुद्धि देल सप्पा प्रकार इन तेग्द बनावट दा क्याल्सा माळ सकुल.

\VS{34}बाक यहोवा आऊन मन दा दान इन गोत्रवाळेर अहीसामाक उन पार ओहोलीआब उन मन दा भी शिक्षा कोळोद शक्ति कोटान.

\VS{35}ई येढ्ढु मुंदुर मन इक यहोवा हींग बुद्धि देल परिपुर्ण माळ्यान कि आंदुर नकाशा तेगदुर दा अदिक गळुसावाळेर अदिक नीळा, जांभळा अदिक क्याचांद रंग इन सन इन कपळा दा कातुसावाळेर अदिक बुनाई माळावाळेर आगुल, उलटा सप्पा प्रकार इन बनावट दा, अदिक बुद्धि देल क्याल्सा तेगदुर दा सप्पा प्रकार इन क्याल्सा माळुल.




\par }\Chap{36}{\PP \VerseOne{1}“बसलेल अदिक ओहोलीआब अदिक सप्पा बुध्दिमान यारी यहोवा हींग बुद्धि अदिक समझ कोटान कि आंदुर यहोवा अन सप्पा आग्यागोळ्द अनुसार पवित्रस्थान इन स्यावा अन साटी सप्पा प्रकार इन क्याल्सा माळोद जानसुल, आंदुर सप्पा ईद क्याल्सा माळुल.”


\par }{\SH लॉकुर द्वारा हापाळ सा भेंट
\par }
{\PP \VS{2}आग मूसा बसलेल अदिक ओहोलीआब अदिक सप्पा बुध्दिमानगोळी यार मन दा यहोवा बुद्धि इन ऊजुळ कोटीदुन, मतलब यार यार इक हात्ती बंदकु क्याल्सा माळोद उत्साह आगित आ सप्पा मुंदुरी कार्सुसदुन;

\VS{3}अदिक इस्त्राएली जो जो भेंट पवित्रस्थान इन स्यावा अन क्याल्सा अदिक अदुर बनुसोर साटी तंदीदुर, अवरी आ मंळसागोळ मूसा अन कय देल हुडु कोंडुर. आग भी लॉकुर रोज हुंजकुका आऊन हात्ती भेंट तान इच्छा देल तरतेला ईत्तुर;

\VS{4}अदिक यास बुध्दिमान पवित्रस्थान इन क्याल्सा माळतोगोर आंदुर सप्पा तान तान क्याल्सा बिटकु मूसा अन हात्ती बंदुर,

\VS{5}आंदुर मूसा से अंदुर, “याता क्याल्सा अक माळोद आग्या यहोवा कोटान अदुर साटी याट पायजे अदुर से यक्कुल आंदुर तंदार.”

\VS{6}आग मूसा पुरा छावनी दा ई आग्या अन प्रचार माळसुसदुन, “येन मंळसा, येन आर्तेर, यावारा पवित्रस्थान इन साटी मात्त भेंट तरबाळुल.” ईत्ता प्रकार देल लॉकुर मात्त भेंट तरोर से रोक्सकु आदुर;

\VS{7}यतिकी सप्पा क्याल्सा माळोर साटी याट सामान जरूरी ईरोद, अदुर से यक्कुल माळावाळेर हात्ती होटबंदीत.


\par }{\SH निवास-स्थान इन निर्माण
\par }
{\R (निर्गमन 26:1-37)

\par }{\PP \VS{8}क्याल्सा माळावाळेर याट बुध्दिमान ईरोर आंदुर निवास इन साटी वाट्सद सुक्ष्म सनी इन कपळा अन, अदिक नीळा, जांभळा अदिक क्याचांद रंग इन सन इन कपळा अन हत्त पळदागोळी कळुस्द करूबगोळ सहित माळदुर.

\VS{9}ऊंद ऊंद पळदा अन लंबाई अठ्ठावीस कय अदिक चौळाई नाक कय इन आत; सप्पा पळदागोळ ऊंदा नाप इनव बन्सदव.

\VS{10}आव अईद पळदागोळ आबुर दाबुर से जोळ्सदुन, अदिक मात्त दुसरा अईद पळदागोळ भी आबुर दाबुर से जोळ्स बुट्टुन.

\VS{11}अदिक यल ई पळदागोळ जोळ्सकु आदव अल इन येढ्ढु क्वाना मा आव नीळा नीळा फन्दागोळ हचदुन.

\VS{12}आव येढ्ढु क्वाना दा पचास पचास फन्दागोळ ईत्ता प्रकार देल हचदुन कि अव आबुर दाबुर मुंद ईरव.

\VS{13}अदिक आव व्हान्ना अन पचास आकळागोळ बनुसदुन, अदिक अऊर द्वारा पळदागोळी आबुर दाबुर से हींग जोळ्सदुन कि निवास मिलुसकु ऊंद आगेत.


\par }{\PP \VS{14}बाक निवास इन म्याकुच इन तम्बु उन म्याकुच होचोर साटी आव मर्री इन चुट्टी इन हनुन पळदागोळ बनुसदुन.

\VS{15}ऊंद ऊंद पळदा अन लंबाई तीस कय अदिक चौळाई नाक कय इन आत; अदिक हनुन पळदागोळ ऊंदा नाप इनव ईरव.

\VS{16}ईऊर दा टु आव अईद पळदागोळ अलग अदिक आर पळदागोळ अलग जोळ्सदुन.

\VS{17}अदिक यल येढ्ढु जोळ्सकु आदव अल इन क्वाना दा आव पचास पचास फन्दागोळ हचदुन.

\VS{18}अदिक आव तम्बु उन जोळसोर साटी पीतळा अन पचास आकळागोळ भी बनुसदुन यदुर देल अव ऊंद आगेगुल.

\VS{19}अदिक आव तम्बु उन साटी क्याचांद रंग देल रंगकु म्यांडागोळ्द तोगुल इन ऊंद ओळनी अदिक अदुर म्याकुच इन साटी सूइसगोळ तोगुल इन भी ऊंद ओळनी बनुसदुन.


\par }{\PP \VS{20}बाक आव निवास इन साटी बबूल इन हुळ्ली इन तखतगोळी निदुरकु ईरोर साटी बनुसदुन.

\VS{21}ऊंद ऊंद पाटीगोळ्द लंबाई हत्त कय अदिक चौळाई दिळ कय इन आत.

\VS{22}निवास इन सप्पा तखतगोळी आव ईत्ता प्रकार देल बनुसदुन, ऊंद ऊंद तखत दा आबुर दाबुर से जोळ्सकु येढ्ढ येढ्ढ चुलीगोळ बन्सदव.

\VS{23}आव निवास इन साटी तखतगोळी ईत्ता प्रकार देल बनुसदुन कि दक्षिण दी ईप्पत तखतगोळ हतुल;

\VS{24}अदिक ई ईप्पत इन ईप्पत तखतगोळ्द ल्यालमा बेळ्ली नव च्यालीस कुर्चीगोळ, मतलब ऊंद ऊंद तखत इन ल्यालमा अदुर येढ्ढ चुलीगोळ साटी आव येढ्ढ कुर्चीगोळ बनुसदुन.

\VS{25}अदिक निवास इन दुसरा दी, मतलब उत्तर दीकळोद साटी भी आव ईप्पत तखतगोळ बनुसदुन;

\VS{26}अदिक ईऊर साटी भी आव बेळ्ली इन च्यालीस कुर्चीगोळ, मतलब ऊंद ऊंद पाटीगोळ ल्यालमा येढ्ढ येढ्ढ कुर्चीगोळ बनुसदुन.

\VS{27}अदिक निवास इन हींदळोद भाग दी, मतलब पश्चिम दीकळोद साटी आव आर तखतगोळ बनुसदुन.

\VS{28}अदिक हींदळोद भाग दा निवास इन क्वाना अन साटी आव येढ्ढ तखतगोळ बनुसदुन.

\VS{29}अव ल्यालमा टु येढ्ढ येढ्ढ भाग इनव बन्सदव, अदिक येढ्ढु भाग म्याकळव सिरा ताका ऊंद ऊंद कळा दा मिलुसकु आदव; आव आ येढ्ढु पाटीगोळ्द आकार हींग अच बनुसदुन.

\VS{30}ईत्ता प्रकार देल येठ्ठ तखतगोळ आदव, अदिक अऊर्द बेळ्ली इन सॉळा कुर्चीगोळ आदव; मतलब ऊंद ऊंद तखतगोळ ल्यालमा येढ्ढ येढ्ढ कुर्चीगोळ आदव.


\par }{\PP \VS{31}बाक आव बबूल इन हुळ्ली इन बेंडगोळ बनुसदुन, मतलब निवास इन ऊंद दीकळोद तखतगोळ साटी अईद बेंडगोळ,

\VS{32}अदिक निवास इन दुसरा दीकळोद तखतगोळ साटी अईद बेंडगोळ, अदिक निवास इन जो किनारा पश्चिम दी हींदळा भाग दा ईरोद अदुर साटी भी अईद बेंडगोळ बनुसदुन.

\VS{33}अदिक आव बीच इन बेंड इक तखतगोळ बीच दा तम्बु उन ऊंद सिरा से दुसरा सिरा ताका पोहचुसोर साटी बनुसदुन.

\VS{34}अदिक तखतगोळी आव व्हान्ना देल मळुसदुन, अदिक बेंडगोळ्द मान्ना अन क्याल्सा कोळावाळा कळागोळी व्हान्ना नव बनुसदुन, अदिक बेंडगोळी भी व्हान्ना देल मळुसदुन.


\par }{\PP \VS{35}बाक आव नीळा, जांभळा अदिक क्याचांद रंग इन कपळा अन, अदिक सुक्ष्म सन इन कपळा अन बीच इन पळदा बनुसदुन; अद कळाई इन क्याल्सा माळ्द करूबगोळ्द सांगुळ बनुस्त.

\VS{36}आव अदुर साटी बबूल इन नाक खम्बा बनुसदुन, अदिक अवरी व्हान्ना देल मळुसदुन; अऊर हुकगोळ व्हान्ना नव बन्सदव, अदिक आव अऊर साटी बेळ्ली नव नाक कुर्चीगोळ बनुसदुन.

\VS{37}आव तम्बु उन दरवाजा अन साटी भी नीळा, जांभळा अदिक क्याचांद रंग इन सन इन कपळा अन, अदिक सुक्ष्म सनी इन कपळा अन कढ़ाई इन क्याल्सा माळ्द पळदा बनुसदुन;

\VS{38}अदिक आव हुकगोळ समेत अदुर्द अईद खम्बा भी बनुसदुन, अदिक अऊर सिरागोळ अदिक जोळसोद छळीगोळी व्हान्ना देल मळुसदुन, अदिक अऊर अईद कुर्चीगोळ पीतळा अन बनुसदुन.




\par }\Chap{37}{\SH वाचा अन सन्दुक बन्सकु आगोद
\par }
{\R (निर्गमन 25:10-22)

\par }{\PP \VerseOne{1}बाक बसलेल बबूल इन हुळ्ली इन सन्दुक बनुसदुन; अदुर्द लंबाई येढ्ढवार कय, चौळाई दिळ कय, अदिक ऊचाई दिळ कय इन ईरोद.

\VS{2}आव अदरी बुळ्क व्हार्या शुद्ध व्हान्ना देल मळुसदुन, अदिक अदुर नाकु दी व्हान्ना अन बाड़ बनुसुदुन.

\VS{3}अदिक अदुर नाकु कालगोळ मा हचली आव व्हान्ना नव नाक कळागोळ माळदुन, येढ्ढ कळा ऊंद दी अदिक येढ्ढ कळा दुसरा दी हतदव.

\VS{4}बाक आव बबूल इन डण्डागोळ माळदुन, अदिक अवरी व्हान्ना देल मळुसदुन,

\VS{5}अदिक अवरी सन्दुक इन येढ्ढु दीकळोद कळागोळ दा हाकदुन कि अऊर सहारा देल सन्दुक नेगुकु आगुल.

\VS{6}बाक आव चोखा व्हान्ना देल प्रायश्चित इन झाकनी माळदुन; अदुर लंबाई येढ्ढवार कय अदिक चौळाई दिळ कय इन ईरोद.

\VS{7}अदिक आव व्हान्ना मळुसकु येढ्ढ करूब प्रायश्चित इन झाकनी इन येढ्ढु क्वाना मा बनुसदुन;

\VS{8}ऊंद करूब ऊंद क्वाना मा, अदिक दुसरा करूब दुसरा क्वाना मा बनुस्त; आव अवरी प्रायश्चित इन झाकनी इन सांगुळ ऊंदा तुकळा अन येढ्ढु क्वाना मा बनुसदुन.

\VS{9}अदिक करूबगोळ्द पंख म्याकुच टु फैलुसदुर घाई बन्सदव, अदिक आ पंखगोळ देल प्रायश्चित इन झाकनी मुचकु बनुस्त, अदिक अऊर बाय आमने सामने अदिक प्रायश्चित इन झाकनी दी माळ्द बन्सदव.


\par }{\SH पवित्र मेज इन माळकु आगोद
\par }
{\R (निर्गमन 25:23-30)

\par }{\PP \VS{10}बाक आव बबूल इन हुळ्ली इन मेज इक माळदुन; अदुर लंबाई येढ्ढ कय, चौळाई ऊंद कय, अदिक ऊचाई दिळ कय इन ईरोद;

\VS{11}अदिक आव अदरी शुद्ध व्हान्ना देल मळुसदुन, अदिक अदुर दा नाकु दी व्हान्ना अन ऊंद बाड़ माळदुन.

\VS{12}अदिक आव अदुर साटी नाक बेळ्ल चौळा ऊंद चौखट, अदिक ई पटरी इन साटी नाकु दी व्हान्ना अन ऊंद बाड़ माळदुन.

\VS{13}आव मेज इन साटी व्हान्ना अन नाक कळागोळ माळकु आ नाकु क्वानागोळ दा हचदुन, जो अऊर नाकु कालगोळ मा ईरव.

\VS{14}अव कळागोळ चौखट इन हात्ती मेज नेगव डण्डागोळ्द खानागोळ क्याल्सा कोळली बन्सदव.

\VS{15}आव मेज नेगोर साटी डण्डागोळी बबूल इन हुळ्ली इन बनुसदुन अदिक व्हान्ना देल मळुसदुन.

\VS{16}अदिक आव मेज माकळोद सामान मतलब परात, धूपदानी, कटोरागोळ, अदिक रीचुसव बरतन सप्पा शुद्ध व्हान्ना देल बनुसदुन.


\par }{\SH व्हान्ना अन दीवट इन माळकु आगोद
\par }
{\R (निर्गमन 25:31-40)

\par }{\PP \VS{17}बाक आव शुद्ध व्हान्ना गढ़ इन पाया अदिक डण्डी समेत दीवट इक माळदुन; अदुर पुष्पकोष, गाठ, अदिक फूल सप्पा ऊंदा तुकळा नव बन्सदव.

\VS{18}अदिक दीवट दा टु होळ्द आर डगालगोळ बनुसदव; मुर डगालगोळ अदुर ऊंद दी टु अदिक मुर डगालगोळ अदुर दुसरा दी टु होटकु बन्सदव.

\VS{19}ऊंद ऊंद डगाली दा बदाम इन फूल इन घाई मुर मुर पुष्पकोष, ऊंद ऊंद गाठ, अदिक ऊंद ऊंद फूल बन्सत; दीवट दा टु होळ्द आ आर डगालगोळ्द ईदा आकार आत.

\VS{20}अदिक दीवट इन डंडा दा बदाम इन फूल इन घाई तान तान गाठ अदिक फूल समेत नाक पुष्पकोष बन्सदव.

\VS{21}अदिक दीवट दा टु होळ्द आर डगालगोळ दा टु येढ्ढ येढ्ढ डगालगोळ्द ल्यालमा ऊंद ऊंद गाठ दीवट इन सांगुळ ऊंदा तुकळा अन बन्सदव.

\VS{22}गाठगोळ अदिक डगालगोळ सप्पा दीवट इन सांगुळ ऊंदा तुकळा अन बन्सदव; पुरा दीवट नळ्सद शुद्ध व्हान्ना अन अदिक ऊंदा तुकळा अन बन्सत.

\VS{23}अदिक आव दीवट इन येळ दिंग्या अदिक थाली अदिक गुलदान शुद्ध व्हान्ना अन माळदुन.

\VS{24}आव सप्पा सामान समेत दीवट इक लगभग चौतीस किलो तिमुर्द व्हान्ना अन माळदुन.


\par }{\SH धूप वेदी इन माळकु आगोद
\par }
{\R (निर्गमन 30:1-5)

\par }{\PP \VS{25}बाक आव बबूल इन हुळ्ली इन धूपवेदी भी माळदुन; अदुर लंबाई ऊंद कय अदिक चौळाई ऊंद कय इन ईरोद; अद चौकोन बन्सत, अदिक अदुर ऊचाई येढ्ढ कय इन ईरोद; अदिक अदुर सींग ऊंद अच तुकळा नव माळकु ईरव.

\VS{26}म्याकळव पल्लागोळ अदिक नाकु दीकळव बाजुगोळ अदिक सींगगोळ समेत आव आ वेदी इक शुद्ध व्हान्ना देल मळुसदुन; अदिक अदुर नाकु दी व्हान्ना अन ऊंद बाड़ माळदुन,

\VS{27}अदिक आ बाड़ इन ल्यालमा अदुर येढ्ढु पल्लागोळ मा आव व्हान्ना नव येढ्ढ कळागोळ बनुसदुन, जो अदुर नेगव डण्डागोळ्द खाचागोळ क्याल्सा कोळुल.

\VS{28}अदिक डण्डागोळी आव बबूल इन हुळ्ली इन बनुसदुन अदिक व्हान्ना देल मळुसदुन.


\par }{\SH धूप अदिक शुद्ध याण्णा अन माळकु आगोद
\par }
{\R (निर्गमन 30:22-38)

\par }{\PP \VS{29}आव अभिषेक इन पवित्र याण्णा अदिक सुगन्धद्रव्य अन धूप ईदा रिति इन अनुसार माळदुन.




\par }\Chap{38}{\SH होमबली वेदी माळकु आगोद
\par }
{\R (निर्गमन 27:1-8)

\par }{\PP \VerseOne{1}बाक आव बबूल इन हुळ्ली इन होमबली वेदी भी बनुसदुन; अदुर लंबाई अईद कय अदिक चौळाई अईद कय इन ईरोद; ईत्ता प्रकार देल अद चौकोन बनुस्त, अदिक ऊचाई मुर कय इन ईरोद.

\VS{2}आव अदुर नाकु क्वाना मा अदुर नाक सींग बनुसदुन, अव अदुर सांगुळ बिना जोळ इन बनुसदव; अदिक आव अदरी पीतळा देल मळुसदुन.

\VS{3}अदिक आव वेदी इन सप्पा सामान, मतलब अदुर गळग्यागोळ, पावळागोळ, वाटीगोळ, काटागोळ अदिक करचीगोळी बनुसदुन. अदुर सप्पा सामान आव पीतळा अन बनुसदुन.

\VS{4}अदिक वेदी इन साटी अदुर नाकु दीकळोद कंगनी इन ल्यालमा आव पीतळा अन जाली इन ऊंद झंझरी बनुसदुन, अद ल्यालमा टु वेदी इन ऊचाई इन बीच ताका पोहचुस्त.

\VS{5}आव पीतळा अन झंझरी इन नाकु क्वाना अन साटी नाक कळागोळ घळुसदुन, जो डण्डागोळ्द खानागोळ क्याल्सा कोळुल.

\VS{6}बाक आव डण्डागोळी बबूल इन हुळ्ली इन बनुसदुन अदिक पीतळा देल मळुसदुन.

\VS{7}आग आव डण्डागोळी वेदी इन किनारा अन कळागोळ दा वेदी इन नेगोर साटी हाक बुट्टुन, वेदी इक आव तखतगोळ देल पोकर बनुसदुन.


\par }{\SH पीतळा अन गंगार बन्सकु आगोद
\par }
{\R (निर्गमन 30:18)

\par }{\PP \VS{8}आव गंगार अदिक अदुर्द पाया येढ्ढु पीतळ इन माळदुन, ईद मिलाप इन तम्बु उन द्वार मा स्यावा माळावाळेर आर्तेर्द पीतळ इन आरसा देल माळकु आदव.


\par }{\SH निवास-स्थान इन आंगुळ बन्सकु आगोद
\par }
{\R (निर्गमन 27:9-19)

\par }{\PP \VS{9}बाक आव आंगुळ बनुसदुन; अदिक दक्षिण दीकळोद साटी आंगुळ इन पळदागोळ सुक्ष्म सन इन कपळा नव ईरव, अदिक सप्पा मिलुसकु सौ कय ऊद्द ईरव;

\VS{10}अऊर साटी ईप्पत खम्बागोळ, अदिक ईऊर्द पीतळा अन ईप्पत कुर्चीगोळ बनुसदव; अदिक खम्बागोळ्द घुंडीगोळ अदिक जोळसोद कळीगोळ बेळ्ली नव बनुसदव.

\VS{11}अदिक उत्तर दीकळोद साटी भी सौ कय ऊद्द पळदागोळ बनुसदव; अदिक अऊर साटी ईप्पत खम्बागोळ, अदिक ईऊर्द पीतळा अन ईप्पत अच कुर्चीगोळ बनुसदव, अदिक खम्बा नव घुंडीगोळ अदिक जोळसोद कळी बेळ्ली नव बनुसदव.

\VS{12}अदिक पश्चिम दीकळोद साटी सप्पा पळदागोळ मिलुसकु पचास कय इन ईरव; अऊर साटी हत्त खम्बागोळ अदिक हत्त अच अऊर कुर्चीगोळ ईरव, अदिक खम्बागोळ्द घुंडीगोळ अदिक जोळसोद छळीगोळ बेळ्ली नव ईरव.

\VS{13}अदिक पूर्व दी भी अव पचास कय इनव ईरव.

\VS{14}आंगुळ इन दरवाजा अन ऊंद दिकळोद साटी पंदरा कय इन पळदागोळ बन्सदव, अदिक अऊर साटी मुर खम्बा अदिक मुर कुर्चीगोळ ईरव.

\VS{15}अदिक आंगुळ इन दरवाजा अन दुसरा दी भी हांगा बनुसीत; अदिक आंगुळ इन दरवाजा अन ईत्त अदिक आत्त पंदरा पंदरा कय इन पळदा बन्सकु ईरव; अदिक अऊर साटी मुर मुर खम्बा, अदिक मुर मुर कुर्चीगोळ भी ईरव.

\VS{16}आंगुळ इन नाकु दी सप्पा पळदा सुक्ष्म सन इन कपळा अन बन्सकु ईरव.

\VS{17}अदिक खम्बागोळ्द कुर्चीगोळ पीतळा अन अदिक घुंडीगोळ अदिक छळी बेळ्ली इन बनुसदव, अदिक अऊर क्वाना बेळ्ली देल मळुसकु आदव, अदिक आंगुळ इन सप्पा खम्बा बेळ्ली इन छळी देल जोळ्सकु आगीदव.

\VS{18}आंगुळ इन दरवाजा अन पळदागोळ मा बेल बुटा अन क्याल्सा माळकु आगित, अदिक अव नीळा, जांभळा अदिक क्याचांद रंग इन सन इन कपळा अन, अदिक सुक्ष्म सनी इन कपळा अन बन्सकु आगीदव; अदिक अदुर लम्बाई ईप्पत कय इन ईरोद, अदिक अदुर ऊचाई आंगुळ इन कनात इन चौळाई इन घाई अईद कय इन बनुस्त.

\VS{19}अदिक अऊर साटी नाक खम्बा अदिक खम्बागोळ्द नाक अच कुर्चीगोळ पीतळा अन बनुसदव, अऊर घुंडीगोळ बेळ्ली नव बनुसदव, अदिक अऊर क्वानागोळ बेळ्ली देल मळुसकु आदव, अदिक अऊर पट्टीगोळ बेळ्ली नव बनुसदव.

\VS{20}अदिक निवास अदिक आंगुळ इन नाकु दिकळोद सप्पा खुटागोळ पीतळा अन बन्सकु ईरव.


\par }{\SH निवास-स्थान दा प्रयुक्त धातुगोळ्द विवरण
\par }
{\PP \VS{21}गवाही इन‍ चिट्टी इन निवास इन सामान जो लेवीगोळ्द स्यावा कार्य अन साटी बनुस्त, अदिक यदुर गिनती हारून याजक उन पार ईतामार उन द्वारा मूसा अन कहना देल आगित, अदुर विवरण ईद आद.

\VS{22}याता याता वस्तु उन माळोद आग्या यहोवा मूसा अक कोटीदुन अदरी यहूदा अन गोत्र वाळा बसलेल, जो हूर उन नातु अदिक ऊरी इन पार ईरोन, माळ बुट्टुन.

\VS{23}अदिक आऊन सांगुळ दान इन गोत्र वाळा, अहीसामाक उन पार, ओहोलीआब ईरोन, जो नकाशी माळली अदिक कळुसावाळा अदिक नीळा, जांभळा अदिक क्याचांद रंग इन अदिक सुक्ष्म सन इन कपळा दा कढ़ाई माळावाळा निपुन कारीगर ईरोन.


\par }{\PP \VS{24}पवित्रस्थान इन सप्पा क्याल्सा दा जो भेंट इन व्हान्ना हत्त अद पवित्रस्थान इन शेकेल इन हिसाब देल उंत्तीस किक्कार अदिक येळ सौ तीस शेकेल ईरोद, मतलब ऊंद हजार येढ्ढ किलो.

\VS{25}अदिक मंडली इन आळ्दकु लॉकुर्द भेंट इन बेळ्ली पवित्रस्थान इन शेकेल इन हिसाब देल सौ किक्कार अदिक सतरा सौ पच्यात्तर शेकेल मतलब मुर हजार नाक सौ तीस किलो ईरोद.

\VS{26}मतलब यास ईप्पत साल इनोर अदिक अदुर से यक्कुल उमर इनोर आळ्दकु आगीदुर, आंदुर आर लाख मुर हजार अईद सौ पचास मंळसा ईरोर, अदिक ऊंद ऊंद मुंदुर दी टु पवित्रस्थान इन शेकेल इन अनुसार आर्धा शेकेल, जो ऊंद बेका लगभग आर ग्राम सिक्त.

\VS{27}अदिक अद सौ किक्कार बेळ्ली पवित्रस्थान अदिक बीच इन पळदा येढ्ढु कुर्चीगोळ्द ढाल्सदुर दा हत्तेत; सौ किक्कार देल सौ कुर्चीगोळ बनुसदव, ऊंद ऊंद कुर्ची ऊंद किक्कार इन बनुस्त.

\VS{28}अदिक सतरा सौ पच्यात्तर शेकेल जो ऊळदोत अऊर देल खम्बागोळ्द घुंडीगोळ बन्सकु आत, अदिक खम्बागोळ्द टोकगोळ मळुसकु आदव, अदिक अऊर छळीगोळ भी बन्सकु आदव.

\VS{29}अदिक भेंट इन पितळा सत्तर किक्कार अदिक येढ्ढ हजार नाक सौ शेकेल ईरोद;

\VS{30}इदुर देल मिलाप इन तम्बु उन दरवाजा अन कुर्चीगोळ, अदिक पितळा अन वेदी, पितळा अन झंझरी, अदिक वेदी इन सप्पा सामान;

\VS{31}अदिक आंगुळ इन नाकु दिकळव कुर्चीगोळ, अदिक अदुर दरवाजा अन कुर्चीगोळ, अदिक निवास, अदिक आंगुळ इन नाकु दिकळव खुटागोळ भी बन्सकु आदव.




\par }\Chap{39}{\SH याजकीय कपळा तयार माळोद
\par }
{\R (निर्गमन 28:1-14)

\par }{\PP \VerseOne{1}बाक आंदुर नीळा, जांभळा अदिक क्याचांद रंग इन कळुस्द कपळा पवित्रस्थान इन स्यावा अन साटी, अदिक हारून उन साटी भी पवित्र कपळा माळदुर; याता प्रकार देल यहोवा मूसा अक आग्या कोटीदुन.


\par }{\PP \VS{2}आव विशेष प्रकार इक कपळा अन्द व्हान्ना, अदिक नीळा, जांभळा अदिक क्याचांद रंग इन कपळा अन, अदिक सुक्ष्म सन इन कपळा अन बनुसदुन.

\VS{3}अदिक आंदुर व्हान्ना पीठ्स पीठ्सकु अदुर्द पतरी माळदुर, बाक पतरीगोळी कडु कडुकु तार माळदुर, अदिक कुशल कारागीरगोळ आ तारगोळी नीळा, जांभळा अदिक क्याचांद रंग इन कपळा दा, अदिक सुक्ष्म सन इन कपळा दा कळाई इन बनावट देल मिलुस बुट्टुर.

\VS{4}एपोद इन जोळ्सली आंदुर अदुर बाक्कागोळ माकळोद बंधन माळदुर, अद तान येढ्ढु क्वानागोळ से जोळ्सकु आत.

\VS{5}अदिक अदुर कसुसोर साटी जो काळ्सद पट्टा अदुर मा बनुस्त, अद अदुर सांगुळ बिना जोळ इन, अदिक अदुर्दा बनावट इन अनुसार, मतलब व्हान्ना अदिक नीळा, जांभळा अदिक क्याचांद रंग इन कपळा अन, अदिक सुक्ष्म सन इन कपळा अन बनुस्त; याता प्रकार देल यहोवा मूसा अक आग्या कोटीदुन.


\par }{\PP \VS{6}आंदुर सुलैमानी मणि कडुकु अऊर दा इस्त्राएल इन हन्नेळ पारगोळ हेसुर, ह्यांग छापा अगुळकु आगतद हांगा अगुळदुर, अदिक व्हान्ना नव खानगोळ दा जळुस बुट्टुर.

\VS{7}अदिक आव आंदरी एपोद इन बाक्का अन बन्धनगोळ मा हचदुन, यदुर देल इस्त्राएलीगोळ लॉकुर साटी याद माळसुसावाळा मणि ठहरूसुल; याता प्रकार देल यहोवा मूसा अक आग्या कोटीदुन.


\par }{\SH सीनाबन्द माळोद
\par }
{\R (निर्गमन 28:15-30)

\par }{\PP \VS{8}आव सीनाबन्द इक एपोद इन घाई व्हान्ना अन, अदिक नीळा, जांभळा अदिक क्याचांद रंग इन कपळा अन, अदिक सुक्ष्म सन इन कपळा दा बेल बुटा अन क्याल्सा माळदुन.

\VS{9}सीनाबन्द चौकोन बनुस्त; अदिक आंदुर अदरी दोहरा माळदुर, अदिक अद दोहरा आगकु ऊंद बित्ता ऊद्द अदिक ऊंद बित्ता चौळा आत.

\VS{10}अदिक आंदुर अदुर दा नाक लाईन दा मणि हाकदुर. पयला लाईन दा माणिक्य; पुखराज, अदिक लालड़ी हाकदुर;

\VS{11}अदिक दुसरा लाईन दा मरकत, नीलमणि, अदिक हीरा;

\VS{12}अदिक तीसरा लाईन दा लशम, सुर्यकांत, अदिक नीलम;

\VS{13}अदिक चौथा लाईन दा फिरोजा, सुलैमानी मणी, अदिक यशब हाकदुर; ई सप्पा अलग अलग सीना अन खानगोळ दा हाक्कु आदव.

\VS{14}अदिक ई मणि इस्त्राएल इन पारगोळ्द हेसुरगोळ गिनती इन अनुसार हन्नेळ ईरव; हन्नेळ गोत्रगोळ दा टु ऊंद ऊंद हेसुर ह्यांग छापा अगुळकु आगतद हांगा अगुळकु आत.

\VS{15}अदिक आंदुर सीनाबन्द मा डोरीगोळ घाई गुथुस्द खरा व्हान्ना अन जंजीर माळकु हचदुर;

\VS{16}बाक आंदुर व्हान्ना नव येढ्ढ खाना, अदिक व्हान्ना अन येढ्ढ कळीगोळ माळकु येढ्ढु कळीगोळी सीनाबन्द इन येढ्ढु क्वाना मा हचदुर;

\VS{17}आग आंदुर व्हान्ना नव येढ्ढु गुथुस्द जंजीरगोळी सीनाबन्द इन क्वाना माकळोद येढ्ढु कळीगोळ दा हचदुर.

\VS{18}अदिक गुथुस्द येढ्ढु जंजीरगोळ्द मिक्द येढ्ढु क्वानागोळी आंदुर येढ्ढु खानागोळ दा हाक्कु, विशेष कपळा अन्द मुंद येढ्ढु बाक्का अन बन्धनगोळ मा हचदुर.

\VS{19}आग आंदुर व्हान्ना अन अदिक येढ्ढ कळीगोळ माळकु सीनाबन्द इन येढ्ढु क्वाना मा अदुर आ कोर मा, जो एपोद इन बुळ्क इन भाग दा ईरोद, हचदुर.

\VS{20}अदिक आंदुर व्हान्ना अन मात्त येढ्ढ कळीगोळ भी माळकु एपोद इन येढ्ढु बाक्का अन बन्धनगोळ मा ल्यालमा टु अदुर मुंद, अदिक जोळ इन हात्ती विशेष कपळा अन्द काळुस्द पट्टा मा म्याकुच हचदुर.

\VS{21}आग आंदुर सीनाबन्द इक अदुर कळीगोळ द्वारा एपोद इन कळीगोळ दा नीळा फिता देल हींग कटदुर कि अद एपोद इन काळुस्द पट्टा अन म्याकुच ईरूल, अदिक चपरास एपोद देल अलग आग सकबाळुल; ह्यांग यहोवा मूसा अक आग्या कोटीदुन.


\par }{\SH दुसरा याजकीय कपळा माळोद
\par }
{\R (निर्गमन 28:31-43)

\par }{\PP \VS{22}बाक एपोद इन कुर्ता पुरा नीळा रंग इन माळकु आत.

\VS{23}अदिक अदुर बनावट हींग आत कि अदुर न्याड्या गोठ इन गड्डा अन घाई ऊंद गड्डा बनुस्त, अदिक गड्डा अन नाकु दी ऊंद कोर बनुस्त कि अद हरूबाळुल.

\VS{24}आंदुर अदुर्द ल्यालमा अन घ्यारा दा नीळा, जांभळा अदिक क्याचांद रंग इन कपळा अन अनार माळदुर.

\VS{25}आंदुर शुद्ध व्हान्ना अन घंटीगोळ भी माळकु बागा अन ल्यालमा अन घ्यारा अन नाकु दी अनारगोळ्द बीचोबीच हचदुर;

\VS{26}मतलब बागा अन ल्यालमागोळ्द घ्यारा अन नाकु दी ऊंद व्हान्ना अन घंटी, अदिक ऊंद अनार, बाक ऊंद व्हान्ना अन घंटी, अदिक ऊंद अनार हचकु आत कि अवरी हाक्कु स्यावा टहल माळुल; ह्यांग यहोवा मूसा अक आग्या कोटीदुन.


\par }{\PP \VS{27}बाक आंदुर हारून, अदिक आऊन पारगोळ साटी बनुस्द सुक्ष्म सन इन कपळा अन अंगरखा,

\VS{28}अदिक सुक्ष्म सनी इन कपळा अन पगळी, अदिक सुक्ष्म सन इन कपळा अन सुंदर टोपीगोळ; अदिक सुक्ष्म सनी इन कपळा अन जंग्यागोळ,

\VS{29}अदिक सुक्ष्म सन इन कपळा अन अदिक नीळा, जांभळा अदिक क्याचांद रंग इन कढ़ाई इन क्याल्सा माळ्द पगळी; ई सप्पा अक याता प्रकार देल यहोवा मूसा अक आग्या कोटीदुन हांगा माळदुन.


\par }{\PP \VS{30}बाक आंदुर पवित्र मुकुट इन पट्टी शुद्ध व्हान्ना अन माळदुर; अदिक ह्यांग छापा दा हांगा अदुर दा ई अक्षर अगुळकु आदव, मतलब “यहोवा अन साटी पवित्र.”

\VS{31}अदिक आंदुर अदुर दा नीळा जाळी हचदुर, यदुर देल अद म्याकुच पगळी मा ईरूल, याता प्रकार देल यहोवा मूसा अक आग्या कोटीदुन.


\par }{\SH मिलाप इन तम्बु उन तयार आगोद
\par }
{\R (निर्गमन 35:10-19)

\par }{\PP \VS{32}ईत्ता प्रकार देल मिलाप इन तम्बु उन निवास इन सप्पा क्याल्सा खतम आदव, अदिक याता याता क्याल्सा अन आग्या यहोवा मूसा अक कोटीदुन, इस्त्राएलीगोळ अदुर्दा अनुसार माळदुर.


\par }{\PP \VS{33}आग आंदुर निवास इक मूसा अन हात्ती तंदुर: मतलब घुंडीगोळ, पाटीगोळ, बेंडगोळ, खम्बागोळ, कुर्चीगोळ आदि सप्पा सामान समेत तम्बु;

\VS{34}अदिक क्याचांद रंग देल रंगुस्द म्यांडागोळ्द तोगुल इन होदोद, अदिक सूइसगोळ तोगुल इन होदोद, अदिक न्याड्या अन पळदा;

\VS{35}डंडा सहित साक्षीपत्र इन सन्दुक, अदिक प्रायश्चित इन झाकनी;

\VS{36}सप्पा सामान समेत मेज, अदिक भेंट इन रोट्टीगोळ;

\VS{37}सप्पा सामान सहित दिवट, अदिक अदुर सजावट इन दिंग्या, अदिक ऊजुळ कोळोर साटी याण्णा;

\VS{38}व्हान्ना अन वेदी, अदिक अभिषेक इन याण्णा; अदिक सुगन्धित धूप, अदिक तम्बु उन दरवाजा अन पळदा;

\VS{39}पीतळ इन झंझरी, डण्डागोळ अदिक सप्पा सामान समेत पीतळ इन वेदी; अदिक पाया सांगुळ गंगार;

\VS{40}खम्बागोळ अदिक कुर्चीगोळ समेत आंगुळ इन पळदागोळ, अदिक आंगुळ इन दरवाजा अन पळदा, अदिक डोरीगोळ, अदिक खुटागोळ, अदिक मिलाप इन तम्बु उन निवास इन स्यावा अन सप्पा सामान;

\VS{41}पवित्रस्थान दा स्यावा टहल माळोर साटी बेल बुटा काळुस्द कपळा, अदिक हारून याजक उन पवित्र कपळा, अदिक आऊन पारगोळ्द कपळा यवरी हाक्कु आंदरी याजक उन क्याल्सा माळोद ईरोद.

\VS{42}मतलब जो जो आग्या यहोवा मूसा अक कोटीदुन अऊर्दा अनुसार इस्त्राएलीगोळ सप्पा क्याल्सा माळदुर.

\VS{43}आग मूसा सप्पा क्याल्सा अन निरीक्षण माळकु नोळदुन कि आंदुर यहोवा अन आग्या अन अनुसार सप्पा येनारा माळदुर. अदिक मूसा आंदरी आशीर्वाद कोट्टुन.




\par }\Chap{40}{\SH निवास स्थान निद्रुसोद अदिक अदुर प्रतिष्ठा
\par }
{\PP \VerseOne{1}बाक यहोवा मूसा से अंदुन,

\VS{2}“पयला तिंगुळ इन पयला दिन इक नी मिलाप इन तम्बु उन निवास इक निद्रुस बुळेत.

\VS{3}अदिक अदुर दा साक्षीपत्र अन सन्दुक इक ईटकु बीच इन पळदा देल व्हर्तुस बुळी.

\VS{4}अदिक मेज इक बुळ्क ओतकु जो येनारा अदुर मा सजुसोद आद अदरी सजुस बुळेत; आग दीवट इक बुळ्क ओतकु अदुर दिंग्यागोळी होताक बुळेत.

\VS{5}अदिक साक्षीपत्र अन सन्दुक इन मुंद व्हान्ना अन वेदी इक, जो धूप इन साटी आद अदरी ईटेत, अदिक निवास इन दरवाजा अन पळदा अक हच बुळेत.

\VS{6}अदिक मिलाप इन तम्बु उन निवास इन दरवाजा अन मुंद होमवेदी इक ईटेत.

\VS{7}अदिक मिलाप इन तम्बु अदिक वेदी इन न्याड्या हौदी इक ईटकु अदुर दा नीर तुमेत.

\VS{8}अदिक नाकु दिकळोद आंगुळ इन कनात इक निद्रुसेत, अदिक आ आंगुळ इन दरवाजा मा पळदा अक हिलगुस बुळेत.

\VS{9}अदिक अभिषेक इन याण्णा हुडुकु निवास इन अदिक जो येनारा अदुर दा ईत्तीत सप्पा येनारा अन अभिषेक माळेत, अदिक सप्पा सामान समेत अदरी पवित्र माळेत; आग अद पवित्र ठहरूसीत.

\VS{10}सप्पा सामान समेत होमबली वेदी इन अभिषेक माळकु अदरी पवित्र माळेत; आग अद परम पवित्र ठहरूसीत.

\VS{11}पाया समेत गंगार इन भी अभिषेक माळकु अदरी पवित्र माळेत.

\VS{12}आग हारून अदिक आऊन पारगोळी मिलाप इन तम्बु उन दरवाजा मा ओतकु नीर देल मय तोळसुसेत,

\VS{13}अदिक हारून उक पवित्र कपळा हाकसुसेत, अदिक आऊन अभिषेक माळकु आऊक पवित्र माळेत कि आव नान साटी याजक उन क्याल्सा माळुल.

\VS{14}अदिक आऊन पारगोळी ओतकु अंगरखा हाकसुसेत,

\VS{15}अदिक ह्यांग नी आंदुर आप्प उन अभिषेक माळ्या हांगा आंदुर्द भी अभिषेक माळेत कि आंदुर नान साटी याजक उन क्याल्सा माळुल; अदिक आंदुर अभिषेक आंदुर्द पीढ़ोन पीढ़ी अन साटी आंदुर्द हमेशा अन याजकपद इन चिन्ह ठहरूसीत.”


\par }{\PP \VS{16}ईत्ता प्रकार देल मूसा, जो आग्या यहोवा आऊक कोटीदुन अदुर्दा अनुसार माळदुन.

\VS{17}अदिक दुसरा साल इन पयला तिंगुळ इन पयला दिशी निवास निद्रुसकु आत.

\VS{18}मूसा निवास इक निद्रुसुसदुन, अदिक अदुर कुर्चीगोळ हुळकु अदुर तखत हचकु अऊर दा बेंड हाकदुन, अदिक अदुर खम्बागोळी निद्रुसदुन;

\VS{19}अदिक आव निवास इन म्याकुच तम्बु उक फैलुसदुन, अदिक तम्बु उन म्याकुच आव ओढ़ना अक हचदुन; याता प्रकार देल यहोवा मूसा अक आग्या कोटीदुन.

\VS{20}अदिक आव साक्षीपत्र अक हुडुकु सन्दुक दा ईटदुन, अदिक सन्दुक दा डण्डागोळी हचकु अदुर म्याकुच प्रायश्चित इन झाकनी इक ईट कोट्टुन;

\VS{21}अदिक आव सन्दुक इक निवास दा पोहचुसदुन, अदिक बीच इन पळदा अक हिलगुसकु साक्षीपत्र अन सन्दुक इक अदुर बुळ्क माळदुन; याता प्रकार देल यहोवा मूसा अक आग्या कोटीदुन.

\VS{22}अदिक आव मिलाप इन तम्बु दा निवास इन उत्तर दिशा दी न्याड्या अन पळदा से व्हार्या मेज इक हचदुन,

\VS{23}अदिक अदुर मा आव यहोवा अन मुंद रोट्टी सजुसकु ईटदुन; याता प्रकार देल यहोवा मूसा अक आग्या कोटीदुन.

\VS{24}अदिक आव मिलाप इन तम्बु दा मेज इन मुंद निवास इन दक्षिण दिशा दी दीवट इक ईटदुन,

\VS{25}अदिक आव दिंग्यागोळी यहोवा अन मुंद होताक बुट्टुन; याता प्रकार देल यहोवा मूसा अक आग्या कोटीदुन.

\VS{26}अदिक आव मिलाप इन तम्बु दा न्याड्या अन पळदा अन मुंद व्हान्ना अन वेदी इक ईटदुन,

\VS{27}अदिक आव अदुर मा सुगन्धित धूप होताकदुन; याता प्रकार देल यहोवा मूसा अक आग्या कोटीदुन.

\VS{28}अदिक आव निवास इन दरवाजा मा पळदा अक हचदुन.

\VS{29}अदिक मिलाप इन तम्बु उन निवास इन दरवाजा मा होमवेदी इक ईटकु अदुर मा होमबलि अदिक अन्नबलि इक येर्सदुन; याता प्रकार देल यहोवा मूसा अक आग्या कोटीदुन.

\VS{30}अदिक आव मिलाप इन तम्बु अदिक वेदी इन न्याड्या गंगार इक ईटकु अदुर दा तोळोर साटी नीर हाकदुन.

\VS{31}अदिक मूसा, हारून अदिक आऊन पारगोळ अदुर दा तान तान कय काल तोळदुर;

\VS{32}अदिक याग याग आंदुर मिलाप इन तम्बु दा या वेदी इन हात्ती होगतोगोर आग आग आंदुर कय काल तोळु तोगोर; याता प्रकार देल यहोवा मूसा अक आग्या कोटीदुन.

\VS{33}अदिक आव निवास इन नाकु दी अदिक वेदी इन आसपास आंगुळ इन कनात इक निद्रुसुसदुन, अदिक आंगुळ इन दरवाजा अन पळदा अक हिलगुस बुट्टुन. ईत्ता प्रकार देल मूसा सप्पा क्याल्सा पुरा माळदुन.


\par }{\SH मिलाप इन तम्बु मा बादल
\par }
{\R (गिनती 9:15-23)

\par }{\PP \VS{34}आग बादल मिलाप इन तम्बु मा छासेत, अदिक यहोवा अन तेज निवास स्थान दा तुम्मेत.

\VS{35}अदिक बादल मिलाप इन तम्बु मा रूकसेत, अदिक यहोवा अन तेज निवास स्थान दा तुम्मेत, ई कारण मूसा अदुर दा प्रवेश माळ सकीदील.

\VS{36}इस्त्राएलीगोळ्द पुरा यात्रा दा हींग आगतोगोद, कि याग याग अद बादल निवास इन म्याकुच टु येळोद आग आग आंदुर अल टु नळोद चालु माळतोगोर;

\VS{37}अदिक अगर अद ईला येळतोगोद, रा याता दिशी ताका अद ईला येळतोगोद आ दिशी ताका आंदुर अल टु ईला नळुतोगोर.

\VS{38}इस्त्राएल इन लॉकुर इन पुरा यात्रा दा हागुल इक रा यहोवा अन बादल निवास मा, अदिक ईळ्लकी अदा बादल दा बेक्‍की आ सप्पा मुंदुरी कांळ्सकु बिळतोगोद.

\par }