\NormalFont\ShortTitle{मीका}

{\MTB मीका

\par }{\MT मीका

\par }{\IMT परिचय

\par }{\IP निम्नलिखित किताब दा मीका अन भविष्यवाणीगोळ आव. मीका यहूदा अन ऊंद शयर मोरेशेत टु ईरोन.
1:1; यिर्मयाह 26:18 टु ईरोद. आव यहूदा अन राजा योताम, आहाज अदिक हिजकिय्याह अन शाशनकाल इन दौरान भविष्यवाणी माळदुन. इदुर मतलब आद कि आऊन सेवकाई लगभग 750 ई. स. पयले अदिक 700 ई. स. पयले अन्द न्याड्या ईरोद, जो कि लगभग अदा समय आद याग यशायाह अदिक होशे भविष्यवाणी माळीदुन. ईद मालुम हैलेच कि मीका ईद भविष्यवाणीगोळ लिख्सदुन या आऊन यावारा चेला आऊन साटी हिंग माळदुर. मामला जो भी ईरूल, ईद संभावना आद कि किताब 700 ई. स. पयले अदिक 608 ई. स. पयले अन्द न्याड्या लिख्सकु आगीत. यतिकी इदुर उल्लेख यिर्मयाह अन किताब दा माळकु आगीत.

\par }{\IP मीका अन्द भविष्यवाणीगोळ परमेश्वर उन न्याय अदिक आऊन उद्धार इन न्याड्या हिंद-मुंद आगतेला ईरतद. आव इस्त्राएल अदिक यहूदा मा गरीबगोळ सांगुळ बुरा व्यवहार माळोद अदिक लालची आगोद आरोप हचतान.
2:2आव आंदुर्द भविष्यवक्तागोळ मा भ्रष्ट आगोद भी आरोप हचतान.
2:6 इदुरसाटी परमेश्वर आंदुर शहरगोळी नष्ट माळ बुट्टान.
1:6अदिक
3:12 अदिक आंदरी इस्त्राएल टु दुर अदिक बाद्दा यहूदा टु भी बंदी माळकु कळु बुट्टान. लेकीन परमेश्वर तान वादा भी याद ईट्यान अदिक येनारा विश्वासीगोळ वापस तंदान.
4:6 परमेश्वर बेथलेहम टु ऊंद नेता ऊंद मसीहा अक कळोद भी वादा माळदुन, जो इस्त्राएल अदिक पुरा दुनिया मा शासन माळ्यान.
5:4 मीका अन्द किताब अब्राहम अदिक याकूब टु परमेश्वर उन वाचा अन्द वादागोळ्द याद तोर्सतेला खतम आगतद. परमेश्वर उन प्यार अदिक दया आऊन सिट्ट से येक्कुल शक्तिशाली आद.

\par }{\IOT रूपरेखा

\par }{\IO न्याय अदिक उध्दार इन पयला भाग आद.
{\IOR{1–2}}

\par }{\IO न्याय अदिक उद्धार इन दुसर भाग आद.
{\IOR{3–5}}

\par }{\IO न्याय अदिक उद्धार इन तिसरा भाग अदिक आखरी भाग आद.
{\IOR{6–7}}



\par }\ChapOne{1}{\PP \VerseOne{1}यहोवा अन वचन, जो यहूदा अन राजा योताम, आहाज अदिक हिजकिय्याह अन दिनगोळ दा मोरेशेतवासी मीका अक पोहचुस्त, यदरी आव सामरी नगर अदिक यरूशलेम इन बारा दा अरतुन.


\par }{\SH सामरिया अदिक यरूशलेम इन साटी विलाप
\par }
{\PP \VS{2}हे राज्य राज्य अन सप्पा लॉकुरा, केळी! हे धरती नी आ सप्पा सांगुळ जो नीन दा आद, ध्यान कोळ! यहोवा नीन खिलाप प्रभु तान पवित्र मंदिर दा टु नीन मा गवाही कोळुल.

\VS{3}यतिकी नोळ, यहोवा तान पवित्र जागा दा टु व्हार्या होळेत्यान, अदिक आव ईळुकु धरती इन ऊचा स्थानगोळ मा नळदान.

\VS{4}पहाळीगोळ आऊन ल्यालमा गलुसेदाव, अदिक ऊतार भाग हिंग हरदाव, जसा मोम बेक्की इन आच देल, अदिक नीर जो घाट से ल्यालमा वाहुसतद.

\VS{5}ई सप्पा याकूब उन अपराध अदिक इस्त्राएल इन घराना अन कारण आगतद. याकूब उन अपराध येन आद? येन सामरिया आल्लच? अदिक यहूदा उन ऊचा स्थान येन हुव? येन यरूशलेम आल्लच?

\VS{6}परमेश्वर अंदुन, ई कारण ना सामरिया अक मैदान इन ढेर माळ बुळाईन, अदिक अंगुर इन बेली बनुसाईन; अदिक ना अऊर कल्लगोळी गड्डा दा ढकलुस बुळाईन, अदिक अदुर्द पायवा कित्त बुळाईन.

\VS{7}अऊर्द सप्पा माळदव मुर्तीगोळ तुकळा तुकळा माळकु आदव; अदिक जो येनारा आव कसुकु कमुस्यान अद बेक्की देल भस्म माळकु आदीत, अदिक आऊन सप्पा प्रतिमागोळी ना चुरचुर माळाईन; यतिकी वेश्‍यावृत्ति इन कमाई देला आव अऊर्द जमावळा माळ्यान, अदिक अद मात्त वेश्‍यावृत्ति घाई कमाई आगेदीत.

\VS{8}ई कारण ना याद्दा बडुकु हाय, हाय, माळाईन; ना उगळा काल अदिक बिन फळक्या देल ओयाळतोगाईन; ना कोल्यागोळ घाई चिल्लासाईन, अदिक शुतुरमुर्ग उन घाई वर्लाईन.

\VS{9}यतिकी आऊन घाव यागलु तुम सकाल; अदिक विपत्ति यहूदा मा भी बंदकु बित्त, उलटा आव नान लॉकुर मा बिदकु यरूशलेम इन फाटक ताका पोहचुसेग्याद.


\par }{\SH दुश्मन उन यरूशलेम दी वाळुसोद
\par }
{\PP \VS{10}गत नगर दा ईदुर्द चर्चा माळबाळी, अदिक वर्लबाळी; बेतआप्रा दा धूलि दा लोटपोट माळी.

\VS{11}हे शापीर इन ईरावळ्त बिना कपळा अन आगकु निर्लज होटोग; सानान इन ईरावळ्त होळ सकालुर; बेतसेल इन ओर्लोद कारण अदुर्द शरण इन जागा नीन से ताकोमकु आदीत.

\VS{12}यतिकी मारोत उन ईरावळ्त रा मदत इन हादी काईत काईत दुखी आगेग्यार, यतिकी यहोवा अन दी टु यरूशलेम इन फाटक ताका विपत्ति बंदकु बिदाद.

\VS{13}हे लाकीश इन ईरावळ्त तान रथगोळ दा वेग देल नळावाळा घ्वाळागोळ जोत्स; नीन देला सिय्योन इन प्रजा\FTNT{*}{{\FR 1:13 }{\FR{1:13
}}{\FT{सिय्योन उन पोर}}} अन पाप इन सुरवात आत, यतिकी इस्त्राएल इन अपराध नींदा का कांळ्सकु बिद्दव.

\VS{14}ई कारण नी गत इन मोरेशेत इक दान कोटकु दुर माळबुट्या; अकजीब\FTNT{†}{{\FR 1:14 }{\FR{1:14
}}{\FT{अकजीब इन मतलब धोका}}} इन मान्ना से इस्त्राएल इन राजागोळ ध्वाका अच तिंदार.

\VS{15}हे मारेशा अन ईरावळती ना मात्त नीन मा ऊंद अधिकारी ठहरूसाईन, अदिक इस्त्राएल इन प्रतिष्ठित लॉकुरी अदुल्लाम इन गुफा दा बरोद बिद्दीत.

\VS{16}तान प्यारा चिकोर साटी दुख दा तान ताल्ला चुट्टी कोय, उलटा तान पुरा ताल्ला गिधाळ घाई टक्कल माळ कोम, यतिकी आंदुर बन्दी आगकु नीन हात्ती टु होटोग्यार.




\par }\Chap{2}{\SH गरीबगोळ मा अत्याचार माळावाळेर्द धिक्कार
\par }
{\PP \VerseOne{1}हाय आंदुर मा, जो हासक्या मा बिदकु बुराई इन कल्पना अदिक दुष्ट कर्मगोळ्द इच्छा ईटतार, अदिक बलवान आगदुर कारण हुंजकुका अच आंदुर अवरी पुरा माळतार.

\VS{2}आंदुर केई इन लालच माळकु अवरी कसु कोमतार, अदिक मान्नगोळ्द लालच माळकु अवरी भी ताकोम कोमतार; अदिक अदुर्द घराना समेत गंळ्सुर मा, अदिक आऊन खुद इन भाग समेत यावारा गंळ्स मा अंधार अदिक अत्याचार माळतार.

\VS{3}ई कारण: यहोवा ईद अनतान: ना ई कूल मा ईत्ता विपत्ति हाकदुर मा आईन, यदुर ल्यालमा नीव तान म्याड्डा सरकुस सकतीदिल; न तान ताल्ला म्याकुच माळकु नळुसकतीदील; यतिकी अद विपत्ति इन समय ईत्तीत.

\VS{4}आ समय ईद अत्यंत शोक इन हाळ दृष्‍टान्त इन रिती मा हाळकु आदीत: “नाम्द रा सर्वनाश आगेत; आव नान लॉकुर्द भाग इक बिगळुसतान; हाय, आव आऊक नान से याट दुर माळ बुळतान! आव नाम केईगोळ ध्वाका कोळावाळेरी कोट बुळतान.

\VS{5}ई कारण नीनव हिंग याऊ ईरतीदील, जो यहोवा अन मंडली दा चिट्टी हाक्कु आळोद जाळी हाकुल.”


\par }{\PP \VS{6}बकवास माळावाळेर अनतोगतार, “बकवास माळबाळी! ई मातगोळ साटी अनतोगबाळी!” ईत्ता लॉकुर दा टु अपमान मिटुसतीदिल.

\VS{7}हे याकूब उन घराना, येन ईद अंदकु आगुल कि यहोवा अन आत्मा धीरज काळ्दकु कुरताद? येन ई क्याल्सा आऊन अवा माळकु आग्याव? येन नान वचनगोळ देल आऊन भला आगाल्द जो सीधाई देल नळुतान?

\VS{8}लेकीन नीन इन मात हुन कि नान प्रजा दुश्मन बन्सकु नान खिलाप येद्दाद; नीव शांत अदिक भोला भाला हादीवाळेर्द मय मा टु चद्दर जेडु कोमतीर जो लळाई इन विचार ईला माळकु बेधळक होगतार.

\VS{9}नान प्रजा अन आर्तेरी नीव आंदुर्द सुखी मान्नागोळ दा टु तेगु कोमतीर; अदिक आंदुर्द श्याण चिकोर हात्ती टु नान कोळ्द उत्तम वस्तुगोळ हमेशा साटी कसु कोमतीर.

\VS{10}येळी, होटोगी! यतिकी ईद नीम्द आराम इन जागा आल्लच; ईदुर्द कारण आ अशुद्धता हुन जो कठिन दुख इन सांगुळ नीम्द सर्वनाश माळीत.

\VS{11}अगर यावारा ख्वाटा आत्मा दा नळुतेला ख्वाटा अदिक बेकार मातगोळ अनुल अदिक अनुल कि ना नीमी सारा अदिक हमेशा अंगुर इन रास्सा अन साटी प्रचार केळ्सतेला ईराईन, रा आवा ई लॉकुर्द भविष्यवक्ता ठहरूस्यान.


\par }{\PP \VS{12}हे याकूब, ना जरूर नीमी सप्पा मुंदुरी जमा माळाईन; ना इसत्राएल इन मिग्द लॉकुरी जरूर जमा माळाईन; अदिक क्वाटक्या अन आळ-मर्रीगोळ घाई सांगुळल्या ईटाईन. आ झुण्ड इन घाई जो वळ्लीद चराई दा ईरताव, व मंळसागोळ्द बहुतायत इन मारा देल हल्ला मचुस्याव.

\VS{13}अऊर मुंद मुंद क्वाटक्या अक मुरावाळा होग्यान, इदुरसाटी अव भी अवरी मुरेत्याव, अदिक फाटक दा टु आगतेला होगेत्याव; अऊर राजा अऊर मुंद मुंद होदुन मतलब यहोवा अऊरव अगुवा हुन.




\par }\Chap{3}{\SH मीका अन द्वारा इस्त्राएल इन अगुआगोळ्द निंदा
\par }
{\PP \VerseOne{1}ना अंदीन: हे याकूब उन प्रधानगोळा, हे इस्त्राएल इन घराना अन न्यायिगोळा, केळी! येन न्याय इन भेद जानसोद नीम क्याल्सा आल्लच?

\VS{2}नीव जो भलाई देल दुश्मनी, अदिक बुराई देल प्यार ईटतीर, मान्सी, नीव लॉकुर मा टु आंदुर तोगुल ईळ्स कोमतीर, अदिक आंदुर येलुगोळ मा टु आंदुर्द मास तेग्द बुळतीर;

\VS{3}लेकीन नीव नान लॉकुर्द मांस भी तिन कोमतीर, अदिक आंदुर्द तोगुल भी छिल्स बुळतीर; नीव आंदुर्द येलुगोळी स्वार्रा दा बेईसोर साटी मुर्द बुळतीर अदिक आंदुर्द मास गळग्या दा बेईसोर साटी तुकळा तुकळा माळतीर.

\VS{4}आंदुर आ समय यहोवा अन दोहाई कोट्टार, लेकीन आव आंदुर केळतीदिल, लेकीन आ समय आव आंदुर्द बेकार क्याल्सागोळ कारण आंदुर से मार्रा तिर्गुस बुट्टान.


\par }{\PP \VS{5}यहोवा अन ईद वचन हुन जो भविष्यवक्ता नान प्रजा अक भटकुस बुळतार, अदिक याग आंदरी तिनली सिकतद आग “शांती, शांती” कारूतार, अदिक अगर यावारा आंदरी तिनली कोळालुर, रा आऊन खिलाप लळाई माळली तयार आगेगतार.

\VS{6}ई कारण नीम मा ईत्ता ईळ्लक बंदीत, कि नीमी दर्शन सिकतीदील, अदिक नीव ईत्ता अंधार दा बिद्दीर कि भावी अन सकतीदिल. भवष्यवक्तागोळ साटी सुर्य मुळकीत, अदिक हागुल इन होती भी आंदुर मा अंधार आगकु ईत्तीत.

\VS{7}दर्शन तोर्सावाळेर शर्मिंदा आदार, अदिक भावी अनावाळेर मार्रगोळ करेव आदाव; अदिक आंदुर सप्पा च्या सप्पा तान बाय इदुरसाटी मुच्यार कि परमेश्वर दी टु उत्तर सिकाल.

\VS{8}लेकीन ना रा यहोवा अन आत्मा देल शक्ति, न्याय अदिक ताकत हासिल माळकु परिपुर्ण आईन कि ना याकूब उक आऊन अपराध अदक इस्त्राएल इक अदुर्द पाप जतुस सकाईन.


\par }{\PP \VS{9}हे याकूब उन घराना अन प्रधानगोळा, हे इस्त्राएल इन घराना अन न्यायीगोळा, हे न्याय से घृणा माळावाळेरा अदिक सप्पा सीधा मातगोळी वाकळा तिकळा माळावाळेरा, ईद मात केळी.

\VS{10}नीव सिय्योन नगर इन हत्या माळकु अदिक यरूशलेम इक कुटीलता माळकु मजबूत माळतीर.

\VS{11}अदुर्द प्रधानगोळ घुस ताकोम ताकोमकु विचार माळतार, अदिक याजक दाम ताकोम ताकोमकु व्यवस्था कोळतार, अदिक भविष्यवक्ता पैस्या साटी भविष्य हेळावाळेर अनतार; तरी भी आंदुर ईद अंदकु यहोवा मा भरोसा ईटतार, “यहोवा नाम बीच दा आन, इदुरसाटी यातोदु विपत्ति नाम मा बरतीदील.”

\VS{12}इदुरसाटी सिय्योन नीम कारण जोत्सकु केई माळकु आदीत, अदिक यरूशलेम खण्डरगोळ्द ढेर आगेदीत, अदिक याता पहाळी मा भवन बन्सकु आद, अद आळी इन ऊचा स्थान घाई आगेदीत.




\par }\Chap{4}{\SH शांती इन राज्य
\par }
{\R (यशायाह 2:1-4)

\par }{\PP \VerseOne{1}आखरी इन दिनगोळ दा हींग आदीत कि यहोवा अन भवन इन पहाळी सप्पा पहाळीगोळ मा मजबुत माळकु आदीत, अदिक सप्पा पहाळीगोळ से यक्कुल ऊचा माळकु आदीत; अदिक सप्पा राज्य अन लॉकुर गांगा अन घाई आऊन दी नळदार,

\VS{2}अदिक हापाळ सारा राज्य अन लॉकुर होदार, अदिक आपस दा अंदार, “बरी, नाव यहोवा अन पहाळी मा येरकु, याकूब उन परमेश्वर उन भवन दा होगाता; आग आव नामी तान हादी कलस्यान, अदिक नाव आऊन हादीगोळ मा नळदेव.” यतिकी यहोवा अन व्यवस्था सिय्योन टु, अदिक आऊन वचन यरूशलेम टु होट्टीत.

\VS{3}आव हापाळ सारा द्याश इन लॉकुर्द न्याय माळ्यान, अदिक दुर दुर ताका नोर सामर्थी राज्यगोळ्द झगळा मिटुस्यान; इदुरसाटी आंदुर तलवार बडुकु नागर इन फार, अदिक तान भालागोळ से कुळगुल बनुस्यार; आग ऊंद राज्य दुसरा राज्य अन खिलाप तलवार यागलु नळ्सतीदिल;

\VS{4}अदिक लॉकुर मुंद युद्ध विद्या कलुतीदिल. लेकीन तान तान अंगुर इन बेली अदिक अंजीर इन मार्र इन ल्यालमा कुर्तोदार, अदिक याऊ आंदरी अंजुसतीदील; सेनागोळव यहोवा ईदा वचन कोटान.


\par }{\PP \VS{5}सप्पा राज्य लॉकुर रा तान तान द्याव इन हेसुर ताकोमकु नळुतार, लेकीन नाव लॉकुर तान परमेश्वर यहोवा अन हेसुर ताकोमकु हमेशा नळुतेला ईत्तेव.


\par }{\SH गुलामी दा टु इस्त्राएल इन बिळोद
\par }
{\PP \VS{6}यहोवा अन ईद वाणी आद, आ समय ना प्रजा अन लंगळागोळी, अदिक जबरदस्ती तेग्द लॉकुरी, अदिक यारी ना दुख कोटीन आ सप्पा मुंदुरी जमा माळाईन;

\VS{7}अदिक लंगळागोळी ना ऊळ्सकु ईटाईन, अदिक दुर माळ्द मंळसागोळी ऊंद सामर्थी जाती माळ बुळाईन; अदिक यहोवा आंदुर मा सिय्योन पहाळी इन म्याकुच टु हमेशा राज्य माळतेला ईत्तान.


\par }{\PP \VS{8}हे एदेर इन गुम्मट, हे सिय्योन इन पहाळी, नीनी पयले अन घाई शासन हासील अदीत, मतलब यरूशलेम इन राज्य नीनी सिक्कीत.


\par }{\PP \VS{9}ईग नी येती किटुरत्या? येन नीन दा याऊ राजा ईतीदील? येन नीन युक्ति माळावाळा नष्ट आगेदुन, यदुर देल व्‍हाट्‍यादी ईरावळ्त आर्त इन घाई नीनी दुख येळतद?

\VS{10}हे सिय्योन इन पोर, गर्भवती आर्त इन घाई दुख नेगुकु पैदा माळ; यतिकी ईग नी नगर दा टु होटकु मैदान दा बसुस्या, उलटा बेबीलोन ताका होद्या; अल्या नी बिळसुस्कु आद्या, मतलब आवा यहोवा नीनी नीन दुश्मनगोळ वश दा टु बिळ्स बुट्टान.


\par }{\PP \VS{11}ईग हापाळ सारा राज्य नीन खिलाप येदकु नीन बारा दा अंदाव, “सिय्योन अपवित्र माळकु आगुल, अदिक नाव तान कण्णगोळ देल अदरी नाश आगतेला नोळेव.”

\VS{12}लेकीन आंदुर यहोवा अन कल्पनागोळी जान्सालुर, ना आऊन युक्ति सम्सतार, कि आव आंदरी हींग आंदान जसा केई दा टु फुलागोळी जमा माळतार.

\VS{13}हे सिय्योन, येळ अदिक दावनी माळ, ना नीन गॉट्टागोळी लॉहा अन, अदिक नीन खुरगोळी पीतळा अन माळ बुळाईन; अदिक नी हापाळ सारा राज्यगोळी चुर चुर माळ्या, अदिक आंदुर कमाई यहोवा अक अदिक आंदुर धन दौलत धरती इन प्रभु उन साटी अर्पण माळ्या.




\par }\Chap{5}{\PP \VerseOne{1}ईग हे हापाळ दल इन स्वामिनी, दल कट कटकु जमा आग, यतिकी आव नाम लॉकुरी घेर्स बुटान; आंदुर इस्त्राएल इन न्यायी इन गाल्ला मा सोटा बळदार.


\par }{\SH बैतलहम टु ऊंद राजा अन बरोद वादा
\par }
{\PP \VS{2}हे बैतलहम एप्राता, अगर नी हींग श्याणेव आय कि यहूदा अन हजारगोळ दा आळ्दकु आगाल, तरी भी नीन दा टु नान साटी ऊंद मंळसा होट्टान, जो इस्त्राएलीगोळ दा प्रभुता माळावाळा आदान; अदिक आऊन होळोद प्राचीनकाल टु, उलटा अनादि काल टु आग्त बंदाद.

\VS{3}ई कारण आव आंदरी आ समय ताका त्याग्सकु ईत्तान, यागासताका व्‍हाट्यादी ईरावळ्त हाळालुर; आग इस्त्राएलीगोळ हात्ती आऊन ऊळ्दकु वार्टुर लौटुस्कु आंदुर से मिळुस्यार.

\VS{4}अदिक आव निदुरकु यहोवा अन कोळ्द ताकत देल, अदिक तान परमेश्वर यहोवा अन हेसुर इन तेज देल, आंदुर्द चरवाही माळ्यान. आंदुर सुरक्षित ईत्तार, यतिकी ईग आव धरती न क्वाना ताका महान ठहरूस्यान.


\par }{\SH छटकारा अन दण्ड
\par }
{\PP \VS{5}आव शांती इन मूल ईत्तान. छुटकारा अन दण्ड याग अश्शूरी सेना नाम द्याश मा चढ़ाई माळ्यार, अदिक नाम राजभवनगोळ दा काल ईट्यार, आग नाव आंदुर खिलाप येळ चरवाहागोळ अदिक येठ्ठ प्रधान मंळसा निदरूसाता;

\VS{6}अदिक आंदुर अश्शूर उन द्याश इन उलटा प्रवेश इन जागा ताका निम्रोद उन द्याश इक तलवार नळ्सकु कोंद बुळाता; अदिक यग अश्शूरी लॉकुर नाम द्याश दा बंदार, अदिक अदुर सीमा अन बुळ्क काल ईट्यार, आग आ मंळसा अन नामी आंदुर से ऊळस्यान.

\VS{7}आग याकूब उन ऊळ्द लॉकुर हापाळ राज्य अन बीच दा ईत्ता क्याल्सा कोट्टार, ह्यांग यहोवा अन दी टु बिळावाळा ओद, अदिक काड्डा माकळोद माळ, जो यारदु साटी रूकसाल अदिक मंळसा अन हादी कायाल.

\VS{8}याकूब उन ऊळ्द लॉकुर राज्यगोळ दा अदिक द्याश द्याश इन लॉकुर बीच दा हींग ईत्तार ह्यांग आळी इन जनावरगोळ दा हुल्ल, या आळ मर्रीगोळ झुण्ड दा हारोद हुल्ल ईरतद, यतिकी याग आव आंदुर बीच दा टु होदीत, रा कोन्नतेला अदिक हरूतेला होदीत, अदिक याऊ ऊळ्स सकतीदील.

\VS{9}नीन कय नीन द्रोहीगोळ मा बिळुल अदिक नीन सप्पा दुश्मन नष्ट आगेगुल.


\par }{\PP \VS{10}यहोवा अन ईद वाणी आद, आ समय ना नीन घ्वाळागोळ्द नीन बीच दा टु नाश माळाईन; अदिक नीन रथगोळ्द विनाश माळाईन.

\VS{11}ना नीन द्याश इन नगरगोळी भी नष्ट माळाईन, अदिक नीन किल्लागोळी केळ्द बुळाईन.

\VS{12}ना नीन तंत्र मंत्र अन नाश माळाईन, अदिक नीन दा जादु टोनागोळ मिक्कु ईरतीदील.

\VS{13}ना नीन अगुळ मुर्तीगोळ, अदिक नीन लाठगोळ, नीन बीच द टु नष्ट माळाईन; अदिक नी मुंदु टु तान कय इन बनुस्द वस्तुगोळी दण्डवत माळतीदील.

\VS{14}ना नीन अशेरा हेसुर इन मूर्ति इक नीन जमीन द टु कित्त बुळाईन, अदिक नीन नगरगोळ्द विनाश माळाईन.

\VS{15}अदिक ना राज्य राज्य से जो नान मात केळालव, आंदुर से ना भयंकर क्रोध देल बदला ताकोमाईन.




\par }\Chap{6}{\SH इस्त्राएल इन खिलाप परमेश्वर उन विचार
\par }
{\PP \VerseOne{1}जो मात यहोवा अनतान, अदरी केळी: येदकु पहाळीगोळ मुंद वादविवाद माळ, अदिक टिलागोळ भी नीन केळ सकुल.

\VS{2}हे पहाळीगोळा, अदिक हे धरती इन अटल पायवागोळा, यहोवा अन वादविवाद केळी, यतिकी यहोवा अन तान प्रजा अन सांगुळ शिकायत आद, अदिक आव इस्त्राएल से वादविवाद माळतान.


\par }{\PP \VS{3}“हे नान प्रजा, ना नीन येन बिगळुसीन? याता मात देल ना नीमी दुख कोटीन?

\VS{4}ना रा नीनी मिस्त्र द्याश दा टु तेगुकु तंदीन, अदिक दासत्व अन मान्ना दा टु नीनी बिळ्सकु तंदीन; अदिक नीन अगुवाई माळली मूसा, हारून अदिक मरियम इक कळु बुट्टीन.

\VS{5}हे नान प्रजा, याद माळ, कि मोआब इन राजा बालाक नीन खिलाप यातोद युक्ति माळदुन, अदिक बोर उन पार बिलाम आऊक येन सम्मति कोट्टुन, अदिक शित्तीम टु गिलगाल ताका अन मातगोळ याद माळ, यदुर देल नी यहोवा अन न्याय इन क्याल्सा सम्स सक्या.”


\par }{\SH परमेश्वर येन चाहासतान
\par }
{\PP \VS{6}“ना येन हुडुकु यहोवा अन हात्ती होगाईन, अदिक म्याकुच ईरावाळा परमेश्वर उन मुंद बांगाईन? येन ना होमबलि इन साटी ऊंद ऊंद साल इन पाड्डगोळ हुडुकु आऊन हात्ती होगाईन?

\VS{7}येन यहोवा हजार म्यांढ्ढागोळ दा टु, या जैतुन याण्णा अन लाखों गांगागोळ देल खुश आदान? येन ना तान अपराध इन प्रायश्चित दा तान पयला पार उक या तान पाप इन बदला दा तान हाळ्द यारीकारा कोळाईन?”

\VS{8}हे मंळसा, आव नीनी हेळ बुटान कि वळ्लीद येन आद; अदिक यहोवा नीन से ईदरी बिटकु मात्त येन चाहासतान, कि नी न्याय देल क्याल्सा माळ, अदिक कृपा देल प्यार ईट, अदिक तान परमेश्वर उन सांगुळ नम्रता देल नळु?


\par }{\PP \VS{9}यहोवा ई नगर इक कारेत्यान, अदिक सम्पूर्ण बुद्धि नीन हेसुर इन अंज्क मानसोद हुन: राजदण्ड इन, अदिक जो अदरी कोळावाळा हुन आऊन मात केळी!

\VS{10}येन ईगासताका दुष्ट उन मान्या दुष्टता देल सिक्द धन अदिक स्यांळ्द एपा घृणित हैलेच?

\VS{11}येन ना कपट इन तराजु अदिक घटबढ़ इन बटखरा अन झ्वारा हुळकु पवित्र ठहरूस सकतीन?

\VS{12}ईलेर पैस्यावाळेर लॉकुर उपद्रव इन क्याल्सा नोळतोगतार; अदिक ईलेर सप्पा ईरावाळेर ख्वाटा माताळतार अदिक आंदुर बाय दा टु छल इन मातगोळ होळताव.

\VS{13}ई कारण ना नीनी बडुत बडुत अच घायल माळतीन, अदिक नीन पापगोळ कारण नीनी उजाळ्स बुळतीन.

\VS{14}नी तिंद्या, लेकीन तृप्त आगतीदील, नीन व्हाट्टा होततेला अच ईत्तीत; अदिक नी तान संपत्ति हुडुकु नळद्या, लेकीन ऊळ्स सकतीदील, अदिक जो येनारा नी ऊळ्स भी कोंड, अदरी ना तलवार नळ्सकु लुटुस बुळाईन.

\VS{15}नी बोऊस्या, लेकीन कोय सकतीदील; नी जैतुन इन याण्णा तेगद्या, लेकीन हच सकतीदील; अदिक अंगुर अच्या, लेकीन अंगुर इन रास्सा कुडु सकतीदील.

\VS{16}यतिकी आंदुर ओम्री इन विधीगोळ मा, अदिक अहाब उन घराना अन सप्पा क्याल्सागोळ मा नळुतार; अदिक नीव आंदुर युक्ति इन अनुसार नळुतीर; इदुसाटी ना नीनी ऊजाळ्स बुळाईन, अदिक ई नगर इन ईरावाळेर मा थापळ्या मुरसुसाईन, अदिक नीव नान प्रजा अन नामधराई सयन माळीर.




\par }\Chap{7}{\SH इस्त्राएल इन आचरण इन पतन
\par }
{\PP \VerseOne{1}हाय नान मा! यतिकी ना आ मंळसा अन घाई आगेगीन जो ब्यासक्या अन काय कोयदुर मा, या मिग्द अंगुर आया समय इन आखरी दा होट बरूल, नानी रा पिकुस्द अंजीर इन लालसा ईरोद, लेकीन तिनोर साटी यातोदु गुच्छा ईतीदील.

\VS{2}भक्त लॉकुर धरती मा टु नष्ट आगेग्यार, अदिक मंळसागोळ दा ऊंद भी सीधा मंळसा ईतीदील; आंदुर सप्पा च्या सप्पा कोन्नोर साटी घात हचतार, अदिक जार हचकु तान तान वार्टुर्द आहेर माळतार.

\VS{3}आंदुर तान येढ्ढु कय देल मन हचकु बुराई माळतार; हाकिम घुस बेळतान, अदिक न्यायी घुस ताकोमली तयार ईरतान, अदिक क्याचानववाळा तान मन इन दुष्टता वर्णन माळतान; ई प्रकार देल आंदुर सप्पा मिळुस्कु जालसाजी माळतार.

\VS{4}आंदुर दा टु जो सब से उत्तम आन, आव मुळ्ल इन झाळी घाई दुखदाई आन, जो सब से सीधा आन, आव मुळ्ल इन वाळागोळ से भी बेकार आन. नीन कायावाळेर माताळ्द दिन मतलब नीन दण्ड इन दिन होट बंदाद. ईग आंदुर जल्दी चमकुसेदार.

\VS{5}मान्ना हातळोर मा विश्वास माळबाळी, परममित्र मा भी भरोसा ईटबाळी; उलटा तान हिंग्स उन से भी सांभाळ्सकु माताळेतीर.

\VS{6}यतिकी पार आप्प उन अपमान माळतान, अदिक पोर मोय इन, अदिक सास्स आत्ता अन खिलाप येळतार; मंळसा अन दुश्मन आऊन मान्या नोरा जात इन लॉकुर ईरतार.

\VS{7}लेकीन ना यहोवा दी नोळतेला ईराईन, ना तान उद्धारकर्ता परमेश्वर उन हादी कायतेला ईराईन; नान परमेश्वर नान केळ्यान.


\par }{\SH उद्धार परमेश्वर से अच
\par }
{\PP \VS{8}हे नान दुश्मनगोळ, नान मा आनन्द माळबाळ; यतिकी ह्यांग ना बिळाईन हांगा येळाईन; अदिक ह्यांग ना अंधार दा बिळाईन हांगा यहोवा नान साटी ऊजुळ इन क्याल्सा कोट्टान.

\VS{9}ना यहोवा अन खिलाप पाप माळीन, ई कारण ना आ समय ताका आऊन क्रोध इक सयन माळाईन यागासताका कि आव नान मुकदमा लळुस्कु नान न्याय चुकुस कोमालुन. आ समय आव नानी ऊजुळ दा तेगुकु तंदान, अदिक ना आऊन न्याय नोळाईन.

\VS{10}आग नान दुश्मनगोळ जो नान से ईद अनतार कि नीन परमेश्वर यहोवा येल ईत्तुन, आक भी आऊक नोळ्यार अदिक शरम देल मार्रा होचकोंडार. ना तान कण्णगोळ देल आऊक नोळाईन; आग आक हादी इन केसुर घाई हार्सकु आदार.


\par }{\PP \VS{11}नीन वाळागोळ्द कटोद दिन आऊन सीमा वाळुस्कु आदीत.

\VS{12}आ दिशी अश्शूर से, अदिक मिस्त्र अन नगरगोळ से अदिक मिस्त्र अदिक फरात गांगा अन बीच इन, अदिक समुद्र समुद्र अदिक पहाळी पहाळी इन बीच इन द्याशगोळ दा टु लॉकुर नीन हात्ती बंदार.

\VS{13}तरी भी धरती मा ईरावाळेर कारण अदिक आंदुर बेकार क्याल्सागोळ कारण उजाळ अच ईत्तीत.


\par }{\SH इस्त्राएल मा परमेश्वर उन दया
\par }
{\PP \VS{14}नी कोल हुडुकु तान प्रजा अन चरवाही माळ, मतलब तान निज भाग इन आळ मर्रीगोळ्द, जो कर्म्मेल इन आळी दा ब्यार्र कुरताव; अव पूर्वकाल इन घाई बाशान अदिक गिलाद द्याश दा आळ्सतेला ईरूल.


\par }{\PP \VS{15}ह्यांग कि मिस्त्र द्याश दा टु नीन होटकु बरोद दिनगोळ दा, हांगा ईग ना आऊक अदभुत क्याल्सा तोर्साईन.

\VS{16}सप्पा राज्य नोळकु तान सप्पा पराक्रम इन बारा दा सरमुस्यार; आंदुर तान मार्रा अक कय देल छुपुस्यार, अदिक आंदुर कीवगोळ बयरा आगेदव.

\VS{17}आंदुर हाव घाई मुण्ण नेक्यार, अदिक जमीन मा रेंग्सावाळा जन्तुगोळ घाई तान ख्वादारा दा टु नळ्गतेला होट्टार, आंदुर नाम परमेश्वर यहोवा अन हात्ती नळ्गतेला बंदार, अदिक आंदुर नीन से अंज्यार.


\par }{\PP \VS{18}नीन घाई परमेश्वर येल आन जो अन्याय इक क्षमा माळुल अदिक तान निज भाग इन ऊळ्द लॉकुर्द अपराध इक मुच्‍च बुळुल? आव तान क्रोध इक हमेशा बनुस्कु ईरालुन, यतिकी आव करुणा से प्रीती ईटतान.

\VS{19}आव मात्त नाम मा दया माळ्यान, अदिक नाम अन्याय इन क्याल्सागोळी दुर माळ्यान. नी आंदुर सप्पा पापगोळी गयरा समुद्र दा हाक्क बुट्या.

\VS{20}नी याकूब उन बारा दा आ सच्चाई, अदिक अब्राहम उन बारा दा आ करुणा पुरा माळ्या, यदुर किर्या नी प्राचीनकाल इन दिनगोळ टु हुडुकु ईगासताका नाम पुर्वजगोळ से तिनतेला बंद्या.

\par }