\NormalFont\ShortTitle{यहोशू}

{\MTB यहोशू

\par }{\MT यहोशू

\par }{\IMT परिचय

\par }{\IP यहोशू अन किताब इस्त्राएल इन राष्ट्र अक मुंद वाळुस्तद, येल व्यवस्थाविवरण खतम आगतद. इस्त्राएल इन लॉकुर यरदन गांगा अन पूर्वी किनारा टु सुरू आगतार. यहोशू अन किताब हेळतद कि ह्यांग आंदुर यरदन गांगा अक पार माळदुर अदिक मूसा अन उत्तराधिकारी, यहोशू अन नेतृत्व दा कनान द्याश इ भूमि मा विजय प्राप्त माळदुर. आंदुर हिंग ईदुरसाटी माळदुर यतिकी परमेश्वर आंदरी आग्या कोटीदुन. इदुर दा परमेश्वर अब्राहम उन वंशजगोळी कनान इन भूमि कोळोद तान वादा पुरा माळोन.
उत्पत्ति 12:7

\par }{\IP ईद मालुम हैलेच कि यहोशू उन किताब याव लिखस्यान या संकलित माळ्यान. हापाळ घन लेखक हिंग अनतान ह्यांग कि आव आ घटनागोळ न्याड्या ईरोन जो आगव. उदाहरण इन साटी
यहोशू 5:1-6 ई कारण देल हापाळ सा ग्यानी लॉकुर मान्सतार कि यहोशू अन किताब इन हापाळ सा भाग आव खुद लिखस्यान. बल्की ईद स्पष्ट आद कि यहोशू अन अलावा यावारा दुसरा भी येनारा भाग लिखस्यान, जसा कि यहोशू अन अंतिम संस्कार इन विवरण.
यहोशू 24:29 हापाळ सा ग्यानी लॉकुर मान्सतार कि किताब घटनागोळ्द लगभग 800 वर्षगोळ बाद्दा लिख्सकु आग्याद. यहोशू अन किताब इन घटनागोळ 1250 ई. स. पूर्व अन आसपास घटित आगीदव, जो मिस्त्र दा रामेसेस उन शासन इन 40 वर्ष इन बाद इन मात आगीदाद. मान्सकु आगतद कि रामेसेस आव राजा ईरोन याव मिस्त्र टु इस्त्राएल इन पलायन इन समय शासन माळीदुन.
निर्गमन 1:11

\par }{\IOT रूपरेखा:

\par }{\IO 1. इस्त्राएलीगोळ यरदन गांगा अक ह्यांग पार माळदुर अदिक कनान द्याश इन भूमि मा प्रवेश माळदुर.
{\IOR{1; 5:12}}

\par }{\IO 2. इस्त्राएल इन द्वारा कनान द्याश मा विजय प्राप्त माळोद बारा दा हेळकु आग्याद.
{\IOR{5:13; 12}}

\par }{\IO 3. इदुर बाद्दा हेळकु आग्याद कि कनान द्याश इन भूमि इक इस्त्राएल इन गोत्रगोळ दा ह्यांग वाट्सकु आग्याद.
{\IOR{13–21}}

\par }{\IO 4. आखरी दा हेळकु आग्याद कि ह्यांग येनारा गोत्रगोळ यरदन गांगा अन पूर्वी किनारा मा वापस बंदुर, यहोशू अन बिदाई अदिक अंतिम संस्कार, अदिक ह्यांग परमेश्वर उन सांगुळ इस्त्राएल इन वाचा अन नवीनीकरण आत.
{\IOR{22–24}}



\par }\ChapOne{1}{\SH परमेश्वर उन यहोशू उक कनान द्याश जीतसोद आग्या कोळोद
\par }
{\PP \VerseOne{1}परमेश्वर उन सेवक मूसा अन्द सोत्तुर बाद्दा, परमेश्वर यहोशू से जो नून उन पार ईरोन अंदुन,

\VS{2}“नान सेवक मूसा सोतोदुन. ईग ई लॉकुर अदिक नीव यरदन गांगा अन्द आप्पाटी होगी. नीमी आ द्याश दा होग पायजे यारी ना इस्त्राएल इन लॉकुर इक मतलब नीमी कोळेतीन.

\VS{3}\XREF{✡}{{\XO 1:3 }{\XO{1:3
}}{\XT{व्यवस्थाविवरण 11:24-25}}} ना मूसा अक ईद वचन कोटीदिन की ईद द्याश ना नीमी कोळाईन. इदुरसाटी ना नीमी अद हर ऊंद प्रदेश कोळाईन, जो यातोदारा जागा मा भी नीव होदीर.

\VS{4}दक्षिण दा आळी टु उत्तर दा लबानोन इन पहाळी ताका, पूर्व दा फरात महानदी अदिक हित्ती जाती अन सप्पा लॉकुर द्याश टु पश्चिम दा महासमुद्र ताका ठहरूसीत.

\VS{5}\XREF{✡}{{\XO 1:5 }{\XO{1:5
}}{\XT{निर्गमन 3:12; व्यवस्थाविवरण 31:6-8; इब्रानिगोळ 13:5}}}ना मूसा अन्द सांगुळ ईरीन अदिक ना हांग अच नीम्द सांगुळ ईराईन. नीम्द पुरा जीवन दा, नीमी यावारा भी मंळसा रोकसोर दा समर्थ आगतीदील. ना नीमी बिळालीन. ना यागलु नीम से दुर आगालीन.”

\VS{6}\XREF{✡}{{\XO 1:6 }{\XO{1:6
}}{\XT{व्यवस्थाविवरण 31:6,7,23}}}“यहोशू, नीमी शक्तिशाली अदिक साहसी आग पायजे! नीमी ई लॉकुर अगुवा आग पायजे अदुर देल आंदुर तान द्याश वापस ताकोम सकुल. ईद अदा द्याश हुन अदरी ना आंदरी कोळोर साटी आंदुर पूर्वजगोळ इक वचन कोटीदिन.

\VS{7}लेकीन नीमी ऊंद दुसरा मात इन बारा दा भी मजबुत अदिक साहसी ईरोद बिद्दीत. नीमी आ आदेशगोळ्द पालन निश्चय इन सांगुळ माळ पायजे, यारी नान सेवक मूसा नीमी कोट्टान. अगर नीव आऊन शिक्षागोळ्द ठीक-ठीक पालन माळीर, रा नीव जो येनारा माळीर अदुर्दा सफल आदीर.

\VS{8}आ व्यवस्था अन्द किताब दा लिखस्द मातगोळ इक सदा याद ईटी. नीव आ किताब इन अध्ययन ईळ्लक हागुल माळी, आगल्या नीव अदुर्दा लिखस्द आदेशगोळ्द पालन इन बारा दा विश्वस्त ईर सकतीर. अगर ईद नीव माळीर, रा नीव बुध्दिमान बनसीर अदिक जो येनारा माळीर अदुर्दा सफल आदीर.

\VS{9}याद ईटी, कि ना नीमी शक्तिशाली अदिक साहसी बन्सकु ईरोद आदेश कोटीदिन. इदुरसाटी यागलु भयभीत आग बाळेतीर, यतिकी नीम्द परमेश्वर यहोवा नीम्द सांगुळ सप्पा जागा दा ईत्तान, एल नीव होदीर.”


\par }{\SH यहोशू उन लॉकुर इक आदेश कोळोद
\par }
{\PP \VS{10}आग यहोशू प्रजा अन मुख्य लॉकुरी ईद आग्या कोट्टुन,

\VS{11}“ड्यारा टु आगकु होगी अदिक लॉकुर इक तयार आगली अनी. लॉकुर से अनी, ‘थ्वाळासा भोजन तयार माळ कोमुल. ईग टु मुर दिन बाद, नाव लॉकुर यरदन गांगा पार माळेव. नाव लॉकुर होदेव अदिक आ द्याश इक ताकोंडेव यारी नीम्द परमेश्वर यहोवा नीमी कोळेत्यान.’ ”

\VS{12}आग यहोशू रूबेनिगोळ, गादीगोळ, अदिक मनश्शेगोळ्द आर्धा वंश इन लॉकुर से अंदुन,

\VS{13}“अदरी याद ईटी, जो परमेश्वर उन सेवक मूसा नीमी अंदीदुन. आव अंदीदुन कि परमेश्वर, नीम्द यहोवा अक अदिक नीमी आराम इन साटी जागा कोट्टान. परमेश्वर ईद द्याश नीमी कोट्टान.

\VS{14}नीम हिंग्सुर, बाल- बच्यागोळ, अदिक जनावरगोळ रा ई द्याश दा ईत्तव जो मूसा नीमी यरदन इन ईपाटी का कोटान, लेकीन नीव जो योध्दा शस्त्र नेगुकु तान वार्टुर्द मुंद मुंद आपाटी ईळुकु नळदीर, अदिक आंदुर्द मदत माळी.

\VS{15}\XREF{✡}{{\XO 1:15 }{\XO{1:15
}}{\XT{गिनती 32:28; व्यवस्थाविवरण 3:18-20; यहोशू 22:1-6}}}अदिक याग परमेश्वर आंदरी हींग आराम कोट्टान ह्यांग आव नीमी कोट्ट बुटान, अदिक आंदुर भी नीम परमेश्वर यहोवा अन कोळ्द द्याश इन अधिकारी आगेदार; आग नीव तान अधिकार इन द्याश दा, जो परमेश्वर उन दास मूसा यरदन इन ईपाटी पूर्व अन दी नीमी कोटान, वापस बंदकु ईदुर अधिकारी आदार.”

\VS{16}आग लॉकुर यहोशू उक उत्तर कोट्टुर, “जो भी माळोर साटी नीव आदेश कोट्टीर, नाव लॉकुर माळेव! या जागा मा कळेतीर,नाव लॉकुर होदेव!

\VS{17}नाव लॉकुर पुरा तरीका देल मूसा अन्द आग्या मान्सदेव. अदा तरीका देल नाव लॉकुर अव सप्पा मानसेव जो नीव अंदीर. नाव लॉकुर यहोवा से केवल ऊंद मात चाहसतेव. नाव लॉकुर परमेश्वर यहोवा से ईदा मांग माळतेव कि आव नीम सांगुळ हांग अच ईरूल जसा आव मूसा अन्द सांगुळ ईरोन.

\VS{18}आग, अगर यावारा मंळसा नीम्द आग्या मानसोर से इंकार माळतान या यावारा मंळसा नीम्द विरूद्ध निदुरतान, आव कोंदकु आदान. केवल शक्तिशाली अदिक साहसी ईरी!”




\par }\Chap{2}{\SH यरीहो दा यहोशू अन भेदीगोळी कळोद
\par }
{\PP \VerseOne{1}\XREF{✡}{{\XO 2:1 }{\XO{2:1
}}{\XT{इब्रानिगोळ 11:31; याकूब 2:25}}}नून उन पार यहोशू अदिक सप्पा लॉकुर शित्तिम दा ड्यारा हाकीदुर. यहोशू येढ्ढ गुप्तचरगोळ इक कळुदुन. यातोदारा दुसरा मंळसा अक ईद पता हतीदिल कि यहोशू ई लॉकुर इक कळीदुन. यहोशू ई लॉकुर से अंदुन, होगी अदिक प्रदेश इन जाँच माळी, इदुरसाटी आ मंळसागोळ यरीहो होदुर. आंदुर ऊंद वेश्या अन मान्या होदुर अदिक अल ईत्तुर. आ आर्त इन हेसुर राहाब ईरोद.

\VS{2}यावारा दुसरा मंळसा यरीहो अन्द राजा से अंदुन, “इस्त्राएल इन थ्वाळासा मंळसागोळ ईंद ईळ्लकी नाम्द द्याश इन भेद ताकोमली बंदार.”

\VS{3}इदुरसाटी यरीहो अन्द राजा राहाब उन मान्या ईद बातणी कळुदुन: “आ मंळसागोळी होतुर्सबाळी जो बंदकु नीम्द मान्ना दा ठहरूसकु आर. आंदरी व्हार्या तरी. आंदुर भेद ताकोमली नाम द्याश दा बंदार.”

\VS{4}आ आर्त येढ्ढु मंळसागोळ इक होतुर्सुकु ईटीदुर. लेकीन आर्त अंदुर, “आंदुर येढ्ढ मंळसागोळ बंदीदुर, लेकीन ना जानसालीन कि आंदुर यल टु बंदीदुर.

\VS{5}नगर द्वार बंद आगोद समय आंदुर मंळसागोळ द्यावगा होटोदुर. ना जानसालीन कि आंदुर यल होदुर. लेकीन अगर नीव रा़टनेरी होदीर, रा शायद आंदरी हुडु कोंडीर.”

\VS{6}आक आंदरी मान्ना अन्द छत मा येर्सकु सन इन हुळ्लीगोळ्द ल्यालमा होतुर्सीदुर जो आक हुळ्लीगोळी छत मा जमा माळकु ईटीदुर.

\VS{7}इदुरसाटी इस्राएल इन येढ्ढ मंळसागोळ्द खोज दा राजा अन्द मंळसागोळ होटोदुर. राजा अन्द मंळसागोळ्द द्वारा नगर बिट्टुर तुरंत बाद नगर द्वार बंद माळकु आदव. आंदुर आ जागागोळ मा होदुर यल टु लॉकुर यरदन गांगा अक पार माळतोगोर.

\VS{8}येढ्ढु मंळसागोळ ईळ्लक इक मिंगोद तयारी दा ईरोर. लेकीन आ आर्त छत मा होदुर अदिक आक आंदुर से मात माळदुर.

\VS{9}राहाब अंदुर, “ना जान्सतीन कि ईद द्याश यहोवा नीम्द लॉकुरी कोट्टुन. नीव नाम लॉकुरी भयभीत माळतीर. ई द्याश दा ईरावाळेर सप्पा मुंदुर नीम लॉकुर से भयभीत आर.

\VS{10}\XREF{✡}{{\XO 2:10 }{\XO{2:10
}}{\XT{निर्गमन 14:21; गिनती 21:21-35}}}नाव लॉकुर अंज्कु आयेव यतिकी नाव केळदेव कि यहोवा नीव लॉकुर्द मदत ह्यांग माळदुन. नाव केळदेव की नीव मिस्त्र टु व्हार्या बंदीर रा यहोवा क्याचाँद समुद्र इन नीर इक वंळगास बुट्टुन. नाव लॉकुर ईद भी केळदेव की नीव लॉकुर येढ्ढ एमोरी राजागोळ इक सीहोन अदिक ओग इन सांगुळ येन माळदीर नाव लॉकुर केळदेव की नीव लॉकुर यरदन गांगा अन पूर्व दा ईरावाळेर आ येढ्ढ राजागोळ इक ह्यांग नष्ट माळदीर.

\VS{11}नाव लॉकुर आ घटनागोळ इक केळदेव अदिक हापाळ येक्‍कुल अंजदेव अदिक ईग नाम दा टु यावारा मंळसा ईट साहसी हैलेच कि नीव लॉकुर से लळाई माळ सकुल. यती? यतिकी नीमव परमेश्वर यहोवा म्याकुच आकाश अदिक ल्‍यालमा पृथ्वी इन परमेश्वर हुन.

\VS{12}रा ईग, ना चाहसतीन कि नीव नानी वचन कोळी. ना नीम्द मदत माळदीन अदिक नीम मा दया माळदीन. इदुरसाटी यहोवा अन्द मुंद वचन कोळी कि नीव नाम परिवार मा दया माळीर. कृपया नानी अनी कि नी हिंग माळेत.

\VS{13}नान से नीव ईद अनी कि नीव नान परिवार इक जित्ता ईर गोट्टीर आंदुर दा नान आप्प, मोय, वार्ट, आकतींगेर, अदिक आंदुर्द परिवार ईत्तीत. नीव प्रतिग्या माळी कि नीव नानी सायोर देल वाचुसीर.”

\VS{14}आ मंळसागोळ आकिन मातगोळी मान्स कोंडुर. आंदुर अंदुर, “ नाव नीम जीवन इन साटी तान जीवन इन बाजी हच बुट्टेव. यातोदारा मंळसा अक ईद हेळबाळी कि नाव येन माळीतेव. आग याग यहोवा नाव लॉकुर इक नाम्द द्याश कोट्टान, आग नाव नीम मा दया माळेव. नीव नाम लॉकुर मा विश्वास माळ सकतीर.”

\VS{15}आ आर्त इन मान्ना नगर इन दिवार इन बुळ्क बन्सकु ईरोद. ईद दिवार इन ऊंद हिस्सा ईरोद. इदुरसाटी आर्त खिळकी दा टु आ भेदीगोळी ईळोर साटी जाळी इन उपयोग माळदुर.

\VS{16}आग आर्त आंदुर से अंदुर, “पहाळीगोळ मा होगी, ईदुर देल राजा अन्द मंळसागोळ नीमी हुडु सकतीदील. अल मुर दिन होचकु ईरी. राजा अन्द मंळसागोळ याग वापस बंदार आग नीव तान हादी देल होग सकतीर.”

\VS{17}मंळसागोळ आकिन से अंदुर, “जो किर्‍या नी नामी तिनस्या, अदुर विषय दा नाव निर्दोष ईत्तेव.

\VS{18}नी ईद क्याचांद जाळी इन उपयोग नाम लॉकुरी ऊळ्दकु ओळोर साटी माळेत्या. नाव लॉकुर ई द्याश दा वापस बंदेव. आ समय नी ई जाळी इक तान खिळकी देल जरूर कटकु ईटेत. नीनी तान आप्प, तान मोय, तान वार्ट, अदिक तान पुरा परिवार इक तान सांगुळ ई मान्या ईटोद बिद्दीत.

\VS{19}नाव लॉकुर हर ऊंद मंळसा अक सुरक्षित ईट्टेव जो ई मान्ना दा ईत्तान. अगर नीम मान्ना अन्द बुळ्क यारीकारा चोट पहुचुस्तद, रा अदुर साटी नाव लॉकुर दोषी ईत्तेव. अगर नीम मान्ना टु यावारा मंळसा व्हार्या होदान, रा आव कोंदकु आग सकतान. आ मंळसा साटी नाव दोषी ईरतीदील.

\VS{20}नाव ईद वचन नीनी कोळतेव. लेकीन अगर नी यारीकारा हेळ्या कि नाव येन माळेतेव, रा नाव तान ईद वचन देल आजाद आदेव.”

\VS{21}आर्त उत्तर कोट्टुर, “ना इदरी स्वीकार माळतीन.” आर्त नमस्कार माळदुर अदिक आंदुर आकिन मान्ना बिट्टुर. आर्त खिळकी टु क्याचाँद जाळी कटदुर.

\VS{22}भेदी आकिन मान्ना बिटकु पहाळीगोळ दा होटोदुर. येल आंदुर मुर दिन ईत्तुर. राजा अन्द मंळसागोळ पुरा सळक मा आंदुर्द खोज माळदुर. मुर दिन इन बाद्दा राजा अन्द मंळसागोळ खोज बंद माळ बुट्टुर. आ सिपाहीगोळ आंदरी ढुंढ्स सकीदील, रा सिपाहीगोळ नगर दा वापस होट्ट बंदुर.

\VS{23}आग येढ्ढु भेदीगोळ यहोशू उन हात्ती वापस बरोद सुरूवात माळदुर. आ मंळसागोळ पहाळीगोळी बिट्टुर अदिक गांगा अक पार माळदुर. आंदुर नून उन पार यहोशू उन हात्ती होदुर. आंदुर जो येनारा पता हचीदुर, यहोशू उक हेळदुर.

\VS{24}आंदुर यहोशू उक अंदुर, “यहोवा खराखुरा पुरा द्याश नाव लॉकुर इक कोट बुट्टान. आ द्याश इन सप्पा लॉकुर नाम लॉकुर से भयभीत आर.”




\par }\Chap{3}{\SH इस्राएल इन लॉकुर्द यरदन इन आप्पाटी होगोद
\par }
{\PP \VerseOne{1}यहोशू व्हातर्या येद्दुन, अदिक इस्त्राएल इन सप्पा लॉकुर यद्दुर अदिक शित्तिम इक आंदुर बिट्ट बुट्टुर. आंदुर यरदन गांगा ताका यात्रा माळदुर. आंदुर आप्पाटी होगोर से पयले यरदन गांगा मा ड्यारा हचदुर.

\VS{2}अदिक मुर दिन इन बाद्दा स्याणागोळ छावनी इन बीच होगकु

\VS{3}प्रजा अन लॉकुरी ईद आग्या कोट्टुर, “याग नीमी तान परमेश्वर यहोवा अन वाचा अन सन्दुक\FTNT{*}{{\FR 3:3 }{\FR{3:3
}}{\FQ{वाचा अन सन्दुक
}}{\FT{पट्टीगोळ मा लिख्सद हत्त आग्यागोळ देल तुम्द संदुक}}} अदिक आ लेवी याजक जो अदरी नेगुकु काणस्यान, आग तान जागा मा टु यदकु आऊन हींद हींद नळेतीर,

\VS{4}लेकीन आऊन अदिक नीम बीच दा येढ्ढ हजार कय ईट अन्तर ईरूल; नीव सन्दुक इन हाती होगबाळेतीर. ताकी नीव नोळ सकीर, कि याता हादी टु नीमी नळोद आद, यतिकी ईगासताका नीव ई हादी मा आगकु नळदिदील.”

\VS{5}बाक यहोशू इस्त्राएली लॉकुर से अंदुन, “नीव तान तान इक पवित्र माळी; यतिकी नाळ इन दिशी यहोवा नीम बीच दा आश्चर्यकर्म माळ्यान.”

\VS{6}आग यहोशू याजकगोळ से अंदुन, “वाचा अन सन्दुक नेगुकु लॉकुर्द मुंद मुंद नळी.” आग आंदुर वाचा अन सन्दुक नेगुकु मुंद मुंद नळदुर.

\VS{7}आग यहोवा यहोशू से अंदुन, “ईंद इन दिन टु ना सप्पा इस्त्राएलगोळ हाती नींद प्रशंसा माळोद चालु माळाईन, यदुर देल आंदुर जानसुल कि ह्यांग ना मूसा अन सांगुळ ईरतोगीन हांग अच ना नीन सांगुळ भी आईन.

\VS{8}अदिक नी वाचा अन सन्दुक इक नेगावाळेर याजकगोळी ईद आग्या कोळ, ‘याग नीव यरदन इन नीर इन किनारा मा पोहचुसीर, आग यरदन दा नीदुरकु ईरेतीर.’ ”

\VS{9}आग यहोशू इस्त्राएली लॉकुर से अंदुन, “हाती बंदकु तान परमेश्वर यहोवा अन वचन केळी.”

\VS{10}अदिक यहोशू अनली कुरतुन, “ईदुर देल नीव जान्स कोंडीर कि जीत्ता परमेश्वर नीम बीच दा आन, अदिक आव नीम मुंदु टु नि:सन्देह कनानीगोळी, हित्तीगोळी, हिब्बीगोळी, परिज्जीगोळी, गिर्गाशीगोळी, एमोरिगोळी, अदिक यबूसीगोळी आंदुर द्याश दा टु तेगु बुट्टान.

\VS{11}केळी, सप्पा पृथ्वी नोर प्रभु अन वाचा अन सन्दुक नीम मुंद मुंद यरदन दा होगदुर मा आद.

\VS{12}इदुरसाटी ईग इस्त्राएल इन गोत्रगोळ दा टु हन्नेळ मंळसागोळी नीवळुसी, आंदुर ऊंद ऊंद गोत्र दा टु ऊंद मंळसा ईरूल.

\VS{13}अदिक याता समय दा पृथ्वी दाकळोर प्रभु यहोवा अन वाचा अन सन्दुक नेगावाळेर याजकगोळ काल यरदन गांगा अन नीर दा बिद्दव, आ समय यरदन इन म्याकुच टु वाहुसतेला नीर थामसेदीत, अदिक ढेर आगकु थाम्सकु ईत्तीत.”

\VS{14}इदुरसाटी याग लॉकुर यरदन गांगा अन आप्पाटी होगोर साटी होट्टुर, अदिक याजक वाचा अन सन्दुक नेगुकु लॉकुर मुंद मुंद नळदुर,

\VS{15}अदिक सन्दुक इक नेगावाळेर यरदन मा पोहचुसदुर, अदिक सन्दुक इक नेगावाळेर याजकगोळ काल यरदन तीर इन नीर दा मुळ्कदव, यरदन इन नीर रा कटनी इन समय इन सप्पा दिन तान तट इन म्याकुच म्याकुच वाहुसतेला ईरतद,

\VS{16}आग जो नीर म्याकुच इन दी टु वाहुसकु बरताव अव हापाळ दुर, मतलब आदाम नगर इन हात्ती जो सारतान नगर इन हात्ती रूक्सकु ऊंद ढेर आगेत, अदिक दिवाल घाई येदकु ईत्त, अदिक जो नीर अराबा अन समुद्र जो मृत समुद्र भी कहलुस्तद, अदुर दी वाहुसकु होगोद, अद पुरा रीति देल वंळ्गेत; अदिक प्रजा अन लॉकुर यरीहो अन मुंद आपाटी ईळदोदुर.

\VS{17}अदिक याजक यहोवा अन सन्दुक नेगुकु यरदन इन बीचोबीच होगकु जागा मा स्थिर निदुरकु ईत्तुर, आखरी दा अद सप्पा जाती अन लॉकुर यरदन गांगा अन पार आगेदुर.




\par }\Chap{4}{\SH स्मृति इनव हन्नेळ कल्ल
\par }
{\PP \VerseOne{1}याग आ सप्पा जाती इन लॉकुर यरदन गांगा अन आप्पाटी ईळदुर, आग यहोवा यहोशू से अंदुन,

\VS{2}“लॉकुर दा टु हन्नेळ मंळसागोळी नीवळुस कोमी, हर ऊंद वंश दा टु ऊंद मंळसा निवळुसकु ईद आग्या कोळी.

\VS{3}अदिक लॉकुर से अनी कि आंदुर अल यरदन गांगा दा नोळुल यल याजकगोळ नीदुरकु आर, आंदुर अल हन्नेळ कल्लगोळ ढुंढस्कु तेगुली हेळी, आ हन्नेळ कल्लगोळी तान सांगुळ वोई, आ हन्नेळ कल्लगोळी आ जागा मा ईटी येल नीव ईंद ईळ्लकी ईत्तीर.”

\VS{4}आग यहोशू आ हन्नेळ मंळसागोळी, यारी आव इस्त्राएलगोळ हर ऊंद वंश दा टु नीवळुसकु थाम्सकु ईटीदुन,

\VS{5}यहोशू आंदुर से अंदुन, “नीव तान परमेश्वर यहोवा अन सन्दुक इन मुंद यरदन इन बीच दा होगकु इस्त्राएलगोळ वंश इन गिनती इन अनुसार ऊंद ऊंद कल्ल नेगुकु तान तान खांदा मा ईटी,

\VS{6}यदुर देल ईद नीम लॉकुर इन बीच दा चिन्ह ठहरूसुल, अदिक मुंद याग नीम चिकोर ईद केळुल, ‘ई कल्लगोळ्द येन मतलब आद?’

\VS{7}आग नीव आंदरी ईद उत्तर कोळेतीर, कि यरदन गांगा अन नीर परमेश्वर उन वाचा अन सन्दुक इन मुंद येढ्ढ भाग आगेगीदव; यतिकी याग आंदुर यरदन गांगा पार माळकु बरोर, आग यरदन गांगा अन नीर येढ्ढ भाग आगेगीदव. इदुरसाटी अव कल्लगोळ इस्त्राएल इक हमेशा अन साटी याद दिलुसावाळा ठहरूसेव.”

\VS{8}यहोशू उन ई आग्या अन अनुसार इस्त्राएलगोळ माळदुर, ह्यांग यहोवा यहोशू से अंदीदुन हांग अच आंदुर इस्त्राएलीगोळ्द वंश इन गिनती इन अनुसार हन्नेळ कल्ल यरदन इन बीच दा टु नेगदुर; अदिक आंदरी तान सांगुळ वोतकु येल आंदुर थामसीदुर ईट बुट्टुर,

\VS{9}यहोशू भी यहोवा अन पवित्र सन्दुक इक वयावाळेर याजक येल नीदुरकु ईरोर, अल्या यरदन गांगा अन बीच दा हन्नेळ कल्ल निदरूसदुन; अव ईंद ताका अल्या अदा जागा मा आव.

\VS{10}यहोवा यहोशू उक आदेश कोटीदुन कि आव लॉकुर से अनुल कि आंदरी येन माळोद आद. अव अवा मातगोळ ईरव, यवरी अवश्य अनोर साटी मूसा यहोशू से अंदीदुन. इदुरसाटी पवित्र सन्दुक इक वयावाळेर याजक यरदन गांगा अन बीच दा आगासताका नीदुरकु ईत्तुर, यागासताका ई सप्पा क्याल्सा पुरा आगीदील, लॉकुर जल्दी माळदुर अदिक गांगा अक पार माळदुर.

\VS{11}याग लॉकुर गांगा अन आप्पाटी होटोदुर आग याजक यहोवा अन सन्दुक इक हुडुकु लॉकुर मुंद बंदुन.

\VS{12}अदिक रूबेनी, गादी, अदिक मनश्शे अन आर्धा वंश इन लॉकुर मूसा अन अनोद हिसाब देल युध्द इन हथियार कटकु इस्त्राएलीगोळ्द मुंद आपाटी आगेदुर;

\VS{13}लगभग चालीस हजार सैनिक, जो युध्द साटी तैयार ईरोर, यहोवा अन मुंदु टु होदुर, आंदुर यरीहो अन मैदान दा पोहचुसदुर.

\VS{14}आ दिशी यहोवा सप्पा इस्त्राएलीगोळ मुंद यहोशू उन महिमा वाळुसदुन; अदिक ह्यांग आंदुर मूसा अन भय मानसोर हांग अच यहोशू उन भी भय आऊन जीवन तीम मान्सतेला ईत्तुर.

\VS{15}आग यहोवा यहोशू से अंदुन,

\VS{16}“वाचा अन सन्दुक नेगावाळेर याजकगोळी आग्या कोळ कि यरदन दा टु व्हार्या बंदार.”

\VS{17}रा यहोशू याजकगोळी आग्या कोट्टुन, “यरदन गांगा दा टु व्हार्या बरी.”

\VS{18}अदिक ह्यांग अच यहोवा अन वाचा अन सन्दुक नेगावाळेर याजक यरदन गांगा दा टु व्हार्या बंदुर, अदिक आंदुरव काल जागा मा बिद्दव, आग अच यरदन गांगा अन नीर तान जागा दा बत्त, अदिक पयला घाई तटगोळ मा म्याकुच वाहुसली कुर्त.

\VS{19}पयला तींगुळ इन हतवा दिशी इक प्रजा अन लॉकुर यरदन गांगा दा टु होटकु यरीहो अन पुर्वी सीमा मा गिलगाल दा तान ड्यारा हाकदुर.

\VS{20}अदिक जो हन्नेळ कल्ल यरदन गांगा दा टु तेगुकु आगीदव, अवरी यहोशू गिलगाल दा निदरूसदुन.

\VS{21}आग आव इस्त्राएलगोळ से अंदुन, “मुंद याग नीम चिकोर तान तान आप्प से ईद केळुल, ‘ईव कल्लगोळ्द येन मतलब आद?’

\VS{22}आग नीव आंदरी ईद हेळेतीर, ‘ई यरदन गांगा अक नाव इस्त्राएलीगोळ वंळ्गींद जागा मा नळुकु आपाटी होगीदेव.’

\VS{23}यतिकी ह्यांग नीम परमेश्वर यहोवा क्याचाँद समुद्र अक नाम आप्पाटी आगासताका नाम मुंद टु सरकुसकु वंळ्गीद ईटीदुन, हांग अच आव यरदन गांगा अन नीर भी नीम आप्पाटी आगासताका नीम मुंद टु सरकुसकु वंळ्गीद ईटदुन;

\VS{24}इदुरसाटी कि पृथ्वी इन सप्पा द्याशगोळ लॉकुर जानसुल कि यहोवा अन कय ताकतवर आद; अदिक नीव हमेशा तान परमेश्वर यहोवा अन अंज्क मान्सतेला ईरी.”




\par }\Chap{5}{\SH गिलगाल दा इस्‍त्राएलीगोळ्‍द खतना माळकु आगोद अदिक फसह मनुसोद
\par }
{\PP \VerseOne{1}याग यरदन इन पश्चिम इन दी ईरावाळेर एमोरियागोळ सप्पा राजागोळ, अदिक समुद्र अन हाती ईरावाळेर कनानीगोळ सप्पा राजागोळ ईद केळदुर, कि यहोवा इस्त्राएलीगोळ पार आगासताका आंदुर मुंदु टु यरदन इन नीर सरकुसकु वंळ्गींद ईट्यान, आग इस्त्राएलीगोळ्द अंज्क इन मारा आंदुर्द मन घबरूसेत, अदिक आंदुर्द जीव दा जीव ईतीदील.

\VS{2}आ समय यहोवा यहोशू से अंदुन “चकमक कल्ल इन चाकुगोळी माळसुसकु दुसरा घन इस्त्राएलीगोळ्द खतना माळसुस कोम.”

\VS{3}आग यहोशू चकमक कल्ल इन चाकुगोळी माळसुसकु खतना हेसुर इन पहाळी मा इस्त्राएली लॉकुर्द खतना माळसुसदुन.

\VS{4}अदिक यहोशू जो खतना माळसुसदुन, ईदुर्द कारण ईद हुन, कि यास मंळसा युध्द इन योग्य मिस्त्र दा टु होटीदुर आंदुर सप्पा मिस्त्र टु होट्टुर मा आळी इन हादी मा सोतोगीदुर.

\VS{5}जो मंळसा मिस्त्र द्याश टु होटीदुर आ सप्पा मुंदुर्द रा खतना आगेगीत, लेकीन यास आंदुर्द मिस्त्र टु होट्टुर मा आळी इन हादी मा पैदा आदुर आंदुर दा टु यारदु खतना ईला आगीत.

\VS{6}\FTNT{*}{{\FR 5:6 }{\FR{5:6
}}{\FT{गिनती 14:28-35}}}यतिकी इस्त्राएली रा चालीस वर्ष ताका आळी दा वयाळतेला ईत्तुर, यागासताका आ सप्पा जाती इन लॉकुर, मतलब यास युध्द अन योग्य लॉकुर मिस्त्र टु होटीदुर आंदुर नष्ट आगेगीदील, यतिकी आंदुर यहोवा अन ईला मान्सीदुर; इदुरसाटी यहोवा आंदुर से किर्‍या तिनकु अंदीदुन, कि जो द्याश ना नीम पुर्वजगोळ से किर्‍या तीनकु नीमी कोळली हेळीदीन, अदिक अदुर दा हाल अदिक शयद इन धारागोळ वाहुसताव, अद द्याश ना नीमी तोर्सतीदील.

\VS{7}रा आ लॉकुर पारगोळ यारी यहोवा आंदुर जागा मा पैदा माळीदुन, आदुर्द खतना यहोशू से माळसुसदुन, यतिकी हादी मा आंदुर्द खतना ईला आगदुर कारण आंदुर खतना रहित ईरोर.

\VS{8}अदिक याग आ सप्पा जाती इन लॉकुर्द खतना आगेत, आग आंदुर चंगा आगासताका तान तान जागा मा ड्यारा दा ईत्तुर.

\VS{9}आग यहोवा यहोशू से अंदुन, “नीम्द निंदा जो मिस्त्रीगोळ दा आग्याद, अदरी ना ईंद दुर माळदीन.” ई कारण आ जागा अन हेसुर ईंद इन दिन ताका गिलगाल\FTNT{†}{{\FR 5:9 }{\FR{5:9
}}{\FQ{गिलगाल
}}{\FT{गंडलुसोद या दुर माळोद}}} बिदाद.

\VS{10}\XREF{✡}{{\XO 5:10 }{\XO{5:10
}}{\XT{निर्गमन 12:1-13}}}इदुरसाटी इस्त्राएली गिलगाल दा ड्यारा हाक्कु ईत्तुर, अदिक आंदुर यरीहो अन हाती मैदान दा तिंगुळ इन चौदावा दिशी द्यावगा अन होती हाब्ब\FTNT{‡}{{\FR 5:10 }{\FR{5:10
}}{\FQ{हाब्ब
}}{\FT{हाब्‍ब}}} मान्सदुर.

\VS{11}अदिक हाब्ब इन दुसरा दिशी आंदुर आ द्याश इन उपज दा टु अखमीरी रोट्टी अदिक अदा दिशी टु सुळ्द दाना भी तीनली कुरतुर.

\VS{12}\XREF{✡}{{\XO 5:12 }{\XO{5:12
}}{\XT{निर्गमन 16:35}}}अदिक याता दिन टु आंदुर आ द्याश इन फसल दा टु तीनली कुरतुर, अदा दिशी व्हातर्या का मन्ना बंद आगेत; अदिक इस्त्राएलगोळी मुंद यागलु मन्ना सिकीदील, लेकीन आ वर्ष आंदुर कनान द्याश इन फसल दा टु तिंदुर.


\par }{\SH यहोशू अदिक तलवार हुडुकु ऊंद मंळसा
\par }
{\PP \VS{13}याग यहोशू यरीहो अन हाती ईरोन आग आव तान कण्‍ण नेगदुन, अदिक येन नोळदुन, कि कय दा उगळा तलवार हुडुकु ऊंद मंळसा मुंद नीदुरकु आन; अदिक यहोशू आऊन हाती होगकु केळदुन, “येन नी नाम दिकळव हुव, या नाम दुश्मनगोळ दिकळव?”

\VS{14}आग आव उत्तर कोट्टुन, “ईला; बल्‍की ना यहोवा अन सेना अन प्रधान आगकु ईग बंदीन.” आग यहोशू जमीन मा ट्वांगरा टेक्सकु नमस्कार माळदुन, अदिक आऊन से अंदुन, “तान दास उन साटी नान प्रभु उन येन आग्या आद?”

\VS{15}यहोवा अन सेना अन प्रधान यहोशू से अंदुन, “तान केरू काल दा टु तेगुकोम, यतिकी या जागा मा नी नीदुरकु आय अद पवित्र आद.” आग यहोशू हांग अच माळदुन.




\par }\Chap{6}{\SH यरीहो नगर इन विनाश
\par }
{\PP \VerseOne{1}यरीहो अन सप्पा फाटक इस्त्राएलीगोळ अंज्क इन कारण लगातार बंद ईत्तव, अदिक याऊ व्हार्या ईला होगसकोन अदिक बुळ्क ईला होगसकोन.

\VS{2}बाक यहोवा यहोशू से अंदुन, “केळ, ना यरीहो अक आऊन राजा अदिक शूरवीरगोळ सांगुळ नीन वश दा माळ कोळतीन.

\VS{3}इदुरसाटी नीम दा यास योध्दा आर नगर इक घेर्स कोमुल, अदिक आ नगर इन नाकु दी हागुल ऊंद घन वयाळकु बरूल. अदिक आर दिन ताका हिंग अच माळेतीर.

\VS{4}म्यांडागोळ्द सींग इन माळ्द तुरहीगोळ हुडुकु येळ याजकगोळी नळुगोळी, याजकगोळ से अनी कि आंदुर पवित्र सन्दुक इन मुंद नळदार, सातवा दिशी नगर इन नाकु दी येळ फ्यारा माळी, याजकगोळ से अनी कि आंदुर नळुतेला तुरही मुरस्यार.

\VS{5}याजक तुरहीगोळ देल धोळ्द आवाज माळ्यार, याग नीव आ आवाज केळीर रा नीव सप्पा लॉकुर से गर्जन सुरू माळली हेळीतीर, याग नीव हिंग माळीर रा नगर इन दिवारगोळ बिदोदव, आग नीम लॉकुर सीधा नगर दा होदार.”


\par }{\PP \VS{6}ई प्रकार नून उन पार यहोशू याजकगोळी जमा माळदुन, यहोशू आंदुर से अंदुन, “यहोवा अन पवित्र सन्दुक इक हुडुकु नळी अदिक येळ याजकगोळी तुरही हुडुकु नळुली हेळी, आ याजकगोळी सन्दुक इन मुंद नळु पायजे.”

\VS{7}बाक आव लॉकुर से अंदुन, “मुंद वाळुस्कु नगर इन नाकु दी वयाळकु बरी; अदिक अस्त्र शस्त्र वाळेर मंळसा यहोवा अन सन्दुक इन मुंद मुंद नळी.”

\VS{8}अदिक याग यहोशू लॉकुर से ईद मात अंदुन, रा आंदुर येळ याजक जो यहोवा अन मुंद येळ तुरही हुडुकु ईरोर तुरही उयतेला नळदुर, अदिक याजक यहोवा अन पवित्र सन्दुक आंदुर हिंद हिंद हुळकु नळोर.

\VS{9}अस्त्र शस्त्र वाळेर मंळसागोळ याजकगोळ मुंद नळोर, अदिक पवित्र सन्दुक इन हिंद नळावाळेर लॉकुर तुरही मुरसोर अदिक सांगुळ नळोर.

\VS{10}अदिक यहोशू लॉकुरी आग्या कोट्टुन, “यागासताका ना नीमी जयजयकार माळोद आग्या कोळालीन, आगासताका जयजयकार माळबाळेतीर, अदिक न निम्द येनारा शब्द केळदुर दा बरूल, अदिक यातोदु मात नीम बाय दा टु होळ ईला पायजे; याग ना नीमी आग्या कोळाईन आग जयजयकार माळेतीर.”

\VS{11}आव यहोवा अन सन्दुक इक ऊंद घन नगर इन नाकु दी वयाळसदुन; आग आंदुर छावनी दा बंदुर, अदिक ईळ्लक अल्या कळदुर.

\VS{12}यहोशू व्हातर्या येद्दुन, अदिक याजकगोळ यहोवा अन सन्दुक नेगु कोंडुर.

\VS{13}अदिक आ येळ याजकगोळ व्हात इन सींग इन येळ तुरही हुळदुर अदिक यहोवा अन सन्दुक इन मुंद मुंद मुर्सतेला नळदुर; अदिक आंदुर मुंद अस्त्र शस्त्र वाळेर मंळसा नळदुर, अदिक हिंद वाळेर यहोवा अन सन्दुक इन हिंद हिंद नळदुर, अदिक याजकगोळ तुरही मुर्सतेला नळदुर.

\VS{14}ई प्रकार आंदुर दुसरा दिशी भी ऊंद घन नगर इन नाकु दी वयाळकु छावनी दा वापस बंदुर, अदिक ई प्रकार आंदुर आर दिन ताका माळदुर.

\VS{15}बाक आंदुर सातवा दिशी हापाळ जल्दी यदकु अदा रीति देल नगर इन नाकु दी येळ घन वयाळकु बंदुर; सिर्फ अदा दिशी आंदुर येळ घन वयाळदुर.

\VS{16}आग सातवा घन याग याजक तुरही ऊरूतोगोर, आग यहोशू लॉकुर से अंदुन, “जयजयकार माळी; यतिकी यहोवा ई नगर इक नीमी कोट्ट बुटान.

\VS{17}नगर अदिक अदुर्द हर ऊंद वस्तु प्रभु अक बली अन रूप दा अर्पीत माळकु नाश आगेदीत; केवल राहाब वेश्या अदिक यास आकिन मान्या आर आंदुर जित्‍ता बिटकु आदार, यतिकी आक नाम कळुदव दूतगोळी होचकु ईटीदुर.

\VS{18}अदिक नीव नाश माळ्द वस्तुगोळ से सावधानी देल तान तान इक अलग ईटी, हींग आगबाळुल कि नाश इन वस्तु ठहरूस्कु बाद्दा अदा नाश इन वस्तु दा टु येनारा ताकोम कोमी, अदिक ईत्ता प्रकार देल इस्त्राएली छावनी इक भ्रष्ट माळकु अदरी कष्ट दा हाक्क बुळी.

\VS{19}सप्पा व्हान्ना, बेळ्ली अदिक जो बर्तन पीतल अदिक लोहा नव आव, अव यहोवा अन साटी पवित्र आव, अदिक आऊंदा भंडार दा ईटकु आगुल.”

\VS{20}\XREF{✡}{{\XO 6:20 }{\XO{6:20
}}{\XT{इब्रानिगोळ 11:30}}}आग लॉकुर जयजयकार माळदुर, अदिक याजक नरसिंगा ऊरूतेला ईत्तुर. अदिक याग लॉकुर नरसिंगा अन्द शब्द केळदुर रा बाक हापाळ धोळ्द आवाज देल आंदुर जयजयकार माळदुर, आग नगर इन दिवाल बिदोत, अदिक लॉकुर तान तान मुंदी टु आ नगर मा येरेदुर, अदिक नगर इक ताकोम कोंडुर.

\VS{21}अदिक येन गंळ्सुर, येन आर्तेर, येन हारोदोर, येन हाळाबाट्टुर, बल्‍की गोसीगोळ, म्यांडागोळ, मर्रगोळ, गदहागोळ, अदिक यास नगर दा ईरोर, आ सप्पा मुंदरी आंदुर नाश इन वस्तु सम्सकु तलवार देल कोंद बुटुर.

\VS{22}आग यहोशू आ येढ्ढु मंळसागोळ से जो आ द्याश इन भेद ताकोमली होगीदुर अंदुन, “तान किर्‍या अन अनुसार आ वेश्या अन मान्या होगकु आकी अदिक जो आकिन हात्ती ईतीदार आंदरी भी तेगुक तरी.”

\VS{23}आग आ येढ्ढु हारोदोर भेदीगोळ अंदर होगकु राहाब इक, अदिक आकिन मोय-आप्प, वार्टुर अदिक सप्‍पा मुंदरी जो आकिन मान्या ईरतोगोर, बल्‍की आकिन सप्‍पा परिवार इक तेगुकु तंदुर, अदिक इस्त्राएल इन छावनी टु व्हार्या कुर्स बुटुर.

\VS{24}आग आंदुर नगर इक अदिक जो येनारा अदुर दा ईरोद, सप्‍पा अक बेक्‍की हचकु होताक बुटुर; सिर्फ व्हान्ना, बेळ्ली अदिक जो बर्तन पीतल अदिक लोहा नव ईरव, अवरी आंदुर यहोवा अन भवन इन भंडार दा ईट बुटुर.

\VS{25}\XREF{✡}{{\XO 6:25 }{\XO{6:25
}}{\XT{इब्रानिगोळ 11:31}}}अदिक यहोशू राहाब वेश्या अदिक आकिन आप्प उन घराना अक, बल्‍की आकिन सप्‍पा लॉकुरी जित्‍ता बिट्ट बुटुर, अदिक ईगासताका आकिन वंश इस्त्राएलीगोळ बीच दा ईरतद, यतिकी जो दूतगोळी यहोशू यरीहो अन भेद ताकोमली कळीदुन आंदरी आक होचकु ईटीदुर.

\VS{26}\XREF{✡}{{\XO 6:26 }{\XO{6:26
}}{\XT{१ राजा 16:34}}}बाक अदा समय यहोशू इस्त्राएलीगोळ मुंद किर्‍या तिंदुन, अदिक अंदुन, “जो मंळसा येदकु ई नगर यरीहो अक मात्त माळ्यान आव यहोवा अन दी टु श्रापित आदान. याग आव अदुर्द पायवा हाक्यान आग आऊन धोळ पार सोत्तान, अदिक याग आव अदुर फाटकगोळी हचुस्यान आग आऊन श्याण्णेव पार सोतोदान.”

\VS{27}अदिक यहोवा यहोशू अन सांगुळ ईत्तुन; अदिक यहोशू अन्द कीर्ति आ सप्पा द्याश दा फैलुसेत.




\par }\Chap{7}{\SH आकान उन पाप
\par }
{\PP \VerseOne{1}लेकीन इस्त्राएलीगोळ भेंट इन वस्तुगोळ बारा दा विश्वासघात माळदुर; मतलब यहूदा वंश इन आकान, जो जेरहवंशी जब्दी अन नातु अदिक कर्मी अन पार ईरोन, आव भेंट इन चिजगोळ दा टु येनारा ताकोम कोंडुन; ई कारण देल यहोवा अन कोप इस्त्राएलीगोळ मा भळकुसेत.

\VS{2}यहोशू यरीहो टु आई हेसुर इन नगर इन हाती, जो बेतावेन टु हतकु बेतेल इन पूर्व अन दी आद, येनारा मंळसागोळी ईद अनकु कळुदुन, “होगकु द्याश इन भेद तरी.” अदिक आ मंळसागोळ होगकु आई नगर इन भेद ताकोंडुर.

\VS{3}अदिक आंदुर यहोशू उन हाती वापस बंदकु अंदुर, “सप्पा लॉकुर अल होगबाळुल, येढ्ढ मुर हजार मंळसा होगकु आई नगर इक जीक्स सकतार; सप्पा लॉकुरी अल होगोद कष्ट कोळबाळ, यतिकी आ लॉकुर थ्वाळासा अच आर.”

\VS{4}इदुरसाटी लगभग मुर हजार लॉकुर अल होदुर; लेकीन आई नगर इन ईरावाळेर मुंद टु ओळेदुर,

\VS{5}आग आई नगर इन ईरावाळेर आंदुर दा टु छत्तीस मुंदुरी कोंद बुट्टुर, अदिक तान फाटक टु शबारीम\FTNT{*}{{\FR 7:5 }{\FR{7:5
}}{\FQ{शबारीम
}}{\FT{शबारीम इक कल्ल इन खदान अनतार}}} ताका आंदुर्द पीछा माळकु उतार भाग दा आंदरी कोनतेला होदुर. आग लॉकुर्द मन पिघलुसकु थंडा बिदोत.


\par }{\PP \VS{6}आग यहोशू तान कपळा हरदुर, अदिक आव अदिक इस्त्राएली बाट्ट लॉकुर यहोवा अन सन्दुक इन मुंद बाय इन भार देल बिदकु जमीन मा द्यावगा ताका बिदकु ईत्तुर; अदिक आंदुर तान तान ताल्ला मा धुळा हाकदुर.

\VS{7}अदिक यहोशू अंदुन, “हाय, प्रभु यहोवा, नी तान ई प्रजा अक यरदन इन पार यती तंद? येन नामी एमोरिया अन वश दा माळकु नष्ट माळोर साटी तंद्या? भला आगेत कि नाव संतोष माळकु यरदन इन आप्पाटी ईरायदेव!

\VS{8}हाय, प्रभु ना येन अनाईन, याग इस्त्राएलगोळ तान दुश्मनगोळी बेन तोरस्यार!

\VS{9}यतिकी कनानी जाती बल्‍की ई द्याश इन सप्पा ईरावाळेर ईद केळकु नामी घेर्स कोंडार, अदिक नाम हेसुर पृथ्वी मा टु मिटुस कोंडार; बाक नी तान धोळ्द हेसुर इन साटी येन माळ्या?”

\VS{10}यहोवा यहोशू से अंदुन, “येळ, नीदरेग, नी यती ई प्रकार बाय इन भार जमीन मा बिदकु आय?

\VS{11}इस्त्राएलगोळ पाप माळ्यार; अदिक जो वाचा ना आंदुर से तान सांगुळ कटसुसीदीन अदरी आंदुर मुर्द बुटार, आंदुर भेंट इन वस्तुगोळ दा टु ताकोंडुर, बल्‍की चोरी भी माळदुर, अदिक छल माळकु अदरी तान सामान दा ईट कोंडार.

\VS{12}ई कारण इस्त्राएली तान दुश्मनगोळ मुंद नीदुरकु ईर सकालुर; आंदुर तान दुश्मनगोळी बेन तोर्सतार, इदुरसाटी कि आंदुर खुद अर्पन इन वस्तु आगेग्यार. अदिक यागासताका नीव तान बीच दा टु भेंट इन वस्तु उन सत्यानाश माळ कोमालीर, आगासताका ना मुंद नीम सांगुळ ईर सकालीन.

\VS{13}येळ, प्रजा अन लॉकुरी पवित्र माळ, आंदुर अन; ‘व्हातर्या ताका तान तान इक पवित्र माळकु ईटी; यतिकी इस्त्राएली इन परमेश्वर ईद अनतान, “हे इस्त्राएल, नीन बीच दा भेंट इन वस्तु आद; इदुरसाटी यागासताका नी अर्पन इन वस्तु इक तान बीच दा टु दुर माळाल आगासताका नी तान दुश्मनगोळ मुंद नीदुरकु ईर सकाल.”

\VS{14}नाळ व्हातर्या नीम सप्पा मुंदरी यहोवा अन मुंद नीदरोद बिद्दीत, सप्पा परिवार समूह यहोवा अन मुंद पेश आदर, यहोवा ऊंद परिवार समूह अक नीवळुस्यान, आग सिर्फ अदा परिवार यहोवा अन मुंद नीदरीत, आग आ परिवार समूह दा टु यहोवा ऊंद वंश इक नीवळुस्यान. आग बस अदा वंश यहोवा अन मुंद निदुरकु ईत्तीत, आग यहोवा आ वंश इन हर परिवार इन परख माळ्यान, आग यहोवा आ वंश दा टु ऊंद परिवार इक नीवळुस्यान, आग अद परिवार आबना यहोवा अन मुंद नीदुरकु ईत्तीत, आग यहोवा आ परिवार इन हर मंळसा अन जाँच माळ्यान.

\VS{15}आग जो मंळसा भेंट इन वस्तु ईटकु हुळसुसकु आदान, अदिक जो येनारा आऊन ईतीदाद बेक्‍की दा हाक्कु होताक्कु आदीत; यतिकी आव यहोवा अन वादा अक मुरदान, अदिक इस्त्राएल दा अनुचित कर्म माळ्यान.’ ”

\VS{16}यहोशू व्हातर्या येदकु इस्त्राएलगोळी वंश वंश माळकु हात्ती वोतुन, अदिक यहूदा अन वंश हुळसुसकु आत;

\VS{17}आग आव यहूदा अन परिवार इक हात्ती माळदुन, अदिक जेरह वंशगोळ कुल हुळसुसकु आत; बाक जेरह वंशगोळ घराना अन ऊंद ऊंद मंळसा अक हात्ती तंदुन, अदिक जब्दी हुळसुसकु आदुन;

\VS{18}आग यहोशू ई परिवार इन सप्पा मंळसागोळी यहोवा अन मुंद बरली हेळदुन, यहूदा कर्मी इन पार आकान इक नीवळुसदुन, कर्मी जब्दी इन पार ईरोन अदिक जब्दी जेरह उन पार ईरोन.

\VS{19}आग यहोशू आकान से अनली कुरतुन, “हे नान पारा, इस्त्राएल उन परमेश्वर उन महिमा माळ, अदिक आऊन स्तुति माळ; अदिक जो येनारा नी माळ्या अद नानी हेळबुळ, अदिक नान से येनु छप्सबाळ.”

\VS{20}आकान यहोशू उक उत्तर कोट्टुन, “सहीदा ना इस्त्राएल उन परमेश्वर यहोवा अन विरूद्‍ध पाप माळीन, अदिक ई प्रकार ना माळीन,

\VS{21}कि याग नानी लूट दा शिनार द्याश इन ऊंद सुंदर ओढ़ना, अदिक येढ्ढ किलो बेळ्ली, अदिक आर्धा किलो व्हान्ना अन ऊंद ईटा कांळ्सत, आग ना अऊर्द लालच माळकु अवरी ईट बुट्टीन; अव नान ड्यारा अन बुळ्क जमीन दा नळ्सकु आव, अदिक सब से ल्यालमा बेळ्ली आद.”

\VS{22}आग यहोशू थ्वाळासा लॉकुरी कळुदुन, अदिक आंदुर आ ड्यारा दा होदुर; अदिक येन नोळदुर, कि अव वस्तु आऊन ड्यारा दा नळ्सकु आव, अदिक सप्पा अन ल्यालमा बेळ्ली आद.

\VS{23}अवरी आंदुर ड्यारा दा टु तेगुकु यहोशू अदिक सप्पा इस्त्राएलीगोळ हाती तनकु यहोवा अन मुंद ईट बुट्टुर.

\VS{24}आग सप्पा इस्त्राएलगोळ सांगुळ यहोशू जेरहवंशी आकान उक, अदिक आ बेळ्ली अदिक आ ओढ़ना अक अदिक व्हान्ना अन ईटा अक, अदिक आऊन पोर पारगोळी, अदिक आऊन वस्तागोळी, गदहा अदिक मर्र म्यांढ्ढा अक, अदिक आऊन ड्यारा अक, मतलब जो येनारा आऊन ईरोद आ सप्पा अक आकोर हेसुर इन घाटी दा वोतुन.

\VS{25}आग यहोशू आऊन से अंदुन, “नी नामी यती कष्ट कोट्या? ईंद इन दिन यहोवा नीनी कष्ट कोट्टान.” आग सप्पा इस्त्राएलगोळ आऊन मा पथराव माळदुर; अदिक आंदरी बेक्‍की दा हाक्कु होताकदुर, अदिक आंदुर म्याकुच कल्लगोळ हाक बुट्टुर.

\VS{26}अदिक आंदुर आऊन म्याकुच कल्लगोळ्द धोळ्द ढग माळ कोंडुर जो ईंद ताका माळकु आद; आग यहोवा अन भळकुसकु कोप शांत आगेत. ई कारण आ जागा अन हेसुर ईंद ताका आकोर इन घाटी\FTNT{†}{{\FR 7:26 }{\FR{7:26
}}{\FQ{आकोर इन घाटी
}}{\FT{दुख कोळावाळा जागा}}} बिदकु आद




\par }\Chap{8}{\SH आई नगर मा कब्जा अदिक विनाश
\par }
{\PP \VerseOne{1}आग यहोवा यहोशू से अंदुन, “अंजबाळ, अदिक नीन मन कच्चा आगबाळुल; नेळु कटकु सप्पा योध्दागोळी सांगुळ हुडु, अदिक आई नगर मा चळाई माळ; केळ, ना आई नगर इन राजा अक आऊन प्रजा अदिक आऊन नगर अदिक जागा अन सांगुळ नीन वश दा माळ कोंडीन.

\VS{2}अदिक ह्यांग नी यरीहो नगर अदिक अदुर राजा से माळ्द हांग अच आई नगर अदिक अदुर राजा अन सांगुळ भी माळेत; सिर्फ नीव जनावरगोळ सांगुळ आऊन लुट रा तान साटी ताकोम सक्या; इदुरसाटी आ नगर इन हींद तान मंळसागोळी घात दा हचबुळी.”


\par }{\PP \VS{3}अत: यहोशू सप्पा योध्दागोळ सांगुळ आई नगर मा चळाई माळोद तैयारी माळदुन; अदिक यहोशू तीस हजार मंळसागोळी जो शूरवीर ईरोर नीवळुसकु ईळ्लकी का आग्या कोटकु कळुदुन.

\VS{4}अदिक आंदरी ईद आग्या कोट्टुन, “केळी, नीव आ नगर इन हिंद इन दी घात हचकु कुर्तकु ईरेतीर; नगर टु हापाळ दुर होगबाळेतीर, अदिक सप्पा लॉकुर तैयार ईरेतीर;

\VS{5}अदिक ना तान सप्पा साथीगोळ सांगुळ आ नगर इन हाती होगाईन, अदिक याग आंदुर पयले अन घाई नाम सामना माळोर साटी होट्टार, आग नाव आंदुर मुंदु टु ओळेव;

\VS{6}आग आंदुर ईद सोचकु, कि आंदुर पयले अन घाई नाम मुंदु टु ओळेत्यार, नाम्द पीछा माळ्यार; ई प्रकार नाव आंदुर मुंदु टु ओळकु आंदरी नगर टु दुर तेगुकु वोतेव;

\VS{7}आग नीव तान होचकोमकु जागा मा टु बरेतीर अदिक नगर मा अधिकार माळ कोमेतीर, नीम परमेश्वर यहोवा नीमी जिकसोद ताकत कोट्टान.

\VS{8}नीमी अदा माळ पायजे जो यहोवा अनतान, नान मा नजर ईटी, ना नीमी आक्रमण इन आदेश कोळाईन. नीव याग नगर मा अधिकार माळीर आग अदरी होताक कोमेतीर.”

\VS{9}आग यहोशू आ सैनिकगोळी आंदुर्द होचकोमोद जागा मा कळु बुट्टुन अदिक हादी कायली कुरतुन, आंदुर बेतेल अदिक आई नगर इन बीच ऊंद जागा मा होदुर, ईद जागा आई नगर इन पश्चिम दा ईरोद. यहोशू तान लॉकुर सांगुळ ईळ्लक तीम अल्या ईत्तुन.

\VS{10}यहोशू व्हातर्या येद्दुन, अदिक लॉकुर गिनती माळकु इस्त्राएली स्याणागोळ सांगुळ लॉकुर मुंद मुंद आई नगर इन दी होदुन.

\VS{11}अदिक आऊन सांगुळोर सप्पा योध्दा येरेदुर, अदिक आई नगर इन हाती पोहचुस्कु आऊन मुंद उत्तर इन दी ड्यारा हाक्क बुट्टुर, अदिक आंदुर अदिक आई नगर इन बीच ऊंद घाटी ईरोद.

\VS{12}आग आव लगभग अईद हजार मंळसा नीवळुसकु बेतेल अदिक आई नगर इन बीच दाकळोद इन पश्चिम इन दी आंदरी घात दा कुरसुस बुट्टुन.

\VS{13}अदिक याग लॉकुर नगर इन उत्तर इन सप्पा सेना अक अदिक आऊन पश्चिम इन दी घात दा कुर्तकु ईरोर आंदरी भी ठिकाणा मा माळ कोंडुन, आग यहोशू अदा दिशी ईळ्लकी घाटी इन बीच होदुन.

\VS{14}याग आई नगर इन राजा ईद नोळदुन, आग आंदुर फुर्ती माळकु व्हातर्या येद्दुर, अदिक राजा तान सप्पा प्रजा अक हुडुकु इस्त्राएलीगोळ मुंद आंदुर लळुसली तेगुकु ठहरूस्द जागा मा जो अराबा अन मुंद आद पोहचुसदुन; अदिक आव ईला जानसोन कि नगर इन हिंद लॉकुर घात हचकु कुर्तकु आर.

\VS{15}आग यहोशु अदिक सप्पा इस्त्राएलीगोळ पीछा माळोर साटी कारू कारूकु कार्सकु आदुर; अदिक आंदुर यहोशू अन पीछा माळतेला नगर टु दुर होटोदुर.

\VS{16}आग नगर इन सप्पा लॉकुर इस्त्राएलीगोळ्द पीछा माळोर साटी कारूकु आदुर; अदिक आंदुर यहोशू उन पीछा माळतेला नगर टु दुर होट्ट बुट्टुर.

\VS{17}अदिक ना आई नगर दा अदिक ना बेतेल दा याऊ मंळसा ईतीदील, जो इस्त्राएल इन पीछा माळोर साटी ईला होगीदान; अदिक आंदुर नगर इक खुला बिटकु इस्त्राएलीगोळ्द पीछा माळदुर.

\VS{18}आग यहोवा यहोशू से अंदुन, “तान कय इन बर्छा आई नगर इन दी वाळुस; यतिकी ना अदरी नीन कय दा कोट्ट बुळाईन.” अदिक यहोशू तान कय इन बर्छा अक नगर इन दी वाळुसदुन.

\VS{19}आऊन कय वाळुसतेला अच जो लॉकुर घात दा कुर्तकु ईरोर आंदुर झटपट तान जागा मा टु येद्दुर, अदिक वोळकु नगर दा प्रवेश माळदुर अदिक अदरी ताकोम कोंडुर; अदिक झटपट अल बेक्‍की हच बुट्टुर.

\VS{20}याग आई नगर इन लॉकुर हिंद तिर्गकु नोळदुर, रा येन नोळदुर, कि नगर इन धुंगा आकाश इन दी येळेत्याद; अदिक आंदरी ना ईत्त वोळोद शक्ति ईत्त, अदिक ना रा आत्त, अदिक जो लॉकुर आळी इन दी वोळोर आंदुर तिर्गकु तान खेदाळसा वाळेर मा बिद्दुर.

\VS{21}याग यहोशू अदिक सप्पा इस्त्राएलगोळ नोळदुर कि घातीगोळ नगर इक ताकोम कोंडुर, अदिक अदुर धुंगा येळेत्याद, आग वापस बंदकु आई नगर इन मंळसागोळी कोनली कुरतुर.

\VS{22}आग आ सैनिक जो होचकोमकु ईरोर, युध्द दा मदत साटी नगर टु व्हार्या बंदुर. आई नगर इन सैनिक इन येढ्ढु दी इस्त्राएल ईनोर सैनिक ईरोर, आई नगर ईनोर सैनिक जाल दा फसुसीगिदुर. इस्त्राएल आंदरी पराजीत माळदुर. आंदुर आगासताका लळुसतेला ईत्तुर यागासताका आई इन ऊंद भी मंळसा जित्ता ईला ईरोन, आंदुर दा टु याऊ वोळ सकिदील.

\VS{23}लेकीन आई अन राजा जित्ता बिटकु आदुन. यहोशू उन सैनिक आऊक आऊन हाती तंदुर.


\par }{\PP \VS{24}युध्द इन समय, इस्त्राएल इन सेना आई नगर इन सैनिकगोळी मैदानगोळ दा अदिक मरूभूमी दा ढकलुसदुर अदिक ई प्रकार इस्त्राएल इन सेना आई नगर टु सप्पा सैनिकगोळी कोन्नोद क्याल्सा मैदानगोळ दा अदिक मरूभूमी दा पुरा माळदुर. आग इस्त्राएल नोर सप्पा सैनिक आई इक बंदुर. आग आंदुर आ लॉकुरी जो नगर दा जीत्ता ईरोर तलवार देल कोंद बुट्टुर.

\VS{25}आ दिशी आई नगर इन सप्पा लॉकुर सोत्तुर, अल हन्नेळ हजार आर्तेर अदिक मंळसागोळ ईरोर.

\VS{26}यतिकी यागासताका यहोशू आई नगर इन सप्पा निवासीगोळ्द सत्यानाश माळ कोंडीदिल आगासताका तान कय, यदुर देल बर्छा वाळुसीदुन, बाक जेळदीदील.

\VS{27}यहोवा अन आ आग्या अन अनुसार जो आव यहोशू उक कोटीदुन इस्त्राएलीगोळ जनावर अदिक नगर इन लुट तान माळ कोंडुन.

\VS{28}आग यहोशू आई नगर इक होताकसुस दुन अदिक अदरी सदा साटी खंडर माळ कोंडुन: अद ईंद ताका भर भंगाळ आद.

\VS{29}अदिक आई नगर इन राजा अक आव द्यावगा ताका मार्र मा लटकुसकु ईटदुन; अदिक सूर्य मुळ्क्त मुळ्क्त यहोशू उन आग्या देल आऊन लाश मार्र मा टु ईळ्सकु नगर इन फाटक इन मुंद भीटकु आत, अदिक आऊन मा कल्लगोळ्द धोळ्द ढेर हाक्कु आत, जो ईंद ताका माळकु आद.


\par }{\SH एबाल पहाळी मा व्यवस्था अन्द पाठ
\par }
{\PP \VS{30}\XREF{✡}{{\XO 8:30 }{\XO{8:30
}}{\XT{व्यवस्थाविवरण 27:2-8}}} आग यहोशू इस्त्राएल उन परमेश्वर यहोवा अन साटी एबाल पहाळी मा ऊंद वेदी माळसुसदुन,

\VS{31}\XREF{✡}{{\XO 8:31 }{\XO{8:31
}}{\XT{निर्गमन 20:25}}}ह्यांग यहोवा अन दास मूसा इस्त्राएलगोळी आग्या कोटीदुन, अदिक ह्यांग मूसा अन व्यवस्था अन किताब दा लिख्सकु आद, आव हींग कल्लगोळ्द ऊंद वेदी माळदुन यदुर मा यातोदु प्रकार इन औजार नळ्सकु आगीदील. अदिक अदुर मा आंदुर यहोवा अन साटी होमबली अदिक मेलबली येर्सदुर.

\VS{32}अदा जागा मा यहोशू इस्त्राएलीगोळ मुंद आ कल्लगोळ म्याकुच मूसा अन व्यवस्था, जो आव लिखसीदुन, अदुर्द नकल माळसुसदुन.

\VS{33}अदिक आंदुर, येन देशी येन परदेशी, इस्त्राएल इन सप्पा लॉकुर पवित्र संदुक इन नाकु दी नीदुरकु ईरोर. आंदुर आ लेवीवंशी याजकगोळ मुंद नीदुरकु ईरोर, जो यहोवा अन वादा अन पवित्र सन्दुक इक हुडुकु नळोर. इस्त्राएली अदिक गैर इस्त्राएली सप्पा लॉकुर अल नीदुरकु ईरोर अदिक अन्य आरधा लॉकुर गरिज्जीम पर्वत इन मुंद नीदुरकु ईरोर. यहोवा अन सेवक मूसा आंदुर से हिंग माळली अंदीदिन. मूसा आंदुर से हिंग माळोरसाटी ई आशीर्वाद इन साटी अंदीदुन.

\VS{34}आग यहोशू व्यवस्था अन सप्पा वचनगोळी वाचुसदुन. यहोशू आशीर्वाद अदिक अभिशाप वाचुसदुन. आव सप्‍पा येनारा आ तरीका देल वाचुसदुन, याता तरीका देल अद व्यवस्था अन किताब दा लिख्सकु ईरोद.

\VS{35}\XREF{✡}{{\XO 8:35 }{\XO{8:35
}}{\XT{व्यवस्थाविवरण 11:29; 27:11-14}}}इस्त्राएल इन सप्‍पा लॉकुर अल जमा ईरोर, सप्‍पा आर्तेर, चिकोर अदिक इस्त्राएल इन लॉकुर सांगुळ ईरावाळेर सप्पा विदेशी अल जमा ईरोर अदिक यहोशू मूसा अन द्वारा कोटकु आग्‍याव हर ऊंद आदेश उक वाचुसदुन.




\par }\Chap{9}{\SH गिबोनिगोळ्द यहोशू अक ध्वाका कोळोद
\par }
{\PP \VerseOne{1}ईद केळकु हित्ती, एमोरी, कनानी, परिज्जी, हिब्बी, अदिक यबूसी, यास राजा यरदन इन ईप्पाटी पहाळी द्याश दा अदिक ल्यालमा अन द्याश दा, अदिक लबानोन इन मुंद इन महासागर इन किनारा मा ईरतोगोर,

\VS{2}आंदुर ऊंद मन आगकु यहोशू अदिक इस्त्राएलीगोळ सांगुळ लळाई माळोर साटी जमा आदुर.

\VS{3}याग गिबोन इन निवासीगोळ केळदुर कि यहोशू यरीहो अदिक आई नगर से येन येन माळदुर,

\VS{4}आग आंदुर छल माळदुर, अदिक राजदूतगोळ भेष माळकु तान गदहागोळ मा हाळोव बॉरागोळ, अदिक हाळोव हरदव, अदिक जोळ्सदव दाखमधु अन चिलागोळ कटदुर

\VS{5}तान कालगोळ दा हाळोव केरू, अदिक मय मा हाळोव कपळा हाक्कु, अदिक तान भोजन इन साटी वंळ्गींद अदिक बुर्सी हद्द रोट्टी हुळदुर.

\VS{6}आग आंदुर गिलगाल इन छावनी दा यहोशू उन हाती होगकु आऊन से अदिक इस्त्राएली मंळसागोळ से अनली कुरतुर, “नाव दुर द्याश टु बंदेव; इदुरसाटी ईग नीव नाम से वादा माळी.”

\VS{7}\XREF{✡}{{\XO 9:7 }{\XO{9:7
}}{\XT{निर्गमन 23:32; 34:12; व्यवस्थाविवरण 7:2}}}इस्त्राएली मंळसागोळ आ हिब्बीगोळ से अंदुर, “येन मालुम नीव नाम बीच दा का ईरतीदीर; बाक नाव नीम से वादा ह्यांग माळेव?”

\VS{8}आंदुर यहोशू से अंदुर, “नाव नीनोर दास हुयेव.” आग यहोशू आंदुर से अंदुन, “नीव यार हुईर? अदिक येल टु बंदीर?”

\VS{9}आंदुर आऊन से अंदुर, “नीन दास हापाळ दुर इन द्याश टु नीन परमेश्वर यहोवा अन हेसुर केळकु बंदार; यतिकी नाव ईद सप्पा केळेव, मतलब आऊन किर्ती अदिक जो येनारा आव मिस्त्र दा माळदुन,

\VS{10}\XREF{✡}{{\XO 9:10 }{\XO{9:10
}}{\XT{गिनती 21:21-35}}}अदिक जो येनारा आव एमोरिया अन येढ्ढु राजागोळ सांगुळ माळदुन जो यरदन इन आप्पाटी पूर्व दिशा दी ईरतोगोर, मतलब हेशबोन इन राजा सीहोन से, अदिक बाशान उन राजा ओग से जो अश्तारोत दा ईरोन.

\VS{11}इदुरसाटी नाम मान्यागोळोर बाट्टुर अदिक नाम द्याश इन सप्पा निवासीगोळ नाम से अंदुर, कि हादी इन साटी तान सांगुळ भोजन इन सामान हुळकु आंदुर से सीकली होगी, अदिक आंदुर से अनेतीर, कि नाव नीमोर दास हुयेव; इदुरसाटी ईग नीव नाम से वादा माळी.

\VS{12}नामव रोट्टीगोळी नोळी, याग नाव लॉकुर मान्ना बीटीदेव आग ईव बिस्स अदिक ताजा ईरव. लेकीन ईग नी नोळेत्या कि ईव वंळ्गेदव अदिक ईवरी बुर्सी हत्तेग्याद.

\VS{13}बाक ईव अंगुर इन रास्सा अन चिला नाव तुमीदेव, आग रा व्हाशेव ईरव, लेकीन नोळी ईग ईव हरदोग्याव; अदिक नामव ईव कपळा अदिक केरूगोळ हापाळ लम्बा यात्रा अन कारण पुराना आगेग्याव.”

\VS{14}आग आ मंळसागोळ यहोवा से बीना सलाह ताकोमकु आंदुर भोजन दा टु थ्वाळासा तिंद कोंडुर.

\VS{15}आग यहोशू आंदुर से मेल माळकु आंदुर से ईद वादा माळदुन, कि नीमी जीत्ता बीट्टेव; अदिक मंडली इन स्याणागोळ आंदुर से किर्‍या तिंदुर.


\par }{\PP \VS{16}आंदुर सांगुळ वादा माळदुर मुर दिन इन बाद्दा आंदरी ईद समाचार सिक्त, कि आंदुर नाम हात्तीगोळोर ईरावाळेर लॉकुर उर, अदिक नाम बीच दा अच बसुस्कु आर.

\VS{17}आग इस्त्राएली अल टु होटकु तीसरा दिशी आंदुर नगरगोळी यूर हेसुर गिबोन, कपीरा, बेरोत, अदिक किर्यत्यारीम दा पोहचुसदुर.

\VS{18}अदिक इस्त्राएलगोळ आंदरी कोंदीदील, यतिकी मंडली इन स्याणागोळ आंदुर सांगुळ इस्त्राएल ईनव परमेश्वर उन किर्‍या तिंदीदुर. आग सप्पा मंडली इन लॉकुर स्याणागोळ्द विरूद्ध कुळकुळसली हतदुर.

\VS{19}आग सप्पा प्रधानगोळ सप्पा मंडली से अंदुर, “नाव आंदुर से इस्त्राएल इन परमेश्वर उन किर्‍या तिंदेव, इदुरसाटी ईग नाव आंदरी कय हच सकालेव.

\VS{20}नाव आंदुर से ईदा माळेव कि आ किर्‍या अन अनुसार नाव आंदरी जीत्ता बीट्ट बुट्टेव, ईलारा नाम्द तिंद किर्‍या अन कारण नाम मा क्रोध बीद्दीत.”

\VS{21}बाक स्याणागोळ आंदुर से अंदुर, “आंदुर जीत्ता बिटकु आगुल.” अत: स्याणागोळ ईद वचन इन अनुसार आंदुर सप्पा मंडली इन साटी हुळ्ली कडावाळेर अदिक नीर तुमावाळेर आदुर.

\VS{22}बाक यहोशू गिबोन नगर इन लॉकुरी कारूकु अंदुन, “नीव रा नाम बीच दा का ईरतीर, बाक नीव नाम से ईद अनकु यती छल माळदीर, कि नाव नीम से हापाळ दुर ईरतेव?

\VS{23}इदुरसाटी ईग नीव श्रापित आईर, अदिक नीम दा टु याऊ हिंग ईरतीदील जो दास, मतलब नान परमेश्वर उन भवन इन साटी हुळ्ली कडावाळा अदिक नीर तुमावाळा ईरतीदील.”

\VS{24}आंदुर यहोशू उक उत्तर कोट्टुर, “नीन दासगोळ्द ईद सहीदा हेळकु आगीत, कि नीन परमेश्वर यहोवा तान दास मूसा अक आग्या कोटीदुन कि नीमी अद सप्पा द्याश कोळुल, अदिक आंदुर सप्पा ईरावाळेरळ्द नीम मुंदु टु सर्वनाश माळुल; इदुरसाटी नाम लॉकुरी नीम कारण देल तान जीवगोळ्द लाले बीद्दव, इदुरसाटी नाव हिंग क्याल्सा माळदेव.

\VS{25}अदिक ईग नाव नीन वश दा आयेव, ह्यांग व्यवहार नीनी वळ्लीद हततद अदिक वळ्लीद सम्सतद हांगा नी नाम सांगुळ माळ.”

\VS{26}आग आव हांग अच माळदुन, अदिक आंदरी इस्त्राएलगोळ कय दा टु हिंग उळ्सदुन, कि आंदुर आंदरी कोनोर साटी होगीदिल.

\VS{27}लेकीन यहोशू अदा दिशी आंदरी मंडली इन साटी, अदिक जो जागा यहोवा अन साटी नीवळुसकु आगीत आऊन वेदी साटी, हुळ्ली कडावाळेर अदिक नीर तुमावाळेर नीवळुसदुन, ह्यांग कि ईंद ताका आद.




\par }\Chap{10}{\SH एमोरिया मा विजय
\par }
{\PP \VerseOne{1}याग यरूशलेम उन राजा अदोनीसेदेक केळदुन कि यहोशू आई नगर इक ताकोम कोंडुन, अदिक अदुर सत्यानाश माळ कोंडुन, अदिक आव यरीहो अदिक अलेव राजा से माळदुन हांग अच आई नगर अदिक अदुर राजा से माळदुन, अदिक ईद भी केळदुन कि गिबोन इन निवासीगोळ इस्त्राएली से मेल माळदुन, अदिक आंदुर बीच ईरली कुरतार,

\VS{2}आग आंदुर हापाळ अंजेदुर, यतिकी गिबोन धोळ्द नगर बल्की राजनगर इन तुल्य अदिक आई नगर से धोळ्द ईरोद, अदिक अलेर सप्पा निवासी शूरवीर ईरोर.

\VS{3}इदुरसाटी यरूशलेम इन राजा अदोनीसेदेक इन हेब्रोन इन राजा होहाम, यर्मूत इन राजा पिराम, लाकीश ओन राजा यापी, अदिक एग्लोन इन राजा दबीर इन हाती ईद बातणी कळुदुन:

\VS{4}“नान हाती बंदकु नान मदत माळी, अदिक नळी नाव गिबोन इक कोनाता; यतिकी आव यहोशू अदिक इस्त्राएलगोळ से मेल माळ कोंडुन.”

\VS{5}इदुरसाटी यरूशलेम, हेब्रोन, यर्मूत, लाकीश, अदिक एग्लोन इन अईदु एमोरी राजागोळ तान तान सप्पा सेना जमा माळकु चळाई माळ कोंडुर, अदिक गिबोन इन मुंद ड्यारा हाक्कु अदुर से युध्द छेळ्स बुट्टुर.


\par }{\PP \VS{6}आग गिबोन इन निवासीगोळ गिलगाल इन छावनी दा यहोशू उन हाती ईद बातणी कळुदुर, “तान दासगोळ दी टु नी तान कय सरकुस बाळेत; जल्दी नाम हाती बंदकु नामी ऊळ्स, अदिक नाम्द मदत माळ; यतिकी पहाळी मा ईरावाळेर एमोरिया अन सप्पा राजा नाम विरूद्‍ध जमा आग्यार.”

\VS{7}आग यहोशू सप्पा योध्दागोळ अदिक सप्पा शूरवीरगोळ सांगुळ गिलगाल टु नळदुन.

\VS{8}अदिक यहोवा यहोशू से अंदुन, “आंदुर से अंजबाळ, यतिकी ना आंदरी नीन कय दा माळ बुटीन; आंदुर दा ऊंद भी मंळसा नीन मुंद टिक्स सकतीदिल.”

\VS{9}आग यहोशू रातोरात गिलगाल टु होगकु एकाएक आंदुर मा चढ़ाई माळदुन .

\VS{10}आग यहोवा हिंग माळदुन कि आंदुर इस्त्राएलगोळ से घबरूसेदुर, अदिक इस्राएली गिबोन इन हाती आंदुर्द धोळ्द संहार माळदुर, अदिक बेथोरोन इन चळाव मा आंदुर्द पीछा माळकु अजेका अदिक मक्केदा ताका आंदरी कोनतेला होदुर.

\VS{11}बाक आंदुर इस्त्राएलगोळ मुंदु टु ओळकु बेथोरोन इन तराई मा बंदुर, आग अजेका पोहचुसा ताका यहोवा आकाश टु धोड्डेव धोडडेव गारपीट आंदुर मा बरसुसली कुरतुन, अदिक आंदुर सोतोदुर; जो गारपीट देल सोत्तुर आंदुर गिनती इस्त्राएलगोळ तलवार से सोतकु आदुर आंदुर से येक्‍कुल ईरोद.

\VS{12}आ समय, मतलब याता दिशी यहोवा एमोरिगोळी इस्त्राएलगोळ वश दा माळदुन, आ दिशी यहोशू यहोवा से इस्त्राएलगोळी नोळतेला ई प्रकार अंदुर, “हे सूर्य, नी गिबोन मा, अदिक हे चन्द्रमा, नी अय्यालोन इन तराई इन म्याकुच थाम्सकु ईर.”

\VS{13}\XREF{✡}{{\XO 10:13 }{\XO{10:13
}}{\XT{२ शमूएल 1:18}}}अदिक सूर्य आ समय ताका थाम्सकु ईत्त, अदिक चंद्रमा आ समय ताका ठहरूस्कु ईत्त, यागासताका आ जाती इन लॉकुर तान दुश्मनगोळ से बदला तांकोडीदील. येन ईद मात याशार हेसुर इन किताब दा लिख्सकु हैलेच कि सूर्य आकाश मण्डल इन बीचोबीच ठहरूस्कु ईत्त, अदिक लगभग पुरा दिन ताका मुळकीदिल?

\VS{14}न रा अदुर से पयले यातोदु हिंग दिन आत अदिक न अदुर बाद्दा, यदुर दा यहोवा यातारा मंळसा अन केळीदान; यतिकी यहोवा रा इस्त्राएली इन दी टु लळुसोन.

\VS{15}आग यहोशू सप्पा इस्त्राएलीगोळ सांगुळ गिलगाल इन छावनी इक वापस होटोदुन.


\par }{\SH एमोरिया अन अईद राजागोळ्द यहोशू उन द्वारा बंदी माळकु आगोद
\par }
{\PP \VS{16}आंदुर अईदु राजा ओळकु मक्केदा नगर इन हाती इन गुफा दा होच कोंडुर.

\VS{17}आग यहोशू उक ईद समाचार सिक्त, “अईदु राजा मक्केदा अन हाती इन गुफा दा होचकोमकु नामी सिक्यार.”

\VS{18}यहोशू अंदुन, “गुफा अन बाय मा धोड्डेव धोड्डेव कल्ल हचकु अऊर्द देखभाल इन साटी मंळसागोळी अदुर हाती कुर्सबुळी;

\VS{19}लेकीन नीव ठहरूसबाळी, तान दुश्मनगोळ्द पीछा माळकु आंदुर दा टु जो जो पिछळुस्यार आंदरी कोंद बुळी, आंदरी तान तान नगर दा प्रवेश माळोद मौका कोळबाळी; यतिकी नीम परमेश्वर यहोवा आंदरी नीम कय दा माळ कोंडान.”

\VS{20}याग यहोशू अदिक इस्त्राएली आंदुर संहार माळकु आंदरी नष्ट माळ कोंडार, अदिक आंदुर दा टु जो उळदोग्यार आंदुर तान तान गढ़वाळा नगर दा होक्कदुर.

\VS{21}आग सप्पा लॉकुर मक्केदा अन छावनी इक यहोशू उन हाती सुरक्षित वापस बंदुर; अदिक इस्त्राएलीगोळ विरूद्‍ध याऊ बाय दा टु ऊंद आवाज भी तेगदीदील.

\VS{22}आग यहोशू आग्या कोट्टुन, “गुफा अन बाय खोल्सकु आ अईदु राजागोळी नान हाती तेगुकु तरी.”

\VS{23}आंदुर हिंग अच माळदुर, अदिक यरूशलेम, हेब्रोन, यर्मूत, लाकीश, अदिक एग्लोन उन राजा अईदु राजागोळी गुफा दा टु आऊन हाती तेगुकु तंदुर.

\VS{24}याग आंदुर आ राजागोळ इक यहोशू उन हात्ती तेगुकु तंदुर, आग यहोशू इस्त्राएल इन सप्पा मंळसागोळी कारूकु तान सांगुळ नळावाळेर योध्दागोळ अधिकारीगोळ से अंदुर, “हाती बंदकु तान तान काल ई राजागोळ कुतक्या मा ईटी.” अदिक आंदुर हाती होगकु तान तान काल आंदुर कुतक्या मा ईटदुर.

\VS{25}आग यहोशू आंदुर से अंदुन, “अंज बाळी, अदिक न नीम मन कच्चा आगुल; हिम्मत माळकु मजबुत ईरी; यतिकी यहोवा नीम सप्पा दुश्मनगोळ से यार से नीव लळुसावाळेर आईर हिंगा माळ्यान.”

\VS{26}ईदुर बाद्दा यहोशू आंदरी कोनसुस बुट्टुन, अदिक अईद मार्रगोळ मा लटकुस बुट्टुन. अदिक आंदुर द्यावगा ताका आ मार्रगोळ मा लटकुसकु ईत्तुर.

\VS{27}सूर्य मुळ्क्त मुळ्कत यहोशू से आग्या पाऊसकु लॉकुर आंदरी मार्र मा टु ईळ्सकु अदा गुफा दा येल आंदुर होचकोमकु ईरोर अल हाक बुट्टुर, अदिक आ गुफा अन बाय मा धोड्डेव धोड्डेव कल्ल ईट बुट्टुर, अव ईंद ताका अल्या ईटकु आव.


\par }{\SH अदिक येक्‍कुल एमोरी राज्य मा विजय
\par }
{\PP \VS{28}अदा दिशी यहोशू मक्केदा नगर इक ताकोम कोंडुन, अदिक आऊक तलवार देल कोंदुन, अदिक आऊन राजा अन सत्यानाश माळदुन, अदिक यास प्राणी आंदुर दा ईरव आ सप्पा दा टु यारीकु जीत्ता बिटीदील; अदिक ह्यांग आव यरीहो अन राजा अन सांगुळ माळीदुन हांग अच मक्केदा अन राजा से भी माळदुर.

\VS{29}आग यहोशू सप्पा इस्त्राएली सांगुळ मक्केदा टु नळकु लिब्ना नगर अक होदुन, अदिक लिब्ना से लळुसदुन;

\VS{30}अदिक यहोवा आऊक भी राजा सांगुळ इस्त्राएली इन कय दा माळ कोंडुन; अदिक यहोशू आऊक अदिक अलेर सप्पा प्राणीगोळी तलवार देल कोंदुन; अदिक अदुर दा टु यारीकु भी जीत्ता बिटीदील; अदिक अलेव राजा सांगुळ हांग अच व्यवहार माळदुर ह्यांग आव यरीहो अन राजा अन सांगुळ माळदुन.

\VS{31}बाक यहोशू सप्पा इस्त्राएलीगोळ सांगुळ लिब्ना नगर टु नळुकु लाकीश नगर इक होदुन, अदिक आऊन विरूद्‍ध छावनी हाक्कु लळुसदुन;

\VS{32}अदिक यहोवा लाकीश उक इस्त्राएल इन कय दा माळ कोंडुन, अदिक दुसरा दिशी आव आऊक जीत्स कोंडुन; अदिक ह्यांग आव लिब्ना नगर इन सप्पा प्राणीगोळ इक तलवार देल कोंदीदुन हांग अच आव लाकीश नगर से भी माळदुन.

\VS{33}आग गेजेर उन राजा होराम लाकीश नगर इन मदत माळोर साटी येरेदुन; अदिक यहोशू लॉकुर सांगुळ आऊक भी हिंग बळदुन कि आऊन साटी यारीकु जीत्ता बिटीदिल.

\VS{34}बाक यहोशू सप्पा इस्त्राएली सांगुळ लाकीश नगर टु नळुकु एग्लोन नगर इक होदुन; अदिक आऊन विरूद्‍ध छावनी हाक्कु युध्द माळली कुरतुन;

\VS{35}अदिक अदा दिशी आंदुर अदरी ताकोम कोंडुर, अदिक अदुर दा ईरावाळेर सप्पा प्राणीगोळी तलवार देल कोंदुर; अदिक अदा दिशी ह्यांग आव लाकीश नगर इन सप्पा प्राणीगोळ्द सत्यानाश माळ कोंडुन हांगा आव एग्लोन नगर से भी माळदुर.

\VS{36}बाक यहोशू सप्पा इस्त्राएलीगोळ सांगुळ एग्लोन नगर टु नळुकु हेब्रोन नगर इक होदुन, अदिक अदुर से भी लळाई माळदुन;

\VS{37}अदिक आंदुर अदरी ताकोम कोंडुर, अदिक अदरी अदिक अदुर राजा अदिक सप्पा प्राणीगोळी तलवार देल कोंदुर; ह्यांग यहोशू एग्लोन नगर से माळदुन हांग अच आव हेब्रोन नगर दा भी यारीकु जीत्ता बिटीदिल; आव अदरी अदिक अलेव सप्पा प्राणीगोळ इक नष्ट माळ बुट्टुन.


\par }{\PP \VS{38}आग यहोशू सप्पा इस्त्राएली सांगुळ तिर्गकु दबीर नगर इक होदुन, अदिक आंदुर से लळाई माळदुन;

\VS{39}अदिक राजा सांगुळ आऊक अदिक आऊन सप्पा ऊरगोळ इक ताकोम कोंडुन; अदिक आंदुर आंदरी तलवार देल घात माळदुर; अदिक नगर दा यारीकु जीत्ता बिटिदील, ह्यांग यहोशू हेब्रोन अदिक लिब्ना अदिक आऊन राजा से माळदुर हांग अच आव दबीर अदिक आऊन राजा से भी माळदुन.

\VS{40}ई प्रकार यहोशू आ सप्पा द्याश इक , मतलब पहाळी द्याश, दक्षिण द्याश, ल्यालमागोळोव द्याश, अदिक ढलान द्याश इक, आंदुर सप्पा राजागोळ सांगुळ कोंदुर; अदिक इस्त्राएल इन परमेश्वर यहोवा अन आग्या अन अनुसार यारीकु जीत्ता बिटीदिल, बल्की यास प्राणी ईरव सप्पा अन सत्यानाश माळ कोंडुर.

\VS{41}अदिक यहोशू दक्षिण इन कादेशबर्ने नगर टु गाजा नगर ताका, अदिक उत्तर इन गिबोन नगर ताका सप्पा गोशेन द्याश इन लॉकुरी कोंदुर.

\VS{42}ई सप्पा राजागोळी आंदुर द्याश इन सांगुळ यहोशू ऊंद अच समय दा ताकोम कोंडुन, यतिकी इस्त्राएल उन परमेश्वर यहोवा इस्त्राएलीगोळ दी टु लळुसोन.

\VS{43}आग यहोशू सप्पा इस्त्राएलीगोळ सांगुळ गिलगाल इन छावनी दा वापस बंदुन.




\par }\Chap{11}{\SH राजा याबीन अदिक आऊन संगीगोळ्द यहोशू उन द्वारा हार
\par }
{\PP \VerseOne{1}ईद केळकु हासोर इन राजा याबीन मादोन नगर इन राजा योबाब, अदिक शिम्रोन नगर अदिक अक्षाप नगर इन राजागोळी,

\VS{2}अदिक जो जो राजा उत्तर इन दी पहाळी द्याश दा, अदिक किन्नेरेत इन दक्षिण इन अराबा दा, अदिक ल्यालमा अन द्याश दा, अदिक पश्चिम इन दी दोर नगर इन ऊँचा द्याश दा ईरतोगोर, आंदरी

\VS{3}अदिक पूर्व पश्चिम येढ्ढु दीकळोर ईरावाळेर कनानीगोळ, अदिक एमोरियों, हित्तीगोळी, परिज्जीगोळी, अदिक पहाळी यबूसीगोळी, अदिक मिस्पा द्याश दा हेर्मोन पहाळी इन ल्यालमा ईरावाळेर हिब्बीगोळी बातणी कळुदुर.

\VS{4}अदिक आंदुर तान तान सेना अन सांगुळ, जो समुद्र अन किनारा धुळागोळ घाई हापाळ ईरोद, मीलुस्कु व्हार्या बंदुर, अदिक आंदुर सांगुळ हापाळ सा घ्वाळा अदिक रथ भी ईरव.

\VS{5}आग आंदुर सप्पा राजा सम माळकु जमा आदुर, अदिक इस्त्राएलगोळ सांगुळ लळाई माळोर साटी मेरोम हेसुर इन क्यार्रा अन हाती बंदकु ऊंद सांगुळ छावनी हाकदुर.


\par }{\PP \VS{6}आग यहोवा यहोशू से अंदुन, “आंदुर से अंजबाळ, यतिकी नाळ ना ईदा समय ना आ सप्पा मुंदरी इस्त्राएलगोळ वश दा माळकु कोनसुस बुळाईन; आग नी आंदुर घ्वाळा अन ट्वांगरा अन नश कळसुस बुळेत, अदिक आंदुर रथ होत्ताकु भस्म माळ बुळेत.”

\VS{7}अदिक यहोशू सप्पा योध्दा अन सांगुळ मेरोम हेसुर इन क्यार्रा अन हाती पोहचुस्कु अचानक आंदुर मा आक्रमण माळदुर.

\VS{8}अदिक यहोवा आंदरी इस्त्राएलगोळ कय दा माळ कोंडुर, इदुरसाटी आंदुर आंदरी कोंदुर, अदिक धोळ्द नगर सीदोन अदिक मिस्त्रपोतमैम ताका, अदिक पूर्व अन दी मिस्पे अन मैदान ताका आंदुर पीछा माळदुन; अदिक आंदरी कोंदुन, अदिक आंदुर दा टु यारीकु जीत्ता बिटीदील.

\VS{9}आग यहोशू यहोवा अन आग्या अन अनुसार आंदुर से माळदुन, मतलब आंदुर घ्वाळा अन ट्वांगरा अन नश कळसुस दुन, अदिक आंदुर रथ बेक्‍की दा होत्‍ताकु भस्म माळ बुट्टुर.


\par }{\PP \VS{10}आ समय यहोशू वयाळकु हासोर नगर इक जो पयले आ सप्पा राज्यगोळ्द मुख्य नगर ईरोद ताकोम कोंडुन, अदिक अलेव राजा अक तलवार देल कोंद बुट्टुन.

\VS{11}अदिक यास प्राणी अल ईरव आ सप्पा अक आंदुर तलवार देल कोंदकु सत्यानाश माळदुर; अदिक यातोदु प्राणी इक जीत्ता बिटीदील, अदिक हासोर इक यहोशू बेक्‍की हचकु होताक बुट्टुन.

\VS{12}अदिक आ सप्पा नगरगोळी अलेर सप्‍पा राजागोळ सांगुळ यहोशू ताकोम कोंडुन, अदिक यहोवा अन दास मूसा अन आग्या अन अनुसार आंदरी तलवार देल घात माळकु सत्यानाश माळदुन

\VS{13}लेकीन हासोर उक बिटकु, यारी यहोशू होताक्स बुट्टुन, इस्त्राएल अदिक यातोदारा नगर इक जो तान पहाळी मा बसुस्कु ईरोद होताकिदील.

\VS{14}अदिक ई नगर इन जनावर अदिक ईंदुर सप्पा लूट इक इस्त्राएलगोळ तांद माळ बुट्टुर; लेकीन मंळसागोळी आंदुर तलवार देल कोंद बुट्टुर, ईल ताका कि आंदुर्द सत्यानाश माळ बुट्टुर, कि ऊंद भी प्राणी इक जीत्ता बिटकु आगीदील.

\VS{15}जो आग्या यहोवा तान दास मूसा अक कोटीदुन अदुर्दा अनुसार मूसा यहोशू उक आग्या कोटीदुन अदिक हांगा यहोशू भी माळदुन , जो जो आग्या यहोवा मूसा अक कोटीदुन अऊर दा टु यहोशू अदुर दा यातोदु भी पुरा माळ्द बीना बिटीदील.


\par }{\SH यहोशू अन द्वारा जिक्सदव द्याश
\par }
{\PP \VS{16}आग यहोशू आ सप्पा द्याश इक, मतलब पहाळी द्याश, अदिक सप्पा नेगेब द्याश, अदिक गोशेन द्याश, अदिक ल्यालमागोळोव द्याश, अराबा, अदिक इस्त्राएल इन पहाळी द्याश, अदिक अऊर्द ल्यालमागोळोव द्याश इक,

\VS{17}हालाक हेसुर इन पहाळी टु हुडु , जो सेईर इन ऊचाई मा आद, बालगाद नगर ताका, जो लबानोन इन मैदान दा हेर्मोन पर्वत इन ल्यालमा आद, याट द्याशगोळ आव आ सप्पा द्याशगोळी जीक्स कोंडुर अदिक आ द्याश इन सप्पा राजागोळी हुडुकु कोंद बुट्टुर.

\VS{18}आ सप्पा राजागोळ से युद्ध माळतेला यहोशू उक हापाळ दिन हतदव.

\VS{19}गिबोन इन निवासी हिब्बीगोळी बिटकु अदिक यातारा भी लॉकुर इस्त्राएलगोळ से मेल मिलाप माळीदिल; अदिक सप्पा नगरगोळी आंदुर लळाई माळकु जीक्स कोंडुर.

\VS{20}\XREF{✡}{{\XO 11:20 }{\XO{11:20
}}{\XT{व्यवस्थाविवरण 7:16}}}यतिकी यहोवा अन जो मनसा ईरोद, कि तान आ आग्या अन अनुसार जो आव मूसा अक कोटीदुन आंदुर मा येनु दया माळ बाळुल, बल्की सत्यानाश माळ बुळुल, ई कारण आव आंदुर मन हिंग कठोर माळ बुट्टुर, कि आंदुर इस्त्राएलगोळ्द सामना माळकु आंदुर से युद्ध माळदुर.

\VS{21}आ समय यहोशू पहाळी द्याश दा, बंदकु हेब्रोन, दबीर, अनाब, बल्‍की यहूदा अदिक इस्त्राएल सप्पा पहाळी द्याश दा ईरावाळेर अनाकीगोळ्द नाश माळदुर; यहोशू नगरगोळ सांगुळ आंदुर सत्यानाश माळ कोंडुन.

\VS{22}इस्त्राएल इन द्याश दा यावारा अनाकी ईतीदील; केवल गाजा, गत, अदिक अश्दोद नगर दा यारारा यारारा ईतोदुर.

\VS{23}ह्यांग यहोवा मूसा से अंदीदुन, हांग अच यहोशू अद सप्पा द्याश ताकोम कोंडुन; अदिक आऊक इस्त्राएल इन गोत्र अदिक कुलगोळ अनुसार वाट्सकु आंदरी कोट्ट बुट्टुन. अदिक द्याश इक लळाई देल शांती सिक्त.




\par }\Chap{12}{\SH मूसा अन द्वारा राजागोळ मा विजय
\par }
{\PP \VerseOne{1}\XREF{✡}{{\XO 12:1 }{\XO{12:1
}}{\XT{गिनती 21:21-35; व्यवस्थाविवरण 2:26; 3:11}}}यरदन गांगा अन आप्पाटी सुर्योदय दी, मतलब अर्नोन घाटी टु हुडुकु हेर्मोन पर्वत ताका द्याश, अदिक सप्पा पुर्वी अराबा अन या राजागोळी इस्त्राएलगोळ कोंदकु आदुर आ द्याश इक आंदुर तान अधिकार दा माळ कोंडीदुर अव ईव हुव;

\VS{2}एमोरियो नव हेशबोनवासी राजा सीहोन, जो अर्नोन घाटी इन बीच इन नगर इक बिटकु यब्बोक गांगा ताका, जो अम्मोनीगोळ्द सीमा आद, आरधा गिलाद मा,

\VS{3}अदिक किन्नेरेत हेसुर इन क्यार्रा टु हुडुकु बेत्यशीमोत टु आगकु अराबा अन क्यार्रा ताका, जो खारा समुद्र भी कहलुसतद, पूर्व अन दीकळोद अराबा, अदिक दक्षिण इन दी पिसगा अन ढलान इन ल्यालमा अन द्याश मा प्रभुता ईटतान.

\VS{4}बाक मीग्दव रपाईयो नगर दा टु बाशान इन राजा ओग इन द्याश ईरोद, जो अश्तारोत नगर अदिक एद्रेई नगर दा ईरतोगोन,

\VS{5}अदिक हेर्मोन पर्वत सल्का, अदिक गशूरीगोळ, अदिक माकिगोळ्द सीमा ताका कुल बाशान दा, अदिक हेशबोन इन राजा सीहोन इन सीमा ताका आरदा गिलाद दा भी शासन माळतोगोन.

\VS{6}इस्त्राएलगोळ अदिक यहोवा अन दास मूसा ईंदरी कोंद बुट्टुन; अदिक यहोवा अन दास मूसा आंदुर्द द्याश रूबेनिगोळ अदिक गादीगोळ अदिक मनश्शे अन आरधा गोत्र अन लॉकुरी कोट्ट बुट्टुन.


\par }{\SH यहोशू द्वारा राजागोळ मा विजय
\par }
{\PP \VS{7}यरदन इन पश्चिम इन दी, लबानोन इन मैदान दाकळोद बालगाद नगर टु हुडुकु सेईर इन ऊचाई इन हालाक पहाळी ताका द्याश इन याता राजागोळी यहोशू अदिक इस्त्राएलगोळ कोंदकु आंदुर द्याश इस्त्राएल उन गोत्र अदिक कुलगोळ अनुसार भाग माळकु कोटीदुन अव ईव हुव

\VS{8}हित्ती, अदिक एमोरी, अदिक कनानी, अदिक परिज्जी, अदिक हिब्बी, अदिक यबूसी, जो पहाळी द्याश दा, अदिक ल्यालमागोळ द्याश दा, अदिक अराबा दा, अदिक उतार द्याश दा अदिक आळी दा, अदिक दक्षिणी द्याश दा ईरतोगोर.

\VS{9}ऊंद यरीहो अन राजा; ऊंद बेतेल इन हाती आई नगर इन राजा;

\VS{10}ऊंद यरूशलेम उन राजा; ऊंद हेब्रोन उन राजा;

\VS{11}ऊंद, यर्मूत इन राजा; ऊंद, लाकीश उन राजा;

\VS{12}ऊंद, एग्लोन उन राजा; ऊंद, गेजेर उन राजा;

\VS{13}ऊंद, दबीर उन राजा; ऊंद, गेदेर उन राजा;

\VS{14}ऊंद, होर्मा अन राजा; ऊंद, अराद उन राजा;

\VS{15}ऊंद, लिब्ना अन राजा; ऊंद अदुल्लाम उन राजा;

\VS{16}ऊंद, मक्केदा अन राजा; ऊंद बेतेल उन राजा;

\VS{17}ऊंद, तप्पूह अन राजा; ऊंद हेपेर उन राजा;

\VS{18}ऊंद अपेक उन राजा; ऊंद, लश्शारोन उन राजा;

\VS{19}ऊंद मादोन उन राजा; ऊंद, हासोर उन राजा;

\VS{20}ऊंद, शिम्रोन्मरोन उन राजा; ऊंद, अक्षाप उन राजा;

\VS{21}ऊंद तानाक उन राजा; ऊंद, मगिद्दो अन राजा;

\VS{22}ऊंद, केदेश उन राजा; ऊंद, कर्मेल दा योकनाम उन राजा;

\VS{23}ऊंद, दोर हेसुर ईनव धोळ्द द्याश इन दोर इन राजा, ऊंद, गिलगाल इन गोयीन इन राजा;

\VS{24}अदिक ऊंद तिर्सा अन राजा; ई प्रकार सप्पा राजा इकतीस आदुर.




\par }\Chap{13}{\SH मात्त राज्यगोळी हासिल माळोद आद
\par }
{\PP \VerseOne{1}यहोशू बाट्ट अदिक हापाळ ऊमर ईनव आगेगीदुन; अदिक यहोवा आऊन से अंदुन, “नी बाट्ट अदिक हापाळ ऊमर ईनव आगेग्या, अदिक हापाळ द्याश ईतोग्याव, जो इस्त्राएल इन अधिकार दा ईगासताका बरलीकाव.

\VS{2}ईव द्याश ईतोग्याव, मतलब पलिश्ती इन सप्पा प्रांन्त, अदिक सप्पा गशूरी द्याश

\VS{3}मिस्त्र अन मुंद शीहोर गांगा टु हुडुकु उत्तर इन दी एक्रोन इन सीमा ताका जो कनानीगोळ्द भाग आळुकु आगतद; अदिक पलिश्ती इन अईदु सरदार, मतलब गाजा, अश्दोद, अश्कलोन, गत, अदिक एक्रोन इन लॉकुर, अदिक दक्षिणी अदिक अव्वी जाती भी,

\VS{4}बाक अपेक नगर अदिक एमोरियो अन सीमा ताका कनानीगोळ्द सप्‍पा द्याश अदिक सीदोनीगोळ्द मारा हेसुर इन द्याश.

\VS{5}बाक गबालिगोळ्द द्याश, अदिक सुर्योदय इन दी हेर्मोन पहाळी अन ल्यालमा अन बालगाद नगर टु हुडुकु हमात इन घाटी ताका सप्पा लबानोन द्याश,

\VS{6}बाक लबानोन टु हुडुकु मिस्त्रपोतमैम ताका सीदोनीगोळ्द पहाळी द्याश इन निवासी. ईंदरी ना इस्त्राएलगोळ्द मुंदु टु तेगु बुळाईन; ईट आगुल कि नी नान आग्या अन अनुसार आंदुर अधिकार इस्त्राएलगोळी वाट्स कोम.

\VS{7}इदुरसाटी नी ईग ई द्याश इक ऊंम्बत गोत्रगोळ अदिक मनश्शे अन आरधा गोत्र अक आंदुर भाग आगोर साटी वाट्सकोम.”


\par }{\SH यरदन इन पूर्व भाग इन बटवाळा
\par }
{\PP \VS{8}\XREF{✡}{{\XO 13:8 }{\XO{13:8
}}{\XT{गिनती 32:33; व्यवस्थाविवरण 3:12}}}रूबेनिगोळ अदिक गादीगोळ इक रा अद भाग सीकेगीत. यदरी मूसा आंदरी यरदन इन पूर्व इन दी कोटीदुन, यतिकी यहोवा अन दास मूसा आंदरी कोटीदुन.

\VS{9}मतलब अर्नोन हेसुर इन घाटी इन किनारा अन अरोएर टु हुडुकु, अदिक अदा घाटी इन बीच नगर इक बिटकु दीबोन ताका मेदबा अन हातीगोळोद सप्‍पा चौरस द्याश;

\VS{10}अदिक अम्मोनिगोळ्द सीमा ताका हेशबोन दा ईरावाळेर एमोरियो अन राजा सीहोन उन सप्पा नगर;

\VS{11}अदिक गिलाद द्याश, अदिक गशूरीगोळ अदिक माकिवासिगोळ्द सीमा अदिक सप्पा हेर्मोन पर्वत, अदिक सल्का नगर ताका सप्पा बाशान प्रदेश,

\VS{12}बाक अश्तारोत अदिक एद्रेई नगर दा बरावाळेर आ ओग इन सप्पा राज्य जो रपाई जाती दा टु आबना ऊळदोगीदुन; यतिकी ईंदरी मूसा कोंदकु आंदुर प्रजा अक आ द्याश टु तेगु बुटीदुन.

\VS{13}लेकीन इस्त्राएलीगोळ गशूरीगोळ अदिक माकिगोळ इक आंदुर द्याश दा टु तेगदीदील; इदुरसाटी हशूरी अदिक माकी जाती इस्त्राएलीगोळ बीच दा ईंद ताका ईरतार.

\VS{14}\XREF{✡}{{\XO 13:14 }{\XO{13:14
}}{\XT{व्यवस्थाविवरण 18:1}}}अदिक लेवी इन वंशगोळी आव येनु भाग कोटीदील; यतिकी इस्त्राएल उन परमेश्वर यहोवा अन वचन इन अनुसार आऊंदा येर्सद होमबली\FTNT{*}{{\FR 13:14 }{\FR{13:14
}}{\FT{होमबली इन मतलब हवन}}} आंदुर साटी भाग ठहरूस्याद.


\par }{\SH रूबेन इन वंश उक कोळ्द भाग
\par }
{\PP \VS{15}मूसा जमीन इन भाग रूबेन उन कुल इन परिवारगोळी आंदुर्द निज भाग इन रूप दा वाट्स कोंडीदुन,

\VS{16}मतलब अर्नोन हेसुर इन घाटी इन किनारा अन अरोएर नगर टु हुडुकु अदिक अदा घाटी इन बीच इन नगर इक बिटकु मेदबा अन हाती इन सप्पा चौरस द्याश;

\VS{17}बाक चौरस द्याश दाकळोद हेशबोन अदिक अदुर सप्पा ऊर; बाक दीबोन, बामोतबाल, बेतबाल्मोन,

\VS{18}यहसा, कदेमोत, मेपात,

\VS{19}किर्यातैम, सिबमा, अदिक तराई दाकळोव पहाळी मा बसुस्द सेरेथश्शहर,

\VS{20}बेतपोर, पिसगा अन ढलान अदिक बेत्यशीमोत,

\VS{21}मतलब चौरस द्याश दा कुर्तकु हेशबोन दा कुरावाळेर एमोरियो अन आ राजा सीहोन इन राज्य अन सप्पा नगर यदरी मूसा कोंद बुटीदुन. मूसा एवी, रेकेम, सूर, हूर, अदिक रेबा हेसुर इन मिद्यान इन प्रधानगोळ इक भी कोंद बुटीदुन जो सीहोन उन ठहरूसकु शासक अदिक अदा द्याश इन निवासी ईरोर.

\VS{22}अदिक इस्त्राएलीगोळ आंदुर अदिक आंदरी कोनावाळेर सांगुळ बोर उन पार भविष्य हेळावाळा बिलाम उक भी तलवार देल कोंद बुट्टुर.

\VS{23}अदिक रूबेनिगोळ्द सीमा यरदन गांगा अन किनारा ठहरूस्त, रूबेनिगोळ्द भाग आंदुर कुलगोळ अनुसार नगरगोळ अदिक ऊरगोळ्द सांगुळ ईल्या ठहरूस्त.


\par }{\SH गाद इन कुलगोळी कोळ्द हिस्सा
\par }
{\PP \VS{24}बाक मूसा गाद इन गोत्र वाळेर इक भी कुलगोळ अनुसार आंदुर खुद इन भाग माळकु वाट्स बुट्टुन.

\VS{25}आग ईद ठहरूस्त, मतलब याजेर अदिक गिलाद इन सप्पा नगर, अदिक रब्बा नगर इन मुंदळोद अरोएर नगर ताका अम्मोनिगोळ्द आरधा द्याश,

\VS{26}अदिक हेशबोन टु रामत-मिस्पे अदिक बतोनीम ताका, अदिक महनैम टु दबीर इन सीमा ताका,

\VS{27}अदिक घाटी दा बेतहारम, बेतनिम्रा, सुक्कोत, अदिक सापोन, अदिक हेशबोन इन राजा सीहोन इन राज्य अन मीकदव भाग, अदिक किन्नेरेत हेसुर इन क्यार्रा अन क्वाना ताका, यरदन इन पूर्व इन दी अद द्याश यदुर सीमा यरदन गांगा आद.

\VS{28}गादी लॉकुर्द भाग आंदुर कुलगोळ अनुसार नगरगोळ अदिक ऊरगोळ सांगुळ ईदा ठहरूस्त.


\par }{\SH पूर्व दिशा अन मनश्शे अन्द आर्धा गोत्रगोळी कोळ्द भाग
\par }
{\PP \VS{29}बाक मूसा मनश्शे अन आरधा गोत्र वाळेर इक भी आंदुर खुद इन भाग माळकु कोट्टुर; अद मनश्शेगोळ्द आरधा गोत्र अन खुद इन भाग आंदुर कुलगोळ अनुसार ठहरूस्त.

\VS{30}अद ईद हुन, मतलब महनैम टु हुडुकु बाशान उन राजा ओग उन राजा अन सप्पा द्याश, अदिक बाशान दा बसुस्द आईर उन साठ बस्तीगोळ,

\VS{31}अदिक गिलाद इन आरधा भाग, अदिक अश्तारोत, अदिक एद्रेई, जो बाशान दा ओग इन राज्य अन नगर ईरव, ईव मनश्शे अन पार माकीर उन वंश इन मतलब माकीर उन आरधा वंश इन खुद इन भाग कुलगोळ अनुसार ठहरूसदव.


\par }{\PP \VS{32}जो भाग मूसा मोआब इन मैदान दा यरीहो अन हाती इन यरदन इन पूर्व इन दी वाट्स बुट्टुन अव ईवा हु.

\VS{33}\XREF{✡}{{\XO 13:33 }{\XO{13:33
}}{\XT{गिनती 18:20; व्यवस्थाविवरण 18:2}}}लेकीन लेवी गोत्र अक मूसा येनु भाग कोटीदील; इस्त्राएल उन परमेश्वर यहोवा अच तान वचन इन अनुसार आंदुर भाग ठहरूसदुन.




\par }\Chap{14}{\SH यरदन इन पश्चिमी भाग इन बटवाळा
\par }
{\PP \VerseOne{1}जो-जो भाग इस्त्राएलगोळ कनान द्याश दा नोळदुर, आंदरी एलीआजर याजक, अदिक नून उन पार यहोशू, अदिक इस्त्राएली गोत्रगोळ पुर्वज इन घराना अन मुख्य मुख्य मंळसागोळ आंदरी कोट्टुर आंदुर ईंदुर उर.

\VS{2}\XREF{✡}{{\XO 14:2 }{\XO{14:2
}}{\XT{गिनती 26:52-56; 34:13}}}जो आग्या यहोवा मूसा अन द्वारा साळे ऊंम्बत गोत्रगोळ साटी कोटीदुन, अदुर अनुसार आंदुर हिस्सा चिट्टी हाक्कु कोटकु आदव.

\VS{3}मूसा रा येढ्ढवार गोत्रगोळ हिस्सा यरदन इन आप्पाटी कोटीदुन; लेकीन लेवीगोळी आव आंदरी येनु भाग कोटीदील.

\VS{4}\XREF{✡}{{\XO 14:4 }{\XO{14:4
}}{\XT{गिनती 32:33; 34:14,15; व्यवस्थाविवरण 3:12-17}}}यूसुफ उन वंश इन रा येढ्ढ गोत्र आगीदव, मतलब मनश्शे अदिक एप्रैम; अदिक आ द्याश दा लेवीगोळी येनु भाग कोटकु आगीदील, सिर्फ ईरव नगर, अदिक जनावर अदिक धन ईटोरसाटी चराईगोळ आंदरी सिकदव.

\VS{5}जो आग्या यहोवा मूसा अक कोटीदुन अदुर अनुसार इस्त्राएलगोळ माळदुर; अदिक आंदुर द्याश इक वाट्स बुट्टुर.


\par }{\SH हेब्रोन नगर कालेब उक कोटकु आगोद
\par }
{\PP \VS{6}\XREF{✡}{{\XO 14:6 }{\XO{14:6
}}{\XT{गिनती 14:30}}}आग यहूदा यहोशू उन हाती गिलगाल दा बंदुन; अदिक कनजी यपुन्ने उन पार कालेब आऊन से अंदुन, “नी जान्सतीद्या कि यहोवा कादेशबर्ने दा परमेश्वर उन जन मूसा से नान अदिक नीन बारा दा येन अंदीदुन.

\VS{7}\XREF{✡}{{\XO 14:7 }{\XO{14:7
}}{\XT{गिनती 13:1-30}}}याग यहोवा अन दास मूसा नानी ई द्याश इन भेद ताकोमोर साटी कादेशबर्ने टु कळीदुन आग ना चालीस वर्ष इनव ईरीन; अदिक सच्चा मन देल आऊन हाती बातणी तंदीन.

\VS{8}अदिक नान साथी जो नान सांगुळ बंदीदुर आंदुर रा प्रजा अन लॉकुर्द मन निराश माळ बुट्टुर, लेकीन ना तान परमेश्वर यहोवा अन पुरा रीति देल मात मान्सदीन.

\VS{9}\XREF{✡}{{\XO 14:9 }{\XO{14:9
}}{\XT{गिनती 14:24}}}आग आ दिशी मूसा किर्‍या तीनकु पुरा रीति देल ‘नान परमेश्वर उन मातगोळ्द अनुकरण माळ्यान, ईद कारण नि:सन्देह याता जमीन मा नी तान काल मंळस्या अद सदा साटी नीन अदिक नीन वंश इन हिस्सा आदीत.’

\VS{10}अदिक ईग नोळ, यागुटु यहोवा मूसा से ईद वचन अंदीदुन आग टु पैतालीस वर्ष आगेग्याव, यदुर दा इस्त्राएलगोळ आळी दा वयाळतेला ईत्तुर; आंदुर दा यहोवा तान अनोद अनुसार नानी जीत्ता ईटदुन; अदिक ईग ना पच्यासी वर्ष ईनव आईन.

\VS{11}याट ताकत मूसा अन कळोद समय दा नान दा ईरोद आटा ताकत ईग भी नान दा आद; युद्ध माळोर साटी बुळ्क व्हार्या होगोर बरोर साटी याट आ समय नान दा सामर्थ्य ईरोद आट ईग भी नान दा सामर्थ्य आद.

\VS{12}इदुरसाटी ईग अद पहाळी नानी कोळ यदुर चर्चा यहोवा आ दिशी माळीदुन; नी रा आ दिशी केळीद्या कि अल अनाकी वंश इनोर ईरतार, अदिक धोड्डेव धोड्डेव गढ़वाळा नगर भी आव; लेकीन येन पता सम्भव आद कि यहोवा नान सांगुळ ईत्तान, अदिक आऊन अनोद अनुसार ना आंदरी आंदुर द्याश दा टु तेगु कोमाईन.”


\par }{\PP \VS{13}आग यहोशू आऊक आशीर्वाद कोट्टुन; अदिक हेब्रोन नगर यपुन्ने अन पार कालेब उन भाग माळ बुट्टुन.

\VS{14}ई कारण हेब्रोन नगर कनजी यपुन्ने अन पार कालेब उन बाग ईंद ताका बन्सकु आद, यतिकी आव इस्त्राएल उन परमेश्वर यहोवा अन पुरा रीति देल अनुसरण माळीदुन.

\VS{15}पयले हेब्रोन इन हेसुर किर्यतर्बा ईरोद; आव अर्बा अनाकीगोळ दा सबसे धोड्डेव मंळसा ईरोन. अदिक आ द्याश इक लळाई देल शांती सिक्त.




\par }\Chap{15}{\SH यहूदा अन गोत्र अक कोटकु आत भाग
\par }
{\PP \VerseOne{1}यहूदा अन गोत्र अन भाग आंदुर कुलगोळ अनुसार चिट्टी हाकदुर देल एदोम इन सीमा ताका, अदिक दक्षिण इन दी सीन इन आळी ताका जो दक्षिणी सीमा मा ठहरूस्त.

\VS{2}आंदुर भाग इन दक्षिणी सीमा मृत समुद्र अन आ सिरवाला कोल टु चालु आत जो दक्षिण इन दी वाळुस्कु आद;

\VS{3}अदिक अद अक्रब्बीम हेसुर इन चळाई इन दक्षिण दी टु होटकु सीन आगतेला कादेशबर्ने अन दक्षिण दी येरेत, बाक हेस्रोन उन आगकु अद्दार इक येरकु कर्कआ दी तीर्गेत,

\VS{4}अल टु अस्मोन आगतेला अद मिस्त्र अन नाला मा होळ्त, अदिक आ सीमा अन अन्त समुद्र आत. नीम्द दक्षिणी सीमा ईदा आदीत.

\VS{5}बाक पुर्वी सीमा यरदन इन मुहाना ताका मृत समुद्र अच ठहरूस्त, अदिक उत्तर दिशा अन सीमा यरदन इन मुहाना अन हाती ताल इन कोल टु चालु माळकु,

\VS{6}बेथोग्ला अक येरतेला बेतराबा अन उत्तर दी आगकु रूबेनी बोहन हेसुर इन कल्ल ताका येरेत;

\VS{7}अदिक अदा सीमा आकोर हेसुर इन झरना टु दबीर दी येरेत, अदिक उत्तर दी टु आगतेला गिलगाल दी डोक्त जो झरना अन दक्षिणी दी अदुम्मीम इन चळाई इन मुंद आद; अल टु अद एनशेमेश हेसुर इन झरना अन हाती पोहचुस्कु एनरोगेल मा होळ्त;

\VS{8}बाक अदा सीमा हिन्नोन उन पार उन तराई टु आगकु यबूसी जो यरूशलेम अनकु आगतद इन दक्षिण दी टु येरतेला आ पहाळी इन चोटी मा पोहचुस्त, जो पश्चिम दी अदिक हिन्नोम इन तराई इन मुंद अदिक रपाईम इन तराई इन उत्तर इन क्वाना मा आद;

\VS{9}बाक अदा सीमा आ पहाळी इन चोटी टु नेप्तोह हेसुर इन सोता अक होटोत, अदिक एप्रोन पहाळी इन नगरगोळ मा होळ्त; बाक अल टु बाला अक जो किर्यत्यारीम भी कहलुसतद पोहचुस्त;

\VS{10}बाक अद बाला टु पश्चिम इन दी तिर्गकु सेईर पहाळी ताका पोहचुस्त अदिक यारीम पहाळी जो कसालोन भी कहलुसतद, अदुर उत्तर दिशा टु आगकु बेतशेमेश इक ईळदोत, अदिक अल टु तिम्ना मा होळ्त;

\VS{11}अल टु अद सीमा एक्रोन इन उत्तर दिशा अन हाती टु आगतेला शिक्करोन होत, अदिक बाला पहाळी आगकु यब्नेल मा होळ्त; अदिक आ सीमा अन अन्त समुद्र अन तट मा आत.

\VS{12}अदिक पश्चिम इन सीमा महासमुद्र अन तट ठहरूस्त. यहूदागोळी जो भाग आंदुर कुलगोळ अनुसार सिक्त अदुर नाकु दिकळोद सीमा ईदा आत.


\par }{\SH कालेब उन हेब्रोन अदिक दबीर मा विजय
\par }
{\R (न्यायियों 1:11-15)

\par }{\PP \VS{13}\XREF{✡}{{\XO 15:13 }{\XO{15:13
}}{\XT{न्यायियों 1:20}}} यपुन्ने अन पार कालेब उक आव यहोवा अन आग्या अन अनुसार यहूदियागोळ बीच भाग कोट्टुन, मतलब किर्यतर्बा जो हेब्रोन भी कहलुसतद आव अर्बा अनाक उन आप्प ईरोन.

\VS{14}अदिक कालेब अल टु शेशै, अहीमन, अदिक तल्मै हेसुर इन अनाक उन मुरू चिकोरी तेगु बुट्टुर.

\VS{15}बाक अल टु आव दबीर इन निवासीगोळ मा येरेदुन; पूर्वकाल दा रा दबीर उन हेसुर किर्यत्सेपेर ईरोन.

\VS{16}अदिक कालेब अंदुन, “जो किर्यत्सेपेर उक हारूस्यान ना तान पोर अकसा अन मदा आऊन से माळ कोळाईन.”

\VS{17}आग कालेब उन वार्ट कनजी इन पार ओत्नीएल आकिन से मदा माळदुन; अदिक आव आऊन से तान पोर अकसा अन मदा माळ बुट्टुन.

\VS{18}याग आक आऊन हाती बंदुर, आग आव आकी आकिन आप्प उन से येनारा जमीन बेळली उकसुसदुन, बाक आक तान गदहा मा टु ईळदुर, अदिक कालेब आकिन से केळदुन, “नी येन चाहसत्या?”

\VS{19}आक अंदुर नानी आशीर्वाद कोळ; “नी नानी दक्षिण द्याश दाकळोद थ्वाळासा जागा रा कोट्ट बुट्ट, नानी नीर इन झरना भी कोळ.” आग आव म्याकळव झरना, ल्यालमाकळव झरना, येढ्ढु आकी कोट बुट्टुन.


\par }{\SH यहूदा अन गोत्र अन नगर
\par }
{\PP \VS{20}यहूदा अन गोत्र अन भाग रा आंदुर कुलगोळ अनुसार ईदा ठहरूस्त.

\VS{21}यहूदा अन गोत्र अन किनारा मा ईरावाळेर नगर दक्षिण द्याश दा एदोम इन सीमा दी ईव आव, मतलब कबसेल, एदेर यागूर,

\VS{22}कीना, दीमोना, अदादा,

\VS{23}केदेश, हासोर, यित्नान,

\VS{24}जीप, तेलेम, बालोत,

\VS{25}हासोर्हदत्ता, करिय्योथेस्र्नोन, जो हासोर भी कहलुसतद,

\VS{26}अदिक अमाम, शमा, मोलादा,

\VS{27}हसर्गद्दा, हेशमोन, बेत्पालेत,

\VS{28}हसर्शूआल, बेर्शेबा, बिज्योत्या,

\VS{29}बाला, इय्यीम, एसेम,

\VS{30}एलतोलद, कसील, होर्मा,

\VS{31}सिकलग, मदमन्ना, सनसन्ना,

\VS{32}लबाओत, शिल्हीम, ऐन, अदिक रिम्मोन; ईव सप्पा नगर उन्तीस आव, अदिक ईऊरव ऊर भी आव.


\par }{\PP \VS{33}ल्यालमागोळोव द्याश दा ईव आव: मतलब एशताओल, सोरा, अशना,

\VS{34}जानोह, एनगन्नीम, तप्पूह, एनाम,

\VS{35}यर्मूत, अदुल्लाम, सोको, अजेका,

\VS{36}शारैम, अदीतैम, गदेरा, अदिक गदेरोतैम; ईव सप्पा चौदा नगर आव, अदिक ईऊरव ऊर भी आव.


\par }{\PP \VS{37}बाक सनान, हदाशा, मिगदलगाद,

\VS{38}दिलान, मिस्पे, योक्तेल,

\VS{39}लाकीश, बोस्कत, एग्लोन,

\VS{40}कब्बोन, लहमास, कितलीश,

\VS{41}गदेरोत, बेतदागोन, नामा, अदिक मक्केदा; ईव सोलाह नगर आव, अदिक ईऊरव ऊर भी आव.

\VS{42}बाक लिब्ना, एतेर, आशान,

\VS{43}यिप्ताह, अशना, नसीब,

\VS{44}कीला, अकजीब अदिक मारेशा; ईव ऊम्बत नगर आव, अदिक ईऊरव ऊर भी आव.

\VS{45}बाक नगरगोळ अदिक ऊरगोळ सांगुळ एक्रोन,

\VS{46}अदिक एक्रोन टु हुडुकु समुद्र ताका, तान तान ऊरगोळ सांगुळ यास नगर अश्दोद इन दी आव.

\VS{47}बाक तान नगरगोळ अदिक ऊरगोळ सांगुळ अश्दोद, अदिक गाजा, बल्‍की मिस्त्र अन नाला ताका अदिक महासमुद्र अन तट ताका यास नगर आव.

\VS{48}पहाळी द्याश दा ईव आव; मतलब शामीर, यत्तीर, सोको,

\VS{49}दन्ना, किर्यत्सन्ना जो दबीर भी कहलुसतान,

\VS{50}अनाब, एशतमो, आनीम,

\VS{51}गोशेन, होलोन, अदिक गीलो; ईव हनुन नगर आव, अदिक ईंदुरव ऊर भी आव.

\VS{52}बाक अराब, दूमा, एशान,

\VS{53}यानीम, बेत्तप्पूह, अपेका,

\VS{54}हुमता, किर्यतर्बा जो हेब्रोन भी कहलुसतान, अदिक सीओर, ईव ऊम्बत नगर आव, अदिक ईंदुरव ऊर भी आव.


\par }{\PP \VS{55}बाक माओन, कर्मेल, जीप, यूता,

\VS{56}यिज्रेल, योकदाम, जानोह,

\VS{57}कैन, गिबा, अदिक तिम्ना; ईव हत्त नगर आव, अदिक ईंदुरव ऊर भी आव.

\VS{58}बाक हलहूल, बेतसूर, गदोर,

\VS{59}मरात, बेतनोत, अदिक एलतकोन; ईव आर नगर आव, अदिक ईऊरव ऊर भी आव.


\par }{\PP \VS{60}बाक किर्यतबाल जो किर्यत्यारीम भी कहलुसतद, अदिक रब्बा; ईव येढ्ढ नगर आव, अदिक ईऊरव ऊर भी आव.

\VS{61}आळी दा ईव नगर आव: मतलब बेतराबा, मिद्दीन, सकाका;

\VS{62}निबशान, लोनवाला नगर, अदिक एनगदी, ईव आर नगर आव, अदिक ईऊरव ऊर भी आव.

\VS{63}\XREF{✡}{{\XO 15:63 }{\XO{15:63
}}{\XT{न्यायियों 1:21; २ शमूएल 5:6; १ इतिहास 11:4}}} यरूशलेम इन निवासी यबूसिया अक यहूदीगोळ तेगु सकीदील; इदुरसाटी ईंद इन दिन ताका यबूसी यहूदीगोळ सांगुळ यरूशलेम दा ईरतार.




\par }\Chap{16}{\SH एप्रैम अदिक मनश्शे गोत्रगोळी कोटकु आग्याद भाग
\par }
{\PP \VerseOne{1}बाक यूसुफ उन सन्तान इन भाग चिट्टी हाक्कु ठहरूसकु आत, आंदुर सीमा यरीहो अन हाती इन यरदन गांगा टु मतलब पूर्व अन दी यरीहो अन झरना देल शुरू आगकु आ पहाळी द्याश टु आगतेला जो आळी दा आद बेतेल नगर इक पोहचुस्त;

\VS{2}बेतेल टु आव लूज क्षेत्र ताका पोहचुस्त, अदिक अर्की जाती इन सीमा टु आगतेला अतारोत मा होगकु होळ्त,:

\VS{3}अदिक पश्चिम इन दी यपलेती जाती इन सीमा टु ईळुकु बाक ल्यालमागोळोद बेथोरोन इन सीमा टु आगकु गेजेर हेसुर इन जागा मा पोहचुस्त, अदिक महासमुद्र दा खतम आत.

\VS{4}आग मनश्शे अदिक एप्रैम हेसुर ईनोर यूसुफ उन येढ्ढु पारगोळोर औलाद तान तान हिस्सा तांकोडुर.


\par }{\SH एप्रैम उन हिस्सा
\par }
{\PP \VS{5}एप्रैमगोळ्द सीमा आंदुर्द कुलगोळ्द अनुसार ईद ठहरूस्त; मतलब आंदुर भाग इन सीमा पूर्व टु चालु आगकु अत्रोतदार टु आगतेला म्याकुचवाळा बेथोरोन ताका पोहचुस्त;

\VS{6}अदिक उत्तरी सीमा पश्चिम इन दी मिकमतात टु चालु आगकु पूर्व इन दी तिर्गकु तानतशीला अक पोहचुस्त, अदिक अदुर हाती टु आगतेला यानोह ताका पोहचुस्त;

\VS{7}बाक यानोह टु अद अतारोत अदिक नारा अक ईळुतेला यरीहो अन हाती टु आगकु यरदन गांगा मा खतम आत.

\VS{8}बाक अदा सीमा तप्पूह टु होटकु, अदिक पश्चिम दी होगकु, काना नाला ताका आगकु समुद्र मा होळ्त. एप्रैमिगोळ्द गोत्र अन भाग आंदुर कुलगोळ अनुसार ईल्या ठहरूस्त.

\VS{9}अदिक मनश्शे कुल इन हिस्सा अन न्याड्या भी थ्वाळासा नगर तान तान ऊरगोळ सांगुळ एप्रैमिगोळ साटी अलग माळकु आदव.

\VS{10}\XREF{✡}{{\XO 16:10 }{\XO{16:10
}}{\XT{न्यायियों 1:29}}}लेकीन जो कनानी गेजेर दा बसुस्कु ईरोर आंदरी एप्रैमीगोळ अल टु ईला तेगदीदुर; इदुरसाटी आंदुर कनानी आंदुर बीच ईंद इन दिन ताका बसुस्कु आर, अदिक बेगारी दा दास इन घाई क्याल्सा माळतार.




\par }\Chap{17}{\SH पश्चिम दा मनश्शे अन भाग
\par }
{\PP \VerseOne{1}बाक यूसुफ उन धोड्डेव पार मनश्शे अन गोत्र अन भाग चिट्टी हाकदुर देल ईद ठहरूस्त. मनश्शे अन धोड्डेव पार गिलाद उन आप्प माकीर योद्धा ईरोन, ई कारण आऊन वंश इक गिलाद अदिक बाशान प्रदेश कोटकु आत.

\VS{2}इदुरसाटी ई भाग दुसरा मनश्शे अन चिकोर साटी आंदुर कुलगोळ अनुसार ठहरूस्त, मतलब अबीएजेर, हेलेक, अस्त्रीएल, शेकेम, हेपेर, अदिक शमीदा; जो तान तान कुलगोळ अनुसार यूसुफ उन पार मनश्शे अन वंश दा मंळसा ईरोर, आंदुर अलग अलग वंशगोळ साटी ठहरूस्त.

\VS{3}लेकीन हेपेर जो गिलाद उन पार, माकीर उन नातु, अदिक मनश्शे अन पळनातु ईरोन, आऊन पार सलोफाद उन पारगोळ हैलेच, पोरगोळ अच आदुर; अदिक आंदुर हेसुर महला, नोआ, होग्ला, मिल्का, अदिक तिर्सा आद,

\VS{4}\XREF{✡}{{\XO 17:4 }{\XO{17:4
}}{\XT{गिनती 27:1-7}}}आग आंदुर एलीआजर याजक, नून उन पार यहोशू, अदिक प्रधानगोळ हाती होगकु अनली कुरतुर, “यहोवा मूसा अक आग्या कोटीदुन, कि आव नामी नाम वार्टुर बीच दा नामी भाग कोळुल.” रा यहोशू यहोवा अन आग्या अन अनुसार आंदरी आंदुर काकागोळ बीच भाग कोट्टुन.

\VS{5}आग मनश्शे अक, यरदन इन आप्पाटी गिलाद द्याश अदिक बाशान इक बिटकु, हत्त हिस्सा मात्त सीकदव:

\VS{6}यतिकी मनश्शेगोळ बीच मनश्शे अन पोरगोळी भी हिस्सा सीक्त. अदिक दुसरा मनश्शेगोळी गिलाद द्याश सिक्त.


\par }{\PP \VS{7}मनश्शे अन सीमा आशेर टु हुडुकु मिकमतात ताका पोहचुस्त, जो शकेम उन मुंद आद; बाक आव दक्षिण इन दी वाळुस्कु एनतप्पूह अन निवासिगोळ ताका पोहचुस्त.

\VS{8}तप्पूह अन जमीन रा मनश्शे अक सिक्त, लेकीन तप्पूह नगर जो मनश्शे अन सीमा मा बसुस्कु आद अद एप्रैमिगोळ्द ठहरूस्त.

\VS{9}बाक अल टु अद सीमा काना अन नाला ताका ईळुकु अदुर दक्षिण इन ताका पोहचुस्त; ईव नगर मनश्शे अन नगरगोळ बीच दा ईरव तरी भी एप्रैम इन ठहरूसदव; अदिक मनश्शे अन सीमा आ नाला अन उत्तर दी टु होगकु समुद्र मा होळ्त;

\VS{10}दक्षिण इन दीकळोद द्याश रा एप्रैम उक अदिक उत्तर इन दीकळोद मनश्शे अक सिक्त, अदिक आऊन सीमा समुद्री ठहरूस्त; अदिक आंदुर उत्तर दी आशेर टु अदिक पूर्व दी इस्साकार टु होगकु सिक्त.

\VS{11}अदिक मनश्शे अक, इस्साकार अदिक आशेर तान तान नगरगोळ सांगुळ बेतशान, यिबलाम, अदिक तान नगरगोळ सांगुळ दोर निवासी, अदिक तान नगरगोळ सांगुळ एनदोर इन निवासी, अदिक तान नगरगोळ सांगुळ तानाक इन निवासी, अदिक तान नगरगोळ सांगुळ मगिद्दो अन निवासी, ईव मुरू जो ऊँचा जागा मा बसुस्कु आव सिकदव.

\VS{12}\XREF{✡}{{\XO 17:12 }{\XO{17:12
}}{\XT{न्यायियों 1:27-28}}}लेकीन मनश्शेई आ नगरगोळ निवासीगोळी अल टु तेगु सकीदील; इदुरसाटी आंदुर कनानी आ द्याश दा जबरदस्ती बसुस्कु ईत्तुर.

\VS{13}तरी भी याग इस्त्राएली सामर्थी आगेदुर, आग कनानीगोळ से बेगारी रा माळसुसली कुरतुर, लेकीन आंदरी पुरा रीति देल तेगुकु व्हार्या माळीदिल.


\par }{\SH एप्रैम अदिक मनश्शे गोत्रगोळ द्वारा यक्कुल जमीन इन मांग
\par }
{\PP \VS{14}यूसुफ उन सन्तान यहोशू से अनली कुर्त, “नाव रा गिनती दा हापाळ आयेव, यतिकी ईगासताका यहोवा नामी आशीष अच कोळतेला बंदान, बाक नी नाम भाग इन साटी चिट्टी हाक्कु यती ऊंदा हिस्सा ईट्या?”

\VS{15}यहोशू आंदुर से अंदुन, “अगर नीव गिनती दा हापाळ आईर, अदिक एप्रैम इन पहाळी द्याश नीम साटी स्यांळ्द आगुल, जो परिज्जीगोळ अदिक रपाईगोळ अन द्याश जो आळी दा आद, अल होगकु मार्रगोळी कळ्द बुळी.”

\VS{16}यूसुफ उन सन्तान अंदुन, “अद पहाळी द्याश नाम साटी स्यांळ्द आद; अदिक बेतशान अदिक यिज्रेल इन तराई दा ईरावाळेर, यास कनानी लॉकुर जो ल्यालमागोळ द्याश दा ईरतार, आ सप्पा मुंदुर हाती लोहानव रथगोळ आव.”

\VS{17}बाक यहोशू, येन एप्रैमी येन मनश्शेई, मतलब यूसुफ उन सप्पा घराना से अंदुन, “हव, नीव लॉकुर गिनती दा हापाळ आईर, अदिक निम्द सामर्थ्य भी धोळ्द आद, इदुरसाटी नीमी ऊंदा भाग सिकतीदील;

\VS{18}पहाळी द्याश भी नीम्द आगेदीत; यतिकी अद आळी रा आद, लेकीन अदुरव मार्र कडुकोमी , आग अदुर आस पास इन द्याश भी नीम्द आगेदीत; यतिकी बाक कनानी सामर्थी आगुल, अदिक आंदुर हाती लोहानव रथ भी आव, तरी भी नीव आंदरी अल टु तेगु सकीर.”




\par }\Chap{18}{\SH मिक्द जागा अन बटवारा
\par }
{\PP \VerseOne{1}बाक इस्त्राएलगोळ्द सप्पा मंडली शीलो नगर दा जमा आगकु अल मिलाप इन तम्बु
\FTNT{*}{{\FR 18:1 }{\FR{18:1
}}{\FQ{मिलाप इन तम्बु
}}{\FT{परमेश्वर उन उपस्थिती इन जागा}}}अक नीदरूसदुर; यतिकी द्याश आंदुर वश दा होट्ट बंदीत.

\VS{2}अदिक इस्त्राएलीगोळ येळ कुल इन लॉकुर ईग भी हिंग ईरोर यारी अधिकार दा हिस्सा सिकली ईरोद.

\VS{3}आग यहोशू इस्त्राएलगोळ से अंदुन, “जो द्याश नीम पूर्वजगोळ परमेश्वर नीमी कोटान, अदरी तान अधिकार दा माळली नीव यागासताका ढिलाई माळतेला ईत्तीर?

\VS{4}ईग हर कुल दा टु मुर मंळसा ठहरूसबुळी, अदिक ना आंदरी इदुरसाटी कळाईन कि आंदुर होगकु द्याश दा वयाळ सकुल, अदिक तान तान कुल इन भाग इन प्रयोजन इन अनुसार अदुर हाल लिख्स लिख्सकु नान हाती वापस बंदार.

\VS{5}अदिक आंदुर द्याश इन येळ भाग लिख्सदुर, यहूदी रा दक्षिण दी तान भाग दा, अदिक यूसुफ उन घराना अन लॉकुर उत्तर इन दी तान भाग दा ईरूल.

\VS{6}अदिक नीव द्याश इन येळ भाग इन जानकारी लिख्सकु नान हाती तरी; अदिक ना ईल नीम साटी तान परमेश्वर यहोवा अन मुंद चिट्टी हाकाईन.

\VS{7}अदिक लेवीगोळ्द नीम बीच दा यातोदु भाग ईरतीदील, यतिकी यहोवा अन कोळ्द याजकपद आंदुर भाग आद; अदिक गाद, रूबेन, अदिक मनश्शे अन आरधा गोत्र अन लॉकुर यरदन इन पूर्व दी यहोवा अन दास मूसा अन कोटकु आत तान तान भाग हासिल माळ कोंडार.”

\VS{8}आग आ मंळसागोळ यदकु नळुली कुरतुर; अदिक जो आ द्याश इन हाल लिखसोर साटी नळदुर आंदरी यहोशू ईद आग्या कोट्टुन, “होगकु द्याश दा वयाळी, अदिक अदुर हाल लिख्सकु नान हाती वापस बरी; अदिक ना ईल शीलो दा यहोवा अन मुंद नीम साटी चिट्टी हाकाईन.”

\VS{9}आग आ मंळसा होदुर, अदिक आ नगर द्याश दा वयाळदुर, अदिक आऊन नगर इन येळ भाग माळकु अऊर्द हाल किताब दा लिख्सकु शीलो अन छावनी दा यहोशू अन हाती बंदुर.

\VS{10}आग यहोशू शीलो दा यहोवा अन मुंद आंदुर साटी चिट्टीगोळ हाकदुन; अदिक अल्या यहोशू इस्त्राएलगोळी आंदुर भागगोळ अनुसार द्याश वाट्स बुट्टुन.


\par }{\SH बिन्यामीन इन कुल इक कोळ्द हिस्सा
\par }
{\PP \VS{11}बिन्यामीनगोळ कुल इन चिट्टी आंदुर कुलगोळ अनुसार होळ्त, अदिक आंदुर्द भाग यहूदा अदिक यूसुफियो अन बीच दा बीत्त.

\VS{12}अदिक आंदुर उत्तरी सीमा यरदन टु चालु आत, अदिक यरीहो अन उत्तर इन दी टु यरतेला पश्चिम इन दी पहाळी द्याश दा आगकु बेतावेन इन आळी दा होळ्त;

\VS{13}अल टु अद लूज इक होळ्त जो बेतेल भी कहलुसतद, अदिक लूज इन दक्षिणी इन दी टु आगतेला ल्यालमागोळ्द बेथोरोन इन दक्षिणी इन दी पहाळी इन हाती आग हतेला अत्रोतदार इक ईळुत.

\VS{14}बाक पश्चिमी सीमा तिर्गकु बेथोरोन इन मुंद अदिक अदुर दक्षिणी इन दीकळोद पहाळी टु आगतेला किर्यतबाल हेसुर इन यहूदा अन ऊंद नगर मा होळ्त जो किर्यत्यारीम भी अनकु आगतद; पश्चिम इन सीमा ईदा ठहरूस्त.

\VS{15}बाक दक्षिण इन दिकळोद सीमा पश्चिम टु चालु आगकु किर्यत्यारीम इन सिरे टु होटकु नेप्तोह इन झरना मा पोहचुस्त;

\VS{16}अदिक आ पहाळी इन सिरे मा ईळुत, जो हिन्नोन उन पार उन तराई इन मुंद अदिक रपाईम हेसुर तराई इन उत्तर दी आद; अल टु हिन्नोम इन तराई दा, मतलब यबूसी इन दक्षिणी इन दी आगकु एनरोगेल झरना मा ईळुत;

\VS{17}अल टु उत्तर दी तिर्गकु एनशेमेश इक होटकु आ गलीलोत इन दी होत, जो अदुम्मीम इन चळाई इन मुंद आद, बाक अल टु ईद रूबेन उन पार बोहन उन कल्ल ताका ईळुत;

\VS{18}अल टु अद उत्तर इन दी होगकु अराबा अन मुंद इन पहाळी इन दी आगतेला यरदन गांगा अन घाटी दा ईळुत;

\VS{19}अल टु सीमा बेथोग्ला अन उत्तर दी होगकु खारा समुद्र अन उत्तर दीकळोद घाटी मा यरदन इन उगम स्थान मा होळ्त; दक्षिण इन सीमा ईदा ठहरूस्त.

\VS{20}अदिक पूर्व दिकळोद सीमा यरदन अच ठहरूस्त. बिन्यामीनगोळ भाग, नाकु दिकळोद सीमागोळ सांगुळ, आंदुर कुलगोळ अनुसार, ईदा ठहरूस्त.


\par }{\PP \VS{21}बिन्यामीनगोळ गोत्र अक आंदुर कुलगोळ अनुसार ईव नगर सिकदव, मतलब यरीहो, बेथोग्ला, एमेक्कसीस,

\VS{22}बेतराबा, समारैम, बेतेल,

\VS{23}अब्बीम, पारा, ओप्रा,

\VS{24}कपरम्मोनी, ओप्रनी अदिक गेबा; ईव हन्नेळ नगर अदिक ईंदुरव ऊर सीकदव.

\VS{25}बाक गिबोन, रामा, बेरोत,

\VS{26}मिस्पे, कपीरा, मोसा,

\VS{27}रेकेम, यिर्पेल, तरला,

\VS{28}सेला, एलेप, यबूसी जो यरूशलेम भी कहलुसतान, गिबत अदिक किर्यत; ईव चौदहा नगर अदिक ईऊरव ऊर सीकदव. बिन्यामीनिगोळ भाग आंदुर कुलगोळ अनुसार ईवा ठहरूदव.




\par }\Chap{19}{\SH शिमोन उन वंश इक कोळ्द हिस्सा
\par }
{\PP \VerseOne{1}दुसरा चिट्टी शिमोन उन हेसुर मा, मतलब शिमोनिगोळ कुलगोळ अनुसार आंदुर गोत्रगोळ हेसुर मा होळ्त; अदिक आंदुर भाग यहूदागोळ्द भाग इन बीच दा ठहरूस्त.

\VS{2}\XREF{✡}{{\XO 19:2 }{\XO{19:2
}}{\XT{१ इतिहास 4:28-33}}}आंदुर भाग दा ईव नगर आव, मतलब बेर्शेबा, शेबा, मोलादा,

\VS{3}हसर्शूआल, बाला, एसेम,

\VS{4}एलतोलद, बतूल होर्मा,

\VS{5}सिकलग, बेतर्काबोत, अदिक हसर्शूसा; ईव तेरहा नगर अदिक अऊरव ऊर आंदरी सीकदव.

\VS{6}बेतलबाओत, अदिक शारूहेन; ईव तेरहा नगर अदिक ईऊरव ऊर आंदरी सीकदव.

\VS{7}बाक ऐन, रिम्मोन, एतेर, अदिक आशान, ईव नाक नगर ऊरगोळ सांगुळ;

\VS{8}अदिक बालत्बेर जो दक्खिन द्याश इन रामा भी कहलुसतान, अल ताका ई नगर इन नाकु दिकळव सप्पा ऊर आंदरी सीकदव. शिमोन उन गोत्र अन भाग आंदुर कुलगोळ अनुसार ईल्या ठहरूस्त.

\VS{9}शिमोनिया अन भाग रा यहूदा अन अंश दा टु कोटकु आत; यतिकी यहूदा अन भाग आंदुर साटी हापाळ ईरोद, ई कारण शिमोन उन भाग आंदुर अच भाग इन बीच ठहरूस्त.


\par }{\SH जबूलून इन कुल इक कोळ्द हिस्सा
\par }
{\PP \VS{10}तीसरा चिट्टी जबूलूनिगोळ कुलगोळ अनुसार आंदुर हेसुर मा होळ्त. अदिक आंदुर भाग इन सीमा सारीद नगर ताका पोहचुस्त;

\VS{11}अदिक आंदुर सीमा पश्चिम इन दी मरला टु आगतेला दब्बेशेत इक पोहचुस्त, अदिक योकनाम इन मुंद इन नाला ताका पोहचुसेत;

\VS{12}बाक सारीद टु अद सुर्योदय दी तिर्गकु किसलोत्ताबोर इन सीमा ताका पोहचुस्त, अदिक अल टु वाळुसतेला दाबरत दा होळ्त, अदिक यापी दी होग कुर्त;

\VS{13}अल टु अद पूर्व इन दी मुंद वाळुस्कु गथेपेर अदिक इत्कासीन इन होत, अदिक आ रिम्मोन दा होळ्त जो नेआ दिशा ताका फैलुसकु आद;

\VS{14}अल टु अद सीमा आऊन उत्तर इन दी टु तिर्गकु हन्नातोन मा पोहचुस्त; अदिक यिप्तहेल इन घाटी दा होगकु खतम आत;

\VS{15}कत्तात, नहलाल, शिम्रोन, यिदला, अदिक बैतलहम; ईव हन्नेळ नगर आंदुर ऊर सांगुळ अदा भाग इक ठहरूस्त.

\VS{16}जबूलूनिगोळ भाग आंदुर कुलगोळ अनुसार ईदा ठहरूस्त; अदिक अदुर दा तान ऊर इन सांगुळ ईवा नगर आव.


\par }{\SH इस्साकार उन वंश इक कोळ्द हिस्सा
\par }
{\PP \VS{17}चौथा चिट्टी इस्साकारीगोळ कुलगोळ अनुसार आंदुर हेसुर मा होळ्त.

\VS{18}अदिक आंदुर्द सीमा यिज्रेल, कसुल्लोत, शूनेम,

\VS{19}हपारैम, शीओन, अनाहरत,

\VS{20}रब्बीत, किश्योन, एबेस,

\VS{21}रेमेत, एनगन्नीम, एनहदा, अदिक बेत्पस्सेस ताका पोहचुस्त.

\VS{22}बाक अद सीमा ताबोर, शहसूमा अदिक बेतशेमेश ताका पोहचुस्त, अदिक आंदुर सीमा यरदन गांगा मा होगकु खतम आत; ई प्रकार आंदरी सोला नगर तान तान ऊरगोळ सांगुळ सिकदव.

\VS{23}कुलगोळ अनुसार इस्साकारीगोळ इन गोत्र अन भाग नगरगोळ अदिक ऊरगोळ सांगुळ कोटकु आत.


\par }{\SH आशेर इन गोत्र अक कोटकु आत भाग
\par }
{\PP \VS{24}पाचवा चिट्टी आशेर गोत्र अन कुलगोळ अनुसार आंदुर हेसुर मा होळ्त.

\VS{25}आंदुर सीमा दा हेल्कात, हली, बेतेन, अक्षाप,

\VS{26}अलाम्मेल्लेक, अमाद, अदिक मिशाल ईरोर; अदिक पश्चिम इन दी कर्मेल ताका अदिक शीहोर्लिब्रात ताका पोहचुस्त;

\VS{27}बाक अद सुर्योदय दी तिर्गकु बेतदागोन इक होत, अदिक जबूलून इन भाग ताका, अदिक यिप्तहेल इन तराई देल उत्तर इन दी आगकु बेतेमेक अदिक निएल ताका पोहचुस्त; अदिक उत्तर इन दी होगकु काबूल मा होळ्त,

\VS{28}अदिक अद एब्रोन, रहोब, हम्मोन, अदिक काना से आगकु धोळ्द सीदोन इक पोहचुस्त;

\VS{29}अल टु अद सीमा तिर्गकु रामा टु आगतेला सोर हेसुर इन किला अन नगर ताका होटोत; बाक सीमा होसा अन दी तिर्गकु अकजीब इन हाती इन द्याश दा आगकु समुद्र मा खतम आत,

\VS{30}उम्मा, अपेक, अदिक रहोब भी आंदुर भाग दा ठहरूसदव ई प्रकार बाईस नगर तान तान ऊरगोळ सांगुळ आऊक सिकदव.

\VS{31}कुलगोळ अनुसार आशेर गोत्र अन भाग नगरगोळ अदिक ऊरगोळ सांगुळ ईदा ठहरूस्त.


\par }{\SH नप्ताली इन कुल इक कोळ्द हिस्सा
\par }
{\PP \VS{32}छटवा चिट्टी नप्तालीगोळ कुलगोळ अनुसार आंदुर हेसुर मा होळ्त.

\VS{33}अदिक आंदुर सीमा हेलेप टु, अदिक सानन्नीम इन बांज मार्र से, अदामीनेकेब अदिक यब्नेल टु आगकु, अदिक लक्कूम इक होगकु यरदन मा खतम आत;

\VS{34}अल अद सीमा पश्चिम इन दी तिर्गकु अजनोत्ताबोर इक होत, अदिक अल टु हुक्कोक इक होत, अदिक दक्षिण, अदिक जबूलून इन भाग ताका, अदिक पश्चिम इन दी आशेर इन भाग ताका, अदिक पूर्व दी यहूदा अन भाग इन हाती यरदन गांगा मा पोहचुस्त.

\VS{35}अदिक आंदुर किला अन नगर ईव हुव, मतलब सिद्दीम, सेर, हम्मत, रक्कत, किन्नेरेत,

\VS{36}अदामा, रामा, हासोर,

\VS{37}केदेश, एद्रेई, एन्हासोर,

\VS{38}यिरोन, मिगदलेल, होरेम, बेतनात, अदिक बेतशेमेश; ईव उन्नीस नगर ऊरगोळ सांगुळ आऊक सिकदव.

\VS{39}कुलगोळ अनुसार नप्तालीगोळ गोत्र अन भाग नगरगोळ अदिक आंदुर ऊरगोळ सांगुळ ईदा ठहरूस्त.


\par }{\SH दान इन वंश इक कोळ्द हिस्सा
\par }
{\PP \VS{40}सातवा चिट्टी कुलगोळ अनुसार दानिगोळ गोत्र अन हेसुर मा होळ्त.

\VS{41}अदिक आंदुर भाग न सीमा दा सोरा, एशताओल, ईरशेमेश,

\VS{42}शालब्बीन, अय्यालोन, यितला,

\VS{43}एलोन, तिम्ना, एक्रोन,

\VS{44}एलतके, गिब्बतोन, बालात,

\VS{45}यहूद, बनेबराक, गत्रिम्मोन,

\VS{46}मेयर्कोन, अदिक एक्कोन ठहरूसदव, अदिक याफा अन मुंदळोद सीमा भी आंदुर्द ईरोद.

\VS{47}\XREF{✡}{{\XO 19:47 }{\XO{19:47
}}{\XT{न्यायियों 18:27-29}}}अदिक दानिगोळ भाग ईदुर से येक्‍कुल आगेत, मतलब दानी लेशेम मा यारीकु आऊन से लळुसदुर, अदिक आऊक हुडुकु तलवार देल कोंद बुट्टुर, अदिक आऊक तान अधिकार दा माळकु अल बसुसेदुर, अदिक तान मुल मंळसा अन हेसुर मा लेशेम इन हेसुर दान ईटदुर.

\VS{48}कुलगोळ अनुसार दानिगोळ गोत्र अन भाग नगरगोळ अदिक ऊरगोळ सांगुळ ईदा ठहरूस्त


\par }{\SH यहोशू उक भी जमीन इन हिस्सा सिकोद
\par }
{\PP \VS{49}याग द्याश इन वाट्सकु आगोद सीमागोळ अनुसार पुरा आगेत, आग इस्त्राएली इन नून इन पार यहोशू उक भी तान बीच दा ऊंद भाग कोट्टुन.

\VS{50}यहोवा अन अनोद अनुसार आंदुर आऊक आऊन बेळ्द नगर कोट्टुन, ईद एप्रैम इन पहाळी द्याश दाकळोद तिन्मत्सेरह आद; अदिक अद आ नगर इक मात्त बसुस्कु अल ईरली कुरतुन.

\VS{51}जो जो भाग एलीआजर याजक, अदिक नून उन पार यहोशू, अदिक इस्त्राएलीगोळ गोत्र अन घराना अन पुर्वजगोळ मुख्य मुख्य मंळसागोळ शीलो दा, भेंट माळोद तम्बु मा, यहोवा अन मुंद चिट्टी हाक्कु हाक हाक्कु वाट्स बुट्टुर ईव अवा हु. ई प्रकार आंदुर द्याश विभाजन इन क्याल्सा पुरा माळदुर.




\par }\Chap{20}{\SH शरणार्थीगोळ्द शहर
\par }
{\R (गिनती 35:9-34)

\par }{\PP \VerseOne{1}\XREF{✡}{{\XO 20:1 }{\XO{20:1
}}{\XT{व्यवस्थाविवरण 4:41-43; 19:1-13}}}बाक यहोवा यहोशू से अंदुन,

\VS{2}इस्त्राएलगोळ इक ईद अन, “ना मूसा अन द्वारा नीम से शरण नगरगोळ्द जो चर्चा माळीदिन अदुर अनुसार आंदरी ठहरूस बुळ.

\VS{3}यार से जो यातोदारा भुल देल बिना जान्सकु यारीकारा कोंद बुट्टार, आव आंदुर दा टु येल्यारा भी ओळुल; इदुरसाटी अव नगर रक्ता अन बदला ताकोमावाळेर से ऊळोरसाटी नीम शरणस्थान ठहरूसुल.”


\par }{\PP \VS{4}“आ मंळसा ईद माळ पायजे, याग आव ओळतान अदिक आ नगरगोळ दा टु यातोदारा ऊंद दा पहुचुसतान रा आऊक नगर द्वार मा रोक्स पायजे अदिक नगर इन स्याणा मंळसागोळी हेळ पायजे कि येन आग्याद, आग नगर प्रमुख आऊक नगर दा प्रवेश माळगोळ सकतार, आंदुर आऊक तान बीच दा ईरोद जागा कोट्टार.

\VS{5}अदिक अगर खून इन बदला ताकोमावाळा आऊन पीछा माळुल, रा आंदुर ईद जान्सकु कि आव तान मान्ना हातीगोळोव बीना जान्सकु अदिक पयले आऊन से बीना दुश्मनी ईटकु कोंदुन, आ खूनी इक आऊन कय कोळबाळी.

\VS{6}अदिक यागासताका आव मंडली इन मुंद न्याय इन साटी निदरालुन अदिक यागासताका आ दिन इन महायाजक सोतोगालुन, आगासताका आव अदा नगर दा ईरूल; अदुर बाद्दा आव खुनी तान नगर इक यदुर देल आव वोळकु बंदान आव तान मान्या बाक होग सकतान.”


\par }{\PP \VS{7}अत: आंदुर नप्ताली इन पहाळी द्याश दा गलील इन केदेश इक, अदिक एप्रैम इन पहाळी द्याश दा शकेम इक, अदिक यहूदा अन पहाळी द्याश दा, किर्यतर्बा अक, जो हेब्रोन भी कहलुसतद अदिक शरण नगर अंदकु आगतद.

\VS{8}अदिक यरीहो अन हात्तीगोळोद यरदन इन पूर्व इन दी आंदुर रूबेन उन गोत्र अन भाग दा बेसेर नगर इक, जो आळी दा चौरस जमीन मा बसुस्कु आद अदिक गाद इन गोत्र भाग दा गिलाद इन रामोत इक, अदिक मनश्शे अन गोत्र अन भाग दा बाशान इन गोलान नगर इक ठहरूसदुन.

\VS{9}सप्पा इस्त्राएलगोळ साटी अदिक आंदुर न्याड्या ईरावाळेर परदेशीगोळ साटी भी जो नगर ईद मनसा देल ठहरूसकु आदुर कि जो यावारा यातोदारा प्राणी इक भुल देल कोंदान आव आंदुर दा टु यारदारा दा ओळेगुल, अदिक यागासताका न्याय इन साटी मंडली इन मुंद निदरालुन आगासताका रक्ता अन बदला ताकोमावाळा आऊक कोन्न सकालुन अव ईवा नगरगोळ हूँ.




\par }\Chap{21}{\SH लेवीगोळ्द नगर
\par }
{\PP \VerseOne{1}आग लेवीगोळ पुर्वजगोळोर घराना अन मुख्य मुख्य मंळसा एलीआजर याजक, अदिक नून उन पार यहोशू, अदिक इस्त्राएली गोत्र अन पुर्वजगोळ घराना अन मुख्य मुख्य मंळसागोळ हाती बंदकु

\VS{2}\XREF{✡}{{\XO 21:2 }{\XO{21:2
}}{\XT{गिनती 35:1-8}}}कनान द्याश इन शीलो नगर दा अनली कुरतुर, “यहोवा मूसा अन द्वारा नामी बसुसोर साटी नगर, अदिक नाम जनावर साटी अवा नगर इन चराई भी कोळोद आग्या कोटीदुन.”

\VS{3}आग इस्त्राएली यहोवा अन अनोद अनुसार तान तान भाग दा टु लेवीगोळी चराई अन सांगुळ ईव नगर कोट्टुर.


\par }{\PP \VS{4}आग कहातिगोळ कुलगोळ हेसुर मा चिट्टी तेगदुर. इदुरसाटी लेवीगोळ दा टु हारून याजक इन वंश इक यहूदी, शिमोन, अदिक बिन्यामीन इन गोत्रगोळ भाग दा टु तेरहा नगर सीकदव.


\par }{\PP \VS{5}बाकी कहातिगोळी एप्रैम इन गोत्र अन कुलगोळ, अदिक दान उन गोत्र, अदिक मनश्शे अन आरधा गोत्र अन भागगोळ दा चिट्टी हाक हाक्कु हत्त नगर कोटकु आदव.


\par }{\PP \VS{6}बाक गेर्शोनीगोळी इस्साकार इन गोत्र अन कुलगोळ, अदिक आशेर, अदिक नप्ताली इन गोत्र अन भागगोळ दा टु, अदिक मनश्शे अन आ आरधा गोत्र अन भागगोळ दा टु भी जो बाशान दा ईरोन चिट्टी हाक हाक्कु तेरहा नगर कोटकु आदव.


\par }{\PP \VS{7}कुलगोळ अनुसार मरारीगोळ इक रूबेन, गाद, अदिक जबूलून इन गोत्र अन भागगोळ दा टु हन्नेळ नगर कोटकु आदव.

\VS{8}जो आग्या यहोवा मूसा अन द्वारा कोटीदुन अदुर अनुसार इस्त्राएलीगोळ लेवीगोळी चराई सांगुळ ईव नगर चिट्टी हाक हाक्कु कोट्टुर.

\VS{9}आंदुर यहूदागोळ अदिक शिमोन उन गोत्र अन भागगोळ दा टु ईव नगर यारव हेसुर लिख्सकु आंदरी कोट्टुर;

\VS{10}ईव नगर लेवीय कहाती कुलगोळ दा टु हारून इन वंश इन साटी ईरव; यतिकी पयला चिट्टी आंदुर अच हेसुर मा होटीत.

\VS{11}मतलब आंदुर आंदरी यहूदा अन पहाळी द्याश दा नाकु दीकळोद चराई सांगुळ किर्यतर्बा नगर कोट बुट्टुन, जो अनाक उन आप्प अर्बा अन हेसुर मा कहलुसदुन अदिक हेब्रोन भी कहलुसतान.

\VS{12}लेकीन आ नगर इन केई अदिक आऊन ऊर आंदुर यपुन्ने उन पार कालेब उक आऊन खुद इन जमीन माळकु कोट बुट्टुर.


\par }{\PP \VS{13}आग आंदुर हारून याजक इन वंश इन चराईगोळ सांगुळ खूनी इन शरण नगर हेब्रोन, अदिक तान तान चराई सांगुळ लिब्ना,

\VS{14}यत्तीर, एश्तमो,

\VS{15}होलोन, दबीर,

\VS{16}ऐन, यूता, अदिक बेतशेमेश कोट्टुर, ई प्रकार आ येढ्ढु गोत्रगोळ भाग दा टु ऊम्बत नगर कोटकु आदव.

\VS{17}अदिक बिन्यामीन इन गोत्र अन भाग दा टु तान तान चराई सांगुळ ईव नाक नगर कोटकु आदव, मतलब गिबोन, गेबा,

\VS{18}अनातोत अदिक अल्मोन.

\VS{19}ई प्रकार हारून वंशी याजकगोळी तेरहा नगर अदिक आंदुरव चराईगोळ सीकदव.


\par }{\PP \VS{20}बाक बाकी कहाती लेवीगोळ कुलगोळ भाग इन नगर चिट्टी हाक हाक्कु एप्रैम इन गोत्र अन भाग दा टु कोटकु आदव.

\VS{21}मतलब आंदरी चराई सांगुळ एप्रैम उन पहाळी द्याश दा खूनी इन शरण ताकोमोद शकेम नगर कोटकु आत, बाक तान तान चराई सांगुळ गेजेर,

\VS{22}किबसैम, अदिक बेथोरोन; ईव नाक नगर कोटकु आदव.

\VS{23}अदिक दान इन गोत्र अन भाग दा टु तान तान चराई सांगुळ, एलतके, गिब्बतोन,

\VS{24}अय्यालोन, अदिक गत्रिम्मोन; ईव नाक नगर कोटकु आदव.

\VS{25}अदिक मनश्शे अन आरधा गोत्र अन भाग दा टु तान तान चराईगोळ सांगुळ तानाक अदिक गत्रिम्मोन; ईव येढ्ढ नगर कोटकु आदव.

\VS{26}ई प्रकार बाकी कहातिगोळ कुलगोळ सप्पा नगर चराई सांगुळ हत्त ठहरूसदुर.


\par }{\PP \VS{27}बाक लेवीगोळ कुल दाकळोर गेर्शोनीगोळी मनश्शे अन आरधा गोत्र अन भाग दा टु तान तान चराई सांगुळ खूनी इन शरण नगर बाशान उन गोलान अदिक बेशतरा; ईव येढ्ढ नगर कोटकु आदव.

\VS{28}अदिक इस्साकार इन गोत्र अन भाग दा टु तान तान चराई सांगुळ किश्योन, दाबरत,

\VS{29}यर्मूत, अदिक एनगन्नीम; ईव नाक नगर कोटकु आदव.

\VS{30}अदिक आशेर इन गोत्र अन भाग दा टु तान तान चराईगोळ सांगुळ मिशाल, अब्दोन,

\VS{31}हेल्कात, अदिक रहोब; ईव नाक नगर कोटकु आदव.

\VS{32}अदिक नप्ताली इन गोत्र अन भाग दा टु तान तान चराईगोळ सांगुळ खूनी इन शरण नगर गलील इन केदेश, बाक हम्मोतदोर, अदिक कर्तान; ईव मुर नगर कोटकु आदव.

\VS{33}गेर्शोनीगोळ कुलगोळ अनुसार आंदुर सप्पा नगर तान तान चराई सांगुळ तेरहा ठहरूसदुर.


\par }{\PP \VS{34}बाक बाकी लेवीगोळ, मतलब मरारीगोळ कुलगोळी जबूलून इन गोत्र अन भाग दा टु तान तान चराई सांगुळ योकनाम, कर्ता,

\VS{35}दिम्ना, अदिक नहलाल; ईव नाक नगर कोटकु आदव.

\VS{36}अदिक रूबेन इन गोत्र अन भाग दा टु तान तान चराई सांगुळ बेसेर, यहसा,

\VS{37}कदेमोत, अदिक मेपात; ईव नाक नगर कोटकु आदव.

\VS{38}अदिक गाद इन गोत्र अन भाग दा टु तान तान चराई सांगुळ खूनी इन शरण नगर गिलाद दाकळोद रामोत, बाक महनैम,

\VS{39}हेशबोन, अदिक याजेर, जो सप्पा मीलुसकु नाक नगर कोटकु आदव.

\VS{40}लेवीगोळ बाकी कुलगोळ मतलब मरारीगोळ कुलगोळ अनुसार आंदुर सप्पा ईवा ठहरूसदव, ई प्रकार आंदरी हन्नेळ नगर चिट्टी हाक हाक्कु कोटकु आदव.


\par }{\PP \VS{41}इस्त्राएलगोळ्द निज भूमी इन बीच लेवीगोळ सप्पा नगर तान तान चराई सांगुळ अळतालीस ठहरूसदव.

\VS{42}ईव सप्पा नगर तान तान नाकु दीकळव चराईगोळ सांगुळ ठहरूसदव; ई सप्पा नगरगोळ्द ईदा दशा ईरोद.


\par }{\SH इस्त्राएलगोळ्द कनान द्याश मा पुरा अधिकार
\par }
{\PP \VS{43}ई प्रकार यहोवा इस्त्राएलगोळी अद सप्पा द्याश कोट्टुन, यदरी आव आंदुर पुर्वजगोळ से किर्‍या तीनकु कोळली हेळीदुन; अदिक आंदुर आऊन अधिकारी आगकु अल बसुसेदुर.

\VS{44}अदिक यहोवा आ सप्पा मातगोळ अनुसार, जो आव आंदुर पुर्वजगोळ से किर्‍या तीनकु अंदीदुन, आंदरी नाकु दी टु आराम कोट्टुन; अदिक आंदुर दुश्मनगोळ दा टु याऊ भी आंदुर मुंद टिक्स सकीदील; यतिकी यहोवा आ सप्पा अक आंदुर वश दा माळ बुट्टुन.

\VS{45}यास भलाई इन मातगोळ यहोवा इस्त्राएल इन घराना टु अंदीदुन अदुर दा टु यातोदु मात भी बिटीदील; सप्पा च्या सप्पा पुरा आदव.




\par }\Chap{22}{\SH यहोशू उन पूर्व दा बसुस्कु वंशगोळी मान्नी वापस होगोद इजाजत
\par }
{\PP \VerseOne{1}आ समय यहोशू रूबेनिगोळ, गादीगोळ अदिक मनश्शे अन आर्धा वंश इन लॉकुरी कारूकु अंदुन.

\VS{2}\XREF{✡}{{\XO 22:2 }{\XO{22:2
}}{\XT{गिनती 32:20-32; यहोशू 1:12-15}}}“जो जो आग्या परमेश्वर उन दास मूसा नीमी कोटीदुन अव सप्पा नीव मान्सदीर, अदिक जो जो आग्या ना नीमी कोटीन आ सप्पा अक भी नीव मान्सदीर.

\VS{3}नीव तान वार्टुरी ईस दिनगोळ दा ईंद ताका बिटीदील, लेकीन तान परमेश्वर यहोवा अन आग्या नीव वळ्लीसा पालन माळदीर.

\VS{4}अदिक ईग नीम परमेश्वर यहोवा नीम वार्टुरी तान वचन इन अनुसार आराम कोटान; इदुरसाटी ईग नीव वापस होगकु तान ड्यारा अक, अदिक तान खुद इन जागा दा, यदरी परमेश्वर उन दास मूसा यरदन इन आपाटी नीमी कोटान, ओळेगी.

\VS{5}केवल ई मात इन चौकसी माळी कि जो जो आग्या अदिक व्यवस्था परमेश्वर उन दास मूसा नीमी कोटान अदरी मान्सकु तान परमेश्वर यहोवा से प्रेम ईटी, आऊन सप्पा हादीगोळ मा नळी, आऊन आग्यागोळी मान्सी, आऊन भक्ति दा लवलीन ईरी, अदिक तान सप्पा मन अदिक सप्पा प्राण देल आऊन स्यावा माळी.”

\VS{6}आग यहोशू आंदरी आशीर्वाद कोटकु सार्र माळदुन; अदिक आंदुर तान तान ड्यारा अक होटोदुर.

\VS{7}मनश्शे अन आरधा गोत्रगोळी मूसा बाशान दा भाग कोटीदुन; लेकीन आरधा गोत्र अक यहोशू आंदुर वार्टुर बीच यरदन इन पश्चिम इन दी भाग कोट्टुन, आंदरी याग यहोशू सार माळदुन कि तान तान ड्यारा दा होगुल,

\VS{8}आग आंदरी भी आशीर्वाद कोटकु अंदुन, “हापाळ सा जनावर, अदिक व्हान्ना, बेळ्ली, पीतल, लोहा, अदिक हापाळ सा कपळा अदिक हापाळ सा धन सम्पत्ति हुडुकु तान तान ड्यारा अक वापस होगी; अदिक तान शत्रुगोळ्द लूट इन सम्पत्ती इक तान वार्टुर सांगुळ वाट्स कोमेतीर.”


\par }{\PP \VS{9}आग रूबेनी, गादी, अदिक मनश्शे अन आरधा गोत्र इस्त्राएल इन हाती टु, मतलब कनान द्याश इन शीलो नगर टु, तान गिलाद हेसुर इन खुद इन जागा दा, जो मूसा अन द्वारा कोटकु आत, यहोवा अन आग्या अन अनुसार आदुर्द खुद इन जागा आगेगीत, होगोद विचार देल वापस होदुर.


\par }{\SH यरदन इन किनारा मा वेदी इन स्थापना
\par }
{\PP \VS{10}अदिक रूबेनी गादी, अदिक मनश्शे अन आरधा गोत्र यरदन इन आ तराई दा पोहचुसदुर जो कनान द्याश दा आद, आग आंदुर अल नोळोद योग्य ऊंद धोळ्द वेदी माळदुर.

\VS{11}अदिक ईदुर समाचार इस्त्राएलगोळ केळदुर दा बत्त, कि रूबेनिगोळ, गादीगोळ, अदिक मनश्शे आरधा गोत्रगोळ कनान द्याश इन मुंद यरदन इन तराई दा, मतलब अदुर आप्पाटी जो इस्त्राएलगोळ्द आद, ऊंद वेदी माळ्यार.

\VS{12}याग इस्त्राएलगोळ ईद केळदुर, आग इस्त्राएलीगोळ्द सप्पा मंडली आंदुर से लळुसोर साटी चढाई माळली शीलो दा जमा आत.

\VS{13}आग इस्त्राएलीगोळ रूबेनिगोळ, गादीगोळ, अदिक मनश्शे अन आरधा वंश इन लॉकुर हाती गिलाद द्याश दा एलीआजर याजक उन पार पीनहास उक,

\VS{14}अदिक आऊन सांगुळ हत्त प्रधानगोळी, मतलब इस्त्राएल इन ऊंद ऊंद गोत्र दा टु पूर्वजगोळ घराना अन ऊंद ऊंद प्रधान इक कळुदुन, अदिक आंदुर इस्त्राएल इन हजारगोळ दा तान तान पूर्वजगोळ घराना अन मुख्य मंळसा ईरोर.

\VS{15}आंदुर गिलाद द्याश दा रूबेनिगोळ, गादीगोळ, अदिक मनश्शे अन आरधा वंश इन लॉकुर हाती होगकु अनली कुरतुर,

\VS{16}\XREF{✡}{{\XO 22:16 }{\XO{22:16
}}{\XT{व्यवस्थाविवरण 12:13,14}}}“यहोवा अन सप्पा मंडली ईद अनतद, कि ‘नीव इस्त्राएल यहोवा परमेश्वर उन ईद ह्यांग विश्वासघात माळीर; ईंद जो नीव ऊंद वेदी माळीर, ईदुर दा नीव आऊन हिंद नळोद बिटकु आऊन खिलाप ईंद लळाई माळीर?’

\VS{17}\XREF{✡}{{\XO 22:17 }{\XO{22:17
}}{\XT{गिनती 25:1-9}}}केळी, पोर नगर इन विषय इन अधर्म नाम साटी येनारा कम ईरोद, अगर यहोवा अन मंडली इक भारी दण्ड सिक्त भी रा ईंद इन दिन ताका नाव आ अधर्म देल शुद्ध आगीदील; येन अद नीम नजर दा ऊंद श्याण मात आद,

\VS{18}कि ईंद नीव यहोवा अक त्यागस्कु आऊन हिंद नळोद बीट बुळतीर? येन नीव यहोवा टु तिर्गेगतीर, अदिक नाळ आव अद इस्त्राएल इन मंडली देल गुस्सा आदान.

\VS{19}लेकीन अगर नीम खुद इन जागा अशुद्ध आद, रा ईपाटी बंदकु यहोवा अन खुद इन जागा दा, येल यहोवा अन निवास ईरतद, नाम लॉकुर बीच तान तान खुद इन जागा माळ बुळी; लेकीन नाम परमेश्वर यहोवा अन वेदी इक बिटकु अदिक यातोदारा वेदी माळकु न रा यहोवा से लळाई माळी, अदिक न नाम से.

\VS{20}\XREF{✡}{{\XO 22:20 }{\XO{22:20
}}{\XT{यहोशू 7:1-26}}}नोळी, याग जेरह अन्द पार आकान अर्पण माळ्द वस्तु अन बारा दा विश्वासघात माळदुन, आग येन यहोवा अन कोप इस्त्राएल इन पुरा मंडली मा ईला भळकुसीत? अदिक आ मंळसा अन अधर्म अन प्राणदण्ड आबना आऊक ईला सिकीत.”


\par }{\PP \VS{21}आग रूबेनिगोळ, गादीगोळ, अदिक मनश्शे अन आरदा वंश इस्त्राएल इन हजारो अन मुख्य मंळसागोळ इक ईद उत्तर कोट्टुर,

\VS{22}“यहोवा जो ईश्वरगोळोव परमेश्वर हुन, ईश्वरगोळ परमेश्वर यहोवा ईदरी जान्सतान, अदिक इस्त्राएली भी ईदरी जान्स कोंडार, कि अगर यहोवा टु तिर्गकु या आऊन विश्वासघात माळकु नाव ईद क्याल्सा माळेव, रा नी ईंद नाम इक जीत्ता बिळबाळ,

\VS{23}अगर ईंद इन दिन नाव वेदी इक इदुरसाटी माळेव कि यहोवा अन हिंद नळोद बीट बुट्टेव, या इदुरसाटी कि अदुर मा होमबली, अन्नबली, या मेलबली येर्सेव, रा यहोवा नी खुद अच ईदुर हिसाब ताकोंडान;

\VS{24}लेकीन नाव ईदा विचार अदिक मनसा देल ईद माळेव कि येल्यारा भविष्य दा नीम सन्तान नाम सन्तान से ईद अनली हतबाळुल, ‘नीमी इस्त्राएल इन परमेश्वर से येन क्याल्सा?

\VS{25}यतिकी रूबेनिगोळ, हे गादीगोळ, यहोवा जो नाम अदिक नीम बीच दा यरदन इन सीमा ठहरूस्यान, इदुरसाटी यहोवा दा नीम येनु भाग हैलेच.’ हिंग अनकु नीम सन्तान नाम सन्तान दा टु यहोवा अन अंज्क बीळसुस बुट्टीत.

\VS{26}इदुरसाटी नाव अंदेव, ‘बरी, नाव तान साटी ऊंद वेदी माळाता, अद होमबली या मेलबलि इन साटी ईला,

\VS{27}लेकीन इदुरसाटी कि नाम अदिक नीम, अदिक नाम बाद्दा नीम अदिक नाम वंश इन बीच दा गवाही इन क्याल्सा कोळुल; इदुरसाटी नाव होमबली, अदिक मेलबली, अदिक बलिदान येर्सकु यहोवा अन हाती आऊन उपासना माळेव; अदिक भविष्य दा नीम औलाद नाम औलाद से ईद अन बाळुल, कि यहोवा दा नीम येनु भाग हैलेच.’

\VS{28}इदुरसाटी नाव अंदेव, ‘याग आ लॉकुर भविष्य दा नाम से या नाम वंश से ईद अनली कुरूल, आग नाव आऊन से अंदेव, कि यहोवा अन नमुना मा माळकु ईद वेदी इक नोळी, यदरी नाम पुर्वजगोळ इक, होमबली या मेलबलि, इन साटी माळीदिल, लेकीन इदुरसाटी माळदुर कि नाम अदिक नीम बीच दा गवाही इन क्याल्सा कोळुल.’

\VS{29}ईद नाम से दुर ईरूल कि यहोवा से तिर्गकु ईंद आऊन हींद नळोद बीट बुळुल, अदिक तान परमेश्वर यहोवा अन आ वेदी इक बिटकु जो आऊन निवास इन मुंद आद होमबली, अदिक अन्नबली, या मेलबलि इन साटी दुसरा वेदी माळुल.”


\par }{\PP \VS{30}रूबेनिगोळ, गादीगोळ, अदिक मनश्शे अन आरदा वंश इन लॉकुर्द ई मात केळकु पीनहास याजक अदिक आऊन सांगुळ मंडली इन प्रधान, जो इस्त्राएल इन हजारो अन मुख्य मंळसा ईरोर, आंदुर हापाळ खुश आदुर.

\VS{31}अदिक एलीआजर याजक उन पार पीनहास रूबेनिगोळ, गादीगोळ, अदिक मनश्शेगोळ से अंदुन, “नीव जो यहोवा अन्द हिंग विश्वासघात माळीदिल, इदुर देल ईंद नाव ईद जान्स कोंडेव कि यहोवा नाम बीच दा आन: अदिक नीव लॉकुर इस्त्राएलगोळ इक यहोवा अन्द कय देल ऊळसीर.”

\VS{32}आग एलीआजर उन पार पीनहास प्रधानगोळ सांगुळ रूबेनिगोळ, अदिक गादीगोळ हाती टु गिलाद आगतेला कनान द्याश दा इस्त्राएलगोळ हाती होट्ट बंदुन; अदिक ईद बातणी आंदरी अंदकु केळ्सदुन.

\VS{33}आग इस्त्राएली खुश आदुर; अदिक परमेश्वर उक धन्य अंदुर, अदिक रूबेनिगोळ, अदिक गादीगोळ से लळुसली अदिक आंदुर ईरा द्याश ऊजळुसोर साटी चढाई माळोद मातचीत बाक माळीदिल.

\VS{34}अदिक रूबेनिगोळ अदिक गादीगोळ ईद अंदकु, “ईद वेदी नाम अदिक आंदुर बीच दा ई मात इन गवाही ठहरूस्याद, कि यहोवा अच परमेश्वर हुन.” आ वेदी इन हेसुर एद\FTNT{*}{{\FR 22:34 }{\FR{22:34
}}{\FT{साक्षी या गवाह}}} ईटदुर.




\par }\Chap{23}{\SH यहोशू नव आखरी उपदेश
\par }
{\PP \VerseOne{1}ईदुर हापाळ दिन इन बाद्दा, याग यहोवा इस्त्राएलगोळी आंदुर नाकु दीकळोर दुश्मनगोळ से आराम कोट्टुन, अदिक यहोशू हाळाबाट्ट अदिक हापाळ ऊमर ईनव आगेगीदुन.

\VS{2}आग यहोशू सप्पा इस्त्राएलगोळी, मतलब पुरनियोंगोळ, मुख्य मंळसागोळ, न्यायीगोळ, अदिक सरदारगोळी कारसुसकु अनली कुरतुन, “ना रा ईग बाट्ट अदिक हापाळ ऊमर ईनव आगेदीन;

\VS{3}अदिक नीव नोळदीर कि नीम परमेश्वर यहोवा नीम निमित्त ई सप्पा जातीगोळ से येन येन माळ्यान, यतिकी जो नीम दी टु लळुसतेला बंदान आव नीमव परमेश्वर यहोवा हुन.

\VS{4}नोळी, ना ई मीकदव जातीगोळी चिट्टी हाक हाक्कु नीम वंश इन हिस्सा माळ कोंडीन; अदिक यरदन टु हुडुकु सुर्य मुळ्कतद आत्त धोळ समुद्र ताका ईरावाळा आ सप्‍पा जातीगोळी भी हिंग अच कोटीन, यदरी ना कळ्द बुटीन.

\VS{5}अदिक नीम परमेश्वर यहोवा आंदरी नीम मुंदु टु आंदुर द्याश दा टु तेगु कोंडान; अदिक नीव तान परमेश्वर यहोवा अन वचन इन अनुसार आंदुर द्याश मा अधिकार माळ कोंडीर.

\VS{6}इदुरसाटी हापाळ हिम्मत कटकु, जो येनारा मूसा अन किताब दा लिख्सकु आद अदरी पुरा माळोर दा ध्यान माळेतीर, अदुर से न रा ईत्त डोक्केतीर न आत्त.

\VS{7}ईव जो जातीगोळ नीम बीच दा ईतोग्याव ईऊर बीच दा होगबाळेतीर, अदिक न ईंदुरव द्याव गोळोव हेसुर इन चर्चा माळेतीर, अदिक ना अऊर्द किर्‍या तीनसेतीर, अदिक ना अऊर उपासना माळेतीर, अदिक ना अवरी नमस्कार माळेतीर,

\VS{8}लेकीन ह्यांग ईंद इन दीन ताका नीव तान परमेश्वर यहोवा अन भक्ति दा लवलीन ईरतीर, हांग अच ईरतोगेतीर.

\VS{9}यहोवा नीम मुंद टु धोड्डेव धोड्डेव अदिक ताकतवर जातीगोळी तेगदान; अदिक नीम मुंद ईंद इन दीन ताका याऊ ठहरूस सकीदील.

\VS{10}\XREF{✡}{{\XO 23:10 }{\XO{23:10
}}{\XT{व्यवस्थाविवरण 32:30; 3:22}}}नीम दा टु ऊंद मंळसा हजार मंळसागोळी खेदाळस्यान, यतिकी नीम परमेश्वर यहोवा तान वचन इन अनुसार नीम दी टु लळुसतान.

\VS{11}इदुरसाटी तान परमेश्वर यहोवा अन सांगुळ प्यार ईटोद पुरा ध्यान ईटेतीर.

\VS{12}यतिकी अगर नीव यातोदारा रिती यहोवा से तिर्गकु ई जातीगोळ बाकी लॉकुर से मीलुसली कुरतीर जो नीम बीच उळुकु ईरतार, अदिक ईंदुर से सगाई मदा माळकु ईंदुर सांगुळ समधियाना रिश्ता जोळसीर,

\VS{13}रा सहीदा जान्स कोमी कि मुंद नीमव परमेश्वर यहोवा ई जातीगोळी नीम मुंदु टु तेगुतिदील; अदिक ईंदुर नीम साटी जाल अदिक फंदा, अदिक नीम पांजरागोळ साटी कोळागोळ, अदिक नीम कण्‍ण दा मुळ्ल ठहरूस्यार, अदिक आखरी दा नीव ई वळ्लीद जागा मा टु जो नीम परमेश्वर यहोवा नीमी कोटान नाश आगेदीर.


\par }{\PP \VS{14}“केळी, ईद नान सायोद समय आद, नीव जान्सतीर अदिक सहीदा विश्वास माळतीर कि यहोवा नीम साटी हापाळ धोड्डेव क्याल्सा माळ्यान, नीव जान्सतीर कि आव तान कोळ्द वचनगोळ दा टु यातोदु पुरा माळदुर दा असफल ईतीदील, यहोवा आ सप्पा वचनगोळी पुरा माळ्यान, जो आव नामी कोटान.

\VS{15}अव सप्पा वळ्लेव वचन जो नीम परमेश्वर यहोवा नामी कोटान, पुरा तरीका देल सही आग्याव. लेकीन यहोवा, अदा तरीका देल दुसरा वचनगोळी भी सत्य माळ्यान, आव चेतावनी कोटान कि अगर नीव पाप माळीर आग नीम म्याकुच विपत्तीगोळ बंदव, आव चेतावनी कोटान कि आव नीमी आ द्याश इक बीळोर साटी विवश माळ्यान यदरी आव नीमी कोटान.

\VS{16}ईद घटसीत, अगर नीव तान परमेश्वर यहोवा अन सांगुळ माळ्द वादा अन पालन माळोर से इनकार माळीर, अगर नीव द्यावगोळ हाती होदीर अदिक आंदुर स्यावा माळीर रा ई द्याश इक नीव खोऊस बुट्टीर, अगर नीव हिंग माळीर रा यहोवा नीम मा हापाळ सिट्टी बंदान, आग नीव ई वळ्लीद द्याश टु जल्दी से नाश आगेदीर यदरी आव नीमी कोटान.”




\par }\Chap{24}{\SH शेकेम नगर दा यहोशू अन्द आखरी आदेश
\par }
{\PP \VerseOne{1}बाक यहोशू इस्त्राएल इन सप्पा वंश इन लॉकुरी जमा माळदुन, अदिक इस्त्राएल इन बाट्ट लॉकुर, अदिक मुख्य मंळसा, अदिक न्यायीगोळी, अदिक सरदारगोळी कारसुसदुन; अदिक आंदुर परमेश्वर उन मुंद उपस्थित आदुर.

\VS{2}\XREF{✡}{{\XO 24:2 }{\XO{24:2
}}{\XT{उत्पत्ति 11:27}}}आग यहोशू आ सप्पा लॉकुर से अंदुन, “इस्त्राएल उन परमेश्वर यहोवा ई प्रकार देल अनतान, कि ‘प्राचीनकाल दा अब्राहम अदिक नाहोर उन आप्प तेरह आदि, नीम पुरखा फरात महानद इन आप्पाटी ईरतेला दुसरा द्यावगोळ्द उपासना माळोर,

\VS{3}\XREF{✡}{{\XO 24:3 }{\XO{24:3
}}{\XT{उत्पत्ति 12:1-9; 21:1-3}}}अदिक ना नीम्द मुल मंळसा अब्राहम उक फरात इन आप्पाटी टु हुडुकु कनान द्याश इन सप्पा जागागोळ दा वयाळसदीन, अदिक आऊन वंश वाळुसदीन. अदिक अदरी इसहाक उक कोट्टीन;

\VS{4}\XREF{✡}{{\XO 24:4 }{\XO{24:4
}}{\XT{उत्पत्ति 25:24-26; 36:8; 46:1-7; व्यवस्थाविवरण 2:5}}}बाक इसहाक उक याकूब अदिक एसाव कोट्टीन. अदिक एसाव उक ना सेईर हेसुर इन पहाळी द्याश कोट्टीन कि आव अदुर अधिकारी आगुल, लेकीन याकूब पार नातुगोळ सांगुळ मिस्त्र अक होदुन.

\VS{5}\XREF{✡}{{\XO 24:5 }{\XO{24:5
}}{\XT{निर्गमन 3:1-12-42}}}बाक ना मूसा अदिक हारून उक कळकु आ सप्पा क्याल्सागोळ द्वारा जो ना मिस्त्र दा माळदीन आ द्याश इक नष्ट माळ कोंडीन; अदिक अदुर बाद्दा नीमी तेगुकु तंदीन.

\VS{6}\XREF{✡}{{\XO 24:6 }{\XO{24:6
}}{\XT{निर्गमन 14:1-31}}}अदिक ना नीम पुरखागोळी मिस्त्र दा टु तेगुकु तंदीन, अदिक नीव समुद्र अन हाती पोहचुसदीर, अदिक मिस्त्रीगोळ रथ अदिक सवारगोळी सांगुळ हुडुकु क्याचाँद समुद्र ताका नीम्द पीछा माळदुन.

\VS{7}अदिक याग नीव यहोवा अन दुहाई कोट्टीर आग आव नीम्द अदिक मिस्त्रीगोळ बीच दा अंधार माळ बुट्टुन, अदिक आंदुर मा समुद्र अक वाहुसकु आंदरी मुळ्क्सदुन; अदिक जो येनारा ना मिस्त्र दा माळदीन अदरी नीव लॉकुर तान कण्ण देल नोळदीर; बाक नीव हापाळ दिन ताका आळी दा ईत्तीर.

\VS{8}\XREF{✡}{{\XO 24:8 }{\XO{24:8
}}{\XT{गिनती 21:21-35}}}आग ना नीमी आ एमोरियो अन द्याश दा तंदीन, जो यरदन गांगा अन आप्पाटी पूर्व दिशा दा बसुस्कु ईरोर; अदिक आंदुर नीम से लळुसदुर अदिक ना आंदरी नीम वश दा माळ बुट्टीन, अदिक नीव आंदुर द्याश इन अधिकारी आगेदीर, अदिक ना आंदुर नीम मुंद टु सत्यानाश माळ कोंडीन.

\VS{9}\XREF{✡}{{\XO 24:9 }{\XO{24:9
}}{\XT{गिनती 22:1–24:25}}}बाक मोआब इन राजा सिप्पोर उन पार बालाक यदकु इस्त्राएल से लळुसदुन; अदिक नीमी श्राप कोळोर साटी बोर उन पार बिलाम उक कारसुसदुन,

\VS{10}लेकीन ना बिलाम उन केळीदील; आव नीमी आशीष अच आशीष कोळतेला होदुन; ई प्रकार देल ना नीमी इक आऊन कय दा टु ऊळ्सदीन.

\VS{11}\XREF{✡}{{\XO 24:11 }{\XO{24:11
}}{\XT{यहोशू 3:14-17; 6:1-21}}}आग नीव यरदन पार आगकु यरीहो अन हाती बंदीर, अदिक याग यरीहो अन लॉकुर, अदिक एमोरी, परिज्जी, कनानी, हित्ती, गिर्गाशी, हिब्बी, अदिक यबूसी नीम से लळुसदुर, आग ना आंदरी नीम वश दा माळ कोंडीन.

\VS{12}\XREF{✡}{{\XO 24:12 }{\XO{24:12
}}{\XT{निर्गमन 23:28; व्यवस्थाविवरण 7:2}}}अदिक ना नीम मुंद बर्रागोळी कळुदीन, अदिक आंदुर एमोरीयो अन येढ्ढु राजागोळी नीम मुंदु टु तुकाळसदुन; नोळी, ईद नीम्द तलवार या धनुष इन ताकत देल आगीदील.

\VS{13}\XREF{✡}{{\XO 24:13 }{\XO{24:13
}}{\XT{व्यवस्थाविवरण 6:10,11}}}बाक ना नीमी हिंग द्याश कोट्टीन यदुर दा नीव मयनत माळीदिल, अदिक हिंग नगर भी कोट्टीन यवरी नीव ईला बसुसीदिर, अदिक नीव अल बसुस्कु आईर; अदिक याता दाख अदिक जैतून इन बगीचा अन काय नीव तीनतीर अवरी नीव हचीदिल.’


\par }{\PP \VS{14}“इदुरसाटी ईग यहोवा अन अंज्क मान्सकु आऊन स्यावा खराई अदिक सच्चाई देल माळी; अदिक याता द्यावगोळ्द स्यावा नीम पुर्वज मेसोपोटामिया अदिक मिस्त्र दा माळतोगोर, आंदरी दुर माळकु यहोवा अन स्यावा माळी.

\VS{15}अदिक अगर यहोवा अन स्यावा माळोद नीमी बुरा हततद, रा ईंद नीवळुस बुळी कि नीव यार्द स्यावा माळीर, बाक आ द्यावगोळ्द यार्द स्यावा नीम पुर्वज मेसोपोटामिया\FTNT{*}{{\FR 24:15 }{\FR{24:15
}}{\FQ{मेसोपोटामिया
}}{\FT{महानदी}}} दा माळतोगोर, अदिक बाक एमोरीगोळ द्यावगोळ्द स्यावा माळी यारव द्याश दा नीव ईरतीर; लेकीन ना रा तान घराना अन सांगुळ यहोवा अन अच स्यावा हमेशा माळतेला ईराईन.”


\par }{\PP \VS{16}आग लॉकुर उत्तर कोट्टुर, “यहोवा अक त्यागस्कु दुसरा द्यावगोळ्द स्यावा माळोद विचार नाव यागलु माळतीदील;

\VS{17}यतिकी नाम परमेश्वर यहोवा आवा हुन जो नामी अदिक नाम पुर्वजगोळी मिस्त्र द्याश टु तेगुकु तंदुन, अदिक नाम नोळतेला धोळ धोळ आश्चर्यकर्म माळदुन, अदिक याता हादी मा अदिक यास जातीगोळ बीच दा टु नाव नळकु बरतोगेव आंदुर नाम रक्षा माळदुन;

\VS{18}अदिक नाम मुंद ई द्याश दा ईरावाळा एमोरी अदिक सप्पा जातीगोळी तेगु कोंडान; इदुरसाटी नाव भी यहोवा अन स्यावा माळेव, यतिकी नामव परमेश्वर आवा हुन.”


\par }{\PP \VS{19}यहोशू लॉकुर से अंदुन, “नीम से यहोवा अन स्यावा आग सकाल; यतिकी आव पवित्र परमेश्वर हुन; आव जलन ईटावाळा परमेश्वर हुन, आव नीम अपराध अदिक पाप क्षमा माळतीदील.

\VS{20}अगर नीव यहोवा अक त्यागस्कु पराया द्यावगोळ्द स्यावा माळीर, रा आव भले ही नीम भला माळ्त बंदीदान तरी भी आव तिर्गकु नीम्द हानि माळ्यान अदिक नीम्द अंत भी माळ कोंडान.”

\VS{21}लॉकुर यहोशू से अंदुर, “ईला; नाव यहोवा अंद अच स्यावा माळेव.”

\VS{22}यहोशू लॉकुर से अंदुन, “नीव खुद अच तान गवाह हूईर कि नीव यहोवा अन स्यावा माळोद नीवळुसदीर.” आंदुर अंदुर, “हव, नाव साक्षी आयेव.”

\VS{23}यहोशू अंदुन, “तान बीच दा टु पराया द्यावगोळी इक दुर माळकु तान तान मन इस्त्राएल उन परमेश्वर यहोवा अन दी हची.”

\VS{24}लॉकुर यहोशू से अंदुर, “नाव रा तान परमेश्वर यहोवा अन अच स्यावा माळेव, अदिक आऊंद अच मात मानसेव.”

\VS{25}आग यहोशू अदा दिशी आ लॉकुर से वादा माळसुसदुन, अदिक शकेम दा आंदुर साटी विधी अदिक नियम ठहरूदुन.


\par }{\PP \VS{26}ईद सप्पा वृतांत यहोशू परमेश्वर उन व्यवस्था अन किताब दा लिख्स बुट्टुन; अदिक ऊंद धोळ्द कल्ल नीवळुसकु अल ऊंद बांज मार्र इन हाती नीदरूसदुन, जो यहोवा अन पवित्र जागा दा ईरोद.

\VS{27}आग यहोशू सप्पा लॉकुर से अंदुन, “केळी, ईद कल्ल नाम लॉकुर्द गवाह ईत्तीत, यतिकी यास वचन यहोवा नाम से अंदान अवरी ईद केळ्याद; इदुरसाटी ईद नीम्द गवाह ईत्तीत, हिंग आग बाळुल कि नीव तान परमेश्वर से मुकुरूसीर.”

\VS{28}आग यहोशू लॉकुर तान तान खुद इन भाग मा होगोर साटी सार माळदुन.


\par }{\SH यहोशू अदिक एलीआजर इन सायोद
\par }
{\PP \VS{29}ई मातगोळ बाद्दा यहोवा अन दास, नून उन पार यहोशू, ऊंद सौ हत्त वर्ष इनव आगकु सोतोदुन.

\VS{30}अदिक\XREF{✡}{{\XO 24:30 }{\XO{24:30
}}{\XT{यहोशू 19:49-50}}} आऊक तिन्मत्सेरह दा, जो एप्रैम इन पहाळी द्याश दा गास हेसुर इन पहाळी इन उत्तर दा आद, अदुर अच भाग दा मुण्ण कोटकु आत.


\par }{\PP \VS{31}अदिक यहोशू उन जीवन तीम, अदिक जो बाट्ट लॉकुर यहोशू उन सायोर बाद्दा जीत्ता ईत्तुर अदिक जानसोर कि यहोवा इस्त्राएल इन लॉकुर साटी ह्यांग ह्यांग क्याल्सा माळीदुर, आंदुर भी जीवन तीम इस्त्राएली यहोवा अन अच स्यावा माळतेला ईत्तुर.

\VS{32}बाक यूसुफ उन येलुगोळ यवरी इस्त्राएलीगोळ मिस्त्र टु तंदीदुर आंदुर शकेम इन जागा अन साटी आ भाग दा नळ्सकु आत, यदरी याकूब शेकेम इन आप्प हमोर उन पारगोळ से ऊंद सौ बेळ्ली इन सिक्‍कागोळ देल कोंडीदुन; इदुरसाटी आव यूसुफ उन सन्तान इन खुद इन जागा आगेत.


\par }{\PP \VS{33}अदिक हारून उन पार एलीआजर भी सोतोदुन; अदिक आऊक एप्रैम इन पहाळी द्याश इन गिबा नगर दा मुण्‍ण कोटकु आत, जो आऊन पार पीनहास उक कोटकु आगीत.

\par }