\NormalFont\ShortTitle{दानिय्येल}

{\MTB दानिय्येल कि किताब

\par }{\MT दानिय्येल हेसुर इन किताब

\par }{\IMT परिचय

\par }{\IP दानिय्येल उन परिचय दानिय्येल उन किताब बेबीलोन दा इस्राएलीगोळ्द निर्वासन इन समय इन दौरान भविष्यवक्ता दानिय्येल उन जीवन अदिक भविष्यसूचक दर्शन देल संबधित आद. ईव दानिय्येल अदिक आऊन संगीगोळ्द वफादारी इन सांगुळ राष्ट्रगोळ अदिक दुनिया देल संबधित भविष्यवाणीगोळ्द बारा दा हेळतद. ईद किताब 650 सेल लगभग 535 ईसा पूर्व अन समय इन कवर माळतद, यल दानिय्येल बेबीलोन इन नाक अलग-अलग राजागोळ्द शासनकाल इन दौरान स्यावा माळीदुन. पारंपरिक दृष्टिकोण ईद आद कि दानिय्येल खुद ई समय इन दौरान बेबीलोन दा किताब लिख्सीदुन, लेकीन हापाळ आधुनिक विद्वानगोळ्द दावा आद कि ईद बाद्दा ईसा पूर्व दुसरा शताब्दी इन दौरान इस्राएल दा लिख्सकु आगीत. दुसरा लॉकुर्द मानना आद कि किताब इन येनारा भाग अलग-अलग समय मा लिख्सकु आगीदव.

\par }{\IP दानिय्येल उन किताब निर्वासन दा ईरावाळेर इस्राएलीगोळ सांगुळ-सांगुळ कठिन समय बंदुर मा बरावाळा पिढ़ीगोळ इक आशा कोळोर साटी लिख्सकु आगीत. दानिय्येल उन जीवन इन घटनागोळ अदिक भविष्य देल संबंधित भविष्यवाणीगोळ्द माध्यम देल, परमेश्वर राजागोळ अदिक राष्ट्रगोळ मा तान ताकत तोर्सतान. बाईबल इन संदर्भ दा, ईद व्हाशोद नियम दा परमेश्वर उन राज्य अक समसोद दा मदत माळतद.
दानिय्येल 7:13-14 दा मसीह अन्द भविष्यवाणी माळकु आग्याद. आखरी समय इन संबंध दा दानिय्येल उन दर्शन इन उल्लेख यीशु उन द्वारा माळकु आग्याद
मत्ती 24:15,मरकुस 13:14अदिक यूहन्ना अन्द प्रकाशितवाक्य देल संबंधित आद. दानिय्येल यिर्मयाह अन्द भविष्यवाणीगोळ मा भी विचार माळतद (दानिय्येल 9:1-3).

\par }{\IOT रूप रेखा:

\par }{\IO 1. नबूकदनेस्सर उन शासनकाल इन दौरान बेबीलोन दा दानिय्येल अदिक आऊन संगीगोळ बारा दा हेळतद.
1–4

\par }{\IO 2. राजा बेलशस्सर उन दर्शन इन दानिय्येल उन व्याख्या अन बारा दा हेळतद.
5

\par }{\IO 3. दारा राजा अन्द शासनकाल इन दौरान हुल्ल इन गुफा दा दानिय्येल उन बारा दा हेळतद.
6

\par }{\IO 4 भविष्य अन्द घटनागोळ्द संबंध दा परमेश्वर देल दानिय्येल ताका खुलासा शामिल आव

\par }{\IO a दानिय्येल भविष्य अन बारा दा येढ्ढ दर्शन अदिक अऊर्द व्याख्यागोळ्द वर्णन माळतान.
7–8

\par }{\IO b दानिय्येल तान लॉकुर साटी प्रार्थना माळतान अदिक स्वर्गदूत जिब्राएल द्वारा आऊन उत्तर कोटकु आगतद.
9

\par }{\IO c जिब्राएल आखरी समय सांगुळ भविष्य अन्द घटनागोळ्द खुलासा माळतान.
10–12



\par }\ChapOne{1}{\SH दानिय्येल अदिक आऊन संगीगोळ
\par }
{\R (1:1–6:28)

\par }{\SH नाक हारोदोर नबूकदनेस्सर उन राजसभा दा
\par }
{\PP \VerseOne{1}यहूदा प्रदेश इन राजा यहोयाकीम उन राज्यकाल इन तिसरा वर्ष दा बेबीलोन द्याश इन राजा नबूकदनेस्सर यहूदा अन राजधानी यरूशलेम मा आक्रमण माळ बुटुन, अदिक अदरी घेर्स बुटुन.\FTNT{*}{{\FR 1:1 }{\FR{1:1
}}{\FT{2 राजा 24:1; 2 इतिहास 36:5-7}}}

\VS{2}आग प्रभु परमेश्वर यहूदा अन राजा यहोयाकीम अदिक आऊन नगर इक नबूकदनेस्सर उन कय दा सौप्स बु़ट्टुन. नबूकदनेस्सर परमेश्वर उन मंदिर इन थ्वाळासा पवित्र बरतनगोळ मा भी अधिकार माळ कोंडुन, अदिक आव आ बरतनगोळ इक शिनार द्याश दा तान द्याव उन मंदिर दा ओतकु, तान द्याव उन भंडारग्रह दा ईट्ट बुट्टुन.\FTNT{†}{{\FR 1:2 }{\FR{1:2
}}{\FT{2 राजा 20:17,18; 24:10-16; 2 इतिहास 36:10; यशायाह 39:7,8}}}


\par }{\PP \VS{3}राजा नबूकदनेस्सर तान मुख्य खोजा अशपनज उक आदेश कोट्टुन, होगी अदिक इस्त्राएली कौम इन आ बंदीगोळी तरी जो राजपरिवार अदिक कुलीन वंश इन आर.

\VS{4}आंदुर हारोदोर ईर पायजे अदिक आंदुर्दा यातोदु प्रकार इन शारीरिक दोष ईरबाळुल. आंदुर नोळदुर दा सुंदर ईरूल अदिक सप्पा प्रकार देल बुद्धिमान ईरूल. आंदुर ग्यान देल परिपूर्ण अदिक विद्वान ईरूल. आंदुर राजभवन दा स्यावा माळोर योग्य ईरूल. याग आंदुर बेबीलोन दा होट्ट बरूल आग आंदरी कसदी कौम इन साहित्‍य अदिक भाषा कलसेतीर.

\par }{\PP मुख्‍य खोजा अशपनज राजा नबूकदनेस्सर उन आदेश उन पालन माळदुन.\FTNT{‡}{{\FR 1:4 }{\FR{1:4
}}{\FT{2 राजा 20:17,18; 24:10-16; 2 इतिहास 36:10; यशायाह 39:7,8}}}


\par }{\PP \VS{5}राजा आदेश कोट्टुन कि इस्राएली कौम इन आ हारोदोर पारगोळ इक अदा राजकीय भोजन कोटकु आगुल जो आंदुर खुद तिनतान; अदा सारा आंदरी कुळ्सकु आगुल जो आंदुर खुद कुडुतार. इदुर अलावा आंदरी मुर वर्ष ताका आंदुर्द पालन पोषण माळकु आगुल. ई अवधि इन बाद्दा आंदुर राजा नबूकदनेस्सर उन स्यावा दा उपस्‍थित ईरूल.


\par }{\PP \VS{6}ई इस्राएली हारोदोर पारगोळ दा टु यहूदा कुल इंदुर नाक हारोदोर इंदुर ईरोर: दानिएल, हनन्याह, मीशाएल अदिक अजर्याह.

\VS{7}मुख्‍य खोजा अशपनज आंदरी व्हाशोद हेसुर कोट्टुन. आव दानिएल उन हेसुर बेलतशस्‍सर, हनन्याह अन्द शद्रक, मीशाएल उन मेशक अदिक अजर्याह अन्द अबेदनगो ईटदुन.


\par }{\PP \VS{8}लेकीन दानिएल तान दिल दा ईद निश्‍चय माळदुन कि आव राजा अन्द भोजन तिनतीदील अदिक सारा कुडुतीदील जो राजा कुडुतान; अदिक हिंग तान तान इन अशुद्ध माळालुन. इदुरसाटी आव मुख्‍य खोजा अशपनज से निवेदन माळदुन, “नीव नान इक महाराज उन आदेश से मुक्‍त ईटुल यदुर देल ना अशुद्ध आग बाळुल.”


\par }{\PP \VS{9}परमेश्वर मुख्‍य खोजा अशपनज उन दिल दा दानिएल उन प्रति कृपा अदिक दया उत्‍पन्न माळदुन.

\VS{10}लेकीन मुख्‍य खोजा दानिएल से अंदुन, नान इक ई मात इन अंज्क आद कि अगर नीव नान महाराजा द्वारा निश्‍चित माळ्द खान-पान ताकोंडीर ईला रा नीम्द स्‍वास्‍थ्‍य नीम्द हारोदोर संगीगोळ्द अपेक्षा बिदोदित. याग नान स्वामी नीम्द ईळुकु मार्रा नोळ्यान, आग नीव नान ताल्ला अक खतरा दा हाक्क बुट्टीर. महाराजा नान ताल्ला धड़ टु अलग माळ बुट्टान.


\par }{\PP \VS{11}मुख्‍य खोजा अशपनज दानिएल, हनन्याह, मीशाएल अदिक अजर्याह अन्द भोजन-व्यवस्था माळोर साटी ऊंद मुखिया अक नियुक्‍त माळीदुर. दानिएल आ मुखिया से अंदुन,

\VS{12}ना नीन से विनती माळतीन कि नीव तान ई सेवकगोळ इक हत्त दिन ताका जाँच अदिक नामी भोजन दा साग-सब्‍जी अदिक कुडोर साटी नीर कोळी.

\VS{13}आग नीव नाम्द मार्रागोळ इक महाराजा उन द्वारा निश्‍चित माळकु आदव राजकीय भोजन माळावाळेर पारगोळ्द मार्रागोळ से मिलुसी अदिक आग नीव ह्यांग नोळीर अदिक वळ्लीद सम्सीर हांग अच व्‍यवहार तान ई सेवकगोळ सांगुळ माळी.


\par }{\PP \VS{14}मुखिया ई संबंध दा दानिएल अदिक आऊन संगीगोळ्द मात मान्स कोंडुर अदिक हत्त दिन ताका आंदरी जाच्सदुर अदिक परखुसदुर.

\VS{15}हत्त दिन इन बाद्दा मुखिया नोळदुन कि दानिएल अदिक आऊन संगीगोळ मार्रगोळ राजकीय भोजन माळावाळेर सप्पा पारगोळ मार्रगोळ से यक्कुल खिलुस्कु आव, अदिक आंदुर वजन भी वाळुस्याद.

\VS{16}अत: भोजन इन व्यवस्था माळावाळा मुखिया राजा अन द्वारा निश्‍चित माळ्द खान-पान इक कोळोद बंद माळ बु़ट्टुन अदिक अऊर जागा मा आव आंदरी साग-सब्‍जी कोळली कुरतुन.


\par }{\PP \VS{17}परमेश्वर ई नाक इस्राएली हारोदोर पारगोळ इक सप्पा प्रकार इन वाचुसोद-लिखसोद अदिक सप्पा प्रकार इन ग्यान इक समसोर बुद्धि अदिक चतुराई प्रदान माळदुन. दानिएल हर प्रकार इन दिव्‍य-दर्शन अदिक कांसा अन्द मतलब सम्सली कुरतुन. आऊंदा ईद होट्ट बत्त.

\VS{18}राजा नबूकदनेस्सर ईद आदेश कोटीदुन कि इस्राएली कौम इन सप्पा हारोदोर पारगोळ मुर वर्ष इन बाद्दा आऊन मुंद राजमहल दा प्रस्‍तुत माळकु आगुल. याग ईद समय पुरा आत आग मुख्‍य खोजा अशपनज आंदरी राजमहल दा ओतुन. आव आंदरी राजा अन्द मुंद हाजीर माळदुन.

\VS{19}राजा नबूकदनेस्सर आ हारोदोर पारगोळ से मात-चीत माळदुन अदिक आऊक ईद अनुभव आत कि दानिएल, हनन्याह, मीशाएल अदिक अजर्याह आ सप्पा हारोदोर पारगोळ दा टु सर्वश्रेष्‍ठ आन. अत: आव आंदरी तान स्यावा दा नियुक्‍त माळ बुट्टुन.


\par }{\PP \VS{20}याग यागल्यारा राजा बुद्धि अदिक समझ इन बारा दा आंदुर से यातोदारा प्रश्‍न केळोन, आग आंदुर उत्तर केळकु राजा अक ईद अनुभव आगोद कि आंदुर आऊन राज्‍य तिमोर सप्पा ज्‍योतिषिगोळ अदिक तांत्रिकगोळ से हत्त गुणा यक्कुल प्रवीण आर.


\par }{\PP \VS{21}अदिक दानिएल बेबीलोन इन दरबार दा सम्राट कुस्रू उन राज्‍यकाल इन पयला वर्ष ताका ईत्तुन.




\par }\Chap{2}{\SH दानिएल राजा नबूकदनेस्सर उन कांसा अन्द मतलब हेळतान
\par }
{\PP \VerseOne{1}राजा नबूकदनेस्सर उन राज्‍य अन्द दूसरा वर्ष ईरोद. आव हिंग कांसा अदिक दृश्य नोळदुन अदुर कारण आऊन मन व्याकुल आगेत अदिक आऊन कण्णगोळ दा टु जप हारेत.


\par }{\PP \VS{2}राजा आदेश कोट्टुन कि भविष्य नोळावाळा, तांत्रिक, जादू-टोना माळावाळेर अदिक कसदी पंडित कारूकु आगुल ताकी आंदुर राजा अक आऊन कांसा हेळुल. अत: आंदुर बंदुर अदिक राजा अन्द मुंद नीदरेदुर.

\VS{3}राजा आंदुर से अंदुन, “ना ऊंद कांसा अदिक दृश्य नोळदीन अदुर कारण नान मन अशांत आद. ना कांसा अदिक अऊर मतलब जानसोद चाहसतीन.”


\par }{\PP \VS{4}कसदी पंडितगोळ अरामी भाषा दा राजा से निवेदन माळदुर, महाराज सदा चिरंजीवी ईरूल! नी नामी तान कांसा हेळ, अदिक नाव नीन इक अदुर मतलब समझुस बुट्टेव.

\VS{5}राजा कसदी पंडितगोळ इक उत्तर कोट्टुन, “नान वचन अटल आद! अगर नीव नान कांसा अदिक अदुर मतलब नान इक हेळतीदील, रा नीव निश्‍चय जान्सी कि नीम्द मय इन तुकळा-तुकळा माळकु आदीर, अदिक नीम्द मान्ना खंडर माळकु आदव.

\VS{6}लेकीन अगर नीव अर्थ-सहित नान कांसा नान इक हेळ बुट्टीर रा ना नीम इक पुरस्‍कारगोळ-उपहारगोळ देल लाद्स बुळाईन, अदिक नीम्द बड़ा सम्‍मान माळाईन. अच्‍छा, ईग नान इक नान कांसा अदिक अदुर मतलब हेळी.”


\par }{\PP \VS{7}आंदुर राजा से दूसरा घन निवेदन माळदुर, “महाराज, तान सेवकगोळ इक तान कांसा हेळ अदिक नाव, नीनोर सेवक, महाराज उक अदुर मतलब समझुस बुट्टेव.”

\VS{8}राजा उत्तर कोट्टुन, “ना निश्‍चयपूर्वक जान्सतीन कि नीव ईव मातगोळ केवल समय कडोर साटी अनेतीर; यतिकी नीव जान्सतीर कि नान ईद वचन अटल आद.

\VS{9}कि अगर नीव नान कांसा नान इक हेळतीदील, रा नीम साटी प्राणदण्‍ड निश्‍चित आद. नीव आपस दा ई मात दा ऊंदमत आगेदीर कि आ समय ताका नीव नान से ख्वाटा मात माताळी, नान इक ख्वाटा उत्तर कोळी यागासताका नान ध्‍यान न भटकुसुल. इदुरसाटी ईग तुरन्‍त नान इक नान कांसा हेळी यदुर देल नान इक मालूम आगेगुल कि नीव नान इक अदुर्द मतलब भी हेळ सकीर.”


\par }{\PP \VS{10}कसदी पंडितगोळ राजा अक उत्तर कोट्टुर, महाराज, “संसार दा हिंग याऊ मंळसा हैलेच जो नीन मात इक पुरा माळ सकुल. यावारा भी महान अदिक हाकिम ज्‍योतिषिगोळ, तांत्रिकगोळ, अदिक कसदी पंडितगोळ से यागलु हिंग मात केळीदील.

\VS{11}जो मात राजा नाम से केळेत्यान, अद कठिन आद, अदिक केवल द्यावगोळ अच राजा अक आऊन कांसा हेळ सकतान. लेकीन द्यावगोळ रा मंळसागोळ्द न्याड्या ईरालव.”


\par }{\PP \VS{12}ईद मात केळकु राजा नाराज आगेदुन. आऊन गुस्सा भळकुस्त. आव राजा आग्या कोट्टुन कि बेबीलोन द्याश इन पुरा दरबारी विद्वान-ज्‍योतिषी, तांत्रिक, जादू-टोना माळावाळेर अदिक कसदी पंडित-मौत इन घाट ईळकु आदार.

\VS{13}ईद राज आग्या पुरा द्याश दा प्रसारित माळकु आत कि दरबार इन सप्पा विद्वानगोळ्द वध माळकु आदीत. राजा अन्द अंगरक्षक दानिएल अदिक आऊन संगीगोळ्द वध माळोर साटी आंदरी ढूंडसोर.


\par }{\SH परमेश्वर उन द्वारा दानिएल मा अर्थ प्रकट माळोद
\par }
{\PP \VS{14}आग दानिएल राजा अन्द अंगरक्षकगोळ्द प्रधान अर्योक से सोच-सम्सकु, बुद्धिमानी देल मातगोळ माळदुन. अर्योक बेबीलोन द्याश इन पुरा दरबारी विद्वानगोळ्द वध माळली होटीदुन.


\par }{\PP \VS{15}दानिएल प्रधान अर्योक से केळदुन, महाराज ईट कठिन राज आग्या यती प्रसारित माळदुन? आग अर्योक दानिएल उक कारण हेळदुन.

\VS{16}अत: दानिएल राजमहल दा होदुन, अदिक आव राजा नबूकदनेस्सर से निवेदन माळदुन, “राजा, नीव नान साटी यातोदारा समय निश्‍चित माळबुळी; यतिकी ना ई निश्‍चित समय मा महाराज उन कांसा अदिक अदुर्द मतलब हेळ बुळाईन.”


\par }{\PP \VS{17}अदुर बाद्दा दानिएल तान मान्नी होदुन, अदिक अल आव तान संगीगोळ हनन्याह, मीशाएल अदिक अजर्याह अक ईद मात हेळदुन,

\VS{18}अदिक आव आंदुर से अंदुन कि आंदुर ई रहस्‍य अन्द संबंध दा स्‍वर्गिक परमेश्‍वर से प्रार्थना माळकु आऊन दया प्राप्‍त माळुल ताकी बेबीलोन इन सप्पा दरबारी विद्वानगोळ सांगुळ दानिएल अदिक आऊन संगीगोळी भी नष्‍ट माळकु आग बाळुल.

\VS{19}अदिक ईळ्लक इन समय दर्शन इन माध्‍यम देल दानिएल मा रहस्‍य प्रकट माळकु आत. दानिएल टु स्‍वर्गिक परमेश्‍वर उक धन्‍यवाद कोट्टुर.

\VS{20}आव अंदुन:

\par }{\QB परमेश्‍वर उन हेसुर युग-युगांत धन्‍य आद,

\par }{\QB बुद्धि अदिक पराक्रम आऊंदा हुन.


\par }{\Q \VS{21}परमेश्‍वर अच काल इन नियंता अदिक

\par }{\QB ऋतुगोळ्द परिवर्तनकर्त्ता आन.

\par }{\QB आवा राजागोळ इक सिंहासन मा कुर्सतान,

\par }{\QB अदिक आवा आंदरी पदच्‍युत माळतान.

\par }{\QB परमेश्‍वर अच बुद्धिमान उक बुद्धि अदिक

\par }{\QB समझदार उक समझ कोळतान.


\par }{\Q \VS{22}परमेश्‍वर अच रहस्‍यमय भेदगोळ इक प्रकट माळतान;

\par }{\QB आव अंधकार दा होचकु भेद इक जान्सतान;

\par }{\QB आऊन सांगुळ ज्योति इन निवास आद.


\par }{\Q \VS{23}“हे परमेश्‍वर, नान पूर्वजगोळ्द परमेश्‍वर,

\par }{\QB ना नीन इक धन्‍यवाद कोळतीन, अदिक नीन स्‍तुति माळतीन.

\par }{\QB नी इच नान इक बुद्धि अदिक बल प्रदान माळ्द;

\par }{\QB अदिक ईग नी आ रहस्‍य अक नाम मा प्रकट

\par }{\QB माळ्द, जो नाव नीन से बेळदेव;

\par }{\QB नी नामी राजा अन्द कांसा हेळ बुट्ट.”


\par }{\SH राजा अक कांसा अदिक अदुर्द अर्थ अन्द हेळोद आगोद
\par }
{\PP \VS{24}दानिएल अर्योक उन हात्ती होदुन, यारी राजा बेबीलोन इन दरबारी विद्वानगोळ्द वध माळोर साटी नियुक्‍त माळीदुन. दानिएल आऊन निवेदन माळदुन, “नीव बेबीलोन इन दरबारी विद्वानगोळ्द हत्‍या माळबाळी. कृपया, नीव नान इक राजमहल दा महाराज उन हात्ती ओई. ना महाराज उक आऊन कांसा अदिक अदुर मतलब हेळाईन.”


\par }{\PP \VS{25}अत: अर्योक दानिएल उक बिना देरी माळ्त राजा अन्द महल दा ओतुन. आव राजा से हिंग अंदुन, महाराज, “नान इक यहूदा प्रदेश इन प्रवासिगोळ दा ईव मंळसा सिकदुन, जो नीम्द कांसा अदिक अदुर्द मतलब नीम इक हेळ सकतान.”

\VS{26}दानिएल, आऊन हेसुर बेलतशस्‍सर ईरोद, राजा नबूकदनेस्सर केळदुन, येन नीन दा ईट सामर्थ्य आद कि नी नान नोळ्द कांसा अक अदिक अदुर्द मतलब नान इक हेळ सक्या?


\par }{\PP \VS{27}दानिएल राजा अक उत्तर कोट्टुन, महाराज, जो रहस्‍य इन मात नी केळ्द, अदरी न पंडित, न तांत्रिक, न ज्‍योतिषी अदिक न जादू-टोना माळावाळा हेळ सकतान, ईद यातोदु मंळसा से ईद संभव हैलेच.

\VS{28}लेकीन स्‍वर्ग दा विराजमान परमेश्‍वर सप्पा रहस्‍यगोळ मा टु परदा हटुस्तान. आवा राजा अक भविष्‍य दा घटुसोद घटनागोळ्द दर्शन कांसा दा माळसुसदुन. नीम कांसा अदिक नीम मन दा अंकित नजारा जो नीव पलंग मा मींगा समय नोळदीर, अव ईव हु:

\VS{29}महाराज, याग नीव पलंग मा मिंगकु ईरीर आग नीम्द मन दा ईद विचार बत कि भविष्‍य दा येन आदीत. आग सप्पा रहस्‍यगोळ मा परदा हटुसावाळा परमेश्‍वर भविष्‍य दा घटुसावाळा मातगोळ्द नजारा नीम इक तोर्सदुन.

\VS{30}नान मा ईद रहस्‍य इदुरसाटी प्रकट माळकु आगीदील कि ना अन्य सप्पा जीत्ता मंळसागोळ से यक्कुल बुद्धिमान आईन. ईला, बल्‍कि परमेश्‍वर ईद रहस्‍य नान मा इदुरसाटी प्रकट माळदुन कि ना महाराज उक इदुर्द मतलब हेळ सकाईन अदिक नीव तान मन इन विचारगोळ इक सम्स सकी.


\par }{\PP \VS{31}महाराज, नीव नजर म्याकुच माळदीर रा नीव तान मुंद ऊंद धोळ्द मूर्ति नोळदीर. ईद मूर्ति हापाळ ऊंचा ईरोद अदिक हापाळ चमकुसतेला ईरोद. अदुर्द रूप भयानक ईरोद.

\VS{32}ई मूर्ति इन ताल्ला शुद्ध व्हान्ना अन्द ईरोद. अदुर्द याद्दा अदिक भुजागोळ चांदी इन ईरव. अदुर्द व्हाट्टा अदिक जांघगोळ पीतल इन ईरव.

\VS{33}अदुर्द टांगगोळ लोहा अन्द, अदिक काल इन येनारा भाग लोहा अन्द अदिक येनारा भाग मुण्ण इन ईरोद.


\par }{\PP \VS{34}महाराज, याग नीव मूर्ति इक नोळ्या आग अचानक कल्ल इन ऊंद तुकळा तान-ताना कित्तेत, अदिक मूर्ति इन लोहा अदिक मुण्ण इन माळ्द कालगोळ मा बित्त, अदिक अदरी चकनाचुर माळ बुळ्त.

\VS{35}अदुर बाद्दा लोहा, मुण्ण, पीतल, बेळ्ली अदिक व्हान्ना भी ऊंद सांगुळ चूर-चूर आगेत, अदिक अव ब्यासक्या अन दिन दा खर्यान इन भूसा अन्द घाई कण-कण आगेत. हवा अदरी हार्सबुळ्त, अदिक अव गायब आगेदव, अऊर चिन्ह भी मिक्कु ईतीदील.

\par }{\PP लेकीन जो कल्ल मूर्ति इन कालगोळ मा प्रहार माळीत, अद ऊंद धोळ्द पर्वत इन रूप बदलुसेत, अदिक पुरा पृथ्‍वी मा फैलुसेत.


\par }{\PP \VS{36}राजा अन कांसा ईदा हुन. ईग नाव महाराज उक इदुर्द मतलब हेळेव.


\par }{\PP \VS{37}राजा, राजागोळोव महाराजा, नीमी स्‍वर्ग दा विराजमान परमेश्‍वर ईद राज्‍य, पराक्रम, सामर्थ्य अदिक महिमा प्रदान माळदुन.

\VS{38}परमेश्‍वर नीम कयगोळ दा पृथ्‍वी इन पुरा मंळसागोळ, आळी दाकळव पशु अदिक आकाश इन पक्षी सौपस्यान. परमेश्‍वर अच नीमी अऊर मा शासन माळोद सामर्थ्य कोटान. नीव अच मूर्ति इन व्हान्ना अन्द ताल्ला हुन.

\VS{39}नीम बाद्दा ऊंद दूसरा राज्‍य इन उदय आदीत. अद नीम से कम वैभवशाली राज्‍य ईत्तीत. अदुर बाद्दा तिसरा पीतल इन राज्‍य उदय आदीत जो पुरा पृथ्‍वी मा शासन माळीत.

\VS{40}आग चौथा राज्‍य अन्द उदय आदीत जो लोहा अन्द घाई मजबूत ईत्तीत. जसा लोहा सप्पा वस्‍तुगोळ इक तुकळा-तुकळा माळ बुळतद, अवरी चूर-चूर माळ बुळतद, हांग अच ईद राज्‍य ई सप्पा अक चूर-चूर अदिक तुकळा-तुकळा माळ बुट्टीत.


\par }{\PP \VS{41}जसा कि नीव मूर्ति इन कालगोळ इक अदिक बेळ्लगोळ इक नोळदुन कि अव येनारा कुम्हार उन मुण्ण इन अदिक येनारा लोहा अन्द माळकु ईरोद, अदा प्रकार ईद चौथा राज्‍य अलग-अलग वाटस्कु ईत्तीत. जसा नीव नोळदीर कि लोहा दा लसदार मुण्ण मिलुस्कु ईरोद, हांग अच अदुर्दा भी लोहा अन्द घाई मजबूती ईत्तीत.

\VS{42}या तरीका देल कालगोळ बेळ्लगोळ येनारा लोहा अन्द अदिक येनारा मुण्ण इन ईरव, हांग अच अद राज्य येनारा मजबूत अदिक येनारा कमजोर ईत्तीत.

\VS{43}जसा कि नीव नोळदीर कि लोहा लसदार मुण्ण इन सांगुळ मिलुस्कु ईरोद, हांग अच ई राज्‍य इन लॉकुर आपस दा वैवाहिक सम्‍बन्‍धगोळ द्वारा आपस दा मिलुस-जुलुस्कु रा ईत्तार; लेकीन या तरिका देल लोहा अदिक मुण्ण दा ऊंद मेल आगाल्द, हांग अच ई राज्‍य इन लॉकुर आपस दा मिलुस-घुलुस्कु ईरतीदील.

\VS{44}आ राजागोळ्द राज्‍य-काल दा स्‍वर्ग दा विराजमान परमेश्‍वर ऊंद हिंग राज्‍य उदय माळ्यान जो अनंत काल ताका नष्‍ट आगाल्द अदिक न आऊन राज्‍य-सत्ता यातोवारा दूसरा कौम इन कय दा सौप्सकु आदीत. ईद राज्‍य सप्पा राज्‍यगोळ्द अंत माळ बुट्टीत, अवरी मिटुस बुट्टीत; पर अद खुद सदा-सर्वदा सुदृढ़ बनस्कु ईत्तीत.

\VS{45}जसा नीव नोळदीर कि ऊंद कल्ल यावारा अन्द कय इन बिना अगुळ्द पहाड दा टु कित्तेत, अदिक अद कल्ल लोहा, पीतल, मुण्ण, बेळ्ली अदिक व्हान्ना अक चूर-चूर माळ बुळ्त. ईदा रीती देल महान परमेश्‍वर राजा अक हेळदुन कि इदुर बाद्दा भविष्‍य दा येन येन आगावाळा आद. नीम्द कांसा खरा अदिक अदुर्द मतलब भी निश्‍चित आद.


\par }{\SH राजा द्वारा दानिएल उन सम्मान
\par }
{\PP \VS{46}ईद केळकु राजा नबूकदनेस्सर बांगकु प्रणाम माळदुन दानिएल उन प्रति सम्‍मान प्रकट माळदुन अदिक आव आदेश कोट्टुन कि दानिएल उक भेंट येर्सी अदिक आऊन मुंद सुगंधित धूप येर्सकु आगुल.

\VS{47}राजा दानिएल से अंदुन, “बिना संकोच नीम्द परमेश्‍वर अच सप्पा द्यावगोळ ईश्‍वर अदिक राजागोळ स्‍वामी आन, आवा सप्पा रहस्‍यगोळ्द भेद खोलसावाळा आन. केवल नी इच नान रहस्‍य मा टु परदा नेग्द.”


\par }{\PP \VS{48}राजा दानिएल उक तान दरबार दा ऊंचा पद मा नियुक्‍त माळदुन अदिक आऊक हापाळ किमती उपहार कोट्टुन. आव दानिएल उक बेबीलोन द्याश इन पुरा क्षेत्र मा शासक नियुक्‍त माळ बुट्टुन अदिक आऊक बेबीलोन इन दरबारी विद्वान-मंडली इन अध्‍यक्ष माळ बुट्टुन.

\VS{49}दानिएल उन निवेदन मा राजा शद्रक, मेशक अदिक अबेदनगो उक बेबीलोन द्याश इन शासन-कार्यगोळ्द व्यवस्था माळोर साटी नियुक्‍त माळदुन. लेकीन खुद दानिएल राजा अन दरबार दा अच ईरतोगोन.




\par }\Chap{3}{\SH व्हान्ना अन्द मूर्ति अक प्रणाम माळोद आदेश
\par }
{\PP \VerseOne{1}नबूकदनेस्सर राजा व्हान्ना अन्द ऊंद धोळ्द मूर्ति माळसुसदुन. अदुर्द ऊंचाई साठ कय, अदिक चौड़ाई आर कय इन ईरोद. आव अद मूर्ति इक बेबीलोन द्याश इन दूरा हेसुर इन मैदान दा स्‍थापित माळदुन.

\VS{2}अदुर बाद्दा आव तान साम्राज्‍य इन सप्पा प्रदेशगोळ्द अधिपतीगोळ, हाकिमगोळ, राज्‍यपालगोळ, मंत्रीगोळ, खजांचिगोळ, न्‍यायाधीशगोळ, दंडाधिकारीगोळ अदिक प्रदेशगोळ्द सप्पा उच्चधिकारीगोळ्द हात्ती बातणी कळुदुन कि आंदुर महाराज नबूकदनेस्सर उन द्वारा स्‍थापित स्‍वर्ण-मूर्ति इन प्रतिष्‍ठान अन्द मौका मा हाजिर ईरूल.

\VS{3}आग सम्राट उन आदेशानुसार बेबीलोन साम्राज्‍य इन सप्पा प्रदेश इन अधिपती, हाकिम, राज्‍यपाल, मंत्री, खजांची, न्‍यायाधीश, दंडाधिकारी अदिक अन्य उच्चधिकारी तान राजा नबूकदनेस्सर उन द्वारा स्‍थापित स्‍वर्ण-मूर्ति इन प्रतिष्‍ठान हाब्‍ब मा उपस्‍थित आगोद उद्देश्‍य देल जमा आदुर. आंदुर मूर्ति इन मुंद नीदुरदुर.


\par }{\PP \VS{4}“आग घोषणा माळावाळा उद्घोषक ऊंचा दण देल अंदुन, हे द्याश द्याश अदिक राज्य राज्य इन लॉकुरा, अदिक अलग अलग भाषा अन्द माताळावाळेर, नीम इक ईद आग्या केळ्‍सकु आगेत्याद कि,

\VS{5}कि या पल नीव नरसिंग, पाऊल, वीणा, तारवाळा वाजा, सितार, शहनाई अदिक अन्य सप्पा प्रकार इन वाद्य-यंत्रगोळ्द स्‍वर केळीर, आग नीव अदा क्षण राजा नबूकदनेस्सर उन द्वारा स्‍थापित स्‍वर्ण-मूर्ति इन मुंद बिदकु अदुर्द सम्मान माळेतीर.

\VS{6}जो मंळसा मूर्ति इन बिदकु अदुर्द सम्मान माळालुन, आव अदा पल धधकुस्तेला बेक्की इन भट्ठी दा भिटकु आदान.”


\par }{\PP \VS{7}अत: विश्‍व अन्द अलग अलग कौमगोळा, राष्‍ट्रगोळा अदिक भाषा अन्द लॉकुरा हिंग अच माळदुर. आंदुर या क्षण नरसिंगे, पाऊल, वीणा, तारवाळा वाजा, सितार, शहनाई अदिक अन्य सप्पा प्रकार इन वाद्ययंत्रगोळ्द स्‍वर केळदुर, आंदुर तुंरत राजा नबूकदनेस्सर उन द्वारा स्‍थापित स्‍वर्ण-मूर्ति इन मुंद बिद्दुर, अदिक हिंग आंदुर मूर्ति इन प्रति सम्‍मान प्रकट माळदुर.


\par }{\SH दानिएल उन मुरू संगीगोळ मा आग्या-उल्लंघन इन आरोप
\par }
{\PP \VS{8}लेकीन अदा समय येनारा कसदी लॉकुर राजा नबूकदनेस्सर उन हात्ती होदुर, अदिक आंदुर यहूदीगोळ्द प्रति द्वेष इन कारण राजा से आंदुर्द चुगली हचदुर.

\VS{9}आंदुर नबूकदनेस्सर राजा से अंदुर, नी हमेशा जीत्ता ईर!

\VS{10}महाराज, नी राज आग्या कोटीद कि हर ऊंद मंळसा नरसिंग, पाऊल, वीणा, तारवाळा वाजा, सितार, शहनाई अदिक अन्य सप्पा प्रकार इन वाद्ययंत्रगोळ्द स्‍वर केळतेला अच स्‍वर्ण-मूर्ति इन मुंद बिदकु अदरी प्रणाम माळुल;

\VS{11}अदिक जो मंळसा मूर्ति इन मुंद बिदकु अदरी प्रणाम ईला माळ्यान, आव धधकुस्तेला बेक्की इन भट्ठी दा भिटकु आदान.

\VS{12}महाराज, नी जो यहूदीगोळ इक बेबीलोन द्याश इन राजकीय क्याल्सागोळ्द व्यवस्था माळोर साटी नियुक्‍त माळ्द, आंदुर नीन आदेशगोळ्द पालन माळालुर. ईव आंदुर हेसुर आव : शद्रक, मेशक अदिक अबेदनगो. आदुर नीन उपेक्षा माळतार. महाराज, आंदुर न रा नीन द्यावगोळ्द स्यावा-आराधना माळतार, अदिक न नीन द्वारा स्‍थापित स्‍वर्ण-मूर्ति इन प्रति सम्‍मान प्रकट माळतार.


\par }{\PP \VS{13}ईद केळतेला अच नबूकदनेस्सर राजा अन सिट्ट भळकुस्त. आव गुस्सा दा बंदकु आदेश कोट्टुन कि शद्रक, मेशक अदिक अबेदनगो उक पेश माळकु आगुल. सैनिकगोळ मुरू मंळसागोळ इक राजा अन्द मुंद हाजिर माळदुर.

\VS{14}नबूकदनेस्सर राजा आंदुर से केळदुन, “शद्रक, मेशक अदिक अबेदनगो, येन ईद खरा आद कि नीव नान द्यावगोळ्द स्यावा-आराधना माळालीर, अदिक नान द्वारा स्‍थापित स्‍वर्ण-मूर्ति इक प्रणाम माळालीर?

\VS{15}ईग अगर नीव नरसिंग, पाऊल, वीणा, तारवाळा वाजा, सितार, शहनाई अदिक अन्य सप्पा प्रकार इन वाद्यगोळ्द स्‍वर केळकु नान द्वारा स्‍थापित मूर्ति इन मुंद बिदकु अदरी प्रणाम माळली तयार आईर, रा ठीक आद; नीम्द नुकसान आगाल्द. लेकीन अगर नीव मूर्ति इक प्रणाम माळालीर, रा नीव बिना देरी देल धधकुस्तेला बेक्की इन भट्ठी दा भिटकु आदीर. आग ना नोळाईन कि याता ईश्‍वर नीमी नान कय देल ऊळस्यान?”


\par }{\PP \VS{16}शद्रक, मेशक अदिक अबेदनगो राजा अक उत्तर कोट्टुन, “हे नबूकदनेस्सर, ई संबंध दा नाव उत्तर कोळोद जरूरी समसालेव.

\VS{17}अगर नान सांगुळ हिंग व्‍यवहार माळकु आदीत, रा नाव या परमेश्‍वर उन स्यावा-आराधना माळतेव, आव नामी धधकुस्तेला बेक्की इन भट्ठी दा टु भी बिळ्स सकतान.

\VS{18}महाराज, अगर नी नामी धधकुस्तेला बेक्की इन भट्ठी दा हाक्या या ईला भी हाक्या, तरी भी नाव नीन द्यावगोळ्द स्यावा-आराधना माळालेव, अदिक नीन द्वारा स्‍थापित स्‍वर्ण-मूर्ति इन मुंद बांगकु अदरी प्रणाम माळालेव.”


\par }{\SH दानिएल उन मुरू संगीगोळ इक भट्ठी दा हाक्कु आगोद
\par }
{\PP \VS{19}नबूकदनेस्सर गुस्सा देल तुमेदुन. आऊन मार्रा अन्द रंग बदलुसेत. आऊन गुस्सा शद्रक, मेशक अदिक अबेदनगो अन्द प्रति भळकुसेत. आव आदेश कोट्टुन कि भट्ठी इन बेक्की येळ गुणा यक्कुल तेज माळकु आगुल.

\VS{20}तुरंत बाद्दा आव तान सेना अन्द येनारा बलवान योध्दागोळ इक आदेश कोट्टुन कि आंदुर शद्रक, मेशक अदिक अबेदनगो अक कटकु धधकुस्तेला बेक्की इन भट्ठी दा भिट्ट बुळुल.

\par }{\PP बलवान योध्दागोळ हिंग अच माळदुर.

\VS{21}आंदुर ई मुरू मंळसागोळ इक आंदुर्द पयजामागोळ, अंगरखगोळ, पगळीगोळ अदिक अन्य कपळागोळ सांगुळ कटबुट्टुर अदिक आंदरी धधकुस्तेला बेक्की इन भट्टी दा भिट्ट बुट्टुर.


\par }{\PP \VS{22}राजा अन कठोर आग्या अन्द कारण भट्ठी इन आंच यक्कुल तेज माळकु आत. भट्ठी यक्कुल होतोद. अदुर दा टु लपटागोळ होळव. अदिक या लॉकुर शद्रक, मेशक अदिक अबेदनगो अक भट्ठी दा भिळोर साटी नेगदुर, आंदरी भट्ठी इन लपटागोळ भस्म माळ बुट्टव,

\VS{23}अदिक इंदुर मुरू मंळसागोळ−शद्रक, मेशक अदिक अबेदनगो कट-मटकु आ धधकुस्तेला बेक्की इन भट्ठी दा बिदोदुर.


\par }{\PP \VS{24}राजा नबूकदनेस्सर उक आश्‍चर्य आत. आव तुरंत येद्दुन. आव तान मंत्रीगोळ से केळदुन, “येन नाव मुर अच मंळसागोळ इक भट्ठी दा हाकदेव?” आंदुर राजा अक उत्तर कोट्टुर, “हाव, महाराज खरा मात हुन.”

\VS{25}राजा अंदुन, लेकीन ना नाक मंळसागोळ इक बेक्की इन म्याकुच नळुतेला-वयाळतेला नोळेतीन. आंदुर कटकु आर. आंदुर्द मय ऊंद भी होत्तीदील. चौथा मंळसा अन्द रूप ईश्वर उन दूत उन घाई आद.


\par }{\SH दानिएल उन मुरू संगीगोळ्द सम्मान
\par }
{\PP \VS{26}नबूकदनेस्सर धधकुस्तेला बेक्की इन भट्ठी इन द्वार इन हात्ती बंदुन. आव कारदुन, “हे सर्वोच्‍च परमेश्‍वर उन सेवकगोळा−शद्रक, मेशक अदिक अबेदनगो, व्हार्या होळी, ईल बरी!”

\par }{\PP अत: शद्रक, मेशक अदिक अबेदनगो बेक्की टु व्हार्या होटकु बंदुर.

\VS{27}अधिपती, हाकिम, राज्‍यपाल अदिक राज-मंत्री जमा आगेदुर. आंदुर नोळदुर कि मुरू मंळसागोळ्द मय मा बेक्की इन येनु भी प्रभाव बिदिदील. आंदुर्द ताल्ला अन्द ऊंद चुट्टी भी होत्तीदील, आंदुरव पयजामागोळ हांग च्या हांग ईरव. आंदुर मय टु होतोद सुंगध ताका ईला बरोद.


\par }{\PP \VS{28}नबूकदनेस्सर अंदुन, “धन्‍य आन शद्रक, मेशक अदिक अबेदनगो उन परमेश्‍वर, जो दूत कळुकु तान विश्वास योग्य सेवकगोळ इक ऊळ्सदुन, जो नान राज आग्या अन्द उपेक्षा माळदुर, अदिक तान मय बेक्की इक अर्पण माळ बुट्टुर कि आंदुर यातोवारा अन्य द्यावगोळ्द आराधना माळबाळुल केवल तान अच परमेश्‍वर उन आराधना माळुल.

\VS{29}इदुरसाटी ना ईद राज आग्या प्रसारित माळतीन: अगर यातोवारा भी अगर राज्य, राष्ट्र अदिक भाषा अन्द मंळसा शद्रक, मेशक अदिक अबेदनगो अन परमेश्‍वर उन विरूद्ध येनारा अंदान, रा आऊन मय इन तुकळा-तुकळा माळकु आदाव, अदिक आऊन मान्ना खंडर माळकु आदीत; यतिकी आंदुर परमेश्‍वर उन अलावा अदिक याऊ ईश्‍वर हैलेच जो ई ढंग देल तान सेवकगोळ इक ऊळ्स सक्यान.”


\par }{\PP \VS{30}आग राजा नबूकदनेस्सर बेबीलोन द्याश दा शद्रक, मेशक अदिक अबेदनगो अन्द पद मात ऊँचा माळदुन.




\par }\Chap{4}{\SH नबूकदनेस्सर उन दुसरा कांसा
\par }
{\PP \VerseOne{1}नबूकदनेस्सर उन परिपत्र: “पृथ्‍वी इन सप्पा राज्यगोळ, राष्‍ट्रगोळ अदिक भाषागोळ लॉकुर! नीम्द सुख-समृद्धि हापाळ गुणा वाळुसुल.”


\par }{\PP \VS{2}“सर्वोच्‍च परमेश्‍वर नान इक अदभुत चिन्ह अदिक चमत्‍कार तोर्सदुन. नान इक ईद वळ्लीद हत कि ना अवरी नीम मा प्रगट माळाईन.”


\par }{\Q \VS{3}परमेश्‍वर उन चिन्ह याट भव्‍य आव,

\par }{\QB आऊन अदभुत क्याल्सा याट सामर्थ्यपूर्ण आव!

\par }{\QB आऊन राज्‍य शाश्‍वत राज्‍य आद,

\par }{\QB आऊन शासन पीढ़ी टु पीढ़ी ताका माळकु ईरतद.


\par }{\PP \VS{4}“ना, नबूकदनेस्सर तान निवास-स्थान दा सुख-चैन देल ईरीन अदिक तान महल दा सुख-समृद्धि भोगसीन.

\VS{5}ना ऊंद कांसा नोळदीन. अद कांसा नान इक अंजुस बुळ्त. याग ना व्हर्स मा मिंगीन आग नान मन दा विचार, अदिक कांसा अन्द नजारा नान इक परेशान माळव.

\VS{6}आग ना ऊंद राज आग्या प्रसारित माळदीन कि बेबीलोन द्याश इन सप्पा दरबारी विद्वान नान मुंद प्रस्‍तुत आगुल अदिक नान इक नान कांसा अन्द मतलब हेळुल.

\VS{7}आग नान आदेश इन अनुसार ज्‍योतिषी, तांत्रिक, जादु-टोना माळावाळेर अदिक कसदी पंडित नान महल दा बंदुर. ना आंदरी तान कांसा हेळदीन, लेकीन अदुर्द मतलब नान मा प्रकट माळ सकिदील.”

\VS{8}अदुर बाद्दा दानिएल बंदुन, आऊन हेसुर नान ईश-द्याव उन हेसुर मा बेलतशस्‍सर ईटकु आत, अदिक आऊन दा पवित्र परमेश्‍वर उन आत्मा निवास माळतद. ना दानिएल उक तान कांसा हेळदीन अदिक आऊन से ईद अंदीन,

\VS{9}“हे ज्‍योतिषिगोळ अगुवा, बेलतशस्‍सर! ना जान्सतीन कि नीम दा पवित्र परमेश्‍वर उन आत्मा निवास माळतद, अदिक नीम साटी यातोदारा भी रहस्‍य इन भेद हेळोद कठिन हैलेच. केळी, ना ईद कांसा नोळदीन. नान इक इदुर्द मतलब हेळी.

\VS{10}याग ना हासक्या मा मिंगकु ईरीन, आग ना ई दर्शन नोळदीन: ना नोळदीन कि पृथ्‍वी इन बीचोबीच ऊद्‍द मार्र आद अदिक आ मार्र इन ऊंचाई हापाळ ऊंचा आद.

\VS{11}अद मार्र वाळुसतेला अच होत अदिक मजबुत आगतेला होत. अद ईट वाळुस्त कि अदुर्द शिखर आकाश इक मुटली कुर्त. अद ईट ऊंचा आगेत कि पृथ्‍वी इन छोर टु कांळ्सली कुर्त.

\VS{12}अदुर याल्ला कांळ्सदुर दा सुंदर ईरव अदिक अद कायगोळ देल लदुस्कु ईरोद. अदुर्दा ईट काय ईरव कि सप्पा प्राणी अवरी तिनकु तृप्‍त आग सकोर. अदुर सावली दा सप्पा वन-पशु बसेरा माळोर. अदुर डगालीगोळ मा आकाश इन पक्षिगोळ गोदा माळ कोंडीदुर. पृथ्‍वी इन प्राणी अदुर काय तिनकु तान भरण-पोषण माळतोगोर.”


\par }{\PP \VS{13}“याग ना हासक्या मा मिंगकु तान मन दा ईद दर्शन नोळीन, आग ना दर्शन दा ऊंद पहरेदार उक नोळदीन. आव पवित्र दूत ईरोन, जो स्‍वर्ग टु ल्‍यालमा ईळदुन.”

\VS{14}आव ऊंचा दण्ण देल कारदुन, अदिक ईद अंदुन, “ई मार्र इक कडु बुळी, अदिक इदुर डगालीगोळ इक छाट्सबुळी. इदुर याल्लागोळ इक झाड्सबुळी, अदिक इदुर कायगोळ इक बगरूसबुळी. इदुर सावली दा कुर्तकु वन पशुगोळ इक तुळकाळ्सबुळी. इदुर डगाली दा बसेरा माळावाळेर पक्षिगोळ इक उळुसबुळी.”

\VS{15}“लेकीन भूमी मा अदुर तना अक बिट्ट बुळी, अदिक अदुर्द जड़ इक अगुळ बाळी. तना अक लोहा अदिक पीतल इन जंजीर देल कट्टी, अदिक अदरी मैदान दा हसीद काड्डा अन्द न्याड्या बिट्टबुळी, ताकी अद आकाश इन ओद देल सींचुस्कु आगुल अदिक पशु उन घाई भूमी इन काड्डा तिनुल.”

\VS{16}अदुर मन बदलुसुल! “अदरी मंळसा अन्द मन इन बदला पशु उन मन सिकुल. अद येळ वर्षगोळ ताका ईदा दशा दा ईरूल.”


\par }{\PP \VS{17}“ईद आग्या पहरेदारगोळ्द निर्णय देल पवित्र दूतगोळ्द वचन इन अनुरूप आद. ईद इदुरसाटी कोटकु आत कि जीव-लोक इन प्राणी जान्स कोमुल कि सर्वोच्‍च परमेश्‍वर मंळसागोळ्द राज्‍य मा शासन माळतान, अदिक आव यारी चाहासतान, आऊक ईद राज्‍य कोळतान, अदिक अदुर मा शासन माळोर साटी स्यांळ से स्यांण मंळसा अक भी नियुक्‍त माळतान.”


\par }{\PP \VS{18}“राजा नबूकदनेस्सर, ना ईद कांसा नोळदीन. ईग, नीव, अद बेलतशस्‍सर, इदुर्द मतलब हेळी; यतिकी नान राज्य अन्द यावारा भी दरबारी विद्वान इदुर्द मतलब नान इक हेळ सकीदील. लेकीन नी नान कांसा अन्द मतलब हेळ सकत्या; यतिकी कि पवित्र परमेश्‍वर उन आत्मा नीम दा निवास माळतद.”


\par }{\SH दानिएल उन द्वारा कांसा अन्द अर्थ हेळोद आगोद
\par }
{\PP \VS{19}“ईद केळकु दानिएल, यारी बेलतशस्‍सर अनतार, थ्वाळासा समय ताका सुंगा नीदुरकु ईत्तुन. आऊन दिल दा हापाळ विचार बंदव, जो आऊक व्‍याकुल माळ बुटव.” ना अंदीन, “हे बेलतशस्‍सर, नान कांसा, अथवा अदुर्द मतलब देल नी व्‍याकुल आगबाळ.” बेलतशस्‍सर उत्तर कोट्टुन, “महाराज, नान स्‍वामी! काश, ईद कांसा नीन दुश्मनगोळ साटी ईरूल, इदुर्द मतलब नीन दुश्मनगोळ मा बिळुल!”


\par }{\PP \VS{20}“महाराज, जो मार्र नी नोळ्द, अदिक जो वाळुस्कु मजबूत आगेत, अदिक जो ईट वाळुस्त कि अदुर्द स्यांडा आकाश इक मुटली कुर्त, अदिक ईट ऊंचा आगेत कि पृथ्वी इन दी टु कांळ्सली कुर्त;

\VS{21}अदुर्द याल्लागोळ कांळ्सदुर दा सुंदर ईरव, अदिक जो कायगोळ देल लदुस्कु ईरोद; अदुर्द ईट कायगोळ हतकु ईरव कि अवरी तिनकु सप्पा प्राणी तृप्‍त आग सकोर; अदुर्द सावली दा सप्पा वन-पशु बसेरा माळतोगव; अदिक अदुर्द डगालीगोळ मा आकाश इन पक्षिगोळ गोदा माळीदुर,

\VS{22}अद मार्र नी हुय, महाराज! नी इच वाळुस्कु शक्‍तिशाली आगेग्या. नीन महानता वाळुस्कु आकाश इक मुटली कुर्त. नीन राज्‍य पृथ्‍वी इन नाकु दी पहुंचुसेत.”


\par }{\PP \VS{23}जो पवित्र पहरेदार नी नोळ्द, जो स्‍वर्ग टु ल्‍यालमा ईळदुन अदिक जो ऊंचा दण्ण देल ईद अंदुन कि “ई मार्र इक कडुकु नष्ट माळबुळी, लेकीन भूमी मा इदुर तना अक बिट्टबुळी, अदिक इदुर्द जड़ इक अगुळ बाळी. लेकीन तना अक लोहा अदिक पीतल इन जंजीरगोळ देल कट्टी, अदिक अदरी मैदान दा हिवरा काड्डा दा बिट्ट बुळी, ताकी अद आकाश इन ओद देल सींचुसकु आगुल, अदिक वन-पशु उन घाई अद भूमी इन काड्डा तिनुल. अद येळ वर्षगोळ ताका ईदा दशा दा ईरूल.”

\VS{24}महाराज, अदुर्द ईद मतलब आद: सर्वोच्‍च परमेश्‍वर उन आदेश आद; आव नीन प्रति ईद निर्णय माळदुन, अदिक ईद नीन मा घटित आदीत:

\VS{25}नी मंळसा-समाज इन न्याड्या टु तेगुकु आद्या, अदिक नीन इक वन-पशुगोळ सांगुळ ईरोद बिद्दीत. नी वस्तागोळ घाई काड्डा तिनद्या, अदिक आकाश इन ओद दा हस आद्या. येळ वर्ष ताका नीन ईदा दशा ईत्तीत. अदुर बाद्दा नीन इक अनुभव कि सर्वोच्‍च परमेश्‍वर अच मंळसागोळ्द राज्य मा शासन माळतान, अदिक आव यारी चाहासतान, आऊक ईद राज्य कोट्ट बुळतान.


\par }{\PP \VS{26}“पवित्र स्वर्गदूत ईद आदेश कोटीदुन कि तना अक जड़ इन सांगुळ बिट्ट बुळी. अदुर्द ईद मतलब आद: या समय नीन इक अनुभव आगेदीत कि स्‍वर्ग दा विराजमान परमेश्‍वर अच मानव-जाति मा राज्‍य माळतान, आ समय अच नीन राज्‍य नीन इक प्राप्‍त आगेदीत.

\VS{27}ना नीन से निवेदन माळतीन, नी नान ईद सुझाव स्‍वीकार माळ: वळ्लीद आचरण माळ तान पाप इन बंधनगोळी मुरू बुळ. नी पीड़ितगोळ्द प्रति दया माळ अधर्म देल मुक्‍त आगेग. आग संभव आद कि नीन शांति इन ईव दिनगोळ लंबा आगेगुल.”


\par }{\PP \VS{28}ईद सप्पा येनारा नबूकदनेस्सर मा घटुस्त.

\VS{29}हन्नेळ तिंगुळ इन बाद्दा ना बेबीलोन इन राजमहल इन छत मा वोयाळीन.

\VS{30}आग ना सोचदीन, “येन ईद बेबीलोन नगर महान हैलेच? ना इदरी तान धोळ ताकत देल माळदीन ताकी ईद नान राजधानी बन्सुल अदिक इदुर माध्‍यम देल नान बड़ाई इन नाकु दी प्रशंसा आगुल.”

\VS{31}ईव शब्‍द नान बाय दा अच ईरव कि अचानक स्‍वर्ग टु ईद आवाज केळकु बत्त: “हे राजा नबूकदनेस्सर, ईद मात नीन से अंदकु आगेत्याद. नीन राज्य नीन कय देल होटबुळ्त!

\VS{32}नी मंळसा-समाज इन न्याड्या टु तेगुकु आद्या, अदिक नीन इक वन-पशुगोळ सांगुळ ईरोद बिद्दीत. नी वस्ता घाई काड्डा तिंद्या. येळ वर्षगोळ ताका नीन ईद अच दशा ईत्तीत. अदुर्द बाद्दा अच नीन इक अनुभव आदीत कि सर्वोच्‍च परमेश्‍वर अच मंळसागोळ्द राज्य मा शासन माळतान, अदिक आव यारी चाहासतान, आऊका ईद राज्‍य कोट बुळतान”


\par }{\PP \VS{33}“अदा समय ईद वाणी नान मा पुरा आत. आव मंळसा-समाज इन न्याड्या टु तेगुकु आदुन. आव वस्तागोळ घाई काड्डा तिंदुन. आऊन मय आकाश इन ओद इन बुंदगोळ देल हस आत. आऊन चुट्टी गरूड़ इन कालगोळ घाई ऊंद-ऊंद वाळुसदव. आऊन नखगोळ चिड़ियागोळ चंगुल इन घाई धोळ-धोळ आगेदव.”


\par }{\SH नबूकदनेस्सर द्वारा परमेश्‍वर उन स्तुतिगान
\par }
{\PP \VS{34}“येळ वर्षगोळ बितुसदुर बाद्दा ना नबूकदनेस्सर स्‍वर्ग इन दी दीनता देल कण्‍णगोळ नेगदीन, अदिक नान विवेक वापस बत्त. ना सर्वोच्‍च परमेश्‍वर उक धन्‍य अंदीन, जो सदा-सर्वदा जीत्ता आन.” ना ई शब्दगोळ दा आऊन महिमा अदिक स्‍तुति माळदीन;

\par }{\QB “परमेश्‍वर उन राज्‍य हमेशा साटी आद;

\par }{\QB आऊन शासन पीढ़ी टु पीढ़ी माळकु ईरतद.


\par }{\Q \VS{35}पृथ्‍वी इन पुरा ईरावाळेर

\par }{\QB आऊन मुंद नगण्‍य आर;

\par }{\QB आव स्‍वर्ग इन सेना दा,

\par }{\QB पृथ्‍वी इन प्राणिगोळ न्याड्या,

\par }{\QB तान इच्‍छा अन्द अनुसार क्याल्सा माळतान.

\par }{\QB याऊ आऊन कय रोक्स सकालुन,

\par }{\QB अदिक प्रश्‍न केळोद साहस माळ सकालुन,

\par }{\QB कि ‘नी ईद येन माळ्द?’ ”


\par }{\PP \VS{36}“अदा समय नान विवेक वापस बत्त. नान राज्‍य इन कीर्ति इन साटी नान प्रताप अदिक वैभव नान इक मात प्राप्‍त आगेदव. अदिक नान मंत्री अदिक प्रधान लॉकुर नान से भेंट माळोर साटी बरली कुरतुर, अदिक ना मात्त तान राज्य इन म्याकुच राजा अन्द रूप दा प्रतिष्‍ठित आगेदीन. नान महानता मात वाळुसेत.”


\par }{\PP \VS{37}“ईग ना, नबूकदनेस्सर, स्‍वर्ग इन राजा अन्द स्‍तुति अदिक महिमा माळतीन, आऊन गुणगोळ्द हाळ हाळतीन; यतिकी आऊन सप्पा क्याल्सा खरा, अदिक हर ऊंद व्‍यवहार न्‍यायपूर्ण आद.”

\par }{\PP “जो मंळसा घमण्‍ड देल ताल्ला म्याकुच माळकु नळुतान, आऊक आव नीचा माळ सकतान.”




\par }\Chap{5}{\SH बेलशस्सर उन द्वारा भोज
\par }
{\PP \VerseOne{1}ऊंद दिशी राजा बेलशस्सर तान ऊंद हजार प्रधानगोळ इक धोळ भोज कोट्टुन. आव आंदुर सांगुळ दाखमधु कुळदुन.

\VS{2}दाखमधु कुळदुर बाद्दा बेलशस्सर तान क्याल्सा माळावाळेर इक आदेश कोट्टुन कि आऊन आप्प नबूकदनेस्सर द्वारा यरूशलेम इन मंदिर टु तनकु आत व्हान्ना-बेळ्ली इन बर्तन आऊन मुंद तंदकु आगुल, ताकी आ बरतनगोळ दा आव, आऊन प्रधान, आऊन रानीगोळ अदिक रखेल दाखमधु कुडुल.


\par }{\PP \VS{3}आग जो व्हान्ना-बेळ्ली इन बर्तन यरूशलेम दा परमेश्‍वर उन मंदिर टु तनकु आगीदव, अवरी क्याल्सा माळावाळेर राजा बेलशस्सर उन मुंद पेश माळदुर. आग राजा अदिक आऊन प्रधानगोळ, रानीगोळ अदिक रखेलगोळ आ बर्तनगोळ दा दाखमधु हाक्कु कुळदुर.

\VS{4}आंदुर दाखमधु कुडुकु व्हान्ना, बेळ्ली, पीतल, लोहा हुळ्ली अदिक कल्ल इन द्यावगोळ्द मूर्तिगोळ्द स्‍तुति माळली कुरतुर.


\par }{\PP \VS{5}अदा समय दा बेळ्ल कांळ्सली कुरतव. ईव मंळसा अन्द कय इन बेळ्लगोळ घाई ईरव. आंदुर दीवट इन मुंद राजमन्‍दिर इन दीवार मा, जो चुना देल पोचकु ईरोद, येनारा लिख्सदुर. याग कय दीवार मा लिखसोद आग राजा हथेली इक नोळदुन.

\VS{6}राजा अन्द मार्र इन रंग बदलुसेत. आऊन मन दा हापाळ विचार बंदव, जो आऊक व्याकुल माळ बुट्टव. आऊन कय-काल नळ्गली कुरतव, अदिक टाँगरागोळ आपस दा टकरूसली कुरतव.

\VS{7}आव ऊंचा दण्ण दा आदेश कोट्टुन कि तांत्रिक, कसदी पंडित अदिक जादू-टोना माळावाळेर आऊन मुंद प्रस्‍तुत माळकु आगुल.

\par }{\PP तांत्रिक, कसदी पंडित अदिक जादू-टोना माळावाळेर बरूल. राजा बेबीलोन इन ई ग्यानीगोळ से अंदुन, “जो मंळसा दीवार इन ई लेख इक वाचुस कोंडान, अदिक अदुर्द मतलब नान इक हेळ्यान, ना आऊक राजसी कपळागोळ देल विभूषित माळाईन. आऊन कुतक्या दा व्हान्ना अन्द माला हाकाईन, अदिक आव नान राज्‍य इन तीसरा प्रमुख शासक आदान.”

\VS{8}राजा अन्द ग्यानी बुळ्क बंदुर, पर आंदुर दीवार मा लिखस्द लेख इक वाचुस सकिदील अदिक राजा अक अदुर्द मतलब हेळ सकिदील.

\VS{9}इदुर मा राजा बेलशस्सर हापाळ घबरूसेदुन अदिक आऊन मार्र इन रंग बदलुसेत. आऊन प्रधानगोळ भी हापाळ व्याकुल आगेदुर अदिक समझुस सकिदील कि येन माळेव अदिक येन ईला.


\par }{\PP \VS{10}राजा अदिक सामंतगोळ्द आवाज केळकु राजमाता भोज-भवन दा बंदुर. आव अदिक अनली कुरतुर, “महाराज, लाखों वर्ष ताका जित्ता ईरूल! नी तान दिल इन विचारगोळ्द कारण व्याकुल आगबाळ अदिक नीन मार्र इन रंग बदलुसबाळ.

\VS{11}नीन राज्‍य दा ऊंद हिंग मंळसा आन आऊन दा पवित्र परमेश्‍वर उन आत्मा निवास माळतद. नीन आप्प उन राज्‍यकाल दा ऊंद हिंग घटना घटुसीत इदुर देल ईद पता नळुत कि आ मंळसा दा ज्योति अदिक समझ आद, द्यावगोळ्द बुद्धि इन घाई आऊन दा भी बुद्धि आद. अत: नीन आप्प राजा नबूकदनेस्सर आऊक ज्‍योतिषिगोळ, तांत्रिकगोळ, कसदी पंडितगोळ अदिक जादू-टोना माळावार्ळेद मुखिया माळ बुट्टीदुन;

\VS{12}यतिकी आऊन दा वळ्लीद आत्‍म ग्यान अदिक समझ ईरोद, अदिक आव कांसा अन्द मतलब हेळ सकोन, पहेलिगोळ इक समझुसोन अदिक समस्‍यागोळ इक सुलझुसोन. ईद सप्पा गुण दानिएल दा ईरव, आऊन हेसुर नीन आप्प बेलतशस्‍सर ईटदुन. अत: ईग नी दानिएल उक कारू. आव नीन इक दीवार पर लिखस्द लेख इन मतलब हेळ्यान.”


\par }{\SH दानिएल उन द्वारा लेख इन अर्थ हेळकु आगोद
\par }
{\PP \VS{13}क्याल्सा माळावाळेर दानिएल उक राजा बेलशस्सर उन मुंद प्रस्‍तुत माळदुर. राजा दानिएल से अंदुन, “येन नी आवा दानिएल हुय जो यहूदा प्रदेश टु बंदी बन्सकु बंदीद, अदिक यारी नान आप्प यहूदा प्रदेश टु तंदीदुन?

\VS{14}ना केळदीन कि पवित्र परमेश्‍वर उन आत्मा नीन दा निवास माळतद अदिक नीन दा ग्यान, समझ अदिक वळ्लीद बुद्धि भी आद.

\VS{15}नान द्याश इन ग्यानी लॉकुर, ज्‍योतिषी नान मुंद राजमन्‍दिर दा तंदकु आंदुर कि आंदुर ई लेख इक वाचुसुल अदिक नान इक इदुर्द मतलब हेळुल. लेकीन आंदुर हेळ सकीदील.

\VS{16}ना केळदीन कि नी न केवल कांसा अन्द मतलब हेळ सकत्या बल्‍कि समस्‍यागोळ इक सुलझुस भी सकत्या. अगर नी दीवार इन ई लेख इक वाचुस कोंड्या अदिक इदुर्द मतलब नान इक हेळ्या रा ना नीन इक राजसी कपळा देल विभूषित माळाईन, नीन कुतक्या दा व्हान्ना हाकाईन अदिक नीन इक तान राज्य इन तीसरा प्रमुख शासक माळ बुळाईन.”


\par }{\PP \VS{17}आग दानिएल राजा अन्द मुंद बंदकु ईद उत्तर कोट्टुन, “महाराज, नी तान ईद पुरस्‍कार तान हात्ती इच ईट अदिक यावारा दुसरा मंळसा अक कोट बुळ. फिर भी ना नीन साटी ई लेख इक वाचुसाईन अदिक इदुर्द मतलब हेळाईन.”


\par }{\PP \VS{18}“महाराज, सर्वोच्‍च परमेश्‍वर नीन आप्प नबूकदनेस्सर उक राज्‍य, महानता, कीर्ति अदिक वैभव प्रदान माळीत.

\VS{19}यतिकी परमेश्‍वर नीन आप्प उक महान माळीदुन इदुरसाटी विश्‍व इन सप्पा कौमगोळ, राष्ट्र अदिक अलग-अलग भाषागोळ मात माताळावाळेर आऊन मुंद नळगोर अदिक अंजतोगोर. नीन आप्प यारी चाहासोन आऊक कोनसुस बुळोन अदिक यारी चाहासोन, आऊक जीत्ता बिट्ट बिळोन. आव तान इच्छा अन्द या मंळसा अक चाहासोन आऊन पदोन्नति माळ बुळोन, अदिक यारी चाहासोन आऊक पद टु ल्‍यालमा ईळ्स बुळोन.

\VS{20}याग नीन आप्प उन दिल अहंकार देल तुम्मेत, याग नीन आप्प उन आत्मा कठोर बनसेत अदिक आव घमण्‍ड दा बंदकु अनुचित क्याल्सा माळली कुरतुन, आग परमेश्‍वर आऊक आऊन राजसिंहासन टु ईळ्स बुट्टुन अदिक आऊन से आऊन ऐश्‍वर्य कसु बुट्टुन.

\VS{21}आ मंळसा-समाज टु व्हार्या माळकु आदुर अदिक आंदुर्द दी पशु उन दिल इन घाई बनसेत. आंदुर जंगली गधागोळ सांगुळ आळी दा ईरतोगोर. आंदुर वस्तागोळ घाई काड्डा तिनतोगोर. आंदुर मय आकाश इन ओद देल हसीद आगतोगोद. आग आंदरी अनुभव आत कि केवल सर्वोच्‍च परमेश्‍वर अच मंळसागोळ राज्‍य मा शासन माळतान अदिक आव यारी चाहासतान, आऊक राजा अन्द रूप दा प्रतिष्‍ठित माळतान.”


\par }{\PP \VS{22}“हे बेलशस्सर, नी आऊन पार हुय, अदिक सप्पा येनारा जानस्कु भी तान दिल इक नम्र माळीदिल.

\VS{23}नी स्‍वर्ग दा विराजमान अधिपति इन प्रति अहंकार दा ताल्ला नेग्द अदिक आऊन मंदिर इन पवित्र बरतन नीम्द मुंद प्रस्‍तुत माळकु आदव, अदिक नी, नीम्द सामंतगोळ, नीम्द रानीगोळ अदिक रखेलगोळ आ बरतनगोळ दा सार्रा हाक्कु कुळदुर. नीव सार्रा कुडुकु बेळ्ली-व्हान्ना, पीतल, लोहा, हुळ्ली अदिक पाषाण इन द्यावगोळ्द मूर्तिगोळ्द स्‍तुति माळदीर, जो नोळालव, अदिक केळालव, अदिक येनु समसालव. हे बेलशस्सर! या परमेश्‍वर उन कय दा नीम्द जीव आद, जो नीम्द जीवन इक तान नियंत्रण दा ईटतान, आऊन सम्‍मान नीव माळीदिल.”


\par }{\PP \VS{24}“अत: सर्वोच्‍च परमेश्‍वर तान दरबार टु ऊंद कय प्रेषित माळदुन अदिक ईद लेख लिखसुसदुन.”

\VS{25}जो लेख लिख्‍सकु आग्याद अदुर्द विवरण ईद आद: “मने, मने, तकेल” अदिक “पर्सीन”.

\VS{26}ईद वाक्य इन ईद मतलब आद : “मने” मतलब आळुकु; परमेश्‍वर नीम्द राज्‍य-काल इन दिनगोळ्द गिनती माळकु अदुर्द अंत माळ बुट्टुन.

\VS{27}“तकेल” मतलब तौलुस्कु; नीव कसौटी रूपी तराजू मा तौलुस्कु आगीर, अदिक हल्‍का सिद्ध आदीर.

\VS{28}“परेस” “मतलब वाट्सकु; नीम्द राज्‍य मादीगोळ अदिक फारसीगोळ कौमगोळ्द न्याड्या वाट्सकु आंदरी कोटकु आत.”


\par }{\PP \VS{29}ईद केळतेला अच बेलशस्सर आदेश कोट्टुन कि दानिएल उक राजसी कपळा हाकसुसकु आगुल, आऊन उन कुतक्या दा व्हान्ना अन्द माला हाक्कु आगुल. राजा अन्द आदेश इन पालन माळकु आत. बेबीलोन दा घोषणा माळकु आत कि दानिएल राज्‍य इन तीसरा प्रमुख शासक हुन.


\par }{\PP \VS{30}यावारा अदा ईळ्लक इक कसदीगोळ राजा बेलशस्सर उक कोंद बुट्टुन,

\VS{31}अदिक आऊन राज्‍य मादीगोळ्द दारा अक प्राप्‍त आगेत. आ समय दारा अन्द उमर लगभग बासठ वर्ष इन ईरोद.




\par }\Chap{6}{\SH दानिएल हुल्लगोळ्द पिंजरा दा
\par }
{\PP \VerseOne{1}सम्राट दारा तान पुरा साम्राज्‍य दा शासन माळोर साटी ऊंद सौ ईप्पत अधिपती नियुक्‍त माळदुन. आऊक तान ईद क्याल्सा उचित हत.

\VS{2}आव ई ऊंद सौ ईप्पत अधिपतीगोळ म्याकुच मुर अध्‍यक्ष नियुक्‍त माळदुन, आंदुर दा टु ऊंद अध्‍यक्ष दानिएल ईरोन. अधिपती आ अध्‍यक्षगोळ इक लेखा-जोखा कोळतोगोन. ई प्रकार सम्राट उक शासन कार्य दा यातोदु प्रकार इन आर्थिक हानि ईला आगतोगोद.


\par }{\PP \VS{3}दानिएल दा ऊंद वळ्लीद आत्मा ईरोद, इदुरसाटी आव अध्‍यक्षगोळ अदिक अधिपतीगोळ दा प्रतिष्‍ठित आगेदुन. सम्राट दारा ऊंद योजना माळदुन कि आव पुरा राज्‍य इन म्याकुच दानिएल उक प्रशासक नियुक्‍त माळुल.

\VS{4}आंदुर प्रशासन इन संबंध दा दानिएल उन विरूद्ध शिकायत माळोद आधार ढूंढ्सदुर, लेकीन आंदरी शिकायत इन येनु आधार सकिदील अदिक दानिएल उन यातोदु भ्रष्‍ट क्याल्सा. दानिएल ऊंद ईमानदार प्रशासक ईरोन. अत: अध्‍यक्षगोळ अदिक अधिपतीगोळ इक आऊन क्याल्सागोळ्द संबंध दा यातोदु भूल-चूक सिक्कीदील.

\VS{5}इदुरसाटी आंदुर आपस दा ईद अंदुर, “दानिएल उन प्रशासन-कार्य अन्द संबंध दा शिकायत इन येनु आधार नामी सिकतीदील; लेकीन नाव आऊन परमेश्‍वर उन व्यवस्था अन्द संबंध दा यातोवारा गलती ढूंढ्स सकतेव.”


\par }{\PP \VS{6}आग आंदुर अध्‍यक्ष अदिक अधिपति ऊंद मत आगकु सम्राट दारा अन्द हात्ती बंदुर, अदिक आंदुर आऊन से ईद अंदुर, “महाराज दारा, नी हमेशा जित्ता ईत्या!

\VS{7}नीन राज्‍य इन अध्‍यक्षगोळ, हाकिमगोळ, अधिपतिगोळ, मंत्रीगोळ अदिक राज्‍यपालगोळ ऊंद मत देल ईद निर्णय तांकोडुर कि महाराज उक ईद परामर्श कोळुल कि नी ईद आदेश अदिक आग्या प्रसारित माळुल कि जो मंळसा तीस दिन इन अवधि इन दौरान नीन अलावा यातोदु द्याव उन अथवा मंळसा से विनती माळ्यान रा आव हुल्ल इन गुफा दा हाक्कु आदान.

\VS{8}ईग, महाराज, ई आग्या अक पक्‍का माळबुळ अदिक ई चिट्टी मा हस्‍ताक्षर माळबुळ, इदुर देल, मादीगोळ अदिक फारसीगोळ्द व्यवस्था अन अनुसार अदुर दा येनु परिवर्तन आग सकाल्द अदिक अदरी रद्द माळकु आग सकाल्द.”

\VS{9}आग सम्राट दारा आ आग्या चिट्टी मा हस्‍ताक्षर माळकु आग्या जारी माळ बुट्टुन.


\par }{\PP \VS{10}याग दानिएल उक ईद मालूम आत कि आग्या अन्द चिट्टी मा सम्राट दारा अन्द हस्‍ताक्षर आगेत, आग आव तान मान्नी होदुन. आऊन मान्ना अन्द म्याकुच इन मंजिल इन कमरा अन्द खिळकीगोळ यरूशलेम नगर इन दिशा दा खुलसव. आंदुर हागुल दा मुर घन टाँगरा टेक्सकु परमेश्‍वर से प्रार्थना माळोर अदिक आऊक धन्‍यवाद कोळतोगोर. आग भी हांग अच माळतेला ईत्तुन.


\par }{\PP \VS{11}अदा समय अध्‍यक्ष अदिक अधिपती बंदुर जो ऊंद मत आगेगीदुर. आंदुर दानिएल उक तान परमेश्‍वर से निवेदन माळतेला अदिक प्रार्थना विनती माळतेला नोळदुर.

\VS{12}आग आंदुर सम्राट दारा अन्द हात्ती बंदुर, अदिक आंदुर आग्या अन्द संबंध दा आऊन मुंद अंदुर, “महाराज, ‘येन नी आग्या अन्द चिट्टी मा हस्‍ताक्षर माळीदिल कि जो मंळसा तीस दिन इन अवधि इन दौरान नीन अलावा यातोदु द्याव उन अथवा मंळसा से विनती माळ्यान, रा आव हुल्ल इन पिंजरा दा हाक्कु आदान?’ सम्राट उत्तर कोट्टुन, ‘मादीगोळ अदिक फारसीगोळ्द व्यवस्था अन अनुसार ईद आग्या पक्का आद, अदिक अदुर दा परिवर्तन आग सकाल्द, अदिक अदरी रद्द माळकु आगाल्द.’ ”

\VS{13}अध्‍यक्षगोळ अदिक अधिपतिगोळ सम्राट दारा अन्द मुंद अंदुर, “महाराज, आव दानिएल, जो यहूदा प्रदेश इन गुलामगोळ दा टु ऊंद आन, नीन उपेक्षा माळतार. या आग्या चिट्टी मा नी हस्‍ताक्षर माळ्द, आंदुर अदुर मा ध्‍यान कोळालुर. आंदुर तान परमेश्‍वर से हागुल दा मुर घन विनती माळतार.”


\par }{\PP \VS{14}ईव मातगोळ केळकु सम्राट दारा अक हापाळ दु:ख आत. आव दानिएल उक ऊळसोर साटी उपाय सोचली कुरतुन. आव व्‍हातुर टु द्यावगा ताका दानिएल उन रक्षा अन्द साटी मन अच मन प्रयत्‍न माळतेला ईत्तुन.


\par }{\PP \VS{15}आग अध्‍यक्ष अदिक अधिपती जो ऊंद मत आगेगीदुर सम्राट दारा अन्द हात्ती मात बंदुर. आंदुर सम्राट से अंदुर, “महाराज, याद ईट: मादीगोळ अदिक फारसीगोळ्द व्यवस्था अन ईद कानून आद: राजा द्वारा ठहरूस्कु आदेश अथवा आग्या दा परिवर्तन आग सकाल्द अदिक अदरी रद्द माळ सकालुर.”


\par }{\PP \VS{16}आग सम्राट दारा दानिएल उक बंदी माळोद आदेश कोट्ट बुट्टुन. आऊक उक हुळकु तंदुर, अदिक आऊक हुल्लगोळ्द गुफा दा हाक्क बुट्टुर. सम्राट आऊन से अंदुन, “हे दानिएल, या परमेश्‍वर उन नी हमेशा आराधना माळत्या, आव नीन रक्षा माळुल!”


\par }{\PP \VS{17}आग सम्राट उन क्याल्सा माळावाळेर ऊंद धोळ कल्ल तंदुर. आंदुर अदरी गुफा अन्द बाय मा ईट बुट्टुर. इदुर बाद्दा सम्राट दारा तान ऊंगरा अदिक सामंतगोळ ऊंगरागोळ देल गुफा अन्द बाय मा मोहर हच बुट्टुर कि दानिएल उन दशा अक बदलुस्कु आग बाळुल.

\VS{18}अदुर बाद्दा सम्राट दारा तान महल दा होटोदुन. आव आ ईळ्लक इक ऊंडीदील. आव तान मनोरंजन माळावाळेर इक मना माळ बुट्टुन; अत: आ ईळ्लक इक आऊन हात्ती याऊ बंदीदिल. आऊन कण्‍णगोळ दा टु जप हारेत.


\par }{\PP \VS{19}व्हातर्‍या, सूरज होळतेला अच सम्राट दारा पलंग टु येद्दुन अदिक बिना देरी माळतेला हुल्लगोळ्द गुफा दी होदुन.

\VS{20}आव गुफा अन्द हात्ती पोहचुसदुन, अल दानिएल बंद ईरोन. आव दुख भरा दण्ण दा दानिएल उक कारदुन, “हे दानिएल, जीत्ता परमेश्‍वर उन सेवक! येन नीन परमेश्‍वर याऊन नी हमेशा आराधना माळत्या, नीन इक हुल्ल इन बाय दा टु ऊळ्सदुन?”


\par }{\PP \VS{21}दानिएल सम्राट से अंदुन, “महाराज, नी हमेशा जित्ता ईरूल!

\VS{22}नान परमेश्‍वर तान ऊंद दूत कळुदुन, आव हुल्लगोळ बाय बंद माळ बुट्टुन; यतिकी ना परमेश्‍वर उन नजर दा निर्दोष ईरीन, इदुरसाटी हुल्लगोळ नान इक हानि पहुचुसीदिल. महाराज, ईदा प्रकार ना नीन मुंद भी निरअपराध आईन; यतिकी ना यातोदु गलती माळीदिल.

\VS{23}ईद केळकु सम्राट दारा हापाळ प्रसन्न आदुन. आव दानिएल उक गुफा टु व्हार्या होळोद आदेश कोट्टुन. सम्राट उन क्याल्सा माळावाळेर दानिएल उक गुफा टु व्हार्या तेगदुर. दानिएल उन मय मा खरोंच भी हतीदिल; यतिकी आव तान परमेश्‍वर मा भरोसा माळतोगोन.”

\VS{24}आग सम्राट दारा अन्द आदेश टु आ लॉकुर तंदकु आदुर जो दानिएल मा दोष हचीदुर. आंदुर तान हिंग्स अदिक बाल-बच्यागोळ सांगुळ हुल्ल इन पिंजरा दा भिटकु आदुर. आंदुर पिंजरा अन्द किनारा मा पहुचुसीदुर कि हुल्लगोळ म्याकुच हारकु आंदरी तान-तान बाय दा हुळ कोंडुर, अदिक आंदुर येलु सांगुळ आंदरी मेट्ट बुट्टुर.

\VS{25}सम्राट दारा तान साम्राज्‍य इन अन्‍तर्गत पृथ्‍वी इन ईरावाळेर सप्पा द्याशगोळ, राष्‍ट्रगोळ अदिक भाषागोळ लॉकुर इक ईद चिट्टी लिख्सदुर: “नीम्द सुख-समृद्धि हागुल येढ्ढ गुणा अदिक ईळ्लक नाक गुणा वाळुसुल!

\VS{26}ना ईद राज आग्या प्रसारित माळेतीन कि नान साम्राज्‍य इन पुरा लॉकुर दानिएल उन परमेश्‍वर उन मुंद नळ्गतेला अदिक अंजतेला ईत्तार, यतिकी केवल आवा जीत्ता परमेश्‍वर आन; आव युगानुयुग विद्यमान आन. आऊन राज्‍य यागलु नष्‍ट आगाल्द, आऊन शासन इन यागलु अंत आगतीदील.

\VS{27}जो दानिएल उक हुल्लगोळ देल ऊळस्यान, आवा वाचुसावाळा अदिक ऊळसावाळा हुन; अदिक स्वर्ग दा अदिक पृथ्वी मा चिन्हगोळ्द अदिक चमत्कारगोळ इक प्रगट माळावाळा हुन.”


\par }{\PP \VS{28}ई प्रकार दानिएल, सम्राट दारा अदिक फारसी सम्राट कुस्रू, येढ्ढु मुंदुर राज्‍यकाल दा सुख-चैन देल जीवन व्‍यतीत माळतेला ईत्तुन.




\par }\Chap{7}{\SH दानिएल उन द्वारा तान दर्शनगोळ्द वर्णन
\par }
{\R (दानिय्येल 7:1; 12:13)

\par }{\SH नाक पशु
\par }
{\PP \VerseOne{1}बेबीलोन द्याश इन राजा बेलशस्सर उन राज्‍यकाल इन पयला वर्ष दा दानिएल ऊंद कांसा अदिक अनेक दर्शन नोळदुन याग आव हासक्या मा मिंगोन. आव कांसा अक लिख्स बुट्टुन अदिक कांसा अन्द सारांश हेळदुन.

\VS{2}दानिएल अंदुन, “ना ईळ्लक इक ईद दर्शन नोळदीन. ना नोळदीन कि आकाश इन नाकु दिशागोळ टु आँधी महासागर मा बरेत्याद.

\VS{3}आग महासागर दा टु नाक धोळ-धोळ पशु होट्टव. ईव नाकु पशु आबुर-दाबुर से अलग ईरव.\XREF{✡}{{\XO 7:3 }{\XO{7:3
}}{\XT{प्रकाशितवाक्य 13:1; 17:8}}}

\VS{4}पयला पशु हुल्ल इन घाई ईरोद, पर अदुर दा गरूड़ इन पंख हतकु ईरव. याग ना अदरी नोळीन आग अदुर पंख कितकु आदव. अदरी भूमी मा टु नेगुकु आगीत अदिक मंळसा अन्द घाई अदरी येढ्ढ कालगोळ मा नीदरूस्कु आत. आऊक मंळसा अन्द दिल कोटकु आत.”

\VS{5}दूसरा पशु भालु उन घाई ईरोद. अद हिंद इन कालगोळ बल मा नीदुरकु ईरोद. अदुर्द हल्लगोळ्द न्याड्या मुर पसलिगोळ ईरव. यावारा अनोर, “येळ अदिक हापाळ मांस तिन.”

\VS{6}“अदुर बाद्दा ना ऊंद अदिक पशु उक नोळदिन. अद चिता अन्द घाई ईरोद. लेकीन अदुर्द बेन मा पक्षिगोळ घाई नाक पंख ईरव. अदुर नाक ताल्ला ईरव. अदरी शासन माळोद अधिकार कोटकु आत.”

\VS{7}“इदुर बाद्दा ना ईळ्लक इन दर्शनगोळ दा चौथा पशु नोळदीन. अद नोळदुर दा भयानक, डरावना अदिक हापाळ धोळ्द ईरोद. अदुर बाय दा लोहा अन्द धोळ-धोळ हल्ल ईरव. अद सप्पा येनारा तिनोद अदिक तुकळा-तुकळा माळ बुळोद. जो अदुर्द बाय दा मिक्कोद, अदरी अद तान पंजागोळ देल मेट्ट बुळोद. अद पयलेवाळा मुरू पशुगोळ से अलग ईरोद. अदुर हत्त सींग ईरव.\XREF{✡}{{\XO 7:7 }{\XO{7:7
}}{\XT{प्रकाशितवाक्य 12:3; 13}}}

\VS{8}ना अदुर सींगगोळ इक ध्यान देल नोळदीन. अदा समय आ सींगगोळ न्याड्या टु ऊंद मात सींग होळ्त, अदुर कारण मुर सींग जड़ टु कितदेव. ईद सींग स्यांणद ईरोद, अदिक इदुर दा मंळसा अन्द कण्णगोळ घाई कण्ण ईरव. इदुर दा बाय भी ईरोद, जो धोळ मातगोळ माताळोद.”\FTNT{*}{{\FR 7:8 }{\FR{7:8
}}{\FT{प्रकाशित वाक्य 13:5,6}}}


\par }{\SH सदा काल ताका ईरावाळा अन्द दर्शन
\par }
{\PP \VS{9}“ना दर्शन दा नोळदिन कि सिंहासन ईटकु आव, अदिक ऊंद प्राचीन युग-गंळ्स विराजमान आदुन. आऊन फळक्या बरफ इन घाई बिळीद ईरोद; अदिक ताल्ला अन्द चुट्टी शुद्ध चुट्टी इन घाई चमकदार ईरव. आऊन सिंहासन अग्निमय ईरोद; अदिक सिंहासन इन कालगोळ धधकुस्तेला ज्‍वालागोळ घाई.\FTNT{†}{{\FR 7:9 }{\FR{7:9
}}{\FT{प्रकाशित वाक्य 20:4; 1:14}}}

\VS{10}आऊन मुंद टु अग्‍नि-ज्‍वाला होळोद, हजारों-हजार सेवक आऊन प्रशंसा माळोर; अदिक हजार-लाख लॉकुर आऊन मुंद कय-जोळ्सकु नीदुरकु ईरोर. न्‍याय माळोर साटी दरबार हतकु ईरोद; अदिक व्यवस्था अन ग्रंथ तेरूकु ईरव.”\FTNT{‡}{{\FR 7:10 }{\FR{7:10
}}{\FT{प्रकाशित वाक्य 5:11; 20:12}}}

\VS{11}“याग अद सींग धोळ मात माताळोद, आग अदुर दण्ण देल नान ध्‍यान पशु उन दी होत. ना नोळदिन कि पशु उन वध माळ बुट्टुर. अदुर्द शरीर नष्‍ट माळ बुट्टुर, अदिक अदुर्द लाश बेक्की दा होताकोर साटी कोट्ट बुट्टुर.”

\VS{12}मिक्कु पशुगोळ्द अधिकार ताकोमकु आत, लेकीन आंदुर जीव थ्वाळासा समय इन साटी ऊळ्सकु आत.

\VS{13}“ना ईळ्लक इन दर्शन दा ईद नोळदीन: आकाश इन मेघगोळ सांगुळ मंळसा अन्द पार उन घाई यावारा बरेत्यान. आव प्राचीन युग-गंळ्स उन हात्ती बंदुन, अदिक आऊन मुंद प्रस्‍तुत आदुन.”\FTNT{§}{{\FR 7:13 }{\FR{7:13
}}{\FT{मत्ती 24:30; 26:64; मरकुस 13:26; 14:62 लूका 21:27; प्रकाशित वाक्य 1:7,13; 14:14
}}}

\VS{14}आग प्राचीन युग-गंळ्स आऊक शासन इन अधिकार, महिमा अदिक राज्‍य प्रदान माळदुन ताकी पृथ्‍वी इन पुरा कौमगोळ, राष्ट्र अदिक अलग-अलग भाषागोळ माताळावाळेर लॉकुर आऊन स्यावा माळुल. आऊन शासन यागलु खतम आगावाळा शासन हुन; जो यागलु खतम आगतीदील; आऊन राज्‍य युगानुयुग अटल आद, अदुर्द यागलु नाश आगतीदील.\FTNT{*}{{\FR 7:14 }{\FR{7:14
}}{\FT{प्रकाशित वाक्य 11:15}}}


\par }{\SH दर्शन इन अर्थ
\par }
{\PP \VS{15}नान-दानिएल उन अन्‍त:करण चिंतित आगेत. मन दा नोळ्त ई दर्शनगोळ नान इक व्‍याकुल माळ बुट्टव.

\VS{16}अत: ना स्यावा माळावाळेर दा टु यावारा ऊंद मंळसा अन मुंद होदीन अदिक आऊन से ई दर्शनगोळ्द वास्‍तविकता अन्द बारा दा केळदिन. आव नान इक हेळदुन अदिक नान मा ई दर्शनगोळ्द मतलब प्रकट माळदुन.

\VS{17}आव अंदुन, “ईव नाक धोळ पशु नाक महान राजागोळ हुळ, जो पृथ्‍वी मा पैदा आदार.

\VS{18}लेकीन सर्वोच्‍च परमेश्‍वर उन पवित्र लॉकुर अच राज्‍य इक प्राप्‍त माळ्यार. आंदुर सदा-सर्वदा आ राज्‍य मा अधिकार माळ्यार, युगानुयुग ताका.”\FTNT{†}{{\FR 7:18 }{\FR{7:18
}}{\FT{प्रकाशित वाक्य 22:5}}}


\par }{\PP \VS{19}“आग नान इच्छा आत कि ना चौथा पशु उन बारा दा आऊन से वास्‍तविक मात केळाईन. ईव पशु अन्य मुरू पशुगोळ से अलग ईरोद. अद नोळदुर दा बड़ा भयानक ईरोद. अदुर हल्ल लोहा अन्द अदिक नख पीतल इन ईरव. अद सप्पा येनारा तिनोद अदिक तुकळा-तुकळा माळ बुळोद. जो अदुर बाय दा मिक्कोद, अवरी अद तान पंजागोळ देल मेट्ट बुळोद.

\VS{20}ना अदुर्द हत्त सिंगगोळ्द बारा दा भी केळदीन, जो अदुर्द ताल्ला मा ईरोद. ना अदुर से आ स्यांण सींगगोळ बारा दा भी केळदीन जो हत्त सींगगोळ न्याड्या होटीत, अदिक अदुर कारण मुर सींग बिदोगीदव, अदुर कण्णगोळ ईरव, अदिक अदुर दा धोळ मात माताळोद बाय ईरोद, अदिक अन्य संगी-सींगगोळ दा हापाळ धोळ भयानक प्रतीत आगोद.”


\par }{\PP \VS{21}याग ना ई सींग मा नगर माळदीन, आग नान इक कांळ्सकु बिळ्त कि ई सींग परमेश्‍वर उन पवित्र लॉकुर से युद्ध छेळ्स बुटाद अदिक ईद आंदुर मा प्रबल आगेत.\FTNT{‡}{{\FR 7:21 }{\FR{7:21
}}{\FT{प्रकाशित वाक्य 13:7}}}

\VS{22}यागासताका आव अति प्राचीन बरालुन, अदिक परमप्रधान इन पवित्र लॉकुर न्यायी न ठहरूसुल, अदिक आ पवित्र लॉकुर्द राज्यधिकारी आगोद समय बनकु पहुचुसाल्द.\FTNT{§}{{\FR 7:22 }{\FR{7:22
}}{\FT{प्रकाशित वाक्य 20:4}}}

\VS{23}आव अंदुन, “आ चौथा पशु उन अर्थ, ऊंद चौथा राज्य आद, जो पृथ्वी मा आगकु अदिक सप्पा राज्यगोळ से अलग ईत्तीत, अदिक पृथ्वी इन नाश माळ्यान, अदिक तान पंजागोळ दल मेटकु चूर–चूर माळ्यान.

\VS{24}अदुर्द हत्त सींगगोळ्द ईद मतलब आद: ई राज्‍य दा टु हत्त राजा पैदा आदार, अदिक अदुर बाद्दा ऊंद अदिक राजा पैदा आदान. आव तान पयले नोर राजागोळ से अलग ईत्तान, अदिक तान उदय देल मुर राजागोळ इक कोंद बुट्टान.\FTNT{*}{{\FR 7:24 }{\FR{7:24
}}{\FT{प्रकाशित वाक्य 17:12}}}

\VS{25}ईव राजा सर्वोच्‍च परमेश्‍वर उन निन्‍दा माळ्यान, अदिक आऊन भक्‍तगोळ इक पिसुस बुट्टान. ईव निर्धारित हाब्‍ब इन समय इक अदिक व्यवस्था अक बदलुसोद प्रयत्‍न माळ्यान; सर्वोच्‍च परमेश्‍वर उन भक्‍त साढ़े मुर वर्ष ताका ईऊन कय दा सौप्सकु आदाव.\FTNT{†}{{\FR 7:25 }{\FR{7:25
}}{\FT{प्रकाशित वाक्य 12:14; 13:5,6}}}

\VS{26}आग सर्वोच्‍च परमेश्‍वर उन दरबार न्‍याय इन साटी कुरतीत; अदिक आ राजा अन्द कय देल आऊन राज्‍य-सत्ता कसुकु आदीत आऊन शासन पुरा तरीका देल नष्‍ट आगेदीत, आऊन पुरा अंत आगेदीत.

\VS{27}राज्‍य अदिक शासन, पुरा आकाश इन ल्‍यालमा पृथ्‍वी इन सप्पा राज्‍यगोळ्द महानता, सर्वोच्‍च परमेश्‍वर उन पवित्र लॉकुर्द समूह अक कोटकु आदीत. आंदुर राज्‍य यागलु खतम ईला आगावाळा राज्‍य ईत्तीत; पृथ्‍वी इन सप्पा शासक आंदुर्द स्यावा माळ्यार आंदुर आऊन आग्या अन्द पालन माळ्यार.”\FTNT{‡}{{\FR 7:27 }{\FR{7:27
}}{\FT{प्रकाशित वाक्य 20:4; 22:5}}}

\VS{28}दर्शन इन वास्‍तविक मतलब इन चर्चा ईल खतम आत. लेकीन यल ताका नान संबंध आद, नान विचारगोळ नान इक व्‍याकुल माळ बुट्टव. नान मार्रा अन्द रंग बदलुसेत. लेकीन ई मात ना तान मन दा अच ईटदीन, अदिक यारूकु हेळीदिल.




\par }\Chap{8}{\SH दूसरा दर्शन : म्यांडा अदिक व्हात तथा अऊर मतलब
\par }
{\PP \VerseOne{1}“म्याकळोद दर्शन इन बाद्दा ना-दानिएल उक राजा बेलशस्सर उन राज्‍यकाल इन तीसरा वर्ष दा ऊंद अदिक दर्शन कांळ्सकु बत.

\VS{2}याग ना एलाम प्रदेश इन राजधानी शूशन हेसुर इन किला दा ईरतोगीन. ईद ना दर्शन दा नोळदीन. इदुर बाद्दा ना नोळदीन कि ना ऊलै हेसुर इन गांगा अन्द किनारा मा नीदुरकु ईरीन.

\VS{3}ना नजर म्याकुच माळदीन, रा नोळदीन कि गांगा अन्द किनारा मा ऊंद म्यांडा नीदुरकु आद. अऊर येढ्ढ सींग आव. ईव येढ्ढु सींग धोळ-धोळ ईरव, लेकीन ऊंद सींग-दूसरा सींग से धोळ ईरोद. जो सींग धोळ ईरोद, अद स्यांण सींग इन बाद्दा होटीत.”


\par }{\PP \VS{4}ना नोळदीन कि म्यांडा पश्‍चिम, उत्तर अदिक दक्षिण दिशागोळ दा आक्रमण माळ बुळ्त, अदिक अदुर्द मुंद याऊ पशु टिक्स सकीदील. अदुर कय देल ऊळसावाळा याऊ ईला ईरोन. अद हापाळ व्‍यवहार माळ्त, अदिक खुद इक हापाळ उन्नत माळ्त.

\VS{5}ना सोचतेला अच ईरीन, रा बाक येन नोळदीन कि ऊंद व्हात पश्चिम दिशा टु होटकु पुरा पृथ्वी इन म्याकुच हिंग तिर्गत कि नळुत समय भूमी मा काल हत गोटीदील अदिक आ व्हात इन कण्णगोळ न्याड्या ऊंद नोळा योग्य सींग ईरोद.

\VS{6}अद आ येढ्ढ सींगवाळा म्यांडा अन्द हात्ती होगकु, यारी ना गांगा अन्द मुंद नीदुरकु नोळीदिन, अदुर मा गुस्सा देल तान पुरा ताकत देल हरूकु टक्कर होडुत.

\VS{7}ना नोळदीन कि अद म्यांडा अन्द एकदम हात्ती पहुचुसेत, अदिक आऊन प्रति अद गुस्सा दा उबलुसेत्याद. अद अदुर मा झपटुस्त, अदिक अद अदुर्द येढ्ढु सींग मुर्द बुळ्त. म्यांडा दा ईट ताकत ईला ईरोद कि अद व्हात इन सामना माळ सकुल. व्हात म्यांडा अक भूमी मा पटकुस बुळ्त अदिक अदरी तान खुरागोळ देल मेट्ट बुळ्त. व्हात इन कय टु आ म्यांडा अक ऊळसावाळा याऊ ईला ईरोन.


\par }{\PP \VS{8}ईग व्हात यक्कुल शक्‍ति सम्‍पन्न आगेत. लेकीन याग अद ताकद इन शिखर मा ईरोद आग अदुर्द धोळ सींग मुरूत, अदिक अदुर जागा मा नाक विचित्र सींग होट्टव, अदिक अव आकाश इन नाकु दिशागोळ दी वाळुस्ली कुरतव.


\par }{\PP \VS{9}“ई नाकु सींगगोळ दा टु ऊंद सींग टु ऊंद अदिक स्यांण सींग होळ्त. अद स्यांळ्द सींग वाळुस्ली कुर्त अदिक वाळुस्त-वाळुस्त दक्षिण पूर्व दी वाळुस्ली कुर्त अदिक ईद सींग सुंदर धरती दी मुंद वाळुस्ली कुर्त.

\VS{10}अद वाळुस्तेला-वाळुस्तेला स्‍वर्ग इन सेना ताका पहुचुसेत, अदिक अदुर्द तारागणगोळ दा टु थ्वाळासा तारागोळ इक पृथ्‍वी मा भिट्ट बुट्टुर, अदिक अवरी मेट्ट बुट्टुन.\FTNT{*}{{\FR 8:10 }{\FR{8:10
}}{\FT{प्रकाशित वाक्य 12:4}}}

\VS{11}अद स्‍वर्ग इन सेना अन्द अध्‍यक्ष से भी येक्कुल खुद इक सर्वोच्‍च घोषित माळ बुळ्त; अदिक जो हमेशा अग्निबलि स्‍वर्ग इन सेना अन्द अध्‍यक्ष उक येर्सकु आगोद, अदरी बंद माळ बुट्टुन. अद आऊन पवित्र निवास-जागा तोड़-फोड़ माळ्त

\VS{12}अदिक तान सेना अक सौप्स बुळ्त. पवित्र जागा दा हमेशा अग्‍नि बलि इन बदला अधर्ममय उपासना माळली कुरतुर. सींग सत्य अक धुळा दा मिलुस बुळ्त अदिक अद तान अन्‍यायपूर्ण क्याल्सा दा सफल आगेदुन.”


\par }{\PP \VS{13}आग ना ऊंद भक्‍त उक माताळतेला केळदीन. ऊंद मात पवित्र जन ई माताळावाळा जन उन से केळोन, “हमेशा अग्निबलि अदिक विध्‍वंसकारी अधर्म इन बारा दा जो दर्शन तोर्सकु आग्याद अद याग पुरा आदीत? पवित्र जागा अन्द तोड़-फोड़ अदिक स्‍वर्ग इन सेना अन्द तारागणगोळ्द मेटकु आगोद यागासताका आगतेला ईत्तीत?”

\VS{14}पयला जन आऊक ईद हेळदुन, “यागासताका तेईस सौ द्याव अदिक व्हातुर बितसेगालव, आगासताका अधर्म आगतेला ईत्तीत. ई अवधि इन बाद्दा पवित्र जागा शुद्ध माळकु आदीत.”


\par }{\SH जिब्राएल स्वर्गदूत उन द्वारा दर्शन इन अर्थ हेळोद आगोद
\par }
{\PP \VS{15}याग, ना दानिएल, ईद दर्शन नोळदीन आग ना इदुर्द मतलब इक समझुसोद प्रयत्न माळदीन. ना नोळदिन कि एकदम नान मुंद यावारा बंदकु नीदरेदुन; आव मंळसा अन्द घाई कांळसोन.

\VS{16}ना यावारा मंळसा अन्द दण्ण केळदीन. अद ऊलै गांगा न्याड्या दा टु होळ्त. अद वाणी ऊंचा दण्ण दा अंत, “हे जिब्राएल ई मंळसा अक दर्शन इन मतलब समझुस बुळ.”\FTNT{†}{{\FR 8:16 }{\FR{8:16
}}{\FT{लूका 1:19,26}}}

\VS{17}अत: जिब्राएल नान हात्ती बंदुन, यल ना नीदुरकु ईरीन. याग आव नान मुंद बंदुन आग ना अंजेदीन अदिक भूमी मा बाय इन भार देल बिद्दीन. आव नान से अंदुन, “हे मंळसा, जो दर्शन नी नोळ्द अदुर्द मतलब सम्स. ईद दर्शन हमेशा अन्द बारा दा आद.”


\par }{\PP \VS{18}आव नान से माताळतेला अच ईरोन कि ना अचेतन आगेदीन अदिक भूमी मा उलटा-बाय देल बिद्दीन. लेकीन आव नान इक कय मुटदुन, अदिक नान इक कालगोळ मा नीदरूस बुट्टुन.

\VS{19}आव अंदुन, “केळ, ई कोप-युग इन आखरी दिनगोळ दा जो घटनागोळ घटुस्याव, अवरी ना नीन मा प्रकट माळेतीन. ईव ठहरूस्कु आग्याद युगांत इन संबंध दा आद.”


\par }{\PP \VS{20}“जो म्यांडा अन्द येढ्ढ सींग नी नोळ्द, अव मादी अदिक फारसी साम्राज्‍य अन्द येढ्ढ राजा हु;

\VS{21}अदिक चुट्टीवाळा व्हात यूनान द्याश इन राजा हुन. ई व्हात इन येढ्ढु कण्णगोळ न्याड्या दा स्‍थित सींग इन मतलब आद : यूनान इन पयला राजा.

\VS{22}जो नाक सींग ई सींग इन मुरदुर बाद्दा इदुर जागा मा होट्टव, इदुर ईद मतलब आद: यूनानी राष्ट्र दा टु नाक राज्‍यगोळ्द उदय आदीत, लेकीन अव इदुर घाई शक्‍तिशाली आगतीदील.”

\VS{23}ई नाकु राज्‍य इन आखरी दिनगोळ दा, याग आंदुर पाप इन घड़ा तुमेदीत, ऊंद राजा पैदा आदान. आऊन मार्र कठोर अदिक जिद्दी कुटिल स्‍वभाव इन ईत्तीत. आव दोगला मातगोळ माळ्यान.

\VS{24}आव शक्‍तिशाली आदान, अदिक हर जागा विनाश इन भयानक ढेर हच कोंडान. जो भी क्याल्सा आव कय दा ताकोंडान, अदुर दा आव सफल आदान. आव शक्‍तिशाली लॉकुर्द अदिक पवित्र लॉकुर्द जनसमुदायगोळ इक नष्‍ट माळ्यान.

\VS{25}आव तान चतुराई दा तान हर ऊंद कपटपूर्ण क्याल्सा दा सफल आदान. तान सफलता देल आव मन अच मन फूलुस्कु निडर आगेदान. आव बिना चेतावनी कोटकु हापाळ लॉकुर्द वध माळ बुट्टान. ईल ताका कि आव “शासकगोळ्द शासक” उन भी विरोध माळ्यान. लेकीन आव आखरी दा बिना यावारा मंळसा अन्द कय हचदुर देल अच नाश आगेदीत.

\VS{26}“जो नी द्यावगा अन्द अदिक व्हातुर इन दर्शन नोळ्द, जो नीन इक हेळकु आत, अद खरा आद. लेकीन नी अदरी मुहरबन्‍द माळकु सुरक्षित ईटेत, यारीकु हेळ बाळेत; यतिकी अद ईंद टु हापाळ दिन इन बाद्दा घटुसीत.”

\VS{27}“ना, दानिएल, ईद दर्शन पाऊसकु ईट कमजोर आगेदीन कि थ्वाळासा दिनगोळ ताका बीमार बिदकु ईत्तीन. याग ना स्‍वस्‍थ आदीन आग व्हर्स टु येद्दीन अदिक राजकाज दा व्‍यस्‍त आगेदीन. लेकीन ना दर्शन इन कारण चकित ईरीन; यतिकी ना अदरी सम्स सकिदील.”




\par }\Chap{9}{\SH तान लॉकुर साटी दानिएल उन प्रार्थना
\par }
{\PP \VerseOne{1}“मादी लॉकुर इन सम्राट क्षयर्ष उन पार दारा कसदी लॉकुर इन द्याश मा राज्‍य माळली कुरतुन.

\VS{2}आऊन राज्‍य-काल इन पयला वर्ष दा ना-दानिएल धर्मग्रन्‍थगोळ दा उल्‍लिखित आ वर्ष इन संख्‍या अन्द गणना माळ कोंडुन, अदुर दौरान यरूशलेम नगर उजाड़ बिदकु ईत्त, जसा प्रभु नबी यिर्मयाह अन्द माध्‍यम देल हेळीदुन. ईद संख्‍या ईरोद सत्तर वर्ष.”


\par }{\PP \VS{3}आग ना तान स्वामी परमेश्वर उन दी तान बाय माळदीन. ना पश्‍चात्ताप प्रकट माळोर साटी बॉरा अन कपळा हाकदीन, अदिक तान ताल्ला मा राख हाकदीन. ना उपवास ईटदीन. ना परमेश्‍वर उन कृपा-दृष्‍टि सिक्कोर साटी प्रार्थना अदिक विनती माळली कुरतीन.

\VS{4}ना प्रभु परमेश्वर से तान पाप स्‍वीकार माळदीन, अदिक आग आऊन से ई शब्‍दगोळ दा प्रार्थना माळदीन: “हे स्‍वामी, नी महान अदिक भययोग्‍य परमेश्वर आय. जो लॉकुर नीन से प्रेम माळतार, अदिक नीन आग्यागोळ्द पालन माळतार, आंदुर मा नी करूणा माळत्या, अदिक आंदुर सांगुळ तान वादा अक पुरा माळत्या.

\VS{5}नाव पाप माळदेव. नाव दुष्‍कर्म माळदेव, अदिक नीन प्रति दुष्‍ट व्‍यवहार माळदेव. नीन आग्यागोळ्द अदिक आदेशगोळ्द अवहेलना माळकु नीन से विद्रोह माळदेव.

\VS{6}ना नीन सेवक नबीगोळ्द संदेश इन केळीदील. आंदुर नाम्द राजागोळ, शासकगोळ, अदिक नाम्द पूर्वजगोळ इक अदिक द्याश इन पुरा जनता अक नीन हेसुर देल सन्‍देश केळसीदीन.

\VS{7}हे स्वामी, केवल नी अच धार्मिक आय, अदिक नाम्द ताल्ला शर्म देल बांगकु आद. ईंद भी नाव, यहूदा प्रदेश इन निवासी, यरूशलेम नगर इन ईरावाळेर, पुरा इस्त्राएली कौम इन लॉकुर जो दूर अदिक हात्ती इन द्याशगोळ दा प्रवास माळेत्यार, अल नी आंदरी तान प्रति विश्वासघाती आचरण इन कारण ईरोर साटी विवश माळ्द, शरम इन कारण हापाळ लज्‍जित आर.

\VS{8}नाम्द भाग्‍य दा केवल शरम आद. हे प्रभु! नाव सप्पा नाम्द राजा, नाम्द शासक अदिक नाम आप्प तान पाप इन कारण लज्‍जित आर; यतिकी नाव नीन प्रति पाप माळदेव.

\VS{9}हे स्वामी नाम परमेश्वर, केवल नी इच दयालु अदिक क्षमाशील आय. नाव नीन प्रति विद्रोह माळदेव,

\VS{10}अदिक नीन धर्म इन व्यवस्था अन अनुसार आचरण माळीदिल, जो नी तान सेवक नबीगोळ माध्‍यम देल नाम्द मुंद ईट्द. प्रभु, ई प्रकार नाव तान स्‍वामी परमेश्वर उन वाणी केळीदील.

\VS{11}पुरा इस्त्राएली लॉकुर नीन दण्ण इक केळदुर देल इनकार माळदुर. आंदुर नीन व्यवस्था अन्द उल्लंघन माळदुर अदिक नी दी टु बार फेर्स बुट्टुर. अत: जो श्राप अदिक किर्‍या परमेश्वर उन सेवक मूसा अन्द व्यवस्था दा लिख्‍सकु आव, अव नाम मा बरसुसली कुरतव; यतिकी नाव नीन प्रति पाप माळीदेव.\FTNT{*}{{\FR 9:11 }{\FR{9:11
}}{\FT{व्यवस्थाविवरण 27:15,26}}}

\VS{12}हे परमेश्वर, जो वचन नी नाम्द अदिक नामोर न्यायीगोळ प्रति अंदीद, अवरी नी पुरा माळ्द. नी नाम मा महा विपत्ति तंद. ह्यांग विपत्ति यरूशलेम मा तंद हांग अच पुरा आकाश इन ल्‍यालमा धरती मा अदिक येलु बंदिदील.

\VS{13}मूसा अन्द व्यवस्था दा लिख्‍सकु पुरा परेशानीगोळ नाम मा बिद्दव, तरी भी नाव तान प्रभु परमेश्‍वर उन कृपा-दृष्‍टि प्राप्‍त माळोद प्रयत्‍न माळीदिल अदिक नाव तान अधर्ममय आचरण इक बिटकु नीन सत्य वचन केळली तत्‍पर आगीदील.

\VS{14}ई कारण यहोवा सोच विचार माळकु नाम मा विपत्ति हाक्द; यतिकी नाम परमेश्वर यहोवा याट क्याल्सा माळतान आ सप्पा दा न्यायी ठहरूस्तान; लेकीन नाव आऊन केळीदील.


\par }{\PP \VS{15}“हे स्‍वामी नाम परमेश्वर, नी तान भुजबल टु तान निज लॉकुर इक मिस्त्र द्याश इन गुलामी टु मुक्‍त माळीद अदिक ई प्रकार तान हेसुर इक महान माळसुस्द, जसा अव ईंद भी आद. प्रभु, नाव पाप माळदेव. नाव दुष्‍ट आचरण माळदेव

\VS{16}स्‍वामी, तान धर्ममय आचरण इन अनुरूप तान गुस्सा अदिक प्रकोप यरूशलेम टु सर्कुस कोम. प्रभु, यरूशलेम नगर नीन अच पवित्र पहाळी नगर हुन. नाम्द पूर्वजगोळ्द पापमय अदिक नाम्द अच अधर्ममय आचरण इन कारण यरूशलेम नगर अदिक नीन निज लॉकुर आसपास इन राष्‍ट्रगोळ दा बदनाम आगेगीदुर.

\VS{17}अत: हे नाम परमेश्वर, तान ई सेवक उन प्रार्थना अदिक विनती इन केळ. हे स्वामी, ऊजळुस्कु पवित्र जागा मा तान अच महिमा अन्द साटी तान बाय इन प्रकाश चमकुस्त.

\VS{18}हे नान परमेश्वर, नान प्रार्थना अक तान कीव हच अदिक अदरी केळ. तान कण्णगोळ इक तेरू अदिक नाम विनाश मा नजर माळ. जो नगर नीन हेसुर देल कारूकु आगतद, अदरी नोळ. प्रभु, तान धार्मिकता अन्द कारण ईला बल्‍कि नीन महान दया मा भरोसा ईटकु नाम ईद प्रार्थना, ईद विनती नीन मुंद प्रस्‍तुत माळेतेव.

\VS{19}हे स्वामी, नाम्द प्रार्थना अक केळ. हे स्‍वामी, नाम्द अपराध इक क्षमा माळ. हे स्वामी, नाम मा ध्‍यान कोळ अदिक नामी मुक्‍त माळ. हे नान परमेश्वर, तान अच महिमा अन्द साठी देरी माळबाळ, यतिकी नीन नगर अदिक नीन खुद इन लॉकुर नीन अच हेसुर देल कारूकु आगतद.”


\par }{\SH जिब्राएल उन भविष्यवाणी इक समझुसोद
\par }
{\PP \VS{20}ई प्रकार ना अनीन. ना प्रार्थना माळीन. ना तान अदिक तान इस्त्राएली कौम इन पाप इक स्‍वीकार माळीन. याग ना तान प्रभु परमेश्वर उन मुंद आऊन पवित्र पहाळी नगर इन साटी याचना प्रस्‍तुत माळीन;

\VS{21}याग ना प्रार्थना अन्द शब्‍दगोळ इक माताळतेला अच ईरीन, आग आवा जिब्राएल स्‍वर्गदूत तेज गती देल नान हात्ती बंदुन, यारी ना पयला दर्शन दा नोळीदिन. द्यावगा-बलि इन समय ईरोद.\FTNT{†}{{\FR 9:21 }{\FR{9:21
}}{\FT{लूका 1:19,26}}}

\VS{22}आव नान इक समझुसतेला ईद अंदुन, “दानिएल, ना नीन इक बुद्धि अदिक समझ कोळोर साटी बंदीन.

\VS{23}नी प्रार्थना माळोद शुरू माळीद कि नान इक आदेश प्राप्‍त आत. ना नीन इक अदा हेळली बंदीन, यतिकी नी परमेश्‍वर उक परमप्रिय आय. ईग नी नान शब्‍दगोळ इक ध्‍यान देल केळ अदिक तान दर्शन इक सम्स.”


\par }{\PP \VS{24}नीन लॉकुर अदिक नीन पवित्र नगर इन साटी वर्ष इन सत्तर हप्ता निश्‍चित माळकु आदव. ई वर्षगोळ व्‍यतीत आगदुर दा सप्पा प्रकार इन अपराध खतम आगेदव, पाप इन अंत आगेदीत, अधर्म इन प्रायश्‍चित माळकु आदीत, धार्मिकता प्रकट माळकु आदीत, दर्शन अदिक नबूवत सत्‍य प्रमाणित आदीत अदिक परम पवित्र जागा अन्द अभिषेक माळकु आदीत.

\VS{25}निएल, इदुरसाटी नी ईद मात इक जान्स अदिक इदरी सम्स कि या पल यरूशलेम नगर इन पुनर्निर्माण अदिक अदरी मात कुर्सोद आग्या प्रसारित माळकु आदीत, आ समय टु हुळकु “अभिषेक माळकु आग्याद” जो “प्रधान भी आन, आगमन इन समय ताका वर्ष इन येळ हप्ता आदाव. आग वर्ष इन बासठ हप्तागोळ ताका संकट काल बंदीत. ई संकट-काल दा नगर मात निर्मित आदीत. अऊर चौक मात बनस्याव अदिक खाई मात अगुळकु आदीत.

\VS{26}बासठ हप्तागोळ बाद्दा ऊंद दूसरा ‘अभिषेक माळकु’ आदान. आव कडुकु आदान, अदिक आऊन हात्ती येनु ईरतीदील, ऊंद प्रधान बंदान. आऊन सेना नगर अदिक पवित्र जागा अक खंडर माळ बुट्टीत. अदुर अंत बाढ़ देल आदीत, अदिक आखरी ताका युद्ध आगतेला ईत्तीत. विनाश ठहरूस्कु आगेग्याद.”


\par }{\PP \VS{27}“प्रधान हापाळ लॉकुर सांगुळ पक्‍का वादा माळ्यान. ई वादा अन अवधि वर्ष इन ऊंद हप्ता अन्द आदीत अदिक ई वर्षगोळ आरधा हप्ता ताका अगुआ पशुबलि अदिक अन्नबलि भेंट येरसोद बंद माळ बुट्टान. आग घृणित मूर्तिपूजा इन छास्कु आगदुर देल आ प्रधान विनाशक सिद्ध आदान. आव आ समय ताका विनाश माळतेला होदान यागासताका आऊन अंत इन निश्‍चित समय बरतीदील.”\FTNT{‡}{{\FR 9:27 }{\FR{9:27
}}{\FT{दानिएल 11:31; 12:11; मत्ती 24:15; मरकुस 13:14}}}




\par }\Chap{10}{\SH दानिएल उक गांगा अन किनारा मा सिक्त दर्शन
\par }
{\PP \VerseOne{1}फारस द्याश इन सम्राट कुस्रू उन राज्‍य-काल इन तिसरा वर्ष दा दानिएल उक जो बेलतशस्‍सर भी अनतार, परमेश्‍वर उन दी टु ऊंद वाक्य केळ्सकु आत, अदिक ईद वाक्य खरा ईरोद, अदिक वाक्य अन्द संबंध ऊंद धोळ युद्ध से ईरोद. दानिएल वाक्य इन मतलब सम्स कोंडुन. आऊन दा दर्शन इक सम्सोद सामर्थ्य ईरोद.


\par }{\PP \VS{2}आ दिनगोळ दा, ना-दानिएल मुर हप्ता ताका आत्‍म-शुद्धि इन साटी शोक माळतेला ईत्तीन.

\VS{3}पुरा मुर हप्ता ताका ना राजसी भोजन माळीदिल. अदिक ना रा मॉदरा भी तिंदीदील अदिक दाखमधु भी बाय दा हाक्कीदील. ना मुर हप्ता ताका मय मा याण्णा अन्द मालिश भी माळीदील.


\par }{\PP \VS{4}पयला तिंगुळ इन चौबीसवा दिन ना हिद्देकेल हेसुर इन किनारा मा नीदुरकु ईरीन.

\VS{5}अचानक ना तान कण्ण म्याकुच नेगदीन रा ना नोळदीन कि ऊंद गंळ्स नीदुरकु आन. आव सन इन कपळा हाक्कु आन. आऊन नेळु दा ऊफाज द्याश इन व्हान्ना अन्द पट्टा कटकु आद.\FTNT{*}{{\FR 10:5 }{\FR{10:5
}}{\FT{प्रकाशितवाक्य 1:13-15; 2:18; 19:12}}}

\VS{6}आऊन मय फिरोजा कल्ल इन घाई चमकुसोद. आऊन रूप विद्युत उन चमक इन घाई आद. आऊन कण्णगोळ ज्‍वाला होततद आ मशालगोळ घाई आद. आऊन भुजागोळ अदिक काल चमकुस्तेला पीतल इन घाई आव. आऊन शब्‍दगोळ्द आवाज भीड़ इन आवाज इन घाई भारी आद.


\par }{\PP \VS{7}नान सांगुळ थ्वाळासा मंळसा ईरोर. आंदरी ईद दर्शन कांळ्सकु बिदिदील. ईद दर्शन केवल ना-दानिएल नोळदीन. लेकीन आंदुर नळ्गली कुरतुर, अदिक होचकोमोर साटी ओळदुर.

\VS{8}ना आबना ईतोदुन, अदिक ना ईद महादर्शन नोळदीन. लेकीन दर्शन नोळदुर बाद्दा नान दा शक्ति ऊळदीदील. नान दनकुस्तेला मार्र अंज्क देल वंळ्गेत, अदिक ना निर्बल आगेदीन.


\par }{\PP \VS{9}आग ना आऊन शब्‍दगोळ्द आवाज केळदीन. ना आवाज केळतेला अच अचेतन आगेदीन, अदिक भूमी मा बाय इन भार देल बिदोदिन.

\VS{10}लेकीन यावारा कय नान मा स्‍पर्श माळदुन, अदिक नान इक कयगोळ अदिक ट्वांगरा अन्द बल मा कुर्सदुन. नान कय अदिक ट्वांगरा नळगव.


\par }{\PP \VS{11}आव नान से अंदुन, “हे दानिएल, परमेश्‍वर उन परमप्रिय गंळ्स! जो शब्‍द ना नीन से अनली होगेतीन, अवरी ध्‍यान देल केळ, अदिक सीधा नीदुर; यतिकी ना नीन इक सन्‍देश केळसोर साटी नीन हात्ती कळुकु आगीन.” आव नान से ईद शब्‍द अनतेला अच ईरोन कि ना नळ्गतेला निदुरदीन.


\par }{\PP \VS{12}आव नान से अंदुन, “दानिएल, अंजबाळ, यतिकी नी दर्शन इन मतलब सम्सोद मजबूत निश्‍चय माळ्द, अदिक खुद इक परमेश्वर उन मुंद विनम्र माळ्द. आ दिन अच नीन प्रार्थना अन्द शब्‍द परमेश्वर केळदुन. ना नीन प्रार्थना अन्द कारण अच ईल बंदीन.


\par }{\PP \VS{13}“फारस द्याश उन स्‍वर्गदूत नान इक इक्कीस दिन ताका संघर्ष दा उलझुस्कु ईत्तीन, अदिक ना बर सकीदील. आग मीखाएल, जो ऊंद मुख्‍य स्‍वर्गदूत आन, नान मदत इन साटी बंदुन. इदुरसाटी ना फारस इन राजागोळ हात्ती ईत्तीन,\FTNT{†}{{\FR 10:13 }{\FR{10:13
}}{\FT{प्रकाशितवाक्य 12:7}}}

\VS{14}ताकी नीन इक अव मातगोळ समझुसाईन जो आखरी इन दिनगोळ दा नीन लॉकुर सांगुळ येन दशा घटुसीत. जो दर्शन नी नोळ्द अद आगामी येनारा दिनगोळ बाद्दा पुरा आदव.”


\par }{\PP \VS{15}याग आव नान से ईव मातगोळ अंद बुटीदुन, आग ना भूमी इन दी ताल्ला बांग्स कोंडीदीन अदिक सुंगा ईतोदीन.

\VS{16}आग आव, जो मंळसा अन्द पार उन घाई कांळसोन, नान टुट्टीगोळ इक मुटदुन. आग ना तान बाय खोल्सदीन अदिक ईद अंदीन, “हे नान स्वामी, ई दर्शन इन कारण ना दुख नेगदीन. नान दा ताकत मिक्कु ईतीदील.

\VS{17}नान स्‍वामी इन ईव सेवक तान स्वामी से मातगोळ माळोद साहस ह्यांग जुटुस सकतान? स्‍वामी, नान मय दा ताकत अदिक जीव हैलेच.”


\par }{\PP \VS{18}आग आव, जो मंळसा अन्द पार उन घाई कांळ्सतोगोन, मात नान इक मुटदुन, अदिक नान इक ताकत कोट्टुन.

\VS{19}आव नान से अंदुन, “हे परमेश्‍वर उन परमप्रिय गंळ्स! अंजबाळ, नीन इक ताकत सिकुल, नी शक्‍तिशाली अदिक साहसी बन्स.” याग आव नान से ईव मातगोळ अंदुन आग नान इक ताकत प्राप्‍त आत. ना अंदीन, “स्वामी, ईग नी माताळ, यतिकी नी नान इक ताकत कोट्ट.”

\VS{20}आव अंदुन, “नी रा जान्सत्या कि ना नीन हात्ती येती बंदीन. लेकीन ईग नान इक फारस उन प्रधान से लळुसोर साटी वापस होगोद बिद्दीत. अदिक याग ना होळाईन, आग यूनान इन प्रधान बंदान.

\VS{21}फिर भी जो मातगोळ सत्य ग्रंथ दा लिख्‍सकु आद अव ना नीन इक हेळतीन. नीन कौम इन स्‍वर्गदूत मीखाएल उन अलावा अदिक यातोदु स्‍वर्गदूत हैलेच, जो आंदुर विरूद्ध नान सहायता माळुल.”\FTNT{‡}{{\FR 10:21 }{\FR{10:21
}}{\FT{प्रकाशितवाक्य 12:7}}}




\par }\Chap{11}{\PP \VerseOne{1}“ना मादी लॉकुर्द इन सम्राट दारा अन्द राज्‍यकाल इन पयला वर्ष टु आऊन मदत माळतेला बरेतीन, अदिक ना आऊक शक्‍ति भी प्रदान माळदीन.”


\par }{\SH मिस्र अदिक सीरिया द्याश इन राज्य
\par }
{\PP \VS{2}“ईग ना नीन इक सत्य इन दर्शन माळसुसाईन. नोळ, फारस साम्राज्‍य इन मुर व्हाशोर सम्राट पैदा आदार, लेकीन ऊंद मात सम्राट पैदा आदान. ईव चौथा सम्राट अन्य मुरू सम्राटगोळ से येक्कुल धनवान आदान. याग आव तान धन इन ताकद मा शक्‍तिशाली आगेदान, आग आव यूनान राज्‍य इन विरोध दा अन्य राज्‍यगोळ इक भळकुस्यान.

\VS{3}आग ऊंद व्हाशोद राजा पैदा आदान जो महायोद्धा आदान. आव ऊंद धोळ्द साम्राज्‍य इन स्‍थापना माळ्यान अदिक तान इच्‍छा अनुसार आंदुर मा शासन माळ्यान.

\VS{4}याग आव धोड्डेव आदान, आऊन राज्य मुरूकु नाकु दिशागोळ दा वाटसेदीत. अदिक आऊन शक्ती इन प्रभाव आ राज्य मा बिळतीदील, यतिकी आऊन राज्य कसुकु यावारा दुसरा अक कोटकु आदीत.”


\par }{\PP \VS{5}“आग दक्षिण द्याश इन राजा शक्‍तिशाली आदान. लेकीन आऊन ऊंद हाकिम आऊन से भी येक्कुल शक्‍तिशाली आगेदान, अदिक आव ऊंद व्हाशोद राज्‍य स्‍थापित माळ्यान, अदिक आऊन राज्‍य धोळ्द साम्राज्‍य बनसेदित.

\VS{6}हापाळ वर्ष इन बाद्दा आंदुर आपस दा समझोता माळ्यार. आंदुर दा रोटी-बेटी इन संबंध स्‍थापित आदीत. संबंध स्‍थापित माळोर साटी मिस्र द्याश इन राजा तान पोर इन मदा सीरिया द्याश इन राजा से माळ्यान. लेकीन अल आऊन पोर इन ताकत हमेशा बनस्कु ईरतीदील अदिक आकिन वंशज टिक्सकु ईरतीदील. आकिन पोर, पोर इन सेविकागोळ, आकिन नातु अदिक आकिन पोर इन संकट-काल दा ताकत कोळावाळा, इंदुर सप्पा मुंदुर मौत इन घाट ईळ्सकु आदार.”


\par }{\PP \VS{7}आग आ पोर इन वंश इन ऊंद जन आऊन जागा दा येद्दान. आव सीरिया द्याश इन राजा अन्द सेना मा आक्रमण माळ्यान, अदिक राजा अन्द गढ़ मा प्रवेश माळ्यान अदिक लळाई माळ्यान अदिक जिकस्यान.

\VS{8}आव हापाळ द्यावगोळ्द मूर्तिगोळ, ढलुस्कु आग्याव प्रतिमागोळ, मंदिर इन व्हान्ना-बेळ्ली इन किमती बरतन मिस्त्र द्याश इक ओतान. आग आव येनारा वर्ष ताका सीरिया द्याश इन राजा मा आक्रमण माळालुन.

\VS{9}लेकीन सीरिया द्याश इन राजा आऊन मा आक्रमण माळली बंदान, लेकीन आऊक पराजय इन बाय नोळोद बिळबाळुल इदुरसाटी आव तान द्याश इक वापस होटोदान.


\par }{\PP \VS{10}“बाक सीरिया द्याश इन राजा अन्द पार युद्ध छेळ्स बुट्टान. आंदुर धोळ्द सेनागोळ्द गुठ जमा माळ्यार, जो बाढ़ इन घाई मिस्र द्याश उक ढाक्स कोंडार. अव अदुर दा टु गुजरूस्तेला लळाई इक आऊन गढ़ ताका वोताव.

\VS{11}आग मिस्र द्याश इन राजा गुस्सा दा तुमकु येद्दान. आव गढ़ इन व्हार्या होट्टान, अदिक सीरिया द्याश इन राजा से युद्ध माळ्यान. आ राजा धोळ्द सेना नीदरूस्यान. लेकीन आऊन सेना मिस्र द्याश इन राजा अन्द कय दा सौप्सकु आदीत.”


\par }{\PP \VS{12}“याग मिस्र द्याश इन राजा आऊन सेना अक पराजित माळ बुट्टीत, आग आऊन दिल घमण्‍ड देल फूलुसीत. आव लाखों सैनिकगोळ्द वध माळ्यान, लेकीन आव अदुर मा प्रबल आगतीदील;

\VS{13}यतिकी सीरिया द्याश इन राजा ऊंद दुसरा सेना नीदरूस्यान, अदिक अद सेना पयला धोळ्द सेना से येक्कुल धोळ्द ईत्तीत. आ द्याश इन राजा हापाळ वर्ष इन बाद्दा आव पुरा तयारी इन सांगुळ ऊंद सेना हुळकु मुंद वाळुस्यान.”


\par }{\PP \VS{14}“आ दिनगोळ दा मिस्र द्याश इन राजा अन्द विरूद्ध हापाळ सामन्‍त विद्रोह माळ्यार. खुद नीन थ्वाळासा लॉकुर जो हिंसक ईत्तार, यातारा दिव्‍य दर्शन इक पुरा माळोद आशा देल, विद्रोह माळ्यार. लेकीन नीन ई हिंसक मंळसा तान लक्ष्य दा सफल आगतीदील.”


\par }{\PP \VS{15}“आग सीरिया द्याश इन राजा चढ़ाई माळ्यान, अदिक मोर्चाबन्‍दी माळकु ऊंद सुदृढ़ नगर मा कब्जा माळ कोंडान. मिस्र द्याश इन सेनागोळ आऊन मुंद टिक्सतीदील, अदिक आऊन नीवळुस्द योद्धागोळ्द दलगोळ दा ईट ताकत ईरतीदील कि आंदुर आऊन सामना माळ सकुल.

\VS{16}आग आव जो आऊन विरूद्ध बंदान, आव ह्यांग चाहस्यान हांग माळ्यान, अदिक याऊ भी आऊन मुंद ठहरूस सकालुन. आव तान तान इक आ सुंदर द्याश दा नीदरूस्यान, अदिक आऊन हात्ती अदरी नाश माळोद शक्ती ईत्तीत.

\VS{17}इदुर बाद्दा आव तान राज्‍य इन पुरा शक्‍ति इक संचित माळ्यान अदिक मिस्र द्याश इन साम्राज्‍य अक तान अधिकार दा माळोर साटी इच्छुक आदान. पयले आव राजा अन्द सांगुळ समझौता माळ्यान अदिक बाक आऊक नष्‍ट माळोद उद्देश्‍य देल आऊन सांगुळ तान पोर इन मदा भी माळकु कोट्टान. फिर भी आऊन ईद कूटनीति सफल आगतीदील अदिक आऊक येनु लाभ आगतीदील.

\VS{18}आग आव तान ध्यान समुद्र अन्द किनारा मा हच्यान अदिक अऊर दा टु हापाळ राज्यगोळ इक तान अधिकार दा माळ कोंडान; लेकीन ऊंद सेनापती आऊन अहंकार इक खतम माळ बुट्टान. अदिक आऊन अहंकार इन अनुसार आऊन से बदला ताकोंडान.

\VS{19}सीरिया द्याश इन राजा तान द्याश इन गढ़गोळ दी लौटुसोर साटी वापस आदान. लेकीन आव हादी दा ठोकर तिंदकु बिद्दान अदिक आऊन येलु पता नळुतीदील.

\VS{20}आग आऊन जागा मा ऊंद हिंग राजा बंदान, जो राजकीय वेभव उक माळकु ईटोर साटी कर जमा माळावाळा अक कळ्यान. फिर भी थ्वाळासा वर्षगोळ दा नाश आगेदान, लेकीन आव गुस्सा अदिक युद्ध माळदुर बिना सोतोदान.”


\par }{\SH सीरिया द्याश इन दुष्ट राजा
\par }
{\PP \VS{21}“आऊन जागा मा ऊंद तुच्‍छ मंळसा गद्दी मा कुरतान जो राज्‍य-प्रतिष्‍ठा अन्द योग्य हैलेच. आव चापलूसी इन माध्‍यम देल राज्‍य प्राप्‍त माळ्यान. याग जनता असावधान आदीत आग आव बिना चेतावनी कोटकु गद्दी मा कुर्तोदान.

\VS{22}अदिक सेनागोळ आऊन मुंद पुरा तरीका देल नष्‍ट आगेदव उल्टा नाम्द वादा अन्द प्रमुख मंळसा भी नाश आगेदान.

\VS{23}जो राज्‍य आऊन सांगुळ वादा माळीत फिर भी आव आंदुर सांगुळ छल माळकु आव थ्वाळासा लॉकुर इक सांगुळ हुळकु ताकत इन सांगुळ राज्य मा शासन माळ्यान.

\VS{24}याग धनी राज्य सुरक्षित महसुस माळ्यार अदा समय आव आंदुर मा आक्रमण माळ्यान अदिक हिंग सफलता प्राप्त माळ्यान अदिक जो आऊन पुर्वजगोळ पुर्वज भी यागलु माळीदिल. आव लूट इन माल अदिक धन-सम्पत्ति तान लॉकुर दा वाट्स कोंडान. आव थ्वाळासा समय ताका सुदृढ़ गढ़गोळ विरूद्ध षड्‍यन्त्र माळ्यान. लेकीन थ्वाळासा अच समय इन साटी.

\VS{25}अदुर बाद्दा आव तान ताकत अदिक तान साहस इन कारण ईट उत्तेजित आदान कि आव ऊंद धोळ्द सेना अक हुळकु मिस्र द्याश मा हमला माळ बुट्टान. आ द्याश इन राजा भी महाविशाल सेना अन्द सांगुळ युद्ध दा आऊन सामना माळ्यान, लेकीन आव आऊन मुंद टिक्सतीदील; यतिकी खुद आऊन द्याश दा आऊन विरूद्ध षड्‍यन्त्र माळकु आदीत.

\VS{26}ईल ताका कि राजा अन्द द्वारा कोळ्द भोजन इक तिनतोगोर आंदुर अच आऊक नाश माळोद कोशिश माळ्यार, आऊन सेना तुळकाळस्यार अदिक आ सप्पा लॉकुर मौत इन घाट ईळ्सकु आदार.

\VS{27}आग येढ्ढु राजागोळ्द मन कुकर्म माळोर मा उतारू आगेदव. आंदुर ऊंद अच मेज मा कुर्तकु भी आबुर-दाबुर से ख्वाटा माताळ्यार. लेकीन अदुर देल येनु लाभ आगतीदील; यतिकी ठहरूस्कु समय दा ईद सप्पा आगावाळा आद.”


\par }{\PP \VS{28}“आग सीरिया द्याश इन राजा दक्षिण द्याश इन धोळ्द लुट्सकु तान द्याश इक वापस होदान. लेकीन आऊन दिल पवित्र वादा अन विरूद्ध आदीत. आव तान इच्‍छा अन्द अनुसार महिमा-मंडित पवित्र नगर दा क्याल्सा माळ्यान अदिक मात तान द्याश इक वापस होदान.”

\VS{29}“ठहरूस्कु समय मा आव मात मिस्र द्याश मा आक्रमण माळ्यान, लेकीन ई घन इन स्‍थिति पयले अन्द स्‍थिति टु अलग ईत्तीत.

\VS{30}समुद्र तट इन निवासी कित्तिगोळ्द जहाजी बेळा आऊन विरूद्ध मिस्र द्याश दा बंदाव अदिक सीरिया अंज्कु वापस होदान. आव वापस होगा समय तान गुस्सा पवित्र नगर मा ईळस्यान अदिक पवित्र वादा अन विरूद्ध तान इच्‍छा पुरा माळ्यान. वापस होदुर बाद्दा आव आ लॉकुर इक ढुंढस्यान जो पवित्र वादा अक मुर्द बुट्टुर.

\VS{31}आऊन द्वारा कळुद सैन्‍यदल पवित्र-जागा अदिक गढ़ इक अशुद्ध माळ बुट्टव. आंदुर हमेशा अग्‍नि-बलि इक बंद माळ बुट्टार. आंदुर आ घृणित वस्‍तु उक चालु माळ्यार जो विध्‍वंस इन कारण आदीत.\FTNT{*}{{\FR 11:31 }{\FR{11:31
}}{\FT{दानिएल 9:27; 12:11; मत्ती 24:15; मरकुस 13:14}}}

\VS{32}जो मंळसा वादा अक मुरदान, आऊक आव सय-सय मातगोळ देल बयकुस बुट्टान. लेकीन या लॉकुर इक परमेश्वर उन ग्यान ईत्तीत आंदुर तान विश्‍वास दा अटल ईत्तार अदिक उचित क्याल्सा माळ्यार.

\VS{33}जो लॉकुर समझदार आर, आंदुर जनता अन्द हापाळ लॉकुर इक समझुस्यार. लेकीन तान ई क्याल्सा अन्द साटी आंदरी शहीद आगोद बिद्दीत: आंदुर तलवार देल मौत इन घाट ईळ्सकु आदार; आंदुर होततेला बेक्की दा भिटकु आदार; आंदुर बंदीगृह दा हाक्कु आदार अदिक आंदुर्द धन-सम्पत्ति लुट्सकु आदीत. ईद दुख केवल थ्वाळासा दिनगोळ साटी ईत्तीत.

\VS{34}याग आंदुर मा दुखगोळ बंदाव, आग आंदरी येनारा सहायता प्राप्‍त आदीत; लेकीन हापाळ लॉकुर आंदुर्द चापलूसी माळकु आंदुर से सिक्केदार.

\VS{35}थ्वाळासा समझदार लॉकुर भी वादा टु बिदोदार. आंदुर इदुरसाटी बिद्दार कि आंदुर तान विश्वास इन साटी जांचस्कु अदिक परखुस्कु आगुल, आंदुर तान विश्‍वास दा शुद्ध अदिक उज्वल माळकु आदार. ईद स्‍थिति हमेशा बनस्कु ईत्तीत; यतिकी ई सप्पा मातगोळ्द अंत ठहरूस्कु समय मा आदीत.


\par }{\PP \VS{36}“अदिक सिरीया अन्द राजा तान इच्‍छा अन्द अनुसार क्याल्सा माळ्यान. आव खुद इक सप्पा द्यावगोळ्द म्याकुच प्रतिष्‍ठित माळ्यान अदिक तान तान इक आंदुर से धोळ हेळ्यान. आव ईश्वरगोळ्द ईश्‍वर, परमेश्‍वर उन विरूद्ध भी अनोखा मातगोळ माताळ्यान. आव आगासताका सफल आगतेला ईत्तान यागासताका कि आऊन पाप इन घड़ा तुमालव; यतिकी जो निश्‍चित आद, अद रा आदीत अच.\FTNT{†}{{\FR 11:36 }{\FR{11:36
}}{\FT{2 थिस्सुलुनिसीयो 2:3,4; प्रकाशितवाक्य 13:5,6}}}

\VS{37}आव तान पूर्वजगोळ्द द्यावगोळ्द परवाह भी ईला माळ्यान अदिक आर्तेर्द प्रिय इष्‍ट द्याव उन भी परवाह माळालुन. आव यातोदु द्याव उन परवाह माळालुन, यतिकी आव सप्पा द्यावगोळ्द म्याकुच खुद इक धोड्डेव समस्यान.

\VS{38}आव ई द्यावगोळ जागा मा ‘गढ़ इन द्याव’ उन पुजा माळ्यान. ई द्याव उक आऊन पुर्वज भी ईला जानसोर. आव व्हान्ना, बेळ्ली किमती मणि अदिक किमती भेंट तान ई गढ़ इन द्याव उक येरस्यान.

\VS{39}आव ऊंद पराया द्याव उन मदत देल सप्पा सुदृढ़ गढ़गोळ मा आक्रमण माळ्यान. जो लॉकुर आऊक तान शासक स्‍वीकार माळ कोंडार, आंदरी आव हापाळ सम्‍मान कोट्टान. आव आंदरी हापाळ लॉकुर मा शासक नियुक्‍त माळ्यान अदिक आंदरी पुरस्‍कार दा भूमी प्रदान माळ्यान.


\par }{\PP \VS{40}“आखरी समय दा मिस्र द्याश इन राजा आऊन मा आक्रमण माळ्यान. लेकीन सीरिया द्याश इन राजा रथगोळ, घुड़सवारगोळ अदिक जहाजी बेड़गोळ सांगुळ बवंडर इन घाई आऊन मा झपटुस्कु बिद्दान. आव हापाळ द्याशगोळ दा होक्यान. आव आंदरी उलट-पुलट माळ बुट्टान अदिक अऊर दा टु गुजरूस्तेला मुंद वाळुसेदान.

\VS{41}आव नाम्द ‘वैभव-सम्‍पन्न द्याश’ दा भी बंदान. नाम द्याश इन लाखों निवासी मौत इन घाट ईळुकु आदार. लेकीन एदोम अदिक मोआब अदिक अम्मोन द्याश इन लॉकुर्द मुख्‍य भाग आऊन विनाशकारी कय देल ऊळदेव.

\VS{42}आव दुसरा द्याशगोळ इक कबजा माळोर साटी तान कय वाळुस्यान अदिक मिस्त्र द्याश उक भी बिळतीदील.

\VS{43}आव मिस्त्र द्याश इन व्हान्ना-बेळ्ली अदिक दुसरा किमती वस्‍तुगोळ्‍द मालिक बनसेदान. लीबिया अदिक इथियोपिया\FTNT{‡}{{\FR 11:43 }{\FR{11:43
}}{\FT{इब्रानी दा कूश द्याश इन नील हेसुर इन गांगा अन्द पयला झरना अन दक्षिण दा धोळ्द क्षेत्र अन प्राचीन हेसुर आद. यूनानी रोमन काल दा ई क्षेत्र अक इथियोपिया अंदकु आगतोगोद, इदुर सिमागोळ दा व्हाशोद सुढान द्याश इन हापाळ सा भाग अदिक वर्तमान इथियोपिया (एबीसिनीया) अन येनारा भाग शामिल ईरोद.}}} द्याश इन ईरावाळेर भी आऊन अधीन आगेदार.

\VS{44}लेकीन पूर्व अदिक उत्तर टु समाचार बंदीत, अदरी केळकु आव व्‍याकुल आगेदान अदिक गुस्सा दा तुमतेला हापाळ लॉकुर्द नाश माळली अदिक आंदरी निराश माळोर साटी अल टु होट्टान.

\VS{45}आव समुद्र अदिक तेजोमय पवित्र पर्वत इन न्याड्या तान राजसी तम्बू नळस्यान. तरी भी आऊन अन्‍त आदीत अच. आऊक ऊळसावाळा याऊ ईरतीदील.




\par }\Chap{12}{\SH आखरी इन समय
\par }
{\PP \VerseOne{1}“आ समय महा स्‍वर्गदूत मीखाएल, जो नीन लॉकुर्द रक्षक-दूत आन, रक्षा अन्द साटी बंदान. अद संकट इन समय ईत्तीत. राष्ट्र इन उत्‍पत्ति टु हुळकु ईग ताका हिंग संकट यागलु आगीदील. लेकीन ईदा संकट-काल दा नीन लॉकुर्द उद्धार भी माळकु आदीत. या लॉकुर्द हेसुर परमेश्वर उन किताब दा लिख्‍सकु आव, आंदुर मुक्‍त माळकु आदार.\FTNT{*}{{\FR 12:1 }{\FR{12:1
}}{\FT{प्रकाशितवाक्य 7:14; 12:7; मत्ती 24:21; मरकुस 13:19}}}

\VS{2}भूमी इन ल्‍यालमा कबर दा मिंगकु आर, आंदुर दा टु हापाळ येद्दार: थ्वाळासा मुंदुर इक शाश्‍वत जीवन प्राप्‍त आदीत, थ्वाळासा अक अपमान अदिक स्‍थायी घृणा अन्द पात्र बनसोद बिद्दीत.\FTNT{†}{{\FR 12:2 }{\FR{12:2
}}{\FT{यशायाह 26:19; मत्ती 25:46; यूहन्ना 5:29
}}}

\VS{3}जो ग्यानी लॉकुर आर, आंदुर आकाश इन ज्योति इन घाई चमकुस्यार, अदिक जो हापाळ मुंदरी धर्म इन हादी दी ओयतार आंदुर तारा अन घाई हमेशा चमकुस्तेला ईत्तार.

\VS{4}दानिएल, नी ई ग्रंथ मा मुहर हच, अदिक युगांत ताका अन्द साटी ई मातगोळ इक सुरक्षित ईट. हापाळ लॉकुर केळोर साटी ईल-अल भाग-दौड़ माळ्यार, अदिक तान ग्यान इन वृद्धि माळ्यार.”\FTNT{‡}{{\FR 12:4 }{\FR{12:4
}}{\FT{प्रकाशितवाक्य 22:10}}}


\par }{\PP \VS{5}याग ना दानिएल म्याकुच नोळदीन, रा नान इक येढ्ढ मंळसा कांळ्सदुर. ऊंद मंळसा गांगा अन ईप्पाटी नीदुरकु ईरोन अदिक दूसरा मंळसा गांगा अन आप्पाटी.

\VS{6}ना गांगा अन नीर इन म्याकुच नीदुरकु अदिक सन इन कपळा हाक्कु मंळसा से केळदीन, “ई आश्चर्यपुर्ण क्याल्सागोळ्द घटित आगदुर दा याट समय मिक्कु आद?”

\VS{7}आव तान ऊम्मा अदिक डाक्या कय स्वर्ग दी नेगदुन, अदिक ना आऊक शाश्‍वत अदिक जीत्ता परमेश्‍वर उन किर्‍या ताकोमतेला केळदीन: “साढ़े मुर वर्ष ताका ईद दशा ईत्तीत. याग पवित्र लॉकुर्द ताकत मुरूत-मूरूत खतम आगेदीत, आग ईव मातगोळ पुरा आदव.”

\VS{8}ना आऊन ई मात केळदीन लेकीन ना सम्स सकीदील. अत: ना आऊन से मात केळदीन, “नान स्वामी, ई मातगोळ्द आखरी परिणाम येन आदीत?”

\VS{9}लेकीन आव उत्तर कोट्टुन, “दानिएल, ईग होग! ई मातगोळ आखरी समय इन साटी मुहर-हचकु आगेत.

\VS{10}ई अवधि दा हापाळ विश्‍वासी जन खुद इक निर्मल अदिक शुद्ध माळ कोंडेव, लेकीन दुर्जन दुष्‍कर्म अच माळतेला ईत्तार, अदिक याऊ भी दुष्‍कर्मी ई मातगोळ इक सम्स सकालुन. पर जो समझदार आन, आंदुर अच इदरी समस्यार.\FTNT{§}{{\FR 12:10 }{\FR{12:10
}}{\FT{प्रकाशितवाक्य 22:11}}}

\VS{11}या दिशी पवित्र मंदिर दा रोज इन अग्‍नि-बलि येरसोद बंद माळकु आदीत अदिक घृणित वस्‍तु आ जागा मा स्थापित माळकु आदीत, जो विनाश इन कारण ईत्तीत, आ दिन टु हन्नेळ सौ नब्‍बे दिन बितुस्याव.\FTNT{*}{{\FR 12:11 }{\FR{12:11
}}{\FT{दानिएल 9:27; 11:31; मत्ती 24:15; मरकुस 13:14}}}

\VS{12}धन्‍य आन आव मंळसा जो धीरज इन सांगुळ ऊंद हजार मुर सौ पैतीस दिन पुरा माळ्यान.

\VS{13}दानिएल ईग नी होगकु तान जीवन इन आखरी-समय ताका तान हादी मा नळुतेला ईत्तान अदिक नीन इक आराम प्राप्‍त आदीत. आखरी दा नीन इक नीन ठहरूस्कु हिस्सा सिक्कीत.”

\par }