\NormalFont\ShortTitle{लैव्यव्यवस्था}

{\MTB लैव्यव्यवस्था

\par }{\MT लैव्यव्यवस्था अन्द किताब

\par }{\IMT परिचय

\par }{\IP लैव्यव्यवस्था अन किताब आ कानुनगोळ देल माळकु आद यारी परमेश्वर मूसा अन माध्यम देल इस्राएलिगोळ इक कोटीदुन. ईद कानुन बलिदानगोळ इक येरसोर अदिक भेटवाळा तम्बू दा बलिदान भेंट अदिक आराम माळदुर नियम देल संबंधित आद. “लैव्यव्यवस्था” शब्द अन्द मतलब आद लेवीगोळ देल संबंधित, जो इस्राएल इन गोत्र ईरोद यारी परमेश्वर याजक (पुरनिगोळ) माळोर अदिक मंदिर इन देख-रेख माळोर साटी नीवळुसिदुन. परंपरागत रूप देल विद्वानगोळ्द मानना आद कि लैव्यव्यवस्था अन किताब अदिक सांगुळ अच पैंतेटीक इन दुसरा किताबगोळ (उत्पत्ति, निर्गमन, गिनती अदिक व्यवस्थाविवरण) भविष्यवक्ता मूसा द्वारा लिखस्कु आगीत. हिंग प्रतीत आगतद कि खुद ग्रंथ भी ईत्त संकेत माळतद, यतिकी
1:1 दा लिखस्कु आद कि परमेश्वर ईद मातगोळ मूसा से अंदीदुन. थ्वाळासा विद्वानगोळ्द ईद भी मानना आद कि प्राचीन दस्तावेजगोळ देल संकलित आगकु 5 वा या 6 वा शताब्दी ईसा पूर्व दा बेबीलोन दा तयार माळकु आगीत.

\par }{\IP लैव्यव्यवस्था अक दा नाव वाचुसतेव कि परमेश्वर याजकगोळ इक अलग प्रकार इन बलिदान येर्सोद आदेश कोट्टुन. इऊर दा येनारा बलिदान लॉकुर्द पापगोळ साटी येर्सकु आगव. अलग बलिदान खुद इन इच्छा देल, यावारा गंळ्स उक परमेश्वर उन प्रति प्यार इन कारण येर्सकु आगोद. हर स्थिती दा ईद आवश्यक ईरोद कि बलिदान शुद्ध अदिक दोषरहित ईरूल, यानी मंळसा अन दी टु सर्वोत्तम ईरूल, ईद स्पष्ट देल परमेश्वर उन पवित्रता अक दर्शुसोद. किताब इन आखरी भाग दा ईद समझुस्कु आग्याद कि इस्राएली अदिक याजक ह्यांग शुद्ध ईर सकतार ईद बाक ह्यांग अशुद्धता देल शुद्ध आग सकतद. ई किताब इन मुख्य विषय ईद आद कि परमेश्वर पवित्र आन, अदिक ई किताब दा कोटकु नियमगोळ्द पालन माळकु इस्राएली परमेश्वर उन उपस्थिती दा ईर सकोर.

\par }{\IOT रूप-रेखा :

\par }{\IO 1. अलग अलग प्रकार इन बलिदान येरसोद आदेश कोटकु आग्याद.
{\IOR{1–7}}

\par }{\IO 2. हारून अदिक आऊन पारगोळी याजक निवळुसोद बारा दा वर्णन आद.
{\IOR{8–10}}

\par }{\IO 3. शुद्ध अदिक अशुध्द भोजन या बिमारीगोळ बारा दा विधीगोळ कोटकु आग्याव.
{\IOR{11–16}}

\par }{\IO 4. भोजन, हाब्ब, नैतिक व्यवहार अदिक आराम वर्षगोळ बारा दा अलग अलग येनारा आदेश हेळकु आग्याद.
{\IOR{17–27}}



\par }\ChapOne{1}{\SH होमबली इन विधी
\par }
{\PP \VerseOne{1}आग यहोवा मूसा अक कारूकु भेटवाळा तम्बु दा टु आऊन से अंदुन,

\VS{2}इस्राएलिगोळ सांगुळ मातगोळ माळ अदिक आंदुर से ईद अन,

\par }{\PP याग नीम दा टु यावारा मंळसा यहोवा अन्‍द साटी बलिदान तरूल रा आव पालस्द पशु ईला रा म्यांडा मर्रगोळ दा टु उच तनकु येरसुल.

\VS{3}अगर आऊन चढ़ावा पालस्द पशु दा टु होमबली आगुल रा आव दोषरहित नर इक येरसुल. आव अदरी भेंटमाळोद तम्बू उन दरवाजा मा येरसुल कि अद खुद यहोवा अन्द मुंद ग्रहण लायक ठहरूसुल.

\VS{4}आव तान कय होमबली इन पशु उन ताल्ला मा ईटुल, अदिक अद आंदुर साटी प्रायश्चित माळोर साटी ग्रहण माळकु आदीत.

\VS{5}आग आव आ वासरू उक यहोवा अन्द मुंद बली येरसुल, अदिक हारून उन पार जो याजक आन आंदुर रकत इक हात्ती ओतकु आ वेदी इन नाकु दी सिपसुल जो भेंटमाळोद तम्बू उन दरवाजा मा आद.

\VS{6}आग आव आ होमबली इन पशु उन तोगुल तेगुकु आ पशु उन तुकळा-तुकळा माळ बुळुल.

\VS{7}आग हारून याजक उन पार वेदी मा बेक्की ईटुल, अदिक बेक्की मा हुळ्ली रचस्कु ईटुल.

\VS{8}अदिक हारून उन पार जो याजक आन अऊर ताल्ला अदिक न्याण सांगुळ पशु उन तुकळागोळी आ हुळ्ली मा जो वेदी इन बेक्की मा आद रचस्कु ईटुल,

\VS{9}अदिक आव अदुर्द कळ्लपच्चीगोळी अदिक कालगोळी नीर देल तोळुल. आग याजक ईव सप्पा अक होमबली माळकु वेदी मा होताकुल कि अद होमबली यहोवा अन साटी सुखदायक सुगन्धित बलिदान ठहरूसुल.


\par }{\PP \VS{10}“अगर आव म्यांडागोळ या व्हातगोळी होमबली येरसुल रा तंदरूस्त नर उक येरसुल;

\VS{11}अदिक आव अदरी वेदी इन उत्तरी दिशा दी यहोवा अन मुंद बली माळुल अदिक हारून उन पार जो याजक आन अदुर्द रकत इक वेदी इन नाकु दी सिपसुल.

\VS{12}अदिक आव अदरी तुकळा-तुकळा माळुल, ताल्ला अदिक न्याण इक अलग माळुल, अदिक याजक ईव सप्पा चीज इक आ हुळ्ली मा रचकु ईटुल जो वेदी इन बेक्की मा ईत्तीत;

\VS{13}अदिक आव अदुर्द कळ्लपच्चीगोळी अदिक कालगोळी नीर देल तोळुल. अदिक याजक सप्पा चीज इक हात्ती वोतकु वेदी मा होताकुल कि अद होमबली आगुल अदिक यहोवा अन्द साटी सुखदायक सुगन्धवाळा बलिदान ठहरूसुल.”


\par }{\PP \VS{14}“अगर आव यहोवा अन्द साटी पक्षीगोळ्द होमबली येरसुल, रा पंडुका या कबूतर इन पाड्डगोळ्द चढ़ावा येरसुल.”

\VS{15}याजक अदरी वेदी इन हात्ती वतकु अऊरव कुतक्या मुरकुळ्सकु ताल्ला अक धळ देल अलग माळुल, अदिक वेदी मा होताकुल; अदिक अदुर्द पुरा रकत आ वेदी इन बाजु मा केडुकु आगुल;

\VS{16}अदिक आव कुतक्या-थैली अदिक पिक्‍कागोळी तेगुकु वेदी इन पूर्व दी राख हाक्कोद जागा मा भीट बुळुल.

\VS{17}आग आव येढ्ढु पिक्‍कागोळी हुडुकु अदरी बीच दा टु हरूल, लेकीन अदरी अलग-अलग माळबाळुल. आग याजक अदरी वेदी मा आ हुळ्ली इन म्याकुच ईटकु जो बेक्की मा ईत्तीत होताकुल कि अद होमबली अदिक यहोवा अन्द साटी सुखदायक सुगन्धवाळा बलिदान ठहरूसुल.




\par }\Chap{2}{\SH अन्नभेट इन विधी
\par }
{\PP \VerseOne{1}याग यावारा यहोवा अन्द साटी अन्नभेट इन चढ़ावा येरसोद चाहसुल, रा आव मैदा येरसुल; अदिक अदुर मा याण्णा हाक्कु अदुर म्याकुच लुबान ईटुल;

\VS{2}अदिक आव अदरी हारून इन पारगोळ हात्ती जो याजक आन तरूल. अदिक अन्नभेट इन याण्णा मिलुस्द मैदा दा टु ई तरीका देल तान ठ्वामा तुमकु तेगुल कि सप्पा लुबान अदुर दा होट बरूल; अदिक याजक आंदरी याद दिलुसोद भाग इन साटी वेदी मा होमबली होताकुल कि ईद यहोवा अन्द साटी सुखदायक सुगन्धित भेंट ठहरूसुल.

\VS{3}अदिक अन्नभेट दा टु जो मिक्कु ईरूल अद हारून अदिक आऊन पारगोळ्द ठहरूसुल; ईद यहोवा अन्द होमबली दा टु परम पवित्र भाग आदीत.


\par }{\PP \VS{4}“याग नी अन्नभेट इन साटी तंदुर दा कासकु चढ़ावा येरस्या, रा अद याण्णा दा मिलुस्कु अखमीरी मैदा अन्द फुलका, या याण्णा दा चोपळुस्कु अखमीरी रोट्टीगोळ्द ईरूल.”


\par }{\PP \VS{5}अदिक अगर नीन चढ़ावा तावा मा कासकु अन्नभेट ईरूल, रा अद याण्णा देल मिलुस्कु अखमीरी मैदा अन्द ईरूल;

\VS{6}अदरी तुकळा-तुकळा माळकु अदुर मा याण्णा हाकेत, आग अद अन्नभेट आगेदीत.


\par }{\PP \VS{7}अदिक ईद नींद चढ़ावा कळाई दा ताळस्कु अन्नभेट ईरूल, रा अद मैदा देल याण्णा दा माळकु आगुल.

\VS{8}अदिक जो अन्नभेट इन ई वस्तुगोळ दा टु यारदारा माळकु ईरूल अदरी यहोवा अन्द मुंद ओईल; अदिक याग अद याजक उन हात्ती तंदकु आगुल, आग याजक अदरी वेदी इन मुंद ओईल.

\VS{9}अदिक याजक अन्नभेट दा टु याद तोरसोर भाग इक तेगुकु होमबली मा होताकुल कि अद यहोवा अन्द साटी सुखदायक सुगन्धवाळा भेंट ठहरूसुल;

\VS{10}अदिक अन्नबली दा टु जो मिक्कु ईरूल अद हारून अदिक आऊन पारगोळ्द ठहरूसुल; अद यहोवा अन्द होमबली दा परम पवित्र भाग आदीत.


\par }{\PP \VS{11}“यातोदारा भी अन्नभेट यदरी नीव यहोवा अन्द साटी येरसी खमीर मिलुस्कु माळकु आगबाळुल; नीव यागलु होमबली दा यहोवा अन्द साटी खमीर अदिक शयद होताक बाळेतीर.”

\VS{12}नीव इंदरी पयला उपज इन चढ़ावा बनुस्कु यहोवा अन्द साटी येर्सेतीर, लेकीन अव सुखदायक सुगन्ध इन साटी वेदी मा येर्सकु आगबाळुल.

\VS{13}बाक तान सप्पा अन्नभेटगोळ इक नमकीन माळेतीर; अदिक तान यातोदारा भी अन्नभेट इक तान परमेश्वर उन सांगुळ वादा अन्द ऊप्प देल नमकीन आगगोळ बाळेतीर; तान सप्पा चढ़ावागोळ्द सांगुळ ऊप्प भी येर्सेतीर.

\VS{14}“अगर नी यहोवा अन्द साटी पयला उपज इन अन्नभेट येरस्या, रा तान पयला उपज इन अन्नभेट इन साटी बेक्की दा सुटकु हिवरा-हिवरा लॉम्बागोळी, मतलब हिवरा-हिवरा लॉम्बागोळी सुटकु मसलुस कोमेत, आग अनाज इक येर्सेत.

\VS{15}अदिक अदुर दा याण्णा हाकेत, अदिक अदुर म्याकुच लुबान ईटेत; आग अद अन्नभेट आगेदीत.

\VS{16}अदिक याजक सुटकु तेग्द अन्न अक, अदिक याण्णा अक, अदिक पुरा लुबान इक याद तोरसोद भाग माळकु होताक बुळुल; अद यहोवा अन्द साटी होमबली इन बेक्की ठहरूसुल.




\par }\Chap{3}{\SH मेल-मिलाप बलिदान इन विधी
\par }
{\PP \VerseOne{1}“अगर आऊन चढ़ावा मेल-मिलाप इन आगुल, अदिक अगर आव पालस्द पशु दा टु यारीकारा येरसुल, रा बाक अद पशु नर आगुल या मादा, लेकीन जो तंदरूस्त ईरूल अदरी का आव यहोवा अन्द मुंद येरसुल.

\VS{2}अदिक आव तान कय तान चढ़ावा अन्द पशु उन ताल्ला मा ईट्टुल अदिक अदरी भेंटमाळोद तम्बू उन दरवाजा मा बली कोळुल; अदिक हारून उन पार जो याजक आन आंदुर आऊन रकत इक वेदी इन नाकु दी सिपसुल.

\VS{3}आव मेल-मिलाप दा टु यहोवा अन्द साटी होमबली इन बेक्की मा हाकुल, मतलब या न्याणद देल कळ्लपच्चीगोळ ढाक्सकु ईरताव, अदिक जो न्याण अदुर्दा गुंळ्सकु ईरतद अद भी,

\VS{4}अदिक येढ्ढु फॉफसागोळ अदिक अदुर म्याकुच इन न्याण जो नेळु उन हात्ती ईरतद, अदिक फॉफसा अन सांगुळ ईरग्या अन्द म्याकुच इन परत, ईव सप्पा अक आव अलग माळुल.

\VS{5}आग हारून इन पार इदरी वेदी मा आ होमबली इन म्याकुच होताकुल, जो आ हुळ्लीगोळ मा ईत्तीत जो बेक्की इन म्याकुच आद, कि ईद यहोवा अन्द साटी सुखदायक सुगन्धवाळा भेंट ठहरूसुल.


\par }{\PP \VS{6}“अगर यहोवा अन्द मेल-मिलाप बलिदान इन साटी चढ़ावा पालस्द पशु दा टु ईरूल, रा चाहे अद नर आगुल या मादा, लेकीन जो तंदरूस्त ईरूल अदरी का आव येरसुल.

\VS{7}अगर आव म्यांडा अन्द पाड्डा येर्सतान, रा अदरी यहोवा अन्द मुंद येरसुल,

\VS{8}अदिक आव तान चढ़ावा अन्द पशु उन ताल्ला मा कय ईटुल अदिक अदरी भेंटमाळावाळा तम्बु उन मुंद बली कोळुल; अदिक हारून उन पार अदुर रकत इक वेदी इन नाकु दी सिपसुल.

\VS{9}आग मेलबली इक यहोवा अन्द साटी बेक्की इन होमबली मा हाकुल, अदिक अदुर न्याण तुमकु धोळ पुसटी अद रीढ़ इन हात्ती टु अलग माळुल, अदिक या न्याण देल कळ्लपच्चीगोळ ढाक्सकु ईरताव, अदिक जो न्याण अदुर्दा गुंळ्सकु ईरतद,

\VS{10}अदिक येढ्ढु फॉफसागोळ, अदिक जो न्याण अदुर म्याकुच नेळु उन हात्ती ईरतद, अदिक फॉफसागोळ सांगुळ ईरग्या अन म्याकुच इन झिल्ली, ईव सप्पा चीज इक आव अलग माळुल.

\VS{11}अदिक याजक इदरी होमबली मा होताकुल; ईद यहोवा अन्द साटी भेंट रूपी ऊमोद ठहरूसुल.


\par }{\PP \VS{12}“अगर आव मर्री येरसुल, रा अदरी यहोवा अन्द मुंद येरसुल.

\VS{13}अदिक आव तान कय अदुर ताल्ला मा ईटुल, मात्त अदरी भेंटमाळोद तम्बू उन मुंद बली कोळुल; अदिक हारून उन पार अदुर्द रकत इक वेदी इन नाकु दी सिपसुल.

\VS{14}आग आव अदुर दा टु तान चढ़ावा यहोवा अन्द साटी बेक्की इन होमबली मा येरसुल, अदिक या न्याण देल कळ्लपच्चीगोळ ढाक्सकु ईरताव, अदिक जो न्याण अदुर्दा गुंळ्सकु ईरतद अद भी,

\VS{15}अदिक येढ्ढु फॉफसागोळ अदिक जो न्याण अदुर म्याकुच नेळु उन हात्ती ईरतद, अदिक फॉफसागोळ सांगुळ ईरग्या अन्द म्याकुच इन परत, ईव सप्पा चिज इक आव अलग माळुल.

\VS{16}अदिक याजक इदरी होमबली मा होताकुल; ईद भेंट रूपी ऊमोद हुन जो सुखदायक सुगन्ध इन साटी ईरतद; यतिकी पुरा न्याण यहोवा अन हुन.

\VS{17}ईद नीम ईरा जागा दा नीम पीढ़ी-पीढ़ी इन साटी हमेशा अन्द विधी ठहरूसीत कि नीव न्याण अदिक रकत यागलु तिनबाळी.”




\par }\Chap{4}{\SH पापबली इन विधी
\par }
{\PP \VerseOne{1}बाक यहोवा मूसा से अंदुन,

\VS{2}“इस्राएलिगोळ से ईद अन कि अगर यावारा मंळसा आ क्याल्सागोळ दा टु यदरी यहोवा मना माळीदुन, यातोदारा क्याल्सा अक भूल देल माळकु पापी आगेगुल; अदिक इंदुर दा टु यावारा ऊंद मंळसा माळ्यान.”

\VS{3}अदिक अभिषित याजक हिंग पाप माळुल, अदुर देल प्रजा दोषी ठहरूसुल, रा तान पाप इन कारण आव ऊंद हारोद वस्ता अक यहोवा अन्द पापबली माळकु येरसुल.

\VS{4}आव आ हारोद वस्ता अक भेंटमाळोद तम्बू उन दरवाजा मा यहोवा अन्द मुंद ओतकु अदुर ताल्ला मा कय ईटुल, अदिक आ हारोद वस्ता अक यहोवा अन मुंद बली कोळुल.

\VS{5}अदिक अभिषित याजक हारोद वस्ता अन्द रकत दा टु येनारा ओतकु भेंटमाळोद तम्बू दा ओईल;

\VS{6}अदिक याजक तान बेल्ल रकत दा नेनाक-नेनाक्कु अदिक अदुर दा टु येनारा ओतकु पवित्र जागा अन्द न्याड्यावाळा परदा अन्द मुंद यहोवा अन मुंद येळ घन सिपसुल.

\VS{7}अदिक याजक आ रकत दा टु येनारा मात्त हुळकु सुगन्धित धूप इन वेदी इन सींगगोळ मा जो भेंटमाळोद तम्बू दा आद यहोवा अन्द मुंद हचदुर; बाक वस्ता अन्द सप्पा रकत इक वेदी इन पायवा मा होमबली इन वेदी जो भेंट माळोद तम्बू उन दरवाजा मा आद हाक्क बुट्टुर.

\VS{8}बाक आव पापबली इन वस्ता अन्द सप्पा न्याण इक अदुर दा टु अलग माळुल, मतलब या न्याण देल कळ्लपच्चीगोळ झाक्सकु ईरताव, अदिक याट न्याण अदुर्दा गुंळ्सकु आगतद,

\VS{9}अदिक येढ्ढु फॉफसागोळ अदिक अदुर म्याकुच इन न्याण जो नेळु उन हात्ती ईरतद, अदिक फॉफसागोळ सांगुळ ईरग्या अन्द म्याकुच इन परत, ईव सप्पा चिज इक हिंग अलग माळुल,

\VS{10}ह्यांग मेल-मिलाप इन चढ़ावा अन वस्ता से अलग माळकु आगताव, अदिक याजक ईदरी होमबली इन वेदी मा होताकुल.

\VS{11}लेकीन आ पाड्डा अन्द तोगुल, काल, ताल्ला, कळ्लपच्चीगोळ, सेंगळी,

\VS{12}अदिक पुरा मास, मतलब पुरा वस्ता छावनी से व्हार्या शुद्ध जागा मा, यल राख हाक्कु आदीत, ओतकु हुळ्लीगोळ मा ईटकु बेक्की देल होताकुल; यल राख हाक्कु आगतद अद अल्या होताक्कु आगुल.

\VS{13}“अगर इस्राएल इन पुरा मंडली अग्यानता अन कारण पाप माळुल अदिक अद मात मंडली इन कण्णगोळ देल होचकु आद, अदिक आंदुर यहोवा अन्द यातोदु आग्या अन खिलाप येनारा माळकु दोषी ठहरूस्यार.”

\VS{14}रा याग आंदुर्द माळ्द पाप प्रगट आगुल आग मंडली ऊंद वस्ता अक पापबली माळकु येरसुल. आव अदरी भेंटमाळोद तम्बू उन मुंद ओईल,

\VS{15}अदिक मंडली इन स्याणा हाळाबाट्टुर तान-तान कयगोळी यहोवा अन्द मुंद वस्ता अन ताल्ला मा ईटुल, अदिक आ वस्ता यहोवा अन्द मुंद बली माळकु आगुल.

\VS{16}आग अभिषिक्त याजक वस्ता अन्द रकत दा टु थ्वाळासा भेटवाळा तम्बु दा ओईल;

\VS{17}अदिक याजक तान बेळ्ल रकत दा नेनाक-नेनाक्कु अदरी न्याड्यावाळा परदा अन्द मुंद येळ घन यहोवा अन्द मुंद सिपसुल.

\VS{18}अदिक अदा रकत दा टु वेदी इन सींगगोळ मा जो यहोवा अन्द मुंद भेंट माळोद तम्बू दा आद हचुल; अदिक मिक्द सप्पा रकत होमबली इन वेदी इन पायवा मा जो भेंटमाळोद तम्बू उन दरवाजा मा आद हाक्क बुळुल.

\VS{19}अदिक याजक वस्ता अन सप्पा न्याण तेगुकु वेदी मा होताकुल.

\VS{20}ह्यांग पापबली इन वस्ता अन्द सांगुळ माळीद हांग अच ईदुर सांगुळ भी माळुल; ई प्रकार याजक इस्राएलीगोळ साटी प्रायश्चित माळुल, आग आंदुर पाप माफ माळकु आदव.

\VS{21}अदिक आ वस्ता अक छावनी टु व्हार्या ओतकु हांग अच होताकुल ह्यांग पयले वस्ता अक होताकीद; ईद रा मंडली इन निमित्त पापबली ठहरूसीत.

\VS{22}“याग यावारा प्रधान गंळ्स पाप माळुल, मतलब तान परमेश्वर यहोवा अन्द यातोदारा भी आग्या अन्द खिलाप भूल देल येनारा माळकु दोषी आगेगुल,

\VS{23}अदिक आऊन पाप आऊन मा प्रगट आगेगुल, रा आव ऊंद तंदरूस्त व्हात बलिदान माळोर साटी तरूल;

\VS{24}अदिक व्हात इन ताल्ला मा तान कय ईटुल, अदिक व्हात इक आ जागा मा बली माळुल यल होमबली पशु यहोवा अन्द मुंद बली माळकु आगताव; ईद पापबली ठहरूसीत.”

\VS{25}आग याजक तान बेळ्लगोळ देल पापबली पशु उन रकत दा टु थ्वाळासा ताकोमकु होमबली इन वेदी इन सींगगोळ मा हचुल, अदिक अदुर्द रकत होमबलि इन वेदी इन पायवा मा पलटुस बुळुल.

\VS{26}अदिक आव अदुर्द पुरा न्याण इक मेलबली इन न्याण इन घाई वेदी मा होताकुल; अदिक याजक आऊन पाप इन बारा दा प्रायश्चित माळुल, आग आव माफ माळकु आदान.

\VS{27}“अगर साधारण लॉकुर दा टु यावारा अग्यानता देल पाप माळुल, मतलब यातोदारा हिंग क्याल्सा यदरी यहोवा मना माळीदान अदरी माळकु दोषी ठहरूसुल, अदिक आऊन अद पाप आऊन मा प्रगट आगेगुल,

\VS{28}रा आव आ पाप इन कारण ऊंद तंदरूस्त मर्री बलिदान माळोर साटी तरूल;

\VS{29}अदिक आव तान कय पापबली पशु उन ताल्ला मा ईटुल, अदिक होमबली इन जागा मा पापबलि पशु उन बलिदान माळुल.”

\VS{30}अदिक याजक अदुर रकत दा टु तान बेळ्ल देल थ्वाळासा ताकोमकु होमबली इन वेदी इन सींगगोळ मा हचुल, अदिक अदुर सप्पा रकत इक अदा वेदी इन पायवा मा पलटुस बुळुल.

\VS{31}अदिक आव अदुर्द सप्पा न्याण इक मेलबली पशु उन घाई अलग माळुल, आग याजक आऊक वेदी मा यहोवा अन्द निमित्त सुखदायक सुगन्ध इन साटी होताकुल; अदिक ई प्रकार याजक आऊन साटी प्रायश्चित माळुल, आग आऊक माफी सिक्कीत.

\VS{32}“अगर आव पापबली इन साटी ऊंद म्यांडा अन्द पाड्डा तरूल, रा अद तंदरूस्त मादा ईरूल,

\VS{33}अदिक आव तान कय पापबली पशु उन ताल्ला मा ईटुल, अदिक अदरी पापबलि इन साटी अल्या बलिदान माळुल यल होमबली पशु बली माळकु आगताव.”

\VS{34}आग याजक तान बेळ्लगोळ देल पापबली इन रकत दा टु थ्वाळासा ताकोमकु होमबली इन वेदी इन सींगगोळ मा हचुल, अदिक अदुर्द सप्पा रकत इक वेदी इन पायवा मा पलटुस बुळुल.

\VS{35}अदिक आव अदुर्द सप्पा न्याण इक मेलबलीवाळा मेमना अन्द न्याण इन घाई अलग माळुल, अदिक याजक अदरी होमबली मा यहोवा अन्द चढावागोळ्द म्याकुच होताकुल; अदिक ई प्रकार याजक आऊन पाप साटी प्रायश्चित माळुल, अदिक आव माफ माळकु आदान.




\par }\Chap{5}{\SH पापबली इन कारण
\par }
{\PP \VerseOne{1}“अगर यावारा गवाह आगकु हिंग पाप माळुल कि किर्‍या तिन्सकु केळकु भी कि येन नी ईद केळ्द अथवा जान्सत्या, अदिक अद मात प्रगट माळबाळुल, रा आऊक तान दोष इन भार नेगोद बिद्दीत.”


\par }{\PP \VS{2}अथवा अगर यावारा यातोदारा अशुद्ध वस्तु उक अग्यानता देल मुट्ट बुळुल, रा चाहे आव अशुद्ध जंगली पशु उक, चाहे अशुद्ध घरेलु पशु उक, चाहे अशुद्ध रेंगसावाळा जीव-जन्तु उन लाश आगुल, रा आव अशुद्ध आगकु दोषी ठहरूस्यान.


\par }{\PP \VS{3}अथवा अगर यावारा मंळसा यातोदारा अशुद्ध वस्तु उक अग्यानता देल मुट्ट कोमुल, चाहे अद अशुद्ध वस्तु यातोदारा भी प्रकार इन यती आगबाळुल यदुर देल लॉकुर अशुद्ध आगेगतार रा याग आव आ मात इक जान्स कोंडान आग आव दोषी ठहरूस्यान.


\par }{\PP \VS{4}अगर यावारा बुरा या भला माळली इक बिना सोच सम्सकु किर्‍या तिंदान, चाहे यातोदारा प्रकार इन मात दा आ मंळसा बिना सोच बिचार देल किर्या तिनकु अनुल, रा हिंग मात दा आव दोषी आ घळी दा ठहरूस्यान याग आऊक मालूम आगेदीत.


\par }{\PP \VS{5}आग आव ई मातगोळ दा टु यातोदारा भी मात दा दोषी ईरूल, आग या विषय दा आव पाप माळीदान आव अदरी मान्स कोमुल,

\VS{6}अदिक आव यहोवा अन्द मुंद तान दोषबली तरूल, मतलब आ पाप इन कारण आव ऊंद मादा म्यांडा या मर्री पापबली माळोर साटी तरूल; आग याजक आ पाप इन बारा दा आऊन साटी प्रायश्चित माळुल.


\par }{\PP \VS{7}“अगर आऊक म्यांडा या मर्री कोळोद सामर्थ्य ईला ईतीदाद, रा तान पाप इन कारण येढ्ढ पंडुक या कबूतर इन पाड्डा दोषबली येरसोर साटी यहोवा अन्द हात्ती तरूल, अदुर दा टु ऊंद रा पापबली इन साटी अदिक दुसरा होमबली इन साटी.

\VS{8}आव अवरी याजक उन हात्ती तरूल, अदिक याजक पापबली माळकु आत अदरी पयले येरसुल, अदिक अदुर्द ताल्ला कुतक्या टु मुरकुळ्स बुळुल, पर अलग माळबाळुल,

\VS{9}अदिक आव पापबली पशु उन रकत दा टु येनारा तरी वेदी इन बाजु मा सिपसुल, अदिक जो रकत मिक्कु ईरूल अद वेदी इन पायवा मा हाक्कु आगुल; आव रा पापबली ठहरूस्यान.

\VS{10}आग दुसरा पक्षी अक अद नियम इन अनुसार होमबली माळुल, अदिक याजक आऊन पाप इन प्रायश्चित माळुल, अदिक आग आव माफ माळकु आदान.


\par }{\PP \VS{11}“अगर आव येढ्ढ पंडुक या कबूतर इन येढ्ढ पाड्डा भी कोळ ईला सकुल, रा आव तान पाप इन कारण तान चढ़ावा एपा\FTNT{*}{{\FR 5:11 }{\FR{5:11
}}{\FT{ऊंद किलो ग्राम मैदा}}} अन्द हतवा भाग मैदा पापबली माळकु तरूल; अदुर मा न रा आव याण्णा हाकुल, अदिक न लुबान ईट्टुल यतिकी अद पापबली आदीत.

\VS{12}आव अदरी याजक उन हात्ती तरूल, अदिक याजक अदुर दा टु तान ठ्वामा तीम याद तोरसोद भाग जान्सकु होमबली मा यहोवा अन्द बेक्कीगोळ्द म्याकुच होताकुल; अद रा पापबली ठहरूसीत.

\VS{13}अदिक ई मातगोळ दा टु यातोदारा भी मात इन बारा दा जो यावारा पाप माळुल, याजक आऊन प्रायश्चित माळुल, अदिक आग अद पाप माफ माळकु आदीत. अदिक ई पापबली इन मिक्कु अन्नबली इन मिक्कु मैदा याजक उन ठहरूसीत.”


\par }{\SH दोषबली
\par }
{\PP \VS{14}बाक यहोवा मूसा अक ईद आदेश कोट्टुन,

\VS{15}“ अगर यावारा मंळसा विश्वासघात माळुल अदिक अनजाना दा यहोवा अन्द पवित्र वस्तुगोळ्द संदर्भ दा पाप माळुल, रा आव तान द्वारा माळकु विश्वासघात इन साटी यहोवा अन्द मुंद दोषबली इन रूप दा म्यांडा दा टु ऊंद तंदरूस्त म्यांडा भेंट माळुल, अदुर किंमत पवित्र जागा अन्द शेकेल\FTNT{†}{{\FR 5:15 }{\FR{5:15
}}{\FT{लगभग 12 ग्राम}}} इन अनुसार बेळ्ल तीम ईरूल, ईद दोषबली हुंद.

\VS{16}आव या पवित्र वस्तु उन बारा दा पाप माळदुन, अदुर साटी आव नुकसान इन भरपाई माळुल. आव इदुर दा इदुर्द पाचवा भाग इक जोळ्सकु याजक उक सौप्स बुळुल. याजक दोषबली इन म्यांडा अन्द सांगुळ आऊन साटी प्रायश्चित माळुल अदिक आऊन ईद पाप माफ माळकु आदीत.


\par }{\PP \VS{17}“अगर यावारा मंळसा पाप माळतान अदिक यावारा भी अद क्याल्सा माळतान, जो यहोवा अन्द दी टु मना माळकु आग्याद, अगर आव इदुर देल अनजान आन, तौभी आव दोषी आन अदिक तान दण्ड इन भार नेगदान.

\VS{18}बाक आव दोषबली इन साटी म्यांडा दा टु उचित किंमत इन ऊंद तंदरूस्त म्यांडा तरूल कि याजक आ मंळसा अन्द द्वारा माळकु आ विश्‍वासघात इन साटी, जो आव अनजाना दा माळीदुन, प्रायश्चित माळुल, अदिक आऊन ईद विश्वासघात माफ माळकु आदीत.

\VS{19}ईद ऊंद दोषबली हुंद; बिना संकोच आव यहोवा अन्द नजर दा दोषी ईरोन.”




\par }\Chap{6}{\PP \VerseOne{1}बाक यहोवा मूसा अक अंदुन,

\VS{2}यहोवा अन्द विरूद्ध अगर यावारा मंळसा पाप माळकु विश्वासघात माळुल या तान मान्ना हातळोर मंळसा अन्द द्वारा सौप्सकु आग्याद धन-दौलत या अदुर्द देखभाल इन बारा दा आऊन से छल माळुल या आऊक लुटसुल या तान मान्ना हातळोर मंळसा अक सतुसुल,

\VS{3}या आऊक यातोदारा काळ्‍दकु वस्तु प्राप्त आगुल अदिक आव इदुर बारा दा ख्वाटा माताळकु ख्वाटा किर्या तिनुल, आग इदुर दा टु यातोद भी क्याल्सा माळोद द्वारा मंळसा पापी ठहरूस्तार;

\VS{4}“रा याग आव हिंग क्याल्सा माळकु दोषी आगेगुल, आग जो भी वस्तु आव लुट्स्दुन, या अत्याचार माळकु, या धन-दौलत, या काळ्द चिज जो आऊक सिक्त;

\VS{5}यातोदारा वस्तु यती आगबाळुल यदुर बारा दा आव ख्वाटा किर्या तिंदीदान; रा आव अदरी पूरा-पूरा वापस माळबुळुल, अदिक पाचवा भाग भी वाळुस्कु तुम्म बुळुल, या दिशी ईद मालुम आगुल कि आव दोषी आन, अदा दिशी आ वस्तु यार्द हुन आऊक वापस माळबुळुल.

\VS{6}अदिक आव यहोवा अन्द मुंद तांद दोषबली भी तरूल, मतलब ऊंद तंदरूस्त म्यांडा दोषबली इन साटी याजक उन हात्ती तरूल, अद आटा किंमत इन ईरूल यास याजक ठहरूसुल.

\VS{7}ई प्रकार याजक आऊन साटी यहोवा अन्द मुंद प्रायश्चित माळुल, अदिक या क्याल्सा अक माळकु आव दोषी आगेग्यान अदुर्द माफी आऊक सिक्कीत.”


\par }{\SH अलग-अलग बलिदानगोळ्द विधी
\par }
{\SH होमबली
\par }
{\PP \VS{8}बाक यहोवा मूसा से अंदुन,

\VS{9}“हारून अदिक आऊन पारगोळ इक आग्या कोटकु ईद अन कि होमबली इन विधी ईद हुन: होमबली पूरा ईळ्लक टु हुळकु व्हातुर ताका वेदी इन बेक्की वेदी मा होततेला ईरूल.

\VS{10}याजक तान सन इन कपळा अदिक तान मय मा मलमल इन जंग्या हाकुल; अद वेदी इन राख, जो बेक्की द्वारा होत्‍ताकु आगीत, नेगुल अदिक अदरी वेदी इन ऊंद बाजु दा ईट बुळुल.

\VS{11}इदुर बाद्दा आव तान ईव कपळा तेगुकु दुसरा कपळा हाकुल अदिक राख इक छावनी इन व्हार्या ऊंद शुद्ध जागा मा वोईल.

\VS{12}वेदी मा बेक्की होततेला ईरूल. ईद नून बाळुल, लेकीन याजक इदुर मा हर रोज हुळ्ली ईटुल; इदुर मा होमबली इक ईट्टुल अदिक इदुर मा मेलबली इन न्याणद वाळा भाग इक बेक्की दा होताकतेला ईरी.

\VS{13}वेदी मा बेक्की लगातार होततेला ईरूल. ईद नून बाळुल.


\par }{\SH अन्नभेट
\par }
{\PP \VS{14}“अन्नभेट येरसोर साटी ईद विधी आद हारून उन पार इदरी यहोवा अन्द साटी वेदी इन मुंद पेश माळुल.

\VS{15}अदुर दा टु ऊंद याजक ई अन्नभेट दा टु ऊंद ठ्वामा तीम हीट, याण्णा अदिक ईदुर मा ईटकु पुरा लुबान इक ताकोमुल अदिक इदरी वेदी इन बेक्की दा होताकुल. ईद यहोवा अक याद बली इन साटी भेंट माळ्द सुखदायक सुगन्ध हुंद.

\VS{16}इदुर दा टु जो भाग मिक्कुल, हारून अदिक आऊन पार आऊन इस्तेमाल माळुल. इदुर इस्तेमाल पवित्र जागा दा बिना खमीर इन रोट्टी इन रूप दा माळकु आगुल; आंदरी भेंटमाळोद तम्बू उन आंगुळ दा अच तिनुल.

\VS{17}इदरी खमीर इन सांगुळ कासकु आगबाळुल; ना इदरी आंदुर भाग इन रूप दा तान होमबली दा टु प्रदान माळदुन, ईद पापबली अदिक दोषबली इन घाई परम पवित्र आद.

\VS{18}हारून उन पारगोळ दा टु हर ऊंद पार इदरी तीनुल; यहोवा अक भेंट माळ्द होमबली गोळ दा टु नीम्द पीढ़ीगोळ साटी ईद हमेशा अन्द विधी हुंद. जो यावारा ई बलिगोळ इक मुट्‍यान, आव तान-ताना पवित्र आगेदान.”


\par }{\PP \VS{19}यहोवा मूसा अक ईद आदेश कोट्टुन,

\VS{20}“या दिशी हारून उन अभिषेक आगुल आ दिशी आव तान पारगोळ सांगुळ यहोवा अक ईद चढ़ावा येरसुल; मतलब एपा अन्द हतवा भाग हीट्ट हमेशा अन्नभेट दा येरसुल, अदुर दा आर्धा व्हातर्या का अदिक आर्धा द्यावगा अन्द समय येरसुल.

\VS{21}अद तावा मा याण्णा अन्द सांगुळ कासकु आगुल; याग अद याण्णा देल पुरा बेंदोदित आग अदरी तरेतीर, ई अन्नभेट इन बेंदकु तुकळागोळ यहोवा अन सुखदायक सुगन्ध इन साटी येर्सेतीर.

\VS{22}हारून उन पारगोळ दा टु जो भी आ याजक पद मा विराजमान आदान, आव भी अदा प्रकार इन चढ़ावा येरसुल; ईद विधी हमेशा अन्द साटी हुंद, कि यहोवा अन्द मुंद अद पुरा चढ़ावा होत्‍ताकु आगुल.

\VS{23}याजक उन हर ऊंद अन्नभेट पुरा तरीका देल होत्‍ताकु आगुल. इदरी तिनोद आगबाळुल.”


\par }{\SH पापबली
\par }
{\PP \VS{24}यहोवा मूसा अक ईद आदेश कोट्टुन,

\VS{25}“हारून अदिक आऊन पारगोळ से ईद अन कि पापबली इन विधी ईद हुन; या जागा दा होमबली पशु कोंदकु आगतद अदुर दा का पापबली पशु भी यहोवा अन्द मुंद बली माळकु आगुल; आव परम पवित्र आन.

\VS{26}जो याजक पापबली येरसुल आव अदरी तिनुल; अद पवित्र जागा दा, मतलब भेंटमाळोद तम्बू उन आंगुळ दा तिनकु आगुल.

\VS{27}जो यावारा इदुर मास इक मुट्ट बुट्टान, आव पवित्र आगेदान; अगर अदुर्द रकत इन छीटागोळ यारदारा कपळागोळ मा बंदकु बिळुल, रा जरूरी आद कि इदरी यातोदारा पवित्र जागा दा अच तोळुकु आगुल.

\VS{28}अदिक अद मुण्ण इन गळग्या यदुर्दा अद कासकु आगीदाद वडुकु आगुल; अगर अद पीतल इन बरतन दा उबालस्कु आगीदाद, रा अद उदकु आगुल, अदिक नीर देल तोळुकु आगुल.

\VS{29}याजकगोळ दा टु सप्पा गंळ्सुर अदरी तीन सकतार; अद परम पवित्र वस्तु आद.

\VS{30}लेकीन या पापबली पशु उन रकत दा टु थ्वाळासा भी रकत भेंटमाळोद तम्बू उन बुळ्क पवित्र जागा दा प्रायश्चित माळली पोहचुस्कु आगुल अदुर मास यागलु तिनकु आगबाळुल; अद बेक्की दा होत्‍ताकु आगुल.”




\par }\Chap{7}{\SH दोषबली
\par }
{\PP \VerseOne{1}“बाक दोषबली इन विधी ईद हुन. अद हापाळ वळ्लीद आद:

\VS{2}या जागा मा होमबली पशु उन बली कोळतार अदा जागा मा दोषबली पशु भी बली माळुल, अदिक अदुर्द रकत इक याजक वेदी मा नाकु दी सिपसुल.”

\VS{3}अदिक आव अदुर्द सप्पा न्याण इक येरसुल, मतलब अदुर्द चर्बीवाळा पुसटी इक, अदिक या न्याण देल कळ्लपच्चीगोळ होचकु ईरताव अव भी,

\VS{4}अदिक येढ्ढु फॉफसागोळ अदिक जो न्याण अदुर म्याकुच अदिक नेळु उन हात्ती ईरतद, अदिक फॉफसागोळ सांगुळ ईरग्या अन्द म्याकुच इन परत; ई सप्पा अक आव अलग माळुल;

\VS{5}अदिक याजक इदरी होमबली मा यहोवा अन्द साटी बेक्की मा होताकुल; आग आव दोषबली आदान.

\VS{6}याजकगोळ दा टु सप्पा गंळ्सुर इदुर दा टु तिन सकतार; अद यातोदारा पवित्र जागा दा तिनकु आगुल; यतिकी अद हापाळ वळ्लीद आद.


\par }{\PP \VS{7}ह्यांग पापबली आद हांग अच दोषबली भी आद, आ येढ्ढु बलिगोळ्द ऊंद अच विधी आद; जो याजक आ बेलीगोळ येर्सकु पाप इक होचकोमुल आवा आ वस्तुगोळी ताकोमुल.

\VS{8}अदिक जो याजक यावारा मंळसा अन्द साटी होमबली इक येरसुल आ होमबली पशु उन तोगुल इक आवा याजक हुडु कोमुल.

\VS{9}अदिक भट्टी दा, या कढ़ई दा, या तावा दा सुटकु आग्याव अव सप्पा अन्नभेट आ याजक उन आदीत जो अवरी येर्सतान.

\VS{10}हर ऊंद अन्नभेट, चाहे याण्णा मिलुस्कु ईरूल या वळ्गींद ईरूल, हारून उन सप्पा पारगोळ इक बराबर मात्रा दा सिक्कीत.


\par }{\SH मेल-मिलाप बलिदान
\par }
{\PP \VS{11}“आ मेल-मिलाप बलिदान इन साटी, जो यहोवा अन्द मुंद येर्सकु आगुल, अदुर साटी विधी ईद हुन:”

\VS{12}“अगर आव इदरी आभार इन रूप दा भेंट माळतान, रा आव आभार बली इन सांगुळ याण्णा दा बेंदकु अखमीरी रोट्टी, याण्णा दा बेंदकु अखमीरी सुवारी अदिक याण्णा देल बेंदकु मैदा अन्द रोट्टी भेंट माळुल.”

\VS{13}अदिक आव तान धन्यवादवाळा मेल-मिलाप बलिदान इन सांगुळ खमीरी रोट्टीगोळ भी येरसुल.

\VS{14}अदिक हिंग ऊंद-ऊंद रोट्टी नेगुकु यहोवा अक भेंट माळकु येरसुल; अद मेल-मिलाप बलिदान इन रकत इक सिपसावाळा याजक उन आदीत.

\VS{15}अदिक आ धन्यवादवाळा मेलबली इन मास बलिदान येरसोद दिशी इच तिनकु आगुल; अदुर दा टु येनारा भी मिक्कु ईर बाळुल.


\par }{\PP \VS{16}लेकीन अगर अदुर्द बलिदान इन चढ़ावा मन्नत इन या खुद इन इच्छा अन ईरूल, रा आ बलिदान इक या दिशी आव येर्सकु आगुल अदा दिशी अद तिनकु आगुल, अदिक अदुर दा टु जो मिक्कु ईरूल अद दुसरा दिशी भी तिनकु आगुल.

\VS{17}लेकीन जो येनारा बलिदान इन मास दा टु तिसरा दिन ताका मिक्कु ईरूल रा अद बेक्की दा होत्‍ताकु आगेगुल.

\VS{18}इदुरसाटी अगर अद मेल-मिलाप बलिदान इन पशु उन चिच्ची इक तिसरा दिशी तिनकोमतान, जो अदरी भेंट माळदुन, रा अद बली स्वीकार आगतीदील अदिक आऊन साटी लाभदायक भी आगतीदिल. ईद अशुद्ध सम्सकु आदीत अदिक जो यावारा मंळसा इदरी तिनतान, आव खुद तान दोष नेगदान.

\VS{19}“बाक जो मास यावारा अशुद्ध वस्तु देल मुटकु आगुल अद तिनकु आगबाळुल; अद बेक्की दा होत्‍ताकु आगुल. बाक मेल-मिलाप बलिदान इन मास यास मुंदुर शुद्ध आर आंदुर अच तिनुल,

\VS{20}लेकीन जो अशुद्ध आगकु यहोवा अन्द मेल-मिलाप बलिदान इन मास दा टु येनारा तिनुल रा आव तान लॉकुर दा टु नाश माळकु आगुल.

\VS{21}अदिक अगर यावारा यातोदारा अशुद्ध वस्तु उक कय देल मुटकु यहोवा अन्द मेल-मिलाप बलिदान पशु उन मास दा टु तिंदान, रा आव भी तान लॉकुर दा टु नाश माळकु आदान, चाहे आव मंळसा अन यातोदारा अशुद्ध वस्तु या अशुद्ध पशु या यातोदारा भी अशुद्ध अदिक घृणित वस्तु आगुल.”


\par }{\PP \VS{22}बाक यहोवा मूसा से अंदुन,

\VS{23}“इस्राएलीगोळ से ई प्रकार देल अन: नीव लॉकुर न रा वस्ता अन्द येनारा न्याण तिनेतीर अदिक न म्यांडा या मर्री इन.

\VS{24}अदिक जो पशु खुद सोतोगुल, अदिक जो दुसरा पशु देल हर्दकु आगुल, अदुर्द न्याण दुसरा क्याल्सा दा तरेतीर, लेकीन अदरी यागलु तिनबाळेतीर.

\VS{25}जो यावारा हिंग पशु उन न्याण तिंदान यदुर दा टु लॉकुर थ्वाळासा यहोवा अन्द साटी होमबली माळकु येर्सतार अद तिनावाळा तान लॉकुर दा टु नाश माळकु आदान.

\VS{26}अदिक नीव तान मान्या यातोदारा प्रकार इन रकत, चाहे पक्षी इन चाहे पशु उन आगुल, तिनबाळेतीर.

\VS{27}हर ऊंद प्राणी जो यातोदारा प्रकार इन रकत इक तिंदान आव तान लॉकुर दा टु नाश माळकु आदान.”


\par }{\PP \VS{28}बाक यहोवा मूसा से अंदुन,

\VS{29}“इस्राएलीगोळ से ई प्रकार देल अन : जो यहोवा अन्द साटी मेल-मिलाप बलिदान येरसुल आव अदा मेल-मिलाप बलिदान दा टु यहोवा अन्द हात्ती भेंट तरूल;

\VS{30}आव तान अच कयगोळ देल यहोवा अन्द होमबली इक, मतलब याद्दा सांगुळ न्याण इक तरूल कि याद्दा हालुसोद भेंट माळकु यहोवा अन्द मुंद हालुस्कु आगुल.”

\VS{31}अदिक याजक न्याण इक रा वेदी मा होताकुल, लेकीन याद्दा हारून अदिक आऊन पारगोळ्द आदीत.

\VS{32}बाक नीव तान मेलबलीगोळ दा टु ऊजवा जांघ इक भी नेगोद भेंट माळकु याजक उक कोळेतीर;

\VS{33}हारून उन पारगोळ दा टु जो मेल-मिलाप बलिदान इन रकत अदिक न्याण इक येरसुल ऊजवा जांघ आऊंदा भाग आदीत.

\VS{34}यतिकी इस्राएलीगोळ्द मेलबलीगोळ दा टु हालुसोद भेंट इन याद्दा अदिक नेगोद भेंट इन जांघ इक हुळकु ना याजक हारून अदिक आऊन पारगोळ इक कोटीन, कि ईद हमेशा इस्राएलीगोळ दी टु आंदुर्द हक बन्सकु ईरूल.

\VS{35}“या दिशी हारून अदिक आऊन पार यहोवा अन्द हात्ती याजक पद इन साटी तनकु आदुर, अदा दिशी यहोवा अन्द होमबली गोळ दा टु आंदुर्द ईदा अभिषित भाग ठहरूसकु आत;

\VS{36}मतलब या दिशी यहोवा आंदुर्द अभिषेक माळदुन अदा दिशी आव आग्या कोट्टुन कि आंदरी इस्राएलीगोळ दी टु ईद भाग हमेशा सिकतेला ईरूल; आंदुर्द पीढ़ी-पीढ़ी इन साटी आंदुर्द ईदा हक ठहरूसकु आत.”


\par }{\PP \VS{37}होमबली, अन्नभेट, पापबली दोषबली, याजकगोळ्द संस्कार बली, अदिक मेल-मिलाप बलिदान इन व्यवस्था ईदा हुन;

\VS{38}याग यहोवा सीनै पर्वत इन हात्ती इन आळी दा मूसा अक आग्या कोट्टुन कि इस्राएली नान साटी येन-येन चढ़ावा येरस्यार, आग आव आंदरी ईदा व्यवस्था कोटीदुन.




\par }\Chap{8}{\SH हारून अदिक आऊन पारगोळ्द अभिषेक
\par }
{\R (निर्गमन 29:1-37)

\par }{\PP \VerseOne{1}बाक यहोवा मूसा से अंदुन,

\VS{2}“नी हारून अदिक आऊन पारगोळ्द कपळागोळ इक, अदिक अभिषेक इन याण्णा, अदिक पापबली इन हारोद वस्ता, अदिक येढ्ढु म्यांडागोळ, अदिक अखमीरी रोट्टी इन फुट्टीगोळ इक हुडुकु

\VS{3}भेंटमाळोद तम्बू उन द्वार मा तर, अदिक अल्या पुरा मंडली इक जमा माळ.”


\par }{\PP \VS{4}यहोवा अन्द ई आग्या अन्द अनुसार मूसा माळदुन; अदिक मंडली भेंटमाळोद तम्बू उन द्वार मा जमा आत.

\VS{5}आग मूसा मंडली से अंदुन, “जो क्याल्सा माळोद आग्या यहोवा कोट्टुन अद ईद हुन.”

\VS{6}बाक मूसा हारून अदिक आऊन पारगोळ इक हात्ती वोतकु नीर देल मय तोळसुसदुन.

\VS{7}आग आव हारून उक अंगरखा हाकसुसदुन, अदिक आऊन नेळु मा कमरबन्द कटकु झागा हाकसुस बुट्टुन, अदिक एपोद\FTNT{*}{{\FR 8:7 }{\FR{8:7
}}{\FT{याजक का कपळा}}} हचकु एपोद इन नक्षीदार सुंदर पट्टा देल एपोद इक कटकु कसुसबुट्टुन.

\VS{8}बाक मूसा आऊन मा सीनाबन्द कटदुन अदिक अदुर्दा ऊरीम तुम्मीम ईट बुट्टुन.

\VS{9}आग आव आऊन ताल्ला मा पगळी कटकु पगळी इन मुंद व्हान्ना अन्द पट्टी अक, मतलब पवित्र मुकुट इक हचदुर, या प्रकार देल यहोवा मूसा अक आग्या कोटीदुन.


\par }{\PP \VS{10}आग मूसा अभिषेक इन याण्णा हुळकु पवित्र निवास दा जो येनारा अदुर्दा ईरोद आ सप्पा चिजगोळ्द भी अभिषेक माळकु अवरी पवित्र माळदुन.

\VS{11}अदिक आ याण्णा दा टु थ्वाळासा याण्णा आव वेदी मा येळ घन सिपसदुन, अदिक सप्पा सामान सांगुळ वेदी इन अदिक पायवा सांगुळ गंगार इन अभिषेक माळकु अवरी पवित्र माळदुन.

\VS{12}अदिक आव अभिषेक इन याण्णा दा टु थ्वाळासा हारून उन ताल्ला मा हाक्कु आऊन अभिषेक माळकु आऊक पवित्र माळदुन.

\VS{13}बाक मूसा हारून उन पारगोळ उक हात्ती तनकु, अंगरखा हाकसुसकु, नेळु उन पट्टा कटकु आऊन ताल्ला मा टोपी ईटबुट्टुन, या प्रकार देल यहोवा मूसा अक आग्या कोटीदुन.


\par }{\PP \VS{14}आग आव पापबली इन हारोद वस्ता अक आंदुर हात्ती वोतुन; अदिक हारून अदिक आऊन पारगोळ तान-तान कय पापबली इन वस्ता अन्द ताल्ला मा ईट्टुल.

\VS{15}आग अद बली माळकु आत, अदिक मूसा अदुर्द रक्ता इक हुळकु बेळ्ल देल वेदी इन नाकु सींगगोळ मा हचकु पवित्र माळदुन, अदिक रकत इक वेदी इन पायवा मा पलटुस बुट्टुन, अदिक आऊन साटी प्रायश्चित माळकु अवरी शुद्ध माळदुन.

\VS{16}अदिक मूसा कल्लगोळ्द म्याकुच इन सप्पा न्याणद, अदिक ईरग्या अन्द म्याकुच इन परत, अदिक न्याणद सांगुळ येढ्ढु क्वातागोळ इक हुळकु वेदी मा होताकदुन.

\VS{17}लेकीन बली माळ्द वस्ता दा टु जो येनारा मिक्कु ईत्तीत अदरी, मतलब सेंगळी सांगुळ अदुर तोगुल अदिक चिच्ची इक आव छावनी टु व्हार्या बेक्की दा होताकदुन, या प्रकार देल यहोवा मूसा अक आग्या कोटीदुन.


\par }{\PP \VS{18}बाक आव मेल-मिलाप इन म्यांडा अक हात्ती वोतुन, अदिक हारून अदिक आऊन पारगोळ इक तान-तान कय म्यांडा अन्द ताल्ला मा ईट्टुल.

\VS{19}आग अद बली माळकु आत, अदिक मूसा अदुर्द रकत इक वेदी मा नाकु दी सिपसदुन.

\VS{20}आग म्यांडा तुकळा-तुकळा माळकु आत, अदिक मूसा ताल्ला अदिक न्याण सांगुळ तुकळागोळ इक होताकदुन.

\VS{21}आग कल्लगोळ अदिक काल नीर देल तोळुकु आदव, अदिक मूसा पूरा म्यांडा अक वेदी मा होताकदुन, अदिक अद सुखदायक सुगन्ध कोळोर साटी होमबली अदिक यहोवा अन्द साटी होमबली आगेत, या प्रकार देल यहोवा मूसा अक आग्या कोटीदुन.


\par }{\PP \VS{22}बाक आव दुसरा म्यांडा अक जो अभिषेक इन म्यांडा ईरोद हात्ती वोतुन, अदिक हारून अदिक आऊन पारगोळ तान-तान कय म्यांडा अन्द ताल्ला मा ईट्टुल.

\VS{23}आग अद बली माळकु आत, अदिक मूसा अदुर रकत दा टु थ्वाळासा हुळकु हारून इन ऊजवा किव इन स्यांडा मा अदिक अदुर ऊजवा कय अदिक ऊजवा काल इन बेळ्लगोळ मा हचदुन.

\VS{24}अदिक आव हारून उन पारगोळ इक हात्ती वोतुन, अदिक रकत दा टु थ्वाळासा ऊंद-ऊंद पार उन ऊजवा कीव इन स्यांडा मा अदिक ऊजवा कय अदिक ऊजवा काल इन बेळ्लगोळ मा हचदुन; अदिक मूसा रकत इक वेदी मा नाकु दी सिपसदुन.

\VS{25}अदिक आव न्याणद पुसटी, अदिक कल्लगोळ म्याकळोद सप्पा न्याणद, अदिक ईरग्या माकळोद परत सांगुळ येढ्ढु क्वातागोळ, अदिक ऊजवा जाँघ, ईव सप्पा हुळकु अलग ईट्टुल;

\VS{26}अदिक अखमीरी रोट्टी इन फुट्टी जो यहोवा अन्द मुंद ईटकु आगीत अदुर दा टु ऊंद अखमीरी रोट्टी, अदिक याण्णा हतकु मैदा अन्द ऊंद रोट्टी, अदिक ऊंद पापळ हुळकु न्याणद अदिक ऊजवा जाँघ मा ईट बुट्टुन;

\VS{27}अदिक ईव सप्पा चीजगोळ हारून अदिक आऊन पारगोळ कयगोळ मा ईटकु आत, अदिक हालुसोद भेंट इन साटी यहोवा अन्द मुंद हालुस्कु आत.

\VS{28}आग मूसा आंदरी मात्त आंदुर कयगोळ दा टु हुळकु आंदरी वेदी मा होमबली इन म्याकुच होताकदुन, ईद सुखदायक सुगन्ध कोळोर साटी बलिदान इन भेंट अदिक यहोवा अन्द साटी संतोष हुंद.

\VS{29}आग मूसा याद्दा अक हुळकु हालुसोद भेंट इन साटी यहोवा अन्द मुंद आळगाळस्दुन; अदिक अभिषेक इन म्यांडा दा टु मूसा अन्द भाग ईदा ठहरूस्त ह्यांग यहोवा मूसा अक आग्या कोटीदुन.


\par }{\PP \VS{30}आग मूसा अभिषेक इन याण्णा अदिक वेदी माकळोद रकत, येढ्ढु दा टु थ्वाळासा हुळकु हारून अदिक आऊन कपळागोळ मा, अदिक आऊन पारगोळ अदिक आंदुर कपळागोळ मा भी सिपसदुन; अदिक आव कपळागोळ सांगुळ हारून उक भी पवित्र माळदुन.


\par }{\PP \VS{31}आग मूसा हारून अदिक आऊन पारगोळ से अंदुन, “चिच्ची इक भेंटमाळोद तम्बू उन दरवाजा मा कासी, अदिक आ रोट्टी इक जो अभिषेक इन फुट्टी दा आव अवा तिनी, ह्यांग ना आग्या कोट्टीन कि हारून अदिक आऊन पारगोळ अच अदरी तिनुल.

\VS{32}अदिक चिच्ची अदिक रोट्टी दा टु जो मिक्कु ईतोगुल अदरी बेक्की दा होताक बुळेत.

\VS{33}अदिक यागासताका नीम्द अभिषेक इन दिन पुरा आगालव आगासताका, मतलब येळ दिन ताका भेंटमाळोद तम्बू उन दरवाजा अन्द व्हार्या होगबाळेतीर, यतिकी आव येळ दिन ताका नीम्द अभिषेक माळतेला ईत्तान.

\VS{34}या प्रकार ईंद माळकु आग्याद हांग अच माळोद आग्या यहोवा नानी कोटान, ईदुर देल नीम्द पाप ढाँपस्कु आदव.

\VS{35}इदुरसाटी नीव भेंटमाळोद तम्बू उन द्वार मा येळ दिन ताका ईळ्लक-हागुल ठहरूसकु ईरेतीर, ईद यहोवा अन्द आग्या अक नीव ईला मानसेतीर रा नीव सोत्तीर; कारण परमेश्वर नानी हिंग अच आग्या कोटान.”

\VS{36}आग यहोवा अन्द ईवा सप्पा निर्देशगोळ्द आग्यागोळ अनुसार जो आव मूसा अन द्वारा कोटीदुन हारून अदिक आऊन पारगोळ माळदुर.




\par }\Chap{9}{\SH हारून उन बलि-अर्पण माळोद
\par }
{\PP \VerseOne{1}आठवा दिशी मूसा हारून अदिक आऊन पारगोळ इक अदिक इस्राएली पुरनिएगोळ इक कार्सुसकु हारून से अंदुन,

\VS{2}बाक हारून अंदुन, “पापबली इन साटी ऊंद तंदरूस्त म्यांडा अन्द पाड्डा, अदिक होमबली इन साटी ऊंद तंदरूस्त म्यांडा हुळकु यहोवा अन्द मुंद भेंट येर्स.”

\VS{3}अदिक इस्राएलीगोळ देल ईद अन, “नीव पापबली इन साटी ऊंद व्हात, अदिक होमबली इन साटी ऊंद पाड्डा अदिक ऊंद म्यांडा अन्द पाड्डा हुडी, जो ऊंद वर्ष इन ईरूल अदिक तंदरूस्त ईरूल,

\VS{4}अदिक मेलबली इन साटी यहोवा अन्द मुंद येरसोर साटी ऊंद वस्ता अदिक म्यांडा, अदिक याण्णा हचकु मैदा अन्द ऊंद अन्नभेट भी तंदकोमी; यतिकी ईंद यहोवा नीमी इक दर्शन कोट्टान.”


\par }{\PP \VS{5}अदिक या-या चीज इक आग्या मूसा कोट्टुन आ सप्पा चीज इक आंदुर भेंटमाळोद तम्बू उन मुंद तरूल; अदिक पुरा मंडली हात्ती होगकु यहोवा अन्द मुंद निदरूत.

\VS{6}आग मूसा अंदुन, “ईद अद क्याल्सा हुन यदरी माळोर साटी यहोवा आग्या कोटीदुन कि नीव अदरी माळी; अदिक यहोवा अन्द महिमा नीम इक कांळ्सीत.”

\VS{7}आग मूसा हारून से अंदुन, “यहोवा अन्द आग्या अन्द अनुसार वेदी इन हात्ती होगकु तान पापबली अदिक होमबली इक येर्सकु तान अदिक सप्पा जनता अन्द साटी प्रायश्चित माळ अदिक जनता अन्द चढ़ावा अक भी येर्सकु आंदुर साटी प्रायश्चित माळ.”


\par }{\PP \VS{8}इदुरसाटी हारून वेदी इन हात्ती होगकु तान पापबली इन पाड्डा अक बलिदान माळदुन.

\VS{9}अदिक हारून उन पार रकत इक आऊन हात्ती ओतुर, आग आव तान बेळ्ल इक रकत दा नेनाक्कु वेदी इन सींगगोळ मा हचदुन, अदिक मिक्कु रकत इक वेदी इन पायवा मा पलटुस बुट्टुन;

\VS{10}अदिक पापबली दाकळोद न्याणद अदिक क्वातागोळ अदिक ईरग्या माकळोद परत इक आव वेदी मा होताकदुन, ह्यांग यहोवा मूसा अक आग्या कोटीदुन.

\VS{11}अदिक मास अदिक तोगुल इक आव छावनी टु व्हार्या बेक्की दा होताकदुन.


\par }{\PP \VS{12}आग होमबली पशु उक बलिदान माळदुन; अदिक हारून उन पारगोळ रकत इक आऊन कय दा कोट्टुर, अदिक आव अदरी वेदी मा नाकु दी सिप्स बुट्टुन.

\VS{13}आग आंदुर होमबली पशु उक तुकळा-तुकळा माळकु ताल्ला सांगुळ आऊन कय दा कोट बुट्टुर अदिक आव अवरी वेदी मा होताक बुट्टुन.

\VS{14}अदिक आव कल्लगोळी अदिक कालगोळी इक तोळुकु वेदी मा होमबली इन म्याकुच होताकदुन.


\par }{\PP \VS{15}आग आव लॉकुर्द चढ़ावा अक मुंद ओतकु अदिक आ पापबली इन व्हात इक जो आंदुर साटी ईरोद हुळकु अदुर बलिदान माळदुर, अदिक पयला अन्द घाई अदरी भी बलिदान माळकु येर्सदुर.

\VS{16}अदिक आव होमबली इक भी हात्ती ओतकु विधी इन अनुसार येर्सदुन.

\VS{17}अदिक अन्नभेट इक भी हात्ती ओतकु अदुर दा टु ठ्वामा तीम हुडुकु वेदी मा होताकदुन, ईद व्हातुर इन होमबली इन अलावा येर्सकु आत.

\VS{18}वस्ता अदिक म्यांडा, मतलब जो मेल-मिलाप बली पशु, जनता अन्द साटी ईरोद अव भी बली माळकु आदव; अदिक हारून उन पारगोळ रकत इक आऊन कय दा कोट्टुर, अदिक आव अदरी वेदी मा नाकु दी सिप्स बुट्टुन;

\VS{19}अदिक आंदुर वस्ता अन्द न्याण इक, अदिक म्यांडा दा टु न्याणद पुसटी इक, अदिक या न्याणद देल कल्लगोळ होचकु ईरताव अदरी, अदिक क्वाता सांगुळ ईरग्या माकळोद परत इक भी आऊन कय दा कोट्टुर;

\VS{20}अदिक आंदुर न्याण इक याद्दागोळ मा ईटदुर; अदिक आव अद ण्याण वेदी मा होताकदुन,

\VS{21}लेकीन याद्दागोळ अदिक ऊजवा जाँघ इक हारून मूसा अन आग्या अन्द अनुसार हालुसोद भेंट इन साटी यहोवा अन्द मुंद आळगाळस्दुन.


\par }{\PP \VS{22}आग हारून लॉकुर दी कय वाळुस्कु आंदरी आशीर्वाद कोट्टुन; अदिक पापबली, होमबली, अदिक मेल-मिलाप इन बली इक येर्सकु आव ल्‍यालमा ईळुतेला बंदुन.

\VS{23}आग मूसा अदिक हारून भेंटमाळोद तम्बू दा होदुर, अदिक अल टु होटकु लॉकुरी आशीर्वाद कोट्टुर; आग यहोवा अन्द महिमा सप्पा लॉकुरी कांळ्सत.

\VS{24}अदिक यहोवा अन्द मुंद टु बेक्की होळ्त न्याण सांगुळ होमबली इक वेदी मा भस्म माळदुन; इदरी नोळकु लॉकुर जय-जयकार इन नारा हचदुर, अदिक तान-तान बाय इन भार देल बांगकु प्रणाम माळदुर.




\par }\Chap{10}{\SH नादाब अदिक अबीहू उन पाप
\par }
{\PP \VerseOne{1}आग हारून उन नादाब अदिक अबीहू हेसुर ईनव येढ्ढ पारगोळ तान-तान धूपदान हुळदुर, अदिक अदुर दा बेक्की तुमदुर, अदिक अदुर दा लुबान हाक्कु आ अनुचित बेक्की इक यदुर आग्या यहोवा कोटिदील यहोवा अन्द मुंद अर्पित माळदुर.

\VS{2}आग यहोवा अन्द मुंद टु बेक्की होळ्‍त अदिक आ येढ्ढु मुंदरी भस्म माळ बुट्टुन, अदिक आंदुर यहोवा अन्द मुंद सोतोदुर.

\VS{3}आग मूसा हारून से अंदुन, “ ईद अदा मात हुंद यदरी यहोवा अंदीदुन, कि जो नांद हात्ती बंदान जरूरी आद कि आव नानी पवित्र जानसुल, अदिक पुरा जनता अन्द मुंद नांद महिमा माळुल.” अदिक हारून सुंगा ईत्तुन.


\par }{\PP \VS{4}आग मूसा मीशाएल अदिक एलसाफान उक जो हारून इन काका उज्जीएल उन पार ईरोन कारूकु अंदुन, “हात्ती बरी, अदिक तान मुतणागोळ इक पवित्र जागा अन्द मुंद टु नेगुकु छावनी इन व्हार्या वोई.”

\VS{5}मूसा अन्द आग्या अन्द अनुसार आंदुर हात्ती होगकु आंदरी अंगरखा सांगुळ नेगुकु छावनी इन व्हार्या ओतुर.


\par }{\PP \VS{6}आग मूसा हारून से अदिक आऊन पार एलीआजर अदिक ईतामार से अंदुन, “ नीव लॉकुर तान ताल्लागोळ चुट्टी बगरूसबाळी, अदिक न तान कपळागोळी हरूबाळी, हिंग आगबाळुल कि नीव भी सोतोदीर, अदिक पुरा मंडली मा आऊन गुस्सा भळकुसुल; लेकीन इस्राएल इन सप्पा घराना अन्द लॉकुर जो नीम्द वार्टबन्धु आर नादाब अदिक अबीहू यहोवा अन्द हचकु बेक्की मा होत्तुर शोक माळुल.

\VS{7}अदिक नीव लॉकुर भेंटमाळोद तम्बू उन दरवाजा अन्द व्हार्या होगबाळेतीर, हिंग आगबाळुल कि नीव सोतोदीर; यतिकी यहोवा अन्द अभिषेक इन याण्णा नीम मा हतकु आद.” मूसा अन्द ई वचन इन अनुसार आंदुर हिंग माळदुर.


\par }{\SH याजकगोळ साटी नियम
\par }
{\PP \VS{8}बाक यहोवा हारून से अंदुन,

\VS{9}“याग-याग नी या नीन पार भेंटमाळोद तम्बू दा बंदीर आग-आग नीम दा टु यावारा भी अंगुर इन रास्सा अदिक सारा कुडुकु ईरबाळुल अदिक न यातोदु प्रकार इन सार्रा, ईलारा हिंग आगबाळुल कि नीव सोतोदीर; नीम्द पीढ़ी-पीढ़ी दा ईद विधी नळुतेला ईरूल,

\VS{10}ईदुर देल नीव पवित्र अदिक अपवित्र दा, अदिक शुद्ध अदिक अशुद्ध दा अंतर माळ सकी;

\VS{11}अदिक इस्राएलीगोळ इक आ सप्पा विधीगोळ इक कल्स सकुल यदरी यहोवा मूसा अन्द द्वारा आंदरी हेळ बुट्टान.”


\par }{\PP \VS{12}बाक मूसा हारून से अदिक आऊन मिक्कु येढ्ढु पार एलीआजर अदिक ईतामार से भी अंदुन, “यहोवा अन्द चढ़ावा दा टु जो अन्नभेट मिक्कु आद अदरी हुळकु होमबली इन हात्ती बिना खमीर हचकु तिनी, यतिकी आव हापाळ वळ्लीद आद;

\VS{13}अदिक नीव अदरी यातोदारा पवित्र जागा दा तिनी, अद यहोवा अन्द होमबली दा टु नींद अदिक नीन पारगोळ्द हक आद; यतिकी नानी हिंग अच आग्या सिक्याद.

\VS{14}आग हालुस्कु भेंट इन याद्दा अदिक नेग्द भेंट इन जाँघ इक नीव लॉकुर, मतलब नी अदिक नीन पोर-पारगोळ सप्पा यातोदारा शुद्ध जागा दा तिनी; यतिकी आ इस्राएलीगोळ्द मेल-मिलाप इन बली दा टु नीनी अदिक नीन चिकोरगोळ्द हक ठहरूस्कु आगेग्याद.

\VS{15}न्याण इन होमबली गोळ सांगुळ जो नेग्द जाँघ अदिक हालुस्कु याद्दा यहोवा अन्द मुंद हालुसोर साटी बंदीत, ईद भाग यहोवा अन्द आग्या अन्द अनुसार हमेशा अन्द विधी इन व्यवस्था देल नींद अदिक नीन चिकोरगोळ साटी हुंद.”


\par }{\PP \VS{16}बाक मूसा पापबली इन व्हात इन खोजबीन माळदुन, रा येन मालुम आत कि अद होत्‍ताकु आग्याद, इदुरसाटी एलीआजर अदिक ईतामार जो हारून उन पार मिक्कु ईरोर आंदुर से आव गुस्सा दा बंदकु अनली कुरतुन,

\VS{17}“पापबली जो परम पवित्र आद अदिक अदरी यहोवा नीमी इदुरसाटी कोटीदुन कि नीव मंडली इन अधर्म इन भार ताम मा नेगुकु आंदुर साटी यहोवा अन्द मुंद प्रायश्चित माळी, नीव आऊन मास पवित्र जागा दा येती तिंदीदील?

\VS{18}नोळी, आऊन रकत पवित्र जागा अन्द बुळ्क रा तंदकु उच आगीदिल, बिना सक देल उचित ईरोद कि नीव नांद आग्या अन्द अनुसार आऊन चिच्ची इक पवित्र जागा दा तिनायदीर.”


\par }{\PP \VS{19}इदुर उत्तर हारून मूसा अक ई प्रकार देल कोट्टुन, “नोळ, ईंद अच आंदुर तान पापबली अदिक होमबली इक यहोवा अन्द मुंद येर्सदुर; बाक नान मा हिंग मुसिबतगोळ होट बंदाव! इदुरसाटी अगर ना ईंद पापबली इन चिच्ची तिनायदीन रा येन ईद मात यहोवा अन्द मुंद भला ईराइत?”\FTNT{*}{{\FR 10:19 }{\FR{10:19
}}{\FT{लैव्यव्यवस्था 10:1, 10:2, 10:17}}}

\VS{20}याग मूसा ईद केळदुन आग आऊक वळ्लीद हत्त.




\par }\Chap{11}{\SH शुद्ध अदिक अशुद्ध पशु
\par }
{\R (व्यवस्थाविवरण 14:3-21)

\par }{\PP \VerseOne{1}बाक यहोवा मूसा से अदिक हारून से अंदुन,

\VS{2}“इस्राएलीगोळ से अन: यास पशु धरती मा आव आ सप्पा दा टु नीव ई जीवधारीगोळ्द मास तिन सकतीर.

\VS{3}पशु गोळ दा टु यास चिरूसकु या हर्दकु खुर इन ईरताव अदिक कवरी माळताव अवरी तिन सकतीर.”

\VS{4}लेकीन कवरी माळावाळा या हर्दकु खुरवाळा दा टु ई पशुगोळी तिनबाळेतीर, मतलब ऊँट, जो कवरी रा माळतद लेकीन चिरा खुर इन ईराल, ईदुरसाटी अद नीम्द साटी अशुद्ध ठहरूस्कु आग्याद.

\VS{5}अदिक चट्टानी बिज्जू, जो कवरी रा माळतद लेकीन चिरा खुर इन ईराल, अद भी नीम्द साटी अशुद्ध आद.

\VS{6}अदिक खरगोश, जो कवरी रा माळतद लेकीन चिरा खुर इन ईराल, ईदुरसाटी अद भी नीम्द साटी अशुद्ध आद.

\VS{7}अदिक हंदी, जो चिरा मतलब हर्दकु खुर इन रा ईरतद लेकीन कवरी माळाल, इदुरसाटी अद नीम्द साटी अशुद्ध आद.

\VS{8}ईऊर मास दा टु येनारा भी तिनबाळेतीर, अदिक ईऊरव मुर्दा अक मूठ भी बाळेतीर; ईव रा नीम्द साटी अशुद्ध आव.


\par }{\PP \VS{9}“बाक यास नीर ईनव जन्तु आव ईऊर दा टु नीव इंदरी तिन सकतीर, मतलब समुद्र या गांगागोळ नीर इन जन्तुगोळ दा टु यासरव पिक्का अदिक छिलका ईरताव आंदरी तिन सकतीर.”

\VS{10}अदिक नीर दा ईरावाळेर प्राणीगोळ दा टु यास जीवधारी बिना पिक्का अदिक खवला अन्द समुद्र या गांगागोळ दा ईरताव अव सप्पा नीम्द साटी घृणित आव.

\VS{11}अव नीम्द साटी घृणित ठहरूस्याव; नीव अऊर दा टु येनारा भी तिन बाळेतीर, अदिक अऊर मुर्दागोळी इक अशुद्ध जान्सेतीर.

\VS{12}नीर दा या जन्तु उन पिक्का अदिक छिलकागोळ ईरालव अव नीम्द साटी अशुद्ध आव.


\par }{\PP \VS{13}“बाक पक्षिगोळ दा टु ईवरी अशुद्ध जान्सेतीर, ईव अशुद्ध आगोद कारण देल तिनकु आगबाळुल, मतलब गरूळ, दाळीवाळा गिधाळ, करीद गिधाळ,

\VS{14}चील, अदिक अलग-अलग जाती नव घार,

\VS{15}अदिक अलग-अलग जाती नव काग्गगोळ,

\VS{16}शुतुरमुर्ग, ईळ्लक इन सिकरा, पानकोंबळी, अदिक अलग-अलग जाती नव पानकोंबळी,

\VS{17}स्यांळ्द पिंजोळ्ला, बगला, धोळ्द पिंजोळ्ला,

\VS{18}बगला, धोळ उल्लू, राजहँस, पानकोंबळी, गिधाळ,

\VS{19}सारस, अलग-अलग जाती नव बगलागोळ, टिटवी अदिक चमगादळ.”


\par }{\PP \VS{20}यास पिक्कावाळेर कीळागोळ नाक कालगोळ बल मा नळुताव अव सप्पा नीम्द साटी अशुद्ध आव.

\VS{21}लेकीन रेंगसावाळेर अदिक पिक्कावाळेर जो नाक नाक कालगोळ बल मा नळुताव, अऊरव भूमी मा हारली वोळली टांगगोळ ईरताव आंदरी रा तिन सकतीर.

\VS{22}अव ईव हुव, मतलब अलग-अलग जाती नव हत्तीफाफागोळ, फनगे अदिक झींगुर.

\VS{23}लेकीन अदिक सप्पा रेंगसावाळेर पिक्कावाळेर जो नाक काल वाळेर ईरताव अव नीम्द साटी अशुद्ध आव.


\par }{\PP \VS{24}“ईऊर कारण नीव अशुद्ध ठहरूसीर; यावारा ईऊर लोथ मुठबुळुल आव द्यावगा ताका अशुद्ध ठहरूस्यान.

\VS{25}अदिक जो ईऊर लोथ दा टु येनारा भी नेगुल आव तान कपळा वोगुल अदिक द्यावगा ताका अशुद्ध ईरूल.

\VS{26}बाक यास पशु चिरा खुर इन ईरताव लेकीन न रा बिलकुल हर्दकु खुर इन अदिक न कवरी माळावाळा आव अव नीम साटी अशुद्ध आव; जो यावारा अवरी मुट्‍यान आव अशुद्ध ठहरूस्यान.

\VS{27}अदिक नाक काल इन बल आळावाळेर दा टु यास पंजागोळ बल मा नळुताव अव सप्पा नीम साटी अशुद्ध आव; जो यावारा आंदुर लोथ मुट्‍यान आव द्यावगा ताका अशुद्ध ईत्तान.

\VS{28}अदिक जो यावारा अऊर लोथ नेगदान आव तान कपळा तोळुल अदिक द्यावगा ताका अशुद्ध ईरूल; यतिकी अव नीम्द साटी अशुद्ध आव.


\par }{\PP \VS{29}“अदिक जो धरती मा रांगस्ताव अऊर दा टु ईव रेंगसावाळेर नीम्द साटी अशुद्ध आव, मतलब घोरपळ, ईळ्ल, अदिक अलग-अलग जाती नव डोकेला,

\VS{30}अदिक ईजगुर, मगर, सापसिरोली, सांडा, डोकेला.

\VS{31}सप्पा रेंगसावाळेर दा टु ईव अच नीम्द साटी अशुद्ध आव; जो यावारा ईऊर लोथ मुट्‍यान आव द्यावगा ताका अशुद्ध ईरूल.

\VS{32}अदिक ईऊर दा टु अऊर लोथ यातोदारा वस्तु मा बिदोगुल अद भी अशुद्ध ठहरूसीत, चाहे अद हुळ्ली इन यातोदारा बरतन ईरूल, चाहे कपळा, चाहे तोगुल, चाहे बॉरा, चाहे यातोदारा क्याल्सा अन्द यातोदारा भी बरतन यती आगबाळुल; अव नीर दा हाक्कु आदीत, अदिक द्यावगा ताका अशुद्ध ईरूल, आग शुद्ध सम्सकु आदीत.

\VS{33}अदिक अगर मुण्ण इन यातोदारा बरतन ईरूल ईदुर दा ईव जन्तुगोळ दा टु यावारा बिळुल, रा अद बरतन दा जो येनारा ईरूल अद अशुद्ध ठहरूसुल, अदिक बरतन इक नीव ओळ्द बुळेतीर.

\VS{34}अदुर दा तिना लायक भोजन ईरूल, अदुर दा नीर इन छुआव ईरूल अद सप्पा अशुद्ध ठहरूसुल; बाक अगर यातोदारा हिंग बरतन दा कुडोर साटी येनारा ईरूल रा अद भी अशुद्ध ठहरूसुल.

\VS{35}अदिक अगर लोथ दा टु येनारा तंदुर या चुली मा बिळुल रा अद भी अशुद्ध ठहरूसुल, अदिक मुरकु आगुल; यतिकी अद अशुद्ध आगेदीत, अद निम्द साटी भी अशुद्ध ठहरूसीत.

\VS{36}लेकीन झरना या क्यार्रा यदुर दा नीर जमा ईरूल अद रा शुद्ध अच ईरूल; लेकीन जो ईऊर लोथ इक मुठ्ठुल आव अशुद्ध ठहरूसुल.

\VS{37}अदिक अगर ईऊर लोथ दा टु येनारा भी यातोदारा प्रकार इन बींजा मा जो बोऊसा साटी ईरूल, रा अद बींजा शुद्ध ईरूल.

\VS{38}पर अगर बींजा मा नीर हाक्कु आगीदाद अदिक हिंद लोथ दा टु येनारा अदुर मा बिदोगुल, रा अद नीम्द साटी अशुद्ध ठहरूसुल.


\par }{\PP \VS{39}“बाक या पशुगोळ इक तिनोद आग्या नीम इक कोटकु आग्याद अगर अदुर दा टु यातोदारा पशु सोतोगुल, रा जो यावारा अदुर लोथ इक मुठ्ठुल आव द्यावगा ताका अशुद्ध ईरूल.

\VS{40}अदिक अऊर लोथ दा टु जो यावारा येनारा तिनुल आव तान कपळा तोळुल अदिक द्यावगा ताका अशुद्ध ईरूल; अदिक जो यावारा अऊर लोथ नेगुल आव भी तान कपळा तोळुल अदिक द्यावगा ताका अशुद्ध ईरूल.


\par }{\PP \VS{41}“सप्पा प्रकार इन धरती मा रेंगसावाळेर जन्तु घिनौना आव; अव तिनकु आग बाळुल.

\VS{42}धरती मा रेंगसावाळेर दा टु यास व्हाट्टा या नाक कालगोळ मा ईरताव, अवरी नीव तिनबाळेतीर; यतिकी अव घिनौना आव.

\VS{43}नीव यातोदारा प्रकार इन रेंगसावाळेर जन्तु उन द्वारा तान तान इक घिनौना माळबाळेतीर; अदिक न अऊर द्वारा तान इक अशुद्ध माळकु अपवित्र ठहरूसेतीर.

\VS{44}यतिकी ना नीम्द परमेश्वर यहोवा हुईन; ई कारण खुद इक शुद्ध माळकु पवित्र बन्सकु ईरी, यतिकी ना पवित्र आईन. इदुरसाटी नीव यातोदारा भी प्रकार इन रेंगसावाळेर जन्तु उन द्वारा जो धरती मा नळुताव तान तान इक अशुद्ध माळबाळेतीर.

\VS{45}यतिकी ना आ यहोवा हुईन जो नीमी मिस्त्र द्याश टु इदुरसाटी तेगुकु तंदीन कि नीम्द परमेश्वर ठहरूसाईन; इदुरसाटी नीव पवित्र बन्सी, यतिकी ना पवित्र आईन.”


\par }{\PP \VS{46}पशु गोळ, पक्षिगोळ, अदिक सप्पा नीर दा ईरावाळेर प्राणीगोळ, अदिक धरती मा सप्पा रेंगसावाळेर प्राणीगोळ्द बारा दा ईदा व्यवस्था आद,

\VS{47}कि शुद्ध अशुद्ध अदिक तिनालायक या बिन तिनालायक जीवधारीगोळ दा भेद माळकु आगुल.




\par }\Chap{12}{\SH बारतपण इन शुद्धीकरण इन विधी
\par }
{\PP \VerseOne{1}बाक यहोवा मूसा से अंदुन,

\VS{2}“इस्राएलीगोळ से अन: जो आर्त व्हाट्या दी ईरूल अदिक आकीन पारगोळ ईरूल, रा आक येळ दिन ताका अशुद्ध ईत्तार; या प्रकार देल आक व्हार्या आगकु ईरतार हांग अच अशुद्ध ईर पायजे.”

\VS{3}अदिक आठवा दिशी चिग्द उन खतना माळकु आगुल.

\VS{4}बाक आक आर्त तान खुन होगोद स्त्राव दा टु शुद्ध आगोर साटी तेत्तीस दिन ईरूल; अदिक यागासताका आकीन शुद्ध आगोद दिन पुरा न आगुल आगासताका आक न रा यातोदारा पवित्र जागा दा प्रवेश माळुल.


\par }{\PP \VS{5}अदिक अगर आकी पोर आत, रा मासीक पाळी इन होती ह्यांग आक ईरतोगोर हांग अच आक चौदा दिन अशुद्ध ईरूल; आकी तान रकत स्त्राव दा टु शुद्ध आगोर साटी छैसठ दिन हत्याव.


\par }{\PP \VS{6}“याग आकीन शुद्ध आगोद दिन पुरा आगुल, आग चाहे आकी पार आगुल या बाक पोर, आक होमबली इन साटी ऊंद वर्ष इन म्यांडा अन्द पाड्डा, अदिक पापबली इन साटी कबूतर इन ऊंद पाड्डा या पंडुकी, भेंटमाळोद तम्बू उन दरवाजा मा याजक उन हात्ती तरूल.”

\VS{7}आग याजक अवरी यहोवा अन्द मुंद भेंट येर्सकु आकीन साटी प्रायश्चित माळुल; अदिक आक तान मासीक पाळी इन अशुद्धता बिटकु शुद्ध ठहरूस्यार. “याता आर्त इक पार या पोर पैदा आगुल आंदुर साटी ईदा व्यवस्था आद.”


\par }{\PP \VS{8}अदिक अगर आव म्यांडा कोळदुर दा असमर्थ ईरूल, रा येढ्ढ पंडुकी या कबूतर इन येढ्ढ पाड्डा, ऊंद रा होमबली अदिक दुसरा पापबली इन साटी कोळुल; अदिक याजक आकीन साटी प्रायश्चित माळुल, आग आक शुद्ध ठहरूस्यार.




\par }\Chap{13}{\SH चर्म रोग इन बारा दा नियम
\par }
{\PP \VerseOne{1}बाक यहोवा मूसा अदिक हारून से अंदुन,

\VS{2}“याग यावारा मंळसा अन्द मय इन तोगुल दा सुजन या चट्टा या दाग ईरूल, अदिक इदुर देल आऊन तोगुल दा कोळ इन व्याधि इन घाई येनारा कांळ्सकु बिळुल रा आऊक हारून याजक उन हात्ती या आऊन पार जो याजक आन, आंदुर दा टु यारीकारा हात्ती ओईल.

\VS{3}याग याजक आऊन तोगुल इन चट्टा अक नोळुल, अदिक अगर आ चट्टा अन जागा अन्द चुट्टीगोळ बिळेव आगेग्याव अदिक चट्टा तोगुल देल गहरा कांळ्सकु बिळुल, रा आव जान्स कोमुल कि कोढ़ इन चट्टा हुव; अदिक याजक आ मंळसा अक नोळकु आऊक अशुद्ध ठहरूसुल.

\VS{4}पर अगर अद चट्टा आऊन तोगुल दा बिळीद ईरूल, लेकीन तोगुल देल गयरा कांळ्सबाळुल, अदिक अलेव चुट्टी बिळेव हैलेच, रा याजक आऊक येळ दिन ताका अलग माळकु ईटुल;

\VS{5}अदिक सातवा दिशी याजक आऊक नोळुल, अदिक अगर अद चट्टा ह्यांग चा हांग अच कांळ्सुल अदिक आऊन तोगुल दा फैलुसकु ईरबाळुल, रा याजक आऊक मात्त येळ दिन ताका अलग माळकु ईटुल;

\VS{6}अदिक सातवा दिशी याजक आऊक मात नोळुल, अदिक अगर नोळुल कि चट्टा अन चमक कम आद अदिक चट्टा तोगुल मा फैलुसकु हैलेच, रा याजक आऊक शुद्ध ठहरूसुल; यतिकी आऊन रा तोगुल दा सिर्फ चट्टा आद; अदिक आव तान कपळा तोळुकु शुद्ध आगेगुल.

\VS{7}पर अगर याजक उन आ जाच इन बाद्दा यदुर दा आव शुद्ध ठहरूसकु आगीदुन, अद चट्टा आऊन तोगुल मा हापाळ फैलुसेग्याद, रा आव बाक याजक उक तोर्सकु आगुल;

\VS{8}अदिक अगर याजक उक कांळ्सुल कि चट्टा तोगुल दा फैलुसेग्याद, रा आव आऊक अशुद्ध ठहरूसुल; यतिकी अद कोढ़ अच हुन.


\par }{\PP \VS{9}“अगर कोढ़ इन घाई चट्टा यातोदारा मंळसा अक ईरूल, रा आऊक याजक उन हात्ती पोहचुस्कु आगुल;

\VS{10}अदिक याजक आऊक नोळुल, अदिक अगर अद सुजन आऊन तोगुल दा बिळीद आगुल, अदिक अदुर कारण चुट्टी भी बिळेव कांळ्सुल, अदिक आ सुजन दा बिना तोगुल इन मास ईरूल,

\VS{11}रा याजक जानसुल कि आऊन तोगुल दा हाळोद कोढ़ आद, इदुरसाटी आव आऊक अशुद्ध ठहरूसुल; अदिक बंद ईटबाळुल, यतिकी आव रा अशुद्ध आन.

\VS{12}अदिक अगर कोढ़ यावारा मंळसा अन्द तोगुल दा ईल ताका फैलुसेगुल, कि येल्यारा भी याजक नोळुल रोगी इन ताल्ला टु तरकाल ताका कोढ़ पुरा तोगुल इक जकळुस कोंडाद,

\VS{13}रा याजक ध्यान देल नोळुल, अदिक अगर कोढ़ आऊन पुरा मय इक जकळुस कोंडाद, रा आव आ मंळसा अक शुद्ध ठहरूसुल; अदिक आऊन मय जो बिलकुल बिळीद आगेग्याद आव शुद्ध अच ठहरूसुल.

\VS{14}पर याग आऊन दा बिना तोगुल इन मास कांळ्सकु बिळुल, आग रा आव अशुद्ध ठहरूस्यान.

\VS{15}अदिक याजक बिना तोगुल इन मास इक नोळकु आऊक अशुद्ध ठहरूसुल; यतिकी हांगा बिना तोगुल इन मास अशुद्ध अच ईरतद; अद कोढ़ हुन.

\VS{16}पर अगर अद बिना तोगुल इन मास बाक बिळीद आगेदीत, रा आव मंळसा याजक उन हात्ती होटोगुल,

\VS{17}अदिक याजक आऊक नोळुल, अदिक अगर अद चट्टा दुबारा मात्त बिळीद आगेत्याद, रा याजक रोगी इक शुद्ध जान्सुल; आव शुद्ध आन.


\par }{\PP \VS{18}“बाक अगर यावारा मंळसा अन्द तोगुल दा फ्वाळा आगकु चंगा आगेग्यान,

\VS{19}अदिक फ्वाळा अन्द जागा दा बिळीद सुजन या क्याचांद घाई बिळीद दाग ईरूल, रा अद याजक उक तोर्सकु आगुल;

\VS{20}अदिक याजक आ सुजन इक नोळुल, अदिक अगर अद तोगुल देल गयरा कांळ्सकु बिळुल, अदिक अदुर चुट्टी भी बिळेव आगीदाव, रा याजक ईद जान्सकु आ मंळसा अक अशुद्ध ठहरूसुल; यतिकी अद कोढ़ इन चट्टा हुन जो फ्वाळा दा टु वडुकु होटाद.

\VS{21}लेकीन अगर याजक नोळुल कि अदुर्दा बिळीद चुट्टी हैलेच, अदिक अद तोगुल देल गयरा हैलेच, अदिक अदुर्द चमक कम आगेग्याद, रा याजक आ मंळसा अक येळ दिन ताका बंद माळकु ईटुल.

\VS{22}अदिक अगर अद चट्टा आ समय ताका तोगुल दा खराखुरा फैलुसेगुल, रा याजक आ मंळसा अक अशुद्ध ठहरूसुल; यतिकी अद कोढ़ इन चट्टा हुन.

\VS{23}लेकीन अगर अव दाग फैलुसालव अदिक तान जागा मा का बन्सकु ईरताव, रा अद फ्वाळा अन्द दाग हुन; याजक आ मंळसा अक शुद्ध ठहरूसुल.


\par }{\PP \VS{24}“बाक अगर यावारा मंळसा अन्द तोगुल दा होत्‍तोद घाव ईरूल, अदिक आ होतकु घाव दा बिना तोगुल इन दाग क्याचांद आगतेला बिळीद या बिळीद अच आगेगुल,

\VS{25}रा याजक आऊक नोळुल, अदिक अगर आ दाग दाकळव चुट्टी बिळेव आगेग्याव अदिक अद तोगुल से गयरा कांळ्सकु बिळुल, रा अद कोढ़ हुन; जो आ होतकु दाग दा टु वडुकु होटाद; याजक आ मंळसा अक अशुद्ध ठहरूसुल; यतिकी आऊन दा कोढ़ इन चट्टा आद.

\VS{26}पर अगर याजक नोळुल, कि दाग दा बिळीद चुट्टी हैलेच अदिक न अद तोगुल से येनु गयरा हैलेच, अदिक अदुर्द चमक कम आगेग्याद, रा याजक आऊक येळ दिन ताका अलग माळकु ईटुल,

\VS{27}अदिक सातवा दिशी याजक आऊक नोळुल, अदिक अगर अद तोगुल दा फैलुसेग्याद, रा आव आ मंळसा अक अशुद्ध ठहरूसुल; यतिकी आऊक कोळ इन चट्टा आद.

\VS{28}लेकीन अगर अद दाग तोगुल दा ईला फैलुसीदाद अदिक तान जागा मा यल इन अल बन्सकु ईरूल, अदिक अदुर्द चमक कम आगेग्याद, रा अद होतदुर कारण बातकु आद, याजक आ मंळसा अक शुद्ध ठहरूसुल; यतिकी अद दाग होतदुर कारण देल आद.


\par }{\PP \VS{29}“बाक अगर यावारा गंळ्स या आर्त इन ताल्ला मा, या गंळ्स उन दाढ़ी दा चट्टा ईरूल,

\VS{30}रा याजक चट्टा अक नोळुल, अदिक अगर अद तोगुल से गयरा कांळ्सकु बिळुल, अदिक अदुर दा भुरा-भुरा पतला चुट्टी ईरूल, रा याजक आ मंळसा अक अशुद्ध ठहरूसुल; अद चट्टा चर्मरोग, मतलब ताल्ला या दाढ़ी इन कोढ़ हुन.

\VS{31}अदिक याजक चर्मरोग अन्द चट्टा अक नोळुल, कि अद तोगुल से गयरा हैलेच अदिक अदुर्दा करेव-करेव चुट्टी हैलेच, रा याजक चर्मरोग अन्द रोगी इक येळ दिन ताका अलग माळकु ईटुल,

\VS{32}अदिक सातवा दिशी याजक चट्टा अक नोळुल, आग अगर चर्मरोग फैलुसकु ईला ईरूल, अदिक अदुर्दा भुरा-भुरा चुट्टी ईला ईरूल, अदिक चर्मरोग तोगुल से गयरा कांळ्सकु ईला बिळुल,

\VS{33}रा आ मंळसा अक मुंडन माळकु आगुल, लेकीन यल चर्मरोग आग्याद अल मुंडन माळकु आग बाळुल; अदिक याजक आ चर्मरोग हतकु मंळसा अक अदिक भी येळ दिन ताका अलग माळुल;

\VS{34}अदिक सातवा दिशी याजक चर्मरोग अक नोळुल, अदिक अगर अद चर्मरोग तोगुल दा फैलुस्कु हैलेच अदिक तोगुल से गयरा कांळ्सकु बिळाल, रा याजक आ मंळसा अक शुद्ध ठहरूसुल; अदिक आव तान कपळा वगुकु शुद्ध ठहरूसुल.

\VS{35}पर अगर आऊन शुद्ध ठहरूसोद बाद्दा चर्मरोग तोगुल दा थ्वाळासा भी फैलुसुल,

\VS{36}रा याजक आऊक नोळुल, अदिक अगर अद तोगुल दा फैलुसकु ईरूल, रा याजक भुरा चुट्टी इक ढुंढ्स बाळुल, यतिकी आ मंळसा अशुद्ध आन.

\VS{37}लेकीन अगर आऊन नजर दा अद चर्मरोग ह्यांग इन हांग बन्सकु ईरूल, अदिक अदुर्दा करेव-करेव चुट्टी जमस्कु ईरूल, रा आव जान्सुल कि दाग वळ्लीद आगेग्याद, अदिक आ मंळसा शुद्ध आन; याजक आऊक शुद्ध अच ठहरूसुल.


\par }{\PP \VS{38}“बाक अगर यावारा गंळ्स या आर्त इन तोगुल दा बिळेव दाग ईरूल,

\VS{39}रा याजक नोळुल, अदिक अगर आऊन तोगुल दा अव दाग कम बिळेव ईरूल, रा आव जान्सुल कि आऊन तोगुल दा होटकु दाद अच हुन; आ मंळसा शुद्ध ठहरूसुल.


\par }{\PP \VS{40}“बाक या मंळसा अन्द ताल्ला अन्द चुट्टीगोळ झळसेग्याव, रा जान्सेतीर कि आव टकला रा आन लेकीन शुद्ध आन.

\VS{41}अदिक यावारा मंळसा अन्द ताल्ला अन्द मुंदळव चुट्टी झळसेग्याव, रा आव ताल्ला देल रा टकला आन लेकीन शुद्ध आन.

\VS{42}लेकीन अगर टकला ताल्ला मा या टकला ह्याणा मा क्याचांद बिळीद चट्टा ईरूल, रा जान्सेतीर कि अद आऊन टकला ताल्ला या टकला ह्याणा मा होटकु कोढ़ हुन.

\VS{43}इदुरसाटी याजक अदरी नोळुल, अदिक अगर चट्टा अन्द सुजन आऊन टकला ताल्ला या टकला माथा मा हिंग लाली हुळकु बिळीद ईरूल जसा चमळी इन कोढ़ दा ईरतद,

\VS{44}रा आ मंळसा कोढ़ी आन अदिक अशुद्ध आन; अदिक याजक आऊक जरूर अशुद्ध ठहरूसुल; यतिकी अद चट्टा आऊन ताल्ला मा आद.


\par }{\PP \VS{45}“यारदा ई चट्टा ईरूल आ कोढ़ी इन कपळा हरकु अदिक ताल्ला अन्द चुट्टी बगरूस्कु ईरूल, अदिक आव तान म्याकळोद टुट्टी इक मुचकु अशुद्ध-अशुद्ध कारूतेला ईरूल.

\VS{46}यास दिन ताका अद चट्टा आऊन दा ईरूल आस दिन ताका आव रा अशुद्ध ईत्तान; अदिक आव अशुद्ध ठहरूसकु ईरूल; इदुरसाटी आव आबना अच ईरूल, आऊन ईरोद जागा छावनी इन व्हार्या ईरूल.


\par }{\SH कपळा या तोगुल इन वस्तु उन कोढ़
\par }
{\PP \VS{47}“बाक या कपळा दा कोढ़ इन चट्टा ईरूल, चाहे अद कपळा ऊन इन ईरूल या सन इन,

\VS{48}अद चट्टा चाहे आ सनी या ऊन इन कपळा अन्द होल्द ईरूल या बन्सकु ईरूल, या अद चट्टा तोगुल दा या तोगुल इन माळकु यातोदारा वस्तु दा ईरूल,

\VS{49}अगर अद चट्टा यातोदारा कपळा अन्द चाहे होल्द ईरूल चाहे बन्सकु ईरूल, या तोगुल दा या तोगुल इन यातोदारा वस्तु दा हिवरा ईरूल या क्याचाँद सा ईरूल, रा जान्सेतीर कि अद कोढ़ इन चट्टा हुंद अदिक अद याजक उक तोर्सकु आगुल.

\VS{50}अदिक याजक चट्टा अक नोळुल, अदिक चट्टा हतकु आ वस्तु उक येळ दिन इन साटी अलग माळुल;

\VS{51}अदिक सातवा दिशी आव आ चट्टा अक नोळुल, अदिक अगर अद कपळा अन्द चाहे होल्द ईरूल चाहे बन्सकु ईरूल, या तोगुल दा या तोगुल इन माळ्द यातोदारा वस्तु दा फैलुस्कु ईरूल, रा जान्सेतीर कि चट्टा हानिकारक कोळ हुंद, इदुरसाटी अद वस्तु , चाहे ह्यांगारा क्याल्सा दा येती न बरबाळुल, तो भी शुद्ध ठहरूसीत.

\VS{52}आव आ कपळा अक अदुर्द ताना या बाना दा अद चट्टा ईरूल, चाहे अद ऊन इन ईरूल चाहे सनी इन ईरूल, या तोगुल इन, या तोगुल इन वस्तु ईरूल, अदरी होताकबुळुल, अद चट्टा हानिकारक कोढ़ इन हुंद; अद वस्तु बेक्की दा होताक्कु आगुल.


\par }{\PP \VS{53}“अगर याजक नोळुल कि अद चट्टा आ कपळा अन्द होल्द या बन्सकु, या तोगुल इन वस्तु दा फैलुसकु हैलेच,

\VS{54}रा या वस्तु दा चट्टा ईरूल अदरी तोळोद आग्या याजक कोळुल, आग आऊक मात्त येळ दिन ताका अलग माळकु ईट्टुल;

\VS{55}अदिक आऊन तोळदुर बाद्दा याजक आऊक नोळुल, अदिक अगर चट्टा अन्द न रा रंग बदलुसकु ईरूल, अदिक न चट्टा फैलुसकु ईरूल, रा जान्सेतीर कि अद अशुद्ध आद; अदरी बेक्की दा होताकेतीर, यतिकी चाहे अद चट्टा बुळ्क चाहे म्याकुच ईरूल तो भी अद फैलुसावाळा चट्टा हुन.

\VS{56}पर अगर याजक नोळुल, कि आऊन तोळदुर बाद्दा चट्टा अन्द चमक कम आगेग्याद, रा आव अदरी कपळा अन्द चाहे होल्द चाहे बन्सकु दा टु, या तोगुल दा टु हरूकु तेगुल;

\VS{57}अदिक अगर अद चट्टा आग भी आ कपळा अन्द होल्द या बन्सकु दा, या तोगुल इन आ वस्तु दा कांळ्सकु बिळुल, रा जान्सेतीर कि अद वोळकु होळ्त चट्टा हुंद; अदिक यदुर्दा अद चट्टा ईरूल अदरी बेक्की दा होताकेतीर.

\VS{58}अगर आ कपळा देल अदुर्द होल्द या बन्सकु दा चट्टा ईरूल, या तोगुल इन जो वस्तु ईरूल अदरी याग तोळुकु आगुल अदिक चट्टा होगतेला ईरूल, रा अद दुसरा घन तोळुकु शुद्ध ठहरूसुल.”


\par }{\PP \VS{59}ऊन या सनी इन कपळा अन्द होल्द या बन्सकु दा, या तोगुल इन यातोदारा वस्तु दा जो कोढ़ इन चट्टा ईरूल अदुर शुद्ध अदिक अशुद्ध ठहरूसोद ईदा व्यवस्था हुंद.




\par }\Chap{14}{\SH कोढ़ देल शुद्ध ठहरूसकु आगोद
\par }
{\PP \VerseOne{1}बाक यहोवा मूसा से अंदुन,

\VS{2}“कोढ़ी इन शुद्ध ठहरूसोद व्यवस्था ईद हुन., आव याजक उन हात्ती पोहचुस्कु आगुल;

\VS{3}अदिक याजक छावनी इन व्हार्या होगुल, अदिक याजक आ कोढ़ी इक नोळुल, अदिक अगर आऊन कोढ़ इन चट्टा चंगा आग्याद,

\VS{4}रा याजक आग्या कोळुल कि शुद्ध ठहरूसावाळा साटी येढ्ढ शुद्ध अदिक जीत्ता पक्षी, देवदार इन हुळ्ली, अदिक क्याचाँद रंग इन कपळा अदिक जूफा अन मार्र ईव सप्पा हुळकु होगुल;

\VS{5}अदिक याजक आग्या कोळुल कि ऊंद पक्षी वाहुसतेला नीर इन म्याकुच मुण्ण इन भांडा दा बलि माळकु आगुल.

\VS{6}आग अद जीत्ता पक्षी इक देवदार इन हुळ्ली अदिक क्याचाँद रंग इन कपळा अदिक जूफा अन मार्र ईव सप्पा अक हुळकु ऊंद सांगुळ आ पक्षी इन रकत दा जो वाहुसतेला नीर इन म्याकुच बलि माळकु आग्याद;

\VS{7}अदिक कोढ़ देल शुद्ध ठहरूसावाळा मा येळ घन सिप्सकु आऊक शुद्ध ठहरूसुल, आग आ जीत्ता पक्षी इक मैदान दा बिटबुळुल.”

\VS{8}अदिक शुद्ध ठहरूसावाळा तान कपळागोळ इक तोळुल, अदिक सप्पा चुट्टी बोळस्कु नीर देल मय तोळुल, आग आव शुद्ध ठहरूस्यान; अदिक अदुर बाद्दा आव छावनी दा बरूल, लेकीन येळ दिन ताका ड्यारा टु व्हार्या अच ईरूल.

\VS{9}अदिक येळवा दिशी आव ताल्ला, दाढ़ी अदिक भौऊ उन सप्पा चुट्टी मुंडुसुल, अदिक सप्पा अंग मुंडन माळसुसुल, अदिक तान कपळागोळ इक तोळुल, अदिक नीर देल मय तोळुल, आग आव शुद्ध ठहरूस्यान.


\par }{\PP \VS{10}“आठवा दिशी आव येढ्ढ तंदरूस्त म्यांडा अन्द पाड्डागोळ, अदिक ऊंद वर्ष इन तंदरूस्त म्यांडा अन्द पाड्डा, अदिक अन्नभेट इन साटी याण्णा देल हचकु एपा अन्द अईद किलो मैदा, अदिक आरधा लीटर याण्णा तरूल.

\VS{11}अदिक शुद्ध ठहरूसावाळा याजक ई वस्तुगोळ सांगुळ आ शुद्ध आगावाळा मंळसा अक यहोवा अन्द मुंद भेंटमाळोद तम्बू उन द्वार मा निदुरकु ईरूल.”

\VS{12}आग याजक ऊंद म्यांडा अन्द पाड्डा हुळकु दोषबली इन साटी अदरी अदिक आरधा लीटर इन आसपास याण्णा अक हात्ती तरूल, अदिक ईव येढ्ढु उक हालुसोद भेंट इन साटी यहोवा अन्द मुंद हालुसुल;

\VS{13}अदिक आव आ म्यांडा अन्द पाड्डा अक अदा जागा दा यल अद पापबली अदिक होमबली पशुगोळ्द बलिदान माळतेला ईरूल, मतलब पवित्र जागा दा बलिदान माळुल; यतिकी जसा पापबली याजक उन निज भाग आदीत हांग अच दोषबली भी आऊन दा निज भाग ठहरूसीत; आव परमपवित्र आन.

\VS{14}आग याजक दोषबली इन रकत दा टु थ्वाळासा हुळकु शुद्ध ठहरूसावाळा अन्द ऊजवा कीव इन ताल्ला मा, अदिक आऊन ऊजवा कय अदिक ऊजवा कय इन बेल्लगोळ मा हचुल.

\VS{15}आग याजक आ लोज तीम याण्णा दा टु थ्वाळासा हुळकु तान डाक्या कय इन हथेली मा हाकुल,

\VS{16}अदिक याजक तान ऊजवा कय इन बेल्ल इक तान डाक्या हथेली इन याण्णा दा डोब्सकु आ याण्णा दा टु येनारा तान बेल्लगोळ देल यहोवा अन्द मुंद येळ घन सिपसुल.

\VS{17}अदिक जो याण्णा आऊन हथेली मा ईतोदित याजक अदुर दा टु येनारा शुद्ध आगावाळा अन्द ऊजवा कीव इन ताल्ला मा, अदिक आऊन ऊजवा कय अदिक ऊजवा काल इन बेल्लगोळ मा दोषबली इन रकत इन म्याकुच हचुल;

\VS{18}अदिक जो याण्णा याजक उन हथेली मा ईतोदित अदरी आव शुद्ध आगावाळा अन्द ताल्ला मा हाक्क बुळुल. अदिक याजक आऊन साटी यहोवा अन्द मुंद प्रायश्चित माळुल.


\par }{\PP \VS{19}याजक पापबली इक भी येर्सकु आऊन साटी जो तान अशुध्दता देल शुद्ध आगावाळा ईरूल प्रायश्चित माळुल; अदिक आऊन बाद्दा होमबली पशु उन बलिदान माळकु

\VS{20}अन्नभेट सांगुळ वेदी मा येरसुल अदिक याजक आऊन साटी प्रायश्चित माळुल, अदिक आव शुद्ध ठहरूस्यान.


\par }{\PP \VS{21}“लेकीन अगर आव गरीब ईरूल अदिक येनारा तरोर साटी आऊन हात्ती पूंजी ईला ईरूल, रा आव तान प्रायश्चित माळसुसोर साटी, हालुसोद साटी म्यांडा अन्द पाड्डा दोषबली इन साटी, अदिक याण्णा देल हतकु एपा अईद किलो मैदा अन्नभेट माळकु, अदिक आरधा किलो याण्णा तरूल;

\VS{22}अदिक येढ्ढ पंडुक, या कबूतर इन येढ्ढ पाड्डा तरूल, जो आव तर सकुल; अदिक इदुर दा टु ऊंद रा पापबली इन साटी अदिक दुसरा होमबली इन साटी ईरूल.

\VS{23}अदिक आठवा दिशी आव ई सप्पा अक तान शुद्ध ठहरूसोर साटी भेंटमाळोद तम्बू उन द्वार मा, यहोवा अन्द मुंद, याजक उन हात्ती तरूल;

\VS{24}आग याजक आ आरधा किलो याण्णा अदिक दोषबलीवाळा म्यांडा अन्द पाड्डा अक हुळकु हालुसोद भेंट इन साटी यहोवा अन मुंद आळगाळसुल.

\VS{25}बाक दोषबली इन म्यांडा अन्द पाड्डा अन बलिदान माळकु आगुल; अदिक याजक अदुर रकत दा टु थ्वाळासा हुळकु शुद्ध ठहरूसावाळा अन्द ऊजवा कीव इन ताल्ला मा, अदिक आऊन ऊजवा कय अदिक ऊजवा काल इन अंगूठागोळ मा हचुल.

\VS{26}बाक याजक आ याण्णा दा टु थ्वाळासा तान डाक्या कय इन हथेली मा हाक्कु,

\VS{27}तान ऊजवा कय इन बेल्ल देल तान डाक्या हथेली माकळोद याण्णा दा टु याजक थ्वाळासा यहोवा अन्द मुंद येळ घन सिपसुल;

\VS{28}बाक याजक तान हथेली माकळोद याण्णा दा टु येनारा शुद्ध ठहरूसावाळा अन्द ऊजवा कीव इन ताल्ला मा, अदिक आऊन ऊजवा कय अदिक ऊजवा काल इन बेल्लगोळ, मा दोषबली इन रकत इन जागा मा हचुल.

\VS{29}अदिक जो याण्णा याजक उन हथेली मा ईतोगुल अदरी आव शुद्ध ठहरूसावाळा साटी यहोवा अन्द मुंद प्रायश्चित माळोर साटी कीव इन क्वाना मा हाक्क बुळुल.

\VS{30}आग आव पंडुक या कबूतर इन पाड्डागोळ दा टु जो आव तर सकीदान ऊंद पाड्डा अक येरसुल,

\VS{31}मतलब जो पक्षी आव तर सकीदान, अदुर दा टु ऊंद पाड्डा अक पापबली इन साटी अदिक अन्नभेट सांगुळ दुसरा अक होमबली इन साटी येरसुल; ई रीती देल याजक शुद्ध ठहरूसावाळा अन्द साटी यहोवा अन्द मुंद प्रायश्चित माळुल.

\VS{32}यारी कोढ़ इन चट्टा आग्याव, अदिक आऊन ईट पूंजी ईला ईरूल कि आव शुद्ध ठहरूसोद सामान तर सकुल, रा आऊन साटी ईदा व्यवस्था आद.”


\par }{\SH भवन इन कोढ़
\par }
{\PP \VS{33}बाक यहोवा मूसा अदिक हारून से अंदुन,

\VS{34}“याग नीव लॉकुर कनान द्याश दा पोहचुसीर, यारी ना नीम्द खुद इन भूमी आगोर साटी नीमी कोळतीन, आ समय अगर ना कोढ़ इन चट्टा नीम्द अधिकार इन यातोदारा मान्ना दा तोरसाईन,

\VS{35}रा यार्द अद मान्ना ईरूल आव बनकु याजक उक हेळ बुळुल कि नानी हिंग कांळ्सकु बिळतद कि मान्ना दा मान्सी यावारा चट्टा आद.

\VS{36}आग याजक आग्या कोळुल कि आ मान्ना दा चट्टा नोळोर साटी नांद होगोर से पयला अदरी खाली माळी, ईलारा हिंग ना आगुल कि जो येनारा मान्ना दा ईरूल सब अशुद्ध ठहरूसुल; अदिक ईदुर बाद्दा याजक मान्ना नोळली बुळ्क होगुल.

\VS{37}आग आव आ चट्टा अक नोळुल; अदिक अगर अद चट्टा मान्ना अन्द दिवारगोळ मा हिवरा-हिवरा या क्याचाँद-क्याचाँद मान्सी अगुळकु लकीरगोळ्द रूप दा ईरूल, अदिक ईव लकीरगोळ दिवार दा खोल कांळ्सकु बिळतद,

\VS{38}रा याजक मान्ना टु व्हार्या द्वार मा होगकु मान्ना अक येळ दिन ताका बंद माळकु ईट्टुल.

\VS{39}अदिक येळवा दिशी याजक बनकु नोळुल; अदिक अगर अद चट्टा मान्ना अन्द दिवारगोळ मा फैलुस्कु ईरूल,

\VS{40}रा याजक आग्या कोळुल कि या कल्लगोळ इक चट्टा आद अदरी तेगुकु नगर टु व्हार्या यातोदारा अशुद्ध जागा दा भीळ बुळुल;

\VS{41}अदिक आव मान्ना अन्द बुळ्क इन बुळ्क नाकु दी वरपुसुल, अदिक अद वरपुस्द मुण्ण नगर इन व्हार्या यातोदारा अशुद्ध जागा दा हाक्कु आगुल;

\VS{42}अदिक आ कल्लगोळ जागा दा अदिक दुसरा कल्ल हुळकु हचुल अदिक याजक ताजा गारा हुळकु मान्ना अन्द जुळाई माळुल.


\par }{\PP \VS{43}“अगर कल्लगोळ तेगुकु आगोद अदिक मान्ना अन्द वरपुस्द जुळाई अदिक पोचकु आगोद बाद्दा अद चट्टा बाक मान्ना दा मात्त होळुल,

\VS{44}रा याजक बनकु नोळुल; अदिक अगर अद चट्टा मान्ना दा फैलुसेग्याद, रा आव जान्स कोमुल कि मान्ना दा हानिकारक कोढ़ आद; अद मान्ना अशुद्ध आद.

\VS{45}अदिक अद सप्पा गारा सांगुळ कल्ल, हुळ्ली अदिक मान्ना अक अगुळकु केडु बुळुल; अदिक आ सप्पा वस्तुगोळ इक नेगुकु नगर टु व्हार्या यातोदारा अशुद्ध जागा मा भिळसुस बुळुल.

\VS{46}अदिक यागासताका अद मान्ना बंद ईरूल आगासताका अगर यावारा अदुर्दा होगुल रा आव द्यावगाताका अशुद्ध ईरूल;

\VS{47}अदिक जो यावारा आ मान्ना दा मिंगुल आव तान कपळागोळ इक तोळुल; अदिक जो यावारा आ मान्ना दा येनारा तिनुल आव भी तान कपळागोळ इक तोळुल.


\par }{\PP \VS{48}“पर अगर याजक बनकु नोळुल कि यागी टु मान्ना लिपस्कु आग्याद आगी टु अदुर्दा चट्टा फैलुसीदिल, रा ईद जान्सकु कि अद चट्टा दुर आगेग्याद, मान्ना अक शुद्ध ठहरूसुल.

\VS{49}अदिक आ मान्ना अक पवित्र माळोर साटी येढ्ढ पक्षी, देवदार इन हुळ्ली, क्याचाँद रंग इन कपळा अदिक जूफा अन मार्र तरूल,

\VS{50}अदिक ऊंद पक्षी वाहुसतेला नीर इन म्याकुच मुण्ण इन बर्तन दा बलिदान माळुल,

\VS{51}आग अद देवदार मार्र इन हुळ्ली, क्याचाँद रंग इन कपळागोळ अदिक जूफा अदिक जीत्ता पक्षी ई सप्पा अक हुळकु बलिदान माळ्द पक्षी इन रकत दा अदिक वाहुसतेला नीर दा मुळकुस बुळुल, अदिक आ मान्ना मा येळ घन सिपसुल.

\VS{52}ईद प्रकार अद पक्षी इन रकत, अदिक वाहुसतेला नीर, अदिक जीत्ता पक्षी, अदिक देवदार मार्र इन हुळ्ली, अदिक जूफा अदिक क्याचाँद रंग इन कपळा अन्द द्वारा मान्ना अक पवित्र माळुल;

\VS{53}आग आव जीत्ता पक्षी इक नगर टु व्हार्या मैदान दा बिट्ट बुळुल; ईदा रीती देल आव मान्ना अन्द साटी प्रायश्चित माळुल, आग आव शुद्ध ठहरूस्यान.”


\par }{\PP \VS{54}सप्पा प्रकार इन कोढ़ इन चट्टा, अदिक सेंहुएँ,

\VS{55}अदिक कपळा, अदिक मान्ना अन्द कोढ़,

\VS{56}अदिक सुजन, अदिक फ्वाळा, अदिक दाग इन बारा दा,

\VS{57}शुद्ध अदिक अशुद्ध ठहरूसोद शिक्षा कोळोद व्यवस्था ईदा हुंद. सप्पा प्रकार इन कोढ़ इन व्यवस्था ईदा हुंद.




\par }\Chap{15}{\SH मय दा टु वाहुसोद अशुद्ध स्त्राव
\par }
{\PP \VerseOne{1}बाक यहोवा मूसा अदिक हारून से अंदुन,

\VS{2}“इस्राएलीगोळ से अनी कि या-या गंळ्स उन मय दा टु स्त्राव होगुल, रा आव स्त्राव इन कारण देल अशुद्ध ठहरूसुल.

\VS{3}अद चाहे वाहुसतेला ईरूल, चाहे वाहुसोद बंद भी ईरूल, तो भी आऊन अशुध्दता बनस्कु ईत्तीत.

\VS{4}यारी स्त्राव ईरूल आव या-या बिछौना मा मिंगुल अद अशुद्ध ठहरूसुल. या वस्तु मा आव कुरतान अद भी अशुध्द ठहरूसुल.

\VS{5}अदिक जो यावारा आऊन हासक्या अक मुटुल आव तान कपळागोळ इक तोळुकु नीर देल मय तोळुल, अदिक द्यावगाताका अशुद्ध ठहरूसकु ईरूल.

\VS{6}अदिक यार दा स्त्राव ईरूल अदिक आव या वस्तु मा कुर्तकु ईरूल, अदुर मा जो यावारा कुरूल आव तान कपळागोळ इक तोळुकु नीर देल मय तोळुल, अदिक द्यावगाताका अशुद्ध ठहरूसकु ईरूल.

\VS{7}अदिक यारदा स्त्राव ईरूल आऊन से जो यावारा मुटकु आगुल आव तान कपळागोळ इक तोळुकु नीर देल मय तोळुल अदिक द्यावगाताका अशुद्ध ईरूल.

\VS{8}अदिक यारदा स्त्राव ईरूल अगर आव यातोदारा शुद्ध मंळसा मा ऊगळुल, रा आव तान कपळागोळ इक तोळुकु नीर देल मय तोळुल, अदिक द्यावगा ताका अशुद्ध ईरूल.

\VS{9}अदिक यारदा स्त्राव ईरूल आव सवारी या वस्तु मा कुरूल अद अशुद्ध ठहरूसुल.

\VS{10}अदिक जो यावारा यातोदारा वस्तु उक जो आऊन ल्‍यालमा ईटकु ईरूल मुटुल, आव द्यावगाताका अशुद्ध ईरूल; अदिक जो यावारा हिंग यातोदारा वस्तु उक नेगुल आव तान कपळागोळ इक तोळुकु नीर देल मय तोळुल, अदिक द्यावगाताका अशुद्ध ईरूल.

\VS{11}अदिक यारदा स्त्राव ईरूल आव यावारा वळ्लीद मंळसा अक बिना कय तोळुकु मुटुल रा आ मंळसा तान कपळागोळ इक तोळुकु नीर देल मय तोळुल, अदिक द्यावगाताका अशुद्ध ईरूल.

\VS{12}अदिक यारदा स्त्राव ईरूल आव मुण्ण इन यातोदारा बर्तन इक कय हचुल अद वळकु आगुल, अदिक हुळ्ली इन माळ्द सप्पा प्रकार इन बर्तन नीर देल तोळुकु आगुल.


\par }{\PP \VS{13}“बाक यारदा स्त्राव ईरूल आव याग तान रोग देल चंगा आगेगुल, आगी टु शुद्ध ठहरूसोद येळ दिन आळु कोमुल, अदिक अऊरव बितुसदुर मा तान कपळागोळ इक तोळुकु वाहुसतेला नीर देल मय तोळुल; आग आव शुद्ध ठहरूस्यान.

\VS{14}अदिक आठवा दिशी आव येढ्ढ पंडुक या कबूतर इन येढ्ढ पाड्डा हुळकु भेंटमाळोद तम्बू उन द्वार मा यहोवा अन्द मुंद होगकु अवरी याजक उक कोळुल.

\VS{15}आग याजक अऊर दा टु ऊंद पापबली; अदिक दुसरा अक होमबली इन साटी भेंट येरसुल; अदिक याजक आऊन साटी आऊन स्त्राव इन कारण यहोवा अन्द मुंद प्रायश्चित माळुल.


\par }{\PP \VS{16}“बाक अगर यावारा गंळ्स उन वीर्यपात आगेगुल, रा आव तान पुरा मय इक नीर देल तोळुल, अदिक द्यावगाताका अशुद्ध ईरूल.

\VS{17}अदिक यातोदारा कपळा या तोगुल मा अद वीर्य बिळुल अद नीर देल तोळुकु आगुल, अदिक द्यावगाताका अशुद्ध ईरूल.

\VS{18}अदिक जब यावारा गंळ्स आर्त से प्रसंग माळुल रा आंदुर येढ्ढु मुंदुर नीर देल मय तोळुल, अदिक द्यावगाताका अशुद्ध ईरूल.


\par }{\PP \VS{19}“बाक याग यातोदारा आर्त मासीक पाळी देल ईरूल, रा आक येळ दिन ताका अशुद्ध ठहरूसकु ईरूल, अदिक जो यावारा आकीक मुटुल आव द्यावगाताका अशुद्ध ईरूल.

\VS{20}अदिक यागासताका अशुद्ध ईरूल आगासताका या-या वस्तु मा आक मिंगुल, अदिक या-या वस्तु मा आक कुरूल अव सप्पा अशुद्ध ठहरूसुल.

\VS{21}अदिक जो यावारा आकीन हासक्या अक मुटुल आव तान कपळा अक तोळुकु नीर देल मय तोळुल, अदिक द्यावगाताका अशुद्ध ईरूल.

\VS{22}अदिक जो यावारा यातोदारा वस्तु उक मुटुल यदुर मा आक कुर्तकु ईरूल आव तान कपळा तोळुकु नीर देल मय तोळुल, अदिक द्यावगाताका अशुद्ध ईरूल.

\VS{23}अदिक अगर हासक्या या अदिक यातोदारा वस्तु मा यदुर मा आक कुर्तकु ईरूल मुटदुर समय आकीन रकत हतकु ईरूल, रा मुट्ठावाळा द्यावगाताका अशुद्ध ईरूल.

\VS{24}अदिक अगर यावारा गंळ्स आकीन से प्रसंग माळुल, अदिक आकीन रकत आऊक हत्तेगुल, रा आ गंळ्स येळ दिन ताका अशुद्ध ईरूल, अदिक या-या हासक्या मा आक मिंगुल अव सप्पा अशुद्ध ठहरूसुल.


\par }{\PP \VS{25}“बाक अगर यातोदारा आर्त इन तान मासीक धर्म इन नियुक्त समय देल येक्कुल दिन ताका रकत वाहुसतेला ईरूल, या आ नियुक्त समय देल येक्कुल समय ताका मासीक धर्म ईरूल, रा यागासताका आक हिंग दशा दा ईरूल आगासताका आक अशुद्ध ठहरूसकु ईरूल.

\VS{26}आकीन मासीक पीळा ईरोद सप्पा दिनगोळ दा या-या बिछौना मा आक मिंगीदुर अव सप्पा आकीन मासीक धर्म इन बिछौना अन्द घाई ठहरूसुल; अदिक या-या वस्तु मा आक कुरूल अव भी आकीन मासीक धर्म ईरोद दिनगोळ्द घाई अशुद्ध ठहरूसुल.

\VS{27}अदिक जो यावारा आ वस्तुगोळ इक मुटुल अव अशुद्ध ठहरूसुल, इदुरसाटी आव तान कपळागोळ इक तोळुकु नीर देल मय तोळुल, अदिक द्यावगाताका अशुद्ध ईरूल.

\VS{28}अदिक याग आ आर्त तान मासीक धर्म देल शुद्ध आगेगुल, आगी टु आक येळ दिन आळु कोमुल, अदिक आ दिनगोळ बितुसदुर मा आक शुद्ध ठहरूसुल.

\VS{29}बाक आठवा दिशी आक येढ्ढ पंडुक या कबूतर इन येढ्ढ पाड्डा हुळकु भेंटमाळोद तम्बू उन द्वार मा याजक उन हात्ती होगुल.

\VS{30}आग याजक ऊंद पाड्डा अक पापबली अदिक दुसरा अक होमबली इन साटी येरसुल; अदिक याजक आकीन साटी आकीन मासीक धर्म इन अशुध्दता अन्द कारण यहोवा अन्द मुंद प्रायश्चित माळुल.


\par }{\PP \VS{31}“ई प्रकार देल नीव इस्राएलीगोळ इक आंदुर अशुद्धता देल अलग ईटी, ईलारा हिंग न आगुल कि आंदुर यहोवा अन्द निवास इक जो आंदुर न्याड्या दा आर अशुद्ध माळकु तान अशुद्धता दा फसुसकु सोतोगुल.”


\par }{\PP \VS{32}यारदा स्त्राव ईरूल अदिक जो गंळ्स वीर्यपात आगदुर देल अशुद्ध ईरूल;

\VS{33}अदिक जो आर्त मासीक धर्म दा ईरूल, अदिक येन गंळ्स येन आर्त, इंदुर दा टु यारीकारा धातुरोग ईरूल, अदिक जो गंळ्स अशुद्ध आर्त इन सांगुळ प्रसंग माळुल, ई सप्पा मुंदुर साटी ईदा व्यवस्था हुंद.




\par }\Chap{16}{\SH पाप देल छुटकारा अन्द दिन
\par }
{\PP \VerseOne{1}जब हारून उन येढ्ढ पारगोळ यहोवा अन्द मुंद आऊन हात्ती होगकु सोतोदुर, अदुर बाद्दा यहोवा मूसा से मातगोळ माळदुन;

\VS{2}अदिक यहोवा मूसा से अंदुन, “तान वार्ट हारून से अन कि सन्दुक इन म्याकुच इन प्रायश्चितवाळा ढकनगोळ्द मुंद, न्याड्यावाळा पळदागोळ्द बुळ्क, अति पवित्र जागा दा हर समय प्रवेश माळबाळी, ईलारा सोतोदान; यतिकी ना प्रायश्चितवाळा ढकनगोळ्द म्याकुच बादल दा कांळ्सकु बिळाईन.”

\VS{3}याग हारून अति पवित्र जागा दा प्रवेश माळुल आग ई रीति देल प्रवेश माळुल, मतलब पापबली इन साटी ऊंद वस्ता अक अदिक होमबली इन साटी ऊंद म्यांडा अक हुळकु बरूल.


\par }{\PP \VS{4}आव सन इन कपळा अन्द पवित्र अंगरखा, अदिक तान तन मा सनी इन कपळा अन्द जंग्या हाक्कु, अदिक सनी इन कपळा अन्द पट्टा, अदिक सनी इन कपळा अन्द पगळी कटकु प्रवेश माळुल; ईव पवित्र कपळा हूँ, अदिक आव नीर देल मय तोळुकु ईवरी हाकुल.


\par }{\PP \VS{5}बाक आंदुर इस्राएलिगोळ्द मंडली इन हात्ती टु पापबली इन साटी येढ्ढ व्हातगोळ अदिक होमबली इन साटी ऊंद म्यांडा कोमुल.

\VS{6}अदिक हारून आ पापबली इन वस्ता अक जो आऊंदा साटी आदीत येर्सकु तान अदिक तान घराना अन्द साटी प्रायश्चित माळुल.

\VS{7}अदिक आ येढ्ढु व्हातगोळ इक हुळकु भेंटमाळोद तम्बू उन द्वार मा यहोवा अन्द मुंद निदरूसुल;

\VS{8}अदिक हारून येढ्ढु व्हातगोळ मा चिट्टीगोळ हाकुल, ऊंद चिट्ठी यहोवा अन्द साटी अदिक दुसरा अजाजेल\FTNT{*}{{\FR 16:8 }{\FR{16:8
}}{\FT{ऊरा बीळोर साटी
}}} उन साटी ईरूल.

\VS{9}अदिक या व्हात मा यहोवा अन्द हेसुर इन चिट्टी होळुल अदरी हारून पापबली इन साटी येरसुल;

\VS{10}लेकीन या व्हात मा अजाजेल उन साटी चिट्टी होळुल आव यहोवा अन्द मुंद जीत्ता निदरूसकु आगुल कि अदुर देल प्रायश्चित माळकु आगुल, अदिक अद अजाजेल उन साटी आळी दा बिटकु आगुल.


\par }{\PP \VS{11}“हारून आ पापबली इन वस्ता अक, जो आऊंदा साटी आदीत, हात्ती हुळकु बरूल, अदिक अदरी बलिदान माळकु तान अदिक तान घराना अन्द साटी प्रायश्चित माळुल.

\VS{12}अदिक जो वेदी यहोवा अन्द मुंद आद, अदुर माकळव होततेला कोयलागोळ देल तुमकु धूपदान इक हुळकु, अदिक तान येढ्ढु मुट्ठीगोळ इक कुटकु सुगन्धित धूप देल तुमकु, न्याड्यावाळा परदा अन्द बुळ्क तनकु

\VS{13}आ धूप इक यहोवा अन्द मुंद बेक्की दा हाकुल, यदुर देल धूप इन धुंगा साक्षीपत्र अन्द म्याकुच इन प्रायश्चित इन ढकन इन म्याकुच छासेगुल, ईला रा अद सोतोदीत;

\VS{14}आग आव वस्ता अन्द रकत दा टु थ्वाळासा हुळकु पूरब इन दी प्रायश्चित इन ढकन इन म्याकुच तान बेल्लगोळ देल सिपसुल, अदिक बाक आ रकत दा टु थ्वाळासा बेल्लगोळ्द द्वारा आ ढकन उन मुंद भी येळ घन सिप्स बुळुल.”


\par }{\PP \VS{15}बाक आव आ पापबली इन व्हात इक जो साधारण जनता अन्द साटी ईत्तीत बलिदान माळकु अदुर्द रकत इक न्याड्यावाळा परदा अन्द बुळ्क तरूल, अदिक या प्रकार वस्ता अन्द रकत देल आव माळीदुन ठीक हांग अच आव व्हात इन रकत देल भी माळुल, मतलब अदरी प्रायश्चित इन ढकन इन म्याकुच अदिक आऊन मुंद सिपसुल.

\VS{16}अदिक आव इस्राएली लॉकुर्द अशुध्दता, अदिक अपराधगोळ, अदिक आंदुरव सप्पा पापगोळ्द कारण पवित्र जागा अन्द साटी प्रायश्चित माळुल; अदिक भेंट माळोद तम्बु जो आंदुर सांगुळ आंदुर भाँति-भाँति इन अशुद्धता अन्द बीच ईरतद अदुर साटी भी आव हांग अच माळुल.

\VS{17}जब हारून प्रायश्चित माळोर साटी अति पवित्र जागा दा प्रवेश माळुल, आगी टु यागासताका आव तान अदिक तान घराना अदिक इस्राएल इन पुरा मंडली इन साटी प्रायश्चित माळकु व्हार्या होळ बाळुल आगासताका यावारा मंळसा भेंटमाळोद तम्बू दा ईरबाळुल.

\VS{18}बाक आव होटकु आ वेदी इन हात्ती जो यहोवा अन्द मुंद आन होगुल अदिक आऊन साटी प्रायश्चित माळुल, मतलब वस्ता अन्द रकत अदिक व्हात इन रकत येढ्ढु दा टु थ्वाळासा हुळकु आ वेदी इन नाकु क्वाना अन्द सींगगोळ मा हचुल.

\VS{19}अदिक आ रक्ता दा टु थ्वाळासा तान बेल्लगोळ्द द्वारा येळ घन अदुर मा छिळकुसकु अदरी इस्राएली लॉकुर्द अशुध्दता बिळस्कु शुद्ध अदिक पवित्र माळुल.


\par }{\SH बलि इन व्हात
\par }
{\PP \VS{20}“याग आव पवित्र जागा अदिक भेंटमाळोद तम्बू अदिक वेदी इन साटी प्रायश्चित माळ कोंडुर बाद्दा, आग जीत्ता व्हात इक मुंद तरूल;

\VS{21}अदिक हारून तान येढ्ढु कय इक जीत्ता व्हात मा ईटकु इस्राएलिगोळ्द सप्पा दुष्कर्म इन सप्पा क्याल्सागोळ, अदिक आंदुरव सप्पा अपराधगोळ, मतलब आंदुरव सप्पा पापगोळ इक अंगीकार माळुल, अदिक आंदरी व्हात इन ताल्ला मा हुळकु अदरी यावारा मंळसा अन्द कय जो ई क्याल्सा अन्द साटी तयार ईरूल सुनसान आळी दा कळुकु बिळ्स बुळुल.

\VS{22}अद व्हात आंदुर सप्पा दुष्कर्म इन क्याल्सागोळ इक तान म्याकुच लादस्कु यातोदारा सुनसान जागा दा नेगुकु वोतान; इदुरसाटी आ व्हात इक आळी दा बिटबुळुल.


\par }{\PP \VS{23}“आग हारून भेंटमाळोद तम्बू दा बरूल, अदिक या सन इन कपळा गोळ इक हाक्कु आव अति पवित्र जागा दा प्रवेश माळीदुन अदरी तेगुकु अल्या ईट बुळुल.

\VS{24}बाक आव यातोदारा पवित्र जागा दा नीर देल मय तोळुकु तान रोजी नव कपळा हाक्क कोमुल, अदिक व्हार्या होगकु तान होमबलि अदिक साधारण जनता अन्द होमबली इक येर्सकु तान अदिक जनता अन्द साटी प्रायश्चित माळुल.

\VS{25}अदिक पापबली इन चरबी इक आव वेदी मा होताकुल.

\VS{26}अदिक जो मंळसा व्हात इक अजाजेल उन साटी बिटकु बरूल आव भी तान कपळागोळ इक तोळुल, अदिक नीर देल मय तोळुल, अदिक आग आव छावनी दा प्रवेश माळुल.

\VS{27}अदिक पापबली इन पाड्डा अदिक पापबलि इन व्हात इक भी अदुर रकत पवित्र जागा दा प्रायश्चित माळोर साटी पोहचुस्कु आगुल अव येढ्ढु छावनी टु व्हार्या पोहचुस्कु आगुल; अदिक अऊर तोगुल, चिच्ची, अदिक सेंगळी बेक्की दा होताक्कु आगुल.

\VS{28}अदिक जो अवरी होताकुल आव तान कपळागोळ इक तोळुल, अदिक नीर देल मय तोळुल, अदिक इदुर बाद्दा आव छावनी दा प्रवेश माळुल.


\par }{\SH प्रायश्चित इन दिन मानसोद
\par }
{\PP \VS{29}“नीव लॉकुर साटी ईद सदा अन्द विधी आदीत कि सातवा तिंगुळ इन दसवा दिन इक नीव उपास माळेतीर, अदिक आ दिन यावारा, चाहे अद नीम्द खुद इन द्याश इन ईरूल चाहे नीम्द न्याड्या ईरावाळा यावारा देशी या परदेशी ईरूल, यावारा भी यातोदारा प्रकार इन क्याल्सा धंदा माळबाळुल;

\VS{30}यतिकी आ दिन नीमी शुद्ध माळोर साटी नीम्द निमित्त प्रायश्चित माळकु आदीत; अदिक नीव तान सप्पा पापगोळ देल यहोवा अन्द मुंद पवित्र ठहरूसीर.

\VS{31}ईद नीम्द साटी परम आराम इन दिन ठहरूसीत, अदिक नीव आ दिन उपास माळेतीर अदिक यातोदारा प्रकार इन क्याल्सा धंदा माळेतीर; ईद सदा अन्द विधी हुंद.

\VS{32}अदिक जो तान आप्प उन जागा मा याजक पद इन साटी अभिषेक अदिक शुद्ध माळकु आगुल आ याजक प्रायश्चित माळुल, मतलब आव सन इन कपळा गोळ इक हाक्कु,

\VS{33}पवित्र जागा, अदिक भेंटमाळोद तम्बू, अदिक वेदी इन साटी प्रायश्चित माळुल; अदिक याजक उन अदिक मंडली इन सप्पा लॉकुर साटी भी प्रायश्चित माळुल.

\VS{34}अदिक ईद नीम्द साटी सदा अन्द विधी आदीत, कि इस्राएलिगोळ्द साटी हर साल ऊंद घन नीम्द पुरा पापगोळ्द साटी प्रायश्चित माळकु आगुल.” यहोवा अन्द ई आग्या अन्द अनुसार जो आव मूसा अक कोटीदुन, हारून माळदुन.




\par }\Chap{17}{\SH रक्ता अन पवित्रता
\par }
{\PP \VerseOne{1}बाक यहोवा मूसा से अंदुन,

\VS{2}“हारून अदिक आऊन पारगोळ से अदिक सप्पा इस्राएलिगोळ से अन कि यहोवा ईद आग्या कोट्टान:

\VS{3}इस्राएल इन घराना दा टु यावारा मंळसा ईरूल जो म्यांडा अन्द पाड्डा, या मर्री इक, चाहे छावनी दा चाहे छावनी टु व्हार्या घात माळकु

\VS{4}भेंटमाळोद तम्बू उन द्वार मा, यहोवा अन्द निवास इन मुंद यहोवा अक येर्सोद निमित्त वोयबाळुल, रा आ मंळसा अक रकत वाहुसोद दोष हत्तीत; अदिक आ मंळसा जो रकत वाहुसावाळा ठहरूस्यान, आव तान लॉकुर न्याड्या टु नष्ट माळकु आदान.

\VS{5}ई विधी इन ईद कारण आद कि इस्राएली तान बलिदान अवरी आंदुर खुला मैदान दा वध माळतार, आंदुर अवरी भेंटमाळोद तम्बू उन द्वार मा याजक उन हात्ती, यहोवा अन्द हात्ती, यहोवा अन्द साटी वोतकु आऊंदा साटी मेल-मिलाप बलि माळकु बलिदान माळकु आगुल;

\VS{6}अदिक याजक रकत इक भेंटमाळोद तम्बू उन द्वार मा यहोवा अन्द वेदी इन म्याकुच सिपसुल, अदिक चरबी इक आऊन सुखदायक सुगन्ध इन साटी होताकुल.

\VS{7}आंदुर जो व्हातगोळ्द पूजक ईतकु व्यभिचार माळतार, आंदुर बाक तान बलि पशुगोळ इक आंदुर साटी बलिदान माळबाळुल. नीम्द पीढ़ीगोळ साटी ईद सदा अन्द विधी आदीत.


\par }{\PP \VS{8}“ नी आंदुर से अन कि इस्राएल इन घराना अन्द लॉकुर दा टु या आंदुर न्याड्या ईरावाळेर परदेशीगोळ दा टु यावारा मंळसा यती ईरबाळुल जो होमबलि या मेलबलि येरसुल,

\VS{9}अदिक अदरी भेंटमाळोद तम्बू उन द्वार मा यहोवा अन्द साटी येरसोर साटी तरबाळुल; आ मंळसा तान लॉकुर दा टु नष्ट माळकु आदान.


\par }{\PP \VS{10}“बाक इस्राएल इन घराना अन्द लॉकुर दा टु या आंदुर न्याड्या ईरावाळेर परदेशीगोळ दा टु यावारा मंळसा यती ईरबाळुल जो यातोदारा प्रकार इन रकत तिनुल, ना आ रकत तिनावाळा अन्द दी टु तान बाय तिर्गुस बुळाईन विमुख अदिक आऊन लॉकुर न्याड्या दा टु नष्ट माळ बुळाईन.

\VS{11}यतिकी मय इन जीव रकत दा ईरतद; अदिक अदरी ना नीम लॉकुरी वेदी मा येरसोर साटी कोट्टीन कि नीम्द जीवगोळ साटी प्रायश्चित माळकु आगुल; यतिकी जीव इन साटी रकत टु उच प्रायश्चित आगतद.

\VS{12}ई कारण ना इस्राएलिगोळ से अनतीन कि नीम दा टु यावारा प्राणी रकत तिनबाळुल, अदिक जो परदेशी नीम्द न्याड्या ईरतान आव भी रकत यागलु तिनबाळुल.”


\par }{\PP \VS{13}“इस्राएलिगोळ दा टु या आंदुर न्याड्या ईरावाळेर परदेशीगोळ दा टु, यावारा मंळसा यती ईरबाळुल, जो शिकार माळकु तिनोद योग्य पशु या पक्षी इक हुडुल, आव अऊर रकत इक पलटुस्कु धुळा देल झाक्स बुळुल.

\VS{14}यतिकी मय इन जीव जो आद अद आऊन रकत अच हुंद जो आऊन जीव इन सांगुळ ऊंद आद; इदुरसाटी ना इस्राएलिगोळ से अनतीन कि यातोदु प्रकार इन प्राणी इन रकत इक नीव तिनबाळेतीर, यतिकी सप्पा प्राणीगोळ्द जीव आंदुर रकत अच हुंद; जो यावारा अदरी तिंदान आव नष्ट माळकु आदान.”


\par }{\PP \VS{15}“अदिक चाहे अद देशी ईरूल या परदेशी ईरूल, जो यावारा यातोदारा लोथ या हर्दकु पशु उन चिच्ची तिनुल आव तान कपळागोळ इक तोळुकु नीर देल मय तोळुल, अदिक द्यावगाताका अशुद्ध ईरूल; आग आव शुद्ध आदान.

\VS{16}लेकीन अगर आव अवरी ईला तोळदान अदिक मय तोळुतीदिल, रा आऊक तान दुष्कर्म इन भार खुद नेग्गोद बिद्दीत.”




\par }\Chap{18}{\SH यौन नैतिकता अन्द नियम
\par }
{\PP \VerseOne{1}बाक यहोवा मूसा से अंदुन,

\VS{2}इस्राएलिगोळ से अन कि ना नीम्द परमेश्वर यहोवा हुईन.

\VS{3}नीव मिस्त्र द्याश इन क्याल्सागोळ्द अनुसार व्यवहार माळबाळेतीर, यदुर्दा नीव ईरतोगीर, माळबाळेतीर; अदिक कनान द्याश इन अनुसार भी, यल ना नीमी ओयेतीन, माळबाळेतीर; अदिक न आ द्याशगोळ्द विधीगोळ मा नळेतीर.

\VS{4}नांद अच नियमगोळ इक मान्सेतीर, अदिक नांद अच विधीगोळ इक मान्सतेला अदुर मा नळेतीर. ना नीम्द परमेश्वर यहोवा हुईन.

\VS{5}इदुरसाटी नीव नांद नियमगोळ अदिक नांद विधीगोळ इक हमेशा मान्सेतीर; जो मंळसा अवरी मानस्यान आव अऊर कारण जीत्ता ईत्तान. ना यहोवा हुईन.


\par }{\PP \VS{6}“नीम दा टु यावारा तान यातोवारा हात्ती नव कुटुम्बिगोळ सांगुळ शारीरिक संबंध माळबाळी. ना यहोवा हुईन.”

\VS{7}तान मोय इन मय, जो नीम्द आप्प उन मय हुंद, आकीन से शारीरिक संबंध ईटबाळी; आक रा नीम्द मोय उर, इदुरसाटी नीव आकीन सांगुळ शारीरिक संबंध ईटबाळी.

\VS{8}तान सौतेला मोय से भी शारीरिक संबंध ईटबाळ; अदुर देल नींद आप्प उन ईज्जत होदीत.

\VS{9}तान आकतींग चाहे सगा ईरूल चाहे सौतेला ईरूल, चाहे आक मान्या दा पैदा आग्यार चाहे व्हार्या, आकीन से शारीरिक संबंध ईटबाळ.

\VS{10}नी तान नातुगीतिन सांगुळ शारीरिक संबंध ईटबाळ, बाक आक नींद पार उन पोर ईरूल या बाक नीन पोर इन पोर ईरूल; अदुर देल नींद अच बदनामी आदीत!

\VS{11}नीम्द सौतेला आकतींग जो नीम्द आप्प से पैदा आदुर, आक नीम्द आकतींग उर, ई कारण नी आकीन से शारीरिक संबंध ईटबाळ.

\VS{12}तान फूफी इन से शारीरिक संबंध ईटबाळ; आक रा नींद आप्प उन हात्तीनोर नातावळ्त उर.

\VS{13}तान मावसी से शारीरिक संबंध ईटबाळ; यतिकी आक नींद मोय इन आकतींग हुळ.

\VS{14}नी तान काका अन्द बेईजती माळबाळ, मतलब आऊन हिंग्स से शारीरिक संबंध ईटबाळ; आक रा नीम्द काकी हुळ.

\VS{15}तान सासा अन्द सांगुळ शारीरिक संबंध ईटबाळ, आक रा नीन पार उन हिंग्स उर, ई कारण नीव आकीन सांगुळ शारीरिक संबंध ईटबाळ.

\VS{16}तान भाभी इन सांगुळ शारीरिक संबंध ईटबाळ, अदुर देल नींद वार्ट उन ईज्जत होदीत.

\VS{17}ऊंदाकान आर्त इन अदिक आकीन पोर इन म्हणजेच येढ्ढु मुंदरी मतलब आकीन नातुगीत इन सांगुळ बाक आक आकीन पोर इन पोर ईरूल या पार उन पोर ईरूल शारीरिक संबंध ईटबाळी. कारण आंदुर आकीन हात्तीनोर नातागोळ उर; हिंग माळोद महापाप आद.

\VS{18}नींद हिंग्स जीत्ता ईतकु आकीन आकतींग इक हिंग्स माळकु आकीन सवत तरबाळ; अदुर देल आंदुर आबुर दाबुर्द दुश्मन आदार; नी आकीन आकतींग इन सांगुळ शारीरिक संबंध ईटबाळ.


\par }{\PP \VS{19}“बाक यागासताका याकारा आर्त तान महावारी इन कारण अशुद्ध ईरूल आगासताका आकीन सांगुळ शारीरिक संबंध ईटबाळ.”

\VS{20}बाक नी तान वार्ट बन्धु उन हिंग्स उन सांगुळ शारीरिक संबंध ईटबाळ. अदुर देल नी अशुद्ध आद्या.

\VS{21}तान औलाद दा टु यारीकारा मोलेक द्याव इन साटी होम माळकु येर्सबाळेतीर, अदिक न तान परमेश्वर उन हेसुर इक अपवित्र ठहरूसेतीर; ना यहोवा हुईन.

\VS{22}स्त्रीगमन उन रीती पुरूषगमन माळबाळेतीर; अद रा घिनौना क्याल्सा हुंद.

\VS{23}यातोदारा पशु उन सांगुळ पशुगमन माळकु अशुद्ध आगबाळेतीर, अदिक न यावारा आर्त पशु उन मुंद इदुरसाटी नीदुरकु ईरूल कि आकीन सांगुळ कुकर्म माळुल; ईद रा उलटा मात हुंद.


\par }{\PP \VS{24}“हिंग-हिंग यातोवारा भी क्याल्सा माळकु अशुद्ध आगबाळेतीर, यतिकी या जातीगोळ इक ना नीम्द मुंद टु तेगदुर मा आईन आंदुर हिंग-हिंग क्याल्सा माळकु अशुद्ध आगेग्यार;

\VS{25}अदिक आंदुर द्याश भी अशुद्ध आगेग्याद, ई कारण ना आऊन मा आऊन दुष्कर्म अन दण्ड कोळतीन, अदिक अद द्याश तान ईरावाळेर इन तेगु बुळतद.

\VS{26}ई कारण नीव लॉकुर नांद विधीगोळ अदिक नियमगोळ इक हमेशा मानसेतीर, अदिक चाहे देशी, चाहे नीम्द न्याड्या ईरावाळा परदेशी ईरूल, नीम दा टु यावारा भी हिंग घिनौना क्याल्सा माळबाळेतीर;

\VS{27}यतिकी हिंग सप्पा घिनौना क्याल्सागोळ इक आ द्याश इन मंळसा जो नीम से पयला अदुर्दा ईरतोगोर, आंदुर माळतेला बंदार, ईदुर देला अद द्याश अशुद्ध आग्याद.

\VS{28}ईग हिंग ना आगुल कि या रीती देल जो राज्य नीम से पयला आ द्याश दा ईरतोगोद, अदरी आव तेगु बुट्टुन, अदा रीती देल याग नीव आऊक अशुद्ध माळी, रा आव नीम इक भी तेगु बुट्टान.”

\VS{29}“जो यावारा हिंग घिनौना क्याल्सा माळतान आंदुर सप्पा प्राणी तान लॉकुर दा टु नष्ट माळकु आदार.”


\par }{\PP \VS{30}“ईद आग्या जो ना नीम्द मान्सोर साटी कोट्टीन, अदरी नीव मानसेतीर, अदिक जो घिनौना रीतिगोळ नीम से पयला प्रचलित आद, अदुर्दा टु यातोदारा रीती मा नळुबाळेतीर, अदिक न अदुर कारण अशुद्ध आगेतीर. ना नीम्द परमेश्वर यहोवा हुईन.”




\par }\Chap{19}{\SH पवित्रता अदिक न्याय इन नियम
\par }
{\PP \VerseOne{1}बाक यहोवा मूसा से अंदुन,

\VS{2}“इस्राएलिगोळ्द पुरा मंडली से अन कि नीव पवित्र बन्सकु ईरी; यतिकी ना नीम्द परमेश्वर यहोवा पवित्र आईन.”

\VS{3}नीव तान-तान मोय अदिक तान-तान आप्प उन आदर माळी, अदिक नांद आराम दिनगोळ्द अंज्क मान्सी ना नीम्द परमेश्वर यहोवा हुईन.


\par }{\PP \VS{4}नीव मुरतीगोळ दी तिर्ग बाळेतीर, अदिक भगवानगोळ्द मुरतीगोळ इक ढाल्सकु माळबाळेतीर; ना नीम्द परमेश्वर यहोवा हुईन.


\par }{\PP \VS{5}“याग नीव यहोवा अन्द साटी मेल-मिलाप बली माळी, आग हिंग बलिदान माळेतीर यदुर देल ना नीम से प्रसन्न आगेगाईन.

\VS{6}अदुर चिच्ची बलिदान इन दिशी अदिक दुसरा दिशी तिनकु आगुल, लेकीन तीसरा दिन ताका जो मिक्कु ईरूल अद बेक्की दा होत्‍ताकु आगुल.

\VS{7}अगर अदुर दा टु येनारा भी तीसरा दिन भी तिनकु आगुल, रा ईद अशुध्‍द ठहरूस्यान, अदिक ग्रहण माळकु आगतीदिल.

\VS{8}अदिक अदरी तिनावाळा यहोवा अन्द पवित्र पदार्थ अक अपवित्र ठहरूसतान, इदुरसाटी आऊक तान दुष्कर्म अन भार खुद नेग्गोद बिद्दीत; अदिक अद प्राणी तान लॉकुर दा टु नष्ट माळकु आदीत.”


\par }{\PP \VS{9}“बाक याग नीव तान द्याश इन केई कळदीर, आग तान केई इन क्वाना-क्वाना ताका पूरा कडु बाळेतीर, अदिक कळकु केई इन बिदकु लॉम्बागोळ इक आयबाळेतीर.

\VS{10}अदिक तान अंगुर इन बेली इन दाना-दाना मुरूबाळेतीर, अदिक तान अंगुर इन बेली इन झळस्कु अंगुरगोळ इक नेगुबाळेतीर; अवरी गरीब अदिक परदेशी लॉकुरगोळ साटी बिट्ट बुळेतीर; ना नीम्द परमेश्वर यहोवा हुईन.”


\par }{\PP \VS{11}“नीव काळ्लपन माळबाळेतीर, अदिक आबुर-दाबुर देल, कपट माळबाळेतीर, अदिक झुठ माताळबाळेतीर.”

\VS{12}नीव नांद हेसुर इन ख्वाटा कसम तिनकु तान परमेश्वर उन हेसुर अपवित्र ठहरूसबाळेतीर; ना यहोवा हुईन.


\par }{\PP \VS{13}“आबुर-दाबुर मा अंधेर माळबाळेतीर, अदिक आबुर-दाबुर इक लुट्‍स बाळेतीर. मजदुर उन मजदुरी नींद हात्ती पुरा ईळ्लक हागुल ईर बाळुल.”

\VS{14}बयरा मंळसा अक सराप कोळ बाळेतीर, अदिक कुढ्ढ मंळसा अन्द मुंद ठोकर ईटबाळेतीर; अदिक तान परमेश्वर उन भय मानसेतीर; ना यहोवा हुईन.


\par }{\PP \VS{15}“न्याय दा कुटीलता माळबाळेतीर; अदिक न रा कंगाल उन पक्ष ताकोमेतीर अदिक न धोळ मंळसा अन्द बाय नोळकु विचार माळोद; आबुर-दाबुर्द न्याय धार्मिकता देल माळेतीर.”

\VS{16}नीव तान लॉकुर न्याड्या दा निंदा माळतेला वयाळबाळेतीर, अदिक आबुर-दाबुर्द रकत वाहुसोद योजनागोळ माळबाळेतीर; ना यहोवा हुईन.


\par }{\PP \VS{17}“तान मन दा आबुर दाबुर्द प्रति द्वेष ईटबाळेतीर; गलत माळदुर मा तान मान्ना हातळोर इक अवश्य डाटसेतीर, लेकीन आंदुर्द अपराध दा सहभागी आगबाळेतीर ईला रा आऊन पाप इन भार नीनी नेग्गोद बिद्दीत.”

\VS{18}बदला ताकोमबाळेतीर, अदिक तान लॉकुर अदिक मान्ना हातळोर वार्टुर से दुश्मनी ईट बाळेतीर, लेकीन आबुर-दाबुर से तान घाई प्रेम ईटेतीर; ना यहोवा हुईन.


\par }{\PP \VS{19}“नीव नांद विधीगोळ इक हमेशा मानसेतीर. तान जनावरगोळ इक दुसरा जाती इन जनावरगोळ से व्‍हाट्‍यादी आगगोळ बाळेतीर; तान केई दा येढ्ढ प्रकार इन बींजा ऊंद सांगुळ बोऊसगोळ बाळेतीर; अदिक सनी अदिक ऊन इन मिलावट देल माळकु कपळा हाक्क बाळेतीर.”


\par }{\PP \VS{20}बाक याकारा आर्त दासी ईरूल, अदिक आकीन सगाई यावारा गंळ्स से आगुल, लेकीन आक न रा दास देल अदिक न स्वतंत्र माळकु आगुल; आकीन से अगर यावारा कुकर्म माळुल, रा आ येढ्ढु मुंदरी दण्ड रा सिक्‍कुल, पर आ आर्त इन स्वाधीन न आगोद कारण आंदुर येढ्ढु मुंदुर कोंदकु आगबाळुल.

\VS{21}पर आव गंळ्स भेंटमाळोद तम्बू उन द्वार मा यहोवा अन्द हात्ती ऊंद म्यांडा दोषबली इन साटी तरूल.

\VS{22}अदिक याजक आऊन माळ्द पाप इन कारण दोषबली इन म्यांडा अन द्वारा आऊन साटी यहोवा अन्द मुंद प्रायश्चित माळुल; आग आऊन माळ्द पाप क्षमा माळकु आगुल.


\par }{\PP \VS{23}“बाक याग नीव कनान द्याश दा पोहचुस्कु यातोदारा प्रकार इन काय इन मार्र हचेतीर, रा अदुर काय मुर वर्ष ताका नीम्द साटी मान्सी खतनारहित मान्सकु ईरूल; इदुरसाटी अदुर दा टु थ्वाळासा भी तिनकु आगबाळुल.

\VS{24}अदिक चौथा वर्ष दा अऊर सप्पा काय यहोवा अन्द स्तुति इन भेंट इन रूप दा पवित्र ठहरूसुल.

\VS{25}आग पाचवा वर्ष दा नीव अऊर काय तिनेतीर, इदुरसाटी कि अऊर देल नीम इक हापाळ काय सिक्याव; ना नीम्द परमेश्वर यहोवा हुईन.”


\par }{\PP \VS{26}“नीव रकत हतकु यातोदारा चिच्ची इक तिनबाळेतीर. अदिक टोना माळबाळेतीर, अदिक शुभ अदिक अशुभ मुहुर्तगोळ इक मान्सबाळेतीर.”

\VS{27}तान ताल्ला मा घ्यारा ईटकु मुंडन माळबाळेतीर, अदिक तान गाल्ला माकळव चुट्टीगोळ इक बोळ्सबाळेतीर.

\VS{28}लाशगोळ कारण तान मय इक बिलकुल चिर्सबाळेतीर, अदिक अदुर्दा छाप हचबाळेतीर; ना यहोवा हुईन.


\par }{\PP \VS{29}तान पोरगोळ इक वेश्या माळकु अपवित्र माळबाळेतीर, हिंग ना आगुल कि द्याश वेश्यागमन इन कारण दुष्टता देल तुम्मेगुल.

\VS{30}नांद आराम दिन इक मानसेतीर, अदिक नांद पवित्र जागा अन्द भय हमेशा मानसेतीर; ना यहोवा हुईन.


\par }{\PP \VS{31}“इंद्रजालवाळा अदिक भूत इक तुळकाळसावाळा दी होगबाळेतीर, अदिक हिंग मंळसागोळ्द खोज माळकु आंदुर कारण अशुद्ध आगबाळेतीर; ना नीम्द परमेश्वर यहोवा हुईन.


\par }{\PP \VS{32}“हाळाबाट्ट उन मुंद येदकु नीदरेतीर, अदिक हाळाबाटुर्द आदर मान माळेतीर, अदिक तान परमेश्वर उन भय हमेशा मानसेतीर; ना यहोवा हुईन.


\par }{\PP \VS{33}“ अगर यावारा परदेशी नीम्द द्याश दा नीम्द सांगुळ ईरूल, रा आऊक सतुसबाळेतीर.

\VS{34}जो देशी या परदेशी नीम्द सांगुळ ईरूल आव नीम्द साटी द्याशवाळा अन्द घाई ईरूल, अदिक आऊन से तान अच घाई प्रेम ईटेतीर; यतिकी नीव भी मिस्त्र द्याश दा परदेशी ईरीर; ना नीम्द परमेश्वर यहोवा हुईन.


\par }{\PP \VS{35}“नीव न्याय दा, अदिक परिमान दा, अदिक तवल दा, अदिक नाप दा, कुटीलता माळबाळेतीर.

\VS{36}खरा तराजू, खरा बट्ट, खरा एप्पा, अदिक धर्म इन खरा लीटर नीम्द हात्ती ईरूल; ना नीम्द परमेश्वर यहोवा हुईन जो नीम इक मिस्त्र द्याश टु तेगुकु तंदीन.

\VS{37}इदुरसाटी नीव नांद सप्पा विधिगोळ इक अदिक सप्पा न्याय इन नियमगोळ इक मान्सतेला हमेशा पालन माळी; ना यहोवा हुईन.”




\par }\Chap{20}{\SH प्राणदण्ड इन योग्य अलग-अलग पापगोळ्द वर्णन
\par }
{\PP \VerseOne{1}बाक यहोवा मूसा से अंदुन,

\VS{2}“इस्राएलिगोळ से अन कि इस्राएलीगोळ दा टु, या इस्राएलीगोळ्द न्याड्या ईरावाळेर परदेशीगोळ दा टु, यावारा यती ईरबाळुल, जो तान यातोदारा औलाद इक मोलेक\FTNT{*}{{\FR 20:2 }{\FR{20:2
}}{\FT{कनानीगोळ्द द्वारा पुजनीय द्याव}}} द्याव उक बलिदान माळुल आव निश्चय कोंदकु आगुल; अदिक जनता आऊन मा कल्लगोळ भिळुल.

\VS{3}ना भी आ मंळसा अन्द विरूद्ध आगकु, आऊक आऊन लॉकुर दा टु ई कारण नाश माळाईन, कि आव तान औलाद मोलेक द्याव उक कोटकु नांद पवित्र जागा अक अशुद्ध माळदुन, अदिक नांद पवित्र हेसुर इक अपवित्र ठहरूसदुन.

\VS{4}अदिक अगर यावारा तान औलाद मोलेक उक बलिदान माळुल, अदिक जनता आऊन बारा दा आनाकानी माळुल, अदिक आऊक कोंनबाळुल,

\VS{5}आग रा ना खुद आ मंळसा अदिक आऊन घराना अन्द विरूद्ध आगकु आऊक अदिक यास मुंदुर आऊन हिंद आगकु मोलेक द्याव उन सांगुळ व्यभिचार माळुल आ सप्पा मुंदरी आंदुर लॉकुर्द न्याड्या दा टु नाश माळाईन.”


\par }{\PP \VS{6}“बाक जो मंळसा इंद्रजालवाळा या भूत तुळकाळसावाळा अन्द दी तिर्गकु, अदिक आंदुर हिंद आगकु व्यभिचारी आगुल, आग ना आ मंळसा अन्द विरूद्ध आगकु आऊक आऊन लॉकुर्द न्याड्या दा टु नाश माळ बुळाईन.”

\VS{7}इदुरसाटी नीव तान तान इक पवित्र माळी; अदिक पवित्र बन्सकु ईरी; यतिकी ना नीम्द परमेश्वर यहोवा हुईन.

\VS{8}अदिक नीव नांद विधिगोळ इक मानसेतीर, अदिक अदुर पालन भी माळेतीर; यतिकी ना नीमी पवित्र माळावाळा यहोवा हुईन.


\par }{\PP \VS{9}“यावारा यती न ईरबाळुल, जो तान आप्प या मोय इक सराप कोळुल आव निश्चय कोंदकु आगुल; आव तान आप्प या मोय इक सराप कोट्टुन, ई कारण आऊन रकत आऊन ताल्ला मा बिद्दीत.”


\par }{\PP \VS{10}“बाक अगर यावारा मंळसा दुसरा अन आर्त इन सांगुळ व्यभिचार माळुल, रा याव यावारा दुसरा अन्द आर्त इन सांगुळ व्यभिचार माळीदान रा आव व्यभिचारी अदिक आक व्यभिचारिणी येढ्ढु मुंदुर निश्चित कोंदकु आगुल.”

\VS{11}अगर यावारा तान मोय इन सांगुळ मिंगुल, आव तान आप्प उन ईज्जत उघळुसावाळा ठहरूस्यान; इदुरसाटी आंदुर येढ्ढु मुंदुर निश्चित कोंदकु आगुल, आंदुर खुन आंदुर्दा ताल्ला मा बिद्दीत.

\VS{12}अगर यावारा तान सासा अन्द सांगुळ मिंगुल, रा आंदुर येढ्ढु मुंदुर निश्चित कोंदकु आगुल; यतिकी आंदुर उलटा क्याल्सा माळावाळेर ठहरूस्यार, अदिक आंदुर खुन आंदुर्दा ताल्ला मा बिद्दीत.

\VS{13}अगर यावारा मंळसा यातारा दुसरा मंळसा अन सांगुळ बेकार क्याल्सा माळतान, जसा यातोरारा आर्त इन सांगुळ माळुल, रा आंदुर येढ्ढु घिनौना क्याल्सा माळावाळेर ठहरूस्यार; ई कारण आंदुर निश्चित कोंदकु आगुल, आंदुर खुन आंदुर्दा ताल्ला मा बिद्दीत.

\VS{14}अगर यावारा तान हिंग्स अदिक तान आत्ता अक येढ्ढु मुंदरी ईट्टुल, रा ईद महापाप हुंद; इदुरसाटी आ गंळ्स अदिक आ आर्तेर मुरू चा मुरू मुंदुर बेक्की दा होत्‍ताकु आगुल, अदुर देल नीम्द न्याड्या दा महापाप आगबाळुल.

\VS{15}बाक अगर यावारा गंळ्स पशु से संबंध माळतीदान, रा गंळ्स अदिक पशु येढ्ढु निश्चित कोंदकु आगुल.

\VS{16}अगर याकारा आर्त पशु उन हात्ती होगकु अदुर सांगुळ कुकर्म माळुल, रा नी आ आर्त अदिक पशु येढ्ढु उक घात माळेत; आंदुर निश्चित कोंदकु आगुल, आंदुर खुन आंदुर्दा ताल्ला मा बिद्दीत.


\par }{\PP \VS{17}“अगर यावारा तान आकतींग इक, चाहे आऊन सगा आकतींग ईरूल चाहे सौतेला आकतींग, आकीन ऊगळा मय नोळुल, अदिक आऊन आकतींग भी आऊन ऊगळा मय नोळुल रा ईद नाच्कवाळा मात हुंद, आंदुर येढ्ढु तान जातीनोर वार्टुर्द कण्णगोळ मुंद नाश माळकु आगुल; यतिकी जो तान आकतींग इन मय ऊगुळसावाळा ठहरूस्यान आऊक तान दुष्कर्म अन्द भार खुद नेग्गोद बिद्दीत.”

\VS{18}बाक अगर यावारा गंळ्स याकारा ऋतुमती आर्त इन सांगुळ मिंगकु आकीन मय ऊगुळस्यान, रा आ गंळ्स आकीन रूधिर इन सोता अक ऊगळुसावाळा ठहरूस्यान, अदिक आ आर्त तान रूधिर इन सोता अक ऊगुळ्सावळ्त ठहरूस्यार; ई कारण आंदुर येढ्ढु मुंदुर तान लॉकुर्द न्याड्या दा टु नाश माळकु आगुल.


\par }{\PP \VS{19}तान मावसी या फुफी इन मय ऊगळुस बाळेतीर, यतिकी जो अदरी ऊगुळस्यान तान हात्तीगोळोर रिश्तेदारगोळ इक नंगा माळतान; इदुरसाटी इंदरी येढ्ढु मुंदरी तान दुष्कर्म अन्द भार नेग्गोद बिद्दीत.

\VS{20}अगर यावारा तान काकी इन सांगुळ मिंगुल, रा आव तान काका अन्द ईज्जत ऊगुळसावाळा ठहरूस्यान; इदुरसाटी आंदुर येढ्ढु मुंदुर तान पाप इन भार इक नेगुतेला निर्वंश सोतोदार.

\VS{21}अगर यावारा तान भाभी इक तान हिंग्स माळुल, रा इदरी घिनौना क्याल्सा जान्सेतीर; अदिक आव तान वार्ट उन ईज्जत ऊगुळसावाळा ठहरूस्यान, ई कारण आंदुर येढ्ढु मुंदुर बिना औलाद देल ईत्तार.


\par }{\PP \VS{22}“नीव नांद सप्पा विधिगोळ अदिक नांद सप्पा नियमगोळ इक समझ इन सांगुळ मानसेतीर; इदुर देल ईद आगबाळुल कि या द्याश दा ना नीमी ओयेतीन अद नीमी भिट्ट बुळुल.

\VS{23}अदिक या राज्य अन लॉकुर इक ना नीम्द मुंद टु तेगुतीन आंदुर्द रीती-रस्म मा नळुबाळेतीर; यतिकी आ लॉकुर जो ईव सप्पा कुकर्म माळदुर, ईदा कारण नानी आंदुर से घृणा आगेग्याद.

\VS{24}पर ना नीव लॉकुर से अनतीन कि नीव रा आंदुर्द भूमि इन अधिकारी आदीर, अदिक ना ई द्याश इक यदुर्दा हाल अदिक शयद इन धारागोळ वाहुसताव नीम्द अधिकार दा माळ बुळाईन; ना नीम्द परमेश्वर यहोवा हुईन याव नीमी अन्य द्याशगोळ्द लॉकुर से अलग माळदुन.

\VS{25}ई कारण नीव शुद्ध अदिक अशुद्ध पशुगोळ दा, अदिक शुद्ध अदिक अशुद्ध पक्षिगोळ दा भेद माळोद; अदिक यातोदारा पशु या पक्षी या यातोदारा प्रकार इन भूमी मा रेंगसावाळा जीवजन्तु यती आगबाळुल, यारी ना नीम्द साटी अशुद्ध ठहरूसकु वर्जित माळदीन, अदुर देल खुद इक अशुद्ध माळबाळेतीर.

\VS{26}नीव नान साटी पवित्र बन्सकु ईरेतीर; यतिकी ना यहोवा खुद पवित्र आईन, अदिक ना नीम इक अदिक द्याशगोळ्द लॉकुर से इदुरसाटी अलग माळदीन कि नीव हमेशा नांद अच बन्सकु ईरी.


\par }{\PP \VS{27}“अगर यावारा गंळ्स या आर्त इंद्रजालवाळा या भूत इन साधना माळुल, रा आव निश्चित कोंदकु आगुल; हिंग मंळसागोळ मा कल्लगोळ भिटकु आगुल, आंदुर खुन आंदुर्दा ताल्ला मा बिद्दीत.”




\par }\Chap{21}{\SH याजकगोळ्द पवित्रता
\par }
{\PP \VerseOne{1}बाक यहोवा मूसा से अंदुन, “हारून उन पार जो याजक आन आंदुर से अन कि नीम्द लॉकुर दा टु यावारा भी शाईल, रा आऊन कारण नीम दा टु यावारा खुद इक अशुद्ध माळबाळुल;

\VS{2}तान हात्तीनोर कुटुम्बिगोळ इक, मतलब तान मोय, या आप्प, या पार, या पोर, या वार्ट उन साटी,

\VS{3}या तान कुवारा आकतींग आकीन मदा आगीदिल, यार्द हात्ती इन संबंध आद; आंदुर साटी आव तान इक अशुद्ध माळ सकतान.

\VS{4}पर याजक आगोर नाता देल आव तान लॉकुर दा प्रधान आन, इदुरसाटी आव खुद इक हिंग अशुद्ध माळबाळुल कि अपवित्र आगेगुल.”


\par }{\PP \VS{5}याजक तान ताल्ला अन्द चुट्टी मुंडन माळबाळुल, अदिक तान गाल्ला अन्द चुट्टी इक भी बोळ्स बाळुल, अदिक तान मय मा घाव माळबाळुल.

\VS{6}आंदुर तान परमेश्वर उन साटी पवित्र बन्सकु ईरूल, अदिक तान परमेश्वर उन हेसुर अपवित्र माळबाळुल; यतिकी आंदुर यहोवा अन्द होमबली अक जो आंदुर परमेश्वर उन भोजन हुंद येर्सतार; ई कारण आंदुर पवित्र बन्सकु ईरूल.

\VS{7}याजक पवित्र रीती देल परमेश्वर उन स्यावा माळतान अनकु आव भ्रष्ट आगकु आर्त इक, वेश्या अक, या गांड्ड उक बिटकु आर्त इक तान हिंग्स माळबाळुल.

\VS{8}इदुरसाटी नी याजक उक पवित्र जान्सेत, यतिकी आव नीम्द परमेश्वर उक भोजन येर्सतान; इदुरसाटी आव नींद नजर दा पवित्र ठहरूसुल; यतिकी ना यहोवा, जो नीमी पवित्र माळतीन, पवित्र आईन.

\VS{9}अदिक अगर याजक उन पोर वेश्या बन्सकु तान तान इक अपवित्र माळुल, रा आक तान आप्प उक अपवित्र ठहरूस्तार; आकी बेक्की दा होताक्कु आगुल.


\par }{\PP \VS{10}“जो तान वार्टुर दा महायाजक ईरूल, आऊन ताल्ला मा अभिषेक उन याण्णा हाक्कु आगुल, अदिक आऊन पवित्र कपळागोळ इक हाक्‍कोर साटी संस्कार आग्याद, आव तान ताल्ला अन्द चुट्टी बगरूसगोळ बाळुल, अदिक तान कपळागोळ इक हरू बाळुल;

\VS{11}अदिक न आव यातोदारा लोथ इन हात्ती होगुल, अदिक न तान आप्प या मोय इन कारण खुद इक अशुद्ध माळुल;

\VS{12}अदिक आव पवित्र जागा टु व्हार्या भी होळबाळुल, अदिक न तान परमेश्वर उन पवित्र जागा अक अपवित्र ठहरूसुल; यतिकी आव तान परमेश्वर उन अभिषेक उन याण्णारूपी मुकुट धारण माळकु आन; ना यहोवा हुईन.

\VS{13}अदिक आव कुवारा आर्त इन सांगुळ मदा माळुल.

\VS{14}जो रांड्यागीत, या छोळचिट्टी कोटकु आग्यार आक, या भ्रष्ट, या वेश्या ईरूल, हिंग आर्त से आव मदा माळबाळुल, आव तान अच लॉकुर न्याड्या दा टु यातोदारा कुवारा पोर से मदा माळुल.

\VS{15}अदिक आव तान औलाद इक तान लॉकुर दा अपवित्र माळबाळुल; यतिकी ना आकीक पवित्र माळावाळा यहोवा हुईन.”


\par }{\SH शारीरिक दोष अदिक याजक
\par }
{\PP \VS{16}बाक यहोवा मूसा से अंदुन,

\VS{17}“हारून से अन कि नींद वंश इन पीढ़ी-पीढ़ी दा जो यावारा येनारा भी शारीरिक दोष ईरूल आव तान परमेश्वर उन भोजन येरसोर साटी हात्ती बर बाळुल.

\VS{18}यावारा यती ईरबाळुल, यारदा दोष ईरूल, आव हात्ती बरबाळुल, चाहे आव कुढ्ढ ईरूल, चाहे लंगळा, चाहे मुग्ग कुरकु ईरूल, चाहे आऊन येनारा यक्कुल अंग ईरूल,

\VS{19}या आऊन काल, या कय लूला ईरूल,

\VS{20}या आव कुबळा, या बुटरा ईरूल, या आऊन कण्णगोळ दा दोष ईरूल, या आ मंळसा अक बिळीद दाग या खुजली ईरूल, या आव नपुंसक ईरूल;

\VS{21}हारून याजक उन वंश दा टु यारदारा दा यातोदारा भी शारीरिक दोष ईरूल, आव यहोवा अन्द होमबली येरसोर साटी हात्ती बरबाळुल; आव जो दोषयुक्त आन यागलु भी तान परमेश्वर उक भोजन येरसोर साटी हात्ती बरबाळुल.

\VS{22}आव तान परमेश्वर उन पवित्र अदिक अपवित्र येढ्ढु प्रकार इन भोजन इक तिनुल,

\VS{23}लेकीन आऊन दोष इन कारण आव न रा न्याड्यावाळा परदा अन्द बुळ्क बरूल अदिक न वेदी इन हात्ती, इदुर देल हिंग न आगुल कि आव नान पवित्र जागागोळ इक अपवित्र माळुल; यतिकी ना आंदरी पवित्र माळावाळा यहोवा हुईन.”


\par }{\PP \VS{24}इदुरसाटी मूसा हारून अदिक आऊन पारगोळ इक तथा सप्पा इस्राएलीगोळ इक ईव मातगोळ अनतेला केळ्सदुन.




\par }\Chap{22}{\SH भेंट चळावा अन पवित्रता
\par }
{\PP \VerseOne{1}बाक यहोवा मूसा से अंदुन,

\VS{2}“हारून अदिक आऊन पारगोळ से अन कि इस्राएलिगोळ्द पवित्र माळ्द वस्तुगोळ से यदरी आंदुर नान साटी पवित्र माळतार अलग ईरूल, अदिक नान पवित्र हेसुर इक अपवित्र माळबाळुल; ना यहोवा हुईन.”

\VS{3}अदिक आंदुर से अन कि नीम्द पीढ़ी-पीढ़ी दा नीम्द पुरा वंश दा टु जो यावारा तान अशुध्दता अन्द दशा दा आ पवित्र माळ्द वस्तुगोळ्द हात्ती होगुल, यारी इस्राएली यहोवा अन्द साटी पवित्र माळतार, आ मंळसा नान मुंद टु नाश माळकु आदान; ना यहोवा हुईन.


\par }{\PP \VS{4}हारून उन वंश दा टु यावारा यती ईरबाळुल, जो कोढ़ी ईरूल, या आऊन रकत होगतेला ईरूल, आ मंळसा यागासताका शुद्ध आगालुन, आगासताका पवित्र माळ्द वस्तुगोळ दा टु येनारा भी तिनबाळुल. अदिक जो लोथ इन कारण अशुद्ध आग्यान, या आऊन वीर्य स्खलित आग्याद, हिंग मंळसा अक जो यावारा मुटुल,

\VS{5}अदिक जो यावारा यातोदारा हिंग रेंगसावाळा जन्तु उक मुटुल अदुर देल लॉकुर अशुद्ध आग सकतार, इंदुर दा टु यारीकारा मुटुल आऊन दा यातोदारा प्रकार इन अशुद्धता ईरूल जो आऊक भी हत्त सकतद.

\VS{6}रा आ याजक जो इंदुर दा टु यारीकारा मुटुल द्यावगाताका अशुद्ध ठहरूसकु ईरूल, अदिक यागासताका नीर देल मय तोळुकोमालुन, आगासताका पवित्र वस्तुगोळ दा टु येनारा भी तिनबाळुल.

\VS{7}आग सूर्य अस्त आगोर मा आव शुद्ध ठहरूस्यान; अदिक आग आव पवित्र वस्तुगोळ दा टु तिन सक्यान, यतिकी आऊन भोजन अदा हुंद.

\VS{8}जो जनावर तान देल सोताद या पशु देल हरूकु आग्याद अदरी तिनकु आव तान तान इक आव अशुद्ध माळबाळुल; ना यहोवा हुईन.


\par }{\PP \VS{9}इदुरसाटी याजक लॉकुर नांद सौप्सकु आग्याद नियमगोळ्द पालन माळुल, हिंग ना आगुल कि आंदुर अवरी अपवित्र माळकु पाप इन भार नेगुल, अदिक इदुर कारण सोतोगुल; ना आंदरी पवित्र माळावाळा यहोवा हुईन.

\VS{10}“पराया कुल इन जन, यातोदारा पवित्र वस्तु उक तिनबाळुल, चाहे आव याजक उन अतिथी ईरूल या मजदुर ईरूल, तो भी आव यातोदारा पवित्र वस्तु तिनबाळुल.

\VS{11}अगर याजक यातोवारा दास उक पैस्या कोटकु कोमुल, रा आ दास अदुर दा टु तिन सकतान; अदिक जो याजक उन मान्ना दा पैदा आग्यान आंदुर भी आऊन भोजन दा टु तिनुल.

\VS{12}अदिक अगर याजक उन पोर पराया कुल इन यावारा गंळ्स से मदा आगुल, रा आव भेंट माळ्द पवित्र वस्तुगोळ दा टु तिनबाळुल.

\VS{13}अगर याजक उन पोर रांड्यागीत या छोळचिट्टी माळकु ईरूल, अदिक आकीन औलाद ईर बाळुल, अदिक आक तान स्यांण पनी इन अवस्था अन्द रीती इन अनुसार तान आप्प उन मान्ना दा ईरतीदार, रा आक तान आप्प उन भोजन दा टु तिनुल; पर पराया कुल इन यावारा अदुर दा टु तिनबाळुल.”


\par }{\PP \VS{14}“अदिक अगर यावारा मंळसा यातोदारा पवित्र वस्तु दा टु येनारा भुल देल तिन कोमुल, रा आव अदुर पाचवा भाग वाळुस्कु अदरी याजक उक तुमकु कोळुल.

\VS{15}आंदुर इस्राएलीगोळ्द पवित्र माळ्द वस्तुगोळ इक, अवरी आंदुर यहोवा अन्द साटी येरसुल, अपवित्र माळबाळुल.

\VS{16}आंदुर आंदरी तान पवित्र वस्तुगोळ दा टु तिनस्कु आंदुर से अपराध इन दोष नेगसुसबाळुल; ना आंदरी पवित्र माळावाळा यहोवा हुईन.”


\par }{\PP \VS{17}बाक यहोवा मूसा से अंदुन,

\VS{18}“हारून अदिक आऊन पारगोळ से अदिक इस्राएलीगोळ इक समझुसकु अन की इस्राएल इन घराना या इस्राएलीगोळ दा ईरावाळेर परदेशीगोळ दा टु यावारा यती ईरबाळुल, जो मन्नत या स्वेच्छाबलि माळोर साटी यहोवा अक यावारा होमबली येरसुल,

\VS{19}रा तान निमित्त ग्रहण योग्य ठहरूसोर साटी पालस्द पशु दा टु वस्ता या मर्री या म्यांडा दा टु तंदरूस्त नर येर्सकु आगुल.

\VS{20}अदुर्दा यातोदारा दोष ईरूल अदरी येर्सबाळेतीर; यतिकी अद नीम्द निमित्त ग्रहण योग्य ठहरूसतीदील.

\VS{21}अदिक जो यावारा पालस्द पशु या म्यांडा-मर्रगोळ दा टु विशेष वस्तु मन्नत माळोर साटी या स्वेच्छाबलि इन साटी यहोवा अक मेल-मिलाप बली येरसुल, रा ग्रहण आगोर साटी अवश्य आद कि आव निर्दोष आगुल, आऊन दा यातोदारा भी दोष ईरबाळुल.

\VS{22}जो कुढ्ढ या मय इन मुरकु या लूला ईरूल, अथवा आऊन दा फ्वाळा या पपळी या खुजली ईरूल, हिंग चीजगोळी यहोवा अन्द साटी येर्सबाळेतीर, अवरी होमबली मा यहोवा अन्द साटी बली येर्सबाळेतीर.

\VS{23}यातोदारा वस्ता या म्यांडा या व्हात इन यातोदारा अंग येक्कुल या कम ईरूल अदरी स्वेच्छाबलि इन साटी येर्स सकतीर, लेकीन मन्नत पुरा माळोर साटी अद ग्रहण माळकु आगतीदिल.

\VS{24}यारव अंड दब्सकु या कुचलस्कु या मुरकु या कडुकु ईरूल अवरी यहोवा साटी येर्स बाळेतीर, अदिक तान द्याश दा भी हिंग क्याल्सा माळबाळेतीर.”


\par }{\PP \VS{25}“बाक ईऊर दा टु यारीकारा अक नीव तान परमेश्वर उन भोजन जानस्कु यावारा परदेशी से हुळकु येर्सबाळेतीर; यतिकी अऊर्दा दोष आद, इदुरसाटी अव नीम्द निमित्त ग्रहण आगतीदिल.”


\par }{\PP \VS{26}बाक यहोवा मूसा से अंदुन,

\VS{27}“याग वस्ता या म्यांडा या मर्री पैदा आगुल, रा अद येळ दिन ताका तान मोय इन सांगुळ ईरूल; बाक आठवा दिन टु मुंद अद यहोवा अन्द होमबली येरसोर साटी ग्रहण योग्य ठहरूसीत.

\VS{28}चाहे वस्ता, चाहे म्यांडा या मर्री ईरूल, अदरी अदिक अदुर पाड्डा अक ऊंद अच दिन दा बली माळबाळेतीर.

\VS{29}अदिक याग नीव यहोवा अन्द साटी धन्यवाद इन मेल-मिलाप बली येरसीर, रा अदरी ईदा रिती देल माळेतीर यदुर देल अद ग्रहण योग्य ठहरूसुल.

\VS{30}अद अदा दिन तिनकु आगुल, अदुर्दा टु येनारा भी व्‍हातुर ताका ईर बाळुल; ना यहोवा हुईन.


\par }{\PP \VS{31}“इदुरसाटी नीव नांद आग्यागोळ इक मानसेतीर अदिक पालन माळेतीर; ना यहोवा हुईन.

\VS{32}अदिक नांद पवित्र हेसुर इक अपवित्र ठहरूसबाळेतीर, यतिकी ना इस्राएलीगोळ्द न्याड्या अवश्य अच पवित्र अच मान्सकु आगाईन; ना नीम्द पवित्र माळावाळा यहोवा हुईन,

\VS{33}जो नीमी इक मिस्त्र द्याश टु तेगुकु तंदान यदुर देल नीम्द परमेश्वर बन्सकु ईराइन; ना यहोवा हुईन.”




\par }\Chap{23}{\SH हाब्ब इन विधिगोळ
\par }
{\PP \VerseOne{1}बाक यहोवा मूसा से अंदुन,

\VS{2}“इस्राएलीगोळ से अन कि यहोवा अन्द हाब्ब अदुर दा नीम इक पवित्र सभा जमा माळोर साटी ठहरूस्कु समय मा प्रचार माळोद बिद्दीत, नांद अव हाब्ब ईव हु.”

\VS{3}“आर दिन क्याल्सा धंदा माळकु आगुल, लेकीन येळवा दिन परम आराम इन अदिक पवित्र सभा अन्द दिन हुंद; अदुर दा यातोदारा प्रकार इन क्याल्सा धंदा माळकु आगबाळुल; अद नीम्द सप्पा मान्नागोळ दा यहोवा अन्द आराम दिन ठहरूसुल.


\par }{\SH फसह अदिक अखमीरी रोट्टी
\par }
{\R (गिनती 28:16-25)

\par }{\PP \VS{4}“बाक यहोवा अन्द पर्व अदुर दा टु ऊंद-ऊंद मंळसा अन्द ठहरूस्द समय दा नीमी पवित्र सभा माळोर साटी प्रचार माळोद बिद्दीत अव ईव हूँ.

\VS{5}पयला तिंगुळ इन चौदावा दिन इक द्यावगा अन्द समय यहोवा अन्द फसह आगतेला ईरूल.

\VS{6}अदिक अदा तिंगुळ इन पन्द्रहवा दिन इक यहोवा अन्द साटी अखमीरी रोट्टी इन पर्व आगतेला ईरूल; अदुर दा नीव येळ दिन ताका अखमीरी रोट्टी तिनतेला ईरेतीर.

\VS{7}अदुर दा टु पयला दिन नीम्द पवित्र सभा आगुल; अदिक आ दिशी कष्ट इन यातोदारा क्याल्सा माळबाळेतीर.

\VS{8}अदिक येळवा दिशी नीव यहोवा अक होमबली येर्सेतीर; अदिक येळवा दिन पवित्र सभा आगुल; आ दिशी कष्ट इन यातोदारा क्याल्सा माळबाळेतीर.”

\VS{9}बाक यहोवा मूसा से अंदुन,

\VS{10}“इस्राएलीगोळ से अन कि याग नीव आ द्याश दा प्रवेश माळी यारी यहोवा नीमी कोळतान अदिक अदुर दा टु केई कढी, आग तान-तान हण्ण केई इन पयला उपज इन फसल याजक उन हात्ती तरेतीर;

\VS{11}अदिक आव आ पेंड़ी इक यहोवा अन्द मुंद हालुसुल कि अद नीम्द निमित्त ग्रहण माळकु आगुल; याजक अदरी आराम दिन इन दुसरा दिशी हालुसुल.

\VS{12}अदिक या दिशी नीव आ पेंड़ी इक हालुसीर अदा दिशी ऊंद वर्ष इन तंदरूस्त म्यांडा अन्द पाड्डा यहोवा अन्द साटी होमबली येर्सेतीर.

\VS{13}अदिक अदुर सांगुळ अन्नभेट एपा अन्द येढ्ढ हतवा अंश याण्णा हचकु मैदा अन्द ईरूल अद होमबली सुखदायक सुगन्ध इन साटी यहोवा अन्द साटी पेयबली आगुल; अदिक अदुर सांगुळ इन अर्घ हीन भर इन चौथाई भाग अंगुर इन रास्‍सा ईरूल.

\VS{14}अदिक यागासताका ई चढ़ावा अक नीव तान परमेश्वर उन हात्ती वोयतीदिल, आ दिन ताका व्हाशोद केई दा टु रोट्टी तिनबाळेतीर अदिक सुटकु अन्न अदिक हिवरा लॉम्बा तिनबाळेतीर; ईद नीम्द पीढ़ी-पीढ़ी दा नीम्द पुरा घरानागोळ दा हमेशा अन्द विधी ठहरूसुल.


\par }{\SH कडोद हाब्ब
\par }
{\R (गिनती 28:26-31)

\par }{\PP \VS{15}“बाक आ आराम दिन इन दुसरा दिन टु, मतलब या दिशी नीव हालुस्कु आगोद भेंट इन फसल इक तरेतीर, आ दिन टु पुरा येळ आराम दिन आळकोमेतीर;

\VS{16}येळवा आराम दिन इन अगला दिन ताका पचास दिन आळेतीर, अदिक पचासवा दिन यहोवा अन्द साटी व्हाशोद अन्नभेट येर्सेतीर.

\VS{17}नीव तान मान्नागोळ दा टु एपा अन येढ्ढ हतवा अंश मैदा अन्द येढ्ढ रोट्टीगोळ इक हालुसोद भेंट इन साटी तरेतीर; अव खमीर इन सांगुळ कासकु आगुल, अदिक यहोवा अन्द साटी पयला फसल ठहरूसुल.

\VS{18}अदिक आ रोट्टी इन सांगुळ ऊंद-ऊंद वर्ष इन येळ तंदरूस्त म्यांडा अन्द पाड्डा, अदिक ऊंद पाड्डा, अदिक येढ्ढ म्यांडागोळ येर्सेतीर; आंदुर तान-तान सांगुळ अन्नभेट अदिक अर्घ सांगुळ यहोवा अन्द साटी होमबली इन घाई येर्सकु आगुल, मतलब अव यहोवा अन्द साटी सुखदायक सुगन्ध कोळावाळा बली ठहरूसुल.

\VS{19}बाक पापबली इन साटी ऊंद व्हात, अदिक मेलबली इन साटी ऊंद-ऊंद वर्ष इन म्यांडा अन्द पाड्डा येरसुल.

\VS{20}आग याजक आंदरी पयला उपज इन रोट्टी सांगुळ यहोवा अन्द मुंद हालुसोद भेंट इन साटी हालुसुल, अदिक ई रोट्टीगोळ्द सांगुळ अव येढ्ढ म्यांडा अन्द पाड्डागोळ भी हालुस्कु आगुल; अव यहोवा अन्द साटी पवित्र, अदिक याजक उन भाग ठहरूसुल.

\VS{21}अदिक नीव आ दिशी ईद प्रचार माळेतीर, कि ईंद नाम्द ऊंद पवित्र सभा आदीत; अदिक कष्ट इन यातोदारा क्याल्सा माळबाळेतीर; ईद नीम्द पुरा घराना दा नीम्द पीढ़ी-पीढ़ी दा हमेशा अन्द विधी ठहरूसुल.


\par }{\PP \VS{22}“याग नीव तान द्याश इन केईगोळ कढी, आग तान केई इन क्वानागोळ इक पुरा रीती देल कडु बाळेतीर, अदिक केई दा बिदकु लॉम्बागोळ इक जमा माळबाळेतीर; अदरी गरीब अदिक परदेशीगोळ्द साटी बिटबुळेतीर; ना नीम्द परमेश्वर यहोवा हुईन.”


\par }{\SH व्हाशोद वर्ष इन पर्व
\par }
{\R (गिनती 29:1-6)

\par }{\PP \VS{23}बाक यहोवा मूसा से अंदुन,

\VS{24}“इस्राएलीगोळ से अन कि येळवा तिंगुळ इन पयला दिन इक नीम्द साटी खास आराम दिन ईरूल; आ दिन इक याद तोरसोर साटी नरसिंगगोळ ऊयकु आगुल, अदिक ऊंद पवित्र सभा जमा आगुल.

\VS{25}आ दिशी नीव कष्ट इन यातोदारा क्याल्सा माळबाळेतीर, अदिक यहोवा अन्द साटी ऊंद होमबली येर्सेतीर.”


\par }{\SH पाप होचकु ईटोद दिन
\par }
{\R (गिनती 29:7-11)

\par }{\PP \VS{26}बाक यहोवा मूसा से अंदुन,

\VS{27}“अदा येळवा तिंगुळ इन हतवा दिन पाप होचकु ईटोद दिन मान्सकु आगुल; अद नीम्द पवित्र सभा अन्द दिन आदीत, अदिक अदुर दा नीव उपास माळेतीर अदिक यहोवा अन्द होमबली येर्सेतीर.

\VS{28}आ दिशी नीव यातोदु प्रकार इन क्याल्सा धंदा माळबाळेतीर; यतिकी अद पाप होचकु ईटोद दिन नियुक्त माळकु आग्याद अदुर दा नीम्द परमेश्वर यहोवा अन्द मुंद नीम्द पाप होचकु आदीत.

\VS{29}इदुरसाटी जो मंळसा आ दिशी उपास माळतीदील आव तान लॉकुर दा टु नाश माळकु आदान.

\VS{30}अदिक जो मंळसा आ दिशी यातोदारा प्रकार इन क्याल्सा धंदा माळुल आ मंळसा अक ना आऊन लॉकुर न्याड्या दा नाश माळ बुळाईन.

\VS{31}नीव यातोदु प्रकार इन क्याल्सा धंदा माळबाळेतीर; ईद नीम्द पीढ़ी-पीढ़ी दा नीम्द घराना दा हमेशा अन्द विधी ठहरूसुल.

\VS{32}अद दिन नीम्द साटी विशेष आराम इन ईरूल, अदुर दा नीव उपास माळेतीर; अदिक आ तिंगुळ इन ऊंम्बत दिन इन द्यावगा टु दुसरा द्यावगा ताका तान आराम दिन मान्सतेला ईरेतीर.”


\par }{\SH झोपळीगोळ्द पर्व
\par }
{\R (गिनती 29:12-40)

\par }{\PP \VS{33}बाक यहोवा मूसा से अंदुन,

\VS{34}“इस्राएलीगोळ से अन कि अदा येळवा तिंगुळ इन पन्द्रहवा दिन टु येळ दिन ताका यहोवा अन्द साटी झोपळीगोळ्द पर्व मान्सकु आगुल.

\VS{35}पयला दिन पवित्र सभा ईरूल; अदुर दा कष्ट इन यातोदारा क्याल्सा माळबाळेतीर.

\VS{36}येळु दिन यहोवा अन्द साटी होमबली येर्सतेला ईरेतीर, बाक आठवा दिन नीम्द पवित्र सभा आगुल, अदिक यहोवा अन्द साटी होमबली येर्सेतीर; अद महासभा अन्द दिन हुंद, अदिक अदुर दा कष्ट इन यातोदारा क्याल्सा माळबाळेतीर.


\par }{\PP \VS{37}“यहोवा अन्द ठहरूस्कु आग्याव पर्व ईव अच हूँ, इदुर दा नीव यहोवा अन्द होमबली येर्सेतीर, अदिक अन्नभेट, मेलबली, अदिक पेयबली, हर ऊंद तान-तान ठहरूस्कु आग्याद समय मा येर्सकु आगुल अदिक पवित्र सभा अन्द प्रचार माळेतीर.

\VS{38}ईव सप्पा देल यक्कुल यहोवा अन्द आराम दिन इक मानसेतीर, अदिक तान भेटगोळ्द, अदिक सप्पा मन्नतगोळ, अदिक खुद इन इच्छा अन्द बलिगोळ इक जो यहोवा अक अर्पण माळेतीर येर्सकु आगुल.


\par }{\PP \VS{39}“बाक येळवा तिंगुळ इन पन्द्रहवा दिन इक, याग नीव केई इन उपज इक जमा माळ बुट्टीर, आग येळ दिन ताका यहोवा अन्द पर्व मानसेतीर; पयला दिन विशेष आराम दिन ईरूल, अदिक येळवा दिशी आराम दिन ईरूल.

\VS{40}अदिक पयला दिन नीव वळ्लीद-वळ्लीद मार्रगोळ्द उपज, अदिक खजूर इन डगालगोळ, अदिक डाट मार्रगोळ्द डगालीगोळ, अदिक गांगा दा टु मजनू हेसुर इन मार्र इक हुळकु तान परमेश्वर यहोवा अन्द मुंद येळ दिन ताका आनन्द माळेतीर.

\VS{41}प्रति वर्ष येळ दिन ताका यहोवा अन्द साटी पर्व मानसेतीर; ईद नीम्द पीढ़ी-पीढ़ी दा सदा अन्द विधी ठहरूसुल, कि येळवा तिंगुळ दा ईद पर्व मान्सकु आगुल.

\VS{42}येळ दिन ताका नीव झोपळीगोळ दा ईरेतीर, मतलब यास जन्म टु इस्राएली आर या देशी परदेशी आंदुर सप्पा अन सप्पा झोपळीगोळ दा ईरूल,

\VS{43}इदुरसाटी कि नीम्द पीढ़ी-पीढ़ी इन लॉकुर ध्यान ईटुल, कि याग यहोवा नाव इस्राएलीगोळ इक मिस्त्र द्याश टु तेगुकु तरोन आग आव आंदरी झोपळीगोळ दा ईटीदुन; ना नीम्द परमेश्वर यहोवा हुईन.”


\par }{\PP \VS{44}अदिक मूसा इस्राएलीगोळ इक यहोवा अन्द पर्व अन ठहरूस्कु आग्याद समय अनकु केळ्सदुन.




\par }\Chap{24}{\SH पवित्र दिंग्यागोळी इक सजुसोद
\par }
{\R (निर्गमन 27:20,21)

\par }{\PP \VerseOne{1}बाक यहोवा मूसा अक अंदुन,

\VS{2}“ इस्राएलीगोळ इक ईद आग्या कोळ कि नांद हात्ती ऊजुळ कोळोद साटी कय देल कांळ्सकु तेग्द जैतून इन शुद्‍ध याण्णा तरेत, कि दिंग्या हमेशा होततेला ईरूल.

\VS{3}हारून अदरी भेंटमाळोद तम्बू दा, किर्या चिट्टी इन न्याड्यावाळा परदा टु व्हार्या, यहोवा अन्द मुंद हमेशा द्यावगा टु व्हातुर ताका सजुसकु ईट्टुल; ईद नीम्द पीढ़ी-पीढ़ी टु हमेशा अन्द विधी ठहरूसुल.

\VS{4}आव दिंग्यागोळ इक व्हान्ना अन्द दीवट मा यहोवा अन्द मुंद हमेशा सजुसकु ईट्टुल.


\par }{\SH परमेश्वर उक अर्पित माळ्द रोट्टीगोळ
\par }
{\PP \VS{5}“नी मैदा हुळकु हन्नेळ रोट्टीगोळ कासेत, हर ऊंद रोट्टी दा एपा अन्द येढ्ढ हतवा अंश मैदा ईरूल.

\VS{6}आग आंदुर येढ्ढ पंगतगोळ माळकु, ऊंद-ऊंद पंगत दा आर-आर रोट्टीगोळ, साफ मेज मा यहोवा अन्द मुंद ईटेत.

\VS{7}अदिक ऊंद-ऊंद पंगत मा शुद्ध लुबान ईटेत कि अद रोट्टी याद तोरसावाळा वस्तु अदिक यहोवा अन्द साटी होमबली ईरूल.

\VS{8}हर ऊंद आराम दिन इक आव अदरी हमेशा यहोवा अन्द मुंद लाईन देल ईट्टुल, ईद सदा अन्द वादा अन्द रीती इस्राएलीगोळ दी टु आगतेला ईरूल.

\VS{9}अदिक अद हारून अदिक आऊन पारगोळ्द आदीत, अदिक आंदुर रोट्टी यातोदारा पवित्र जागा दा तिनुल, यतिकी अद यहोवा अन्द होमबली दा टु हमेशा अन्द विधी इन अनुसार हारून उन साटी शुद्ध पवित्र वस्तु ठहरूसकु आद.”


\par }{\SH न्याय देल तुम्द निश्पक्ष दण्ड इन उदाहरण
\par }
{\PP \VS{10}आ दिनगोळ दा याकारा इस्राएली आर्त इन पार, आऊन आप्प मिस्त्र दा ईरावाळा गंळ्स ईरोन, इस्राएलिगोळ्द न्याड्या होटोदुन; अदिक आव इस्राएली आर्त इन पार अदिक ऊंद इस्राएली गंळ्स छावनी इन न्याड्या आपस दा मार पीट माळली कुरतुर,

\VS{11}अदिक आव इस्राएली आर्त इन पार यहोवा अन्द हेसुर इन निन्दा माळकु सराप कोळली कुरतुन. ईद केळकु लॉकुर आऊक मूसा अन्द हात्ती ओतुर. आऊन मोय इन हेसुर शलोमीत ईरोद, जो दान इन गोत्र अन्द दिब्री इन पोर ईरोर.

\VS{12}आंदुर आऊक तान देखभाल दा ईटदुर, यदुर देल यहोवा अन मन आंदुर मा प्रगट आग सकुल.


\par }{\PP \VS{13}आग यहोवा मूसा से अंदुन,

\VS{14}“नीव लॉकुर आ सराप कोळावाळा मंळसा अक छावनी टु व्हार्या वोई; अदिक यास मुंदुर आ निन्दा केळदुर आंदुर सप्पा तान-तान कय आऊन ताल्ला मा ईटी, आग पुरा मंडली इन लॉकुर आऊन मा कल्लगोळ भीळी.

\VS{15}अदिक नी इस्राएलीगोळ से अन कि यावारा यती ईर बाळुल, जो तान परमेश्वर उक सराप कोळुल आऊक तान पाप इन भार नेगोद बिद्दीत.

\VS{16}यहोवा अन्द हेसुर इन निन्दा माळावाळा निश्चित रूप देल कोंदकु आगुल; पुरा मंडली इन लॉकुर निश्चित रूप देल आऊन मा कल्लगोळ बडुल; चाहे द्याश इन मंळसा ईरूल या परदेशी, अगर यावारा यहोवा अन्द हेसुर इन निन्दा माळुल रा आव कोंदकु आगुल.


\par }{\PP \VS{17}“बाक जो यावारा याऊ मंळसा अक जान देल कोनुल आव निश्चित रूप देल कोंदकु आगुल.

\VS{18}अदिक जो यावारा यारदु मान्नागोळ्द पशु उक जान देल कोनुल आव अदुर भरपाई माळुल, मतलब प्राणी इन बदला प्राणी कोळुल.


\par }{\PP \VS{19}“बाक अगर यावारा दुसरा मंळसा अक दुख पोहचुसुल, रा जसा आव माळदुन हांग अच आऊन सांगुळ भी माळकु आगुल,

\VS{20}मतलब येलु मुरदुर बदला दा येलु मुरूल, कण्ण इन बदला कण्ण, हल्ल इन बदला हल्ल, जसा दुख आ मंळसा दुसरा अक कोट्टुन हांग अच आंदरी भी कोटकु आदीत.

\VS{21}पशु उक कोन्नावाळेर अदुर भरपाई कोळुल, लेकीन मंळसा अक कोनावाळा अक निश्‍चय कोंदकु आगुल.

\VS{22}नीम्द नियम ऊंद अच ईरूल, जसा द्याश इन लॉकुर साटी हांग अच परदेशी लॉकुर साटी भी ईरूल; ना नीम्द परमेश्वर यहोवा हुईन.”


\par }{\PP \VS{23}बाक मूसा इस्राएलीगोळ इक ईद समझुसदुन; आग आंदुर आ सराप कोळावाळा अक छावनी टु व्हार्या वोतकु आऊन मा कल्लगोळ भिट्टुर. अदिक इस्राएलीगोळ हांग अच माळदुर ह्यांग यहोवा मूसा अक आग्या कोटीदुन.




\par }\Chap{25}{\SH सातवा वर्ष : विश्राम वर्ष
\par }
{\R (व्यवस्थाविवरण 15:1-11)

\par }{\PP \VerseOne{1}बाक यहोवा सीनै पर्वत इन हात्ती मूसा से अंदुन,

\VS{2}“इस्राएलीगोळ से अन कि याग नीव आ द्याश दा प्रवेश माळी जो ना नीमी कोळतीन, आग भूमी इक यहोवा अन्द साटी आराम सिकतेला ईरूल.

\VS{3}आर वर्ष रा तान-तान केई बोऊसी, अदिक आर वर्ष तान-तान अंगुर इन बेली इक छाट-छाटस्कु केई इन उपज जमा माळेतीर;

\VS{4}लेकीन येळवा वर्ष भूमि अक यहोवा अन्द साटी वळ्लीद आराम घळी सिकतेला ईरूल; अदुर दा न रा तान केई बोऊसोद अदिक न तान अंगुर इन बेली छाटसोद.

\VS{5}जो येनारा कळकु केई दा खुद देल बेळुल अदरी कळुबाळेतीर, अदिक तान बिना छाट्स्द अंगुर इन एल इक अंगुरगोळ इक कोय बाळेतीर; यतिकी अद भूमी इन साटी वळ्लीद आराम इन वर्ष आदीत.

\VS{6}भूमी इन आराम घळी इन उपज देल नीम इक, अदिक नीम्द दास-दासी इक, अदिक नीम्द सांगुळ ईरावाळेर मजदूरगोळी अदिक परदेशीगोळ इक भी ऊमोद सिक्कीत;

\VS{7}अदिक नीम्द पशुगोळ इक अदिक द्याश दा यास जीवजन्तु आव अऊर भी ऊमोद भूमी इन सप्पा उपज देल आदीत.”


\par }{\SH आजादी प्राप्ति इन वर्ष
\par }
{\PP \VS{8}“येळ आराम वर्ष, मतलब येळ गुणा येळ वर्ष आळेतीर, येळु आराम वर्षगोळ्द ईद समय उनपचास वर्ष आदीत.

\VS{9}आग येळवा तिंगुळ अन्द हतवा दिन इक, मतलब प्रायश्चित इन दिन, जय-जयकार इन महाशब्द इन नरसिंगा तान पुरा द्याश दा सप्पा जागा मा भी ऊयसुसेतीर.

\VS{10}अदिक आ पचासवा वर्ष इक पवित्र माळकु मानसेतीर, अदिक द्याश इन पुरा निवासीगोळ्द साटी छुटकारा अन्द प्रचार माळेतीर; अद वर्ष नीम साटी आजादी प्राप्ति इन वर्ष अनकु आगुल; अदुर दा नीम तान-तान खुद इन जागा अदिक तान-तान घराना दा वापस होगेतीर.

\VS{11}नीम्द अल अद पचासवा वर्ष आजादी प्राप्ति इन वर्ष कहलुसीत; अदुर दा नीव न बोऊसेतीर, अदिक जो तान ताना बेळीत अदरी भी कडु बाळेतीर, अदिक न बिना छाट्स्द अंगुर इन एल इक मुरूबाळेतीर.

\VS{12}यतिकी अद रा आजादी प्राप्ति इन वर्ष आदीत; अद नीम्द साटी पवित्र आदीत; नीव अदुर उपज केई दा टु उच ताकोम ताकोमकु तिनेतीर.”


\par }{\PP \VS{13}“ई आजादी प्राप्ति इन वर्ष दा नीव तान-तान खुद इन जागा दा वापस बंदीर.”

\VS{14}अदिक अगर नीव तान वार्टुर कय देल येनारा मारीर या तान वार्टुर से येनारा कोंडीर, रा नीव आबुर दाबुर मा अन्याय माळबाळेतीर.

\VS{15}आजादी प्राप्ति इन वर्ष इन बाद्दा यास वर्ष बितुस्याव अऊर गिनती इन अनुसार किंमत ठहरूसकु आबुर दाबुर से कोंड कोमेतीर, अदिक मिग्द वर्षगोळ्द उपज इन अनुसार आव नीन कय दा मारूल.

\VS{16}याट वर्ष मात्त ईरूल आट अच किंमत वाळुसेतीर, अदिक यास वर्ष कम ईरूल आट अच किंमत घटुसुल, यतिकी वर्ष इन उपज इन संख्या याट ईरूल आट अच आव नीन कय दा मार्यान.

\VS{17}नीव तान-तान वार्टुर मा अन्याय माळबाळेतीर; तान परमेश्वर उन अंज्क मानसेतीर; ना नीम्द परमेश्वर यहोवा हुईन.


\par }{\SH येळवा वर्ष इन साटी समस्या
\par }
{\PP \VS{18}“इदुरसाटी नीव नांद विधीगोळ इक मानसेतीर, अदिक नान नियमगोळ मा समझ बुझुस्कु नळेतीर; यतिकी हिंग माळदुर देल नीव आ द्याश दा निडर कुर्तकु ईत्तीर.

\VS{19}भूमी तान उपज उपजुसतेला ईत्तीत, अदिक नीव व्हाट्टतीम तिनतेला ईत्तीर, अदिक आ द्याश दा निडर कुर्तकु ईत्तीर.”


\par }{\PP \VS{20}अदिक अगर नीव अनी कि येळवा वर्ष दा नाव येन तिनदेव, “न रा नाव बोऊसेव न तान केई इन उपज जमा माळेव?”

\VS{21}रा जान्सी कि ना नीम इक छठवा वर्ष दा हिंग आशीष कोळाईन, कि भूमि इन उपज मुर वर्ष ताका क्याल्सा दा बंदीत.

\VS{22}नीव आठवा वर्ष दा बोऊसेतीर, अदिक हाळोद उपज दा टु तिनतेला ईत्तीर, अदिक ऊम्बत वर्ष इन उपज यागासताका सिकतीदील आगासताका नीव हाळोद उपज दा टु तिनतेला ईत्तीर.


\par }{\SH आवासीय भूमी इन नियम
\par }
{\PP \VS{23}“जागा हमेशा अन्द साटी मारकु आगबाळुल, यतिकी जागा नांद हुन; अदिक अदुर दा नीव परदेशी अदिक व्हार्या नोर लॉकुर ईत्तीर.”


\par }{\PP \VS{24}लेकीन नीव तान भाग इन पुरा द्याश दा जागा अक बिळ्स गोळेतीर.

\VS{25}“अगर नींद यावारा वार्टबन्धु कंगाल आगकु तान खुद इन जागा दा टु येनारा मारबुळुल, रा आऊन परिवार दा टु जो सबसे हात्ती आन आव बंदकु तान वार्टबन्धु उन मार्द भाग इक बिळ्स कोमुल.

\VS{26}अगर यावारा मंळसा अन्द साटी याऊ बिळसावाळा ईला ईरूल, अदिक आऊन हात्ती ईट धन ईरूल कि खुद अच तान भाग इक बिळ्स सकुल,

\VS{27}रा आव अदुर मार्द समय टु वर्षगोळ आळुकु मिक्कु वर्षगोळ्द उपज इन किंमत आऊक, याव अदुर्द किंमत कोटकु कोंडुन, वापस माळ बुळुल; आग आव तान खुद इन जागा अन्द अधिकारी आगेगुल.

\VS{28}लेकीन अगर आऊन हात्ती ईट पूंजी ईला ईरूल कि अदरी बाक तान माळ सकुल, रा आऊन मार्द जागा आजादी प्राप्ति इन वर्ष ताका कोमावाळा अन्द कय दा ईरूल; अदिक आजादी प्राप्ति इन वर्ष दा बिट्टोगुल आग आव मंळसा तान खुद इन जागा अन्द मात्त अधिकारी आगेदान.”


\par }{\PP \VS{29}“बाक अगर यावारा मंळसा शहरपनाहवाळा नगर दा कुर्तकु मान्ना मारूल, रा अद मारदुर बाद्दा साल भर इन अंदर अदरी बिळ्स सक्यान, मतलब पुरा साल तीम आ मंळसा अक बिळसोद अधिकार ईत्तीत.

\VS{30}लेकीन अगर आव साल तिमुर दा बीळ्सतीदिल, रा अद मान्ना जो शहरपनाहवाळा नगर दा ईरूल कोमावाळा अन्द बन्सकु ईरूल, अदिक पीढ़ी-पीढ़ी दा आऊंदा औलाद इन माळकु ईरूल; अदिक आजादी प्राप्ति इन वर्ष इन साल दा भी बिळ्सकु आग बाळुल.

\VS{31}लेकीन बिना शहरपनाह अन्द ऊरगोळ्द मान्ना रा द्याश इन केईगोळ्द भाग इन घाई आळकु आगुल; आंदुर्द बिळ्सकु भी आगेदीत, अदिक आंदुर आजादी प्राप्ति इन वर्ष इन साल दा बिटोदार.”

\VS{32}फिर भी लेवीगोळ्द खुद इन भाग इन नगरगोळ्द जो मान्ना ईरूल आंदरी लेवीगोळ याग चाहसुल आग बिळसुल.

\VS{33}अदिक अगर यावारा लेवी तान भाग ईला बिळस्यान, रा अद मार्द मान्ना जो आऊन भाग इन नगरगोळ दा ईरूल आजादी प्राप्ति इन वर्ष इन साल दा बिळ्सकु आगुल; यतिकी इस्राएलीगोळ्द न्याड्या लेवीगोळ्द भाग आंदुर नगरगोळ दा अव मान्नागोळ अच हूँ.

\VS{34}लेकीन आंदुर नगरगोळ्द नाकु दी चराई इन भूमी मारकु आग बाळुल; यतिकी अद आंदुर हमेशा अन्द भाग आदीत.


\par }{\SH कंगालगोळ इक उधार कोळोद
\par }
{\PP \VS{35}“बाक अगर नीन यावारा वार्टबन्धु कंगाल आगेगुल, अदिक आऊन दश्या नींद मुंद तरस तिना योग्य आगेगुल, रा नी आऊक संभालसेत; आव परदेशी या वार्ट उन घाई नींद सांगुळ ईरूल.

\VS{36}आऊन से ब्याज या बळोतरी ताकोमबाळेत; तान परमेश्वर उन अंज्क मानसेतीर; अदुर देल नीन वार्टबन्धु नीन सांगुळ जीवन निर्वाह माळ सकुल.

\VS{37}आऊक ब्याज मा पैस्या कोळबाळेत, अदिक आऊक ऊमोद वस्तु लाभ इन लालच देल कोळबाळेत.

\VS{38}ना नीम्द परमेश्वर यहोवा हुईन; ना नीमी कनान द्याश कोळोर साटी अदिक नीम्द परमेश्वर ठहरूसोद मनसा देल नीम इक मिस्त्र द्याश टु तेगुकु तंदीन.”


\par }{\SH दासगोळ इक बिळसोद विधी
\par }
{\PP \VS{39}“बाक अगर नींद यावारा वार्टबन्धु नीन मुंद कंगाल आगकु तान-तान इक नीन कय दा मार्र बुळुल, रा आऊन से दास उन घाई स्यावा माळसुसबाळेत.

\VS{40}आंदुर नीन सांगुळ मजदुर या यात्री इन घाई ईरूल, अदिक आजादी प्राप्ति इन वर्ष ताका नीन सांगुळ ईतकु स्यावा माळतेला ईरूल;

\VS{41}आग आंदुर बाल-बच्यागोळ सांगुळ नीन हात्ती टु होटबुळुल, अदिक तान परिवार दा अदिक तान आप्प उन मुतीगोळ्द खुद इन जागा दा वापस होट बरूल.

\VS{42}यतिकी आंदुर नान अच दास उर, आंदरी ना मिस्त्र द्याश टु तेगुकु तंदिदीन; इदुरसाटी आंदुर दास इन रीती देल मारकु आगबाळुल.

\VS{43}आऊन मा कठोरता देल अधिकार माळबाळेतीर; तान परमेश्वर उन अंज्क मान्सतेला ईरेतीर.”

\VS{44}नीन जो दास-दासीगोळ ईरूल आंदुर नीम्द नाकु दीकळोर राज्यगोळ दा टु ईरूल, अदिक दास अदिक दासीगोळ आंदुर दा टु उच कोमेतीर.

\VS{45}जो यात्री लॉकुर नीम्द न्याड्या दा परदेशी आगकु ईत्तार, आंदुर दा टु अदिक आंदुर घराना दा टु भी जो नीम्द आस-पास ईरूल, अदिक जो नीम्द द्याश दा पैदा आग्यार, आंदुर दा टु नीव दास अदिक दासीगोळी कोंडकोमी; अदिक आंदुर नीम्द भाग ठहरूसुल.

\VS{46}नीव तान पारगोळ इक भी जो नीम्द बाद्दा आदार आंदरी अधिकारी माळ सकीर, अदिक आंदुर अदुर भाग ठहरूसुल; अऊर दा टु नीव सदा तान साटी दास ताकोमेतीर, लेकीन नीम्द वार्टगोळ जो इस्राएली आर आंदुर मा तान अधिकार कठोरता देल जतुसबाळेतीर.


\par }{\PP \VS{47}“बाक अगर नींद मुंद यावारा परदेशी या यात्री धनी आगेगुल, अदिक आऊन मुंद नीन वार्ट कंगाल आगकु तान खुद इक नींद मुंद आ परदेशी या यात्री या आऊन वंश इन कय दा मार्र बुळुल,

\VS{48}रा आऊन भाग मारकु आगोद बाद्दा आव बाक बिळ्सकु आग सकतान; आऊन वार्टुर दा टु यावारा आऊक बिळ्स सकतान,

\VS{49}या आऊन काका, या काका अन्द पार, अदिक आऊन कुल इन यावारा भी हातीगोळोव परीवारवाळा आऊक बिळ्स सकतान; या अगर आव धनी आगेदान, रा आव खुद अच तान इक बिळ्स सकतान.

\VS{50}आव तान किंमत कोळावाळा अन्द सांगुळ तान मारोद वर्ष टु आजादी प्राप्ति इन वर्ष ताका हिसाब माळुल, अदिक आऊन मारोद किंमत वर्षगोळ्द गिनती इन अनुसार आगुल, मतलब अद किंमत मजदुर उन दिनगोळ घाई आऊन सांगुळ आदीत.

\VS{51}अगर आजादी प्राप्ति इन वर्ष इन हापाळ वर्ष ईतोगुल, रा यास पैस्यागोळ देल अद कोंडकु आग्याद अदुर दा टु आव तान बिळसोद किंमत आट अच वर्ष इन अनुसार लौटुस बुळुल.

\VS{52}अगर आजादी प्राप्ति इन वर्ष इन थ्वाळासा वर्ष ईतोगुल, तो भी आव तान स्वामी इन सांगुळ हिसाब माळकु तान बिळसोद किंमत आट अच वर्ष इन अनुसार लौटुस बुळुल.

\VS{53}आंदुर तान स्वामी इन सांगुळ आ मजदुर उन घाई ईरूल आऊन हार्दिक मजदुरी ठहरूसकु आगतद; अदिक आऊन स्वामी आऊन मा नींद मुंद कठोरता देल अधिकार जतुसबाळुल.”

\VS{54}अदिक अगर आंदुर ई रीतिगोळ देल बिळ्सकु आगतीदिल, रा आंदुर आजादी प्राप्ति इन वर्ष दा तान बाल-बच्या सांगुळ बिळस्कु आगुल.

\VS{55}यतिकी इस्राएली नांद अच दासगोळ उर; आंदुर मिस्त्र द्याश टु नांद अच तेग्द दास उर; ना नीम्द परमेश्वर यहोवा हुईन.




\par }\Chap{26}{\SH आशीष इन वादा
\par }
{\R (व्यवस्थाविवरण 7:12-24; 28:1-14)

\par }{\PP \VerseOne{1}“नीव तान साटी मुरती माळबाळी, अदिक न यातोदारा अगुळ्द मूर्ति या खंबा तान साटी निदरूसेतीर, अदिक न तान द्याश दा प्रणाम माळोर साटी नक्काशीदार कल्ल स्थापित माळेतीर; यतिकी ना नीम्द परमेश्वर यहोवा हुईन.”

\VS{2}नीव नांद आराम दिनगोळ्द पालन माळेतीर अदिक नांद पवित्र जागा अन्द अंज्क माळी; ना यहोवा हुईन.


\par }{\PP \VS{3}“अगर नीव नांद विधीगोळ मा नळी अदिक नांद आग्यागोळी मान्सकु पालन माळी,

\VS{4}रा ना नीम्द साटी समय-समय मा माळ बरसुसाईन, बाक भूमी तान उपज पैदा माळीत, अदिक केई इन मार्रगोळ तान-तान काय कोट्टाव;

\VS{5}ईल ताका कि नीव अंगुर मुरा समय भी दावनी माळतेला ईत्तीर, अदिक बोऊसा समय भी व्हाट्टा तीम अंगुर मुरूतेला ईत्तीर, अदिक नीव मनमानी रोट्टीगोळ तिनतेला ईत्तीर, अदिक तान द्याश दा निडर कुर्तकु ईत्तीर.”


\par }{\PP \VS{6}अदिक ना नीम्द द्याश दा सुख चैन कोळाईन, अदिक नीव मिंगेतीर अदिक नीमी यावारा अंजुसावाळा ईरतीदील; अदिक ना आ द्याश दा खतरनाक प्राणीगोळ इक ईरगोळालीन, अदिक तलवार नीम्द द्याश दा नळ्सगोळालीन.

\VS{7}अदिक नीव तान दुश्मनगोळी इक बडुकु तुळकाळसेतीर, अदिक आंदुर नीम्द तलवार देल कोंदकु आदार.

\VS{8}नीम दा टु अईद मंळसा सव मुंदरी अदिक सव मंळसा हत्त हजार मंळसागोळी खदाळस्यार; अदिक नीम्द दुश्मन तलवार देल नीम्द मुंद-मुंद कोंदकु आदार;

\VS{9}अदिक ना नीम्द दी कृपादृष्टी ईटाईन अदिक नीमी फलवन्त माळाईन अदिक वाळुसाईन, अदिक नीम्द सांगुळ तान वादा अक पुरा माळाईन.

\VS{10}अदिक नीव ईटकु हाळोद अनाज इक तिंदीर, अदिक व्‍हाशोद ईत्तीत तो भी हाळोद अनाज इक तेगदीर.

\VS{11}अदिक ना नीम्द न्याड्या तान ईरोद जागा माळकु ईट्टाइन, अदिक नांद जीव नीम से घृणा माळतीदील.

\VS{12}अदिक ना नीम्द न्याड्या नळाईन वयाळाईन, अदिक नीम्द परमेश्वर बन्सकु ईराइन, अदिक नीव नांद प्रजा बन्सकु ईरेतीर.

\VS{13}ना रा नीम्द आ परमेश्वर यहोवा हुईन, जो नीम इक मिस्र द्याश टु इदुरसाटी तेगुकु तंदीन कि नीव मिस्त्रगोळ्द दास बन्सकु ईरबाळेतीर; अदिक ना नीम्द जुआळी इक मुरू बुट्टीन, अदिक नीमी सीधा निदरूसकु नळ्सदीन.


\par }{\SH आग्या-उल्लंघन इन दण्ड
\par }
{\R (व्यवस्थाविवरण 28:15-68)

\par }{\PP \VS{14}“अगर नीव नांद केळतीदिल, अदिक इव सप्पा आग्यागोळ इक ईला मानसीर,

\VS{15}अदिक नांद विधिगोळ इक निकम्मा जान्सीर, अदिक नीम्द आत्मा नांद निर्णयगोळ देल घृणा माळुल, अदिक नीव नांद सप्पा आग्यागोळ्द पालन माळतीदील, बल्की नांद वादा अक मुरदिर,

\VS{16}रा ना नीम से ईद माळाईन; मतलब ना नीमी इक बेचैन माळाईन, अदिक क्षयरोग अदिक मय देल पीड़ित माळाईन, अदिक ईऊर कारण नीम्द कण्णगोळ धुंधला आगेदव, अदिक नीम्द मन अति उदास आदीत. अदिक नीम्द बींजा बोऊसोद व्यर्थ आदीत, यतिकी नीम्द दुश्मन आऊन उपज तिन कोंडार;

\VS{17}अदिक ना भी नीम्द विरूद्ध आगेगाईन, अदिक नीव तान दुश्मनगोळ देल हारूसेदीर; अदिक नीम्द दुश्मन नीम्द म्याकुच अधिकार माळ्यार, अदिक याग यावारा नीम इक खदळुसतीदिल तो भी नीव ओळीर.”


\par }{\PP \VS{18}अदिक अगर नीव ईव मातगोळ्द म्याकुच भी नांद केळबाळेतीर, रा ना नीम्द पापगोळ्द कारण नीमी येळ गुणा सजा मात्त कोळाईन,

\VS{19}अदिक ना नीम्द बल इन घमण्ड मुरूबुळाईन, अदिक नीम्द साटी आकाश इक मान्सी ल्वाहा अन्द अदिक भूमी इक मान्सी पीतल इन माळ बुळाईन;

\VS{20}अदिक नीम्द बल अकारथ गऊसकु आदीत, यतिकी नीम्द केई तान उपज पैदा माळतीदील, अदिक भूमि इन मार्रगोळ तान काय कोळतीदील.


\par }{\PP \VS{21}“अगर नीव नांद विरूद्ध नळुतेला अच ईत्तीर, अदिक नांद कहना मान्सतीदील, रा ना नीम्द पापगोळ्द अनुसार नीम्द म्याकुच अदिक येळ गुणा संकट हाकाईन.

\VS{22}अदिक ना नीम्द न्याड्या आळी दाकळोव पशु कळाईन, जो नीम इक बिना चिकोर्द माळबुट्टार, अदिक नीम्द घरेलु पशुगोळ इक नाश माळ बुट्टार, अदिक नीम्द गिनती घटुस्यार, यदुर देल नीम्द सळकगोळ सूना आगेदव.”


\par }{\PP \VS{23}“बाक अगर नीव ई मातगोळ मा भी नांद ताळना देल ईला सुधुरसीर, अदिक नांद विरूद्ध नळुतेला अच ईत्तीर,

\VS{24}रा ना भी नीम्द विरूद्ध नळाईन, अदिक नीम्द पापगोळ्द कारण ना खुद अच नीम इक येळ गुणा दंड कोळाईन.

\VS{25}अदिक ना नीम मा ऊंद हिंग तलवार नळसुसाईन, जो वादा मुरोद पुरा-पुरा बदला ताकोमीत; अदिक याग नीव तान नगरगोळ दा होग होगकु जमा आदीर आग ना नीम्द न्याड्या मरी फैलुसाईन, अदिक नीमी तान दुश्मनगोळ्द कय दा सौप्स बुळाईन.

\VS{26}याग ना नीम्द साटी अनाज इन आधार इक बंद माळ बुळाईन, आग हत्त आर्तेर नीम्द रोट्टी ऊंद अच तंदुर दा कासकु तौलुस तौलुसकु वाटस्यार; अदिक नीव तिनकु भी तृप्त आगतीदिल.”


\par }{\PP \VS{27}“बाक अगर नीव इदुर म्याकुच भी नांद केळतीदिल, अदिक नांद विरूद्ध नळुतेला अच ईत्तीर,

\VS{28}रा ना तान न्याय दा नीम्द विरूद्ध नळाईन, अदिक नीम्द पापगोळ्द कारण नीम इक येळ गुणा दंड यक्कुल भी कोळाईन.

\VS{29}अदिक नीम इक तान पार अदिक पोरगोळ्द चिच्ची तिनोद बिद्दीत.

\VS{30}अदिक ना नीम्द पूजा अन्द ऊँचा जागा अक नष्ट माळाईन, अदिक नीम्द सुगंधित धूप वेदी इक मुरू बुळाईन, अदिक नीम्द लोथगोळ्द नीम्द मुरूकु मुर्तीगोळ मा भीळ बुळाईन; अदिक नांद आत्मा अक नीम से घृणा आगेदीत.

\VS{31}अदिक ना नीम्द नगरगोळ इक ऊजळुस बुळाईन, अदिक नीम्द पवित्र जागा अक ऊजळुस बुळाईन, अदिक नीम्द सुखदायक सुगन्ध ग्रहण माळालीन.

\VS{32}अदिक ना नीम्द द्याश इक सूना माळ बुळाईन, अदिक नीम्द दुश्मन जो अदुर दा ईरतार आंदुर ई मातगोळ्द कारण चकित ईत्तार.

\VS{33}अदिक ना नीमी द्याश-द्याश इन न्याड्या तितर-बितर माळाईन, अदिक नीम्द हिंद-हिंद तलवार जेडुकु ईराइन; अदिक नीम्द द्याश सूना आगेदीत, अदिक नीम्द नगर ऊजळुसेदाव.”

\VS{34}“आग यास दिन अद द्याश सूना बिदकु ईत्तीत अदिक नीव तान दुश्मनगोळ द्याश दा ईरेतीर आस दिन आव तान आराम दिनगोळ इक मान्सतेला ईत्तान. आग अच अद द्याश इक आराम सिक्कीत, मतलब तान आराम दिनगोळ इक मान्सतेला ईत्तान.

\VS{35}यास दिन अद सूना बिदकु ईत्तीत आस दिन अदरी आराम ईत्तीत, मतलब जो आराम अदरी नीम्द अल कुर्तकु ईरोद समय नीम्द आराम दिनगोळ दा सिक्कीदील अद अदरी आग सिक्कीत.”


\par }{\PP \VS{36}अदिक नीम दा टु जो वाचुसकु ईत्तार अदिक तान दुश्मनगोळ्द द्याश दा ईत्तार आंदुर दिल दा ना निराशा पैदा माळाईन; अदिक आंदुर याल्ला अन्द मुरदुर देल भी वोळ्यार, अदिक आंदुर हिंग वोळ्यार ह्यांग यावारा तलवार देल ओळतान, अदिक यावारा बिना पीछा माळकु भी आंदुर बिदोदार.

\VS{37}याग यावारा पीछा माळावाळा ईरबाळुल आग भी मान्सी तलवार इन अंज्क देल आंदुर आबुर दाबुर देल ठ्वाकरा तिनकु बीळतेला होदार, अदिक नीम इक तान दुश्मनगोळ्द मुंद ठहरूसोद येनारा शक्ती ईरतीदील.

\VS{38}आग नीव द्याश-द्याश इन न्याड्या दा पोहचुस्कु नाश आगेदीर, अदिक नीम्द दुश्मनगोळ्द भूमी नीम इक तिंद बुट्टीत.

\VS{39}अदिक नीम दा टु जो वाचुसकु ईत्तार आंदुर तान दुश्मनगोळ्द द्याशगोळ दा तान दुष्कर्म इन कारण गलुस्यार; अदिक तान आप्प उन मुतीगोळ्द दुष्कर्म इन क्याल्सागोळ्द कारण भी आंदुर आंदुर्दा घाई गलुसेदार.


\par }{\PP \VS{40}“पर अगर आंदुर तान अदिक तान आप्प उन मुतीगोळ्द दुष्कर्म इक मान्स कोंडार, कि नाव यहोवा अन्द विरूद्ध नळदेव,

\VS{41}ईदा कारण आव नाम्द विरूद्ध आगकु नामी दुश्मनगोळ्द द्याश दा तंदुन. अगर आ समय आऊन खतनारहित दिल दबुसीत अदिक आंदुर आ समय तान दुष्कर्म इन दण्ड इक अंगीकार माळ्यार;

\VS{42}आग जो वादा ना याकूब उन सांगुळ कटीदिन अदरी ना याद माळाईन, अदिक जो वादा ना इसहाक देल अदिक जो वादा ना अब्राहम देल कटीदुन अवरी भी याद माळाईन, अदिक आ द्याश इक भी ना याद माळाईन.

\VS{43}लेकीन अद द्याश आंदुर बिना सूना बिदकु ईत्तीत, अदिक अऊर बिना सूना ईतकु भी तान आराम दिनगोळ इक मान्सतेला ईत्तान; अदिक आ लॉकुर तान दुष्कर्म इक अंगीकार माळ्यार, ईदा कारण देल कि आंदुर नांद आग्यागोळ्द उल्लंघन माळीदुर, अदिक आंदुर आत्मागोळ इक नांद विधीगोळ देल घृणा ईरोद.

\VS{44}ईटुर मा भी याग आंदुर तान दुश्मनगोळ द्याश दा ईत्तार, आग ना आंदरी ई प्रकार देल बिळालीन, अदिक न आंदुर से हिंग घृणा माळाईन कि आंदुर सर्वनाश माळ बुळुल अदिक तान आ वादा अक मुरू बुळाईन जो ना आंदुर से कटीदिन; यतिकी ना आंदुर यहोवा परमेश्वर हुईन;

\VS{45}लेकीन ना आंदुर भलाई इन साटी आंदुर आप्प उन मुतीगोळ देल कटकु वादा अक याद माळाईन, यारी ना दुसरा राज्य अन्द लॉकुर्द कण्णगोळ्द मुंद टु मिस्त्र द्याश टु तेगुकु तंदीन कि ना आंदुर परमेश्वर ठहरूसाईन; ना यहोवा हुईन.”


\par }{\PP \VS{46}जो-जो विधीगोळ अदिक नियम अदिक व्यवस्था यहोवा तान दी टु इस्राएलीगोळ्द साटी सीनै पर्वत मा मूसा अन्द द्वारा ठहरूसकु ईरोद अव ईव अच हूँ.




\par }\Chap{27}{\SH प्रभु उन भेंट देल संबंधित नियम
\par }
{\PP \VerseOne{1}बाक यहोवा मूसा से अंदुन,

\VS{2}“इस्राएलीगोळ से ईद अन कि याग यावारा विशेष मन्नत मानसुल, रा मन्नत माळ्द मंळसा नींद ठहरूसोद अनुसार यहोवा दोर आदार;

\VS{3}इदुरसाटी अगर आव ईप्पत वर्ष या अदुर से यक्कुल अदिक साठ वर्ष से कम ऊमर इन गंळ्स ईरूल, रा आऊन साटी पवित्र जागा अन्द शेकेल\FTNT{*}{{\FR 27:3 }{\FR{27:3
}}{\FT{ऊंद शेकेल याने साढ़े हन्नेळ ग्राम बेळ्ली इन तुकळा}}} इन अनुसार पचास शेकेल इन बेळ्ली नव तुकळागोळ ठहरूसुल.”

\VS{4}अगर आक आर्त ईरूल, रा तीस शेकेल ठहरूसुल.

\VS{5}बाक अगर आंदुर ऊमर अईद वर्ष या अदुर से यक्कुल अदिक ईप्पत वर्ष से कम इन ईरूल, रा पार उन साटी रा ईप्पत शेकेल, अदिक पोर इन साटी हत्त शेकेल ठहरूसुल.

\VS{6}अगर आंदुर ऊमर ऊंद तिंगुळ इन या अदुर से यक्कुल अदिक अईद वर्ष से कम इन ईरूल, रा पार उन साटी रा अईद शेकेल, अदिक पोर इन साटी मुर शेकेल ठहरूसुल.

\VS{7}बाक अगर आऊन ऊमर साठ वर्ष इन या अदुर से यक्कुल ईरूल, अदिक आव गंळ्स ईरूल रा आऊन साटी पन्द्रह शेकेल ठहरूसुल.


\par }{\PP \VS{8}“लेकीन अगर यावारा ईट गरीब ईरूल कि याजक उन ठहरूसकु आग्याद दाम कोळ सकालुन, रा आव याजक उन मुंद निदरूसकु आगुल, अदिक याजक आऊन पूंजी ठहरूसुल, मतलब याट मन्नत माळावाळेर से आग सकुल, याजक आऊन दा अनुसार ठहरूसुल.”


\par }{\PP \VS{9}“बाक या पशुगोळ दा टु लॉकुर यहोवा अक चढ़ावा येर्सतार, अगर हिंगुर दा टु यावारा मन्‍नत माळकु आगुल, रा जो पशु यावारा यहोवा अक कोळुल अद पवित्र ठहरूसीत.

\VS{10}आव अदरी यातोदु प्रकार देल ईला बदलुसुल, ईला रा अद बुरा अन्द बदला वळ्‍लींद, अदिक न वळ्लीद इन बदला बुरा कोळुल; अदिक अगर आव आ पशु उन बदला दुसरा पशु कोळुल, रा आव अदिक आऊन बदला येढ्ढु पवित्र ठहरूसीत.

\VS{11}अदिक या पशुगोळ दा टु यहोवा अन्द साटी चढ़ावा येरसालुर हिंगुर दा टु अगर अद ईरूल, आंदुर आऊक याजक उन मुंद निदरूस बुळुल,

\VS{12}आग याजक पशु उन गुण-अवगुण येढ्ढु विचार माळकु अदुर किंमत ठहरूसुल; अदिक यास याजक ठहरूसुल अदुर किंमत आट अच ठहरूसुल.

\VS{13}पर अगर मन्‍नत माळावाळा आऊक यातोदारा प्रकार देल बिळसोद चाहसुल, रा जो किंमत याजक ठहरूसदुन अदुर दा आऊन अईदवा भाग मात्त यक्कुल वाळुसकु कोळुल.”


\par }{\PP \VS{14}“बाक अगर यावारा तान मान्ना यहोवा अन्द साटी पवित्र ठहरूसकु मन्‍नत माळुल, रा याजक आऊन गुण-अवगुण येढ्ढु विचार माळकु आऊन किंमत ठहरूसुल; अदिक याट याजक ठहरूसुल आऊन किंमत आट अच ईरूल.

\VS{15}अदिक अगर मान्नी इक पवित्र माळावाळा आऊक बिळसोद चाहसुल, रा यास पैस्या याजक आऊन किंमत ठहरूसदुन अदुर दा आव अईदवा भाग मात्त यक्कुल वाळुसकु कोळुल, आग अद मान्ना आऊंद अच ईत्तीत.”


\par }{\PP \VS{16}“बाक अगर यावारा तान खुद इन जागा अन्द यातोदारा भाग यहोवा अन्द साटी पवित्र ठहरूसोद चाहसुल, रा अदुर किंमत इदुर अनुसार ठहरूसुल, कि अदुर दा याट बींजा बिद्दीत; याट भूमी दा होमेर\FTNT{†}{{\FR 27:16 }{\FR{27:16
}}{\FT{पचास शेकेल}}} तीम जऊ बिद्दीत आटुर दा किंमत पचास शेकेल ठहरूसीत.

\VS{17}अगर आव तान केई आजादी प्राप्ति इन वर्ष टु उच पवित्र ठहरूसुल, रा अदुर किंमत नींद ठहरावीन अनुसार ठहरूसुल;

\VS{18}अदिक अगर आव तान केई आजादी प्राप्ति इन वर्ष इन बाद्दा पवित्र ठहरूसुल, रा याट वर्ष दुसरा आजादी प्राप्ति इन वर्ष इक बाकी ईरूल अऊर दा अनुसार याजक आऊन साटी पैस्या अन्द हिसाब माळुल, आग यास हिसाब दा बरूल आटा याजक उन ठहरूसोर देल कम आगुल.

\VS{19}अदिक अगर केई इक पवित्र ठहरूसावाळा अदरी बिळसोद चाहसुल, रा जो किंमत याजक ठहरूसदुन अदुर दा अद अईदवा भाग मात्त यक्कुल वाळुसकु कोळुल, आग केई आऊंदा ईत्तीत.

\VS{20}अदिक अगर आव केई इक बिळसोद ईला चाहस्यान, या आव अदरी दुसरा अन कय दा मारीदान, रा केई मुंद भी यागलु बिळस्कु आगबाळुल;

\VS{21}लेकीन याग अद केई आजादी प्राप्ति इन वर्ष दा बिळस्कु आगुल, आग पुरा रीती देल भेंट माळकु आत केई इन घाई यहोवा अन्द साटी पवित्र ठहरूसुल, मतलब अद याजक उन अच खुद इन जागा आगेगुल.”


\par }{\PP \VS{22}बाक अगर यावारा तान कोंडकु केई, जो आऊन खुद इन भूमी इन केईगोळ दाकळोद ईरबाळुल, यहोवा अन्द साटी पवित्र ठहरूसुल,

\VS{23}रा याजक आजादी प्राप्ति इन वर्ष ताका हिसाब माळकु आ मंळसा अन्द साटी यास ठहरूसदुन आट अच आव यहोवा अन्द साटी पवित्र जान्सकु अदा दिशी कोटबुळुल.

\VS{24}आजादी प्राप्ति इन वर्ष दा अद केई आऊंदा अधिकार दा याऊन से अद कोंडकु आग्याद बाक होट्ट बरूल, मतलब याऊन अद खुद इन जागा ईरूल आऊंदा बाक आगेगुल.


\par }{\PP \VS{25}या-या वस्तु उन किंमत याजक ठहरूसदुन अदुर किंमत पवित्र जागा अन्द शेकेल इन हिसाब देल ठहरूसुल: शेकेल ईप्पत गेरा\FTNT{‡}{{\FR 27:25 }{\FR{27:25
}}{\FT{ऊंद गेरा यानी हन्नेळ ग्राम}}} अन्द ठहरूसुल.


\par }{\PP \VS{26}“लेकीन मान्नागोळ पशुगोळ दा टु पयला पाड्डा, जो पयला पैदा आगोद कारण यहोवा अन्द ठहरूसकु आन, अदरी यावारा पवित्र ठहरूसबाळुल; चाहे अद पाड्डा ईरूल, चाहे म्यांडा या मर्री इन पाड्डा, अद यहोवा अन्द अच हुंद.

\VS{27}लेकीन अगर अद अशुद्ध पशु उन आगुल , रा आऊन पवित्र ठहरूसावाळा अदरी याजक उन ठहरूसकु आग्याद किंमत इन अनुसार अदुर अईदवा भाग मात्त वाळुसकु बिळ्स सकतान; अदिक अगर अद बिळ्सकु आगीदिल, रा याजक उन ठहरूसकु किंमत मा मारकु आगुल.


\par }{\PP \VS{28}“लेकीन तान पुरा वस्तुगोळ दा टु जो येनारा यावारा यहोवा अन्द साटी अर्पण माळुल, चाहे मंळसा आगुल चाहे पशु, चाहे आऊन खुद इन केई आगुल, हिंग यातोदारा अर्पण माळ्द वस्तु मारकु आगबाळुल न बिळ्सकु आगुल; जो येनारा अर्पण माळकु आगुल अद यहोवा अन्द साटी भेंट पवित्र ठहरूसुल.

\VS{29}मंळसागोळ दा टु जो यावारा मृत्यु दण्ड इन साटी अर्पण माळकु आदुन, आऊक बिळ्सकु आगबाळुल; अवश्य आद आव कोंदकु आगुल.


\par }{\PP \VS{30}“बाक जागा अन्द उपज इन पुरा दशमांश, चाहे अद जागा अन्द बींजा आगुल चाहे मार्र इन काय, ईव यहोवा अन्द हूँ; अद यहोवा अन्द साटी पवित्र ठहरूसुल.

\VS{31}अगर यावारा तान दशमांश दा टु येनारा वापस ताकोमोद चाहसुल, रा अईदवा भाग वाळुसकु अदरी बिळसुल.

\VS{32}अदिक गोसी-वस्ता अदिक म्यांडा-मर्रगोळ, मतलब जो-जो पशु आळोर साटी कोल इन ल्‍यालमा टु होट्टबुळावाळेर आव अऊर दशमांश, मतलब हत्त-हत्त पशुगोळ दा टु ऊंद-ऊंद पशु यहोवा अन्द साटी पवित्र ठहरूसुल.

\VS{33}यावारा अऊरव गुण-अवगुण विचार माळबाळुल, अदिक न अवरी बदलुसुल; अगर यावारा अवरी बदलुस भी कोंडुन, रा आव अदिक आऊन बदला येढ्ढु पवित्र ठहरूसुल; अदिक अव यागलु बिळ्सकु आगबाळुल.”


\par }{\PP \VS{34}जो आग्यागोळी यहोवा इस्राएलीगोळ साटी सीनै पर्वत मा मूसा अक कोटीदुन, अव ईव अच हूँ.

\par }