\NormalFont\ShortTitle{आमोस}

{\MTB आमोस

\par }{\MT आमोस

\par }{\IMT परिचय

\par }{\IP ई किताब दा आमोस उन भविष्यसूचक बातणी आव. आमोस ऊंद चरवाहा
1:1 अदिक ऊंद केईवाळा ईरोन.
7:14 आग परमेश्वर आऊक तान भविष्यवक्ता आगोर साटी कारदुन. आमोस टेकोआ शहर टु ईरोन जो यहूदा अन दक्षिणी राज्य दा ईरोद, लेकीन आऊन यक्कुल यक्कुल बातणी उत्तरी इस्राएल राज्य अन साटी ईरव. आमोस आग भविष्यवाणीगोळ माळदुन याग उज्जियाह यहूदा अन राजा ईरोन, अदिक यारोबाम द्विती इस्राएल इन राजा ईरोन. ईद लगभग 750 ईसा पूर्व अन मात हुन.

\par }{\IP आमोस पयला येढ्ढ अध्यायगोळ दा हापाळ राज्यगोळ खिलाप न्याय इन भविष्यवाणी माळदुन, लेकीन आऊन यक्कुल से यक्कुल बातणी इस्राएल इन साटी ईरव. ईद इस्राएल इन साटी समृद्धि इन समय ईरोद. आ समृद्धि इन दौरान आंदुर परमेश्वर उक मार्तोदुर अदिक गरीबगोळ सांगुळ बेकार व्यवहार माळदुर.
2:6 आंदुर साटी परमेश्वर उन न्याय आंदरी बंदी माळकु ओयोद ईरोद.
7:17 तरी भी परमेश्वर वादा माळदुन कि आव इस्राएल इन लॉकुरी सप्पा दुसरा द्याशगोळ मा मात्त विजय हासिल माळदुर दा मदद माळ्यान. यार मा आंदुर हाळोद काल दा शासन माळीदुर.
9:12

\par }{\IOT रूपरेखा:

\par }{\IO 1. आमोस तान परिचय कोळतान.
{\IOR{1}}

\par }{\IO 2. बाक मिग्द हिस्सागोळ दा, आव हापाळ राज्यगोळ मा फैसला केळ्सतान.
{\IOR{1}}{\IOR{2}}

\par }{\IO 3. इस्राएल इन न्याय अदिक गुलामी इन बारा दा मात हेळकु आगतद.
{\IOR{3:9-11}}

\par }{\IO 4. आखरी दा, परमेश्वर मिग्द विश्वासीगोळी इस्राएल दा वापस तरोद वादा माळतान.
{\IOR{9:12-15}}



\par }\ChapOne{1}{\PP \VerseOne{1}तकोआवासी आमोस जो म्यांडा-मर्रीगोळ्द आळसावाळेर दा टु ईरोन, आऊन ई वचन हुव जो आव यहूदा अन राजा उजिय्याह अन, अदिक योआश उन पार इस्त्राएल इन राजा यारोबाम उन दिनगोळ दा, भूकम्प से येढ्‌ढ साल पयले, इस्त्राएल इन बारा दा दर्शन नोळकु अंदुन:


\par }{\Q \VS{2}“यहोवा सिय्योन टु गरजुस्यान,

\par }{\QB अदिक यरूशलेम टु तान शब्द केळस्यान;

\par }{\Q आग चरवाहगोळ्द चराईगोळ विलाप माळ्याव,

\par }{\QB अदिक कर्मेल पहाळी इन चोटीगोळ झुलसुसेदाव.”


\par }{\SH इस्राएल इन हात्तीगोळव राज्य अन न्याय
\par }
{\SHB अराम
\par }
{\PP \VS{3}यहोवा ईद अनतान: “दमिश्क इन मुर येन, उलटा नाक अपराधगोळ कारण ना आऊन दण्ड बिळतीदील; यतिकी आंदुर गिलाद इक लोहा अन हल्लगोळ देल मेट बुटार.

\VS{4}इदुरसाटी ना हजाएल इन गढ़ दा बेक्की हचाईन, अदिक अदुर देल बेन्हदद इन गढ़ भी भस्म आगेदव.

\VS{5}ना दमिश्क इन प्रवेश द्वारगोळी मुर्द बुळाईन, अदिक आवेन हेसुर इन तराई इन ईरावाळेरी अदिक बेतएदेन इन मान्या ईरावाळेर राजदण्डधारी इक नष्ट माळाईन; अदिक अराम इन लॉकुर बन्दी आगकु कीर नगर इक होदार, यहोवा अन ईदा वचन आद.”


\par }{\SHB पलिश्तिया
\par }
{\PP \VS{6}यहोवा ईद अनतान: गाजा अन घळी घळी अपराध माळोद कारण ना आऊन दण्ड बिळतीदील; यतिकी आंदुर सप्पा लॉकुरी बन्दी माळकु ओतुर कि आंदरी एदोम उन वश दा माळ बुळुल.

\VS{7}इदुरसाटी ना गाजा अन दिवाल दा बेक्की हचाईन अदिक अदुर देल आऊन भवन भस्म आगेदव.

\VS{8}ना अश्दोद इन ईरावाळेरी अदिक अश्कलोन इन राजदण्डधारी इक नष्ट माळाईन; ना तान कय एक्रोन उन खिलाप नळसाईन, अदिक मिग्द पलिश्ती लॉकुर नष्ट आदार, परमेश्वर यहोवा अन ईदा वचन आद.


\par }{\SHB सोर
\par }
{\PP \VS{9}यहोवा ईद अनतान: “सोर इन घळी घळी अपराध माळोद कारण ना आऊन दण्ड बिळतीदील; यतिकी आंदुर सप्पा लॉकुरी बन्दी माळकु एदोम उन वश दा माळ बुट्टुर अदिक वार्ट उन सांगुळ माळ्द वाचा अक याद माळीदील.

\VS{10}इदुरसाटी ना सोर इन दिवाल मा बेक्की हचाईन, अदिक अदुर देल आऊन भवन भी भस्म आगेदव.”


\par }{\SHB एदोम
\par }
{\PP \VS{11}यहोवा ईद अनतान: “एदोम इन घळी घळी अपराध माळोद कारण ना आऊन दण्ड बिळतीदील; यतिकी आव तान वार्ट उक तलवार हुडुकु तुकाळ्सदुन अदिक येनु उच दया माळीदील, लेकीन सिट्ट देल आंदरी हमेशा हरूतेला अच ईत्तुन, अदिक तान रोष इक अनन्त काल ताका बनुस्कु ईत्तुन.

\VS{12}इदुरसाटी ना तेमान शहर दा बेक्की हचाईन, अदिक अदुर देल बोस्रा अन गढ़ भस्म आगेदव.”


\par }{\SHB अम्मोन
\par }
{\PP \VS{13}यहोवा ईद अनतान: “अम्मोन उन घळी घळी अपराध माळोद कारण ना आऊन दण्ड बिळतीदील यतिकी आंदुर तान सीमा अक वाळुसोर साटी गिलाद क्षेत्र अन आर्तेर जो व्हाट्टा दी ईरोर आंदुर व्हाट्टा सिळ बुट्टर.

\VS{14}इदुरसाटी ना रब्बा अन शहर इन दिवार दा बेक्की हचाईन, अदिक अदुर देल आऊन गढ़ भी भस्म आगेदव. आ लळाई इन दिशी ललकार आदीत, अद आंधी उलटा माट्या अन दिन ईत्तीत;

\VS{15}अदिक आंदुर राजा तान अधिकारीगोळ समेत गुलामी दा होदान,” यहोवा अन ईदा वचन आद.




\par }\Chap{2}{\SH मोआब
\par }
{\PP \VerseOne{1}यहोवा ईद अनतान: “मोआब इन घळी घळी अपराध माळोद कारण, ना आऊन दण्ड बिळतीदील; यतिकी आव एदोम उन राजा अन येलुगोळी होताक्कु चुना माळ बुट्टुन.

\VS{2}इदुरसाटी ना मोआब प्रदेश दा बेक्की हचाईन, अदिक अदुर देल करिय्योत नगर इन गढ़ भस्म आगेदव; अदिक मोआब हल्ला अदिक ललकार अदिक नरसिंगा अन शब्द केळ्त केळ्त सोतोदीत.

\VS{3}ना अदुर न्याड्या दा टु शासक उन नाश माळाईन अदिक सांगुळ सांगुळ अच आऊन सप्पा अधिकारीगोळी भी कोंद बुळाईन,” यहोवा अन ईदा वचन आद.


\par }{\SHB यहूदा
\par }
{\PP \VS{4}यहोवा ईद अनतान: “यहूदा प्रदेश इन घळी घळी अपराध माळोद कारण, ना आऊन दण्ड बिळतीदील; यतिकी आंदुर यहोवा अन व्यवस्था अक बेकार जान्सदुर, अदिक नान विधीगोळी मान्सीदील; अदिक तान ख्वाटा द्यावगोळ कारण यार हींद आंदुर पुर्वजगोळ नळुतोगोर, आंदुर भी भटकुसेग्यार.

\VS{5}इदुरसाटी ना यहूदा दा बेक्की हचाईन, अदिक अदुर देल यरूशलेम इन भवन भस्म आगेदव.”


\par }{\SH इस्राएल इन न्याय
\par }
{\PP \VS{6}यहोवा ईद अनतान: “इस्त्राएल इन घळी घळी अपराध माळोद कारण, ना आऊन दण्ड बिळतीदील; यतिकी आंदुर निर्दोष उक पैस्या साटी अदिक गरीब उक ऊंद जोळी जुतागोळ साटी मार बुटार.

\VS{7}आंदुर कंगालगोळी अदिक कमजोरगोळी जमीन इन धुळा घाई मेट्ट बुळतार अदिक नम्र लॉकुरी हादी देल बयकुस बुळतार; अदिक आप्प-पार येढ्ढु मुंदुर ऊंदा कुवारा पोर इन हात्ती होगतार, यदुर देल नान पवित्र हेसुर इक अपवित्र ठहरूसुल.

\VS{8}आंदुर हर ऊंद वेदी इन हात्ती बन्धक इन कपळागोळ मा मिंगतार, अदिक दण्ड इन पैस्यागोळ देल कोम्द अंगुर इन रास्सा तान द्याव इन मंदिर दा कुडु कोमतार.”


\par }{\PP \VS{9}“ना आंदुर मुंदु टु एमोरिगोळी नष्ट माळीदीन, यार्द लम्बाई देवदारगोळ घाई, अदिक यार ताकत बांज मार्र घाई ईरोद; तरी भी ना म्याकुच टु आंदुर काय, अदिक ल्यालमा टु आंदुर जळी नष्ट माळदीन\XREF{✡}{{\XO 2:9 }{\XO{2:9
}}{\XT{व्यवस्थाविवरण 3:8-11}}}.

\VS{10}ना नीमी मिस्त्र द्याश दा टु तेगुकु तंदीन, अदिक सुनसान प्रदेश दा च्यालीस वर्ष ताका हुडुकु वयाळतेला ईत्तीन, कि नीव एमोरिगोळ्द द्याश इन अधिकारी आगेगी.

\VS{11}ना नीम पारगोळ दा टु नबी आगोर साटी अदिक नीम थ्वाळासा हारोदोर मंळसागोळ दा टु नाजीर\FTNT{*}{{\FR 2:11 }{\FR{2:11
}}{\FT{खुद इक परमेश्वर उक समर्पित माळावाळा मंळसा}}} आगोर साटी ठहरूसदीन. हे इस्त्राएलीगोळा, येन ईद सप्पा खरा हैलेच? यहोवा अन ईद वाणी आद.”\XREF{✡}{{\XO 2:11 }{\XO{2:11
}}{\XT{गिनती 6:1-8}}}

\VS{12}लेकीन नीव नाजीरगोळी सारा कुळ्सदीर, अदिक नबीगोळी आग्या कोट्टीर कि भविष्यवाणी माळबाळुल.

\VS{13}“नोळी, ना नीमी हींग वत्ताईन, ह्यांग कि पेंडीगोळ देल तुम्द गाळा ल्यालमा वतकु आगतद.

\VS{14}इदुरसाटी घाई देल ओळावाळेरी ओळोद जागा सिकतीदील, अदिक सामर्थी इन सामर्थ्य येनु क्याल्सा कोळतीदील; अदिक ना पराक्रमी तान जीव ऊळ्स सक्यान;

\VS{15}धनुर्धारी निदुरकु ईर सकतीदील, अदिक फुर्ताई देल ओळावाळा ऊळुतीदील; सवार भी तान जीव ऊळ्स सकतीदील;

\VS{16}अदिक शुरवीरगोळ दा जो यक्कुल धीर ईत्तान, आव भी आ दिशी ऊगळा ओळेदान. यहोवा अन ईदा वाणी आद.”




\par }\Chap{3}{\PP \VerseOne{1}हे इस्त्राएलीगोळा, ईद वचन केळी जो यहोवा नीम बारा दा मतलब आ सप्पा कुल इन बारा दा अंदान यदरी ना मिस्त्र द्याश टु तंदीन.

\VS{2}“धरती इन सप्पा कुलगोळ दा टु ना सिर्फ नीम मा का मन हचीन. ई कारण ना नीम सप्पा अपराधगोळ्द दण्ड कोळाईन.”


\par }{\SH भविष्यवक्ता अन क्याल्सा
\par }
{\PP \VS{3}“अगर येढ्ढ मंळसा आबुर दाबुर सांगुळ सहमत हैलेच; रा येन आंदुर ऊंद सांगुळ नळु सक्यार?

\VS{4}येन हुल्ल बिना शिकार इन आळी दा डकरूसित? येन हारोद हुल्ल बिना येनारा हुडुकु तान गुफा दा टु गुर्रासीत?

\VS{5}येन पक्षी बिना फंदा हचकु फसुसीत? येन बिना येनारा फसुसकु फंदा जमीन मा ऊचकुसित?

\VS{6}येन यातारा नगर दा नरसिंगा ऊयदुर मा लॉकुर नळ्गतीदील? येन यहोवा अन बिना कळुद यातारा नगर दा येनारा विपत्ति बिद्दीत?

\VS{7}ईदा प्रकार देल प्रभु यहोवा तान दास भविष्यवक्तागोळ मा तान भेद बिना प्रगट माळ्द येनु उच ईला माळ्यान.

\VS{8}हुल्ल डकरूस्त; याव अंजतीदील? परमेश्वर यहोवा अंदुन, याव आन जो भविष्यवाणी माळतीदील?”


\par }{\SH सामरिया अन विनाश
\par }
{\PP \VS{9}अश्दोद इन गढ़ अदिक मिस्त्र द्याश इन गढ़ मा प्रचार माळकु अनी: “सामरिया पहाळीगोळ मा जमा आगकु नोळी कि अदुर दा येन अच धोळ्द हल्ला अदिक अदुर न्याड्या येन अच अत्याचार इन क्याल्सा आगेत्याव!”


\par }{\PP \VS{10}यहोवा अन ईद वाणी आद, “जो लॉकुर तान गढ़गोळ दा उपद्रव अदिक डकैती इन धन जमा माळकु ईटतार, आंदुर सरका क्याल्सा माळोद जान्सालुर अच.”

\VS{11}ई कारण परमेश्वर यहोवा ईद अनतान: “द्याश इन घेर्सावाळा दुश्मन आदान, अदिक आव नीन ताकत मुरदान, अदिक नीन गढ़ लुट्सकु आदव.”


\par }{\PP \VS{12}यहोवा ईद अनतान: “याता प्रकार देल चरवाहा हुल्ली इन बाय दा टु येढ्ढ कालगोळ या किव इन ऊंद तुकळा बिळ्सतान, हांगा इस्राएली लॉकुर, जो सामरिया दा हासक्या अन ऊंद क्वाना या रेशमी गद्दी मा कुर्तकु ईरतार, आंदुर भी बिळ्सकु आदार.”


\par }{\PP \VS{13}सेनागोळव परमेश्वर, प्रभु यहोवा अन ईद वाणी आद, “नोळी, अदिक याकूब उन घराना से खिलाप गवाही कोळी;

\VS{14}याता समय ना इस्राएली अदुर अपराधगोळ्द दण्ड कोळाईन, अदा समय ना बेतेल इन वेदीगोळी भी दण्ड कोळाईन, अदिक वेदी इन सींग मुर्दकु जमीन मा बिदोदाव.\XREF{✡}{{\XO 3:14 }{\XO{3:14
}}{\XT{२ राजा 23:15}}}”

\VS{15}ना ठंडी इन गढ़ इक अदिक बिसुल माळग्या अन गढ़, येढ्ढु उक केडाईन; अदिक हत्तीहल्ल इन बनुस्द गढ़ भी नष्ट आदाव, अदिक धोड्डेव धोड्डेव मान्ना नष्ट आगेदव. यहोवा अन ईदा वाणी आद.




\par }\Chap{4}{\PP \VerseOne{1}“हे सामरिया राज्य अन धनवान आर्तेरा, हे सामरी पहाळी इन आर्तेरा, ईद वचन केळी, नीव जो कंगालगोळ मा अत्याचार माळतीर, अदिक दरिद्रगोळी मेट्ट बुळतीर, अदिक तान तान गंळ्स उक आदेश कोळतीर: ‘सारा तरी, कि नाव कुळदेव.’ ”

\VS{2}परमेश्वर यहोवा तान पवित्रता अन किर्या तिनकु अनतान, नोळी, नीम मा ईत्ता दिन बरव आव, कि नीव मुळ्लगोळ से, अदिक नीम औलाद मेन इन गरीगोळ देल जेडुकु आदार.

\VS{3}नीम दा टु हर ऊंद दिवार इन दरारगोळ दा टु आगतेला सरका होट बुट्टीर अदिक हर्म्मोन पहाळी दा हाक्कु आदीर, यहोवा अन ईदा वाणी आद.


\par }{\SH इस्त्राएल सुधरूसदुर दा असफल
\par }
{\PP \VS{4}“बेतेल दा बंदकु अपराध माळी, अदिक गिलगाल नगर दा बंदकु हापाळ सा अपराध माळी; तान चळावा व्हातर्‍या का, अदिक तान दशमांश हर तीसरा दिशी तरतोगी;

\VS{5}धन्यवाद बली खमीर मिलुस्कु येर्सी, अदिक तान इच्छा बलीगोळ्द चर्चा नळ्सकु अऊर्द प्रचार माळी; यतिकी हे इस्त्राएलीगोळा, हिंग माळोद नीमी वळ्लीद हततद,” परमेश्वर यहोवा अन ईदा वाणी आद.


\par }{\PP \VS{6}“ना नीम नगरगोळ दा अकाल कळुदीन, अदिक नीम सप्पा जागागोळ दा रोट्टी इन कमी माळीन, तरी भी नीव नान दी तिर्गकु बंदीदील,” यहोवा अन ईदा वाणी आद.


\par }{\PP \VS{7}“याग कटनी इन मुर तींगुळ ईतोदव, आग ना नीम साटी माळ बरसुसीदील; ना ऊंद नगर दा नीर बरसुसकु दुसरा नगर दा बरसुसीदील; ऊंद केई दा माळ बत्त, अदिक दुसरा केई दा यदुर दा बरसुसीदील, अद वंळ्गेत.

\VS{8}इदुरसाटी लॉकुर नीर कुडोर साटी लंग लंग ओयाळतेला ऊंदा नगर दा बंदुर, लेकीन तृप्त आगीदील; तरी भी नीव नान दी तिर्गीदील,” यहोवा अन ईदा वाणी आद.


\par }{\PP \VS{9}“ना नीमी गरमी इन झकार अदिक गेरूई किळा देल बळदीन; अदिक याग नीमव बगीचागोळ अदिक अंगुर इन बेलीगोळ, अदिक अंजीर अदिक जैतून इन मार्र हापाळ आगेदव, आग फाफागोळ अवरी तीन कोंडव; तरी भी नीव नान दी तिर्गकु बंदीदील,” यहोवा अन ईदा वाणी आद.


\par }{\PP \VS{10}“ना नीम न्याड्या दा मिस्त्र द्याश इन घाई मरी फैलुसदीन; ना नीम घ्वाळागोळी कस्तकु नीम हारोदोर मंळसागोळी तलवार देल कोन्सुस बुट्टीन; अदिक नीम छावनी इन दुर्गन्ध नीम हात्ती पोहचुसदीन; तरी भी नीव नान दी तिर्गकु बंदीदील,” यहोवा अन ईदा वाणी आद.


\par }{\PP \VS{11}“ना नीम दा टु हापाळ ईत्ता मंळसागोळी नाश माळदीन ह्यांग परमेश्वर सदोम अदिक गमोरा अक नाश माळीदीन,\XREF{✡}{{\XO 4:11 }{\XO{4:11
}}{\XT{उत्पत्ति 19:24}}} अदिक नीव बेक्की दा टु तेग्द कोर्री घाई ठहरूसदीर; तरी भी नीव नान दी तिर्गकु बंदिदील,” यहोवा अन ईदा वाणी आद.


\par }{\PP \VS{12}“ई कारण, हे इस्राएल, ना नीन से हींगा माळाईन, अदिक इदुरसाटी कि ना नीन दा ईद क्याल्सा माळदुर मा आईन, हे इस्राएल, तान परमेश्वर उन मुंद बरोर साटी तयार आगेग!”


\par }{\Q \VS{13}नोळ, पहाळीगोळ्द माळावाळा अदिक हवा अक निर्माण माळावाळा,

\par }{\QB अदिक मंळसा अक आऊन मन इन विचार हेळावाळा

\par }{\Q अदिक हुंजकुका अंधार माळावाळा,

\par }{\QB अदिक जो धरती इन ऊचा जागागोळ मा नळावाळा हुन,

\par }{\Q आऊंदा हेसुर सेनागोळव परमेश्वर यहोवा आद!




\par }\Chap{5}{\SH पश्चाताप माळावाळा अन आह्वान
\par }
{\PP \VerseOne{1}हे इस्त्राएल इन घराना, ई विलाप इन हाळ इन वचन केळ जो नीम बारा दा अनतीन:


\par }{\BB \par }
{\Q \VS{2}“इस्त्राएल राज्य जो कुवारा पोर हुळ जो बिदोदुर,

\par }{\QB अदिक बाक येळ सकतीदील;

\par }{\Q आक तांद अच जमीन मा पटकुसकु आग्यार,

\par }{\QB अदिक आक इक नेगावाळा याऊ हैलेच.”


\par }{\BB \par }
{\PP \VS{3}यतिकी परमेश्वर यहोवा ईद अनतान: “याता नगर टु हजार सैनिक होळतोगोर, अदुर दा इस्त्राएल इन घराना नोर सौ अच ऊळ्दकु ईत्तार, अदिक यदुर दा टु सौ होळतोगोर, अदुर दा हत्त मिक्कु ईत्तार.”


\par }{\PP \VS{4}यहोवा, इस्त्राएल इन घराना से ईद अनतान: नान खोज दा हती, आग जीत्ता ईत्तीर.

\VS{5}बेतेल इन खोज दा हतबाळी, गिलगाल दा प्रवेश माळबाळी, अदिक न बेर्शेबा अक होगी; यतिकी गिलगाल सहीदा गुलामी दा होदीत, अदिक बेतेल सुनसान बिद्दीत.


\par }{\PP \VS{6}यहोवा अन खोज माळी, आग जीत्ता ईत्तीर, ईलारा आव यूसुफ उन घराना मा बेक्की घाई भळकुस्यान, अदिक अद अदरी भस्म माळीत, अदिक बेतेल दा याऊ अदुर नुनाकावाळा ईरतीदील.

\VS{7}हे न्याय इक केयपन दा बदलुसावाळेरा अदिक न्यायीपन इक मुण्ण दा मीसळुसा वाळेर लॉकुरा!


\par }{\BB \par }
{\Q \VS{8}जो कचपचिया अदिक मृगशिरा अन बनुसावाळा हुन,

\par }{\QB जो धोळ अंधार इक हुंजकुका अन ऊजुळ माळतान,

\par }{\Q जो दिन इक अंधार माळकु ईळ्लक माळ कोमतान,

\par }{\QB अदिक समुद्र अन नीर जमीन इन म्याकुच वाहुस बुळतान,

\par }{\Q आऊन हेसुर यहोवा आद.


\par }{\Q \VS{9}आव राटनेरी इच बलवान उन विनाश माळ कोमतान, अदिक गढ़ इन भी सत्यानाश माळतान.


\par }{\BB \par }
{\PP \VS{10}जो कचेरी दा सच्चाई देल न्याय माळतान आऊन से आंदुर दुश्मनी ईटतार, अदिक खरा मात माताळावाळा से नफरत माळतार.

\VS{11}नीव जो कंगालगोळ्द इस्तेमाल माळतीर, अदिक आंदुर अनाज मा कर इन भार हाकतीर, ईदुरसाटी जो मान्ना नीव गळुस्द कल्लगोळ देल बनुसीर, अऊर दा ईर सकतीदील; अदिक जो मनभावनी अंगुर इन बेलीगोळ नीव हचीर, अऊर्द सार्रा कुडु सकतीदील.

\VS{12}यतिकी ना जान्सतीन कि नीम पाप भारी आव. नीव सरका मंळसा अक सतुसतीर अदिक रिस्वत ताकोमतीर, अदिक कचेरी दा गरीबगोळ्द न्याय बिगळुसतीर.

\VS{13}ई कारण जो ग्यानी ईतीदान, आव ईत्ता समय सुंगा ईरूल, यतिकी समय बुरा आद.


\par }{\PP \VS{14}हे लॉकुरा, बुराई इक ईला, भलाई इक ढुंढ्सी. ताकी नीव जीत्ता ईत्तीर; अदिक सेनागोळव प्रभु यहोवा खराखुरा नीम सांगुळ ईत्तान ह्यांग नीव अनतीर.

\VS{15}बुराई देल दुश्मनी अदिक भलाई देल प्यार ईटी, अदिक कचेरी दा न्याय इक स्थिर ईटी; येन पता सेनागोळव प्रभु यहोवा यूसुफ उन मिग्द मंळसागोळ मा अनुग्रह माळुल.


\par }{\PP \VS{16}ई कारण सेनागोळव प्रभु, यहोवा ईद अनतान: “सप्पा चौकगोळ दा वर्लोद याद्दा बडोद आदीत; अदिक सप्पा सळकगोळ दा लॉकुर हाय, हाय माळ्यार! आंदुर केईवाळेरी शोक माळोर साटी, अदिक जो लॉकुर विलाप माळदुर दा निपुन आर, आंदरी वर्लली याद्दा बडुली कारदार;

\VS{17}अदिक सप्पा अंगुर इन बेलीगोळ दा वर्लोद याद्दा बडोद आदीत,” यतिकी यहोवा ईद अनतान, “ना नीम न्याड्या दा टु आगकु होगाईन.”


\par }{\PP \VS{18}हाय नीम मा, जो यहोवा अन दिन इन अभिलाषा माळतीर! यहोवा अन दिन देल नीम येन फायदा आदीत? अद रा ऊजुळ इन ईला, अंधार इन दिन ईत्तीत.

\VS{19}ह्यांग यावारा हुल्ली नोळकु ओळुल अदिक आऊक भालू सिकुल; या मान्या बंदकु भीती मा कय टेकसुल अदिक आऊक हाव कचुल.

\VS{20}येन ईद खरा हैलेच कि यहोवा अन दिन ऊजुळ इन ईला, उलटा अंधार इन अच ईत्तीत? हव हींग धोळ अंधार इन यदुर दा येनु उच चमक ईरतीदील.


\par }{\PP \VS{21}“ना नीम हाब्बगोळ से दुश्मनी ईटतीन, अदिक अऊर्द इनकार माळतीन, अदिक नीम महासभागोळ से ना खुश हैलेच.

\VS{22}चाहे नीव नान साटी होमबली अदिक अन्नबलि येर्सी, तरी भी ना खुश आगतीदील, अदिक नीम पाल्स्द जनावरगोळ्द मेलबलीगोळ दी ताक्सतीदील\XREF{✡}{{\XO 5:22 }{\XO{5:22
}}{\XT{यशायाह 1:11-14}}}.

\VS{23}तान भजन इन हाळगोळ नान से दुर माळी; नीम्द सारंगीगोळ्द सूर ना केळतीदील.

\VS{24}लेकीन न्याय इक गांगा अन घाई, अदिक सच्चाई इक धारा घाई वाहुस गोळी.”


\par }{\PP \VS{25}हे इस्राएल इन घरानागोळा, नीव आळी दा च्यालीस साल ताका पशुबलि अदिक अन्नबलि येन नानी का येर्सतेला ईतीर\XREF{✡}{{\XO 5:25 }{\XO{5:25
}}{\XT{प्रेरितगोळ 7:42}}}?

\VS{26}नीव रा तान राजा अन तम्बु, अदिक तान मूर्तीगोळ्द पांळसी अदिक तान द्याव उन तारा हुडुकु वयाळतेला ईतीर.

\VS{27}ई कारण ना नीमी दमिश्क इन आप्पाटी गुलामी दा माळ बुळाईन, सेनागोळव परमेश्वर प्रभु यहोवा अन ईदा वचन आद.




\par }\Chap{6}{\SH इस्राएल इन विनाश
\par }
{\PP \VerseOne{1}“हाय आंदुर मा जो सिय्योन दा निश्चिंताई देल ईरतार, अदिक आंदुर मा जो सामरिया अन पहाळी मा सुरक्षित महसुस माळतार, आंदुर जो श्रेष्ट राज्य दा प्रसिद्ध आर, यार हात्ती इस्राएल इन घराना बरतद!”

\VS{2}कलने नगर इक होगकु नोळी, अदिक अल टु हमात हेसुर इन धोळ नगर इक होगी; बाक पलिश्तीगोळ्द गत नगर इक होगी. येन अव ई राज्यगोळ से उत्तम आव? येन आंदुर सीमा नीम सीमा से थ्वाळासा धोळ्द आद?

\VS{3}नीव बेकार दिन इक दुर माळ बुळतीर, अदिक उपद्रव इन गद्दी इक हात्ती तंद कोमतीर.


\par }{\PP \VS{4}“नीव हत्ती हल्ल इन पलंगगोळ मा लेट्सतीर, अदिक तान तान हासक्यागोळ मा काल किसुकु मिंगतीर, अदिक म्यांडा-मर्रीगोळ दा टु मेम्नागोळ अदिक गौशालागोळ दा टु पाड्डागोळ तिनतीर.

\VS{5}नीव सारंगी इन सांगुळ हाळ हाळतीर अदिक दाऊद उन घाई अलग अलग प्रकार इन वाजा अन आवाज तेगुतीर;

\VS{6}अदिक कटोरागोळ दा टु सार्रा कुडुतीर, अदिक उत्तम उत्तम याण्णा हचतीर, लेकीन यूसुफ मा बरावाळा विपत्ति इन हाल केळकु शोकित आगालीर!

\VS{7}ई कारण आंदुर ईग द्याश दा टु तेगुकु आदार, अदिक जो काल किसुकु मिंगतार, आंदुर मौजमस्ती खतम आगेदीत.”


\par }{\PP \VS{8}परमेश्वर यहोवा तांदा किर्या तिनकु अंदान: “यार मा याकूब घमण्ड माळतान, आऊन से ना नफरत, अदिक आऊन गढ़गोळ देल दुश्मनी ईटतीन; अदिक ना ई नगर इक आ सप्पा समेत जो अदुर दा आद, दुश्मन उन वश दा माळ बुळाईन.”


\par }{\PP \VS{9}अगर यातारा मान्या हत्त आरीगोळ ऊळुकु ईत्तार, तरी भी आंदुर सोतोदार.

\VS{10}याग यारदारा काक्क, जो आऊन होताकावाळा आगुल, आऊन येलुगोळी मान्या टु तेगोर साटी नेगदान, अदिक जो मान्या अन क्वाना दा ईत्तान आऊन से अंदान, “येन नीन हात्ती मात्त यावारा आन?”

\par }{\PP आग आव अंदान, “याऊ हैलेच;” आग आव अंदान,

\par }{\PP “सुंगा ईर! नामी यहोवा अन हेसुर ईला ताकोम पायजे.”


\par }{\PP \VS{11}“यतिकी यहोवा अन आग्या देल धोळ धोळ तुकळा, अदिक श्यांण्द मान्या दरार आदीत.

\VS{12}येन घ्वाळागोळ चट्टान मा हरदाव? येन यावारा ईत्ता जागा दा वस्तागोळ देल जोतसुल यल नीव लॉकुर न्याय इक जयर दा, अदिक न्यायीपन इन काय इक केय काय दा बदलुस बुटीर?”


\par }{\PP \VS{13}नीव ईत्ता वस्तु उन कारण खुशी माळतीर जो बेकार आद; अदिक अनतीर, “येन नाव तान अच यत्न देल सामर्थी आगीदील?”


\par }{\PP \VS{14}ई कारण सेनागोळव परमेश्वर यहोवा अन ईद वाणी आद, “हे इस्राएल इन घराना, नोळ, ना नीम खिलाप ऊंद ईत्ता राज्य निद्रुसाईन, जो हमात इन घाटी टु हुडुकु अराबा इन गांगा ताका नीमी संकट दा हाक्कीत.”




\par }\Chap{7}{\SH विनाश इन मुर दर्शन
\par }
{\SH हत्तीफाफागोळ
\par }
{\PP \VerseOne{1}परमेश्वर यहोवा नानी ईद तोर्सदुन: अदिक ना येन नोळतीन कि आव हिंदळा काड्डा अन ऊगुसोद सुरवात दा हत्तीफाफा पैदा माळदुन; अदिक अद राजा अन फसल कटनी इन बाद्दा अन हिंदळा काड्डा ईरोद.

\VS{2}याग अव सप्पा काड्डा तिन कोंडव, आग ना अंदीन, “हे परमेश्वर यहोवा, माफ माळ! ईलारा याकूब ह्यांग संची ईर सक्यान? आव याट कमजोर आन!”


\par }{\PP \VS{3}ईदुर बारा दा यहोवा तान मन बदलुसदुन, अदिक अंदुन, “ईत्ता मात ईग आगतीदील.”


\par }{\SH बेक्की
\par }
{\PP \VS{4}परमेश्वर यहोवा नानी ईद तोर्सदुन: अदिक येन नोळतीन कि परमेश्वर यहोवा बेक्की इन द्वारा मुकदमा लळुसली कारदुन, अदिक आ बेक्की देल महासागर वंळ्गेत, अदिक जमीन भी भस्म आगली हत्तेगीत.

\VS{5}आग ना अंदीन, “हे परमेश्वर यहोवा, ऊंजाईर! ईलारा याकूब ह्यांग संची ईर सक्यान? आव ह्यांग कमजोर आन.”


\par }{\PP \VS{6}ईदुर बारा दा भी यहोवा पछतासदुन; अदिक परमेश्वर यहोवा अंदुन, “ईत्ता मात बाक यागलु आगतीदील.”


\par }{\SH गोला
\par }
{\PP \VS{7}आव नानी ईद भी तोर्सदुन: ना नोळदीन कि प्रभु गोला हचकु बनुस्द यातारा दिवाल मा निदुरकु आन, अदिक आऊन कय दा गोला आद.

\VS{8}यहोवा नान से अंदुन, “हे आमोस, नीनी येन कांळ्सकु बिळतद?”

\par }{\PP ना अंदीन, “ऊंद गोला.”

\par }{\PP आग परमेश्वर अंदुन, “नोळ, ना तान प्रजा इस्त्राएल इन बीच दा गोला हचाईन. ना ईग आंदरी बिळतीदील.

\VS{9}इसहाक उन धोळ जागागोळ नाश माळाईन, अदिक इस्त्राएल इन पवित्रस्थान सुनसान आगेदव, अदिक ना यारोबाम उन घराना मा तलवार जेडुतेला चढ़ाई माळाईन.”


\par }{\SH आमोस अदिक अमस्याह
\par }
{\PP \VS{10}आग बेतेल इन याजक अमस्याह इस्त्राएल इन राजा यारोबाम उन हात्ती बातणी कळुदुन, “आमोस इस्त्राएल इन घराना अन बीच दा नीन से साजीस इन योजना माळ्यान; आऊन सप्पा वचनगोळी द्याश सहन माळ सकाल.

\VS{11}यतिकी आमोस ईद अनतान, ‘यारोबाम तलवार देल कोंदकु आदान, अदिक इस्राएल तान द्याश टु बन्दी माळकु तेगुकु आदार.’ ”


\par }{\PP \VS{12}आग अमस्याह आमोस से अंदुन, “हे दर्शन नोळावाळा, ईल टु होटकु यहूदा द्याश दा ओळेग, अदिक अल्या रोट्टी तिनतोग, अदिक अल्या भविष्यवाणी माळतोग;

\VS{13}लेकीन बेतेल दा मात्त यागलु भविष्यवाणी माळबाळेत, यतिकी ईद राजा अन पवित्रस्थान अदिक राज नगर हुन.”


\par }{\PP \VS{14}आमोस उत्तर कोटकु अमस्याह से अंदुन, “ना न रा भविष्यवक्ता ईरीन, अदिक न भविष्यवक्ता अन पार; ना रा जनावरगोळी आळसावाळा, अदिक उम्बर इन मार्रगोळी छाट्सावाळा ईरीन,

\VS{15}अदिक यहोवा नानी म्यांडा मर्रीगोळ्द हींद हींद वयाळदुर देल कारूकु अंदुन, ‘होग, नान प्रजा इस्राएल से भविष्यवाणी माळ.’

\VS{16}इदुरसाटी ईग नी यहोवा अन वचन केळ, नी अनत्या, ‘इस्राएल इन खिलाप भविष्यवाणी माळबाळ; अदिक इसहाक उन घराना अन खिलाप घळी घळी वचन केळ्सबाळ.’

\VS{17}ई कारण यहोवा ईद अनतान: ‘नीन आर्त नगर दा वेश्या आगेदार, अदिक नीन पार पोरगोळ तलवार देल कोंदकु आदार, अदिक नीन जमीन दॉरा हाक्कु वाट्सकु आदीत; अदिक नी खुद अशुद्ध द्याश दा सोत्या, अदिक इस्राएल तान द्याश टु बन्दी माळकु तेगुकु आदार.’ ”




\par }\Chap{8}{\SH कायगोळ देल तुम्द फुट्टी इन दर्शन
\par }
{\PP \VerseOne{1}परमेश्वर यहोवा नानी ईद तोर्सदुन: कि बिसुल माळग्या अन कायगोळ देल तुम्द ऊंद फुट्टी आद.

\VS{2}आव अंदुन, “हे आमोस, नीनी येन कांळ्सकु बिळतद?”

\par }{\PP ना अंदीन, “बिसुल माळग्या अन कायगोळ देल तुम्द ऊंद फुट्टी.”

\par }{\PP आग यहोवा नान से अंदुन, “नान प्रजा इस्राएल इन अन्त होट बंदाद; ना ईग अदरी मात्त बिळतीदील.”

\VS{3}परमेश्वर यहोवा अन वाणी आद, “आ दिशी मंदिर इन हाळ हाहाकार दा बदलुसेदाव, अदिक लाशगोळ्द धोळ्द डुंबर हत्तीत; अदिक सप्पा जागागोळ दा अव सुंगामुंगा भिटकु आगेदव.”


\par }{\SH इस्राएल इन पतन
\par }
{\PP \VS{4}ईद केळी, नीव जो कंगालगोळी मेट्टोद अदिक द्याश इन पिड़ीत लॉकुरी नष्ट माळोद चाहासतीर,

\VS{5}जो अनतीर, “व्हासा चाँद इन दिन याग होदीत कि नाव अनाज मार सक्केव? आराम दिन याग बितुसीत, यदुर देल नाव तान गोदी मारली तर सक्केव, नाव तराजु उन बट इक हिंग माळ कोंडेव कि लॉकुरी ठगुस सक्केव.

\VS{6}कि नाव कंगालगोळी पैस्या कोटकु, अदिक दरिद्रगोळी कवळी इन दाम मा कोंड कोंडेव, अदिक गाडर्या हतकु अनाज मारेव?”


\par }{\PP \VS{7}यहोवा, याकूब उन घमण्ड, आवा तान किर्या तिनकु अनतान, “ना नीम यातोदारा क्याल्सा अक यागलु मारूतिदील.

\VS{8}येन ई कारण जमीन नळ्गतीदील? येन अऊर माकळोर सप्पा ईरावाळेर विलाप माळतीदील? ईद द्याश सप्पा च्या सप्पा मिस्त्र अन नील गांगा अन घाई आदीत, जो वाळुसतद, अदिक गोर्त आगेगतद.”


\par }{\PP \VS{9}परमेश्वर यहोवा अन ईदा वाणी आद, “आ समय ना सुर्य अक हागुल इन होती अस्त माळाईन, अदिक ई द्याश इक हाट्टा हागुल अंधार माळ बुळाईन.

\VS{10}ना नीम हाब्बगोळ्द उत्सवगोळी दुर माळकु विलाप माळसुसाईन, अदिक नीम सप्पा हाळगोळी दुर माळकु विलाप इन हाळ हाळसुसाईन; ना नीम सप्पा मुंदुर्द कटि दा शोक इन फळक्या हाकसुसाईन, अदिक नीम सप्पा मुंदुर्द ताल्लागोळी टक्कल माळाईन, अदिक हींग विलाप माळसुसाईन ह्यांग ऊंदठेसा अन साटी आगतद, अदिक अदुर अन्त कठिन दुख इन दिन इन घाई आदीत.”


\par }{\PP \VS{11}परमेश्वर यहोवा अन ईद वाणी आद, “नोळी, ईत्ता दिन बरेत्याव, याग ना ई द्याश दा अकाल कळाईन; अदुर दा हस्तकु रा ईत्तार लेकीन अनाज इन साटी ईला अदिक निरळ्कु रा ईत्तार लेकीन नीर इन साटी ईला, लेकीन यहोवा अन वचनगोळी केळोद अच हसु निरळ्क ईत्तीत.

\VS{12}लॉकुर यहोवा अन वचन इन खोज दा समुद्र टु समुद्र ताका अदिक उत्तर टु पूर्व ताका लंग लंग वयाळ्यार, लेकीन आऊन खोज माळ सकतीदील.


\par }{\PP \VS{13}“आ समय सुन्दर कुवारा पोरगोळ अदिक हारोदोर पारगोळ येढ्ढु मुंदुर निरळ्क इन मारा देल मुर्छित आदार.

\VS{14}जो लॉकुर सामरिया अन पापमूल, अदिक, ‘दान इन द्याव उन जिन्दगी इन किर्या, अदिक बेर्शेबा अन पंथ! इन किर्या, तिनतार आंदुर सप्पा बिद्दार, अदिक बाक येळतीदील.’ ”




\par }\Chap{9}{\SH परमेश्वर उन न्याय
\par }
{\PP \VerseOne{1}ना प्रभु उक वेदी इन म्याकुच निदुर्त नोळदीन, अदिक आव अंदुन: “खंबागोळ्द स्यांडा मा बडु यदुर देल सपर्‍यागोळ आळगाळुल, अदिक अवरी सप्पा लॉकुर ताल्ला मा केडुकु तुकळा तुकळा माळ; अदिक जो नष्ट आगोर देल ऊळदार, आंदरी ना तलवार देल घात माळाईन; आंदुर दा टु ऊंद भी ओळ सकतीदील, अदिक जो तान इक ऊळस्यान, आव ऊळु सकतीदील.


\par }{\PP \VS{2}“यतिकी चाहे आंदुर अगुळकु अधोलोक दा ईळ्दोगुल, तरी ना अल टु कय वाळुस्कु आंदरी तराईन; चाहे आंदुर आकाश मा येरेगुल, तरी ना अल टु आंदरी ईळ्सकु तराईन.

\VS{3}चाहे आंदुर कर्मेल दा होचकोमुल, लेकीन अल भी ना आंदरी ढुंढ ढुंढ्सकु हुडु कोमाईन, अदिक चाहे आंदुर समुद्र अन खोल दा नान नजर देल दुर आगुल, अल भी ना हाव इक आंदरी फन होडोद आग्या कोळाईन.

\VS{4}चाहे दुश्मन आंदरी जुप्सकु गुलामी दा ओयुल, अल भी ना आग्या कोटकु तलवार देल आंदरी घात माळाईन; अदिक ना आंदुर मा भलाई माळोर साटी ईला, बुराई इच माळोर साटी नजर तिर्गुसाईन.”


\par }{\BB \par }
{\Q \VS{5}सेनागोळव परमेश्वर यहोवा अन मुटदुर देल धरती पिघलुसतद,

\par }{\QB अदिक अदुर सप्पा ईरावाळेर विलाप माळतार;

\par }{\QB अदिक अद सप्पा च्या सप्पा मिस्त्र अन गांगा अन घाई आगेतद,

\par }{\Q जो वाळुसतद,

\par }{\QB अदिक गोर्त आगेगतद.


\par }{\Q \VS{6}जो आकाश दा तान मान्ना बनुसतान,

\par }{\QB अदिक तान आकाश मण्डल इन पायवा धरती मा हाकतान,

\par }{\Q अदिक आग्या कोटकु समुद्र अन नीर धरती मा वाहुस बुळतान,

\par }{\QB आऊंदा हेसुर यहोवा आद.


\par }{\BB \par }
{\PP \VS{7}“हे इस्त्राएलीगोळा,” यहोवा अन ईद वाणी आद, “येन नीव नान साटी कूशिगोळ घाई हैलेच? येन ना इस्राएल इक मिस्त्र द्याश टु अदिक पलिश्तीगोळी कप्तोर टु तेगुकु तंदिदील? अदिक अरामीगोळी कीर टु तंदिदील?

\VS{8}नोळी, परमेश्वर यहोवा अन नजर ई पापमय राज्य मा हतकु आद, अदिक ना ईदरी धरती मा टु नाश माळाईन; तरी भी पुरा रिति देल याकूब उन घराना अन नाश माळतीदील,” यहोवा अन ईदा वाणी आद.


\par }{\PP \VS{9}“नान आग्या देल इस्राएल इन घराना सप्पा राज्यगोळ दा हींग चाल्सकु आदीत ह्यांग अनाज चालनी दा चाल्सकु आगतद, लेकीन अदुर्द ऊंद भी पुष्ट दाना जमीन मा बिळतीदील.

\VS{10}नान प्रजा दाकळोर सप्पा पापी जो अनतार, ‘आ विपत्ति नाम मा बिळतीदील, अदिक नामी घेर्सतीदील,’ आंदुर सप्पा तलवार देल कोंदकु आदार.


\par }{\SH इस्राएल इन पुनर्निमाण
\par }
{\PP \VS{11}“आ समय ना दाऊद उन बिदकु झोपड़ी इक निद्रुसाईन, अदिक आऊन वाळा अन दरारगोळी सुधरूसाईन, अदिक आऊन खण्डरगोळी मात्त बनुसाईन, अदिक ह्यांग आव प्राचीनकाल दा ईरोन, आऊक हांगा बनुस बुळाईन;

\VS{12}यदुर देल आ ऊळ्द एदोमीगोळी उलटा सप्पा राज्यगोळी जो नान हेसुर देल कारूकु आगताव, तान अधिकार दा ताकोमुल,” यहोवा जो ई क्याल्सा पुरा माळतान, आऊन ईदा वाणी आद.


\par }{\BB \par }
{\Q \VS{13}यहोवा अन ईद भी वाणी आद,

\par }{\QB “नोळी, समय बरेत्याद याग

\par }{\Q फसल कडावाळा कटाई खतम भी माळ सकतीदील

\par }{\QB कि नागर नळसावाळा होट बंदान;

\par }{\Q बींजा बोऊसावाळा अन बोऊसोद पुरा भी आगतीदील

\par }{\QB कि अंगुर मेट्टावाळा होट बंदान,

\par }{\Q पहाळीगोळ दा टु सय अंगुर इन रास्सा टपकुसित,

\par }{\QB अदिक सप्पा पहाळीगोळ अदुर दा मुळ्केदाव.


\par }{\Q \VS{14}ना तान प्रजा इस्राएल इन बंदीगोळी वापस तराईन,

\par }{\QB अदिक आंदुर ऊजळुस्द नगरगोळी मात्त बनुस्कु अऊर दा ईत्तार;

\par }{\QB आंदुर अंगुर इन बेली हचकु अऊर काय तिंदार.


\par }{\Q \VS{15}ना आंदरी, आंदुर्दा जमीन दा बोऊसाईन,

\par }{\QB अदिक आंदुर तान जमीन दा टु जो ना आंदरी कोटीन, बाक यागलु कितकु आगतीदील,”

\par }{\Q नीम परमेश्वर यहोवा अन ईदा वचन आद.

\par }