\NormalFont\ShortTitle{उत्पत्ति}
{\MTB उत्पत्ति

\par }{\MT उत्पत्ति

\par }{\IMT परिचय

\par }{\IP उत्पत्ति शब्द इन अर्थ आद “सुरूवात” अदिक ईद बायबल इन पुराना नियम इन पयला किताब हुन. मूल हिब्रू भी “सुरूवात दा” शब्दगोळ देल सुरू आगतद. ईद तोर्सतद कि सब कुछ येल टु बंदाद अदिक विशेष रूप देल मंळसागोळ सांगुळ परमेश्वर उन व्यवहार ह्यांग सुरू आत. ईंद विद्वानगोळ हाती आ मंळसा या मंळसागोळ बारा दा हापाळ सिद्धांत आव यार ई उत्पत्ति इन किताब लिखस्यार अदिक ईद भी कि ईद किताब याग लिख्सकु आग्याद. येनारा मंळसागोळ मान्सतार कि ईदरी 5-6 वा शताब्दी ई. स. पयले अन हापाळ पुराना कागजातगोळ दा टु संकलित माळकु आगीदाद. बेबीलोन दा दुसरा लॉकुर ई पारंपरिक मान्यता अक स्वीकार माळतार कि मूसा लगभग 1300 या 1400 साल ई. स. पयले उत्पत्ति, सांगुळ अच निर्गमन, लैव्यव्यवस्था, गिनती अदिक व्यवस्थाविवरण इन किताब लिख्सकु आग्याद.

\par }{\IP उत्पत्ति इन किताब दा हापाळ महत्वपूर्ण जानकारी आद जो ईसाई लॉकुरी बायबल इन बाकी हिस्सा, हाळोद अदिक व्हाशोद नियम ईव येढ्ढु किताबगोळी समसोर साटी मदत माळतद. ईद नामी तोर्सतद कि पाप ई दुनिया दा ह्यांग प्रवेश माळ्याद अदिक लॉकुरी ऊंद उद्धारकर्ता अन जरूरत आद. ईद लॉकुरी ऊळसोद परमेश्वर उन योजना अक प्रकट माळतद. ईदरी यीशु अन बारा दा पयला भविष्यवाणी
उत्पत्ति 3:15 अदिक अब्राहम से पृथ्वी मा सप्पा राष्ट्रगोळी आशीर्वाद कोळोद परमेश्वर उन वादागोळ
उत्पत्ति 12:3 दा टु नोळकु आग सकतद.

\par }{\IOT रूप रेखा

\par }{\IO 1. परमेश्वर दुनिया अदिक आदम अदिक हव्वा अन रचना माळदुन.
{\IOR{1:1–2:25}}

\par }{\IO 2. आदम अदिक हव्वा, आंदुर पाप अदिक आंदुर वंशजगोळ्द वर्णन आद.
{\IOR{3:1–5:32}}

\par }{\IO 3. नूह अदिक महान बाढ़ इन बारा दा हेळकु आग्याद.
{\IOR{6:1–9:29}}

\par }{\IO बाक नूह अन समय दा अदिक अब्राहम उन समय इन बीच दा येन आत, यदुर्दा बाबेर उन मिनार भी शामिल आद.
{\IOR{10:1–11:32}}

\par }{\IO 5. अब्राहम अदिक आऊन परिवार अदिक इस्त्राएल राष्ट्र इन सुरूवात इन बारा दा आद.
{\IOR{12:1–50:26}}

\par }{\IO a. अब्राहम अदिक आऊन हिंग्स सारा अन जीवन
{\IOR{12:1–25:34}}

\par }{\IO b. इसहाक अदिक आऊन हिंग्स रिबका अन जीवन
{\IOR{21:1–28:22}} अदिक आऊन मृत्य अन वर्णन.
{\IOR{35:1-29}}

\par }{\IO c. याकूब अदिक आऊन चिकोर्द जीवन अदिक कनान टु मिस्त्र ताका आंदुर्द‍ स्थानांतरण
{\IOR{25:1–50:26}}

\par }{\IO d. याकूब उन पसंदीदा पार योसेफ उन जीवन मा केंद्रित आद अदिक आव मिस्त्र दा ह्यांग शासक बन्सदुन.
{\IOR{37:1–50:26}}



\par }\ChapOne{1}{\SH रचना अन्‍द वर्णन
\par }
{\PP \VerseOne{1}सुरूवात दा परमेश्वर आकाश अदिक पृथ्‍वी इंद रचना माळदुन.

\VS{2}पृथ्‍वी बेकार अदिक सुनसान बिदकु ईरोद, अदिक गहरा नीर इन म्‍याकुच अंधार ईरोद; अदिक परमेश्वर उन आत्मा नीर इन म्‍याकुच वयाळतोगोद.

\VS{3}याग परमेश्वर अंदुन, “ऊजोळ आगेग,” रा ऊजोळ आगेत.

\VS{4}अदिक परमेश्वर ऊजोळ इक नोळदुन कि वळ्‍लीद आद; अदिक परमेश्वर ऊजोळ इक अंधार टु अलग माळदुन.

\VS{5}अदिक परमेश्वर ऊजुळ इक हागुल अदिक अंधार इक ईळ्‍ल्‍क अंदुन. अदिक द्‍यावगा आत बाक व्‍हातुर आत. ई प्रकार पयला दिन आगेत.


\par }{\PP \VS{6}बाक परमेश्वर अंदुन, “नीर इन बीच दा ऊंद ईत्‍ता अंतर आगुल कि नीर येढ्‍ढ भाग आगेगुल.”

\VS{7}आग परमेश्वर ऊंद अंतर माळकु अदुर ल्‍यालमागोळोद नीर अदिक अदुर म्‍याकुच इन नीर इक अलग अलग माळदुन; अदिक हांग अच आत.

\VS{8}अदिक परमेश्वर आ अंतर इक आकाश अंदुन. बाक द्‍यावगा आत बाक व्‍हातुर आत. ई प्रकार दुसरा दिन आत.


\par }{\PP \VS{9}बाक परमेश्वर अंदुन, “आकाश इन ल्‍यालमागोळोद नीर ऊंद जागा दा जमा आगेगुल अदिक वळ्गींद जागा कांळ्‍सुल,” अदिक हांग अच आत.

\VS{10}परमेश्वर वळ्गींद जागा अक पृथ्‍वी अंदुन, बाक जो नीर जमा आत अदरी आव समुद्र अंदुन: अदिक बाक परमेश्वर नोळदुन कि वळ्‍लीद आद.

\VS{11}बाक परमेश्वर अंदुन, “पृथ्‍वी टु हिवरा कचरा, अदिक बींजावाळा श्‍याणेव श्‍याणेव मार्र, अदिक काय कोळावाळा मार्र भी यदुरव बींजा अऊर दा टु ऊंद ऊंद इन जात इन अनुसार आद, पृथ्‍वी मा जगसुल,” अदिक हांग अच आद.

\VS{12}ई प्रकार पृथ्‍वी टु हिवरा कचरा, अदिक श्‍याणेव श्‍याणेव मार्र, यदुर दा तान तान जात इन अनुसार बींजा ईरतद, अदिक काय कोळावाळा मार्र यदुरव बींजा ऊंद ऊंद जात इन अनुसार अऊर दा ईरताव जगसुल: अदिक परमेश्वर नोळदुन कि वळ्‍लीद आद.

\VS{13}अदिक द्‍यावगा आत अदिक बाक व्‍हातुर आत. ई प्रकार तीसरा दिन आगेत.


\par }{\PP \VS{14}बाक परमेश्वर अंदुन, “दिन इक ईळ्‍ल्‍क टु अलग माळोर साटी आकाश इन अंतर दा ज्‍योतीगोळ आगुल; अदिक अव चिन्हगोळ, अदिक नियत समयगोळ अदिक दिनगोळ, अदिक वर्षगोळ कारण आगुल;

\VS{15}अदिक अव ज्‍योतीगोळ आकाश इन अंतर दा पृथ्‍वी मा ऊजोळ कोळावाळा भी ठहरूसुल,” अदिक हांग अच आत.

\VS{16}आग परमेश्वर येढ्‍ढ धोड्‍डेव ज्‍योतीगोळ माळदुन; अदुर दा टु धोळ्‍द ज्योति इक हागुल दा प्रभुता माळोरसाटी अदिक श्‍याण ज्योति इक ईळ्‍ल्‍क दा प्रभुता माळोरसाटी माळदुन; अदिक तारागोळ इक भी माळदुन.

\VS{17}परमेश्वर अवरी आकाश इन अंतर मा इदुरसाटी ईटदुन कि अव पृथ्‍वी मा ऊजोळ कोळुल,

\VS{18}यतिकी हागुल अदिक ईळ्‍ल्‍क मा प्रभुता माळुल, अदिक ऊजुळ इक अंधकार से अलग माळुल: अदिक परमेश्वर नोळदुन कि वळ्लीद आद.

\VS{19}अदिक द्‍यावगा आत बाक व्‍हातुर आत. ई प्रकार चौथा दिन आगेत.


\par }{\PP \VS{20}बाक परमेश्वर अंदुन, “नीर जीत्‍ता प्राणीगोळ से हापाळ अच तुम्‍मेगुल, अदिक पक्षी पृथ्‍वी इन म्‍याकुच आकाश इन अंतर मा उळुसुल.”

\VS{21}इदुरसाटी परमेश्वर जाती जाती इन धोळ धोळ नीर दाकळव जन्‍तुगोळ्‍द, अदिक आ सप्‍पा जीत्‍ता प्राणीगोळव भी रचना माळदुन जो नळुताव वयाळताव अऊर देल नीर हापाळ अच तुम्‍मेत, अदिक ऊंद ऊंद जाती इन ऊळुसावाळा पक्षीगोळ्द भी रचना माळदुन: अदिक परमेश्वर नोळदुन कि वळ्‍लीद आद.

\VS{22}अदिक परमेश्वर ईद अनकु अवरी आशीर्वाद कोट्‍टुन, “वाळुसतेला होगी, अदिक समुद्र अन नीर दा तुम्‍मेगी, अदिक पक्षी पृथ्‍वी मा वाळुसुल.”

\VS{23}अदिक द्यावगा आत बाक व्‍हातुर आत. ई प्रकार पाचवा दिन आगेत.


\par }{\PP \VS{24}बाक परमेश्वर अंदुन, “पृथ्‍वी माकळव ऊंद ऊंद जाती इन जीत्‍ता प्राणी, मतलब घरेलु पशु, अदिक रांगसावाळा किळा, अदिक पृथ्‍वी इन वनपशु, जाती जाती इन वन-पशुगोळी, जाती जाती इन अनुसार पैदा आगुल,” अदिक हांग अच आत.

\VS{25}ई प्रकार परमेश्वर पृथ्‍वी इन जाती जाती इन वन-पशुगोळी, अदिक जाती जाती इन जमीन मा सप्‍पा रांगसावाळा किळागोळी माळदुन: अदिक परमेश्वर नोळदुन कि वळ्‍लीद आद.


\par }{\PP \VS{26}बाक परमेश्वर अंदुन, “नाव मंळसा अक तान स्‍वरूप इन अनुसार तान समानता दा माळेव; अदिक अव समुद्र दाकळव मेनगोळ, अदिक आकाश इन पक्षीगोळ, अदिक मान्‍यागोळोव पशुगोळ, अदिक पुरा पृथ्‍वी मा, अदिक सप्‍पा रांगसावाळा किळागोळ मा जो पृथ्‍वी मा रांगस्‍ताव, अधिकार ईटी.”\XREF{✡}{{\XO 1:26 }{\XO{1:26
}}{\XT{१ कुरिन्थि 11:7}}}

\VS{27}आग परमेश्वर मंळसा अक तान स्‍वरूप इन अनुसार पैदा माळदुन, तांद अच स्‍वरूप इन अनुसार परमेश्वर आऊक पैदा माळदुन; गंळ्स अदिक आर्त माळकु आव मंळसागोळ्‍द रचना माळदुन.\XREF{✡}{{\XO 1:27 }{\XO{1:27
}}{\XT{मत्ती 19:4; मरकुस 10:6}}}

\VS{28}अदिक परमेश्वर आंदरी आशीर्वाद कोट्‍टुन, अदिक आंदुर से अंदुन, “वाळुसी, अदिक पृथ्‍वी मा तुम्‍मेगी, अदिक अदरी तान अधिकार दा माळकोमी; अदिक समुद्र दाकळव मेनगोळ, अदिक आकाश इन पक्षीगोळ, अदिक पृथ्‍वी मा रांगसावाळा सप्‍पा जन्‍तुगोळ मा अधिकार ईटी.”

\VS{29}बाक परमेश्वर आंदुर से अंदुन, “केळी यास बींजावाळा श्‍याणेव श्‍याणेव मार्र पुरा पृथ्‍वी इन म्‍याकुच आव अदिक यास मार्रगोळ दा बींजावाला काय ईरताव, अव सप्‍पा ना नीमी कोटबुट्टीन; अव नीम भोजन इन साटी हूँ.

\VS{30}अदिक यास पृथ्‍वी इन पशु, अदिक आकाश इन पक्षी, अदिक पृथ्‍वी मा रांगसावाळा किळागोळ आव, अऊर दा जीवन इन प्राण आद, आ सप्‍पा अक तीनोर साटी ना सप्‍पा हिवरा हिवरा श्‍याणेव श्‍याणेव मार्र कोटीन,” अदिक हांग अच आत.

\VS{31}आग परमेश्वर जो येनारा माळीदुन सप्‍पा अक नोळदुन, कि अद हापाळ अच वळ्‍लीद आद, द्‍यावगा आत बाक व्‍हातुर आत. ई प्रकार आरवा दिन आगेत.




\par }\Chap{2}{\PP \VerseOne{1}ई प्रकार आकाश अदिक पृथ्‍वी अदिक जो येनारा अदुर्दा आद अदुर्द रचना पुरा आत.

\VS{2}अदिक परमेश्वर तान क्‍याल्‍सा यदरी आव माळतोगोन सातवा दिशी पुरा माळदुन, अदिक आव तान माळदव पुरा क्‍याल्‍सागोळ से सातवा दिशी आराम माळदुन.\XREF{✡}{{\XO 2:2 }{\XO{2:2
}}{\XT{इब्रानिगोळ 4:4-10}}}

\VS{3}अदिक परमेश्वर सातवा दिशी इक आशीष कोट्‍टुन अदिक पवित्र ठहरूसदुन; यतिकी अदुर्दा आव जगत इन रचना अन तान सप्‍पा क्‍याल्‍सा देल आराम ताकोंडुन.


\par }{\SH मंळसा अन्द उत्पत्ति
\par }
{\PP \VS{4}आकाश अदिक पृथ्‍वी इन रचना अन्‍द वृत्‍तान्‍त ईद आद कि याग अव उत्‍पन्‍न आदव मतलब या दिशी यहोवा परमेश्वर पृथ्‍वी अदिक आकाश इक माळदुन:

\VS{5}आग मैदान इन यातोदु पौधा जमीन मा ईला ईरोद, न मैदान इन यातोदु श्‍याण मार्र उगुसकु ईरोद, यतिकी यहोवा परमेश्वर पृथ्‍वी मा नीर ईला बरसुसीदुन, अदिक जमीन मा खेती माळोरसाटी याऊ मंळसा भी ईला ईरोन;

\VS{6}तरी भी कोहरा पृथ्‍वी टु येळतोगोद यदुर देल पुरा जमीन हस आगतोगोद.


\par }{\PP \VS{7}आग यहोवा परमेश्वर मंळसा अक जमीन इन मुण्‍ण देल माळदुन, अदिक आऊन मुग्ग दा जीवन इन श्‍वास ऊरदुन; अदिक मंळसा\FTNT{*}{{\FR 2:7 }{\FR{2:7
}}{\FT{पयला मंळसा आदम}}} जित्ता प्राणी आगेदुन.\XREF{✡}{{\XO 2:7 }{\XO{2:7
}}{\XT{१ कुरिन्थि 15:45}}}


\par }{\PP \VS{8}अदिक यहोवा परमेश्वर पूर्व इन दी अदन दा ऊंद वाटीका हचदुन, अदिक अल मंळसा अक यारी आव माळीदुन, ईट बुट्‍टुन.

\VS{9}अदिक यहोवा परमेश्वर जमीन टु सप्‍पा प्रकार इन मार्र, जो नोळदुर दा मन मोहक अदिक अऊर काय तीनदुर दा वळ्‍लेव आव, हचदुन, अदिक बगीचा अन बीच दा जीवन इन मार्र इक अदिक भला अदिक बुरा अन ग्यान इन मार्र भी हचदुन.\XREF{✡}{{\XO 2:9 }{\XO{2:9
}}{\XT{प्रकाशितवाक्य 2:7; 22:2; 2:14}}}


\par }{\PP \VS{10}आ वाटीका अक हस माळोरसाटी ऊंद महा गांगा अदन टु होळ्‍त अदिक अल टु मुंद वाळुसकु नाक धारागोळ दा वाटसेत.\XREF{✡}{{\XO 2:10 }{\XO{2:10
}}{\XT{यहेजकेल 11:12}}}

\VS{11}पयला धारा अन हेसुर पीशोन ईरोद; ईद अदा हुन जो हवीला हेसुर इन पुरा द्‍याश इक येल व्‍हान्‍ना सीकतद, घेरस्‍कु आद.

\VS{12}आ द्‍याश इन व्‍हान्‍ना वळ्‍लीद ईरतद; अल मोती अदिक सुलैमानी कल्ल भी सीकताव.

\VS{13}दुसरा गांगा अन्द हेसुर गीहोन आद; ईद अदा हुन जो कूश इन पुरा द्‍याश इक घेरस्‍कु आद.

\VS{14}अदिक तीसरा गांगा अन्द हेसुर हिद्देकेल आद; ईद अदा हुन जो अश्शूर इन पूर्व इन दी वाहुसतद. अदिक चौथा गांगा अन्द हेसुर फरात आद.


\par }{\PP \VS{15}आग यहोवा परमेश्वर मंळसा अक हुळकु अदन इन वाटीका दा ईट बुट्‍टुन, कि आव अल क्‍याल्‍सा माळुल अदिक आ वाटीका अन्द रक्षा माळुल.

\VS{16}अदिक यहोवा परमेश्वर मंळसा अक ईद आग्‍या कोट्‍टुन, “नी वाटीका अन्द सप्‍पा मार्र इन काय बेझीझक आगकु तीन सकत्‍या;

\VS{17}लेकीन भला या बुरा अन ग्यान इन जो मार्र आद, अदुर्द काय नी यागलु तिनबाळेत: यतिकी या दिशी नी अदुर्द काय तिनद्या अदा दिशी जरूर सोत्‍या.”\XREF{✡}{{\XO 2:17 }{\XO{2:17
}}{\XT{रोमियों 6:23}}}


\par }{\PP \VS{18}बाक यहोवा परमेश्वर अंदुन, “आदम उन आबना ईरोद वळ्‍लीद हैलेच; ना आऊन साटी ऊंद उपयुक्त सहायक माळाईन जो आऊन से मेल तीनुल.”

\VS{19}अदिक यहोवा परमेश्वर जमीन दा टु सप्‍पा जाती इन वनपशु अदिक आकाश इन सप्‍पा प्रकार इन पक्षीगोळ इक माळकु आदम उन हात्‍ती तंदुन कि आव नोळुल अदिक अऊर हेसुर येन येन ईटतान; अदिक आदम सप्‍पा जित्ता प्राणीगोळ इक जो जो हेसुर कोट्‍टुन, अदा अऊर हेसुर आगेत.\XREF{✡}{{\XO 2:19 }{\XO{2:19
}}{\XT{भजन संहिता 8:6}}}

\VS{20}अदिक आदम सप्‍पा मान्‍ना दाकळव पशुगोळ, आकाश इन पक्षीगोळ, अदिक जमीन इन सप्‍पा वनपशु उन हेसुर ईटदुन, लेकीन आदम उक योग्य सहायक सिकीदील.


\par }{\PP \VS{21}आग यहोवा परमेश्वर आदम उक भारी जप दा हाकबुट्‍टुन, अदिक याग आव मींगेदुन आग आव आऊन ऊंद पसली तेगुकु अदुर जागा दा मास तुमदुन.

\VS{22}अदिक यहोवा परमेश्वर आ पसली इक जो आदम दा टु तेगदीदुन, आर्त माळदुन; अदिक आकी आदम उन हात्‍ती तंदुन.

\VS{23}आग आदम अंदुन,

\par }{\Q “ईग ईक नान येलुगोळ दा टु येलु अदिक नान मास दा टु मास हुळ;

\par }{\Q इदुरसाटी ईकीन हेसुर आर्त आदीत,

\par }{\Q यतिकी ईक गंळ्स दा टु तेगुकु आग्‍यार.”\XREF{✡}{{\XO 2:23 }{\XO{2:23
}}{\XT{उत्पत्ति 29:14; २ शमूएल 5:1; १ कुरिन्थि 11:8; १ तीमुथियुस 2:13}}}


\par }{\PP \VS{24}ई कारण मंळसा तान मोय-आप्प उक बिटकु तान हिंग्स उन सांगुळ ईत्‍तान, अदिक आंदुर येढ्ढु मुंदुर ऊंद तन आदार.\XREF{✡}{{\XO 2:24 }{\XO{2:24
}}{\XT{मत्ती 19:5; १ कुरिन्थि 6:16; इफिसिगोळ 5:31}}}


\par }{\PP \VS{25}आदम अदिक आऊन हिंग्‍स येढ्‍ढु बिना कपळा देल ईरोर, लेकीन नाचोर ईला.




\par }\Chap{3}{\SH मंळसा अन्‍द परमेश्वर उन आग्या ईला मानसोद
\par }
{\PP \VerseOne{1}यहोवा परमेश्वर यास आळी दाकळव जनावर माळीदुन, आ सब दा हाव चालाक ईरोद; अद हाव आर्त इन से अंत, “येन खरा आद कि परमेश्वर अंदान, ‘नीव ईद बगीचा अन्‍द यातोदु मार्र इन काय तिनबाळेतीर’?”\XREF{✡}{{\XO 3:1 }{\XO{3:1
}}{\XT{प्रकाशितवाक्य 2:9; 20:2}}}


\par }{\PP \VS{2}आर्त हाव से अंदुर, “ई बगीचा अन मार्र इन काय नाव तीन सकतेव;

\VS{3}लेकीन जो मार्र बगीचा अन बीच दा आद, अदुर काय इन बारा दा परमेश्वर अंदान कि न रा नीव तीनेतीर अदिक न अदरी मुटेतीर, ईला रा सोतोदीर.”


\par }{\PP \VS{4}आग हाव आर्त से अंत, “नीव सही दा सायतीदिल!

\VS{5}बल्‍की परमेश्वर जान्‍सतान कि या दिशी नीव अदुर काय तिंदीर अदा दिशी नीम कण्‍ण खुलसेदव, अदिक नीमी भला बुरा अन्द ग्‍यान सीकीत अदिक नीव परमेश्वर उन घाई आगेदीर.”\XREF{✡}{{\XO 3:5 }{\XO{3:5
}}{\XT{यहेजकेल 28:2}}}


\par }{\PP \VS{6}याग आर्त नोळदुर कि आ मार्र इन काय तीनोर साटी वळ्‍लीद, अदिक नोळदुर दा हापाळ लुभावना, अदिक ग्यान कोळोर साटी चहासा लायक आद; आग आक अदुर काय मुरूकु तिंदुर, अदिक तान गांड उक भी कोट्‍टुर, अदिक आव भी तिंदुन.

\VS{7}आग आ येढ्‍ढु मुंदुरव कण्‍णगोळ खुलसेदव, अदिक आंदरी मालुम आत कि आंदुर ऊगळा आर; इदुरसाटी आंदुर अंजीर इन याल्ला जोळ्स जोळ्‍सकु लंगोट माळदुर.


\par }{\PP \VS{8}आग यहोवा परमेश्वर, जो हागुल इन ठंडा समय बगीचा दा वयाळ तोगोर, आंदरी शब्‍द केळ बत्‍त. आग आदम अदिक आऊन हिंग्‍स बगीचा अन मार्र इन बीच परमेश्वर उन से होचकोंडुर.

\VS{9}आग यहोवा परमेश्वर आदम उक कारूकु आऊन से केळदुन, “नी येल आय?”


\par }{\PP \VS{10}आव अंदुन, “ना नीन शब्‍द बगीचा दा केळकु अंजेदीन, यतिकी ना ऊगळा ईरीन; इदुरसाटी होचकोंडीन.”


\par }{\PP \VS{11}परमेश्वर अंदुन, “याव नीनी हेळदुन कि नी ऊगळा आय? याता मार्र इन काय ना नीनी तीनली मना माळीदिन, येन नी अदुर काय तींद्‍या?”


\par }{\PP \VS{12}आदम अंदुन, “याता आर्त इक नी नान सांगुळ ईरली कोट्या आका आ मार्र इन काय नानी कोट्‍टुर, अदिक ना तिंदीन.”


\par }{\PP \VS{13}आग यहोवा परमेश्वर आ आर्त से अंदुन, “नी ईद येन माळ्‍द?”

\par }{\PP आर्त अंदुर, “हाव नानी बहकुस बुळ्‍त, आग ना तिंदीन.”


\par }{\SH परमेश्वर उन न्‍याय
\par }
{\PP \VS{14}आग यहोवा परमेश्वर हाव से अंदुन, “नी जो ईद माळ्‍द इदुरसाटी नी सप्‍पा मान्‍यागोळोव जनावरगोळ, अदिक सप्‍पा आळी दाकळव जनावर से येक्‍कुल श्रापित आय; नी व्‍हाटा अन सहारा देल नळद्‍या, अदिक जीवन तीम मुण्‍ण नेकतेला ईत्‍या:

\VS{15}अदिक ना नीन अदिक ई आर्त इन बीच दा, अदिक नीन वंश अदिक ईकीन वंश इन बीच दा सिट्‍ट पैदा माळाईन; आव नीन ताल्‍ला अक कुचलुस्‍यान अदिक नी आऊन तर काल इक कच्‍या.”\XREF{✡}{{\XO 3:15 }{\XO{3:15
}}{\XT{प्रकाशितवाक्य 12:17}}}


\par }{\PP \VS{16}बाक आर्त से आव अंदुन, “ना नीन दुख अदिक नीन व्‍हाट्‍यादी आगोद दुख इक हापाळ वाळुसाईन; नी हापाळ दुख सहन माळकु पार उक पैदा माळ्‍या; अदिक नीन लालसा नीन गांड उन मा ईत्‍तीत, अदिक आव नीन मा प्रभुता माळ्‍यान.”


\par }{\PP \VS{17}अदिक आदम से आव अंदुन, “नी जो तान हिंग्‍स उन मात केळ्‍द, अदिक या मार्र इन काय इन बारा दा ना नीनी आग्‍या कोटीदीन कि नी अदरी तिनबाळेत, अदरी नी तिंद इदुरसाटी जागा नीन कारण श्रापित आद. नी अदुर ऊपज जीवन तीम दुख इन सांगुळ तिनतोद्‍या;

\VS{18}अदिक अद नीन साटी मुळ्‍ल बेळ्‍दीत, अदिक नी केई इन ऊपज तिंद्या;

\VS{19}अदिक तान मेहनत इन कमाई इन रोट्‍टी तिनतोद्‍या, अदिक आखरी दा मुण्‍ण दा सिकेद्‍या यतिकी नी अदुर दा टु उच तेगुकु आग्या; नी मुण्‍ण रा हुय अदिक मुण्‍ण दा का मात सिकेद्‍या.”


\par }{\PP \VS{20}आदम तान हिंग्‍स उन हेसुर हवा ईटदुन; यतिकी यास मंळसा जित्ता आर आ सप्‍पा मुंदुर आदिमाता आका आदुर.

\VS{21}अदिक यहोवा परमेश्वर आदम अदिक आऊन हिंग्‍स उन साटी तोगुल इन अँगरखा माळकु आंदरी हाकसुस बुट्‍टुन.


\par }{\SH बगीचा दा टु तेगुकु आगोद
\par }
{\PP \VS{22}बाक यहोवा परमेश्वर अंदुन, “मंळसा भला बुरा अन ग्‍यान ताकोमकु नाम दा टु ऊंद इन घाई आगेग्‍यान: इदुरसाटी ईग हिंग आग बाळुल कि आव कय वाळुसकु जीवन इन मार्र इन काय भी मुरूकु तीन कोमुल अदिक सदा जीवित ईरूल.”

\VS{23}इदुरसाटी यहोवा परमेश्वर आऊक अदन इन बगीचा दा टु तेगु बुट्‍टुन कि आ जागा मा खेती माळुल यदुर दा टु आव माळकु आगीदुन.

\VS{24}इदुरसाटी आदम उक आव तेगु बुट्‍टुन अदिक जीवन इन हादी इन पहरा कोळोर साटी अदन इन बगीचा अन पूर्व दी जीत्‍ता प्राणीगोळी, अदिक नाकु दी वयाळावाळा ज्‍वालामय तलवार इक भी हासील माळ कोंडुन.\XREF{✡}{{\XO 3:24 }{\XO{3:24
}}{\XT{यहेजकेल 28:16}}}




\par }\Chap{4}{\SH कैन अदिक हाबिल
\par }
{\PP \VerseOne{1}याग आदम तान हिंग्‍स हवा अन हाती होदुन आग आक व्‍हाट्‍यादी ईतकु कैन उक जनम कोट्‍टुर अदिक अंदुर, “नानी यहोवा अन सहारा देल ऊंद गंळ्स सिकदुन.”

\VS{2}बाक आक आऊन श्‍याण वार्ट हाबिल उक भी जनम कोट्‍टुर. हाबिल मर्र-म्यांडागोळी आळसावाळा आदुन, लेकीन कैन जागा मा खेती माळावाळा किसान आदुन.

\VS{3}येनारा दिन इन बाद्‍दा हिंग आत कि कैन तान जागा अन्द ऊपज दा टु यहोवा अन साटी भेंट तंदुन.

\VS{4}अदिक हाबिल भी तान मर्र-म्यांडा गोळोव पयला चिकोर दा टु भेंट येर्सली तंदुन अदिक अऊर न्याण भेंट येर्सदुन; आग यहोवा हाबिल अदिक आऊन भेंट इक रा ग्रहण माळदुन,\XREF{✡}{{\XO 4:4 }{\XO{4:4
}}{\XT{निर्गमन 34:19; इब्रानिगोळ 11:4}}}

\VS{5}लेकीन कैन अदिक आऊन भेंट इक ग्रहण माळीदिल. आग कैन हापाळ सिट्‍ट दा बंदुन? अदिक आऊन मार्रा मा उदासी होट्‍ट बत्‍त.

\VS{6}आग यहोवा कैन से अंदुन, “नी येती सिट्‍टी बंद? अदिक नीन मार्रा मा उदासी यती बत्‍त?

\VS{7}अगर नी भला माळ्‍या रा येन नीन भेंट ग्रहण माळकु आगतीदील? अगर नी भला माळाल, रा पाप दरवाजा मा होचकु ईरतद; अदिक अदुर लालसा नीन दी ईत्‍तीत, अदिक नीनी अदुर मा प्रभुता माळोद आद.”


\par }{\PP \VS{8}आग कैन तान वार्ट हाबिल से येनारा अंदुन; अदिक याग आंदुर मैदान मा ईरोर, आग कैन तान वार्ट हाबिल मा येरकु आऊक कोंद बुट्‍टुन;\XREF{✡}{{\XO 4:8 }{\XO{4:8
}}{\XT{मत्ती 23:35; योएल 3:12; प्रकाशितवाक्य 10:3}}}


\par }{\PP \VS{9}आग यहोवा कैन से केळदुन,

\par }{\Q “नीन वार्ट हाबिल येल आन?” आव अंदुन, यम्‍बाल; येन ना तान वार्ट उन रखवाला हुईन?


\par }{\PP \VS{10}आव अंदुन, “नी येन माळ्‍द? नीन वार्ट उन रक्‍ता जमीन टु नान दी चिळ्‍लासकु नान दोहाई कोळेत्‍याद!\XREF{✡}{{\XO 4:10 }{\XO{4:10
}}{\XT{इब्रानिगोळ 12:24}}}

\VS{11}इदुरसाटी ईग जागा नीन वार्ट उन रक्‍ता नीन कय देल कुडोर साटी तान बाय तेरदाद, अदुर दी टु नी श्रापित आय.

\VS{12}अगर नी जागा मा खेती माळ्‍या, तरी भी अदुर पुरा ऊपज बाक नीनी सिकतीदील; अदिक पृथ्‍वी मा भटकुसावाळा अदिक भगोळा आद्‍या.”


\par }{\PP \VS{13}आग कैन यहोवा से अंदुन, “नान दण्ड सहन इन व्‍हार्या आद.

\VS{14}नोळ, नी ईंद इन दिशी नानी भूमी मा टु तेगद्‍या, अदिक ना नीन नजर इन मुंद ईराईन; अदिक पृथ्‍वी मा भटकुसावाळा अदिक भगोळा ईराईन; हिंग आग बाळुल कि जो यावारा नानी पाऊस्‍यान, नानी कोंद बुट्‍टान.”


\par }{\PP \VS{15}ई कारण यहोवा आऊन से अंदुन, “जो यावारा कैन इक कोंदान आऊन सांगुळ येळ गुणा बदला ताकोमकु आदीत.” अदिक यहोवा कैन उन साटी ऊंद चिन्ह ठहरूसदुन हिंग आग बाळुल कि यावारा आऊक पाऊसकु कोंद बुळुल.


\par }{\SH कैन उन वंशज
\par }
{\PP \VS{16}आग कैन यहोवा अन हाती टु होटोदुन, अदिक नोद\FTNT{*}{{\FR 4:16 }{\FR{4:16
}}{\FT{भगोळा}}} हेसुर इन द्‍याश दा जो अदन इन पूर्व अन दी आद, ईरली कुरतुर.

\VS{17}याग कैन तान हिंग्‍स उन हाती होदुन आग आक व्‍हाट्‍यादी ईत्‍तुर, अदिक आक हनोक उक जनम कोट्‍टुर; बाक कैन ऊंद नगर बसुसदुन अदिक आ नगर इन हेसुर तान पार उन हेसुर मा हनोक ईटदुन.

\VS{18}अदिक हनोक देल ईराद पैदा आदुन, अदिक ईराद देल महूयाएल पैदा आदुन, अदिक महूयाएल देल मतूशाएल, अदिक मतूशाएल देल लेमेक पैदा आदुन.

\VS{19}लेमेक येढ्‍ढ हिंग्‍सुर माळदुन: आंदुर दा टु ऊंद इन हेसुर आदा, अदिक दुसरा अन हेसुर सिल्‍ला ईरोद.

\VS{20}आदा याबाल उक जन्म कोट्‍टुर. आव आ सप्‍पा लॉकुरव पुर्वज आदुन जो ड्‍यारागोळ दा ईरतोगोर अदिक जनावरगोळ सालुतोगोर.

\VS{21}अदिक आऊन वार्ट उन हेसुर यूबाल ईरोद. ईव आ लॉकुरव पुर्वज आदुन जो विणा अदिक कोळ्‍ल उयतोगोर.

\VS{22}अदिक सिल्‍ला भी तूबल-कैन हेसुर इनव पार उक जनम कोट्टुर: आव कासा अदिक लोहा अन सप्‍पा सामान माळावाळा आदुन. अदिक तूबल-कैन उन आकतींग नामा ईरोर.


\par }{\PP \VS{23}अदिक लेमेक तान हिंग्‍सुर से अंदुन:

\par }{\Q “अने आदा अदिक अने सिल्‍ला, नान मात केळी,

\par }{\Q अने लेमेक उन हिंग्‍सुरा, नान मात ध्‍यान देल केळी:

\par }{\Q ना ऊंद गंळ्स उक याव नानी घायल माळीदुन, मतलब ऊंद जवान उक याव नानी चोट पोहचुसीदुन, कोंद बुटीन.”


\par }{\PP \VS{24}अगर कैन उन बदला येळ गुणा रा

\par }{\Q लेमेक उन बदला सत्‍तर गुणा चुकुसकु आदीत.


\par }{\SH शेत अदिक एनोश उन जन्म
\par }
{\PP \VS{25}आदम बाक मात तान हिंग्‍स उन हाती होदुन, अदिक आक ऊंद पार उक जनम कोट्‍टुर अदिक आऊन हेसुर ईद अनकु शेत ईटदुर: “परमेश्वर नान साटी हाबिल इन बदला, यारी कैन कोंद बुट्‍टीदुन, ऊंद अदिक पार कोट्‍टुन.”

\VS{26}शेत उक भी ऊंद पार पैदा आदुन. आव आऊन हेसुर एनोश ईटदुन. अदा समय टु लॉकुर यहोवा अन्‍द हेसुर ताकोमकु प्रार्थना माळली कुरतुर.




\par }\Chap{5}{\SH आदम उन वंशावली
\par }
{\PP \VerseOne{1}आदम उन वंशावली ई प्रकार देल आद. याग परमेश्वर मंळसा अन्द रचना माळदुन आग आव तांद अच स्‍वरूप इन घाई आऊक माळदुन\XREF{✡}{{\XO 5:1 }{\XO{5:1
}}{\XT{उत्पत्ति 1:27}}}.

\VS{2}आव आंदरी गंळ्स अदिक आर्त माळकु मंळसागोळ्‍द रचना माळदुन अदिक आंदरी आशीर्वाद कोट्‍टुन, अदिक रचना अन दिशी आंदुर हेसुर आदम ईटदुन.\XREF{✡}{{\XO 5:2 }{\XO{5:2
}}{\XT{उत्पत्ति 1:27-28}}}

\VS{3}याग आदम ऊंद सौ तीस वर्ष इन ईरोन, आग आऊन समानता दा, आऊन स्‍वरूप इन अनुसार, आऊन ऊंद पार पैदा आदुन. आव आऊन हेसुर शेत ईटदुन.

\VS{4}शेत उन जनम इन बाद्‍दा आदम येट्ट सौ वर्ष मात्त जीत्‍ता ईत्‍तुन, बाक आऊक भी मात्त पार पोरगोळ पैदा आदुर.

\VS{5}ई प्रकार देल आदम उन पुरा ऊमर ऊम्बत सौ तीस वर्ष इन आत; आग आव सोतोदुन.


\par }{\PP \VS{6}याग शेत ऊंद सौ अईद वर्ष नव आदुन, आग आऊन से एनोश पैदा आदुन.

\VS{7}एनोश उन जनम इन बाद्‍दा शेत येट्‍ट सौ येळ वर्ष जीत्‍ता ईत्‍तुन, अदिक आऊक भी पार पोरगोळ पैदा आदुर.

\VS{8}ई प्रकार देल शेत उन पुरा ऊमर ऊम्बत सौ हन्‍नेळ वर्ष इन आत; अदुर बाद्‍दा आव सोतोदुन.


\par }{\PP \VS{9}याग एनोश नब्‍बे वर्ष इनव आदुन, आग आऊन से केनान उन जनम आत.

\VS{10}केनान उन जनम इन बाद्‍दा एनोश येट्‍ट सौ पंदरा वर्ष जीत्‍ता ईत्‍तुन, आऊक भी मात्त पार पोरगोळ पैदा आदुर.

\VS{11}ई प्रकार देल एनोश उन पुरा ऊमर ऊम्बत सौ अईद वर्ष इन आत; अदुर बाद्‍दा आव सोतोदुन.


\par }{\PP \VS{12}याग केनान सत्‍तर वर्ष ईनव आदुन, आग आऊन से महललेल उन जनम आत.

\VS{13}महललेल उन जनम इन बाद्‍दा केनान येट्‍ट सौ चालीस वर्ष जीत्‍ता ईत्‍तुन, आऊक पार पोरगोळ मात्त पैदा आदुर.

\VS{14}ई प्रकार देल केनान उन पुरा उमर ऊम्बत सौ हत्‍त वर्ष इन आत; अदुर बाद्‍दा आव सोतोदुन.


\par }{\PP \VS{15}याग महललेल पैसट वर्ष इनव आदुन, आग आऊन से येरेद उन जनम आत.

\VS{16}येरेद उन जनम इन बाद्‍दा महललेल येट्‍ट सौ तीस वर्ष जीत्‍ता ईत्तुन, आऊक मात्त भी पार पोरगोळ पैदा आदुर.

\VS{17}ई प्रकार देल महललेल उन ऊमर येट्‍ट सौ पंच्‍यानव वर्ष इन आत; अदुर बाद्‍दा आव सोतोदुन.


\par }{\PP \VS{18}याग येरेद ऊंद सौ बासठ वर्ष इन आदुन, आग आऊन से हनोक उन जनम आत.

\VS{19}हनोक उन जनम इन बाद्‍दा येरेद येट्‍ट सौ वर्ष जीत्‍ता ईत्‍तुन, आऊक मात्त पार पोरगोळ पैदा आदुर.

\VS{20}ई प्रकार देल येरेद उन पुरा ऊमर ऊम्बत सौ बासठ वर्ष इन आत; अदुर बाद्‍दा आव सोतोदुन.


\par }{\PP \VS{21}याग हनोक पैसठ वर्ष इन आदुन, आग आऊन से मतूशेलह उन जनम आत.

\VS{22}मतूशेलह उन जनम इन बाद्‍दा हनोक मुर सौ वर्ष ताका परमेश्वर उन सांगुळ सांगुळ नळुतेला ईत्‍तुन, आऊक मात्त पार पोरगोळ पैदा आदुर.

\VS{23}ई प्रकार देल हनोक उन पुरा ऊमर मुर सौ पैसठ वर्ष इन आत.

\VS{24}हनोक परमेश्वर उन सांगुळ सांगुळ नळुतोगोन; बाक आव गायब आगेदुन, यतिकी परमेश्वर आऊक म्याकुच नेगु कोंडीदुन.


\par }{\PP \VS{25}याग मतूशेलह ऊंद सौ सत्‍यासी वर्ष इन आदुन, आग आऊन से लेमेक उन जनम आत.

\VS{26}लेमेक उन जनम इन बाद्‍दा मतूशेलह येळ सौ बयासी वर्ष जीत्‍ता ईत्‍तुन, आऊक मात्त पार पोरगोळ पैदा आदुर.

\VS{27}ई प्रकार देल मतूशेलह उन पुरा ऊमर ऊम्बत सौ उनसत्तर वर्ष इन आत; अदुर बाद्‍दा आव सोतोदुन.


\par }{\PP \VS{28}याग लेमेक ऊंद सौ बयासी वर्ष इन आदुन, आग आऊन से ऊंद पार उन जनम आत.

\VS{29}आव ईद अनकु आऊन हेसुर नूह\FTNT{*}{{\FR 5:29 }{\FR{5:29
}}{\FT{आराम कोळावाळा}}} ईटदुन, “यहोवा जो पृथ्‍वी इक श्राप कोटान, अदुर बारा दा ईव पार नाम क्‍याल्‍सा दा, अदिक आ कठिन मेहनत दा जो नाव माळतेव, नामी शांती कोट्‍टान.”\XREF{✡}{{\XO 5:29 }{\XO{5:29
}}{\XT{इब्रानिगोळ 11:5; यूहन्ना 14; प्रकाशितवाक्य 4:10; 2:11}}}

\VS{30}नूह उन जनम इन बाद्‍दा लेमेक अईद सौ पंच्‍यानव वर्ष जीत्‍ता ईत्‍तुन, आऊक मात्त पार पोरगोळ पैदा आदुर.

\VS{31}ई प्रकार देल लेमेक उन पुरा ऊमर येळ सौ सत्यातर वर्ष इन आत; अदुर बाद्‍दा आव सोतोदुन.


\par }{\PP \VS{32}अदिक नूह अईद सौ वर्ष इन आदुन; अदिक नूह टु शेम, अदिक हाम, अदिक येपेत उन जनम आत.




\par }\Chap{6}{\SH मंळसा जाती इन दुष्‍टता
\par }
{\PP \VerseOne{1}बाक याग मंळसा धरती मा हापाळ वाळुसली कुरतुर, अदिक आंदुर पोरगोळ पैदा आदुर,

\VS{2}आग परमेश्वर उन पारगोळ मंळसा अन पोरगोळी नोळदुर, कि आंदुर सुंदर आर, अदिक यारी चाहासदुर आंदुर से मदा माळ कोंडुर.

\VS{3}आग यहोवा अंदुन, “नान आत्मा मंळसागोळ सांगुळ हमेशा साटी लळाई माळतीदील, यतिकी मंळसा भी शरीर अच हुन; आंदुर ऊमर ऊंद सौ ईप्‍पत वर्ष इन ईत्‍तीत.”

\VS{4}आ दिन दा पृथ्‍वी मा दानव\FTNT{*}{{\FR 6:4 }{\FR{6:4
}}{\FT{नपेली लॉकुर}}} ईरतोगोर; अदिक ईदुर बाद्‍दा याग परमेश्वर उन पार मंळसा अन पोरगोळ हात्‍ती होदुर आग आंदुर द्वारा जो पार पैदा आदुर आंदुर शूरवीर आगोर, यार्द किर्ती हाळाबाट्‍टुर से प्रचलित आद.\XREF{✡}{{\XO 6:4 }{\XO{6:4
}}{\XT{गिनती 13:33}}}


\par }{\PP \VS{5}यहोवा नोळदुन कि मंळसा अन बुराई पृथ्‍वी मा वाळुसीग्‍याद, अदिक आंदुर मन इन विचार दा जो येनारा पैदा आगतद अद हमेशा गलत अच आगतद.\XREF{✡}{{\XO 6:5 }{\XO{6:5
}}{\XT{मत्ती 24:37; लूका 17:26; 3:20}}}

\VS{6}अदिक यहोवा पृथ्‍वी मा मंळसा अक माळदुर देल पछतासदुन, अदिक आव मन देल हापाळ दुखी आदुन.

\VS{7}आग यहोवा अंदुन, “ना मंळसा अक यारी ना निर्माण माळदीन पृथ्‍वी इन म्‍याकुच टु मिटुस बुळाईन; येन मंळसा, येन जनावर, येन रांगसावाळा किळा, येन आकाश इन पक्षी, सप्‍पा अक नाश माळ बुळाईन, यतिकी ना आंदरी माळदुर से पछतासतीन.”

\VS{8}लेकीन यहोवा अन्द अनुग्रह अन्द नजर नूह मा बन्सकु ईत्‍त.


\par }{\SH नूह
\par }
{\PP \VS{9}नूह इन वंशावली ईद हुन. नूह धर्मी मंळसा अदिक तान समय दा लॉकुर दा खरा ईरोन; अदिक नूह परमेश्वर उन अच सांगुळ नळुतेला ईत्‍तुन.

\VS{10}नूह नोर मुर चिकोर ईरोर; शेम, हाम अदिक येपेत.

\VS{11}आ समय पृथ्‍वी परमेश्वर उन नजर दा बीगळुसेगीत, अदिक हिंसा देल तुमकु ईरोद.

\VS{12}अदिक परमेश्वर पृथ्‍वी मा जो नजर हाकदुन रा नोळदुन कि अद बिगळुसकु आद; यतिकी सप्‍पा प्राणीगोळ पृथ्‍वी मा तान तान चाल-चलन बिगळुस बुटीदव.


\par }{\PP \VS{13}आग परमेश्वर नूह से अंदुन, “सप्‍पा प्राणीगोळ्द अन्‍त माळोद सवाल नान मुंद होट बंदाद; यतिकी आंदुर कारण पृथ्‍वी उपद्रव देल तुम्‍मेग्‍याद, इदुरसाटी ना आंदरी पृथ्‍वी सांगुळ नष्‍ट माळ बुळाईन.

\VS{14}इदुरसाटी नी गोपेर इन मार्र इन हुळ्ली इन ऊंद जहाज माळकोम, अदुर दा कमरागोळी माळेत, अदिक व्‍हार्या-बुळ्क अदुर मा राल\FTNT{†}{{\FR 6:14 }{\FR{6:14
}}{\FT{चिपकुसोद मुण्ण (डांबर)}}} हचेत.

\VS{15}ई ढंग देल नी अदरी माळेत: जहाज इन लंबाई मुर सौ कय, चौळाई पचास कय, अदिक ऊचाई तीस कय इन ईरूल.

\VS{16}जहाज दा ऊंद खिळकी माळेत, अदिक अदुर ऊंद कय म्‍याकुच टु अदुर छत माळेत, अदिक जहाज इन ऊंद दी ऊंद दरवाजा ईटेत; अदिक जहाज दा पयला, दुसरा, तीसरा खण्‍ड माळेत.

\VS{17}अदिक केळ, ना खुद पृथ्‍वी मा जल-प्रलय माळकु सप्‍पा प्राणीगोळ इक, यदुर दा जीवन प्राण आद, आकाश इन ल्‍यालमा टु नष्‍ट माळदुर मा आईन; अदिक सप्‍पा जो पृथ्‍वी मा आर सोतोदार.

\VS{18}लेकीन ना नीन सांगुळ वादा माळतीन; इदुरसाटी तान पारगोळ, आर्त, अदिक तान सास्सा सांगुळ दा प्रवेश माळेत.

\VS{19}अदिक सप्‍पा जित्ता प्राणी दा टु नी ऊंद ऊंद जाती इन येढ्‍ढ येढ्‍ढ, मतलब ऊंद नर अदिक मादा जहाज दा वोतकु, तान सांगुळ जीत्‍ता ईटेत.

\VS{20}हर ऊंद जाती इन पक्षी, अदिक हर ऊंद जाती इन जनावर, अदिक हर ऊंद जाती इन जमीन मा रांगसावाळा, सप्‍पा दा टु येढ्‍ढ येढ्‍ढ नीन हात्‍ती बंदव, नी अवरी जीत्‍ता ईटेत.

\VS{21}अदिक अलग अलग तिनोद सामान, अवरी नी हुळकु तान हात्‍ती जमा माळकु ईटेत; जो नीनी अदिक अऊर तिनोर साटी ईत्‍तीत.”

\VS{22}परमेश्वर उन ई आग्‍या अन अनुसार नूह माळदुन.\XREF{✡}{{\XO 6:22 }{\XO{6:22
}}{\XT{इब्रानिगोळ 11:7}}}




\par }\Chap{7}{\SH जल-प्रलय
\par }
{\PP \VerseOne{1}आग यहोवा नूह से अंदुन, “नी तान पुरा घराना अन सांगुळ जहाज मा होटोग; यतिकी ना ई समय इन लॉकुर दा टु नीनी का तान नजर इन मुंद धर्मी नोळीन.

\VS{2}सप्‍पा जाती इन शुद्ध जनावर दा टु रा नी येळ येळ जोळी मतलब नर अदिक मादा ताकोमेत; लेकीन जो जनावर शुद्‍ध हैलेच, अऊर दा टु येढ्‍ढ येढ्‍ढ ताकोमेत, मतलब नर अदिक मादा;\XREF{✡}{{\XO 7:2 }{\XO{7:2
}}{\XT{लैव्यव्यवस्था 11}}}

\VS{3}अदिक आकाश इन पक्षी दा टु भी येळ येळ जोळी, मतलब नर अदिक मादा ताकोमेत, कि अऊर वंश उळकु पुरा पृथ्‍वी इन म्‍याकुच बन्सकु ईरूल.

\VS{4}यतिकी येळ दिन अदिक बितुसदुर मा ना पृथ्‍वी मा चालीस दिन अदिक चालीस ईळ्‍ल्‍क ताका नीर बरसुसतेला ईराईन; अदिक यास प्राणीगोळी ना माळीन आ सप्‍पा अक पृथ्‍वी मा टु नाश माळ बुळाईन,”

\VS{5}यहोवा अन ई आग्‍या अन अनुसार नूह माळदुन.


\par }{\PP \VS{6}नूह इन ऊमर आर सौ वर्ष इन ईरोद, याग जल-प्रलय पृथ्‍वी मा बत्‍त.

\VS{7}नूह तान पारगोळ, हिंग्‍स, अदिक तान सास्सागोळ सांगुळ जल-प्रलय से ऊळोर साटी जहाज मा होदुर.\XREF{✡}{{\XO 7:7 }{\XO{7:7
}}{\XT{मत्ती 24:38-39; लूका 17:27}}}

\VS{8}शुद्ध अदिक अशुध्‍द, येढ्‍ढु प्रकार इन जनावर दा टु, पक्षीगोळ,

\VS{9}अदिक जमीन मा रांगसावाळा कीळागोळ दा टु भी, येढ्‍ढ येढ्‍ढ, मतलब नर अदिक मादा, जहाज दा नूह इन हाती होदोव, याता प्रकार परमेश्वर नूह अक आग्‍या कोटीदुन.

\VS{10}येळ दिन इन बाद्‍दा प्रलय इन नीर पृथ्‍वी मा बरली कुर्त.


\par }{\PP \VS{11}याग नूह अन ऊमर इन आर सौ वर्ष इन दुसरा तिंगुळ इन सतरावा दिन बत्‍त; अदा दिशी धोळ्‍द गहरा समुद्र अन सप्‍पा सोतागोळ वळ्‍द कुरतव अदिक आकाश इन झरोखागोळ खुलसेदव.\XREF{✡}{{\XO 7:11 }{\XO{7:11
}}{\XT{२ पतरस 3:6}}}

\VS{12}अदिक माळ चालीस दिन अदिक चालीस ईळ्‍ल्‍क पृथ्‍वी मा आगतेला ईत्‍त.

\VS{13}ठीक अदा दिशी नूह तान पार शेम, हाम, अदिक येपेत, अदिक तान हिंग्‍स, अदिक मुरू सास्सागोळ सांगुळ,

\VS{14}अदिक आंदुर सांगुळ ऊंद ऊंद जाती इन सप्‍पा आळी दाकळव जनावर, अदिक घरेलु जनावर, अदिक ऊंद ऊंद जाती इन सप्‍पा पृथ्‍वी मा रांगसावाळा किळा, अदिक हर ऊंद जाती इन ऊळुसावाळा पक्षी, जहाज मा होदव.

\VS{15}यास प्राणीगोळ दा जीवन इन प्राण ईरोद अऊर सप्‍पा जातीगोळ दा टु येढ्‍ढ येढ्‍ढ नूह उन हाती जहाज दा होदोव.

\VS{16}अदिक जो होदोव, अव परमेश्वर उन आग्‍या अन अनुसार सप्‍पा जाती अन प्राणीगोळ दा टु नर अदिक मादा होदोव. आग यहोवा जहाज इन दरवाजा बंद माळ बुट्‍टुन.


\par }{\PP \VS{17}पृथ्‍वी मा चालीस दिन ताका जल-प्रलय आगतेला ईत्‍त; अदिक हापाळ अच वाळुसतेला होत, यदुर देल जहाज म्‍याकुच येळली कुर्त; अदिक अद पृथ्‍वी मा टु म्‍याकुच येदोत.

\VS{18}नीर वाळुस्‍त वाळुस्‍त पृथ्‍वी मा हापाळ अच वाळुसेत, अदिक जहाज नीर इन म्‍याकुच म्‍याकुच तैरूस्‍तेला ईत्‍त.

\VS{19}नीर पृथ्‍वी मा हापाळ अच वाळुसेत, ईल ताका कि पुरा धरती मा यास भी धोड्‍डेव धोड्‍डेव पहाळीगोळ ईरोव, सप्‍पा मुळकेदव.

\VS{20}नीर पन्‍द्राह कय अदिक म्‍याकुच वाळुसेत, अदिक पहाळी भी मुळ्कदव.

\VS{21}अदिक येन पक्षी, येन घरेलु जनावर, येन आळी दाकळव जनावर, अदिक पृथ्‍वी मा सप्‍पा नळावाळा प्राणी, अदिक यास किळा पृथ्‍वी दा हापाळ तुम्‍मेगीदव, अव सप्‍पा अदिक सप्‍पा मंळसा सोतोदुर.

\VS{22}जो जो जागा मा ईरोर, अऊर दा टु यास मुंदुर्द मुग्गगोळ दा जीवन इन श्‍वास ईरोद, सप्‍पा सोतोदुर.

\VS{23}अदिक येन मंळसा, येन जनावर, येन रांगसावाळा जन्तु, येन आकाश इन पक्षी, जो जो भूमी मा ईरव सप्‍पा पृथ्‍वी मा टु नाश माळदेव; सिर्फ नूह, अदिक यास आऊन सांगुळ जहाज दा ईरोर, आंदुर अच ऊळदुर.

\VS{24}अदिक नीर पृथ्‍वी मा ऊंद सौ पचास दिन ताका थामस्‍कु ईत्‍त.




\par }\Chap{8}{\SH जल-प्रलय इन अन्‍त
\par }
{\PP \VerseOne{1}लेकीन परमेश्वर नूह अदिक यास आळी दाकळव जनावर अदिक घरेलु जनावर आऊन सांगुळ जहाज दा ईरव, आ सप्‍पा अन्द सुधी ताकोंडुन: अदिक परमेश्वर पृथ्‍वी मा हवा नळ्‍सदुन, अदिक नीर कम आगतेला बत्‍त;

\VS{2}अदिक गहरा समुद्र अन सोतागोळ अदिक आकाश इन झरोखागोळ बंद आगेदव; अदिक अदुर देल जो माळ आगतोगोद अद भी रूकसेत;

\VS{3}अदिक ऊंद सौ पचास दिन इन बाद्‍दा नीर पृथ्‍वी मा टु लगातार कम आगतेला ईत्‍त.

\VS{4}सातवा तिंगुळ इन सतरावा दिन इक, जहाज अरारत हेसुर इन पहाळी मा टिकसेत.

\VS{5}अदिक नीर हतवा तिंगुळ ताका कम आगतेला होत, अदिक हतवा तिंगुळ इन पयला दिशी इक पहाळीगोळ्‍द चोटीगोळ कांळ्सदव.


\par }{\PP \VS{6}बाक हींग आत कि चालीस दिन इन बाद्‍दा नूह तान माळ्‍द जहाज इन खिळकी तेरूकु,

\VS{7}ऊंद काग्ग उक ऊळुस बुट्‍टुन: यागास ताका नीर पृथ्‍वी मा टु वंळ्‍गीदिल, आगासताका ताका काग्ग ईत्‍त आत्‍त वयाळतेला ईत्‍त.

\VS{8}बाक आव तान हाती टु ऊंद कबूतर इक भी ऊळुस बुट्‍टुन कि नोळुल कि नीर पृथ्‍वी मा टु कम आत कि ईला.

\VS{9}आ कबूतर इक तान काल टेक्‍सली येनु आधार सिकीदील, रा अद आऊन हाती जहाज मा वापस बत्त: यतिकी पुरा पृथ्‍वी इन म्‍याकुच नीर अच नीर तुमकु ईरोद. आग आव कय वाळुसकु अदरी तान हात्‍ती जहाज दा ताकोम कोंडुन.

\VS{10}बाक अदिक येळ दिन थाम्सदुर बाद्दा, आव अदा कबूतर इक जहाज दा टु मात ऊळुस बुट्‍टुन;

\VS{11}अदिक कबूतर द्‍यावगा अन वती आऊन हात्‍ती होट बत्‍त, रा येन नोळदुन कि अदुर चाचु दा जैतून इन ऊंद व्‍हाशोद याल्‍ला आद; ईदुर देल नूह जान्‍स कोंडुन कि नीर पृथ्‍वी मा टु कम आगेग्‍याद.

\VS{12}बाक येळ दिन अदिक थाम्‍सकु अदा कबूतर उक ऊळुस बुट्‍टुन; अद बाक आऊन हात्‍ती यागलु वापस बंदिदील.


\par }{\PP \VS{13}नूह उन उमर इन आर सौ ऊंद वर्ष इन पयला तिंगुळ पयला दिन नीर पृथ्‍वी मा टु वंळगेत. आग नूह जहाज इन छत खोल्‍सकु येन नोळदुन कि धरती वंळगेग्‍याद.

\VS{14}अदिक दुसरा तिंगुळ इन सत्ताईसवा दिशी पृथ्‍वी पुरा रीति देल वंळगेत.


\par }{\PP \VS{15}आग परमेश्वर नूह से अंदुन,

\VS{16}“नी तान पारगोळ, हिंग्‍स, सास्सागोळ सांगुळ जहाज दा टु होट्‍टबुळ.

\VS{17}येन पक्षी, येन जनावर, येन सप्‍पा प्रकार इनव रांगसावाळा किळा जो पृथ्‍वी मा रांगस्ताव यास शरीरधारी जीव जन्‍तु नीन सांगुळ आव, आ सप्‍पा अक तान सांगुळ तेगु कोम कि पृथ्‍वी मा अऊर देल हापाळ चिकोर आगुल; अदिक अव फलसुल फुलुसुल, अदिक पृथ्‍वी मा फैलुसेगुल.”

\VS{18}आग नूह, अदिक आऊनोर चिकोर अदिक हिंग्‍स, अदिक सास्सागोळ व्‍हार्या बंदुर:

\VS{19}अदिक सप्‍पा जनावर, रांगसावाळा किळा, अदिक पक्षी, अदिक यास भी जीव जन्‍तु पृथ्‍वी मा नळुताव वयाळताव, सप्‍पा जाती जाती माळकु जहाज दा टु व्‍हार्या होट्‍टव.


\par }{\SH नूह द्वारा होमबली इन येर्सकु आगोद
\par }
{\PP \VS{20}आग नूह यहोवा अन साटी ऊंद वेदी माळदुन; अदिक सप्‍पा शुद्ध जनावर अदिक सप्‍पा शुद्‍ध पक्षीगोळ दा टु येनारा येनारा हुडुकु वेदी मा होमबली येर्सदुन.

\VS{21}ईदुर मा यहोवा सुखदायक वास ताकोमकु सोचदुन, मंळसा अन कारण ना बाक यागलु धरती इक श्राप कोळतीदील, अगर मंळसा अन मन दा स्याणपणी टु येनारा पैदा आगतद अद बुरा अच आगतद; तरी भी ह्‍यांग ना सप्‍पा जीवगोळी ईग कोंदीन, हांग अवरी बाक यागलु कोनतीदिल.

\VS{22}ईग टु यागासताका पृथ्‍वी बन्सकु ईत्‍तीत, आगासताका बोऊसोद अदिक कडोद समय, ठंडी अदिक बिसुल, धूपकाल अदिक शीतकाल, ईळ्‍ल्‍क अदिक हागुल, हमेशा आगतेला ईत्‍ताव.




\par }\Chap{9}{\SH परमेश्वर उन नूह उन सांगुळ वादा माळोद
\par }
{\PP \VerseOne{1}बाक परमेश्वर नूह अदिक आऊन चिकोरगोळी आशीष कोट्‍टुन अदिक आव अंदुन, “तान जिन्‍दगी माळी अदिक वाळुसी, अदिक पृथ्‍वी दा तुम्‍मेगी.\XREF{✡}{{\XO 9:1 }{\XO{9:1
}}{\XT{उत्पत्ति 1:28}}}

\VS{2}नीम्‍द अंज्‍क पृथ्‍वी इन सप्‍पा जनावर, अदिक सप्‍पा आकाश इन पक्षीगोळ, अदिक जमीन ईनव सप्‍पा रांगसावाळा कीळागोळ, अदिक समुद्र दाकळव सप्‍पा मेनगोळ मा बन्सकु ईत्तीत: ईव सप्‍पा नीम वश दा माळकु आगताव.

\VS{3}सप्‍पा रांगसावाळा किळा नीम्‍द आहार आदीत; ह्‍यांग नीमी हिवरा हिवरा श्याणेव मार्र कोटीदीन, हांग अच ईग सप्‍पा येनारा कोळतीन.

\VS{4}लेकीन मास इक जीव इन सांगुळ मतलब रक्‍ता अन सांगुळ नीव तिनबाळेतीर.\XREF{✡}{{\XO 9:4 }{\XO{9:4
}}{\XT{लैव्यव्यवस्था 19:26; व्यवस्थाविवरण 12:16-23; उत्पत्ति 17:10-14}}}

\VS{5}अदिक सही दा अच ना नीम्‍द रक्‍ता मतलब जीव इन बदला ताकोमाईन: सप्‍पा जनावरगोळ अदिक मंळसागोळ, येढ्‍ढु मुंदुर से अदरी ताकोमाईन; मंळसा अन जीव इन बदला ना ऊंद ऊंद वार्ट बंधु से ताकोमाईन.

\VS{6}जो यावारा मंळसा अन रक्‍ता वाहुस्‍यान आऊन रक्‍ता मंळसा से अच वाहुसकु आदीत, यतिकी परमेश्वर मंळसा अक तान अच स्‍वरूप इन अनुसार माळ्‍यान.”\XREF{✡}{{\XO 9:6 }{\XO{9:6
}}{\XT{उत्पत्ति 1:26; निर्गमन 20:13}}}


\par }{\PP \VS{7}अदिक नीव जींदगी माळी, अदिक वाळुसी, अदिक पृथ्‍वी मा हापाळ सा चिकोर पैदा माळकु अदुर्दा तुम्‍मेगी.


\par }{\PP \VS{8}बाक परमेश्वर नूह अदिक आऊन चिकोरगोळ से अंदुन,

\VS{9}“केळी, ना नीम सांगुळ अदिक नीम बाद्‍दा जो नीम्‍द वंश ईत्‍तीत, आंदुर सांगुळ भी वादा माळतीन;

\VS{10}अदिक जीत्‍ता प्राणीगोळ सांगुळ भी जो नीम सांगुळ आव, येन पक्षी येन मान्‍यागोळोव जनावर येन पृथ्‍वी माकळव सप्‍पा आळी दाकळव जनावर, पृथ्‍वी नव यास जीव जन्‍तु जहाज दा टु होटाव.

\VS{11}अदिक ना नीम सांगुळ तान ईद वादा कटतीन कि सप्‍पा प्राणी मात जल-प्रलय सेल नाश आगतीदील: अदिक पृथ्‍वी इन नाश आगोर साटी मात जल-प्रलय आगतीदील.”

\VS{12}बाक परमेश्वर अंदुन, “जो वादा ना नीम सांगुळ, अदिक यास जीत्‍ता प्राणी नीम सांगुळ आव आ सप्‍पा अन सांगुळ भी युग-युग इन पीढ़ीगोळ साटी कटतीन, अदुर्द ईद चिन्ह आद :

\VS{13}ना बादल दा तान धनुष ईटीन, अद नान अदिक पृथ्‍वी इन बीच दा वादा अन चिन्ह आदीत.

\VS{14}अदिक याग ना पृथ्‍वी मा बादल फैलुसाईन आग बादल दा धनुष कांळ्सीत.

\VS{15}आग नान वादा जो नीम अदिक सप्‍पा जीत्‍ता शरीरधारी प्राणीगोळ सांगुळ कटकु आद; अदरी ना याद माळाईन, आग ईत्‍ता जल-प्रलय बाक आगतीदील यदुर देल सप्‍पा प्राणीगोळ्द विनाश आगुल.

\VS{16}बादल दा जो धनुष ईत्‍तीत ना अदरी नोळकु ई सदा अन वादा अक याद माळाईन, जो परमेश्वर उन अदिक पृथ्‍वी माकळव सप्‍पा जीत्‍ता शरीरधारी प्राणीगोळ बीच दा कटकु आद.”

\VS{17}बाक परमेश्वर नूह से अंदुन, “जो वादा ना पृथ्‍वी दाकळव सप्‍पा प्राणीगोळ सांगुळ कटीन, अदुर्द चिन्ह ईदा हुन.”


\par }{\SH नूह अदिक आऊन चिकोर
\par }
{\PP \VS{18}नूह उन चिकोर जो जहाज दा टु होट्‍टुर, आंदुर शेम, हाम अदिक येपेत ईरोर; अदिक हाम कनान उन आप्‍प आदुन.

\VS{19}नूह उन मुर चिकोर ईंदुरा उर, अदिक ईंदुर्द वंश पुरा पृथ्‍वी मा फैलुसेत.


\par }{\PP \VS{20}नूह खेती किसानी माळली कुरतुन. अदिक आव अंगुर इन बेली हचदुन;

\VS{21}अदिक आव अंगुर इन रास्‍सा कुडुकु मतवाला आदुन; अदिक तान ड्‍यारा अन्द बुळ्‍क ऊगळा आगेदुन.

\VS{22}आग कनान उन आप्‍प हाम तान आप्‍प उक ऊगळा नोळदुन, अदिक व्‍हार्या बंदकु तान वार्टुरी हेळ बुट्‍टुन.

\VS{23}आग शेम अदिक येपेत येढ्‍ढु मुंदुर कपळा हुडुकु तान खांदा मा ईटदुर, अदिक हिंद इन दी उलटा नळुकु तान आप्‍प उन ऊगळा मय इक होचदुर, अदिक आंदुर तान बाय हिंद माळकु ईरोर इदुरसाटी आंदुर तान आप्‍प उक ऊगळा नोळीदील.

\VS{24}याग नूह उन नशा ईळदोत, आग आव जान्‍स कोंडुन कि आऊन श्‍याण पार आऊन सांगुळ येन माळदुन.

\VS{25}इदुरसाटी आव अंदुन,

\par }{\Q “कनान श्रापित आगुल:

\par }{\Q अद तान वार्ट बंधु उन दासगोळ्द दास आगुल.”


\par }{\Q \VS{26}बाक आव अंदुन, “शेम उन परमेश्वर यहोवा धन्‍य आन,

\par }{\Q अदिक कनान शेम उन दास आगुल.


\par }{\Q \VS{27}परमेश्वर येपेत उन वंश उक फैलुसुल;

\par }{\Q अदिक आव शेम उन ड्‍यारागोळ दा बसुसुल, अदिक कनान आऊन दास आगुल.”


\par }{\PP \VS{28}जल-प्रलय इन बाद्‍दा नूह मुर सौ पचास वर्ष जीत्‍ता ईत्‍तुन.

\VS{29}ई प्रकार देल नूह उन पुरा ऊमर उम्बत सौ पचास वर्ष इन आत; अदुर बाद्‍दा आव सोतोदुन.




\par }\Chap{10}{\SH नूह उन वंशावली
\par }
{\PP \VerseOne{1}नूह उन पार शेम, हाम, अदिक येपेत ईरोर; आंदुरोर चिकोर जल-प्रलय इन बाद्‍दा पैदा आदुर: आंदुर्द वंशावली ईद हुन.


\par }{\PP \VS{2}येपेत उन पारगोळ: गोमेर, मागोग, मादै, यावान, तूबल, मेशेक, अदिक तीरास आदुर.

\VS{3}गोमेर उन पारगोळ: अशकनज, रीपत, अदिक तोगर्मा आदुर.

\VS{4}अदिक यावान उन वंश दा एलीशा, अदिक तर्शीश, अदिक कित्ति, अदिक दोदानी लॉकुर आदुर.

\VS{5}इंदुर द्वारा जाती जाती नोर तटवर्तीय प्रदेश तान तान भाषा, कुल अदिक जाती इन अनुसार तान तान द्‍याश दा अलग आगेदुर.


\par }{\PP \VS{6}हाम उन पारगोळ: कूश, मिस्त्र, पूत अदिक कनान आदुर.

\VS{7}अदिक कूश उन पारगोळ सबा, हवीला, सबता, रामा, अदिक सबूतका आदुर. अदिक रामा अन चिकोर शबा, अदिक ददान आदुर.

\VS{8}कूश उन वंश दा निम्रोद भी आदुन; पृथ्‍वी मा पयला वीर आवा आग्‍यान.

\VS{9}आव यहोवा अन नजर दा पराक्रमी शिकार आळावाळा ठहरूसदुन, ईदुर देल अद कहावत नळुत; “निम्रोद उन घाई यहोवा अन नजर दा पराक्रमी शिकार आळावाळा.”

\VS{10}आऊन राज्‍य अन सुरूवात शिनार द्‍याश दा बेबीलोन, एरेख, अक्‍कद अदिक कलने देल आत.

\VS{11}आ द्‍याश टु आव होटकु अश्शूर उक होदुन, अदिक नीनवे, रहोबोतीर अदिक कालह उक,

\VS{12}अदिक नीनवे अदिक कालह इन न्‍याड्या जो रेसेन आद, अदरी भी बसुसदुन; धोळ्‍द नगर ईदा हुन.


\par }{\PP \VS{13}मिस्त्र अन वंश दा लूदी, अनामी, लहाबी, नप्‍तूही,

\VS{14}अदिक पत्रूसी, कसलूही अदिक कप्‍तोरी लॉकुर आदुर, कसलूहियों दा टु रा पलिश्ती लॉकुर होट्‍टुर.


\par }{\PP \VS{15}कनान उन वंश दा आऊन धोळ पार सीदोन, तब हित्‍ती,

\VS{16}यबूसी, एमोरी, गिर्गाशी,

\VS{17}हिब्बी, अर्की, सीनी,

\VS{18}अर्वदी, समारी, अदिक हमाती जाती इन लॉकुर भी आदुर; बाक कनानीगोळ्द कुल भी फैलुसेत;

\VS{19}अदिक कनानीगोळ्द सीमा सीदोन टु हुडुकु गरार इन हादी टु आगकु गाजा ताका अदिक बाक सदोम अदिक गमोरा अदिक अदमा अदिक सबोयीम इन हादी टु आगकु लाशा ताका आत.

\VS{20}हाम उन वंश दा ईंदुरा पैदा आदुर, अदिक ईंदुर अलग अलग कुलगोळ, भाषागोळ, द्‍याशगोळ अदिक जातीगोळ अनुसार अलग अलग आगेदुर.


\par }{\SH शेम उन वंशज
\par }
{\PP \VS{21}शेम, जो सप्‍पा एबेर वंशिगोळोव मूल गंळ्स आदुन, अदिक जो येपेत उन धोळ वार्ट ईरोन, आऊनोर भी चिकोर पैदा आदुर.

\VS{22}शेम उन चिकोर : एलाम, अश्‍शूर, अर्पक्षद, लूद अदिक अराम आदुर.

\VS{23}अराम उन चिकोर : ऊस, हूल, गेतेर अदिक मश आदुर.

\VS{24}अदिक अर्पक्षद शेलह अक, अदिक शेलह एबेर उक पैदा माळदुन.

\VS{25}अदिक एबेर उक येढ्ढ चिकोर आदुर, ऊंद पार उन हेसुर पेलेग ईद कारण देल ईटकु आत कि आऊन दिनगोळ दा पृथ्वी अन्द येढ्ढ भाग आदव, अदिक आऊन वार्ट उन हेसुर योक्तान ईरोद.

\VS{26}अदिक योक्तान उक अल्मोदाद, शेलेप, हसर्मावेत, येरह,

\VS{27}यदोरवाम, ऊजाल, दिक्ला,

\VS{28}ओबाल, अबीमाएल, शबा,

\VS{29}ओपीर, हवीला अदिक योबाब पैदा आदुर: ईंदुर अच सप्पा योक्तान उन चिकोर पैदा आदुर.

\VS{30}ईंदुर्द ईरोद ऊंद जागा मेशा टु हुळकु सपारा, जो पूर्व दा ऊंद पहाळी आद, अदुर हादी ताका आत.

\VS{31}शेम उन चिकोर ईंदुरा आदुर; अदिक ईंदुर अलग-अलग कुलगोळ, भाषागोळ, द्याशगोळ अदिक जातीगोळ अनुसार अलग-अलग आगेदुर.


\par }{\PP \VS{32}नूह अन्द पारगोळ्द घराना ईदा हुन: अदिक आंदुर्द जातीगोळ्द हिसाब देल आंदुर वंशावली ईवा हु; अदिक जल-प्रलय इन बाद्दा पृथ्वी माकळव जातीगोळ इंदुर दा टु अच आगकु अलग आगेदव.




\par }\Chap{11}{\SH मंळसा अन्द भाषा दा गळबळी बिळोद वर्णन
\par }
{\PP \VerseOne{1}पुरा पृथ्‍वी मा ऊंद अच भाषा अदिक ऊंद अच बोली ईरोद.

\VS{2}आ समय इन लॉकुर पूर्व इन दी नळुत नळुत शिनार द्‍याश दा ऊंद मैदान सिक्त अदुर्दा बसुसेदुर.

\VS{3}आग आंदुर आपस दा अनली कुरतुर, “बरी, नाव ईटा माळ माळकु अवरी वळ्‍लीसा बेक्‍की दा बेईसाता.” अदिक आंदुर कल्‍ल इन जागा दा ईटा देल, अदिक चुना अन जागा मा मुण्‍ण इन गारा देल क्‍याल्‍सा तांकोडुर.

\VS{4}बाक आंदुर अंदुर, “बरी, नाव तान साटी ऊंद नगर अदिक ऊंद गुम्मट माळ कोमाता, यदुर्द चोटी आकाश उन सांगुळ मात माळुल, ई प्रकार देल नाव तान हेसुर माळाता, हिंग आगबाळुल कि नामी सप्‍पा पृथ्‍वी मा फैलुसोद बिळुल.”


\par }{\PP \VS{5}याग लॉकुर नगर अदिक गुम्मट इक माळली कुरतुर, आग आंदरी नोळोर साटी यहोवा ईळुकु बंदुन.

\VS{6}अदिक यहोवा अंदुन, “नोळी, ना येन नोळेतीन कि आंदुर ऊंद अच जाती नोर उर अदिक आंदुर सप्‍पा मुंदुर्द ऊंद अच भाषा हुन. अगर आंदुर ईग ईद अनली कुरतार रा आंदुर जो येनारा भी माळोद ठांस कोंडार, आंदुर साटी येनारा भी माळोद असम्भव आगतीदील.

\VS{7}बरी, नाव ईळुकु आंदुर भाषा दा गळबळी हाकाता, कि आंदुर आबुर दाबुर बोली इक सम्‍सबाळुल.”

\VS{8}ई प्रकार यहोवा आंदरी अल टु पुरा पृथ्‍वी मा फैलुस बुट्‍टुन; अदिक आंदुर आ नगर इक माळोद बंद माळदुर.

\VS{9}ईद कारण आ नगर इन हेसुर बेबीलोन बीत्‍त; यतिकी पुरा पृथ्‍वी इन भाषा दा जो गळबळी आद, अद यहोवा अल्‍या हाकदुन, अदिक अल टु उच यहोवा मंळसागोळी पुरा पृथ्‍वी इन म्‍याकुच फैलुस बुट्‍टुन.


\par }{\SH शेम उन वंशावली
\par }
{\PP \VS{10}शेम उन वंशावली ई प्रकार देल आद. जल-प्रलय इन येढ्‍ढ वर्ष इन बाद्‍दा याग शेम ऊंद सौ वर्ष इनव आदुन, आग आऊन से अर्पक्षद उन जनम आत;

\VS{11}अदिक अर्पक्षद उन जनम इन बाद्‍दा शेम अईद सौ वर्ष जीत्‍ता ईत्‍तुन; अदिक आऊनोर अदिक भी पोर पारगोळ पैदा आदुर.


\par }{\PP \VS{12}याग अर्पक्षद पैतीस वर्ष इनव आदुन, आग आऊन से शेलह उन जनम आत;

\VS{13}अदिक शेलह उन जनम इन बाद्‍दा अर्पक्षद नाक सौ मुर वर्ष अदिक जीत्‍ता ईत्‍तुन, अदिक आऊनोर अदिक भी पोर पारगोळ पैदा आदुर.


\par }{\PP \VS{14}याग शेलह तीस वर्ष इनव आदुन, आग आऊन से एबेर पैदा आदुन;

\VS{15}एबेर उन जनम इन बाद्‍दा शेलह नाक सौ मुर वर्ष ताका जीत्‍ता ईत्‍तुन अदिक आऊनोर अदिक भी पोर पारगोळ पैदा आदुर.


\par }{\PP \VS{16}एबेर याग चौतीस वर्ष इनव आदुन आग आऊन से पेलेग पैदा आदुन.

\VS{17}अदिक पेलेग उन जनम इन बाद्‍दा एबेर नाक सौ तीस वर्ष ताका जीत्‍ता ईत्‍तुन, अदिक आऊनोर अदिक भी पोर पारगोळ पैदा आदुर.


\par }{\PP \VS{18}याग पेलेग तीस वर्ष इनव आदुन आग आऊन से रू पैदा आदुन.

\VS{19}अदिक रू उन जनम इन बाद्‍दा पेलेग येढ्‍ढ सौ ऊम्बत वर्ष ताका जीत्‍ता ईत्‍तुन, अदिक आऊनोर अदिक भी पोर पारगोळ पैदा आदुर.


\par }{\PP \VS{20}रू याग बत्‍तीस वर्ष इनव आदुन आग आऊन से सरूग पैदा आदुन.

\VS{21}सरूग उन जनम इन बाद्‍दा रू येढ्‍ढ सौ येळ वर्ष ताका जीत्‍ता ईत्‍तुन, अदिक आऊक भी पोर पारगोळ पैदा आदुर.


\par }{\PP \VS{22}याग सरूग तीस वर्ष ईनव आदुन रा आऊन से नाहोर पैदा आदुन.

\VS{23}नाहोर उन जनम इन बाद्दा सरूग येढ्‍ढ सौ वर्ष जीत्‍ता ईत्‍तुन, अदिक आऊक भी पोर पारगोळ पैदा आदुर.


\par }{\PP \VS{24}याग नाहोर उनतीस वर्ष इनव आदुन रा आऊन से तेरह पैदा आदुन.

\VS{25}तेरह उन जनम इन बाद्‍दा नाहोर ऊंद सौ उन्‍नीस वर्ष ताका जीत्‍ता ईत्‍तुन, अदिक आऊक भी पोर पारगोळ पैदा आदुर.


\par }{\PP \VS{26}तेरह याग सत्‍तर वर्ष इनव आदुन आग आऊन से अब्राहम, नाहोर अदिक हारान पैदा आदुर.


\par }{\PP \VS{27}तेरह उन वंशावली ईद हुन. तेरह देल अब्राहम, नाहोर अदिक हारान पैदा आदुर; अदिक हारान से लूत पैदा आदुन.

\VS{28}हारान उन मृत्यु आऊन आप्प तेरह अन जीवन काल दा का कसदी अन ऊर हेसुर इन नगर दा आत्त, जो आऊन जन्म भूमी ईरोद.

\VS{29}अब्राहम अदिक नाहोर येढ्‍ढु मुंदुर मदा माळदुर. अब्राहम उन हिंग्‍स उन हेसुर सारै अदिक नाहोर उन हिंग्‍स उन हेसुर मिल्‍का ईरोद. ईक आ हारान उन पोर ईरोर, जो मिल्‍का अदिक यिस्‍का येढ्‍ढु मुंदुरव आप्‍प ईरोन.

\VS{30}सारै रा बाँझ ईरोर; आकी चिकोर आगीदील.


\par }{\PP \VS{31}तेरह तान पार अब्राहम, अदिक तान नाती लूत, जो हारान उन पार ईरोन, अदिक तान सास्सा सारै, जो आऊन पार अब्राहम उन हिंग्‍स ईरोर, आ सप्‍पा मुंदुरी हुडुकु कसदी अन ऊर नगर टु होटकु कनान द्‍याश होगली इक होट्टुर; लेकीन हारान हेसुर इन द्‍याश दा पोहचुस्कु अल्‍या ईरली कुरतुर.

\VS{32}याग तेरह येढ्‍ढ सौ अईद वर्ष इनव आदुन; आग हारान द्‍याश दा सोतोदुन.




\par }\Chap{12}{\SH परमेश्वर उन दी टु अब्राहम उक कारोद आगोद वर्णन
\par }
{\PP \VerseOne{1}यहोवा अब्राहम से अंदुन, “तान द्‍याश, अदिक तान घरानागोळी, अदिक तान आप्‍प उन मान्‍ना अक बिटकु आ द्‍याश दा होटोग जो ना नीनी तोरसाईन.

\VS{2}अदिक ना नीन से ऊंद धोळ्‍द जाती माळाईन, अदिक नीनी आशीष कोळाईन, अदिक नीन हेसुर महान माळाईन, अदिक नी आशीष इन मूल आद्‍या.”


\par }{\Q \VS{3}जो आशीर्वाद कोळुल, आंदरी ना आशीष कोळाईन;

\par }{\Q अदिक जो नीनी कोसुस्‍यार, आऊक ना श्राप कोळाईन;

\par }{\Q अदिक भूमी माकळोर सप्‍पा कुल नीन द्वारा आशीष ताकोंडार.


\par }{\PP \VS{4}यहोवा अन ई वचन इन अनुसार अब्राहम नळदुन, अदिक लूत भी आऊन सांगुळ नळदुन; अदिक अब्राहम याग हारान द्‍याश टु होट्‍टुन आ समय आव पचहत्तर वर्ष इनव ईरोन.

\VS{5}ई प्रकार देल अब्राहम तान हिंग्‍स सारै, अदिक तान पुतणा लूत उक, अदिक जो धन आंदुर जमा माळीदुर, अदिक जो प्राणी आंदुर हारान दा हासील माळीदुर, सप्‍पा अक हुडुकु कनान द्‍याश दा होगली होट्‍टुर;

\par }{\PP अदिक आंदुर कनान द्‍याश दा होट्‍ट बंदुर.

\VS{6}आ द्‍याश इन बीच टु होगतेला अब्राहम शकेम दा, येल मोरे अन बांज इन मार्र आद, पोहचुसदुन. आ समय आ द्‍याश दा कनानी लॉकुर ईरतोगोर.

\VS{7}आग यहोवा अब्राहम उक दर्शन कोटकु अंदुन, “ईद द्‍याश ना नीन वंश इक कोळाईन.” अदिक आव यहोवा अन साटी अल ऊंद वेदी माळदुन, याव आऊक दर्शन कोटीदुन.

\VS{8}बाक अल टु मुंद वाळुसकु आव आ पहाळी मा बंदुन, जो बेतेल इन पूर्व इन दी आद, अदिक तान ड्‍यारा आ जागा मा नीदरूसदुन यदुर पश्‍चिम इन दी बेतेल अदिक पूर्व दी ऐ आद. अल भी आव यहोवा अन साटी ऊंद वेदी माळदुन अदिक यहोवा अन्द साटी प्रार्थना माळदुन.

\VS{9}अदिक अब्राहम मुंद वाळुसकु दक्षिण द्‍याश इन दी वोळेदुन.


\par }{\SH मिस्‍त्र द्‍याश दा अब्राहम
\par }
{\PP \VS{10}आ द्‍याश दा अकाल बीत्‍त : इदुरसाटी अब्राहम मिस्त्र द्‍याश इक होटोदुन कि अल परदेशी आगकु ईरूल यतिकी द्‍याश दा भयंकर अकाल बिदकु ईरोद.

\VS{11}बाक हिंग आत कि मिस्त्र इन हात्‍ती पोहचुस्कु, आव तान हिंग्‍स सारै से अंदुन, “केळ, नानी मालुम आद कि नी ऊंद सुंदर आर्त आय;

\VS{12}अदिक मिस्त्र लॉकुर नीनी नोळ्‍यार रा अंदार, ‘इक आऊन हिंग्‍स उर,’ इदुरसाटी आंदुर रा नीनी कोंद बुट्‍टार, लेकीन नीनी जीत्ता ईट बुट्‍टार.

\VS{13}अत: ईद अनेत, ना आऊन आकतींग हुईन, यदुर देल नीन कारण नान कल्‍याण आगुल, अदिक नान प्राण नीन कारण ऊळदोगुल.”

\VS{14}बाक हिंग आत कि याग अब्राहम मिस्‍त्र दा बंदुन, आग मिस्त्र लॉकुर आऊन हिंग्‍स उक नोळदुर कि आक हापाळ सुंदर आर.

\VS{15}अदिक फिरौन इन हाकिमगोळ आकी नोळकु फिरौन उन मुंद आकिन प्रशंसा माळदुर; इदुरसाटी आक आर्त फिरौन उन मान्‍या पोहचुस्कु आदुर.

\VS{16}अदिक फिरौन आकिन कारण अब्राहम उन भलाई माळदुन; अदिक आऊक मर्र-माट्‍ट, वस्‍ता-गोसी, दास-दासीगोळ, गधा-गदहीगोळ, अदिक ऊँट सिकदव.


\par }{\PP \VS{17}लेकीन यहोवा फिरौन अदिक आऊन घराना मा, अब्राहम उन हिंग्‍स सारै अन कारण धोळ धोळ परेशानीगोळ हाकदुन.

\VS{18}आग फिरौन अब्राहम उक कारसुसकु आऊन से अंदुन, “नी नान सांगुळ ईद येन माळ्‍द? नी नानी येती हेळीदिल कि आक नीन हिंग्‍स उर?

\VS{19}नी येती अंद कि आक नीन आकतींग उर? ना आकी तान हिंग्‍स माळोर साटी कोंडीन; लेकीन ईग तान हिंग्‍स उक हुडुकु ईल टु होटोग.”

\VS{20}अदिक फिरौन तान मंळसागोळी आऊन बारा दा आग्‍या कोट्‍टुन अदिक आंदुर आऊक अदिक आऊन हिंग्‍स उक, सप्‍पा संपत्‍ती सांगुळ जो आऊन ईरोद, विदा माळ कोंडुर




\par }\Chap{13}{\SH अब्राहम अदिक लूत उन अलग आगोद वर्णन
\par }
{\PP \VerseOne{1}आग अब्राहम तान हिंग्‍स अदिक तान सप्‍पा संपत्ती हुडुकु, लूत उक भी सांगुळ हुडुकु, मिस्त्र अक बिटकु कनान इन दक्षिण द्‍याश दा बंदुन.

\VS{2}अब्राहम मर्र-म्यांडागोळ, वस्‍ता-गोसी, अदिक व्‍हान्‍ना बेळ्ली इन हापाळ धनी ईरोन.

\VS{3}बाक आव दक्षिण द्‍याश टु नळुकु बेतेल इन हात्‍ती अदा जागा मा पोहचुसदुन, येल आव पयले तान ड्‍यारा नीदरूसीदुन, जो बेतेल अदिक ऐ इन बीच दा आद.

\VS{4}ईद जागा आ वेदी इन हुन, यदरी आव पयले माळीदुन; अदिक अल अब्राहम मात यहोवा से प्रार्थना माळदुन.


\par }{\PP \VS{5}लूत उन हात्‍ती भी, जो अब्राहम उन सांगुळ नळोन, मर्र-म्यांडागोळ, वस्‍ता-गोसीगोळ, अदिक ड्‍यारा ईरव.

\VS{6}इदुरसाटी आ द्‍याश दा आ दिनगोळ साटी येक्‍कुल जागा ईला ईरोद कि आंदुर सांगुळल्‍या ईरूल: यतिकी आंदुर हात्‍ती हापाळ धन ईरोद इदुरसाटी आंदुर सांगुळल्‍या ईर सकीदील.

\VS{7}अब्राहम अदिक लूत उन मर्र-माट्‍ट, अदिक वस्‍ता-गोसी नोर चरवाहागोळ दा झगळा आत. आ समय दा कनानी अदिक परिज्जी लॉकुर आ द्‍याश दा ईरतोगोर.


\par }{\PP \VS{8}आग अब्राहम लूत से अनली कुरतुन, “नान अदिक नीन बीच, अदिक नान अदिक नीन चरवाहागोळ बीच दा झगळा आग बाळुल; यतिकी नाव लॉकुर वार्ट-बंधु आयेव.

\VS{9}इदुरसाटी नी नान से अलग आगेग, येन नीन मुंद पुरा द्‍याश हैलेच? अगर नी ऊजवा कय दी होद्‍या, रा ना डाक्‍या कय दी होगाईन; अगर नी डाक्‍या कय दी होद्‍या, रा ना ऊजवा कय दी होगाईन.”


\par }{\PP \VS{10}आग लूत कण्‍ण नेगुकु, यरदन गांगा अन हात्‍ती गोळोद सप्‍पा तराई नोळदुन कि अद सप्‍पा सिंचकु आद. यागासताका यहोवा सदोम अदिक गमोरा अक नाश ईला माळीदुन, आगासताका सोअर इन हादी ताका अद तराई यहोवा अन बगीचा, अदिक मिस्त्र द्‍याश इन घाई ऊपजाऊ ईरोद.

\VS{11}इदुरसाटी लूत तान साटी यरदन इन सप्‍पा तराई नीवळुस्‍कु पूर्व दी होटोदुन, अदिक आंदुर आबुर-दाबुर से अलग आगेदुर.

\VS{12}अब्राहम कनान द्‍याश दा ईत्‍तुन, लेकीन लूत आ तराई इन नगरगोळ दा ईरली कुरतुन; अदिक तान ड्‍यारा सदोम इन हात्‍ती नीदरूसदुन.

\VS{13}सदोम इन लॉकुर यहोवा अन लेखा दा हापाळ बुरा अदिक पापी ईरोर.


\par }{\SH अब्राहम उन हेब्रोन उक होगोद
\par }
{\PP \VS{14}याग लूत अब्राहम से अलग आगेदुन आग अदुर बाद्‍दा यहोवा अब्राहम से अंदुन, “कण्‍ण नेगुकु या जागा मा नी आय अल टु उत्‍तर-दक्षिण, पूर्व-पश्‍चिम, नाकु दी नोळ.

\VS{15}यतिकी याट जमीन नीनी कांळ्सतद, आ सप्‍पा जागा ना नीनी अदिक नीन वंश इक युग युग इन साटी कोळाईन.

\VS{16}अदिक ना नीन वंश इक पृथ्‍वी इन धुळा अन किनकागोळ घाई माळाईन, ईल ताका कि जो यावारा पृथ्‍वी इन धुळा अन किनकागोळी आळु सक्‍यान आवा नीन वंश भी आळु सक्‍यान.

\VS{17}येळ, ई द्‍याश इन लंबाई अदिक चौळाई दा नळु वयाळ, यतिकी ना अदरी नीनी का कोळाईन.”

\VS{18}ईदुर बाद्‍दा अब्राहम तान ड्‍यारा बिचकु, मम्रे अन बांज मार्रगोळ बीच जो हेब्रोन दा ईरव, होगकु ईरली कुरतुन; अदिक अल भी आव यहोवा अन्द ऊंद वेदी माळदुन.




\par }\Chap{14}{\SH अब्राहम उन लूत उक बीळसोद
\par }
{\PP \VerseOne{1}शिनार उन राजा अम्रापेल, अदिक एल्लासार उन राजा अर्योक, अदिक एलाम उन राजा कदोर्लाओमेर, अदिक गोयीस उन राजा तिदाल उन दिनगोळ दा हिंग आत,

\VS{2}कि आंदुर सदोम उन राजा बेरा, अदिक गमोरा अन राजा बिर्शा, अदिक अदमा अन राजा शिनाब, अदिक सबोयीम उन राजा शमेबेर, अदिक बेला जो सोअर भी कहलुसतान, ई राजागोळ्द विरूद्ध युद्ध माळदुन.

\VS{3}इंदुर अईदु मुंदुर सिद्दीम हेसुर इन तराई दा, जो खारा समुद्र अन हात्‍ती आद, एकता माळदुर.

\VS{4}हन्‍नेळ वर्ष ताका रा इंदुर कदोर्लाओमेर उन हात्‍ती ईतकु स्यावा माळदुर; लेकीन तेरहवा वर्ष दा आऊन खिलाप विद्रोह माळदुर.

\VS{5}चौहदावा वर्ष दा कदोर्लाओमेर अदिक आऊन संगी राजा बंदुर, अदिक अशतरोत्‍कनम दा रपाईयो अक, अदिक हाम दा जूजियोगोळ इक, अदिक शाबेकिर्यातैम दा एमियोगोळ इक,

\VS{6}अदिक सेईर हेसुर इन पहाळी मा होरी अक बडुत बडुत आ एल्‍पारान ताका जो आळी इन हात्‍ती आद, पोहचुसेदुर.

\VS{7}अल आंदुर वापस आगकु एन्‍मिशपात इक बंदुर, जो कादेश भी कहलुसतद, अदिक अमालेकियों अन पुरा द्‍याश इक अदिक आ एमोरीगोळी भी जीक्स कोंडुर, जो हससोन्‍तामार दा ईरतोगोर.


\par }{\PP \VS{8}आग सदोम, गमोरा, अदमा, सबोयीम, अदिक बेला, जो सोअर भी कहलुसतान; इंदुरव राजा होट्‍टुर अदिक सिद्दीम हेसुर इन तराई दा, आंदुर सांगुळ युद्ध इन साटी पाँती कटदुर:

\VS{9}मतलब एलाम उन राजा कदोर्लाओमेर, गोयीम उन राजा तिदाल, शिनार उन राजा अम्रापेल, अदिक एल्लासार उन राजा अर्योक, ई नाकु मुंदुर्द खिलाप आ अईदु मुंदुर पाँती कटदुर.

\VS{10}सिद्दीम हेसुर इन तराई दा येल दलदला मुण्‍ण इन खॉदरा अच खॉदरा ईरव; सदोम अदिक गमोरा अन राजा ओळ्‍त ओळ्‍त अऊर दा बिदोदुर, अदिक जो ऊळदोदुर आंदुर पहाळी मा वोळेदुर.

\VS{11}आग आंदुर सदोम अदिक गमोरा अन सप्‍पा धन अदिक भोजन वस्‍तुगोळ इक लूट पाट माळकु वोळेदुर.

\VS{12}अदिक अब्राहम उन पुतणा लूत, जो सदोम दा ईरतोगोन, आऊक भी आंदुर धन इन सांगुळ ओत कोंडुर.


\par }{\PP \VS{13}आग ऊंद मंळसा जो ओळकु ऊळदोगीदुन आव होगकु इब्री अब्राहम उक समाचार कोट्‍टुन; अब्राहम रा एमोरी मम्रे, जो एश्‍कोल अदिक आनेर उन वार्ट ईरोन, आऊन बांज मार्रगोळ बीच दा ईरतोगोन; अदिक ई लॉकुर अब्राहम उन सांगुळ वादा कटकु ईरोर.

\VS{14}ईद केळकु कि आऊन पुतणा बंदी माळकु आग्‍यान, अब्राहम तान मुर सौ अठराह कल्‍द मंळसा, युद्ध कौशल दा निपुण दासगोळी हुडुकु जो आऊन कुटुम्‍ब दा पैदा आगीदुर, अस्त्र-शस्त्र धारण माळकु दान ताका आंदुर्द पीछा माळदुन;

\VS{15}अदिक तान दासगोळ्‍द अलग अलग दल कटकु ईळ्‍ल्‍क इक आंदुर मा चळाई माळकु आंदरी कोंद बुट्‍टुर अदिक होबा ताका, जो दमिश्क इन उत्‍तर इन दी आद, आंदुर्द पीछा माळदुन.

\VS{16}अदिक आव सप्‍पा धन इक, अदिक तान पुतणा लूत अदिक आऊन धन इक, अदिक आर्तेर इक, अदिक सप्‍पा बंदीगोळी वापस तंदुन.


\par }{\SH मलिकिसिदक राजा
\par }
{\PP \VS{17}याग आव कदोर्लाओमेर अदिक आऊन साथी राजागोळी हारूसकु वापस बरोन, रा सदोम इन राजा, शाबे इन घाटी जो राजा अन घाटी अनकु आगतद, आऊन से भेंट माळली बंदुन.

\VS{18}आग शालेम इन राजा मलिकिसिदक, रोट्‍टी अदिक अंगुर इन रास्सा तंदुन. आव परमप्रधान परमेश्वर उन याजक ईरोन.

\VS{19}आग आव आऊक ईद आशीर्वाद कोट्‍टुन “स्‍वर्ग अदिक पृथ्‍वी इक माळावाळा परमप्रधान परमेश्वर उन दी टु अब्राहम धन्‍य आगुल;

\VS{20}परमप्रधान परमेश्वर भी धन्‍य आन, याव नीन दुश्‍मनगोळी नीन वश दा माळ कोंडुन. बाक अब्राहम आऊक सप्‍पा वस्‍तुगोळ्‍द हतवा अंश कोट्‍टुन.”


\par }{\PP \VS{21}आग सदोम इन राजा अब्राहम से अंदुन, “लॉकुरी रा नानी कोळ अदिक धन संपत्ती तान साटी ईट बुळ.”


\par }{\PP \VS{22}अब्राहम सदोम इन राजा से अंदुन, “ना स्‍वर्ग अदिक पृथ्‍वी इन परमप्रधान परमेश्वर यहोवा अन कसम ताकोंडीन,

\VS{23}आऊन ना ईद किर्‍या तिनतीन, कि जो येनारा नींद आद अदुर दा टु ना रा ऊंद सूत, अदिक ना जुता अन बंध, अदिक न येनारा वस्‍तु ताकोमाईन कि नी हिंग अन बाळुल कि अब्राहम नांद अच कारण धनी आग्‍यान.

\VS{24}लेकीन जो येनारा ई हारोदोर तीन कोंडार अदिक आंदुर्द भाग, जो नान सांगुळ होगीदुर मतलब आनेर, एश्‍कोल, अदिक मम्रे, ना वापस माळतीदील, आंदुर रा तान तान हिस्‍सा ईट कोमुल.”




\par }\Chap{15}{\SH अब्राहम उन सांगुळ यहोवा अन वादा कटोद वर्णन
\par }
{\PP \VerseOne{1}ई मातगोळ बाद्‍दा यहोवा अन ईद वचन दर्शन दा अब्राहम उन हात्‍ती पोहचुस्‍त: “हे अब्राहम, अंजबाळ; नीन ढाल अदिक नीन हापाळ धोळ्‍द प्रतिफल ना हुईन.”

\VS{2}अब्राहम अंदुन, “हे प्रभु यहोवा, ना रा बीना चिकोर इन आईन, अदिक नान मान्‍ना अन वारीस ईव दमिश्कवासी एलीएजेर आदान, अत: नी नानी येन कोट्या?”

\VS{3}अदिक अब्राहम अंदुन, “नानी रा नी वंश कोटीदील, अदिक येन नोळतीन कि नान मान्‍या पैदा आग्‍यान ऊंद जन नान वारीस आदान.”


\par }{\PP \VS{4}आग यहोवा अन वचन आऊन हात्‍ती पोहचुस्त, “ईव नीन वारीस आगतीदील, नीन जो खुद इनव पार आदान, आवा नीन वारीस आदान.”

\VS{5}अदिक आव आऊक व्हार्या वोतकु अंदुन, “आकाश इन दी नोळकु तारागोळी आळु, येन नी अवरी आळु सकत्‍या? बाक आव आऊन से अंदुन, नीन वंश हिंग अच आदीत.”


\par }{\PP \VS{6}आव यहोवा मा विश्वास माळदुन; अदिक यहोवा ई मात इक आऊन लेख दा धर्म आळदुन.


\par }{\PP \VS{7}आग आव आऊन से अंदुन, “ना आवा यहोवा हुईन जो नीनी कसदी अन ऊर नगर टु व्‍हार्या तंदुन, कि नीनी ई द्‍याश इन अधिकार कोळाईन.”


\par }{\PP \VS{8}अब्राहम अंदुन, “हे प्रभु यहोवा, ना ह्‍यांग जानसाईन कि ना ईदुर्द अधिकारी आगाईन?”


\par }{\PP \VS{9}यहोवा आऊन से अंदुन, “नान साटी मुर वर्ष इन ऊंद कलोर, अदिक मुर वर्ष इन ऊंद मर्र, अदिक मुर वर्ष इन ऊंद म्यांडा, अदिक ऊंद फंडकुल अदिक कबूतर इन ऊंद पाड्‍डा हुडु.”

\VS{10}ई सप्‍पा जनावर हुडुकु आव अऊर बीच दा टु तुकळा माळदुन, अदिक तुकळागोळी आमने सामने ईटदुन; लेकीन पक्षीगोळोव आव तुकळा माळीदिल.

\VS{11}याग मासाहारी पक्षी लाशगोळ मा झपटुसदव, आग अब्राहम अवरी तुळकाळ्स बुट्‍टुन.


\par }{\PP \VS{12}याग सुर्य अन मुळकोद समय आत, आग अब्राहम उक भारी जप बत्‍त; अदिक नोळी, हापाळ अंज्क अदिक महा अंधकार आऊक घेर्सकोम्‍त.

\VS{13}आग यहोवा अब्राहम से अंदुन, “ईद सही दा जान्‍स कि नीन वंश पराया द्‍याश दा परदेशी आगकु ईत्‍तार, अदिक आ द्‍याश इन लॉकुरोर दास आगेदार; अदिक आंदुर आंदरी नाक सौ वर्ष ताका दु:ख कोट्‍टार.

\VS{14}बाक याता द्याश इन आंदुर दास आदार आऊक ना दण्‍ड कोळाईन: अदिक अदुर बाद्‍दा आंदुर धोळ्‍द धन अल टु हुडुकु बंदार.

\VS{15}नी रा तान पुर्वजगोळ सांगुळ मीलुसेद्‍या; नीनी पुरा बुढ़ापा दा मुण्ण कोटकु आदीत.

\VS{16}लेकीन आंदुर नाकवा पीढ़ी दा ईल मात बंदार : यतिकी ईगासताका एमोरी इन अधर्म पुरा आगली आद.”


\par }{\PP \VS{17}अदिक हिंग आत कि याग सुर्य मुळकेत अदिक हापाळ अंधार आत, आग ऊंद बेक्‍की इन भट्टी यदुर दा टु धुंगा येळ तोगोद अदिक ऊंद होततेला मशाल कांळ्‍स्‍त जो आ तुकळा गोळ बीच दा टु आगकु होटबुळ्‍त.

\VS{18}ईदा दिशी यहोवा अब्राहम उन सांगुळ ईद वादा माळदुन, “मिस्त्र अन महानद टु हुडुकु फरात हेसुर इन धोळ्‍द नद ताका याट द्‍याश आद,

\VS{19}मतलब केनियो, कनिज्‍जियों, कदमोनियों,

\VS{20}हित्ती, परिज्जी, रपाईयो

\VS{21}एमोरीगोळ, कनानीगोळ, गिर्गाशीगोळ, अदिक यबूसीगोळ द्‍याश ना नीन वंश इक कोटीन.”




\par }\Chap{16}{\SH हाजिरा अदिक आऊन पार इश्‍माएल
\par }
{\PP \VerseOne{1}अब्राहम उन हिंग्‍स सारै अन याऊ पार ईला ईरोन. आकिन हाजिरा हेसुर इन ऊंद मिस्त्री दासी ईरोर.

\VS{2}सारै अब्राहम से अंदुर, “नोळ, यहोवा रा नान क्‍वाता बंद माळकु ईट्‍यान, इदुरसाटी ना नीन से विनती माळतीन कि नी नान दासी इन हात्‍ती होग; आग सकतद कि नान मान्‍ना आकिन द्वारा बसुसेगुल.” सारै अन ईद मात अब्राहम मान्‍स कोंडुन.

\VS{3}इदुरसाटी याग अब्राहम उक कनान द्‍याश दा ईरतेला हत्‍त वर्ष आगेगीदव आग आऊन हिंग्‍स सारै तान मिस्त्री दासी हाजिरा अक हुडुकु तान गांड अब्राहम उक कोट्‍टुर, कि आक आऊन हिंग्‍स आगुल.

\VS{4}आव हाजिरा अन हात्‍ती होदुन, अदिक आक गर्भवती आदुर. याग आक जान्सदुर कि आक गर्भवती आर, आग आक तान स्‍वामिनी इक बेकार नजर देल नोळली कुरतुर.


\par }{\PP \VS{5}आग सारै अब्राहम से अंदुर, “जो नान मा उपद्रव आत अद नींद अच ताल्‍ला मा ईरूल. ना रा तान दासी इक नीन हिंग्‍स माळ बुटीन; लेकीन याग आक जान्सदुर कि आक गर्भवती आर, आग आक नानी बेकार सम्‍सली कुरतुर; इदुरसाटी यहोवा नीन अदिक नान बीच दा न्‍याय माळुल.”


\par }{\PP \VS{6}अब्राहम सारै से अंदुन, “नोळ, नीन दासी नीन वश दा आर; ह्‍यांग नीनी भला हततद हांग अच आकिन सांगुळ माळ.” आग सारै आक इक दुख कोळली कुरतुर, अदिक आक आकिन मुंदु टु ओळेदुर.


\par }{\PP \VS{7}आग यहोवा अन दूत आकी आळी दा शूर इन हादी मा नीर इन ऊंद झरना अन हात्‍ती नोळकु अंदुन,

\VS{8}“हे सारै अन दासी हाजिरा, नी येल टु बरेत्‍या अदिक येल होगेत्‍या?”

\par }{\PP आक अंदुर, “ना तान स्‍वामिनी इन मुंदु टु ओळकु बंदीन.”


\par }{\PP \VS{9}यहोवा अन दूत आकिन से अंदुन, “तान स्‍वामिनी इन हात्‍ती होटोग अदिक आकिन वश दा ईर.”

\VS{10}अदिक यहोवा अन दूत आकिन से ईद भी अंदुन, “ना नीन वंश इक हापाळ वाळुसाईन, ईल ताका कि हापाळ वाळुसदुर कारण आऊन गिनती आग सकतीदिल.”

\VS{11}अदिक यहोवा अन दूत आकिन से अंदुन, “नोळ, नी गर्भवती आय, अदिक चिग्‍द हाळद्‍या; नी आऊन हेसुर इश्‍माएल ईटेत, यतिकी यहोवा नीन दुख इन हाल केळ कोंडान.

\VS{12}अदिक मंळसा आळी दाकळोद गधा अन घाई ईत्‍तान, आऊन कय सप्‍पा मुंदुर खिलाप येद्‍दव; अदिक आव तान सप्‍पा वार्टुर बीच दा बसुस्कु ईत्‍तान.”


\par }{\PP \VS{13}आग यहोवा याव आकिन से मातगोळ हेळीदुन आकिन हेसुर आव “नी नोळावाळा ईश्वर” ईटदुन अदिक अंदुन, येन ना ईल भी आऊक नोळदुर बाद्‍दा भी जीत्‍ता ईतोदिन.

\VS{14}ईद कारण आ भाय इन हेसुर लहैरोई भाय बीत्‍त; अद रा कादेश अदिक बेरेद इन बीच दा आद.


\par }{\PP \VS{15}हाजिरा अक अब्राहम उन द्वारा ऊंद पार आदुन; अदिक अब्राहम तान पार उन हेसुर, यारी हाजिरा जनम कोटीदुर, इश्‍माएल ईटदुर.

\VS{16}याग हाजिरा अब्राहम उन द्वारा इश्‍माएल उक जनम कोट्‍टुर आ समय अब्राहम छियासी वर्ष इनव ईरोन.




\par }\Chap{17}{\SH वादा अन चिन्‍ह, खतना
\par }
{\PP \VerseOne{1}याग अब्राहम निन्‍यानवे वर्ष इनव आगेदुन, आग यहोवा आऊक दर्शन कोटकु अंदुन, “ना सर्वशक्तिमान ईश्‍वर हुईन; नान उपस्‍थिति दा नळु अदिक सिद्ध आगतेला होग.

\VS{2}ना नीन सांगुळ वादा माळाईन, अदिक नीन वंश इक हापाळ अच वाळुसाईन.”

\VS{3}आग अब्राहम बाय इन भार बिद्‍दुन; अदिक परमेश्वर आऊन से ईव मातगोळी माळतेला ईत्‍तुन,

\VS{4}“नोळ, नान वादा नीन सांगुळ कटकु ईत्‍तीत, इदुरसाटी नी जातीगोळ समूह अन मूल आप्‍प आगेद्‍या.

\VS{5}इदुरसाटी ईग टु नीन हेसुर अब्राहम ईरतीदील, लेकीन नीन हेसुर अब्राहम आदीत; यतिकी ना नीनी जातीगोळ समूह अन मूल आप्‍प ठहरूस बुटीन.

\VS{6}ना नीनी हापाळ फलवन्‍त माळाईन, अदिक नीनी जाती जाती इन मूल माळाईन, अदिक नीन वंश दा राजा पैदा आदार.”


\par }{\PP \VS{7}अदिक ना नीन सांगुळ, अदिक नीन बाद्‍दा पीढ़ी पीढ़ी ताका नीन वंश इन सांगुळ भी ई आशय इन युग युग इन वादा कटतीन, कि ना नीन अदिक नीन बाद्‍दा नीन वंश इनव भी परमेश्वर ईराईन.

\VS{8}अदिक ना नीनी इक, अदिक नीन बाद्‍दा नीन वंश इक भी, ईद सप्‍पा कनान द्‍याश यदुर दा नी परदेशी आगकु ईरत्‍या, युग युग इन साटी कोट बुळाईन; अदिक ना आंदुरव परमेश्वर आगाईन.


\par }{\PP \VS{9}बाक परमेश्वर अब्राहम से अंदुन, “नी भी नान सांगुळ कट्‍द वादा अन पालन माळेत; नी अदिक नीन बाद्‍दा नीन वंश भी तान तान पीढ़ी दा अदुर्द पालन माळुल.

\VS{10}जो वादा नीन अदिक नान बीच तथा नीन बाद्‍दा नीन वंशज इन बीच दा आद अदिक जो नीव मान्‍सतोदिर अद ईद हुन कि नीम दा टु हर ऊंद मंळसा अन खतना माळकु आदीत.

\VS{11}नीव तान तान खतना माळ कोमेतीर: जो वादा नीम अदिक नान बीच दा आद, अदुर्द ईदा चिन्ह आदीत.

\VS{12}अदिक नीम पीढ़ी टु पीढ़ी ताका नीम बीच दा येट्‍ट दिन इन सप्‍पा पारगोळ्‍द खतना माळकु आगुल; चाहे आव नीम मान्‍या पैदा आगीदान या यातोवारा परदेशी इन हाती टु पैस्या देल कोंडकु यती ईला आगीदान अदिक नीम वंश इनव येती ईला आगीदान.

\VS{13}जो दास नीन मान्‍या पैदा आगीदान या नीन धन देल कोंडकु आगीदान आऊन खतना जरूर माळकु आगुल; ई प्रकार नान वादा अन ईद चिन्‍ह युग युग ताका नीम शरीर दा बन्सकु ईत्‍तीत.

\VS{14}लेकीन जो मंळसा खतना रहित ईरूल, मतलब यार्द खतना ईला आगीदाद, आव प्राणी तान लॉकुर दा टु नष्‍ट माळकु आगुल, यतिकी आव नान सांगुळ कट्‍द वादा अक मुर्द बुट्‍टुन.”


\par }{\PP \VS{15}बाक परमेश्वर अब्राहम से अंदुन, “नीन हिंग्‍स जो सारै आर, आकी नी ईगी टु सारै अनबाळेत, आकिन हेसुर सारा ईत्‍तीत.

\VS{16}अदिक ना आकी आशीष कोळाईन, अदिक सही दा नीनी आकिन द्वारा ऊंद चिग्‍द कोळाईन. अदिक ना आकी आशीष कोळाईन अदिक आक जाती जाती इन जननी आदार; अदिक आकिन से राज्‍य राज्‍य अन राजागोळ पैदा आदार.”


\par }{\PP \VS{17}आग अब्राहम बाय इन भार देल बिद्‍दुन अदिक नेगली कुरतुन, अदिक अनली कुरतुन, “येन सौ वर्ष इन मंळसा अन भी चिग्‍द आदीत अदिक येन सारा जो नब्‍बे वर्ष इन आर चिग्‍द हाळदार?”

\VS{18}अदिक अब्राहम परमेश्वर से अंदुन, “इश्‍माएल नीन नजर दा बन्सकु ईरूल! ईदा हापाळ आद.”


\par }{\PP \VS{19}आग परमेश्वर अंदुन, सही दा नीन हिंग्‍स सारा नीन से ऊंद पार पैदा आदान; अदिक नी आऊन हेसुर इसहाक ईटेत; अदिक ना आऊन सांगुळ हिंग वादा माळाईन जो आऊन बाद्‍दा आऊन वंश इन साटी युग-युग इन वादा आदीत.

\VS{20}इश्‍माएल इन बारा दा भी ना नींद केळीन; ना आऊक भी आशीष कोळाईन, अदिक आऊक फलवन्‍त माळाईन अदिक हापाळ अच वाळुस बुळाईन; आऊन से हन्‍नेळ प्रधान पैदा आदार, अदिक ना आऊन से ऊंद धोळ्‍द जाती माळाईन.

\VS{21}लेकीन ना तान वादा इसहाक इन सांगुळ अच कटाईन जो सारा से सामने वर्ष ईदा नीवळुस्द समय दा पैदा आदान.

\VS{22}आग परमेश्वर अब्राहम से मातगोळ माळोद बंद माळदुन अदिक आऊन हाती टु म्‍याकुच येरेदुन.


\par }{\PP \VS{23}आग अब्राहम तान पार इश्‍माएल उक अदिक आऊन मान्‍या यास पैदा आगीदुर सप्‍पा लॉकुर इक अदिक यारी आव धन कोटकु कोंडीदुन, मतलब आऊन मान्‍या यास मंळसागोळ ईरोर, आ सप्‍पा मुंदुरी हुडुकु अदा दिशी परमेश्वर उन वचन इन अनुसार आदुर्द खतना माळदुन.

\VS{24}याग अब्राहम उन खतना आत आग आव निन्‍यानवे वर्ष ईनव ईरोन.

\VS{25}अदिक याग आऊन पार इश्‍माएल उन खतना आत आग आव तेरह वर्ष ईनव ईरोन.

\VS{26}अब्राहम अदिक आऊन पार इश्‍माएल येढ्‍ढु मुंदुर्द खतना ऊंदा दिशी आत;

\VS{27}आऊन सांगुळ अच आऊन मान्‍यागोळोर सप्‍पा मंळसागोळ्‍द जो मान्‍या पैदा आदुर अदिक जो परदेशीगोळ कय देल पैस्या देल कोंडकु आगीदुर, खतना आत.




\par }\Chap{18}{\SH इसहाक उन जनम इन प्रतिग्‍या
\par }
{\PP \VerseOne{1}याग अब्राहम हागुल इन कळकळास्‍त बिसुल दा तान ड्‍यारा अन दरवाजा मा कुर्तकु ईरोन आग यहोवा मम्रे अन बांज मार्र इन हाती आऊन मुंद प्रकट आदुन.

\VS{2}अदिक याग आव तान कण्‍ण म्याकुच नेगदुन रा नोळदुन कि मुर मंळसा नान मुंद नीदुरकु आर. आंदरी नोळकु आव आंदुर से सीकली ड्‍यारा अन दरवाजा टु ओळदुन, अदिक जमीन मा बिदकु आव प्रणाम माळदुन,

\VS{3}अदिक अंदुन, “नान प्रभु, अगर नान मा नींद कृपा दृष्‍टि आद रा तान दास उन हाती टु हिंग अच होगबाळेत.

\VS{4}थ्‍वाळासा नीर तनकु आगुल यदुर देल कि नीव लॉकुर तान काल तोळकु ई मार्र इन ल्‍यालमा आराम माळी.

\VS{5}नीव रा तान दास उन मान्‍या बंदीर, इदुरसाटी ना येनारा रोट्‍टीगोळ तराईन कि नीव तीनकु तृप्‍त आगी, अदुर बाद्‍दा नीव होटोगेतीर.”

\par }{\PP आंदुर अंदुर, “ह्‍यांग नी अंद हांग अच माळ.”


\par }{\PP \VS{6}अब्राहम ड्‍यारा दा सारा अन हाती जल्‍दी होगकु अंदुन, “तुरन्‍त हत्‍त किलो मैदा हुडुकु काल्‍सकोम अदिक रोट्‍टी माळ.”

\VS{7}बाक अब्राहम वस्‍ता-वाळी इन झुंड दी ओळदुन अदिक ऊंद कोमल अदिक वळ्‍लीद पाड्‍डा हुडुकु तान सेवक उक कोट्‍टुन, अदिक आव अदरी जल्‍दी से बेईसदुन.

\VS{8}आग आव हाल अदिक दही अदिक पाड्‍डा अन मास, जो आव बेईसुसीदुन, आंदुर मुंद वाट्‍स बुट्‍टुन; अदिक खुद मार्र इन ल्‍यालमा आंदुर हात्‍ती नीदुरकु ईत्‍तुन, अदिक आंदुर तीनली कुरतुर.


\par }{\PP \VS{9}आंदुर आऊन से केळदुर, “नीन हिंग्‍स सारा येल आर?”

\par }{\PP आव अंदुन, “आक रा ड्‍यारा दा आर.”


\par }{\PP \VS{10}आव अंदुन, “ना ब्‍यासक्‍या अन दिनगोळ दा सही दा नीन हात्‍ती मात्‍त बराईन, अदिक नीन हिंग्‍स सारा अक ऊंद पार पैदा आदान.”

\par }{\PP सारा ड्‍यारा अन दरवाजा मा जो अब्राहम उन हिंद ईरोर, केळोर.

\VS{11}अब्राहम अदिक सारा येढ्‍ढु मुंदुर हापाळ हाळाबाट्ट आगेगीदुर; अदिक सारा अन व्‍हार्या आगोद बंद आगेगीत.

\VS{12}इदुरसाटी सारा मन दा नेगकु अनली कुरतुर, “ना रा हाळामुंड आईन, अदिक नान गांड भी हाळाबाट्ट आन, रा येन नानी ईद सुख आदीत?”


\par }{\PP \VS{13}आग यहोवा अब्राहम से अंदुन, “सारा ईद अनकु येती नेगदुर कि ना जो ईट हाळामुंड आईन, येन सही दा जनम कोळ सकाईन?

\VS{14}येन यहोवा अन साटी येनारा भी क्‍याल्‍सा कठीण आद? ना सही समय मा मतलब सामने वर्ष ईदा समय नीन हात्‍ती मात बराईन अदिक सारा अन मोगुल दा ऊंद पार ईत्‍तान.”


\par }{\PP \VS{15}आग सारा अंज्‍क इन मारा ईद अनकु तान मय तेगदुर, “ना नेगीदिल.”

\par }{\PP आव अंदुन, “ईला नी रा नेगीद.”


\par }{\SH सदोम इन बचाव इन विनती
\par }
{\PP \VS{16}बाक आ मंळसागोळ अल टु नळदुर अदिक सदोम इन दी नोळदुर; अदिक अब्राहम आंदरी सार माळोर साटी आंदुर सांगुळ सांगुळ नळदुन.

\VS{17}आग यहोवा अंदुन, “ईद जो ना माळतीन, अदरी येन ना अब्राहम से होचकोमकु ईटाईन?

\VS{18}अब्राहम से रा सही दा ऊंद धोळ्‍द अदिक सामर्थी जाती पैदा आदीत, अदिक पृथ्‍वी इन सप्‍पा जातीगोळ आऊन द्वारा आशीष सिक्कीत.

\VS{19}यतिकी ना जान्‍सतीन कि आव तान चिकोरी अदिक परिवार इक, जो आऊन हिंद ईतोदार, आग्‍या कोट्‍टान कि आंदुर यहोवा अन हादी दा अटल बन्सकु ईरूल, अदिक धर्म अदिक न्‍याय माळतेला ईरूल; ताकी जो येनारा यहोवा अब्राहम उन बारा दा अंदान अदरी पुरा माळुल.”


\par }{\PP \VS{20}बाक यहोवा अंदुन, “सदोम अदिक गमोरा अन चिल्‍ळासोद वाळुसीग्‍याद, अदिक आंदुर्द पाप हापाळ भारी आगेग्‍याद;

\VS{21}इदुरसाटी ना ईळुकु नोळाईन कि अदुर घाई चिल्‍ळासोद नान कीव ताका पोहचुस्‍याद, आंदुर ठीक हांग अच क्‍याल्‍सा माळ्‍यार कि ईला; अदिक ईला माळीदार रा ना अदरी जान्स कोमाईन.”


\par }{\PP \VS{22}आग आ मंळसागोळ अल टु तिर्गकु सदोम इन दी होगली कुरतुर; लेकीन अब्राहम यहोवा अन मुंद नीदुरकु ईत्‍तुन.

\VS{23}आग अब्राहम आऊन हात्‍ती होगकु अनली कुरतुन, “येन नी सही दा दुष्ट उन सांगुळ धर्मी इन भी नाश माळ्‍या?

\VS{24}अगर आ नगर दा पचास मंळसा धर्मी ईरूल, रा येन नीव आ नगर इक नाश माळीर? येन आ पचास धर्मीगोळ कारण बाकी सप्‍पा लॉकुर ऊळु सकालुर?

\VS{25}ई प्रकार इन क्‍याल्‍सा माळोद नीम से दुर ईरूल दुष्ट मंळसा अन सांगुळ धर्मी मंळसा अक कोंद कोमोद, बुरा अदिक धर्मी इन सांगुळ ऊंद घाई व्‍यवहार माळोद. हिंग माळोद नीम से दुर ईरूल! येन सप्‍पा पृथ्‍वी इन न्‍यायी न्‍याय माळतीदील?”


\par }{\PP \VS{26}यहोवा अंदुन, “अगर नानी सदोम शहर दा पचास धर्मी मंळसा सीकतार, रा ना आंदुर कारण पुरा शहर इक बिट बुळाईन.”


\par }{\PP \VS{27}अब्राहम मात अंदुन: “हालाकी ना सिर्फ मुण्‍ण अदिक राख हुईन, तरी भी ना प्रभु से मात माळोद हिम्‍मत माळीन,

\VS{28}अगर अल पचास दा टु अईद धर्मी कम आगेदार, रा येन नीव अईद धर्मी कम आगदुर कारण पुरा नगर इन नाश माळीर?”

\par }{\PP यहोवा उत्‍तर कोट्‍टुन, “अगर नानी अल पैतालीस भी सीकतार, रा ना आ नगर इक नाश माळतीदील.”


\par }{\PP \VS{29}ऊंद घन मात अब्राहम यहोवा से अंदुन, “अगर अल चालीस अच धर्मी सीक्‍यार रा?”

\par }{\PP यहोवा उत्‍तर कोट्‍टुन, “आ चालीस इन कारण भी ना नाश माळतीदील.”


\par }{\PP \VS{30}आग अब्राहम अंदुन, प्रभु नान मा नाराज आगबाळ, “लेकीन नानी माताळगोळ. अगर अल तीस अच धर्मी सीक्‍यार रा?” यहोवा उत्‍तर कोट्‍टुन, “अगर नानी अल तीस भी सीकतार रा नाश माळतीदील.”


\par }{\PP \VS{31}आग अब्राहम अंदुन, “प्रभु, ना नीम से मात माळोद रा हिम्‍मत माळ अच कोंडीन; ईद भी आग सकतद कि अल ईप्‍पत अच सीकतार रा?”

\par }{\PP यहोवा उत्‍तर कोट्‍टुन, “आ ईप्‍पत इन कारण भी ना आ नगर इक नाश माळतीदील.”


\par }{\PP \VS{32}बाक अब्राहम अंदुन, “हे प्रभु, नी सिट्‍ट दा बरबाळ, आखरी घन ना नीन से विनती माळतीन. अगर अल हत्‍त अच सीक्‍यार रा?”

\par }{\PP यहोवा उत्‍तर कोट्‍टुन, “ना आ हत्‍त इन कारण आ नगर इक नाश माळतीदील.”

\VS{33}याग यहोवा अन अब्राहम से मात माळकु आत, रा आव अल टु होटोदुन, अदिक अब्राहम तान मान्‍या वापस होटोदुन.




\par }\Chap{19}{\SH सदोम इन विनाश
\par }
{\PP \VerseOne{1}द्‍याव मुळकास ताका आ येढ्‍ढ स्वर्गदूत सदोम पोहचुसदुर. ई समय लूत सदोम इन प्रवेश दरवाजा मा अच कुर्तकु ईरोन. स्‍वर्गदूतगोळ मा नजर बीळतेला अच लोत आंदुर से मुलाकात माळोरसाटी नीदुरदुन अदिक आंदरी नमस्‍कार माळदुर.

\VS{2}अदिक अंदुन, “हे नानोर प्रभुगोळा, नीव तान सेवक उन मान्‍या बरी. नीव तान काल तोळकु ईळ्‍ल्‍की ईल ईरी अदिक व्हातर्‍या तान यात्रा मा मुंद होगी.”

\par }{\PP लेकीन आंदुर उत्‍तर कोट्‍टुर, “ईला, ईळ्‍ल्‍क रा नाव ईल नगर इन चौक दा व्‍यतीत माळेव.”


\par }{\PP \VS{3}अदिक लोत आंदुर से हापाळ विनती माळकु आंदरी राजी माळदुन; इदुरसाटी आंदुर आऊन सांगुळ नळुकु आऊन मान्‍या बंदुर; अदिक लोत आंदुर साटी भोजन तैयार माळदुन, अदिक बिना खमीर इन रोट्‍टी माळकु आंदरी तीन्‍सदुन.


\par }{\PP \VS{4}आंदुर मींगा से पयले, सदोम नगर इन मंळसागोळ, हारोदोर से हाळाबाट्‍टुर ताका, बल्‍की नाकु दिकळोर सप्‍पा लॉकुर बंदकु आ मान्‍ना अक घेर्स कोंडुर;

\VS{5}अदिक लूत उक कारूकु अनली कुरतुर, “जो मंळसा ईंद ईळ्‍ल्‍की नीन हाती बंदार आंदुर येल आर? आंदरी नाम हाती व्‍हार्या तर, कि नाव आंदुर से संभोग माळेव.”


\par }{\PP \VS{6}आग लूत आंदुर हाती व्‍हार्या होदुन, अदिक दरवाजा अक तान हिंद बंद माळकु अंदुन,

\VS{7}“हे नान वार्टुरा, हिंग बुराई माळबाळी.

\VS{8}केळी, नानोर येढ्‍ढ पोरगोळ आर अदिक आंदुर ईगासताका यातोदु मंळसा अन बाय नोळीदील, इच्‍छा ईतीदाद रा ना आंदरी नीम हाती व्‍हार्या तराईन, अदिक नीमी ह्‍यांग वळ्‍लीद हततद हांग व्‍यवहार आंदुर से माळी: लेकीन ई मंळसागोळ से येनु माळबाळी; यतिकी ईंदुर नान मान्‍या बंदार.”


\par }{\PP \VS{9}आंदुर अंदुर, “सरकुसेग!” बाक आंदुर अनली कुरतुर, “नी ऊंद परदेशी आगकु ईल ईरोर साटी बंद्‍या लेकीन इग न्‍यायी भी बन्सकु कुरत्‍या; इदुरसाटी ईग नाव आंदुर से भी वाळुसकु नीन सांगुळ बुराई माळेव.” अदिक आंदुर आ मंळसा लूत उक हापाळ दब्सली कुरतुर, अदिक दरवाजा मुरोरसाटी हाती बंदुर.

\VS{10}आग आ पावनागोळ कय वाळुसकु लूत उक तान हाती मान्‍या जेळदूर, अदिक दरवाजा अक बंद माळ कोंडुर.

\VS{11}अदिक आंदुर येन स्‍याणेर, येन धोड्‍डेर, सप्‍पा मंळसागोळी जो मान्‍या अन दरवाजा मा ईरोर कुढ्‍ढ माळ बुट्‍टुर, अत: आंदुर दरवाजा अक ताळुत ताळुत थकसेदुर.


\par }{\SH लूत उन सदोम टु उळकु होळोद
\par }
{\PP \VS{12}बाक आ पावनागोळ लूत से केळदुर, “ईल नीनोर अदिक यार यार आर? जवाई, पारगोळ, पोरगोळ, अदिक नगर दा नीन यावारा ईतीदान, आ सप्‍पा अक हुळकु ई जागा टु होटबुळ.

\VS{13}यतिकी नाव आ जागा अक नाश माळोर आयेव, इदुरसाटी कि ईदुर्द चिल्‍ळासोद यहोवा अन हाती वाळुसीग्‍याद; अदिक यहोवा नामी ईदुर्द सत्‍यानाश माळोर साटी कळ्‍यान.”


\par }{\PP \VS{14}आग लूत होटकु तान जवाईगोळी, यार सांगुळ आऊन पोरगोळ्‍द सगाई आगेगीत, समझुसकु अंदुन, “येळी, ई जागा टु नळी; यतिकी यहोवा ई नगर इक नाश माळावाळा आन.” आऊन जवाईगोळ आऊन मज्‍याक हार्सली कुरतुर.

\VS{15}याग व्‍हातुर आगली कुर्त, आग दूतगोळ लूत उक हिंग माळली अंदुर, “येळ, तान हिंग्‍स अदिक येढ्‍ढु पोरगोळी जो ईल आर वोय: ईलारा नी भी ई नगर इन अधर्म दा भस्‍म आगेद्‍या.”


\par }{\PP \VS{16}लेकीन आव विलम्‍ब माळतेला ईत्‍तुन, ईदुर मा आ मंळसागोळ आऊक अदिक आऊन हिंग्‍स, अदिक येढ्‍ढु पोरगोळ कय हुळदुर; यतिकी यहोवा अन दया आऊन मा ईरोद; अदिक आऊक तेगुकु नगर इन व्‍हार्या माळदुर.

\VS{17}अदिक हिंग आत कि याग आंदुर आंदरी व्‍हार्या तेगदुर, आग आव अंदुन, “तान जीव हुडुकु ओळेग; हिंद नोळ बाळेत, अदिक तराई दा थाम्‍सबाळेत; आ पहाळी मा ओळेगेत, ईलारा नी भी भस्‍म आगेद्‍या.”


\par }{\PP \VS{18}लूत आंदुर से अंदुन, “हे प्रभु, हिंग माळबाळ!

\VS{19}नोळ, नीन दास मा नींद अनुग्रह अन नजर आद, अदिक नी ईदुर्दा हापाळ कृपा तोर्स्‍द, कि नान जीव इक ऊळ्‍सद; लेकीन ना पहाळी मा ओळ सकालीन, कि हिंग आगबाळुल, कि यातोदारा परेशानी नान मा बंदकु बिळुल, अदिक ना सोतोगाईन.

\VS{20}नोळ, अद नगर हिंग हाती आद कि ना अल ओळ सकतीन, अदिक अद स्यांळ्द भी आद. नानी अल अच ओळगोळी, येन आ नगर स्यांळ्द हैलेच? अदिक नान जीव ऊळदोदीत.”


\par }{\PP \VS{21}आव आऊन से अंदुन, “नोळ, ना ई बारा दा भी नीन विनती स्‍वीकार माळीन, कि याता नगर इन चर्चा नी माळ्‍द, अदरी ना नाश माळतीदील.

\VS{22}जल्‍दी अल ओळतेला होटोग; यागासताका नी अल होगाल आगासताका ना येनु माळ सकतीदिल.”

\par }{\PP ईदा कारण आ नगर इन हेसुर सोअर बीत्‍त.


\par }{\SH सदोम अदिक गमोरा अन विनाश
\par }
{\PP \VS{23}लूत उन सोअर इन हाती पोहचुसतेला अच सूर्य पृथ्‍वी मा उदय आत.

\VS{24}आग यहोवा तान दी टु सदोम अदिक गमोरा मा आकाश टु गन्‍धक अदिक बेक्‍की बरसुसदुन;

\VS{25}अदिक आ नगरगोळी अदिक पुरा तराई, अदिक नगर दाकळोर सप्‍पा ईरावाळेर इक, जमीन इन सप्‍पा ऊपज सांगुळ नाश माळ बुट्‍टुन.

\VS{26}लूत उन हिंग्‍स जो आऊन हिंद ईरोर हिंद पलटुसकु नोळदुर, अदिक आक ऊप्‍प इन खंबा बनसेदुर.


\par }{\PP \VS{27}व्हातर्‍या का येदकु अब्राहम आ जागा मा होदुन, येल आव यहोवा अन हाती नीदुरकु ईरोन;

\VS{28}अदिक सदोम, अदिक गमोरा, अदिक आ तराई इन सप्‍पा द्‍याशगोळ दी कण्‍ण नेगुकु येन नोळदुन कि आ द्‍याश दा टु धधकुसतेला भट्‍टी घाई धुंगा येळेत्‍याद.

\VS{29}अदिक हिंग आत कि याग परमेश्वर आ तराई इन नगरगोळी, यदुर दा लूत ईरतोगोन, उलटा पुलटा माळकु नाश माळदुन, आग आव अब्राहम उक याद माळकु लूत उक आ घटना देल उळ्स बुट्‍टुन.


\par }{\SH लूत अदिक आऊन पोरगोळ
\par }
{\PP \VS{30}लूत सोअर इक बिट बुट्‍टुन, अदिक पहाळी मा तान येढ्‍ढु पोरगोळ सांगुळ ईरली कुरतुन; यतिकी आव सोअर दा ईरोर से अंजोन; इदुरसाटी आव अदिक आऊन येढ्‍ढु पोरगोळ अल ऊंद गुफा दा ईरली कुरतुर.

\VS{31}आग धोळ पोर स्‍याण पोर से अंदुर, “नाम आप्‍पा हाळाबाट्‍ट आन, अदिक पृथ्‍वी तीम दा हिंग याऊ मंळसा हैलेच जो दुनिया अन रीति इन अनुसार नाम हाती बरूल, अदिक नाव आंदुर से चिकोर पैदा माळेव.

\VS{32}इदुरसाटी बर, नाव तान आप्‍प उक अंगुर इन रास्सा कुळ्‍सकु, आऊन सांगुळ मींगाता, यदुर देल कि नाव तान आप्‍प उन वंश इक उळ्‍सकु ईट्‍टेव.”

\VS{33}अत: आंदुर अदा दिशी ईळ्‍लकी इन वती तान आप्‍प उक अंगुर इन रास्सा कुळ्‍सदुर, आग धोळ पोर होगकु तान आप्‍प उन हाती मींगेदुर; लेकीन आक जानसीदिल, कि आक याग मींगदुर, अदिक याग येदोदुर.


\par }{\PP \VS{34}अदिक हिंग आत कि दुसरा दिशी धोळ पोर स्‍याण पोर से अंदुर, “नोळ, नीन ईळ्‍लकी ना तान आप्‍प उन सांगुळ मींगदीन; इदुरसाटी ईंद भी ईळ्‍लकी नाव आऊक अंगुर इन रास्सा कुळसाता; आग नी आऊन सांगुळ मींगेत कि नाव तान आप्‍प उन द्वारा वंश पैदा माळेव.”

\VS{35}अत: आंदुर आ दिशी भी ईळ्‍ल्‍क इन वती तान आप्‍प उक अंगुर इन रास्सा कुळ्‍सदुर, अदिक स्‍याण पोर होगकु आऊन हाती मींगेदुर; लेकीन आकी भी मींगोद अदिक येळोद ग्‍यान ईला ईरोद.

\VS{36}ई प्रकार देल लूत इन येढ्‍ढु पोरगोळ तान आप्‍प उन दी टु व्‍हाट्‍यादी आदुर.

\VS{37}धोळ पोर ऊंद पार उक हाळदुर, अदिक आऊन हेसुर मोआब ईटदुर; आव मोआब हेसुर इन जाती इन जो ईंद ताका आद मूल आप्‍प मान्सकु आदुन.

\VS{38}अदिक स्‍याणेर पोर भी ऊंद पार उक हाळदुर, अदिक आऊंद हेसुर बेनअम्‍मी ईटदुर; आव अम्मोन वंशिगोळ जो ईंद ताका आर मूल आप्‍प आदुन.




\par }\Chap{20}{\SH अब्राहम अदिक अबीमेलेक
\par }
{\PP \VerseOne{1}बाक अब्राहम अल टु होटकु कनान इन दक्षिण द्‍याश दा बंदकु कादेश अदिक शूर इन बीच दा थाम्‍सदुन, अदिक गरार दा ईरली कुरतुन.

\VS{2}अदिक अब्राहम तान हिंग्‍स सारा अन बारा दा अनली कुरतुन, “आक नान आकतींग हुळ,” इदुरसाटी गरार इन राजा अबीमेलेक दूत कळुकु सारा अक कार्सदुन.

\VS{3}ईळ्‍ल्‍क इक परमेश्वर कान्‍सा दा अबीमेलेक इन हाती बंदकु अंदुन, “केळ याता आर्त इक नी ईट्‍या, आकिन कारण नी सोतोद्‍या, यतिकी आक मदावळ्त आर.”


\par }{\PP \VS{4}लेकीन अबीमेलेक आकिन हाती होगली का ईरोन; इदुरसाटी आव अंदुन, “हे प्रभु, येन नी निर्दोष जाती अन भी घात माळ्‍या?

\VS{5}येन आव खुद अच नान से अंदिदील, ‘आक नान आकतींग हुळ?’ अदिक आ आर्त भी अंदुर कि, ‘आव नान वार्ट हुन,’ ना रा तान मन इन खराई अदिक तान व्‍यवहार इन सच्‍चाई देल ईद क्‍याल्‍सा माळीन.”


\par }{\PP \VS{6}परमेश्वर आऊन से कान्‍सा दा अंदुन, “हा, ना भी जान्‍सतीन कि तान मन इन खराई देल नी ईद क्‍याल्‍सा माळ्‍या अदिक ना नीनी रोक्‍सकु भी ईटीन कि नी नान विरूद्ध पाप माळबाळेत; ईदा कारण ना नीनी आकी मुट गोटीदील.

\VS{7}इदुरसाटी ईग आ मंळसा अन हिंग्‍स उक आऊक वापस माळ कोम; यतिकी आव नबी हुन, अदिक नीन साटी प्रार्थना माळ्‍यान, अदिक नी जीवन जीऊसतेला ईत्‍या लेकीन अगर नी आऊक वापस माळतीदील रा ध्‍यान ईटेत, कि नी, अदिक नीनोर यास भी लॉकुर आर, सप्‍पा सही दा सोतोदार.”


\par }{\PP \VS{8}व्हातर्‍या अबीमेलेक झट से यदकु तान सप्‍पा क्‍याल्‍सा माळावाळेर इक कारूकु आंदरी ईव सप्‍पा मातगोळी हेळदुन; अदिक आ लॉकुर हापाळ अंजेदुर.

\VS{9}आग अबीमेलेक अब्राहम उक कारसुसकु अंदुन, “नी नाम से ईद येन माळ्‍द? अदिक ना नींद येन बीगळुसीदिन कि नी नान मा अदिक नांद राज्‍य अन म्‍याकुच हिंग धोळ्‍द पाप हाक्क कोंड्‍या? नी नान सांगुळ अद क्‍याल्‍सा माळ्‍या जो सही ईला ईरोद.”

\VS{10}बाक अबीमेलेक अब्राहम से केळदुन, “नी येन सम्सकु ईत्‍ता क्‍याल्‍सा माळ्‍द?”


\par }{\PP \VS{11}अब्राहम अंदुन, “ना ईद सोचीदिन कि ई जागा दा परमेश्वर उन येनु अंज्क ईला ईतीदाद; इदुरसाटी ई लॉकुर नान हिंग्‍स उन कारण नानी कोंद बुट्‍टार.”

\VS{12}लेकीन आक सही दा नान आकतींग हुळ, आक नान आप्‍प उन पोर हुळ लेकीन नान मोय इन पोर आलच; बाक आक नान हिंग्‍स आगेदुर.

\VS{13}बाक हिंग आत कि याग परमेश्वर नानी तान आप्‍प उन मान्‍ना बिटकु होळोद आग्‍या कोट्‍टुन, आग ना आऊन से अंदीन, “ईट कृपा नीनी नान मा माळोद बीद्‍दीत कि नाव येढ्‍ढु मुंदुर येल-येल भी होदेव अल-अल नी नान बारा दा अनेत ईव नान वार्ट हुन.”


\par }{\PP \VS{14}आग अबीमेलेक मर्र-म्यांडा, गोसी-वस्‍ता, अदिक दास-दासीगोळ हुडुकु अब्राहम उक कोट्‍टुन, अदिक आऊन हिंग्‍स सारा अक भी आऊक वापस माळ कोंडुन.

\VS{15}अदिक अबीमेलेक अंदुन, “नोळ, नांद द्‍याश नीन मुंद आद; येल नीनी हततद अल ईर.”

\VS{16}अदिक सारा से अबीमेलेक अंदुन, “नोळ, नीन वार्टुर इक ऊंद हजार बेळ्ली नव सिक्‍कागोळ कोट्टीन. आ सप्पा लॉकुर्द नजर दा नी निर्दोष आय आ सप्पा लॉकुर इक पता नळदीत कि नी यातोदु गलत क्याल्सा माळीदिल.”


\par }{\PP \VS{17}आग अब्राहम परमेश्वर से प्रार्थना माळदुन, अदिक यहोवा अबीमेलेक, अदिक आऊन हिंग्‍स, अदिक दासीगोळी चंगा माळदुन अदिक आंदुर चिकोर हाळुली कुरतुर.

\VS{18}यतिकी यहोवा अब्राहम उन हिंग्‍स सारा अन कारण अबीमेलेक उन सप्‍पा आर्तगोळ्‍द कोखगोळी पुरा रीति देल बंद माळकु ईटीदुन.




\par }\Chap{21}{\SH इसहाक उन जनम
\par }
{\PP \VerseOne{1}यहोवा ह्‍यांग अंदीदुन हांग अच सारा अन सुधी ताकोमकु आकिन सांगुळ तान वादा अन्द अनुसार माळदुन.

\VS{2}सारा व्‍हाट्‍यादी ईत्‍तुर अदिक आक अब्राहम उक याग आव हाळाबाट्‍ट आगेगीदुन, परमेश्वर इन नीवळुस्द समय दा सारा ऊंद पार उक जनम कोट्‍टुर.

\VS{3}अब्राहम आ पार उन हेसुर इसहाक ईटदुन यारी सारा पैदा माळीदुर.

\VS{4}याग आऊन पार इसहाक येट्‍ट दिन इनव आदुन, आग अब्राहम परमेश्वर उन आग्‍या अन अनुसार आऊन खतना माळदुन.

\VS{5}इसहाक उन जनम इन समय अब्राहम उन उमर ऊंद सौ वर्ष इन ईरोद.

\VS{6}सारा अंदुर, “नानी परमेश्वर खुशी देल तुम कोंडुन अदिक जो यावारा ईद मात केळ्‍यान, आव भी खुश आदान.”

\VS{7}अदिक आक ईद भी अंदुर, “अब्राहम से याव अनतोगोन कि सारा चिग्‍द उक हाल कुळस्‍यार? लेकीन ना आऊन हाळाबाट्‍ट इन समय दा आऊक ऊंद पार कोट्‍टीन.”


\par }{\PP \VS{8}अदिक आव पार वाळुसदुन अदिक आऊंद हाल बिळसुस्‍कु आत; अदिक इसहाक उन हाल बिळसुसा दिशी अब्राहम धोळ्‍द ऊमोद कोट्‍टुन.


\par }{\SH हाजिरा अदिक इश्‍माएल उक तेगुकु आगोद
\par }
{\PP \VS{9}लेकीन सारा नोळदुर कि मिस्त्री हाजिरा अन पार, जो अब्राहम से पैदा आगीदुन, मज्‍याक हार्स्‍त कांळ्‍सदुन.

\VS{10}ईद कारण आक अब्राहम से अंदुर, “ई दासी अक पार उन सांगुळ तेगुकोम: यतिकी ई दासी अन पार नान पार इसहाक उन सांगुळ हिस्सेदार आगतीदील.”

\VS{11}ईद मात अब्राहम उक तान पार उन कारण बुरा हत्‍त.

\VS{12}आग परमेश्वर अब्राहम से अंदुन, “आ पार अदिक तान दासी अन कारण नीनी बुरा हतबाळुल; जो मात सारा नीन से अनतार, अदरी मान्‍स, यतिकी जो नीन वंश अनकु आदान अद इसहाक से अच नळदीत.

\VS{13}दासी इन पार से भी ना ऊंद जाती पैदा माळाईन इदुरसाटी आव नीन वंश हुन.”


\par }{\PP \VS{14}इदुरसाटी अब्राहम व्हातर्‍या जल्‍दी यदकु रोट्‍टी अदिक नीर देल तुमकु तोगुल इन झ्‍वारा भी हाजिरा अदिक आकिन पार उक कोट्‍टुन, अदिक आकी अल टु होगली हेळदुन हाजिरा अल टु होट्‍ट बुट्‍टुर अदिक बेर्शेबा अन आळी दा भटकुसतेला ईत्‍तुर.

\VS{15}याग झ्‍वारा अन नीर खतम आगेत, आग आक पार उक झाळी इन ल्‍यालमा बिट बुट्‍टुर.

\VS{16}अदिक आक तीर इन थप्पा अन दुरी मा होगकु आऊन दी बाँय माळकु कुर्तोदुर, “यतिकी आक तान पार उन वर्लोद अदिक आऊन परेशानी नोळ ईला सकोर.” अदिक अल कुर्तकु उच आक वर्लली कुरतुर.


\par }{\PP \VS{17}परमेश्वर आ पार उन वर्लोद केळदुन अदिक स्‍वर्ग टु परमेश्वर उन दूत हाजिरा से केळदुर, “हे हाजिरा, येन आत नी? अंजबाळ; यतिकी परमेश्वर पार उन वर्लोद केळ कोंडुन.

\VS{18}ईग येळ, तान पार उक नेगु, यतिकी ना आऊन से ऊंद धोळ्‍द जाती पैदा माळाईन.”

\VS{19}ईद अनतेला परमेश्वर हाजिरा अक ऊंद भाय तोर्सदुन, आक आ भाय दा टु नीर तेगुकु तान पार उक कुळ्‍सदुर.

\VS{20}आव पार परमेश्वर उन अनुग्रह देल धोड्‍डेव आगेदुन अदिक आव पारान हेसुर इन सुनसान जागा दा ईरतोगोन; अदिक धनुषधारी बन्‍सेदुन.

\VS{21}आव पारान हेसुर इन आळी दा ईरतोगोन; अदिक आऊन मोय आऊन साटी मिस्त्र द्‍याश टु ऊंद आर्त बेळसुसदुर.


\par }{\SH अबीमेलेक उन सांगुळ अब्राहम उन वादा
\par }
{\PP \VS{22}आ दिनगोळ दा हींग आत कि अबीमेलेक तान सेनापती पीकोल उक सांगुळ हुडुकु अब्राहम से अनली कुरतुन, “जो येनारा नी माळत्‍या अदुर दा परमेश्वर नीन सांगुळ ईरतान;

\VS{23}इदुरसाटी नी परमेश्वर उन कसम तिन कि नी नानी, नान वंशगोळ से अदिक नान भावी पीढ़ीगोळ से यागलु ध्वाका माळतीदील, लेकीन नी नाम मा दया माळेत ह्‍यांग ना नीन से माळीदिन.”


\par }{\PP \VS{24}अदिक अब्राहम अंदुन, “ना नीन से वादा माळतीन.”


\par }{\PP \VS{25}अदिक अब्राहम अबीमेलेक उक ऊंद भाय इन बारा दा जो अबीमेलेक उन दासगोळ ताकत देल ताकोम कोंडीदुर, उलाहना कोट्‍टुन.

\VS{26}आग अबीमेलेक अंदुन, “ना जानसालीन कि याव ईद क्‍याल्‍सा माळ्‍यान; अदिक नी भी नानी हेळीदिल, अदिक न ईदुर बारा दा ना ईदुर पयला केळीन.”

\VS{27}आग अब्राहम मर्र-म्यांडा, अदिक वस्‍ता-गोसी अबीमेलेक उक कोट्‍टुन; अदिक आंदुर येढ्‍ढु मुंदुर आपस दा वादा माळदुर.

\VS{28}अब्राहम येळ म्यांडा अन्द पाड्डागोळी झुंड टु अलग माळकु ईटदुन.

\VS{29}आग अबीमेलेक अब्राहम से केळदुन, “ईव येळ पाड्डागोळ्‍द, जो नी अलग ईट्‍या, इऊर येन मतलब आद?”


\par }{\PP \VS{30}अब्राहम अंदुन, “नी ईव येळ पाड्डागोळी हुडु ताकी ईद नाम बीच गवाह ईत्‍तीत, कि ईद भाय ना अगळीन.”

\VS{31}आंदुर येढ्‍ढु मुंदुर जो आ जागा मा आपस दा वादा माळीदुर, ईदा कारण अदुर्द हेसुर बेर्शेबा बीत्‍त.


\par }{\PP \VS{32}याग आंदुर बेर्शेबा दा वादा माळदुर, आग अबीमेलेक अदिक आऊन सेनापती पीकोल, येदकु पलिश्तीगोळ द्‍याश दा होटोदुर.

\VS{33}बाक अब्राहम बेर्शेबा दा झाऊ\FTNT{*}{{\FR 21:33 }{\FR{21:33
}}{\FT{चिचकाय इन मार्र घाई मार्र}}} उन ऊंद मार्र हचदुन, अदिक अल यहोवा जो सनातन परमेश्वर आन, आराधना माळदुन.\XREF{✡}{{\XO 21:33 }{\XO{21:33
}}{\XT{यशायाह 40:28; १ तीमुथियुस 1:17}}}

\VS{34}अब्राहम पलिश्तीगोळ द्‍याश दा हापाळ दिन ताका परदेशी आगकु ईत्‍तुन.




\par }\Chap{22}{\SH अब्राहम उन परीक्षा दा बिळोद वर्णन
\par }
{\PP \VerseOne{1}थ्‍वाळासा समय इन बाद्‍दा, परमेश्वर अब्राहम उन परीक्षा ताकोंडुन, परमेश्वर आऊन से अंदुन, “हे अब्राहम!” अब्राहम उत्‍तर कोट्‍टुन, “हे प्रभु! येन आग्या आद, ना ईल आईन.”\XREF{✡}{{\XO 22:1 }{\XO{22:1
}}{\XT{इब्रानिगोळ 11:17-19; उत्पत्ति 31:11; निर्गमन 3:4}}}


\par }{\PP \VS{2}परमेश्वर अंदुन, “तान पार उक मतलब तान धोळ पार इसहाक उक, यार से नी प्रेम ईटत्या, सांगुळ हुडुकु मोरिय्‍याह द्‍याश दा होटोग, अदिक अल आऊक ऊंद पहाळी इन म्‍याकुच जो ना नीनी हेळाईन होमबली माळकु येर्स.”\XREF{✡}{{\XO 22:2 }{\XO{22:2
}}{\XT{२ इतिहास 3:1}}}


\par }{\PP \VS{3}दुसरा दिशी अब्राहम व्हातर्‍या जल्‍दी येदकु तान गधा मा हुल्ली कसुसकु तान येढ्‍ढ सेवकगोळ, अदिक तान पार इसहाक उक सांगुळ हुळदुन, अदिक होमबली साटी हुळ्ली सीळदुन; आग होटकु आ जागा अन दी होदुन, यदुर चर्चा परमेश्वर आऊन से माळीदुन.

\VS{4}तीसरा दिशी अब्राहम कण्‍ण नेगुकु आ जागा अक दूर टु नोळदुन.

\VS{5}अदिक अब्राहम तान सेवकगोळ से अंदुन, “गधा अन हाती ईल्या थाम्‍सकु ईरी; ईव पार अदिक ना अल ताका होगकु, अदिक नमस्‍कार माळकु, बाक नीम हाती वापस बंदेव.”


\par }{\PP \VS{6}अब्राहम होमबली इन साटी तैयार माळदव हुळ्‍लीगोळ इसहाक उन कय दा हुळसुस बुट्‍टुन अदिक खुद बेक्‍की अदिक कत्ती हुळदुन, अदिक येढ्‍ढु मुंदुर सांगुळ नळु कुरतुर.

\VS{7}इसहाक तान आप्‍प अब्राहम से अंदुन, “हे नान आप्‍प?”

\par }{\PP आव अंदुन, “हे नान पारा, येन मात आद?”

\par }{\PP आव अंदुन, “नोळ, बेक्‍की अदिक हुळ्ली रा आव; लेकीन होमबली साटी म्यांडा अन्द पाड्डा येल आद?”


\par }{\PP \VS{8}अब्राहम अंदुन, “हे नान पारा, परमेश्वर होमबली इन म्यांडा अन उपाय खुद अच माळ्‍यान.” अदिक आंदुर येढ्‍ढु मुंदुर सांगुळ सांगुळ मुंद नळुतेला होदुर.


\par }{\PP \VS{9}याग आंदुर जागा मा पोहचुसदुर, यदरी परमेश्वर आऊक हेळीदुन, आग अब्राहम अल वेदी माळकु हुळ्‍लीगोळ इक नीवळुस नीवळुसकु ईटदुन, अदिक तान पार इसहाक उक कटकु वेदी मा ईटदव हुळ्‍लीगोळ म्‍याकुच ईट बुट्‍टुन.

\VS{10}बाक अब्राहम कय वाळुसकु कत्ती अक हुळदुन कि तान पार उक बली माळुल.

\VS{11}आग यहोवा अन दूत स्‍वर्ग टु कारूकु अंदुन, “हे अब्राहम, हे अब्राहम!”

\par }{\PP अब्राहम अंदुन, “नोळ, ना ईल आईन.”


\par }{\PP \VS{12}यहोवा अंदुन, “आ पार उन मा कय नेगुबाळ, अदिक आऊक येनु माळबाळ; ईग नानी मालुम आगेग्‍याद कि नी परमेश्वर उन भय मान्‍सत्‍या, यतिकी नी नान साटी तान ऊंदलौता पार उक भी बलिदान माळोर साटी तैयार आगेग्‍या.”


\par }{\PP \VS{13}आग अब्राहम कण्‍ण नेगदुन, अदिक येन नोळदुन, कि आऊन हिंद ऊंद म्यांडा तान सींगगोळ से ऊंद झाळी दा फसुसकु आद; अत: अब्राहम होगकु आ म्यांडा अक हुळदुन, अदिक तान पार उन जागा मा होमबली माळकु येर्सदुन.

\VS{14}अब्राहम आ जागा अन हेसुर यहोवा यिरे ईटदुन, मतलब यहोवा उपाय माळावाळा, इदुरसाटी ईंद भी ईद अनकु आगतद, “यहोवा अन पहाळी मा उपाय माळकु आदीत.”


\par }{\PP \VS{15}बाक दुसरा घन यहोवा अन दूत स्‍वर्ग टु अब्राहम उक कारूकु अंदुन,

\VS{16}यहोवा अन ईद वाणी आद, “कि ना तांद अच कसम तिनतीन कि नी जो क्‍याल्‍सा माळ्‍या तान पार, बल्‍की तान ऊंदलौता पार उक भी, बिटीदिल;\XREF{✡}{{\XO 22:16 }{\XO{22:16
}}{\XT{इब्रानिगोळ 6:13-14}}}

\VS{17}ईद कारण ना सहीदा नीनी आशीष कोळाईन; अदिक सहीदा नीन वंश इक तारागण, अदिक समुद्र तट इन रेत इन कनगोळ घाई अनगिनत माळाईन, अदिक नीन वंश तान दुश्‍मनगोळ नगर इन अधिकारी आदार;\XREF{✡}{{\XO 22:17 }{\XO{22:17
}}{\XT{इब्रानिगोळ 11:12}}}

\VS{18}अदिक पृथ्‍वी इन सप्‍पा जातीगोळ नीन वंश इन द्वारा नान से आशीर्वाद प्राप्त माळ्‍यार: यतिकी नी नांद आग्या मान्सकु अदुर पालन माळ्द.”\XREF{✡}{{\XO 22:18 }{\XO{22:18
}}{\XT{प्रेरितगोळ 3:25; गलातिगोळ 3:16}}}

\VS{19}आग अब्राहम तान सेवक उन हाती वापस बंदुन, अदिक आंदुर सप्‍पा बेर्शेबा अक सांगुळ सांगुळ होदुर; अदिक अब्राहम बेर्शेबा दा ईरली कुरतुन.


\par }{\SH नाहोर उन वंशज
\par }
{\PP \VS{20}ई मातगोळ बाद्‍दा हिंग आत कि अब्राहम उक ईद समाचार सीक्‍त, “मिल्‍का भी मोय बनसेदुर; आक नीन वार्ट नाहोर उन साटी पार उक जनम कोटार.

\VS{21}धोळ पार ऊस, आऊन वार्ट बुज, कमूएल आराम उन आप्‍प,

\VS{22}बाक केसेद, हाजो, पिलदाश, यिदलाफ अदिक बतूएल.”

\VS{23}बतूएल रिबका अन आप्‍प आदुन. अब्राहम उन वार्ट नाहोर टु मिल्‍का देल ईंदुर येळ पार पैदा आदुर.

\VS{24}नाहोर उन रखैल रियूमाह अन भी ईंदुर पार आदुर: तेबाह, गाहम, ताहाश अदिक माकाह.




\par }\Chap{23}{\SH सारा अन सायोद अदिक नळसोद आगोद
\par }
{\PP \VerseOne{1}सारा रा ऊंद सौ सताईस वर्ष ताका होदुर; अदिक याग सारा अन ईट ऊमर आत;

\VS{2}आग आक किर्यतर्बा दा सोतोदुर. ईद रा कनान द्‍याश दा आद, अदिक इदरी हेब्रोन भी अनकु आगतद. इदुरसाटी अब्राहम सारा अन साटी वर्लली अल होदुन.


\par }{\PP \VS{3}आग अब्राहम लाश इन हाती टु येदकु हित्‍तीगोळ से अनली कुरतुन,

\VS{4}“ना बीच दा पावना अदिक परदेशी आईन; नानी तान बीच दा मरघट साटी हिंग जागा कोळी जो नान खुद इन आगुल, ताकी ना तान सोत्‍तकु हिंग्स उक नळ्‍स सकाईन.”\XREF{✡}{{\XO 23:4 }{\XO{23:4
}}{\XT{इब्रानिगोळ 11:9-13; प्रेरितगोळ 7:16}}}


\par }{\PP \VS{5}हित्‍ती अन लॉकुर अब्राहम से अंदुर,

\VS{6}“हे नावम प्रभु, नाम्‍द केळ; नी नाम बीच दा धोड्‍डेव प्रधान आय. नाम कब्र दा टु यदरी नी चाहास्‍या अदुर्दा तान सोत्‍तुर इक नळ्‍स; नाम दा टु याऊ नीनी तान कब्र ताकोमोर से रोक्‍सतीदिल, कि तान सोत्‍तुर इक अदुर्दा नळ्‍स सकतीदिल.”


\par }{\PP \VS{7}आग अब्राहम येदकु नीदुरदुन, अदिक हित्‍तीगोळ मुंद, जो आ द्‍याश इन ईरावाळेर ईरोर, नमस्‍कार माळकु अनली कुरतुन,

\VS{8}“अगर नीम्‍द ईद इच्‍छा आद कि ना तान सोत्‍तुर इक नळ्सकु तान कण्‍ण देल दुर माळाईन, रा नांद प्रार्थना आद, कि सोहर उन पार एप्रोन से नान साटी विनती माळी,

\VS{9}कि आव तान मकपेलावाळा गुफा, जो आऊन भूमी इन सीमा मा आद; अदुर्द पुरा किमत ताकोमकु नानी कोट बुळ, कि अद नीम बीच दा मरघट साटी नांद खुद इन भूमी आगुल.”


\par }{\PP \VS{10}एप्रोन रा हित्तीयो अन बीच दा अल कुर्तकु ईरोन, इदुरसाटी यास हित्‍ती आऊन नगर इन फाटक टु आगकु अंदर होगतोगोर, आंदुर मुंद एप्रोन अब्राहम से अंदुन,

\VS{11}“हे नान प्रभु; नांद मात केळ; ना नीनी आ गुफा केई सांगुळ नान संबंधीगोळ मुंद कोळेतीन, नी ईदुर दा तान हिंग्‍स उक नळ्‍स बुळ.”


\par }{\PP \VS{12}अब्राहम मात आ लॉकुरी बांगकु नमस्‍कार माळदुन

\VS{13}अदिक लॉकुर्द केळतेला अच एप्रोन से अंदुन, “नांद मात केळ, नीनी ना आ केई इंद किमत कोळाईन, नी ईदरी स्‍वीकार माळकोम ताकी ना तान हिंग्‍स उक नळ्‍स सकाईन.”


\par }{\PP \VS{14}ईद केळतेला अच एप्रोन अब्राहम से अंदुन,

\VS{15}“हे नान प्रभु, नांद मात केळ; ई केई इन किमत सिर्फ नाक सौ शेकेल चांदी इन सिक्‍का आद, लेकीन ईद नीन साटी अदिक नान साटी येनु हैलेच, नी तान हिंग्‍स उक मुण्‍ण कोटबुळ.”

\VS{16}अब्राहम एप्रोन इन मात मान्‍सकु आऊक आस किमत इन चांदी तौलुसकु कोट्‍टुन, यास आव हित्‍तीगोळ मुंद अनतेला केळीदुन, मतलब नाक सौ ईत्‍ता शेकेल जो व्‍यापारीगोळ दा नळुतोगव.


\par }{\PP \VS{17}इदुरसाटी एप्रोन उन अद केई अदिक गुफा, जो मकपेला दा मम्रे अन हाती ईरोद, अदिक केई इन सप्‍पा मार्र जो अदुर्दा अदिक अदुर नाकु दी सीमा अन अंदर ईरव.

\VS{18}सप्‍पा अब्राहम उक कोट्‍ट बुट्‍टुन, यास भी मुंदुर हित्‍ती इन शहर इन फाटक मा जमा आगीदुर, आ सप्‍पा मुंदुर मुंद अद संपत्‍ती अब्राहम उन अधिकार दा पक्‍का रीति देल होट्‍ठबत्त.


\par }{\PP \VS{19}अदुर बाद्‍दा अब्राहम तान हिंग्‍स सारा अक मकपेला अन केई इन गुफा दा नळ्‍स कोंडुन, जो कनान द्‍याश इन मम्रे, मतलब हेब्रोन इन हाती ईरोद.

\VS{20}ई प्रकार हित्‍तीगोळ द्वारा अद केई अदिक अदुर दाकळोद गुफा मरघट इन रूप दा अब्राहम उन अधिकार दा कोटकु आत.




\par }\Chap{24}{\SH इसहाक उन मदा अन वर्णन
\par }
{\PP \VerseOne{1}अब्राहम हापाळ बाट्‍ट आगेगीदुन, अदिक यहोवा आऊक सप्‍पा प्रकार देल आशीषित माळीदुन.

\VS{2}अब्राहम तान पुराना सेवक से, जो मान्‍ना अन अदिक पुरा संपत्‍ती इंद देखभाल माळतोगोन, अंदुन, “नी तान कय नान जांघ मा ईट\FTNT{*}{{\FR 24:2 }{\FR{24:2
}}{\FT{दुसरा पीढ़ीगोळी कटकु ईटावाळा कसम, मतलब यहूदी रीति अन अनुसार ताकोम्द कसम
}}}.\XREF{✡}{{\XO 24:2 }{\XO{24:2
}}{\XT{उत्पत्ति 47:29}}}

\VS{3}अदिक नान से आकाश अदिक पृथ्‍वी अन परमेश्वर यहोवा अन ई बारा दा कसम तीन, कि नी नान पार उन साटी कनानीगोळ्द पोरगोळ दा टु, यार बीच दा ना ईरतीन, यारीकु तरतीदील.

\VS{4}लेकीन नी नान द्‍याश दा नानोर अच घराना हाती होगकु नान पार इसहाक उन साटी ऊंद हिंग्‍स तन कोट्या.”


\par }{\PP \VS{5}दास आऊन से अंदुन, “आ स्‍थिती दा ना येन माळाईन, याग आ आर्त ई द्‍याश दा बरोद ईला चाहस्यार रा; येन ना नीन पार उक आ द्‍याश दा वोयाईन, येल टु नी बंद्या?”


\par }{\PP \VS{6}ईदुर मा अब्राहम अंदुन, “नी नान पार उक अल यागलु ओयबाळेत.”

\VS{7}यहोवा जो स्‍वर्ग इन परमेश्वर आन, याव नानी नान आप्‍प उन मान्‍या टु अदिक नांद जनम स्थान टु तनकु नान से कसम तीनकु अंदुन कि “ना ईद द्‍याश नीन वंश इक कोळाईन; आवा तान दूत नींद मुंद मुंद कळ्‍यान, कि नी नान पार उन साटी अल टु ऊंद आर्त तंद्या.

\VS{8}अगर पोर नीन सांगुळ बरोर साटी मना माळतार, आग नी नान कसम देल मुक्त आगेद्‍या, लेकीन ध्‍यान ईटेत कि नी नान पार उक अल वापस ओयबाळेतीर.”

\VS{9}इदुरसाटी आ सेवक तान स्वामी अब्राहम उन जांघ इन ल्‍यालमा तान कय ईटदुन अदिक ई बारा दा कसम तीनकु अब्राहम से वादा माळदुन.


\par }{\PP \VS{10}आग आ सेवक तान स्वामी अन झुंड दा टु हत्‍त ऊँटगोळ हुळदुन अदिक अऊर मा तान स्वामी इन दी टु अलग अलग सामान कटदुन अदिक नाहोर उन गृह नगर उत्‍तर-पश्‍चिम मेसोपोतामिया इन दी होगली कुरतुन.

\VS{11}नगर इन व्‍हार्या पोहचुस्कु आव ऊँटगोळी भाय इन हाती कुर्सबुट्‍टुन; ईद द्‍यावगा अन समय ईरोद. ईदा समय आर्तेर नीर तुमली व्‍हार्या बरतोगोर.

\VS{12}आग सेवक प्रार्थना माळदुन, “यहोवा, नान स्वामी अब्राहम उन परमेश्वर, नान क्‍याल्‍सा अक सफल माळ अदिक नान स्वामी अब्राहम मा दया माळ.

\VS{13}नोळ, ना नीर इन सोता अन हाती नीदुरकु आईन; अदिक नगरवासी इन पोरगोळ नीर तुमोर साटी होळतार.

\VS{14}इदुरसाटी आगगोळ कि या पोर इन से ना अनाईन, ‘तान माळका नान दी बांग्‍स, कि ना कुडाईन,’ अदिक आक अनुल, ‘हुडु, कुडुकोम, बाद्‍दा ना नीन ऊँटगोळी भी कुळसाईन,’ इक आका आगुल यारी नी तान दास इसहाक उन साटी ठहरूस्‍या; ईदा रीति देल ना जान्‍स कोमाईन कि नी नान स्वामी मा करूणा माळ्‍या.”


\par }{\PP \VS{15}ईदुर पयले कि आऊन प्रार्थना खतम आगाईत, रिबका नगर इन व्‍हार्या तान खांदा मा माळका हुडुकु नीर तुमोर साटी बंदुर, आक मिल्‍का अन पार बतूएल उन पोर ईरोर अदिक मिलकाह अब्राहम उन वार्ट नाहोर उन हिंग्‍स ईरोर.

\VS{16}रिबका हापाळ सुंदर ईरोर, कुवारा ईरोर; ईगासताका यातोदु मंळसा अन बाय ईला नोळीदुर, आक ल्‍यालमा सोता मा होदुर, तान माळका नीर देल तुमदुर अदिक बाक म्‍याकुच बंदुर.

\VS{17}आग आ दास आकिन से भेंट माळोर साटी ओळदुन, अदिक आकिन से अंदुन, “तान माळका दा टु थ्‍वाळासा नीर नानी कुळ्‍सकोम.”


\par }{\PP \VS{18}आक अंदुर, “हे नान प्रभु, हुडु, कुडुकोम,” अदिक आक फुरताई देल माळका ईळ्सकु कय दा हुडुकु आऊक नीर कुळ्स कोंडुर.

\VS{19}याग आक आऊक नीर कुळ्स कोंडुर, आग आक अंदुर, “ना नीन ऊँटगोळ साटी नीर तरतीन, यागासताका अव पुरा संतुष्ट आगेगालव.”

\VS{20}इदुरसाटी रिबका झट से माळका अन नीर ऊँटगोळ साटी माळ्द धोनी दा पलटुसदुर, आग आक अदिक नीर तरोर साटी भाय दी वोळदुर अदिक आक सप्पा ऊँटगोळी नीर कुळ्सदुर.

\VS{21}नौकर आऊक सुंगा मुंगा ध्यान देल नोळदुन. आव तय माळोद चाहासोन कि यहोवा शायद मात मान्स कोंडुन कि ईला.


\par }{\PP \VS{22}याग ऊँटगोळ नीर कुडु कोंडव आग आ मंळसा आरदा त्वारा व्हान्ना अन ऊंद नतनी तेगुकु आकी कोट्टुन, अदिक हत्त त्वारा व्हान्ना अन बांगळा आकिन कय दा हाकसुसदुन;

\VS{23}अदिक केळदुन, “नी यार पोर हुय? ईद नानी हेळ. येन नीन आप्प उन मान्या नाम ईरोर साटी जागा आद?”

\VS{24}आक उत्तर कोट्टुर, “ना रा नाहोर उन पैदा माळ्द मिल्‍का अन पार बतूएल उन पोर हुईन.”

\VS{25}बाक आक आऊन से अंदुर, “नाम मान्या काड्डा अदिक चारा हापाळ आद, अदिक थामसोर साटी जागा भी आद.”

\VS{26}आग आ मंळसा ताल्ला बांग्सकु यहोवा अक नमस्कार माळकु अंदुन,

\VS{27}“धन्य आय नान स्वामी अब्राहम उन परमेश्वर यहोवा, याव तान करूणा अदिक सच्चाई इक नान स्वामी मा टु हटुसीदिल: यहोवा नानी ठीक हादी मा नळ्सकु नान स्वामी इन वार्टुर मान्या पोहचुस बुट्टुन.”

\VS{28}आग आ पोर ओळकु तान मोय इक ई घटना अन सप्पा हाल हेळ बुट्टुर.

\VS{29}आग लाबान जो रिबका अन वार्ट ईरोन, व्हार्या भाय इन हाती आ मंळसा अन दी ओळदुन.

\VS{30}अदिक हिंग आत कि याग आव अद नतनी अदिक तान आकतींग रिबका अन कय दा अव बाळा भी नोळदुन, अदिक आकिन ईद मात भी केळदुन कि आ मंळसा नान से हिंग मातगोळ अंदुन; आग आव आ मंळसा अन हाती होदुन; अदिक येन नोळदुन, कि आव सोता अन हाती ऊँटगोळ हाती नीदुरकु ईरोन.

\VS{31}आव अंदुन, “हे यहोवा अन दी टु धन्य मंळसा अंदर बर नी यती व्हार्या नीदुरकु आय? ना मान्ना अक, अदिक ऊँटगोळ साटी भी जागा तैयार माळीन.”


\par }{\PP \VS{32}दुर आ मंळसा मान्या बुळ्क होदुन; अदिक लाबान ऊँटगोळ काठिगोळी खोल्सकु काड्डा अदिक चारा कोट्टुन; अदिक आऊन अदिक आऊन साथीगोळ काल तोळुली नीर कोट्टुन.

\VS{33}आग अब्राहम उन दास उन मुंद जलपान साटी येनारा ईटकु आत; लेकीन आव अंदुन “ना यागासताका तान बातणी अन कोमालीन, आगासताका येनु तीनतीदिल.”

\par }{\PP लाबान अंदुन, “अन कोम.”


\par }{\PP \VS{34}आग सेवक अंदुन, “ना रा अब्राहम उन दास हुईन.

\VS{35}यहोवा नान स्वामी इक हापाळ आशीष कोटान; इदुरसाटी आव महान धनवान मंळसा आगेग्यान; अदिक आव आऊक मर्र-म्यांडा, गोसी, व्हान्ना, पैस्या, दास-दासीगीतेर, ऊँट अदिक गधागोळ कोटान.

\VS{36}अदिक नान स्वामी इन हिंग्स सारा अक हाळामुंड इन समय दा ऊंद पार पैदा आग्यान; अदिक आ पार उक अब्राहम तान सप्पा येनारा कोट्ट बुटान.

\VS{37}नान स्वामी नानी ईद कसम कोटान, कि ‘ना आऊन पार उन साटी कनानीगोळ पोर दा टु यार द्याश दा आव ईर तोगोन, यातारा भी आर्त इक तरबाळेत.

\VS{38}ना आऊन आप्प उन मान्या, अदिक परिवार इन लॉकुर हाती होगकु आऊन पार उन साटी ऊंद आर्त तराईन.’

\VS{39}आग ना तान स्वामी से अंदीन, ‘अगर आ आर्त नान हिंद बरतीदील.’

\VS{40}आग आव नान से अंदुन, ‘यहोवा, यार मुंद ना नळुतेला बंदीन, आव नीन सांगुळ तान दूत कळुकु नीन यात्रा अक सफल माळ्यान; अदिक नी नान परिवार, अदिक नान आप्प उन घराना दा टु नान पार उन साटी ऊंद आर्त तर सक्या.

\VS{41}नी आग अच नान कसम देल मुक्त आद्या, याग नी नान परिवार इन लॉकुर हाती पोहचुस्या; अदिक अगर आंदुर नीनी यातोरारा आर्त कोळतीदील, रा नी नान कसम दा टु बिटोद्या.’ ”


\par }{\PP \VS{42}इदुरसाटी ईंद ना आ भाय इन हाती होगकु अनली कुरतीन, हे नान स्वामी अब्राहम उन परमेश्वर यहोवा अगर नी नान ई यात्रा अक सफल माळत्या;

\VS{43}रा नोळ ना नीर इन भाय इन हाती निदुरकु आईन; अदिक हिंग आगुल, कि जो पोर नीर तुमली बंदार, अदिक ना आकिन अनाईन, “तान माळका दा टु नानी थ्वाळासा नीर कुळ्स,”

\VS{44}अदिक आक नान से अनुल, “कुडु कोम, अदिक ना नीन ऊँटगोळ कुडोर साटी भी नीर तुमकु कोळाईन,” आक आका आर्त ईरूल यारी नी नान स्वामी इन पार उन साटी ठहरूस्या.

\VS{45}ना मन इन मन दा ईद अनीन अच, कि नोळ रिबका ताल्ला मा माळका हुडुकु बंदुर; बाक आक सोता अन हाती ईळकु तुमली कुरतुर. ना आकिन से अंदीन, “नानी नीर कुळ्स.

\VS{46}अदिक आक जल्दी से तान माळका अक ताल्ला मा टु ईळ्सकु अंदुर, ‘ईका, कुडुकोम, हिंद ना नीन ऊँटगोळी भी कुळसाईन,’ ई प्रकार ना कुळदीन, अदिक आक ऊँटगोळी भी कुळ्सदुर.

\VS{47}आग ना आकिन से केळदिन, नी यार पोर हुय? अदिक आक अंदुर, ना रा नाहोर उन पैदा माळ्द मिल्‍का अन पार बतूएल उन पोर हुईन,”

\par }{\PP “आग ना आकिन मुग्‍ग दा नतनी, अदिक आकिन कय दा अव बाळा हाकसुसदीन.

\VS{48}बाक ना ताल्ला बांग्सकु यहोवा अक नमस्कार माळदीन, अदिक तान स्वामी अब्राहम उन परमेश्वर यहोवा अक धन्य अंदीन, यतिकी आव नानी वळ्लीद हादी देल पोहचुसदुन कि ना तान स्वामी अन पार उन साटी आऊन रीस्तेदार उन पोर इक ओयाईन.

\VS{49}ईग हेळ कि नी येन माळ्या? येन नी नान स्वामी मा दया माळ्या अदिक तान पोर आऊक कोट्या? या नी तान पोर इक कोळोर साटी मना माळ्या? नानी हेळ, यदुर देल ना ईद समसाईन कि नानी येन माळोद आद.”


\par }{\PP \VS{50}आग लाबान अदिक बतूएल उत्तर कोट्टुर, “ईद मात यहोवा अन दी टु आग्याद; इदुरसाटी नाव लॉकुर नीन से न रा भला अन सकतेव अदिक न बुरा.

\VS{51}नोळ, रिबका नीन मुंद आर, आकी ओय, अदिक आक यहोवा अन वचन इन अनुसार, नीन स्वामी इन पार उन हिंग्स आगेगुल.”

\VS{52}आंदुर्द ईद मात केळकु, अब्राहम उन दास जमीन मा बिदकु यहोवा अक नमस्कार माळदुन.

\VS{53}आग आव रिबका अक अव भेंटगोळ कोट्टुन जो आव सांगुळ तंदीदुन, आव रिबका अक व्हान्ना अदिक चांदी ईनव ईसरा कोट्टुन अदिक हापाळ वळ्लेव कपळा कोट्टुन, आव आकिन वार्ट अदिक आकिन मोय इक किमती भेंटगोळ कोट्टुन.

\VS{54}दास अदिक आऊन सांगुळ इनोर मंळसा अल थाम्सदुर अदिक तिंदुर कुळदुर, अल आंदुर ईळ्लक तीम ईत्तुर, आंदुर दुसरा दिशी व्हातर्या यद्दुर अदिक अंदुर “ईग नाव तान स्वामी इन हाती होदेव.”


\par }{\PP \VS{55}रिबका अन मोय अदिक वार्ट अंदुन, “रिबका अक नाम लॉकुर हाती अदिक येनारा दिन ईरगोळी, आकी हत्त दिन ताका नाम हाती अदिक ईरगोळी, अदुर बाद्दा आक होग सकतार.”


\par }{\PP \VS{56}लेकीन दास आंदुर से अंदुन, “नान से हादी कायसुसबाळी, यहोवा नान यात्रा सफल माळ्यान, ईग नानी तान स्वामी इन हाती होगगोळी.”


\par }{\PP \VS{57}रिबका अन वार्ट अदिक आकिन मोय अंदुर, “नाव लॉकुर रिबका अक कारदेव अदिक आकिन से केळेव कि आक येन चाहसतार?”

\VS{58}आंदुर रिबका अक कारदुर अदिक आकिन से अंदुर, “येन नी ई मंळसा अन सांगुळ ईग होगोद चाहसत्या?”

\par }{\PP रिबका अंदुर, “हव, ना होगाईन.”


\par }{\PP \VS{59}इदुरसाटी आंदुर रिबका अक अब्राहम उन दास अदिक आऊन सांगुळ आऊन मंळसागोळ सांगुळ होग गोट्टुर, रिबका अन दासी भी आंदुर सांगुळ होदुर.

\VS{60}अदिक आंदुर रिबका अक आशीर्वाद कोटकु अंदुर,

\par }{\Q “हे नामोर आकतींग, नी हजारो लाखगोळ्द आदिमाता आगुल,

\par }{\Q अदिक नीन वंश तान दुश्मनगोळ्द नगर इन अधिकारी आगुल.”


\par }{\PP \VS{61}आग रिबका तान सहेलीगोळ सांगुळ होदुर; अदिक ऊँट मा येरकु आ मंळसा अन हिंद आदुर, ई प्रकार आ दास रिबका अक हुडुकु नळदुन.


\par }{\PP \VS{62}इसहाक जो दक्षिण द्याश दा ईरतोगोन, लहैरोई हेसुर इन भाय टु आगकु सुनसान प्रदेश दा होटकु बरतोगोन.

\VS{63}द्यावगा अन वती आव मैदान दा ध्यान माळोर साटी होटीदुन; अदिक आव कण्ण नेगुकु येन नोळदुन, कि ऊँटगोळ नळुकु बरेत्याव.

\VS{64}रिबका भी कण्‍ण नेगुकु इसहाक उक नोळदुर, अदिक नोळतेला अच ऊँटगोळ मा टु ईळदोदुर.

\VS{65}आग आक तान दास से केळदुर, “जो मंळसा मैदान मा नाम दी बरेत्यान, आव याव हुन?”

\par }{\PP दास अंदुन, “आव रा नान स्वामी हुन.” आग रिबका सेरग्या हुडुकु तान बाय मा ईटदुर.


\par }{\PP \VS{66}दास इसहाक से तान सांगुळ आग्द घटना अन वर्णन माळदुन.

\VS{67}आग इसहाक रिबका अक तान मोय सारा अन ड्यारा दा तंदुन, अदिक आकिन से मदा माळकु आकिन से प्यार माळदुन. ई प्रकार इसहाक उक मोय इन मृत्यु उन बाद्दा शांती प्राप्त आत.




\par }\Chap{25}{\SH अब्राहम उन अन्य वंशज
\par }
{\R (१ इतिहास 1:32,33)

\par }{\PP \VerseOne{1}आग अब्राहम मात्त ऊंद आर्त से मदा माळदुन यार्द हेसुर कतूरा ईरोद.

\VS{2}आकिन से जिम्रान, योक्षान, मदना, मिद्यान, यिशबाक, अदिक शूह पैदा आदुर.

\VS{3}योक्षान देल शबा अदिक ददान पैदा आदुर; अदिक ददान उन वंश दा अश्‍शूरी, लतूशी, अदिक लुम्‍मी लॉकुर आदुर.

\VS{4}मिद्यान उन पार एपा, एपेर, हनोक, अबीदा, अदिक एल्‍दा आदुर, ईंदुर सप्‍पा कतूरा अन चिकोर आदुर.


\par }{\PP \VS{5}इसहाक उक रा अब्राहम तान सप्‍पा येनारा कोट्‍टुन.

\VS{6}लेकीन तान रखैल उन चिकोरी, थ्‍वाळा थ्‍वाळा कोटकु तान जीत्‍ता जीवन दा तान पार इसहाक उन हात्‍ती टु पूर्व दिशा दा कळु कोंडुन.


\par }{\SH अब्राहम उन मृत्‍यु
\par }
{\PP \VS{7}अब्राहम उन पुरा ऊमर ऊंद सौ पचहत्तर वर्ष इन आत.

\VS{8}अब्राहम उन दीर्घायु आगा कारण मतलब पुरा हाळाबाट अवस्‍था दा जीव बीटोत; अदिक आव तान लॉकुर दा होगकु सीकेदुन.

\VS{9}आऊन पार इसहाक अदिक इश्‍माएल, हित्ती सोहर उन पार एप्रोन इन मम्रे अन्द पूर्व दिशा अन्द जागा दा, जो मकपेला अन गुफा ईरोद, अल आऊक मुण्‍ण कोट्‍टुर;

\VS{10}मतलब जो जागा अब्राहम हित्‍तीगोळ हाती टु कोंडीदुन; अल्‍या अब्राहम, अदिक आऊन हिंग्‍स सारा, येढ्‍ढु मुंदरी मुण्‍ण कोटकु आत.\XREF{✡}{{\XO 25:10 }{\XO{25:10
}}{\XT{उत्पत्ति 23:16}}}

\VS{11}अब्राहम उन सोत्‍तुर बाद्‍दा, परमेश्वर आऊन पार इसहाक उक आशीष कोट्‍टुन, जो आ समय लहैरोई हेसुर इन भाँय इन हात्ती ईरतोगोन.


\par }{\SH इश्‍माएल उन वंशावली
\par }
{\R (१ इतिहास 1:28-31)

\par }{\PP \VS{12}अब्राहम उन पार इश्‍माएल जो सारा अन मिस्त्री दासी हाजिरा देल पैदा आगीदुन, आऊन ईद वंशावली आद.

\VS{13}इश्‍माएल उन चिकोर्द हेसुर अदिक वंशावली ईद हुन: मतलब इश्‍माएल उन धोळ पार नबायोत, बाक केदार, अदबएल, मिबसाम,

\VS{14}मिश्‍मा, दूमा, मस्सा,

\VS{15}हदद, तेमा, यतूर, नापीश, अदिक केदमा.

\VS{16}इश्‍माएल उन चिकोर ईंदुरा आदुर, अदिक ईंदुरवा हेसुर इन अनुसार ईंदुर ऊरानव, अदिक छावनीगोळ हेसुर भी बीद्‍दव; अदिक ईंदुर अच हन्‍नेळ मुंदुर तान तान कुल इन प्रधान आदुर.

\VS{17}इश्‍माएल उन पुरा ऊमर ऊंद सौ सैंतीस वर्ष इन आत; आग आव सोतोदुन, अदिक तान सोतकु पुर्वजगोळ दा होगकु सीकेदुन.

\VS{18}अदिक आऊन वंश हवीला से शूर ताका, जो मिस्त्र द्याश इन पूर्व अश्शूर इन हादी मा आद, बसुसेदुर; अदिक आदुर्द भाग आदुर्द सप्‍पा वार्टुर न्याड्या दा बिदकु आद.


\par }{\SH याकूब अदिक एसाव उन जनम
\par }
{\PP \VS{19}अब्राहम उन पार इसहाक उन वंशावली ईद हुन; अब्राहम से इसहाक पैदा आदुन;

\VS{20}अदिक इसहाक चालीस वर्ष इनव आगकु रिबका अक, जो पद्‍दनराम इन वासी, अरामी बतूएल इन पोर, अदिक अरामी वंशीय लाबान इन आकतींग ईरोर, मदा माळदुन.

\VS{21}इसहाक उन हिंग्‍स रा बाँझ ईरोर इदुरसाटी आव तान हिंग्‍स उन दी टु यहोवा से विनती माळदुन; अदिक आऊन विनती केळदुन, ई प्रकार आऊन हिंग्‍स रिबका गर्भवती ईत्‍तुर.

\VS{22}चिकोर आकिन गर्भ दा आबुर दाबुर इक धक्‍का कोळतेला ईरतोगोर. आग रिबका अंदुर, “ईद येन आगेत्‍याद नान सांगुळ?” अदिक आक यहोवा से केळली होदुर.


\par }{\PP \VS{23}यहोवा आकिन से अंदुन,

\par }{\Q “नीन गर्भ दा येढ्‍ढ जातीगोळ आव,

\par }{\Q आंदुर दा टु येढ्‍ढ समूह अन लॉकुर होटकु अलग आदार;

\par }{\Q ऊंद समूह अन लॉकुर दुसरा से येक्‍कुल ताकतवर आदार,

\par }{\Q अदिक धोड्‍डेव श्‍याण्णेव उन स्यावा माळ्‍यान.”\XREF{✡}{{\XO 25:23 }{\XO{25:23
}}{\XT{रोमियों 9:12}}}


\par }{\PP \VS{24}याग आकिन दुख इन समय बत्‍त, रा आकिन गर्भ दा जुळवा चिकोर ईरोर.

\VS{25}जो पयला पार आदुन आव क्याचांद ईरोन, अदिक आऊन पुरा शरीर चुट्‍टगोळ देल तुमकु ईरोद; ईद कारण आऊन हेसुर एसाव ईटकु आत.

\VS{26}ईदुर बाद्‍दा आऊन वार्ट उन जनम आत, जो तान कय देल तान वार्ट एसाव उन काल हुडुकु ईरोन; आग आऊन हेसुर याकूब\FTNT{*}{{\FR 25:26 }{\FR{25:26
}}{\FT{अळंगा हाकावाळा या कपट देल दुसरा अक सरकुसावाळा
}}} ईटकु आत. याग रिबका आऊक जनम कोट्‍टुर आग इसहाक साठ वर्ष इन ईरोन.


\par }{\SH एसाव उन द्वारा धोळ वार्ट उन अधिकार मारोद
\par }
{\PP \VS{27}बाक आ चिकोर धोड्‍डेर आगली कुरतुर अदिक एसाव रा वनवासी आगकु चालाक शिकार आळावाळा आगेदुन, लेकीन याकूब सीधा मंळसा ईरोन, अदिक ड्‍यारागोळ दा ईरतोगोन.

\VS{28}एसाव इसहाक उन प्यारा ईरोन यतिकी इसहाक उक मांस हापाळ वळ्‍लीद हततोगोद, लेकीन याकूब रिबका अन प्यारा ईरोन.


\par }{\PP \VS{29}ऊंद घन याग याकूब कम बेक्‍की दा येनारा बेईसोन, आग एसाव आळी टु बंदुन अदिक आव हापाळ हस्‍तकु ईरोन.

\VS{30}आव याकूब से अंदुन, “नानी हापाळ हसू हत्‍याद; नी जो बेईसीत्‍या, जल्‍दी माळकु अदुर दा टु नानी येनारा तीनली कोळ.” ईदा कारण आद कि आऊक एदोम भी अनकु आग्‍याद.


\par }{\PP \VS{31}लेकीन याकूब आऊन से अंदुन, “पयले नी तान धोळ आगोद अधिकार नानी कोळ.”


\par }{\PP \VS{32}एसाव अंदुन, “नोळ, हसु देल नान जीव होळेत्‍याद; धोळ आगोद अधिकार देल नानी येन फायदा आद?”


\par }{\PP \VS{33}लेकीन याकूब अंदुन, “रा पयले नी नान से कसम ताकोम.”

\par }{\PP आग एसाव कसम तीनकु तान धोळ आगोद अधिकार याकूब उन कय दा मार कोंडुन.\XREF{✡}{{\XO 25:33 }{\XO{25:33
}}{\XT{इब्रानिगोळ 12:16}}}

\VS{34}आग याकूब एसाव उक येनारा रोट्‍टी अदिक बेईस्‍द मसूर इन ताग्गा कोट्‍टुन. एसाव तिंदुन कुळदुन, अदिक येदकु होटोदुन. ई प्रकार एसाव तान धोळ आगोद अधिकार इक तुच्‍छ सम्‍सदुन.




\par }\Chap{26}{\SH इसहाक उन गरार दा ईरोद
\par }
{\PP \VerseOne{1}आ द्‍याश दा अकाल बीत्‍त. हिंग अच अकाल अब्राहम उन समय दा भी बिद्दीत अदिक इसहाक गरार दा पलिश्तीगोळ राजा अबीमेलेक उन हाती होदुन.

\VS{2}यहोवा इसहाक उक दर्शन कोटकु अंदुन, “मिस्त्र द्‍याश इक होगबाळ; लेकीन आ द्‍याश दा ईर, येल ना हेळाईन.

\VS{3}येनारा समय साटी ई द्‍याश दा ईर, अदिक ना नीन सांगुळ ईराईन अदिक नीनी आशीष कोळाईन. ना ईद द्‍याश नीनी अदिक नीन वंश इक कोळाईन अदिक नीन आप्‍प अब्राहम से माळ्‍द तान वादा अक पुरा माळाईन,\XREF{✡}{{\XO 26:3 }{\XO{26:3
}}{\XT{उत्पत्ति 22:16-18}}}

\VS{4}ना नीन वंश इक आकाश इन तारागन इन घाई माळाईन; अदिक ना नीन वंश इक ईद सप्‍पा द्‍याश कोळाईन, अदिक पृथ्‍वी इन सप्‍पा जातीगोळ नीन वंश इन कारण तानीक धन्‍य मानसीत.

\VS{5}यतिकी अब्राहम नान केळदुन, अदिक जो ना आऊक सौप्‍सदिन अदरी अदिक नान आग्‍यागोळ, विधिगोळ अदिक व्यवस्था अन पालन माळदुन.”


\par }{\PP \VS{6}इदुरसाटी इसहाक गरार नगर दा ईतोदुन.

\VS{7}याग आ जागा नोर लॉकुर आऊन हिंग्‍स उन बारा दा केळदुर, आग आव अंदुन, “आक नान आकतींग हुळ,” यतिकी आव ईद अनोर से अंजोन, “आक नान हिंग्‍स हुळ.” आव सोचोन, “ई जागा दाकळोर लॉकुर रिबका अन कारण शायद नानी कोंद बुट्‍टार, यतिकी आक सुंदर आर.”\XREF{✡}{{\XO 26:7 }{\XO{26:7
}}{\XT{उत्पत्ति 12–13; 20:2}}}

\VS{8}याग आऊक अल ईरतेला हापाळ दिनगोळ आदव, आग ऊंद दिन पलिश्तीगोळ राजा अबीमेलेक खिळकी दा टु येन नोळदुन कि इसहाक तान हिंग्‍स रिबका अन सांगुळ प्यार माळेत्‍यान.

\VS{9}आग अबीमेलेक इसहाक उक कारसुसकु अंदुन, “आक रा सही दा नीन हिंग्‍स हुळ; बाक नी आकी यती तान आकतींग अंद?”

\par }{\PP इसहाक उत्‍तर कोट्‍टुन, “ना सोचीदिन, कि हिंग आगबाळुल कि आकिन कारण नान सायोद आगुल.”


\par }{\PP \VS{10}अबीमेलेक अंदुन, “नी नाम से ईद येन माळ्‍द? हिंग रा प्रजा दा टु यावारा नीन हिंग्‍स उन सांगुळ सही दा कुकर्म माळ सकतान, अदिक नी नामी पाप दा फसुसाईद.”

\VS{11}इदुरसाटी अबीमेलेक तान पुरा प्रजा अक आग्‍या कोट्‍टुन, “जो यावारा आ मंळसा अक या आ आर्त इक मुट्‍यान, आव सही दा कोंदसुसकु आदान.”


\par }{\PP \VS{12}इसहाक आ द्‍याश दा खेती माळदुन अदिक आऊक अदा वर्षी सौ गुणा फसल सिक्‍त, यतिकी यहोवा आऊक आशीष कोट्‍टुन.

\VS{13}आव धनवान आगेदुन; आऊन धन वाळुसतेला ईत्‍त अदिक आव हापाळ धनवान आगेदुन.

\VS{14}आऊन हाती ईस मर्र-म्यांडा, जनावर अदिक सेवक आगेदुर कि पलिश्तीगोळ आऊन से होतली कुरतुर.

\VS{15}इदुरसाटी आ सप्‍पा भायगोळी, जो आऊन आप्‍प अब्राहम उन सेवकगोळ आऊन आप्‍प उन समय अगळीदुर, पलिश्तीगोळ मुण्‍ण देल मुचकु बंद माळ बुट्‍टुर.

\VS{16}आग अबीमेलेक इसहाक से अंदुन, “नी नाम हाती टु दुर होटोग, यतिकी नी नाम से हापाळ येक्‍कुल धनवान आगेग्‍या.”


\par }{\PP \VS{17}इदुरसाटी इसहाक अल टु होटोदुन अदिक गरार घाटी दा ड्‍यारा नीदरूस्‍कु अल ईरली कुरतुन.

\VS{18}इसहाक आ भायगोळी मात अगळुसदुन, जो आऊन आप्‍प उन समय दा अगुळकु आगीदव, अदिक अवरी पलिश्तीगोळ अब्राहम उन सोत्‍तुर बाद्‍दा मुच्‍च कोंडीदुर, अदिक आव आ भायगोळ्‍द अवा हेसुर ईटदुन जो आऊन आप्‍प ईटीदुन.


\par }{\PP \VS{19}इसहाक उन सेवकगोळी घाटी दा अगळा वती अल ऊंद सय नीर इन झरना सीक्‍त.

\VS{20}ईदुर मा गरार इन चरवाहागोळ इसहाक उन चरवाहागोळ सांगुळ झगळा माळदुर अदिक अंदुर, “ईद नीर नाम्‍द हुन!” इदुरसाटी इसहाक आ भाय इन हेसुर ऐसेक ईटदुन, यतिकी आंदुर आऊन से झगळा माळदुर.


\par }{\PP \VS{21}आग आंदुर दुसरा भाय अगुळदुर, लेकीन आंदुर अदुर मा भी झगळा माळदुर; इदुरसाटी इसहाक आ भाय इन हेसुर सितनाह\FTNT{*}{{\FR 26:21 }{\FR{26:21
}}{\FT{दुश्मनी अन भाय}}} ईटदुन.

\VS{22}आग आव अल टु होटोदुन अदिक ऊंद अदिक भाय अगुळदुर, अदिक ईदुर मा याऊ झगळा माळीदिल. इसहाक ईद अनकु आ भाय इन हेसुर रहोबोत\FTNT{†}{{\FR 26:22 }{\FR{26:22
}}{\FT{चौळा जागा}}} ईटदुन, “ईग यहोवा नामी हापाळ नीर कोटान, अदिक नाव ई द्‍याश दा उन्‍नती माळेव.”


\par }{\PP \VS{23}अल टु इसहाक बेर्शेबा अक होदुन.

\VS{24}अदा ईळ्लकी यहोवा आऊक दर्शन कोटकु अंदुन, “ना नीम आप्‍प अब्राहम उन परमेश्वर हुईन. अंजबाळ, यतिकी नान नीन सांगुळ आईन; ना नीनी तान सेवक अब्राहम उन कारण आशीष कोळाईन अदिक नीन वंश इक वाळुसाईन.”

\VS{25}आग इसहाक अल ऊंद वेदी माळदुन अदिक यहोवा अन आराधना माळदुन. अल आव तान ड्‍यारा नीदरूसदुन अदिक अल आऊन सेवकगोळ ऊंद भाय अगुळदुर.


\par }{\SH इसहाक अदिक अबीमेलेक उन न्याड्या समझौता
\par }
{\PP \VS{26}आग अबीमेलेक तान सलाहकार अहुज्‍जत, अदिक तान सेनापती पीकोल उक सांगुळ हुडुकु, गरार नगर टु आऊन हाती होदुन.\XREF{✡}{{\XO 26:26 }{\XO{26:26
}}{\XT{उत्पत्ति 21:22}}}

\VS{27}इसहाक आंदुर से अंदुन, “नीव नान से दुश्मनी माळकु तान हाती टु तेगु बुटीदिर, ईग नान हाती यती बंदीर?”


\par }{\PP \VS{28}आंदुर अंदुर, “नाव साफ-साफ नोळदेव कि यहोवा नीन सांगुळ आन; इदुरसाटी नाव अंदेव, ‘नीन अदिक नाम बीच दा कसम इन वादा ईर पायजे.’ इदुरसाटी नाव नीन से ऊंद वादा माळोद चाहसतेव.

\VS{29}कि ह्‍यांग नाव नीनी मुठीदिल, बल्‍की नीन सांगुळ सिर्फ भलाई माळेव, अदिक नीनी कुशल क्षेम देल सार माळदुन, अदुर अनुसार नी भी नाम से यातोदु बुराई माळतीदील. अदिक नी प्रभु उन आशीष सिक्त मंळसा हुय.”

\VS{30}आग इसहाक आंदुर साटी ऊंद भोज इन आयोजन माळदुन, अदिक आंदुर तिंदुर अदिक कुळदुर.

\VS{31}दुसरा दिशी एकदम व्हातर्‍या येदकु आबुर दाबुर सांगुळ कसम ताकोंडुर. आग इसहाक आंदुर सार माळदुन, अदिक आंदुर शांती देल आ जागा टु होटोदुर.


\par }{\PP \VS{32}आ दिशी इसहाक उन सेवकगोळ बंदकु आऊक आ अगुळकु भाय इन बारा दा हेळदुन, यदरी आंदुर अगळीदुर, आंदुर अंदीदुर, “नामी नीर सिकेग्‍याद!”

\VS{33}इसहाक आ भाय इन हेसुर शिबा\FTNT{‡}{{\FR 26:33 }{\FR{26:33
}}{\FT{किर्‍या}}} ईटदुन, अदिक ईंद ताका आ नगर इन हेसुर बेर्शेबा\FTNT{§}{{\FR 26:33 }{\FR{26:33
}}{\FT{कसम इन भाय}}} आद.


\par }{\SH एसाव इन विदेशी हिंग्स उर
\par }
{\PP \VS{34}याग एसाव चालीस वर्ष इन आदुन, आग आव हित्ती बेरी अन पोर यहूदीत, अदिक हित्‍ती एलोन उन पोर बासमत इक हिंग्‍स माळदुन;

\VS{35}अदिक ई आर्तेर इन कारण इसहाक अदिक रिबका अन मन इक दुख आत.




\par }\Chap{27}{\SH इसहाक उन याकूब उक आशीर्वाद कोळोद
\par }
{\PP \VerseOne{1}याग इसहाक बाट्‍ट आगेदुन, अदिक आऊन कण्‍णगोळ हिंग कमजोर आगेदव कि आव नोळ ईला सकोन, आग आव तान धोड्‍डेव पार एसाव उक कारदुन अदिक अंदुन, “हे नान पारा.”

\par }{\PP आव अंदुन, “येन आग्‍या आद नान आप्‍पा?”


\par }{\PP \VS{2}इसहाक अंदुन, “ना रा हाळाबाट्‍ट आगेगीन अदिक जानसालीन कि याग सायाईन.

\VS{3}इदुरसाटी ईग नी तान तरकस अदिक धनुष हुडु अदिक आळी दा होग अदिक नान साटी यातोदारा आळी दाकळोद जनावर शिकार माळकु तर.

\VS{4}अदिक नान पसंद इन अनुसार सवाद भोजन माळकु नान हाती तनकु कोळेत, कि अदरी तीनकु सायोर से पयले नीनी जी तुमकु आशीर्वाद कोळाईन.”


\par }{\PP \VS{5}याग इसहाक तान पार एसाव से मातगोळ हेळोन, आग रिबका आंदुर मातगोळ केळोर. याग एसाव आळी दा शिकार माळोर साटी होटोदुन,

\VS{6}आग रिबका तान पार याकूब से अंदुर, “नोळ, ना नीन आप्‍प उक नीन वार्ट एसाव से ईद अनतेला केळीन,

\VS{7}‘शिकार माळकु नान साटी सवाद भोजन माळकु तर कि ना अदरी तीनाईन अदिक तान सायोर से पयले यहोवा अन मुंद आशीष कोळाईन.’

\VS{8}इदुरसाटी ईग, हे नान पारा, नांद केळ, अदिक ईद आग्‍या मान्‍स,

\VS{9}कि मर्रगोळ हाती होगकु मर्रगोळोव येढ्‍ढ वळ्‍लेव वळ्‍लेव पाड्डा तर; अदिक ना नीन आप्‍प उन साटी आऊन पसंद इन अनुसार सवाद भोजन माळकु कोळाईन.

\VS{10}आग नी अदरी तान आप्‍प उन हाती ओयत, कि आव अदरी तीनकु सायोर से पयले नीनी आशीर्वाद कोळुल.”


\par }{\PP \VS{11}याकूब तान मोय रिबका से अंदुन, “केळ, नान वार्ट एसाव उन मय मा पुरा चुट्‍टी आव लेकीन नान मय मा हैलेच.

\VS{12}अगर नान आप्‍प नानी अजमुस्यान रा, ना तान आप्‍प उन नजर दा ख्‍वाटा बीळाईन; अदिक आशीष इन बदला दा श्राप अच कमुसाईन.”


\par }{\PP \VS{13}आऊन मोय आऊन से अंदुर, “हे नान पारा, श्राप नीन मा ईला नान मा बिळुल, नी सिर्फ नांद केळ, अदिक होगकु अव पाड्‍डागोळ नान हाती तर.”

\VS{14}आग याकूब होगकु आ पाड्‍डागोळी तान मोय इन हाती तंदुन, अदिक मोय आऊन पसंद इन अनुसार सवाद भोजन माळकु कोट्‍टुर.

\VS{15}आग रिबका तान पयला पार एसाव उन सुंदर कपळा, जो आकिन मान्‍या ईरव, तान स्याण पार याकूब उक हाकसुस बुट्‍टुर.

\VS{16}आक मर्र इन पाड्डा अन तोगुल देल आऊन कयगोळ्द हिस्‍सा अदिक कुतक्‍या अक भी ढाक्‍स कोंडुर.

\VS{17}आग आक तान कास्‍द सवाद मांस इक अदिक रोट्‍टीगोळी हुडुकु याकूब उक कोट्‍टुर.


\par }{\PP \VS{18}तान आप्‍प उन हाती होगकु याकूब अंदुन, “आप्‍पा.”

\par }{\PP इसहाक उत्‍तर कोट्‍टुन, “येन पारा, याव हुय नी?”


\par }{\PP \VS{19}याकूब तान आप्‍प उक उत्‍तर कोट्‍टुन, “ना नीन धोड्‍डेव पार एसाव हुईन. ना अद सप्‍पा माळदीन, ह्‍यांग नी अंदीद. कृपया कुर अदिक नांद शिकार माळ्‍द भोजन माळ अदिक नानी तान आशीष कोळ.”


\par }{\PP \VS{20}इसहाक तान पार से अंदुन, “हे नान पारा, येन कारण आद कि शिकार नीनी ईट जल्‍दी सीकेत?”

\par }{\PP आव उत्‍तर कोट्‍टुन, “नीन परमेश्वर यहोवा अदरी नान मुंद माळ बुट्‍टुन.”


\par }{\PP \VS{21}बाक इसहाक याकूब से अंदुन, “हे नान पारा, हाती बर, ना नीनी ताळुकु नोळतीन, कि नी सही दा नान पार एसाव हुय या ईला.”

\VS{22}आग याकूब तान आप्‍प इसहाक उन हाती होदुन, अदिक आव आऊक ताळुकु अंदुन, “आवाज रा याकूब घाई आद लेकीन कय एसाव उन घाई आव.”

\VS{23}इसहाक आऊक अरतीदिल, यतिकी आऊन कय मा हांगा चुट्‍टी ईरव ह्‍यांग एसाव उन ईरव. इदुरसाटी इसहाक याकूब उक आशीष कोट्‍टुन.

\VS{24}इसहाक केळदुन, “येन नी सहीदा नान पार एसाव हुय?”

\par }{\PP याकूब उत्‍तर कोट्‍टुन, “हव.”


\par }{\PP \VS{25}आग इसहाक अंदुन, “हे नान पारा, तान शिकार देल बेईस्‍द येनारा भोजन नान साटी तीनली तर, ताकी ना नीनी तान आशीष कोळाईन.” आग आव अदरी आऊन हात्ती तंदुन, अदिक आव तिंदुन; अदिक आव आऊन हात्ती अंगुर इन रास्सा भी तंदुन, अदिक आव कुळदुन.

\VS{26}आग आऊन आप्‍प इसहाक आऊन से अंदुन, “हे नान पारा, ईल बर अदिक नानी चुम्‍स.”

\VS{27}इदुरसाटी याकूब आऊन हाती होदुन अदिक आऊक चुम्सदुन, याग इसहाक उक आऊन कपळा दा टु एसाव उन सुंगध बत्‍त, इदुरसाटी आव आऊक आशीष कोळतेला अंदुन, “नान पार उन खुशबू परमेश्वर यहोवा अन आशीष देल मैदान दा फैलुसीग्‍याद.

\VS{28}परमेश्वर नीनी आकाश टु ओद, अदिक जमीन इन वळ्‍लीद से वळ्‍लीद फसल, अदिक हापाळ सा अनाज अदिक व्‍हाशोद अंगुर इन रास्‍सा कोळुल;

\VS{29}सप्‍पा राज्‍य अन लॉकुर नींद स्यावा माळुल, जाती जाती इन लॉकुर नींद मुंद झुकसुल, नी तान वार्टुर्द स्वामी आगुल, अदिक नीन मोय इन चिकोर नीनी नमस्‍कार माळुल. जो नीनी श्राप कोळतान आव खुद अच श्रापीत आगुल, अदिक जो नीनी आशीर्वाद कोट्‍टान आऊक आशीष सिकुल.”\XREF{✡}{{\XO 27:29 }{\XO{27:29
}}{\XT{उत्पत्ति 12:3}}}


\par }{\SH आशीर्वाद इन साटी एसाव उन निवेदन
\par }
{\PP \VS{30}याग इसहाक याकूब उक आशीष कोट्‍ट बुट्‍टुन आग आऊन वार्ट एसाव शिकार माळकु मान्‍या बंदुन.

\VS{31}आव जल्‍दी सवाद भोजन तैयार माळदुन अदिक तान आप्‍प से अंदुन “आप्‍पा, येळ अदिक सवाद भोजन तीनकु नानी आशीष कोळ.”


\par }{\PP \VS{32}आऊन आप्‍प इसहाक आऊन से केळदुन, “याव हुय नी?”

\par }{\PP आव अंदुन, “ना नीन धोड्‍डेव पार एसाव हुईन.”


\par }{\PP \VS{33}ईद केळकु इसहाक नळ्‍गतेला अंदुन, “रा आव याव ईरोन, जो नान साटी भोजन तंदीदुन? अदिक ना आऊक आशीष भी कोट्‍टीन, ईग आव आशीषित अच ईत्‍तान!”


\par }{\PP \VS{34}तान आप्‍प उन ईद मात केळकु एसाव हापाळ वर्लली कुरतुन अदिक आव तान आप्‍प से अंदुन, “हे नान आप्‍पा, नानी भी आशीष कोळ!”


\par }{\PP \VS{35}इसहाक अंदुन, “नीन वार्ट ध्‍वाका कोट्‍टुन अदिक आशीष ताकोम कोंडुन.”


\par }{\PP \VS{36}एसाव अंदुन, “अदुर साटी याकूब हेसुर सही हैलेच, येढ्‍ढ घन आव नान सांगुळ गलत माळदुन: पयले आव नान धोड्‍डेव आगोद अधिकार ताकोम कोंडुन अदिक ईग नान आशीष भी कदू कोंडुन!” आग एसाव तान आप्‍प से केळदुन, “येन नी नान साटी ऊंद भी आशीष मीक्‍सकु ईटीदिल?”


\par }{\PP \VS{37}इसहाक एसाव से अंदुन, “ना रा आऊक नीन स्वामी माळ कोंडीन. अदिक सप्‍पा संबंधीगोळी आऊन सेवक माळकु आऊक सौप्स कोंडीन अदिक आऊक अनाज अदिक व्‍हाशेव अंगुर इन रास्सा देल तुमकु ईरोद आशीष कोट्‍टीन, ईग नान पारा, नीन साटी ना येन माळाईन?”


\par }{\PP \VS{38}एसाव तान आप्‍प से केळदुन, “हे नान आप्‍पा, येन नीन हाती नान साटी ऊंद भी आशीष हैलेच? अदिक वर्लतेला अनली कुरतुन कि हे नान आप्‍पा नानी भी आशीष कोळ!”\XREF{✡}{{\XO 27:38 }{\XO{27:38
}}{\XT{इब्रानिगोळ 12:17}}}


\par }{\PP \VS{39}आग इसहाक अंदुन,

\par }{\Q “नीन मान्‍ना वळ्‍लीद ऊपज वाळा जागा टु दूर ईरूल

\par }{\Q अदिक अदुर मा आकाश टु ओद बिळबाळुल.


\par }{\Q \VS{40}नी तान तलवार इन ताकत देल जीत्‍ता ईत्‍या.

\par }{\Q नी तान वार्टुन स्यावा माळ्‍या;

\par }{\Q लेकीन हा, लेकीन नी आजादी इन साटी लळुस्‍या,

\par }{\Q अदिक नी तान म्‍याकुच बीत्‍त आऊन प्रतिबन्‍ध इक मुरूकु भीट्‍या.”\XREF{✡}{{\XO 27:40 }{\XO{27:40
}}{\XT{उत्पत्ति 36:8; २ राजा 8:20}}}


\par }{\PP \VS{41}एसाव तान वार्ट याकूब से तान आप्प उन कोळ्द आशीष इन कारण सिट्‍ट माळली कुरतुन अदिक मन दा हिंग सोचली हतदुन कि “आप्‍प उन सोत्‍तुर बाद्‍दा आऊन हत्‍या माळ कोमाईन.”


\par }{\PP \VS{42}याग रिबका अक तान धोड्‍डेव पार उन सिट्‍ट कांळ्सली कुर्त आग याकूब उक कारसुसकु आऊन से अंदुर, “नीन वार्ट एसाव उन मन दा नीन साटी हापाळ सिट्‍ट आद. केळ, नीन वार्ट एसाव नीनी कोन्‍नोद विचार माळेत्‍यान.

\VS{43}इदुरसाटी नी ईल टु ओळकु नान वार्ट लाबान उन मान्‍या हारान नगर होटोग.

\VS{44}अल होगकु येनारा समय ईर, यागास ताका नीन वार्ट उन सिट्‍ट खतम आगेगाल.

\VS{45}यागास ताका नीन वार्ट उन सिट्‍ट खतम आदीत, अदिक आव मारतोदान कि नी आऊन सांगुळ येन माळ्‍द, आग ना नीनी अल टु कारू कोमाईन.” हिंग येती आगुल कि उंद अच दिन दा नान इक येढ्ढु पारगोळ से वंचित आगोद बिळुल.


\par }{\SH याकूब उन लाबान उन हात्ती होगोद
\par }
{\PP \VS{46}ऊंद दिशी रिबका इसहाक से केळदुर, “हित्‍ती इन ई पोरगोळ नान जीवन दुखी माळ बुट्‍टार. अगर याकूब भी हेथ इन पोरगोळ दा टु यारीकारा, तान हिंग्‍स माळ कोंडान रा नान साटी जीऊसोद अदिक भी मुश्‍किल आगेदीत?” इदुरसाटी याकूब उक आऊन मामा लाबान उन मान्‍या कळु कोम.




\par }\Chap{28}{\PP \VerseOne{1}इदुरसाटी इसहाक याकूब उक आशीष कोट्‍टुन अदिक अंदुन: “कि कनानी पोरगोळ से मदा माळबाळेत.

\VS{2}लेकीन पद्‍दनराम\FTNT{*}{{\FR 28:2 }{\FR{28:2
}}{\FT{मिसापोटामिया}}} दा तान आजा बतूएल उन मान्‍या होगकु अल तान मामा लाबान उन ऊंद पोर इक हिंग्स माळ कोमेत.

\VS{3}सर्वशक्तिमान परमेश्वर नीनी आशीष कोळुल, अदिक फलवंत माळकु नीनी वाळुसुल, अदिक नी राज्‍य राज्‍य अन मंडली इन मूल आगुल.

\VS{4}परमेश्वर नीनी अद आशीष कोळुल जो अब्राहम उक कोटीदुन, नीनी अदिक नीन वंश इक, आ द्‍याश इक अधिकारी माळुल.”\XREF{✡}{{\XO 28:4 }{\XO{28:4
}}{\XT{उत्पत्ति 17:4-8}}}

\VS{5}ई सप्‍पा आशीषित वचन इन सांगुळ इसहाक याकूब उक सार माळदुन. याकूब तान अदिक एसाव इन मोय रिबका अन वार्ट अरामीवासी लाबान इन मान्‍या होटोदुन, जो पद्‍दनराम इन बतूएल अन चिकोर ईरोर.


\par }{\SH एसाव उन दूसरा मदा
\par }
{\PP \VS{6}एसाव उक मालूम आगेगीत कि इसहाक याकूब उक आशीष कोटकु पद्‍दनराम क्षेत्र दा कळुदुन ताकी आव तान साटी हिंग्‍स नीवळुसुल, अदिक आदेश भी कोट्‍टुन कि आव कनानी आर्त इन से मदा माळबाळुल,

\VS{7}अदिक याकूब तान आप्‍प अदिक मोय इन मात इक मान्सतेला पद्‍दनराम दा होटोदुन.

\VS{8}आग एसाव उक ईद समझ दा होट्‍ट बत्‍त, कि आऊन आप्‍प इसहाक कनान द्‍याश इन पोरगोळ पसंद हैलेच.

\VS{9}इदुरसाटी एसाव तान हिंग्‍स उन अलावा अब्राहम उन पार इश्‍माएल इन पोर माहालाथ से, जो नबायोत इन आकतींग ईरोर, मदा माळ कोंडुन.


\par }{\SH बेतेल दा याकूब उन कांन्‍सा
\par }
{\PP \VS{10}याकूब बेर्शेबा से होटकु हारान इन दी होदुन.

\VS{11}अदिक आव ऊंद जागा दा पोहचुस्कु ईळ्‍ल्‍क अल्‍या कढोद विचार माळदुन, यतिकी सुर्य मुळकेगीत; इदुरसाटी आव आ जागा अन कल्‍लगोळ दा टु ऊंद कल्‍ल हुडुकु तान ऊसा माळकु ईटदुन, अदिक अदा जागा दा मींगेदुन.

\VS{12}आग आव कांन्‍सा दा येन नोळदुन, कि ऊंद सीळी पृथ्‍वी मा नीदुरकु आद, अदिक अदुर स्‍यांडा स्‍वर्ग ताका पोहचुस्कु आद; अदिक परमेश्वर उन दूतगोळ अदुर मा येरतार अदिक ईळुतार.\XREF{✡}{{\XO 28:12 }{\XO{28:12
}}{\XT{यूहन्ना 1:51}}}

\VS{13}अदिक यहोवा अदुर म्‍याकुच निदुरकु अनतान, “ना यहोवा, नीन आजा अब्राहम उन परमेश्वर, अदिक इसहाक उन भी परमेश्वर हुईन; या जागा मा नी मिंगकु आय, अदरी ना नीनी अदिक नीन वंश इक कोळाईन.\XREF{✡}{{\XO 28:13 }{\XO{28:13
}}{\XT{उत्पत्ति 13; 14; 15}}}

\VS{14}अदिक नीन वंश जमीन इन धूळा अन खाळा अन घाई हापाळ आदीत, अदिक पश्‍चिम, पूर्व, उत्‍तर, दक्षिण, नाकु दी फैलुसतेला होदीत: अदिक नीन अदिक नीन वंश इन द्वारा पृथ्‍वी इन सप्‍पा कुल आशीष ताकोंडार.\XREF{✡}{{\XO 28:14 }{\XO{28:14
}}{\XT{उत्पत्ति 12:3; 22:18}}}

\VS{15}अदिक केळ, ना नीन सांगुळ ईराईन, अदिक नी येल्‍यारा भी होगत्‍या अल नीन रक्षा माळाईन, अदिक नीनी ई द्‍याश दा वापस ताराईन: ना तान अंदुर इक पुरा माळ कोमालीन आगासताका नीनी बिळतीदील.”


\par }{\PP \VS{16}आग याकूब येद्‍दुन, अदिक अनली कुरतुन, “सही दा ई जागा दा यहोवा आन; अदिक ना ई मात इक ईला जानसीन.”

\VS{17}अदिक अंजकु आव अंदुन, “ईद जागा येन ईद भयानक आद! ईद रा परमेश्वर उन भवन उक बीळ अदिक येनु आगसकाल; बल्‍की ईद स्‍वर्ग इन फाटक अच आगीदाद.”


\par }{\PP \VS{18}व्‍हातर्याका याकूब येद्‍दुन, अदिक तान ऊसा अन कल्‍ल हुडुकु अदुर्द खंबा नीदरूसदुन, अदिक आव अदुर ताल्‍ला मा याण्‍णा हाक्‍क कोंडुन.

\VS{19}अदिक आव आ जागा अन हेसुर बेतेल\FTNT{†}{{\FR 28:19 }{\FR{28:19
}}{\FT{परमेश्वर उन भवन}}} ईटदुन; लेकीन आ नगर इन हेसुर पयले लूज ईरोद.

\VS{20}याकूब ईद मन्नत ताकोंडुन, “अगर परमेश्वर नान सांगुळ ईतकु ई यात्रा दा नान रक्षा माळुल, अदिक नानी तीनोर साटी रोट्‍टी, अदिक हाक्‍कोर साटी कपळा कोळुल,

\VS{21}अदिक नानी नान आप्‍प उन मान्‍ना ताका सुरक्षित पोहचुस्‍यान, यहोवा अच नान परमेश्वर आदान.

\VS{22}ईद कल्‍ल, यदरी ना खंबा माळकु निदरूसीन, परमेश्वर उन मान्‍ना आदीत अदिक नी जो येनारा नानी कोट्या, सही दा : ना अदुर्द दशमांश नीन इच कोळाईन.”




\par }\Chap{29}{\SH याकूब उन लाबान से सिकोद
\par }
{\PP \VerseOne{1}बाक याकूब तान हादी हुळदुन, अदिक पूर्वियों अन द्‍याश दा बंदुन.

\VS{2}अदिक आव येन नोळदुन कि, मैदान दा ऊंद भाय आद, अदिक अदुर हाती म्यांडा मर्र इन मुर झुंड कुर्तकु आव; यतिकी जो कल्‍ल आ भाय इन बाय मा ईटकु ईरतोगोद, यदुर दा टु झुंडगोळी नीर कुळ्‍सकु आगतोगोद, अद भारी ईरोद.

\VS{3}अदिक याग सप्‍पा झुंड अल जमा आगतोगोव आग चरवाहगोळ आ कल्‍ल इक भाय इन बाय मा टु सरकुसकु म्यांडा मर्रगोळी नीर कुळ्‍सतोगोर, अदिक बाक कल्‍ल इक भाय इन बाय मा हांग च्‍या हांगा ईटतोगोर.


\par }{\PP \VS{4}अत: याकूब चरवाहागोळ से केळदुन, “हे नान वार्टुरा, नीव येलेर हुईर?”

\par }{\PP आंदुर अंदुर, “नाव हारान इन नोर हुयेव.”


\par }{\PP \VS{5}आग आव आंदुर से केळदुन, “येन नीव नाहोर उन नातु लाबान उक जान्‍सतीर?”

\par }{\PP आंदुर अंदुर, “हव, नाव आऊक जान्‍सतेव.”


\par }{\PP \VS{6}बाक आव आंदुर से केळदुन, “येन आव सुरक्षित आन?”

\par }{\PP आंदुर अंदुर, “हव, सुरक्षित आन अदिक नोळ, आऊन पोर राहेल म्यांडा मर्र इक हुडुकु बरेत्‍यार.”


\par }{\PP \VS{7}आव अंदुन, “नोळ, ईगल्‍या रा द्‍याव होगली आद बाक ईट जल्‍दी म्यांडा मर्रगोळ इक यती जमा माळेतीर, ईगल्‍या अवरी नीर कुळ्‍सकु आळगोळी.”


\par }{\PP \VS{8}लेकीन आंदुर अंदुर, “ईला, सप्‍पा म्यांडा मर्रगोळ ऊंद सांगुळ बंदुर मा अच भाय टु कल्‍ल हटुसकु म्यांडा मर्रगोळ इक नीर कुळ्‍सकु आगतद.”


\par }{\PP \VS{9}आंदुर्द ईद मातचीत आगोद, कि राहेल जो जनावर आळ्‍सतोगोर, तान आप्‍प उन म्यांडा मर्रगोळी हुडुकु बंदुर.

\VS{10}तान मामा लाबान इन पोर राहेल इक, अदिक आऊन म्यांडा मर्रगोळी भी नोळकु याकूब उन हाती होगकु भाय इन बाय मा टु कल्‍ल इक सरकुसकु तान मामा लाबान उन म्यांडा मर्रगोळी नीर कुळ्‍सदुर.

\VS{11}आग याकूब राहेल उक चुम्‍सदुन, अदिक धोळ्‍द आवाज देल वर्लदुन.

\VS{12}अदिक याकूब राहेल इक हेळ बुट्‍टुन, कि ना नीन फुफेरा वार्ट हुईन, मतलब रिबका अन पार हुईन.

\par }{\PP आग आक ओळकु होदुर अदिक तान आप्‍प उक हेळदुर.

\VS{13}तान भास्‍या अन समाचार केळतेला अच लाबान आऊन से भेंट माळोर साटी ओळदुन, अदिक आऊक छिना देल हचकु चुम्‍सदुन, बाक तान मान्‍या तंदुन. अदिक याकूब लाबान से तान सप्‍पा हालचाल हेळदुन.

\VS{14}आग लाबान याकूब से अंदुर, “नी रा सही दा नान येलु अदिक मास हुय.”अदिक याकूब ऊंद तींगुळ ताका आऊन सांगुळ ईत्‍तुन.


\par }{\SH याकूब उन राहेल अदिक लिआ अन साटी स्यावा माळोद
\par }
{\PP \VS{15}आग लाबान याकूब से अंदुन, “इदुरसाटी कि नान रिश्तेदार हुय, ईद वळ्‍लीद हैलेच, कि नी नान साटी बीना पैस्‍या देल क्‍याल्‍सा माळ्या इदुरसाटी नी पैस्‍या ताकोमकु क्‍याल्‍सा माळेत?”

\VS{16}लाबान उन येढ्‍ढ पोरगोळ ईरोर. धोळ पोर इन हेसुर लियाह अदिक स्‍याण पोर इन हेसुर राहेल ईरोद.

\VS{17}लियाह अन कण्‍णगोळ धुंधला ईरव लेकीन राहेल रूपवान अदिक सुंदर ईरोर.


\par }{\PP \VS{18}याकूब राहेल इक प्रेम माळली कुरतुन, याकूब लाबान से अंदुन, “नीन स्‍याण पोर राहेल इक पाऊसोर साटी ना येळ वर्ष नीन स्यावा माळोरसाटी तैयार आईन.”


\par }{\PP \VS{19}लाबान अंदुन, “आकी पराया गंळ्स उक कोळदुर देल नीन इक कोळोद वळ्लीद आदीत; नी ईल्या नाम सांगुळ ईर.”

\VS{20}इदुरसाटी याकूब राहेल इक पाऊसोर साटी येळ वर्ष स्यावा माळदुन. लेकीन आऊक ईद समय हापाळ कम हत्‍त यतिकी आव राहेल से हापाळ प्रेम माळतोगोन.


\par }{\PP \VS{21}बाक याकूब लाबान से अंदुन, “येळ वर्ष आगेदव ईग नीन पोर राहेल नानी कोळ ताकी नांद मदा आगेगुल.”

\VS{22}लाबान तान समाज इन लॉकुरी कारसुसकु सप्‍पा मुंदरी मदा अन्द जेवन तीन्‍सदुन.

\VS{23}द्‍यावगा आव तान पोर लियाह अक याकूब उक कोट्‍ट बुट्‍टुन अदिक याकूब आकिन सांगुळ मदा माळदुन.

\VS{24}लाबान तान दासी जिल्‍पा अक भी लियाह अक आकिन दासी आगोर साटी कोट्‍ट बुट्‍टुन.

\VS{25}याग याकूब उक मालुम आत कि आक रा लियाह ईरोर! याकूब लाबान से केळदुन, “ईद येन माळ्‍द नी नान सांगुळ? ना नीन स्यावा राहेल इन साटी माळीन? बाक नी नान सांगुळ ईत्‍ता ध्‍वाका यती माळ्‍द?”


\par }{\PP \VS{26}लाबान अंदुन, “नाम समाज दा धोड्‍डेर पोर बिटकु स्‍याण पोर इन मदा माळ सकालुर.”

\VS{27}“ईद हप्ता रा पुरा माळ; बाक दुसरा भी नीनी आ स्यावा साटी सीक्‍यार जो नी नान सांगुळ ईतकु अदिक येळ वर्ष ताका माळ्‍या.”


\par }{\PP \VS{28}याकूब हिंगा माळदुन, अदिक लियाह अन हप्ता पुरा माळदुन; आग लाबान आऊक तान पोर राहेल भी कोट्‍टुन, कि आक आऊन हिंग्‍स आगुल.

\VS{29}लाबान तान पोर राहेल इन दासी आगोर साटी तान दासी बिल्हा अक कोट्‍ट बुट्‍टुन.

\VS{30}आग याकूब राहेल इन हाती भी होदुन, अदिक आकिन प्रेम लियाह से येक्‍कुल आकिन मा अच आत, अदिक आव लाबान उन सांगुळ ईतकु येळ वर्ष अदिक स्यावा माळदुन.


\par }{\SH याकूब उन औलाद
\par }
{\PP \VS{31}याग यहोवा नोळदुन कि लियाह अप्रिय आदुर, आग आव आकिन कोख खोल्सदुन, लेकीन राहेल बाँझ ईत्‍तुर.

\VS{32}अत: लियाह व्‍हाट्‍यादी ईत्‍तुर, अदिक आकिन से ऊंद पार पैदा आदुन, अदिक आक ईद अनकु आऊन हेसुर रूबेन ईटदुर, “यहोवा नान दुख मा नजर माळदुन, ईग नान गांड नान से प्रेम ईट्‍यान.”

\VS{33}बाक लियाह अक अदिक ऊंद पार आत. आक अंदुर, “यतिकी यहोवा ईद केळ कोंडुन कि ना तान गांड उक पसंद हैलेच अदिक नानी ईद ऊंद अदिक पार कोट्‍टुन.”आक आऊन हेसुर शिमोन\FTNT{*}{{\FR 29:33 }{\FR{29:33
}}{\FT{केळावाळा}}} ईटदुर.

\VS{34}लियाह मात्‍त व्‍हाट्‍यादी ईत्‍तुर याग आकी पार पैदा आदुन आग आक अंदुर, “ईग नान गांड नान से जुळसेदान यतिकी ना आऊन मुर पारगोळी जनम कोटीन.” इदुरसाटी लियाह तीसरा पार उन हेसुर लेवी ईटदुर.

\VS{35}आक अदिक ऊंद पार उक जनम कोट्‍टुर, “ईग ना यहोवा अन स्‍तुति माळाईन,” इदुरसाटी आक आ पार उन हेसुर यहूदा ईटदुर. अदुर बाद्‍दा लियाह अक चिकोर आगोद बंद आगेत.




\par }\Chap{30}{\PP \VerseOne{1}याग राहेल ईद नोळदुर कि याकूब उन साटी आकिन द्वारा यारू चिकोर आगीदील, रा आकी तान आकतींग से नफरत पैदा आगेत. आक याकूब से झगळा माळली कुरतुर कि, “नानी चिग्‍द कोळ, ईलारा ना सोतोगाईन!”


\par }{\PP \VS{2}आग याकूब राहेल से सिट्‍ट देल चिळ्‍लासदुन अदिक अंदुन, “येन ना परमेश्वर उन जागा मा आईन कि ना नींद बंद कोख खोल्‍स सकाईन?”


\par }{\PP \VS{3}ईद केळकु आक अंदुर, “रा नान दासी बिल्हा अन हात्‍ती होग, ताकी आकिन द्वारा ना मोय बनसाईन.”

\VS{4}इदुरसाटी राहेल याकूब उक तान दासी बिल्हा अक हिंग्‍स उन रूप दा कोट्‍ट बुट्‍टुर, अदिक याकूब बिल्हा अन सांगुळ वैवाहिक संबंध माळदुन.

\VS{5}बिल्हा व्‍हाट्‍यादी ईत्‍तुर अदिक आकी याकूब से ऊंद पार पैदा आदुन.

\VS{6}आग राहेल अंदुर, “परमेश्वर नांद न्‍याय माळदुन अदिक नांद दुहाई केळदुन अदिक नानी पार कोट्‍टुन.” आक आऊन हेसुर दान\FTNT{*}{{\FR 30:6 }{\FR{30:6
}}{\FT{न्यायी}}} ईटदुर.

\VS{7}बाक राहेल इन दासी बिल्हा मात्त व्‍हाट्‍यादी ईत्‍तुर अदिक आक याकूब से दुसरा पार उक पैदा माळदुर.

\VS{8}आग राहेल अंदुर, “ना तान आकतींग इन सांगुळ हापाळ मेहनत माळीन अदिक ईग ना जीकेसेगीन.” इदुरसाटी ई पार उन हेसुर नप्ताली\FTNT{†}{{\FR 30:8 }{\FR{30:8
}}{\FT{नांद संघर्ष}}} ईटकु आत.


\par }{\PP \VS{9}याग लियाह नोळदुर कि आकिन अदिक चिकोर आगोद थामसेग्‍याद, आग आक तान दासी जिल्‍पा अक याकूब उक हिंग्‍स उन रूप दा कोट्‍ट बुट्‍टुर.

\VS{10}लियाह अन दासी जिल्‍पा याकूब देल ऊंद पार उक जनम कोट्‍टुर.

\VS{11}लियाह सोचदुर, “ह्‍यांग धन्‍यता आद ईद!” इदुरसाटी आ पार उन हेसुर गाद\FTNT{‡}{{\FR 30:11 }{\FR{30:11
}}{\FT{सौभाग्य}}} ईटदुर.

\VS{12}लियाह अन दासी जिल्‍पा याकूब से दुसरा पार उक पैदा माळदुर.

\VS{13}आग लियाह सोचदुर, “ना धन्‍य आईन अदिक आर्तेर नानी धन्‍य अंदार.” इदुरसाटी ई पार उन हेसुर आशेर ईटदुर.


\par }{\PP \VS{14}केई दा गोदी इन कटाई इन समय रूबेन याग केई दा होदुन आऊक अल येनारा व्‍हाट्‍यादी माळावाळा काय सिकदव, अवरी आव तान मोय लियाह अन हाती तंदुन. राहेल लियाह से अंदुर, “नानी भी थ्‍वाळासा दूदाफल कोट बुळ.”


\par }{\PP \VS{15}लियाह राहेल से अंदुर, “येन ईद काफी हैलेच कि नी नान से नान गांड कसु कोंड? अदिक ईग नान पार उन तंदव दूदाफल भी हुडोद चाहसत्‍या?”

\par }{\PP आग राहेल आकिन से अंदुर, “अगर नी नानी ईद मार्र कोट्या, रा ना ईंद इन ईळ्‍ल्‍क नीनी याकूब उन सांगुळ ईरोद इजाजत कोळाईन.”


\par }{\PP \VS{16}याग द्‍यावगा याकूब केई दा टु बंदुन आग लियाह याकूब से अंदुर, “ना नीन साटी तान पार द्वारा तंद दूदाफल इक कोटकु नीनी कोंड कोंडीन.”


\par }{\PP \VS{17}परमेश्वर लियाह से केळदुन. आक व्‍हाट्‍यादी ईत्‍तुर अदिक याकूब उक पाचवा पार कोट्‍टुर.

\VS{18}ईदुर मा लियाह अंदुर कि, “परमेश्वर नानी नान मजदुरी कोट्‍टुन यतिकी ना तान दासी इक तान गांड उक कोट्‍टीन.” अदिक इदुरसाटी आऊन हेसुर इस्साकार\FTNT{§}{{\FR 30:18 }{\FR{30:18
}}{\FT{मजदुरी दा सिक्त}}} ईटदुर.

\VS{19}बाक लियाह मात्त व्‍हाट्‍यादी ईत्तुर. आक याकूब से छटवा पार उक जनम कोट्‍टुर.

\VS{20}आग लियाह अंदुर, “परमेश्वर नानी वळ्‍लीद दान कोटान; ई घनी नान गांड नान सांगुळ बन्सकु ईत्‍तान, यतिकी ना आऊक आर चिकोर कोटीन” अदिक इदुरसाटी आ पार उन हेसुर जबूलून\FTNT{*}{{\FR 30:20 }{\FR{30:20
}}{\FT{निवास}}} ईटदुर.

\VS{21}बाक येनारा समय इन बाद्‍दा लियाह अक ऊंद पोर आदुर, आकिन हेसुर दीना ईटदुर.


\par }{\PP \VS{22}ईदुर बाद्‍दा परमेश्वर राहेल मा दया माळदुन. परमेश्वर राहेल उन प्रार्थना केळदुन अदिक आकी व्‍हाट्‍यादी ईरोर साटी समक्ष माळदुन.

\VS{23}आकी ऊंद पार आदुन, अदिक आक अंदुर, “परमेश्वर नांद कलंक मिटुस बुट्‍टुन.”

\VS{24}ईद अनतेला आऊक यूसुफ\FTNT{†}{{\FR 30:24 }{\FR{30:24
}}{\FT{आव दूर माळतान या आव मात्त अदिक कोट्टान}}} हेसुर कोट्‍टुर, “परमेश्वर यहोवा नानी ऊंद पार अदिक कोट्‍टान.”


\par }{\SH याकूब उन लाबान उन सांगुळ समझौता
\par }
{\PP \VS{25}याग राहेल से यूसुफ पैदा आदुन, आग याकूब लाबान से अंदुन, “नानी सार माळ कि ना तान द्‍याश अदिक तान जागा अक वापस होगाईन.

\VS{26}नान हिंग्‍सुर अदिक नानोर चिकोर, यार साटी ना नींद स्यावा माळदीन, आंदरी नानी कोळ कि ना होटोगाईन; नी रा जान्सत्या कि ना नींद ह्‍यांग स्यावा माळीन.”


\par }{\PP \VS{27}लाबान आऊन से अंदुन, “यहोवा अन दी टु नानी ईद मालुम आग्‍याद, कि नानी जो अनुग्रह सिक्‍याद, अद नींद अच कारण सिक्‍याद. इदुरसाटी नी नान से नाराज हैलेच, रा नी नान मान्‍या अच ईर.”

\VS{28}लाबान अंदुन, “स्यावा अन बदला नी येन चाहसत्‍या ना नीनी अदा कोळाईन.”


\par }{\PP \VS{29}लेकीन याकूब लाबान से अंदुन, “ना नीन स्यावा ह्‍यांग माळीन, ईद मात नीन से होचकोमकु हैलेच, अदिक नीन जनावरगोळ्‍द भी देखरेख ना ह्‍यांग माळीन.

\VS{30}पयले जनावरगोळ कम ईरव लेकीन ईग हापाळ आगेग्‍याव. ना जो भी क्‍याल्‍सा माळीन, अदुर दा यहोवा आशीष कोटान. लेकीन ईग ना तान घराना अन बारा दा सोचोद चाहसतीन.”


\par }{\PP \VS{31}आग लाबान केळदुन, “नींद मजदूरी येन ईत्‍तीत?”

\par }{\PP याकूब अंदुन, “नी नानी येनु कोळबाळ. लेकीन, नी चाहास्‍या रा नीन जनावरगोळ्‍द आळसोद अदिक देखभाल माळतेला ईराइन:

\VS{32}ईंद ना नीन म्यांडा मर्रगोळ बीच दा टु आगकु होळाईन, अदिक जो म्यांडा या मर्र चिट्टीवाळा या चितकबरी ईत्‍तीत, अदिक जो म्यांडा करीद ईतीदाद, अदिक जो मर्र चितकबरी अदिक चिट्टीवाळा ईतीदाद, अवरी ना अलग माळकु ईटाईन; अदिक नान मजदूरी दा अव अच ठहरूस्‍याव.

\VS{33}अदिक याग मुंद नान मजदूरी इन चर्चा नीन मुंद नळदीत, आग धर्म इन ईद गवाही आदीत; मतलब मर्रगोळ दा टु जो यातोदारा न चिट्टीवाळा न चितकबरी ईरूल, अदिक म्यांडागोळ दा टु जो करीद ईला ईरूल, अगर नान हाती होळतद रा काळ्लपनी इन ठहरूसीत.”


\par }{\PP \VS{34}आग लाबान अंदुन, “ठीक आद नी ह्‍यांग चाहसत्‍या हांग अच माळ.”

\VS{35}अत: आव अदा दिशी सप्‍पा धारीवाळा अदिक चितकबरे व्‍हातगोळ, अदिक सप्‍पा चिट्टीवाळा अदिक चितकबरी मर्रगोळी, मतलब अऊर दा थ्‍वाळासा चमकदार ईरोद, अवरी अदिक सप्‍पा करेव म्यांडागोळ इक भी अलग माळकु तान पार उन कय दा सौप्स बुट्‍टुन.

\VS{36}आग आव तान अदिक याकूब उन बीच दा मुर दिन इन यात्रा अन दुरी माळ कोंडुन. ईग याकूब लाबान उन मीकदव म्यांडा मर्रगोळ्द झुंड इक आळस्ली कुरतुन.


\par }{\PP \VS{37}येनारा समय इन बाद्‍दा याकूब चिनार, बादाम अदिक अर्मोन इन मार्र इन डगालगोळ हुडुकु अऊर्द स्‍याक्‍का छिल्‍सकु अऊर मा बिळीद धारगोळ माळदुन ईदुर देल आ डगालगोळ बुळ्‍क बिळीद भाग कांळ्सली कुर्त.

\VS{38}बाक याकूब ई छळीगोळ इक डोंगीगोळ दा सजुस बुट्‍टुन, येल म्यांडागोळ नीर कुडुतोगोव, आग आव मर्रगोळ गाबन आदव,

\VS{39}अदिक याग पाड्‍डा आगतोगोव रा अव धारीयुक्‍त, चित्‍तीयुक्‍त या धब्‍बायुक्‍त आगतोगोव.


\par }{\PP \VS{40}याकूब अवरी अलग माळतोगोन, अदिक लाबान उन म्यांडा मर्रगोळ बाय इक चिट्टीवाळा अदिक सप्‍पा करेव पाड्‍डा दी माळ कोंडुन; अदिक तान झुंडगोळी अऊर से अलग ईटदुन, अदिक लाबान उन म्यांडा मर्रगोळ से सीक गोटीदील.


\par }{\PP \VS{41}अदिक याग याग ताकतवर म्यांडा मर्रगोळ गाबन आगतोगोव, आग आग याकूब आ छळीगोळी कठौता दा अऊर मुंद ईट बुळतोगोन; यदुर देल अव छळीगोळ इक नोळतेला अच गाबन आगेगुल.

\VS{42}लेकीन याग अऊर सांगुळ निर्बल म्यांडागोळ ईरतोगोव, आग आव अव छळीगोळ अऊर हाती ईला ईटतोगोन. परिणाम स्‍वरूप सप्‍पा कमजोर म्यांडागोळ लाबान उन सशक्‍त म्यांडा याकूब उन पक्ष दा होट बरतोगोव.

\VS{43}इदुरसाटी याकूब हापाळ धनवान आगेदुन, आऊन हाती हापाळ म्यांडा मर्रगोळ दास दासीगोळ ऊँट अदिक गधा भी ईरव.




\par }\Chap{31}{\SH याकूब उन लाबान उन हाती टु ओळोद
\par }
{\PP \VerseOne{1}याकूब उन कीव मा ईद समाचार बत्‍त कि लाबान उन पार बळबुळसोन, “याकूब रा अद सप्‍पा हळपुस बुट्‍टुन, जो नाम आप्‍प उन ईरोद अदिक ईग आव नाम आप्‍प उन धन-संपत्‍ती इन आधार मा परिपुर्ण बनस्‍कु कुरतान.”

\VS{2}अदिक याकूब लाबान उन चेहरा नोळदुन अदिक व्यव्हार जान्स कोंडुन, कि आव आऊन प्रती पयला अन घाई हैलेच.

\VS{3}आग यहोवा याकूब से अंदुन, “तान आप्‍प दादागोळ द्‍याश अदिक तान जनम भूमी इक होटोग, अदिक ना नीन सांगुळ ईराईन.”


\par }{\PP \VS{4}आग याकूब राहेल अदिक लियाह अक, मैदान दा तान म्यांडा मर्रगोळ हाती कारसुसकु अंदुन,

\VS{5}नीम आप्‍प उन चेहरा देल समझ बरतद, कि आव रा नानी पयले अन घाई ईग नोळालुन; लेकीन नान आप्‍प उन परमेश्वर नान सांगुळ आन.

\VS{6}अदिक नीव भी जान्‍सतीर, कि ना नीम आप्‍प उन स्यावा माळीन.

\VS{7}तरी भी नीम आप्‍प नान से छल माळकु नान मजदुरी इक हत्‍त घन बदलुस बुट्‍टुन; लेकीन परमेश्वर आऊक नान नुकसान माळ गोटीदील.

\VS{8}याग नीन आप्‍प अंदुन, चिट्टीवाळा पाड्‍डागोळ नीन मजदुरी आदव, आग सप्‍पा मर्र, म्यांडागोळ चिट्टीवाळा अच हाळुली कुरतव, अदिक याग आव अंदुन, धारीवाळा पाड्‍डा नीन मजदुरी ठहरूसेव, आग सप्‍पा मर्र म्यांडागोळ धारीवाळा हाळुली कुरतव.

\VS{9}ईद रीति देल परमेश्वर नीम आप्‍प उन जनावर हुडुकु नानी कोट्‍ट बुट्‍टुन.


\par }{\PP \VS{10}मर्र म्यांडागोळ्‍द गाबन आगा समय ना कांसा दा येन नोळदीन, कि जो व्हात मर्रगोळ मा येरव, अव धारीवाळा, चिट्टीवाळा, अदिक धब्‍बावाळा हूँ.

\VS{11}आग परमेश्वर उन दूत कांसा दा नान से अंदुन, “हे याकूब,” ना अंदीन, “येन आग्‍या.”

\VS{12}आव अंदुन, “कण्‍ण नेगुकु आ सप्‍पा व्हातगोळी जो मर्रगोळ मा येरीत्‍याव, नोळ, कि अव धारीवाळा, चिट्टीवाळा, अदिक धब्‍बावाळा हूँ; यतिकी जो येनारा लाबान नीन से माळतान, अद ना नोळीन.

\VS{13}ना आ बेतेल इन परमेश्वर हुईन, येल नी ऊंद कल्ल इन खंबा मा याण्‍णा हाक्‍क कोंडीद अदिक नांद मन्नत मानसीद. ईग नी, ई द्‍याश टु होटकु तान जनम भूमी इक होटोग.”\XREF{✡}{{\XO 31:13 }{\XO{31:13
}}{\XT{उत्पत्ति 28:18-22}}}


\par }{\PP \VS{14}आग राहेल अदिक लियाह आऊन से अंदुर, “येन नाम आप्‍प उन मान्‍या ईग भी नाम येनारा भाग या अंश मिक्‍कु आद?

\VS{15}येन नाव आऊन नजर दा पराया ईला ठहरूसेव? नोळ, आव रा नामी मार्र कोंडुन, अदिक नाम पैस्यागोळ इक तिनकु कुरतान.

\VS{16}इदुरसाटी परमेश्वर नाम आप्‍प उन याट धन ताकोम कोंडान, अद नाम्‍द, अदिक नाम चिकोर्द हुन; ईग जो येनारा परमेश्वर नीन से अंदान, अदा माळ.”


\par }{\PP \VS{17}आग याकूब तान चिकोरी अदिक तान हिंग्‍सुरी ऊँटगोळ मा कुर्सदुन;

\VS{18}अदिक यास जनावरगोळ इक जो पद्‍दनराम दा जमा माळकु धनवान आगीदुन, आ सप्‍पा अक कनान दा तान आप्‍प इसहाक उन हाती होगोद इच्‍छा देल, सांगुळ ओतुन.

\VS{19}लाबान रा तान म्यांडा अन चुट्टीगोळ कडोर साटी होटोगीदुन, अदिक राहेल तान आप्‍प उन मान्‍यागोळ द्यावगोळी कदुकु ओतुन.

\VS{20}अत: याकूब लाबान अरामी इन हाती काळ्‍लपणी देल होटोदुन, अदिक आऊक हेळीदिल कि ना ओळेतीन.

\VS{21}आव तान सप्‍पा येनारा हुडुकु ओळदुन, अदिक महानदी\FTNT{*}{{\FR 31:21 }{\FR{31:21
}}{\FT{फरात गांगा}}} इन आप्पाटी ईळुकु तान बाय गिलाद इन पहाळी‍ द्‍याश दी माळदुन.


\par }{\SH लाबान उन द्वारा याकूब उन पीछा माळोद
\par }
{\PP \VS{22}तीसरा दिशी लाबान उक समाचार सिक्‍त कि याकूब ओळेग्‍यान.

\VS{23}इदुरसाटी आव तान वार्टगोळ सांगुळ आऊन येळ दिन ताका पीछा माळदुन, अदिक गिलाद इन पहाळी द्‍याश दा आऊक होगकु मिलुसदुन.

\VS{24}आग परमेश्वर ईळ्‍ल्‍क इन कांसा दा अरामी लाबान उन हाती होगकु अंदुन, “सावधान ईर, नी याकूब से न रा भला अनेत अदिक न बुरा.”

\VS{25}याकूब उन ड्‍यारा गिलाद हेसुर इन पहाळी द्‍याश दा निदरूसकु बिदकु ईरोद; अदिक लाबान भी तान वार्ट उन सांगुळ तान ड्‍यारा अदा पहाळी द्‍याश दा नीदरूसदुन.


\par }{\PP \VS{26}आग लाबान याकूब से अनली कुरतुन, “नी ईद येन माळ्‍द, कि नान हाती टु काळ्‍लपनी देल होटबंद, अदिक नान पोरगोळी हिंग तनकोंड, ह्‍यांग यावारा तलवार इन ताकत देल बंदी माळकु आगीदार?

\VS{27}नी यती होचकुमकु ओळकु बंद, अदिक नान से बिना येनु अनकु नान हाती टु काळ्‍लपनी देल होटबंद; ना रा नीनी आनन्‍द इन सांगुळ टापटी अदिक विणा मुर्सतेला, अदिक हाळ हाळतेला सार माळायदीन?

\VS{28}नी रा नानी तान पोर-पारगोळी भी चुम्‍स गोटीदील? नी ईद मुर्खता माळ्‍द.

\VS{29}नीम लॉकुर्द नुकसान माळोद ताकत नान कय दा रा आद; लेकीन नीम आप्प उन परमेश्वर नान से होत आ ईळ्लकी अंदुन, ‘सावधान! नी याकूब से येनु बुरा भला अनबाळेत.’

\VS{30}वळ्लीद आद, नीनी तान आप्‍प उन हाती ईरोद इच्‍छा आद, मान्‍स कोंडीन; लेकीन येन जरवत ईरोद नीमी नान मान्यागोळोव द्यावगोळी कदोद?”


\par }{\PP \VS{31}आग याकूब लाबान उक उत्‍तर कोट्‍टुन, “ना ईद सोचकु अंजेगीदिन, कि नी नान से तान पोरगोळी कसु कोमाईद.

\VS{32}यार हाती भी नी तान द्‍यावगोळी नोळ्‍या, आव जीत्‍ता ईरतीदील. नान हाती नींद जो येनारा भी होट्‍टीत, अदरी वार्टुर मुंद अरूकु हुडुकोम.” यतिकी याकूब ईला जानसोन कि राहेल मान्‍यागोळोव द्यावगोळी कदुकु तंदार.


\par }{\PP \VS{33}ईद केळकु लाबान, याकूब अदिक लियाह अदिक येढ्‍ढु दासीगोळ ड्‍यारा दा होदुन; अदिक येनु सिकीदिल. आग लियाह अन ड्‍यारा दा टु होटकु राहेल इन ड्‍यारा दा होदुन.

\VS{34}राहेल रा मान्‍यागोळ द्यावगोळी ऊँट इन जीन मा ईटकु अदुर्द बेन मा कुर्तकु ईरोर. लाबान आकिन पुरा ड्‍यारा दा नोळदुर मा भी सीकिदील.

\VS{35}राहेल तान आप्‍प उन से अंदुर, “हे नान प्रभु; नी सिट्‍टी बरबाळ. ना नीन हाती नीदरा लायक हैलेच; यतिकी ना ई समय व्‍हार्या आगीन.” आग लाबान उन ढुंढस्‍दुर मा भी आऊक अव मान्‍यागोळोव द्यावगोळ सिक सकीदील.


\par }{\PP \VS{36}आग याकूब सिट्‍टी बंदकु लाबान से झगळा माळली कुरतुन, अदिक आऊन से अंदुन, “नांद येन अपराध आद?” नांद येन पाप आद, कि नी ईट सिट्‍टी बंदकु नांद पीछा माळ्‍द?

\VS{37}नी जो नांद पुरा सामान इक ढुंढस्‍कु नोळ्‍द, रा नीनी नीन मान्‍यागोळ्‍द सामान दा टु येन सिक्‍त? येनारा सिकीदाद रा अदरी ईल नान अदिक तान वार्टुर्द मुंद ईट बुळ, अदिक आंदुर नाम येढ्‍ढु बीच दा न्‍याय माळुल.

\VS{38}ई ईप्‍पत वर्षगोळ टु ना नीन हाती ईत्‍तीन; इटुर दा रा ना नीन मर्र म्यांडागोळ्‍द गर्भ ईळुत, अदिक न नीन म्यांडागोळ मास ना यागलु तिनदीदील.

\VS{39}यवरी आळी दाकळव जनावरगोळ कोन्‍नोव अवरी ना नीन हाती तरतोगीन, अऊर्द नुकसान नाच नेगुतोगीन; बाक हागुलीन वती चोरी आगोद या ईळ्‍ल्‍क इन वती, नी नान से अच अऊर नुकसान ताकोमतोग्‍या.

\VS{40}नांद रा ईद दशा ईरोद कि हागुल इन वती पसीना अदिक ईळ्‍ल्‍क इन वती सोळ नानी तीन कोम्‍त; अदिक जप नान कण्‍णगोळ दा टु ओळेगोद.

\VS{41}ईप्‍पत वर्ष ताका ना नीन मान्‍या ईत्‍तीन; चौदह वर्ष रा ना नीन येढ्‍ढु पोरगोळ साटी नींद स्यावा माळदीन अदिक आर वर्ष नीन मर्र म्यांडागोळ साटी, अदिक नी नान मजदुरी इक हत्‍त घन बदलुस बुट्‍ट.

\VS{42}“नान आप्‍प उन परमेश्वर मतलब अब्राहम उन परमेश्वर, यार्द अंज्क इसहाक भी ईटतान, अगर नान दी ईला ईरायदुन, रा सही दा नी ईग नानी खाली कय होग गोळाईद. नान दुख अदिक नान कय इन मेहनत नोळकु परमेश्वर होत आ ईळ्‍ल्‍की नान मा चिल्‍ळासदुन.”


\par }{\SH याकूब अदिक लाबान उन बीच समझौता
\par }
{\PP \VS{43}ईद मात केळकु लाबान याकूब उक ईद उत्‍तर कोट्‍टुन, “ई आर्तेर नान पोरगोळ हुळ, ई चिकोर नान चिकोर हुळ, ई मर्र म्यांडा भी नानव अच हूँ अदिक जो येनारा नीनी कांळ्सीत्‍याद, अद नांद अच हुन; लेकीन ईग ना तान पोरगोळ अदिक ई चिकोर्द येन माळाईन, जो ईंदुर्द औलाद हुन?

\VS{44}ईग बा, ना अदिक नी येढ्‍ढु मुंदुर आपस दा वादा माळाता, अदिक अद नींद अदिक नान बीच दा कसम ठहरूसकु ईरूल.”


\par }{\PP \VS{45}आग याकूब ऊंद कल्‍ल हुडुकु अदुर्द ऊंद खंबा नीदरूसदुन.

\VS{46}आग याकूब तान लॉकुर से अंदुन, “कल्‍लगोळ जमा माळी,” ईद केळकु आंदुर कल्‍लगोळ जमा माळकु ऊंद ढेर हचदुर अदिक अदा ढेर इन हाती आंदुर ऊंडुर.

\VS{47}आ ढग इन हेसुर लाबान रा यज्र सहादूधा\FTNT{†}{{\FR 31:47 }{\FR{31:47
}}{\FT{अरामी भाषा दा, गवाही इन ढेर}}} ईटदुन, लेकीन याकूब गिलियाद\FTNT{‡}{{\FR 31:47 }{\FR{31:47
}}{\FT{इब्रानी भाषा दा, गवाही इन ढेर}}} ईटदुन.

\VS{48}लाबान अंदुन, “ईद ढेर ईंद टु नीन अदिक नान बीच दा कसम ईत्‍तीत.” ईद कारण अदुर हेसुर गिलियाद ईटकु आत,

\VS{49}अदिक मिस्पा भी; यतिकी आव अंदुन, “याग नाव आबुर दाबुर से दूर ईत्‍तेव आग यहोवा नांद अदिक नींद देखभाल माळतेला ईरूल.

\VS{50}अगर नी नान पोरगोळी दुख कोट्या, या आंदुर सिवाय अदिक आर्तेर सांगुळ मदा माळ्‍या, रा नाम सांगुळ याऊ मंळसा रा ईरतीदील; लेकीन नोळ नीन अदिक नान बीच दा परमेश्वर गवाह ईत्‍तान.”

\VS{51}बाक लाबान याकूब से अंदुन, “ई ढेर इक नोळ अदिक ई कल्ल इन खंबा अक भी नोळ, यारी ना तान अदिक नीन बीच दा नीदरूस्‍यान.

\VS{52}ईद ढेर अदिक ईद खंबा येढ्‍ढु ई मात इन गवाह ईरूल कि नुकसान माळोद इच्‍छा देल न रा ना ई ढेर इक नाहाकुसकु नीन हाती होगाईन, न रा नी ई ढेर अदिक ईद कल्ल इन खंबा अक नाहाकुसकु नान हाती बंद्‍या.

\VS{53}अब्राहम अदिक नाहोर अदिक आंदुरव आप्‍प; मुरू मुंदुरव जो परमेश्वर आन, आवा नाम येढ्‍ढु मुंदुर बीच दा न्‍याय माळुल.” आग याकूब आऊन कसम तिंदुन यार्द अंज्‍क आऊन आप्‍प इसहाक ईटतोगोन.

\VS{54}अदिक याकूब आ पहाळी मा ऊंद जनावर इक हुळकु बलि येर्सदुन, अदिक तान वार्टुरी ऊमोद तीन्‍सदुन, आग आंदुर भोजन माळकु पहाळी मा ईळ्‍ल्‍क कळदुर.

\VS{55}व्‍हातर्याका लाबान येद्‍दुन, अदिक तान पोर पारगोळी चुम्‍सकु अदिक आशीर्वाद कोटकु होट्‍टुन अदिक तान जागा अक वापस होट्‍ट बंदुन.




\par }\Chap{32}{\SH एसाव उन से मिलुसोद तयारी
\par }
{\PP \VerseOne{1}याकूब भी तान हादी हुळदुन अदिक परमेश्वर उन दूत आऊक बंदकु सिकदुर.

\VS{2}आंदरी नोळतेला अच याकूब अंदुन, “ईद रा परमेश्वर उन दल हुन.”इदुरसाटी आव आ जागा अन हेसुर महनैम\FTNT{*}{{\FR 32:2 }{\FR{32:2
}}{\FT{येढ्ढ दल}}} ईटदुन.


\par }{\PP \VS{3}आग याकूब सेईर द्‍याश दा, मतलब एदोम द्‍याश दा, तान वार्ट एसाव उन हाती तान मुंद ऊंद खबरीगोळ इक कळुदुन.

\VS{4}अदिक आव आंदरी आग्‍या कोट्‍टुन, “नान प्रभु एसाव से ईद अनेत; कि नीन दास याकूब नीन से ईद अनतान, कि ना लाबान उन मान्‍या परदेशी आगकु ईगासताका ईत्‍तीन;

\VS{5}अदिक नान हाती वस्‍ता-गोसी, गधा, मर्र-म्यांडा, अदिक दास-दासीगोळ आर अदिक ना तान प्रभु उन हाती इदुरसाटी बातणी कळीन कि नीन अनुग्रह अन नजर नान मा ईरूल.”


\par }{\PP \VS{6}आ खबरीगोळ याकूब उन हाती वापस बंदकु अनली कुरतुर, “नाव नीन वार्ट एसाव उन हाती होगीदेव, अदिक आव भी नीन सांगुळ मुलाकात माळोर साटी नाक सौ लॉकुर सांगुळ बरेत्‍यान.”

\VS{7}आग याकूब हापाळ अंजेदुन, अदिक संकट दा बिदोदुन: अदिक ईद सोचकु, तान साथीगोळ सांगुळ, मर्र म्यांडागोळ, अदिक वस्‍ता गोसीगोळ, अदिक ऊँटगोळ भी अलग अलग माळकु येढ्‍ढ दल माळदुन,

\VS{8}कि अगर एसाव बंदकु पयला दल इक बडोद चालु माळ्‍यान, रा दुसरा दल ओळकु ऊळदोदीत.


\par }{\PP \VS{9}बाक याकूब अंदुन, “हे यहोवा, हे नान आजा अब्राहम उन परमेश्वर, हे नान आप्‍प इसहाक उन परमेश्वर, नी रा नान से अंदिद कि तान द्‍याश अदिक जनम भूमी दा वापस होटोग, अदिक ना नींद भलाई माळाईन:

\VS{10}नी जो जो क्‍याल्‍सा तान करूणा अदिक सच्‍चाई देल तान दास इन सांगुळ माळ्‍या, कि ना जो तान छळी इक अच हुडुकु यरदन गांगा इन आप्पाटी ईळदीन, अदिक ईग नानव येढ्‍ढ दल आगेग्‍याव, नी ईत्‍ता ईत्‍ता क्‍याल्‍सा दा टु ऊंद इन भी लायक रा हैलेच.

\VS{11}नान विनती केळकु नान वार्ट एसाव उन कय देल नानी ऊळ्‍स ना रा आऊन से अंजतीन, यागलु हिंग आग बाळुल कि आव बंदकु नानी अदिक मोय इन सांगुळ चिकोरी भी कोंद कोमुल.

\VS{12}नी रा अंद्‍या, कि ना सही दा नीन भलाई माळाईन, अदिक नीन वंश इक समुद्र अन धुळाकणगोळ घाई हापाळ वाळुसाईन, जो हापाळ संख्‍या अन कारण आळुकु आगतीदील.”\XREF{✡}{{\XO 32:12 }{\XO{32:12
}}{\XT{उत्पत्ति 22:17}}}


\par }{\PP \VS{13}आव आ दिन इन ईळ्‍ल्‍क अल्‍या ईत्‍तुन; अदिक जो येनारा आऊन हाती ईरोद अदुर दा टु तान वार्ट एसाव उक भेंट कोळोर साटी छाट्‍स छाट्‍सकु तेगदुन;

\VS{14}मतलब येढ्‍ढ सौ मर्रगोळ, अदिक ईप्‍पत व्‍हातगोळ, अदिक येढ्‍ढ सौ म्यांडागोळ, अदिक ईप्‍पत म्यांडा,

\VS{15}अदिक पाड्डागोळ सांगुळ हाल कोळावाळा तीस ऊँटनीगोळी, अदिक चालीस गोसी, अदिक हत्‍त वस्‍ता, अदिक ईप्‍पत गधागोळी अदिक अदुरव ईप्‍पत पाड्‍डा.

\VS{16}ईवरी आव झुंड माळकु, तान दासगोळी कोटकु आंदुर से अंदुन, “नान मुंद होगी; अदिक झुंडगोळ बीच दा अंतर ईटी.”

\VS{17}बाक आव दुसरा झुंडवाळा अक ईद आग्‍या कोट्‍टुन, “याग नान वार्ट एसाव नीनी सिक्‍यान, अदिक केळली कुरतान, ‘नी यार दास हुय, अदिक अंदकु आगतद, अदिक ईंदुर नीन मुंद मुंद आर, आंदुर यारोर हुळ.’ ”

\VS{18}आग अनेत, “ईव नीन दास याकूब उन हु. हे नान प्रभु एसाव, ईव भेंट नीन इक कोळोर साटी नीन हाती कळुकु आग्‍याव, अदिक आव खुद भी नाम हिंद हिंद बरेत्‍यान.”

\VS{19}याकूब ईदा मात दुसरा अदिक तिसरा अदिक आ सप्‍पा से अंदुन, जो आंदुर हिंद हिंद बरोर. हिंग अच आग्या कोट्टुन कि याग एसाव नीम इक सिकुल आग ईदा प्रकार देल आऊन से अनेतीर.

\VS{20}नीव ईद अनेतीर, “नीन वार्ट याकूब हिंद बरेत्‍यान.” यतिकी याकूब सोचदुन कि, “ईस भेंट कोटकु ना एसाव उक खुश माळ बुळाईन. ईदुर बाद्‍दा ना आऊन सांगुळ होगाईन, आग जरूर, आव नानी माफ माळ कोंडान.”

\VS{21}इदुरसाटी अद झुंड इन भेंट याकूब उन से पयला आपाटी ईळुत, अदिक आव खुद आ ईळ्लक इक ड्यारा दा ईत्तुन.


\par }{\SH पनीएल दा याकूब उन मल्‍लयुद्ध
\par }
{\PP \VS{22}अदा ईळ्‍ल्‍की आव येद्‍दुन अदिक तान येढ्‍ढु हिंग्‍सुर, अदिक येढ्‍ढु दासीगोळ, अदिक हनुन चिकोरगोळी सांगुळ हुडुकु घाट दा टु यब्बोक गांगा अन्द आप्पाटी ईळदोदुन.

\VS{23}याकूब सप्‍पा मुंदरी गांगा अन्द आप्पाटी कळु कोंडुन.

\VS{24}अदिक याकूब अल्‍या रूकसेदुन.

\par }{\PP ऊंद आरी अल बंदकु व्‍हातुर ताका आऊन से मल्‍लयुद्ध माळतेला ईत्‍तुन.

\VS{25}याग आ आरी नोळदुन कि आव याकूब उक हारूस सकालुन आग आव याकूब उन जांघ इन नस इक मुटदुन अदिक मल्‍लयुद्ध माळ्‍त माळ्‍त अच आऊन नस येरेत.

\VS{26}ईद आगदुर मा आ मंळसा याकूब से अंदुन, “ईग नानी होगगोळ.”

\par }{\PP लेकीन याकूब आ मंळसा से अंदुन, “ईला. ना नीनी आगासताका होगगोळालीन, यागासताका नी नानी आशीष कोळतीदील.”


\par }{\PP \VS{27}आग आव याकूब से केळदुन, “नींद हेसुर येन आद?”

\par }{\PP आव अंदुन, “याकूब.”


\par }{\PP \VS{28}आग आ मंळसा आऊन से अंदुन, “ईग टु नींद हेसुर याकूब ईला बल्‍की इस्त्राएल\FTNT{†}{{\FR 32:28 }{\FR{32:28
}}{\FT{परमेश्वर उन सांगुळ झगळा माळावाळा
}}} ईत्‍तीत, यतिकी परमेश्वर से अदिक मंळसागोळ से मेहनत माळतेला नी जीकसेग्‍या.”\XREF{✡}{{\XO 32:28 }{\XO{32:28
}}{\XT{उत्पत्ति 35:10}}}


\par }{\PP \VS{29}आग याकूब आ मंळसा से अंदुन, “कृपया नी नानी तान हेसुर हेळ.”

\par }{\PP आ मंळसा उत्‍तर कोट्‍टुन, “येन माळ्‍या नान हेसुर जान्‍सकु?” अदिक आग आ मंळसा अल्‍या याकूब उक आशीष कोट्‍टुन.\XREF{✡}{{\XO 32:29 }{\XO{32:29
}}{\XT{न्यायियों 13:17-18}}}


\par }{\PP \VS{30}आग याकूब ईद अनकु आ जागा अन हेसुर पनीएल\FTNT{‡}{{\FR 32:30 }{\FR{32:30
}}{\FT{परमेश्वर उन बाय}}} ईटदुन; “परमेश्वर उक आमने सामने नोळदुर मा भी नान जीव ऊळदोत.”

\VS{31}पनीएल इन हाती टु नळुत नळुत सूर्य उदय आगेत, अदिक आव जाँघ इन नस यरदुर देल लंगळुसतोगोन.

\VS{32}ई घटना अक याद माळतेला इस्त्राएल वंश ईंद ताका जाँघ इन पुट्‍टा अन मांसपेशी इक तिनालुर यतिकी ईदा मांसपेशी मा याकूब उक दुख आगीत. यतिकी आ मंळसा याकूब उन जाँघ इक मुटीदुन.




\par }\Chap{33}{\SH याकूब उन एसाव से सिकोद
\par }
{\PP \VerseOne{1}अदिक याकूब कण्‍ण नेगुकु ईद नोळदुन, कि एसाव नाक सौ लॉकुर सांगुळ बरेत्‍यान. आग आव चिकोरी अलग-अलग वाट्‍सकु लियाह अदिक राहेल अदिक येढ्‍ढु दासीगोळ इक सौप्स बुट्‍टुन.

\VS{2}अदिक आव सप्‍पा मुंदुर मुंद पारगोळ सांगुळ दासीगोळी आंदुर हिंद पारगोळ सांगुळ लियाह अक, अदिक सप्‍पा मुंदुर हिंद राहेल अदिक यूसुफ उक ईटदुन,

\VS{3}अदिक खुद आ सप्‍पा मुंदुर मुंद वाळुसदुन अदिक येळ घन धरती मा बिदकु नमस्‍कार माळदुन, अदिक तान वार्टुन हात्ती पोहचुसदुन.

\VS{4}आग एसाव आऊन से भेंट माळोर साटी ओळदुन, अदिक आऊक दिल देल हचकु, याद्दा देल चिपकुसकु चुम्‍सदुन; बाक आंदुर येढ्‍ढु मुंदुर वर्लली कुरतुर.

\VS{5}आग एसाव कण्‍ण नेगुकु आर्तेरी अदिक चिकोरी नोळदुन; अदिक केळदुन, “ईंदुर जो नीन सांगुळ आर आंदुर यार उर?”

\par }{\PP आव अंदुन, “ईंदुर नीन दास उन चिकोर उर, यारी परमेश्वर अनुग्रह माळकु नानी कोटान.”

\VS{6}अदिक दासीगोळ तान तान चिकोरगोळ सांगुळ हाती बंदुर अदिक बांगकु नमस्‍कार माळदुर.

\VS{7}हांग अच लियाह भी तान चिकोरगोळ सांगुळ हाती बंदुर, आक भी बांगकु नमस्‍कार माळदुर अदिक बाक राहेल इन सांगुळ यूसुफ भी बंदुन अदिक नमस्‍कार माळदुन.


\par }{\PP \VS{8}एसाव याकूब से केळदुन, “ईद धोळ दल, गोसी नानी येती कोट्‍ट, समझ दा बंदीदिल.”

\par }{\PP याकूब अंदुन, “नान स्वामी, ना ईदुर द्वारा नींद अनुग्रह ताकोमोद चाहसतीन.”


\par }{\PP \VS{9}एसाव अंदुन, “हे नान वार्टा नान हाती सब येनारा आद. अदिक जो भी नींद आद, अदरी तांद अच हाती ईरगोळ.”


\par }{\PP \VS{10}याकूब अंदुन, “ईला! अगर नींद अनुग्रह नान मा आद, रा नान दी टु ई भेंटगोळी स्‍वीकार माळ कोम; यतिकी नीनी नोळकु हत्‍त कि ना परमेश्वर उन दर्शन माळ कोंडीन, अदिक नी नानी दिल देल स्‍वीकार भी माळ्‍द.

\VS{11}इदुरसाटी ईद भेंट जो नीनी कळुकु आग्‍याद, ग्रहण माळ; यतिकी परमेश्वर नान मा अनुग्रह माळ्‍यान, अदिक नान हाती हापाळ आद.” याग आव आऊन से हापाळ विनती माळदुन, आग आव भेंट इक ग्रहण माळदुन.


\par }{\PP \VS{12}बाक एसाव अंदुन, “बर, नाव मुंद होगाता: अदिक ना नींद मुंद मुंद नळाईन.”


\par }{\PP \VS{13}याकूब अंदुन, “हे नान प्रभु, नी जान्सत्‍या कि नान सांगुळ स्यांण पारगोळ, अदिक म्यांडा मर्रगोळ अदिक गोसी जो हाल कोळावाळा आव, अगर ईत्‍ता जनावर ऊंद दिन भी येक्‍कुल नळ्सकु आदाव, रा सप्‍पा च्‍या सप्‍पा सोतोदव.

\VS{14}ईदुर साटी नान प्रभु तान दास से मुंद होटुगुल, अदिक ना ई जनावरगोळ गती अन अनुसार, जो नान मुंद आद, अदिक चिकोर्द गती इन अनुसार धीरा धीरा नळुकु सेईर नगर दा तान प्रभु उन हाती पोहचुसाईन.”


\par }{\PP \VS{15}आग एसाव याकूब से अंदुन, “ना तान संगीगोळी नीन हाती बिट्ट बुळतीन.”

\par }{\PP आग याकूब अंदुन, “येन ईदुर्द जरवत आद? नान मा नान प्रभु स्वामी इन अनुग्रह बन्सकु ईरूल, ईदा काफी आद.”

\VS{16}इदुरसाटी एसाव अदा दिशी सेईर नगर इक होटोदुन.

\VS{17}याकूब सुक्कोत इन दिशा दा मुंद वाळुसेदुन. अदिक अल तान साटी ऊंद मान्ना, अदिक जनावरगोळ साटी झोपळी माळदुन, ईदा कारण आ जागा अन्द हेसुर सुक्कोत\FTNT{*}{{\FR 33:17 }{\FR{33:17
}}{\FT{झोपळी अन मान्ना}}} बित्त.


\par }{\PP \VS{18}अदिक याकूब जो पद्‍दनराम टु बंदीदुन, आव कनान द्‍याश इन शकेम नगर इन हाती कुशल देल पोहचुस्कु नगर इन मुंद ड्‍यारा निदरूसदुन.

\VS{19}याता जागा मा आव ड्‍यारा नीदरूसदुन, आ जमीन इक आव शकेम उन आप्‍प, हमोर उन पारगोळ से ऊंद सौ चांदी इन मुद्रागोळ कोटकु कोंडीदुन.

\VS{20}बाक याकूब अल ऊंद वेदी\FTNT{†}{{\FR 33:20 }{\FR{33:20
}}{\FT{कल्ल इन खंभा}}} माळदुन, अदिक अदुर हेसुर आव एल-एलोहे-इस्त्राएल\FTNT{‡}{{\FR 33:20 }{\FR{33:20
}}{\FT{इस्त्राएल इन परमेश्वर}}} ईटदुन.




\par }\Chap{34}{\SH दीना अक भ्रष्‍ट माळकु आगोद
\par }
{\PP \VerseOne{1}ऊंद दिशी लियाह अन पोर दीना, जो याकूब से पैदा आगीदुर, आ द्‍याश इन पोरगोळ से मुलाखात माळली होट्‍टुर.

\VS{2}आग आ द्‍याश इन प्रधान हिब्बी हमोर उन पार शकेम आकी नोळदुन, अदिक आकी वोतकु आकिन सांगुळ कुकर्म माळकु आकी भ्रष्‍ट माळ बुट्‍टुन.

\VS{3}आग आऊन मन याकूब उन पोर दीना से हत्‍तेत. अदिक आव आ पोर इन से प्रेम इन मातगोळ माळदुन, अदिक आकिन से प्रेम माळली कुरतुन.

\VS{4}शकेम तान आप्‍प हमोर से अंदुन, “नान मदा ई पोर इन से माळकु कोळ.”


\par }{\PP \VS{5}याग याकूब उक पता हत्‍त कि शकेम आऊन पोर दीना अक खराब माळ बुटान, आ समय आऊन पारगोळ जनावरगोळ सांगुळ मैदान दा ईरोर; इदुरसाटी याकूब आंदुर बरासताका सुंगा ईत्‍तुन.

\VS{6}आग शकेम उन आप्‍प हमोर याकूब उन सांगुळ मातकात माळोरसाटी आऊन हाती होदुन.

\VS{7}याकूब उन पारगोळ ईद केळतेला अच मैदान टु हापाळ उदास अदिक सिट्‍ट दा बंदुर; यतिकी शकेम याकूब उन पोर इन सांगुळ कुकर्म माळकु इस्त्राएल इन घराना टु मूर्खता अन हिंग क्‍याल्‍सा माळीदुन, यदुर्द माळोद बराबर ईला ईरोद.

\VS{8}हमोर आ सप्‍पा से अंदुन, “नान पार शकेम उन मन नीन पोर मा हापाळ आद, इदुरसाटी नीन पोर इक आऊन हिंग्‍स उन रूप दा आऊक कोटबुळ.

\VS{9}नाम सांगुळ वैवाहिक संबंध माळ कोमी नीव नामी तान पोरगोळ कोळी अदिक नाम पोरगोळ नीव ईटी.

\VS{10}ई प्रकार नीव नाम सांगुळ ई द्‍याश दा मिलुस्‍कु ईर सक्‍कीर; नीव ई द्‍याश दा ईरी, धंधा माळी अदिक संपत्‍ती हासील माळतेला ईरी.”


\par }{\PP \VS{11}अदिक शकेम भी दीना अन आप्‍प अदिक वार्टुर से अंदुन, “अगर नान मा कृपा दृष्‍टी माळेतीर, रा जो येनारा नीव नान से अंदीर, अद ना कोळाईन.

\VS{12}नीव पोर इन साटी जो भी किमत बेळीर अदरी ना पुरा माळाईन. लेकीन नान मदा आ पोर इन से अच माळी.”


\par }{\PP \VS{13}आग ईद सोचकु कि शकेम आंदुर आकतींग दीना अक खराब माळदुन, याकूब उन पारगोळ शकेम अदिक आऊन आप्‍प हमोर उक छल इन सांगुळ ईद उत्‍तर कोट्‍टुर,

\VS{14}“नाव हिंग क्‍याल्‍सा माळ सकालेव कि यातोदारा खतनारहित मंळसा अक तान आकतींग इक कोट्‍टेव; यतिकी हिंग माळदुर देल नामी हेसुर हुळदार.

\VS{15}ई मात मा नाव नीम्‍द मांन्‍स कोंडेव कि नाम घाई नीम दा टु हर ऊंद मंळसा अन खतना माळकु आगुल.

\VS{16}आग नाव तान पोरगोळ नीमी मदा साटी कोट्‍टेव, अदिक नीम सांगुळ बसुस्कु भी ईत्‍तेव, अदिक नाव येढ्‍ढु ऊंद अच समुदाय इन मंळसा आगेदेव.

\VS{17}लेकीन अगर नीव नाम मात ईला केळकु तान खतना माळसुसतीदिल, रा नाव तान पोर इक हुडुकु ईल टु होटोदेव.”


\par }{\PP \VS{18}आंदुर्द ई मातगोळ मा हमोर अदिक आऊन पार शकेम खुश आदुन.

\VS{19}अदिक आ हारोदव जो याकूब उन पोर इक चाहासोन, ई क्‍याल्‍सा अक माळदुर दा आव समय माळीदिल. आव रा तान आप्‍प उन सप्‍पा घराना दा येक्‍कुल सम्‍मानीत मंळसा ईरोन.


\par }{\PP \VS{20}इदुरसाटी हमोर अदिक आऊन पार शकेम तान नगर इन फाटक इन हाती होगकु नगरवासीगोळी ईद समझुसली कुरतुर;

\VS{21}“ई मंळसागोळ रा नाम सांगुळ मेल देल ईरोद चाहसतार; लेकीन आंदरी ई द्‍याश दा ईतकु लेन देन माळगोळी; नोळी, ईद द्‍याश आंदुर साटी भी हापाळ आद; बाक नाव लॉकुर आंदुर पोरगोळी हिंग्‍स माळ सकतेव, अदिक तान पोरगोळ आंदरी कोळ सकतेव.

\VS{22}ईंदुर ऊंद अच मात मा नाम सांगुळ ईरोर साटी सहमत आग्‍यार, कि नाम सप्‍पा मंळसागोळ्‍द खतना माळकु आगुल, ह्‍यांग आंदुर्द माळकु आगतद कि नाव सप्‍पा मुंदुर ऊंद आगेगुल.

\VS{23}येन आंदुरव मर्र म्यांडा, अदिक वस्‍ता गोसी बल्‍की आंदुरव सप्‍पा जनावर अदिक धन-संपत्ती नाम्‍द आगतीदील? ईटा माळी कि नाव लॉकुर आंदुर्द मात मान्‍स कोंडेव, रा आंदुर नाम सांगुळ निसास माळली कुरतार.”

\VS{24}इदुरसाटी यास भी आ नगर इन फाटक टु होळतोगोर, आ सप्‍पा मुंदुर हमोर उन अदिक आऊन पार शकेम उन मात मान्‍सदुर; अदिक हर ऊंद मंळसा अन खतना माळकु आत, यास आ नगर इन फाटक टु होळ तोगोर.


\par }{\PP \VS{25}तीसरा दिशी, याग आ लॉकुर दुख दा बिदकु ईरोर, आग हिंग आत कि शिमोन अदिक लेवी याकूब उन येढ्‍ढु पारगोळ, जो दीना अन वार्टुर ईरोर, तान-तान तलवार हुडुकु आ नगर दा बेधळक होगकु सप्‍पा मंळसागोळी घात माळदुर.

\VS{26}हमोर अदिक आऊन पार शकेम उक आंदुर तलवार देल कोंद बुट्‍टुर, अदिक दीना अक शकेम उन मान्‍या टु तेगुकु ओतुर.

\VS{27}अदिक याकूब उन दुसरा चिकोर नगर इक लुट्‍स बुट्‍टुर, यतिकी आंदुर आऊनोर आकतींग इक खराब माळ बुटीदुर.

\VS{28}आंदुर मर्र म्यांडा, अदिक वस्‍ता गोसी, अदिक गधागोळ, अदिक नगर अदिक मैदान दा जो येनारा ईरोद सप्‍पा हुडु कोंडुर.

\VS{29}आंदुर आंदुर्द सप्‍पा संपत्‍ती मा अधिकार माळकु अदरी लुट्‍स बुट्‍टुर, ईल ताका कि आंदुर आंदुरोर हिंग्‍सुरी अदिक आंदुर चिकोरी बंदी माळकु सप्‍पा येनारा जो आंदुर मान्‍यागोळ दा ईरोद, लुट्‍स बुट्‍टुर.


\par }{\PP \VS{30}आग याकूब शिमोन अदिक लेवी से अंदुन, “नीव जो ई द्‍याश इन निवासी कनानीगोळ अदिक परिज्जी अन मन दा नान प्रती सिट्‍ट पैदा माळीर, ईदुर देल नीव नानी मुसीबत दा हाकदीर, यतिकी नान सांगुळ रा थ्‍वाळासा अच लॉकुर आर, इदुरसाटी आंदुर जमा आगकु नान मा चळाई माळ्‍यार, अदिक नानी कोंद बुट्‍टार, रा ना तान घराना अन्द सांगुळ नाश आगेगाईन.”


\par }{\PP \VS{31}आंदुर अंदुर, “येन शकेम उक नाम आकतींग इन सांगुळ वेश्‍या अन घाई व्यवहार माळोद वळ्लीद ईरोद?”




\par }\Chap{35}{\SH याकूब उक बेतेल दा आशीष सिकोद
\par }
{\PP \VerseOne{1}आग परमेश्वर याकूब से अंदुन, “ईल टु होटकु बेतेल इक होग, अदिक अल्‍या ईर; अदिक अल परमेश्वर उन साटी वेदी माळ, याव नीनी आ समय दर्शन कोट्‍टुन या समय नी तान वार्ट एसाव उन अंज्‍क देल ओळतोग्‍या.”


\par }{\PP \VS{2}आग याकूब तान घराना, अदिक आ सप्‍पा से भी जो आऊन सांगुळ ईरोर, अंदुन, “ई समय नीम हाती जो पराया द्यावगोळ आर, आंदरी दुर माळ बुळी अदिक तान तान इक शुद्ध माळकु तान कपळा बदलुस बुळी.

\VS{3}अदिक बरी, नाव ईल टु होटकु बेतेल इक होगाता; अल ना परमेश्वर उन साटी ऊंद वेदी माळाईन, याव संकट इन दिनगोळ दा नांद केळदुन, अदिक याता हादी देल ना नळु तोगीन, अदुर दा नान सांगुळ ईत्‍तुन.”

\VS{4}ईद केळकु आंदुर याकूब उक सप्‍पा पराया द्याव कोट्‍ट बुट्‍टुर, जो आंदुर तान हाती ईटीदुर. ईदुर अलावा कीव इन कुण्‍डगोळ भी कोट्‍टुर. याकूब ई सप्‍पा अक आ बांज मार्र इन ल्‍यालमा नळ्‍सदुन, जो शकेम इन हाती ईरोद.


\par }{\PP \VS{5}याग आंदुर अल टु होट्‍टुर आग पुरा नगर मा परमेश्वर उन अंज्‍क बिदकु ईरोद. याऊ भी याकूब उन चिकोर्द पीछा माळीदिल.

\VS{6}याकूब आ सप्‍पा मुंदुर सांगुळ जो आऊन सांगुळ ईरोर, कनान द्‍याश इन लूज नगर इक बंदुन. अद नगर इक बेतेल भी अनकु आगतद.

\VS{7}अल आव ऊंद वेदी माळदुन, अदिक आ जागा अन हेसुर एल-बेतेल ईटदुन; यतिकी याग आव तान वार्ट उन अंज्‍क देल ओळतोगोन आग परमेश्वर आऊन मा अल्‍या‍ प्रगट आगीदुन.

\VS{8}अदिक रिबका अक हाल कुळसावळ्‍त दाई दबोरा सोतोदुर, अदिक बेतेल इन बांज मार्र इन हाती आकी मुण्‍ण कोटकु आत, अदिक आ बांज मार्र इन हेसुर अल्‍लोनबक्‍कूत\FTNT{*}{{\FR 35:8 }{\FR{35:8
}}{\FT{रूलाई अन बींजा}}} ईटकु आत.


\par }{\PP \VS{9}बाक याकूब उन पद्‍दनराम टु बंदुर बाद्‍दा परमेश्वर दुसरा घन आऊक दर्शन कोटकु आशीष कोट्‍टुन.

\VS{10}अदिक परमेश्वर आऊन से अंदुन, “ईगास ताका रा नीन हेसुर याकूब ईत्‍त; लेकीन मुंदु टु नीन हेसुर याकूब ईरतीदील, नी इस्त्राएल कहलुस्‍या.” ई प्रकार आव आऊन हेसुर इस्त्राएल ईटदुन\XREF{✡}{{\XO 35:10 }{\XO{35:10
}}{\XT{उत्पत्ति 32:28}}}.

\VS{11}बाक परमेश्वर आऊन से अंदुन, “ना सर्वशक्तिमान प्रभु हुईन. नी फलुस फुलुस अदिक वाळुस; अदिक नीन से ऊंद जाती बल्‍की जातीगोळ्‍द ऊंद धोळ मंडली भी पैदा आदीत, अदिक नीन वंश दा राजा पैदा आदार.\XREF{✡}{{\XO 35:11 }{\XO{35:11
}}{\XT{उत्पत्ति 17:4-8}}}

\VS{12}अदिक जो द्‍याश ना अब्राहम अदिक इसहाक उक कोटीन, अदा द्‍याश नीनी कोळतीन, अदिक नीन हिंद नीन वंश इक भी कोळाईन.”

\VS{13}आग परमेश्वर आ जागा दा, येल आव याकूब से मातगोळ माळदुन, आंदुर हाती टु म्‍याकुच येरेदुन.

\VS{14}अदिक या जागा दा परमेश्वर याकूब से मातगोळ हेळदुन, अल याकूब कल्‍ल इन ऊंद खंबा नीदरूसदुन, अदिक अदुर मा अंगुर इन रास्सा अदिक जैतुन इन याण्‍णा हाक्‍क बुट्‍टुन.

\VS{15}येल परमेश्वर याकूब से मातगोळ माळदुन, आ जागा अन हेसुर आव बेतेल ईटदुन.


\par }{\SH राहेल इन मृत्‍यु
\par }
{\PP \VS{16}बाक आंदुर बेतेल टु नळोद चालु माळदुर; अदिक एप्राता नगर थ्वाळासा अच दुर ईरोद कि राहेल इक पार हाळोद दुख सिकली कुर्त.

\VS{17}याग आकी हापाळ दुख येळतोगोद आग दाई आकिन से अंदुर, “अंजबाळ; ईग भी नीनी पार अच आदीत.”

\VS{18}आग हिंग आत कि आक सोतोदुर, अदिक जीव होळ्‍त-होळ्‍त आक आ पार उन हेसुर बेनोनी\FTNT{†}{{\FR 35:18 }{\FR{35:18
}}{\FT{शोक उन पार}}} ईटदुर; लेकीन आऊन आप्‍प आऊन हेसुर बिन्यामीन\FTNT{‡}{{\FR 35:18 }{\FR{35:18
}}{\FT{उम्मा कय इन पार}}} ईटदुन.


\par }{\PP \VS{19}अदिक राहेल सोत्‍तुर, अदिक एप्राता, मतलब बैतलहम हादी दा, आकी मुण्‍ण कोटकु आत.

\VS{20}अदिक याकूब आकिन कब्र मा ऊंद खंबा नीदरूसदुन: राहेल इन कब्र अन अद खंबा ईंद ताका बन्सकु आद.

\VS{21}बाक इस्त्राएल तान यात्रा चालु माळदुन अदिक एदेर हेसुर इन गुम्‍मट इन मुंद तान ड्‍यारा नीदरूसदुन.


\par }{\SH याकूब उन पारगोळ
\par }
{\R (१ इतिहास 2:1,2)

\par }{\PP \VS{22}याग याकूब आ द्‍याश दा ईरोन, आग ऊंद दिशी हिंग आत कि रूबेन होगकु तान आप्‍प उन रखैल बिल्हा अन सांगुळ कुकर्म माळदुन; अदिक ईद मात इस्त्राएल उक मालुम आत.

\par }{\PP याकूब उक हनुन पारगोळ ईरोर.

\VS{23}अदुर दा टु लियाह अन चिकोर ईंदुर ईरोर; मतलब याकूब उन धोळ पार रूबेन, बाक शिमोन, लेवी, यहूदा, इस्साकार, अदिक जबूलून.

\VS{24}अदिक राहेल इन चिकोर ईंदुर ईरोर; मतलब यूसुफ, अदिक बिन्यामीन.

\VS{25}अदिक राहेल इन दासी बिल्हा अन चिकोर ईंदुर ईरोर; मतलब दान, अदिक नप्ताली.

\VS{26}अदिक लियाह अन दासी जिल्‍पा अन चिकोर ईंदुर ईरोर : मतलब गाद, अदिक आशेर. याकूब उन इंदुर अच चिकोर आदुर, जो आऊन से पद्‍दनराम क्षेत्र दा पैदा आदुर.


\par }{\SH इसहाक उन मृत्‍यु
\par }
{\PP \VS{27}अदिक याकूब मम्रे दा, जो किर्यतर्बा, मतलब हेब्रोन हुन, येल अब्राहम अदिक इसहाक परदेशी आगकु ईतीदुर, तान आप्‍प इसहाक उन हाती बंदुर.\XREF{✡}{{\XO 35:27 }{\XO{35:27
}}{\XT{उत्पत्ति 13:18}}}

\VS{28}इसहाक उन ऊमर ऊंद सौ अस्‍सी वर्ष इन आत.

\VS{29}अदिक इसहाक उन जीव बीटोत, अदिक आव सोतोदुन, अदिक आव बाट्‍ट अदिक पुरा ऊमर इन आगकु तान लॉकुर दा होगकु सीकेदुन; अदिक आऊन पार एसाव अदिक याकूब आऊक मुण्‍ण कोट्‍टुर.




\par }\Chap{36}{\SH एसाव उन वंशावली
\par }
{\R (१ इतिहास 1:34-37)

\par }{\PP \VerseOne{1}एसाव जो एदोम भी कहलुसतान, आऊन ईद वंशावली हुन.

\VS{2}एसाव रा कनानी पोरगोळ सांगुळ मदा माळदुन; मतलब हित्ती एलोन इन पोर आदा अक, अदिक ओहोलीबामा अक जो अना अन पोर, अदिक हिब्बी सिबोन इन नाती ईरोर.\XREF{✡}{{\XO 36:2 }{\XO{36:2
}}{\XT{उत्पत्ति 26:34}}}

\VS{3}बाक आव इश्‍माएल इन पोर बासमत इक भी, जो नबायोत इन आकतींग ईरोर, मदा माळदुन.\XREF{✡}{{\XO 36:3 }{\XO{36:3
}}{\XT{उत्पत्ति 28:9}}}

\VS{4}आदा रा एसाव उन द्वारा एलीपज उक, अदिक बासमत रूएल उक जनम कोट्‍टुर.

\VS{5}अदिक ओहोलीबामा यूश, अदिक यालाम, अदिक कोरह उक पैदा माळदुर, एसाव इन ईंदुर अच चिकोर कनान द्‍याश दा पैदा आदुर.


\par }{\PP \VS{6}एसाव तान हिंग्‍सुर, अदिक पोर-पारगोळ, अदिक मान्‍यागोळोव सप्‍पा जनावरगोळ, अदिक तान मर्र-म्यांडा; अदिक वस्ता गोसी पयला सप्‍पा जनावरगोळ, अदिक तान सप्‍पा सम्पती इक, जो आव कनान द्‍याश दा जमा माळीदुन, हुडुकु तान वार्ट याकूब उन हाती टु दुसरा द्‍याश इक होटोदुन.

\VS{7}यतिकी आंदुर्द सम्पती ईट आगेगीत, कि आंदुर तान सांगुळ ईला ईट सकोर; अदिक हापाळ जनावरगोळ कारण आ द्‍याश दा, येल आंदुर परदेशी आगकु ईर तोगोर, अव समुस सकीदील.

\VS{8}एसाव जो एदोम भी कहलुसतद, सेईर हेसुर इन पहाळी द्‍याश दा ईरली कुरतुन.


\par }{\PP \VS{9}सेईर हेसुर इन पहाळी द्‍याश दा ईरावाळेर एदोम उन मूल मंळसा एसाव इन वंशावली ईद हुन.

\VS{10}एसाव उन पारगोळ हेसुर ईव हू; मतलब एसाव उन हिंग्‍स आदा अन पार एलीपज, अदिक एसाव उन हिंग्‍स बासमत उन पार रूएल.

\VS{11}अदिक एलीपज उन ई पारगोळ आदुर; मतलब तेमान, ओमार, सपो, गाताम, अदिक कनज.

\VS{12}एसाव उन पार एलीपज उन तिम्‍ना हेसुर इन ऊंद रखैल ईरोर, याक एलीपज इन द्वारा अमालेक इक जनम कोट्टुर: एसाव उन हिंग्‍स आदा अन वंश दा ईंदुर अच पैदा आदुर.

\VS{13}रूएल इन ई पारगोळ आदुर; मतलब नहत, जेरह, शम्‍मा, अदिक मिज्‍जा एसाव उन हिंग्‍स बासमत इन वंश दा ईंदुर अच पैदा आदुर.


\par }{\PP \VS{14}ओहोलीबामा जो एसाव उन हिंग्‍स, अदिक सिबोन उन नातुगीत अदिक अना अन पोर ईरोर, आकिन ई पारगोळ आदुर: मतलब आक एसाव उन द्वारा यूश, यालाम अदिक कोरह अक जनम कोट्‍टुर.


\par }{\SH एदोम उन अधिपती
\par }
{\PP \VS{15}एसाव उन पारगोळ दा अधिपती ईंदुर ईरोर: एसाव उन धोळ पार एलीपज उन वंश दा टु तेमान अधिपती, ओमार अधिपती, सपो अधिपती, कनज अधिपती,

\VS{16}कोरह अधिपती, गाताम अधिपती, अमालेक अधिपती एलीपज उन वंशीगोळ दा टु, एदोम द्‍याश दा ईंदुर अच अधिपती आदुर; अदिक ईंदुर अच आदा अन वंश दा पैदा आदुर.


\par }{\PP \VS{17}एसाव उन पार रूएल उन वंश दा ईंदुर स्‍याणा आदुर; मतलब नहत अधिपती, जेरह अधिपती, शम्‍मा अधिपती, मिज्‍जा अधिपती रूएल वंशिगोळ दा टु, एदोम द्‍याश दा ईंदुर अच अधिपती आदुर; अदिक ईंदुर अच एसाव उन हिंग्‍स बासमत इन वंश दा पैदा आदुर.


\par }{\PP \VS{18}एसाव उन हिंग्‍स ओहोलीबामा इन वंश दा ईंदुर पैदा आदुर; मतलब यूश अधिपती, यालाम अधिपती, कोरह अधिपती, अना अन पोर ओहोलीबामा जो एसाव उन हिंग्‍स ईरोर आकिन वंश दा ईंदुर अच पैदा आदुर.

\VS{19}एसाव जो एदोम भी कहलुसतान, आऊन वंश ईव अच हु, अदिक आंदुर अधिपती भी ईंदुर अच आदुर.


\par }{\SH सेईर इन वंशावली
\par }
{\PP \VS{20}सेईर जो होरी हेसुर इन जाती नव ईरोन, आऊन ई चिकोर आ द्‍याश दा पयला टु उच ईरतोगोर; मतलब लोतान, शोबाल, सिबोन, अना,

\VS{21}दीशोन, एसेर, अदिक दीशान: एदोम द्‍याश दा सेईर इन ईंदुर अच होरी जातीवाळेर अधिपती आदुर.


\par }{\PP \VS{22}लोतान उन पार, होरी, अदिक हेमाम ईरोर; अदिक लोतान उन आकतींग तिम्‍ना ईरोर.


\par }{\PP \VS{23}शोबाल उन ई पारगोळ आदुर: मतलब आल्‍वान मानहत, एबल, शपो, अदिक ओनाम.


\par }{\PP \VS{24}अदिक सीदोन उन ई पारगोळ आदुर: अय्या, अदिक अना; ईव आवा अना हुन यारी सुनसान जागा दा तान आप्‍प सिबोन उन गधागोळी आळ्‍स्त आळ्‍स्‍त बीसी नीर इन झरनागोळ सीकदव.

\VS{25}अदिक अना अक दीशोन हेसुर ईनव पार आदुन, अदिक आवा अना अक ओहोलीबामा हेसुर ईनोर पोर आदुर.

\VS{26}दीशोन उक ई पारगोळ आदुर: हेमदान, एशबान, यित्रान, अदिक करान.


\par }{\PP \VS{27}एसेर उन ई पारगोळ आदुर: बिल्हान, जावान, अदिक अकान.


\par }{\PP \VS{28}दीशान उन ई पारगोळ आदुर: ऊस, अदिक अरान.


\par }{\PP \VS{29}होरी जाती नोर अधिपती ईंदुर लॉकुर आदुर: लोतान अधिपती, सिबोन अधिपती, शोबाल अधिपती, अना अधिपती,

\VS{30}दीशोन अधिपती, एसेर अधिपती, दीशान अधिपती; सेईर द्‍याश दा होरी जाती नोर ईंदुर अच अधिपती आदुर.


\par }{\SH एदोम उन राजा
\par }
{\R (१ इतिहास 1:43-54)

\par }{\PP \VS{31}बाक याग इस्त्राएलगोळ मा राज्य माळावाळेर राजागोळ पयले एदोम द्‍याश मा ई राजागोळ राज्य माळदुर;

\VS{32}बोर उन पार बेला एदोम दा राज्‍य माळदुन, अदिक आऊन शहर इन हेसुर दिन्‍हाबा आद.

\VS{33}बेला अन सोत्‍तुर मा, बोस्रा निवासी जेरह उन पार योबाब आऊन जागा मा राजा आदुन.

\VS{34}योबाब उन सोत्‍तुर मा, तेमानियों अन निवासी हूशाम आऊन जागा मा राजा आदुन.

\VS{35}बाक हूशाम उन सोत्‍तुर मा, बदद उन पार हदद आऊन जागा मा राजा आदुन ईव आवा हुन याव मिद्यानियागोळी मोआब इन द्‍याश दा हारूस कोंडुन, अदिक आऊन शहर इन हेसुर अबीत आद.

\VS{36}बाक हदद उन सोत्‍तुर मा, मस्रेकावासी सम्‍ला आऊन जागा मा राजा आदुन.

\VS{37}बाक सम्‍ला अन सोत्‍तुर मा, शाऊल जो महानद इन तटवाला रहोबोत नगर इन ईरोन, आव आऊन जागा मा राजा आदुन.

\VS{38}शाऊल उन सोत्‍तुर मा, अकबोर उन पार बाल्‍हानान आऊन जागा मा राजा आदुन.

\VS{39}अकबोर उन पार बाल्‍हानान उन सोत्‍तुर मा, हदर आऊन जागा मा राजा आदुन अदिक आऊन शहर इन हेसुर पाऊ आद; अदिक आऊन हिंग्‍स उन हेसुर महेतबेल आद, जो मेजाहाब इन नाती अदिक मत्रेद उन पोर ईरोर.


\par }{\PP \VS{40}एसाव उन वंश दा जो अधिपती ईरोर आंदुरव हेसुर: तिम्‍ना, अलवाह, यथेथ,

\VS{41}ओहोलीबामा अधिपती, एला अधिपती, पीनोन अधिपती, ,

\VS{42}कनज अधिपती, तेमान अधिपती, मिबसार अधिपती,

\VS{43}मग्‍दीएल अधिपती, ईराम अधिपती एदोम वंशीगोळ जो द्‍याश इक तान माळ कोंडीदुर, आऊन निवास जागा दा ईंदुर अच अधिपती आदुर; अदिक एदोमी जाती इन मूल मंळसा एसाव हुन.




\par }\Chap{37}{\SH यूसुफ अदिक आऊनोर वार्टुर
\par }
{\PP \VerseOne{1}याकूब रा कनान द्‍याश दा परदेशी आगकु ईरतोगोन, येल आऊन आप्‍प परदेशी आगकु ईरोन.

\VS{2}अदिक याकूब उन वंश इन वृत्‍तान्‍त ईद आद; यूसुफ सतरा वर्ष इन आगकु तान वार्टुर सांगुळ मर्र-म्यांडा आळ्‍सतोगोन; अदिक आ पार तान आप्‍प उन हिंग्‍स बिल्हा, अदिक जिल्‍पा अन पारगोळ सांगुळ ईरतोगोन; अदिक आदुर्द बुराई इन समाचार तान आप्‍प उन मुंद पोहचुस तोगोन.


\par }{\PP \VS{3}अदिक इस्त्राएल\FTNT{*}{{\FR 37:3 }{\FR{37:3
}}{\FT{याकूब}}} तान सप्‍पा पारगोळ से येक्‍कुल प्रेम यूसुफ से ईट तोगोन, यतिकी आव आऊन हाळाबाट्‍ट पनी नव पार ईरोन: अदिक आव आऊन साटी रंग बिरंगी अंगरखा माळसुसदुन.

\VS{4}लेकीन याग आऊन वार्टुर नोळदुर, कि नामव आप्‍प नाम सप्‍पा वार्टुर से येक्‍कुल आऊन से प्रेम माळतान, आग आंदुर आऊन से दुश्मनी ईटली कुरतुर अदिक आऊन सांगुळ वळ्लीसा मात ईला हेळतोगोर.


\par }{\SH यूसुफ उन कांसा
\par }
{\PP \VS{5}यूसुफ कांसा नोळदुन, अदिक तान वार्टुर से अदुर्द वर्णन माळदुन; आगी टु आंदुर आऊन से अदिक भी दुश्मनी माळली कुरतुर.

\VS{6}आव आंदुर से अंदुन, “जो कांसा ना नोळदीन, अदरी केळी

\VS{7}नाव लॉकुर केई दा पेंडी कटीतेव, अदिक येन नोळतीन कि नान पेंडी येदकु सीधा नीदरेत; आग नीम पेंडी नान पेंडी इक नाकु दी टु घेर्स कोंडव अदिक अदरी नमस्‍कार माळली कुरतव.”


\par }{\PP \VS{8}आग आऊन वार्टुर आऊन से अंदुर, “येन नी सही दा नाम मा राज्‍य माळ्‍या? या येन नी सही दा नाम मा प्रभुता माळ्‍या?” इदुरसाटी आंदुर आऊन कांसा अदिक आऊन मात इन कारण आऊन से अदिक भी येक्‍कुल दुश्‍मनी माळली कुरतुर.


\par }{\PP \VS{9}बाक आव अदिक ऊंद कांसा नोळदुन, अदिक तान वार्टुर हाती अदुर्द भी वर्णन माळदुन, “केळी, ना अदिक ऊंद कांसा नोळदिन, कि सुर्य अदिक चन्‍द्रमा, अदिक हनुन तारागोळ नानी नमस्‍कार माळीत्‍याव.”


\par }{\PP \VS{10}ईद कांसा अन आव तान आप्‍प अदिक तान वार्टुर से वर्णन माळदुन; आग आऊन आप्‍प आऊक दनकुसकु अंदुन, “ईद ह्‍यांग कांसा आद जो नी नोळ्‍द? येन सही दा ना अदिक नीन मोय अदिक नीन वार्टुर सप्‍पा मुंदुर होगकु नीन मुंद धरती मा बिदकु नमस्‍कार माळेव?”

\VS{11}आऊन वार्टगोळ रा आऊन से सिट्‍ट माळतोगोर; लेकीन आऊन आप्‍प आऊन आ मातगोळ इक याद ईटदुन.\XREF{✡}{{\XO 37:11 }{\XO{37:11
}}{\XT{प्रेरितगोळ 7:9}}}


\par }{\SH युसुफ उक मारोद अदिक आऊक मिस्त्र ओयोद
\par }
{\PP \VS{12}यूसुफ उन वार्टुर तान आप्‍प उन मर्र-म्‍यांडागोळी आळसोर साटी शकेम उक होदुर.

\VS{13}आग इस्त्राएल यूसुफ से अंदुन, “नीन वार्टुर रा शकेम दा का मर्र म्यांडा आळ्‍सतीदार, इदुरसाटी होग, ना नीनी आंदुर हाती कळुतीन.”

\par }{\PP आव आऊन से अंदुन, “ठीक आद ना तैयार आईन.”


\par }{\PP \VS{14}इस्त्राएल आऊन से अंदुन, “होग, तान वार्टगोळ अदिक मर्र म्यांडागोळ्‍द हाल नोळकु बा कि आंदुर ठीक रा आर, बाक नान हाती समाचार तर.” अत: आव आऊक हेब्रोन इन तराई दा सार माळ कोंडुन.

\par }{\PP अदिक आव शकेम दा बंदुन.

\VS{15}याग यूसुफ ऊंद मैदान दा ईत्‍त आत्‍त नोळोन, आग ऊंद मंळसा आऊक सिकदुन, आव आऊन से केळदुन, “येन ढुंढसीत्‍या नी?”


\par }{\PP \VS{16}आव अंदुन “ना रा तान वार्टुरी नोळीतीन कृपा माळकु नानी हेळ कि आंदुर मर्र म्यांडा येल आळसीत्‍यार?”


\par }{\PP \VS{17}आ मंळसा अंदुन, “आंदुर रा ईल टु होटोग्‍यार; अदिक आंदरी ना अनतेला केळदीन, बरी, ‘नाव दोतान इक होगाता.’ ” इदुरसाटी यूसुफ तान वार्टुर हिंद होदुन, अदिक आंदरी दोतान नगर दा नोळदुन.


\par }{\PP \VS{18}याग आंदुर आऊक दुर टु बरतेला नोळदुर, रा आऊन हाती बरोर से पयले अच आऊक कोंद बुळोद योजना माळदुर.

\VS{19}अदिक आंदुर आपस दा अनली कुरतुर, “नोळी, आव कांसा नोळावाळा बरेत्‍यान.

\VS{20}नळी, नाव आऊक कोंदकु ईल यातोदारा गड्‍डा दा भीट बुळाता, अदिक नाव अन बुळाता, कि आऊक यातोदारा आळी दाकळोद जनावर तीन बुळ्‍त बाक नाव नोळाता कि आऊन कांसा अन येन आगतद.”


\par }{\PP \VS{21}लेकीन रूबेन यूसुफ उक ऊळसोद चाहासोन. इदुरसाटी रूबेन अंदुन “नाव यूसुफ उक जान ठाय कोनालेव;

\VS{22}बल्‍की नाव आऊक यातोदारा गड्‍डा दा हाक्‍क बुळाता,” रूबेन हिंग इदुरसाटी माळदुन कि आव यूसुफ उक उळ्‍सकु तान आप्‍प उक कोट्‍ट बुळुल.

\VS{23}ह्‍यांग यूसुफ तान वार्टुर हाती बंदुन, आंदुर यूसुफ उन रंग बिरंगा कपळा, जो आव हाक्‍कु ईरोन ईळ्‍सदुर,

\VS{24}अदिक यूसुफ उक ऊंद वळ्गींद गड्‍डा दा हाक्‍क बुट्‍टुर, यदुर दा नीर ईला ईरोद.


\par }{\PP \VS{25}ईद माळकु आंदुर ऊमली कुरतुर. आग आंदुर नोळदुर कि इश्‍माएलीगोळ्‍द ऊंद दल ऊँटगोळ मा सुगन्ध द्रव्य, बलसान, अदिक गन्धरस मंण्‍सकु, गिलाद टु मिस्त्र अक होगेत्याद.

\VS{26}आग यहूदा तान वार्टुर से अंदुन, “तान वार्ट उक कोण्‍णोद अदिक आऊन खुन होचकोमसुसकु येन लाभ आदीत?

\VS{27}नाव ईऊक ई इश्‍माएलीगोळी मार्र कोमाता, नाव ईऊक कोनालेव, यतिकी आव नामव वार्ट हुन, नाम तान रक्‍ता हुन.” वार्टुरी ईद मात वळ्लीद हत्‍त.

\VS{28}आटा वती येनारा मिद्‍यानी व्‍यापारी भी अल टु होट्‍टुर, आग आंदुर आंदुर्द मदत देल यूसुफ उक गड्‍डा दा टु व्‍हार्या तेगदुर अदिक आऊक इश्‍माएलीगोळी ईप्‍पत बेळ्ली इन सिक्‍कागोळ दा मार्र कोंडुर; अदिक आंदुर यूसुफ उक मिस्त्र द्याश दा ओतुर.


\par }{\PP \VS{29}रूबेन गड्‍डा दा वापस बंदकु येन नोळदुन कि यूसुफ गड्‍डा दा हैलेच; इदुरसाटी आव तान कपळा हरदुन,

\VS{30}अदिक तान वार्टुर हाती बंदकु अनली कुरतुन, “पार रा हैलेच; ईग ना यात होगाईन?”


\par }{\PP \VS{31}आग आंदुर यूसुफ उन कपळा हुळदुर, अदिक ऊंद व्हात इक कोंदकु अदुर रक्‍ता दा अदरी मुळकुसदुर.

\VS{32}अदिक आंदुर आ रंग बिरंगा अंगरखा अक तान आप्‍प उन हाती कळुकु ईद संदेश कळुदुर; “ईद नामी सिक्‍याद, अत: नोळकु अरूकोम कि ईद नीन पार उन अंगरखा हुन का आलच.”


\par }{\PP \VS{33}आव अदरी अरू कोंडुन, अदिक अंदुन, “हव ईद नान पार उन कपळा हुन; यातोदारा दुष्‍ट जनावर आऊक तीन बुळ्‍त; बिना संदेह यूसुफ तुकळा तुकळा माळकु आग्‍यान.”

\VS{34}आग याकूब तान कपळा हरदुन अदिक नेळु मा टाट गुंळ्‍सदुन, अदिक तान पार उन साटी हापाळ दिन ताका वर्लतेला ईत्‍तुन.

\VS{35}अदिक आऊन सप्‍पा पोर पारगोळ आऊक शांती कोळोद कोशिश माळदुर; लेकीन आऊक शांती सिकीदील; अदिक आव ईदा माळतेला ईत्‍तुन, “ना वर्लतेला तान पार उन हाती अधोलोक दा ईळदोगाईन.” ई प्रकार आऊन आप्‍प आऊन साटी वर्लतेला अच ईत्‍तुन.


\par }{\PP \VS{36}ई बीच मिद्‍यानीगोळ यूसुफ उक मिस्त्र दा ओतकु पोतीपर हेसुर इन फिरौन उन ऊंद हाकिम अदिक अंगरक्षकगोळ प्रधान, उन कय दा मार्र बुट्‍टुर.




\par }\Chap{38}{\SH यहूदा अदिक आऊन सास्स तामार
\par }
{\PP \VerseOne{1}अवा दिनगोळ दा हिंग आत कि यहूदा तान वार्टगोळ हाती टु होटोदुन, अदिक हीरा हेसुर इन ऊंद अदुल्‍लामवासी मंळसा अन हाती ड्‍यारा हाक्कु आऊन हाती ईरली कुरतुन.

\VS{2}अल यहूदा शुआ हेसुर इन ऊंद कनानी मंळसा अन पोर इक नोळदुन; अदिक आकिन से मदा माळकु आकिन हाती होदुन.

\VS{3}आक व्‍हाट्‍यादी ईत्‍तुर, अदिक आकी ऊंद पार आदुन; अदिक यहूदा आऊन हेसुर एर ईटदुन.

\VS{4}अदिक आक मात व्‍हाट्‍यादी ईत्‍तुर, अदिक ऊंद पार आदुन; अदिक आऊन हेसुर ओनान ईटकु आत.

\VS{5}बाक आकी अदिक ऊंद पार आत, अदिक आऊन हेसुर शेला ईटकु आत; अदिक या समय आऊन जनम आत आ समय यहूदा कजीब नगर दा ईरतोगोन.


\par }{\PP \VS{6}अदिक यहूदा तामार हेसुर इन आर्त से धोड्‍डेव पार एर उन मदा माळ कोट्‍टुन.

\VS{7}लेकीन यहूदा अन आव धोड्‍डेव पार एर यहोवा अन नजर दा दुष्‍ट ईरोन, इदुरसाटी प्रभु आऊक कोंद बुट्‍टुन.

\VS{8}आग यहूदा ओनान से अंदुन, “तान अतक्या अन हाती होग, अदिक आकिन सांगुळ मैदाण आगोद धर्म पुरा माळकु तान वार्ट उन साटी औलाद पैदा माळ.”

\VS{9}ओनान रा जानसोन संतान रा नानोर कहलुसतीदील; इदुरसाटी हिंग आत कि याग आव तान अतक्या अन हाती होदुन, आग आव जमीन मा तान वीर्य केडुकु नाश माळ बुट्‍टुन, यदुर देल हिंग आग बाळुल कि आऊन वार्ट उन हेसुर देल वंश नळु बाळुल.

\VS{10}ईद क्‍याल्‍सा जो आव माळदुन अदुर देल यहोवा खुश आगीदील अदिक प्रभु आऊक भी कोंद बुट्‍टुन.

\VS{11}आग यहूदा ई अंज्‍क इन कारण कि हिंग आगबाळुल कि तान वार्टुर घाई शेला भी सायुल, तान सास्सा तामार से अंदुन, “यागासताका नान पार शेला स्याणा आगेगालुन आगासताका तान आप्‍प उन मान्‍या अच रांड्यागीत ईर.” इदुरसाटी तामार तान आप्‍प उन मान्‍या होगकु ईरली कुरतुर.


\par }{\PP \VS{12}हापाळ समय बितुसदुर मा यहूदा अन हिंग्‍स जो शुआ अन पोर ईरोर, आक सोतोदुर; बाक यहूदा अन दुख इन दिनगोळ होगदुर मा तान संगी हीरा अदुल्‍लामवासी सांगुळ तान मर्र-म्यांडागोळ चुट्‍टी कडावाळेर हाती तिम्ना नगर इक होदुन.

\VS{13}अदिक तामार इक ईद समाचार सिक्‍त, “नीन मॉव तान मर्र-म्यांडागोळ्‍द चुट्‍टी कळसुसोर साटी तिम्ना नगर इक होगेत्‍यान.”

\VS{14}आग तामार तान रांड्यागीत इन कपळा ईळ्‍सदुर, अदिक तान बाय घुंघट देल होचकोमकु ऊंद चादर गुंळ्‍स कोंडुर अदिक तिम्ना अन हादी मा एनैम इन प्रवेश दरवाजा मा कुरतोदुर. आक ईद इदुरसाटी माळदुर यतिकी आकिन देर शेला हारोदव आगेगीदुन अदिक आऊन से आकिन मदा माळकु आगीदील.


\par }{\PP \VS{15}याग यहूदा आकी नोळदुन, आकी आव वेश्‍या सम्‍सदुन; यतिकी आक तान बाय होचकोमकु ईटीदुर.

\VS{16}आव हादी मा टु आकिन दी तिर्गदुन, अदिक आकिन से अनली कुरतुन, “नानी तान हाती बरगोळ,” यतिकी आऊक मालुम ईला ईरोद कि आक आऊन सास्सा हुळ.

\par }{\PP अदिक आक अनली कुरतुर, “अगर ना नीनी तान हाती बरगोळाईन, रा नी नानी येन कोट्या?”


\par }{\PP \VS{17}आव अंदुन, “ना नीनी तान झुंड दा टु ऊंद मर्री अन पाड्डा कळु बुळाईन.”

\par }{\PP आग तामार अंदुर, “अदरी कळासताका अदुर बदला दा येन कोट्या?”


\par }{\PP \VS{18}आव केळदुन, “नी येन चाहसत्‍या?”

\par }{\PP आक उत्‍तर कोट्‍टुर, “तान मुहर, अदिक बाजुबन्‍द, अदिक तान कय इन छळी.” आग आव आकी अव सामान कोट्‍टुन, अदिक आकिन हाती होदुन, अदिक आक आऊन से व्‍हाट्‍यादी ईत्‍तुर.

\VS{19}आग आक येदकु होटोदुर, अदिक तान घुंघट ईळ्सकु तान रांड्यापन इन पहनावा मात हाक्‍क कोंडुर.


\par }{\PP \VS{20}याग यहूदा तान अदुल्‍लामवासी संगी इन कय दा अद मर्र इन पाड्डा आ आर्त इन साटी कळुदुन, गहान ईटकु वस्तु आ आर्त इन कय देल बिळस्कु तरूल; रा अल आऊक आ आर्त सिकीदील.

\VS{21}आव ईत्‍त आत्‍त लॉकुरी केळदुन कि, “आक वेश्‍या येल आर, एनैम इन हादी मा कुरतोगोर?”

\par }{\PP आंदुर अंदुर, “ईल यारू वेश्‍या यागलु ईरोर अच ईला.”


\par }{\PP \VS{22}इदुरसाटी आव यहूदा अन हाती वापस बंदकु अंदुन, “नानी आक सिकीदील; अदिक आ जागा नोर लॉकुर अंदुर, ‘ईल रा यातोदु वेश्‍या ईरालुर.’ ”


\par }{\PP \VS{23}“आग यहूदा अंदुन, ठीक आद, अव निशान इन बंधक वस्तु आकिन हाती इच ईरगोळ, ईलारा नाव लॉकुर तुच्छ आळुकु आदेव; नोळ, ना मर्री इन पाड्डा कळु बुटीदीन, लेकीन आक नीनी सिकीदील.”


\par }{\PP \VS{24}लगभग मुर तींगुळ बाद्‍दा यहूदा अक ईद समाचार सिक्‍त, “नीन सास्सा तामार व्यभिचार माळ्‍यार; बल्‍की आक व्‍यभिचार देल व्‍हाट्‍यादी भी आगेग्‍यार.”

\par }{\PP आग यहूदा अंदुन, “आकी व्‍हार्या तरी कि आकी होत्‍ताकु आगुल.”


\par }{\PP \VS{25}याग आकी व्‍हार्या तेगुकु आगोद, आग आक, तान मॉव उन हाती ईद अनकु कळुदुर, “या मंळसा अन ई सामान हुन, आऊन से अच ना व्‍हाट्‍यादी आईन,” बाक आक ईद भी अनकु कळुदुर, “अरू रा सही कि ईद मुहर, अदिक बाजुबन्‍द, अदिक छळी यार्द हुन.”


\par }{\PP \VS{26}यहूदा अव समान नोळतेला अच पहचान्‍स कोंडुन अदिक अंदुन, “आक रा नान कम दोषी आर, यतिकी ना अच आकी शेला अन हिंग्‍स आगोर से रोक्‍सीदिन.” यहूदा आकी बाक यागलु कय हचीदिल.


\par }{\PP \VS{27}याग आकिन हाळोद समय बत्‍त, आग ईद पता हत्‍त कि आकिन व्‍हाट्‍या दा येढ्‍ढ चिकोर आर.

\VS{28}याग आक हाळुली कुरतुर आग ऊंद पार ऊंद कय व्‍हार्या बत्‍त, अदिक दाई क्‍याचांद धागा हुडुकु आऊन कय दा ईद अनतेला कटदुर, “पयले ईवा पैदा आग्‍यान.”

\VS{29}लेकीन आव तान कय बुळ्‍क जेळदुन अदिक आऊन वार्ट उन जनम आऊन से पयला आत. आग दाई अंदुर, “नी पयले व्‍हार्या होट्‍टुर दा समर्थ आद!” इदुरसाटी आऊन हेसुर पेरेस ईटकु आत.\XREF{✡}{{\XO 38:29 }{\XO{38:29
}}{\XT{मत्ती 1:3}}}

\VS{30}हिंद आऊन वार्ट यार्द कय दा क्‍याचांद सुत कटकु ईरोद पेरेस आदुन, अदिक आऊन हेसुर जेरह\FTNT{*}{{\FR 38:30 }{\FR{38:30
}}{\FT{क्याचांद या चमकीला}}} ईटकु आत




\par }\Chap{39}{\SH यूसुफ अदिक पोतीपर उन हिंग्स
\par }
{\PP \VerseOne{1}याग यूसुफ मिस्त्र दा पोहचुस्कु आदुन, आग पोतीपर हेसुर ईनव ऊंद मिस्‍त्री, जो फिरौन इन हाकिम, अदिक अंगरक्षकगोळव प्रधान ईरोन, आऊक इश्‍माएलीगोळ कय दा टु जो आऊक अल ओतीदुर, पैस्या कोटकु कोंडुन.

\VS{2}यूसुफ तान मिस्त्री स्वामी इन मान्‍या ईरतोगोन, अदिक यहोवा आऊन सांगुळ ईरोन; इदुरसाटी सफल धनी मंळसा आगेदुन.\XREF{✡}{{\XO 39:2 }{\XO{39:2
}}{\XT{प्रेरितगोळ 7:9}}}

\VS{3}अदिक यूसुफ उन स्वामी नोळदुन, कि यहोवा आऊन सांगुळ ईरतान, अदिक जो क्‍याल्‍सा आव माळतान अवरी यहोवा आऊन कय देल सफल माळ कोमतान.

\VS{4}आग आऊन अनुग्रह अन नजर आऊन मा आत, अदिक यूसुफ आऊन स्यावा टहल माळोरसाटी निवळुसकु आदुन; बाक आव आऊक तान मान्ना अन्द अधिकारी माळकु सप्‍पा येनारा आऊन कय दा कोट्‍ट बुट्‍टुन.

\VS{5}याग टु आव आऊक तान मान्‍या अन्द अदिक सप्‍पा सम्‍पती इन अधिकारी माळीदुन, आग टु यहोवा यूसुफ उन कारण आ मिस्त्री इन मान्‍या आशीष कोळली कुरतुन; अदिक येन मान्‍या, येन केई दा, आऊन जो येनारा भी ईरोद, सप्‍पा मा यहोवा अन आशीष आगली कुर्त.

\VS{6}इदुरसाटी आव तान सप्‍पा येनारा यूसुफ उन कय दा ईल ताका बीट बुट्‍टुन कि तान तीना रोट्‍टी इक बिटकु, आव तान सम्‍पती इन हाल येनु ईला जानसोन.

\par }{\PP यूसुफ सुंदर अदिक रूपवान ईरोन.

\VS{7}ईव मातगोळ बाद्‍दा हिंग आत, कि आऊन स्वामी इन हिंग्‍स यूसुफ उन दी नोळदुर अदिक अंदुर, “नान सांगुळ मींग.”

\VS{8}लेकीन आव मना माळकु तान स्वामी इन हिंग्‍स से अंदुन, “केळ, जो येनारा ई मान्‍या आद अद नान कय दा आद; अदरी नान स्वामी येनु जानसालुन, अदिक आव तान सप्‍पा येनारा नान कय दा सौप्स बुट्‍टान.

\VS{9}ई मान्‍या नान से धोड्‍डेव याऊ हैलेच; नान स्वामी नानी नीन अलावा यातोदु वस्‍तु से अलग ईटीदिल, यतिकी नी आऊन हिंग्‍स हुय. इदुरसाटी ईद ह्‍यांग संभव आद कि ना ईत्‍ता दुष्‍टता माळकु परमेश्वर उन विरूद्ध पाप माळाईन?”

\VS{10}अदिक हिंग आत कि आक रोज यूसुफ से मातगोळ माळतेला ईत्‍तुर, लेकीन आव आकिन मान्‍सीदील कि आकिन हाती मींगाईन या आकिन सांगुळ ईराईन.


\par }{\PP \VS{11}ऊंद दिशी येन आत कि यूसुफ तान क्‍याल्‍सा माळोर साटी मान्‍या होदुन, अदिक मान्‍यागोळोर सेवकगोळ दा टु याऊ भी मान्‍या अन बुळ्‍क ईला ईरोन.

\VS{12}आग आ आर्त आऊन कपळा हरकु अंदुर, “नान सांगुळ मींग,” लेकीन आव तान कपळा आकिन कय दा बिटकु ओळदुन, अदिक व्‍हार्या होट्‍ट बुट्‍टुन.

\VS{13}ईद नोळकु कि आव तान कपळा नान कय दा बिटकु व्‍हार्या ओळदुन,

\VS{14}आक सप्‍पा सेवकगोळी कारदुर अदिक अंदुर, “ईद नोळी, नान गांड ई इब्री मंळसा अक नान देखभाल माळोरसाटी ईट्‍यान लेकीन आव नानी खराब माळली नान हाती बंदुन आग ना चिळ्लासदीन.

\VS{15}अदिक नान धोळ्‍द आवाज केळकु आव तान कपळा नान हाती बिटकु ओळदुन, अदिक व्‍हार्या होट्‍ट बुट्‍टुन.”


\par }{\PP \VS{16}अदिक आक आऊन कपळा आऊन स्वामी इन बरास ताका तान हाती ईटदुर.

\VS{17}तान गांड उन बंदुर मा आक हेळदुर कि : “नी या इब्री दास उक ईल तंद्या, आव नान अपमान माळोर साटी ईल बंदीदुन.

\VS{18}अदिक याग ना धोळ आवाज दा चिळ्लासदीन, आग आव तान कपळा नान हाती बिटकु व्‍हार्या ओळेदुन.”


\par }{\PP \VS{19}तान हिंग्‍स उन ई मातगोळ केळकु कि नीन दास नान सांगुळ ईत्‍ता-ईत्‍ता क्‍याल्‍सा माळदुन, यूसुफ उन स्वामी इन कोप भळकुस्‍त.

\VS{20}अदिक यूसुफ उन स्वामी आऊक हुडुकु जेल दा, येल राजा अन कैदी बंद ईरोर, हाकसुस बुट्‍टुन; अत: आव आ बंदीगृह दा ईत्‍तुन.\XREF{✡}{{\XO 39:20 }{\XO{39:20
}}{\XT{भजन संहिता 105:18}}}

\VS{21}लेकीन यहोवा यूसुफ उन सांगुळ सांगुळ ईत्‍तुन, अदिक आऊन मा करूणा माळदुन, अदिक जेल इन दरोगा अन अनुग्रह अन नजर आऊन मा आत.\XREF{✡}{{\XO 39:21 }{\XO{39:21
}}{\XT{प्रेरितगोळ 7:9}}}

\VS{22}इदुरसाटी जेल इन दरोगा आ सप्‍पा बंदीगोळी, जो कारागार दा ईरोर, यूसुफ उन कय दा सौप्स बुट्‍टुन; अदिक जो जो क्‍याल्‍सा आंदुर अल माळतोगोर, अद आऊन आग्‍या देल अच आगतोगोद.

\VS{23}यूसुफ उन वश दा जो येनारा ईरोद अदुर दा टु जेल इन दरोगा अक येनारा भी वस्‍तु नोळोद ईला बिळतोगोद; यतिकी यहोवा यूसुफ उन सांगुळ ईरोन; अदिक जो येनारा आव माळतोगोन, यहोवा आऊक अदुर दा सफलता कोळतोगोन.




\par }\Chap{40}{\SH बन्दीगोळ्द कांसा अन्द मतलब हेळोद
\par }
{\PP \VerseOne{1}ई मातगोळ बाद्‍दा हिंग आत, कि मिस्त्र अन राजा नोर कुळसावाळा अदिक खाना माळावाळा तान स्वामी अन खिलाप येनारा अपराध माळदुर.

\VS{2}आग फिरौन तान आ हाकिमगोळ, मतलब कुळसावाळा अन प्रधान, अदिक खाना माळावाळा अन प्रधान मा क्रोधित आगकु

\VS{3}आंदरी कैद माळसुसकु, अंग रक्षकगोळ प्रधान उन मान्‍या अन अदा बंदीगृह दा, येल यूसुफ बंदी ईरोन, हाकसुस बुट्‍टुन.

\VS{4}आग अंग रक्षकगोळ प्रधान आंदरी यूसुफ उन कय दा सोप्सदुन, अदिक आव आंदुर्द स्यावा टहल माळली कुरतुन; अत: आंदुर येनारा दिन ताका बंदीगृह दा ईत्‍तुर.


\par }{\PP \VS{5}आग ऊंद ईळ्‍ल्‍की येढ्‍ढु मुंदुर अलग अलग कांसा नोळदुर, अदिक हर ऊंद कांसा अन तान अलग अलग मतलब ईरोद.

\VS{6}यूसुफ दुसरा दिशी व्हातर्या आंदुर हाती होदुन. अदिक नोळदुन कि येढ्ढु मुंदुर हापाळ परेशान ईरोर.

\VS{7}इदुरसाटी आव फिरौन उन आ हाकिमगोळ से, जो आऊन सांगुळ आऊन स्वामी इन मान्ना अन्द जेल दा ईरोर, केळदुन, “ईंद नीम्द बाँय येती उदास आद?”


\par }{\PP \VS{8}येढ्ढु मुंदुर उत्तर कोट्टुर, “होत आ ईळ्लकी नाव कांसा नोळदेव,” लेकीन नामी समसाल “कि कांसा अन मतलब येन हुन?” याऊ हिंग मंळसा हैलेच जो कांसागोळ्द व्याख्या माळुल या नामी स्पष्ट हेळुल.

\par }{\PP यूसुफ आंदुर से अंदुन, “केवल परमेश्वर अच हिंग आन जो कांसागोळी सम्सतान अदिक अऊर्द व्याख्या माळतान. इदुरसाटी ना निवेदन माळतीन कि तान कांसा नानी हेळी.”


\par }{\PP \VS{9}इदुरसाटी अंगुर इन रास्सा कोळावाळा सेनापती यूसुफ उक तान कांसा हेळदुन. आव अंदुन, “ना कांसा दा अंगुर इक बेली नोळदीन.

\VS{10}आ अंगुर इन बेली इन मुर खांदीगोळ ईरव. ना आ खांदीगोळ मा फूल बरतेला अदिक अवरी अंगुर हततेला नोळदीन.

\VS{11}अदिक फिरौन उन कटोरा नान कय दा ईरोद; अदिक ना आ अंगुरगोळी हुडुकु फिरौन उन कटोरा दा हिंडदीन अदिक कटोरा अक फिरौन उन कय दा कोट्टीन.”


\par }{\PP \VS{12}यूसुफ आऊन से अंदुन, “ईदुर्द काय ईद हुन: मुर खांदा अन मतलब मुर दिन हुन

\VS{13}इदुरसाटी ईग टु मुर दिन इन बुळ्क नीन ताल्ला ऊँचा माळ्यान, अदिक मात नीन पद मा नीनी नीवळुस्यान, अदिक पयले अन घाई फिरौन उन कुळसावाळा आगकु आऊन कटोरा आऊन कय दा मात कोळतोद्या.

\VS{14}अत: याग नीन भला आगेदीत आग नानी याद माळेत, अदिक नान मा दया माळकु फिरौन से नान चर्चा माळेत, अदिक ई जेल टु नानी बीळसुस बुळेत.

\VS{15}यतिकी सही दा इब्रानीगोळ्द द्याश टु नानी कदुकु तनकु आग्याद, अदिक ईल भी ना यातोदु हिंग क्याल्सा माळीदिल, यदुर कारण ना ई जेल दा हाक्कु आगाईन.”


\par }{\PP \VS{16}रोट्टी माळावाळा नोळदुन कि दुसरा नौकर उन कांसा वळ्‍लीद ईरोद. इदुरसाटी रोट्टी माळावाळा यूसुफ से अंदुन, “ना भी कांसा नोळीन. ना नोळदीन कि नान ताल्ला मा बिळीद मुर रोट्टीगोळोव फुट्टी आव.

\VS{17}सबसे म्याकुच इन फुट्टी दा फिरौन उन साटी सप्पा प्रकार इन कासदव भोजन आव. ईद भोजन राजा अन साटी ईरोद. लेकीन ई भोजन इक पक्षीगोळ तीनव.”


\par }{\PP \VS{18}यूसुफ उत्तर कोट्टुन, “ना नीनी हेळाईन कि कांसा अन मतलब येन आद? मुर फुट्टीगोळ्द मतलब मुर दिन हुन.

\VS{19}ईग टु मुर दिन इन पयले फिरौन नीन ताल्ला कळसुसकु नीनी ऊंद मार्र मा लटकुस बुट्टान, अदिक पक्षी नीन मास इक तीळ्स तीळ्सकु तींदव.”


\par }{\PP \VS{20}अदिक तीसरा दिशी फिरौन उन जनम दिन ईरोद, आव तान सप्पा क्याल्सा माळावाळेर इक भोजन कोट्टुन, अदिक आंदुर दा टु कुळसावाळा प्रधान, अदिक कासावाळा प्रधान येढ्ढु मुंदुरी जेल दा टु तेगसुसदुन.

\VS{21}कुळसावाळा सेनापती अक रा कुळसावाळा अन पद मा मात नीवळुसदुन, अदिक आव फिरौन उक कय दा कटोरा कोळली कुरतुन.

\VS{22}लेकीन फिरौन रोट्टी माळावाळा अक कोंद बुट्टुन. ह्यांग मातगोळ यूसुफ हेळीदुन हांग अच आत.

\VS{23}तरी भी कुळसावाळा प्रधान यूसुफ उक याद माळीदिल; लेकीन आऊन मारतोदुन.




\par }\Chap{41}{\SH युसुफ फिरौन राजा अन्द कांसागोळ्द मतलब हेळदुन
\par }
{\PP \VerseOne{1}पुरा येढ्‍ढ वर्ष आगदुर मा फिरौन ईद कांसा नोळदुन कि आव नील गांगा अन किनारा मा निदुरकु आन.

\VS{2}अदिक आ नील गांगा दा टु येळ सुंदर अदिक मोटा-मोटा गोसी होटकु किनारा अन काड्डा तिनली कुरतव.

\VS{3}अदिक, येन नोळदुन कि अऊर हिंद अदिक येळ गोसीगोळ, जो कुरूप अदिक कमजोर आव, नील गांगा टु होट्टव; अदिक दुसरा गोसीगोळ हात्ती गांगा अन तट मा होगकु नीदुरदव.

\VS{4}ईव येळु कमजोर गोसी, सुंदर मोटा येळ गोसीगोळी तीन कोंडव, आग फिरौन येद्दुन.

\VS{5}फिरौन मात्त मिंगदुन अदिक दुबारा कांसा नोळदुन. आव कांसा दा अनाज इन येळ लॉम्बा, ऊंद अनाज इन हिंद ऊगुसतेला नोळदुन. अनाज इन लॉम्बागोळ मोटा अदिक वळ्लेव ईरव.

\VS{6}अदिक, येन नोळदुन कि अऊर हिंद येळ लॉम्बागोळ पतला अदिक पुरवाई टु मुरझुस्कु होट्टव.

\VS{7}आग पतला लॉम्बागोळ येळ मोटा लॉम्बागोळी तीन कोंडव. ईदुर देल फिरौन उन जप खुलसेत अदिक आव समसेदुन कि अद कांसा ईरोद.


\par }{\PP \VS{8}व्हातुर आगदुर मा राजा अन्द मन बेचैन आदुन, इदुरसाटी आ कांसा अन मतलब जानसोर साटी मिस्त्र द्याश इन सप्पा ज्योतिषगोळी अदिक जादूगर कारसुसदुन अदिक फिरौन आंदरी तान येढ्ढु कांसागोळ हेळदुन लेकीन याऊ भी आ कांसागोळ्द मतलब हेळ सकीदील.\XREF{✡}{{\XO 41:8 }{\XO{41:8
}}{\XT{दानिय्येल 2:2}}}


\par }{\PP \VS{9}आग प्रधान कुळसावाळा फिरौन से अंदुन, “ईंद नानी तान पाप याद बरेत्याद.

\VS{10}याग फिरौन तान दासगोळ से सीट्टी बंदीदुन, नानी अदिक रोट्टी माळावाळा प्रधान उक कैद माळकु अंगरक्षकगोळ प्रधान उन मान्या बंदीगृह दा हाकीदुन;

\VS{11}आग नाव येढ्ढु मुंदुर ऊंद अच ईळ्लकी, तान तान हुनर इन अनुसार कांसा नोळीदेव;

\VS{12}अदिक अल नाम सांगुळ ऊंद इब्री हारोदव ईरोन, जो अंगरक्षकगोळ प्रधान उन दास ईरोन; अत: नाव आऊक हेळदेव, अदिक आव नाम कांसागोळ्द मतलब नाम से अंदुन, नाम दा ऊंद ऊंद उन कांसा अन मतलब आव नामी हेळदुन.

\VS{13}अदिक ह्यांग काय आव नाम से अंदिदुन, हांग अच आत भी, मतलब नानी रा नान पद मात सीक्त, लेकीन आव फासी मा लटकुसकु आदुन.”


\par }{\PP \VS{14}आग फिरौन यूसुफ उक बुलावा कळुदुन. अदिक आव झटपट जेल टु व्हार्या तेगसुसकु आदुन, अदिक चुट्टी माळकु, अदिक कपळा बदलुसकु फिरौन उन मुंद बंदुन.

\VS{15}फिरौन यूसुफ से अंदुन, “ना ऊंद कांसा नोळीन, अदिक अदुर मतलब हेळावाळा याऊ भी हैलेच; अदिक ना नीन बारा दा केळीन, कि नी कांसा केळतेला अच अदुर मतलब हेळबुळत्या.”


\par }{\PP \VS{16}यूसुफ फिरौन से अंदुन, “ना रा येनु जान्सालीन: परमेश्वर फिरौन उन साटी शुभ वचन कोट्टुन.”


\par }{\PP \VS{17}बाक फिरौन यूसुफ से अनली कुरतुन, “ना तान कांसा दा नोळदिन, कि ना नील गांगा अन किनारा मा निदुरकु आईन.

\VS{18}बाक, येन नोळदीन, कि नील गांगा दा टु येळ मोटा अदिक सुंदर गोसीगोळ होटकु व्हार्या बंदव अदिक किनारा अक काड्डा तिनली कुरतव.

\VS{19}बाक, येन नोळदीन, कि अऊर हिंद येळ गोसी अदिक होट्टव, जो पतला, अदिक हापाळ कुरूप, अदिक कमजोर आव; ना रा सप्पा मिस्त्र द्याश दा ईत्ता खराब गोसी यागलु नोळीदील.

\VS{20}ईव कमजोर अदिक खराब गोसीगोळ आ पयला येळु गोसीगोळी तीन कोंडव.

\VS{21}अदिक याग अव अवरी तीन कोंडव आग ईद ईला मालुम आगोद कि अव अवरी तीन कोंडव, यतिकी अव पयला अन घाई हांग च्या हांगा खराब ईरव. आग ना यदोदीन.

\VS{22}बाक ना दुसरा कांसा नोळदीन, कि ऊंद अच कोर दा येळ वळ्लेव वळ्लेव अदिक अन्न देल तुमकु लॉम्बागोळ होट्टव.

\VS{23}बाक येन नोळतीन, कि अऊर हिंद अदिक येळ लॉम्बागोळ मुरझुसकु अदिक पतला अदिक बीसी हवा देल नष्ट ईरव.

\VS{24}अदिक आ पतला लॉम्बागोळ आ येळ वळ्लेव वळ्लेव लॉम्बागोळ तीन कोंडव. ईदरी ना ज्‍योतिषिगोळी हेळदीन, लेकीन ईवरी समझुसावाळा याऊ सीकीदील.”


\par }{\PP \VS{25}आग यूसुफ फिरौन से अंदुन, “फिरौन उन कांसा ऊंद अच हुन, परमेश्वर जो क्याल्सा माळोद चाहासतान, अदरी आव फिरौन मा प्रगट माळ्‍यान.

\VS{26}अव येळ वळ्लेव वळ्लेव गोसी येळ वर्ष हुव; अदिक अव येळ लॉम्बागोळ भी येळ वर्ष हुव; कांसा ऊंद हुन.

\VS{27}बाक अऊर हिंद जो दुर्बल अदिक कुडौल गोसीगोळ होट्टव, अदिक जो येळ मुरझुसकु अदिक पतला अदिक बीसी हवा देल नष्ट आगकु लॉम्बागोळ होट्टव, अव अकाल इन येळ वर्ष ईत्तव.”


\par }{\PP \VS{28}ईद अदा मात हुन जो ना फिरौन से अन कोंडीन, कि परमेश्वर जो क्याल्सा माळोद चाहासतान, अदरी आव फिरौन उक तोर्सदुन.

\VS{29}केळ, सप्पा मिस्त्र द्याश दा येळ वर्ष रा हापाळ उपज इन आदीत.

\VS{30}अदुर बाद्दा येळ वर्ष अकाल ईनव बंदव, अदिक सप्पा मिस्त्र द्याश दा लॉकुर ई सप्पा उपज इक मारतोदार; अदिक अकाल देल द्याश इन नाश आदीत.

\VS{31}अद कि अकाल ईट भयानक आदीत कि वळ्लीद फसल अदिक उपज द्याश दा यारीकु याद ईरतीदील?

\VS{32}अदिक फिरौन जो ईद कांसा येढ्ढ घन नोळदुन ईदुर्द भेद ईदा हुन कि ईद मात परमेश्वर उन दी टु नीवळुसकु आगेग्याद, अदिक परमेश्वर ईदरी जल्दी पुरा माळ्यान.


\par }{\PP \VS{33}“इदुरसाटी ईग फिरौन यातोवारा समझदार अदिक बुध्दिमान मंळसा अक नोळकु आऊक मिस्त्र द्याश इन प्रधानमंत्री ठहरूसुल.

\VS{34}फिरौन ईद माळुल कि द्याश मा अधिकारीगोळी नीवळुसुल, अदिक यागासताका खुसहाल इन येळ वर्ष ईत्तव आगासताका आव मिस्त्र द्याश इन उपज इन पाचवा हिस्सा ताकोमुल.

\VS{35}अदिक आंदुर ई वळ्लेव वर्षगोळ दा सप्पा प्रकार इन भोजन वस्तुगोळ जमा माळुल, अदिक नगर-नगर दा भंडार मान्ना भोजन इन साटी, फिरौन उन वश दा माळकु अऊर्द रक्षा माळुल.

\VS{36}अदिक अव भोजन वस्तु अकाल इन आ येळ वर्षगोळ साटी, जो मिस्त्र द्याश दा बंदव, द्याश इन भोजन ई निमित्त ईटकु ईरूल, यदुर देल द्याश आ अकाल देल सत्यानाश आग बाळुल.”


\par }{\SH यूसुफ उक प्रधानमंत्री माळकु आगोद
\par }
{\PP \VS{37}ईद मात फिरौन अदिक आऊन सप्पा क्याल्सा माळावाळेर इक वळ्लीद हत्त.

\VS{38}इदुरसाटी फिरौन तान क्याल्सा माळावाळेर से अंदुन, “येन नामी ईत्ता मंळसा, ह्यांग ईव आन, यार मा परमेश्वर उन आत्मा ईरतद, सिक सकतान?”

\VS{39}बाक फिरौन यूसुफ से अंदुन, “परमेश्वर जो नीनी ईट ग्यान कोटान, कि नीन बराबर याऊ समझदार अदिक बुद्धिमान हैलेच;

\VS{40}ई कारण नी नान मान्या अन अधिकारी ईत्या, अदिक नीन आग्या अन अनुसार नान पुरा प्रजा नळदीत, सिर्फ राजगद्दी इन बारा दा ना नीन से धोड्डेव ठहरूसाईन.”\XREF{✡}{{\XO 41:40 }{\XO{41:40
}}{\XT{प्रेरितगोळ 7:10}}}

\VS{41}बाक फिरौन यूसुफ से अंदुन, “केळ, ना नीनी मिस्त्र अन सप्‍पा द्याश इन म्याकुच अधिकारी ठहरूस बुळतीन.\XREF{✡}{{\XO 41:41 }{\XO{41:41
}}{\XT{भजन संहिता 105:21; प्रेरितगोळ 7:10}}}”

\VS{42}आग फिरौन तान कय दा टु मुहर वाला ऊंगरा तेगुकु यूसुफ उन कय दा हाकसुसदुन; अदिक आऊक वळ्लेव मलमल इन कपळा हाकसुसदुन, अदिक आऊन कुत्या दा व्हान्ना अन माला हाकदुन;\XREF{✡}{{\XO 41:42 }{\XO{41:42
}}{\XT{दानिय्येल 5:29}}}

\VS{43}अदिक आऊक तान दुसरा रथ मा येर्सदुन; अदिक लॉकुर आऊन मुंद मुंद ईद प्रचार माळतेला नळदुर, कि ट्वागंरा टेक्सकु नमस्कार माळी अदिक आव आऊक मिस्त्र द्याश इन म्याकुच प्रधानमंत्री ठहरूसदुन.

\VS{44}बाक फिरौन यूसुफ से अंदुन, “फिरौन रा ना हुईन, अदिक मिस्त्र द्याश दा याऊ भी नीन आग्या अन बीना कय काल आळगाळस्तिदील,”

\VS{45}फिरौन यूसुफ उन हेसुर सापनत-पानेह\FTNT{*}{{\FR 41:45 }{\FR{41:45
}}{\FT{परमेश्वर अनतान नीव जित्ता ईरी}}} ईटदुन. अदिक ओन नगर इन याजक पोतीपेरा अन पोर आसनत सांगुळ आऊन मदा माळसुसदुन. अदिक यूसुफ सप्पा मिस्त्र द्याश दा दौरा माळली कुरतुन.


\par }{\PP \VS{46}याग यूसुफ मिस्त्र अन राजा फिरौन उन हात्ती निदुरदुन, आग आव तीस वर्ष इनव ईरोन. आव फिरौन उन हात्ती टु होटकु सप्पा मिस्त्र द्याश दा दौरा माळली कुरतुन.

\VS{47}सुख इनव येळु वर्ष दा जमीन हापाळ अन्न पैदा माळतेला ईत्त.

\VS{48}अदिक यूसुफ आ येळु वर्षगोळ दा सप्‍पा प्रकार इन भोजन वस्तुगोळ, जो मिस्त्र द्याश दा आगतोगोद, जमा माळकु नगरगोळ दा ईटतोगोन, अदिक हर ऊंद नगर इन नाकु दीकळव केईगोळ्द भोजन वस्तुगोळ इक आव अदा नगर दा जमा माळतेला ईत्तुन.

\VS{49}ई प्रकार यूसुफ अन्न इक समुद्र अन धुळा अन्द घाई बहुतायत देल राशी आळकु ईटदुन, ईल ताका कि आव अऊर्द आळोद बंद माळ बुट्टुन; यतिकी अव असंख्य आगेगीदव.


\par }{\PP \VS{50}अकाल इक पयला वर्ष बरोर से पयला यूसुफ उन येढ्ढ चिकोर, ओन नगर इन याजक पोतीपेरा अन पोर आसनत देल पैदा आदुर.

\VS{51}अदिक यूसुफ तान पयला पार उन हेसुर ईद अनकु मनश्शे\FTNT{†}{{\FR 41:51 }{\FR{41:51
}}{\FT{मारसावाळा}}} ईटदुन, “कि परमेश्वर नान से सप्पा क्लेश, अदिक नान आप्प उन सप्पा घराना मारसुसदुन.”

\VS{52}दुसरा अन हेसुर आव ईद अनकु एप्रैम\FTNT{‡}{{\FR 41:52 }{\FR{41:52
}}{\FT{फलवन्त}}} ईटदुन, कि “नानी दुख भोगस्दुर इन द्याश दा परमेश्वर फलवंत माळदुन.”


\par }{\PP \VS{53}अदिक मिस्त्र द्याश इन वळ्लीद फसल पकुसोद येळ वर्ष खतम आगेदव.

\VS{54}अदिक यूसुफ उन अना अनुसार येळ वर्षगोळ साटी अकाल शुरू आगेत. सप्पा द्याशगोळ दा अकाल बिळली कुर्त; लेकीन सप्पा मिस्त्र द्याश दा अन्न ईरोद.\XREF{✡}{{\XO 41:54 }{\XO{41:54
}}{\XT{प्रेरितगोळ 7:11}}}

\VS{55}याग मिस्त्र अन सप्‍पा द्याश हसु देल सायली कुर्त; आग प्रजा फिरौन से चिळ्लास चिळ्लासकु अन्न बेळली कुर्त; अदिक आव सप्‍पा मिस्त्रीगोळ से अनतोगोन, “यूसुफ उन हाती होगी; अदिक जो येनारा आव नीम से अंदान, अदा माळी.”\XREF{✡}{{\XO 41:55 }{\XO{41:55
}}{\XT{यूहन्ना 2:5}}}

\VS{56}इदुरसाटी याग अकाल सप्‍पा पृथ्वी मा फैलुसेत, अदिक मिस्त्र द्याश दा अकाल इन भयंकर रूप आगेत, आग यूसुफ सप्‍पा भंडारगोळी तेगु तेगुकु मिस्त्रीगोळ कय देल अन्न मारली कुरतुन.

\VS{57}इदुरसाटी सप्‍पा पृथ्वी इन लॉकुर मिस्त्र दा अन्न कोमोर साटी यूसुफ उन हाती बरली कुरतुर, यतिकी सप्पा पृथ्वी मा भयंकर अकाल ईरोद.




\par }\Chap{42}{\SH यूसुफ उन वार्टुर्द मिस्र दा अनाज कोम्मोर साटी बरोद
\par }
{\PP \VerseOne{1}याग याकूब केळदुन कि मिस्त्र द्याश दा अन्‍न आद, आग आव तान चिकोर से अंदुन, “नीव आबुर दाबुर बाय यती नोळेतीर.”

\VS{2}बाक आव अंदुन, “ना केळीन कि मिस्त्र दा अन्न आद; इदुरसाटी नीव लॉकुर अल होगकु नाम साटी अन्न कोंडकु तरी, यदुर देल ना सायतीदील, बल्‍की जीत्ता ईत्तेव.”\XREF{✡}{{\XO 42:2 }{\XO{42:2
}}{\XT{प्रेरितगोळ 7:12}}}

\VS{3}अत: यूसुफ उन हत्त वार्टुर अन्न कोमोर साटी मिस्त्र अक होदुर.

\VS{4}लेकीन यूसुफ उन वार्ट बिन्यामीन उक याकूब ईद सोचकु वार्टुर सांगुळ कळीदील कि यागलु हिंग आग बाळुल कि आऊन मा यातोदु मुश्किल बंदकु बिळुल.


\par }{\PP \VS{5}ई प्रकार जो लॉकुर अन्न कोमली बंदुर आंदुर सांगुळ इस्त्राएल उन पारगोळ भी बंदुर; यतिकी कनान द्याश दा भी भारी अकाल ईरोद.

\VS{6}यूसुफ रा मिस्त्र द्याश इन प्रधानमंत्री ईरोन, अदिक आ द्याश इन सप्पा लॉकुरव कय दा आवा अन्न मारतोगोन; इदुरसाटी याग यूसुफ उन वार्ट बंदुर आग जमीन मा बाय इन भार देल बांगकु आऊक नमस्कार माळदुर.

\VS{7}आंदरी नोळकु यूसुफ अरू रा कोंडुन, लेकीन आंदुर मुंद भोला आगकु कठोरता अन सांगुळ आंदुर से केळदुन, “नीव येल टु बंदीर?”

\par }{\PP आंदुर अंदुर, “नाव रा कनान द्याश टु अन्न कोमोर साटी बंदेव.”


\par }{\PP \VS{8}यूसुफ तान वार्टुरी अरू कोंडुन, लेकीन आंदुर आऊक अरतीदील.

\VS{9}आग यूसुफ तान आ कांसागोळी याद माळकु जो आव आंदुर बारा दा नोळीदुन, आंदुर से अनली कुरतुन, “नीव भेदीगोळ हुईर; ई द्याश इन हालत नोळली बंदीर.”\XREF{✡}{{\XO 42:9 }{\XO{42:9
}}{\XT{उत्पत्ति 37:5-9}}}


\par }{\PP \VS{10}आंदुर आऊन से अंदुर, “ईला, ईला, हे प्रभु, नीन दास तीना वस्तु कोमोर साटी बंदार.

\VS{11}नाव सप्पा ऊंद अच आप्प उन चिकोर हुयेव, नाव सच्चा मंळसागोळ आयेव; नीन दासगोळ हूएव भेदीगोळ ईला.”


\par }{\PP \VS{12}आव आंदुर अंदुन, “ईला ईला, नीव ई द्याश इन हालत नोळोर साटी अच बंदीर.”


\par }{\PP \VS{13}आंदुर अंदुर, “नाव नीनोर दास हन्नेळ वार्टुर आयेव, अदिक कनान वासी ऊंद अच मंळसा नोर चिकोर हुयेव, अदिक श्याण्णेव ई समय नाम आप्प उन हाती आन, अदिक ऊंद वार्ट सोतोदुन.”


\par }{\PP \VS{14}आग यूसुफ आंदुर से अंदुन, “ना नीम से अन कोंडीन कि नीव भेदीगोळ हुईर;

\VS{15}अत: ई रीति देल नीव परखुसकु आदीर, फिरौन उन जीवन इन कसम, यागासताका नीम श्याण्णेव वार्ट ईल बरालुन आगासताका नीव ईल टु होळ सकालीर.

\VS{16}इदुरसाटी तान दा टु ऊंद मंळसा अक कळी कि आव नीम वार्ट उक तरूल, अदिक नीव लॉकुर नाम्द देखरेख दा ईत्तीर; ई प्रकार नीम मातगोळी परखुसकु आदीत कि नीम दा सच्चाई आद का हैलेच. अगर सच्चा ठहरूसतीदील आग रा फिरौन उन जीवन इन कसम नीव सही दा भेदीगोळ सम्सकु आदीर.”

\VS{17}आग आव आंदरी मुर दिन ताका बंदी माळकु ईटदुन.


\par }{\PP \VS{18}तीसरा दिशी यूसुफ आंदुर से अंदुन, “ऊंद क्याल्सा माळी आग जीत्ता ईत्तीर; यतिकी ना परमेश्वर उन भय मान्सतीन;

\VS{19}अगर नीव सीधा मंळसा हुईर, रा नीम सप्पा वार्टुर दा टु ऊंद मंळसा ई बंदीगृह दा बंदी ईरूल; अदिक नीव तान मान्नावाळेर्द हसु मिटुसोद साटी अनाज वई,

\VS{20}अदिक तान श्याण वार्ट उक नान हाती तरी; ई प्रकार नीम मातगोळ सच्चा ठहरूसेव, अदिक नीव कोंदसुसकु आगतीदील.”

\par }{\PP आग आंदुर हांग अच माळदुर.

\VS{21}आंदुर आपस दा अंदुर, “बिलकुल नाव तान वार्ट उन बारा दा दोषी आयेव, यतिकी याग आव नाम से गिळगिळास्कु विनती माळदुन, आग भी नाव ईद नोळकु कि आऊन जीवन ह्यांग संकट दा आद, आऊंद केळीदील; ईदा कारण नाव भी ईग ईद संकट दा बिदकु आयेव.”


\par }{\PP \VS{22}रूबेन आऊन से अंदुन, “येन ना नीम से अंदिदीन कि पार उन अपराधी आगबाळी? लेकीन नीव केळीदील. नोळी, ईग आऊन रक्ता अन बदला ताकोमकु आदीत.”\XREF{✡}{{\XO 42:22 }{\XO{42:22
}}{\XT{उत्पत्ति 37:21-22}}}

\VS{23}यूसुफ तान वार्टुर से मात माळोर साटी ऊंद दुसरा भाषा देल क्याल्सा ताकोमोन. इदुरसाटी वार्टुर ईला जानसोर कि यूसुफ आंदुर भाषा जान्सतान. लेकीन आंदुर जो अनतोगोर अदरी यूसुफ केळोन अदिक समसोन.

\VS{24}आंदुर मातगोळ से यूसुफ हापाळ दुखी आदुन. इदुरसाटी यूसुफ आंदुर से अलग हटसेदुन अदिक वर्लली कुरतुन. थ्वाळासा समय दा यूसुफ आंदुर हाती बंदुन. आव वार्टुर दा टु शिमोन उक हुळदुन अदिक आऊक बंदी माळदुन याग कि अन्य वार्टुर नोळतेला ईत्तुर.


\par }{\SH यूसुफ उन वार्टुर्द कनान वापस होगोद
\par }
{\PP \VS{25}आग यूसुफ आग्या कोट्टुन, कि आंदुरव बॉरागोळी अन्न देल तुमी अदिक ऊंद ऊंद मंळसा बॉरा दा आंदुर पैस्यागोळी भी ईट बुळी, बाक आंदरी हादी इन साटी भोजन वस्तु कोळी. आंदुर सांगुळ हिंग अच माळकु आत.

\VS{26}आग आंदुर तान अनाज इन बॉरागोळ इक तान गधागोळ मा लादस्कु अल टु होदुर.

\VS{27}आंदुर सप्पा वार्टुर ईळ्‍ल्‍क इक थाम्सदुर अदिक गधा अक चारा कोळोर साटी वार्टुर दा टु ऊंद येनारा अन्न इन साटी तान बॉरा तेरदुन अदिक आव धन तान बॉरा दा नोळदुन.

\VS{28}आव तान वार्टुर से अंदुन, “नोळी, जो किमत ना अन्‍न साटी कोटीदीन, अद ईल आद. यावारा नान बॉरा दा ईद धन वापस माळ कोंडान. आंदुर सप्पा वार्टुर हापाळ अंजेदुर. आंदुर आपस दा मातगोळ हेळदुर, परमेश्वर नाम लॉकुर सांगुळ येन माळेत्यान?”


\par }{\PP \VS{29}आंदुर वार्टुर कनान द्याश दा तान आप्प याकूब उन हाती होदुर. आंदुर जो येनारा आगीत तान आप्प उक हेळदुर.

\VS{30}आंदुर अंदुर, “जो मंळसा आ द्याश इन स्वामी आन, आव नाम से कठोरता देल मात हेळदुन, अदिक नामी द्याश इन भेदीगोळ अंदुन.

\VS{31}आग नाव आऊन से अंदेव, ‘नाव सीधा लॉकुर आयेव, भेदीगोळ ईला.

\VS{32}नाव हन्नेळ वार्टुर ऊंद अच आप्प उन चिकोर हुयेव, ऊंद रा सोत्तुन, लेकीन श्याण्णेव ई समय कनान द्याश दा नाम आप्प उन हात्ती आन.’

\VS{33}आग आ मंळसा जो आ द्याश इन स्वामी आन, नाम से अंदुन, ‘ईदुर देल मालुम आगेदीत कि नीव सीधा मंळसागोळ आईर; नीव ताम दा टु ऊंद इक नान हाती बिटकु तान मान्या वाळेर्द हसु मीटसोर साटी येनारा अनाज वई.

\VS{34}अदिक तान श्याण वार्ट उक नान हाती तरी. आग नानी विश्वास आगेदीत कि नीव भेदीगोळ आलच, सीधा लॉकुर आईर. बाक ना नीम वार्ट उक नीम लॉकुर कोट बुळाईन, अदिक नीव ई द्याश इन सांगुळ लेन देन माळ सकीर.’ ”


\par }{\PP \VS{35}आग सप्पा वार्टुर तान बॉरागोळ दा टु अन्न तेगोर साटी होदुर अदिक हर ऊंद वार्ट तान धन इन चिला तान अन्न अन बॉरा दा नोळदुन. वार्टुर अदिक आप्प धन इक नोळदुर अदिक आंदुर हापाळ अंजेदुर.

\VS{36}आग आंदुरव आप्प याकूब आंदुर से अंदुन, “नीव लॉकुर नानी बिना औलाद इन माळ कोंडीर, नोळी, यूसुफ ईतीदील, अदिक शिमोन भी बंदिदील, अदिक ईग नीव बिन्यामीन उक भी ओयोद चाहासतीर. ईव सप्पा परेशानीगोळ नान मा बंदाव.”


\par }{\PP \VS{37}रूबेन तान वार्ट से अंदुन, “अगर ना आऊक नीन हाती तरतीदील, रा नान येढ्ढु पारगोळ इक कोंद बुळेत; नी आऊक नान कय दा कोट्टबुळ, ना आऊक नीन हाती मात पोहचुस बुळाईन.”


\par }{\PP \VS{38}आव अंदुन, “नान पार नीन सांगुळ होगतीदील; यतिकी आऊन वार्ट सोतोग्यान, अदिक ईग आव आबना आन : इदुरसाटी याता हादी देल नी होद्या, अल अगर आऊन मा यातोदारा विपत्ती बंदीत, आग रा ना नीम कारण ई हाळाबाट्ट इन समय दा दुख इन सांगुळ अधोलोक दा होटोगाईन.”




\par }\Chap{43}{\SH बिन्यामीन उन सांगुळ मिस्त्र द्याश इक होगोद
\par }
{\PP \VerseOne{1}कनान द्याश दा अकाल अदिक भी भयंकर आगतेला होत.

\VS{2}याग अद अनाज जो आंदुर मिस्त्र टु तंदीदुर, खतम आत आग आंदुर आप्प आंदुर से अंदुन, “मात होगकु नाम साटी येनारा अदिक भोजन वस्तु कोंडकु तरी.”


\par }{\PP \VS{3}आग यहूदा आंदुर से अंदुन, “आ मंळसा नामी चेतावनी कोटकु अंदुन, ‘अगर नीम वार्ट नीम सांगुळ बरतीदील, रा नीव नान हाती बर सकतीदील.’

\VS{4}इदुरसाटी अगर नी नाम वार्ट उक नाम सांगुळ कळ्या, आग रा नाव नीन साटी भोजन वस्तु कोंडकु तंदेव;

\VS{5}लेकीन अगर नी आऊक कळुतिदील, रा नाव होगतीदील, यतिकी आ मंळसा नाम से अंदान, ‘अगर नीम वार्ट नीम सांगुळ ईरतीदील, रा नीव नान हाती बर सकतीदील.’ ”


\par }{\PP \VS{6}इस्त्राएल याकूब से अंदुन, “नीव लॉकुर आ मंळसा से यती अंदीर, कि नीमव दुसरा वार्ट भी आन. नीव लॉकुर नान सांगुळ ईत्ता बुरा मात यती माळदीर?”

\VS{7}आंदुर अंदुर, “याग आ मंळसा नाम्द अदिक नामोर रिश्तेदारगोळ्द स्थिति इन बारा दा केळदुन, ‘येन नीमव आप्प ईगासताका जीत्ता आन?’ आग नाव ई प्रश्नगोळ अनुसार आऊन से वर्णन माळदेव; बाक नाव येन जानसेव कि आव अंदान, ‘तान वार्ट उक ईल तरी.’ ”


\par }{\PP \VS{8}बाक यहूदा तान आप्प इस्त्राएल से अंदुन, “आ पार उक नान सांगुळ कळी, कि नाव होटोदेव; ईदुर देल नाव, अदिक नी, अदिक नाम चिकोर सायतीदिल, बल्‍की जित्ता ईत्तार.

\VS{9}ना विश्वास दिलुसतीन कि आव सुरक्षित ईत्तान. ना ईदुर्द उत्तरदायी ईराईन. अगर ना आऊक नीम हाती वापस तरतीदील रा सदा अन साटी नानी दोषी ठहरूस सकतीर.

\VS{10}अगर नीव नामी पयले होग गोळाईदिर रा भोजन इन साटी नाव लॉकुर येढ्ढ यात्रागोळ ईगासताका माळ कोमायदेव.”


\par }{\PP \VS{11}आग आंदुर आप्प इस्त्राएल अंदुन “अगर सहीदा ईत्ता मात आद, रा ईद माळी; ई द्याश इन वळ्लीद वळ्लीद वस्तु दा टु येनारा तान बॉरा दा आ मंळसा अन साटी भेंट वई: ह्यांग कि थ्वाळासा ढीक, अदिक थ्वाळासा शयद, अदिक येनारा सुगन्ध द्रव्य, अदिक गन्धरस, पिस्ते, अदिक बादाम.

\VS{12}बाक तान तान सांगुळ येढ्ढ गुणा येक्‍कुल पैस्या वई; अदिक जो पैस्या नीम बॉरा दा ईटकु वापस माळकु आगीदव, अवरी भी वई; आग सकतद ईद भूल देल आगीदाद.

\VS{13}तान वार्ट उक भी सांगुळ हुडुकु आ मंळसा अन हाती मात्त होगी,

\VS{14}अदिक सर्वशक्तिमान परमेश्वर आ मंळसा अक नीम मा दयालु माळ्यान, यदुर देल कि आव नीम दुसरा वार्ट उक अदिक बिन्यामीन उक भी बर गोळुल: अदिक अगर ना निर्वंश आगतीन रा आगगोळी.”


\par }{\PP \VS{15}आग आ मंळसागोळ अव भेंट, अदिक दुगणा पैस्या, अदिक बिन्यामीन उक भी सांगुळ हुळदुर, अदिक होट्टुर अदिक मिस्त्र दा पोहचुस्कु यूसुफ उन मुंद नीदुरदुर.

\VS{16}आंदुर सांगुळ बिन्यामीन उक नोळकु यूसुफ तान मान्या अन अधिकारीगोळ से अंदुन, “आ मंळसागोळी मान्या दा तरी, यतिकी आ लॉकुर हागुल नान सांगुळ भोजन माळ्‍यार.”

\VS{17}आग आव अधिकारी मंळसा यूसुफ उन अना अनुसार आ मंळसागोळी यूसुफ उन मान्या वोतुन.


\par }{\PP \VS{18}याग आंदुर यूसुफ उन मान्या पोहचुस्कु आदुर आग आंदुर आपस दा अंजकु अनली कुरतुर, “जो पैस्या पयला घन नाम बॉरागोळ दा वापस माळकु आगीदव, अदुर्दा कारण नाव बुळ्क पोहचुस्कु आगेव; कि आव मंळसा नाम मा येरूल, अदिक नामी वश दा माळकु तान दास माळ्यान, अदिक नाम गधागोळी भी कसुल.”

\VS{19}आग आंदुर यूसुफ उन मान्या अन अधिकारी अन हाती होगकु मान्या अन दरवाजा मा होगकु ई प्रकार अनली कुरतुर,

\VS{20}“हे नाम प्रभु, याग नाव पयला घन अन्न कोमोर साटी बंदीदेव,

\VS{21}आग नाव सराय दा पोहचुस्कु तान बॉरागोळी तेरदेव, रा येन नोळदेव, कि ऊंद ऊंद मंळसा अन पुरा पुरा पैस्या आऊन बॉरा दा ईटकु आव; इदुरसाटी नाव आ पैस्यागोळी मात्त वापस तंदेव.

\VS{22}अदिक दुसरा पैस्या भी भोजन वस्तु कोमोर साटी तंदेव; नाव जानसालेव कि नाम बॉरागोळ दा नामव पैस्या याव ईट कोंडीदुन.”


\par }{\PP \VS{23}आव अंदुन, “नीम्द वळ्लीद आगुल, अंजबाळी: नीम परमेश्वर, जो नीम आप्प उन भी परमेश्वर हुन, आवा नीमी नीम बॉरा दा धन कोटीदान, नीम पैस्या रा नानी सीकीगित.” बाक आव शिमोन उक तेगुकु आंदुर सांगुळ माळ बुट्टुन.


\par }{\PP \VS{24}सेवक आ लॉकुरी यूसुफ उन मान्या वोतुन. आव आंदरी नीर कोट्टुन अदिक आंदुर तान काल तोळदुर. आगासताका आव आंदुर गधागोळी तीनली चारा कोट्टुन.

\VS{25}वार्टुर केळदुर कि आंदुर यूसुफ उन सांगुळ भोजन माळ्यार. इदुरसाटी आऊन साटी तान भेंट तैयार माळदुर दा हागुल ताका हतकु ईत्तुर.

\VS{26}यूसुफ मान्या बंदुन अदिक वार्टुर आऊक भेंट कोट्टुर जो आंदुर तान सांगुळ तंदीदुर. आग आंदुर जमीन मा बांगकु प्रणाम माळदुर.

\VS{27}यूसुफ आंदुर से आंदुर्द कुशल केळदुन. यूसुफ अंदुन, “नीम लॉकुर बाट्ट आप्प यार बारा दा नीव हेळीदीर, वळ्लेव रा आन? येन आव ईगासताका जीत्ता आन?”


\par }{\PP \VS{28}वार्टुर उत्तर कोट्टुर, “महोदय, नाम आप्प वळ्लेव आन. आव ईगासताका जीत्ता आन” अदिक आंदुर मात्त यूसुफ उन मुंद बांगदुर.


\par }{\PP \VS{29}आग यूसुफ तान वार्ट बिन्यामीन उक नोळदुन. अदिक यूसुफ अंदुन, “येन ईव नीम लॉकुरव सबसे श्याण्णेव वार्ट हुन यार्द बारा दा नीव हेळीदीर?” आग यूसुफ बिन्यामीन से अंदुन, “परमेश्वर नीन मा अनुग्रह माळुल.”

\VS{30}यूसुफ खोली दा टु व्हार्या ओळतेला होदुन. यूसुफ हापाळ चाहासोन कि आव तान वार्टुर से हापाळ प्रेम माळतान. आव वर्लदुर घाई आगोन, लेकीन आव ईला चाहासोन कि आऊन वार्ट आऊक वर्लतेला नोळुल. इदुरसाटी आव तान खोली दा ओळतेला होदुन अदिक अल्या वर्लदुन.

\VS{31}आग यूसुफ तान बाय तोळदुन अदिक व्हार्या बंदुन. आव तान तानीक संभाळसदुन अदिक अंदुन, “ईग भोजन माळोद समय आद.”

\VS{32}आग आंदुर यूसुफ उन साटी अलग, अदिक आऊन वार्टुर साटी अलग, अदिक जो मिस्त्री आऊन सांगुळ तीन तोगोर, आंदुर साटी भी अलग भोजन वाट्सदुर; इदुरसाटी कि मिस्त्री इब्रीगोळ सांगुळ भोजन माळ सकालुर, बल्‍की मिस्त्री हिंग माळोद घृणा सम्स तोगोर.

\VS{33}रा यूसुफ उन वार्ट आऊन मुंद, धोड्डेर पयले, अदिक श्याण्णेर हिंद, तान तान अवस्था अन अनुसार, क्रम देल कुर्सकु आदुर; ईद नोळकु आंदुर विस्मित आगकु आबुर दाबुर दी नोळली कुरतुर.

\VS{34}आग यूसुफ तान मुंद टु भोजन वस्तुगोळ नेगु नेगुकु आंदुर हाती कळुली कुरतुन, अदिक बिन्यामीन उक तान वार्टुर से अईद गुणा भोजन वस्तु सिक्त. अदिक आंदुर आऊन सांगुळ हापाळ तिंदुर कुळदुर.




\par }\Chap{44}{\SH काळ्द बेळ्ली इन कटोरा
\par }
{\PP \VerseOne{1}आग आव तान मान्या अन अधिकारी इक आग्या कोट्टुन, “ई मंळसागोळ बॉरागोळ दा याट भोजन वस्तु बर सकताव आट तुमकोळी, अदिक ऊंद ऊंद मंळसा अन पैस्या अक आंदुरव बॉरा अन बाय मा ईट बुळी.

\VS{2}अदिक नांद चांदी इन कटोरा श्याण वार्ट उन बॉरा अन बाय मा आऊन अन्न अन पैस्या अन सांगुळ ईट बुळी.” यूसुफ उन ई आग्या अन अनुसार आव माळदुन.

\VS{3}दुसरा दिशी हापाळ व्हातर्या सप्पा वार्टुर तान गधागोळ सांगुळ तान द्याश इक वापस कळुकु आदुर.

\VS{4}याग आंदुर नगर इक बिट्ट बुट्टुर, यूसुफ तान सेवक से अंदुन, “होग अदिक आ लॉकुर्द पीछा माळ. आंदरी रोक्स अदिक आंदुर से अन, ‘नाव लॉकुर नीम लॉकुर प्रती वळ्लेव ईत्तेव. लेकीन नीव लॉकुर नाम मान्या काळ्लपनी यती माळदीर? नीव लॉकुर यूसुफ उन चांदी इन कटोरा यती कदुदीर?

\VS{5}येन अद ईद वस्तु आलच यदुर दा नान स्वामी आप्प आन, अदिक यदुर देल आव गुप्त मातगोळ भी माळतान? नी जो ईद माळ्या अद बुरा आद.’ ”


\par }{\PP \VS{6}आग आव आंदरी हुळदुन, अदिक हिंगा मातगोळ आंदुर से अंदुन.

\VS{7}आंदुर आऊन से अंदुर, “हे नामव प्रभु, नी हिंग मातगोळ यती अनत्या? हिंग क्याल्सा माळेत नीन दासगोळ से दुर ईरूल.

\VS{8}नोळ जो पैस्या नाम बॉरागोळ बाय मा होटीत, याग नाव अदरी कनान द्याश टु तनकु नीनी वापस कोट्टेव, आग भला, नीन स्वामी इन मान्या टु नाव यातोदारा चांदी या व्हान्ना अन वस्तु ह्यांग कदू सकतेव?

\VS{9}नीन दासगोळ दा टु यारदारा हाती भी अद होट्टीत, आऊक कोंदकु आगुल, अदिक नाव भी तान आ प्रभु उन दास आगेदेव.”


\par }{\PP \VS{10}आव अंदुन, “नीम्द अच अनोद सही, यार हाती भी अद कटोरा होट्टीत आव नान दास आदान; अदिक नीव लॉकुर निर्दोष ठहरूसीर.”

\VS{11}ईदुर मा आंदुर जल्दी तान तान बॉरागोळी ईळ्सकु जमीन मा ईटकु अवरी तेगुली कुरतुर.

\VS{12}आग आव ढुंढ्‍सली कुरतुन, अदिक श्याणेव उन हाती टु धोड्डेव उन बॉरा ताका खोज माळदुन: अदिक कटोरा बिन्यामीन उन बॉरा दा सीक्त.

\VS{13}आग आंदुर दुख दा तान तान कपळा हरदुर, अदिक तान तान गधागोळ लादस्कु नगर इक वापस होदुर.


\par }{\PP \VS{14}याग यहूदा अदिक आऊन वार्ट यूसुफ उन मान्या पोहचुसदुर, अदिक यूसुफ अल्या ईरोन, आग आंदुर आऊन मुंद जमीन मा बिद्दुर.

\VS{15}यूसुफ आंदुर से अंदुन, “नीव लॉकुर ईद ह्यांग क्याल्सा माळीर? येन नीव जानसीर नान जसा मंळसा गुप्त मातगोळ इक जान्स सकतीन?”


\par }{\PP \VS{16}यहूदा अंदुन, “नाव लॉकुर तान प्रभु से येन अंदेव? नाव येन अनकु तान तान इक निर्दोष ठहरूसेव? परमेश्वर नीन दासगोळ्द अधर्म इक हुडु कोंडान. नाव, अदिक यार हाती कटोरा होटाद आव भी, नाव सप्पा तान प्रभु उन दास अच हुयेव.”


\par }{\PP \VS{17}आव अंदुन, “हिंग माळोद नान से दुर ईरूल, याता मंळसा अन हाती कटोरा होटाद, आवा नान दास आदान; अदिक नीव लॉकुर तान आप्प उन हाती कुशल देल होटोगी.”


\par }{\SH बिन्यामीन उन साटी यहूदा अन निवेदन
\par }
{\PP \VS{18}आग यहूदा आऊन हाती होगकु अनली कुरतुन, “हे नान प्रभु, नीन दास उक तान प्रभु से ऊंद मात अनोद आग्या कोळ, अदिक नीन कोप नीन दास मा भळकुस बाळुल; यतिकी नी रा फिरौन उन घाई आय.

\VS{19}नान प्रभु तान दासगोळ से केळीदुन, ‘येन नीम आप्प या दुसरा वार्टुर आर?’

\VS{20}अदिक नाव नीनी उत्तर कोट्टेव, नामव ऊंद आप्प आन, आव हाळाबाट्ट आन अदिक नामव ऊंद श्याणेव वार्ट आन, नाम आप्प आऊन से हापाळ प्यार माळतान, यतिकी आऊन जनम आऊन बुळापा दा आगीत, आव आबना पार आन. नाम आप्प आऊन से हापाळ प्यार माळतान.

\VS{21}आग नी नाम से अंदीद, ‘आ वार्ट उक नान हाती तरी. ना आऊक नोळोद चाहसतीन.’

\VS{22}आग नाव तान प्रभु से अंदिदेव, ‘आव पार बर सकालुन. आव तान आप्प उक बीळ सकालुन, ईदारा आऊन आप्प सोतोदान.’

\VS{23}अदिक नी तान दासगोळ से अंद, ‘अगर नीम श्याण वार्ट नीम सांगुळ बरतीदील, रा नीव नान हाती बाक बर सकतीदिल.’

\VS{24}इदुरसाटी नाव लॉकुर तान आप्प उन हाती होदेव अदिक नी जो टान प्रभु उन बारा दा अंदीद, आऊक हेळदेव.”


\par }{\PP \VS{25}“आग नाम आप्प अंदुन, ‘मात्त होगकु नाम साटी थ्वाळासा भोजन वस्तु कोंडकु तरी.’

\VS{26}अदिक नाव लॉकुर तान आप्प से अंदेव, नाव लॉकुर तान सब से श्याणेव वार्ट उन बीना होग सकालेव, शासक अंदान कि आव आगासताका नाम लॉकुरी अनाज मारतीदिल यागासताका आव नाम श्याणेव वार्ट उक नोळ कोमालुन.”

\VS{27}आग नान आप्प नाव लॉकुर से अंदुन, “नीव जान्सतीर कि नान हिंग्स राहेल नानी येढ्ढ पार कोट्टुर.

\VS{28}ना ऊंद पार उक दुर होग गोट्टीन अदिक आव आळी दाकळव जनावर द्वारा सोतोदुन अदिक आग टु ना आऊक नोळीदील.

\VS{29}अगर नीव लॉकुर नान दुसरा पार उक नान से दुर वोतीर अदिक आऊक येनारा आगेतद रा नानी ईट दुख आदीत कि ना सोतोगाईन.”


\par }{\PP \VS{30}इदुरसाटी अगर ईग नाव तान सब से श्याणेव वार्ट उन बीना मान्नी होदेव आग नाव आप्प उक ईद नोळोद बिद्दीत, ईव श्याणेव पार नाम आप्प उन जीवन दा सब से येक्‍कुल महत्व ईटतान.

\VS{31}याग आव नोळ्यान कि श्याणेव पार नाम सांगुळ हैलेच रा आव सोतोदान अदिक ईद नाम लॉकुर्द दोष ईत्तीत. नाव लॉकुर तान आप्प उन हापाळ दुख अदिक सायोद कारण आदेव.

\VS{32}“ना श्याण पार उन जिम्मेदारी ताकोंडीन, ना तान आप्प से अंदीन, ‘अगर ना आऊक नीन हाती वापस तरतीदील रा नी नानी पुरा जीवन तीम दोषी ठहरूस सकत्या.’

\VS{33}इदुरसाटी ईग ना नीन से बेळतीन, अदिक नीन से प्रार्थना माळतीन कि कृपा माळकु श्याण पार उक तान वार्टगोळ सांगुळ वापस होग गोळ अदिक ना ईल ईराईन अदिक नीन दास आगाईन.

\VS{34}ना तान आप्प उन हाती वापस होग सकालीन अगर नाम सांगुळ श्याणेव वार्ट ईरतीदील, ना ईद मात देल हापाळ अंजकु आईन कि नान आप्प उन सांगुळ येन आदीत.”




\par }\Chap{45}{\SH यूसुफ उन खुद इक प्रगट माळोद
\par }
{\PP \VerseOne{1}आग यूसुफ आ सप्पा मुंदुर मुंद, जो आऊन आस पास नीदुरकु ईरोर, तान इक अदिक रोक्स सकीदील; अदिक कारूकु अंदुन, “नान आस पास इन सप्‍पा लॉकुर इक व्हार्या माळ बुळी.” वार्टुर मुंद खुद इक प्रगट माळा वती यूसुफ उन सांगुळ अदिक याऊ ईला ईरोन.\XREF{✡}{{\XO 45:1 }{\XO{45:1
}}{\XT{प्रेरितगोळ 7:13}}}

\VS{2}आग आव चिल्ळास चिल्ळासकु वर्लली कुरतुन; अदिक मिस्त्रीगोळ केळदुर, अदिक फिरौन उन मान्यागोळ लॉकुरी ईदुर्द समाचार सीक्त.

\VS{3}आग यूसुफ तान वार्टुर से अनली कुरतुन, “ना यूसुफ हुईन, येन नान आप्प ईगासताका जित्ता आन?” ईदुर्द उत्तर आऊन वार्टुर कोळ सकीदील; यतिकी आंदुर आऊन मुंद घबरूसेदुर.

\VS{4}बाक यूसुफ तान वार्टुर से अंदुन, “नान हाती बरी.” ईद केळकु आंदुर हाती होदुर. बाक आव अंदुन, “ना नीम वार्ट यूसुफ हुईन, यारी नीव मिस्त्र बरावाळा अक मार बुटीदिर.

\VS{5}ईग नीव लॉकुर पचतासबाळी, अदिक नीव जो नानी ईल मार बुट्टीर, ईदुर से उदास आगबाळी; यतिकी परमेश्वर नीम जीव उळसोर साटी नानी नीम मुंद कळु कोंडान.

\VS{6}यतिकी ईग येढ्ढ वर्ष टु ई द्याश दा अकाल आद; अदिक ईग अईद वर्ष अदिक हिंगा ईत्तव यतिकी अऊर दा ना ईग नांगर नळदीत अदिक न अनाज कडुकु आदीत.

\VS{7}परमेश्वर नानी नीम मुंद इदुरसाटी कळ्यान कि नीव पृथ्वी मा जीत्ता ईरूल, अदिक नीम जीव इन ऊळोर से नीम वंश वाळुसुल.

\VS{8}ई रीति देल ईग नान इक ईल कळावाळेर नीव आलच, परमेश्वर अच ठहरूसदुन; अदिक आवा नानी फिरौन उन आप्प घाई, अदिक आऊन सप्पा मान्ना अन स्वामी, अदिक सप्पा मिस्त्र द्याश इन अधिकारी ठहरूस बुटान.

\VS{9}ईग जल्दी नान आप्प उन हाती होगकु अनी, ‘नीन पार यूसुफ ई प्रकार अनेत्यान, कि परमेश्वर नानी सप्पा मिस्त्र द्याश इन अधिकारी ठहरूस्यान; इदुरसाटी नी नान हाती बीना समय माळकु होटबर.
\XREF{✡}{{\XO 45:9 }{\XO{45:9
}}{\XT{प्रेरितगोळ 7:14}}}

\VS{10}अदिक नीन निवास गोशेन द्याश दा ईत्तीत, अदिक नी पारगोळ, नातुगोळ, व्हात-मर्रीगोळ, गोस-वस्‍तागोळ, अदिक तान सप्पा येनारा अन सांगुळ नान हाती ईत्या.

\VS{11}अदिक अकाल ईनव अईद वर्ष अदिक ईत्तव, अऊर दा ना अल्या नींद पालन पोषण माळाईन; हिंग आगबाळुल कि नी, अदिक नींद घराना, बल्‍की यास नीनोर जनावर आव, आंदुर हसु देल सायुल.’

\VS{12}अदिक नीव तान कण्ण देल नोळेतीर, अदिक नान वार्ट बिन्यामीन भी तान कण्‍ण देल नोळेत्यान कि जो नाम से मातगोळ माळेत्यान आव यूसुफ हुन.

\VS{13}नीव नान सप्पा वैभव इन, जो मिस्त्र दा आद अदिक जो येनारा नीव नोळदीर, आ सप्पा अन नान आप्प से वर्णन माळेतीर; अदिक तुरन्त नान आप्प उक ईल तरेतीर.”


\par }{\PP \VS{14}अदिक आव तान वार्ट बिन्यामीन उक याद्दा देल हचकु वर्लदुन; अदिक बिन्यामीन भी आऊन याद्दी इक लपटुसकु वर्लदुन.

\VS{15}आव तान सप्पा वार्टगोळी चुम्सकु आंदुर साटी वर्लदुन, अदुर बाद्दा आऊन वार्टुर आऊन सांगुळ मातगोळ हेळली कुरतुर.


\par }{\PP \VS{16}ई मात इन समाचार कि यूसुफ उन वार्टुर बंदार, फिरौन उन भवन ताका पोहचुसेत, अदिक ईदुर देल फिरौन अदिक आऊन कर्मचारी खुश आदुर.

\VS{17}इदुरसाटी फिरौन यूसुफ से अंदुन, “तान वार्टुर से अन कि ऊंद क्याल्सा माळ्‍यार: आंदरी याट अनाज हततद तान जनावरगोळ मा मंळ्सकु, कनान द्याश इक वापस होगुल.

\VS{18}अदिक तान आप्प अदिक तान तान मान्या अन लॉकुरी हुडुकु नान हाती बंदार: अदिक मिस्त्र द्याश दा जो येनारा भी वळ्लीद से वळ्‍लीद आद अद ना नीमी कोळाईन, अदिक नीमी द्याश इन वळ्लीद से वळ्लीद पदार्थ तीनली सीक्कीत.

\VS{19}अदिक नीनी आग्या सिक्याद, ‘नीव ऊंद क्याल्सा माळी कि मिस्त्र द्याश टु तान चिकोरी अदिक आर्तेर साटी गाळागोळ वोई, अदिक तान आप्प उक तरी.

\VS{20}अदिक तान सामान इन चिन्ता माळ बाळेतीर; यतिकी सप्‍पा मिस्त्र द्याश दा जो येनारा वळ्लीद से वळ्लीद आद अद नीम्द हुन.’ ”


\par }{\PP \VS{21}इस्त्राएल उन पारगोळ हांग अच माळदुर; अदिक यूसुफ फिरौन उन आग्या अनुसार आंदरी गाळागोळ कोट्टुन, अदिक हादी साटी भोजन इन सामान भी कोट्टुन.

\VS{22}आंदुर दा टु ऊंद ऊंद मंळसा अक रा ऊंद ऊंद जोळा कपळा भी कोट्टुन; अदिक बिन्यामीन उक मुर सौ रूपया अन बेळ्ली नव सिक्का अदिक अईद जोळा कपळा कोट्टुन.

\VS{23}तान आप्प उन हाती आव जो कळुदुन अद ईद हुन, मतलब मिस्त्र अन वळ्लीद वस्तुगोळ देल तुमकु हत्त गधा, अदिक अनाज अदिक रोट्टी अदिक आऊन आप्प उन हादी साटी भोजन वस्तु देल तुमकु हत्त आर्त गधागोळ.

\VS{24}आग आव तान वार्टुरी सार माळदुन, अदिक आंदुर नळदुर; अदिक आव आंदुर से अंदुन, “हादी मा येल्यारा झगळा माळबाळेतीर.”


\par }{\PP \VS{25}मिस्त्र टु नळुकु आंदुर कनान द्याश दा तान आप्प याकूब उन हाती पोहचुसदुर.

\VS{26}अदिक आऊन से ईद वर्णन माळदुर, “यूसुफ ईगासताका जीत्ता आन, अदिक सप्पा मिस्त्र द्याश मा प्रभुता आवा माळतान.” लेकीन आव आंदुर मा विश्वास माळीदिल, अदिक आव तान तान दा ईला ईरोन.


\par }{\PP \VS{27}आग आंदुर तान आप्प याकूब से यूसुफ उन सप्पा मातगोळ, जो आव आंदुर से अंदीदुन, अंदुर; याग आव आ गाळागोळ इक नोळदुन, जो यूसुफ आऊक तरोर साटी कळीदुन, आग आऊन चित्त थामसेत.

\VS{28}अदिक इस्त्राएल अंदुन, “बस, नान पार यूसुफ ईगासताका जीत्ता आन; ना तान मृत्यु से पयले होगकु आऊक नोळाईन.”




\par }\Chap{46}{\SH याकूब उन मिस्त्र साटी होगोद
\par }
{\PP \VerseOne{1}आग इस्त्राएल तान सप्पा येनारा हुडुकु बेर्शेबा अक होदुन, अदिक अल तान आप्प इसहाक उन परमेश्वर उक बलिदान येर्सदुन.

\VS{2}आग परमेश्वर इस्त्राएल से ईळ्लक इक दर्शन दा अंदुन, “हे याकूब हे याकूब.”

\par }{\PP आव अंदुन, “येन आग्या.”


\par }{\PP \VS{3}आव अंदुन, “ना परमेश्वर नीन आप्प उन परमेश्वर हुईन, नी मिस्त्र होगली अंजबाळ; यतिकी ना नीन से अल ऊंद धोळ्द जाती माळाईन.

\VS{4}ना नीन सांगुळ सांगुळ मिस्त्र अक बरतीन; अदिक ना नीनी अल बाक सही दा तराईन; अदिक यूसुफ तान कय देल नीन कण्ण इक बंद माळ्यान.”


\par }{\PP \VS{5}आग याकूब बेर्शेबा टु नळदुन; अदिक मिस्त्र ताका यात्रा माळदुन, इस्त्राएल उन चिकोर, मतलब याकूब इन चिकोर तान आप्प, तान हिंग्सगोळ अदिक तान सप्‍पा चिकोर इक मिस्त्र तंदुर, आंदुर फिरौन द्वारा कळुकु आगीदव आ गाळागोळ देल यात्रा माळदुर.

\VS{6}आंदुर तान व्हात मर्र, वस्ता गोस, अदिक कनान द्याश दा तान जमा माळ्द सप्पा धन इक हुडुकु मिस्त्र दा बंदुर.\XREF{✡}{{\XO 46:6 }{\XO{46:6
}}{\XT{प्रेरितगोळ 7:15}}}

\VS{7}अदिक याकूब तान पोर पारगोळ, नातु नातीगोळ, मतलब तान वंश इक तान सांगुळ मिस्त्र दा तंदुन.


\par }{\PP \VS{8}याकूब उन सांगुळ जो इस्त्राएली, मतलब आऊन पारगोळ, नातीगोळ, पयले मिस्त्र दा बंदुर, आंदुर हेसुर ईव आव याकूब उन धोड्डेव पार रूबेन ईरोन.

\VS{9}अदिक रूबेन उन पार हनोक, पल्लू, हेस्त्रोन, अदिक कर्मी ईरव.

\VS{10}शिमोन उन पार, यमूएल, यामीन, ओहद, याकीन, सोहर, अदिक ऊंद कनानी आर्त से पैदा आगीदुन शाऊल भी ईरोन.

\VS{11}लेवी इन पार गेर्शोन, कहात, अदिक मरारी ईरोर.

\VS{12}यहूदा अन एर, ओनान, शेला, पेरेस, अदिक जेरह हेसुर इन पारगोळ आगीदुर; लेकीन एर अदिक ओनान कनान द्याश दा सोतोगीदुर; अदिक पेरेस उन पारगोळ, हेस्रोन अदिक हामुल ईरोर.

\VS{13}इस्साकार उन पारगोळ, तोला, पुब्बा, योब अदिक शिम्रोन ईरोर.

\VS{14}जबूलून उन पारगोळ, सेरेद, एलोन, अदिक यहलेल ईरोर.

\VS{15}लियाह अन पारगोळ जो याकूब देल पद्‍दनराम दा पैदा आगीदुर, आंदुर पारगोळ नातीगोळ ईंदुर अच ईरोर, अदिक ईंदुर से येक्‍कुल आव आंदुर सांगुळ ऊंद पोर दीना अक जनम कोटीदुन. ईल ताका रा याकूब उन सप्पा वंश वाळेर तैतीस लॉकुर आदुर.


\par }{\PP \VS{16}बाक गाद इन पारगोळ, सपोन, हाग्गी, शूनी, एसबोन, एरी, अरोदी, अदिक अरेली ईरोर.

\VS{17}आशेर इन पारगोळ, यिम्ना, यिक्ष्वा, यिक्ष्वी, अदिक बरीआ ईरोर, अदिक आंदुर आकतींग सेरह ईरोर; अदिक बरीआ अन पारगोळ, हेबेर अदिक मल्कीएल ईरोर.

\VS{18}जिल्‍पा, यारी लाबान तान पोर लियाह अक कोटीदुन, आऊन पारगोळ नातीगोळ पयले ईंदुर अच ईरोर; अदिक आऊन द्वारा याकूब उन सोलह लॉकुर पैदा आदुर.


\par }{\PP \VS{19}बाक याकूब उन हिंग्स राहेल इन पारगोळ यूसुफ अदिक बिन्यामीन ईरोर.

\VS{20}अदिक मिस्त्र द्याश दा ओन नगर इन याजक पोतीपेरा अन पोर आसनत देल यूसुफ उन पारगोळ पैदा आदुर, मतलब मनश्शे अदिक एप्रैम.\XREF{✡}{{\XO 46:20 }{\XO{46:20
}}{\XT{उत्पत्ति 41:50-52}}}

\VS{21}बिन्यामीन उन पारगोळ, बेला, बेकेर, अश्बेल, गेरा, नामान, एही, रोश, मूप्पीम, हूप्पीम, अदिक अर्द ईरोर.

\VS{22}राहेल इन पारगोळ जो याकूब से पैदा आदुर आंदुरोर ईंदुर अच पारगोळ ईरोर; आऊन ई सप्पा पारगोळ नातीगोळ चौदहा औलाद आदुर.


\par }{\PP \VS{23}बाक दान उन पार हूशीम ईरोन.

\VS{24}नप्ताली इन पारगोळ, यहसेल, गूनी, येसेर, अदिक शिल्लेम ईरोर.

\VS{25}बिल्हा दासी, यारी लाबान तान पोर राहेल इक कोट्टुन, आऊन पारगोळ, नातीगोळ ईंदुर अच हुळ; आऊन द्वारा याकूब उन वंश दा येळ औलाद पैदा आदुर.


\par }{\PP \VS{26}याकूब उन निज वंश इन प्राणी जो मिस्त्र दा बंदुर, आंदुर आऊन सास्सागोळी बिटकु सप्पा छियासठ लॉकुर आदुर.

\VS{27}अदिक यूसुफ उन पारगोळ, जो मिस्त्र दा आऊन से पैदा आदुर, आंदुर येढ्ढ प्राणी ईरोर; ई प्रकार याकूब उन घराना अन लॉकुर जो मिस्त्र दा बंदुर आंदुर सप्पा मुंदुर सत्तर आदुर\XREF{✡}{{\XO 46:27 }{\XO{46:27
}}{\XT{प्रेरितगोळ 7:14}}}.


\par }{\SH याकूब अदिक आऊन परिवार मिस्त्र दा
\par }
{\PP \VS{28}बाक आव यहूदा अक मुंद यूसुफ उन हाती कळुदुन कि आव आऊक गोशेन इक हाती तोरस्यान; अदिक आंदुर गोशेन द्याश बंदुर.

\VS{29}आग यूसुफ तान रथ तेगुकु तान आप्प इस्त्राएल उन सांगुळ मुलाकात माळोर साटी गोशेन द्याश इक होदुन, अदिक आऊन से मुलाकात माळकु आऊन याद्दी अक चिपकुसोन, अदिक हापाळ समय ताका आऊन याद्दी इक चिपकुसकु वर्लतेला ईत्तुन.

\VS{30}आग इस्त्राएल यूसुफ से अंदुन, “ना ईग सोतोगाईन भी रा खुश आईन, यतिकी नीनी जीत्ता नोळदीन अदिक नीन बाय नोळ कोंडीन.”


\par }{\PP \VS{31}आग यूसुफ तान वार्टुर से अदिक तान आप्प उन घराना सांगुळ अंदुन, “ना फिरौन उक होगकु ईद समाचार कोळाईन, ‘नान वार्टुर अदिक नान आप्प उन घराना अन सप्पा लॉकुर, जो कनान द्याश दा ईर तोगोर, आंदुर नान हाती होट्ट बंदार;

\VS{32}अदिक आंदुर चरवाहा आर, यतिकी आंदुर जनावरगोळी पाल्सतार; इदुरसाटी आंदुर तान मर्र म्यांडा, गोसी वस्ता, अदिक जो येनारा आंदुर्द आद, सप्‍पा तंदार.’

\VS{33}याग फिरौन नीमी कारूकु केळ्यान, ‘नीम्द क्याल्सा धंदा येन आद?’

\VS{34}आग अनेतीर, ‘नीन दास लड़कपन टु हुडुकु ईंद ताका जनावरगोळी पाल्सतेला बंदेव, बल्‍की नाम हाळाबाट्टगोळ भी हिंगा माळतेला बंदार.’ ईदुर देल नीव गोशेन द्याश दा ईर सकीर; यतिकी सप्‍पा चरवाहागोळ से मिस्त्री लॉकुर सिट्ट माळतार.”




\par }\Chap{47}{\PP \VerseOne{1}आग यूसुफ फिरौन उन हाती होगकु ईद समाचार कोट्टुन, “नान आप्प अदिक नानोर वार्टुर, अदिक आंदुर जनावरगोळ अदिक जो येनारा आंदुर्द आद, सप्पा कनान द्याश टु होट्ट बंदाद; अदिक ईग रा आंदुर गोशेन द्याश दा आर.”

\VS{2}बाक आव तान वार्टुर दा टु अईद मुंदुरी हुडुकु फिरौन उन मुंद नीदरूसदुन.

\VS{3}फिरौन आऊन वार्टुर से केळदुन, “नीम्द क्याल्सा धंदा येन आद?”

\par }{\PP आंदुर फिरौन से अंदुर, “नीन दास चरवाहा आर, अदिक नाम पुर्वज भी चरवाह ईरोर.”

\VS{4}बाक आंदुर फिरौन से अंदुर, “नाव ई द्याश दा परदेशी घाई ईरली बंदेव; यतिकी कनान द्याश दा भारी अकाल इन कारण नीन दासगोळ मर्र म्यांडागोळ साटी चारा ईतीदील; इदुरसाटी तान दासगोळी गोशेन द्याश दा ईरोद आग्या कोळ.”

\VS{5}आग फिरौन यूसुफ से अंदुन, “नीन आप्प अदिक नीन वार्टुर नान हाती होट्ट बंदार,

\VS{6}अदिक मिस्त्र द्याश नीन मुंद बिदकु आद; ई द्याश इन जो सब से वळ्लीद भाग ईतीदाद, अदुर दा तान आप्प अदिक तान वार्टुरी बसुसकोम, मतलब आंदुर गोशेन द्याश दा अच ईरूल; अदिक अगर नी जान्सतीद्या, कि आंदुर दा टु मेहनती मंळसा आर रा आंदरी नान जनावरगोळ अधिकारी माळ कोम.”


\par }{\PP \VS{7}आग यूसुफ तान आप्प याकूब उक वतकु फिरौन उन हाती नीदरूसदुन; अदिक याकूब फिरौन उक आशीर्वाद कोट्टुन.

\VS{8}आग फिरौन याकूब उक केळदुन, “नी यास वर्ष ईनव आय?”


\par }{\PP \VS{9}याकूब फिरौन से अंदुन, “ना ऊंद सौ तीस वर्ष परदेशी आगकु तान जीवन बितुस कोंडीन; नान जीवन इन दिन थ्वाळासा अदिक दुख देल भी तुमकु ईरव, अदिक नान आप्प दादागोळ परदेशी आगकु यास दिन ताका जीत्ता ईत्तुर आस दिन इनव ना आगली का आईन.”

\VS{10}अदिक याकूब फिरौन उक आशीर्वाद कोट्टुन अदिक आऊन हाती टु होटोदुन.

\VS{11}आग यूसुफ तान आप्प अदिक वार्टुरी बसुस बुट्टुन, अदिक फिरौन उन आग्या अन अनुसार मिस्त्र द्याश इन वळ्लीद से वळ्लीद भाग दा, मतलब रामसेस हेसुर इन प्रदेश दा, जागा कोटकु आंदरी सौप्स कोंडुन.

\VS{12}अदिक यूसुफ तान आप्प उन, अदिक तान वार्टुर्द, अदिक आप्प उन सप्पा घराना अन, ऊंद ऊंद इन बाल बच्चागोळ्द गिनती इन अनुसार, अनाज कोटकु आंदुर्द पालन पोषण माळली कुरतुन.


\par }{\SH अकाल अदिक यूसुफ उन प्रबन्ध
\par }
{\PP \VS{13}आ सप्‍पा द्याश दा तीनोर साटी येनु ईतीदील; यतिकी अकाल हापाळ भारी ईरोद, अदिक अकाल इन कारण मिस्त्र अदिक कनान द्याश त्रस्त आगेदव.

\VS{14}अदिक यास पैस्या मिस्त्र अदिक कनान द्याश दा ईरोद, सप्पा अक यूसुफ आ अनाज इन बदला, जो आऊन निवासी कोम तोगोर, जमा माळकु फिरौन उन मान्ना दा पोहचुसदुर.

\VS{15}याग मिस्त्र अदिक कनान द्याश इन पैस्या खतम आगेत, आग मिस्त्री लॉकुर यूसुफ उन हाती बंदकु अनली कुरतुर, “नामी भोजन वस्तु कोळ; येन नाव पैस्या अन ईला ईत्तुर देल नीन ईत्तुर मा सोतिदेव?”


\par }{\PP \VS{16}यूसुफ अंदुन, “अगर पैस्या हैलेच रा तान जनावरगोळ कोट्ट बुळी, अदिक ना अऊर बदला दा नीमी तिनली कोळाईन.”

\VS{17}आग आंदुर तान जनावरगोळी यूसुफ उन हाती तंदुर; अदिक यूसुफ आंदरी आंदुरव घ्वाळागोळ, मर्रगोळ, गोसीगोळ, अदिक गधागोळ बदला तीनली कोळली कुरतुन: आ वर्ष दा आव सप्पा जातीगोळ जनावरगोळ बदला भोजन कोटकु अऊर्द पालन पोषण माळतेला ईत्तुन.


\par }{\PP \VS{18}अद वर्ष रा हिंगा होटोत; आग मुंदळोद वर्ष दा आंदुर आऊन हाती बंदकु अंदुर, “नाव तान प्रभु से ईद मात होचकु ईटतीदिल कि नाम्द पैस्या खतम आगेग्याद, अदिक नामव सप्पा प्रकार इन जनावरगोळ नाम प्रभु नव आगेग्याव; इदुरसाटी ईग नाव नाम प्रभु उन मुंद नाम्द शरीर अदिक जागा अक बिटकु अदिक येनु ईतीदील.

\VS{19}नीन नोळतेला अच नाव सही दा सोतोदेव, लेकीन अगर नी नामी भोजन वस्तु कोळत्या रा नाव फिरौन उक तान जमीन कोट्टेव अदिक आऊन दास आगेदेव, नामी बींजा कोळी यवरी नाव बोऊस सक्केव. आग नाव लॉकुर जीत्ता ईत्तेव अदिक सायतीदिल अदिक जमीन नाम लॉकुर साटी मात्त अनाज उगुसीत.”


\par }{\PP \VS{20}आग यूसुफ मिस्त्र अन सप्पा जमीन इक फिरौन उन साटी कोंड कोंडुन; यतिकी आ भयंकर अकाल इन बिद्दुर देल मिस्त्रीगोळी तान तान केई मारोद बीत्त, ई प्रकार सप्पा जमीन फिरौन उन आगेत;

\VS{21}अदिक ऊंद छोर टु हुडुकु दुसरा छोर ताका सप्पा मिस्त्र द्याश दा जो प्रजा ईर तोगोद, अदरी आव नगरगोळ दा तनकु बसुस कोंडुन.

\VS{22}लेकीन याजकगोळ्द जमीन आव कोंडीदिल यतिकी याजकगोळ साटी फिरौन उन दी टु नित्य भोजन इन बंदोबस्त ईरोद, अदिक नित्य जो भोजन फिरौन आंदरी कोळ तोगोन अदरी आंदुर तीन तोगोर, ई कारण आंदरी तान जमीन मारोद बिदीदील.

\VS{23}आग यूसुफ प्रजा अन लॉकुर से अंदुन, “केळी, ना ईंद इन दिशी नीमी अदिक जमीन इक भी फिरौन उन साटी कोंड कोंडीन; नोळी नीम साटी ईल बींजा आद, ईदरी जमीन दा बोऊसी.

\VS{24}अदिक जो येनारा उपज आदीत अदुर्द पाचवा अंश फिरौन उक कोळेतीर, बाकी नाक अंश नीमव ईत्तव कि नीव अदरी तान केई दा बोऊसी, अदिक तान तान बाल बच्चा अदिक तान मान्या नोर अन्य लॉकुर सांगुळ तीनुल.”


\par }{\PP \VS{25}आंदुर अंदुर, “नी नामी ऊळ्स बुट्या; नाम प्रभु उन अनुग्रह अन नजर नाम मा बन्सकु ईरूल, अदिक नाव फिरौन उन दास आगकु ईत्तेव.”

\VS{26}ई प्रकार यूसुफ मिस्त्र अन जमीन इन बारा दा हिंग नियम ठहरूसदुन, जो ईंद ताका नळेत्याद कि अईवा अंश फिरौन उक सीकुल; केवल याजकगोळ्द जमीन फिरौन उन आगीदील.


\par }{\SH याकूब उन आखरी इच्छा
\par }
{\PP \VS{27}इस्त्राएली मिस्त्र अन गोशेन द्याश दा ईरली कुरतुर; अदिक अल ईद जमीन आंदुर वश दा ईरोद; अदिक आंदुर फुलुसदुर अदिक हापाळ वाळुसदुर.

\VS{28}मिस्त्र द्याश दा याकूब सत्रह वर्ष जीत्ता ईत्तुन: ई प्रकार याकूब उन उमर ऊंद सौ सैंतालीस वर्ष इन आत.

\VS{29}याग इस्त्राएल उन सायोद दिन हाती होट्ट बत्त, आग आव तान पार यूसुफ उक कारसुसकु अंदुन, “अगर नीन अनुग्रह नान मा ईतीदाद, रा तान कय नान जांघ मा ईटकु कसम तीन कि नी नान सांगुळ कृपा अदिक सच्चाई इन ईद क्याल्सा माळ्या कि नानी मिस्त्र दा मुण्‍ण कोळतीदील.\XREF{✡}{{\XO 47:29 }{\XO{47:29
}}{\XT{उत्पत्ति 49:29-32; 50:6}}}”


\par }{\PP \VS{30}याग ना तान आप्प दादागोळ सांगुळ सोतोगाईन, आग नी नानी मिस्त्र टु नेगुकु आंदुर्दा कब्रस्तान दा ईट्या, आग यूसुफ अंदुन, “ना नीन वचन इन अनुसार माळाईन.”


\par }{\PP \VS{31}बाक आव अंदुन, “नान से कसम तीन.” अत: आव आऊन से कसम तीनदुन. आग इस्त्राएल व्हर्स इन ताल्ला अन दी ताल्ला बांग्सकु प्रार्थना माळदुन.




\par }\Chap{48}{\SH याकूब उन एप्रैम अदिक मनश्शे अक आशीर्वाद कोळोद
\par }
{\PP \VerseOne{1}ई मातगोळ बाद्दा यावारा यूसुफ से अंदुन, “केळ, नीन आप्प बिमार आन.” आग आव मनश्शे अदिक एप्रैम हेसुर नोर तान येढ्ढु चिकोरी सांगुळ हुडुकु आऊन हाती होदुन.

\VS{2}यावारा याकूब उक हेळ बुट्टुन, “नीन पार यूसुफ नीन हाती बरेत्यान,” आग इस्त्राएल तान तान इक संभाळसकु व्हर्स मा कुरतोदुन.

\VS{3}अदिक याकूब यूसुफ से अंदुन, “सर्व सर्वशक्तिमान परमेश्वर कनान द्याश इन लूज नगर इन हाती नानी दर्शन कोटकु आशीष कोट्टुन,\XREF{✡}{{\XO 48:3 }{\XO{48:3
}}{\XT{उत्पत्ति 13:14}}}

\VS{4}अदिक अंदुन, ‘केळ, ना नीनी फलवन्त माळकु वाळुसाईन, अदिक नीनी राज्य राज्य अन मंडली इन मूल मंळसा माळाईन, यदुर देल कि अद सदा ताका आंदुर्द तान खुद इन जमीन आगकु ईरूल.’

\VS{5}अदिक ईग नीन येढ्ढु पारगोळ, जो मिस्त्र दा नान बरोर से पयले पैदा आग्यार, आंदुर नानोर अच ठहरूस्यार; मतलब या रीति देल रूबेन अदिक शिमोन नानोर आर, अदा रीती देल एप्रैम अदिक मनश्शे भी नानोर ठहरूस्यार.

\VS{6}अदिक आंदुर बाद्दा नीनोर जो सन्तान पैदा आदार, आंदुर नीनोर रा ठहरूस्यार; लेकीन बटवारा अन समय आंदुर तान वार्टुर अच वंश दा आळकु आदार.

\VS{7}याग ना पद्दान टु बर तोगीन, आग एप्राता पोहचुसोर थ्वाळासा पयले राहेल कनान द्याश दा, हादी मा, नान मुंद सोतोदुर; अदिक ना आकी अल्या, मतलब एप्राता जो बैतलहम भी कहलुसतद, अदा हादी मा मुण्ण कोट्टीन.”\XREF{✡}{{\XO 48:7 }{\XO{48:7
}}{\XT{उत्पत्ति 35:16-19}}}


\par }{\PP \VS{8}आग इस्त्राएल यूसुफ उन पारगोळी नोळदुन, आव केळदुन, “ई पारगोळ यार उर?”


\par }{\PP \VS{9}यूसुफ तान आप्प से अंदुन, “ईंदुर नानोर पारगोळ उर. ईंदुर आ पारगोळ उर यारी परमेश्वर नानी कोटान.”

\par }{\PP इस्त्राएल अंदुन, “तान पारगोळी नान हाती तर. ना आंदरी आशीर्वाद कोळाईन.”

\VS{10}इस्त्राएल बाट्ट ईरोन अदिक आऊन कण्णगोळ वळ्लेव ईला ईरव, इदुरसाटी यूसुफ तान पारगोळी तान आप्प उन हाती वोतुन, याकूब पारगोळी चुम्सदुन अदिक याद्दी चीपकुसदुन.

\VS{11}आग इस्त्राएल यूसुफ से अंदुन, “ना यागलु ईला सोचीदिन कि ना नीम्द बाय बाक यागलु नोळाईन, लेकीन नोळी, परमेश्वर नीनी अदिक नीन पारगोळी भी नानी तोर्सदुन.”

\VS{12}आग यूसुफ पारगोळी याकूब उन क्वारा दा टु हुळदुन अदिक आंदुर आऊन आप्प उन मुंद प्रणाम माळोर साटी बांगदुर.


\par }{\PP \VS{13}यूसुफ एप्रैम उक तान उजवा दी माळदुन अदिक मनश्शे अक तान डाक्या दी, ई प्रकार एप्रैम इस्त्राएल उन उजवा दी ईरोन अदिक मनश्शे याकूब उन डाक्या दी ईरोन.

\VS{14}लेकीन इस्त्राएल तान कय इन दिशा बदलुसकु तान उजवा कय श्याण पार एप्रैम उन ताल्ला मा ईटदुन अदिक आग डाक्या कय इक याकूब उन धोड्डेव पार मनश्शे अन ताल्ला मा ईटदुन, यतिकी मनश्शे अन जनम पयले आगीत.

\VS{15}अदिक याकूब यूसुफ उक आशीर्वाद कोट्टुन अदिक अंदुन,

\par }{\Q “नान पुर्वज अब्राहम अदिक इसहाक नाम परमेश्वर उन उपासना माळदुन

\par }{\Q अदिक आवा परमेश्वर नान जीवन इक संभाळसावाळा बन्सदुन.


\par }{\Q \VS{16}अदिक आवा दूत नानी सप्पा कष्टगोळ देल उळ्सदुन, अदिक नान प्रार्थना आद कि ई पारगोळी आव आशीर्वाद कोळुल,

\par }{\Q ईग ई पारगोळी नान हेसुर सिक्‍कीत, आंदरी नाम पुर्वज अब्राहम अदिक इसहाक उन हेसुर सिक्‍कीत, ना प्रार्थना माळतीन कि

\par }{\Q आंदुर ई धरती मा धोड्डेव परिवार अदिक राष्ट्र आदार.”


\par }{\PP \VS{17}यूसुफ नोळदुन कि आऊन आप्प एप्रैम उन ताल्ला मा उजवा कय ईट्यान, आव यूसुफ उन खुश माळ सकीदील, यूसुफ तान आप्प उन कय हुळदुन, आव आऊन कय एप्रैम उन ताल्ला मा टु सरकुसकु मनश्शे अन ताल्ला मा ईटोद चाहासोन.

\VS{18}अदिक यूसुफ तान आप्प से अंदुन, “हे आप्पा, हिंग ईला; यतिकी धोळ पार ईवा हुन; तान उजवा कय ईऊन ताल्ला मा ईट्ट.”


\par }{\PP \VS{19}लेकीन आऊन आप्प अंदुन, “पारा, ना जान्सतीन, मनश्शे अन जनम पयले आग्याद अदिक आव महान आदान, आव हापाळ सा लॉकुरव आप्प भी आदान, लेकीन श्याण्णेव वार्ट धोड्डेव वार्ट उन से धोड्डेव आदान अदिक श्याण्णेव वार्ट उन परिवार हापाळ धोळ्द आदीत.”


\par }{\PP \VS{20}ई प्रकार इस्त्राएल आ दिशी आंदरी आशीर्वाद कोट्टुन, आव अंदुन, “इस्राएल इन लॉकुर नीन हेसुर आशीर्वाद कोळोर साटी प्रयोग माळ्यार, नीम कारण कृपा हासील माळ्यार, लॉकुर प्रार्थना माळ्यार, परमेश्वर नीमी एप्रैम अदिक मनश्शे घाई माळुल.” ई प्रकार याकूब एप्रैम उक मनश्शे से धोड्डेव माळदुन.


\par }{\PP \VS{21}आग इस्त्राएल यूसुफ से अंदुन, “नोळी नान सायोद समय हाती होट्ट बंदाद. लेकीन परमेश्वर नीम सांगुळ ईग भी ईत्तान, आव नीमी नीम पुर्वजगोळ द्याश ताका वापस वोतान.

\VS{22}ना नीमी हिंग येनारा कोटीन जो नीम वार्टुरी कोटीदील. ना नीमी अद पहाळी कोळतीन यदरी ना एमोरी लॉकुर से जीकसीदिन, आ पहाळी साटी ना तान तलवार अदिक तान बाण देल युध्द माळीदिन अदिक नान जीत आगीत.”




\par }\Chap{49}{\SH याकूब उन आखरी शब्द
\par }
{\PP \VerseOne{1}बाक याकूब तान पारगोळ इक ईद अनकु कारदुन, “जमा आगेगी, ना नीम इक हेळाईन कि आखरी दिनगोळ दा नीम मा येन येन बितुसीत.”


\par }{\PP \VS{2}याकूब उन पारगोळा, ऊंद सांगुळ बरी अदिक केळी,

\par }{\Q तान आप्प इस्त्राएल\FTNT{*}{{\FR 49:2 }{\FR{49:2
}}{\FT{ईंऊंद हेसुर इस्त्राएल आद.}}} उन केळी.


\par }{\Q \VS{3}“हे रूबेन, नी नान धोड्डेव पार हुय,

\par }{\Q नी नान पयला पार अदिक नान ताकत इन पयला सबुत हुय,

\par }{\Q नानी नान सप्पा पारगोळ से येक्‍कुल गर्व नीन मा आद अदिक नी सबसे यक्कुल ताकतवर आय.


\par }{\Q \VS{4}नी जो नीर इन घाई उबलुसावाळा आय,

\par }{\Q नी नान सप्‍पा पारगोळ से येक्‍कुल महत्व अन आग सकतीदील,

\par }{\Q नी आ आर्त इन सांगुळ मींग्या अदिक आकी अपवित्र माळ्या जो नीन आप्प उन दासी ईरोर,

\par }{\Q नी तान आप्प उन व्हर्स मा काल ईट्या.”


\par }{\SH शिमोन अदिक लेवी
\par }
{\Q \VS{5}“शिमोन अदिक लेवी वार्टुर उर,

\par }{\Q आंदरी तान तलवारगोळ से आळोद प्रिय आद.


\par }{\Q \VS{6}हे नान जीव, आंदुर मर्म दा बीळ बाळ,

\par }{\Q हे नान महिमा, आंदुर्द सभा दा मीसळुसबाळ;

\par }{\Q यतिकी आंदुर कोप देल मंळसागोळी कोंदार,

\par }{\Q अदिक तान अच इच्छा मा नळुकु वस्तागोळी अपंग माळ्यार.


\par }{\Q \VS{7}आंदुर्द सिट्ट ऊंद अभिश्राप आद,

\par }{\Q ईंदुर हापाळ कठोर अदिक तान पागलपन दा सिट्ट दा आर,

\par }{\Q याकूब उन द्याश दा ईंदुर्द परिवारगोळ दा तान जमीन ईरतीदील,

\par }{\Q आंदुर पुरा इस्त्राएल द्याश दा फैलुस्यार.”


\par }{\Q \VS{8}“यहूदा, नीन वार्टुर नीन प्रशंसा माळ्यार,

\par }{\Q नी तान दुश्मनगोळी हारूस्या,

\par }{\Q नीन वार्टुर नीन मुंद झुकस्यार.


\par }{\Q \VS{9}यहूदा आ हुल्ल इन घाई आन

\par }{\Q याव यातोदारा जनावर इक कोंदान, हे नान पारा, नी तान शिकार मा नीदुरकु हुल्ल इन घाई आय जो आराम माळोर साटी मींगतद.

\par }{\Q अदिक याऊ ईट हिम्मतवाळा हैलेच कि अदरी छेळस्यान.\XREF{✡}{{\XO 49:9 }{\XO{49:9
}}{\XT{प्रकाशितवाक्य 5:5}}}


\par }{\Q \VS{10}यागासताका शीलो बराल्द आगासताका ना रा यहूदा से राजदण्ड बिट्टीत,

\par }{\Q ना आऊन वंश से व्यवस्था कोळावाळा अलग आदान;

\par }{\Q अदिक राज्य राज्य अन लॉकुर आऊंद अधीन आगेदार.


\par }{\Q \VS{11}आव तान गधा अक अंगुर इन बेली इक कटतान,

\par }{\Q आव तान गधा अन पाड्डा अक सबसे वळ्लीद अंगुर इन बेली इक कटतान,

\par }{\Q आव तान कपळागोळी ओगोर साटी सबसे वळ्लीद अंगुर इन रास्सा\FTNT{†}{{\FR 49:11 }{\FR{49:11
}}{\FT{रक्त}}} अन उपयोग माळतान.


\par }{\Q \VS{12}आऊन कण्ण अंगुर इन रास्सा अन्द घाई क्याच्यान ईरताव.

\par }{\Q आऊन हल्ल हाल इन घाई बिळेव आव.”


\par }{\Q \VS{13}“जबूलून समुद्र अन हाती ईत्तान,

\par }{\Q ईऊंद समुद्री तट ड्वांगागोळ साटी सुरक्षित ईत्तीत,

\par }{\Q ईऊंद प्रदेश सीदोन ताका फैलुसकु ईत्तीत.”


\par }{\Q \VS{14}“इस्साकार आ गधा अन घाई आन

\par }{\Q याव हापाळ कठोर क्याल्सा माळ्यान,

\par }{\Q आव भारी बोझ आळका कारण पस्त बिदान.


\par }{\Q \VS{15}आव नोळ्यान कि आऊन आराम इन जागा वळ्लीद आद,

\par }{\Q तथा ईद कि आऊन जमीन सुहाबनी आद.

\par }{\Q आग आव भारी बोझ नेगुली तैयार ईत्तान.

\par }{\Q आव दास इन रूप दा क्याल्सा माळोद स्वीकार माळ्यान.”


\par }{\Q \VS{16}“दान तान लॉकुर्द न्याय हांगा माळ्यान

\par }{\Q ह्यांग इस्त्राएल उन अन्य परिवार माळतार.


\par }{\Q \VS{17}दान हादी माकळोद ऊंद हाव, अदिक हादी माकळोद ऊंद नाग ईत्तीत,

\par }{\Q जो घ्वाळा अन्द नली इक डंसुसताद,

\par }{\Q अदुर देल अदुर सवार पछाळ तिनकु हिंद बिदोगतान.”


\par }{\Q \VS{18}“हे यहोवा, ना उद्धार इन हादी कायेतीन.”


\par }{\Q \VS{19}“डाकुगोळ्द ऊंद गिरोह गाद मा आक्रमण माळीत,

\par }{\Q लेकीन गाद आंदरी बडुकु तुकाळसीत.”


\par }{\Q \VS{20}“आशेर द्याश इन जमीन हापाळ वळ्लीद उपज कोट्टीत.

\par }{\Q आऊक अल्या भोजन सिक्‍कीत जो राजागोळ साटी उपयुक्त आदीत.”


\par }{\Q \VS{21}“नप्ताली स्वतन्त्र वळावाळा हिरण इन घाई आद

\par }{\Q अदिक आऊन बोली अऊर्द सुन्दर चिकोर घाई आद.”


\par }{\Q \VS{22}“यूसुफ हापाळ सफल आन, यूसुफ कयगोळ देल हतकु अंगुर इन बेली इन घाई आन,

\par }{\Q आव सोता अन हाती हतदव अंगुर इन बेली इन घाई आन,

\par }{\Q बाडा अन सहारा उग्सद अंगुर इन बेली इन घाई आन.


\par }{\Q \VS{23}हापाळ सा लॉकुर आऊन विरूद्‍ध आदुर

\par }{\Q अदिक आऊन से लळुसदुर, धर्नुधारी लॉकुर आऊक पंसद माळालुर.


\par }{\Q \VS{24}लेकीन आव तान ताकतवर बाण अदिक कुशल भुजागोळ देल युध्द जिक्सदुन,

\par }{\Q आव याकूब उन ताकतवर परमेश्वर चरवाह,

\par }{\Q इस्त्राएल इन चट्टान देल शक्ति सिकतद.


\par }{\Q \VS{25}ईद नान आप्प आ ईश्वर उन क्याल्सा हुन,

\par }{\Q जो नीन सहायता माळ्यान,

\par }{\Q आ सर्वशक्तिमान उन जो नीनी म्याकुच टु आशीर्वादगोळी,

\par }{\Q अदिक ल्यालमा टु गयरा नीर दा टु आशीर्वाद,

\par }{\Q अदिक माल्लागोळ्द अदिक गर्भगोळ्द आशीर्वाद कोट्टान.”


\par }{\Q \VS{26}नान मोय आप्प उन हापाळ सा वळ्लेव चीजगोळ आगतेला ईत्तव

\par }{\Q अदिक नीम आप्प से नानी अदिक येक्‍कुल आशीर्वाद सिक्त,

\par }{\Q नीम वार्टुर नानी मारोद चाहासदुर,

\par }{\Q लेकीन ईग नीमी ऊंद धोळ्द पर्वत इन घाई,

\par }{\Q नान सप्पा आशीर्वाद इन ढग सिक्‍कीत.


\par }{\Q \VS{27}“बिन्यामीन ऊंद हिंग हस्तकु भेड़ीया अन घाई आन

\par }{\Q जो व्हातर्या कोनतद अदिक अदरी तीनतद,

\par }{\Q द्यावगा ईद मिग्द माग्द देल क्याल्सा नळ्सतद.”


\par }{\PP \VS{28}इस्त्राएल उन हन्नेळ परिवार ईवा हु अदिक आंदुर आप्प याता याता वचन देल आंदरी आशीर्वाद कोट्टुन, आंदुर ईंदुर उर; ऊंद ऊंद इक आशीर्वाद इन अनुसार आव आशीर्वाद कोट्टुन.


\par }{\SH याकूब उक सायोद अदिक नळ्सकु आगोद
\par }
{\PP \VS{29}आग आव आंदरी ईद अनकु आग्या कोट्टुन, “याग ना सायाईन रा ना तान लॉकुर बीच दा ईरोद चाहसतीन, ना तान पुर्वजगोळ सांगुळ हित्ती एप्रोन इन केईगोळ गुफा दा नळ्सकु आगोद चाहसतीन.

\VS{30}मतलब अदा गुफा दा जो कनान द्याश दा मम्रे अन मुंदळोद मकपेला अन जमीन दा आद; आ जमीन इक अब्राहम हित्ती एप्रोन उन कय देल इदुरसाटी कोडींदुन, कि अद कब्रस्तान साटी आऊन खुद इन जमीन आगुल.\XREF{✡}{{\XO 49:30 }{\XO{49:30
}}{\XT{उत्पत्ति 23:3-20}}}

\VS{31}अल अब्राहम अदिक आऊन हिंग्स सारा अक मुण्ण कोटकु आगीत, अदिक अल्या इसहाक अदिक आऊन हिंग्स रिबका अक भी मुण्ण कोटकु आत; अदिक अल्या ना लियाह अक भी मुण्ण कोट्टीन.\XREF{✡}{{\XO 49:31 }{\XO{49:31
}}{\XT{उत्पत्ति 35:29}}}”

\VS{32}अद जमीन अदिक अदुर दाकळोद गुफा हित्‍तीगोळ हात्ती टु कोडंकु आगीत.

\VS{33}याकूब याग तान पारगोळी ईद आग्या कोट्टुन, आग तान काल व्हर्स मा नेगुकु जीव बिट्टुन, अदिक तान लॉकुर दा होगकु मीलुसदुन.\XREF{✡}{{\XO 49:33 }{\XO{49:33
}}{\XT{प्रेरितगोळ 7:15}}}




\par }\Chap{50}{\PP \VerseOne{1}आग यूसुफ तान आप्प उन बाय मा बिदकु वर्लदुन अदिक आऊक चुम्सदुन.

\VS{2}अदिक यूसुफ आ वैध्यगोळी, जो आऊन सेवक ईरोर, आग्या कोट्टुन कि आऊन आप्प उन लाश मा सुगन्ध द्रव्य तुमुल; आग वैध्यगोळ इस्त्राएल उन लाश दा सुगन्ध द्रव्य तुमदुर.

\VS{3}अदिक आऊनव चालीस दिन पुरा आदव, यतिकी यार लाश दा सुगन्ध द्रव्य तुमकु आगतद, आंदरी ईसा दिन पुरा हत्ताव; अदिक मिस्त्री लॉकुर अदुर साटी सत्तर दिन ताला विलाप माळतेला ईत्तुर.


\par }{\PP \VS{4}याग आऊनव विलाप उन दिनगोळ बितसेदव, आग यूसुफ फिरौन उन घराना अन लॉकुर से अनली कुरतुन, “अगर नीम अनुग्रह अन नजर नान मा ईतीदाद रा नान ईद बातणी फिरौन उक केळसी,

\VS{5}नान आप्प ईद अनकु, ‘नोळ ना सोत्तुर मा आईन,’ नानी ईद कसम तीन्सदुन, ‘जो कब्र ना कनान द्याश दा अगळुसीन अल्या नी नानी मुण्‍ण कोळेत.’ इदुरसाटी ईग नानी अल होगकु तान आप्प उक मुण्ण कोळोद आग्या कोळुल, अदुर बाद्दा ना वापस होट बराईन.”\XREF{✡}{{\XO 50:5 }{\XO{50:5
}}{\XT{उत्पत्ति 47:29-31}}}


\par }{\PP \VS{6}आग फिरौन अंदुन, “होगकु तान आप्प उन तिन्सद कसम अन अनुसार आऊक मुण्‍ण कोळ.”


\par }{\PP \VS{7}इदुरसाटी यूसुफ तान आप्प उक मुण्ण कोळोर साटी होदुन, अदिक फिरौन इन सप्पा कर्मचारी, मतलब आऊन भवन इन स्याणा मंळसागोळ अदिक मिस्त्र द्याश इन स्याणागोळ आऊन सांगुळ होदुर.

\VS{8}अदिक यूसुफ उन मान्या गोळोर सप्पा लॉकुर, अदिक आऊन वार्टुर, अदिक आऊन आप्प उन मान्या गोळोर सप्पा लॉकुर भी सांगुळ होदुर; लेकीन आंदुर तान चिकोरी, अदिक मर्र म्यांडा, अदिक गोसीगोळी गोशेन प्रदेश दा बिटकु बंदुर.

\VS{9}अदिक आऊन सांगुळ रथ अदिक सवार होदुर, ई प्रकार भीळ हापाळ आगेत.


\par }{\PP \VS{10}याग आंदुर आताद उन खलयान ताका, जो यरदन गांगा अन आप्पाटी आद, पोहचुसदुर, आग अल हापाळ भारी विलाप माळदुर, अदिक यूसुफ तान आप्प उन साटी येळ दिन इन विलाप माळसुसदुन.

\VS{11}आताद इन खलिहान दाकळोद विलाप इक नोळकु आ द्याश इन ईरावाळेर कनानीगोळ अंदुर, “ईद रा मिस्त्री लॉकुर्द भारी विलाप आगीदाद.” ईदा कारण आ जागा अन हेसुर आबेल मिस्रेम बित्त, अदिक अद यरदन इन आप्पाटी आद.


\par }{\PP \VS{12}इस्त्राएल उन पारगोळ ठीक अदा क्याल्सा माळदुर यदुर आव आंदरी आग्या कोटीदुन:\XREF{✡}{{\XO 50:12 }{\XO{50:12
}}{\XT{प्रेरितगोळ 7:16}}}

\VS{13}मतलब आंदुर आऊक कनान द्याश दा वोतकु मकपेला अन आ जमीन इन गुफा दा, जो मम्रे अन मुंद आद, मुण्ण कोट्टुर; यदरी अब्राहम हित्ती एप्रोन उन कय देल इदुरसाटी कोंडीदुन, कि अद कब्रस्तान इन साटी आंदुर्द खुद इन जागा ईरूल.

\VS{14}तान आप्प उक मुण्‍ण कोटकु यूसुफ तान वार्टुर अदिक आ सप्पा सांगुळ, जो आऊन आप्प उक मुण्ण कोळोर साटी सांगुळ बंदीदुर, मिस्त्र वापस बंदुन.


\par }{\SH वार्टुरी आश्वासन कोळोद
\par }
{\PP \VS{15}याग यूसुफ उन वार्टर नोळदुन कि नाम आप्प सोतोग्यान, रा अनली कुरतुर, “कदाचित यूसुफ ईग नाम हिंद बिद्दान, अदिक याट बुरा नाव आऊन सांगुळ माळीदेव सप्पा अन पुरा बदला नाम सांगळ ताकोंडान रा.”

\VS{16}इदुरसाटी आंदुर यूसुफ उन हाती ईद अनकु कळुदुर, “नीन आप्प सायोर से पयले नामी ईद आग्या कोटीदुन,

\VS{17}‘नीव लॉकुर यूसुफ से ई प्रकार अनेतीर, कि नाव विनती माळतेव, कि नाव विनती माळतेव नी तान वार्टुर्द अपराध अदिक पाप इक क्षमा माळ; नाव नीन से बुरा माळीदेव, लेकीन ईग तान आप्प उन परमेश्वर उन दासगोळ्द अपराध क्षमा माळ.’ ” आंदुर्द ईद मात केळकु यूसुफ वर्लली कुरतुन.


\par }{\PP \VS{18}अदिक आऊन वार्टुर भी आऊन मुंद होगकु वर्लली कुरतुर, अदिक अंदुर, “नोळ, नाव नीनोर दास हुयेव.”


\par }{\PP \VS{19}यूसुफ आंदुर से अंदुन, “अंज बाळी, येन ना परमेश्वर उन जागा मा आईन?

\VS{20}अगर नीव नान साटी बुरा विचार माळीदीर, लेकीन परमेश्वर अदा मात दा भलाई इन विचार माळदुन, यदुर देल आव हिंग माळुल, ह्यांग ईंद इन दिन प्रगट आद, कि हापाळ सा लॉकुरव जीव ऊळ्दकु आव.

\VS{21}इदुरसाटी ईग अंज बाळी: ना नीम्द अदिक नीमोर चिकोर्द पालन-पोषण माळतेला ईराइन.” ई प्रकार आव आंदरी समझुसकु शांती कोट्टुन.


\par }{\SH यूसुफ उन मृत्यु
\par }
{\PP \VS{22}यूसुफ तान आप्प उन घराना अन सांगुळ मिस्त्र दा ईत्तुन, अदिक यूसुफ ऊंद सौ हत्त वर्ष जीत्ता ईत्तुन.

\VS{23}अदिक यूसुफ एप्रैम उन नातीगोळी नोळदुन अदिक मनश्शे अन नातीगोळ, जो माकीर उन पारगोळ ईरोर, आंदुर पैदा आदुर अदिक यूसुफ आंदरी तान क्वारा दा हुळदुन.

\VS{24}यूसुफ तान वार्टुर से अंदुन, “ना रा सायोर मा आईन; लेकीन परमेश्वर सही दा नीम्द सुधी ताकोंडान, अदिक नीमी ई द्याश टु तेगुकु आ द्याश दा पोहचुस्यान, यदरी कोळोद आव अब्राहम, इसहाक, अदिक याकूब से कसम तिंदीदुन.”

\VS{25}बाक यूसुफ इस्त्राएलीगोळ से ईद अनकु कि परमेश्वर सही दा नीम्द सुधी ताकोंडान, आंदरी ई बारा अन कसम तीन्सदुन, “नाव नीन येलुगोळी ईल टु आ द्याश दा वोतेव.”\XREF{✡}{{\XO 50:25 }{\XO{50:25
}}{\XT{इब्रानिगोळ 11:22; यहोशू 24:32}}}

\VS{26}ई प्रकार यूसुफ ऊंद सौ हत्त वर्ष इनव आगकु सोतोदुन: अदिक आऊन लाश दा सुगन्ध द्रव्य तुमकु आत, अदिक अद लाश मिस्त्र दा ऊंद लाश पेटी दा ईटकु आत.

\par }